
Trykt  hos  j.  Jørgensen  &  Co.  (M.  A.  Hannover). 


De  ældste  danske  Skuespil. 

Mysterier.    Helgenstykker.    Moraliteter.    Fastelavnsspil. 
Skolekomedier. 


Som  Skuespillet  overhovedet  er  udsprunget  af  den  religieuse 
Kultus,  saaledes  maatte  det,  da  det  Aarhundreder  efter  den 
antike  Verdens  Undergang  skulde  gjenfødes  i  Middelalderen, 
gjennemgaa  den  samme  Skabelsesproces  endnu  engang  og  ud- 
folde sig  af  den  christne  Kirkes  Gudstjeneste.  Hvad  denne 
Nybegyndelse  udviklede  sig  til  i  Tidernes  Løb,  var  selvfølgeligt 
vidt  forskjelligt  fra  den  klassiske  Kunst,  og  den  menneskelige 
Aandsudvikling  maatte  vandre  endnu  mangen  en  brydsom  Vei, 
inden  Renaissancen  atter  hentede  den  glemte  græske  og  latinske 
Litteratur  frem  for  Dagens  Lys  og  dermed  tilveiebragte  Vilkaarene 
for,  at  det  folkelige  Skuespil  kunde  paavirkes  af  det  antike  og 
saaledes  lidt  efter  lidt  omformes  til  den  Kunst,  der  har  hjemme 
paa  det  moderne  Theater.  Skjøndt  denne  Kunst  for  Danmarks 
Vedkommende  fødtes  temmelig  brat  til  Verden,  næsten  som  en 
Overraskelse,  fattes  der  dog  ikke  ganske  formidlende  Mellemled, 
og  navnlig  savner  eiheller  den  danske  Litteratur  Minder  om,  at 
vi  efter  vor  ringere  Leilighed  have  været  med  i  den  Udvikling, 
der  førte  fra  den  tidlige  kirkelige  Scene  til  den  dramatiske 
Fremstillingskunst,  saaledes  som  en  ny  Tid  har  formet  den. 
Et  Overblik  over  Hovedtrinene  i  denne  Vandring  vil  være  paa 
sin  rette  Plads   som  Indledning    til   Skildringen    af  den  danske 

Skueplads  som  kunstnerisk  Institution,  som  Hjemsted  for  den 
nationale  dramatiske  Digtning  og  som  det  Gjennemgangsled, 
ved  hvis  Virksomhed  fremmede  Kunstretninger  og  fremmed 
Smag  har  kunnet  paavirke  den  hjemhge  Opfattelsesmaade. 

Denkatholske  Gudstjeneste  besidder  i  Messen  et  Element, 
som  allerede  i  sig  selv  har  en  let  dramatisk  Form,  og  som 
blev  Udgangspunktet  for  en  mere  sammensat  kirkelig  Aktion. 
Naar  Præsten  ifører  sig  Messeklædningen,  naar  han  opstiller 
Patenen  paa  Alteret,  naar  han  stiger  ned  og  fremsiger  Confiteor 
samt  de  derefter  følgende  mange  Bønner,  paa  bestemte  Punkter 
ledsagede  af  Røgning  og  Haandvaskning ,  naar  han  falder  til- 
bedende paa  Knæ  for  Hostien  og  derefter  under  Klokkeringning 
viser  den  frem  for  Menigheden,  naar  han  holder  den  over 
Vinen,  brj^der  den  i  to  Stykker,  lader  nogle  Krummer  falde  i 
Kalken  og  derpaa  tømmer  denne  —  saa  frembj^der  hele  denne 
sj'-mbolske  Liturgi  umiskj endeligt  en  vis  Grad  af  dramatisk 
Optræden.  Men  denne  indskrænker  sig  ikke  engang  til  at  være 
af  monologisk  Karakter;  idet  flere  Geistlige  medvirke  under 
Messen,  og  idet  visse  Strofer  i  de  latinske  Bønner  fordre  et 
Svar,  som  Ministranten  giver  paa  Menighedens  Vegne,  eller  som 
udføres  ved  Samsang  af  Kirkens  Kor,  bringes  der  et  dialogisk 
Element  ind  i  Messen,  ligesom  dennes  dramatiske  Virkning  for- 
øges ved  den  Høitidelighed,  som  det  store  musikalske  Apparat 
giver  den.  I  Tidens  Løb  kom  det  dertil,  at  den  theatralske 
Spire,  som  ligger  i  Messen,  ved  enkelte  større  kirkehge  Fester 
fik  Leilighed  til  at  udfolde  sig  paa  mere  selvstændig  Maade, 
som  naar  man  ved  Julegudstjenesten  efterlignede  Bethlehem- 
Krybben  med  dens  nærmeste  Omgivelser,  Hyrdernes  Tilbedelse, 
Englenes  Lovsang  o.  s.  v.  eller  i  Passionsugen  fremstillede  Fod- 
vaskningen,  Christi  Grav,  Englens  Tilsyneladelse  for  Kvinderne 
o.  s.  V.,  ligesom  ogsaa  de  farverige  Processioner  med  Faner  og 
Relikvier,  rigtklædte  Prælater  under  pragtfulde  Baldachiner  og 
Kordrenge  med  gyldne  Røgelsekar,  istemmende  deres  latinske 
Hj^mner,  havde  et  stærkt  fremtrædende  Præg  af  scenisk  Arrange- 
ment. Snart  fandt  man,  at  Indtrykket  af  Evangeliernes 
Beretning  ikke  blot  paa  de  ovenfor  nævnte  Hovedpunkter  kunde 
forstærkes   ved   at   omformes  til  sceniske  Billeder,    men  at  der 

overhovedet  kunde  gives  de  bibelske  Fortællinger  en  større 
Anskuelighed  ved  at  omsætte  dem  i  Handling.  Man  forvandlede 
altsaa  den  episke  Skildring  til  Situation  og  Dialog,  indlagde 
Korsange  paa  passende  Steder  og  naaede  saaledes  til  en  Frem- 
stilling af  de  hellige  Handlinger,  som  fordrede  et  ret  betydeligt 
scenisk  Udstyr ;  hvor  Kirkerne  ikke  havde  Plads  nok  til  at  rumme 
dette  samt  den  store  Tilskuermængde,  det  lokkede  hid,  flyttede 
man  Scenen  ud  paa  den  omkringliggende  Kirkegaard  eller  endog 
hen  paa  Byens  Torv.  Allerede  i  det  tolvte  Aarhundrede  kj  endtes 
disse  saakaldte  Mysterier  i  de  katholske Hovedstæder,  og  med 
større  eller  mindre  Lethed  fik  de  Borgerret  i  alle  de  vest- 
europæiske Kulturlande  som  et  virksomt  Middel  i  Kirkens  Haand 
til  at  fastholde  den  store  Befolkning  ved  at  give  dens  Skuelyst 
Næring;  thi  som  disse  Opførelser  bød  Lægmanden  et  hidtil 
ganske  ukjendt,  ved  sin  Pragt  og  sine  Massevirkninger  høist 
betagende  Skue,  saaledes  vare  de  ogsaa  i  mange  Tider  den 
eneste  theatralske  Nydelse,  han  havde  Adgang  til,  og  det  endda 
kun  med  lange  Mellemrum. 

I  det  Billedstof,  som  ellers  i  nogenlunde  rigt  Maal  staaer 
til  B,aadighed  for  en  illustreret  Fremstilling  af  den  europæiske 
Kulturhistorie,  fattes  desværre  en  Gjengivelse,  om  end  nok  saa 
tarvelig,  af  en  Mysteriescene.  Jongleurer  og  Taskenspillere, 
Linedansere  og  Knivslugere,  omvankende  Sangere  og  Dansere, 
Tourneringer  og  E-ingriden,  Bryllupstog  og  Henrettelser  og  hvad 
der  ellers  kunde  aforyde  det  middelalderlige  Livs  daglige  Gang 
som  en  uventet  eller  længe  imødeseet  Adspredelse  —  alt  dette 
lade  samtidige  Illustrationer  os  faae  en  klar  og  rigtig  Fore- 
stilling om;  kun  det  store  kirkelige  Folkeskuespil  har  ingen 
Tegner  fundet.  Ikke  desmindre  er  der  paa  anden  Maade  adskil- 
ligt Materiale  tilstede,  hvoraf  man  kan  danne  sig  et  ret  fjddigt 
Begreb  om  en  saadan  Scenes  Udstyrelse  og  Ydre. 

Den  var  i  sin  første  Form  et  meget  bredt  Podium,  i 
hvis  Baggrund  der  var  anbragt  en  Række  Afdelinger  Side  om 
Side,  af  hvilke  hver  enkelt  havde  sin  særlige  Bestemmelse  som 
Opholdssted  og  Samlingspunkt  for  en  afsondret  Gruppe  af 
Agerende,  altsaa  f.  Ex.  for  Pilatus  og  hans  Husstand,  for  de 
med  Judas  tingende  Farisæere  og  Skriftkloge,  for  det  jødiske 
Folk,    for    Disciplene    o.   s.  v.;    en    Del    af  Handlingen   foregik 

i  eller  umiddelbart  udenfor  disse  saakaldte  „Loger'^,  medens 
de  mere  sammensatte  Optrin  spilledes  paa  det  for  alle  Grupper 
fælles  foranliggende  Proscenium,  fra  hvilket  man  saa  begav  sig 
tilbage  til  sin  Plads,  naar  Scenen  var  forbi,  medens  det  nye  Hold  • 
Akteurer  traadte  frem  fra  deres  Rum  for  at  begynde  den  næste, 
saaledes  at  Tilskuerne  altsaa  hele  Tiden  havde  det  samlede 
Personale  for  sig.  Væsentlig  paa  samme  Maade,  men  med  større 
malerisk  og  arkitektonisk  Virkning,  præsenterede  Handlingen 
sig,  da  man  bøiede  den  lange  Bagvæg  af  i  to  stumpe  Vinkler 
og  førte  Fløiene  skraat  ned  langs  Prosceniets  Sider,  saa  at 
Scenen  helt  omsluttedes  af  Dekoratiouen.  Man  opnaaede  herved 
at  formindske  Skuepladsens  ubekvemme  Bredde,  og  da  man 
senere  af  praktiske  Grunde  fandt  det  hensigtsmæssigt  at  flytte 
Theatret  fra  den  aabne  Torveplads  hen  i  den  snevrere  Munding 
af  en  Gade,  hvis  foranliggende  Strækning  altsaa  afgav  et  til 
begge  Sider  begrænset  Parterre  med  Vinduerne  i  Husrækkerne 
som  Tilskuerloger,  blev  Bredden  yderligere  indskrænket,  saa  der 
maatte  søges  Erstatning  for  det  tabte  Raaderum  paa  anden  Maade. 
Herved  opstod  den  Mysteriescene,  der  b3^ggede  i  Høiden  istedet- 
for  i  Bredden  og  tømrede  tre  Stokværk  ovenpaa  hinanden: 
Helvede,  Jorden  og  Himmerige,  de  tre  Lokaliteter,  mellem 
hvilke  Mysteriehandlingen  bevægede  sig  i  Fremstillingen  af 
sit  religieuse  Emne,  der  strakte  sig  fra  Verdens  Skabelse  til 
Christi  Himmelfart.  To  Piller,  som  fra  Grunden  af  løb  op 
gjennem  alle  Stokværk,  delte  hvert  af  dem  i  tre  Afdelinger, 
svarende  til  de  ovenfor  nævnte  „Loger".  Nederst  laa  Helvede 
med  det  gabende  Dragesvælg  i  Midten,  indrettet  til  at  aabne 
og  lukke  sig  for  Djævlene,  som  passerede  ud  og  ind;  til  begge 
Sider  Gravhvælvinger  og  andre  uhyggelige  Boliger  for  de  For- 
dømte. Den  mellemste  Etage  forestillede  Jorden,  og  dets  tre 
Rum  med  foranliggende  Proscenium  betegnedes  ved  malede 
Tæpper  som  de  Lokaliteter,  de  i  det  givne  Øieblik  skulde  fore- 
stille, f.  Ex.  Pilatus'  og  Caiphas'  Huse  til  Siderne,  de  Skrift- 
kloges Forsamling  i  Midten,  eller  Paaskemaaltidet  og  Gethsemane 
Have  til  Siderne  med  Korsfæstelsen  i  Midten  o.  s.  v.,  alt  efter 
Situationens  Fornødenhed.  Øverst  thronede  Gud  Fader  i  det 
midterste  Rum,  omgiven  til  begge  Sider  af  Engle  og  andre 
Skikkelser,    som  i   Handlingens  Løb   fik  Adgang   til  Himmerig. 

Ved  Hjælp  af  Trapper  tilveiebragtes  Forbindelsen  mellem  Stok- 
værkerne indbyrdes  og  mellem  dem  og  det  frie  Rum  foran  nederste 
Afdeling,  hvilket  var  fælles  Skueplads  for  alle  Parter,  for  større 
Optog  og  mere  sammensatte  Optrin,  der  fordrede  vidt  Raaderum. 
Ad  Trapperne  begive  Lucifer  og  de  andre  faldne  Engle  sig  fra 
Himlen  ned  i  Helvede,  efterat  Herren  har  forviist  dem  fra  sin 
Nærhed,  ad  samme  Vei  naaer  Christus  efter  Gravlæggelsen  ned 
til  de  fortabte  Sjæles  Opholdssted  for  at  forjætte  dem  en  For- 
løsning, og  efter  sin  Opstandelse  vender  han  tilbage  til  Himlen 
stigende  opad  Trin  lor  Trin.  Ogsaa  benyttedes  Trappepartierne 
stundom  til  malerisk  Gruppering  af  de  mange  Statister,  der 
skulde  agere  Tilskuere  ved  et  Optrin,  f.  Ex.  ved  Indtoget  Palme- 
søndag eller  ved  Vandringen  til  Golgatha. 

Thi  denne  Mysteriescene  —  som  man  maaske  faaer  den 
tydeligste  Forestilling  om,  naar  man  tænker  sig  en  af  de  gamle 
kunstfærdigt  udskaarne  Altertavler  i  kolossal  Størrelse  og  med 
legemsstore,  levende  Figurer  —  befolkedes  af  et  meget  betydeligt 
Antal  Agerende,  Hundreder  af  mere  eller  mindre  virksomme 
Deltagere  i  Handlingen.  Tager  man  Hensyn  til  det  i  og  for 
sig  ikke  store,  men  desto  mere  kombinerede  Rum,  hvorpaa  disse 
skulde  bevæge  sig,  maa  man  faae  Indtrykket  af,  at  en  meget 
omstændelig  og  energisk  Sceneinstruktion  har  maattet  gaa  forud 
for  Opførelsen,  og  at  dette  ogsaa  har  været  Tilfældet,  kan  sees 
af  enkelte  gamle  Mysterie-Manuskripter,  som  ere  bevarede  indtil 
vor  Tid,  og  i  hvilke  Regien  har  indført  Opskrifter  om  alle  de 
Rekvisiter,  der  skulde  være  tilstede,  og  om  den  bestemte  Orden, 
Skuespillerne  havde  at  iagttage  for  at  være  paa  rette  Sted  just 
i  det  rette  Øieblik.  Om  Kostumerigtighed  var  der  derimod 
ligesaa  lidt  Tale  her  som  i  Renaissancetidens  Malerier  af  den 
hellige  Historie;  med  Undtagelse  af  Christus  og  Vorherre  bar 
de  Agerende  deres  egen  Tidsalders  Dragter,  som  jo  imidlertid 
ved  Farver  og  Snit  vare  af  megen  Virkning  paa  Scenen. 

Skuepladsen  var  selvfølgelig  ikke  permanent,  saaledes  som 
vore  nuværende  Theatre;  den  tømredes  op,  naar  den  Kirkefest 
nærmede  sig,  som  den  var  bestemt  til  at  forherlige,  og  blev 
reven  ned  igjen,  naar  Skuespillet  var  til  Ende.  Man  kan  let 
tænke  sig,  hvilken  Begivenhed  en  saadan  Mysterie-Opførelse  har 
været  for  den  middelalderlige  Bys  naive  Befolkning,  for  hvis  lave 

Dannelsesstade  og  som  Følge  deraf  let  vakte  Følelse  og  Fantasi 
Aabenbaringen  af  denne  primitive  sceniske  Kunst,  anvendt  til 
Legemliggj øreise  af  Bibelens  hellige  Ord,  har  været  noget  Lignende 
som  at  stilles  Ansigt  til  Ansigt  med  selve  det  Guddommelige. 
Nyfigent  har  den  fulgt  den  underlige  Bygnings  Sammentømring 
Planke  for  Planke,  har  seet  Jordens  Rum  hæve  sig  over  Helvedes 
Dybder  og  Himlen  krone  hele  Værket;  med  Ærbødighed  har 
den  været  Vidne  til,  at  Paradisets  Attributer  en  for  en  anbragtes 
paa  deres  Plads,  og  ikke  uden  Gysen  har  den  overværet  Be- 
fæstelsen af  det  gabende  Helvedessvælg.  Og  saa  selve  Fore- 
stillingsdagen !  Vimpler  og  Flag  vaie  fra  alle  Bygninger  i  Nær- 
heden af  Theatret,  Laugene  trække  op  med  Faner  og  Emblemer, 
Borgemestre  og  Raad  med  deres  Hustruer  og  Børn  i  Festskrud 
tage  Plads  sammen  med  de  høie  Prælater  paa  de  forreste 
Bænke  eller  paa  den  ved  Enden  af  Gaden  reiste  store  Tribune 
med  amfitheatralsk  opadstigende  Pladser,  medens  Hoved  ved 
Hoved  fylder  hele  det  øvrige  Rum,  medens  de  senest  ankomne 
Tilskuere  stuves  sammen  i  de  tilstødende  trange  Gyder  og  alle 
Vinduer  i  de  omkringliggende  Gavlhuse  ere  fyldte  med  glade, 
forventningsfulde  Ansigter,  som  spændte  imødese  det  høitidelige 
Begyndelsesøieblik,  da  samtlige  de  Spillende  under  Tubers  og 
Trompeters  Klang  skulle  betræde  Prosceniet  og  opstille  sig  i 
en  Halvkreds,  indviende  Festspillet  med  Afsyngelsen  af  en 
Psalme,  som  paakalder  den  Helligaands  Bistand,  hvorefter  de 
fordele  sig  i  de  dem  anviste  Afdelinger  af  Scenebygningen, 
efterladende  alene  foran  denne  Herolden  (expositor  ludi  eller 
præcursor)  ^  som  paabyder  Stilhed  og  forklarer  den  opmærksomt 
lyttende  Tilhørerkreds  Handlingens  Gang  for  det  ene  „Dag- 
værks" Vedkommende,  som  nu  skal  opføres;  thi  naar  et  Myste- 
rium var  af  den  udførlige  Art,  der  begyndte  med  første  Mosebog 
og  endte  med  Lucas  det  fireogtyvende  Kapitel,  optog  Frem- 
stillingen flere  Dage  efter  hinanden  omtrent  fra  Middagstid  af 
til  henimod  Aften.  Saaledes  er  Tilfældet  endnu  i  den  bayerske 
Landsby  Oberammergau,  hvis  Beboere  have  bevaret  Traditionen 
fra  Mysterie-Skuespillenes  Tid  og  sætte  deres  Opførelse  i  Scene 
hver  tiende  Sommer.  Som  Handlingen  udføres  der  af  den 
bondefødte  Befolkning,  er  den  væsentlig  en  Gjentagelse  af  de 
middelalderlige    Fremstillinger,    om    end  Kostumeringen,    under 

Indflydelse  af  de  senere  Tiders  store  Fremmedbesøg  og  over- 
hovedet den  udvidede  Forbindelse  med  Omverdenen,  er  noget 
mere  stilrigtig  end  paa  den  oprindelige  Scene,  ligesom  ogsaa 
Skuepladsen,  skjøndt  den  i  Meget  minder  om  Mysteriernes 
Theater,  er  bleven  moderniseret  i  en  og  anden  Henseende,  f.  Ex. 
ved  Opstilling  af  Kulisser  o.  s.  v.  Men  Skuespillets  Text  er 
endnu  stadig  den  bibelske  Fortælling,  og  Handlingens  plastiske 
Karakter  saavelsom  den  overveiende  Del  af  Iscenesættelsens 
enkelte  Træk  bære  endnu  tydeligt  Præg  af  deres  direkte  Ud- 
spring fra  Mysterierne. 


Theatret  i  Uberanimergau. 

Efter  Fotografi. 


Uden  at  det  forøvrigt  er  Hensigten  at  komme  nærmere 
ind  paa  nogen  æstbetisk  Gruppering  af  disse  Skuespil,  skal  det 
her  blot  nærmes,  at  der  af  Mysterierne,  hvis  Indhold  altid  var 
en  Omskrivning  af  den  hellige  Historie,  og  som,  hvor  de  særligt 
havde    Christi   Lidelseshistorie    til    Emne,    kaldtes    Passions- 

skuespil,  udviklede  sig  en  noget  anden  Art,  de  saakaldte 
Mirakler,  som  tog  deres  Stof  fra  Helgenlegenderne  og  opførtes 
til  Forherligelse  af  Kirkens  Martja^er,  dens  hellige  Mænd  og 
Kvinder;  ikke  direkte  knyttede  til  Bibelen  eller  Kirkehistorien 
vare  Moraliteterne,  allegoriske  Skuespil,  hvis  Personer  ikke 
vare  bibelske  eller  historiske  Skikkelser,  men  legemliggjorte 
Abstraktioner  af  metafysiske  Begreber  eller  moralske  Egen- 
skaber, saasom  Dyden,  Sandheden,  Hovmodet,  Vellysten,  stundom 
sammenblandede  med  virkelige  Mennesker  og  udviklende  den 
hellige  Skrifts  Tanker  eller  de  skolastiske  Læresætninger  i  Sam- 
tale og  sj^mbolsk  Fremstilling;  for  den  Festpoesi,  der  endnu 
Aarhundreder  efter  benyttedes  til  ved  fyrstelige  Bryllupper,  Kro- 
ningsfester og  lignende  Leiligheder  at  forherlige  Høitidelighedens 
Hovedpersoner,  var  det  en  yndet  Form  at  lade  lignende  legem- 
liggjorte Egenskaber  tage  Ordet  til  en  bombastisk  Lovpris- 
ning, og  forsaavidt  kan  man  sige,  at  Moraliteterne  et  ikke  saa 
kort  Spand  af  Tid  overlevede  Mysterierne  og  Miraklerne. 

Disse  Skuespilarter  gled  lidt  efter  lidt  ud  af  de  Hænder, 
som  havde  skabt  dem.  Endnu  medens  Kirken  havde  Ledelsen 
og  medens  de  vigtigste  Roller  spilledes  af  geistlige  Personer, 
havde  man  til  Udførelsen  af  mindre  Roller  og  til  Fremstillingen 
af  større  Optog  eller  Massesamlinger  taget  sin  Tilflugt  til  Læg- 
folks Hjælp,  og  efterhaanden  som  man  indlod  sig  paa  større 
Opgaver  med  et  voxende  Antal  Komparser,  maatte  man  i  større 
og  større  Omfang  benytte  denne  Bistand.  Tingene  tog  herved 
den  ganske  naturlige  Vending,  at  de  ny  tilkomne  Elementer 
med  frisk  og  varm  Deltagelse  omfattede  en  Sag,  hvis  oprinde- 
lige Iscenesættere  saa  smaat  begyndte  at  tabe  Literessen  for 
den,  dels  maaske  fordi  de  mente,  at  denne  Art  af  kirkelig 
Høitid  havde  udført  sin  Mission,  medens  Kirken  nu  maatte 
bruge  andre  Midler  i  Kampen  for  ^ine  Formaal,  men  dels  ogsaa, 
fordi  Geistligheden  i  sin  Forfaldsperiode  henimod  Reformations- 
tiden  vel  nok  mærkede,  at  den  var  ifærd  med  at  tabe  sin  for- 
dums Anseelse  hos  Befolkningen  og  derfor  ikke  sporede  nogen 
stærk  Lyst  til  at  sætte  dens  Lødighed  paa  Prøve  ved  at  stille 
sig  i  Spidsen  for  folkelig  Underholdning.  Saaledes  emancipe- 
redes det  religieuse  og  moraliserende  Skuespil  omsider  helt  fra 
Kirken  og  gik  over  til  Borgerstanden,    der   organiserede   sig  i 

Korporationer    til    dets    med    regelmæssige  Mellemrum    tilbage- 
vendende Udførelse. 

Skjøndt  Skuespillet  vedblev  at  bevare  sit  katholske  reli- 
gieuse  Hovedpræg,  har  dets  Overgang  til  de  bredere  Befolkningslag 
sin  store  Betydning  i  dobbelt  Henseende.   For  det  Første  bleve 
de  dramatiske  Værker  nu  skrevne  og  spillede  paa  Landets  eget 
Sprog,     medens     de     tidligere     havde    været,     i    deres    spæde 
Begyndelse  helt  latinske  (ligesom  Messen)  og  i  deres  mere  frem- 
skredne Form  en  Blanding   af  latinske   og  nationale  Dialog-  og 
Sang-Elementer.     Og  for   det  Andet  kom  de  komiske  Bestand- 
dele af  Digtningen  mere  til   deres  Eet   og  udviklede  sig  til  en 
næsten  selvstændig  Faktor  i  Handlingen.     I  dramatiske  Værker 
med   saa   høihellige  Emner   og  en  saa  opbyggelig  Bestemmelse 
som  Mysterierne    skulde    man  ikke  tro   der  kunde   være  Plads 
for  komiske   Optrin.      Ikke    desmindre  begyndte   meget  tidligt, 
navnlig   efterat  Opførelsen  var  bleven  henlagt  fra  selve  Kirke- 
rummet til  en  Plads  udenfor,  saadanne  Scener  at  trænge  sig  ind 
i  Handlingen  som  en  Indrømmelse  til  det  store  Publikums  For- 
kjærlighed  for  alskens  grove  Løier  og  som  et  Middel  til  at  fast- 
holde dets  Opmærksomhed  for  de  hellige  Scener  ved  nu  og  da 
at   lade   den  udhvile  paa  burleske  Mellemstadier.     Leilighed  til 
komiske  Intermedier  gav  selve  Evangeliets  Fortælling.   Saaledes 
"blev  f.  Ex.  det  Bud,  der  bringer  Herodes  Underretning  om  de 
hellige  tre  Kongers  Ankomst,  forvandlet  til  en  komisk  raison- 
nerende  Person,    der    gjorde   sine    skosende  Bemærkninger  om 
den  mægtige  Fyrstes  Angst  for   det  lille  Barn,   og  hvor  de  tre 
Marier  gjøre  deres  Indkjøb  af  Krydderurter  til  Balsameringen  af 
Christi  Legeme,  anbefaler  Kjøbmanden  sine  Varer  paa  sædvanlig 
kvaksalverisk  Maade,  assisteret  af  sin  dumme  Tjener  med  alle- 
haande  groteske  Overdrivelser  og  Fortalelser,  som  at  hans  Medi- 
kamenter  kunne    gjøre    Døve    seende    og    skaife    Blinde    deres 
Hørelse.     End   ikke   Ansigt   til   Ansigt   med    selve    den  hellige 
Hovedperson  forstummer  denne  Komik,   som  naar  Scenen,  hvor 
Peter  i  Gethsemane  Have   afhugger  Malchus'  Øre,  benyttes  til 
snurrige  Løier.     Det  er  overhovedet  utroligt,  hvor  vidt  de  reli- 
gieuse  Skuespil  kunde  gaa  i  denne  naive  Sammenstilling  af  det 
Alvorlige  og  det  ligefrem  Raa,  ja  næsten  Uterlige,   endnu  medens 
de  stod  under  Kirkens  Ledelse ;  men  et  friere  Spillerum  fik  de 

komiske  Elementer  dog,  efterat  Lægfolket  havde  overtaget  Ud- 
førelsen; samtidig  med  at  Narren  bredte  sig  mere  og  mere  med 
sine  Morsomheder,  blev  ogsaa  Djævelen  trukket  ind  i  Handlingen, 
og  man  nægtede  sig  Intet  i  Eetning  af  Spot  over  hans  Dumhed, 
hans  Feighed,  hans  umættelige,  men  til  Fryd  for  Tilskuerne  som 
oftest  utilfredsstillede  Graadighed,  medens  man  lod  det  regne 
med  Prygl  over  hans  syndige  Ryg*).  Og  som  om  det  verdslige 
Elements  Inddragelse  i  det  geistlige  Skuespil  vilde  vende  sig 
hævnende  mod  sine  egne  Ophavsmænd,  blev  det  henimod  og  i 
Reformationsperioden  fortrinsvis  Præster  og  Munke,  hvem  den 
kaade  Spot  gik  ud  over,  som  i  det  Hele  taget  en  fuldkomment 
profan  dramatisk  Genre  løsgjorde  sig  fra  Forbindelsen  med  det 
religieuse  Drama  og  optraadte  selvstændigt  i  Skikkelse  af 
de  saakaldte  Fastelavnsspil,  en  Farce,  som  mere  og  mere 
sluttede  sig  til  Virkeligheden,  hentende  sine  Emner  fra  den  og 
tjenende  til  Morskab  ved  folkelige  Fester,  særlig  i  Fastelavns- 
tiden,  i  hvilken  Forklædning  og  alskens  Gjækkerier  hørte  til 
Dagens  Orden.  Disse  Komedier  emanciperede  sig  endog  tildels 
fra  den  faste  Scene,  idet  de  ofte  spilledes  af  omløbende  Akteurer, 
der  gjæstede  Hus  efter  Hus,  udførte  deres  Løier  og  modtog- 
deres  Betaling  derfor. 

Saaledes  som  det  middelalderlige  Skuespils  Udviklings- 
gang  her  er  skildret,  have  vi  nærmest  havt  Forholdene  i  Tydsk- 
land  for  Øie;  de  laa  de  danske  nærmest  og  paavirkede  dem 
stærkere  end  nogen  anden  Indflydelse.  Vi  træife  da  ogsaa  i 
Danmark  Vidnesbyrd  om,  at  alle  de  nævnte  Skuespilarter  have 
havt  hjemme  her,  men  hvad  Litteraturen  har  bevaret  af  dem, 
er  kun  sparsomt.  Noget  egentligt  Mysterium  findes  ikke  levnet, 
derimod  et  Par  Helgenskuespil,  en  Slags  Moralitet  og  et  Faste- 
lavnsspil. 


*)  Her  kan  henvises  til  S.  Birket  Smiths  Afhandling  „Djævelen  og 
Narren  i  det  gamle  danske  Skuespil",  trykt  i  „Danske  Samlinger"  2R.  3H., 
senere  i  „Studier  paa  det  gi.  danske  Skuespils  Omraade",  S.  40 — 124.  For 
imidlertid  ikke  at  tynge  Fremstillingen  ved  idelige  Henviisninger  til  Hjem- 
melsstederne,  foretrækker  Forf.  ved  Værkets  Slutning  at  anføre  alle  de 
under  Udarbeidelsen  benyttede  Skrifter,  hvilken  Fortegnelse  da  vil  udgjøre 
en  omtrent  fuldstændig  Bibliografi  over  dansk  dramaturgisk  Litteratur. 

Af  disse  Skuespil  henføres  det  ene  Helgenstykke  „Doro- 
tlieæ  Komedie"  („Comoedia  de  sancta  virgine  Dorothea"')  til 
Skolemesteren  ved  Vor  Frue  Kirke  i  Odense  Christiern 
Hansen  (eller  Jensen)  som  Oversætter  og  delvis  Bearbeider. 
Om  denne  Mands  personlige  Forhold  vide  vi  ikke  Andet,  end 
hvad  der  kan  læses  mellem  Linierne  i  det  af  ham  fordanskede 
Helgenspil:  at  han  var  en  oprigtigt  troende  Katholik,  men  derfor 
ikke  blind  for,  snarere  sædelig  oprørt  over  Kleresiets  lave 
moralske  Standpunkt  i  Tiden  henimod  Reformationen.  Des 
bedre  Besked  vide  vi  med  hans  Skuespil,  thi  dels  var  den 
hellige  Dorothea  en  af  de  christne  Martyrer,  hvis  Legender 
tidligst  og  hyppigst  omformedes  dramatisk,  ja  endog  i  „Haupt- 
und  Staats-Actionernes"  langt  senere  Tid  afgav  Emne  for  scenisk 
Knaldeffekt,  dels  kjender  man  Originalen  til  den  danske  Be- 
arbeidelse,  et  latinsk  Skuespil  fra  det  16.  Aarhundredes  Begyn- 
delse, forfattet  af  en  vis  Ridder  Chilian  fra  Mellerstadt.  En 
kort  Udsigt  over  Handlingens  Gang  vil  vise,  hvilken  naiv  Kunst 
vi  her  have  for  os. 


Stykket  aabnes  efter  sin  Tids  dramatiske  Sædvane  med  en 
Prolog,  der  i  Korthed  gjør  Rede  for  dets  Indhold  og  præsenterer 
Heltinden,  hvis  tragiske  Skjæbne  tidspringer  af  det  Løfte  om  evig 
Kyskhed,  hun  har  aflagt.  Hvorlunde  dette  Løfte  førte  hende  i  Ulykke, 
fortæller  saa  Prologen  videre  med  følgende  Ord: 


Fabritius  var  en  Høvding  bold, 
han  vilde  tage  hende  med  Vold 
eller  hende  til  Ægte  have 
og  lovede  hende  store  Gave. 
Alt  forsmaaede  hun  for  Jesu  Christ, 
det  siger  jeg  nu  Eder  forvist. 
Theophilus  var  en  Skriver  fin, 
som  bedst  kan  findes  nu  ved  Rhin, 
forsmaaede  Himmerig  og  Paradis, 
thi  han  var  ikke  af  Gud  viis. 
Dernæst  blev  han  en  christen  Mand 
og  led  Martyrium  for  Christi  Navn. 


Men  som  Fabritius  kunde  ikke  fremme 

sin  Ville, 
kunde  han  ikke  sin  Vrede  igjen  stille, 
han  lod  halshugge  denne  Pige, 
fordi  hun  var  i  hans  Rige. 
Tvende  hendes  Søstre  gjorde  han  Ve, 
thi  maatte  man  græde  og  ikke  le, 
Cichriste  og  Caliste  baade, 
dem  var  ilde  tilraade, 
han  lod  dem  brænde  i  et  Baal, 
der  var  Jammer  og  ynkelig  Skraal. 
Stander  nu  stil,  og  hører  vel  til, 
saa  skulle  I  se  dette  Spil. 


Hvorpaa  Handhngen  tager  sin  Begyndelse  med  en  Budbringers  An- 
komst fra  Cæsaria;  han  har  Brev  til  Fabritius  og  giver  ham  desuden 
paa  hans  Spørgen  om  Nyt     en  Beskrivelse   af   den  deilige    og   fromme 


2* 


22 


DE    ÆLDSTE   DANSKE    SKUESPIL. 


Dorothea.  Strax  optændes  Høvdingen  af  en  brændende  Elskov  til  den 
skjønne  Ubekjendte  og  afsender  sin  Dørsvend  Orestes  for  at  lokke 
hende  hid.     Dermed  ender  første  Akt. 

Des  rigere  paa  Handling  af  den  mest  haandgribelige  Art  er 
anden  Akt.  Orestes  ankommer  til  Dorotheas  Bolig,  banker  paa  Døren, 
og  da  der  ikke  lukkes  ep,  bryder  han  den  sønder,  stormer  ind  i 
Huset,  truer  Dorotheas  Moder  med  Prygl,  hvis  hun  ikke  holder  „sin 
store  riab",  og  byder  Datteren  rige  Gaver  fra  Fabritius.  Da  hun 
viser  dem  fra  sig,  føres  hun  bort  med  Vold  og  staaer  i  næste  Nu  for 
Eabritius,  der  erklærer  hende  sin  Kjærlighed  og  vil  gjøre  hende  til 
„Dronninginde".  Men  Dorothea  skjøtter  ikke  om  verdslig  Høihed 
eller  Rigdom.  Hun  „vil  i  Verden  med  Fattigdom  leve,  at  hun  maa 
efter  sin  Død  i  Himmerige  blive",  og  mindst  af  Alt  vil  hun  bøie  sig 
for  en  Hednings  Villie,  som  „forsmaaer  Jesum  Christ,  Grud  og  Menneske 
alt  forvist".     Herom  har  Fabritius  en  anden  Mening: 


Det  var  en  Løgner  og  utro  Mand, 
som  han  kunde  findes  i  Jødeland, 
haus  Egne  sloge  hannem  ihjel, 
thi  han  gjorde  dem  meget  Uskjel. 


Han  sagde  sig  G-ud,  det  siger  jeg  Dig, 
med  Falsk  og  Svig,  tro  nu  mig, 
han  maatte  taale  Død  og  Kors 
ligervis  som  et  andet  Hors. 


Jo  mere  Fabritius  spotter  hendes  Gud,  des  freidigere  bekjender  Dorothea 
sin  Tro  og  bringer  derved  Hedningen  saaledes  i  Harnisk,  at  han  truer 
hende  med  at  lade  hende  piske  „med  Braadde  og  Jern,  saa  hvasse 
som  Leer",  og  da  dette  ikke  anfægter  hende,  kalder  han  paa  Bødlen 
og  befaler  ham  først  at  piske  hende  og  dernæst  syde  hende  i  Beg 
og  Tjære.  Baalet  laves  til.  Klæderne  rives  af  hende.  Ilden  blusser  op, 
men  til  Undren  for  Alle  viser  hendes  Legeme  sig  uskadt  —  skjøndt 
hudflettet  og  flænget  er  det  „saa  forklaret,  som  Læger  med  Balsam 
havde  det  forfaret,  det  er  nu  saa  slet  (o:  glat)  som  et  Æg  fra  hendes 
Hoved  til  hendes  Læg",  et  Jertegn,  som  bringer  mange  af  de  Til- 
stedeværende til  at  omvende  sig  til  hendes  Tro.  Fabritius  befaler 
rasende,  at  hun  skal  hensættes  i  et  mørkt  Fængsel  for  ikke  at  „for- 
vende dette  enfoldelig  Folk",  og  selve  de  hedenske  Guder  begynde  at 
finde  Sagen  betænkelig,  thi  pludselig  aabenbarer  sig  Pluto  og  hans 
Datter  Alecto,  udtalende  deres  Bekymring  for,  at  den  christne  Kvinde 
skal  „fordærve  deres  Rige".  Alecto  raader  til,  at  man  skal  bevæge 
Fabritius  til  at  dræbe  hende.  Atter  føres  Dorothea  frem  for  Høv- 
dingen, der  befaler  hende  at  knæle  for  Afgudsbillederne,  men  en 
Engel  styrter  disse  til  Jorden.  Harmfraadende  overgiver  Fabritius 
hende  paany  til  Bøddelen,  som  binder  og  pisker  hende,  men  uden  at 
kunne  kue  hendes  Sind  eller  faae  Bugt  med  hendes  Tro.  I  sin  Raad.- 
vildhed  sammenkalder  Høvdingen  nu  sine  Riddere  for  at  høre  deres 
Mening  om,  hvad  der  bør  foretages,  og  han  faaer  da  det  Raad  af  dem, 
"at  hykle  Mildhed  for  saaledes  at  besnære  hende.  Men  ogsaa  for 
hans  Smigertale  er  Dorothea  naturligvis  døv,  og  med  den  sædvanHge 
bratte  Overgang   i   Stemning   og  Udtryksmaade    truer   Fabritius    hende 

med  de  værste  Pinsler,  men  nøies  dog  foreløbig  med  at  befale,  at 
hun  skal  føres  „til  hendes  Søstre  baade,  at  de  kunne  hende  ander- 
ledes raade". 

Tredie  Akt  optages  for  Størstedelen  af  en  Samtale  mellem 
Dorothea  og  hendes  to  Søstre  Cichriste  og  Caliste.  Tvungne  af 
Fabritius  have  de  maattet  knæle  for  hans  Afguder,  men  de  aabenbare 
nu  for  deres  Søster,  at  de  kun  med  Munden,  ikke  med  Hjertet  have 
bekjendt  den  falske  Lære.  Dorothea  opfordrer  dem  til  ikke  af 
Menneskefrygt  at  fornægte  deres  sande  Tro,  og  bibelfast  som  hun  er, 
bilægger  hun  sin  Opfordring  med  et  Skriftsted: 

Sanctus  Patilus  til  cTe  Romaner  skrev  I  Af  Hjertet  er  Troen  til  Retfærdighed 
i   det   tiende  Kapitel   saalydende    et      og    af  Munden  Bekjendelse    til  Sa- 

Brev :  |  lighed 

Trods  deres  Frygt  for  Fabritius  og  hans  Hævn  love  Søstrene,  hvem 
Dorotheas  ihærdige  Formaninger  sætte  Mod  i,  at  de  ville  være  stand- 
haftige og  atter  bekjende  Troen  paa  den  eneste  sande  Gud.  De  faae 
strax  Leilighed  til  at  vise  deres  Bestandighed  i  Gjerning,  thi  i  den 
følgende  Scene  melder  Orestes  Søstrenes  Frafald  til  Fabritius,  og  denne 
giver  sin  Bøddel  Befaling  til  at  pine  dem,  hvis  de  ikke  paany  ville 
afsværge  Christendommen.  Da  de  vægre  sig  herved,  gjøre  Bøddel- 
knægtene Alt  rede  til  deres  Martjo-død  „ved  at  purre  i  denne  Ild", 
hvori  de  „ville  dem  stege  som  anden  Sild" ;  Søstrene  bestige  Baalet, 
og  paa  begges  Vegne  takker  Cichriste  Gud  for  hans  Naade  : 

O  Jesu  Christe  Skaber  vor,  I    vi  takke  Dig  saa  mindelig, 

der  under  os  denne  Glæde  stor,  |    at  vi  blive  med  Dig  evindelig. 

I  fjerde  Akt  bevæger  Handlingen  sig  atter  ensformigt  frem 
og  tilbage  mellem  sine  tvende  Poler:  Fabritius'  Kjærlighedserklæringer 
og  hans  Harme  over,  at  Dorothea  ikke  vil  bønhøre  ham  og  ikke  vide 
af  hans  Guder  at  sige.  Atter  truer  han  hende  med  Døden,  uden  at 
dette  gjør  andet  Indtryk  paa  hende,  end  at  hun  udmaler  sig  Paradisets 
Herlighed,  et  af  de  Partier  i  Dramaet,  hvor  der,  trods  dets  Tarvelighed, 
kommer  nogen  ægte  lyrisk  Stemning  tilorde.    Hun  skildrer  Himlen  som 


en  Stad  paa  Østerled, 
høit  til  Himlen  haver  han  med, 
der  er  Lyst  og  altid  Glæde, 
der  kan  aldrig  Nogen  græde, 
der  voxer  Balsamus,   Violer   og   saa 

Roser, 
Thuneon,  Buscus  i  alle  Moser, 
der   blæser   mild    Sønden    og   aldrig 

Norden, 
Vest  eller  Syd  blæs  ei  i  Fjorden, 


der  er  Hvile  og  evig  Ro 
og  saa  lysteligt  der  at  bo, 
derinden  voxer  alle  lystelig  Træ, 
og  spadserer  derinden  Hjorter  og  Fæ, 
der  er  ei  Ulve  eller  nogre  Bjørne, 
skadelig  Fugle  eller  nogre  Ørne, 
der  er  ei  Hugorme,  Øgler  eller  Snoge 
paa  nogen  Mark,  i  nogre  Kroge. 
Der  er  en  Kilde  klar  og  ren, 
jeg  Dig  det  siger  foruden  Meen, 

af  hende  løber  fire  Moder, 
de  gjøre  i  Verden  alle  Fjorde. 
I  samme  Floder  ere  dyre  Stene, 
bedre  end  noget  Guld  bint  rene. 
Der  sjunger  Nattergal  Nat  og  Dag, 
hun  haver  deraf  ingen  Umag. 
Der  er  Fred  og  aldrig  Kiv, 


der  kan  leve  saamangen  en  Viv, 

Enok  og  Helias  baade 

de  leve  der  med  stor  Naade, 

saa   unge   ere   de,    som   de   did  først 

komme, 
de  skinne   i  deres  Ansigt  som  nogen 
Blomme. 


Blandt  dem,  der  ere  Tilhørere  ved  Udmalingen  af  denne  Paradisets 
Herlighed,  es-  ogsaa  Theophilus,  en  Hedning,  der  først  har  spottet 
Dorothea,  men  nu  føler  sig  greben  af  hendes  Skildring  og  beder  hende 
om,  at  hun,  naar  hun  er  kommen  i  Himmerige,  vil  sende  ham  nogle 
af  de  Urter,  hun  har  nævnet  som  blomstrende  der,  ,.da  vil  han  til 
Ti'oen  og  hendes  Gud  gange  og  holde  hans  Bud."  Dorothea  lover  at 
sende  ham  det  forlangte  Tegn,  og  kort  efter  hugger  Bødlen  Hovedet 
af  hende,  en  Fremstilling,  der  paa  Scenen  var  udstyret  med  de  kraf- 
tigste realistiske  Træk  og  derfor  var  Stykkets  Hovedpunkt,  til  hvilket 
de  foregaaende  Optrin  med  Baal  og  Brand  og  Hudfletning  kun  dannede 
en  Forberedelse. 

Femte  Akt  aabnes  med,  at  en  Engel  fra  Paradis  overrækker 
Theophilus  en  Kurv  med  Urter,  saaledes  som  Dorothea  havde  lovet 
ham ;  flux  omvender  han  sig  til  den  christne  Tro ,  ligesaa  brat  naaer 
Budskabet  herom  Fabritius,  som  skyndsomst  giver  Befaling  til  at  den 
Frafaldne  skal  hugges  i  Stykker  Lem  for  Lem,  hvorpaa  Høvdingen, 
„træt  som  en  Hund"  af  de  Besværligheder,  han  har  havt,  længes  efter 
Hvile  og  et  godt  Maaltid  Mad  og  begiver  sig  hjem,  fro  ved  Bevidst- 
heden om,  at  han  har  „overvundet  christent  Folk"  og  derfor  har  Ret 
til  under  Piberes  og  Legeres  Spil  ,,at  glæde  sig  saa  mangelund." 


Denne  Kollision  mellem  den  christne  Martyrinde  og  den 
romerske  Landshøvding  savner  ikke  saadanne  sceniske  Momenter, 
der  kunde  give  Anledning  til  en  vis  theatralsk  Pomp  i  Optog 
og  Udstyr,  og  endmindre  mangler  den  saadanne  blodige  og 
grufulde  Optrin,  som  kunde  øve  en  grovkornet  Virkning  paa  en 
naiv  Tilskuerkreds.  Men  endnu  mere  iøinefaldende  for  en  mo- 
derne Læser  er  dog  Skuespillets  næsten  fuldstændige  Mangel 
paa  indre  Handling,  paa  Udfoldelse  af  de  givne  Karakterer; 
som  de  fra  først  af  ere  fremsatte,  saaledes  bevare  de  sig  Stykket 
igjennem,  og  selv  hvor  der,  som  med  Søstrene  og  Theophilus, 
synes  at  finde  en  Slags  Udvikling  Sted,  er  denne  af  en  saa  vil- 
kaarlig  Art  og  foregaaer  saa  brat,  at  der  ogsaa  her  savnes  al 
Tilknytning  til  indenfra  udgaaende  Motiver.  Hele  denne  Side 
af  den  dramatiske  Komposition  er  saa  ubehjælpsom  og  barnlig, 

som  det  kunde  ventes  paa  dette  primitive  Trin  af  Skuespil- 
digtning. Selve  Referatet  vil  have  godtgjort  dette,  thi  idet  vi 
have  opløst  Handlingens  Gang  i  episk  Beretning,  er  denne  ikke 
bleven  stort  Andet  end  en  Tilbagevenden  til  den  Helgenlegende, 
hvorfra  Emnet  er  taget,  uden  at  den  er  bleven  forøget  med 
noget  karakteristisk  Træk,  med  nogen  psykologisk  Forklaring 
eller  af  Situationen  udspringende  Motivering.  Det  er  et  evindeligt 
Frem  og  Tilbage  indenfor  Legendens  ensartede  Begivenheds- 
kreds og  derfor  egentlig  i  dramatisk  Henseende  en  Stillestaaen, 
som  ikke  beriger  Tanken,  hvor  begjærligt  end  Øinene  kunne 
sluge  disse  sceniske  Billeder. 

Ganske  det  Samme  gjælder  om  det  andet  fra  Eeforma- 
tionstiden  bevarede  Helgendrama  y^Liidiis  de  Sancto  Kanuto  Diice'^ 
o  :  Skuespillet  om  hellig  Hertug  Knud.  Dets  Handling  er  hverken 
mere  eller  mindre  end  en  Omskrivning  i  E-epliker  af  Helgen- 
legenden om  Knud  Lavard;  om  nogen  selvstændig  Omformning 
af  Stoffet  eller  Omlægning  af  dets  Episoder  for  at  gjøre  det 
dramatisk  anvendeligt  er  der  ikke  i  fjerneste  Maade  Tale,  saa 
at  en  Fortælling  af  Handlingens  Gang  her  endnu  mere  end  ved  det 
foregaaende  Stykke  vilde  blive  en  Omfortælling  af  Legenden.  En 
saadan  ville  vi  altsaa  spare  os  og  nøies  med  nogle  enkelte 
Prøver  af  Dialogen,  navnlig  hvor  denne  tillige  oplyser  Hand- 
lingens tekniske  Ufuldkommenhed  og  saaledes  for  en  Del 
karakteriserer  hele  Arten ;  thi  om  der  end  ikke  foreligger  nogen 
Oplysning  om,  at  dette  Skuespil  har  været  opført,  har  det  sikkert 
i  naiv  Konstruktion  havt  adskillige  Sidestykker  i  de  til  Opførelse 
bragte  Komedier. 

Men  forinden  bør  der  gjøres  opmærksom  paa  en  Eien- 
dommelighed  ved  dette  Helgenspil,  der  stiller  det  paa  en  ganske 
egen  Plads  i  vor  gamle  Digtning,  nemlig  dets  nationale  Emne. 
Thi  medens  der  er  Exempler  paa,  at  fremmede  Skuespil  digtere 
tidligt  have  benyttet  danske  Sagn  til  Grundlag  for  deres  Værker 
(Hans  Sachs  Fortællingen  om  Hagbart  og  Signe,  Shakspeare 
og  en  endnu  ældre  Forfatter  Beretningen  om  Hamlet),  er  det 
noget  aldeles  Enestaaende,  at  en  dansk  Forfatter,  saaledes  som 
ved  Skuespillet  om  Knud  Lavard,  tager  sin  Hovedperson  ud  af 
sit  Fædrelands  Historie.  Vel  har  dette  sin  Grund  i,  at  denne 
Person   var    kanoniseret    af   Paven,    var    en    af    den   katholske 

Kirkes  hellige  Mænd,  og  vel  er  det  ikke  fra  Saxo,  men  fra 
Legenden,  Stoffet  er  taget,  men  ikke  desmindre  er  det  ikke 
Knud  Lavards  Betydning  som  Helgen,  Vægten  er  lagt  paa,  men 
langt  snarere  hans  Egenskab  af  historisk  Skikkelse.  Kun 
uegentlig  kan  dette  Skuespil  derfor  henføres  til  de  sædvanlige 
Mirakelspil;  det  er  meget  mere  et  Forsøg  —  om  end  et  ufuld- 
komment —  i  en  helt  ny  Retning  af  dansk  Skuespildigtning, 
et  Forsøg,  der  desværre  i  lang  Tid  blev  uden  Efterligning.  Om 
Forfatteren  savnes  enhver  Oplysning ;  kun  den  Gisning  har  man 
at  holde  sig  til,  at  han  paa  en  eller  anden  Maade  har  været 
knyttet  til  Ringsted:  i  denne  By  laa  Knud  Lavard  begraven, 
det  er  den  ved  Gudstjenesten  i  Ringsteds  Mariakirke  benyttede 
Legende,  der  er  Grundlag  for  Skuespillet,  og  den  Afskrift, 
hvori  Stykket  foreligger,  er  tydeligt  betegnet  som  hidrørende 
fra  en  Ringstedboer. 


At  Handlingen  i  dette  Stykke,  som  indenfor  sine  Grænser 
omfatter  næsten  en  Menneskealders  Begivenheder,  indeholder  Exempler  i 
Mængde  paa  den  mest  vilkaarlige  Skalten  med  Tid  og  Rum,  vil  man 
kunne  sige  sig  selv.  Det  efterstaaende  Citat  (hvor  de  latinske 
scenariske  Anvisninger  ere  oversatte  paa  Dansk)  giver  en  Fore- 
stilling herom. 

Knud  er  af  Kong  Niels  bleven  udnævnt  til  Hertug  i  Sønder- 
jylland og  takker  ham  for  denne  Hædersbevisning: 


Jeg  takker  Eders  Naade  meget  stort 

for  al  den  Ære,  I  haver  mig  gjort 

nu  og  alle  Tide; 

Gud  unde  mig  Lykke  dertil, 

faldt  vel  jeg  Jylland  styre  vil, 

jeg  vil  til  hende  ride. 

Knud  rider  til  Slesvig,  tager 
Bolig  i  Slottet  og  siger. 

Af  Danmarks  Eaad  er  jeg  hid  sendt, 

jeg  skal  her  Hertug  være, 

blandt  Almuen  er  jeg  ei  kjendt, 

mærker  dette,  Venner  kjære: 

vil  I  mig  hylde,  som  ganunel  er  Sæd, 

jeg  vil  dette  af  Eder  høre, 

jeg  vil  sende  Eder  baade  Ro  og  Fred, 

sige  Eder,  hvad  I  skulle  gjøre. 


En   af  de  Fornemste    svarer 
Hertugen. 

Vil  I  være  os  huld  og  god 
og  raade  os  vor  store  Skade  Bod, 
som  vi  haver  havt  saa  længe, 
da  værer  velkommen,   Hertug  Knud 
vil  I  for  vor  Skyld  ride  ud, 
hade  Skalke  og  lade  Skjelmer  og  Tyve 
hænge. 

Knud  svarer. 

Siger  mig,  hvad  dette  monne  være, 
som  Eder  kan  komme  til  Skade; 
skvilde    jeg    end    aldrig    længer    mit 

Vaaben  og  Værge  bære, 
da  skal  jeg  dette  straffe  lade. 

Om  dette  end  min  Broder  var, 

hannem  vilde  jeg  intet  spare, 

vilde   han   nogen   Synd    og   Ondskab 

tage  sig  for, 
fuld  ilde  skulde  han  fare. 


Første      slesvigske     Borger 
svarer  Hertugen. 

Kjære  Knud,  her  haver  ganske  længe 

været  Ufred 
i  dette  Hertugrige, 
Laas  eller  Lukke  tør  vi  ei  ved, 
hverken  Fattig  eller  Rige; 
Svin,  Faar,  Gjæs,  Oxe  og  Ko, 
baade  Guld  og  Sølv  hin  hvide, 
dette  stjæle  de  bort  af  Bondens  Bo, 
vi  maa  dette  Alle  fordrage  og  lide. 

Hertugen  svarer. 

Jeg  skal  snart  dette  afstyre,   om  jeg 

kan, 
om  jeg  skal  ellers  kaldes  en  christen 

Mand; 
jeg  vil  dennem  nu  opnævne : 
Tyrne  Hette,    Heynebenk    og    Tyge 

Hængop, 
Povel  Plade  og  Asertop, 
I  skulle  dette  hersom  hævne. 
Leder   op    aUe  Misdæder,   Røver   og 

Tyve, 
steller  og  hænger,  og  slet  Ingen  skal 

I  tilgive, 
lader  Landet  Frihed  nyde, 
spørger  op  Trolddom  og  Kjætteri,  * 
lader  dennem  staa  deres  Ret,    dette 

beder  vi, 
dennem  skulle  I  stege  og  svide. 

Den     første     af    Hertugens 
Svende,  Heynebenk,  svarer. 

Ja,  Herre,  vi  vil  dem  straffe 
og  se  til,  om  vi  kan  Bonden  Fred  for- 
skaffe. 


Den      anden      Svend,      Tyge 
Hængop,  svarer. 

Jeg  vil  nu  svære  og  ikke  lyve, 

om  de  end  var  fireogtyve, 

dog  jeg  tier  længe, 

de   skulle   tude   i   Hr.  Peder  Lykkes 

Horn, 
at  de  ikke  mere  skulle  stjæle  Bondens 

Korn, 
jeg  vil  dennem  alle  ophænge. 


Medens  han  taler,  kommer  den 
tredie  Svend  Povel  Plade  med 
Klage  til  Hertugen,  sigende. 

Kjære  Herre,  min  Hest,  som  jeg  havde 

Agt  at  sælge, 
er  nu  stjaalen  af  min  Stald, 
hvad  skal  jeg  nu  hertil  gjøre? 
Jeg  maa  nu  ride  Apostelens  Hest, 
som  der  staaer  i  den  hellige  Læst, 
mit  Glavind  maa  jeg  føre. 

Fjerde  Svend,  Asertop. 

Herre,  lad  os  fare  Riget  om, 
efterdi  I  haver  givet  over  Tyve  Dom, 
de  begynde  nu  allermest  at  stjæle ; 
ikke  Kalv,  ikke  Faar,  ikke  Høns,  ikke 

Gaas 
kan  Bonden  gjemme  under  Lukke  og 

Laas, 
han  kan  sig  selver  fald  ilde  ^æle. 

Hertugen  svarer  Svendene. 

Farer  omkring  hver  som  en  Mand, 
I  skulle  ikke  Tyve  spare. 
Somme  tilsøs  og  somme  tilland, 
Eders  Liv   skal  I  fuldtvel   vogte   og 

vare. 
Finder  I  Nogen,  da  fører  mig  dennem 

hid, 
jeg  skal  faae  dennem  Andet  at  gjøre 
i  denne  Tid, 

i  Galgen  skulle  de  hænge, 

og  om  deraf  til  Gottorp  gaaer  Sagn, 

da  tager  Eder  Fruer  og  Jomfruer  i 

Favn, 
I  ere  fuld  raske  Drenge. 


Her  efterstræbes  Tyvene, 
en  af  dem  fanges  og  føres  til 
Hertugen,  og  Svenden  Povel 
Plade  siger  til  Hertugen  (altsaa 
efter  at  et  langt  Tidsrum  maa  tænkes 
forløbet). 

Kjære  Herre,  livad  vi  haver  gjort, 
dette  veed  jeg  vel  I  haver  for  længe 

siden  spurgt 
og  haver  det  af  Andre  hørt, 
hvorledes  vi  haver  baade  stellet  og 

sat  levende  i  Jord, 
som  I  befalte  os  over  Eders  Bord. 
En  Tyv  haver  vi  Eder  tilført, 
han  siger  sig  Eders  Frænde  at  være, 
han  er  bagbunden  og  staaer  her, 
hvad  skulle  vi  med  hamiem  gjøre? 
Skulle  vi  hannem  med  Galgen  plage, 
saa  at  hans  Halsben  kan  knage? 
Lader  os  dette  af  Eder  høre. 


Hertugen  svarer. 

Hænger  op  den  Tyv  udi  Galgegren, 
at  ikke  Jorden  kan  naa  hans  Skinneben ; 
lægger  om  hans  Hals  en  Lænke, 
af  Kalmars  Silke  gjør  hende  vel  stærk, 
lad  hamiem   ikke   faae  stor  Pine  og 

Værk, 
beder  hannem,   at  han  haardelig  paa 
Gud  monne  tænke. 


Nu  hænges  Tyven;  naar 
Tyven  er  hængt,  siger  Mogens 
til  Kongens  Høvdinger  (Scenen 
er  altsaa  pludselig  flyttet  fra  Slesvig 
til  Ribe,  hvor  Kong  Niels  holder  Hof, 
og  hvor  hans  Søn  Mogens,  Knuds, 
Fætter,  fører  Klage  over  Hertugen). 


Hører  mig,  alle  I  gode  danske  Mænd, 
jeg  kommer  med  Tugt  og  Ære, 
Hertug  Knud,  som  I  haver  til  Holsten 

sendt, 
hvilken   skulde    en   Hertug   over   de 

Holster  være, 
om  haunem  gaaer  der  saamegen  Ry, 
dette  er  stor  Ynk  at  høre, 
han  kaldes  en  Konge  udi  hver  By, 
uret  monne  han  herudi  gjøre. 
Kjære  Hr.  Skjalm,   kundgjører  dette 

for  Kongens  Naade, 
lader  hannem  dette  faae  at  vide, 
at  han  kan  finde  dertil  nogen  Middel 

og  Maade, 
dette  bør  hannem  ei  at  lide. 

Skjalm  (Hvide)  svarer  Mogens. 

Haver  Knud  givet  sig  kongelig  Navn, 
dette  bliver  hannem  jo  vist  til  Lede, 
gjør  han  ikke  i  Holsten  Gavn, 
da  faaer  han  kongelig  Vrede. 

Mogens  svarer  Skjalm. 

Troer  mig,  Hr.  Skjalm,  jeg  siger  sandt, 
derpaa  tør  jeg  vel  svære, 
Knud  gjør  Uret  og  farer  med  Tant, 
han  agter  ikke  Kongen  af  Danmarks 

Rige; 
sig  lader  han  Komiing  kalde, 
som  vi  kan  høre  af  Alle, 
i  Verden  mener  han  ei  at  være  hans 

Lige. 

Den  anden  Høvding  siger  til 
Kongen. 

Naadige  Herre,  hvad  nu  tilraade? 
Eders   Land    og   Folk   stander   nu   i 

Vaade, 
Hertug   Knud,    som    I    haver   Land 

Holsten  tilsagt, 
at  fortrykke  Eders  Naade,  dette  haver 

han  Agt, 
han  vil  jo  Kronen  bære. 


PARIS'    DOM. 

Kongen  svarer  ham. 

Farer   Hertug  Knud   med   Falsk   og 

Svig, 

vil  han  nu  lade  krone  sig, 

vi  ville  os  over  ham  hævne; 

vi  lade  hannem  kalde  snart  for  vort 

Bord 

og  hører  der  selver  hans  egne  Ord. 

til  Ribe  lade  vi  hannem  stævne. 


Herolden  (som  altsaa  nu  er  an- 
kommen til  Slesvig)  indbyder  Her- 
tugen til  Møde  i  Ribe. 

Med  dette  Brev,  Hr.  Hertug  Knud, 
lader  Kong  Niels  Eder  stævne, 
at  I  snarlig  skal  komme  til  Ribe  ud, 
eller  han  vil  dette  over  Eder  hævne. 
I  ere  for  hamiem  beløiet  fast, 
tænker  op,  hvad  I  vil  hannem  svare, 
sin  Vrede  har  han  tU  Eder  kast. 
Gud  vogte  vel  Eders  Liv  for  Fare. 


Saadanne  Spring  i  Tid  og  Rum,  som  den  her  citerede  Scene- 
række fremviser  Exempler  paa,  ere  hyppige  i  dette  Skuespil,  ja  under- 
tiden ere  de  end  mere  bratte,  end  de  her  vise  sig,  idet  det  kan 
forekomme,  at  Stedforandringen  gaaer  for  sig  indenfor  en  og  samme 
Replik,  saa  at  denne  slutter  i  en  anden  Lokalitet,  end  hvor  den  be- 
gyndte; selv  hvad  man  kunde  kalde  Dobbeltspring  har  denne  urolige 
Handling  at  opvise,  som  hvor  i  Begyndelsen  af  Stykket  Herolden  faaer 
Befaling  til  at  „ride  over  Mark  og  Hede"  for  at  sammenkalde  Raadet; 
i  samme  Nu  som  han  har  erklæret  sig  rede  til  at  udføre  Befalingen, 
staaer  han  allerede  for  Raadsherrerne  og  overbringer  dem  Tilsigelsen, 
og  neppe  har  han  gjort  dette,  før  han  er  hjemme  igjen  og  melder 
Kongen  deres  Ankomst.  For  at  forsone  sig  med  saadanne  Urimelig- 
heder, maa  man  have  den  daværende  Theaterindretning  for  Øie  og 
mindes,  at  de  i  et  Stykke  forekommende  Lokaliteter  vare  afsatte  ved 
Siden  af  hinanden  paa  en  og  samme  Scene,  saa  at  Handlingens  Be- 
vægelse i  Rummet  betegnedes  ved,  at  de  Spillende  —  ligesom  det 
endnu  skeer  paa  det  chinesiske  Theater  —  flyttede  sig  fra  den  ene 
Plads  til  den  anden.  Er  Helgenspillet  om  Knud  Lavard  muligvis 
aldrig  blevet  opført,  saa  har  dets  Forfatter  dog  formet  dets  Handling 
efter  den  sceniske  Teknik,  som  hans  Tid  kjendte. 


Ved  sin  allegoriske  Karakter  frembyderSkuespillet„Paris' 
Dom"  sig  nærmest  som  Prøve  paa  de  saakaldte  „Moraliteter",  men 
unægtelig  en  Prøve  af  lidet,  for  ikke  at  sige  intet  Værd.  Det 
findes  i  Haandskrift  sammenheftet  med  Chr.  Hansens  ovenfor 
omtalte  „Dorotheæ  Comedie"  og  med  det  Fastelavnsspil,  som  der 
skal  gjøresEede  for  i  det  Følgende;  men  indre  Grunde,  navnlig 
Stykkets  stymperagtige  Tarvelighed,  gj ør  Antagelsen  af  et  fælles 
Forfatterskab  næsten  til  en  Umulighed.  Mærkeligst  er  „Paris' 
Dom"  derved,  at  det  er  et  klassisk  Emne,  det  behandler. 

Stykket  aabnes  af  Herolden,    der    i    en  Tale   til  Folket   forud 
forkynder  Moralen  af  den  Handling,  der  nu  skal  forestilles: 


Dyd  og  Visdom  er  nu  forsmaaet, 
Gud  raade,  hvorledes  det  nu  vil  gaa, 
Løsagtighed  nu  hver  Mand  elsker, 
Ingen  efter  Dyd  eller  Kjærlighed  fisker, 
thi  rimes  nu  om  Løsagtighed, 
den  finder  man  i  mangen  Led, 


Nu  skal  man  sig  gjøi-lig  vare  tage, 
hvorledes  man  skal  leve  i  disse  Dage  ; 
hvem  der  lever  nvi  med  Dyd  og  Ære, 
hån  holdes  nu  for  en  Mære, 
Skalke  og  Daarer  have  vundet  Spil, 
Gud  bedre,  hvorledes  det  gaaer  nu  til. 


Derpaa  fremtræder  Ufredens  Gudinde  Bellona  og  overrækker  Paris 
Æblet,  som  skal  være  Skjønhedsprisen  for  den  af  de  tre  Gudinder, 
han  tilkjender  det.  Juno,  Pallas  og  Venus  gjøre  hver  for  sig  Krav 
paa  Udmærkelsen  og  søge  at  vinde  Paris  ved  de  bekjendte  Løfter, 
men  henreven  af  Venus'  Deilighed,  som  han  skildrer  i  ret  drastiske 
Træk,  ligesom  Gudinden  selv  heller  ikke  er  synderlig  høvisk  i  sin 
Tale,  tilkjender  han  hende  Æblet,  og  Pallas  opløfter  en  Klage  over 
Mændenes  Løsagtighed  og  dens  Seir  over  Retfærdighed.  Det  hele 
Stykke  er  kun  et  Par  Hundrede  Verslinier  stort. 


Betydelig  større  Interesse  frembyder  Fastelavnsspillet 
„Den  utro  Hustru",  som  vist  er  det  ældste  af  alle  bevarede 
danske  Skuespil  og  efter  nogen  Sandsynlighed  har  Chr.  Hansen 
til  Forfatter  eller  —  da  det  muligvis  skyldes  et  fremmed  For- 
billede —  til  Bearbeider.  Vi  staa  her  overfor  en  Frembringelse 
af  bred  folkelig  Komik,  saaledes  som  den  dannede  sig  selv- 
stændigt paa  det  virkelige  Livs  Grundlag,  efter  at  den  havde 
frigjort  sig  fra  sin  dog  altid  noget  hemmende  Forbindelse  med 
det  geistlige  Skuespil,  et  Produkt  af  den  borgerlige  Mellem- 
stands Blik  paa  Forhold,  som  laa  indenfor  dens  daglige  Syns- 
kreds, og  som  Følge  heraf  tillige  et  nøiagtigt  Udtryk  for  Smagen 
og  Dannelsen  hos  det  Publikum,  som  det  nærmest  var  bestemt 
for.  At  denne  Smag  har  fundet  mere  Behag  i  det  Burleske 
end  i  det  Subtile,  bedre  har  forstaaet  en  drøi  Vittighed  eller 
Grovhed  end  en  iin  Bemærkning,  kan  ikke  undre  Nogen,  der 
har  en  Forestilling  om  Tidens  Gjennemsnitsdannelse,  og  bør 
ikke  forarge  i  en  Digtning,  der  selv  stiller  sig  i  Jevnhøide  med 
Fastelavnsmorskaben  og  hovedsagelig  tilsigter  en  øieblikkelig 
komisk  Virkning,  om  den  end,  for  at  redde  Kunstens  Ære,  fletter 
en  lille  moraliserende  Belæring  ind  i  sine  Løier. 


DEN   UTRO   HUSTRU, 

Herolden,  som- aabner  Stykket,  viser  os  tydeligt  ;iok,  at  det 
har  været  ageret  af  en  omløbende  Bande,  som  har  gjæstet  Hus  efter 
Hus  og  opført  det  for  de  der  Tilstedeværende,  naturligvis  efter  ind- 
hentet Tilladelse  og  i  Haab  om  klingende  Vederlag.  Forsamlingen 
tiltales  saaledes: 


Hilsæl,  Goddag,  Venner  kjære. 

Alle,  som  her  er  inde. 

Eder  ret  Alle  Hæder  og  Ære, 

haade  Mænd  og  Kvinde. 

Jeg  er  hid  kommen  Eder  til  Glæde, 

jeg  var  en  Dag  i  Skare, 


jeg  aged  hid  paa  en  brudden  Slæde, 

og  var  jeg  i  stor  Fare. 

Ville  I  give  Rum  og  dertil  Tid 

og  ei  for  høit  at  snakke, 

jeg  skal  Eder  lidt  af  Guds  Ord  sige, 

saa  at  I  skulle  mig  takke. 


Det  „Guds  Ord",  som  Herolden  skjemtende  benævner  Stykket,  ud- 
lægger han  saa  videre  ved  kortelig  at  fortælle  dets  Handling,  hvilken 
vi  her  ville  gjengive  i  et  noget  iidførligere  Referat. 

Den  begynder  med,  at  en  Ægtemand  forkynder  sin  kjære  og 
trofaste  Hustru  som  sin  Beslutning,  at  han  vil  foretage  en  Pilgrims- 
vandring  for  at  faae  Absolution  for  sine  Synder;  hun  vil  saare  nødig 
skilles  fra  ham  og  beder  ham  blive  hjemme,  men  han  er  bunden  ved 
et  Løfte  og  reiser.  Lige  umiddelbart  efter  hans  sidste  Replik:  ,.Jeg 
tager  nu  min  Pigstav  og  Hat,  dermed  hav  nu  Godnat",  træder  en 
Bonde  ind,  og  da  Konen  fortæller  ham,  at  hendes  Mand  „foer  en 
Pilegrimsreise  igaar"  6g  ikke  „kommer  igjen  udi  et  Aar",  begynder 
han  at  sledske  for  hende,  raader  hende  til  at  tage  en  anden  Mand  i 
Mellemtiden  („det  skulde  Alt  ganske  lønlig  tilgaa")  og  erklærer  hende 
sin  Kjærlighed.  Konen  afviser  ham  med  Foragt,  spotter  hans  lange 
Skjæg  og  hans  skidne  Ben  og  lader  ham  høre,  at  han  jo  selv  er  gift. 
Dette  benægter  han;  han  „havde  en  gammel  Trold  ifjor",  men  hun  er 
død  og  borte,  og  hvad  Skjægget  og  Skidenheden  angaaer,  da  er  der 
Raad  derfor.  Han  begiver  sig  til  en  Badstue,  hvor  han  bliver  vasket 
i  Lud  og  hans  Skjæg  svedet  med  et  Lys,  og  i  denne  mere  tiltalende 
Skikkelse,  „hvid  baade  for  og  bag",  fremstiller  han  sig  for  den  en- 
somme Kone,  men  har  ikke  bedre  Lykke  end  før,  og  bedst  som  han 
er  i  Færd  med  at  gjøre  Haneben,  kommer  tilmed  hans  egen  Hustru, 
hvem  han  nylig  udgav  for  død,  og  overrasker  ham.  Ved  Synet  af  hende 
taber  han  Modet,  siger  spagfærdig,  at  det  just  var  hans  Hensigt  at 
gaa  hjem,  og  beder  om  at  maatte  slippe  for  „Hug  og  onde  Ord". 
Men  en  Munk,  som  har  beluret  hans  Færd,  fortæller  Bondekonen  aied 
rene  Ord,  hvad  det  var,  hendes  Mand  havde  for,  og  efterat  hin  i  et 
meget  drastisk  Sprog  har  udtalt  sin  Harme  over,  at  hendes  Ægtehalvdel 
er  saa  varm  overfor  andre  Kvinder,  men  saa  koldsindig  i  sit  Forhold 
til  hende,  trækker  hun  ham  bort  ved  Haarene.  Nu  optræder  Munken 
som  Courmager,  tiltalende  den  kjønne  Kone  med  daarende  Ord: 


Sid  i  Fred,  mit  Lilieblad! 
Eja,  hvor  I  gjør  mit  Hjerte  glad. 
Er  jeg  ei  og  en  Mand  fuld  fager? 
Se  til,  hvorledes  jeg  Eder  behager. 


Skjøtter  ei  Kappen,  jeg  haver  paa, 
jeg  kaster  hende  vel  op  udi  en  Vraa, 
saa  staaer  igjen  en  Mand  fuld  strunk, 
i  Vraaen  ligger  da  den  sorte  Munk. 

Ogsaa  hans  Beilen  afviser  Konen,  idet  hun  lader  falde  en  Yttring  om, 
at  skulde  hun  „endelig  gjøre  ilde",  saa  vilde  hun  da  foretrække  en 
Hofmand  for  en  Munk.  Øjeblikkeligt  er  Hofmanden  der;  han  raader 
Munken  til  at  passe  sin  Klostergjerning  hellere  end  at  gaa  og  gjøre 
sig  lækker  for  unge  Koner,  og  da  Munken  forklarer,  at  hans  Ærinde 
kun  var  at  hente  nogle  Oste  til  Klostret,  sigter  Hofmanden  ham  lige- 
frem for  Løgn ,  giver  ham  en  Dragt  Prygl ,  river  Kutten  af  ham  og 
jager  ham  bort.  Selvfølgehg  tager  nu  Hofmanden  fat,  hvor  Munken 
slap,  men  skjøndt  Konen  behandler  ham  høfligere  og  kalder  ham  „min 
kjære  Ven",  er  hun  dog  utilgjængelig  for  hans  Besnærelse.  Han  tager 
saa  sin  Tilflugt  til  en  gammel  Troldkvinde  og  lover  hende  et  godt 
Vederlag  for  hendes  Uleilighed,  hvis  hun  kan  bringe  den  smukke  Kone 
i  hans  Vold.  Hun  gaaer  ind  paa  Akkorden  og  giver  sig  til  at  mane 
en  Djævel  frem,  idet  hun  truer  ham  med  Pisk,  hvis  han  ikke  lystrer; 
som    sædvanligt  ved    saadanne  Dj ævlebesværgelser   kommer   den   onde 

Aand  ikke  ved  første  Paa- 
kaldelse,  og  Kj  ællingen 
griber  da  til  kraftigere 
Formularer,  idet  hun  maner 
Djævelen  „ved  Salt  og 
Brød,  ved  Heire,  Gjøg  og 
Ridder  Rød,  ved  Norges 
Skjær  og  Vendelskage" 
(o :  Skagens  Landtunge)  og 
tilsidst  ved  det  Skrappeste 
af  Alt:  ved  „alle  de  Kj  æl- 
linger, der  kan  i  Verden 
være."  Denne  sidste  Be- 
sværgelse tør  Djævelen 
ikke  sidde  overhørig,  han 
kommer  tilsyne  og  mod- 
tager Befaling  til  „at  tude 
den  Kvinde  i  Øre",  at  hun 
skal  bønhøre  Beileren.  Paa 
Scenen  udføres  dette  Øretuderi  bogstaveligt,  idet  det  er  foreskrevet, 
at  „Djævelen  begiver  sig  hen  til  Kvinden  og  sætter  sin  Mund  til 
hendes  Øre,  men  da  hun  ikke  vil  høre,  siger  han  høit"  sine  Opfordringer 
til  hende,  idet  han  lover  hende  baade  vellystig  Nydelse  og  Rigdom, 
hvis  hun  vil  opgive  sin  Modstand.  Hun  er  imidlertid  vedvarende 
standhaftig,  saa  Djævelen  maa  vende  med  uforrettet  Sag  tilbage  til 
Kjællingen,  der  regalerer  ham  med  en  god  Dragt  Prygl  til  Straf  for 
hans  Kejtethed,  hvorefter  hun  beslutter,  selv  at  tage  Sagen  i  Haand. 
Til  dette  Øiemed  begiver  hun  sig,  ledsaget  af  en  Hund,  til  Konen  og 
beder  hende  grædende  om  en  Almisse.  Konen  spørger,  hvad  Grunden 
er  til  hendes  Graad,  og  Kjællingen  svarer  med  et  ret  poetisk  Udtryk: 

Min  Sorrig  hun  haver  saaniange  Grene, 
jeg  bær  hende  lønlig  for  mig  alene; 


Djævelen  faaer  Prygl  af  en  Kj  ælling. 

Efter  et  gammelt  tydsk  Træsnit. 

men  da  Konen  lover  at  bevare  Hemmeligheden,  rykker  hun  ud  med 
Sproget  —  den  Løgn,  hma  har  sammensmedet  for  at  forføre  Konen  til 
Ukyskhed:  Hunden,  som  hun  har  med  sig,  er  hendes  Datter,  engang 
en  skjøn  og  fager  Pige,  hvem  en  ung  Mand  bød  sin  Kjærlighed,  men 
da  hun  afviste  ham,  blev  hun  forvandlet  til  en  ussel  Hund  — 

havde  hun  givet  ham  gode  Svar, 

da  havde  hun  været  den  Samme  him  var. 

Denne  Fortælling  vækker  stor  Uro  og  Tvivlraadighed  hos  den  unge 
Kone,  og  hun  betroer  Kj ællingen,  i  hvilken  Stilling  hun  er  stedt. 
Troldkvinden  raader  hende  naturligvis  til  strax  at  bønhøre  Hofmanden, 
hvis  han  skulde  komme  igjen,  og  begiver  sig  høilig  tilfreds  tilbage  til 
denne  med  Underretning  om  sit  lykkeligt  udrettede  Ærinde.  Han 
melder  sig  atter  hos  Konen,  og  denne  indvilger  i  Alt  —  tlii  „før  hun 
vil  vorde  deslige  en  Hund,  før  siger  hun  Ja  i  samme  Stund"  —  hvor- 
paa  Herolden  slutter  Stykket  med  en  noget  tynd  Moral  og  et  takkende 
Farvel : 

I  denne  Leg  have  I  nu  hørt,         '  I  det  maatte  I  nu  se,  det  var  vist. 

hvor  den  Kj  ælling  haver  dem  sammen  Dermed  sidde  nu  Alle  hilsæl, 

ført.  ere  I  glade,  det  er  fuldt  vel, 

Vil  nogen  af  Eder  Klogskab  øve,  [  dermed  vil  jeg  gange  af  Dør, 
Kj  ællings  Raad  da  maa  han  prøve;         giver  mig  at  drikke  før! 
som  Djævelen  kan  hun  mange  Læst, 


Da  Reformationen  trængte  igjennem,  medførte  denne 
Omformning  af  det  religieuse  Liv  som  paa  saamange  Omraader 
saaledes  ogsaa  paa  Skuespillets  en  betydelig  Forandring.  Selv- 
følgelig forsvandt  de  katholske  Helgen-Emner ;  hvor  Forfatteren 
behandlede  et  bibelsk  Stof,  var  det  mest  fra  det  gamle  Testa- 
mente man  hentede  det.  Ogsaa  Fastelavnsspillene  bleve  sjeldnere, 
ringeagtede  af  Tidens  høiere  Dannelse,  der  paa  Grund  af  sit 
lærde  Udspring  havde  Tilbøielighed  til  at  se  ned  paa  de  natio- 
nale Elementer  i  Litteratur  og  Kunst.  Det  var  Humanismens 
Tidsalder.  Dens  lærde  Studier  bragte  paany  den  græske  og 
romerske  Filosofi,  Historieskrivning  og  Kunst  til  Ære  og 
Anseelse.  Ogsaa  det  klassiske  Skuespil  drog  den  frem  af  dets 
Forglemmelse,  fordybede  sig  i  Plautus  og  Terents,  navnlig 
denne  sidste,  opstillede  deres  Værker  som  Forbilleder  for  Skue- 
spildigtning,   og    anbefalede  deres   Sprog  som  bekvemmest   og 

passeligst  for  dramatisk  Fremstilling.  Der  opstod  saaledes  fore- 
løbig en  lærd  Scene,  et  latinsk  Drama,  og  selv  hvor  det  i  Tidens 
Løb  overførtes  paa  Folkesproget,  enten  som  ligefrem  Over- 
sættelse eller  som  selvstændig  Efterligning  af  de  givne  Mønstre, 
modtog  det  ikke  derved,  noget  særligt  nationalt  Præg,  fordi  Ind- 
holdet overveiende  østes  af  fremmede  Kilder. 

Man  kalder  dette  Skuespil  Skolekomedien  og  for- 
ståaer  derved  baade  de  klassiske  Stykker,  som  opførtes  ved 
Skolerne  hovedsagelig  som  en  Udvidelse  af  Undervisningen  i 
Latin,  og  de  nyere  Arbeider  enten  paa  det  latinske  eller  paa 
Landets  Sprog,  som  hyppigst  havde  Skolemænd  til  Forfattere 
og  udførtes  af  de  lærde  Skolers  Disciple  ved  visse  høitidelige 
Leiligheder,  som  ved  fyrstelige  Besøg  i  Skolebyen  eller  ved 
høitstaaende  Personers  Familiefester.  I  begge  disse  Former  har 
Skolekomedien  havt  hjemme  i  Danmark,  men  hvad  nærværende 
Fremstilling  har  at  g] øre  Rede  for,  er  selvfølgelig  kun  de  danske 
Exemplarer  af  Arten,  hvad  enten  de  nu  staa  i  et  friere  eller 
mere  afhængigt  Forhold  til  fremmede  Forbilleder. 

Skolekomediens  Blomstringstid  herhjemme  var  under 
Frederik  den  Andens  Regjering.  Han  var  selv  en  Ven  af  disse 
Skuespil,  som  man  opførte  for  ham  paa  hans  Reiser  trindt  i 
Landet,  og  som  han  selv  anvendte  til  yderligere  Pomp  ved 
store  Hoffester  i  Forbindelse  med  Ridderspil  og  andre  Arrange- 
menter; ogsaa  hans  Dronning  Sophie,  hvis  Navn  desuden  paa 
anden  Maade  er  knyttet  til  dansk  Litteratur,  yndede  Komedien, 
og  naar  vi  fremhæve,  at  Peder  Hegelund  tilegnede  Dronningen 
sit  Skuespil  „Susanna"  og  at  Kongen  lod  Hieronymus  Justesens 
Lystspil  „Salomons  Hyl  ding"  forherlige  Prins  Christian  (den 
Fjerdes)  Hyldingsfest ,  saa  have  vi  med  det  Samme  nævnet 
de  to  vigtigste  Forfatternavne  paa  den  danske  Skolekomedies 
Omraade. 

Peder  Jensen  Hegelund,  født  i  Ribe  1542,  var  jevn- 
aldrende  med  Anders  Sørensen  Vedel  og  Tyge  Brahe  og  opholdt 
sig  samtidig  med  dem  i  Leipzig;  den  berømte  Theolog  Niels 
Hemmingsen  var  hans  Velynder  og  valgte  ham  efter  hans  Hjem- 
komst til  Kjøbenhavn  til  Reiseledsager  for  sin  Søn  under  et 
treaarigt  Ophold  i  Udlandet,  hvor  Hegelund  tog  Magistergraden 
i  "Wittenberg;    1669  blev   han  Rektor  ved    Ribe  Skole,    senere 

Præst  ved  Domkirken,  1595  Biskop ;  lian  døde  1614.  Som  Styrer 
af  den  lærde  Skole  havde  han  indstuderet  forskjellige  danske 
Skuespil  med  sine  Disciple ,  inden  han  udarbeidede  sit  store 
Drama  „Susanna".  Dettes  latinske  Original,  forfattet  af  den 
augsburgske  Rektor  Xystus  Betulius  (Sixtus  Birch)  var  1577 
bleven  spillet  af  Professorer  og  Studenter  paa  Kjøbenhavns  Slot 
ved  Festhghederne  i  Anledning  af  Dronningens  Kirkegang  efter 
Prins  Christians  Fødsel;  Hegelund  havde  Aaret  iforveien  ladet 
Stykket  opføre  i  Ribe,  paa  Kirkegaarden  øst  for  Domkirken,  og 
da  han  nu  erfoer,  at  Dronning  Sophie  havde  fundet  meget  Behag 
i  det,  tog  han  sig  for  at  oversætte  det  „paa  danske  Rim"  og 
at  udvide  det  med  et  originalt  Digt  om  Calumnia,  Bagtalelsens 
Gudinde,  bestemt  til  at  indskydes  midt  i  fjerde  Akt,  men  saa 
vidtløftigt  (næsten  ligesaa  omfangsrigt  som  hele  Stykket),  at  det 
falder  helt  udenfor  den  dramatiske  Komposition  og  derfor  ikke 
har  anden  Betydning  for  os  paa  dette  Sted,  end  at  det  er  illu- 
streret med  et  Billede  af  Bagtalelsen,  saaledes  som  hun  tænktes 
at  skulle  fremtræde  paa  Scenen,  altsaa  det  ældste  Kostume- 
billede, vi  have  at  opvise.  Figuren  er  udstyret  med  en  Over- 
flødighed af  allegoriske  Attributer:  store  Øren  til  at  opfatte  alskens 
Sladder  med,  to  Tunger  i  Munden  for  at  kunne  tale  dobbelt, 
en  Utallighed  af  Øine  og  Tunger  over  hele  Kroppen,  desuden 
Briller  til  at  forstærke  Synet  med,  Hulspeil,  som  kan  forvrænge 
Naturens  Træk  og  samle  Bagtalelsens  spredte  Straaler  i  et 
enkelt  Focus,  Ragekniv  og  Sax  til  at  sønderlemme  Næstens 
Rygte  med ,  en  Bue ,  hvormed  Bagvaskelsens  Pile  udskydes. 
Vinger  paa  Arme  og  Fødder,  for  at  Sladderen  kan  brede  sig 
hurtigt. 


y^Siisanna  Comicotragædia.  En  mærkelig  Leg,  udtagen  af 
Bibelen  udaf  Daniels  Historie,  om  den  ærlig  Kvindes  Susannæ  Kysk- 
hed  og  underlig  Befrielse",  inddeler  sin  Personliste  i  tre  Grupper  eller 
„Hobe";  til  den  første  Hob  høre  bl.  A.  Susanna,  „en  ærlige  Danne- 
kvinde", hendes  Husbond  Joachim  og  Daniel,  „en  ung  Profet",  til 
den  anden  „de  to  gamle  Forrædere  og  Anklagere"  Achab  og  Sedechias, 
samt  Cahmmia,  „Klafferi  og  Bagvask",  til  den  tredie  Nabogdonosor, 
Konge  af  Babylon,  med  hans  Hofsinder  og  Lehnsmænd,  Køgemester 
og  Kammerjunker,  ja  endog  en  Kammerraad.  Inden  Stykkets  Begyn- 
delse træder  Pr  o  lo  gus  frem  og  byder  Tilskuerne  velkomne.  Han  fører 
et  Forsvar  for  Skuespillets  Berettigelse  ved   at  henvise  til,   at   det  har 

3 


36 


DE    ÆLDSTE    DANSKE    SKUESPIL. 


været  dyrket  med  stor  Udstyrspragt  hos  Grækere  og  Romere,  ja  at 
der  endog  er  Exempler  paa,  at  „de  vældige  Keisere  i  Rom  selv  have 
digtet  Tragedier  og  med  Poeterne  derom  kunstelig  fægtet'';  han  frem- 
hæver den  dramatiske  Kunsts  opdragende  Indflydelse,  da  den  lærer  de 


Bagtalelsen, 

Kostumebillede  af  Peder  Hegelunds  »Susanna« 


Udførende  „at  øve  sig  i  gode  Fagter  og  Tugt,  Tungemaal  og  Sprog", 
og  han  opfordrer  Tilskuerne  til  at  lægge  Mærke  til,  hvorledes  deres 
Børn,    de  uAge  Klerke,    „som  I   monne   se   her   paa,  i  Klæder  bolde, 

hvorledes  de  sig  skikke  og  skaa  og  artelig  holde" ;  endelig  anbefaler 
han  dem,  der  ingen  Sans  have  for  Skuespil,  hellere  at  gaa  hjem 
strax,  idet  han  antyder,  at  en  vis  Grad  af  Dannelse  og  Kjendskab  til 
fremmed  Kultur  er  nødvendig  for  at  kunne  nyde  en  dramatisk  Fore- 
stilling: „en  Plumpert,  som  haver  ingen  Forstand  og  er  en  Hjemfød, 
paa  Lærdom  og  Kunst  ei  skjønne  kan  mere  end  et  Nød." 

Efter  denne  Apologi  for  Skuespillet  træde  alle  Stykkets  Per- 
soner, omtrent  et  halvt  Hundrede  i  Antal,  ind  paa  Scenen  og  opstille 
sig  i  Prosceniet,  ordnede  i  de  ovenfor  nævnte  „Hobe".  Herolden 
refererer  i  Korthed  Handlingens  Indhold,  udpegende  med  sin  Stav  de 
Personer,  som  han  særligt  nævner: 


Jeg  er  derfor  hid  til  Eder  koimnen, 
at    jeg    paa   Legen    skal    sige   Eder 

Summen. 
Joachim  var  en  hæderlig  Mand. 
vel  antagen  i  Jødeland, 
Susanna  hedde  hans  Hustru  kjære, 
Chelkiæ  Dotter  monne  hun  være, 
tugtig  ærlig  og  frygtede  Gud; 
stundom  gik  him  i  Haven  ud, 
sig  at  forlyste  og  Gvid  paakalde, 
der   monne  to  Skalke  hende  over- 
falde. 
De  fristede  hende  paa  Hæder  og  Ære, 
til  hende  stod  deres  ukyske  Begjære, 
de  lokkede  og  truede  mangelunde; 
der  det  da  intet  hjælpe  kunde, 
skrege  de  hende  over  og  klagede  fri, 
sagde,  de  hende  grebe  i  Horeri. 
Da  efter  deres  falske  Klage  og  Ed 


blev  hun  fordømt  og  strax  henleed. 
Men  Daniel,  en  Profet  saa  snild, 
kom    løbend    og    straffed   den  Dom 

umild, 
derover  Susamia  fri  undgik, 
stort  Lov  hvm  for  sin  Kyskhed  fik. 
Hendes    Fader,    Moder,    Børn    og 

Mand 
og  Almuen  i  det  ganske  Land 
prisede  Gud  med  Bønner  og  Sang, 
som  hjælper  sine  i  største  Trang. 
De    gamle    Forrædere     stode    deres 

Straf, 
den  Dom  og  Kongen  selv  over  dem 

gav, 
thi  dette  skete  i  Babylons  Stad, 
der  som  Giids  Folk  i  Elendighed  sad. 
I  mærke  paa  og  høre  vel  til, 
os  haaber,  dette  bliver  et  lystigt  Spil. 


Naar  dette  Summarium  er  fremsagt,  trække  alle  de  Rollehavende  sig 
tilbage  „m  domicilia  sua  intra  scenam''^,  hedder  det  i  den  scenariske 
Angivelse,  saa  at  man  synes  at  have  Grund  til  at  antage,  at  der  her 
er  Tale  om  helt  afgrænsede,  maaske  overdækkede  Rum,  medens  det 
ellersvar  almindeligt,  at  de  forskjellige  „Hobe"  tog  Plads  i  Baggrunden 
af  Skuepladsen,  udfor  de  dem  anviste  Afdelinger,  saaledes  at  de  vare 
synlige  for  Tilskuerne  hele  Tiden,  medens  de  i  Øieblikket  Agerende 
udførte  deres  Del  af  Handlingen  foran  paa  Scenen. 

Da  Heroldens  Forklaring  allerede  har  gjort  Rede  for  Indholdet, 
og  da  dette  tilmed  er  i  nøie  Overensstemmelse  med  Fortællingen  i  det 
gamle  Testamentes  Apokryfer,  er  der  ingen  Grund  for  os  til  at  følge 
Scenegangen  i  dette  fra  Latin  oversatte  Skuespil;  det  maa  være  nok 
i  al  Korthed  at  bemærke,  at  dets  Teknik  ikke  har  noget  Nyt  at  opvise, 
saa  at  det  i  Karakterernes  Stillestaaen,  i  deres  naive  Selvbekj endelser, 
der    uden    Betænkelighed     aabenbare    hemmehge    Motiver    og    skjulte 

Tanker,  saavelsom  i  snakkesalig  Bredde  omtrent  staaer  i  Niveau  med 
sine  Torgjængere.  Hvad  den  sidstnævnte  Eeil  angaaer,  der  saa 
utilbørligt  svækker  al  dramatisk  Spændkraft,  kan  det  være  nok  at  op- 
lyse, at  Handlingen  paa  det  forholdsvis  spændende  Vendepunkt,  hvor 
de  to  svigefulde  Gamle  skulle  fremføre  deres  falske  Anklage  imod 
Susanna,  afbrydes  af  en  bel  Række  Sagen  uvedkommende  Samtaler 
om  Retstilstanden  i  Landet,  om  bestikkelige  Dommere,  om  Advokat-, 
kneb  under  Proceduren  o.  s.  v.  Betegnende  er  det  ogsaa,  at  hvor 
Susanna  første  Gang  viser  sig  spadserende  i  sin  Have,  har  hun  ikke 
anden  Maade  at  lægge  sin  Fromhed'  og  Gudsfrygt  for  Dagen  paa  end 
ved  at  holde  en  uendelig  lang  Prædiken  for  sine  Terner  om  de  for- 
skjellige  Arter  af  Blomster,  om  Aarstidernes  vexlende  Gaver,  de 
mangehaande  vilde  og  tamme  T>jt,  der  tjene  Menneskene  til  Føde 
o.  s.  V.,  saa  man  ikke  undres  over,  at  hun  ved  Enden  af  denne 
trættende  Diatribe  „føler  en  Svimelse  med  Hovedværk"  og  trænger  til 
et  kølende  Bad.  Den  samme  Havescene  indeholder  dog  forsaavidt  et 
interessant  Moment,  som  den  giver  os  et  lille  Begreb  om  Skolekomediens 
Scenearrangement,  idet  Forfatteren  anordner,  hvorledes  Haven  skal 
fremstilles  ved,  at  en  Del  af  Prosceniet  belægges  med  levende  Grøn- 
svær, med  Urter  og  Blomster,  og  omgives  med  Løvgrene,  medens 
Badet  tilveiebringes  ved  Hjælp  af  en  stor  Kumme  med  Vand  i,  eller 
ogsaa  ved,  at  der  ovenfra  heldes  Vand  ud  af  en  Vandkande,  som  om 
der  flød  en  Kilde. 

Hieronymus  Justesen  Ranch,  var  født  1539,  blev 
formodentlig  Student  fra  Viborg  Skole,  studerede  en  Tidlang  i 
"Wittenberg,  lagde  sig  flittigt  efter  den  klassiske  Litteratur,  tog 
Magistergraden,  blev  1572  Præst  ved  Graabrødrekirken  i  Viborg, 
1591  Provst  i  Nørlyng  Herred  og  døde  1607;  han  ligger  begraven 
i  Viborg  Domkirkes  søndre  Kapel.  Som  han  udentvivl  stod  paa 
Høiden  af  sin  Tids  Dannelse  og  var  en  livfuld,  virksom  Natur, 
saaledes  indtage  ogsaa  hans  Skuespil  —  skjøndt  i  og  for  sig 
ikke  frie  for  Trivialitet  i  Tanker  og  Udtryk  og  ikke  synderligt 
fremskredne  i  teknisk  Henseende  —  den  øverste  Plads  blandt 
de  endnu  kjendte  danske  Skolekomedier.  De  ere  tre  i  Tallet: 
„Kong  Salomons  Hylding",  „Samsons  Fængsel"  og  „Karrig 
Niding". 

Det  første  Skuespils  Titel  fortæller  os  strax,  at  det  er  et 
Leilighedsstykke ,  og  tillige,  at  det  ogsaa  her  er  en  til  Christian  den 
Fjerdes  Liv  knyttet  Anledning,  der  har  fremkaldt  det:  „Kong  Salo- 
mons Hylding,  en  ny  lystig  og  nyttig  Comoedi  af  K.  Davids  og 
K.  Salomons  Historier  uddraget.  Og  ageret  for  Stormægtige  og  Høi- 
baarne  Fyrste  Konning  Frederik  den  Anden,  Hans  N.  Høibaarne  Gemal 

Dronning  Sophia,  Deres  Kjærlige  og  Høibaarne  Børn,  Danmarks  Riges 
Raad  og  Adel  etc.  Udi  Høibaarne  Fyrstes  Hertug  Christian  den 
Fjerdes  Hylding,  som  stod  i  Viborg  Trinitatis  Tirsdag  Anno  1584." 
Ogsaa  her  er  Personlisten  delt  i  „Hobe",  denne  Gang  fire,  og  naar  vi 
fremhæve  nogle  af  Handlingens  vigtigste  Navne,  faae  vi  tillige  Leilig- 
hed  til  ved  Hjælp  af  de  vedføiede  Kostume- Angivelser  at  danne  os  en 
Forestilling  om  denne  Side  af  det  gamle  Theaters  Udstyr.  Der  er  da 
i  den  første  Hob,  indeholdende  det  kongelige  Hof:  „David,  udlevet 
Konge,  med  Krone,  Spir  og  Harpe",  Salomon,  „den  unge  Herre,  smukt 
stafferet",  Joab,  „Øverste,  med  Gruld,  Kjæder  og  Tesak"  o:  Kaarde, 
tolv  Kjæmper  „med  smukke  Rustning  alle  udstafferet",  væbnede  med 
Slagsværd,  Spyd  og  „Basan"  (Partisan?),  en  Kammerjunker  og  Hof- 
narren Krage;  i  den  anden  Hob,  indeholdende  „Fruezimmer" :  Bersabea, 
„Drodning,  K.  Salomons  Frumoder",  Abisag,  „Kong  Davids  Senge 
Jomfru";  i  den  tredie  Hob,  som  indeholder  geistlige  Personer :  Abiathar, 
„Ypperste  Præst,  smykket  som  et  jødisk  Maleri",  Nathan,  „Profet,  K. 
Salomons  Tugtemester",  to  Leviter  i  hvide  Klæder;  endelig  i  den 
fjerde  Hob  tolv  Engle  og  en  Djævel. 

Efterat  Herolden  har  apostroferet  den  høie  Forsamling  paa 
Tilskuerpladsen  med  de  hver  især  tilkommende  Titler,  ligefra  „Stor- 
mægtig Konning  K.  Frederig",  og  „Høibaarne  Dronning,  D.  Sophi', 
hans  Lig",  ned  til  ,.Provster,  Præster,  Borger,  Borgemester  og  menige 
Mand  over  Nørrejylland'',  udbreder  han  sig  i  en  Lovprisning  af  For- 
holdene i  Danmark,  hvor  „Gudsdyrkelse  ren  er  smukt  paa  Ben", 
hvor  „god  Politi  blandt  Staterne  fri  gaaer  i  sin  Svang  og  Gjænge", 
og  hvor  der  findes  „god  Fød'  og  Spise,  Sundhed  og  Lise".  Dei^næst 
beder  han  om  Undskyldning,  fordi  de  „sirme  Klerke"  have  vovet  sig 
frem  af  deres  „Skolehytter"  for  at  optræde  som  Skuespillere,  og  fører 
i  ret  troskyldig-kjønne  Ord  et  Forsvar  for  Komediespil  overhovedet: 


Det  skattes  for  et  frugtbart  Stykke 
Lærdom  med  Lyst  at  kunne  besmykke 
af  dem,  som  Bogen  elske  og  lære, 
de  vide  at  holde  Comoedi  i  Ære, 
ligesom  man  saae  livagtige  Speil, 
hvori  udvises  Dyd  og  Feil, 


De  Døde  lever  og  gaaer  igjen, 
ligesom  de  vare  hver  paa  sin  Ben, 
det,  som  er  skeed  for  mange  Aar, 
synlig  det  og  for  Øien  staaer, 
ja  det,  med  Tiden  kan  ske  og  hænde, 
i  saadanne  Spil  vil  lade  sig  kjende, 


hvori  de  Stvimme  taler  smukt  j  saa  og  al  Verdens  Skik  og  Vandel 

og  lader  se  adskillig  Tugt.  I   betegner  denne  forblommet  Handel. 

Prologen  gaaer  derpaa  over  til  at '  give  den  sædvanlige  Udsigt  over 
Handlingen.  Den  er  tagen  fra  1.  Kongernes  Bog  1.  Kap.,  hvor 
der  fortælles  om  det  Komplot,  der  i  Kong  Davids  senere  Regeringsaar 
blev  indgaaet  imod  ham  af  hans  Søn  Adonia  i  Forening  med  den 
brutale  Kriger  Joab  og  den  snedige  Ypperstepræst  Abiathar;  Sammen- 
sværgelsen bliver  røbet  for  Profeten  Nathan  og  af  denne  berettet  til 
Dronningen,  som  flux  iler  til  David  og  forestiller  ham  den  Fare,  deres 
Søn   Salomon  svæver  i,    hvis   der   ikke  træffes  Forholdsregler  imod  de 


40  DE    ÆLDSTE    DANSKE    SKUESPIL. 


Sammensvorne,  Kongen  giver  da  Befaling  til,  at  Salomon  strax  skal 
salves  til  Konge  og  hyldes  som  saadan;  dette  skeer,  og  da  Budskabet 
herom  naaer  Adonia,  falder  han  tilføie  og  erklærer  sig  villig  til  at 
erkjende  sin  Broder  som  sin  Overherre.  Det  er  naturligvis  det  Punkt  i 
Handlingen,  at  Kong  David,  medens  han  endnu  selv  beklæder  Thronen, 
lader  sin  Søn  kaare  til  Efterfølger,  der  har  foranlediget  dette  Emnes 
Benyttelse  til  Forherligelse  af  den  historiske  Situation,  at  Kong  Frederik 
den  Anden  selv  foranstaltede  Prins  Christians  Hylding,  og  Handlingen' 
giver  forøvrigt  rig  Anledning  til  alskens  opbyggelige  Betragtninger 
vedrørende  Eyrstesønners  Opdragelse,  den  kongelige  Værdigheds  Be- 
tydning, den  Ærefrygt,  der  skyldes  Majestæten,  og  den  lykkelige 
Fremtid,  et  Land  kan  se  imøde  under  en  gudsfrygtig,  vel  oplært  og  i 
alt  høvisk  Væsen  forfaren  Konge,  Betragtninger,  der  jo  vare  paa 
rette  Plads  ved  en  saadap  Leilighed,  og  hvis  sande  Adresse  ikke 
var  skjult  for  de  loyale  Tilskuere,  om  de  end  nærmest  henvendtes  til 
den  unge  Salomon,  om  hvem  man  desuden  paa  Forhaand  vidste,  at 
han  blev  en  saare  viis  og  anseet  Konge.  Hvad  Stykket  forøvrigt 
angaaer,  da  lider  det,  trods  enkelte  Tilløb  til  virkelig  Karaktertegning 
og  psykologisk  Motivering,  af  disse  Skuespils  sædvanlige  Feil:  det 
staaer  ufrit  overfor  sit  Emne,  følger  dets  episke  Fortælling  Skridt 
for  Skridt  og  naaer  derfor  kun  som  Undtagelse  at  bygge  en  virkelig 
dramatisk  Situation. 

Fra  et  Par  andre  Sider  betragtet  er  der  dog  Noget  af  en  ny 
Begyndelse  at  iagttage  i  „Salomons  Hylding".  Allerede  Forfatterens 
Samtidige  kunde  det  ikke  undgaa,  at  der  i  Sprogformen  var  et  Liv 
og  en  Afvexling,  som  man  hidtil  ikke  havde  kjendt,  eller,  som  det  ud- 
trykkes i  et  af  de  Æredigte,  der  indlede  den  trj^kte  Bog: 

De  Eiim  de  ere  og  skikket  saa  I  nu  lange,  nu  korte,  nu  hele,  nu  hal', 

som  Menneskens    Sind  sig  forvandle      langfærdig,  hastig,  som  spilles  skal, 

maa,  | 

Hvad  PanegjTikeren  her  meget  rigtigt  har  havt  Øie  for,  er  Digterens 
Stræben  efter  at  lade  den  metriske  Form  stemme  saa  meget  som  muligt 
overens  med  den  Sindets  Ro  eller  Bevægelse,  der  skal  udtrykkes 
igjennem  den,  og  i  saa  Henseende  har  Hier.  Justesen  lagt  megen  Op- 
findsomhed og  en  i  Forhold  til  Tidens  ufuldkomne  Sprogbehandliug 
ikke  ringe  versifikatorisk  Færdighed  for  Dagen,  saa  at  hans  Text  paa 
sine  Steder  faaer  et  helt  libretto agtigt  Udseende  og  synes  at  paakalde 
en  Komponist;  hvor  Salomons  Salving  med  stor  Pomp  foregaaer,  falder 
Metret  endog  over  i  rimede  sapphiske  Strofer,  og  at  Musiken  her  er 
traadt  forskjønnende  og  forstærkende  til,  sees  af  en  scenarisk  Angivelse, 
ifølge  hvilken  disse  Vers  skulde  synges  efter  Melodien  ,,Te  Deum  summa'-'' 
og  udføres  af  et  dansende  „Engle-  og  Planeter-Kor". 

„Salomons  Hylding"  er  endvidere  det  første  danske  Skuespil, 
i  hvilket  en  af  den  gamle  Komedies  mest  eiendommelige  Figurer, 
Narren,  optræder.     Inden  Narren  under  Paavirkning  af  den  engelske 

Clown  udviklede  sig  i  Retning  af  det  Hans-Wurstagtige,  saaledes  som 
i  det  tydske  Skuespil,  havde  han  mest  Lighed  med  den  middelalderlige 
Hof-,  Hus-  og  Folkenar  og  virkede  ved  sit  Vid  og  sin  Satire  mere 
end  ved  lattervækkende  Fremtræden  og  grotesk  Løierlighed.  Det  er 
i  denne  ældre  Stil  at  Hier.  Justesen  har  holdt  Narren  her  i  Stykket, 
Krage  ved  Navn,  hvis  Rolle  han  siges  selv  at  have  udført  ved  Op- 
førelsen for  Hoffet.  Krage  er  Adonias  Hofnar,  som  ved  sin  Spot  over 
Oprørernes  Færd  hjælper  Publikum  til  at  bedømme  den,  medens  han 
samtidig  fælder  Dommen  over  sin  Heire,  hvem  han  dog  bliver  tro  i 
Frafaldets  Øieblik,  da  alle  Andre  forlade  ham,  et  Træk  i  Narrens 
Karakter,  som  oftere  forekommer  i  de  gamle  Skuespil.  Narrens  kritiske 
Noter,  der  hyppigt  henvendes  til  Publikum,  ere  imidlertid,  trods  en  vis 
forsoren  Fa9on  og  stærk  Brug  af  ordsprogagtige  Talemaader,  kun 
lidet  saltholdige,  idetmindste  efter  vor  Tids  Smag,  og  man  maa  antage, 
at  hans  stumme  Spil  under  de  Andres  Ageren  har  bødet  paa  den  Flad- 
hed, der  gjennemgaaende  præger  hans  Repliker. 

Med  Hensyn  til  det  gamle  Theaters  Sceneinstruktion  er  der 
et  Par  Smaating  at  lære  af  dette  Stykke.  I  tredie  Akt  ere  de  Sammen- 
svorne leirede  ved  et  stort  Gjæstebud  og  Drikkelag,  som  fortsættes  i 
femte  Akt;  den  mellemliggende  fjerde  foregaaer  derimod  ved  Kong 
Davids  Hof,  men  da  man  ikke  kjendte  til  Sceneforandringer  og  Gjæsterne 
ikke  godt  kunde  reise  sig  fra  Bordet  og  efter  en  Stunds  Forløb  sætte 
sig  igjen,  naar  det  netop  var  en  fortsat  Svir,  der  skulde  fremstilles, 
ble  ve  de  siddende  under  hele  fjerde  Akts  Handling,  der  maatte  tænkes 
at  foregaa  paa  en  anden  Kant  af  Landet.  For  Tilskuerne  har  dette 
Arrangement  neppe  havt  noget  Stødende,  men  Forfatteren  foreskriver 
dog  meget  betænksomt,  hvad  der  er  en  gylden  scenisk  Regel  den 
Dag  idag,  at  de  foreløbig  til  Bipersoner  reducerede  Akteurer  „ikke 
maa  drikke  for  Alvor  eller  ved  Støi  og  Narrestreger  forstyrre  det 
harmoniske  Indtryk  af  Spillet  og  drage  Tilskuernes  Øine  bort  fra 
Hovedhandlingen  hen  paa  sig".  Hvor  Englenes  og  Planeternes  Kor 
skal  optræde,  er  der  tilføiet  en  Regiebemærkning  om,  at  man  til  disse 
sidste  Figurer  kan  anvende  nogle  af  dem,  der  ellers  have  Roller  i 
Stykket,  naar  man  blot  udstyrer  dem  med  de  tilsvarende  Attributer 
(en  Segl,  en  Halvmaane,  en  Merkurstav  o.  s.  v.),  og  hvor  Salomon, 
overensstemmende  med  Bibelens  Fortælling,  skal  ride  til  Hyldings- 
stedet  paa  et  Muldyr,  er  der  for  det  Tilfældes  Skyld,  at  man  ikke 
havde  et  saadant  Befordringsmiddel  ved  Haanden,  tilføiet  et  Par  Vers, 
som  udtale,  at  det  er  bedst  at  gaa,  da  man  ikke  har  Tid  til  at  vente 
efter  Mule  eller  Hest. 

Det  musikalske  Element,  der  ligesom  endnu  slumrende  var 
tilstede  i  „Salomons  Hylding",  udfolder  sig  i  Justesens  andet  store 
Skuespil  „Samsons  Fængsel"  med  en  overraskende  Frodighed  og 
Livfuldhed,  saa  at  man  med  god  Grund  har  kunnet  betegne  dette 
Stykke  som  Danmarks  første  egentlige  Syngespil.  Ikke  mindre  end 
ni  Sange  ere  indføiede  i  Handlingen,  og  det  som  oftest  med  saamegen 
Skjønsomhed,    at   de   fuldtvel    forsvare    deres   Plads.      Har    man  med 


42  DE    ÆLDSTE    DANSKE    SKUESPIL. 


Rette  ydet  den  gamle  Digter  sin  Anerkjendelse  for  den  dramatiske 
Kløgt,  hvormed  han  varierer  den  gjentagne  Gange  forekommende 
Situation:  Dalilas  Forsøg  paa  at  fralokke  Samson  Hemmeligheden  om 
hans  Styrke,  saa  maa  man  ikke  mindre  berømme  den  folkelig  skjelmske 
Klang  i  hendes  Terners  Sang,  hvormed  Kæmpen  skal  dysses  i  Søvn: 
Visen  om  Vulkanus  og  Fru  Penda  (Venus)  med  Omkvædet  „Sov  vel, 
mit  Hjerte,  tiden  al  Smerte"  eller  „Sov  vel,  mit  Hjerte,  i  Ve  og 
Smerte",  ligesom  ogsaa  de  forskjellige  Møllerviser  have  en  Friskhed 
og  Fart,  som  ligefrem  er  forbausende,  hvad  enten  det  som  i  Sangen 
„Lykken  maa  lignes  ved  Hjul  og  Kvern",  gjælder  at  overføre  Møller- 
haandværkets  Teknik  som  Allegori  paa  Menneskehedens  Kaar,  eller 
vi  have  almindelige  lystige  Arbeids-Opsange  for  os  som  Visen  ..Kjør 
om ,  kjør  om ,  til  Sækken  er  tom"  eller  Sangen  „Den  Møller  sætter 
sine  Sække  i  Ring". 

Som  man  allerede  vil  have  faaet  et  Indtryk  af,  har  Folkelystighed 
og  en  mere  eller  mindre  gratieus  Komik  et  vist  Raaderum  i  „Samsons 
Fængsel."  Mindst  skyldes  dette  Narren,  der  atter  optræder  her  og 
under  det  samme  Navn  som  i  det  forrige  Stykke,  men  med  ligesaa 
tamme  Morsomheder.  Langt  rigere  paa  Lune  ere  Scenerne  i  Møllen, 
hvor  Samson  maa  trælle,  efterat  Filisterne  have  overmandet  og  blindet 
ham;  denne  orientalske  Kvern  har  Forfatteren  opfattet  omtrent  som 
en  dansk  Møllegaard  og  derved  faaet  Leilighed  til  at  udkaste  Billeder 
af  det  lavere  Folkeliv  med  Møller  og  Møllerkone ,  Karle  og  Piger  og 
humoristisk  Behandling  af  den  i  Almuens  Øine  just  ikke  strengt  rede- 
hge  Møllerdont.  Hvad  der  imidlertid  mest  bidrager  til,  at  et  friskt  komisk 
Pust  gjennemstrømmer  dette  Skuespil,  er  den  Omstændighed,  at  Hand- 
lingen helt  igjennem  foregaaer  blandt  Filisterne,  et  hedensk  Folk,  den 
sande  Guds  Modstandere,  som  der  ikke  var  Grund  til  at  behandle  med 
Hensynsfuldhed.  Overfor  Samsons  Styrke  trække  de  ogsaa  længe  det 
korteste  Straa  og  komme  ved  deres  idelig  glippende  Forsøg  paa  at 
fange  ham  til  at  staa  i  et  komisk  Lys.  Saaledes  da  de  tro  at  vide, 
at  han  opholder  sig  i  Skjøgen  Saphiras  Hus.  Anførerne  kalde  hele 
Hæren  sammen  og  udstille  Poster  rundt  om  Huset,  men  selv  holde  de 
sig  klogelig  i  Frastand,  hvad  der  giver  Soldaterne  Anledning  til  ad- 
skillige Spottegloser.  „Han  svøber  sig  i  Skind  og  Maar,  os  sætter 
han  i  høie  Kaar",  siger  en  af  dem  om  sin  Anfører;  „de  æder  hellere 
Smør  og  Æg,  end  være  fremmest  i  denne  Leg",  bemærker  en  anden, 
og  Høvdingerne  selv  søge  at  skyde  hinanden  frem  for  at  udæske 
Samson ,  indtil  de  tilsidst  enes  om  at  raabe  allesammen  paa  eengang, 
hvorved  de,  trygge  ved  Afstanden,  ikke  spare  paa  store  Ord:  „Herud 
Samson,  Du  slemme  Hund!  din  æreløs  Morder,  Forræder  og  Tyv,  Dig 
skal  Belial  stikke  i  Liv!"  Saphira  aabner  sin  Dør  ved  denne  Larm, 
rædselsslagne  tro  de,  det  er  Samson,  som  kommer,  og  bene  afsted 
alt  hvad  de  have  lært,  indtil  de  opdage  deres  Feiltagelse  og  nu  til 
Gjengjæld  gjøre  sig  grove  imod  den  værgeløse  Kvinde.  Men  hun 
sætter  dem  Stolen  for  Døren,  og  de  maa  betale  hende  tre  Mark  for  at 
faae  Lov  til  at  gjennemsøge  hendes  Hus  og  overbevise  sig  om,  at 
Fuglen  er  fløiet. 


KAERIG   NIDING. 

At  det  i  „Samsons  Fængsel"  ikke  var  i  strengere  Forstand 
en  hellig  Handling,  der  skulde  formes  dramatisk  efter  Bibelens 
Beretning,  liar  ogsaa  givet  Forfatteren  friere  Hænder  overfor  Stoffet 
og  tilladt  ham  en  mere  selvstændig  Komposition ;  forsaavidt  er  Stykket 
et  Fremskridt  fra  det  foregaaende,  skjøndt  i  og  for  sig  tarveligt  nok 
i  scenisk  Bygning.  For  vort  Kjendskab  til  Udstyret  er  der  kun  den 
Belæring  at  modtage,  at  Samson  fordres  fremstillet  „herlig  udprydet 
med  Kjæder,  Kølle,  Kjæfte,  udi  Støvle  og  med  et  langt  Haar",  der 
senere  betegnes  som  „coma  /?Cifa",  en  Paryk,  som  tages  af  ham,  hvor 
han  er  bleven  klippet;  Dalila  skulde,  som  rimeligt  er,  vise  sig  „herlig 
udstafferet. " 

Det  tredie  af  Hier.  Justesens  Skuespil,  „Karrig  Niding", 
har  ikke  blot  som  burlesk  Farce  med  folkeligt  Emne  og  i  folkelig  Stil 
større  Betydning  som  Forløber  for  vor  senere  nationale  Komediedigt- 
ning end  de  foregaaende  Stykker ,  men  er  ogsaa  ubetinget  det  mor- 
somste og  talentfuldeste  af  alle  de  Skuespil,  vi  hidtil  have  betragtet, 
det  eneste,  der  erhvervede  sig  en  saa  almindelig  Yndest,  at  der  fore- 
kommer Udgaver  af  det,   „trykte  i  dette  Aar",  helt  udover  Holbergs  Tid.  . 

Niding  er  en  rig  og  gjerrig  Ejiark,  der  sulter  sig  selv,  Kone, 
Børn  og  Tyende  og  endda  altid  klager  over,  at  der  gaaer  formeget 
med  i  Huset;  er  der  Ild  paa  Skorstenen,  skynder  han  sig  at  slukke 
den,  og  et  helt  Brød  nænner  han  aldrig  at  skjære  Hul  paa  —  „han 
kysser  Brødet  og  lader  det  ligge".  Skjøndt  hans  Kone  er  en  deilig 
Viv  „med  smukke  Sæder  og  spanskvoxet  Liv",  fortryder  det  ham 
dog  tidlig  og  silde ,  at  han  nogensinde  har  giftet  sig ;  havde  han  blot 
ladet  det  være,  siger  han. 


da  havde  jeg  været  Børnene  kvit, 
da  havde  min  Kost  og  været  uædt, 
da   havde  jeg  havt  min  Penge,   mit 

Guld 
hel  og  holden,  Sække  fuld. 


da   kimde  jeg   samlet  og  holdet  til- 

raade, 
nu  skal  det  ødes  i  onde  Maade 
paa  Klæder  og  Føde,  paa  01  og  Mad, 
thi  er  mit  Hjerte  aldrig  glad. 


Kiv  og  Utilfredshed  har  naturligvis  hjemme  i  dette  Hus,  hvor  Børnene 
græde  af  Sult,  og  hvor  Tjenestefolkene  hvert  Øieblik  true  med  at  sige 
op.  Ægteparrets  rettænkende  Nabo  Eubulus  søger  at  bringe  et  bedre 
Forhold  tilveie,  men  Niding  skyder  hele  Skylden  paa  sin  Kones  van- 
vittige Ødselhed,  og  da  Naboen  bemærker,  hvor  bleg  og  mager  hun 
seer  ud,  har  Niding  strax  sin  egen  Forklaring  tilrede: 


En  Slug,  en  Fraadser  er  altid  mager,   i  med  hvilke  him  sig  daglig  mætter, 
det    er    hendes    egen   Mave,    hende   j  praadser  og  fylder  op  og  ned. 


plager. 

At  hun  seer  ud  saa  gusten  og  bleg, 
er  tør  og  garstig  som  Bark  paa  Eg, 
volder  hine  mange  kræsne  Retter, 


det  er  Aarsag,  som  Hver  vel  veed, 
thi  en  Fraadser  bliver  aldrig  fed, 
der  har  I,  Eubule,  min  Besked. 

For  at  slippe  for  videre  Tiltale  og  spare  Husholdningsudgiftei'ne 
lukker  Niding  af  for  Spisekammer  og  Kjælder,  stikker  Nøglerne  til 
sig  og  begiver  sig  paa  Reise,  ledsaget  af  sin  Svend  Magerkaal,  der, 
som  Navnet  antyder,  er  af  samme  Kaliber  som  Herren.  Kort  efter 
ankommer  et  Par  Tiggere  til  Nidings  Hus ,  Jep  Skald  og  hans  Dreng 
Toke,  to  forslagne  Fyre,  der  opti-æde  som  fattige  Krøblinge,  men 
i  Virkeligheden  baade  ere  sunde  af  Lemmer  og  have  deres  Stodder- , 
pose  fuld  af  alskens  gode  Sager,  Skinke  og  Gaas,  Pølse  og  Ost, 
en  Høne  og  deiligt  Hvedebrød.  De  banke  paa  hos  Niding:  „Vi 
arme  Stoddere  kom  fra  Rom,  vor  Pose  er  ledig,  vor  Mave  er  tom". 
Pigen  viser  dem  bort,  men  Konen,  Fru  Jutta,  lader  dem  træde  inden- 
for i  Haab  om,  at  hun  dog  maaske  kan  hitte  et  Par  Smuler  til  de 
fattige  Mennesker.  Tjenestepigens  fine  Næse  lugter  strax ,  at  der  er 
Spisevarer  i  deres  Pose,  og  da  de  høre,  hvorledes  det  staaer  til  der  i 
Huset,  lukke  de  op  for  deres  Herligheder  og  byde  Beboerne  til  Gjæst 
paa  et  rigeligt  Maaltid  Mad  med  baade  01  og  Vin.  De  tage  for  sig 
af  E-etterne  med  skrap  Appetit  og  synes  overmaade  godt  om  den 
gjæstfrie  Giver  Jep  Skald;  Tjenestefolkene  ville  hellere  være  i  hans 
end  i  Nidings  Brød,  ogsaa  Fru  Jutta  foretrækker  hans  velvoxne  Skik- 
kelse for  sin  udmagrede  Husbonds  og  tilstaaer  ham  villigt  en  Ægte- 
mands Rettigheder,  hvorhos  der  udklækkes  en  Plan  til  for  bestandig 
at  blive  Karrig  Niding  kvit.  Da  denne  Dagen  efter  vender  hjem  fra 
sin  Reise,  modtages  han  af  Husets  Beboere  som  en  fremmed  Stodder, 
der  jages  fra  Døre  med  Haan  og  Spot.  Alt  hvad  han  protesterer  og 
søger  at  bevise,  at  han  er  den  rette  Besidder  og  har  hjemme 
der,  hjælper  ham  ikke,  han  fornægtes  af  Tjenestefolkene,  der  erklære 
Jep  Skald  for  deres  Husbond ,  af  Børnene ,  der  pege  paa  Jeppe  og 
sige :  „Her  sidder  vor  kjære  Fader  glad,  han  giver  os  Mad  i  Gryde  og 
Fad",  af  Jutta,  der  nægter  at  kjende  ham  og  agerer  fornærmet,  fordi 
han  vover  at  udgive  sig  for  hendes  Mand,  af  Naboen  Eubulus,  der  er 
Medvider  i  Intrigen  og  svarer  ham:  „Her  boer  ikke  Stodder,  maa  I 
vel  tro,  her  er  en  rig  Mands  Hus  og  Bo".  Niding  veed  hverken  ud 
eller  ind,  han  troer,  at  han  er  forgjort,  eller  at  hele  hans  Fortid  har  været 
en  Drøm,  og  tilsidst  lader  han  sig  af  Alles  overensstemmende  Udsagn 
bevæge  til  den  Antagelse,  at  han  maa  være  gaaet  feil  af  Huset,  og 
beder  blot  om,  at  man  vil  skjænke  ham  Ly  for  Natten.  Jep  Skald  og 
Jutta  give  Befaling  til,  at  der  skal  sættes  et  Maaltid  Mad  for  Stod- 
deren, og  Komiken  naaer  nu  sit  Høidepunkt,  da  Niding  hugger  løs  paa 
de  gode  Spise-  og  Drikkevarer,  som  ingenting  koste  ham,  uden  at  han 
aner,  at  de  komme  fra  hans  eget  Kjøkken  og  Kjælder;  „jeg  aad  ei 
saa  vel  i  femten  Aar  eller  veed,  jeg  saa  lystig  var",  erklærer  han,  og 
under  Indtrykket  af  dette  Velvære  opstaaer  den  Tanke  hos  ham,  om 
han  ikke  skulde  stikke  Jep  Skald  ud  hos  hans  smukke  Kone  og  faae  en 
lille  Liaison  istand  med  hende ;  han  opgiver  dog  snart  dette  Indfald  som 
altfor  høitflyvende:  „mig  skal  neppe  times  den  Ære",  siger  ydmyge- 
hgst  Tak  for  Mad  og  god  Behandling  og  vandrer  videre  for  at  lede 
efter  sin  egen  Kone  og  sit  rette  Hjem. 


TOBIÆ    KOMEDIE.  46 


Den  fantasifulde  Lystighed  i  denne  Handling  i  Forbindelse 
med  den  djærve  Komik  i  mange  af  de  enkelte  Situationer  var  vel 
egnet  til  i  lang  Tid  at  gjøre  Farcen  om  „Karrig  Ni  ding"  til  en  høilig 
yndet  Folkekomedie;  ved  en  forstandig  Aktinddeling  har  Scenegangen 
faaet  sine  Hvilepunkter  paa  de  naturlige  Steder,  saa  Stykket  ogsaa  i 
denne  Henseende  staaer  den  moderne  Forestilling  nærmere  end  nogen 
anden  Skolekomedie. 


Blandt  de  øvrige  Frembringelser  paa  denne  Kunstarts 
Omraade  er  der  endnu  nogle  enkelte,  som  ikke  godt  kunne 
lades  uomtalte,  naar  den  førholbergske  Tids  dramatiske  Ydelser 
skulle  samles  til  et  nogenlunde  sammenhængende  Billede,  hvor- 
vel en  udførligere  Redegjørelse  for  deres  Indhold  tør  betragtes 
som  overflødig  nu,  da  ret  rigelige  Citater  af  Skolekomediens 
Litteratur  maa  have  karakteriseret  den  tilstrækkelig  fyldigt. 
Af  en  ubekjendt  Forfatter  haves  saaledes  fra  Tiden  omkring  det 
sextende  Aarhundredes  Overgang  til  det  syttende  en  „Tobiæ 
Komedie",  en  Behandling  af  den  til  dramatisk  Omformning  ofte 
benyttede  Fortælling  i  en  af  Apokryferne,  som  allerede  Luther 
havde  henledet  Skuespilforfatternes  Opmærksomhed  paa,  da  han 
i  sin  Bibeloversættelse  betegnede  Judiths  Historie  som  Emne 
for  en  god  alvorlig  Tragedie,  men  Tobiæ  Bog  som  skikket  til 
at  afføde  „eine  feine,  liebliche,  gottsehge  Comedie".  Den  danske 
Dramatisering,  der  synes  at  være  original  og  ialfald  paa  enkelte 
Steder  lader  Folkevisens  Toner  klinge  igjennem,  fjerner  sig  med 
en  Selvstændighed,  som  det  er  usædvanligt  at  træffe  paa,  nu  og 
da  fra  den  bibelske  Text,  idet  den  udvider  denne  med  scenisk 
Virkning  for  Øie.  Forfatteren  nøies  saaledes  ikke  med  blot  at 
omtale  Saras  syv  Brudgomme,  som  dræbes  af  Djævelen  i 
Bryllupsnatten,  men  fører  de  tre  af  dem  frem  paa  Scenen, 
karakteriserede  overensstemmende  med  Personlistens  summariske 
Angivelser:  den  ene  som  hovmodig,  den  anden  som  rig  og  den 
tredie  som  en  „gammel,  ukysk  Enkemand".  Større  Opmærksom- 
hed fortjener  dog  et  andet  Moment  i  „Tobiæ  Komedie",  nemlig 
dens  Bestræbelse  for  at  individualisere  Djævelens  Skikkelse, 
der  overhovedet  spiller  en"  fyldigere  EoUe  her  end  i  noget  af 
de  tidligere  Skuespil.  Den  Onde  optræder  i  to  Exemplarer: 
„Bryllupstrolden"  Misogamus  og  Ægteskabsdjævelen  Asmodæus. 
Den  Første,  der  er  holdt  i  en  noget  lavere  Stil  end  hans  Fælle, 

advarer  mod  Giftermaal  og  anbefaler  de  frie  Forbindelser,  om 
hvilke  han  med  en  Henvendelse  til  Publikum  antyder,  at  de 
passe  bedre  i  Djævelens  Kram: 


Jeg  raader  Eder  Alle,  ihvo  det  er, 
flyer  Ægteskab  fjern  og  nær! 
Han  er  en  Ægteskabsdjævel  saa  fast, 
jeg  er  en  Bryllupstrold  uden  Last. 
Hvad  jeg  kan  ikke  i  Beiler  forvende, 
det  kan  Asmodæus  siden  skjænde. 
Du,  som  est  løs,  lyd  Du  mig, 
aldrig  skalst  du  binde  Dig! 


Tag  i  Rams  med  Andre,  hvor  Du  kan 

faae, 
den  Lov  staaer  først  udi  min  Skraa. 
Her  er  end  Mange  her  paa  Sted, 
som  jeg  vil  takke  i  Synderlighed, 
at  de  lyde  mig  saa  gjerne, 
ligesom  min'  egen  Svende  og  Terne; 
I  skal  have  for  mig  god  Ro, 
tager  frit  ifleng,  ho  ho  ho! 


I  Skildringen  af  Asmodæus  er  der  ialfald  forsøgt  en  Kombi- 
nation af  flere  Egenskaber,  saa  han  ikke  bliver  slet  saa  skema- 
tisk, som  den  gamle  Komedies  Karakterer  ellers  ere.  Hovmod 
og  Skadefryd  er  fremtrædende  hos  ham  i  hans  Forhold  til 
Saras  Beilere,  men  da  Englen  Rafael  har  bundet  ham,  udvikler 
han  en  vis  Spidsfindighed  for  at  mistænk eliggj øre  Tobias  i  hans 
Beskytters  Øine  og  saaledes  unddrage  ham  dennes  Hjælp ;  da 
denne  Taktik  ikke  lykkes,  skjøndt  han  for  at  vinde  Rafael  paa- 
beraaber  sig  sit  Slægtskab  med  ham:  „jeg  er  en  Engel  gjæv  og 
snild  saavelsom  Du",  vil  han  dog  idetmindste  gjøre  ham  Æren 
af  Seiren  stridig  og  hævder,  at  det  ikke  er  Rafael,  men  .,Guds 
Magt  af  Israel,"  der  har  overvundet  ham: 


Ja,  Rafael,  hin  store  Mand 

mig  fattig  Djævel  i  Lænker  bandt. 


D  u  bandst  mig  ikke !  D  u  bandst  mig 

ikke! 
For  Dig  vil  jeg  ikke  vige  en  Prikke! 


Ogsaa  Narren  har  en  Rolle  i  dette  Stykke.  Han  optræder 
under  Betegnelsen  „ilfm?t5"  med  Repliker,  i  hvilke  Brudstykker 
af  Folkeviser  ere  blandede  med  Morsomheder  af  laveste  Rang, 
beregnede  paa  den  umiddelbareste  Del  af  Publikum,  som  naar  han 
blandt  de  Spisevarer,  han  efter  landlig  Skik  har  sendt  til  Tobias' 
Bryllupsfest,  anfører  „saltede  Myg,  Lopper  i  Postei,  røgede  Olden- 
borrer  og  stegte  Bremser".  Som  Stykkets  lystige  Person  har 
han  den  skjemtende  Epilog  at  fremsige: 

Jeg  kommer  vel  foruden  Bøn, 
i  Bugen  tager  jeg  min  Løn: 
tydsk  01  og  Vin, 
den  bedste  fra  Rhin; 


jeg   drikker   ikke   Viborg   Skald    (en 

Slags  01), 
det  er  imod  mit  Embed  og  Kald. 
Hermed  tusind  guter  Nat! 
Hvem  kan  snarest  faae  Kanden  fat? 


Omtrent  samtidig  med  dette  Skuespil  er  ^Comoedia  de 
Miindo  et  Paupere^^  („om  Verden  og  den  Fattige"),  der  blev  op- 
ført ved  Eanders  Skole  1607.  Stykket  er  efter  sit  Indhold 
nærmest  en  Art  „Moralitet",  dog  med  mere  livskraftige  Figurer 
end  denne  Skuespilarts  sædvanlige  Abstraktioner.  En  fattig 
Mand  erhverver  sig  Rigdom  og  Magt  ved  at  give  sig  i  „Ver- 
dens" Tjeneste,  ja  driver  det  endog  til  at  blive  Keiser  og  faaer 
„Verdens"  Datter  tilægte.  Alt  dog  kun  paa  det  Vilkaar,  at  han 
vil  forsværge  Gud,  aldrig  gaa  i  Kirke,  være  haard  imod  de 
Fattige  og  voldelig  berøve  sine  Medmennesker  deres  Eiendom. 
Hans  Krigsfolk  drage  derfor  ud  og  øve  Uret  mod  hvem  de 
møde,  og  selv  nægter  han  de  Trængende  den  mindste  Bid  fra 
sit  rige  Bord,  Efter  et  sligt  ugudeligt  Levnet  føler  han  sig 
omsider  Døden  nær  og  seer  sig  i  denne  alvorlige  Stund  forladt 
baade  af  sin  Hustru  og  „Verden",  maa  dø  uden  Absolution  og 
fare  til  Helvede  med  Djævlene,  som  have  indfundet  sig  ved 
hans  Dødsseng  for  at  hente  hans  Sjæl.  Denne  Handling  er 
overmaade  vidt  udspunden  og  har  en  Mængde  Episoder  at  op- 
vise; en  af  disse  har  den  særlige  Interesse  at  være  af  lokal  Art, 
idet  den  fremfører  en  Bondemand  og  hans  Kone,  som  danne  et 
Slags  Sidestj^kke  til  Holbergs  Jeppe  paa  Bjerget  og  Nille, 
skjøndt  ganske  vist  af  en  tarvelig  Ai't.  Bonden  er  en  lad 
Natur,  der  gaaer  til  Ro  med  Hønsene  og  staaer  op  med  Svinene, 
Konen  derimod  er  virksom  og  paapasselig  og  fortæUer  vidt  og 
bredt  om  Alt,  hvad  hun  maa  tage  Vare  i  Huset:  hun  maa 
spinde  og  strikke,  passe  Kreaturerne  og  Kjøkkenet,  ja  stundom 
endog  kjøre  Ploug.  At  hun  ogsaa  er  i  Besiddelse  af  et  vel- 
udviklet Næringsvid,  sees  af  de  Varer,  hun  sender  Manden  til- 
torvs  med:  et  Stykke  Blaargamslærred,  vævet  saa  løst,  at  man 
kan  stikke  to  Fingre  ind  meUem  Traadene,  men  „det  er  godt 
nok  til  de  skidne  Møer,  som  altid  gaaer  saa  snavsede  som 
Søer";  to  Pund  Smør,  som  er  blevet  blandet  med  adskillige 
uhumske  Bestanddele  under  Kjærningen,    men  det  er  godt  nok 

ti]  at  narre  Kjøbstadfolk  med  paa  en  Torvedag;  nogle  Snese 
Æg,  af  hvilke  en  Del  ere  raadne,  en  Del  have  „store  Kyllinger", 
men  de  kan  være  gode  nok  til  at  lave  Æggekage  af  for  gamle 
Kjællinger.  Paa  Veien  til  Byen  møder  Bonden  uheldigvis 
Keiserens  Drabanter,  som  udplyndre  ham,  og  da  han  kommer 
tomhændet  tilbage,  ligger  der  et  farligt  Hus  —  Konen  banker 
ham  og  faaer  Børnene  til  at  slaa  løs  med,  indtil  Bonden  i  sin 
Kvide  paakalder  Bittefanden,  som  ved  Hjælp  af  sine  to  Med- 
djævle  Astrot  og  Utgardelok  faaer  Bugt  med  den  onde  Kone 
og  hendes  værdige  Afkom  og  tager  dem  med  sig  til  Helvede, 
hvorefter  Narren  som  Moralen  af  denne  Scene  udtaler,  at  „en 
ond  Kvinde  vil  gjerne  over  Manden  regere  og  udi  Huset  Hus- 
bond og  Herre  være",  ligesom  han  med  en  Vending  ud  imod 
Tilskuerpladsen  bemærker,  at  det  her  fremstillede  Exemplar  af 
Kvindekjønnet  „har  mange  Søstre  udi  dette  Sted,  som  hjemme 
slaaer,  bider  og  river  deres  Mænd." 

Den  møenske  Præst  Hans  Thomsen  Stege  satte  sig 
for  at  moralisere  mod  forskjellige  Laster,  navnlig  mod  „Druk- 
kenskabs uskikkelige  Væsen",  og  skrev  i  denne  agtværdige 
Hensigt  et  Skuespil  med  klassisk  Emne:  „Cleopatra,  en 
historisk  Tragedia  om  den  sidste  Dronning  i  Ægypten  ved 
Navn  Cleopatra  og  M.  Antonio  en  romersk  Keiser".  Med  sine 
Forgjængere  deler  dette  Skuespil  den  af  Datidens  sceniske  Ind- 
retninger betingede  Foragt  for  alle  Hensyn  til  Tid  og  Rum:  idet 
Scenegangen  som  vanligt  følger  den  historiske  Fortælling  med 
slavisk  Noiagtighed,  vexler  Handlingen  idelig  mellem  Ægypten, 
Rom  og  Grækenland,  stundom  indenfor  en  og  samme  Rephk, 
som  naar  Antonius  beslutter  at  sende  sin  Tjener  fra  Tarsus  i 
Cilicien  til  Alexandria  i  Ægypten  med  Budskab  til  Cleopatra 
og  Budbringeren  tilbagelægger  denne  Veistrækning  i  Løbet  af 
følgende  Strofe: 

At  reise  nu  er  høieste  Tid  I  Og  seer  jeg,  at  Cleopatra 


til  Alexandriam  med  Flid, 

min  Herres  Ærind  at  fremsla 

for  Dronningen  Cleopatra. 

Nii  seer  jeg  Staden,  Gud  ske  Ære, 

som  jeg  søger  med  stort  Begjære. 


Ild  af  sin  Have  monne  gaa. 
Jeg  gaaer  til  hendes  Majestæt 
og  hilser  der  med  Ydmyghed. 
Velfart  og  Lykk'  i  alle  Maade 
ønsker  jeg  altid  Eders  Naade. 

Ogsaa  i  Henseende  til  Iagttagelsen  af  en  vis  værdig  Lokaltone 
i  Replikerne  staaer  „Cleopatra"  snarere  under  end  over  Skole- 
komediens Jevnmaal;  Antonius  hilser  paa  Dronningen  med  de 
Ord:  „Goddag,  min  Pus,  min  lille  Kat,  hvordan  er  det  med 
Eder  fat?"  og  erklærer  med  en  for  en  Elsker  lidt  usædvanlig 
Brutalitet:  „Cleopatra,  I  maa  forstaa,  at  jeg  en  god  Rus  haver 
paa".  Tragedien  er  overhovedet  i  sig  selv  et  trivielt  Exemplar 
af  Arten,  overveiende  episk  i  sin  Holdning,  overfyldt  med  ufor- 
arbeidet  Raastof  og  filistreuse  Raisonnementer ,  men  mærkelio- 
er  den  med  alt  dette,  forsaavidt  som  den  ved  sit  klassiske 
Emne  med  dets  i  moderne  Aand  holdte  Kjærlighedskonflikt 
peger  henimod  den  Retning,  som  Kunstdigtningen  senere  tog 
under  fransk  Indflydelse. 

Til  de  bibelske  Emner  føres  vi  atter  tilbage  ved  Jørgen 
Jensen  Thyboes  „Kong  Salomons  Dom",  opført  i  Odense 
1610,  og  Anders  Kjeldsens  „Absalon",  skrevet  1618.  Dette 
Aarstal  bringer  os  nær  hen  imod  den  Tid,  da  Skolekomedien 
havde  udspillet  sin  Rolle  herhjemme,  thi  ud  over  den  første 
Trediedel  af  det  syttende  Aarhundrede  naaede  den  ikke,  og  der 
er  endda  Tegn  til,  at  der  allerede  en  god  Stund  forinden  be- 
gyndte at  danne  sig  en  temmelig  kølig  Stemning  overfor  denne 
Art  af  Skuespil  baade  hos  de  Fornemme,  til  hvis  Underholdning 
den  havde  tjent,  og  hos  de  Lærde,  som  oprindelig  havde  bragt 
den  frem  og  holdt  den  oppe.  Grunden  til  den  aftagende  Inter- 
esse hos  disse  sidste  maa  søges'  dels  i  den  mørkere  Livs- 
anskuelse, som  den  orthodoxe  Theologi  havde  i  Følge  med  sig, 
og  som  var  tilbøielig  til  at  se  en  Sjmdens  Gjerning  i  Skuespil, 
Dands  og  lignende  Adspredelser,  dels  ogsaa  i  den  Foragt, 
Samfundsmoralen  kastede  paa  Udførelsen  og  Udførerne  af 
Komedier,  efterhaanden  som  Kunsten  mere  og  mere  uddannede 
sine  Dyrkere  til  en  professionel  Kaste,  som  udelukkende  viede 
sig  til  dens  Tjeneste,  men  med  det  Samme  stillede  sig  udenfor 
medborgerlig  Agtelse  og  Anseelse  som  frivole  Existenser,  løse 
og  upaalidelige,  lastefulde  og  ugudelige  Personer,  hvis  Løier  vel 
kunde  more,  men  hvis  Liv  var  til  Forargelse. 

De  første  professionelle  Skuespillere  i  Danmark  træffe 
vi  ved  Frederik  den  Andens  Hof.  Det  var  et  Par  engelske 
Trupper,   som  vare  i  Kongens  Tjeneste,   den  ene  i  Tidsrummet 

X579 — 86,  den  anden  i  nogle  Maaneder  af  det  sidstnævnte  Aar, 
I  England  havde  det  dengang  allerede  i  lienved  et  Aarhundrede 
været  en  almindelig,  skjøndt  ikke  meget  anseet  Levevei  at  spille 
Komedie,  og  under  Dronning  Elisabetli  var  de  omvandrende 
Banders  Antal  taget  saaledes  til  i  „det  lystige  Gammel-England", 
at  Regeringen  gav  Befaling  til  at  straffe  dem  som  Landstrygere, 
saafremt  de  ikke  kunde  godtgjøre,  at  de  stod  i  en  Adelsmands 
Tjeneste,  hvorfor  man  ogsaa  fra  denne  Tid  af  seer  selv  de 
bedste  Trupper,  saasom  Shakspeares,  søge  Protektion  hos  Ba- 
roner og  Jarler  og  bære  disse  fornemme  Herrers  Navn.  Den 
tekniske  Benævnelse  for  de  omreisende  mindre  Trupper  var 
„Instrumentister",  fordi  en  væsentlig  Del  af  den  Underholdning, 
de  havde  at  byde  deres  Publikum,  bestod  i  Solo-  og  Sammen- 
spil paa  Luth  og  Cithar,  Fiol  og  Pibe;  til  denne  Musik  udførte 
de  alskens  Danse,  hvis  Pas  kunde  antage  Karakteren  af  ligefrem 
æqvilibrisk  Kunst,  hvorfor  ogsaa  Navnet  „Springere"  brugtes 
iflæng  med  det  ovenfor  anførte  om  Udøverne  af  disse  Præsta- 
tioner. Men  end  ikke  hermed  var  deres  Repertoire  udtømt; 
ogsaa  den  egentlige  Skuespilkunsts  Omraade  betraadte  de  ved 
Udførelsen  af  smaa,  tildels  improviserede  Scener  eller  „Mellem- 
spil" flnterludes),  i  hvilke  navnlig  Clownen  spillede  en  vigtig 
Rolle.  Med  deres  Kunster  udfyldte  de  Pauserne  ved  de  For- 
nemmes Tafler,  og  det  var  just  for  at  skaffe  sig  en  saadan  Moro, 
at  Frederik  den  Anden  indkaldte  de  to  ovennævnte  engelske 
Trupper.  Deres  Ry  for  Lj^stighed  og  Kunstfærdighed  maa 
have  bredt  sig  fra  Hoffet  ned  til  Almuen,  thi  da  de  engang 
„legte"  i  Raadhusgaarden  i  Helsingør,  formodentlig  under  et 
af  Kongens  hyppige  Ophold  paa  sit  nylig  fuldførte  Slot  Kron- 
borg, nedbrød  den  udenfor  staaende  Sværm  i  sin  utaalmodige 
Nysgjerrighed  „det  Plankeværk  imellem  Rasmus  Skrivers  og 
Raadhus-Gaarden",  hvilket  foraarsagede  Byens  Kasse  en  ufor- 
udseet  Udgift  af  fire  Skilling  til  Skadens  Udbedring.  Der 
mangler  imidlertid  heller  ikke  mere  bestemte  Vidnesbyrd  om, 
at  der  har  været  dygtige  Kunstnere  blandt  Medlemmerne  af 
disse  Trupper,  særlig  den  sidste,  thi  „f/ic  jesting  player''^  ved 
denne,  Clownen  William  Kemp,  var  en  udmærket  Grotesk- 
komiker, almindelig  beundret  ikke  blot  i  sit  Fædreland,  men  alle- 
vegne i  Europa,  hvor  hans  omflakkende  Liv  førte  ham  hen;  nogle 

Aar  efter  sit  Ophold  ved  det  danske  Hof  er  han  Shakspeares 
Kollega  ved  Blackfriars-Theatret  i  London,  og  det  vides  om 
ham,  at  han  „creerede",  som  det  hedder  i  den  nyeste  Theater- 
jargon,  bl.  A.  Eetsbetjenten  Slaaenbærs  Rolle  i  „Stort  Besvær 
for  Ingenting"  og  Peters  i  „Romeo  og  Julie".  Ogsaa  et  Par  af 
Truppens  øvrige  Medlemmer  fik  senere  et  Navn  paa  den  engel- 
ske Scene  og  kom  i  nær  Forbindelse  med  Shakspeare.  Det  er 
umuligt  Andet,    end  at  vi  her  have  Forbindelsesleddet  mellem 


Clownen  William  Kemp, 
ledsaget  af  sin  Tromme  og  Fløite  spillende  Dreng. 

Efter  et  Træsnit  fra  Aaret  1600. 


Digteren  og  den  bestemt  angivne  Lokalitet,  Helsingør  med  dets 
Slot,  hvortil  han  har  henlagt  Handlingen  i  „Hamlet",  ligesom 
ogsaa  Prinsens  Ord  om  Kongen,  der  „holder  Svirelag  inat  og 
tager  sig  en  Rus  og  raver  ør"  saavelsom  den  øvrige  Harangue 
imod  „den  hovedsvimle  Drikken",  der  gjør  de  Danske  „til  Spot 
og  Skam  for  andre  Folk",  maatte  kunne  lade  sig  føre  tilbage 
til  Iagttagelser  ved  den  Konges  Hof,  om  hvem  Anders  Sørensen 
sagde  i  sin  Mindetale,  „at  dersom  Hans  Naade  kunde  havt  Aar- 
sag  at  holde  sig  fra  den  skadelige  Drik,  da  synes  det  for  menne- 

Theatret  „T^e  Swan"  i  London, 

tegnet  1596  af  den  hollandske  Lærde  Johannes  de  Witt. 

Theatret  var  en  oval  Kreds,  bygget  af  Sten,  aaben  foroven.  Indvendig  løb 
tre  over  hinanden  anbragte  G-allerier  rundt  om  Husets  Inderside,  kun  afbrudte 
af  et  straa-  eller  sivtækket  Hus,  ,^mimorum  ædes''^  o:  Skuespillernes  Hus, 
indeholdende  Garderober,  Rekvisiter,  Arkiv  o.  s.  v.,  og  med  sex  aabne  Loger, 
hvor  Akteurerne  opholdt  sig,  naar  de  ikke  vare  paa  Scenen  {„proscenium^^), 
som  de  kom  ud  paa  eller  bort  fra  gjennem  de  to  forneden  anbragte  Porte; 
i  visse  Optrin,  f.  Ex.  Romeos  og  Julies  Afskedsscene ,  benyttedes  Huset  som 
Del  af  Dekorationen.  Tilvenstre  Orkestret,  paa  begge  Sider  Opgange 
{„ingressm^^)  til  Gallerierne. 

skelige  Øine   og  Tanker,   at  Hans  Naade  kunde  levet  mangen 
god  Dag  længer". 

Ogsaa  under  Christian  den  Fjerde  træffe  vi  paa  engelske 
Skuespillere.  Den  unge  Konge  feirede  1596  sin  Kroning  med 
en  Række  storartede  Festliglieder,  om  hvilke  det  i  de  trykte 
Beretninger  hedder,  at  de  til  Hoffet  indbudne  fornemme  Gjæster 
udenlands  fra  forlystede  sig  „en  Part  med  Jagt,  somme  med 
Komediers  Ageren  at  se,  somme  med  Fægteskole,  som  kgl. 
Majestæts  Drabanter  ansloge".  At  der  her  ikke  er  Tale  om 
Professorers  og  Studenters  Komediespil,  saaledes  som  det  under 
mere  dagligdags  Forhold  kunde  forekomme,  vide  vi  med  Be- 
stemthed af  Hof  holdningens  Regnskaber,  ifølge  hvilke  der  er 
udbetalt  en  navngiven  kjøbenhavnsk  Borger  242V2  Daler  som 
Vederlag  for,  at  han  i  otteogtyve  Dage  har  bespist  med  Mad, 
01  og  Vin  atten  „Komedianter  og  Springere",  som  „af  deres 
høibaarne  Fyrste  og  Herre,  Hertug  Heinrich  Julius  af  Brunsvig 
og  Luneborg,"  vare  sendte  til  Danmark  for  at  optræde  under 
Kroningsfestlighedeme,  At  dette  meget  talrige  Skuespiller- 
selskabs Forestillinger  maa  have  været  i  en  anden  og  større 
Stil  end  de  tidligere  faatallige  Truppers,  kan  der  ikke  tvivles 
om,  naar  vi  se  hen  til,  hvem  der  havde  sendt  det.  Hertug 
Heinrich  Julius,  Christian  den  Fjerdes  Svoger,  var  nemlig  en 
ligesaa  fremragende  Kj ender  som  Ynder  af  dramatisk  Kunst  og 
skrev  fortræffelige  Skuespil  for  den  Trup,  han  holdt  ved  sit 
Hof,  thi  skjøndt  den  var  indkaldt  fra  England,  maa  dens  Med- 
lemmer snart  have  lært  Tydsk  og  forstærket  sig  méd  indfødte 
Kræfter.  Den  Sceneindrétning ,  de  førte  med  sig  fra  deres 
Hjemstavns  Skueplads,  var  ikke  længer-  det  gamle  folkelige 
Dramas,  men  nærmede  sig  det  moderne  Theaters  Princip:  en  i 
passende  Høide  anbragt  Flade  som  Skueplads,  saaledes  som 
det  S.  62  afbildede  londonske  „;S'^mw" -Theater  \åser  det.  Paa 
denne  Scene  fremstilledes  mangt  et  effektfuldt  Optrin:  Mord  og 
Drab,  Henrettelser  og  Gudsdomme,  Tvekampe  og  Slag,  Gevær- 
knald og  Krudtrøg,  glimrende  Processioner,  Fyrværkerier  og 
Ildebrande,  Musik  og  Sang,  Trompeter  og  Trommer  og  midt 
imellem  alt  dette  Clownemes  Løier;  man  drev  Raffinementet 
og  Naturalismen  saa  vidt,  at  man  gjemte  smaa  Sprøiter  med 
rød  Saft  i  sine  Klæder  for  at  kunne   fremstille  blødende  Saar 

4* 


54  DE   ÆLDSTE    DANSKE    SKUESPIL. 

saa  grangiveligt,  at  Publikum  maatte  tro  paa  deres  Virkelighed. 
Noget  af  denne  Kunst  har  den  hertugelige  Trup  vistnok  for- 
bauset  de  indfødte  Kroningsgjæster  med,  og  have  disse  havt 
Sans  for  dramatisk  Fremstillingskunst ,  maa  det  være  gaaet  op 
for  dem,  at  disse  professionelle  Skuespillere  raadede  over  større 
Udtryksmidler  og  et  langt  sikkrere  Herredømme  over  dem  end. 
de  i  Skolekomedien  agerende  lærde  Dilettanter. 

Musik  og  Dans  havde  Skolekomedien  vel  ogsaa  nu  og 
da  taget  i  sin  Tjeneste  som  Elementer,  der  vare  skikkede  til  at 
tage  Publikums  Interesse  fangen;  vi  minde  saaledes  om  Planet- 
dansen i  „Salomons  Hylding"  og  om  Sangene  i  „Samsons Fængsel", 
og  vi  kunne  tilføie,  at  „Tobiæ  Komedie"  lige  før  Epilogen  har  et 
koreograiisk  Arrangement,  bestaaende  af  tre  Numre:  Pygmæ- 
Dans,  Rytter-Dans  og  „Daare-Dans",  denne  sidste  aabenbart  en 
Efterklang  af  den  engelske  „Morris "-Dans  (o:  morisk,  maurisk 
Dans  eller  Daare-Dans,  af  morio,  en  Nar),  i  hvilken  bl.  A.  den 
ovenfor  nævnte  WilHam  Kemp  var  en  Mester.  Men  just  disse 
for  Skolekomediens  gjennemgaaende  alvorhge  Natur  fremmede 
Tilsætninger  i  Forbindelse  med  Pubhkums  stadig  tiltagende  Lyst 
til  at  se  Narrens  Rolle  og  andre  burleske  Elementer  brede  sig 
bidrog  til  at  kølne  de  Høilærdes  Interesse  for  det  oprindeligt  i 
pædagogisk  Øiemed  virkende  Skuespil,  og  den  synkende  Del- 
tagelse paa  dette  Hold  mødtes  med  den  forandrede  Smag  baade 
hos  de  Fornemme  og  hos  den  bredere  Befolkning,  saa  at  Skole- 
komediens Tid  stundede  mod  sin  Ende.  I  de  mindre  hurtigt 
paavirkede  Provinsbyer  holdt  den  sig  naturligvis  ikke  saa  lidt 
længere  end  i  Hovedstaden,  og  vi  kunne  der  møde  den  endog- 
saa  lidt  udover  Slutningen  af  det  syttende  Aar hundrede,  stundom 
som  en  sælsom  Blanding  af  gammel  Form  med  ny  Tankegang 
og  nyt  Talesæt,  som  naar  Narren  lader  sin  Spot  gaa  ud  over 
de  tidligere  saa  ukrænkelige  bibelske  Personer,  eller  naar  i  en 
Behandling  af  Susannas  Historie  Personerne  titulere  hverandre 
Monsieur  og  tale  om  Nisser,  Grevinder  og  shge  med  det  bibelske 
Kostume  uoverensstemmende  Begreber,  eller  endelig  naar  Skole- 
komediens Diktion  optager  en  helt  ny  poetisk  Terminologi  og 
vrimler  af  Udtryk  som  „Cupidos  Elske-Pil",  „Marmor-Hud", 
„Blomster-Mund",  „Alabaster-Hals"  o.  dsl. 

Vi  have  tidligere  omtalt,  at  blandt  de  gamle  Skuespil- 
arter „Moraliteternes"  var  den,  som  overlevede  de  andre,  for- 
saavidt  som  deres  allegoriske  Fremstillingsmaade    længe    holdt 


Slutningsscenen  af  „Tragoedia  von  den  Tugenden  und  Lastern", 

opført  paa  Slotspladsen  1634. 


sig  i  Yndest  hos  den  poetiske  Smag,  hvor  det  gjaldt  en  pom- 
pens Forherligelse  af  en  festlig  Anledning  eller  en  høitstaaende 
Person.  Denne  Anvendelse  af  Genren  medførte  naturligt,  at  et 
mere  eller  mindre  storartet  Udstyrsapparat  forenedes   med  den, 

Og   at   den  stedse   tiltagende  Sans   for  ydre  Pragt   og   Øienslyst 
kom  dette  Skuespil  tilgode  mere  end' noget  andet. 

En  saadan  Fest-Moralitet  have  yi  i  den  „Tragoedia 
von  den  Tagenden  und  Lastern",  som  Christian  den  Fjerde 
lod  opføre  i  Aaret  1634  i  Anledning  af  den  udvalgte  Prins 
Christians  Br^dlup  med  Magdalene  Sibylle.  Til  Scene  blev  et 
Parti  af  Slotspladsen  indrettet;  et  pragtfuldt  udstyret  rundt 
Telt  forestillede  „HoflPenburg",  hvor  Dyderne  havde  deres  „Losa- 
ment'',  medens  der  til  Bolig  for  Lasterne  var  bygget  et  firkantet 
Hus  med  Indgang  fra  begge  Ender  og  et  høit  ITodstykke,  hvor- 
fra der  paa  hver  Side  reiste  sig  to  fritstaaende  Piller,  som  bar 
et  gothisk  Tag;  denne  Bygning,  som  i  Stykket  bar  Navn  af 
„Trachenburg"  (Drageborg),  blev  til  Slutning  bombarderet  med 
Fyrværkeri  og  opbrændt,  idet  Erkeenglen  Rafael  skød  „einen 
feurigen  Pfeil  in  die  Materie^  dass  es  ein  geschwinde  Feuer 
gab";  Effekten  naaede  sit  Høidepunkt,  da  de  paa  Bygningens 
fire  Hjørner  staaende  Søiler,  der  hver  bar  en  Kugle  paa  Spidsen 
og  sex  Kugler  paa  Fodstykket,  gav  Ild  alle  paa  eengang,  sam- 
tidig med  at  adskillige  Mørsere  knaldede  løs  og  det  uhyre 
Dragesvælg,  i  hvilket  Lasterne  nedstj'rtedes ,  udspj^ede  sine 
Flammer. 


Handlingen  i  det  paa  TydsK  og  i  Prosa  skrevne  Stykke  aabnes 
paa  gammel  Vis  af  Prologus,  som,  efter  at  have  ønsket  „einem  Jeden 
naoh  seinem  Stande"  Lykke  og  Salighed,  udbeder  sig  Taushed  for  at 
kunne  give  en  Udsigt  over  Indholdet:  „Ich  bitte  Ihr  wollet  ein  wenig 
mit  eurem  silentio  meine  Oration  favorisirn.  dann  die  soli  euch  nicht 
ohne  Nutz  abgelien ,  wo  Ihr  sonst  fleissig  Achtung  daraiif  gebet." 
Handlingen  er  en  gjennemført  Allegori:  Lasternes  Fyrste  Kong  Pastus 
(o  :  Overmod),  som  residerer  i  Trachenbiirg,  overfalder  de  i  Hoffenburg  boende 
Dyder  Tro,  Haab,  Kjærlighed,  Sandhed,  Taalmodighed  og  Mod,  men 
drives  tilbage  ved  Englen  Rafaels  Hjælp.  Fastiis  lægger  da  Raad  op  med 
sit  Riges  høie  Embedsmænd  om  Maaden,  hvorpaa  han  kan  naa  det 
Maal,  Dydernes  Underkuelse,  som  han  ikke  kan  vinde  i  aaben  Kamp, 
og  det  besluttes  da,  at  Lasterne  skulle  hykle  Venskab  med  Dj-derne 
og  saaledes  se  at  faae  dem  i  deres  Magt.  Tre  „enfoldige  og  op- 
rigtige" Dyder  lade  sig  ogsaa  virkelig  bedaare  og  indfinde  sig  ved 
Lasternes  Gjæstebud,  hvor  de  overfaldes  og  føres  i  Fængsel,  men  atter 
kommer  Rafael  til  Hjælp  med  sit  flammende  Sværd,  befrier  Dyderne 
og  stikker  Trachenburg  i  Brand,  hvorpaa  Djævlene  jage  de  ugudelige 
Laster  ned  i  Helvedessvælget.  —  Den  komiske  Del  af  denne  „Tra- 
gedies"   Handling    besørges     af   Narren    Hans    Bratwurst,    der    er 

Tjener  i  Trachenburg ,  men  indtager  den  ironiserende  Raisonneurs 
Stilling  overfor  dens  Beboere.  Han  siger  om  en  af  Trachenburgerne, 
Junker  Thraso  (o:  Storpraler),  at  denne  ved  Tanken  om  et  nyt  Togt 
imod  Hoffenbiirg  er  saa  befippet,  at  „Taarer  saa  store  som  Hønseæg 
triller  ham  ned  i  Buxerne",  og  i  al  Almindelighed  karakteriserer  han 
i  det  brede  plattydske  Maal,  som  hans  Repliker  ere  holdte  i,  de 
storpralende  Lasters  Feighed :  „Hvor  er  nu  de  store  Ord,  som  I  Herrer 
og  Junkere  broutede  med,  dengang  I  drak  sød  Vin  af  Guld-  og  Sølv- 
bægere i  min  Herres  Palads?  Der  vilde  hver  Enkelt  af  Jer  slaa 
Hundrede  ihjel,  der  vilde  I  stege,  koge,  bage,  æde  og  sluge  Fjenden 
.  .  .  Ved  Vinen  er  I  Løver,  Bjørne  og  Ulve,  men  saasnart  det  kommer 
til  Kamp,  saa  griber  I  til  Harens  Gevær". 


Hof-  og  Folke-Skuespil 

indtil  Udgangen  af  det  17.  Aarhundrede. 


Den  samme  Hoffest,  til  hvis  Forherligelse  „Tragedien  om 
Dyderne  og  Lasterne"  maatte  tjene,  en  gammel  dramatisk 
Form,  men  i  ny  scenisk  Udstyrelse,  gav  tillige  Vidnesbyrd  om, 
at  ogsaa  for  Skuespillets  Vedkommende  den  Tid  nu  var  inde, 
da  en  forandret  Smagsretning  skulde  gjøre  sig  gj ældende  her 
som  i  den  øvrige  Litteratur.  Det  er  Renaissancens  Kunstform, 
der  nu  begynder  at  give  Livstegn  fra  sig  her  i  Landet.  Medens 
den  i  andre  Grene  af  Poesien  har  sin  Talsmand  i  Digteren 
Anders  An'eboe,  bliver  det  paa  Skuespillets  Omraade  en  til 
Danmark  indvandret  tydsk  Poet  og  Videnskabsmand,  der  fører 
den  ud  i  Livet:  Hans  Lauremberg,  født  i  Rostock  1590, 
Professor  i  Sorø  fra  1623  til  sin  Død  1658.  Den  dramatiske 
Digtart,  som  han  indførte  til  Afløsning  af  Moraliteter,  Fastelavns- 
farcer  og  Skolekomediens  Behandling  af  bibelske  og  historiske 
Emner,  var  det  mythologiske  Skuespil,  saaledes  som Renais- 
sancen  havde  bragt  det  i  Mode  andensteds,  og  hvorvel  det  er  i 
det  tydske  Sprog,  det  ved  denne  Leilighed  holder  sit  Indtog, 
er  dets  Betydning  for  Smagen  og  Kunstopfattelsen  stor  nok  til 
at  motivere  en  orienterende  Redegjørelse  for  dets  Art  og 
Indhold,  særhgt  da  vi  ogsaa  i  det  Følgende  oftere  ville  møde 
et   tydsk   Element   baade   i   Hoffets    og   i   Folkets    theatralske 

Underholdning.  Ved  den  her  nævnte  festlige  Anledning,  Prins 
Christians  Bryllup  1634,  var  det  fremmede  Sprog  saameget  mere 
berettiget,  som  mange  fornemme  Udlændinge  vare  tilstede,  ikke 
at  tale  om,  at  Bruden,  Magdalene  Sibylle,  var  fra  Sachsen.  Just 
i  dette  Land  var  kort  iforveien  den  første  regelmæssige  tydske 
Opera  bleven  opført  (Opitz'  „Daphne"),  hvad  der  muligt  har 
givet  Impulsen  til,  at  man  nu  vilde  forsøge  sig  i  en  lignende 
Genre  her.  Store  Kræfter  bleve  satte  i  Bevægelse  for  at  gjøre 
Opførelsen  saa  værdig  som  muligt,  og  navnlig  blev  det  over- 
draget Christian  den  Fjerdes  senere  saa  berømte  nederlandske 
Hofmaler  Karel  van  Mander,  dengang  endnu  en  ung  Mand  i 
Tyverne,  at  gjøre  Tegningerne  til  Dragterne  og  den  dekorative 
Udstyrelse.  Kongen,  hvis  overordentlige  Arbeidsevne  kunde 
overkomme  de  mest  forskjelligartede  samtidige  Opgaver,  var 
Maaneder  inden  Opførelsen  sysselsat  med  at  ordne  en  Mængde 
af  Enkelthederne,  og  navnlig  paalagde  han  skriftligt  sin  Kansler 
at  sørge  for,  at  de  unge  Adelsmænd,  som  vare  tilsagte  til  at 
deltage  i  den  ogsaa  ved  samme  Leilighed  opførte  Ballet,  flittigere 
end  hidtil  besøgte  Danseskolen  og  indøvede  deres  Partier 
med  Omhu. 

Denne  Ballet,  den  første  hertillands  opførte  og  i  Formen 
forskjelhg  fra  den  nugjældende  Opfattelse  af  Genren,  idet  den 
indeholdt  store  operamæssige  Partier,  præsenteredes  for  de  Nygifte 
og  det  øvrige  Hof  den  7.  Oktober  i  Riddersalen  paa  Slottet. 
Dens  Text  var  forfattet  af  de  unge  Kongedøttres  Lærer,  Tyd- 
skeren  Alexander  Kiikelsom,  og  havde  følgende  Indhold, 
stærkt  sammendraget  efter  Festberetningens  Referat: 

Efter  et  Indledningskor ,  der  indbyder  Guderne  tU  Dans,  ind- 
finder Pan  sig  med  sine  Satyrer,  „all  in  Satyrischer  Kleidung" ;  i  en 
Hule  seer  han  den  skjønne  Deianira  ligge  slumrende  og  opflammes  af 
Elskov  til  hende,  men  hendes  Ægtefælle  Herkules  kommer  betime- 
ligt nok  til  at  kunne  vise  Pan  Vinterveien,  idet  han  „schåndlich  mit 
ihm  handelt  wie  mit  einem  Ehebrecher".  I  en  Korsang  udtrykkes 
Musernes  Glæde  over  Pans  Afstraffelse ,  og  selv  komme  de  tilsyne, 
placerede  paa  et  Bjerg,  som"  føres  rundt  i  Salen,  hvorpaa  de  stige  ned, 
udføre  en  skjøn  Dans  og  „kehren  also  wieder  nach  ihrem  Parnas  und 
schonem  Berge",  som  trækkes  i  Skjul  bag  et  Telt.  Ved  Efterretningen 
om  de  kyske  Gudinders  Glæde  over  det  attenterede  Ægteskabsbruds 
Afstraffelse  kommer  Orfeus  til  at  mindes  sin  tabte  Ægtefælle  Eurydice, 
han  sætter  sig  paa  en  Høi,  der  kjører  rundt  i  Salen  med  ham,  og  istemmer, 

akkompagnerende  sig  paa  Grige,  „ein  trauriges  Klagelied,"  men  med 
saa  yndig  en  Røst,  at  de  vilde  Dj^r  indfinde  sig  som  Tilhørere :  Løver 
og  Bjørne  og  deslige ,  ja  endog  Træerne  „bleve  imod  Naturens  Løb 
tilskj'ndede  til  Dans"  ved  saa  yndige  Toner  og  Tanker  som  disse: 


Was  ich  immer  kaim  erzwingeii 
nur  vor  Leid,  vor  Klag  und  Peiu, 
will  ich  lehren  Holtz  und  Stein 


und  die  Berge  wiederklingen: 

Allerschonst'  Euridice, 

deine  Lieb'  ist  ACH  und  WEH! 


Men  Gudinden  Avind,  der  ikke  vil  unde  Orfeus  en  saadan  Lindring 
i  hans  Sorg,  maner  Bacchantinder  og  djævelske  Kvinder  frem,  som  med 
deres  Cymbler,  Bækkener  og  Tænger  overdøve  hans  Violinspil  og 
derpaa  sønderrive  først  de  dansende  Dyr  og  dernæst  Orfeus  selv, 
hvorpaa  de  forsvinde  og  give  Plads  for  fire  Engle,  som  efter  et  Danse- 
divertissement bortbære  den  dræbte  Orfeus,  hvorpaa  tre  Pantaloner 
opsamle  de  døde  Dyr  og  gjøre  rent  i  Salen.  De  over  Udaaden  for- 
tørnede Guder  beslutte  af  Orfeus'  Aske  at  skabe  en  ny  Verden  og 
en  ny  Kjærlighed  og  lade  denne  deres  Beslutning  forkynde  i  en  Sang 
af  Mereurius;  „dieser  war  ein  Eimuchiis  und  wusste  seiner  Stimme 
dermassen  zu  gebrauchen,  dass  er  nicht  ohne  Verwunderung  alier 
Zuhorer  angehoret  wurd".  Der  følger  nu  et  Mellemspil,  i  hvilket  en 
fornem  Herre,  Kongens  naturlige  Søn  Christian  Ulrik,  „der  wegen 
seines  trefflichen  Wohlstandes  und  zierlichen  Tantzes  von  allen  hoch 
gepriesen  wurd",  søges  bragt  bort  fra  Dydens  Vei  af  de  „mit  hold- 
seeligen  Geberden"  fristende  Laster:  Vellyst,  Hovmod  og  Yppighed, 
men  befries  af  deres  Vold  af  Gudinden  Pallas  og  de  hende  ledsagende 
Dyder:  Visdom,  Styrke,  Maadehold  og  Retfærdighed,  hvorpaa  Atlas 
træder  op  med  den  bebudede  nye  Verden,  som  han  bærer  paa  sine 
Skuldre  i  Skikkelse  af  en  Globus,  ud  af  hvilken  den  nye  Kjærlig- 
hedens Gud  springer,  væbnet  med  Kogger  og  Bue,  og  udfører  en 
Solo.  Han  saarer  Neptunus  og  Pallas  med  sin  Elskovspil.  Apollo 
nedfires  fra  oven  og  beder  Guderne  i  en  Arie  paa  femten  Strofer  om 
at  komme  Parret  til  Hjælp  og  overvære  dets  Ægteforening,  hvorpaa 
de  anraabte  Guddomme  lade  sig  tilsyne  i  en  Sky  og  dale  ned  paa 
Jorden,  hvor  de  udføre  en  stor  Ballet,  saaledes  at  Navnene  Christian 
den  Femte  og  Magdalena  Sibylla  „sammenflettedes  til  en  bestandig 
Lykønskning". 

Efter  Aftentaflet  den  følgende  Dag  (8.  Oktbr.)  blev  det 
første  af  Laurembergs  mythologisk- allegoriske  Skuespil  op- 
ført i  Riddersalen.  Det  handler  om,  „wie  Aquilo,  der  Regent 
Mitternåch tiger  Lander,  die  edle  Princessin  Onthyiamh.eimiiih.ret''^ 
indledes  med  en  Sang  af  Hymenæus,  som  optraadte  med  en 
brændende  Fakkel  og  et  g^ident  Belte,  og  har  kortelig  følgende 
Indhold : 


LAUEEMBEEGS   FEST-SKUESPIL.  61 


Herskeren  over  „de  Septentrionalske  Riger",  Aquilo ,  ogsaa 
kaldet  Boreas,  beklager  sig  for  Jupiter  over  sit  Lands  barske  Klima 
og  øvrige  ugunstige  Naturforhold,  samt  beder  ham,  da  han  føler  Kjær- 
ligheden flamme  i  sit  Hjerte,  om  at  skjænke  ham  en  Ægteviv.  Jupiter 
viser  ham  det  Uberettigede  i  hans  Beklagelse  og  godtgjør,  at  de  nord- 
lige Lande  ingenlunde  staa  tilbage  for  den  øvrige  Verden,  ja  endog 
have  adskillige  Fortrin  at  opvise,  men  lover  forøvrigt  at  sammenkalde 
Gudernes  Raad  og  forelægge  det  hans  Begjæring.  I  anden  Akt  finder 
denne  Raadslagning  Sted  med  det  Resultat,  at  Aquilos  Ønske  om  et 
passende  Ægteskab  billiges  i  Betragtning  af  hans  mangfoldige  Dyder, 
hvorefter  Cupido  foredrager  „eine  Symphonie"  paa  Apollos  Violin  og 
synger  et  Elskovskvad.  I  tredie  Akt  forvandles  paa  Venus'  Bud  den 
isgraa  Aquilo  til  en  skjøn  ung  Helt  og  hans  Ledsagere  ligeledes  til 
fagre  Svende,  hvilket  ifølge  Festreferatet  skal  være  et  allegorisk  Ud- 
tryk for  den  Tanke,  at  „die  Aquilonischen  oder  Mi ttnåchtigen  Lander", 
der  forhen  stod  i  Vanry  som  raa  og  ukultiverede  Egne,  nu  „durch  Liebe 
und  Freundschaft ,  durch  Heyrath  und  stetige  Conversation  mit  den 
Benachbarten  der  allersittlichsten  Volker  Manier  an  sich  genommen 
und  den  rechtmassigen  Leymund  und  BerufF  ihrer  natilrlichen  Gaben 
dermassen  erobert,  dass  nunmehr  ihre  Herrligkeit  von  frembden  Natio- 
nen angeschawet  und  mit  Verwunderung  befunden  wird",  I  samme 
Akt  bliver  fremdeles  den  fornemme  Jomfru  Orithyia,  den  af  Guderne 
for  Aquilo  bestemte  Brud,  saaret  af  Cupidos  Pil,  saa  at  hun  i  fjerde 
Akt  er  tungsindig  og  søger  at  adsprede  sig  ved  Sang  og  Dans  sammen 
med  sine  adelige  Legesøstre,  indtil  Aquilo  optræder  og  erklærer  hende 
sin  Kjærlighed,  som  hun  tilstaaer  at  hun  gjengjælder,  hvorpaa  hun 
efter  nogle  konventionelle  Indvendinger  lader  sig  bortføre  af  den 
forelskede  Konge,  hvis  tre  Kavalerer  følge  Exemplet  og  slutte  Mariage 
med  Hofdamerne. 

Det  andet  af  Laurembergs  mythologiske  Skuespil:  „Wie  die 
Harpyiæ  von  Zweyen  Septentrion  alischen  Helden  vQrjaget 
und  Konig  Phineus  entlediget  wird",  besynger  yderligere  den 
skjønne  Orithyia  (o:  Prinsesse  Magdalene  Sibylle)  som  den  fjerde  af 
Gratierne  og  fører  den  Brudeparret  forherligende  Allegori  videre  til 
dets  Efterkommere,  idet  Handlingen  fremstiller  dets  Afkoms,  Sønnerne 
Zetes  og  Kaiais'  Bedrifter,  deres  Deltagelse  i  Argonautertoget  og  deres 
seirrige  Kamp  mod  de  Uhyrer,  som  fuldbyrdede  Gudernes  Straffedom 
over  Kong  Phineus.  Stykket  har  i  Anlæg  og  Udførelse  de  samme 
Egenheder  som  det  foregaaende:  en  af  den  græske  Gudelære  sammen- 
dragen Handling,  lagt  saaledes  tilrette,  at  den  ved  fortløbende  Allusio- 
ner til  Dagens  store  Begivenhed  lovpriser  denne  og  dens  to  Hoved- 
personer. I  begge  Stykkerne  vexle  Prosadialog  med  Sange,  og  fælles 
for  dem  begge  er  et  komisk  Element,  der  som  oftest  stikker  ret  grelt 
af  imod  det  øvrige  Indhold,  men  vistnok,  trods  eller  paa  Grund  af 
sin  Plumphed,  har  været  den  fornemme  Tilskuerkreds  til  stor  Moro. 
Her  optræder  saaledes  den  forelskede  „Pedant  oder  Fantast"  Blax,  en 
bekjendt  Komedietype,  som  Holberg  optog  og  udviklede  til  sin  Stygo- 
tius-   og  Petronius-Skikkelse ;    den   samme   Situation   som   denne   sidste 

kommer  i  („den  Vægelsindede"  2,  Akt  sidste  Scene) ,  oplever  Blax  i 
Skuespillet  om  Aquilo,  kun  at  hans  Replik,  efterat  han  har  smagt  med 
Fingeren  paa  den  „Kammerlauge",  der  er  bleven  udgydt  over  ham,  er 
uendelig  mere  drastisk  (men  tillige  vittigere)  end  Musikanterens  Be- 
mærkning i  det  holbergske  Stykke;  betragter  man  Afstanden  fra  vore 
Dages  sceniske  Dekorum  tilbage  til  Holbergs  fyndige  Skjemt  i  en 
Replik  som  denne  og  dernæst  fra  den  holbergske  Scene  videre 
tilbage  til  den  aldeles  utilslørede  Naturalisme  i  et  Hof  skuespil  for 
Christian  den  Fjerde  og  hans  adelige  Gjæster,  saa  har  man  her  plau- 
sible Momenter  til  en  Udmaaling  af  det  konventionelle  Smagsbegrebs 
TJdviklingsgang.  Ogsaa  i  begge  Stykkernes  plattydske  Bondescener 
kan  Arten  af  Tidsalderens  Vittighed  studeres;  er  der  end  maaske  et 
Træk  af  aristofanisk  Dristighed  at  finde  i  den  Satire  over  de  nylig  til 
Bryllupsfestens  Forherligelse  afholdte  Ridderspil ,  som  kommer  tilorde 
i  Bøndernes  naive  Referat  af  hvad  de  have  seet,  saa  føres  vi  atter  ind 
i  et  plumpere  Vids  Sfære ,  naar  den  ene  Bonde ,  kastende  Blikket  ud 
over  Tilskuerpladsens  fine  Damer,  siger  til  sin  Kammerat:  „De  kjønne 
Jomfruer  der  gad  jeg  nok  se  lidt  længer  paa;  naar  de  gaaer  paa 
Gaden  eller  kjører,  saa  kan  man  aldrig  rigtig  faae  dem  at  se,  for  saa 
har  de  Næsen  tildækket,  som  om  de  var  paa  Maskerade",  hvortil  den 
anden  svarer,  at  han  bryder  sig  feil  om  de  fine  Jomfruer,  „sehn  se 
doch  nich  ånders  uth  alse  use  Deerens ,  man  alene ,  dat  se  den  Arsz 
mit  Sammit  unde  Sidentiich  behenget  hebben".  Denne  Replik  maa  dog 
i  al  sin  Frimodighed  ligefrem  kaldes  decent  i  Sammenligning  med  en 
anden  af  en  saa  fænomenal  Uvornhed,  at  der  her  end  ikke  kan  gives 
nogen  Antydning  af,  hvad  det  festglade  Hofs  Herrer  og  Damer  for 
halvtrediehundrede  Aar  siden  vistnok  have  taget  sig  en  drøi  Latter 
over,     Saa  omskiftelig  er  Konveniensen. 

I  det  Spor,  som  Lauremberg  var  slaaet  ind  i  med  et  over- 
veiende  reciterende  Festskuespil,  blev  der  foreløbig  ikke  fortsat. 
Moden  i  de  toneangivende  Kulturlande  vendte  sig  med  voxende 
Forkjærlighed  mod  Opera  og  Ballet  og  paatrykte  ogsaa  Hof- 
festlighederne  herhjemme  sit  Præg.  En  saa  storartet  anlagt 
Række  af  festlige  Arrangementer  som  ved  det  nys  omtalte 
Bryllup  have  vi  overhovedet  ikke  Leilighed  til  at  møde  igjen; 
de  vare  et  Udslag  af  den  Pragtlyst  og  ubekymrede  Overdaadig- 
hed,  som  Christian  den  Fjerde,  naar  han  fandb  Anledningen 
fyldig  nok,  lod  afløse  sin  til  daglig  Brug  saa  økonomisk  hensyn- 
tagende Husholdningsførelse.  Resten  af  hans  Regeringstid  blev 
forøvrigt  paa  Grund  af  ulykkelige  Krigsbegivenheder^  Land- 
afstaaelser  og  andre  Tab  ved  Fredsslutningen  samt  Tronfølgerens 
Død  saa  alvorlig,  at  der  ikke  kunde  være  Tale  om  noget  muntert 
eller  yppigt  Liv  ved  Hove.     Heri  bragte  Tronskiftet  1648  imid- 

lertid  Forandring.  Frederik  den  Tredie  var  en  Ven  af  Skuespil 
og  Festligheder,  han  underholdt  et  ret  talrigt  Hofkapel,  og 
allerede  1649  lod  han  sin  Datter  Frederikke  Amalies  Daab  feire 
med  Opførelsen  af  Balletten  „Des  weiblichen  Geschlechts 
Pr  eis  s  und  Euhm"  eller  „La  louange  des  Dames'^,  en  Række 
Optrin  af  den  romerske  Historie  (Sabinerindernes  Rov  o.  1.), 
hvis  Tendens  er  i  Festens  Anledning  at  fremhæve  Kvindens 
Ypperlighed  og  Attraaværdighed.  Aaret  efter  fremkaldte  atter 
en  Kongedatter,  Prinsesse  Vilhelmine  Ernestines  Daab  en  Hof- 
ballet: „Vergniig-  und  Unvergnllgung"  eller  ^Les  contcnts 
et  mécontents  du  siécle''^,  Entréer  og  Balletscener,  i  hvilke  allego- 
riske Skikkelser  og  forskjelligt  stillede  Mennesker  udtale  sig 
paa  Vers  om  de  skiftende  Kaar  i  Livet;  da  en  Prins  kom  til 
Verden  1653,  maatte  atter  en  Balletkomposition  forherlige  denne 
Begivenhed:  „De  fire  Elementer,  udi  et  musicalische  Skue- 
og  Dantze-Spil",  og  ved  de  store  Festligheder  i  Anledning  af 
Tronfølgerens  Hylding  1655  opførtes  Balletten  „Unterschied- 
liche  Oracula",  i  hvilken  Hoffet  optraadte.  Dronningen  i  ikke 
mindre  end  fem  Roller,  komplimenteret  af  Sibylla  som  „die 
Schonste,  die  itzt  gantz  Nordenland  als  eine  Gottin  ehret." 

Læserne  ville  alt  have  mærket ,  at  vi  —  som  ovenfor 
flygtigt  berørt  —  her  have  med  en  Balletform  at  gjøre,  der  er 
væsentlig  forskjellig  fra  den  Kunstgenre,  som  vor  Tid  betegner 
med  Ordet  Ballet;  medens  i  denne  hele  Aktionen  er  mimisk  og 
koreografisk  og  den  musikalske  Del  udelukkende  instrumental, 
var  det  syttende  Aarhundredes  Ballet  en  Forening  af  Dans, 
Sang  og  Tale,  en  Handling,  der  snart  lod  sig  nøie  med  den 
mimiske  Fremstilling,  snart  tog  Ordet  i  sin  Tjeneste  i  Form  af 
Arier  og  let  kombineret  Samsang  eller  ligefrem  som  Dialog,  for 
saa  til  Slutning  gjerne  at  ende  med  en  større  Dansekomposition, 
udført  af  det  samlede  Personale:  den  egentlige  „Ballet".  En 
bekvem  Adgang  til  at  stifte  et  nøiere  Bekjendtskab  med  denne 
Form  af  Balletdigtning  frembyde  Moliéres  Værker;  adskillige 
af  hans  dramatiske  Arbeider  ere  efter  allerhøieste  Befaling  kom- 
ponerede i  Balletstil  og  afgive  saaledes  fuldkomne  Exemplarer 
af  Arten,  uendelig  rigere  paa  Ynde  og  Vid  end  de  ovenfor 
omtalte  nordiske  Forsøg.  Han  skrev  saaledes  til  Opførelse  i 
Louvre  Balletten  „Le  Mariage  force"" ^  som  han  senere  omformede 

til  Komedien  af  samme  Navn.  Allerede  Indholdet  af  den  korte 
første  Akt  viser  de  forskjellige  dramatiske  Midlers  Forening  til 
Samvirken.  Den  begynder  pantomimisk :  Sganarel  spørger  sin  Ven 
Géronimo  tilraads,  om  han  skal  gifte  sig  eller  ei;  Vennen  mener, 
at  Ægteskab  er  en  betænkelig  Sag,  naar  man  er  kommen  til  en 
fremrykket  Alder,  men  Sganarel  har  allerede  fattet  sin  Beslut- 
ning og  spurgte  kun  for  at  blive  bestyrket  i  den.  Hans  Til- 
bedte træder  ind,  giver  tilkjende,  hvor  henrj^kt  hun  er  over  Ud- 
sigten til  at  slippe  bort  fra  sin  Faders  Formynderskab ,  og 
skildrer  det  Liv,  hun  agter  at  føre  som  gift,  idet  hun  udfolder 
alle  Koketteriets  Kunster.  Efter  hendes  Bortgang  føler  Sganarel 
sig  noget  tung  i  Hovedet,  sætter  sig  til  at  sove,  og  i  Drømme 
aabenbarer  der  sig  for  ham  en  Kvinde ,  som  foredrager  en  Arie 
om  Kjærlighed,  indeholdende  den  Lære ,  at  hvis  man  vil  bære 
Kjærlighedens  Lænker,  skal  man  ialfald  sørge  for  at  vælge  de 
skjønneste;  hvorpaa  Ballettens  ^premiere  entrée"'  finder  Sted, 
udført  af  „Skinsygen,  Bekymringerne  og  Mistænkeliggjørelserne" 
og  umiddelbart  efterfulgt  af  den  anden  Entrée,  som  danses  af 
„fire  Spasmagere  eller  lystige  Personer" ;  hermed  ender  første 
Akt.  De  mimiske  Partier  udførtes  af  Moliere  (Sganarel),  og 
hans  Skuespillere ,  Arier  og  sammensatte  Numre  af  de  mest 
berømte  spanske  og  italienske  Sangkunstnere,  Dansen  af 
Hoffets  fornemste  Kavallerer  samt  af  Kong  Ludvig  selv,  der 
havde  valgt  sig  en  Zigeuners  Kolle  for  at  kunne  glimre  med 
sit  pragtfulde  Kostume  og  sin  medfødte  Elegance  for  den  ud- 
valgte Tilskuerkreds  i  Almindelighed  og  for  Mademoiselle  de  la 
Valliére  i  Særdeleshed.  Balletter  af  mere  festlig  Karakter, 
skrevne  paa  Kongens  Befaling,  have  vi  i  Moliéres  ^LaPrincesse 
fVÉlide''^  og  ^Les  Amants  magnifiques^,  men  endog  i  den  store 
Digters  Karakter-  og  Situationsskuespil  er  der  stundom  tildelt 
det  koreografiske  Element  en  betydelig  Plads  som  en  Indrømmelse 
til  Tidens  Smag,  saaledes  i  „Monskur  de  Pourceaugnac^^  og  „Le 
Malade  imaginaire'^ . 

Hvad  der  er  eiendommeligt  for  Kunstarterne  paa  et 
lidet  fremskredent  Udviklingstrin:  at  Grænsebestemmelserne 
imellem  dem  ere  usikkre,  kan  ogsaa  iagttages  ved  Datidens 
Ballet  og  Opera.  Forskjellen  imellem  dem  beroer  egentlig  kun 
paa  et  Mere  eller  Mindre  i  Henseende  til  de  to  Elementer,  som 

de  ere  sammensatte  af:  hvor  Dansen  har  Overvægten  over 
Sangen,  vil  man  foretrække  Benævnelsen  Ballet,  hvor  den  der- 
imod træder  tilbage  som  et  mere  underordnet  Led  af  forskjøn- 
nende  Art  og  giver  Sangen  Rum  til  at  brede  sig,  har  man  en 
af  Tidens  Operaer  for  sig.  Grænsen  er  som  sagt  saa  flydende,  at 
man  stundom  maa  slaa  begge  Betegnelser  sammen  og  danne 
Ordet  „Operaballet"  for  at  faae  en  fyldestgj ørende  Benævnelse 
af  Arten;  dette  gjælder  saaledes  om  den  dramatiske  Fremstilling 
i  Frederiksborg  Slotspark,  hvormed  Prinsesse  Anna  Sophies 
Forlovelse  med  Kurprinsen  af  Sachsen  feiredes  i  Aaret  1663. 
Texten  handler  om  „Der  lobwtirdige  Cadmus"  og  blev  i 
italiensk  Oversættelse  og  til  Musik  af  den  kgl.  Kapelmester 
Caspar  Forster  arrangeret  af  den  fra  Italien  indkaldte  Ballet- 
mester Pignani  under  Titlen  „Il  Cadmo^^  —  en  Præsentation 
af  Thebens  Grundlæggelse  med  Tableauer  og  Dans,  Sang  og 
og  Musik  og  selvfølgelig  i  hele  sin  Allegori  en  Forherligelse 
af  de  høie  Vedkommende.  Derimod  var  der  nogle  Aar  forinden, 
ved  den  ovenfor  omtalte  Hyldingsfest  1655,  fremkommen  en 
Komposition  med  et  saa  overveiende  Operapræg,  at  den  maa 
betegnes  som  det  første  virkelige  Sangdrama  hertillands.  For- 
fatteren var  Lauremberg,  der  saaledes  atter  her  brød  igjennem 
med  noget  Nyt;  han  var  dengang  Professor  ved  Akademiet  i 
Sorø,  og  hans  Text  forklares  i  Fortalen  som  en  allegorisk  Lyk- 
ønskning fra  dette  til  Kongen;  dens  Titel  er  „Musikalisch 
Schawspiel,  darinnenvorgestelletwerde  dieGeschichte  Arions", 
og  dens  Handling  bruger  kun  Dansen  som  et  Underholdnings- 
middel,  der  ganske  underordnes  den  gjennemførte  operamæs- 
sige  Form. 

Hoffets  og  den  fornemme  Verdens  Smag  vendte  sig  over- 
hovedet mere  og  mere  henimod  Operaen,  hvortil  Kunstartens 
store  Anseelse  i  Tydskland  og  maaske  særligt  en  ypperhg 
Operatrups  faste  Installation  i  Hamborg  1678  bidrog  i  væsent- 
lig Maade.  Operaen  gik  seirrig  ud  af  Væddekampen  og  tog 
Medbeileren  i  sin  Tjeneste  som  underordnet  Hjælper.  Som 
Opera-Ballet  maa  vel  endnu  betegnes  det  store  allegoriske  Fest- 
spil om  Kong  Dan  og  Kong  Christian  den  Femte,  som  Stat- 
holder Gyldenløve  lod  opføre  til  Ære  for  sin  høie  Monark  paa 
hans  Fødselsdag  den  15.  April  1683,  og  til  hvilket  ingen  Ringere 

end  Thomas  Kingo  antages  at  have  skrevet  Texten  —  altsaa 
paany  dansk  Sprog  ved  en  HofFore stilling,  for  første  Gang  siden 
Skolekomediernes  Tid!  Men  med  den  næste  theatralske  Præsta- 
tion, kun  faa  Aar  efter,  naa  vi  ind  paa  den  rene  Operas  Om- 
raade,  en  Forestilling,  der  af  denne  og  desværre  ogsaa  af  en 
anden  Grund  hører  til  Mærkestadierne  i  vor  Scenekunsts  Historie. 

Christian  den  Femte  begyndte  sin  Regering  med  et 
Sparsommeligheds-Program,  hvis  Indskrænkninger  ogsaa  gik  ud 
over  det  sceniske  Budget,  idet  han  afskedigede  sin  Faders 
franske  Hoftrup.  Det  viste  sig  dog  snart,  at  det  nye  System 
ikke  var  saa  alvorlig  ment,  som  det  fra  første  Færd  saae  ud  til; 
ved  Hove  var  der  ingen  Mangel  paa  kostbare  Fester,  overdaadige 
Spisegilder  og  kostbare  Parforcejagter,  og  ogsaa  til  theatralske 
Forlystelser  meldte  Trangen  sig  snart.  Foruden  en  fransk  Skue- 
spillertrup, som  vi  senere  komme  til,  holdt  Kongen,  fortsættende 
Traditionen  fra  sin  Faders  Tid,  et  Hofkapel  paa  otte  „Violons", 
for  Størstedelen  engagerede  i  Paris,  hvortil  fremdeles  knyttedes 
fire  Hofmusikanter;  der  indkaldtes  Sangere  paa  kortere  eller 
længere  Tid,  og  der  fandtes  et  Balletkorps,  som  forestodes  af 
den  i  vor  Theaterhistorie  senere  saa  bekjendte  Frederik 
Pi  11  o y,  hvis  Fader  Daniel  Pilloy  havde  været  Dansemester  ved 
Frederik  den  Tredies  Hof  og  staaet  i  stor  Anseelse  baade  som 
Kunstner  og  Memieske ;  fremdeles  nævnes  en  vis  Berthaut,  rime- 
ligvis Medlem  af  Balletkorpset,  som  ^^  Compositeur  de  dance^^ 

Slige  Elementer  havde  man  til  sin  Raadighed,  da  man 
skred  til  at  høitideligholde  Kongens  Fødselsdag  1689  med  en 
Festforestilling  af  usædvanlige  Dimensioner.  Den  fjortenaarige 
Prins  Christian  blev  en  Slags  Ærespræsident  for  Festkomiteen, 
der  tog  fat  paa  Forberedelserne  allerede  et  halvt  Aar  før  Høi- 
tideligheden.  Der  skulde  nemlig  bygges  et  helt  nyt  Theater, 
forsynet  med  alle  de  sceniske  Hjælpemidler,  som  en  festlig 
Operaopførelses  Krav  til  Dekorationsforandringer  og  andet 
Maskineri  gjorde  nødvendige.  Bygningen,  halvfemsindstyve  Fod 
i  Længden  og  fyrretyve  i  Bredden,  sammentømredes  af  Fyrre- 
brædder  tæt  op  imod  Slottet  Sophie-Amalienborgs  nordre  Fløi, 
altsaa  paa  en  Del  af  den  Grund,  der  nu  optages  af  Amalien- 
borg Plads  og  den  tilstødende  nordlige  Del  af  Amaliegade; 
thi  det  nævnte  omtrent  1673  opførte  kjønne  og  indvendig  pragtfuldt 

udstyrede  Slot,  der  beboedes  af  Enkedronning  Sophie  Amalie 
indtil  hendes  Død,  laa  paa  den  Grund  paa  Østsiden  af  Bred- 
gade, der  begrænses  af  Frederiks-  og  Fredericiagade.  Ved  en 
Søilegang  var  Slottet  sat  i  Forbindelse  med  Operahuset,  og  Ind- 
gangen for  de  Kongelige  var  dekoreret  med  prægtige  Trans- 
parenter og  Plantegrupper.  Gjennem  en  med  Billedstøtter  og 
Kongens  Navnetræk  smykket  Port  naaede  Publikum  ind  paa 
Tilskuerpladsen,  langs  hvis  Vægge  •  der  var  opstillet  store  Trans- 
23arenter  af  oliegjennemtrukket  Silketøi,  medens  ottehundrede 
smaa  Lamper  oplyste  den  med  Mos  og  Enebærris  dekorerede 
Sal,  hvis  hvælvede  Loft  funklede  med  mange  gyldne  Stjerner. 
Grundtanken  i  Wagnertheatret  var  her  foregreben  et  Par 
hundrede  Aar  inden  den  realiseredes  i  Bayreuth,  idet  Orkestret 
var  anbragt  skjult  for  Publikum  i  et  Rum  mellem  Scenen  og 
en  foran  den  opført  Forhøining,  som  var  udsmykket  med  duftende 
Blomsterrabatter. 

Her  opførtes  da  den  15.  April  1689  i  Overværelse  af 
Kongen  og  Hoffet  samt  de  høieste  Rangs-  og  Standspersoner 
Operaen  „Der  vereinigte  Gotter-Streit",  Text  af  den 
theologiske  Student  P.  A.  Bur  c  hard.  Musik  af  den  kgl.  Kapel- 
musikus P.  C.  Schindler.  Som  det  herhjemme  fuldkomneste 
Udtryk  for  den  typiske  Stil,  det  musikalske  Skuespil  havde 
dannet  sig,  fortjener  denne  Opera  at  kj endes  lidt  nølere. 

Stykkets  Tendens  er  naturhgvis  Forherligelsen  af  den  „aller- 
durchlauchtigste  stormægtigste  Konge  og  Herre,  Kong  Christian  den 
Femte,"  og  for  at  faae  den  sat  i  Scene  med  tilbørlig  Pomp  opbydes 
et  Apparat  af  fire  mythiske  PersonHgheder  af  krigersk  Karakter  (Mars, 
Persens,  Castor  og  Pollux),  fire  af  fredelig  Sindsretning  (Apollo  Orfeus, 
Amfion  og  Aristæos),  to  guddommelige  Sendebud  (Mercurius  og  Fama) 
samt  endelig  Repræsentanterne  for  Idyllen,  den  forelskede  og  i  sin 
Smægten  naragtige  Hyrde  C  or  y  don  samt  Gjenstanden  for  hans  Attraa, 
den  yndige  Hyrdinde  Phyllis.  Naar  Tæppet  ruller  op  for  Forspillet, 
træder  i  en  Skovdekoration  en  Hyrde  frem  som  Prologus  og  udsynger 
i  en  Arie  sin  Lykønskning  til  Dagens  Helt,  hvorpaa  han  giver  tilkjende, 
at  han  vil  sammenkalde  sine  Fæller  til  en  Dans.  De  andre  Hyrder 
og  Hyrdinder  komme  da  ogsaa  ilende  paa  hans  Opfordring,  men  idet 
de  begynde  at  danse,  mærke  de,  at  Musiken  ikke  passer  til  Danse- 
takten, og  sætte  sig  derfor  ned  for  at  lytte  til  de  yndige  Toner,  under 
hvis  Klang  de  lidt  efter  lidt  slumre  ind.  De  vækkes  brat  af  Mer  c  ur, 
som  kommer  flyvende  med  Budskab  om,  at  Guderne  have  besluttet  at 
feire  Kongens  Fødselsdag  ved  et  Besøg  paa  Jorden,    og  at  deres  An- 

»       5 

komst  strax  kan  ventes.  Forskrækkede  vige  Hyrder  og  Hyrdinder 
Pladsen  for  det  bebudede  høie  Besøg,  med  Undtagelse  af  C  or  y  don, 
der  roligt  sover  videre. 

I  første  Akt  forestiller  Scenen  en  krigerisk  Leir  med  Kano- 
ner og  andet  Skyts.  Med  stor  Pomp  dale  de  nævnte  Krigens  Gud- 
domme ned  i  en  Sky ,  modtagne  med  Salver  af  Skytset ,  en  Regn  af 
Raketter  samt  Paukers  og  Trompeters  Skrald,  hvilken  Modtagelse  høilig 
fryder  Mars,  saa  at  han  bombastisk  udbryder: 

Dass,  dass  ist  meine  Lust,  I    Blitz,  Feuer,  DampfF  undt  Rauch, 

Trompett  undt  Pavicken-Schall,  undt  was  ein  Zartes  Ohr  verletzet, 

der  Stucken  Knall,  |    ist  was  diese  tapffre  Brust 

nur  allein  ergetzet. 

Ved  Rabalderet  er  Corydon  vaagnet,  han  forskrækkes  ved  at  se  de 
himmelske  Udsendinge,  men  fatter  sig  snart  og  udtaler  sin  Glæde  over 
det  fredelige  Hyrdeliv,  som  han  foretrækker  for  Krigens  Larm  og 
Blodsudgydelse.  Mars  og  Pollux  lovprise  derimod  Oldtidens  Helteliv, 
men  besinde  sig  snart  paa,  at  en  saadan  Fremhævelse  er  ubetimelig 
her,  hvor  de  staa  i  det  rette  Heltenes  Land,  og  de  tage  da  fat  paa 
at  besynge  som  lysende  Exempler  for  alle  Tider  Margrethes  kloge 
Aand,  Frothos  (o:  Frodes)  Løvemod,  Knuds  og  Haralds  Kraft,  en 
berømmelig  Fortid,  som  dog  først  den  oldenborgske  Stamme  kronede 
med  uvisnelig  Hæder,  da  den  med  en  Christian  besteg  Danmarks 
Trone.  Hans  Efterkommer,  den  nuregerende  Christian,  besynges  som 
udrunden  af  guddommelig  Slægt: 

Dass  Norden  solchen  Held  gezeuget,    I    macht  dass  er  von  denSternen  rlihrt, 
in  Dehm  man  noch  die  Ahneip  spiihrt,      wass  Leuen-Arth  hat  Leuen-Muht, 
der  auch  die  Stemen  libersteiget,         |    auss  Helden  qvilt  nur  Helden-Bluth. 

Anden  Akt,  hvis  Dekoration  forestiller  en  yndig  Have  med 
blomstrende  Oranger  og  Citrontræer  samt  Amalienborg  Slot  i  Bag- 
granden som  Phøbus'  og  Musernes  Sæde,  bringer  som  Modsætning  til 
de  foregaaende  Optrin  Fredens  Guddomme  frem  paa  Scenen.  De  dale 
ned  fra  Skyerne  og  takke  i  Sang  for  den  Beskyttelse,  de  have  fundet 
under  Kongens  Regimente,  efterat  de  vare  fordrevne  fra  deres  sydlige 
Hjemstavn;  i  Grækenland,  siger  Apollo,  „riss  der  Feind  meine 
Tempel  nieder"  —  men  „hie  baute  man  sie  wieder",  supplerer  Orfeus  ; 
ligesaa  med  Guldalderen:  „o  Zeit,  die  zwar  verlohren!"  lyder  Apollos 
Klage  —  „o  Zeit,  die  wieder  hie  gebohren!"  trøster  Orfeus.  Corydon 
slutter  sig  samstemmende  til  denne  Lovprisning  af  det  fredelige  Nordens 
Herlighed,  og  Akten  ender  med  en  grotesk  Satyrdans  af  Hyrderne. 

Efterat  de  to  Grupper  af  Guddomme  saaledes  ere  præsen- 
terede hver  for  sig,  føres  de  i  tre  die  Akt  sammen  i  en  Dekoration, 
der  har  en  halvt  krigersk,  halvt  fredelig  Karakter.  Mellem  Krigens 
og  Fredens  Repræsentanter  udbryder  der  en  Tvist;  begge  Parter  ville 
opslaa  deres  Bo  under  den  feirede  Drots  Scepter,  Mars  raader  Apollo 

til  at  vende  tilbage  til  Grækenland,  hvor  „die  gelehrte  Bache  fliessen", 
men  Sangguden  og  hans  Klient  Orfeus  svare,  at  efterat  Krigsgudens 
Sværd  har  hærget  den  klassiske  Jord,  er  Norden  blevet  deres  Hjem; 
de  to  Guder  istemme  en  Vexelsang  om  Fredens  og  Krigens  Fortrin, 
Spliden  bliver  alvorligere,  de  fleste  af  Guderne  forlade  opbragte  Scenen 
—  da  daler  der  fraoven  en  i  gyldne  Kjæder  hængende  Verdenskugle 
ned,  hvilende  dels  paa  fredelige,  dels  paa  krigerske  Attributer  og 
bærende  Indskriften:  Vis  unita  fortior  —  Enighed  forøger  Styrken. 
Fra  Skyerne  toner  et  Kor  til  Enighedens  Pris,  og  en  Dans  af  „Com- 
battanter"  slutter  Akten. 

I  fjerde  Akt  begynder  Striden  mellem  Mars  og  Apollo  paany, 
men  afbrydes  af  Mercur  med  det  Budskab  fra  Guderne .  at  de  skulle 
forliges  og  tilegne  sig  den  Anskuelse,  at  Krig  og  Fred  bør  trives 
Side  om  Side  i  Skikkelse  af  den  bevæbnede  Fred;  i  Overensstemmelse 
med  dette  Grundlag  for  Enigheden  forvandles  Scenen  til  et  Svmbol 
paa  den  af  Tapperheden  beskyttede  Fred:  en  Fæstning  midt  i  et  "frugt- 
bart Landskab.  I  en  Sky  daler  Berømmelsens  Gudinde  Fama  ned, 
ledsaget  af  Engle,  og  befaler  i  Jupiters  Navn  de  Forsamlede  at  hylde 
den  store  Dannerkonge,  og  i  syv  Strofer,  udførte  som  Solo,  Duo, 
Kvartet  og  Kvintet,  lovsynges  Christian  den  Femte  som  „theurer  Atlas 
dieser  Zeit,  grosser  Konig,  Kern  der  Helden",  hvis  Trone  skal  staa 
til  evig  Tid.  Efter  denne  Hyldest  tage  Guderne  Plads  paa  Skyen  og 
stige  under  Paukers  og  Trompeters  Skrald  til  Himlen,  medens  de  ud- 
bryde i  Leveraab  for  Kongen  og  hans  Hus. 

Medens  Texten  til  denne  Festopera  er  let  tilgjængelig,  ere  vi 
derimod  udelukkede  fra  alt  Bekjendtskab  til  Musiken,  idet  baade 
Partitur  og  Stemmer  ere  sporløst  forsvundne,  rimeligvis  brændte. 
„Men  man  tager  vel  neppe  meget  feil,"  siger  A.  Hammerich,  „naar 
man  tænker  sig  Musiken  saa  nogenlunde  af  samme  Art  som  den,  der 
florerede  paa  den  nylig  dannede  Hamborger-Opera  og  som  et  Tiaar 
senere  kulminerede  i  Reinhard  Kaysers  galante  Kompositioner.  Hoved- 
elementet var  det,  man  dengang  kaldte  for  „Aria",  det  vil  sige  en 
lille  Melodi  af  ganske  korte  Perioder,  med  hyppige  Cadencer  og  en 
Mængde  Snirkler  og  Roulader,  en  naiv  Form  for  hvad  vi  nu  snarest 
vilde  kalde  for  en  Vise  eller  lille  Sang.  Den  udviklede  Arieform  med 
dens  Tredeling  er  senere  opstaaet.  Det  forbindende  Element  har 
været  dannet  af  Recitativer,  hvilende  paa  et  tyndt  harmonisk  Underlag. 
Hist  og  her  forekommer  enkelte  og  ganske  korte  Ensemblesatser,  i 
Almindelighed  tostemmige ,  men  henimod  Slutningen ,  for  Stigningens 
Skyld,  tillige  fire-  eller  femstemmige,  hvorimod,  efter  Texten  at  dømme, 
trestemmige  Satser  ikke  forekomme.  Koret,  som  spiller  en  stadig 
mindre  og  mindre  Rolle,  alt  som  Operaen  udvikler  sig  videre  i  denne 
Periode,  optræder  her  kun  ved  Slutningen  af  hver  Akt,  og  da  Person- 
listen ikke  indeholder  Angivelse  af  særlige  Korister,  har  Koret  neppe 
været  Andet  end  —  rimeligvis  flerstemmig  —  Sammensang  af  de  tolv 
Agerende.  Det  Hele  maa  man  tænke  sig  imprægneret  af  den  eien- 
dommelige  „Gout",  der  giver  disse  gamle  Operaer  deres  særlige  Duft 
å,  la  Potpourrikrukke.     Trods  al  Krigsguden  Mars'  Bramarbaseren   har 

der  vel  været  mest  af  de  sirlige,  kjælne  og  „angeneme"  Melodier,  som 
fremfor  Alt  faldt  i  Tidens  Smag.  Man  var  jo  dengang,  næsten  et 
Hundredaar  efter  Operaens  første  Fremkomst  i  Italien,  kommen 
ganske  godt  bort  fra  det  antike  klassiske  Ideal,  der  oprindelig  havde 
været  eftertragtet,  og  det,  man  nu  havde  tilbage  af  Antiken,  var  kun 
de  drabelige  Gude-  og  Heltekostumer,  hvori  Operisterne  udsukkede 
deres  søde  Toner  og  brillerede  med  deres  endeløse  Roulader  og  Kolo- 
raturer. Det  musikalske  Apparat  har  rimeligt  nok  været  meget  tarve- 
ligt —  i  Orkestret  Luthen,  dertil  nogle  Violiner,  en  Gambe,  enkelte 
Blæsere  samt  Klavicembalet.  Mere  behøvedes  ikke  for  det  alt  Andet 
end  fordringsfulde  Akkompagnement. 

Festforestillingen  vandt  overordentligt  Bifald  hos  den 
fornemme  Tilskuerkreds,  og  for  at  imødekomme  et  almindeligt 
Ønske  befalede  Kongen,  at  den  skulde  gjentages  den  19.  April 
for  de  Mange ,  livem  enten  den  strenge  Hof  -  Etikette  eller 
Mangel  paa  Plads  havde  udelukket  fra  den  første  Opførelse. 
Klokken  tre  om  Eftermiddagen  aabnedes  Indgangen,  og  snart 
var  hver  en  Plads  optagen  af  et  broget  sammensat,  men  lige 
forventningsfuldt  Publikum  af  alle  Stænder  og  Aldere.  Tæppet 
gik  op,  Prologen  spilledes  til  Ende,  og  man  var  naaet  ind  i 
Begyndelsen  af  første  Akt,  midt  i  Mars'  Arie,  da  der  pludselig 
hørtes  Brandraab.  En  Lampe  var  exploderet  og  den  brændende 
Væge  falden  ned  i  de  tørre,  let  fængelige  Enebærris;  i  et  Nu 
bredte  Flammerne  sig  fra  Væg  til  Loft,  i  Dødsangst  styrtede 
Tilskuerne  sig  alle  som  een  mod  Udgangsdøren  (den  anden  ind 
til  Slottet  var  tillukket,  og  for  Vinduerne  var  der  Jernstænger) 
og  spærrede  som  en  kompakt  sammenhobet  Masse,  i  hvilken  den 
Ene  traadte  den  Anden  ned,  denne  Vei  til  Frelse  baade  for  sig 
selv  og  for  dem,  der  vilde  bringe  Hjælp  udefra.  De  Spillende 
og  Musiken  slap  ud  gjennem  de  kj  endte  Udgange  fra  Scenen, 
og  en  Del  af  Tilskuerne  fulgte  deres  Vei,  men  omtrent  180 
Mænd,  Kvinder  og  Børn  indebrændte.  I  Løbet  af  et  Kvarter 
var  Træbygningen  lagt  i  Aske,  men  Ilden  havde  ikke  desmindre 
faaet  Tid  til  at  forplante  sig  til  Slottet,  som  fra  Klokken  fire 
til  otte  blev  et  Rov  for  Luerne,  paa  Kirken  og  den  sydlige  Del 
nær.  „Da  Ildens  Magt  var  dæmpet",  hedder  det  i  Bobé's 
Fremstilling  af  Katastrofen,  „saae  man  de  forbrændte  Legemer 
ligge  i  en  stor  Hob  indenfor  Udgangsdøren.  Hele  Natten  igjen- 
meu  var  Brandstedet  Vidne  til  mange  rystende  og  hjerteskærende 

Scener.  Fortvivlede  Mennesker  søgte  i  de  forkullede  E-uiner 
blandt  de  frygtelig  lemlæstede  og  forbrændte  Legemer,  ved 
Lyset  af  Fakler  og  Lygter,  hændervridende  og  under  høie  Klage- 
raab  deres  savnede  Kjære,  deres  Slægtninge  og  Venner.  Her 
laa  en  Ulykkelig  knælende  og  sønderknust  ved  Resterne  af  sit 
Livs  jordiske  Lykke,  hist  omfavnede  to  Gjenfundne  hinanden, 
hulkende  i  overvældende  Glæde."  Den  Dag  idag  staaer  som 
bekjendt  Elers  Kollegium   i  Kannikestræde    som    et  Minde    om 


Operahusets  Brand  den  19.  April  1689. 

Originalmaleriet  eies  af  Hr.  Lehnsbaron,  Kammerherre  Reedtz-Thott  til  Gaunø. 

hin  grufulde  Begivenhed,  idet  Etatsraad  Jørgen  Elers,  der 
mistede  begge  sine  Børn,  en  Søn  og  en  Datter,  ved  Branden, 
testamenterede  al  sin  Eiendom  til  offentlig  Brug,  deraf  30,000 
Rdlr.  til  Opførelse  at  den  nævnte  Studenterbolig. 

Ti  Aar  efter  feiredes  atter  Kongens  Fødselsdag  —  hans 
sidste  —  med  en  Opera  ^Les  plaisirs  des  heros  oder  die  IV 
edelsten  Passionen",  opført  ved  Hove  af  de  fornemste 
Rangspersoner  og  udstyret  med  Ballet,  forøvrigt,  hvad  Lidhold 


72  HOF-    OG   FOLKE-SKUESPIL. 

angaaer,  den  traditionelle  Hylding  af  Majestæten,  lagt  de  romerske 
Guder  i  Munden  som  Udtryk  for  deres  Beundring  af  hans  store 
og  sjeldne  Egenskaber.  Samme  Aar  blev  Grundstenen  lagt  til 
et  nyt  Operahus,  som  skulde  bygges  af  Sten  ikke  langt  borte 
fra  det  Sted,  hvor  det  nedbrændte  havde  havt  sin  korte  Til- 
værelse, men  Christian  den  Femtes  Død  i  Sommeren  1699  afbrød 
Arbeidet.  En  af  hans  Efterfølgers  første  Handlinger  var  dog 
dets  Gjenoptagelse. 

Det  var  dog  ikke  blot  Opera  og  Ballet,  der  tjente  Hoffet 
til  dramatisk  Underholdning.  Ogsaa  det  reciterende  Skuespil 
blev  her  som  andensteds  optaget  i  Eækken  af  de  sceniske  For- 
lystelser, der  hørte  med  til  at  give  Hoffesterne  Liv  og  Glans. 
Mod  Slutningen  af  Frederik  den  Tredies  Regering  indkaldtes 
der  saaledes  et  fransk  Selskab,  som  under  Direktion  af  en 
Mr.  Rosidor  gav  sin  første  ForestilHng  den  9,  December  1669, 
og  som  det  ovenfor  i  Forbigaaende  er  bemærket,  holdt  ogsaa 
Christian  den  Femte  franske  Skuespillere  i  sit  Brød,  idet  han 
1681  lod  sin  Minister  i  Paris  engagere  en  Trup,  der  kom  til 
Kjøbenhavn  i  December.  Medlemmernes  Antal  har  til  forskjel- 
lige  Tider  vexlet  mellem  fem  og  tolv,  og  der  har  overhovedet 
jevnlig  fundet- Personalskifte  Sted;  af  betydelige  Navne  træffe  vi 
René  Montaigu,  den  senere  Grundstøtte  for  den  danske  Skue- 
plads. Lønnen  var  dem,  efter  Tidens  Forhold,  ikke  knapt  til- 
maalt,  men  de  havde  ofte  stort  Besvær  med  at  faae  den  udbetalt. 
Bolig  fik  de  franske  Akteurer  anvist  i  Skrædemes  Laugshus  i 
Brolæggerstræde,  hvor  senere  tydske  Selskaber  opslog  deres 
Stade,  og  Overskou  seer  i  denne  Omstændighed  et  Vidnesbyrd 
om,  at  de  ved  Siden  af  deres  Optræden  ved  Hove  ogsaa  maa 
have  givet  offentlige  Forestillinger. 

Om  dette  end  har  været  Tilfældet,  saa  har  det  kun  været 
den  høiest  dannede  Del  af  Befolkningen,  der  har  kunnet  have 
nogen  Nydelse  af  disse  Skuespil,  dels  paa  Grund  af  det  fremmede 
Sprog,  dels  formedelst  Repertoiret,  idet  det  vel  maa  antages,  at 
de  franske  Akteurer  have  spillet  deres  Fædrelands  bedste 
dramatiske  Litteratur,  saaledes  som  den  forefandtes  henimod 
Slutningen  af  Aarhundredet,  altsaa  Rotrou,  Comeille  og  Racine, 
Moliére  og  Dancourt;    men  det  Standpunkt,    som  denne  Kunst 

indtager,  laa  altfor  høit  over  Menigmands  D annels esniveau  til  at 
nogen  varig  Forbindelse  kunde  tilveie bringes.  De  brede  Folke- 
lags theatralske  Skuelyst  fik  sin  Næring  dels  fra  Styrke-  og 
Bekændighedskunstnere :  stærke  Mænd,  Jongleurer,  Linedansere, 
Bajadser,  dels,  hvor  der  er  Tale  om  egentlige  Skuespil,  fra  de 
med  Handling  fuldtstoppede,  med  Krigs-  og  Beleiringsscener, 
fabelagtige  Uhyrer,  Ild-  og  Blod-Effekter  udstyrede  Eabalder- 
dramaer,  hvis  bombastiske  Pathos  buldrede  Tilhørerne  om 
Ørerne  og  fik  dem  til  at  glemme  den  fuldstændige  Tanketomhed. 
Den  dramatiske  Kategori,  hvortil  disse  Theaterstykker  hen- 
regnes, betegnedes  af  Samtiden  som  „Haupt-  und  Staats- 
action"  —  Hauptaction,  fordi  et  saadant Drama,  hvis  Indhold 
kunde  sjDænde  over  en  Menneskealder  eUer  mere,  naturligvis 
var  Hovedbestanddelen  af  en  Forestilling,  kun  efterfulgt  af  et 
kort  „Nachspiel"  eUer  „Nach-Comoedie"  af  burlesk  Art ;  Staats- 
action  fordi  disse  Spektakelstykker,  trods  alle  deres  kronologiske 
og  geografiske  Urimeligheder  og  deres  fuldkomne  Mangel  paa 
al  Lokalfarve,  gjorde  Fordring  paa  at  betragtes  som  en  Slags 
historiske  Skuespil,  idet  de  for  en  stor  Del  tog  deres  Emner  fra 
Oldtidens  og  Middelalderens  Historie,  undertiden  ogsaa  fra  den 
bibelske  og  fra  Legendedigtningen,  medens  de  til  andre  Tider 
vare  raa  Dramatiseringer  af  Folkebøger  og  andre  eventyrlige 
Portællinger.  Det  var  som  oftest  omreisende  tydske  eller  hol- 
landske Trupper,  der  præsenterede  disse  sceniske  Kraftpræsta- 
tioner for  det  beundrende  danske  Publikum,  og  der  vil  i  det 
følgende  Afsnit  blive  Leihghed  til  at  komme  nærmere  ind  paa 
disse  Skuespillerselskaber  og  deres  Repertoire.  Her  skal  kun 
bemærkes ,  at  der  allerede  i  Frederik  den  Tredies  og  Christian 
den  Femtes  Regeringstid  gjordes  Tilløb  til  at  etablere  faste 
Scener  for  disse  fremmede  Trupper.  En  „Principal"  o:  Direk- 
teur  for  et  omvandrende  hollandsk  Selskab,  Andreas  "Wulff,  fik 
1662  et  for  tyve  Aar  gjældende  Privilegium  paa  at  oprette  en 
„Comoedieplads  (ellers  Schouwburg  kaldet,  efter  Mønster  af  det 
Amsterdamske),  hvor  adskillige  Tragoedier,  Comoedier  og  andre 
saadanne  Aktioner  og  Leg  med  dertil  bekvemme  Personer  og 
tilhørende  Instrumenter  kan  præsenteres  og  for  dennem,  som 
dertil  Lyst  haver,  ageres";  ja,  det  blev  ham  endog  tilsagt,  at 
„han  og  hans  Folk,  indtil  tyve  Personer,  som  han  dertil  brugende 

vorder,  skulle  svare  under  Hofretten  og  nyde  de  samme  Exemp- 
tioner  som  andre  Hoftjenere",  til  Gjengjæld  for  hvilke  Fordele 
der  ugenlig  skal  ydes  en  Afgift  af  en  Guldkrone  eller  nitten 
Mark  dansk  til  Opførelse  af  en  tydsk  Kirke  paa  Christianshavn. 
Faa  Dage  efter  fik  Wulff  Tilladelse  til  foreløbig  at  give  Fore- 
stillinger paa  Boldhuset  (imellem  Børsen  og  Provianthuset,  hvor 
nu  Ministerialbygningen  ligger),  indtil  han  kunde  faae  sin  Theater- 
bygning  opført.  Grunden  til  denne  blev  overladt  ham  uden 
Betaling,  en  Rektangel  af  Slotspladsens  Terrain,  tusind  Kvadrat- 
alen i  Fladeindhold,  og  Bygningen  blev  opført  —  det  første 
faste  Theater  i  Kjøbenhavn.  Men  skjøndt  Besøget  ikke  var 
daarligt  og  "WulfP  paa  mange  Maader  vedblev  at  nyde  Hoffets 
Protektion,  kunde  Foretagendet  ikke  bære  Udgifterne,  „Konlediant- 
forvalteren"  antages  at  have  rømmet  Landet  for  Gjæld,  og  om 
end  Truppen  endnu  i  nogen  Tid  søgte  at  holde  det  gaaende, 
sees  det,  at  Bygningen  allerede  i  Foraaret  1666  blev  kjøbt  af 
Gjenboen,  Bygmester  Peter  Kalthow,  som  indlemmede  Grunden 
i  sin  Have.  Paa  Aar  efter  denne  Theaterfallit ,  i  Marts  1672, 
gives  der  en  anden  Principal  Carl  Andreas  Tilladelse  til  at 
spille  Komedie  i  Kjøbenhavn  to  Gange  om  Ugen,  og  i  1676 
maa  denne  eller  en  anden  Trup  have  opnaaet  samme  exceptio- 
nelle Stilling,  som  indrømmedes  "Wulffs  Personale,  thi  i  et 
kongeligt  Pas  for  Skuespillernes  Reise  til  Kiel  benævnes  de 
„Vores  Comedianter".  En  ny  Trup  maa  hurtigt  have  søgt  at 
indtage  dennes  Plads  i  Kjøbenhavn,  men  ikke  have  været  heldig 
i  sine  Bestræbelser  —  ialfald  ifølge  en  Konkurrents  Dom  over 
dens  Præstationer;  thi  i  sin  Ansøgning  om  Bevilling  til  at  spille 
Komedie  begrunder  en Theaterentrepreneur  Nicolaus  Locke  sin 
Adkomst  bl.  A.  ved  at  henvise  til,  at  den  forrige  „Principal  der 
Commoedianten"  var  mødt  med  „eine  so  gar-vndt  iiberauss 
schlecte  Bande",  at  han  aldeles  ikke  havde  formaaet  ^Commoe- 
dien  den  Zuschawern  zum  Contento  tugtig  vndt  guth  ausszufuhren", 
hvorimod  Ansøgeren  —  der  kalder  sig  „Ewr.  Mayst  Vasal""  — 
forsikkrer,  at  han  har  samlet  „eine  hånde  vndt  Kern  der  vor- 
trefilichsten  Commoedianten  inHamburg",  med  hvilke  han  trøster 
sig  til  „Ewr,  Mayst.  Residentz  eben  denselben  Ruhm  durch  dero 
eigene  privilegirte  Commoedianten  zu  erwerben,  den  sich  hohe 
Ftirstl.  Hoffe  vndt  andem   orter  zuschreiben   dtirffen".      Ansøg- 

ningen  bevilgedes,  idet  der  under  18.  Okibr.  1680  udstedtes 
Privilegium  for  N.  Locke  til  at  spille  Komedie  ikke  alene  i 
Kjøbenhavn,  men  ogsaa  overalt  i  Kongens  Riger  og  Lande,  saa 
at  det  „slet  ingen  andre  Komedianter  skulde  være  tilladt  liam 
deri  nogen  Indpas  at  gjøre".  Bevillingen  blev  imidlertid  aldrig 
benyttet,  maaske  fordi  det  faldt  Principalen  vanskeligt  at  samle 
et  Selskab  af  saadanne  „skikkelige  og  uberygtede  Personer", 
som  den  forpligtede  ham  til  at  skaffe  tilveie. 

Om  danske  Skuespil  er  der  endnu  ikke  Tale.  Det  varer 
en  Stund,  inden  et  nationalt  Theater  skyder  op  af  den  hjemlige, 
men  af  fremmede  Væxter  overgroede  Jordbund  —  vi  maa  næsten 
Fjerdedelen  ind  i  det  følgende  Aarhundrede,  før  Frembruddet 
skeer.  Dog  have  vi  endnu  fra  Slutningen  af  det  syttende  Aar- 
hundrede et  mærkeligt  Unicum  af  dansk  dramatisk  Satiredigtrdng 
at  omtale,  der,  om  det  end  i  sin  isolerede  Stilling  ikke  kan 
siges  at  bebude  det  Kommende  mere,  end  den  enlige  Svale  efter 
Talemaaden  skaber  Sommer,  dog  er  et  meget  talende  Vidnes- 
byrd om,  at  der  i  visse  Samfundskredse  fandtes  Fortrolighed 
med  de  fremmede  Kulturlandes,  navnlig  Frankrigs,  nye  drama- 
tiske Litteratur,  og  at  der  altsaa  var  en  Dannelsesgrund  tilstede, 
for  hvilken  den  Kunstform,  som  Holberg  tilegnede  sig  efter 
fremmede  Forbilleder  og  gav  et  fyldigt  Indhold  af  national 
Komik,  ikke  kom  som  noget  Pludseligt  og  Overraskende  ,  men 
som  et  naturligt  TiUøb  fra  en  tilstedeværende  Kulturstrømning. 

Vi  sigte  her  tn  den  Komedie,  som  er  naaet  til  os  fra 
Christian  den  Sjettes  Tid  i  ikke  faa  Afskrifter  under  forskjeUige 
Navne  („Herrestandskomedie",  „Peders  og  Mettes  Historie"  o.  s.  v.) 
og  som  er  bleven  udgivet  af  S.  Birket  Smith  under  Titlen 
„Grevens  og  Friherrens  Komedie".  Den  maa  være  skreven 
op  imod  det  Aarstal,  da  Holbergs  Fødsel  falder,  og  dens  For- 
fatter antages  Mogens  Skeel  til  Fusingø  og  Odden  at  være. 
Gode  Grunde  tale  for  denne  Formodning,  som  desuden  bestyrkes 
af  Opgivelser  fra  en  Tid,  der  ligger  Stykkets  Fremkomst  for- 
holdsvis nær.  Som  Adelsmand  af  en  gammel  Æt  faldt  det 
Mogens  Skeel  naturhgt  at  betragte  den  nye  Greve-  og  Friherre- 
adel, som  Kongen  havde  oprettet  kort  efter  sin  Tronbestigelse, 
med  Uvillie,  ja  Foragt,  og  at  give  disse  sine  Følelser  Luft  i  en 

hvas  Satire  mod  Medlemmerne  af  demae  med  en  Paddehats 
Pludselighed  fremskudte  „Herrestand";  som  en  velbereist  Mand, 
der  baade  havde  gjort  fremmed  Krigstjeneste  og  været  benyttet 
til  adskillige  diplomatiske  Sendelser,  havde  han  havt  god  Leilig- 
hed  til  at  lære  saavel  Theater  som  Litteratur  i  de  store  Lande 
at  kjende ;  og  som  Den,  der  allerede  i  en  Alder  af  sexten  Aar 
havde  oversat  den  tydske  Digter  Opitz'  Sangspil  „Judith"  paa 
gode  danske  Vers,  havde  han  tidligt  lagt  for  Dagen,  baade  at 
han  havde  litterair  Smag,  at  han  forstod  at  behandle  Sproget  i 
digterisk  Øiemed  og  at  de  nyere  dramatiske  Kunstformer  inter- 
esserede ham.  Det  er  saaledes  forstaaeligt  nok,  at  han  til  Form 
for  den  sociale  Satire,  i  hvilken  han  lod  sin  Indignation  over 
Parvenuvæsnet  komme  tilorde,  kunde  vælge  den  ham  velbekjendte 
moderne  Skuespilform;  i  vore  Dage  er  det  denne  Form  —  en 
holbergsk  Komedie  før  Holberg  —  der  stiller  Mogens  Skeel  paa 
en  saa  mærkelig  Plads  i  vor  dramatiske  Litteraturs  Historie. 


Man  behøver  ikke  at  have  læst  ret  mange  Repliker  af  „Grevens 
og  Friherrens  Komedie"  for  hgesom  at  føle  sig  paa  kj endt  Grund, 
indenfor  en  scenisk  Ordning,  hvis  Situationer  og  E.epliker  den  hol- 
bergske Komedie  har  gjort  os  velbevandrede  i.  Stykket  aabnes  med 
et  Replikskifte  mellem  den  nybagte  Greve  af  Skovgaardsborg ,  den 
forhenværende  Junker  Skovsgaard,  og  hans  Tjener  Peder  (nærmest 
svarende  til  Arv  hos  Holberg),  der  har  ondt  ved  at  tilegne  sig  de  nye 
Titulaturer,  Greven  vil  tiltales  med,  og  giør  sig  skyldig  i  de  sædvan- 
lige ForvexJinger  og  Misforstaaelser,  indtil  han  faaer  Lov  til  for  Nem- 
heds Skyld  at  bruge  Betegnelsen  „Eders  Naade".  I  den  følgende 
Monolog  anstiller  Tjeneren  sine  Betragtninger  over  den  Forandring, 
hans  Herres  nye  Rang  har  afstedkommet  i  Husets  daglige  Orden: 
„Eders  Naade!  Eders  Naade!  Jeg  kan  intet  holde  mig  for  Latter. 
Faae  han  Skam,  der  veed,  hvor  det  er  fat  med  Junker.  Han  hører 
det  vel  intet?  Mig  tykkes,  han  seer  ud  ret  ligesom  tilforne;  jeg  kan 
ingen  Forskjel  finde.  Han  er  sig  selv  saa  lig,  var  ikke  de  galne 
Griller,  han  har  faaet  udi  Hovedet.  Intet  var  han  smuk  før,  slemmere 
er  han  nu.  Ansigtet  er  Hge  det  samme.  Andet  end  han  sætter 
Næsen  lidt  mere  i  Veiret,  og  de  skjæve  Ben,  han  har,  løfter  han  end 
een  Gang  saa  høit.  Dog  vil  han  nu  med  Djævels  Gevalt  være  en 
Anden.  Jeg  veed  intet,  hvor  det  er:  tilforne  hjalp  han  til  med, 
naar  man  skulde  klæde  ham  af  eller  paa,  nu  er  han  hgesom  en  Knub 
og  saa  tung,  naar  man  skal  fly  ham  i  en  Seng,  at  vi  har  nok  at 
bære  paa  hannem.  Dog  mærker  jeg  ikke,  det  er  af  de  Penge,  han 
har  nyhg  faaet.  Ligesaa  gal  har  han  og  gjort  de  Andre  med  her  i 
Gaarden.      Jens    Kristensen,   Junkers    egen   Dreng    (o:    Tjener),    har 

faaet  sin  gammel  Trøie  skaaren  fortil  saa  spids  og  saa  lang,  at  den 
naaer  ned  til  Laarkrogen,  og  nu  hedder  han  Secretare,  leer  nu!  Klaus, 
som  Junker  har  selv  fød  op ,  har  nu  faaet  en  Paryk ,  saa  man  næp 
kan  se  Næsetippen,  er  nu  Monsr.  Kammertjener;  saa  i  Djævelens 
Skind  og  Ben!  Men  det  Kløgtigste  er  Maren  Jensdaatter,  Lang-Maren 
vi  kaldte  hende  en  Stund,  hun  har  faaet  et  gammelt  Taftes  Sparlagen 
af  Fruens  over  Hovedet,  og  nu  maa  de  Andre  intet  kalde  hende  Andet 
end  Mammeselle.  Laurids  Stalddreng  havde  nær  slaget  mig  hin  Dag, 
for  jeg  kaldte  ham  saa;  hans  gammel  Hat  har  han  ophæft  paa  den 
ene  Side,  og  nu  vil  han  være  Berider.  Bitte  Erik,  som  Fruen  tog  til 
sig  i  Jylland  for  Guds  Skyld,  haver  faaet  Røven  ganske  buntet  og 
skal  være,  hvad  Fanden  det  er,  en  Påse?  Du  fik  Skam  i  dine  Ben, 
skulde  Du  passe  saa  tidt  frem  og  tilbage  paa  Gaden  om  Dagen,  som 
jeg  skal  gjøre.  Jens  Kokkedreng,  der  giver  os  Mad,  hedder  Mester 
Jens,  og  jeg  fik  en  Djævels  Ørefigen  anden  Dags  Gaar  af  Junker,  for 
jeg  ikke  vidste,  hvem  han  mente  med  Porteneiren;  kunde  jeg  tænke, 
det  var  vor  Gaarddreng?" 

Grevindens  Pige,  den  kløgtige  Mette,  kommer  nu  til,  og  den 
nye  Titeladels  Forhold  til  den  gamle  Herremandsadel  stilles  i  satirisk 
Belysning  gjennem  hendes  Samtale  med  Peder: 

Peder.     Men  siig  mig  Stakkel,  hvad  er  Greve? 

Mette.  Det  skal  jeg  nok  sige  Dig,  det  veed  jeg  helt  vel. 
Greve  —  det  er  Greve. 

Peder.  Endnu  er  jeg  lige  viis.  Er  da  en  Greve  bedre  end 
en  Herremand?  det  er  Spørgsmaalet. 

Mette.  Skam  dig  at  lære  af  et  Kvindfolk.  Ja  vist  er  han 
bedre  end  en  Friherre  ogsaa. 

Peder.     Hvorfore? 

Mette.  Lad  se,  om  jeg  kan  komme  Dig  til  at  begribe  det. 
Giv  vel  Agt  paa :  en  Greve,  en  Friherre  kan  man  gjøre  af  hvad  Slags 
Folk  man  vil,  en  Bankerotterers  Søn,  en  Kræmmers  Søn,  en  Kromands 
Søn,  en  Kjedelflikkers  Søn,  en  Glarmesters,  en  Koblers,  en  Skinders, 
en  Gilders,  en  Bissekræmmers,  en  — 

Peder.  Hold  op  i  Djævlens  Navn,  ellers  faaer  vi  Bøddelens 
og  Rakkerens  i  med. 

Mette.  Men  deraf  kan  Du  ikke  gjøre  en  Herremand.  Der 
skal  saamange  Forfædres  Vaaben  paa  begge  Sider,  baade  paa  fædernes 
og  mødernes  maa  de  have  været  uden  Berygtelse,  at  man  kan  ikke 
sige  dem  den  ringeste  Klik  paa.  Hvor  kan  man  da  komme  saa  let 
til  at  være  Herremand  som  Greve  og  Friherre? 

Peder.     Des  bedre  skulde  Herremændene  da  være. 

Mette.  Hvad  er  det  ondt  at  prædike  for  de  Dumme!  Jo 
lettere  man  kan  komme  til  at  blive  høi,  des  bedre  er  det  jo;  for  se! 
om  du  vilt  nu  udi  en  Hast  have  en  rund  Kugel,  var  det  ikke  bedre 
at  tage  Vox  end  Bly?  Vilt  Du  have  en  af  Bly,  saa  skal  der  først 
Bly  til,  og  saa  Hd,  og  saa  en  Form;  men  en  Voxkugel  kan  gjøres 
mellem  Hænderne. 

Peder.     Men  saa  varer  den  intet  saa  længe  igjen. 

Mette.  Og  justement  derfor  er  den  høiere  æstimeret;  for 
ligesom  man  kan  snart  komme  til  den,  saa  kan  man  og  snart  trykke 
den  flad  igjen  mellem  Hænderne.  Men  en  Blykngel  skal  der  en  stor 
Hammer  til  at  gjøre  flad. 

Peder.     Du  est  endda  Djævels  klog. 

Mette.  Ja,  det  er  jeg,  og  du  vilt  endda  ikke  gjøre  Ende 
paa  det,  os  er  imellem.  Hvorpaa  betænker  Du  Dig?  Hvem  veed,  om 
vore  Børn  kunde  ikke  ogsaa  blive  Grever  og  Friherrer.  Jeg  tør  vel 
ogsaa  have  Noget  af  Fruens  i  mit  Skrin;  det  skal  snart  hjælpe 
til  Sagen. 

Dette  som  en  Prøve  paa  Raisonnementets  og  Replikskifteta 
Art;  det  sees,  at  "Udspringet  for  begge  er  den  samme  dramatiske 
Kvmstform,  som  Holberg  støber  sit  komiske  Indhold  i.  Handlingen  i 
det  lille  Stykke  har  en  ikke  mindre  kjendt  Karakter:  et  af  den 
fornemgale  Greve  og  Grevinde  arrangeret  Ægteskab  mellem  deres 
Datter,  Jomfru  Skovsgaard,  og  den  nyskabte  Adelsmand  Baron  Klingen- 
beutel  bringes  til  at  gaa  overstyr  ved  et  Paafund  af  Mette,  saa  at 
Jomfruen  istedenfor  med  den  forhadte  Beiler  forenes  med  den  Person, 
hun  elsker,  hendes  Frænde  Junker  Skovsgaard,  der  hører  til  en  af  de 
gamle  Herremandsslægter.  Intrigen,  hvorved  dette  Resultat  naaes,  er 
saa  overfladisk  som  vel  muligt,  og  Situationer,  der  hos  Holberg  ud- 
tømme hele  deres  komiske  Fylde,  maa  her  nøies  med  en  flygtig  Berøring 
af  Overfladen,  saaledes  Scenen,  hvor  de  Elskende  komme  sammen  og 
Hindringen  for  deres  Forening  omtales,  eller  Optrinnet  med  de  to 
Signetstikkere,  den  frimodige  Plattydsker  og  den  paa  eengang  spyt- 
slikkende og  storpralende  Høitydsker,  af  hvilke  naturligvis  den  sidste 
gaaer  af  med  Seiren  overfor  den  rangsyge  Fornemhed.  Overhovedet 
naaer  denne  Forløber  for  den  holbergske  Komedie  intetsteds  op  til 
dennes  kaade  Frihed  i  Lunet,  til  dens  overdaadige  Lystighed,  om  der 
end  ikke  fattes  komisk  Kraft  f.  Ex.  i  Dialogen  mellem  de  to  af  deres 
Rangindbildskhed  besatte  Fruer,  og  end  mindre  Indignationens  satiriske 
Fynd  i  Skildringen  af  den  nye  Adels  plebejiske  Simpelhed,  saaledes 
som  de  citerede  Stykker  have  viist.  Karaktertegningen  er  tilveiebragt 
med  faa  og  kraftige  Midler  og  derfor  utvetydig  nok,  om  den  end  har 
et  saa  flagrant  Brud  paa  Sammenhængen  at  opvise  som  Baron  Klingen- 
beutels  omstændelige  Beretning  om  de  gemene  Kneb ,  ved  hvilke  hans 
Fader  og  han  have  bragt  det  til  Rigdom  og  Ære,  en  Fortælling,  som 
han  ovenikjøbet  serverer  for  den  unge  Pige,  hvis  Ja  han  vil  vinde. 

Det  er  meget  muligt,  at  Holberg  ikke  har  havt  mindste 
Kjendskab  til  Mogens  Skeels  Komedie ;  om  at  opføre  den  kunde 
der  jo  aldrig  være  Tale,  selv  om  der  dengang  havde  existeret  et 
Theater,  dertil  var  Satiren  over  en  af  Enevoldskongens  Rege- 
ringshandlinger  altfor  dristig  og  kunde  blive  sin  Forfatter  saa- 
meget  des  farligere,  som  han  var  Monarkens  betroede  Mand,  en 
høit  anseet  Statstjener;   kun  i  Afskrifter  cirkulerede   Stykket  i 

saadanne  gammelfornemme  Kredse,  som  sympatliiserede  med 
dets  Tendens.  Ligheden  imellem  Skeels  og  Holbergs  dramatiske 
Digtning  er  simpelthen  en  Følge  af,  at  de  hver  for  sig  søgte 
hen  til  det  i  fuld  Livskraft  virkende  Forbillede,  som  det  franske 
Theater  frembød  med  den  moHéreske  Komedie,  og  Skeels  Stykke 
beviser  nærmest,  som  ovenfor  berørt,  at  Kjendskabet  til  denne 
Scene  var  tilstede  ialfald  hos  nogle  Samfmidslag  herhjemme  — 
denne  Komediescene,  med  hvilken  vi  ere  avancerede  en  be- 
tydelig Strækning  frem  imod  vor  egen  Tids  Fremstillingsform, 
bort  fra  Skolekomedien  og  Operaballetten.  Og  i  endnu  større 
Omfang  er  omkring  det  syttende  Aarhundredes  Overgang  til 
det  attende  ogsaa  Almenheden  bleven  fortrolig  med  Theatrets 
ydre  Omformning  henimod  en  Skikkelse,  der  trods  al  Forskjellig- 
hed  dog  i  det  Væsentlige  er  det  moderne  Tlieaters  lig,  thi  ogsaa 
de  tydske  Spektakelstykker,  som  samlede  det  brede  Publikum 
om  sig,  spilledes,  saa  godt  som  de  lokale  Forhold  tillod  det,  paa 
Scener,  hvis  Arrangement  i  de  store  Træk  var  som  Nutidens, 
naturligvis  bortseet  fra  senere  Dages  høit  udviklede  Dekorations- 
kunst  og  Forvandlingsteknik.  Endnu  ved  nogle  af  Hofballetterne 
faldt  Aktionen  paa  to  forskjelHge  Steder,  idet  Stykkets  Hand- 
ling foregik  paa  det  ophøiede  Podium,  medens  Dansene  og  de 
større  Optog  henlagdes  til  den  mere  udvidede  Plads  paa  Salens 
Gulv  foran  og  nedenfor  Scenen.  Men  hvor  det  reciterende 
Skuespil  trængte  frem,  omskabte  det  Theatret  efter  den  Model, 
som  er  Grundtypen  ogsaa  i  vore  Dage.  Og  samtidig  med  at 
Scenen  udformede  sig  en  fast  Ramme,  indenfor  hvilken  en  Mang- 
foldighed af  Modifikationer  kunde  trives ,  blev  Skuespilkunsten 
for  sine  Udøvere  et  Kald  og  et  Erhverv;  de  udgjøre  for  Frem- 
tiden en  Korporation  med  professionel  Uddannelse  og  bestemt 
Fagfordeling,  i  slaaende  Modsætning  til  det  kirkelige  eUer  det 
lærde  Skuespils  Dilettantkunst. 


BEBEWKllV  FBEMMKV 

Fremmed   Skuespilkunst 
i  Kjøbenhavn 

paa  Holbergs  Tid. 


Frederik  den  Fjerdes  Regeringstid  omfatter  Holbergs  Ungdom 
og  bedste  Manddomsaar,  indenfor  dens  Grænser  falder  til- 
lige hans  lødigste  digteriske  Forfatterskab :  Peder  Paars  samt  de 
fleste  og  bedste  af  Komedierne.  Første  Gang  saae  han  „Tvilling- 
rigets" Hovedstad  i  Sommeren  1702,  da  han  som  syttenaarig 
Yngling  blev  indskreven  ved  Universitetet;  efter  et  kort  Ophold 
vendte  han  tilbage  til  Norge,  men  Aaret  efter  var  han  atter  i 
Kjøbenhavn  for  at  fuldføre  sine  akademiske  Studier  med  den 
theologiske  Attestats,  som  han  tog  i  Foraaret  1704.  Der  følger 
nu  nogle  Reiseaar,  Besøgene  i  Holland  og  England  samt  den 
liUe  Udflugt  til  Nordtydskland,  men  fra  1709  bliver  Kjøbenhavn 
Holbergs  stadige  Opholdssted,  indtil  han  1714  som  Professor 
tiltræder  sin  store  fransk-italienske  Reise,  fra  hvilken  han  vender 
hjem  efter  to  Aars  Fraværelse  for  at  slaa  sig  til  Ro  i  et  viden- 
skabeligt Læreembede  og  som  en  ufortrødent  flittig  Skribent. 

Hvad  Holberg  har  seet  af  Skuespilkunst  i  fremmede 
Lande,  især  vel  i  Frankrig  og  Italien,  omtaler  han  ingensteds 
selv,  men  hvor  slunken  hans  Pung  end  var,  selv  paa  den  to- 
aarige  Reise,  der  maatte  bestrides  af  det  Rosenkrands'ske 
Stipendiums  hundrede  Rigsdaler  aarlig,  har  han  dog  vist  med 
sin  tarvelige  Levevis    en    og    anden  Gang  faaet  et  Par  Styver 

tilovers  til  en  Komediebillet,  thi  hans  Skuespils  ægte  sceniske 
Liv  og  Virkningsfuldhed  røber  netop  et  saa  særligt  Blik  for 
den  theatralske  Situation,  at  det  vilde  grænse  til  det  Uforstaae- 
lige,  om  dette  sikkre  Syn  havde  sin  Oprindelse  kun  fra  et  om 
end  nok  saa  klogt  og  agtpaagivende  Studium  af  den  trykte 
Bog.  At  Holberg  dog  engang  paa  sin  Udenlandsreise  har  været 
i  en  Slags  Berøring  med  Skuespillere,  have  vi  hans  Ord  for  i 
hans  Selvbiografi,  og  han  knytter  til  Fortællingen  herom  et 
Par  Bemærkninger,  der  vise,  at  han  har  havt  Kjendskab  til  den 
Art  af  Theater-Entreprise,  som  her  er  Tale  om  Det  var  i  Rom, 
hvor  han  led  meget  af  sin  slemme  Fjende  Koldfeberen  og  der- 
for dobbelt  skjønnede  paa,  at  der  var  Fred  og  Ro  i  hans  Logis, 
et  stort  Hus,  som  han  boede  alene  i  en  hel  Maaned.  Men  denne 
Behagelighed  skulde  ikke  vare  ved.  „Efter  Nytaar  —  fortæller 
han  —  kom  der  til  Rom  alle  de  Gjøglere,  Komediantspillere  og 
Linedansere,  som  jeg  troer  der  fandtes  i  hele  Italien,  saa  at  det 
hele  Hus  blev  fuldt  af  Komediantspillere,  som  lige  til  den  mørke 
Nat  exercerede  sig,  hvormed  de  plagede  mig,  som  var  syg  af 
Feberen,  om  Natten  og  forstyrrede  mig  i  mine  Studeringer  om 
Dagen.  Efter  Jul  kommer  der  alletider  saaledes  vel  ti  til  tolv 
Bander  til  Rom.  Enhver  Bande  udvælger  sig  sine  visse  Fabler, 
som  de  alletider  slider  paa.  Den  Bande,  som  laa  i  vores  Hus, 
havde  en  Komedie  om  en  Medicus,  der  ungefær  kom  overens 
med  den  Komedie  af  Moliere:  Medicin  malgré  lui.  Hovedmanden 
for  dem  havde  Doctorens  Rulle,  hvorudover  han  og  var  Doctor 
den  hele  Vinter  igjennem,  saasom  de  spillede  intet  uden  det 
samme  Stykke.  Derfore  blev  han  og  kaldet  af  Alle:  Sigr.  Dottore, 
endogsaa  naar  de  talede  alvorligen  med  ham,  og  han  tog  ogsaa 
imod  Titlen,  saa  man  skulde  tænke,  at  han  var  legitime  promoveret 
Doctor  og  ikke  en  Komediantspiller.  Man  skulde  tro,  at  saa- 
danne  Komediantspillere  ikke  forstod  ret  deres  Interesse,  siden 
de  altid  slider  paa  en  og  den  samme  Materie,  som  omsider 
endelig  maa  gjøre  Tilskuerne  kjede  af  at  høre  en  Ting  saa- 
mange  Gange." 

Hvorom  Alting  er:  har  Holberg  erhvervet  sig  nogen 
praktisk  Indsigt  i  Theaterdigtning  udenfor  den,  han  kunde  skaffe 
sig  som  flittig  og  agtpaagivende  Læser  af  sin  Samtids  og  nærmeste 

Fortids  dramatiske  Litteratur,  saa  maa  det  have  været  under 
hans  Ophold  i  Udlandet, 

Hvad  den  hjemlige  Litteratur  havde  at  opvise,  var  næsten 
mindre  end  Intet.  Jul.  Paludan  har  i  sin  Afhandling  om 
Dramaet  før  Holberg  kun  eet  nævneværdigt  Exemplar  af  et  dansk 
Skuespil  at  omtale  fra  Begyndelsen  af  det  attende  Aarhundrede, 
og  det  fremhæves  endda  nærmest  kun  som  Vidnesbyrd  om 
Skuespildigtningens  totale  Afmagt,  hvad  Sjæleskildring  angaaer. 
Det  er  en  „Kjærligheds  Comoedie,  kaldet  Den  skjønne  og  nær 
forkomne  Licena"  (trykt  1706),  der  handler  „om  en  meget  om- 
beilet  Pige,  der  haanligt  afviser  alle  retskafne  Friere,  men 
lader  sig  forføre  af  en  Laps  og  maa  ægte  en  Tjener,  der  for- 
lader hende,  hvorpaa  hun  i  sin  Elendighed  faaer  en  Korporal  i 
Kvarteer,  der  siden  ved  sin  Tapperhed  svinger  sig  op  til  General 
og  ægter  hende".  Emnet  synes  at  stille  et  Problem  for  en 
naturalistisk  stemt  Psykolog  af  den  allerseneste  litteraire  Skole, 
men  har  dengang  kun  fundet  en  saare  nødtørftig  Behandling, 
thi  „uagtet  Udførelsen  hist  og  her  i  Form  og  Stil  svagt  minder 
om  Grevens  og  Friherrens  Komedie  og  røber,  at  Forfatteren 
ikke  har  været  ganske  ubekjendt  med  det  moderne  franske 
Drama,  er  det  kun  det  rent  ydre  dramatiske  Stillads,  han  tildels 
har  formaaet  at  efterligne;  i  Enkelthederne  og  i  poetisk  Kunst 
staaer  han  ligesaa  lavt  som  de  tarvehgste  Skolekomediedigtere 
hundrede  Aar  før". 

Og  hvad  det  Skuespil  angaaer,  som  de  sceniske  Arrange- 
menter i  Kjøbenhavn  kunde  byde  Holberg  i  hans  Ungdom  og 
tidlige  Manddom,  saa  har  han  neppe  modtaget  nogen  Impuls 
herfra,  undtagen  forsaavidt  som  det  paa  negativ  Maade  kunde 
blive  veiledende  for  hans  Smag  eller  Gjenstand  for  hans  Satire, 
og  dette  gj ælder  endda  kun  om  Aarene  op  imod  hans  egen 
Fremtræden  som  dramatisk  Forfatter,  thi  i  sin  yderst  fattige 
Studentertid  havde  han  sikkert  ikke  Raad  til  at  besøge  Theatret, 
selv  om  der  bød  sig  Leilighed  dertil,  hvilket  forøvrigt  ikke 
skete  altfor  hyppigt. 

Det  nye  Operahus,  som  Christian  den  Femte  havde 
paabegyndt,  blev,  som  tidligere  omtalt,  fuldført  af  hans  Efter- 
følger omtrent  1701  og  var  en  af  de  solideste  og  anseHgste 
Bygninger  i  Kjøbenhavn,  beliggende  paa  en  aaben  Plads  nord- 

vestlig  for  Amalienborg.  Knap  en  Snes  Aar  efter  sin  Fuldførelse 
skiftede  den  dog  allerede  Anvendelse  og  blev  indrettet  først  til 
Landkadetakademi,  senere  til  Akademi  baade  for  Land-  og  Sø- 
kadetter.  Som  Skueplads  aabnedes  Huset  i  August  1702  med 
en  Forestilling  af  den  franske  Hoftrup  i  Anledning  af  Dronnin- 
gens Fødselsdag,  og  det  følgende  Aar  holdt  i  Anledning  af  en 
anden  fyrstelig  Fødselsfest  den  italienske  Opera  sit  Indtog  i  den 
^J^  JBjgning  med  „i?  Gige  fortunato'\  komponeret  af  den  konge- 
lige Kapelmester   Bartholemeo   Bern  ar  di.      Den   sidste    Opera- 


lOperahuset, 

senere  Kadetakademi,   Kaserne  og  Rigsdagslokale. 

forestilling,  som  vides  at  have  fundet  Sted  der,  gaves  1716  og 
bestod  af  „Don  Quixote^  Bivertimento  italiano"'^  komponeret  af 
den  kongelige  Kammermusikus  og  Sanger  Th.  Meyer.  Et 
tydsk  Operaselskab,  som  efter  den  Tid  gjæstede  Kjøbenhavn, 
og  som  ved  Begivenhedernes  Gang  fik  nogen  Indflydelse  paa 
det  danske  Theaters  Tilblivelse,  ville  vi  senere  komme  til 
at  omtale. 

Den  mere  folkelige  dramatiske  Underholdning  besørgedes 
af  tilreisende,  mest  tydske.  Skuespillerselskaber  med  deres 
„Haupt-  und  Staatsactioner"  samt  efterfølgende  mere  eller  mindre 

artige  „Nachspiel".  I  Aaret  1703  gjorde  et  nederlandsk  Selskab, 
der  bl.  A.  spillede  nogle  af  den  berømte  hollandske  Digter  Joost 
van  den  Vondels  Tragedier,  megen  Lykke  hos  Høie  og  Lave 
baade  ved  Eepertoire,  god  Udførelse,  rigt  Udstyr  og  smukke 
Aktricer.  I  1707  gjæstedes  Kjøbenhavn  af  en  i  Tydskland 
meget  berømt  „Bande",  den  Veltheimske,  som  repræsenterer  det 
høieste  Kunsttrin,  hvortil  det  vagabonderende  Skuespil  drev  det. 
Magister  Johan  Veltheim  indtager  en  fremtrædende  Plads  i 
den  tydske  Theaterhistorie  som  den,  der  gav  sit  Personale  en 
fastere  og  fyldigere  Organisation,  end  de  reisende  Selskaber 
hidtil  havde  kjendt,  og  tillige  anvendte  en  omhyggelig  Ind- 
studering og  et  tiltalende  Udstyr  paa  sit  Repertoire;  selv  var 
han  en  videnskabelig  dannet  Mand,  der  oversatte  og  udgav 
Moliéres  Prosaskuespil  i  tre  Bind  samt  spillede  baade  disse 
Stykker  og  Corneilles  Tragedier,  rigtignok  med  grelle  Tilsæt- 
ninger af  grov  Komik  eller  nerverystende  Rædselsscener,  for  at 
denne  fremmede  Kost  des  villigere  kunde  glide  i  det  tydske 
Publikum.  Hvorsomhelst  i  Tydskland  dette  Selskab  gav  sine 
Forestillinger,  blev  dets  Ankomst  hilst  med  Glæde,  og  der  gjordes 
megen  Stads  af  Principalen  og  hans  Bande,  som  f.  Ex.  i  Ntirn- 
berg  og  Breslau,  hvor  en  Deputation  af  Raadet  modtog  Truppen 
udenfor  Byen  og  beværtede  den.  Til  denne  Anseelse  bidrog 
ikke  mindst  den  Omstændighed ,  at  det  Veltheimske  Selskab  i 
endel  Aar  havde  havt  Engagement  ved  Hoffet  i  Dresden;  fra 
denne  Station  medførte  det  under  sit  følgende  Reiseliv  Titel  som 
„die  Bande  chursachsischer  Comedianten."  Veltheim  døde  i 
Slutningen  af  det  syttende  Aarhundrede,  men  hans  Enke,  bekjendt 
bl.  A.  som  Forfatterinde  af  et  Forsvarsskrift  for  Theatrets  Be- 
rettigelse i  et.  kristent  Land,  overtog  i  en  Aarrække  Ledelsen  af 
Truppen  og  gjæstede  Kjøbenhavn  med  den  i  Efteraaret  1707. 
Fra  dette  Gjæstespil  er  der  bevaret  en  Plakat,  som  Werlauff 
meddeler:  „Die  Koniglich  polnische  und  Ohurfiirstlich- 
Sachsische  Hoff-Como  edianten  werden  mit  gnadigster 
Erlaubntis,  heute  Freytags  den  4.  November,  umb  ihnen  sonder- 
bare  Affection  zu  erwerben,  auflPahren  eine  von  dem  bertihmten 
Italianischen  Meister  Oicognini  entlehnte  Haupt-Action,  die 
sich  betitult:  Statua,  oder:  die  in  ein  marmorsteinernes 
Bild  verliebte  Prinoessiu  Adamira".      Efter  et  Referat  af 

Stykkets  Indhold  hedder  det  saa  videre:  „Nach  dieser  vortreff- 
lichen  raren  Haupt-Action ,  soli,  damit  jedermann  vergniigt  uns 
verlassen  moge,  den  Beschlus  machen  eine  Nach-Comoedie, 
welche  ungemein  lustig,  und  sich  betitult:  Pickelherings 
doppelte  Heyrath.  Der  Schauplatz  ist  auf  dem  Brauer- 
Gelach-Hause ;  der  Anfang  um  3  Uhr".  Bryggernes  Laugshjis 
laa  paa  det  østre  Hjørne  af  Klosterstræde  og  Skindergade;  et 
andet  Laugshus,  som  med  Forkjærlighed  benyttedes  til  Opførelse 
af  Skuespil,  var  Skrædemes  i  Brolæggerstræde,  nu  Nr.  4  og  6. 
Her  har  saaledes  en  Bande  ageret  tidligt  paa  Aaret  1717,  thi  en 
Skrivelse  af  19.  Febr.  fra  Politi-  og  Kommercekollegiet  til  Magi- 
straten udbeder  sig  dennes  Forklaring  af,  hvorledes  det  kan  gaa 
til,  at  endel  tydske  Komedianter  kan  understaa  sig  at  spille  paa 
nævnte  Sted  „endnu  i  disse  Dage,  endskjøndt  det  er  i  Fasten,  da 
baade  alt  Spil  i  Kirkerne  er  forbudt  og  Hs.  kgl.  Majestæt  selv 
ikke  har  villet  tillade  sine  egne  Hofkomedianter  paa  Slottet  at 
agere";  fremdeles  anker  Kollegiet  over,  at  det  er  blevet  tilladt 
samme  Komedianter,  „der  baade  skal  ikkun  være  faa  af  Tallet 
saa  ogsaa  slet  forsynede  med  Klæder  og  Maskiner",  at  tage 
„saa  excessiv  en  Pris,  som  vel  aldrig  tilforn  af  slige  Komedianter 
her  er  hørt",  nemlig  tre  Mark  for  de  bedste  Pladser.  Magistraten 
svarer  tilbage,  at  den  har  kaldet  „Hovedmanden  for  Komedian- 
terne" til  sig  paa  Raadstuen  og  givet  ham  en  Irettesættelse  for 
hans  Overgreb,  men  beder,  at  han  forøvrigt  maa  slippe  for 
Straf,  da  han  sidder  for  meget  store  Udgifter. 

En  af  Skuespillerne  i  den  Veltheimske  Bande,  Johan 
Spiegelberg,  dannede  selv  en  Trup,  med  hvilken  han  besøgte 
Kjøbenhavn  1719.  Opbevarede  Plakater  give  os  Titlerne  paa 
nogle  da  opførte  Hauptactioner  og  Nachspiel,  nemlig  af  først- 
nævnte Genre  „eine  modeste,  galante  und  sehenswtirdige  Haupt- 
Action,  genandt  der  grosmuthige  Rechts-Gelehrte 
Æmilius  Papinianus  oder  der  kluge  Phantast  und  warhafflbe 
Calendermacher,  ein  recht  Meistersttick  der  Comoedien",  frem- 
deles ,, eine  galante,  modeste  und  sehenswlirdige  Action,  genandt: 
Des  Gltickes  Probierstein,  oder  der  im  Krieg  verirrte, 
und  in  der  Liebe  verwirrte  Liebes-Soldat",  opført  til 
Ære  for  Storkansler  Wibe  efter  en  Skik,  som  havde  uddannet 
sig   ved    de    omreisende    Selskaber,    for   hvilke    det  jo    var    af 

Vigtighed  at  søge  at  sikre  sig  fornem  Protektion.  Af  Titler  paa 
Efterspil  forekomme  „eine  recht  lustige  Nach-Comodie,  genandt: 
Die  vier  verliebten  Geister",  og  en  anden,  kaldet  „Arle- 
quin  versteilt  Mumie",  rimeligvis  af  et  lignende  Indhold  som 
den  bekj endte  Casortiske  Pantomime  „Harlekin  Skelet". 

Plakaterne  anføre  aldrig  nogen  Personliste  og  indeholde 
som  Følge  heraf  heller  ikke  de  Spillendes  Navne,  men  derimod, 
som  antydet,  en  sammentrængt  Beretning  om  Stykkets  Indhold 
og  de  deri  forekommende  sceniske  Kraftvirkninger.  Af  disse 
Beretninger  maa  vi  i  de  allerfleste  Tilfælde  danne  os  et  Begreb 
om  Handlingens  Gang,  thi  i  den  trykte  Litteratur  bleve  disse 
Skuespil  ikke  indlemmede ;  til  Forfattere  havde  de  i  Almindelig- 
hed Truppernes  Principaler,  og  det  var  disse  om  at  gjøre  at 
unddrage  Konkurrenterne  Brugen  af  deres  Trækstykker.  I  Af- 
skrift ere  kun  meget  faa  af  Haupt-  und  Staatsactionerne  naaede 
op  til  vore  Dage.  Et  af  de  saaledes  reddede  Exemplarer  ligger 
os  imidlertid  ved  sit  Emne  saa  nær,  at  det  fremfor  noget  andet 
egner  sig  til  at  benyttes  til  at  give  en  Forestilling  om  disse 
Skuespils  Natur  og  Væsen.  De  følgende  Prøver  ere  oversatte 
efter  Gene  es  Udtog  i  hans  Bog  om  det  tydske  Skuespils  Lære- 
og  Vandreaar. 

Stykkets  Helt  er  Svenskekongen  Carl  den  Tolvte,  hvis 
krigerske  Bedrifter  satte  hans  Samtid  i  en  saadan  Undren  og 
havde  saameget  af  Eventyrets  Sælsomhed  ved  sig,  at  Hof- 
komedianterne i  Rostock  allerede  to  Aar  efter  Slaget  ved  Narva 
spillede  et  Stykke  om  denne  „herlige,  hartad  uhørte  Seir".  Noget 
længere  fremme  i  Tiden  falder  det  Skuespil,  som  her  skal  om- 
tales og  som  fremstiller  Heltekongens  seneste  Krigsbedrifter  og 
Død  under  Titlen  „Carl  den  Tolvte  for  Frederikshald". 

Det  aabnes  af  Kongen,  der  henvender  sig  til  Gud  i  en  saa- 
lydende  Monolog:  „Mægtigste  Behersker  af  denne  ubegrænsede  Jord! 
Haand,  af  hvilken  Lykke  og  Ulykke  føres  i  Tømme  efter  dit  Forgodt- 
befindende, som  tempererer  de  Dødeliges  Planer!  Hvo  er  jeg?  Herre  — 
din  Tjener.  At  Du  gjennem  min  rasende  Skjæbnes  Bølger  lykkelig 
har  ført  mig  herhid!  Tillad  mig  dog,  upartiske  Europa,  at  jeg  i  denne 
stille  Ensomhed  udkaster  et  Omrids  af  mit  hidindtil  med  Blod  og  Lig, 
Lykke  og  Ulykke  førte  Levnetsløb.  Carl  den  Ellevte,  en  Søn  åf  Carl 
Gustav  (hvem  den  svenske  Trone  blev  cederet  af  den  verdensbekjendte 
Dronning   Christina)    var    min   Fader   og    min   Mama  Ulrica    Eleonora, 

Datter  af  Kong  Frederik  den  Tredie  af  Danmark  og  Sophia  Amalia, 
en  Prinsesse  af  Brunsvig-Ltineborg ;  nævnte  min  Moder  fødte  mig  til 
Verden  Anno  1682  den  19.  Juni  om  Morgenen  mellem  7  og  8  til 
almindelig  Glæde  for  det  Svenske  Rige.  Min  education  var  meget  om- 
hyggelig"  ... 

Saaledes  fortsætter  Kongen  sin  Selvbiografi  endnu  nogle  Sider 
igjennem,  hvorefter  der  følger  en  lang  Samtale  med  Hertugen  af  Hol- 
stein-Gottorp og  Prinsen  af  Hessen-Cassel  om  Prederikshalds  Erobring,' 
Sagens  Vanskelighed  formedelst  den  ugunstige  Aarstid  paavises  og 
drøftes,  men  Kong  Carl  vil  ikke  lade  sig  raade,  og  Toget  til  Norge 
besluttes.  I  anden  Akt  har  han  en  ængstende  Drøm,  som  fremstilles 
ved,  at  „Skjæbnen",  medens  han  sover,  synger  en  advarende  Arie  for 
ham.  Da  han  vaagner,  mindes  han  forskjellige  historiske  Exempler 
paa  store  Mænds  pludselige  Død,  men  fatter  sig  snart  og  slutter  med 
nogle  Vers: 

Jeg  er  den  tolvte  Carl,  og  det  vil  jeg  forblive, 

end  mangt  et  Underværk  om  mig  skal  Verden  skrive  o.  s.  v. 

I  den  næste  Akt  har  Kongen  en  Samtale  med  „Bellona",  som  vel  til- 
kjendegiver  ham  sin  Sympathi,  men  udtaler  sig  tvetydigt  om  Felttogets 
Udfald,  og  saaledes  skrider  Staatsactionen  trangt  og  langsomt  frem 
med  allegoriske  Optrin,  politiske  Drøftelser  og  Antydninger  af  Slag  og 
Troppebevægelser ,  indtil  Slutningstableauet  viser  det  imponerede 
Publikum  Kongens  Lig  paa  Paradesengen ,  omgiven  af  Bellona ,  Mars, 
Fama  og  andre  Guddomme,  alle  i  dybeste  Sorg.  Fama  synger  en 
Arie,  Bellona  og  Merkur  fremsige  Epilogen. 

Som  den  dramatiske  Art  kræver  det,  ere  de  alvorlige  (eller 
dog  kj edelige)  Scener  gjennemflettede  med  lystige  Optrin  af  Stykkets 
Bajads,  her  kaldet  Ai-lequin.  Efter  Sædvane  er  dennes  Optræden  ikke 
udført  i  Dialog,  men  kun  bestemt  ved  en  summarisk  Angivelse  af  de 
enkelte  Sceners  Indhold,  som  f.  Ex.  saaledes: 

„Scene  5.  Arlequin ,  klædt  som  Dragon,  perialiseret^  vil  ikke 
betale,  det  staaer  i  hans  Kapitulation,  Marketendersken  vil  have  sin 
Betaling,  giver  ham  et  Ørefigen.  Arlequin  trækker  Sablen,  Marketen- 
dersken skriger.  Arlequin  bliver  bange ,  taber  den  ,  hun  tager  Sablen 
og  vil  stikke  Arlequin  ihjel,  han  skriger,  hun  bliver  bange  og  taber  lige- 
ledes Sablen;  tilsidst  slaaer  Arlequin  Krukker  og  Alting  istykker.  Ud". 

Den  herhjemme  mest  bekjendte  Principal  for  ,,tydsk 
Komedie  udi  Brolæggerstræde"',  hvor  man  kunde  faae  at  se 
„Beleiringer ,  Feltslag,  Gespenster,  Hexeri  og  et  halvhundrede 
Aars  Historie  paa  eengang",  var  den  af  Holberg  udødeliggjorte 
Samuel  Paulsen  von  Quoten.  Han  var  tydsk  af  Herkomst, 
men  havde  tjent  otte  Aar  i  Fodgarden;  efter  at  have  afsluttet 
sin  militaire  Løbebane,  gav  han  sig  til  at  praktisere   som  Læge, 

først  i  Jylland,  senere  i  Kjøbenhavn,  hvor  han  paa  Grundlag  af 
Anbefalinger  fra  Magistraterne  i  Aarhus  og  Horsens  1716  an- 
søgte om  Privilegium  som  Okulist,  Sten-  og  Broksnider,  Tand- 
brækker  samt  —  Komediant,  en  Kumulation  af  Bestillinger,  som 
har  sin  Forklaring  deri,  at  de  fra  By  til  By,  fra  Marked  til 
Marked  omdragende  Kvaksalvere  reiste  deres  Bod  i  Skikkelse 
af  et  Slags  Theater  og  i  opsigtvækkende  Paaklædning,  som 
oftest  ogsaa  ved  Samspil  med  en  Bajads,  udførte  allehaande 
Spektakelscener  for  at  faae  de  Tilstedeværendes  Opmæ.rksomhed 
hendragen  paa  sig.  Den  kgl.  Tilladelse  til  den  nævnte  Læge- 
praxis  blev  ham  tilstaaet  i  Januar  1716,  men  hvad  hans  Op- 
træden som  Komediant  angaaer,  blev  han  henvist  til  at  arran- 
gere sig  med  Magistraten  og  navnlig  komme  til  Forstaaelse  med 
den  om  den  Del  af  Forestillingsindtægten ,  som  skulde  tilfalde 
de  Fattige.  En  Overenskomst  maa  være  bleven  truffen,  thi  i  de 
følgende  Aar  giver  von  Quoten  Forestillinger  i  Brolæggerstræde, 
dels  med  levende  Skuespillere,  dels  med  Marionetter.  Holbergs 
„Ulysses  von  Ithacia"  er  for  vor  Tid  den  med  al  sin  Kaadheds 
Overdrivelse  dog  retledende  Anvisning  til  Opfattelsen  af,  hvad 
der  var  „den  tydske  Komedies"  Egenart  baade  i  Henseende  til 
Skuespillets  Indhold  og  Form ,  Fremstillingsmaadens  forlorne 
Hulhed  og  Udstyrelsens  sindssyge  Taabelighed.  Men  vil  man 
i  vore  Dage  give  Udførelsen  af  Holbergs  viltre  Parodi  en  histo- 
risk Farve,  der  henfører  den  til  den  Tid,  i  hvilken  den  hører 
hjemme,  og  stiller  den  i  Forhold  til  den  Smag,  den  vil  harcel- 
lere,  bør  man  søge  tilbage  til  Rahbek  og  være  ham  taknemlig 
for,  at  han  har  frelst  en  lille  Afhandling  af  Iffland  („Ueber 
den  Vortrag  der  hoheren  Tragedie,  Theatercalender  1807")  fra 
Forglemmelse;  thi  i  den  trækkes  Grundlinierne  for  „Haupt-  und 
Staatsactionens"  sceniske  Fremstilling. 

Iffland  begynder  med  at  skildre  de  Laugsregler  og  Cere- 
monier, der  delte  Skuespillerstandens  Medlemmer  i  bestemt  be- 
grænsede Klasser  og  fordrede  visse  formelle  Ydelser  af  dem  som 
Betingelse  for  Indlemmelse  i  Standen.  Det  første  Spørgsmaal 
til  Den,  der  meldte  sig  til  Optagelse  i  Lauget,  var  dette:  „Kan 
Herren  udføre  en  Scepteraktion?"  hvorpaa  der  blev  overleveret 
Novicen  en  Kommandostav,  med  hvilken  han  maatte  agere,  idet 
han  enten  lod  den  høitideligt  hvile    paa    Hoften    eller    pegede 

bydende  med  den  lien  imod  det  Fjerne.  Viste  han  Anlæg  for 
denne  mimiske  Del  af  Aktionen,  gik  man  over  til  dens  recite- 
rende Del  og  forlangte  som  Prøve  en  tordnende  Monolog,  og 
var  ogsaa  dette  Stadium  lykkeligt  overstaaet,  rettedes  følgende 
Spørgsmaal  til  Optanten:  „Har  Herren  et  Par  sorte  Fløiels 
Buxer  til  Eaadighed?"  Kunde  dette  Spørgsmaal  besvares  med 
Ja,  saa  var  Optagelsesprøven  bestaaet,  men  de  sorte  Fløiels  vare 
ogsaa  et  ufravigeligt  Vilkaar;  den  brune  Klædes  Kjole  med 
Silkevest,  som  var  Kostumet  for  Hovedroller  af  borgerlig  alvorlig 
Art,  leveredes  nemlig  af  Theatergarderoben,  men  Buxerne  maatte 
Skuespillerne  selv  lægge  til.  Ogsaa  Konger  og  Helte  fremtraadte 
i  brun  Kjole,  men  de  havde  en  kjønnere  Vest  paa  og  ovenpaa 
Allongeparykken  en  Hat  med  Fjedre;  hørte  Rollerne  hjemme  i 
den  graa  Oldtid,  fik  Udøverne  et  Skjærf  om  Livet  og  en  Hjelm 
paa  Hovedet,  men  den  brune  Kjole  var  permanent.  Først 
senere  veg  den  Pladsen,  hvor  græske  og  assyriske  Helte  skulde 
fremstilles,  og  erstattedes  af.  et  Fiskebensskjørt  og  et  gyldent 
Livstykke;  men  med  denne  Dragt,  hvortil  endvidere  hørte  et 
flagrende  Nakkehaar  og  Hjelm  med  Fjeder  busk,  forenedes  uden 
Betænkelighed  de  sorte  Fløiels  Buxer ,  Svikkelstrømperne  og 
Spændeskoene  som  et  Led,  der  forbandt  Oldtid  med  Nutid. 

Naar  Holberg  i  sin  „Ulysses"  lader  Chilian  harcellere 
de  græske  og  trojanske  Kjæmper,  skeer  dette  ikke  udelukkende 
for  at  have  et  bekvemt  Organ  for  Satiren  over  de  tydske  Kome- 
dier; han  er  meget  mere  ogsaa  paa  dette  Punkt  i  Overensstem- 
melse med  Haupt-  und  Staatsactionernes  dramatiske  Bygning,  idet 
disses  pathetisk-bevægede  Handling  aldrig  savnede  et  komisk, 
ja  barokt  Element,  som  skulde  tjene  Publikums  grovere  Portion 
til  Underholdning  med  sine  Løier.  Dette  Rollefag  betegnedes  i 
det  tekniske  Theatersprog  som  „Courtisan",  men  i  det  enkelte 
Stykke  kunde  der  være  tillagt  Figuren  et  særligt  Navn,  skjøndt 
ogsaa  dette  meget  ofte  var  af  en  generel  Natur  og  hos  de  for- 
skjellige  Nationer  sædvanligvis  afledt  af  deres  Yndlingsspise : 
hos  Franskmændene  Jean  Potage,  hos  Englænderne  Jack  Pudding, 
hos  Tydskerne  Hans  "Wurst,  hos  Hollænderne  Hans  Pickelharing, 
et  Forhold,  som  Holberg  ret  sindrigt  forklarer  af  det  snylte- 
gjæstagtige  Træk,  der  sædvanligvis  er  saa  fremtrædende  hos 
denne    komiske  Figur.      Under    disse    Benævnelser    færdes    den 

mest  i  de  komiske  Efterspil,  hvor  den  havde  til  Opgave  at 
finde  paa  de  flest  mulige  improviserede  Løier  og  derfor  var 
iført  Narredragt,  hvortil  hørte  graa  spidspuUet,  med  en  Ræve- 
hale omvunden  Hat,  eller,  efterat  den  italienske  Komedie  havde 
gjort  sin  Indflydelse  gjældende,  det  brogettærnede  Harlekins- 
kostume.  Som  „Courtisan''  i  Haupt-  und  Staatsactionerne  bar 
Figuren  en  barok  Ridderdragt  af  et  lurvet-fornemt  Udseende. 

Holbergs  Raillerier  over  den  tydske  Komedie  ere  særligt 
rettede  imod  von  Quotens  Forestillinger.  I  „Hexeri  eller  blind 
AUarm"  føres  han  endog  livagtig  frem  paa  Scenen,  hoverende 
over  den  Modgang,  der  har  ramt  Leanders  Trup,  og  pralende 
med  de  Stykker,  han  agter  at  føre  frem  nu,  da  han  har  Udsigt 
til  at  blive  Konkurrenterne  kvit,  deriblandt  et,  som  hedder  „Zau- 
berey  von  Armida,  et  toutafait  Stykke,  thi  Alting  blir  agered 
udi  Luften,  og  Armida  lader  sig  aldrig  se  uden  paa  en  gloende 
Drage,  som  spyer  Hd  —  det  har  noget  Andet  at  sige  end  jere 
mavre  Comoedier",  hvortil  Apelone  bemærker,  at  de  danske 
Skuespillere  ogsaa  have  havt  gloende  Drager  i  deres  Komedier, 
„som  for  Exempel  udi  det  Stykke  kaldet  Ulysses  von  Ithacia", 
en  Hentydning,  som  ikke  smager  von  Quoten.  Da  „Hexeri" 
opførtes  første  Gang  1750,  mange  Aar  efter  at  det  var  kommet 
i  Trykken,  levede  von  Quoten  endnu  i  Kjøbenhavn,  hvor  han 
efter  en  omtumlet  Tilværelse  havde  nedsat  sig  i  Pilestræde  som 
Tandlæge,  Forhandler  af  Brokbaand  og  Udleier  af  Maskerade- 
dragter. Længe  forinden  havde  han  boet  i  Aabenraa  som 
„Okulist",  og  Dr.  O.  Nielsen  er  ikke  utilbøielig  til  at  tro,  at 
han  paa  dette  Stadium  af  sin  Tilværelse  kan  være  identisk  med 
den  af  Holberg  i  „Jacob  von  Thybo"  omtalte  Poet  i  Aabenraa 
—  han  var  jo  Mand  for  at  forene  mange  uligeartede  Bestillinger. 
Dette  faaer  nu  staa  ved  sit  Værd;  her  skal  von  Quoten  kun 
endnu  engang  kortelig  nævnes,  forsaavidt  han  kommer  i  For- 
bindelse med  en  Mand,  hvis  Navn  er  nøie  knyttet  til  det  danske 
Theaters  Forberedelsestid. 

Denne  Mand  er  Etienne  Capion,  en  Franskmand,  der 
i  mange  Aar  var  Medlem  af  den  franske  Hoftrup  (han  anføres 
i  Regnskaberne  fra  1716  som  „Dekorateur  og  Theatermester" 
o:  Maler  og  Maskinmester),  men  som  drev  adskillig  Binæring 
ved    Siden    af   denne    Virksomhed,    thi    allerede    1703    fik    han 

Borgerskab  som  Vinhandler,  gjorde  Felttoget  mod  Sverige  med 
som  „Hof-  og  Stabs-Tracteur"  og  staaer  1717  opført  som  Trakteur 
i  Pilestræde,  nuværende  Nr.  8;  det  er  hos  denne  „fransøske  Kok 
i  Pilestræde"  at  Marthe  i  „Jean  de  France"  har  tjent  i  tre  Aar 
og  „lært  saa  meget  Fransk,  som  hun  har  fornøden  til  daglig 
Brug".  Capion  havde  imidlertid  Lyst  og  ogsaa  pekuniair  For- 
anledning til  yderligere  at  udvide  sit  Virkefelt;  han  søgte  og 
fik  Tilladelse  til  at  spille  Marionetkomedie,  men  da  han  kort 
efter  endvidere  anholdt  om,  at  der  maatte  blive  ham  tildelt  en 
Slags  Overinspektion  over  alle  fremmede  Skuespilselskaber,  saa 
at  de  ikke  maatte  optræde  uden  at  have  truffet  Overenskomst 
med  ham,  fik  han  forsaavidt  et  Afslag,  som  der  kun  for  Marionet- 
komediens Vedkommende  indrømmedes  ham  en  saadan  Særstil- 
ling, ved  hvilken  han  kunde  holde  al  generende  Konkurrence 
Stangen.  Aaret  efter  gik  han  i  Kompagni  med  von  Quoten  og 
fik  kongelig  Tilladelse  til  ,,at  agere  Comedie  i  det  lille  Giethus 
paa  Kongens  Torv",  altsaa  lige  op  til  den  Grund,  hvor  senere 
den  danske  Skueplads  fik  sit  Hjem.  Længe  har  denne  Fælles- 
entreprise  ikke  bestaaet,  thi  allerede  i  1720  er  den  utrættelige 
Capion  atter  for  egen  Regning  paa  Jagt  efter  en  af  disse 
Magtens  gode  Gaver,  som  ikke  kostede  Giveren  noget,  men 
kunde  grundlægge  Modtagerens  Velstand  —  et  Privilegium;  det 
blev  ham  tilstaaet  den  17.  Mai  og  sikrede  ham  Ret  til  ene  og 
udelukkende  at  maatte  „lade  indrette  Comedier"  i  Kjøbenhavn 
„og  dertil  lade  beskrive  dygtige  og  uberygtede  Personer,  saa 
at  ingen  fremmede  Comedianter,  som  agerer  Comedie  med  levende 
Personer,  maa  her  indkomme  uden  de,  han  herefter  dertil 
antager". 

Capion  begyndte  strax  at  gjøre  sig  de  Fordele  nytte- 
bringende, som  dette  betydningsfulde  Privilegium  gav  ham 
ihænde:  han  saae  sig  om  efter  en  Grund  til  en  Theaterbygning 
og  efter  Penge  til  at  faae  den  reist  for,  han  engagerede  Skue- 
spillere „fra  fremmede  Steder",  som  han  foreløbig  lod  optræde, 
hvor  der  kunde  faaes  et  nogenlunde  hensigtssvarende  Lokale, 
maaske  et  Laugshus,  og  han  satte  sig  i  Bevægelse  for  at  gjøre 
sit  Monopol  gjældende  overfor  de  Linedansere  og  Gjøglere,  som 
kom  til  Kjøbenhavn  for  at  vise  deres  Kunster.  Hans  Klage 
over  dette  Indgreb  i  hans  Rettigheder  førte  til  en  meget  værdi- 

fuld  Udvidelse   af  hans  Privilegium,   idet  hans  Eneret,    der  fra 
først  af  kun  omfattede  „Comedie  med  levende  Personer",  under 
12.   Mai   1721    udstraktes    til    ogsaa    at    gjælde    Præstationer    af 
„Liniedansere,    Marionetter  og  deslige",    „saa    at    ingen    af   for- 
berørte Personer    maa   eller  skal    efterdags  nyde   Frihed  til  at 
bruge     deres    Exercitier,    undtagen    de     alene,     som     af    ham 
bliver    antagen    eller    af   ham    dertil    permitterede".      Men    den 
kongelige  Bevaagenhed  gik  endnu  videre,  formodentlig  som  tak- 
nemlig Gjengjæld  fra  Majestætens   Side  for    god  Forpleining    i 
Felten,    og    blev    endog  den    Theaterbygning  til   Del,    som   der 
endnu  ikke   var  lagt  en  Sten  til,   ja  til  hvilken  selve  Grunden 
foreløbig    kun    fandtes    i    Mulighedernes    Rige;    i    den    citerede 
Skrivelse  hedder  det  nemlig  videre:    „Og  have   vi  herhos  aller- 
naadigst  bevilget,    at   den   Plads   og  Bygning,    som  han    her    i 
Staden  lader  indrette  og  aptere   baade  til   et  Comedianthus,  saa 
og  hvorudi  Assembleer  kan  holdes,  maa  ikke  alene  udi  15  Aars 
Tid,   fra   dette  Brevs  Dato  at  regne,  for  Grundskat  og  Indkvar- 
tering allernaadigst  være  fri  og  forskaanet,  men  samme  Plads  og 
Bygning,  samt  hvo  den  efter  fornævnte  Etienne  Capion  elendes 
vorder,   skal   endog   stedse  nyde   og  beholde   alle   de  Privilegier 
og  Friheder,  som  vi  herudinden  hannem  allernaadigst  givet   og 
meddelt  haver,  hvorved  ogsaa  baade  ham   og  dem  allernaadigst 
tillades    at    holde    ugentlige    Assembleer  for   de   af  vor  Hof  og 
andre  Cavalierer,  samt  flere,   af  hvad  Stand  de  og  ere,  som  det 
kunde  forlange  og  did  vilde  komme,   dog  at  Alting   derved  paa 
tilbørlig  og  sømmelig  Maade  tilgaaer." 

Imod  at  pantsætte  dette  Privilegium  og  give  Prioritet  i 
Eiendommen  fik  Capion  et  Laan  paa  7000  E-dlr.  hos  daværende 
Oberst,  senere  General  og  Feltmarskalk  Hans  Jacob  Arnold t. 
For  disse  Penge  erhvervede  han  i  Løbet  af  Sommeren  en  imellem 
Gothersgade  og  Lille  Grønnegade  beliggende  Grund  af  ret  be- 
tydeligt Omfang,  50  Alen  Facade  til  hver  af  de  nævnte  Gader, 
et  Areal,  der  i  vore  Dage  optages  af  ikke  mindre  end  sex 
Eiendomme,  nemlig  Nr.  6  til  10  i  Ny  Adelgade,  Nr.  11  til  15  i 
Gothersgade.  Her  opførte  Capion  i  Eesten  af  isåret  sin  Theater- 
bygning, efter  hvad  der  fortælles  tildels  af  Materialier  fra  det 
gamle  Kancelli  paa  Slotspladsen,  hvilke  Kongen  skal  have 
skjænket   ham,    da   dets    Nedrivning    var    besluttet.     Den    mod 

Lille  Grønnegade  vendende  Del  af  Bygningen  rummede  Til- 
skuerpladsen, og  her  var  Indkjørslen  midt  paa  Facaden;  Scene 
og  Paaklædningsværelser  laa  ud  imod  Gothersgade.  Af  denne 
vor  danske  Skuespilkunsts  Vugge  er  enhver  Levning  forsvunden ; 
Overskou  har  seet  den  sidste  lille  Rest  derfra:  en  numereret 
Logedør;  den  bar  Spor  af,  at  der  paa  Siden  ud  imod  Gangen 
havde  været  paamalet  Gardiner  i  Festons,  hvilket  tillader  at 
slutte  til  en  gjennemgaaende  ret  rigelig  Udsmykning  af  Til- 
skuerpladsen. 

Strax  i  Begyndelsen  af  Aaret  1722  aabnede  Capion  sit 
Theater  og  gav  i  Løbet  af  Vinteren  og  Foraaret  en  Række 
Forestillinger,  dels  med  den  tyd  ske  Trup,  han  havde  engageret, 
dels  med  den  berømte  „stærke  Mand"  Johan  Carl  von  Ecken- 
berg  og  hans  „Bande  Comedianter  og  Luftspringere",  dels  endelig 
med  —   den  franske  Hoftrup. 

Denne  var  nemlig  kommen  til  at  staa  ledig  paa  Torvet. 
Den  havde  stadig  været  i  Kongens  Tjeneste  ligefra  Begyndelsen 
af  hans  Regering,  kun  fraregnet  nogle  Aar  fra  1711  af,  da 
Pesten  drev  den  af  Landet.  Men  i  1721  blev  Kongen  ved  diplo- 
matisk Mellemkomst  formaaet  til  at  engagere  den  udmærkede 
hamborgske  Operatrup ,  som  havde  vundet  sig  stort  Ry  under 
den  tidligere  nævnte  Kapelmester  Reinhard  Kaysers  Ledelse, 
men  desuagtet  havde  ondt  ved  at  hævde  Hamborg  som  fast 
Opholdssted  og  derfor  gjeme  for  en  Tid  skiftede  Station.  Dels 
vel  af  finansielle  Hensyn,  men  ogsaa  fordi  det  paa  Slottet  ind- 
rettede Theater  skulde  ombygges  og  udvides  til  Brug  for 
Operaen  og  desuden  ikke  ret  vel  vilde  kunne  benyttes  af  to 
Selskaber  paa  eengang,  uden  at  det  ene  gik  det  andet  i  Veien, 
bleve  de  franske  Skuespillere  afskedigede  paa  samme  Tid  som 
de  tydske  Sangere  engageredes.  Franskmændene  nærede  imidler- 
tid vel  Haab  om,  at  Komedien  dog  maaske  alligevel  kunde 
komme  til  at  altemere  med  Operaen,  og  vilde  ialfald  se  Tiden 
an.  De  tog  derfor  Tjeneste  hos  Capion  og  optraadte  hos  ham 
allerede  i  Januar  1722. 

Situationen  i  Begyndelsen  af  dette  i  vor  Theaterhistorie 
saa  betydningsfulde  Mærkeaar  var  altsaa  følgende:  der  fandtes 
i  Kjøbenhavn  tø  faste  Theatre;  det  ene  var  Kongens,  og  paa 
det  spilledes   der  italiensk  Opera  i  det  tydske  Sprog,   samtidig 

med  at  det  andet  Theater,  som  var  Privateiendom,  afvexlende 
bød  paa  tydsk  Komedie,  fransk  Komedie  og  Kraftkunster;  det 
første  behøvede  som  Hofsceue  ikke  at  tage  noget  Hensyn  til 
Foretagendets  Rentabilitet  og  kunde,  ledet  af  en  kunstforstandig 
Mand  og  raadende  over  gode  Kræfter,  lettelig  fange  den  for- 
nemme Verdens  Interesse  for  den  europæisk  anerkj endte  Genre, 
det  præsenterede;  det  andet  maatte  beile  til  det  store  Publikums 
Gunst,  og  dets  Leder,  der  vel  havde  været  i  en  periferisk  Be- 
røring med  Kunsten,  men  først  og  fremmest  var  Forretnings- 
mand ,  prøvede  de  forskjelligste  Fremstillingsarter  for  at  skaffe 
sig  Besøg  —  men  Alt  med  ringe  Held.  Capion  høstede  hverken 
Guld  eller  Ære  ved  sin  Direkteurvirksomhed  og  havde  sikkert 
ikke  ringe  Lyst  til  at  trække  sig  ud  af  den,  naar  det  kunde 
ske  paa  en  Maade,  der  sikkrede  ham  Indtægt  af  hans  Privilegium 
og  Leie  af  hans  Theater. 

Samtidig  hermed  maatte  René  Montaigu  meget  imod 
sin  Villie  sidde  med  Hænderne  i  Skjødet.  Der  var  kun  liden 
Udsigt  til  et  fornyet  Engagement  for  den  franske  Trup ,  men 
medens  dens  andre  Medlemmer  med  en  vis  Sorgfrihed  kunde 
reise  hjem  til  Frankrig  eller  søge  Ansættelse  andetsteds,  var 
der  Forhold,  som  bandt  Montaigu  til  den  danske  Hovedstad: 
han  havde  tilbragt  en  Række  af  sine  bedste  Aar  her,  hans 
Dannelse  og  vakkre  Væsen  havde  skaffet  ham  en  Omgang  med 
de  bedste  Kredse,  som  han  satte  megen  Pris  paa,  Kongen  var 
ham  bevaagen  og  havde  ved  Hoftruppens  Afskedigelse  tilstaaet 
ham  en  Pension,  som  han  vel  var  forphgtet  til  at  nyde  her  i 
Landet,  og  endelig  havde  han  som  Enkemand  giftet  sig  med  en 
ung  dansk  Kvinde,  der  under  hans  Veiledning  var  bleven  en 
saa  dygtig  Skuespillerinde  og  saa  ferm  i  Fransk,  at  hun  betragte- 
des som  en  af  de  Bedste  i  Truppen. 

Her  var  altsaa  Grunde  nok,  der  kunde  gjøre  det  ønske- 
ligt for  Montaigu  at  finde  en  ny  Virksomhed  inden  de  gamle 
Forholds  Ramme,  og  disse  Grunde  have  sikkert  nok  mangen 
Gang  i  det  kritiske  Foraar  1722  været  drøftede  mellem  de  to 
Landsmænd  Montaigu  og  Capion  i  Forbindelse  med  Udsigterne 
for  denne  Sidstes  Theaterforetagende  og  MuHgheden  for  at 
bringe  det  paafode  igjen  ved  en  heldig  Vending. 

Situationen  modnedes  mere  og  mere.  Det  var  ingen 
Hemmelighed  i  lærde  Kredse,  at  Professor  Holberg.  Forfatteren 
til  „Peder  Paars",  havde  en  og  anden  dansk  Komedie  liggende 
i  sin  Pult.  „Jeg  fik  isinde",  fortæller  han  i  sin  Selvbiografi, 
„efter  andre  Nationers  Exempel  at  skrive  nogle  Comoedier  i 
vores  Moders  Maal,  og  som  man  sluttede,  at  jeg  ikke  maatte  have 
saa  slet  Naturel  til  at  skrive  saadanne  Fabler,  blev  jeg  stedse 
anmodet  om,  igjen  at  tage  fat  paa  det,  jeg  nylig  havde  afsagt 
fra  mig;  paa  den  ene  Side  drev  mine  Venners  indstændige 
Anmodning  mig,  hvoriblandt  der  fandtes  af  de  allerfornemste 
Mænd  her  i  Staden,  som  det  ikke  var  saa  let  en  Sag  at  negte; 
paa  den  anden  Side  blev  jeg  afskrækket  af  den  Fortred,  som 
slige  Skrifter  fører  med  sig.  Thi  jeg  havde  noksom  lært  af  de 
Attaqver,  jeg  havde  haft  tilforn,  hvor  vanskeligt  det  er  at  Isegge 
sig  ud  med  hele  Verden.  Men  omsider  blev  jeg  dog  overvunden 
af  mine  Venners  Bønner,  hvorudover  jeg  gav  mig  til  mit  forrige 
Arbeide  igjen,  og  skrev  de  Comoedier,  som  siden  derefter  bleve 
publicerede  og  ere  nu  i  alles  Hænder".  Holberg  tilføier,  at  han 
i  Førstningen  „underkastede  dem  sine  Venners  Censur",  hvoraf 
kan  sluttes,  at  Komedierne  i  Afskrifter  have  cirkuleret  i  en 
større  eller  mindre  Kreds  af  Mænd,  der  interesserede  sig-  for 
komisk  Digtning  og  dansk  Litteratur. 

Under  disse  sammenstødende  Omstændigheder:  med  en 
Skueplads,  en  Theaterleder  og  et  originalt  Repertoire  samtidigt 
til  Raadighed,  maatte  Tanken  om  dansk  Komedie  næsten 
naturnødvendigt  udfolde  sin  Blomst  som  en  moden  Knop,  naar 
Tidens  Fylde  er  kommen.  Da  den  først  var  udtalt,  blev  der 
taget  energisk  fat  paa  dens  Realisation.  Ansøgningen  om  Til- 
ladelse til  at  opføre  danske  Skuespil  faldt  i  god  Jord  hos 
Kongen  og  hans  Omgivelser,  og  under  14.  August  1722  tildeltes 
der  René  de  Montaigu  allernaadigst  Privilegium  paa  at  maatte 
„i  Vores  kgl.  Residensstad  Kjøbenhavn  indrette  og  forestille 
Comedier  i  det  danske  Sprog,  dog  at  Etienne  Capion  i  de 
hannem  af  os  den  7.  Mai  1720  og  12.  Mai  1721  alene  forundte 
Privilegier  ei  derved  fornærmes,  hvorfor  han  sig  derom  med 
fornævnte  Capion  (som  bør  modtage  billige  Conditioner)  i 
Mindelighed  haver  at  forene,  og  skal  i  det  Øvrige  mer  ommeldte 

Montaigu  være  forpligtet  at  holde  saadanne  Personer,  som  med 
deres  Comedier  Alle  og  Enhver  for  billig  Betaling  kunde  fornøie, 
saa  og  at  de  ei  nogen  Tid  forhandler  det,  som  anrører  Religionen 
og  den  hellige  Skrift,  eller  strider  mod  Ærbarhed,  god  Skik  og 
Ordning  eller  kan  være  Publikum  til  nogen  Forargelse,  saafremt 
han  ei  denne  Vores  Bevilling  vil  have  forbrudt." 

Ikke     sex    Uger     efter     dette    Privilegiums     Udstedelse 
aabnedes  den  danske  Skueplads. 


Den  danske  Skneplads. 


Holbergs  Navn  er  saa  nøie  knyttet  til  den  danske  Theater- 
kunsts  Begyndelse,  at  han  nu  og  i  al  Fremtid  vil  nævnes 
som  Skuepladsens  egentlige  Grundlægger  og  Theatret  selv  som 
„Holbergs  Scene",  en  Ære,  der  eiheller  vil  kunne  gjøres  ham 
stridig,  naar  vi  tænke  paa  en  Grundlæggelse  i  aandelig,  ideel 
Forstand;  thi  idet  han  stillede  sine  Skuespil  til  Raadighed  og 
vedblev  at  skrive  for  den  unge  Scene,  skabte  han  —  og  i  lang 
Tid  han  alene  —  fra  første  Færd  af  et  originalt  Repertoire  af 
national  Karakter  og  prægede  dermed  for  bestandig  den  Digtning 
og  den  Udførelsesmaade,  som  skulde  blive  Theatrets  sikkre  Ballast 
under  dets  Seilads  henad  Tidernes  skiftende  Strømretninger. 
Tage  vi  derimod  Theatrets  Grundlæggelse  i  Ordets  mere  udvortes 
Betydning  som  Indbegrebet  af  Lokale,  udøvende  Kræfter  og  det 
Heles  Ledelse,  saa  have  vi  seet,  at  der  her  samvirkede  Om- 
stændigheder, der  ikke  direkte  berørte  den  i  stille  Tilbage- 
trukkenhed levende  og  flittigt  studerende  Professor.  Og  spørge 
vi,  hvorfra  den  i  hine  Tider  saa  uundværlige  Bistand  fra  høiere 
Steder  kom,  der  bl.  A.  gav  sig  Udtryk  i  den  redebonne  Med- 
delelse af  Privilegiet,  saa  møde  vi  utvivlsomt  i  Frederik 
Rostgaard  og  hans  nærmeste  Slægt  de  Personligheder,  der 
med  høi  og  indflydelsesrig  Embedsstilling  forbandt  en  saadan 
Interesse  for  det  nationale  Aandsliv,  at  de  kunde  blive  virk- 
somme Talsmænd  for  Oprettelsen  af  en  dansk  Scene. 

For  den  almindelige  Opfattelse  staaer  Eostgaard  i  et 
spændt  Modsætningsforhold  til  Holberg  paa  Grund  af  sin  Optræden 
imod  „Peder  Paars",  og  i  det  Lys,  der  falder  over  ham  fra  denne 
Episode,  tager  han  sig  nærmest  ud  som  en  i  sin  Fornemheds- 
følelse  krænket  bomeret  Hofmand,  Man  er  dog  her,  som  saa 
ofte,  tilbøielig  til  at  dømme  Fortiden  ud  fra  sin  egen  Tids  For- 
udsætninger og  paa  Grundlag  af  en  Erkjendelse,  der  først 
senere  efterhaanden  er  gaaet  Efterslægten  over  i  Blodet,  men 
som  ingenlunde  kunde  være  Datidens  Almeneie.  Tvertimod, 
for  et  Publikum,  der  kun  var  vant  til  at  se  Satiren  anvendt  i 
den  personlige  Forfølgelses  Tjeneste  og  ikke  havde  litterair 
Dannelse  nok  til  at  skjelne  mellem  et  Skjemtedigt  og  en  Pasquil, 
maatte  det  falde  naturligt  at  betragte  ogsaa  „Peder  Paars"  som 
en  Persiflage  med  privat  Adresse,  og  det  er  jo  ogsaa  bekjendt 
nok,  at  Kjøbenhavn  havde  travlt  med  at  udpege  snart  Denne, 
snart  Hin  som  Forbillede  for  de  latterlige  Personer  i  Digtet, 
alt  eftersom  dets  Leveringer  udkom.  En  Læsekreds,  der  var 
saa  ufri  i  sin  Evne  til  at  skjelne  mellem  Typisk  og  Individuelt, 
mellem  Væsentligt  og  Tilfældigt  i  en  poetisk  Satire,  maatte,  naar 
en  bestemt  Lokalitet  som  Anholt  nævnedes,  strax  pege  paa 
Øens  Besidder  som  den  Ramte  og  med  Rette  Fornærmede,  og 
Besidderen  selv  kunde  saameget  des  lettere  lade  sig  hilde  i  den 
samme  Fordom,  som  han  i  Lighed  med  den  lærde  Gram  maatte 
føle  sig  krænket  paa  Videnskabens  Vegne  ved  at  se  en  Univer- 
sitetslærer drive  Spot  med  den  klassiske  Litteratur  til  Op- 
byggelse for  den  Almue,  han  tilsyneladende  henvendte  sig  til, 
„Indbyggerne  i  Nyboder  og  dem,  som  bo  langs  med  Volden", 
til  hvilke  Fortalen  med  en  atter  uforstaaet  Ironi  var  rettet. 
Holberg  var  nu  engang  det  lyseste  Hoved  i  det  Samfund,  der 
omgav  ham,  og  dette  maatte  sunde  sig  en  Tid,  inden  det  kunde 
naa  hen  i  Række  med  ham,  men  det  er  en  altfor  billig  For- 
nøielse  for  senere  Tider  at  kaste  Foragt  paa  det  af  den  Grund. 
Rostgaard  har  desuden  saa  mange  andre  Fortjenester  af  dansk 
Litteratur,  at  man  vilde  have  let  ved  at  tilgive  ham  hans  Mis- 
forstaaelse  med  Hensyn  til  „Peder  Paars",  om  end  ikke  Holberg 
selv  havde  taget  Revanche  ved  i  den  første  Affattelse  af 
„Den  pantsatte  Bondedreng"  at  indsætte  en  Hentydning  til 
Rostgaards  store  røde  Næse,  idet  Bondedrengen  paa  det  Spørgs- 

7*. 


102 


DEN   DANSKE    SKUEPLADS. 


maal,  om' han  ikke  havde  Lyst  til  at  tjene  i  Kongens  Gaard, 
gav  til  Svar,  at  det  havde  han  ikke  Næse  til,  en  Eeplik,  som 
dog  ikke  optoges  i  det  trykte  Stykke ;  thi  da  dette  udkom,  vare 
Holberg  og  Rostgaard  forsonede,  Digteren  anerkj endte  den  for- 
nemme Videnskabsmands  Fortjenester  af  den  danske  Ordbog,  og 
Rostgaard  skriver  paa  sine  gamle  Dage,  at  han  regnede  Holberg 

blandt  sine  „gode  og  for- 
trolige Venner  blandt  de 
Herrer  Consistoriales". 

Men  endnu  i  1722  have 
de  neppe  havt  noget  person- 
ligt Samkvem  i  Anledning 
af  den  danske  Scenes  Instal- 
lation. De  praktiske  Arrange- 
menter tog  Holberg  ingen 
Del  i,  hvorimod  Rostgaard 
efter  Alt,  hvad  man  tør  for- 
mode, har  været  virksom  med 
at  jevne  Vei  og  fjerne 
Vanskeligheder.  Hans  Inter- 
esse for  Sagen  saavelsom  hans 
Betydning  for  den  fremgaaer 
ialfald  uomtvisteligt  nok  af 
den  Omstændighed,  at  det 
var  hans  Ord,  der  først  lød 
fra  den  danske  Skueplads  i 
den  Prolog,  hvormed  den 
blev  aabnet. 

Allerede  den  12.  Septem- 
ber kunde  „Hamburger  Corre- 
spondent"  i  en  Meddelelse  fra  Kjøbenhavn  bebude  Forestillin- 
gernes Begyndelse  i  Løbet  af  den  indeværende  Uge.  Efterret- 
ningen var  dog  noget  forhastet,  thi  først  den  18.  Septbr.  bragte 
den  „Extraordinaire  Relation"  den  officielle  Bekjendtgj øreise  i 
følgende  meget  beskedne  Form,  der  stikker  sælsomt  af  mod 
vore  Dages  journalistiske  Forkyndelse  af  nye  Institutioners 
Ikrafttræden: 


Trjderich     Rostgaard 


Rygtitlen  paa  Bøgerne  er :  »Danske  Comoedier« 

Onsdagen  den  23.  September  1722  rullede  Tæppet  omsider 
for  første  Gang  op  for  den  danske  Scene.  Thalia,  efter  al 
Sandsynlighed  Direkteurens  Kone ,  den  danskfødte  Mdm.  Mon- 
taigu,  traadte  frem  og  indviede  Huset  med  Rostgaards  Prolog: 

Trofaste  Kjebenhavn!  mandhaftig  Tvillingrige! 
med  Eders  ædle  Børn!  tillader  mig  at  sige 
i  Korthed,  hvo  jeg  er,  og  hvad  jeg  farer  med, 
og  hvorfor  jeg  idag  er  mødt  paa  dette  Sted. 
Thalia  er  mit  Navn,  en  Jomfru  fuld  af  Glæde, 
som  nødig  er  blandt  dem,  der  sørge  eller  græde, 
men  heller  jeg  med  Lyst  paa  Folkets  Adfærd  seer 
og  med  en  skjønsom  Digt  ad  Verdens  Daarskab  leer. 
Fra  Grækenland  jeg  veg  for  mange,  mange  Tider 
hen  til  det  gamle  Rom,  og  derfra  jeg  omsider 
Europas  bedste  Del  har  seet  og  vandret  om, 
indtil  paa  Danmarks  Gmnd  jeg  nu  fornylig  kom. 

I  en  lyksalig  Stund  kan  jeg  med  Sandhed  sige 
at  have  fæstet  Rod  i  Nordens  gamle  Rige, 
hvor  Gud  en  Salomon  paa  Kongens  Stol  har  sat, 
den  han  i  Krig  og  Fred  har  ingen  Tid  forladt. 
For  slig  en  Souverain  sig  alle  ni  Gudinder, 
ja  selv  Apollo  ved  hans  Trones  Fod  indfinder 
og  glædes  hjertelig,  at  Kongen  boer  i  Fred, 
med  Ønske,  at  den  maa  bestandig  blive  ved. 

Dernæst  med  Ydmyghed  jeg  takker  for  den  Ære, 
at  ved  Monarkens  Haand  jeg  ganske  tryg  kan  være, 
naar  jeg  paa  dette  Sted  fornøier  Kjøbenhavn 
og  med  mit  Skuespil  gjør  baade  Lyst  og  Gavn. 
Jeg  har  en  Tegnebog,  i  den  jeg  flittig  skriver, 
hvad  smaa  og  store  Folk  i  begge  Køn  bedriver, 
det  bringer  jeg  i  Rim,  om  jeg  de  Stunder  faaer, 
dog  i  ubunden  StU  det  og  fra  Haanden  gaaer. 

Ved  mine  Søstres  Hjælp,  som  have  lært  at  spille 
paa  mangt  et  Instrument,  jeg  veed  at  forestille 
i  ærbar  Lystighed,  ja  ret  som  i  et  Speil, 
hvad  Folkets  Idræt  er,  og  hvor  de  tage  feil. 
Jeg  nævner  ingen  Mand,  ei  Sted,  ei  Hus,  ei  Gade, 
men  straffer  uden  Frygt  Alt,  hvad  man  bør  at  hade, 
ihvor  jeg  det  og  seer,  om  hvem  det  og  er  sagt, 
til  Lærdom  for  Enhver,  som  derpaa  giver  Agt. 

Trofaste  Kjøbenhavn!  mandhaftig  Tvillingrige! 
tvivl  ingenlunde  paa,  at  man  jo  og  kan  sige 
i  Eders  ædle  Maal,  hvad  Andre  haver  sagt, 
naar  Kunst  og  Øvelse  til  Sproget  bliver  lagt. 
Det  ene  beder  jeg  af  denne  høie  Skare, 
at  hver,  som  fælder  Dom,  en  liden  Tid  vil  spare 
og  med  Taalmodighed  opbie  anden  Gang, 
om  Alting  har  idag  just  ei  den  rette  Klang. 
Mit  Selskab  svoret  har  at  ville  sig  bemøie 
med  største  Flid  og  Kraft  Jer  Alle  at  fornøie; 
har  jeg  mig  vel  opført,  da  rører  Haand  og  Fod, 
thi  Modet  voxer,  naar  Begyndelsen  er  god. 

Prologens  Slutningsopfordring  til  Publikum  om  at  give 
Bifald  tilkjende  ved  Haandklap  og  Trampen,  en  Efterligning  af 
den  romerske  Komedies  „Fos  plauditeV''  maa  være  bleven  efter- 
kommen fra  Tilskuerpladsen,  thi  i  den  ved  Nytaar  1723  opførte 
Prolog,  i  hvilken  Thalia  paany  fører  Talen,  lægger  Holberg 
hende  de  Ord  i  Munden,  at  hun  ved  sin  første  Optræden  paa 
den  nye  Scene  følte  „en  Hjerteangst  og  Gysen  i  sit  Blod"  til 
Trods  for  at  „Eders  Hænders  Lyd  gav  Tegn,  at  jeg  behagde." 

Efter  Prologen  opførtes  Moliéres  Komedie  „VAvare'"''  i  en 
Oversættelse,  som  rimeligvis  skyldtes  den  senere  som  Moliére- 
oversætter  virksomme  Justitsraad  Sechmann.  Den  kaldes  paa 
Plakaten  simpelthen  „Gnieren",  men  da  den  to  Aar  senere  udkom 
i  Trykken,  var  Titlen  efter  Tidens  trivielle  Skik  bleven  udtværet 
til  „Comoedie  om  gamle  Jens  Gnier  eller  Pengepuger",  en  Om- 
skrivning, der  er  saameget  mere  umotiveret,  som  Personlistens 
Navne  ikke  ere  fordanskede,  men  overensstemmende  med  Origi- 
nalens (Harpagon,  Oléante,  Elise  o.  s.  v.).  paa  nogle  enkelte 
lettere  Tillempninger  nær  (Jacob  istdf.  Jacques,  „Mutter  Clausses" 
istdf.  Dame  Claude).  Nogen  Finhed  i  det  pathetiske  eller 
komiske  Udtryk  maa  man  ikke   vente    af  Oversættelsen,  dertil 

var  Replikstilen  endnu  for  lidet  udviklet  i  dansk  Prosa;  hvor 
maadelig  den  end  maa  forekomme  en  senere  Tids  Kritik,  var 
den  dog  vist  omtrent  saa  god,  som  den  kunde  præsteres  af  en 
Oversætter,  der  var  nogenlunde  hjemme  i  det  franske  Sprog 
(skjøndt  han  ikke  undgaaer  Misforstaaelser) ,  men  desuagtet  var 
saa  omtrent  en  Barbar  overfor  fransk,  i  dette  Tilfælde  moliéresk 
Aand.  Det  har  sin  Interesse  at  se,  i  hvilken  Skikkelse  den 
store  Digter  viste  sig  for  første  Gang  paa  en  dansk  Scene;  et 
Par  i  Karakteren  indbyrdes  forskjellige  Citater  ville  anskuelig- 
gjøre  det. 

1.  Akt  2.  Scene. 


Elise.  Vous  étes-vous  engagé, 
mon  frére,  avec  celle  que  vous 
aimez  ? 

Cléante.  Non;  mais  j'y  suis 
résolu,  et  je  vous  conjure,  encore 
une  fois,  de  ne  me  point  apporter 
des  raisons  pour  m'en  dissuader. 

Elise.  Suis-je,  mon  frére, 
une  si  étrange  personne? 

Cléante.  Non,  ma  sæur;  mais 
vous  n'aimez  pas ;  vous  ignorez  la 
douce  violen  ce  qu'un  tendre  amour 
fait  sur  nos  cæurs ;  et  j'appréhende 
votre  sagesse. 


Elise.  Hélas!  mon  frére,  ne 
parions  point  de  ma  sagesse;  il 
n'est  personne  qui  n'en  manque, 
du  moins  une  fois  en  sa  vie;  et, 
si  je  vous  ouvre  mon  cæur,  peut- 
étre  serai-je  å  vos  yeux  bien 
moins  sage  que  vous. 

Cléante.  Ah!  plut  au  ciel  que 
votre  åme,  comme  la  mienne  .  .  . 

Elise.  Finissons  auparavant 
votre  affaire,  et  me  dites  qui  est 
celle  que  vous  aimez. 


Elise.  Har  Du  forlovet  Dig 
med  den.  Du  elsker? 

Cléante.  Nei,  men  jeg  har 
besluttet  det,  og  jeg  besvær  Dig 
endnu  engang,  at  Du  vil  lade  mig 
være  fri  for  at  høre  Noget,  som 
kan  være  derimod. 

Elise.  Er  jeg  da,  min  Bror, 
saa  vanskelig  og  særsindet? 

Cléante,  Nei,  min  Søster, 
men  Du  er  intet  forliebt,  Du  veed 
intet,  hvad  en  brændende  Kjær- 
lighed imellem  to  Hjerter  formaaer 
og  fører  med  sig;  jeg  gruer  kun 
for  din  fornuftige  Skjønsomhed 
derimod,  for  saalænge  der  er  intet 
Ild  i  Hjertet,  saa  er  der  Lys  i 
Forstanden ,  men  naar  den  ene 
brænder,  saa  slukkes  det  andet. 

Elise.  Ak,  min  Broder,  tal 
intet  om  min  Forstandighed,  der 
er  intet  Menneske,  som  brøster 
jo  eengang  derpaa  i  sin  Livstid, 
og  om  jeg  aabenbarede  mit  Hjerte 
for  Dig,  muhgt  jeg  skulde  holdes 
for  mindre  klog  og  eftertænksom 
end  Du. 

Cléante.  Ak,  gid  det  var 
saa  vel,  at  dit  Sind  som  mit  .  .  . 

Elise.  Lad  os  komme  til 
Sagen  først,  siig  mig,  hvem  er  det, 
som  Du  elsker? 


106 


DEN   DANSKE    SKUEPLADS. 


Cléante.  Une  jeune  personne 
qui  loge  depuis  peu  en  ces  quar- 
tiers,  et  qui  semble  étre  faite  pour 
donner  de  l'amour  a  tous  ceux  qui 
la  voient.  La  nature ,  ma  sæur, 
n'a  rien  forme  de  plus  aimable,  et 
je  me  sentis  transporté  des  le 
moment  que  je  la  vis.  Elle  se 
nomme  Marianne,  et  vit  sous  la 
conduite  d'une  bonne  femme  de 
mere  qui  est  presque  toujours 
malade,  et  pour  qui  cette  aimable 
fille  a  des  sentimens  d'amitié  qui 
ne  sont  pas  imaginables.  Elle  la 
sert ,  la  plaint  et  la  console ,  avec 
une  tendresse  qui  vous  toucheroit 
l'åme.  Elle  se  prend  d'un  air  le 
plus  charmant  du  monde  aux 
choses  qu'elle  fait;  et  l'on  voit 
briller  mille  gråces  en  toutes  ses 
actions,  une  douceur  pleine  d'at- 
traits,  une  bonté  tout  engageante, 
une  honnéteté  adorable,  une  ... 
Ah!  ma  sæur,  je  voudrois  que  vous 
l'eussiez  vue! 


Cl  e  an  te.  Et  ungt  Menneske, 
som  i  nogen  Tid  har  været  her  i 
Nærværelsen,  og  som  er  skikket 
til  at  komme  alle  de  Mennesker 
til  at  elske  sig,  som  ikkun  seer 
hende.  Naturen,  hjerte  Søster, 
har  intet  Deiligere  kunde  bragt 
tilveie  end  hende,  og  jeg  er  færdig 
at  gaa  af  mit  Sind  siden  det  første 
Øieblik  jeg  saae  hende.  Hun  heder 
Mariana  og  er  hos  et  godt  stak- 
kels Kone,  hun  har  til  Moder,  som 
ligger  moxen  altid  syg,  men  holder 
usigelig  meget  af  det  søde  Barn 
(sic!),  hun  tar  hende  i  Favn,  ynder 
hende  og  trøster,  kysser  og  klapper 
hende,  saa  dit  Hjerte  maatte  be- 
væges derover,  om  Du  saae  det. 
Alt,  hvad  hun  tar  ihænde,  saa  er 
det,  som  det  var  blæst,  og  hvad 
hun  tar  til ,  saa  staaer  det  hende 
saa  vel,  der  er  ved  hende  en 
overmaade  Artighed  i  Omgjængelse, 
en  usigelig  Godhed  i  Gemyttet,  en 
særdeles  dydig  Ærbarhed,  en  utro- 
lig ...  Ah ,  min  Søster ,  gid  Du 
saae  hende  ikkun. 


2.  Akt  6.  Scene. 


Fro  sine.  C'est  une  fille  qui 
vous  apporte  douze  mille  livres  de 
rente. 

Harpagon.  Douze  mille  livres 
de  rente! 

F  r  o  s  i  ne.  Oui.  Premiérement, 
elle  est  nourrie  et  élevée  dans  une 
grande  épargne  de  bouche.  C'est 
une  fille  accoutumée  å  vivre  de 
salade,  de  lait,  de  fromage  et  de 
pommes ,  et  å  laquelle,  par  consé- 
quent,  il  ne  faudra  ni  table  bien 
servie,  ni  consommés  exquis,  ni 
orges  mondés  perpétuels,  ni  les 
autres  délicatesses  qu'il  faudroit 
pour  une  autre  femme;  et  cela  ne 


Fro  sine.  Det  er  en  Pige, 
som  fører  Jer  aarlig  Indkomst  til 
paa  en  12000  Mark  Lybsk. 

Harpagon.  12000  Mark  L. 
aarlig  Indkomst? 

Frosine.  Ja!  For  det  Første 
saa  er  hun  opfødt  meget  sparsom 
og  tarvelig,  uden  Kræs  eller  Slik- 
keri; hun  er  vant  til  at  leve  med 
ringe  Kost,  en  Skefuld  sur  Mælk 
og  skjør  Ost,  Kaal  og  Flæsk, 
Vælling  og  Sild,  Ærter  og  Vand- 
grød, Øllebrød  og  graa  Seie,  Mel- 
grød og  Valle,  saa  der  behøves 
intet  saa  skjønt  et  Bord  at  holde 
med  Speserier,  Lækkerier,  Perle- 

va  pas  å  si  peu  de  chose ,  qu'il 
ne  monte  bien ,  tous  les  ans ,  å 
trois  mille  francs  pour  le  mois. 
Outre  cela,  elle  n'est  curieuse  que 
d'une  propreté  fort  simple,  et 
n'aime  point  les  superbes  habits, 
ni  les  riches  bijotix,  ni  les  meubles 
somptueux,  oti  donnent  ses  pareil- 
les  avec  tant  de  chaleur,  et  eet 
article-lå  vaut  plus  de  quatre  mille 
livres  par  an.  De  plus,  elle  a  une 
aversion  horrible  pour  le  jeu,  ce 
qui  n'est  pas  commun  aux  f emmes 
d'aujourd'hui ;  et  j'en  sais  une  de 
nos  quartiers  qui  a  perdu,  åtrente- 
et-quarante,  vingt  mille  francs  cette 
aunée.  Mais  n'en  prenons  rien  que 
le  quart.  Cinq  mille  francs  au  jeu 
par  an,  et  quatre  mille  francs  en 
habits  et  bijoux,  cela  fait  neuf  mille 
livres;  et  mille  ecus  que  nous 
mettons  pour  la  nourriture :  ne 
voilå-t-il  pas  par  année  vos  douze 
mille  francs  comptés? 


gryn,  og  saameget  Andet,  som  det 
maatte  nok  være  den  Kone,  der 
skulde  forlange  til  sin  Husholdning, 
og  der  gaaer  intet  lidt  til,  det 
skulde  i  det  Allermindste  løbe  til 
en  3000  Mark  Lybsk  om  Aaret. 
Saa  er  him  heller  intet  flagervorn 
i  Klædedragt,  men  holder  sig  net 
og  tarvelig,  slet  og  ret  hen,  og 
kjer  sig  ingen  Pragt  eller  Smykker 
om,  eller  stor  Stads  i  Stuen  med 
kostbart  Tøi  og  Bohave ,  som 
hendes  Lige  ellers  gjerne  pleier 
at  vil  ha,  og  den  Post  er  tilvisse 
saa  god  som  4000  Mark  Lybsk 
om  Aaret.  Ydermere  gider  hun 
aldrig  liidt  Spil ,  som  vore  Fruer 
ellers  gjerne  er  for  nuomstunder, 
som  jeg  kj ender  fem  her  i  Nabo- 
laget, der  har  tabt  i  Hanrei, 
Mariage  og  Puk  20000  Mark  L. 
iaar  alene;  nu  vil  vi  kun  regne 
den  fjerde  Part  5000  M.  L  om 
Aaret  Spillepenge,  4000  til  Klæder 
og  Galanterier,  det  gjør  9000  Mark 
Lybsk  tilsammen  ,  og  nu  de  1000 
Rdl.  til  Husholdning,  har  1  ikke 
der  jeres  12000  Mark  L.  aarlig 
Indkomst  rigtig  regnet? 


Hvad  det  er  lærerigst  at  fæste  Øiet  paa  ved  Sammen- 
ligningen mellem  de  to  Texter,  er  den  Forbedring  af  Moliéres 
Eepliker,  Oversætteren  nu  og  da  finder  sig  opfordret  til  at 
foretage  ved  at  udvide  dem  med  platte  Tilføielser  af  egen  Op- 
findelse, saaledes  ovenfor  ved  den  vidtløftige  Eedegjørelse  for 
den  unge  Piges  Maaltider,  eller  senere  hvor  Frosine  beskriver 
hendes  Værelses  tarvelige  Udstyr  og  som  Bevis  paa  hendes 
Smag  for  det  Adstadige  anfører,  at  man  ikke  paa  dets  Vægge 
seer  Billeder  af  Adonis,  Paris  og  Apollo,  men  kun  af  „Saturn, 
Kong  Priamus,  den  gamle  Nestor  og  den  brave  Fader  Anchises 
paa  sin  Søns  Skuldre",  hvortil  saa  den  danske  Oversættelse  for 
egen  Regning  føier  „den  gamle  Oger  Tiliok  med  sit  Skjæg,  som 
staaer  om  i  Saxo  Grammatico,    gamle  Stærkodder  med  sin  Kul- 


108  DEN   DANSKE    SKUEPLADS. 

pose  paa  Ryggen,  Torkild  Jernside,  Tordgrind,  Eskild  Tyre- 
hoved og  saadanne  gamle  Karle".  I  sit  grelleste  Lys  viser 
Oversætterens  „Bessermachen"  sig  dog  i  hans  Fordanskning  af 
den  Replik,  i  hvilken  Kokken  foreholder  Harpagon  hans  Gjerrig- 
hed  og  lader  ham  vide,  hvorledes  Folk  ude  i  Byen  dømme  om 
den;  den  ender  paa  Fransk  kunstnerisk  behersket  med  de  Ord: 
y^Jamais  on  ne  parle  de  vons  que  sous  les  noms  d'avare,  de  ladre, 
de  vilain  et  de  fesse-mathieu"",  men  denne  Klimax  er  forekommen 
vor  Oversætter  altfor  spag,  og  uden  Anelse  om,  at  han  samtidig 
svækker  den,  udvider  han  den  af  sit  eget  Forraad  paa  Skjælds- 
ord  saalunde:  „Folk  nævner  Jer  aldrig  anderledes  end  Bysens 
Aagermester,  Bysens  Egel,  Blodsugeren,  Dragen  paa  Guldet, 
Hunden  i  Høstakken,  Skinderen  paa  Hjørnet,  Lusekræmmeren  i 
den  graa  Port,  den  Christen-Jøde ,  gamle  Jens  Gitzhals,  Jens 
Nittengryn,  Jens  Dobbeltpant,  Jens  Skillingsvrager,  Jens  Dytting- 
klipper,  Jens  Fedtekiil,  Jens  Puger,  Jens  Jøde,  Jens  Skinder, 
Jens  Skaver,  Jens  Gnaver"  o.  s.  v.  o.  s.  v.,  ialt  niogtredive  Epitheta 
istedetfor  Moliéres  fire.  Oversætteren  har  sikkert  følt  sig  stolt 
over  dette  sproglige  Virtuosnummer;  for  os  har  det  nærmest 
Interesse  som  Vidnebyrd  om,  hvor  lavt  Niveauet  baade  for 
Pubhkums  og  for  den  litteraire  Smag  maatte  være,  naar  der 
kunde  tilstræbes  Virkninger  med  saa  tarvelige  Midler. 

Datidens  smaa  og  sparsomt  udkommende  Aviser  inde- 
holde ikke  et  Ord  om  denne  den  betydningsfuldeste  af  alle 
danske  „Premierer",  Vi  ere,  udover  de  faa  Oplysninger,  Pla- 
katen giver,  og  nogle  spredte  Antydninger  hos  Holberg,  fuld- 
stændig uden  Kjendskab  til  Scenens  og  Tilskuerpladsens  Ud- 
styrelse, til  Publikums  Talrighed  og  Beskaffenhed,  til  Stykkets 
Rollebesætning  og  Udførelse.  Hvad  det  førstnævnte  Forhold 
angaaer,  oplyser  Plakatens  Angivelse  af,  hvad  hver  Person  skal 
betale  „paa  Theatro",  om  den  i  vore  Dage  ukjendte  Særegen- 
hed, at  de  bedste  Pladser  her  som  i  Udlandet  fandtes  paa  selve 
Scenen,  anbragte  paa  begge  Sider  af  Prosceniet  foran  de  første 
Koulisser  i  flere  bag  hinanden  opadstigende  Rækker  og  kun 
skilte  fra  de  Spillende  ved  en  lav  Balustrade.  Det  var  især 
den  fornemme  og  ørkesløse  Ungdom,  Byens  Flaneurer,  der 
søgte  disse  Pladser,  dels  vel  for  paa  saa  nært  Hold   som  muligt 

at  kunne  gjøre  Aktriceme  deres  Cour,  men  mest  for  fra  dette 
iøinefaldende  Stade  at  kunne  tage  sig  ud  for  det  øvrige  Publikum 

hvis  Domme   kunde   tjene   den  nedenfor  liggende  Tilskuerplads 

til  Rettesnor,  hvad  enten  de  gik  ud  paa  at  opmuntre  Kunsten 
ved  naadige  Bifaldsyttringer  eller  ved  Gaben  og  andre  Tegn 
paa  Kjedsomhed  at  give  Mishag  med  Ydelserne  tilkjende.  I 
begge  Tilfælde  maatte  det  naturligvis  paa  mange  Maader  hemme 
de  Spillendes  frie  Aktion  at  have  en  Del  af  Tilskuerne  saa  nær 
op  ad  sig,  at  der  for  disses  Vedkommende  slet  ikke  kunde- 
gjøres  Regning  paa  Frembringelsen  af  nogensomhelst  Illusion, 
undtagen  i  de  enkelte  Tilfælde,  hvor  Forfatteren  ved  Repliker 
„til  Spectatores"  saa  at  sige  drog  disse  med  ind  i  Stykkets 
Handling,  saaledes  som  det  nu  og  da  er  Tilfældet  hos  Holberg, 
f.  Ex.  i  Jeppes  Appel  til  de  ham  omgivende  Tilskuere:  „Jeg 
kræver  Jer  til  Vidne,  Godtfolk,  om  ikke  saadanne  Ord  kunde 
trænge  en  ærlig  Mand  til  Marv  og  Ben;"  i  „Ulysses"  Chilians 
Henvendelse:  „Kan  I  nu  se  af  mit  Skjæg,  at  jeg  har  været 
et  helt  Aar  borte?  I  er  saa  forbandet  vantro,  I  vil  endelig 
have  Troen  i  Hænde;"  eller  i  Prologen  til  „Uden  Hoved  og 
Hale",  hvor  Sganarel  „kommer  ind  med  et  Lys  i  Haanden  og 
taler  til  Spectatores:  Har  ingen  af  Jer,  Messieurs!  fundet  en 
Akt  af  en  Komedie?  Det  er  en  stor  Ulykke,  en  Akt  er  bleven 
borte,  og  det  Godtfolk  har  alt  betalt  for  en  hel  Komedie  .  .  . 
(Gaaer  om  Theatret  og  lyser).  Nei,  den  er  borte  . .  .  (Vender 
sig  til  Spectatores  igjen  grædende).  Nei  Messieurs!  ret  Alvor: 
har  Ingen  fundet  en  Akt?" 

Nedenfor  Prosceniet  laa,  ligesom  nu.  Orkestret  (i  „Uden 
Hoved  og  Hale"  truer  Sganarel  med  at  ville  spænde  Momus  „hoved- 
kulds ned  i  Orkestret"),  og  udenfor  dette  den  egentlige  Tilskuer- 
plads, som  af  Plakaten—  eller  „Seddelen"  som  den  da  almindelig- 
vis kaldtes  —  sees  at  have  havt  to  Logerækker  og  et  Galleri ;  den 
nederste  Logerække,  hvor  Pladserne  vare  en  Fjerdedel  billigere 
end  i  den  ovenover  liggende  (1  Sletdaler  ==  2  Kr.,  3  Mark  = 
1  Kr.  50  Øre),  har  rimeligvis  været  Gulvloger  paa  begge  Sider 
af  Parterret ;  dette  indtog  hele  Gulvfladen,  og  Adgangen  til  det 
var  1  Kr.  i  vore  Penge.  Den  mellemste  Logerække  var,  bort- 
seet  fra  Prosceniumssæderne ,  Theatrets  bedste  Plads,  hvor  den 
ved  Anseelse  og  Soliditet  vægtigste  Del  af  Publikum  søgte;  i 
denne  Del  af  Samfundet  ansaaes  det  overhovedet  for  upassende 
at  tage  Sæde  noget  andet  Sted  i  Theatret,  som  det  sees  af 
Prologen  til   „Uden  Hoved  og  Hale",   hvor  Jupiter  erklærer  at 

ville  sætte  sig  op  i  Galleriet,  „for  at  foregaa  Andre  med  Ydmyg- 
hed og  vænne  Folk  fra  de  fornemme  Griller,  at  det  er  en  Skam 
at  gaa  paa  Komedie,  uden  de  have  Sted  udi  de  middelste 
Loger".  Jupiter  havde  forøvrigt  ogsaa  en  anden  Grund  til  sin 
Beslutning,  nemlig  at  ville  studere  Folkelivet,  „iagttage  Folkes 
Forhold  og  Gebærder  der",  som  han  siger;  det  var  her  sikkert 
god  Leilighed  til,  thi  det  billige  Galleri,  til  hvilket  der  var 
Adgang  for  50  Øre,  rummede  Tilskuernes  tilfældigste  og  løseste 
Elementer,  tillige  de  uroligste,  hvad  der  bl.  A.  kan  sluttes  af 
Marcolphus'  Replik  i  „Ul3''sses"  om  dem,  der  knække  Nødder  paa 
Galleriet.  Den  ved  andre  sceniske  Opførelser  gjængse  Skik,'  at 
liberiklædte  Tjenere,  som  fulgte  deres  Herskaber  til  Theatret, 
fik  fri  Adgang  til  Forestillingen,  bad  Plakaten  i  al  Ydmyghed 
om  at  der  maatte  sættes  en  Stopper  for.  To  Gange  om  Ugen 
spilledes  der,  og  Forestillingen  skulde  vare  fra  6 — 7  om  Efter- 
middagen; Plakatens  stereotype  Angivelse  af  Komediens  Begyn- 
delse „præcise  Kl.  5"  har  imidlertid  neppe  været  at  tage  lige 
efter  Bogstaven,  thi  da  i  „Den  danske  Komedies  Ligbegjængelse" 
Følget  indbydes  til  Kl.  5  og  en  af  Akfceurerne  derfor  mener,  det 
er  paa  Tide  at  lave  sig  til,  siger  Henrik:  „Vi  sætter  jo  ogsaa 
paa  vores  Plakater,  at  Begyndelsen  skal  ske  præcise  Klokken 
fem,  i...n  har  vi  holdet  det  nogen  Tid?" 

I  en  senere  Prolog  skildres  Tilløbet  til  Forestillingerne 
i  den  senere  Tid  som  saa  livligt,  at  „vi  frygted  for  at  se  vort 
Galleri  nedfalde".  At  Huset  har  været  udsolgt  til  Aabnings- 
forestillingen,  er  derfor  en  Slutning,  som  det  neppe  vil  være  for 
dristigt  at  gjøre.  Saameget  besynderligere  er  det  da  at  se,  at 
ikke  en  eneste  Samtidig  enten  som  Dagsbogsoptegnelse,  som 
Yttring  i  et  Brev  eller  som  en  senere  nedskreven  Erindring  har 
omtalt  denne  i  Hovedstadens  Liv  flog  alt  Andet  end  dagligdags 
Begivenhed,  Vi  have  ingen  Kritik  af  Udførelsen  til  Veiledning 
for  vor  Dom  om  denne  Førsteforestillings  kunstneriske  Værd  og 
kunne  kim  rent  hypoth etisk  angive  Rollebesætningen  i  „Den 
Gjerrige",  saaledes  som  den  efter  vort  øvrige  Kjendskab  til  de 
faste  Kræfters  Fag  maa  antages  at  have  været.  Det  er  da 
rimeligt,  at  Ulsøe  har  spillet  Harpagon,  Pilloy  Cléante,  Mad. 
Lerke  Elise,  Schou  eUer  Hald  Valére,  Mdm.  Montaigu 
Prosine,  Høberg  Jacques,  Hammer  Simon,  Wegner  La  Fléche, 

Hald  eller  Schou  den  ene  af  Tjenerne;  den  anden  Tjener  og 
Kommissairen  ere  stillede  saaledes  i  Scenegangen,  at  der  var 
Tid  nok  til  Omklædning  for  den  af  de  Spillende,  der  maatte 
bøde  paa  Personalets  Faatallighed  ved  at  paatage  sig  to  Roller; 
Dame  Claudes  stumme  Figur  kunde  udføres  af  enhver  tilfældig 
Statist. 

Hvad  vi  vide  om  dette  den  danske  Scenes  første  Per- 
sonale indskrænker  sig  til  meget  tarvelige  Data.  Om  Herrerne 
i  Almindelighed  gjælder  det,  at  de  udgik  fra  Studenternes 
Rækker  og,  hvad  der  er  egent  nok,  mere  rekruteredes  fra  de 
sindige  Jyders  end  fra  de  livligere  Øboeres  Skare.  Skuespil- 
kunstens Udøvelse  var  jo,  som  den  tidligere  Omtale  af  Skole- 
komedierne har  viist,  ikke  noget  ukjendt  Omraade  for  den 
studerende  Ungdom,  og  naar  dertil  kom,  at  den  gjennemgaaende 
levede  i  Sult  og  Elendighed  under  Studietiden,  var  det  ikke  at 
undres  over,  at  nogle  af  dens  livligste,  stundom  tillige  vel  de 
mindst  disciplinerede,  Elementer  kunde  give  efter  for  Lysten  til 
at  bryde  ud  fra  den  trange  Vei  til  et  ofte  slet  lønnet  Embede 
og  slaa  ind  paa  en  Bane,  der  vel  ikke  var  omgiven  af  med- 
borgerlig Agtelse,  eiheller  gav  Udsigt  til  noget  sikkert  Ud- 
komme, men  til  Gjengjæld  var  rig  paa  Øieblikke,  i  hvilke  Livs- 
glæden, Velværet  og  den  umiddelbare  Anerkjendelse  var  fyldigere 
koncentreret  end  nogensinde  paa  den  trivielle  Vandring  mod 
Embedsmaalet.  Universitetet  traf  strenge  Forholdsregler  for  at 
holde  sine  Fostersønner  borte  fra  Theaterlivets  Forførelser;  at 
det  fratog  de  Studenter,  som  havde  ladet  sig  engagere.  Fri- 
bolig og  Stipendier,  kan  vel  neppe  lægges  det  til  Last,  da  disse 
Begunstigelser  jo  vare  betingede  af  Vedholdenhed  og  Fremgang 
i  de  videnskabelige  Studier;  derimod  er  det  et  talende  Tegn 
paa  Professorernes  Rigorisme  og  Skuespillernes  lave  Stand- 
punkt i  det  almindelige  Omdømme,  at  man  vilde  nægte  en 
Student,  der  kun  leilighedsvis  nu  og  da  havde  indladt  sig  paa 
at  overtage  en  lille  Rolle  for  at  hjælpe  ud  over  en  Forlegenhed, 
Adgang  til  theologisk  Examen  og  kun  lod  sig  bevæge  til  at 
indrømme  ham  den  paa  det  Vilkaar,  at  han  ventede  endnu 
et  Aar,  i  hvilket  der  sknlde  holdes  skarp  Kontrol  med  hans 
Opførsel.  Forhandlingerne  i  Konsistorium  om  saadanne  Sager 
maatte   selvfølgelig   berøre   Holberg  pinligt,  saameget  mere  som 

hans  lærde  Kolleger  neppe  have  undladt  at  benytte  Leilig- 
heden  til  Stiklerier  over  den  malplacerede  og  lidet  sømmelige 
Interesse,  han  tiltrods  for  sin  Stilling  som  Universitetsprofessor 
viste  en  Bande  Skuespillere.  Ogsaa  i  denne  Henseende  var 
Holbergs  klare  Aand  fordomsfri  og  vidtskuende,  og  det  er  i 
høieste  Maade  sandsynligt,  at  han  ved  saa  at  sige  at  lade  sin 
akademiske  Værdighed  adle  den  unge  Scene,  der  grundlagdes 
paa  hans  digteriske  Arbeider,  gav  det  første  Stød  til  Ned- 
brydelsen af  den  sociale  Skranke  mellem  Studenter-  og  Skue- 
spillerstanden og  dermed  Signalet  til,  at  Scenen  ligefra  den 
første  Begyndelse  af  og  senere  op  igjennem  Tiderne  modtog  en 
Del  af  sine  bærende  Kræfter  fra  de  dannede  Samfundslag. 

Samle  vi,  hvad  der  vides  om  de  ældste  danske  Skue- 
spillere, bliver  det  Følgende:  Johannes  Nicolai  Ulsøe,  hvis 
Repertoire  bestod  af  GammelmandsroUeme  og  saa  betydelige 
Karakterroller  som  f.  Ex.  Herman  i  „Kandestøberen",  Gert  i 
„Gert  Westphaler"  og  Corfitz  i  „Barselstuen",  var  otteogtyve  Aar 
gammel,  da  den  danske  Trup  dannedes.  Han  var  som  Søn  af  en 
velhavende  og  med  Rangtitel  karakteriseret  Fader,  Krigsraad 
og  Forvalter  af  en  kongelig  Eiendom  i  Vendsyssel,  bleven 
Student  fra  Herlufsholm,  men  forsømte  sine  Studier  og  blev  som 
„en  ypperlig  Sanger,  god  Musikus  og  lystig  Poet"  indlemmet  i 
et  saa  glad  og  vidtløftigt  Omgangsliv,  at  den  nye  Scene  maatte 
synes  skabt  just  som  Tilflugt  og  Virksomhedsomraade  for  ham. 
Frederik  Pilloy  var  af  fransk  Herkomst,  Søn  (eller  maaske 
Sønnesøn)  af  Dansemesteren  Daniel  Pilloy,  forøvrigt  af  et  meget 
omtvistet  Slægtskab  baade  med  Nørreports  Bygmester  Pilou  og 
Maleren  Professor  Pilo;  udenlands  fra  regnede  han  ialfald  sine 
Aner,  og  hermed  staaer  det  i  god  Samklang,  at  han  ved  sin 
hele  Habitus  og  Holdning  var  selvskreven  til  AnstandsroUer, 
Kavalerer  og  distingverede  Elskere;  en  Karakterrolle  som  Jean 
de  Franceflaa  som  selvskreven  for  hans  Talent.  Jens  Gram 
var  en  norsk  Student,  men  til  Trods  for  sin  Nationalitet  saa 
ypperligt  inde  i  den  sjællandske  Bondedialekt,  at  han  spillede 
Jeppe  med  Bravour  og  har  faaet  selve  Holbergs  Attest  for,  at 
Stykkets  Succes  væsenligst  skyldtes  „Personen  Monsieur  Gram, 
der  agerer  saa  naturligt  en  Sjællands  Bonde".  I  Dialog-Reper- 
toiret indtog  Jens  Høberg  Pladsen  lige  efter  Gram;    til  hans 

Roller  hørte  baade  den  sjællandske  Jakob  Skomager  i  „Jeppe 
paa  Bjerget"  og  den  jydske  Studenstrup  i  „Den  ellevte  Juni". 
Henrik  Wegner  staaer  for  den  almindelige  Forestilling  som 
den  livligste  og  lyseste  Skikkelse  i  Akteurernes  Gruppe,  ikke 
fordi  man  kjender  saameget  til  hans  Liv  og  Personlighed,  at 
man  kan  danne  sig  noget  Billede  af  ham,  men  fordi  hans  Rolle-, 
fag,  de  forslagne  Tjenere,  de  opfindsomme  Intriganter,  kaster 
Glans  over  ham,  og  fordi  Holberg  ved  at  give  den  klarhovedede, 
altid  slagfærdige  Domestik  hans  Fornavn  ligesom  har  stadfæstet, 
at  han  i  Ydre  og  Indre  levendegjorde  den  Scapintype,  som  var 
Digterens  Forbillede;  Wegner  spillede  desuden  den  skjelmske 
Troels  i  „Barselstuen",  en  Skikkelse,  over  hvis  Komik  der  er 
udbredt  en  vis  ungdommelig  Gratie ;  han  var  Student  og  antages 
at  være  født  i  Jylland  —  i  Ebeltoft?  Studenterne  Magnus 
Schou  og  Peder  Hall  spillede,  hvad  der  kunde  forefalde  af 
mindre  Roller,  førstnævnte  specielt  Pedanter.  Rasmus  Hammer 
var  Theatrets  Souffleur  og  Rolleafskriver,  men  maatte  nu  og  da 
udfylde  en  ledig  Plads  paa  Scenen.  Allerede  mod  Slutningen 
af  den  første  Saison  antages  Hald,  som  senere  skal  være  bleven 
Provst  i  Nærheden  af  Ringkjøbing,  og  Gram,  der  blev  Pedel 
ved  Universitetet,  at  have  taget  deres  Afsked  fra  Theatret;  paa 
denne  Afgang  bødedes  der  ved  Engagement  af  to  Studenter, 
der  sandsynligvis  tidligere  havde  gjort  tilfældig  Tjeneste  og 
viist  sig  habile  for  Scenen.  Det  betydeligste  Talent  iblandt  dem 
sjmes  Hans  Lindorf  at  have  været,  thi  han  gik  ind  i  Grams 
Fag  og  afløste  ham  bl.  A.  i  en  saa  omfattende  Rolle  som  Jeppe ; 
han  var  relegeret  fra  Universitetet  og  endte  sin  uden  Tvivl 
meget  bugtede  Livsbane  som  Lem  paa  almindeligt  Hospital. 
Ram  el  overtog  de  mindre  betydelige  Tjenerroller,  som  bleve 
ledige  efter  Hald.  Et  Par  Aar  senere  forøgedes  Personalet 
med  Schumacher,  ligeledes  Student,  der  blev  Selskabet  til 
megen  Nytte. 

Paa  Spindesiden  var  Madam  Montaigu  den  væsentligste 
Støtte:  hun  medbragte  til  den  unge  Scene  ikke  alene  sit  ube- 
stridelige Talent,  men  ogsaa  sin  store  Routine,  og  blev  saaledes 
et  fast  Midtpunkt,  om  hvilket  Indstuderingen  kunde  ordne  sig; 
som  Soubrette  ved  den  tidligere  franske  Hofscene  var  hun 
selvskreven    til    at    skabe    den    danske    Pernille -Type,    ligesom 

Marthe  i  „Jean  de  France"  laa  ligefor  hende  og  Lucretia  i 
„Den  Vægelsindede"  ikke  kunde  tænkes  betroet  til  andre  Hænder 
end  Ilendes,  hvor  den  da  ogsaa  kom  saa  godt  til  sin  Ret,  at 
Holberg  udtrykkelig  fremhæver  hendes  Udførelse  af  den  vanske- 
lige Rolle  som  i  alle  Maader  udmærket.  Madam  Helene  Coffre 
var  efter  al  Sandsynlighed  Enke  efter  den  franske  Maler  Benoit 
Coffi-e  (bekjendt  bl.  A.  af  sine  tildels  endnu  existerende  Loft- 
malerier  paa  Frederiksberg  Slot),  der  døde  samme  Aar  som 
Theatret  aabnedes,  efterladende  sin  Familie  i  yderst  trængende 
Omstændigheder,  hvilke  vel  have  tilskyndet  Enken  til  at  søge 
Ansættelse  hos  Montaigu,  med  hvis  Familie  hendes  egen,  paa 
Grund  af  Mændenes  fælles  Nationalitet,  sikkert  havde  pleiet 
mangeaarig  Omgang;  Magdelonerne  bleve  hendes  Fag  foruden 
enkelte  yngre  Roller;  da  hun  døde  1728,  tog  Montaigu  hendes 
treDøttre  i  Huset.  Madam  Lerke  spillede  Roller  som  Anneke  i 
„Kandestøberen",  Gunild  i  „Gert  Westphaler"  og  Nille  i  „Jeppe 
paa  Bjerget",  men  ogsaa  Elsebeth  i  „Jean  de  France" ;  hun  for- 
lod tidligt  Theaterbanen  og  blev  erstattet  af  Jomfru  Sophie 
Hjorth,  der  maatte  strække  sig  over  det  samme  vide  RoUe- 
omraade,  fra  Nille  til  Leonora.  Senere  indtraadte  Frederikke 
Montaigu,  Direkteurens  Datter,  i  Truppen,  en  talentfuld  ung 
Skuespillerinde,  som  stod  i  stor  Yndest  hos  Publikum. 

Lederen  af  det  Hele,  den  sammenholdende  og  organi- 
serende Kraft,  Elev-  og  Sceneinstrukteur  paa  eengang,  var 
René  Montaigu,  og  neppe  kunde  Skjæbnen  være  et  begyn- 
dende Theaterforetagende  gunstigere  end  ved  at  lade  en  saa 
dannet  Personlighed,  en  saa  livfuld  Natur  og  en  saa  øvet 
Kunstner  som  ham  vise  det  Veien,  der  skulde  betrædes.  Var 
det  en  vidunderlig  Lykke,  at  den  danske  Skuespilkunst  strax 
fra  Begyndelsen  af  fik  et  nationalt  Repertoire  til  sin  Raadighed, 
og  var  det  et  Held,  at  de  første  udøvende  Kræfter  kunde  tages 
ud  af  Befolkningens  forholdsvis  dannede  Lag,  saa  var  det 
ikke  mindre  en  gunstig  Tilskikkelse,  at  disse  Kræfter  kunde 
indøves  i  dette  Repertoire  af  en  kunsterfaren  Mand,  som  var 
uddannet  just  i  det  franske  Theaters  Skole  og  opstillede  dens 
Krav  til  Sandhed,  Naturlighed  og  Lethed  som  Norm  for  god 
Skuespilkunst.  Lad  være,  at  det  var  uøvede  og  stundom  maaske 
tungtbevægehge  Emner,   han  havde  at  operere  med,    saa  førte 


116  DEN   DANSKE    SKUEPLADS. 

dog  enhver,  selv  den  mindre  fuldkomme,  Tilegnelse  af  hans 
Instruktion  ind  i  den  rigtige  Stil,  pegede  mod  Kunstens  rette 
Pol  og  blev  ogsaa  i  de  holbergske  Stykker,  som  Montaigu 
aldrig  naaede  fuld  Fortrolighed  med  paa  Grund  af  Sproget,  til 
Veiledning  for  Skuespillerne,  naar  de,  „som  nye  og  uexercerede 
Akteurer  selv  i  en  Hast  skulde  opfatte  Aktionerne",  som  Holberg 
siger.  Dansk  Skuespilkunst  har  i  sine  bedste  Ydelser  baaret  et 
varigt  Præg  af,  at  den  fra  første  Færd  har  været  knyttet  til 
den  franske  og  ikke  til  den  tydske  Tradition,  og  selve  Moliére 
har  aldrig  været  og  er  endnu  ikke  den  Dag  idag  saaledes  ind- 
lemmet i  noget  Repertoire  udenfor  Frankrig  som  i  vort  Theaters. 
Seet  fra  dette  Synspunkt  falder  det  ret  passeligt,  at  Aabnings- 
forestillingen  præsenterede  ^^VAvare"'  i  dansk  Oversættelse;  men 
Grunden  hertil  var  forøvrigt  den  saare  naturlige,  at  Montaigu 
maatte  ønske  strax  at  vise  sit  Personale  fra  dets  fordelagtigste 
Side  og  derfor  til  den  første  Aften  valgte  et  Stykke,  som  han 
kjendte  ud  og  ind,  og  i  hvilket  han  for  samtlige  Rollers  Ved- 
kommende kunde  indprente  den  ydre  og  indre  Fremstillingsform, 
som  Traditionen  krævede. 


Allerede  den  følgende  Forestilling  har  utvivlsomt  bragt 
Holberg  paa  Scenen,  og  i  hurtigt  Følge  kom  den  ene  efter 
den  anden  af  hans  fem  første  til  det  nye  Theater  gavmildt 
skjænkede  Komedier  til  Opførelse,  saa  at  de  alle  bleve  spillede 
inden  Aarets  Udgang;  regner  man  to  Forestillinger  om  Ugen, 
vil  det  sees,  at  det  holbergske  Skuespil  vel  omtrent  har  ud- 
gjort Halvdelen  af  Repertoiret.  Forsaavidt  Rollebesætningen 
er  bekjendt,  blev  „Den  politiske  Kandestøber"  udført  af 
Ulsøe  som  Herman,  Pilloy  som  Antonius,  Wegner  som  Henrik, 
Mad.  Montaigu  som  Geske,  Mad.  Coffre  som  Engelke  og  Mad. 
Lerke  som  Anneke.  I  „Den  Vægelsindede"  —  naturligvis 
Stykkets  oprindelige,  senere  betydeligt  omarbeidede  Redaktion 
—  spilledes  Torben  af  Wegner,  Peder  Iversen  af  Schou,  Abe- 
lone af  Mad.  Coffre,  Terentia  af  Mad.  Lerke,  Sparenborg  af 
Pilloy,  Apicius  af  Ulsøe,  Christoffer  af  Gram,  Espen  af  Hald. 
„Gert  Westphaler"  (som  Femaktsstykke)  spilledes  af  Ulsøe 
som   Gert,    Mad.    Lerke    som  Gunild,   Mad.   Coffre    som  Marie, 

Høberg  som  Værten,  Schou  som  Tobias  Prokurator,   Gram  som 
Dommeren.    „Jean  de  France"  var  besat  saaledes:  Jeronimus 


Ulsøe,  Frands  Gram,  Jean  Pilloy,  Elsebeth  Mad.  Lerke,  Antonius 
Schou,  Espen  Hald,  Marthe  Mad.  Montaigu,  Arv  Høberg,  Magde- 
lone  Mad.   Coffre,    Pierre  Wegner.      I   „Jeppe   paa  Bjerget" 

var  Gram  Jeppe,  Mad.  Lerke  Nille,  Pilloy  Baronen,  Ulsøe 
Sekretairen,  Høberg  Jacob  Skomager,  Schou  Dommeren. 

Hvorledes  Holberg  med  stadig  mere  og  mere  Interesse 
omfattede  det  nye  Theater  og  gjorde  dets  Sag  til  sin,  vil  tyde- 
ligt fremgaa  af  en  Udsigt  over  Scenens  Skjæbne  i  denne  første 
Periode  af  dansk  Skuespilkunst;  thi  skyldte  Foretagendet  hoved- 
sagelig det  holbergske  Repertoire  sin  Fremgang  i  de  gode  Tider, 
saa  var  det  i  ikke  mindre  Grrad  ham,  man  henvendte  sig  til, 
naar  det  gjaldt  om  at  vække  den  hensygnende  Deltagelse  hos 
Publikum  ved  at  give  Forestillingerne  Aktualitetens  Tiltrækning 
og  knytte  deres  Indhold  til  Dagens  Emner,  ligesom  han  ogsaa 
ad  det  belærende  Raisonnements  Vei  søgte  at  hæve  sin  Samtids 
Smag  op  til  Forstaaelse  af  denne  nye  Kunst. 

I  de  første  Maaneder  afTheatrets  Tilværelse  var  Besøget, 
som  det  alt  har  været  antydet  i  det  Foregaaende,  ikke  alene 
tilfredsstillende,  men  endog  tU  Tider  over  Forventning  talrigt. 
Særligt  til  de  første  Opførelser  af  „Den  politiske  Kandestøber" 
var  Tilløbet  saa  stærkt,  at  Huset  ikke  kunde  rumme  alle  dem, 
som  søgte  Adgang;  de,  der  slap  ind,  holdtes  efter  Holbergs  eget 
Sigende  „i  Latter  fra  Begyndelsen  til  Enden",  saa  at  af  de 
første  fem  Komedier  „Kandestøberen"  blev  spillet  „med  størst 
Profit  for  de  Vedkommende;"  ligeledes  fandt  „Jean  de  France" 
„en  synderlig  Behag  saavel  hos  Høie  som  hos  Lave",  og  „Jeppe 
paa  Bjerget"  blev  „alle  Folk  til  Fomøielse".  Det  Hele  var  jo 
noget  Nyt,  noget  paa  mere  end  een  Maade  Overraskende  og  Uvant, 
hvilken  Omstændighed  øver  sin  Magt  over  ethvert  Publikum, 
ikke  mindst  over  det  kjøbenhavnske.  Og  dette  Nye  stod  i 
Yndest  paa  høie  Steder,  nød  Protektion  i  de  fornemste  Kredse 
og  havde  derfor  nemt  ved  at  komme  i  Mode.  At  Bostgaard, 
som  var  gift  med  Dronning  Anna  Sophies  naturlige  Søster,  var 
en  Beskytter  af  den  danske  Komedie,  lagde  allerede  et  godt 
Lod  i  Vægtskaalen,  men  endnu  større  Betydning  havde  det  for 
Moderetningen  i  det  gode  Selskab,  at  ogsaa  Dronningens  legi- 
time Søster  Christine  Sophie  Reventlow,  den  mægtige  Stor- 
kansler Grev  U.  A.  Holsteins  Gemalinde,  je\Tiligt  værdigede 
Theatret  sit  Besøg  og  derved  trak  andet  fornemt  Selskab  til- 
huse, for  hvilken  Naade  Montaigu  takker  hende  i  et  fransk 
Vers,     Den  danske  Komedies  Ry  havde  saaledes  kun  et  ganske 

kort  Skridt  at  tilbagelægge  for  at  naa  til  selve  Tronen,  og  inden 
Aarets  Udgang  var  ogsaa  dette  Skridt  gjort.  At  Kongehuset 
skulde  kunne  gjæste  Theatret,  som  jo  var  privat  Eiendom  i 
privat  Drift,  var  neppe  foreneligt  med  hine  Tiders  Etikette,  men 
allerede  i  November  1722  var  det,  utvivlsomt  ved  Eostgaards  og 
Grevinde  Holsteins  Indflydelse,  blevet  tilladt  de  danske  Skue- 
spillere at  give  en  Forestilling  paa  Slottet  for  de  allerhøieste 
Herskaber.  Den  fandt  Sted  den  15.  Januar  1723  og  synes  at 
have  bestaaet  af  de  to  moliéreske  Komedier,  „Den  borgerlige 
Adelsmand"  („Le  Bourgeois  GenUlhomme'^)  i  en  til  Leiligheden 
besørget  Oversættelse,  maaske  af  Rostgaard,  og  „Det  tvungne 
Giftermaal"  („Ze  Mariage  force'-'').  I  den  af  Rostgaard  forfattede 
Prolog  overøser  Thalia  selvfølgelig  den  tilstedeværende  Monark 
med  Taksigelser  for  hans  Naade,  først  og  fremmest  fordi  han 
har  tilladt  hende  „paa  Stadens  Skueplads  at  sige  det  paa  Dansk, 
som  andensteds  er  talt  paa  Græsk,  Latin  og  Fransk,"  altsaa  at 
opføre  klassisk  Komedie  i  dansk  Oversættelse,  og  dernæst  fordi 
denne  Tilladelse  endydermere  har  omfattet  Opførelsen  af  danske 
Originalskuespil:  „Jeg  selv  har  fundet  paa  i  Landets  Sprog  at 
sige  nu  en,  nu  anden  Skjemt",  en  Udtalelse,  der  aabenbart  har 
til  Hensigt  paa  en  diskret  Maade  at  gjøre  Majestæten  opmærk- 
som paa  Tilstedeværelsen  af  et  holbergsk  Repertoire,  hvis  det 
engang  maatte  behage  ham  til  en  Afvexling  at  se  noget  Andet 
end  det  moliéreske.  Forestillingen  gjorde  megen  Lykke  ved 
Hove  og  lader  til  at  være  bleven  gjentagen  den  9.  Februar, 
eller  de  to  Stykker  have  været  opførte  hvert  paa  sin  Aften, 
hvad  „Det  tvungne  Giftermaal"s  ringe  Omfang  dog  synes  at 
tale  imod.  Derimod  var  det  et  daarligt  Varsel  for  Theatrets 
Fremtid,  at  Tronfølgeren,  hvis  pietistiske  Aandsretning  var 
bekjendt  nok,  ikke  var  tilstede  ved  disse  Hofforestillinger. 

Det  danske  Theaters  i  det  Hele  saa  lovende  Begyndelse 
udelukkede  naturligvis  ikke,  at  der  Mand  og  Mand  imellem  kom 
adskillige  kritiske  Bemærkninger  tilorde  hos  Publikum,  efterat 
den  første  Nyfigenhedens  Interesse  havde  sat  sig.  Af  hvilken 
Art  disse  Indvendinger  have  været,  sees  af  Holbergs  Nytaars- 
prolog  1723,  der  i  en  livhg  Form  antyder  de  forskjellige  Smags- 
strømninger  og  søger  at  orientere  Tilskuerne  med  Hensyn  til 
det  nye  Foretagendes  Aand  og  Formaal.  Momus,  den  spottende 

Og  dadlende  Gud,  finder  ikke  Behag  i  de  danske  Skuespil,  fordi 
deres  Satire  ikke  er  ham  hvas  og  skarp  nok;  Krigsguden  har 
det  at  indvende  imod  dem,  at  de  ikke  byde  Øienslyst  nok, 
navnlig  hveiken  Krigs-  eller  Beleiringsscener,  men  udelukkende 
„Skjemt  og  Morale^  som  intet  Andet  tjener  til  end  dysse  Folk  i 
Dvale";  Æskulap  er  forarget  over,  at  Doctorerne  ere  Gjenstand 
for  komisk  Fremstilling  saa  at  sige  i  hver  eneste  Komedie, 
Bellona  er  bange  for,  at  Skuespilkunsten  skal  forlede  det  tappre 
Folk  til  Blødagtighed,  og  Cupido  kan  ikke  interessere  sig  for 
Komedier,  hvori  der  næsten  aldrig  er  Tale  om  Kjærlighed,  „og 
naar  En  elsker,  da  han  elsker  kun  saa  jevnt",  medens  Skildringen 
af  den  sande  Elskov  kræver,  at  man  skal  se  „en  Ungersvend 
udøse  Suk  for  Sø,  for  Skov,  for  Bjerg,  for  Træ,  ja  udaf  Elskov 
dø";  Holberg  plaiderer  ^ro  domo^  naar  han  lader  Sganarel  besvare 
denne  Kritik  med  en  Bemærkning  om,  at  en  saadan  Fremstilling 
af  Kjærligheden  ikke  vilde  være  tidssvarende: 

Saaledes  Skuespil  blev  øvet  fordum  Dage, 
Da  Gjække  pleiede  sig  Livet  at  fratage; 

nu  Folk  kun  Ægteskab  af  Interesse  gjør, 

om  Elskov  derfor  vi  kun  lidet  melde  tør. 
Foruden  dette,  vi  Acteurs  er  mesten  Jyder, 
af  stor  Koldsindigbed.     Ad  Aare  dog  vi  byder 

maaske  Cupido  selv  til  en  Tragoedie 

paa  et  og  andet  Mord,  som  han  kan  faae  at  se. 

Endelig  optræder  som  Repræsentant  for  det  jevne  Galleripublikum 
Vuloanus,  der  allerede  ved  sin  Repliks  kostelige  Metrum  be- 
tegner sig  som  Medlem  af  den  illitteraire  Hob: 

Jeg  gaaer  paa  Comoedien  sommetide. 

sær  naar  jeg  faaer  at  vide, 

at  man  blæser  paa  Trompetter, 

da  gir  jeg  min  Mark  og  mig  en  Time  paa  Galleriet  sætter; 

naar  Musiquen  endet  er,  gaaer  jeg  bort, 

thi  Comoedien  i  sig  selv  agter  jeg  ikke  stort. 

I  Modsætning  til  disse  kritiserende  Udtalelser  tage  Apollo  og 
Thalia  Ordet  til  Forsvar  for  Skuespilkunsten  og  vise  ved  Exempler 
fra  Grækenland  og  Rom,  fra  Ludvig  den  Fjortendes  Frankrig 
og  Elisabeths  England,    at  Litteraturens  Fremgang    har    hævet 

Sprogets  Adel  og  Landets  Ære;  men  blandt  alle  Litteraturens 
Grene  har,  siger  Apollo,  Skuespillet  altid  været  „den  Form  og 
Smede,"  som  dannede  Sproget;  og,  tilføier  han, 

jeg  desforuden  og  kan  vise  anden  Nytte 

for  at  gjendrive  dem,  som  Skuespil  ej  skjøtte. 

Som  bitter  Medicin  en  sund  Comoedie  er, 

som  en  Chirurgisk  Kniv,  der  heler,  naar  den  skjær. 
Den  saarer  Hjerterne,  men  tidt  Forstanden  læger, 
den  først  til  Hævn,  men  strax  tU  Kj  ærlighed  bevæger. 

En  deraf  bliver  vred,  som  seer  sin  Characteer, 

sig  ændrer  siden  og  sin  forrig  Feil  beleer. 

Medens  Apollo  taler  Kunstens  Sag  i  AlmindeKghed,  fører  Thalia 
Ordet  paa  den  unge  danske  Scenes  Vegne,  fremhæver,  hvorlunde 
siden  Komediernes  Begyndelse  Talens  „Zir  og  Herlighed"  er 
tagen  til,  glæder  sig  over,  at  hendes  Flid  ikke  har  været  om- 
sonst, da  hun  „til  Sproget  har  lagt  Øvelse  og  Kunst",  takker 
Kongen  for  hans  Bevaagenhed  og  Tilskuerne  for  deres  kyndige 
Skjønsomhed,  gjør  opmærksom  paa,  hvorledes  hun  nu  og  da  har 
omskiftet  den  originale  Komedies  moralske  Alvor  med  „fremmed 
Gjækkeri",  men  formaner  Publikum  til  endelig  ikke  at  tro,  at 
det  er  af  Mangel  paa  indenlandsk  komisk  Stof,  hun  har  givet 
Repertoiret  denne  Afvexling  —  nei,  tvertimod: 

Gid  I  saa  flittig  vil  herefter  os  besøge, 

som  I  er  flittig  nok  vort  Arbeid  at  forøge, 

gid  kiui  vor  Skueplads  saalænge  maa  bestaa, 
som  Folk  vil  Daarhghed  og  store  Feil  begaa. 

Holberg  forsømte  ikke  nogen  Leilighed  til  at  veilede 
sin  Samtid  med  Hensyn  til  den  rette  Opfattelse  af  den  nye 
Faktor,  som  med  Komedierne  var  indtraadt  i  Hovedstadens  og 
Folkets  Liv.  Da  han  i  Begyndelsen  af  1723  udgav  de  fem  af 
sine  Skuespil,  som  vare  komne  til  Opførelse  i  Scenens  første 
Trimester,  lod  han  sit  alter  ego  Just  Justesen  indlede  dem  med 
en  „Betænkning",  hvori  han  ogsaa  drøfter  det  sociale  Spørgs- 
maal,  „om  det  er  sømmehgt  og  anstændigt  for  smukke  Mænds 
Børn  at  lade  sig  bruge  til  theatralske  Exercitier";  han  besvarer 
det  naturligvis  i  en  Aand,  der  uden  Omsvøb  gaaer  ud  paa  at 
hæve    Skuespillerstandens    selskabelige    Anseelse,    om    han    end 

forestiller  sig  denne  Nobilitering  lettere,  end  den  virkelig  var, 
fordi  han  betragter  Samfundslegemet  snarere  som  en  mekanisk 
end  som  en  organisk  Sammensætning.  Han  gaaer  ud  fra  den 
blotte  Mode  som  det,  der  er  normgivende  for  hvad  der  kaldes 
„Decorum  eller  Bienséance''^  „I  Engeland  og  Frankrig",  siger 
han,  „er  det  Landets  Mode,  at  Præster  gaa  paa  Komedie  og 
Kaffehuse,  hvorfor  det  ikke  mer  er  usømmeligt.  Saasnart  derfor 
at  den  høie  Øvrighed  siger,  at  det  ikke  skal  holdes  usømmeligt, 
for  skikkelige  Folk  at  lade  sig  bruge  til  Skuespil,  saa  bliver 
det  strax  ikke  mer  usømmeligt,  og  saasnart  aUe  Byens  Præster 
resolverede  sig  til  at  gaa  paa  Komedie,  var  det  dem  ikke  mere 
uanstændigt  end  Geistligheden  udi  Engeland  og  Frankrig;  lige- 
som naar  en  fornemme  Dame  vilde  resolvere  sig  til  at  sidde 
engang  paa  Parterren,  blev  det  holdet  for  en  meget  anstændig 
Mode  for  Borgerkoner  at  gjøre  det  Samme.  Saa  at  alle  slige 
Øvelser,  naar  de  ikke  ere  syndige,  saasnart  Landets  Mode  siger 
at  ere  sømmelige,  blive  de  strax  sømmelige,  og  saa  snart  den 
høie  Øvrighed  sætter  andet  Navn  derpaa,  stride  de  strax  mod 
den  saakaldte  Bienséance.  Jeg  vil  ikke  tale  om  de  mange  brave 
Folk  i  vore  Tider,  der  i  deres  Ungdom  have  ageret  Komedier 
og  siden  ere  blevne  forfremmede  til  Akademi,  Kirker  og  Skoler; 
thi  det  er  ligesaa  let  som  ufornøden  at  bevise". 

I  denne  sin  Fortale  til  første  Tome  af  sine  ^Comoedier^ 
sammenskrevne  for  den  nyoprettede  danske  Skueplads",  nævner 
Holberg  foruden  de  allerede  opførte  fem  Skuespil  Titlerne  paa 
ikke  mindre  end  ti  nye  Stykker,  „som  ligge  færdige".  Et  af 
dem  kom  Theatret  tilgode  allerede  i  Forsommeren  1723,  da  der 
paa  Grund  af  Terminen  var  en  stærk  Tilstrømning  af  Land- 
eiendomsbesiddere  og  Provinsboere  til  Kjøbenhavn.  Paa  selve 
Terminens  Aabningsdag  opførtes  „Den  ellevte  Juni"  første 
Gang,  et  Vidnesbyrd  om  den  unge  Scenes  Iver  for  at  forøge 
Repertoirets  Tiltrækningskraft  ved  at  give  det  en  aktuel  Karakter, 
men  i  ikke  ringere  Grad  et  Vidnesbyrd  om  Holbergs  Bered- 
villighed til  at  gjøre  Sit  for  at  skaffe  Skuespillerne  en  pekuniair 
Succes,  selv  om  han  maatte  lempe  sine  kunstneriske  Principer 
efter  Kassens  Tarv.  Han  betegner  derfor  vel  i  sine  Livs- 
erindringer „Den  ellevte  Juni"  som  en  „meget  lystig"  Komedie, 
men  tilføier,    at   den    er   „efter   almindelig   Smag",    det  vil   sige 

skreven  med  det  grovere  Publikum  for  Øie,  „thi  jeg  maa  under- 
tiden sætte  min  egen  Humeur  tilside  og  hænge  den  Madding 
paa  Krogen,  som  jegveed  Publikum  helst  vil  bide  paa".  Maddin- 
gen er  i  dette  Tilfælde  dels  Slutningen  af  tredie  Akt,  hvor 
Børsen  med  alt  dens  Liv  fremstilles,  saaledes  at  „Personerne  kan 
tale,  hvad  de  vil,  thi  man  hører  kuns  Lydet",  dels  Vægterslags- 
maalet  og  de  andre  massive  Scener  i  sidste  Akt.  Stykket  gjorde 
da  ogsaa  megen  Lykke  hos  det  haardhudede  Proprietairpublikum, 
men  vakte  ikke  dets  Smag  for  Repertoirets  ædlere  Bestanddele; 
allerede  i  Juli  maatte  Theatret  standse  sine  Forestillinger  paa 
Grund  af  det  daarlige  Besøg,  og  Capion,  der  trods  de  første 
Maaneders  gode  Indtægter  laa  i  stadig  Krig  med  sine  Kreditorer 
og  endog  en  Tid  havde  unddraget  sig  deres  Efterstræbelser  ved 
Flugten,  blev  arresteret  for  Vexelgjæld.  For  at  hajis  Fallit  ikke 
skulde  afbryde  Theatrets  Virksomhed  for  et  længere  Tidsrum, 
leiede  Montaigu  det  af  ham  for  een  Forestilling  om  Ugen; 
hyppigere  troede  man  ikke  at  kunne  drage  Folk  tilhuse. 

Saaledes  tog  Virksomheden  da  sin  Begyndelse  igjen 
sidst  i  September  1723.  Det  første  holbergske  Stykke,  som 
kom  til  Opførelse,  var  „Barselstuen"  med  Pilloy  som  Barsel- 
konen, hvorved  der  for  lange  Tider  skabtes  en  Tradition  om 
denne  Rolles  Udførelse  af  et  Mandfolk,  medens  den  i  vore  Dage 
er  bleven  en  af  de  klædeligste  Roller  for  Theatrets  Dame- 
personale; Komedien  vakte  Manges  Forargelse,  siger  Holberg, 
„saasom  den  var  ret  et  Speil  paa  Fruentimmers  Sæder".  I  Be- 
gyndelsen af  1724  kom  Enaktskomedien  „Det  arabiske 
Pulver"  frem  og  gjorde  Lykke.  Den  er  et  af  Vidnesbyrdene 
om  Holbergs  lykkelige  og  lette  Frembringelsesevne  i  disse  Aar; 
thi  skjøndt  han  omkring  Nytaarstid  1723  havde  femten  store 
Komedier  færdige,  hvoraf  da  endnu  kun  de  fem  vare  spillede, 
afventede  han  ikke  Restens  Optagelse  paa  Repertoiret,  men 
skrev  udenfor  Ordenen  den  her  nævnte  Enakter  samt  to  andre 
Stykker,  der  ganske  særligt  havde  til  Hensigt  at  hjælpe  paa 
Theaterforetagendets  Status  ved  at  lokke  det  store  Publikum 
til  Huset. 

Det  første  var  „Julestuen",  hvis  lille  Kjærligheds- 
intrige  havde  saameget  af  det  Pikante  ved  sig,  at  den  kunde 
interessere  den  fornemme,  mere  blaserede  Del  af  Tilskuerpladsen, 

medens  dens  lystige  Løier:  Arv  som  Julebuk,  Examinations- 
scenen  og  det  groteske  Slutningsspektakel  ret  vare  Føde  for 
den  store  Mængde;  ved  den  første  Opførelse  var  Jubelen 
over  denne  overgivne  Julekomedie  da  ogsaa  saa  stor,  at  man 
—  fortæller  Holberg  —  „neppe  kunde  høre  et  Ord  deraf,  saa 
stærkt  lo  Tilskuerne,  og  det  var  neppe,  at  Komedianterne  selv 
kunde  bare  sig,  saa  at  man  nær  havde  maattet  brække  den  af 
paa  Halvveien," 

Omtrent  samtidigt  med  „Julestuen"  fremkom  „Maske- 
raden", og  de  to  Stykker  gjorde  længe  hinanden  Selskab  paa 
Plakaten.  Denne  ypperlige  Komedie  vandt  almindeligt  Bifald, 
hos  det  brede  Lag  paa  Grund  af  Forklædningsscenerne  og  navnlig 
det  indlagte  Intermedium,  som  præsenterede  en  Maskerade  i 
fuld  Gang,  hos  den  fine  Portion  fordi  „Indholdet  er  sødt  og 
forliebt",  mener  Holberg,  men  tillige,  og  nok  saa  meget,  fordi 
Stykkets  Raisonnement  blev  et  Indlæg  i  et  af  Dagens  brændende 
Emner.  Læserne  ville  mindes,  at  Capions  Theaterprivilegium 
hjemlede  ham  Ret  til  at  lade  afholde  Maskerader  i  Skuespil- 
huset. Flere  saadanne  havde  fundet  Sted,  og  da  disse  Arrange- 
menter viste  sig  at  være  ret  indbringende,  overtog  en  af 
Skuespillerne,  Ulsøe,  Ledelsen  af  dem  i  det  Tidsrum,  da  Privilegie- 
haveren  holdt  sig  skjult  for  sine  Kreditorer.  Af  Bekjendtgjørelsen 
om  en  af  disse  Maskerader  sees  det,  at  de  begyndte  om  Efter- 
middagen Kl.  6,  at  man  for  en  Adgangspris  af  to  Sletdalere 
blev  opvartet  med  The  og  Kaife  samt  delagtig  i  Bortlodningen 
af  en  smuk  Sølv-Snustobaksdaase  (ellers  var  Entreen  betydeligt 
billigere),  at  alle  honnette  Fruentimmere  havde  fri  Adgang,  naar 
de  iforveien  personligt  afhentede  Billet,  at  man  kunde  møde 
maskeret  eller  umaskeret,  alt  efter  Behag,  og  for  en  billigere 
Betaling  overvære  Maskeraden  som  Tilskuer  i  Loge  eller  Galleri. 
Fornøielsen  bestod  naturligvis  i  Dans,  Courtiseren  og  mer  eller 
mindre  pikante  Intriger,  men  tillige  i  Hazardspil,  og  denne  sidste 
Adspredelses  Overhaandtagen  gav  Maskeraderne  deres  Banesaar, 
idet  Politimesteren  i  Begyndelsen  af  1724  simpelthen  forbød 
deres  Afholdelse.  Det  tør  næsten  antages,  at  Skuespillerne  (der 
tidligere  havde  henvendt  sig  til  den  uheldigt  bekjendte  Forfatter 
J.  R  Paulli  i  samme  Anledning)  have  havt  en  Fornemmelse  af, 
at  Forbudet  laa  i  Luften,  og  derfor  bedt  Holberg  om  at  besværge 

det  ved  at  tale  Maskeradernes  Sag  fra  Scenen.  Nu  kom  hans 
Defension  forsaavidt  for  sent,  som  Forbudet  allerede  var  ud- 
stedt, inden  Stykket  naaede  til  Opførelse,  men  i  en  anden  Hen- 
seende kom  det  beleiligt  nok,  idet  det  i  Intermediet  fremstillede 
en  af  disse  meget  omtalte  Maskerader  for  Parterrets  og  Galle- 
riets undrende  Publikum  og  i  sin  Handling  og  sit  Raisonnement 
indeholdt  et  paa  eengang  saa  forstandigt  og  saa  frisindet  For- 
svar for  hin  Art  af  Selskabelighed,  at  de  fornemmere  Tilskuere 
følte  sig  høilig  tiltalte  af  denne  indirekte  Kritik  over  et  Forbud, 
som  havde  grebet  forstyrrende  ind  i  deres  Omgangsliv.  „Maske- 
raden" blev  derfor  „efter  mangfoldige  honnette  Folks  Begjæring" 
spillet  tre  Gange  i  Rad,  „hvilken  Lykke  ingen  Komedie  endnu 
har  havt  hos  os",  siger  Holberg. 

Af  de  Skuespil,  han  havde  liggende  i  sin  Skrivebords- 
skuffe, bragtes  de  to  til  Opførelse  i  Foraaret  1724;  om  den  Mod- 
tagelse, de  fandt,  udtaler  han  sig  i  sin  Selvbiografi  saa  svævende 
og  forbeholdent,  at  man  neppe  tager  feil  i  at  antage  deres  Succes 
for  tvivlsom  til  Trods  for  eller  maaske  netop  paa  Grund  af  deres 
Komiks  drastiske  Kraft;  begge  have  de  ved  Emnerne  for  deres 
Satire  maaske  bidraget  til  at  kølne  den  Deltagelse  for  Theatret, 
som  andre  Stykkers  mindre  nærgaaende  Lystighed  maatte  have 
vakt.  Havde  Stygotiernes  nærsynede  Slægt  end  aldrig  hørt  til 
den  danske  Komedies  jevnlige  Gjæster,  saa  havde  til  Gjengjæld 
von  Tyboernes  rødkjolede  Korps  været  saameget  des  stadigere 
Indehavere  af  Logernes  og  Prosceniets  Pladser,  og  hos  begge 
Parter  maatte  Handlingen  i  „Jacob  von  Tyboe"  vække  en 
Forargelse,  der  naturligst  gav  sig  Luft  overfor  Theatret  i  et 
forstærket  underjordisk  Nedbrydningsarbeide  fra  de  Førstes,  i 
Udeblivelsens  følelige  Protest  fra  de  Sidstes  Side.  Om  sit 
komiske  Lunes  kaadeste  Barn,  den  trods  Skjemtens  drøje  Djærv- 
hed gratieust  legende  Parodi  „Ulysses  von  Ithacia",  siger 
Holberg  vel  selv,  „at  den  ligesaa  vel  behagede  den  gemene 
Mand,  der  ellers  ikke  pleier  at  finde  synderlig  Smag  i  moralske 
og  kritiske  Fabler,  som  den  var  angenem  for  de  store  og  for- 
nemme Folk",  men  Tonen  i  denne  Forsikkring  er  saa  afdæmpet 
i  Forhold  til  hans  Beretninger  om  de  utvivlsomme  Succes'er,  at 
man  temmelig  roHg  kan  betegne  PublikuAis  Forstaaelse  .  af 
Satiren  i  „Ulysses"  som  tvivlsom  og   dets  Interesse  for  Stykket 

som  middelmaadig.  Grundene  hertil  kunne  søges  dels  i  den 
Omstændighed,  at  Gjenstanden  for  Persiflagen  ikke  var  umiddel- 
bart nærværende,  idet  den  tydske  Komedie,  „som  tilforn  pleiede 
at  spilles  her  af  Landstrygere",  hørte  en,  om  ikke  meget  fjern, 
saa  dog  forgangen  Tid  til;  dels  den,  at  Stykkets  uendelig  frie 
Lystighed  neppe  er  bleven  forstaaet  af  de  mange  blandt  Til- 
skuerne, som  selv  en  Stund  forinden  havde  udgjort  Haupt-  und 
Staatsactionernes  troende  Publikum  og  nu  maaske  med  samme 
Troskyldigbed  tog  hele  den  bagvendte  trojanske  Verden  for 
Alvor;  den  Optagelse,  der  snart  efter  blev  „Melampe"  til  Del, 
berettiger  ialfald  til  at  forudsætte  et  ikke  ringe  Kvantum 
Naivetet  hos  en  Del  af  Datidens  Theatergjængere.  Ydede  dette 
Udvalg  af  Holbergs  dramatiske  Porraad  saaledes  ikke  hans 
kjære  danske  Skueplads  den  Støtte,  han  havde  ønsket  at  bringe 
den,  saa  var  han  Mand  for  at  gribe  den  nærmeste  Leilighed  til 
atter  at  sætte  den  i  Rapport  til  Publikum  ved  at  lempe  sig 
efter  dets  Smag:  han  improviserede  udenfor  Rækken  af  sine 
færdige  Skuespil  i  Juli  Maaned  den  liflige  Sommerkomedie 
„Kildereisen",  hvis  Intermedium  med  de  vandrende  Kilde- 
gjæster,  Bønderne,  der  gaa  Sommer  i  By  med  Maigrene  og 
Faner,  og  Livet  paa  Kildepladsen  atter  for  en  Stund  bragte 
Folk  i  Huset  og  Penge  i  Kassen. 

Men  een  Forestilling  om  Ugen  var  ikke  nok  til  at  bære 
et  Theaterforetagende,  flere  kunde  der  ikke  gjøres  Regning  paa 
med  et  vankelmodigt  og  i  Grunden  interesseløst  Publikum,  og 
de  Extrahonorarer ,  som  den  ved  Hove  velsete  Montaigu  havde 
indkasseret  ved  nu  og  da  at  spille  paa  Slottet,  truede  med  at 
ophøre  paa  Grund  af  Kongens  Svagelighed.  Saaledes  slæbte 
Aaret  sig  kummerligt  til  Ende,  og  Nyaaret  1725  oprandt  under 
bedrøvelige  Udsigter  for  de  stakkels  Akteurer,  der  endog  for  en 
Tid  spredtes  ad  „til  Jylland,  Fyen  og  Norge"  for  at  bjerge 
Føden  hver  for  sig.  Den  eneste  Lysstraale  i  Mørket  var  det 
Tilløb,  som  Holbergs  „Melampe"  atter  for  en  lille  Tid  tilveie- 
bragte,  en  Succes,  der  ikke  var  mindre  kjærkommen,  fordi  den 
vistnok  var  uventet  —  uventet  ialfald  i  den  Form,  hvori  den 
viste  sig,  idet  Tilskuerne  vel  lo  af  de  komiske  Scener,  men, 
uden  Anelse  om,  at  den  pathetiske  Stil  tilsigtede  en  parodisk 
Virkning,  svømmede  i  Taarer  under  de  rørende  Optrin,  en  Virk- 

ning,  der  lader  sig  forklare  af  Publikums  Mangel  paa  Kjendskab 
til  den  litteraire  Satires  Væsen  og  Midler,  men  dog  endnu  mere 
af  Tragikomediens  egen  Mangelfuldhed  netop  i  samme  Henseende, 
idet  den  pompeuse  Form  holder  sig  saa  nøie  og  nær  op  mod 
det  Forbillede,  den  vil  travestere,  at  Lunet  ikke  faaer  Plads  til 
at  røre  sig.  Om  den  næste  Komedie,  som  kom  til  Opførelse  i 
denne  trange  Vinter,  „Uden  Hoved  og  Hale",  siger  Holberg 
med  Rette,  at  den  „er  smukkere  at  læse  end  at  se  ageres", 
skjøndt  Handlingens  trættende  Parallelisme  og  den  moraliserende 
Ovidius'  trivielle  Forstandsmæssighed  kan  gjøre  den  tung  nok 
ogsaa  som  Læsedrama.  Den  gjorde  ingen  Lykke  ved  Op- 
førelsen. 

For  de  femten  hidtil  nævnte  Skuespil  gjør  Holberg  Rede 
i  det  første  af  sine  autobiografiske  Breve,  dateret  31.  Decbr.  1727; 
de  forelaa  dengang  alle  trykte  i  de  tre  Bind  af  Hans  Mikkelsens 
Komedier  1723—26.  Ved  Jevnførelse  med  Just  Justesens  Be- 
tænkning til  første  Bind  sees  det,  at  der  desuden  henlaa  fire 
uopførte  Skuespil  i  Manuskript,  nemlig  „Den  Stundesløse", 
„Erasmus  Montanus",  „Don  Ranudo"  og  „Hexeri  eller  blind 
Aliarm",  af  hvilke  det  første  dog  kom  til  Opførelse  inden  det 
ovenfor  angivne  Tidspunkt  for  det  biografiske  Fragments  Afslut- 
ning; fremdeles  opførtes  indenfor  denne  Tidsgrændse  fire  nye 
Stykker,  der  indtil  da  ligeledes  kun  existerede  som  Manuskript, 
nemlig  „Henrik  og  Pernille",  „Diderich  Menschenskræk",  „Den 
pantsatte  Bondedreng"  og  „Pernilles  korte  Frøkenstand".  Af 
disse  Komedier  maa  „Henrik  og  Pernille"  indregistreres  i 
Repertoiret  paa  det  Stadium ,  vi  her  ere  naaede  til ,  thi  blandt 
de  Plakater,  der  ere  reddede  fra  Theatrets  første  Tid,  findes  paa 
det  kgl.  Bibliothek  en,  der  bekjendtgjør  Opførelsen  af  Stykket 
Fredagen  den  22.  December,  og  endda  ikke  for  første  Gang, 
men  som  „af  Store  og  Smaa  paany  forlangt" ;  men  af  de  Aar- 
gange,  der  her  kan  være  Tale  om,  er  1724  den  eneste,  i  hvilken 
den  22.  Decbr.  indtræffer  paa  en  Fredag.  Opførelsen  af  „Henrik 
og  Pernille",  falder  saaledes  omtrent  samtidigt  med  „Melampe" 
og  „Uden  Hoved  og  Hale",  og  naar  Overskou  („Den  danske 
Skuepl."  I.  S.  230  og  254)  henlægger  den  til  Tiden  efter  Kata- 
strofen i  Aaret  1725,  maa  han  have  overseet  eller  ikke  kjendt 
denne  Plakats  Tilværelse.     At  Holberg  ikke  omtaler  Opførelsens 

Virkning  paa  Publikum,  har  sin  Grund  i,  at  han  i  Autobiogra- 
fien overhovedet  kun  indlader  sig  paa  en  nærmere  Omtale  af 
de  trykte  Komedier,  aabenbart  for  at  det  hos  Læseren  forud- 
satte Kjendskab  til  dem  skal  kunne  støtte  og  supplere  hans 
Udtalelser. 

Theatret  naaede  da  ud  over  Yintermaanederne ,  omend 
dets  Kaar  vare  trange,  men  hen  paa  Foraaret  1725  lod  den 
truende  Krise  sig  ikke  afværge  længer;  i  Mai  maatte  Montaigu 
standse  sine  Betalinger  og  søge  kongeligt  Protectorium  imod  sine 
Kreditorer  for  et  Tidsrum  af  to  Aar,  senere  udvidet  til  tre. 
Holberg,  der  havde  mærket,  at  „hans  Kræfter  gik  fra  ham  ved 
den  idelige  Skrivning",  reiste  til  Paris  for  at  rekreere  sig  samt 
sondere  Forholdene  for  sine  danske  Komediers  Omplantning  paa 
fransk  Grund,  og  Theaterbygningen  paatænktes  af  Prioritets- 
haveren, Generalmajor  Arnold,  ombygget  til  et  Bryggeri.  Men 
Akteurerne  havde  ikke  saa  nemt  ved  at  opgive  den  vante 
Virksomhed,  skjøndt  den  knap  nok  havde  sultefødet  dem. 
De  vilde  gjøre  endnu  et  Forsøg  paa  at  redde  Foretagendet 
ved  at  gribe  den  Redningsplanke,  som  saa  mange  Skuespillere 
senere  have  klamret  sig  til  for  at  holde  en  Theaterentreprise 
oppe  under  Lederens  Insolvens:  de  forenede  sig  om  „at  spille 
paa  Deling".  Der  gik  imidlertid  Maaned  paa  Maaned,  inden 
den  forretningssnilde  General  ^  som  havde  baade  Privilegium 
og  Theaterbygning  i  Pant,  vilde  bestemme  sig  til  et  endeligt 
Arrangement.  I  hele  Eesten  af  Aaret  1725  stod  Komedie- 
huset lukket,  og  først  i  Foraaret  1726  var  man  naaet  saa  vidt, 
at  der  kunde  tænkes  paa  Forestillingernes  Gjenoptagelse,  idet 
der  var  blevet  afsluttet  en  Kontrakt,  som  berettigede  Privilegie- 
og  Theater-Eieren  til  forlods  at  udtage  Leien  af  hver  enkelt 
Aftens  Bruttoindtægt,  hvorefter  Restbeløbet,  med  Fradrag  af 
de  aftenlige  Udgifter  og  andre  Debetposter,  fordeltes  mellem 
de  Spillende  efter  en  mellem  dem  aftalt  Skala. 

Noget  forinden  Theatrets  Gjenaabning  maa  Holberg,  der 
forlod  Paris  i  Februar,  være  kommen  tilbage  til  Kjøbenhavn,  og 
det  er  højst  sandsynligt  hans  Tilsagn  om  vedvarende  Bistand, 
der  har  givet  Skuespillerne  det  endelige  Grundlag  for  Iværk- 
sættelsen af  deres  Beslutning.  Allerede  en  af  de  første 
Forestillinger    bragte    en   holbergsk    Nyhed    frem:     „Diderich 

Menschenskræk",  som  Forfatteren  selv  kalder  „et  af  sine 
behageligste  Stykker."  Kun  nogle  Uger  senere  kom  „Den 
pantsatte    Bondedreng"    paa    Scenen,    og    i    Slutningen    af 

Aaret  eller  i  Begyndelsen  af  1727  spilledes  „Den  Stundes- 
løse", indtil  endelig  Førsteopførelsen  af  „Pernilles  korte 
Frøkenstand"  den  3.  Februar  afsluttede  denne  Serie  holberg- 
ske  Qaver  til   den   danske  Skueplads,    hvis  B-epertoire   desuden 

sees  at  have  indeholdt  de  tidligere  indstuderede  Stykker 
„Arabiske  Pulver",  „Ellevte  Juni",  „Henrik  og  Pernille", 
„Politiske  Kandestøber",  „Jean  de  France",  „Gert  Westphaler", 
„Maskeraden",  „Julestuen",  „Ulysses  von  Ithacia". 

Som  altid  hvor  et  Konsortium  seer  sin  pekuniaire  For- 
del nøie  sammenknyttet  med  et  Theaterforetagendes  materielle 
Udbytte ,  tog  man  ikke  i  Betænkning  at  tage  sin  Tilflugt  til 
Effekter,  der  kunde  antages  at  øve  en  forstærket  Dragningskraft 
overfor  Publikum.  Man  prøvede  det  med  Udstyrsstykket,  idet 
man  opførte  „Le  Port  de  Mer,  paa  Dansk  Toldboden  eller  Sø- 
havnen, hvorudi  bliver  præsenteret  hele  Prospekten  af  Rheden, 
saaledes  som  den  i  disse  Dage  har  været,  med  mangfoldige 
Orlogsskibe,  Trekroner,  andre  smaa  Fartøi  og  Chalupper,  som 
ro  her  og  der  i  Vandet ,  hvilket  altsammen  bliver  hel  kost- 
bart, saa  haabes  og,  at  det  skal  blive  meget  fornøieligt  og 
behageligt  for  Tilskuerne;  desforuden  bliver  samme  Stykke  ud- 
pyntet med  adskillige  rare  Danse".  Ved  Gjenoptagelsen  af 
Moliéres  „Amphitrion"  bebuder  Plakaten,  at  dens  velbekjendte 
„Presentationer"  skulle  vise  sig  i  en  meget  forbedret  Skikkelse, 
.,saa  at,  naar  Jupiter  lader  sig  tilsyne  i  sin  Gloire,  er  hele 
Theatrum  illumineret,  hvilket  bliver  meget  fornøieligt  at  se".  En 
fransk  Dansemester  og  hans  Hustru,  hvilken  sidste  foruden 
Dansen  ogsaa  dyrkede  Sangen,  passerede  Kjøbenhavn  paa  Reisen 
fra  Stockholm;  de  bleve  strax  engagerede  og  sees  at  have  del- 
taget i  et  temmelig  stort  Antal  Forestillinger,  Imellem  Akterne 
af  „Den  ellevte  Juni"  havde  Franskmanden  „den  Ære  at  opvarte 
Tilskuere  med  to  Danse  af  ham  selv  og  hans  Kone  tillige,  der-  • 
næst  med  en  Dans  af  ham  selv  alene;  endelig  vil  hans  Kone 
gjøre  sin  Flid  at  vise  sin  Perfektion  i  Syngen.  Allersidst  til 
Slutning  af  Stykket  bliver  danset  en  ganske  hel  comiqve  Ballet 
af  6  Personer:  3  Bønder  og  3  Bønderkoner,  hvilket  altsammen 
formodentlig  ikke  lidet  skal  fornøie  Tilskuerne";  Handlingen  i 
Holbergs  Koniedie  har  altsaa  været  afbrudt  af  Dans  i  alle 
Mellemakter.  Mellem  „Den  Pantsatte  Bondedreng"  og  „Henrik 
og  Pernille"  bleve  Tilskuerne  „opvartede  med  en  Comique 
Jalousie,  Dans  af  tre  Personer",  og  til  Slutning  med  ,,en  Italiensk 
Nat,  som  bestaaer  af  Harlequins  og  Scharamouche''^ ,  I  Intermediet 
til  „Maskeraden"  foredrog  „Dansemesterens  Kone  en  hel  Cantate'^ 


VANSKELIGE    FOKHOLD.  131 


Og  Molieres  „Indbildt  Syge"  opførtes  med  en  Efterligning  af 
Doktorkreationens  koreografiske  Del:  „en  Ballet  af  Apothekere, 
som  dansende  gjør  deres  Exercitier  med  CZ«s^er-Piberne",  Den 
største  EfPekt  synes  dog  den  saakaldte  „Møllerdans"  at  have 
budt  paa;  skjøndt  den  ifølge  Plakaten  varede  over  en  halv  Time, 
trættede  den  dog  ikke  Publikum,  men  den  fornyede  ogsaa  jevnlig 
sin  Tiltrækningskraft  ved  „mange  lystige  Forandringer",  af 
hvilke  en  bestod  i,  at  Dansemesteren  gjorde  „en  besynderlig 
Tour  fra  den  længste  Loge  Nr.  8  lige  ned  paa  Theatret."  Den 
franske  Dansers  Gjennemrejse  blev  til  et  flere  Maaneders  Op- 
hold; han  er  rimeligvis  bleven  knyttet  til  Selskabet  som  Part- 
haver og  fik  desuden  den  19.  Juli  1726  en  Benefice,  bestaaende 
af  „Den  politiske  Kandestøber"  med  indlagt  „italiensk  Nat". 

Men  trods  alle  Anstrengelser  for  at  fastholde  Publikums 
Interesse  for  Forestillingerne  baade  ved  deres  indre  Værd  og  ved 
ydre  Tillokkelser,  gik  det  dog  tilbage  med  Besøget,  og  jevnligt 
maatte  det  komme  under  Drøftelse,  om  man  ikke  gjorde  bedst  i 
at  lukke  Huset.  Selv  Plakaternes  officielle  Tale  røber  nu  og  da 
Tilstandens  Uholdbarhed,  saaledes  den  paa  næste  Side  meddelte 
af  11.  Novbr.  1726,  der  bebuder  Skuespillenes  snarlige  Ophør 
„for  gyldige  Aarsagers  Skyld",  samtidig  med  at  den,  vistnok  ikke 
uden  en  tilsigtet  Galgenhumor,  anmelder  Opførelsen  af  „Banque- 
routeren".  For  denne  Gang  drev  Krisen  dog  over;  de  danske 
Skuespillere  bragte  en  uventet  Afvexling  ind  i  deres  Repertoire 
ved  efter  det  fornemme  Publikums  Opfordring  at  spille  fransk 
Komedie,  hvortil  de  i  Familien  Montaigu  samt  Pilloy  havde  en 
god  Stamme  og  i  det  øvrige  Personale  sagtens  lærvillige  Kræfter ; 
to  Aftener  i  December  opførtes  for  den  franske  Minister  og  la 
haute  volée  „Andromaque"  og  „Mithridate"  af  Racine  samt  de  to 
Smaastykker  af  Regnard:  ^Attendee-moi  sous  Vorme""  og  ,^La  Sere- 
nade^. Slige  extraordinaire  Bedrifter  kunde  dog  aldrig  faae 
andet  end  Undtagelsens  Interesse,  og  den  S,  129  aftrykte  Plakat 
af  3.  Februar  1727  med  Førsteopførelsen  af  en  holbergsk  Komedie 
indvier  os  paany  i  Miseren,  der  nu  var  naaet  saa  vidt,  at  man 
den  foregaaende  Spilleaffeen  havde  maattet  aflyse  den  berammede 
Forestilling,  fordi  der  kun  var  solgt  for  otte  Rigsdaler  ved 
Kassen,  medens  de  aftenlige  Udgifter  beløb  sig  til  tredive;  „de 
fattige  Akteurer"  bede  ydmygelig  om  Tilgivelse  for  den  „Faute", 

de  monne  have  begaaet,  og  love,   at  den  nu  annoncerede  Fore- 
stilling (en  Premiere!)  skal  blive  given,    hvor  faa  Tilskuere  der 

Privilegerede  ^nfTC 

ACTEURS 

©eces  Theatrum ,  m  Qt  forc  flttte  twnit  flf  berf  ? 

Mixbt^t  ©rpEfrr/  rfter  en  bøD^mw  Sffalning/ 

BANQUEROUTEREN 

^etiD  panffQfte  SSonDe^^reng 

Henrich  09  Pernille. 

Smetlrm  SIctcrne  blmt  tian^n  og  (lungct. 

(tø  fer  for  QDltfgc  SJatfagtré  (IclD. 

Pr f (fen  fortern/  fomptiDr^e&aguoiai  bioaam Dette ©fu^ 

6pit/  er  laoletfé  mfcmtft/ 

i^ttct  ^crfon  befaler  poa  Thearro  i  @l«tt)alec 

Utit  en  of  De  menemffe  Loger       •  1  ®lefOQl« 

UDi  be  unt)erf]e  Loger        •  •       ^  QJ?arf 

Par  Terre  «  *  •  2  S?iQtf 

Jaa  Galleriet  »  #  1  ^orf 

Soc  en  l>eei  Loge  befalet  fom  for  4  "^Jcrfoner. 
3ltflemaat)e  ombebe^  be,  fom  forlange  en  t)cei  Loge,  at  addredere  fig  ril  Mr. 
Montaigu.boenbeé  bos  ^tibl)uø5ercn  pao  S^ongenfi ^iJ'^t)?  %oyx). 

Theatrum  er  pao  bet  fcebuanlt'øe  ®feb  t  ^rønncgobcn  faa  fanb  og  Stebba* 
bernc  tgiennem  forten  t  ©or^ersgat)? n  tnblabeé ;  ^cøvnbelfcn  ff eet 
praccife  :^loffen  ^,Qt  bet  5lloffen  7  fanb,  |)ftue  @nbe. 

end  maatte  indfinde  sig.      Men   allerede    den  tolvte  i  Maaneden 
er  man  kommen   til   det  sørgelige  Resultat  at  maatte  bestemme 

et  Tidspunkt  for  Skuespillenes  definitive  Ophør ;  Plakaten  ansætter 
„Den  borgerlige  Adelsmand"  til  Opførelse  og  tilføier  saa:  „Og 
som  der  nu  kun  er  fem  Gange  tilbage  for  de  stakkels  danske 
Skuespil,  at  de  kan  have  den  Ære  at  lade  sig  se  af  Tilskuerne, 
og  Acteurerne  derudover  har  udvalt  i  denne  korte  Tid  deres 
allerbedste  Stykker,  saa  haabes  der,  at  de  rette  Liebhavere  nu 
disse  faa  Gange  lader  se,  hvad  Godhed  de  altid  har  baaren  for 
det  danske  Theater".  Den  indre  Opløsning,  som  ved  slige 
Institutioner  gjerne  gaaer  Haand  i  Haand  med  trange  Forhold, 
synes  at  røbe  sig  paa  Plakaten  for  Mandagen  den  17.  Februar 
1727  (der  ved  en  Trykfeil  bærer  Aarstallet  1726,  medens  Uge- 
dagen kun  passer  paa  1727),  thi  ved  dens  Trykning  er  Aftenens 
Program  endnu  ikke  blevet  saaledes  fastslaaet,  at  man  veed, 
hvilket  af  de  lovede  „allerbedste"  Stykker  der  skal  gives  efter 
Hovedpjecen: 

icn  opl)iatet)c  ^orWrtfc 

Pernilles  forte  grølfenflanb. 

©om  Sørfle  Sang  ^iom  fiot^ffui^oBiilflntm. 

^txtfttx^al  (øl&i  n  af  U  aQ(cbef)e  etpetrr/ fom  Ut  tt  mucKat 

at  foreOtUc. 

Endnu  til  det  Sidste  kjæmper  man  dog  for  Livet  med  stadigt 
nye  Vaaben.  Fastelavnsmandag  den  24.  Februar,  da  Plakaten 
bebuder,  at  der  nu  er  „ikkun  en  eneste  Gang  tilbage,  at  de 
danske  Komedier  nogentid  bliver  mere  seet",  nøies  man  ikke 
med  et  Greb  i  det  gamle  Repertoire,  men  opfører  som  Nyhed 
Le  Noble's  „De  to  Arlequins"  og  haaber  ved  dette  til  Dagens 
Lystighed  svarende  Valg  af  Stykke  at  skulle  faae  „den  Ære  at 
spille  for  en  smuk  og  anseelig  Forsamling." 

Den  følgende  Aften  var  „den  allersidste  Slutning." 
Skuespillernes  Farvel  til  deres  Publikum  havde  dog  ikke  den 
trykkede  og  tunge  Afskeds  Karakter;  paa  den  Scene,  hvor 
Skjemten  havde  havt  sit  Hjem,  skulde  Tæppet  ikke  falde  for 
sidste  Gang  under  en  beklemt  Stemning  paa  nogen  af  Lampe- 

9* 

rækkens  Sider  —  dette  var  Holbergs  ikke  mindre  end  Akteurer- 
nes Mening,  og  han  skrev,  om  end  med  Alvor  i  Sinde,  saa  dog 
med  det  vante  Lune  i  Talen  sit  Leilighedsstykke  „Den  danske 
Komedios  Ligbegjængelse",  i  hvilket  selve  Grundlæggeren 
af  de  danske  Skuespil,  Montaigu,  optraadte,  udførende  en 
improviseret  Scene  paa  Fransk,  „som  gaaer  ud  paa  Gasconsk";- 
foruden  ham  Wegner,  Schumacher  og  Hammer,  Mad.  Montaigu, 
Mad.  Coffre  og  Jfr.  Hjorth,  medens  det  øvrige  Personale  rimelig- 
vis har  været  paa  Scenen  i  Processionen,  som  følger  Komedien 
til  Graven.  I  en  Monolog  af  det  kjendte  Henrik-Snit  spøger 
Wegner  med  sin  og  sine  Kollegers  yderlige  Fattigdom,  idet 
han  oplæser  og  kommenterer  Spiseværten  Henrik  Surstegs  Reg- 
ning for  leverede  Fødevarer:  „Den  18.  Febr.  Tre  Kommens- 
kringler  og  et  halvt  Glas  Hvidtøl  til  at  fordøie  Maden  med. 
Den  19.  dito  Ærter  for  3  Skilling,  Sursteg  for  3  og  en  halv 
Skilling,  Bergfisk  for  2  Skilling  med  Sennop  og  Smør  over, 
item  en  frisk  Simle.  Den  20.  og  21.,  som  er  hans  tvende  ordi- 
naire  Fastedage,  intet  uden  et  Brev  Knaster  Tobak  og  en  Pibe, 
som  han  strax  betalte  ved  at  forskaffe  min  Hustru  en  Loge 
paa  Galleriet,  da  de  spilte  Jeppe  paa  Bjerget."  I  denne  ud- 
sultede Tilstand  irriterer  det  Henrik  dobbelt  at  se  Schumacher 
træde  ind  „saa  spækfed  i  saadanne  mavre  Tider";  paa  Kamme- 
ratens Spørgsmaal,  hvad  der  skal  spilles  i  næste  Uge,  svarer 
Henrik:  „Banquerotte!"  og  harcellerer  sin  Kollega  med  Hensyn 
til  denne  nye  Komedie,  der  „er  noget  Tragoedisk  i  Enden", 
indtil  Samtalen  afbrydes  af  Jfr.  Hjorth,  som  sørgeklædt  melder 
det  længe  forudsete  Dødsfald:  „De  adskillige  Anstød,  som 
Komedien  haver  havt  i  denne  Yinter,  er  endelig  falden  ud  til 
en  Hverdagsfeber,  hvoraf  hun  døde  imorges  mellem  9  og  10"  — 
en  Meddelelse,  som  Wegner  modtager  med  Udbruddet:  „Aa, 
Himmel!  Er  den  gode  Kone  død?  Jeg  tænkte  det  nok,  thi  hun 
har  seet  forbandet  ilde  ud  i  denne  Vinter."  Efter  at  Hammer 
som  Bedemand  har  stævnet  Slægt  og  Venner  til  Jordefærden, 
gaaer  denne  for  sig  efter  følgende  Ceremoniel:  „Først  kom  alle 
Monsr.  Montaigus  og  Madame  CofPres  Børn,  dernæst  Acteu- 
rerne  efter  An cienneté  og  Andre,  som  man  fik  dertD,  hvorefter 
kom  En,  som  slog  paa  Tromme,  overklædt  med  Sort,  hvorefter 
Tvende    med    Marschal-Stave    og    langt    Flor    der    paa,    derpaa 

Liget,  som  var  en  Acteur,  og  blev  trilled  paa  en  Hjulbør,  hvilken 
sank  ned  udi  det  Hul  paa  Theatro,  efterat  Marschen  var  gjort 
trende  Gange  om  Theatret.  Efter  Liget  kom  endnu  en  tom 
Hjulbaare,  derpaa  fulgte  Actricerne,  udi  hvis  Paasyn  Henrik 
styrtede  sig  ned  udi  Graven  af  Sorg,  eftersom  han  ikke  vilde 
overleve  Komedien,  og  endehg  sluttede  Thalia  Troppen"  Kome- 
diens Muse  blev  alene  tilbage  paa  Skuepladsen  og  gav  i  en 
meget  sammentrængt  Form  et  Tilbageblik  paa  den  danske 
Scenes  forgangne  Fata,  ligefra  den  første  Tid,  da  det  „regned 
Velstand  ned",  gjennem  den  anden  Vinter,  da  det  „var  knapt, 
dog  fik  vi  stundom  lidt",  og  den  tredie,  som  „blev  fremslæbt 
paa  Kredit",  indtil  nu,  da  „Komedien  sin  Død  og  Helsot  fik." 
Bedre  Lune  har  aldrig  dækket  over  en  fortvivlet  Situation;  der 
var  en  Humor  over  dette  Afskedsoptrin  som  over  Korporal 
Bomans  Begravelse  i  Fredmans  Epistler. 

Paa  Jfr.  Hjorths  Spørgsmaal:  hvad  hun  skal  tage  sig  til 
nu,  da  Komedierne  ere  forbi,  raader  Wegner  hende  til  at  tage 
ud  at  tjene,  men  denne  Anvisning  imødegaaer  hun  med  den 
meget  træffende  Bemærkning:  „Hvor  skal  jeg  vel  faae  Tjeneste? 
Vi  har  jo  lagt  os  ud  med  alle  Folk,  Officerer,  Doctorer,  Advo- 
kater, Kandestøbere,  Marquiser,  Baroner,  Barberer."  Det  er 
vel  endnu  mere  sin  egen  end  Skuespillernes  Erfaring,  Holberg 
udtaler  gjennem  denne  Replik,  og  seet  fra  denne  Side  forjættede 
Theatrets  Lukning  ham  en  fredeligere  Tilværelse,  end  han 
havde  nydt  i  den  Tid,  han  som  det  nationale  Repertoires 
Grundlægger  og  Opretholder  havde  stillet  sig  i  Opposition  til 
alle  de  Lag  i  Befolkningen,  høie  som  lave,  der  følte  sig  ramte 
af  hans  Satire,  medens  han  jevnsides  med  disse  Ulemper  ogsaa 
har  havt  at  kjæmpe  med  saadanne,  der  følge  af  Samarbeidet 
med  det  altid  noget  uberegnelige  Theaterfolkefærd.  Det  er  ud 
fra  denne  Betragtning,  han  seer  tilbage  paa  Skuespillenes 
Ophør,  naar  han  i  sit  første  autobiografiske  Brev  skriver:  „Min 
Herre  forundrer  sig  i  sin  sidste  Skrivelse  over,  at  vores  Kome- 
dier nu  ophører,  men  jeg  forundrer  mig  heller  over;  hvorledes 
de  kunde  blive  saalænge  ved.  Det  gjør  min  Herre  ondt  baade 
paa  Publici  Vegne  og  mine  Vegne.  At  han  tager  sig  paa 
Publici  Vegne  den  Danske  Skuepladses  Undergang  saa  nær, 
undrer  jeg  ikke  over,  siden  han  er  saa  stor  en  Elsker  af  Danne- 

mark,  thi  det  Samme  har  ogsaa  Andre  gjort,  som  har  havt 
samme  Kjærlighed  for  Fædrenelandet  som  min  Herre  og  har 
holdt  Skuespil  baade  nyttige  og  berømmelige  for  den  Danske 
Nation.  Berømmelige  har  de  holdt  dem,  siden  alle  polerte  Na- 
tioner ere  deri  enige;  nyttige  fordi  de  forestille  et  Speil  paa 
Dyder  og  Laster,  hvorom  den  gemene  Mand,  der  tilforn  ikke 
havde  seet  Andet  end  Omløbernes  mavre  Komedier,  ingen  Ide 
havde;  og  foruden  dette,  saalænge  den  Danske  Skueplads  var  i 
Stand,  kunde  Fremmede  derved  holdes  fra  Fædrenelandet,  som 
vare  vante  til  hvert  Aar  at  komme  herind  og  trække  os  Pengene 
fra  med  deres  Komedier,  paa  hvilke  man  ikke  alene  spildte 
Tiden,  men  endog  lærte  onde  Sæder.  Jeg  vil  ikke  tale  om  den 
anden  Nytte,  disse  Skuespil  førte  med  sig,  nemlig  at  det  Danske 
Sprog  derved  kunde  poleres.  Altsaa  undrer  jeg  mig  ikke  over, 
at  det  gjør  min  Herre  ondt  paa  Publici  Vegne.  Men  hvorfor 
det  gjør  ham  ondt  paa  mine  Vegne,  kan  jeg  ikke  begribe,  thi 
nu  er  jeg  jo  befriet  fra  al  den  Allarm,  Misundelse  og  Arbeide, 
jeg  stedse  var  beladt  med,  saalænge  Komedierne  varede.  Saadan 
Frugt  har  mit  Arbeide  bragt  mig,  da  derimod  i  Frankrig  eller 
Engelland  kan  en  Autor  til  en  Komedie,  naar  den  bliver  spillet 
med  Behag,  ofte  vinde  2  eller  3000  Rdl.  Derfore  maa  min 
Herre  snarere  gratulere  mig  med,  at  mit  besværlige  og  kostbare 
Arbeide  nu  ophører."  Det  sees  ogsaa,  at  Holberg  i  den  føl- 
gende Saison  holdt  sig  borte  fra  Skuepladsen  og  ikke  overlod 
den  noget  af  sine  endnu  uopførte  Stykker,  blandt  hvilke  der 
fandtes  saa  farlige  Explosionsemner  som  „Erasmus  Montanus'' 
og  „Don  Eanudo." 

I  den  følgende  Saison,  sige  vi  —  thi  trods  „Ligbegjæn- 
gelsen"  opstod  den  danske  Komedie  fra  de  Døde,  og  det  endog 
paa  en  Maade,  der  varslede  bedre  Kaar  end  nogensinde.  Først 
da  Theatret  for  Alvor  var  blevet  lukket,  følte  man  i  Publikum 
ret  Savnet  deraf,  og  ikke  mindst  i  Samfundets  øvre  Lag.  Ved 
disses  Lidflydelse  paa  høieste  Steder  lykkedes  det  at  bevæge 
Kongen  til  at  sikkre  Skuepladsen  et  aarligt  Tilskud  af  1600  Rdl., 
der  skulde  betragtes  som  et  samlet  Vederlag  for  de  Hof- 
forestillinger, Akteurerne  kunde  tilsiges  til  at  opføre  paa  Slottet, 
hvis  Theater  efter  Ombygningen  var  blevet  udvidet  og  sat  i 
bedre    Stand.      Paa    dette    materielle    Fundament    gjenoptoges 


KJØBENHAVNS    BEÅND.       KONGENS   DØD.  137 

Forestillingeme  i  Begyndelsen  af  Aaret  1728  med  to  ugentlige 
Spilleaftener  i  Vintermaanederne,  een  hver  Uge  i  Sommertiden. 
Men  som  denne  Eftersaison  blev  uden  synderlig  national  Be- 
tydning formedelst  sin  Mangel  paa  originale  Nyheder,  saaledes 
fik  den  ogsaa  en  brat  Ende  ved  den  forfærdelige  Ildebrand, 
der  hjemsøgte  Kjøbenhavn  i  Oktober  samme  Aar,  og  som, 
skjøndt  den  ikke  strakte  sig  til  selve  Theaterbygningen,  fore- 
løbig tilintetgjorde  al  Tanke  om  Skuespil  og  andre  Forlystelser; ' 
thi  en  saadan  Brand  var  i  hine  Dage,  da  Assurancevæsnet 
endnu  var  i  sin  Barndom,  ensbetydende  med  Ødelæggelsen  af 
den  almindelige  Velstand  og  efterlod  en  Samfundsnød,  som  der 
hørte  lange  Tider  til  at  afhjælpe. 

Af  en  Skrivelse  fra  Ulsøe  til  Oversekretair  Møinichen 
sees  det  dog,  at  der  i  Efteraaret  1729  gik  Rygter  om,  at  Kongen 
havde  til  Hensigt  „igjen  at  reise  de  danske  Komedier",  og  hen- 
visende til  at  „samtlige  Acteurs  og  Actrices  endnu  ere  ved 
Haanden",  forsikkrer  Brevskriveren,  at  „hvers  Lyst  er  bræn- 
dende til  at  maatte  fomøie  det  allernaadigste  kongelige  Herskab, 
saa  der  manquerer  alene  Ordre."  Men  har  denne  Udsigt  til 
Theatrets  Gjenaabning  eller  maaske  dog  Hofforestillingernes 
Gjenoptagelse  været  Andet  end  et  Fantasibillede,  som  Skue- 
spillernes egne  Forhaabninger  have  foregjøglet  dem,  saa  maatte 
de  ialfald  ved  Frederik  den  Fjerdes  Død,  som  indtraf  den  12. 
Oktober  1730,  faae  en  temmelig  bestemt  Fornemmelse  af,  at 
deres  Sag  var  tabt,  thi  det  var  bekjendt  nok,  at  Christian  den 
Sjettes  pietistiske  Religionsretning  og  tunge  Livssyn  gjorde 
ham  lidet  gunstig  stemt  overfor  en  verdslig  Adspredelse  som 
Skuespil.  Imidlertid  ansøgte  Montaigu  dog  1731  om  Privilegium 
til  at  spille  Komedie  i  Kjøbenhavn,  idet  han  beraabte  sig  paa, 
at  han  ved  at  have  associeret  sig  med  Lindorf  og  Pilloy  saae 
sig  istand  til  at  byde  ikke  alene  „en  komplet  dansk  Komedie", 
men  ogsaa  „de  smukkeste  og  divertissanteste  af  de  franske  og 
italienske  Theatris."  Tilladelsen  blev  ham  given,  men  da  der 
selvfølgelig  ikke  kunde  blive  Tale  om  nogen  kongelig  Under- 
støttelse i  Lighed  med  den,  Frederik  den  Fjerde  havde  ydet, 
kom  Foretagendet  ikke  i  Stand  af  Mangel  paa  Penge.  Et 
Bønskrift  fra  Skuespillerne  til  Videnskabernes  virksomme  Be- 
skytter ,     Geheimekonferensraad    Grev    Christian    Rantzau,     har 

muligt  bevæget  denne  den  holbergske  Komedies  Velynder  til  at 
tale  deres  Sag  paa  afgjørende  Steder,  men  neppe  bragt  andet 
Udbytte  end  en  foreløbig  Understøttelse  fra  Grevens  Kasse  til  Af- 
hjælpning af  den  øieblikkelige  Nød.  „Uden  Lønning^,  hedder  det  i 
Bønskriftet,  „ville  Akteurerne  være  nødte  til  for  det  Kald,  som 
forbedrer  Sæderne  ved  at  vække  Latter,  at  foretrække  den 
nyttigere  Næringsvei  at  erhverve  Livets  Ophold  ved  Daglønner- 
arbeide;"  de  give  at  forstaa,  at  Familien  Montaigu  er  tilsinds 
at  reise  til  Frankrig,  og  om  end  Tabet  af  den  Gamle  vil  kunne 
bæres,  saa  ville  hans  Kone  og  Datter  blive  vanskeligere  at 
erstatte. 

Nogen  Understøttelse,  der  kunde  give  Theatret  et  trygt 
Grundlag,  opnaaedes  altsaa  ikke,  og  to  Aar  senere  stillede 
General  Arnold  „det  saakaldte  Komediehus  i  lille  Grønnegade" 
til  Auktion,  „hvilket  Hus  er  forundt  kgl.  Privilegium,  at  deri 
og  ingen  andensteds  i  Kjøbenhavn  maa  holdes  Komedie,  naar 
de  allemaadigst  maatte  tillades."  Det  blev  dog  først  solgt  ved 
tredie  Auktion  1736. 

Enkelte  af  de  første  danske  Skuespilleres  Livsløb  kunne 
vi  følge  udover  den  Periode,  i  hvilken  deres  sceniske  Virksom- 
hed falder.  Om  Hald  og  Gram,  der  tidligt  forlod  Truppen,  er 
fortalt  S.  114.  Wegner  blev  endnu  under  Frederik  den  Fjerde 
befordret  til  Embede  i  Jylland,  hvilket  fremgaaer  af  følgende 
Indførsel  i  Gratial-Protokollen  under  18.  Februar  1730 :  „Henrich 
"Wegner,  som  nogle  Gange  har  havt  den  Naade  at  være  Hs. 
Kongel.  Maj.  til  Divertissement  paa  Theatro,  andrager,  at,  end- 
skjøndt  han  havde  tænkt  at  applicere  sig  til  geistlige  Forret- 
ninger, har  han  dog  maattet  forandre  sit  Propos  og  derefter 
med  saadan  Flid  lagt  sig  efter  verdslige  Sager,  at  han  formoder 
ikke  at  skal  findes  Hs.  Maj.  Naade  til  Employ  uværdig.  Han 
anholder  om  den  af  hans  Fader  til  Dato  forestaaede  Postmester- 
tjeneste i  Aarhus  og  om  tillige  at  beskikkes  til  Viceborgmester 
sammesteds",  hvilket  Andragende  Majestæten  bevilgede  „af  be- 
synderlig Naade"  og  sagtens  i  Erindringen  om  mere  end  een 
kvik  og  sprudlende  Henrik-Præstation.  Ulsøe  blev  kort  efter 
Skuespillenes  Ophør  Fiskal  ved  det  mindre  Politikammer  i 
Kjøbenhavn,  men  fik  allerede  i  Februar  1730,  ligeledes  „udaf 
besynderlig    Naade",    Bestalling    som    Byfoged    i    Grenaa    med 

underlagte  Herredsfogderi  i  Nørreherred,  idet  han  i  sin  Ansøg- 
ning beraabte  sig  paa,  at  Kongen  under  et  Besøg  paa  Claus- 
holm havde  lovet  hans  Fader,  at  „Sønnen  skulde  nyde  Brød." 
Han  døde  allerede  1733.  Ram  el  antages  at  være  identisk  med 
den  Anders  R.,  som  i  Begyndelsen  af  Trediverne  var  i  Kondi- 
tion „hos  Raadstueskriveren  i  Kjøbenhavn  og  i  samme  Kondi- 
tion havde  gjort  sig  kyndig  og  forfaren  udi  Lov  og  Ret",  hvor- 
paa  han  1734  befordredes  til  Byfoged  i  Nakskov  og  Herreds- 
foged i  Sønderherred.  Montaigu  blev  paa  sine  gamle  Dage 
Sproglærer  i  den  berømte  Generalmajor  Poul  Løvenøms  Hus, 
og  Pilloy  etablerede  en  Vinhandel  i  Kjøbenhavn.  Lindorfs 
og  Schumachers  Navne  træffes  sidste  Gang  under  den  oven- 
for omtalte  Supplik  til  Grev  Rantzau. 


Kun  et  eneste  originalt  Arbeide  har  det  ældste  Reper- 
toire at  opvise  ved  Siden  af  de  holbergske  Stykker.  Dets  For- 
fatter, Joachim  Richard  Paulli,  paa  dette  Tidspunkt  Sekre- 
tair i  Hofretten,  spiller  en  scurril  Rolle  i  vor  Theaterhistorie. 
Det  har  neppe  staaet  rigtigt  til  i  hans  Hoved,  og  der  er  Sand- 
synlighed for,  at  han  har  arvet  Anlæg  til  Sindsforvirring  fra 
sin  Fader.  Denne  havde  fra  simpel  Skriver  ved  det  ostindiske 
Kompagni  svunget  sig  op  til  en  ved  Rigdom  og  Virksomheds- 
omraade  anseet  Stilling  i  den  danske  Kjøbmands stand,  da  han 
blev  betagen  af  den  fixe  Ide,  at  han  var  af  jødisk  Slægt  og 
havde  faaet  til  Mission  at  føre  sine  formentlige  Landsmænd  til- 
bage tn  Palæstina,  en  Tanke,  som  han  reiste  til  Udlandet  for 
at  iværksætte  og  virkede  for  ved  en  Række  halvgale  Skrifter, 
indtil  han  blev  sat  i  Daarekisten  i  Amsterdam.  Hos  Sønnen 
gav  det  forstyrrede  Væsen  sig  Udslag  i  Form  af  alchymistiske 
Spekulationer,  som  han  siges  at  have  været  meget  hengiven  til, 
samt  som  en  sygelig  Trang  til  stadigt  at  bringe  sig  i  Offentlig- 
hedens Erindring  ved  en  Skribentvirksomhed,  der  bevægede  sig 
paa  Theologiens,  Retsvidenskabens  og  Oldgranskningens  ikke 
mindre  end  paa  Skjønlitteraturens  Omraade.     Mest   bekjendt  er 

han  paa  herostratisk  Viis  bleven  ved  sin  Omdigtning  af  „Den 
politiske  Kandestøber",  som  han  udgav  1724,  „forandret  ander- 
ledes end  den  tilforn  har  været  trykt  eller  pleier  at  spilles." 
I  Fortalen,  der  er  stilet  til  „min  kjære  gode  Hans  Mikkelsen", 
gnider  Paulli  sig  paa  en  paatrængende  Maade  op  ad  Holberg, 
hvem  han  foreslaaer  Oprettelsen  af  et  Kompagniskab  til  Ud- 
arbeidelse  af  Komedier.  „Det  var  at  ønske",  siger  han,  „at  vi 
konfererede  med  hverandre  over  vores  Arbeide,  før  det  kom 
for  Lyset,  paa  det,  omendskjøndt  vi  aldrig  opnaa  Moliéres  og 
deslige  brave  Folks  Fuldkommenhed,  vi  dog  alligevel  ved  at 
korrigere  oprigtig  hverandres  Feil,  kunde  idetmindste  efterligne 
de  store  Mænd,  som  før  vor  Tid  har  indlagt  sig  Ære  ved  at 
skrive  Komedier,  og  hvis  Skuespil  bør  være  os  en  Forskrift" ; 
da  et  saadant  Medarbeiderskab  imidlertid  endnu  ikke  har  været 
til  at  opnaa,  har  Paulli  paa  egen  Haand  paataget  sig  at  om- 
skrive Holbergs  Værk,  for  at  henstille  til  „den  upartiske  Ver- 
dens" Afgjørelse,  om  han  ikke  har  Ret  i  den  Mening,  „at  der- 
som vore  nye  Stykker  skal  have  nogen  ret  Klem,  vi  da  faaer 
at  være  to  eUer  flere  om  at  forfærdige  og  udpolere  dem."  Med 
umiskj endelig  Fortørnelse  børster  Holberg  i  sin  Svarskrivelse 
dette  nærgaaende  Makkerskab  af  sig  og  viser  i  faa  Træk  klar- 
ligt, hvilken  uheldig  Figur  Paulli  gjør  som  litterair  Restaurator. 
Som  Originalforfatter  er  han  ikke  heldigere.  Naar  han 
i.  sin  Henvendelse  til  Hans  Mikkelsen  omtaler  sig  selv  som  drama- 
tisk Digter  og  fremhæver,  at  de  „begge  arbeide  paa  eet  Værks 
Vedligeholdelse",  begrunder  han  denne  sin  Værdighed  paa  to 
for  Theatret  skrevne  Skuespil,  af  hvilke  det  ene,  „Julestuen  og 
Maskeraden",  skjøndt  forfattet  paa  Foranledning  af  Akteurerne, 
ikke  kom  til  Opførelse  paa  Grund  af  sin  Slethed,  medens  det 
andet,  „Den  seendes  Blinde".  Komedie  i  tre  Akter,  blev 
spillet  1723  og  senere,  ja  endog,  ubegribeligt  nok,  optoges  paa 
Repertoiret,  efterat  Scenen  paa  Kongensnytorv  var  traadt  i 
Virksomhed.  Med  fuldeste  Føie  siger  Holberg,  at  hvis  han 
vilde  tage  Repressalier  for  den  „haanlige  Provokation",  han  har 
været  Gjenstand  for,  og  gjennemgaa  dette  Paullis  efter  eget 
Sigende  allerbedste  Stykke,  saa  „skulde  han  selv  forundre  sig 
over,  hvordan  han  var  kommen  paa  de  Tanker  at  agere  Komedie- 
skriver."    Dets  Tarvelighed  ligger  ikke  saameget  i  Handlingens 

hele  traditionelle  Tilsnit:  en  gammel  Formynder,  der  ved  det 
fiffige  Tyendes,  en  Tjeners  og  en  Tjenestepiges,  Hjælp  tages 
ved  Næsen  a£  den  kvindelige  Myndling  og  hendes  Elsker,  thi 
hvor  der  hos  Forfatteren  er  et  Fond  af  Friskhed  og  Opfindsom- 
hed at  raade  over,  har  den  gamle  Komedie  atter  og  atter 
kunnet  gyde  nyt  Liv  i  dette  sit  Yndlingsmotiv.  Men  i  Paullis 
Stykke  ere  Opfindelserne  i  og  for  sig  absurde  og  fremtræde 
endnu  mere  som  saadanne  ved  at  planlægges  og  udføres  med 
pedantisk  Omstændelighed,  istedenfor  at  bæres  frem  i  rask 
Flugt  af  en  djærv  Komiks  Vingeslag,  hvortil  endnu  kommer,  at 
de  ere  stillede  op  Side  om  Side  i  en  Følgeorden,  hvis  enkelte 
Led  ikke  staa  i  nogen  indre  Forbindelse,  men  rent  vilkaarligt 
afløse  hinanden  og  til  Syvende  og  sidst  ikke  i  mindste  Maade 
bidrage  til  Konfliktens  Løsning,  som  tilveiebringes  ved  et  helt 
udenfor  staaende  Moments  Indgriben.  Naar  Elskeren  i  den  ene 
Scene  efter  Aftale  skal  forestilles  at  være  usynlig  for  alle  Andre 
end  den  gamle  Orontes,  naar  han  i  den  næste  uden  at  vække 
Spor  af  Mistanke  udgiver  sig  for  sin  Tvillingbroder,  naar 
Tjeneren  bæres  bort  i  et  Deigtrug,  og  naar  han  paa  vanlig  Vis 
gjemmer  sig  under  Bordet  og  der  finder  en  Malkepigedragt, 
som  han  ifører  sig,  saa  ere  disse  og  lignende  Intriger  menings- 
løse i  deres  Motivering  og  hensigtsløse  i  Forhold  til  Handlingen, 
fordi  de  rent  vilkaarligt  afsløres  og  tiHntetgjøres,  saa  snart  For- 
fatteren synes,  at  Øjeblikket  til  en  ny  Variant  er  kommen;  naar 
tredie  Akt  nærmer  sig  sin  Slutning,  slaaer  en  pater  ex  machina 
Knude  paa  Traaden  og  siger  Stop,  hvorved  man  opdager,  at  alt 
det  Foregaaende  har  været  overflødigt,  uden  Sammenhæng  med 
Handlingens  Udgang  som  uden  Sammenhæng  indbyrdes ,  løse 
Løier,  men  uden  andet  Liv  end  en  vis  udvortes  Støi,  som 
imidlertid  synes  at  have  havt  sit  Publikum. 

„Den  seendes  Blinde"  er  i  sin  ydre  Habitus  enAffødning 
af  den  franske  Komedie;  allerede  Personlistens  Navne  minde 
herom:  Dorimene,  Clitandre,  Dorinde,  Mascarille  o.  s.  v.  Hvor 
nær  den  ældste  danske  Scene  overhovedet  holdt  sig  op  imod 
den  franske,  viser  et  Blik  paa  Repertoiret;  det  er  os  ganske 
vist  kun  bevaret  i  tilfældige  Levninger,  men  just  Tilfældigheden 
tillader  vel  at  slutte,  at  dets  Gjennemsnitskarakter  kan  sees  af 
Resterne.      Vi    møde    da    først    M  oliere,     repræsenteret    ved 

ikke  saa  ilde  et  Udvalg  af  sine  Skuespil:  „Gnieren",  „Fusen- 
tasten" (UÉtourdi)^  „Amphitryon",  „Don  Juan  eller  den  Ugude- 
lige", ogsaa  „Dødnings- Gjæstebuddet",  „Tartuflfe",  „Den  ind- 
bildte Syge",  „Arme  Jørgen"  {^^Georges  Bandin"")^  „Scapins 
Skalkestykker",  „Den  borgerlige  Adelsmand",  „Det  tvungne 
Giftermaal",  „Fruentimmerets  Skole",  „Mændenes  Skole",  „Den 
kjærlige  Forbittrelse"  („Le  Dépit  amoureux"').  Alene  denne  Del 
af  det  fremmede  Repertoire  giver  i  Forbindelse  med  de  hol- 
bergske  Stykker  en  Forestilling  om,  kvilket  respektabelt 
Arbeide  det  unge  Personale  udførte  i  de  faa  Aar,  det  fik  at 
virke  i.  Med  Hensyn  til  Udførelsens  Afrundethed  og  tekniske 
Præcision  kar,  som  allerede  tidligere  bemærket,  Moliére  uden- 
tvivl havt  Fortrinnet,  fordi  Indstuderingen  her  har  kunnet 
støtte  sig  direkte  til  den  klassiske  Tradition;  dette  udelukker 
ikke,  at  de  danske  Skuespillere  i  deres  Slægtskab  med  den 
holbergske  Komedies  Naturel  og  i  deres  Fortrolighed  med  dens 
lokale  Farve  have  kunnet  indleve  sig  i  og  samføle  med  den 
paa  en  Maade,  som  ingen  Instruktion  kan  lære,  saameget  mere 
som  Replikeme  hos  Holberg  tale  et  naturligere  Sprog  og  falde 
bedre  paa  Tungen  end  Dialogen  i  hin  Tids  tørre  og  magre 
Moliéreoversættelser.  Men  i  ethvert  Tilfælde  har  ogsaa  Ud- 
førelsen af  det  holbergske  Repertoire  høstet  uberegnelig  Nytte 
af  den  sceniske  Dressur,  som  en  saa  lang  Række  af  tildels  om- 
fangsrige og  ved  deres  Opgaver  betydelige  moliéreske  Stykker 
indøver  i. 

Næst  efter  Moliére  har  af  fremmede  Forfattere  Reg- 
nard været  hyppigst  spillet  paa  den  ældste  Scene.  Foruden 
hans  Femaktskomedier  „Dobl  er  en"  („Ze  Joueur")  og  „Det 
gavmilde  Testamente"  („Le  légataire  universel)  opførtes 
Treaktsstykket  „De  Forliebtes  Galenskaber"  („Le*  Folies 
amoureuses''^)  samt  Enakterne  „Aftenmusik en"  {y,La  Serenade'^) 
og  „Den  uf  orm  o  denlige  Hjemkomst"  („Le  retour  imprévu""). 

Jean-Fran9ois  Regnard  (1655—1709)  staaer  Moliére 
nærmest  i  scenisk  Komik,  uden  dog  at  naa  ham  i  Betydning  for 
Litteratur  og  Theater.  Han  havde  ført  et  stærkt  bevæget  Ungdomsliv. 
Hans  Fader  døde,  just  som  han  havde  fuldført  sine  akademiske  Studier, 
og  den  første  Brug,  han  gjorde  af  sin  Frihed  og  den  ikke  ubetydelige 
Arv ,  der  var  tilfalden  ham ,  var  at  reise  til  Italien ,  hvor  han  spillede 

de  tre  Fjerdedele  af  sin  Formue  bort.  I  Bologna  forelskede  han  sig 
i  en  gift  Dame  fra  Provence ,  slog  Reisefølge  med  hende  og  hendes 
Mand  og  gik  i  Civita-Vecchia  ombord  i  et  engelsk  Skib,  der  skulde 
bringe  dem  til  Toulon ;  men  udfor  Nizza  blev  det  overfaldet  af  algierske 
Sørøvere  og  gjort  til  Prise  efter  en  tre  Timers  Kamp.  I  Algier  ble  ve 
Regnard  og  Proven9alerinden  solgte  til  en  rig  Tyrk ;  han  tog  dem  med 
paa  en  Reise  til  Konstantinopel,  hvor  de  tilbragte  to  Aar  under  meget 
ublide  Kaar,  som  dog  formildedes  lidt,  da  Regnard  havde  faaet 
Leilighed  til  at  lægge  sin  Færdighed  i  Kogekunsten  for  Dagen.  Om- 
sider indtraf  der  fra  Frankrig  Løsepenge,  som  skaffede  dem  Friheden 
igjen,  og  Regnard  vendte  tilbage  til  sit  Fædreland,  medførende  den 
Jernlænke,  han  havde  baaret  i  sin  Slavestand.  Længe  kunde  han  dog 
ikke  holde  sig  i  Ro;  1681  reiste  han  over  Holland  til  Danmark  og 
Sverige,  drog  langs  Torneåelven  op  i  Lapland,  forbi  Jukasjårfvi,  over 
Torneåtråsk  og  besteg  et  høit  Bjerg,  hvorfra  han  kunde  overskue  hele 
Lapland  og  se  Ishavet!  Saaledes  fortæller  han  ialfald  i  sin  Rsise- 
beskrivelse.  I  denne  omtales  ogsaa  kortelig  hans  Tour  gjennem  Dan- 
mark, der  gik  over  „Flensburg,  Assen,  Niébury,  Castor  og  Rochild"  til 
Kjøbenhavn,  hvor  han  paa  Kunstkamret  blandt  andre  Mærkværdigheder 
ogsaa  tog  „en  af  Kong  Nebuchadnesers  Negle"  i  Øiesyn;  om  det 
danske  Sprog  gjør  han  den  Bemærkning,  at  det  egner  sig  ganske 
særligt  til  at  bede  om  Almisse  i ,  da  det  lyder  som  Graad,  naar  det 
tales.  Efter  halvandet  Aars  Fraværelse  var  Regnard  atter  i  Paris, 
hvor  hans  Hus  snart  blev  søgt  af  den  fornemme  Ungdom,  der  satte 
Pris  paa  Bordets  Glæder  og  allehaande  Morskab ,  thi  han  var  i  lige 
Grad  bekjendt  for  sit  udmærkede  Kjøkken,  sine  selskabelige  Under- 
holdningsevner  og  sin  Uimodstaaelighed  overfor  det  smukke  Kjøn. 
Omtrent  paa  denne  Tid  begyndte  han  at  skrive  for  Theatret  og  vandt 
hos  Publikum  en  saadan  Yndest,  at  hans  Stykker  bleve  de  mest  søgte 
paa  Repertoiret,  hos  Kritiken  en  saadan  Anerkj endelse,  at  dens  Stor- 
mester Boileaii  glemte  sine  tidligere  litteraire  Kontroverser  med  Regnard 
og  indrømmede  hans  høie  Rang  i  den  franske  Skuespildigtning. 
Voltaire  siger,  at  hvo  der  ikke  kan  more  sig  over  Regnard,  fortjener 
ikke  at  beundre  Moliére.  Denne  sin  uforlignelige  Forgjænger  uaaer 
Regnard  ikke  i  Følelsens  Dybde,  Iagttagelsens  Finhed  og  Stilens  hen- 
rivende Veltalenhed,  man  han  stræber  eiheller  efter  at  vinde  Palmen 
paa  disse  Omraader.  Han  virker  ved  sit  uudtømmeligt  gode  Humeur, 
ved  sin  Kvikhed  i  Repliken  og  sin  lykkelige  Evne  til  at  hidføre  den 
komiske  Situation  ad  den  naturligste  Vei.  Giver  han  ikke  sin  Tilskuer 
Meget  at  grunde  over,  saa  giver  han  ham  altid  Noget  at  le  af,  en 
sund  og  hjertelig  Latter,  der  endnu  den  Dag  idag  høres  paa  den 
franske  Scene  ved  Opførelsen  af  Regnard  som  en  Gjenklang  af  den 
frodige  Livsglæde,  der  var  hans  Eiendommelighed  i  hans  Forfatterskab 
som  i  hans  øvrige  Tilværelse. 

Hans  betydeligste  Arbeide  er  „ie  Joueur'^.  Titlen  leder  let 
Tanken  hen  paa  det  alvorlige  Drama  (som  Ifflands  „Spilleren"),  men 
har  Handlingen  end  med  Spillelidenskabens  Alvor  at  gjøre,  saa  bruges 
denne  dog  kun  som  Vehikel  for  en  Skildring  i  lys  og  lystig  Stil.    Det 

Originale  ved  Stykket  er,  at  Forfatteren  har  kunnet  vække  og  vedlige- 
holde en  ikke  ringe  Grad  af  Sympathi  for  den  letsindige  Valére,  der 
elsker  sin  yndige  Angélique  af  et  oprigtigt  Hjerte,  saasnart  han  ikke 
har  Penge  mellem  Hænder,  men  glemmer  hende  i  samme  Øieblik  han 
paany  faaer  Midler  til  at  prøve  Lykken  ved  det  grønne  Bord;  da  han 
imidlertid  driver  det  saa  vidt,  at  han  pantsætter  sin  Elskedes  Portrait, 
brister  ikke  alene  hendes,  men  ogsaa  Tilskuernes  Overbærenhed  med 
den  elegante  Galning,  og  man  under  ham  den  Straf,  at  Angélique 
skjænker  sin  Haand  til  en  honnet  Mand,  medens  Valére  hurtigt  trøster 
sig  med  Haabet  om,  at  Held  i  Spil  snart  skal  give  ham  Erstatning  for 
hans  Uheld  i  Kjærlighed.  Med  den  vel  gjennemførte  Karaktertegning 
forener  en  behændigt  knyttet  Intrige,  kraftigt  byggede  Scener  og  en 
frisk,  fyldig  Stil  sig  om  at  gjøre  „Xe  Joueur^'  til  en  Komedie,  der 
endnu  i  vore  Dage  vilde  hævde  sin  Plads  paa  en  Skueplads ,  som 
lægger  Vægt  paa  at  give  sit  Repertoire  en  vis  Grad  af  historisk 
repræsentativ  Karakter.  For  vor  ældste  Scene  blev  det,  ifølge  Plakaten, 
oversat  „efter  en  fornem  Herres  høie  Ordres".  —  Som  Situationsstykke 
lægger  „Xe  Légataire  universel''^  hele  Vægten  paa  de  enkelte  Optrins 
komiske  Kraft,  og  der  er  da  ogsaa  i  disse  saavelsom  i  det  sprudlende 
lystige  Replikskifte  en  drastisk  Virkning,  som  gjør  denne  Regnards 
sidste  store  Komedie  til  et  Lunets  og  Viddets  Mesterstykke,  paa  sine 
Steder  maaske  for  stærkt  for  vor  Tids  Smag  baade  med  Hensyn  til 
den  Medfart,  den  gamle  Komedie  skaanselløst  lader  blive  den  syge 
Olding  til  Del,  og  med  Hensyn  til  enkelte  Replikers  utøilede  Kaadhed, 
men  i  sin  Helhed  det  lystigste  Udbrud  af  overdaadigt  gallisk  Humeur, 
som  man  kan  tænke  sig.  —  Ved  Siden  af  disse  Regnards  Hoved- 
værker tager  ^Les  folies  amoureuses^^  sig  mattere  ud,  navnlig  hvad 
Intrigens  vilkaarlige,  noget  kunstlede  Paafund  angaaer,  skjøndt  Hand- 
lingens raske  Fart,  stadigt  fremskyndet  af  det  utrættelige  Tyendepar 
Lisettes  og  Crispins  hjælpsomme  Indgriben,  dækker  godt  over  Motive- 
ringens Overfladiskhed,  I  „ia  Serenade^,  Regnards  første  Arbeide 
for  TJiéåtre  frangais,  har  Tjeneren  Champagnes  lille  Rolle  altid  været 
stærkt  søgt  af  Skuespillere,  som  evnede  at  fremstille  Drukkenskab 
avec  gråee;  Handlingen  er  den  gamle  Komedies  noksom  kjendte:  en 
gjerrig  Graaskjæg  optræder  som  sin  egen  Søns  Rival  og  tages  ved 
Næsen  af  den  snedige  Tjener;  ved  sin  Dialogs  Livlighed  og  den  natur- 
lige Sammenhæng  mellem  Scenerne  har  Forfatteren  afvundet  det  for- 
brugte Motiv  ny  Interesse.  Ogsaa  i  „Xe  Betour  imprévu'"''  —  en  Fader, 
der  efter  lang  Fraværelse  overrumpler  sin  Søn  under  hans  sorgløse 
Samliv  med  muntert  Selskab  —  er  der,  trods  Stykkets  skizzeagtige 
Karakter,  en  Flugt  i  Scenegangen,  som  fængsler  Opmærksomheden 
fra  først  til  sidst.  —  ^Les  Ménechmes  ou  les  Jumsaux^^,  Komedie  i  fem 
Akter,  er  en  fri  Benyttelse  af  Motivet  i  et  af  Plautus'  mest  bekjendte 
Stykker:  de  idelige  Feiltagelser  og  Forvexlinger,  som  et  Par  'Tvilling- 
brødres  fuldkomne  indbyrdes  Lighed  afstedkommer.  Den  ene  af 
Brødrene,  en  grovkornet  Provinsialist ,  kommer  til  Paris  for  at  hæve 
en  Arv  efter  sin  Onkel,  der  ligesom  aUe  Andre  har  levet  i  den  Tro, 
at  den  anden  Broder  forlængst  var  død,  medens  han  tvertimod  befinder 

sig  i  Paris  i  bedste  Velgaaende,  paa  den  kroniske  Pengeforlegenhed 
nær,  som  hans  elskværdige  Sorgløshed  volder  ham.  Paa  en  ligesaa 
sindrig  som  naturlig  Maade  sættes  allerede  i  Stykkets  første  Scene 
den  lange  Række  af  komiske  Misforstaaelser  i  Gang  og  byder  Ud- 
førerne af  de  to  Hovedroller  den  rigeste  Leilighed  til  samtidig  med 
Tilstræbelsen  af  den  størst  mulige  ydre  Lighed  at  udarbeide  det  indre 
Modsætningsforhold  ved  en  diskret  og  dog  tydelig  Kunst;  et  fint 
psykologisk  Træk  i  Skildringen  af  Elskerindens  Karakter  gjør  ogsaa 
denne  lille  Rolle  særlig  yndefuld.  Stykket,  der  var  et  af  den  franske 
Scenes  hyppigst  spillede ,  blev  fordansket  allerede  i  vort  Theaters 
første  Tid  under  Titlen  „Menechmi",  saa  det  vel  maa  antages  at 
have  hørt  med  til  det  ældste  Repertoire,  hvorvel  det  synes  underligt, 
at  man  med  kun  et  Par  Aars  Mellemrum  skulde  have  spillet  saavel 
Regnards  Stykke  som  Le  Noble's  ganske  over  det  samme  Motiv 
byggede  „Les  deux  Arleqiiins",  der,  som  vi  alt  have  gjort  opmærksom 
paa  S.  133,  af  en  endnu  existerende  Plakat  sees  at  være  opført  den 
24.  Februar  1726  under  Navn  af  „De  to  Arlequins". 


Det  maa  forøvrigt  lades  Montaigu,  at  han  lagde  god 
Smag  for  Dagen  i  Valget  af  de  franske  Stykker,  han  indlemmede 
i  Eepertoiret;  baade  den  komiske  og  den  tragiske  Klassicisme 
repræsenteredes,  førstnævnte  naturligvis  som  den  langt  over- 
veiende.  Den  store  Pierre  Corneilles  eneste  Lystspil,  For- 
gængeren for  den  franske  Karakterkomedie,  Forbilledet  for  nogle 
af  Moliéres  Hovedværker,  „Le  Menteur^^  spilledes  1726  under 
Titlen  „Løgneren".  Corneille  fralægger  sig  beskedent  en  Del  af 
Æren  for  denne  Komedie,  idet  han  gjør  opmærksom  paa,  at  han 
dels  har  oversat,  dels  efterlignet  et  spansk  Skuespil  af  Alarcon 
eller  Lope  de  Vega;  men  Stykkets  bedste  Fortrin  ere  utvivlsomt 
af  fransk  Oprindelse:  dets  Gratie  i  Dialog  og  Karaktertegning. 
Navnlig  denne  sidste  har  givet  det  dets  banebrydende  litteraire 
Betydning,  thi  medens  Intrigen  for  en  stor  Del  beroer  paa  en 
kun  svagt  begrundet  Navneforvexling ,  fremtræder  der  i  Hoved- 
personen, den  unge,  letlevende,  selvglade  Dorante,  der  trods  sin 
løbske  Fantasi  og  sin  ubetvingelige  Lyst  til  at  pynte  sig  med 
fremmede  Fjer  dog  fastholder  vor  Sympathi  ved  sin  Elskværdig- 
hed, for  første  Gang  en  Karakterskikkelse,  der  ved  sit  indre 
Liv  og  sin  naturlige  Væxt  falder  helt  udenfor  den  gamle 
Komedies  skablonmæssige  Kontourtegning.  Det  tør  antages  for 
givet,  at  Pilloy,  vor  ældste  Scenes  Bonvivant  og  Grazioso,  har 
spillet  baade  denne  „Løgner"  og  Regnards  „Spiller". 


146  DEN   DANSKE   SKUEPLADS. 


Af  Thomas  Corneille,  den  Stores  lille  Broder,  opførte 
Theatret  et  Stykke,  som  det  vistnok  har  ventet  sig  stor  Effekt 
af,  thi  imod  al  Sædvane  meddeler  Plakaten  hele  Personlisten 
(dog  uden  Angivelse  af  de  Rollehavende),  aabenbart  i  den 
Hensigt  at  virke  imponerende  paa  Publikum  ved  de  kongelige 
og  prinselige  Navne,  der  mødte  frem  her  i  pompeus  Modsætning 
til  de  vante  Arganter  og  Crispiner,  Magdeloner  og  Perniller. 
Plakaten  for  30.  Juni  1723  bebuder  Opførelsen  af  „Bonden  i 
Harnisket  eller  Den,  som  fængsler  sig  selv,  som  er  et  Hoved- 
Stykke  af  fem  fuldkomne  Akter,  oversat  af  det  Franske  og  ikke 
tilforn  i  vort  danske  Sprog  præsenteret.  Personerne:  Kongen 
af  Neapolis;  Federic,  Prins  af  Sicilien;  Edvart,  Infant  af  Sicilien ; 
Laura,  Prinsesse  af  Neapolis;  Isabella,  Prinsesse  af  Salerno" 
o.  s.  V.  Stykket  er  den  yngre  Corneilles  ^Le  gedlier  de  soi-méme"" , 
en  Bearbeidelse  af  et  Calderonsk  Skuespil,  der  i  forskjellig  Til- 
lavning, som  Hauptaction  eller  som  Opera,  havde  hjemme  paa 
adskillige  fremmede  Scener.  Handlingen  er  noget  kompliceret 
og  ganske  snild.  Dens  Hovedtraad  er  denne:  Prins  Federic 
har  i  en  Tournering  været  saa  uheldig  at  dræbe  Kongen  af 
Neapels  Søn  og  flygter,  for  at  undgaa  Faderens  Hævn,  til  en 
nærliggende  Skov,  hvor  han  aflægger  Harnisk,  Hj  elm  og  Sværd, 
gj emmende  dem  mellem  Buskene.  Der  findes  de  af  Bonden 
Jodelet;  han  ifører  sig  dem  og  bliver  kort  efter  fængslet  af 
Kongens  Udsendinge,  som  antage  ham  for  Prins  Federic.  Denne 
har  i  Mellemtiden  truffet  Prinsesse  Isabella,  den  Dræbtes  Søster, 
som,  uden  at  kjende  ham,  finder  Behag  i  ham,  tager  ham  med 
sig  til  sit  Slot  og  udnævner  ham  til  dets  Gouverneur,  i  hvilken 
Egenskab  det  tilfalder  ham,  den  virkelige  Prins  Federic,  at  være 
Fangevogter  for  den  foregivne  Prins  Federic,  Bonden  Jodelet, 
der  interneres  i  Isabellas  Slot  som  Statsfange.  Idet  Prinsen 
saaledes  er  sluppen  godt  fra  den  overhængende  Fare  og  bleven 
anbragt  i  en  Situation,  fra  hvilken  han  kan  styre  Intrigens 
Gang,  falder  det  ham  let  at  lede  Alt  til  den  bedste  Afslutning 
med  Ophør  af  Fjendtlighederne  mellem  Neapel  og  Sicilien  og 
Fredens  Besegling  ved  diverse  Kjærlighedsforbindelser.  Den 
taknemligste,  om  ikke  den  største,  af  Stykkets  Roller  er  Bonden 
Jodelets,  der  lig  en  anden  Jeppe  paa  Bjerget,  men  gratieusere 
i    Stil    og    Holdning,    uventet    hensættes    i    en    høi    Rang    og 

Værdighed,  som  han  finder  sig  tilrette  i  med  en  vis  stoisk 
Sindighed,  idet  han  med  praktisk  Sands  for  Livets  Realiteter 
forstaaer  at  drage  sig  Stillingens  Behageligheder  til  Nytte  og 
forøvrigt  virker  som  Handlingens  komisk  oplivende  Element 
paa  Grund  af  den  medfødte  Bondenaturs  Kollisioner  med  den 
pludselige  Pyrsteværdighed, 

Af  Theatrets  franske  Repertoire  kan  endnu  nævnes 
Palaprats  „Xe  Grondeur'^^  som  i  sin  danske  Skikkelse  blev 
kaldet  snart  „Knurreren",  snart  ^Skjænderen",  begge  Dele 
lige  ubehjælpsomme  Gjengivelser  af  den  franske  Titel;  Stykket 
eier  en  ret  virksom  komisk  Kraft,  men  sa\Tier  ganske  Fin- 
heden i  Corneilles  eller  Regnards  Karakterkomedier.  Af  samme 
Forfatter,  men  sluttende  sig  til  den  italienske  Maskekomedie, 
er  „La  Fille  de  hon  Sens  eller  Mange  Hunde  om  eet  Ben",  der 
var  et  af  de  sidste  i  Grønnegade  givne  Stykker,  Desmarres' 
Enaktsstykke  „Merlin  Dragon"  er  et  ganske  vidløst  Produkt, 
men  gjorde  Lykke  baade  nu  og  senere  ved  den  mod  Slutningen 
forekommende  Exercits  af  Dragoner,  der  kommanderes  til  at 
tømme  deres  Bægere  i  militairt  Tempo :  „Til  høire  og  venstre 
Side  stiller  Jer  i  to  Rader.  —  Gebt  Acht,  sollt  mit  roth  Wein 
chargiren.  —  Den  høire  Haand  til  Krukken.  —  Krukken  iveiret. 
—  Den  venstre  Haand  til  Krukken"  o.  s.  v.,  hvorpaa  Eskadronen 
marscherer  Theatret  rundt  under  følgende  Sang: 

Naar  jeg  vaagner,  vil  jeg  altid  drikke, 
jeg  maa  tro,  at  al  min  Søvn  er  salt. 

Ha!  Vi  Dragoner  vil  leve  vel, 

her  maa  vi  svilte  og  tørste  ihjel. 

Tilbage  staaer  endnu  kun  at  anføre  det  tragiske  Reper- 
toires faa  Navne.  Skuepladsen  var  i  en  saa  overveiende  Grad 
viet  den  komiske  Muse,  at  Opførelsen  af  pathetiske  Stykker 
maa  betragtes  som  en  Undtagelse,  hvormed  man  sagtens  har 
forsøgt  at  vinde  sig  et  nyt  Publikum  i  de  høiest  dannede  Kredse. 
I  Oktober  1726  anmeldtes  til  Opførelse  for  anden  Gang  „den 
berømte  Tragedie  Phedra  og  Hippolitus,  som  bestaaer  af 
fem  fuldkomne  Akter,  skrevne  i  deilige  Vers".  Skjøndt  Titlens 
to  Navne  kunde  henlede  Tanken  paa  Nicolas  Pradons  høist 
middelmaadige  Tragedie   „Phcdre  et  Hippolife'^,   er  det  dog  vel, 

med  Henblik  paa  Montaigus  gode  Smag,  rimeligst  at  antage,  at 
det  er  Jean  Racines  berømte  „PÆ(?c?re",  det  ypperste  af  alle 
hans  Dramer,  der  er  den  danske  Oversættelses  Original.  Af 
Racine  er  ialfald  den  anden  af  de  to  Tragedier ,  der  betegne 
Slutningen  af  1726  som  det  Tidspunkt,  da  det  alvorlige  Drama 
med  samlet  Kraft  søgte  at  erobre  Terrain:  ^Andromaque^,  der 
faa  Dage  efter  at  være  bleven  spillet  paa  Fransk  (S.  131)  gaves 
i  dansk  Oversættelse. 


Viste  det  sig  ved  Omtalen  af  de  første  danske  Akteurers 
Instruktion  og  Spillemaade,  at  de  traadte  i  den  franske  Tradi- 
tions Spor  (S.  116),  saa  har  dette  Tilbageblik  paa  vor  ældste 
Scenes  Repertoire  ikke  mindre  klart  godtgjort,  at  det  ved  Siden 
af  den  originale  Produktion  udelukkende  var  den  franske  Litte- 
ratur, den  støttede  sig  til.  Men  denne  vort  Theaters  Tilslutning 
til  Frankrig  bliver  endmere  iøinefaldende ,  naar  vi  betænke, 
hvor  nær  ogsaa  Holberg,  sin  store  nationale  Betydning  ufortalt, 
stod  den  franske  Komedie,  af  hvis  Ideer  og  Former  han  øste 
som  af  intet  andet  Lands.  Saavel  enkelte  Scener  og  Repliker 
som  Grimdridsene  til  typiske  Figurer  har  Holberg  laant  hos 
Aristofanes,  Terents  og  Plautus,  og  med  denne  Sidstes  firskaame 
Komik  er  hans  egen  i  nær  Slægt;  han  har  hentet  sig  Emner  fra 
Fortællingerne  i  Bidermanns  ,^  Utopia'^,  og  han  har  brugt,  hvad 
han  fandt  brugeligt  hos  Italienerne,  men  Kjendskabet  til  disse 
skylder  han  overveiende  et  fransk  Mellemled,  Gherardis  „Théutre 
italien''^ ;  endog  spanske  Impulser  forefindes  hos  Holberg,  baade 
fra  Cervantes'  Novelle-  og  fra  Moretos  Komediedigtning.  Men 
dette  er  dog  alt  kun  en  spredt  og  ligesom  tilfældig  Benj^ttelse 
i  Sammenligning  med  den  varige  Paa  virkning,  der  udgaaer  fra 
Moliére  og  giver  sig  Vidnesbyrd  i  en  Mængde  overalt  fore- 
kommende Træk,  der  maa  betragtes  som  Reminiscenser  fra  den 
franske  Digter,  med  hvis  Værker,  baade  de  fintkomiske  og  de 
burleske,  Holberg  maa  have  været  nøie  fortrolig.  Dette  Forhold 
er  gjentagne  Gange  blevet  fremhævet  i  vor  Litteratur  fra 
Rahbeks  indtil  vore  Dage,  stadig  med  voxende  Sagkundskab, 
senest  af  Jul.  Hoffory  i  hans  Af  handling  „Om  Holbergs  Komedie- 

digtning".  Men  ogsaa  i  Moliéres  Fædreland  har  det  vakt  Op- 
mærksomhed Og  fremkaldt  den  indgaaende  Undersøgelse  og 
Bedegjørelse ,  som  A.  Legrelle  har  nedlagt  i  sit  store  Værk 
^Holhcrg  constidéré  comme  imitatetir  de  Molikre'^.  Med  god  Føie 
reklamerer  Forfatteren  vor  Holberg  som  et  af  de  vægtigste 
Vidner  om  den  franske  Aands  seirrige  Indflydelse  paa  den 
europæiske  Kultur,  „Der  behøvedes  kun,  at  Moliére  havde 
Geni,  for  at  Danmark  snart  skulde  faae  et  Theater,  eller,  med 
andre  Ord,  for  at  dets  Civilisation  skulde  tage  et  Skridt  fremad", 
siger  han,  og  idet  han  henimod  Slutningen  af  sin  Bog  former 
Konklusionen  af  de  forudgaaende  Undersøgelser,  stiller  han  i 
enkelte  Træk  de  to  Digtere  op  imod  hinanden,  for  at  den  enes 
Fortrin  og  Mangler  kunne  belyse  den  andens,  en  Sammenstilling, 
der  vel  ikke  bringer  nye  Momenter  ind  i  vor  Opfattelse  af 
Holberg,  men  som  har  sin  Interesse  paa  Grund  af  Sagens  Paa- 
dømmelse  ved  en  fremmed  Domstol. 

„En  meget  hyppigt  forekommende  Mangel  hos  den 
danske  Digter,  naar  man  sammenligner  ham  med  Forfatteren 
af  „Fruentimmerskolen",  er  —  hedder  det  —  Savnet  af  nye  og 
især  interessante  Træk  hos  de  kvindelige  Figurer,  han  bringer 
paa  Scenen.  Ganske  vist  viser  han  os  ofte  meget  agtværdige 
Husmødre,  som  have  givet  deres  Børn  en  fortræffelig  Opdragelse 
og  forstaa  sig  ikke  mindre  fortræffeligt  paa  at  styre  deres  Hus; 
vi  se  unægtelig  ogsaa  næsten  i  alle  hans  Stykker  Leonora  i  øm 
Forstaaelse  med  Leander,  og  jeg  maa  ogsaa  indrømme,  at  Per- 
nille bringer  Liv  i  mere  end  een  heldig  Scene  ved  sin  næsvise 
og  kløgtige  Iver  for  sin  Herskerindes  Sag ;  men  at  lade  Knebbren 
løbe  og  træde  fripostigt  op,  at  bruge  eller  misbruge  sin  ægte- 
skabelige Overvægt,  at  smedde  Planer  til  Opsætsighed  imod  den 
faderlige  Myndighed,  at  lægge  et  stridbart  Sind  eller  et  despotisk 
Temperament  for  Dagen,  det  er  altsammen  ikke  Kvinden  i 
hendes  Helhed;  der  skal  endnu  adskilligt  til  for  at  komme  til- 
bunds i  det  tillokkende  Studium  af  det  kvindelige  Hjerte,  Man 
vil  altsaa  søge  forgjæves  hos  Holberg,  hvad  man  møder  overalt 
hos  Moliére,  selv  i  hans  løsest  henkastede  Skizzer:  den  naturlige 
Gratie  og  den  Finhed  i  Aanden,  der  hæver  og  smykker  Ung- 
dommens og  Skjønhedens  flygtige  Gaver  hos  Kvinden.  De  zarte 
Overgange  i  Følelsen,  Kjærlighedens  ømtaalige  og  fintmærkende 

Modtagelighed,  Skinsygens  Kvaler  i  en  rettænkende,  letpaavirke- 
lig  Sjæl,  den  moralske  Holdnings  utvungne  Lethed,  Tyveaars- 
alderens  Begeistringsudbrud  og  Skuffelser,  det  er  altsammen 
Noget,  ora  hvis  Tilværelse  Holberg  knap  nok  synes  at  have 
Anelse.  Leonoras  Udtalelser  overfor  hendes  tilkommende  Mand 
hæve  sig  i  ingen  Henseende  over  den  mest  dagligdags  Banalitet. 
Det  er  kun  de  engang  fastslaaede  Fraser.  Man  er  strax  paa 
det  Rene  med,  at  ingen  Arraande  Béjart  har  gjennemkrydset 
Digterens  Liv  paa  kvalfuld  Maade,  Man  kommer  meget  snart 
til  Overbevisning  om,  at  han  hverken  raader  over  Erindringer 
om  lykkelig  eller  skuffet  Kjærlighed,  som  han  kunde  anbringe  i 
sine  Stykker,  og  at  det  kun  er  af  andre  Reisendes  Beskrivelser 
han  kjender  lidt  til  le  pays  de  Tendre.  Alle  hans  Komedier  ere 
skrevne  af  en  Pebersvend  . .  . 

„Men  finder  man  saaledes  ikke  hos  Holberg  den  Sjælens 
Ømhed,  som  beherskede  og  inspirerede  Moliére,  saa  eier  han  til 
Gjengjæld  i  høiere  Grad  end  denne  den  ægte  Videnskabsmands 
Udrustning,  og  hans  Kundskabers  Mængde  bøder  tildels  paa 
hans  Følelses  Tørhed.  Hans  Aand  er  langt  mere  uddannet  end 
Moliéres,  og  kjender  han  maaske  mindre  til,  hvad  man  lærer  af 
Livet,  saa  veed  han  til  Gjengjæld  bedre  end  Moliére,  hvad  man 
lærer  af  Bøger.  Jeg  maa  indrømme,  at  man  lidt  for  hyppigt 
støder  paa  lærde  Reminiscenser  og  Hentydninger  til  Oldtiden  i 
Holbergs  Komedier,  og  at  Professoren  stikker  mere  end  ønske- 
ligt frem  bag  den  komiske  Digter,  Men  paa  den  anden  Side, 
hvilke  dybe  Overveielser,  hvilke  overraskende  nye  Tanker  er 
der  saa  ikke  nedlagt  selv  i  hans  lystigste  Arbeider!  Indenfor 
hans  Komediers  brede  Rammer  bringer  hans  Lærdom  og  hans 
Tænkning  stadigt  civilisatoriske  og  politiske  Spørgsmaal  paa 
Bane,  som  Moliére  aldrig  vilde  have  vovet  at  røre  ved.  Holberg 
er  med  eet  Ord,  hvad  man  meget  hurtigt  kommer  til  Erkj en- 
delse af,  det  attende  Aarhundredes  Mand.  Han  var  ikke  blot 
paavirket  af  Moliére,  men  i  høi  Grad  tillige  af  Voltaire.  Det 
overraskende  Nye  ved  den  Rolle,  han  lader  de  filosofiske  Ideer 
spille  i  sine  Komedier,  ligger  først  og  fremmest  deri,  at  han 
udtaler  dem  uden  Omsvøb,  at  de  træde  frem  med  hævet  Pande, 
hvor  de  hidtil  kun  havde  turdet  liste  sig  stjaalent  ind  under 
Ironiens    forsigtige    Maske.      Nu    og    da  bliver  derfor  Holberg, 


HOLBEEG   OG  MOLIERE.  161 


hvad  Moliére  aldrig  var:  en  virkelig  Publicist,  der  aabent  fører 
en  Polemik.  Derfor  har  hans  Indflydelse  paa  den  offentlige 
Moral  været  af  mere  umiddelbar  Virkning  end  Moliéres  i  Fran- 
krig, og  det  er  hans  Hæder,  at  han  i  Løbet  af  et  Fjerdedel 
Aarhundrede  udryddede  adskillige  Fordomme  og  Taabeligheder 
i  det  lille  Land,  som  han  med  saa  stor  Fremgang  lærte  at  more 
sig  over  den  komiske  Satire.  Nægtes  kan  det  imidlertid  ikke,  at 
Moralisten  hyppigt  tager  Luven  fra  Iagttageren  Menneskene  ere 
i  hans  Hænder  omtrent  som  Leddene  i  en  Ligning,  der  skal  løses. 
Personlighedernes  Udfoldelse  hemmes,  de  udvikle  sig  ikke  til 
Andet,  end  hvad  man  vil  tillade  dem  at  udvikle  sig  til.  Derved 
faae  Typerne  en  Skarphed  og  Figurerne  noget  af  en  mathema- 
tisk  Konstruktion,  som  bevirker,  at  deres  fuldstændige  Under- 
ordnelse under  Forfatterens  Hensigter  kun  stemmer  lidet  med 
den  menneskelige  Naturs  uendelige  Bevægelighed.  Heraf  følger 
ogsaa,  at  Intrigen  altid  dirigeres  henimod  den  af  den  strenge 
Moral  foreskrevne  Løsning,  selv  om  den  først  naaer  Maalet 
gjennem  den  kaadeste  Ophobning  af  lattervækkende  Episoder; 
og  heraf  følger  fremdeles,  at  Konfliktens  Løsning  næsten  uund- 
gaaeligt  tilveiebringes  ved,  at  Hovedpersonen  undergaaer  en 
heldbringende  Rystelse  eller  endog  en  pludselig  Omvendelse. 
Den  mest  træffende  Devise  for  Holbergs  komiske  Kunst  er  det 
saa  ofte  misbrugte  Gastigat  ridendo.  Moliéres  er  Ostendit  ridcndo.''^ 
At  en  retfærdig  Sammenligning  mellem  Moliére  og  Hol- 
berg maa  kaste  baade  Lys  og  Skygge  over  dennes  Skikkelse, 
er  selvforstaaeligt.  For  sit  Folk  har  Holberg  imidlertid  ikke  sin 
største  Betydning  paa  det  kunstneriske  Omraade,  der  ovenfor 
tildels  er  lagt  til  Grund  for  Jevnførelsen  mellem  de  to  Digtere. 
Ved  Siden  af  den  forstandigt  frisindede  Aand,  der  gjennem- 
strømmer  Holbergs  Komediedigtning,  er  det  især  dens  træffende 
Skildring  af  Datidens  borgerlige  Liv,  der  gjør  den  saa  kjær  og 
værdifuld  for  os.  Heller  ikke  for  denne  Side  af  Holbergs  For- 
fatterskab savner  Franskmanden  Blik,  og  vi  foretrække  her, 
hvor  Sammenhængen  mellem  fransk  og  dansk  Komediekunst 
betones,  at  referere  den  franske  Dom  fremfor  at  omskrive  med 
egne  Ord,  hvad  der  alt  er  sagt  saa  tidt,  at  det  er  blevet  en 
Almenerkj  endelse. 

yjFor  at  forebygge  al  Misforstaaelse  —  siger  Legrelle 
—  maa  jeg  udtrykkelig  og  paa  det  mest  Afgj ørende  hævde 
den  danske  Digters  Originalitet  i  en  bestemt  Henseende.  Som 
Skildrer  af  Sæderne  skylder  Holberg  Frankrig  intet.  Den 
sociale  Klasse,  i  hvilken  Moliére  henlægger  sin  Komedie,  Borger- 
standen paa  det  Punkt,  hvor  den  grænser  op  til  Aristokratiet, 
er  ikke  den  samme,  som  Holberg  virker  med,  nemlig  Borger- 
standen paa  det  Punkt,  hvor  den  grænser  op  til  Almuen;  og 
dertil  kommer,  at  Lediggjængerne  og  Hofmændene  hos  den  Ene, 
Haandværkerne  og  Bønderne  hos  den  Anden  hensætte  vor  Ind- 
bildningskraft i  diametralt  modsatte  Egne  af  Civilisationen. 
Hvad  vi  finde  hos  Holberg,  er  den  kjøbenhavnske  Befolknings, 
den  arbeidsomme  Borgerstands  private  Liv  i  hele  dets  Umiddel- 
barhed, malet  med  denne  stundom  lidt  grovkornede  Ugenerthed 
og  Sands  for  Detaillen,  som  udmærker  den  hollandske  Skole,  en 
Ostade  og  en  Teniers.  Yderst  i  Horizonten,  i  Baggrunden  af 
Dekorationen  ville  vi  altid  faae  Øie  paa  Rundetaarn  eller  Frue- 
kirkos  Spir  eller  dog  idetmindste  paa  en  eller  anden  tarvelig 
Mølle,  hvis  Bræddebygning  hæver  sig  op  fra  en  af  Vold- 
bastionerne. Allevegne  færdes  for  vore  Øine  en  endnu  usleben, 
men  kraftig  og  virksom  Befolkning,  bestaaende  af  Smaafolk,  for 
hvem  Arbeidet  er  den  høieste  Lov  og  jevne  Kaar  Livets  Lod, 
af  Handlende,  Søfolk,  Kandestøbere,  Bundtmagere,  Bogholdere, 
Værtshusholdere,  Barberer,  Galanterikræmmersker ,  Børsten- 
bindere, Tobakshandlere,  Bodsvende,  Skrivere,  Apothekere  og 
Hattemagere.  Næsten  alle  Haandværkslaugene  drage  forbi  os. 
Fire,  fem  Gange  idethøieste  forlade  vi  Kjøbenhavn  og  drage  til 
en  eller  anden  jydsk  Smaastad,  en  eller  anden  sjællandsk  Landsby. 
Der  møde  vi  Bønder  af  en  næsten  uhørt  Uvidenhed  og  Raahed, 
fuldstændig  dyriske  Naturer,  stundom  ligefrem  halvvilde,  som  Jeppe 
paa  Bjerget,  denne  Caliban  Nummer  To,  ligesaa  lidenskabelig 
Drukkenbold  som  Shakspeares.  Og  vel  at  mærke,  det  er  ikke 
olot  Danmark  i  Almindelighed,  Holberg  forstaaer  at  skildre  frem- 
for nogen  Anden;  han  er  i  ligesaa  fremragende  Grad  Skildrer 
af  det  attende  Aarhundrede  i  sit  Fædreland.  Just  i  det  Øieblik, 
da  den  franske  Selskabsdannelse  begynder  at  gjennemtrænge 
det  danske  Samfund,  griber  han  det  og  viser  os  det.  Midt  i 
denne  Kamp  mellem  Fortidens   Barbari   og  Fremtidens  Kultur 

se  vi  Kjøbenhavn  aftegnet  i  hans  Komedier.  Han  har  saaledes 
paa  eengang  efterladt  os  et  nationalt  Værk  og  et  historisk 
Værk,  og  en  hel  Tidsalder  ikke  mindre  end  en  hel  Nation  er 
deri  fastholdt  og  kan  tages  i  Øiesyn  af  Efterslægten,  der  altid 
vil  nære  en  levende  Interesse  for  det,  som  har  levet  til  andre 
Tider  og  paa  andre  Steder.'' 

Idet  Holberg  ligefra  vor  ældste  Scenes  første  Begyndelse 
af  skjænkede  den  et  nationalt  Repertoire,  blev  han  i  ideel  For- 
stand dens  egentlige  Stifter,  dens  rette  Fader.  Pietets-  og  Tak- 
nemlighedsfølelsen  fra  Theatrets  Side  har  i  de  skiftende  Tider 
faaet  snart  et  svagere,  snart  et  stærkere  Udtryk;  det  er  en  Til- 
fredsstillelse at  kunne  sige,  at  disse  naturlige  Følelser  overfor 
vor  dramatiske  Digtekunsts  Skaber  ikke  ere  mindst  fyldige  i 
vore  Dage,  Men  om  det  er  gaaet  op  eller  ned  med  Stemningen 
for  Holberg,  have  hans  Komedier  dog  til  alle  Tider  udgjort 
Bestanddele  af  Repertoiret  og  ere  ved  Hjælp  af  den  sceniske 
Fremstilling  gaaede  ind  i  Folkets  Bevidsthed  med  en  Anskuelig- 
hed og  et  Liv,  som  ingen  anden  af  vore  Forfattere  i  Længden  har 
kunnet  bevare.  Idet  Holberg  skabte  den  danske  Skueplads,  byg- 
gede han  med  det  Samme  et  levende  Værn  for  sin  Udødelighed. 


Komediens  Død  og  Opstandelse. 


Christian  den  Sjettes  sexten  Regeringsaar  danne  den  store 
Lakune  i  det  danske  Theaters  Historie.  Taushed  og  Tom- 
hed, hvor  man  vender  Øiet  hen.  Har  der  end  ikke  fra  Begyn- 
delsen af  været  tænkt  paa  absolut  Forbud  mod  Theaterforestil- 
linger,  saa  blev  Aanden  efter  Hoffets  Exempel  ogsaa  blandt 
Befolkningen  som  Følge  af  Præstevældens  Overmagt  snart  saa 
verdensfjendsk ,  at  Skuespil  sammen  med  andre  uskyldige  For- 
lystelser betragtedes  som  Djævelens  Gjerning,  Et  karakteristisk 
Aktstykke  fra  Christian  den  Sjettes  første  Regeringstid  udtaler 
ligefrem  denne  Betragtning.  Kongen  fandt  sig  nemlig ,  maaske 
i  Anledning  af  Montaigus  fornyede  Privilegium  (S,  137),  op- 
fordret til  at  indhente  en  Betænkning  om  Skuespils  Tilladelighed 
fra  et  kirkeligt  Standpunkt  og  fremkaldte  derved  en  Afhandling, 
som  ialfald  har  en  Geistlig  og  rimeligvis  Kongens  Skriftefader 
Hofpræst  Bluhme  til  Forfatter.  Den  er,  eiendommeligt  nok, 
skreven  paa  Tydsk  og  argumenterer  bl.  A.  saaledes: 

„Hovedhensigten  med  al  Spøg  og  Narrefjas  i  Komedierne 
er  ikke  at  bibringe  de  stakkels  Mennesker  gode  moralske  og 
Dydslærdomme ,  men  at  give  Kjødet  en  Materie  at  le  af,  at 
sætte  dem  i  lystigt  Lune,  for  at  de  ikke  skulle  trættes  ved 
Synet  af  de  alvorlige  Ting  i  Komedien;  derhos  er  nu  den  Spøg 
og  Narrefjas,  som  bedrives  af  den  saakaldte  Pickelhering  eller 
Tjener,  hvad  man  nu  vil  kalde  ham,  Sjælen  i  Komedien,  og  de 
stakkels  Mennesker  gaa  næsten  udelukkende  derind   for   at  se 

Og  høre  deslige  Uanstændigheder  og  Flouser.  Man  beflitter  sig 
ogsaa  paa  at  gjøre  dem  saa  grove  og  usømmelige,  især  i  det 
danske  Sprog,  at  man  maa  væmmes  derved,  hvis  man  blot 
har  en  Gnist  af  Ærbarhed  i  sit  Hjerte.  ...  Forudsat  ogsaa,  at 
der  i  Komedierne  ikke  fremstilles  hedenske  Fabler,  men  Historier 
af  Biblen,  saa  blive  de  ikke  derved  bedre,  thi  Gud  kan  ikke 
lide,  at  man  danner  sig  noget  Billede  af  hans  hellige  Person, 
at  man  fremstiller  den  hellige  Jesum  ved  Hjælp  af  syndige 
Kreaturer  og  mangengang  paa  usømmelig  Maade,  eller  at  man 
efteraber  hans  guddommelige  Majestæts  Værker  og  sammen- 
blander hellige  Ting  med  latterlige  Samtaler.  .  .  .  Hvormangen 
Daler  bliver  ikke  brugt  til  Komedier,  som  langt  bedre  kunde 
gives  til  Fattigfolk  end  til  Komedianternes  løse  Pak,  som  kun 
drikke  op,  hvad  de  faae,  eller  ødelægge  det  paa  anden  liderlig 
Vis.  Derved  beholder  man  kun  det  liderlige  Pak  i  Landet, 
hvor  det  udsuger  de  stakkels  Undersaatter  og  ligger  dem  til 
Byrde  paa  allehaande  Maader.  .  .  .  Endnu  mere  delagtige  i 
Andres  Synder  gjøre  de  sig,  som  forsvare  Komedier,  strides  om 
deres  Tilladelighed,  overtale  Andre  dertil  med  Magt,  raade  og 
opmuntre  store  Herrer  til  at  bringe  dem  istand,  skyde  Penge 
sammen  til  dem,  selv  gjøre  og  forfærdige  forargelige  Komedier, 
samle  en  Bande  af  saadant  Pak,  bygge  Huse  tU  dem,  skaffe 
dem  Penge  o.  s.  v.  . . .  Men  allermest  delagtige  i  Andres  Synder 
gjøre  de  sig,  som  ikke  hindre,  forbyde  og  fraraade  al  saadan 
Gruelighed,  skjøndt  det  staaer  i  deres  Magt  at  gjøre  det." 

Det  er  en  anden  Tone  end  i  Frederik  den  Fjerdes  Tid, 
da  Kongen  ikke  alene  var  Tilskuer  ved  Komedien,  men  endog 
udnævnte  nogle  af  de  afgaaede  Skuespillere  til  Embedsmænd. 
Og  at  denne  Tone  kun  var  Udtrykket  for  den  Magtfuldkommen- 
hed, man  følte  sig  at  sidde  inde  med,  vise  de  ret  uforblommede 
Trusler  i  Betænkningens  Slutning,  rettede  ikke  alene  imod 
ansete  og  bekjendte  Personligheder  som  Arnoldt,  Holberg  og 
Rantzau,  men  endog  mod  Kongen  selv,  forsaavidt  han  ikke 
skulde  ville  bruge  sin  Magt  til  at  hindre  den  saa  livagtigt 
skildrede  „Gruelighed".  Christian  den  Sjette  tænkte  saavist 
ikke  paa  at  modsætte  sig  sine  Veiledere  til  Salighed.  Ved  den 
almindelige  Helligdagsforordning  af  12.  Marts  1736  blev  det 
forbudt  at  opføre  Skuespil  paa  hellige  Dage   og  Aftenen  forud; 

her  forudsættes  Komediespil  i  sig  selv  som  tilladt,  og  der  findes 
ogsaa  Spor  af  theatralske  Opførelser  i  Norge  og  i  Holsten,  altsaa 
i  tilbørlig  Afstand  fra  Hellighedens  Midtpunkt.  Men  en  For- 
ordning af  21.  Marts  1738  forbød  Komediantspillere,  Linedansere 
eller  Taskenspillere  at  indfinde  sig  i  Danmark  eller  Norge  for 
deres  Spil  og  Exercitier  der  at  forestille.  Og  selv  om  ikke  her- 
med Porten  var  bleven  slaaet  i  for  alle  sceniske  Præstationer, 
var  den  fra  Hoffet  udgaaende  og  til  større  og  større  Kredse 
forplantede  Stemning  absolut  ugunstig  for  al  Theaterkunst, 
dobbelt  naar  den  skulde  øves  paa  Dansk, 

Denne  Situation  forandredes  med  eet  Slag  ved  Frederik 
den  Femtes  Tronbestigelse  den  6.  August  1746.  „Der  danische 
Prinz",  som  hans  tydske  Moder  stundom  med  Foragt  kaldte 
ham,  var  ligesaa  livsglad  og  venlig,  som  hans  Fader  havde  været 
tungsindig  og  folkesky;  han  var  ung,  da  han  besteg  Tronen, 
kun  treogtyve  Aar,  og  hans  af  Folket  forgudede  Dronning,  den 
engelske  Prinsesse  Louise,  et  Aar  yngre.  Ved  at  afskedige  de 
Omgivelser,  hun  havde  medbragt  fra  Hjemmet,  ved  at  lære 
og  læse  Dansk  og  venligt  tale  Landets  Sprog  med  Landets  Børn 
vandt  hun  saameget  hurtigere  Alles  Hjerter,  som  hun  derved 
frembød  den  mest  afgjørende  Modsætning  til  sin  Svigermoder 
Enkedronnningens  hovmodige  Væsen.  Det  unge  Par  vilde  nyde 
Livet,  vilde  se  glade  Ansigter  om  sig  og  lempe  den  Etikettens 
Tvang,  der  havde  isoleret  det  forrige  Hof  fra  Befolkningen, 
saa  at  at  man  der,  for  at  bruge  Christian  den  Sjettes  eget  Ud- 
tryk i  et  Brev  til  Grev  Stolberg,  havde  „levet  som  Eremiter". 
Frederik  den  Femte  havde  paa  sin  Udenlandsreise  faaet  Øinene 
op  for,  hvorledes  Kunstens  lyse  Værker  kunne  forskjønne  Livet, 
og  at  Indflydelserne  fra  den  Kunst,  som  har  Scenen  til  Tumle- 
plads, maa  regnes  blandt  de  videst  rækkende  og  varigst  virkende. 
Vel  var  hans  Smag  ikke  den  fineste,  og  hans  Interesse  for  et 
dansk  Theater  var  mere  begrundet  i,  at  han  undte  sit  Folk  en 
Morskab,  det  kunde  forstaa,  end  i  nogen  dybere  Indsigt  i  For- 
holdet mellem  en  national  Scene  og  det  hele  nationale  Liv. 
Men  om  han  end  for  sit  eget  Vedkommende  betragtede  den 
italienske  Opera  som  den  ædleste  dramatiske  Blomst  og  havde 
mere  Sands  for  fransk  end  for  dansk  Komedie,  saa  førte  dog 
hans  Ønske   om  at  forøge  Hovedstadens  Glans   ved  Oprettelsen 

af  et  Theater  faktisk  til  de  danske  Skuespils  Gjeuopstandelse, 
og  herfor  har  han  fortjent  Efterverdenens  Tak,  hvor  hyppigt 
han  end,  som  vi  skulle  se,  tog  feil  af  de  rette  Midler  til  en  god 
Kunsts  Fremme. 

Som  saa  ofte  før  i  denne  Fremstilling  ville  vi  ogsaa  her 
føre  Holberg  til  Vidne  paa  den  gjennemgribende  Omformning 
af  alle  Forhold,  der  havde  fundet  Sted  ved  Tronskiftet.  „Du 
skriver  —  hedder  det  i  den  183.  Epistel  —  at  en  reisende 
Person,  som  nyUgen  kom  fra  Kjøbenhavn,  haver  fortalt,  at  han 
for  Slotsporten  ikke  saae  de  sædvanlige  Livgarder  tilhest,  end- 
skjøndt  det  høie  Herskab  var  hjemme.  Du  forlanger  af  mig  at 
vide  Aarsagen  dertil:  Aarsagen  dertil  er  den  samme  som  til 
adskillige  andre  Ting  af  lige  Natur,  hvorved  Hans  Majestæt 
lader  se  Ømhed  mod  sine  Undersaatter  og  tilligemed  viser,  at 
han  grunder  det  kongelige  Huses  Styrke  og  Sikkerhed  paa  sit 
Folks  Kjærlighed,  som  han  ogsaa  fuldkommeligen  haver  vundet. 
Naar  Du  engang  kommer  hid  til  Staden,  skal  jeg  vise  Dig  en 
hel  Liste  paa  deslige  gUmrende  Actioner  ^  saa  at  Du  med  mig 
skal  tilstaa,  at  vi  leve  under  et  Herskab,  hvilket  vi  maa  anse 
som  Himmelens  store  Gave.  Og  hvad  vor  regerende  Dronning 
angaaer,  da  haaber  jeg,  at  din  Frue  ved  sin  Hjemkomst  haver 
fortalt  Dig  saameget  derom,  som  Du  af  Glæde  kan  taale  at 
bære.  Du  maa  derfor  ikke  forundre  Dig  over  at  høre,  at  jeg 
nu  paa  min  gamle  Alder  iblandt  kommer  til  Hove.  Det  skeer 
ikke  af  nogen  Forfængelighed :  Men  jeg  finder  intet  behageligere 
Sted  end  dette  for  en  Philosopho',  thi  her  kan  man  bivaane  en 
høi  Forsamling  uden  Masque,  uden  Sminke,  uden  afpassede 
Skridt  og  uden  paa  Skruer  satte  Ord ;  saa  man  udi  et  kongeligt 
Hof  seer  den  naturlige  Stands  Simplicitet  forestillet.  Jeg  vilde 
derfor  ønske,  at  jeg  kunde  komme  der  oftere ;  men  om  Vinteren 
udi  de  koldeste  Maaneder  tillader  min  Helbred  mig  ikke 
saadant." 

Holberg  kommer  til  Hove!  ForskjeUen  meUem  før  og 
nu  kan  ikke  betegnes  stærkere  eUer  kortere.  Var  det  allerede 
et  paafaldende  Fremskridt  i  Frisind  og  Folkelighed,  at  Frederik 
den  Femte  gik  udenfor  Rangforordningens  to  første  Grader,  naar 
han  indbød  til  større  Hoff estlighe der,  saa  var  det  en  endnu  mærke- 
ligere  Modsætning   til   den   forhen  herskende   Aandssneverhed, 

at  han  saae  „Niels  Klim''s  og  de  danske  Komediers  Forfatter 
blandt  sine  Gjæster.  For  Holbergs  Stilling  til  den  nye  Skue- 
plads blev  dette  ikke  uden  Betydning.  Vel  var  han  per- 
sonligt ganske  anderledes  situeret  nu,  end  da  han  fireogtyve 
Aar  tidhgere  havde  taget  sig  af  den  danske  Komedies  Sag. 
Som  rig  Godseier  og  Universitetets  Kvæstor  havde  han  en  langt 
lettere  Forbindelse  med  de  indflydelsesrige  Kredse  end  den  i 
Embedet  forholdsvis  unge  Professor  1722;  men  denne  Forbin- 
delse kunde  kun  vinde  yderligere  i  Liv  og  Frihed  ved  Adgangen 
til  Hofselskaberne ,  som  tillod  Holberg  paa  nært  Hold  at  lære 
Anskuelser  og  Planer  i  de  toneangivende  Lag  at  kjende.  Som 
opmærksom  Iagttager  undlod  han  eiheller  at  undersøge  Stem- 
ningen for  at  kunne  gribe  ind  paa  rette  Maade,  naar  det  rette 
Øieblik  var  kommet. 

Saasnart  Theaterlysten  begyndte  at  veires  i  Luften,  var 
der  ogsaa  strax  Mænd  tilstede,  som  agtede  at  gjøre  sig  den 
frugtbringende.  Den  forhenværende  Organist  ved  Kastelskirken, 
Tydskeren  Carl  August  Thielo,  mente  i  sin  akademiske  og 
musikalske  Dannelse  at  have  Adkomster  til  Stillingen  som 
Theaterleder ,  især  da  han  desuden  havde  Trang  til  at  forsøge 
sig  som  Skuespildigter  og  var  Fader  til  en  Datter,  der  trods 
sin  Ungdom  havde  lagt  et  udpræget  Fremstillingstalent  for 
Dagen.  Saasnart  Holberg  fik  Nys  om  disse  Planer,  forestillede 
han  Thielo,  at  de  vilde  have  bedst  Udsigt  til  at  lykkes,  hvis  de 
indskrænkede  sig  til  kun  at  omfatte  Opførelsen  af  danske 
Skuespil.  For  Theatret  i  og  for  sig  havde  Holberg  ikke  nogen 
stærk  Interesse;  „de,  der  indbildte  sig  dette",  siger  han  i  sin 
180.  Epistel,  „fordi  han  var  en  Befordrer  deraf,  kjendte  ham 
aldeles  ikke.  Hvis  Skuespillene  bleve  agerede  af  udenlandske 
Acteurs  paa  fremmed  Sprog,  vilde  han  ikke  indfinde  sig."  Selv 
med  et  dansk  Theaters  daglige  Ledelse  og  indre  Anliggender 
vilde  han  ikke  indlade  sig.  „Jeg  har  aldrig  villet  paatage  mig 
nogen  Direc^«ow,"  siger  han  i  Ep.  447,  „vel  vidende,  at  det  er 
vanskeligere  at  holde  i  Ave  en  Troitpe  af  Acteurs  end  en  Krigs- 
hær, som  bestaaer  af  mange  adskilte  Nationer.''^  Derimod  kunde 
han  ikke  „dispensere  sig  for  at  paatage  sig  en  Slags  Omsorg 
for  den  danske  Skueplads,  thi  saasom  han  var  Stifter  af  Skue- 
pladsen her  i  Landet  og  selv  havde  gjort  saa  mange  Originaler, 

saa  maatte  han  have  et  Øie  med,  at  de  bleve  nogenlunde  vel  ex- 
eqverede."  Det  Følgende  vil  vise,  at  Holberg  i  Henhold  til  denne 
sin  Udtalelse  fulgte  Prøverne  paa  sine  Stykker  med  en  vis 
Opmærksomhed  og  ved  enkelte  alvorligere  Leiligheder  maatte 
optræde  som  Jupiter  tonans  for  at  kue  den  oprørske  Theateraand. 

Har  Thielo  altsaa  oprindeligt  næret  Ønsker  om  en 
Theaterbevilling,  der  ogsaa  omfattede  tydske  Spektakelstykker, 
saa  skyldes  det  vistnok  Holbergs  Argumenter,  at  han  frafaldt 
denne  sin  første  Hensigt  og  i  sin  Ansøgning  udtrj'^kkeligt 
beraabte  sig  paa  „den  Plan,  som  engang  af  Assessor  L.  Hol- 
berg er  anlagt  i  hans  danske  Comedier  ...  et  Speil, 
hvori  Lyders  Hæslighed  og  Dydens  Deilighed  sees  og  Folk 
instrueres  ridendo."'  Paa  Grundlag  af  denne  Motivering  har 
Holberg  paataget  sig  at  tale  Andragendets  Sag  paa  høiere  Steder, 
og  idet  Bevillingen  udtrykkelig  gjentager  Motiveringen,  tillægger 
den  Holberg  en  vis  Del  i  Udstedelsen  —  ikke  mindst  maaske 
hvad  den  hurtige  Expedition  angaaer  —  samt  en  Slags  moralsk 
Indflydelse  paa  dens  Gjennemførelse.  Allerede  den  30.  Decbr. 
1746  udstedtes  Privilegiet  for  Thielo,  sikkrende  ham  Ret  til, 
saasnart  Kongesorgen  var  forbi,  at  arrangere  danske  Skuespil  i 
Kjøbenhavn  „efter  den  Plan,  som  forhen  af  Os  elskelige  Ludvig 
Holberg  er  bleven  lagt,  hvortil  han  skal  betjene  sig  af  saadanne 
skikkelige  Personer,  som  med  deres  Komedier  Alle  og  Enhver 
for  billig  Betaling  kunne  fomøie",  hvorefter  følger  den  samme 
Reservation  med  Hensyn  til  Religion  og  Ærbarhed  som  tidligere 
i  Montaigus  Privilegium  (S.  99). 

Foruden  Holberg  var  der  endnu  et  Forbindelsesled 
mellem  den  gamle  og  den  nye  Scene:  Frederik  Pilloy,  der 
efter  Lukningen  af  Lille  Grønnegades  Scene  havde  været  bosat 
som  næringsdrivende  Borger  i  Staden  (S.  139),  havde  tjent  Penge 
ved  sin  Vinhandel  og  var  en  velanseet  Mand.  Han  stillede  sin 
Skuespillererfaring  til  det  nye  Foretagendes  Raadighed  og  ydede 
sin  Hjælp  under  Instruktionen  saavelsom  ved  Engagement  af 
Kræfterne.  At  man  paa  begge  disse  Omraader  i  nogen  Tid 
maatte  famle  sig  frem,  er  forstaaeligt  nok;  blandt  dem,  som 
fremstillede  sig  til  Optagelse  i  Troupen,  unge  Mennesker  fra 
Hovedstaden  eller  fra  Provinserne,  havde  Ingen  nogensinde  havt 
Leilighed  til  at  se  Komedie,    hvorfor  der  ogsaa  i  Begyndelsen 

af  Theatrets  Virksomhed  synes  at  have  været  en  livlig  Afgang 
af  Ubrugeligheder,  medens  adskillige  af  dem,  som  bestod  Prøven, 
senere  viste  sig  som  Kunstnere  af  eminent  Betydning  for  den 
danske  Scene.  I  sin  ovenanførte  447.  Epistel,  der  udgjør  det 
væsentligste  Supplement  til  Holbergs  Selvbiografi  og  handler  endel 
om  hans  Forhold  til  Skuepladsen,  hedder  det  om  denne  dens 
Beg3mdelse :  „Man  holdt  det  vanskeligt  at  faae  bekvemme  Acteurs 
og  Actricer,  helst  saadanne  som  vi  havde  for  tyve  Aar  siden, 
da  her  fandtes  adskillige  franske  Personer,  der  vare  vante  til 
Comoedier  og  som  vare  opdragne  udi  det  danske  Sprog,  da  vi  og 
iligemaade  havde  en  gammel  anseelig  fransk  Acteur^  der  i  Grund 
havde  udstuderet  Theatret,  og  som  var  i  Stand  til  at  danne  gode 
Arteurs.  Dette  uanseet  er  denne  nye  Skueplads  bleven  forsynet 
med  ligesaa  gode  Acteurs  som  den  forrige,  og  dømme  Adskillige, 
som  have  seet  dem  begge,  den  sidste  at  være  bedre." 

Med  det  nydannede  Selskab  aabnedes  Forestillingerne 
i  Læderstræde,  nuværende  Nr.  13,  det  saakaldte  Bergs  Hus,  til- 
hørende Stadsmusikanten  og  ofte  anvendt  til  Afholdelse  af 
Koncerter  i  en  stor  Sal,  som  nu  blev  forsynet  med  Scene  og 
Galleri.  Den  første  Aften,  Fredagen  den  14.  April  1747,  op- 
førtes „Den  politiske  Kandestøber",  naturligvis  mod  Entree,  men 
betegnet,  ligesom  endel  af  de  følgende  Forestillinger,  som  en 
„Prøvekomedie",  der  havde  til  Hensigt  at  give  de  danske 
Akteurer  Leilighed  til  at  „habillere  sig",  til  hvilke  Prøver  de 
dog  saae  sig  nødte  til  at  indbyde  „et  lidet  Antal  Tilskuere" 
for  at  faae  deres  Udgifter  dækkede  og  tjene  et  tarveligt  Under- 
hold i  denne  deres  Uddannelsestid.  Med  disse  Prøveforestil- 
linger af  holbergske  Stykker  fortsattes  indtil  sidst  i  Juni,  først 
en,  senere  to  Gange  om  Ugen,  og  stadigt  for  et  velbesat  Hus. 
Øvelsesforestillingernes  Repertoire  bestod  af  Holbergs  ovenfor 
nævnte  Komedie  samt  „Maskeraden",  „Det  arabiske  Pulver", 
„Pernilles  korte  Frøkenstand"  og  „Julestuen".  Fra  den  26.  Juni 
bortfaldt  Opførelsernes  Karakter  af  Prøveskuespil,  og  Reper- 
toiret udvidedes  fra  nu  af  og  til  den  15.  December,  da  den 
sidste  Forestilling  gaves  i  Bergs  Sal,  med  de  holbergske  Stykker 
„Henrik  og  Pernille",  „Gert  Westphaler",  „Didrik  Menschen- 
skræk"  og  „Den  pantsatte  Bondedreng",  samt  som  Nyheder 
„Den  honnette  Ambition",  „Erasmus  Montanus"  og  „De 

Usynlige".  Endvidere  af  Moliére  „Det  tvungne  Giftermaal", 
„Fruentimmerets  Skole",  „Doktoren  imod  sin  Villie"  og  „Jørgen 
Dingel"  {^Georges  Dandin""),  hvortil  sluttede  sig  nogle  mindre 
betydelige  franske  Smaastykker, 

Hvad  der  foraarsagede  Skuespillets  Flytning  fra  Theatret 
i  Læderstræde,  hænger  sammen  med  adskillige  andre  Begiven- 
heder i  den  ret  mærkelige  Theatersommer  1747.  Samtidig  med 
Tilliden  til  deres  Evner  voxede  hos  Skuespillerne  Bevidstheden 
om  deres  Betydning  for  Theaterentreprisen ,  og  det  kom  meget 
tidligt  til  Rivninger  med  Privilegiehaveren.  Thielos  Forfatter- 
forfængelighed blev  en  af  de  første  Kilder  til  Spliden.  Det  smagte 
ingenlunde  Holberg,  at  Direkteuren  endnu  under  Forberedel- 
serne til  Theatrets  Aabning  offentUg  bebudede  en  Slags  Fort- 
sættelse af  Komediesamlingen  „Den  danske  Skueplads",  bestaaende 
af  sine  egne  Originaler  og  Bearbeidelser,  og  strax  udgav  det 
første  af  disse  Makværker,  „Spøgelset  med  Klokken",  med  Løfte 
om,  at  der  skulde  følge  et  nyt  hver  fjortende  Dag.  Skuespillerne 
forargedes  ikke  mindre  over  Udsigten  til  at  skulle  tvinges  ind 
i  et  Repertoire,  som  neppe  vilde  skaffe  Publikum  til  Huset  i 
ønskeligt  Maal,  og  enedes  om  at  reise  en  seig  passiv  Modstand 
mod  Direkteurens  Forfatterlyster,  medens  der  samtidigt  saa 
smaat  dannede  sig  en  Anskuelse  hos  dem  om,  at  han  egentlig 
var  en  for  Skuepladsen  ganske  overflødig  Person,  som  stod 
deres  Interesser  og  Indtægter  iveien  blot  i  Kraft  af  det  ufor- 
tjente Privilegium,  han  havde  vidst  at  skaffe  sig.  Det  spændte 
Forhold  førte  allerede  i  Mai  til  et  Brud,  hvor  Akteurerne  dog 
maatte  falde  tilføie,  men  belærte  af  den  taktiske  Feil,  de  havde 
begaaet,  rottede  de  sig  sammen  om  at  overrumple  ham  ved  en 
formelig  Strike,  og  denne  Plan  blev  sat  i  Værk  allerede  midt  i 
den  følgende  Maaned,  da  Skuespillerne  en  Aften,  ligesom  Tæppet 
skulde  gaa  op  for  den  fulde  Tilskuerplads,  erklærede,  at  de 
hverken  vilde  spille  nu  eller  senere,  hvis  Thielo  ikke  gav  dem 
Del  i  Theatrets  Styrelse  samt  Part  i  Indtægt  og  Udgift  efter  et 
nærmere  bestemt  Forhold.  Denne  Gang  blev  det  Direkteuren, 
som  maatte  give  efter,  og  fra  nu  af  træde  Akteurerne  ogsaa 
overfor  Publikum  frem  som  Parthavere  i  Theatret.  At  dette 
Coup  lykkedes  saa  godt,  laa  sagtens  for  en  Del  i  Skuespillernes 
Fornemmelse   af,    at    de    havde  Holberg    paa   deres   Side,   og  i 

Thieles  Anelse  om  det  Samme;  thi  hvorvel  Holberg  forsigtigt 
holdt  sig  udenfor  disse  Stridigheder,  havde  han  dog  længe  delt 
Akteuremes  Anskuelse  om,  at  det  Bergske  Lokale  var  baade 
for  lille,  for  slet  og  for  dyrt,  og  itide  kjøbt  en  Grund  paa 
Nørregade,  som  han  havde  tilbudt  at  skjænke  dem,  hvis  de 
kunde  skaffe  Midler  til  Opførelsen  af  et  Theater.  Baade  han 
og  de  vare  imidleitid  komne  til  Erkjendelse  af,  at  den  laa 
for  langt  borte  fra  Byens  Centrum,  og  Opmærksomheden  hen- 
ledtes paa  en  ganske  anderledes  fordelagtig  Theaterbeliggenhed, 
nemlig  den  saakaldte  gamle  Tjæreplads  ved  Enden  afOjethuset, 
hvor  der  kunde  bygges  med  Facade  ud  imod  Kongensnytorv, 
allerede  dengang  Byens  smukkeste  og  anseligste  Plads.  Efterat 
Theaterrevolutionen  var  bleven  gjennemført  saa  let  og  med  et 
saa  afgjørende  Resultat,  var  Akteuremes  Selvtillid  voxet  saa 
stærkt,  at  de  med  Forbigaaelse  af  Thielo,  som  dog  formelt  sad 
inde  med  Privilegiet,  henvendte  sig  til  Kongen  med  Ansøgning 
om,  at  han  vilde  overlade  dem  den  nævnte  til  Holmen  hørende 
Grund  samt  end  yderligere  formaa  Brandkassen  til  at  laane 
dem  den  Sum,  som  Opførelsen  af  et  Theater  vilde  udfordre. 
Det  syntes,  som  om  Lykken  efter  sin  Sædvane  vilde  begunstige 
de  Kjække,  thi  der  indtraf  just  nu  en  lille  Sammenkjædning  af 
Omstændigheder,  som  lovede  godt  for  Akteurernes  Sag. 

Kongen  havde  anmeldt  sit  Besøg  hos  Grev  Reventlov 
paa  Holtegaard  den  19.  August,  og  endel  af  de  mange  For- 
beredelser til  at  gjøre  Dagen  til  en  storartet  og  underholdende 
Pest  blev  lagt  i  Hænderne  paa  den  unge  Greve  Otto  Mandrup 
Rantzau,  hvis  Lærdom  og  litteraire  Interesser  allerede  for  en 
Tid  tilbage  havde  bragt  ham  i  Forbindelse  med  Holberg.  Denne 
fandt,  at  her  var  en  gunstig  Anledning  til  at  præsentere  den 
danske  Komedie  for  Majestæten,  og  han  indgav  Festarrangeuren 
den  Tanke,  at  lade  Akteurerne  udføre  en  Forestilling  paa  et  i 
Haven  bygget  Theater  og  aabne  den  med  en  Prolog,  som 
Greven  selv  skulde  forfatte.  Det  Hele  gik,  som  Holberg  havde 
tilraadet.  I  Prologen  optraadte  olympiske  Guddomme,  der  paa 
den  mest  uforbeholdne  Maade  udtalte  deres  Beundring  for  deres 
jordiske  Ligemand,  den  nordiske  Regent,  der  elskede  hver 
Mand  i  Landet  som  en  Fader  sine  Børn,  men  just  derfor  vilde 

blive  „forskrækkelig  for  sine  Fjender";  der  var  „den  Kjækkeste 
tilhest  og  den  Deiligste  under  Hans  Trone,  spør  kuns  alle 
Fruentimmer  i  Landet",  men  hvis  Øine  og  Skabning  paa  samme 
Tid  havde  „noget  altfor  Mandhaftigt,  til  at  Venus  burde  tænke 
paa  at  tilegne  sig  ham,  der  var  snarere  et  Miner væ  Mesterstykke." 
Efter  denne  bj^zantinske  Smiger  fulgte  et  Sprog  af  jevnere  Art: 
Holbergs  Dialog  i  „Maskeraden"  og  „Didrik  Menschenskræk", 
begge  Stykker  udstyrede  med  stor  scenisk  Omhu.  Kongen 
var  særdeles  tilfreds  baade  med  Prologen  og  Komedierne,  han 
sendte  næste  Dag  Akteurerne  et  Gratiale  paa  100  Rdl.  og  lod 
dem  vide,  at  hvis  de  havde  Noget  at  udbede  sig  af  ham,  skulde 
de  frit  sige  til.  Holberg  tilskyndede  dem  til  at  benytte  denne 
gunstige  Stemning  og  andrage  om  Fremme  for  deres  Ansøgninger, 
til  hvilke  de  endnu  føiede  den  ret  dristige  Bøn,  at  Thielos  Privi- 
legium maatte  blive  overfort  paa  dem,  nu  da  de  havde  truffet 
Forstaaelse  med  ham  om  dets  Udøvelse.  Skuespillerne  følte  sig 
overhovedet  saa  sikkre  i  deres  Stilling,  at  de  mente  det  betime- 
ligt at  tage  Afstand  fra  Thielo  ogsaa  ^om  Forfatter  og  give 
hans  Smag  et  Mistillidsvotum,  idet  de  offentligt  fralagde  sig  al 
Andel  i  hans  Komedier  og  erklærede,  at  det  aldrig  kunde  falde 
dem  ind  at  lade  nogen  af  dem  komme  til  Opførelse. 

Naadens  Sol  skinnede  over  de  danske  Skuespillere,  og 
den  viste  sin  Virkning  ved  ogsaa  at  blødgjøre  andre  Autoriteter. 
Magistraten  tog  sig  med  megen  Velvillie  af  deres  Ansøgning, 
som  var  bleven  den  oversendt  fra  Kongen  med  Tilkjendegivelse 
af  hans  Interesse  for  Sagen,  og  om  man  end  ikke  kunde  paa- 
lægge Brandkassen  at  yde  Theaterbygningen  et  større  Laan, 
end  dens  Fundats  tilstedede  den  at  give  i  Forhold  til  Bygnin- 
gens eventuelle  Værdi,  anviste  man  dog  en  Vei  til  at  komme 
udover  Vanskelighederne,  idet  man  fremsendte  et  Udkast  til 
Privilegium  for  den  nye  Skueplads  med  indgaaende  Bestemmelser 
om  dens  Drift  og  udtalte,  at  saafremt  disse  Bestemmelser  erholdt 
kongelig  Stadfæstelse  og  der  samtidig  gaves  Skuespillerne  Skjøde 
paa  den  attraaede  Grund,  vilde  man  kunne  gjøre  Regning  paa 
private  Mænds  Kaution  for  den  Del  af  Laanet,  der  oversteg 
Brandkassens  Prioritet,  samt  for  Renterne  af  den  fulde  Kapital. 
Paa  Grundlag  af  dette  Forslag  udfærdigedes  der  den  11.  Novem- 
ber,   efterat    de   nødvendige    Forhandlinger    med    Holmen    vare 

førte  til  Ende,  en  kongelig  Eesolution,  ved  hvilken  Tjærepladsen 
overdroges  Akteurerne  til  Eie  med  Tilladelse  til  at  opføre  et 
Theater  paa  Grunden  og  lade  de  nødvendige  Byggelaan  prioritere 
i  Bygningen,  hvorhos  det  end  yderligere  tillodes  dem  indtil 
videre  at  benytte  det  saakaldte  Tjærehus  til  Theater.  Under 
29.  December  udgik  fremdeles  det  paa  enkelte  Punkter  om- 
redigerede Magistratsforslag  som  kongelig  stadfæstede  Privile- 
gier for  de  danske  Akteurers  Komediehus. 

Af  Bestemmelserne  i  dette  Privilegium  maa  følgende 
fremhæves:  DaThielo  ikke  kan  antages  at  raade  over  saadanne 
Pengemidler,  at  han  kan  lade  en  tilstrækkelig  stor,  bekvem  og 
med  alle  Foranstaltninger  mod  Brandfare  udstyret  Theater- 
bygning  opføre,  saa  overdrages  Husets  Privilegier  og 
Friheder  til  Skuespillernes  samlede  Trup,  saaledes  som 
den  er  og  i  Fremtiden  bliver,  imod  at  Thielo  stilles  lige  med 
en  af  Akteurerne  af  første  Klasse,  hvad  hans  Part  angaaer. 
„Det  skal  udi  dette  Hus  alene  og  ingen  andensteds  i  Kjøben- 
havn  være  tilladt  at  c^iføre  alle  Slags  Skuespil,  paa  hvad  Sprog 
det  ogsaa  være  maatte."  Der  skal  udnævnes  to  eller  flere  for- 
nemme og  vederheftige  Mænd  til  at  udgjøre  Truppens  Direk- 
tion, som  skal  have  baade  med  den  kunstneriske  Ledelse  at 
gi  øre  og  navnlig  tage  sig  af  de  økonomiske  Forhold,  kontrahere 
angaaende  Bygningens  Udførelse,  anvise  Udbetalinger,  udstede 
Interimskautioner  til  de  Laanydende  og  eventuelt  sørge  for  saa- 
danne Afbetalinger  af  Kapital  og  Rente,  at  Bygningen  kan 
betragtes  som  et  sikkert  Pant  for  de  indestaaende  Laan,  til 
hvilket  Øiemed  der  skal  tilbageholdes  ti  Procent  af  hver  Fore- 
stillings Nettoindtægt,  indtil  denne  Balance  er  naaet.  For 
Laanene  skulle  endvidere  „alle  Personerne  af  Truppen  give 
deres  Panteobligation  med  første  Prioritet  saavel  udi  Bygningen 
og  Grunden  som  udi  Privilegiet,  hvorudi  Truppen  paa  egne 
og  deres  Efterkommeres  Vegne,  een  for  alle  og  alle  for  een,  in 
subsidium  skal  forbinde  sig  at  holde  Panthaveren  skadesløs"  og 
præstere  Afbetalingerne  til  de  rette  Terminer.  Hvad  den  daglige 
Drift  og  alle  indenfor  denne  liggende  Spørgsmaal  angaaer,  er  den 
øverste  Afgjørelse  lagt  i  den  udenfor  Truppen  valgte  Direktions 
Hænder,  ligesom  det  særligt  paalægges  Direkteurerne  at  sørge 
for  Engagement  af  habile  Skuespillere    og  have   et  vaagent  Øie 

med  deres  Opførsel;  „skulde  nogen  Akteur  eller  Aktrice  enten 
formedelst  Uduelighed,  Forsømmelse,  Liderlighed,  Opsætsighed 
eller  anden  vigtig  og  billig  Aarsag  findes  uværdig  til  denne 
Forretning,  da  ankommer  det  paa  Direkteurernes  Decision,  om 
han  eller  hun  fra  Truppen ,  dens  Fordele  og  Privilegier  skal 
exkluderes."  Til  Medlemmer  af  denne  med  saa  udstrakt  Myn- 
dighed beklædte  Direktion  valgtes,  vistnok  efter  Tilskyndelse  af 
Holberg,  som  ikke  selv  vilde  knyttes  officielt  til  Skuepladsen, 
en  af  hans  Venner  og  Beundrere  Etatsraad,  Gener alprokureur 
J.  S.  Wartberg,  en  jovial  Mand  og  noget  fugtig  Broder,  der 
døde  1749  i  sin  Vogn,  da  han  kjørte  hjem  fra  Kongens  Taffel; 
den  rige  og  ansete  Kjøbmand  og  Skibsrheder  Agent  Andr. 
Bjørn,  død  1750,  Fader  til  Tyge  Rothes  ædle  Hustru  Karen 
Bjørn;  en  anden  velhavende  Kjøbmand,  Overformynder  Søren 
Jørgensen  samt  Frederik  Pilloy,  der  forbandt  den  ønske- 
lige Indsigt  i  Theatervæsnet  med  den  nødvendige  borgerlige 
Velstand  og  Anseelse.  Et  Mellemled  mellem  Direktionen  og 
Hoffet  dannede  Kongens  indflydelsesrige  Ven  Overhofmarskal 
A,  Gr.  Moltke,  der  kom  til  at  indtag-e  en  i  Privilemet  ikke 
omtalt,  men  stiltiende  accepteret  Plads  som  øverste  Tilsynsmand. 
Unægtelig  frembyder  dette  Privilegium  baade  i  sig  selv 
og  i  sit  Forhold  til  Tiden  adskillige  mærkelige  Sider.  Blot 
nogle  Aar  iforveien  skulde  Ingen  med  sin  dristigste  Tanke 
kunne  have  anet,  at  den  Dag  var  nær,  da  Staten  vilde  skjænke 
Theaterprivilegium  og  Bj'^ggegrund,  Kjøbenhavns  Magistrat  gjøre 
Udveie  for  Pengemidler  til  Bygningens  Opførelse  —  ikke  til 
en  formaaende  Enkeltmand,  ikke  til  et  Konsortium  af  driftige 
Spekulanter,  men  til  Skuespillerne  selv,  til  den  tilfældigt 
forhaandenværende  Trup  af  fattige  Akteurer,  der  ikke  havde 
havt  stort  mere  end  et  halvt  Aarstid  til  at  prøve  og  øve  deres 
hidtil  uopdagede  dramatiske  Evner  og  nu  allerede  saae  sig  som 
Parthavere  i  Værdien  og  Indtægten  af  et  stort  Theater.  Herved 
var  jo  imidlertid  den  slemme  Hage,  at  Eiernes  pekuniaire  Ufor- 
muenhed gjorde  deres  Eiendomsnydelse  illusorisk  og  stiUede 
dem  under  Ledelse  og  Kontrol  af  en  fremmed  Autoritet,  som, 
hvor  „fornemme  og  vederheftige"  Elementer  den  end  bestod  af, 
dog  ikke  kunde  antages  at  have  synderlig  kunstnerisk  Indsigt 
og  sagtens  vilde  betragte  den  økonomiske  Del  af  Styrelsen  som 

sin  første  eller  eneste  Opgave.  Det  var  en  Eiendomsret  af  en 
meget  platonisk  Natur,  thi  den  medførte  ingensomhelst  Raadig- 
hedsret,  og  hvor  liden  Vægt  Giveren  ogsaa  i  Virkeligheden 
havde  lagt  paa  Besiddelsens  reale  Værd,  fremgik  ikke  mindst 
deraf,  at  der  ikke  var  truffet  nogensomhelst  Bestemmelse  med 
Hensyn  til  Medeiendomsrettens  Tilegnelse  eller  Fortabelse  for 
dem,  der  traadte  ind  i  eller  gik  ud  af  Truppen,  medens  jo 
unægtelig  til  Gjengjæld  dens  Medlemmer  kunde  tage  sig  det 
forholdsvis  let  med  deres  Underskrifter  paa  Prioritetsobliga- 
tioneme,  i  Henhold  til  den  bekjendte  Begrænsning  endog  af 
Keiserens  Ret.  At  Skuespillerne  formelt  vare  og  bleve  Eiere 
af  det  Hele:  Grund,  Bygning  og  Privilegium,  kunde  i  det 
Høieste  skaffe  dem  den  Tilfredsstillelse ,  at  de  i  de  onde  Dage 
kunde  have  Ret  til  at  føle  en  legal,  men  derfor  ikke  mindre 
afmægtig  Indignation  over,  hvorledes  der  handledes  med  „deres 
Theater". 

Overdragelsen  af  Grunden  og  Tilladelsen  til  at  benytte 
den  derpaa  staaende  Bygning  som  foreløbigt  Theater  fandt, 
som  ovenfor  anført,  Sted  henimod  Midten  af  November,  og 
allerede  fem  Uger  efter  var  „Tjærehuset"  saaledes  istandsat  og 
indrettet  til  sin  nye  Bestemmelse,  at  Truppen  kunde  begynde 
sine  Forestillinger  paa  Dronningens  Fødselsdag  den  18.  December 
og  to  Dage  efter  se  Herskerparret  og  Hoffet  som  Gjæster  ved 
Opførelsen  af  „Den  politiske  Kandestøber".  Det  var  blevet 
saameget  mere  nødvendigt  for  de  danske  Akteurer  at  have  et 
rummeligere,  kjønnere  udstyret  og  bedre  beliggende  Lokale  at 
hjåe  Publikum  end  den  Bergske  Sal,  som  Konkurrencen  truede 
med  at  blive  skrap.  Den  kom  paa  eengang  fra  forskjellige 
Hold,  mest  truende  fra  et  nyopført  Theaters  Side. 

General  Arnoldt,  Indehaveren  af  den  gamle,  paany  kon- 
firmerede Theaterbevilling  (der,  samme  Dag  som  Akteurernes 
Privilegium  udstedtes,  fik  sin  Varighed  begrænset  til  et  Tidsrum 
af  femten  Aar  fra  Dato)  forenede  sig  med  et  tidligere  frygtet 
Theatemavn  om  at  gjøre  den  frugtbringende ,  nemlig  med  von 
Quoten,  dog  ikke  med  den  bekjendte  gamle  Salomon  Poulsen, 
skjøndt  denne  endnu  levede,  men  med  hans  i  Theaterkunsten 
ligesaa  forfarne  Søn  og  Efterfølger  i  Operateur-,  Oculist-  og 
Tandbrækkerfaget  Julius   Heinrich    von   Quoten.      Paa    et 


DEN  YNGEE  vON  QUOTEN.  167 

Theater,  som  Generalen  lod  indrette  i  Store  Kongensgade  paa 
den  til  de  nuværende  Numre  75—77  hørende  store  Grund,  be- 
gyndte de  Quotenske  Forestillinger  den  20.  November,  altsaa 
medens  de  danske  Akteurer  endnu  boede  tilhuse  i  Læderstræde, 
og  hans  Repertoire  var  afvexlende  nok  til  at  kunne  stikke  Publi- 
kum i  Øinene,  ialfald  for  en  Tid,  thi  han  spillede  baade  dansk 
og  tydsk  Komedie,  baade  Tragedier  og  holbergske  Lystspil,  de 
sidste  naturligvis  uden  at  spørge  Forfatteren  om  Forlov,  hvilket 
var  ufornødent  paa  en  Tid,  da  Begrebet  litterair  Eiendomsret 
endnu  laa  i  Svøbet.  Han  opførte  saaledes  „Jacob  von  Tyboe", 
„Jeppe  paa  Bjerget",  „Den  Stundesløse",  „Den  ellevte  Juni", 
„Kildereisen",  „Uden  Hoved  og  Hale"  og  paa  Tydsk  „Jean  de 
France  oder  der  deutsche  Franzos" ;  af  Moliére  spilledes  „Den 
Gjerrige"  „Tartuffe"  og  „Amphitryon",  og  skiftende  med  disse 
Komedier  præsenteredes  Hauptaktioner  med  Titler  som  „Der 
grausame  Nero  oder  die  triumphierende  Liebe",  „Ulysses  und 
Penelope  oder  Die  treue  Beståndigkeit",  ja  endog  en  dansk 
Tragedie  „Brynhilde  eller  den  ulykkelige  Kjærlighed",  samt 
„Nachspiel"  som  „Harlequins  Bryllup"  og  „Den  udstoppede 
Harlequin".  Truppen  i  Store  Kongensgade  talte  adskillige  gode 
og  respektable  Kræfter,  men  dels  var  Repertoiret  saa  broget  og 
dels  dets  Personlister  stundom  saa  lange,  at  der  ikke  kunde  blive 
Tale  om  nogen  Fasthed  i  Lidstuderingen  eller  nogen  Enhed  i 
Udførelsen;  herpaa  søgte  Direkteuren  at  bøde  ved  Øienslyst, 
ved  „smukke  Ornamenter",  „kostelig  og  bekostelig  Præsentation" 
samt  Ballet,  ja  endog  ved  at  lade  en  Englænder  optræde  og 
„spinde  Glas  saa  fint  som  et  Haar" ;  ogsaa  ved  den  endmere 
praktiske  Foranstaltning  at  nedsætte  Adgangspriserne  prøvede 
han  paa  at  lokke  Folk  til  sig.  Kunde  det  end  antages,  at 
Kraftanstrengelser  som  disse  tydede  paa  Konkurrencens  raske 
Forløb  henimod  den  afgjørende  Krise,  saa  var  den  dog  derfor 
ikke  mindre  generende  for  de  danske  Skuespillere  i  det  halve 
Aar,  den  varede. 

En  baade  for  von  Quoten  og  de  danske  Akteurer  farHg 
Medbeiler  aabnede  samme  Aften,  som  Forestillingerne  i  Tjære- 
huset  begyndte,  sin  Kampagne  i  umiddelbar  Nærhed  af  den 
sidstnævnte  Scene,  nemlig  den  italienske  Opera,  for  hvilken 
der  var  blevet  indrettet  et  Theater  paa  Charlottenborg.  Kongen 

havde  intet  imod  at  vise  den  danske  Kunst  al  Bevaagenhed, 
men  dette  maatte  ikke  hindre,  at  han  selv  søgte  sin  dramatiske 
Underholdning,  hvor  han  fandt  den  mest  efter  sin  Smag.  Pietro 
Mingottis  Operaselskab,  som  havde  sin  Hovedstation  i  Dresden, 
havde  Kongen  under  sin  Udenlandsreise  havt  Leilighed  til  at 
høre  i  Hamborg  og  fundet  saa  stort  Behag  i  dets  Præstationer, 
at  han  havde  sendt  det  rige  Gratialer  og  udtalt  sin  Beklagelse 
over,  at  den  daherskende  Tone  i  Kjøbenhavn  gjorde  et  Gjæste- 
spil  der  til  en  Umulighed.  Saasnart  Landesorgen  var  forbi, 
sendte  han  Direkteuren  en  Indbydelse'  til  et  saadant  for  en  Tid 
af  tre  Maaneder  imod  en  Understøttelse  af  1000  Edl.  samt  fri 
Skueplads,  Musik  og  Bolig,  og  paa  Dronningens  Fødselsdag 
aabnedes  Forestillingernes  Række  i  hele  Hoffets  Nærværelse. 
Hermed  var  den  allerhøieste  Protektions  og  den  allerfineste 
Smags  Stempel  sat  paa  denne  Art  af  Theaterkunst ,  og  den 
distingverede  Verden  fulgte  strax  Parolen  og  exalterede  sig  op 
til  vild  Begeistring  for  Italienerne.  Stemningen  beholdt  dog 
ikke  sin  fulde  Styrke  under  hele  deres  Ophold,  om  de  end 
savnedes  af  adskillige  Musik-Enthousiaster,  da  de  paa  Grund  af 
Engagementets  Udløb  sluttede  deres  Forestillinger  ved  Paaske- 
tid 1748.  Et  af  Selskabets  Medlemmer,  Komponisten  Paolo 
Scalabrini,  blev  tilbage  tilligemed  sin  Hustru  og  blev  ansat  som 
Hof  kapelmester;  hans  Navn  er  naaet  til  Nutiden  som  uadskille- 
ligt knyttet  til  "Wessels  „Kjærlighed  uden  Strømper". 

De  danske  Akteurer  havde  under  denne  Kappestrid  holdt 
sig  saa  nogenlunde  jevnt  i  Publikums  Gunst.  De  støttedes  af 
dets  fremspirende  nationale  Elementer,  ogsaa  Kongen  og  Dron- 
ningen udmærkede  dem  fremfor  deres  dansk-tydske  Medbeilere 
ved  Besøg  nu  og  da,  og  enkelte  velberegnede  Opmærksom- 
heder forøgede  deres  Popularitet,  som  f.  Ex.  at  Indtægten  af 
Forestillingen  den  1.  Marts  1748  skulde  anvendes  „til  at  klæde 
Bremerholms  Kirkes  Skolediscipler ,  som  opvarte  ved  Kirke- 
sangen", en  Douceur  i  Anledning  af  det  nære  Forhold,  Theatret 
som  Byggeherre  var  kommet  i  til  Holmen.  Repertoiret  bærer 
ikke  i  nogen  stærk  Grad  Præget  af  en  forceret  Kappestrid  om 
Publikums  Gunst;  det  indeholder  vel  enkelte  Stykker,  som  beile 
til  en  mindre  luttret  Smag,  men  forsmaaer  alt  Flitter  og  Gjøgl. 
Af  Holberg  optages  „Jean  de  France",  „Den  Vægelsindede"    og 

„Melampe",  af  Moliére  „Scapins  Skalkestykker"  og  „Den  ade- 
lige Borger",  af  Regnard  „De  Forliebfces  Galenskaber"  og  „Sere- 
naden"; fremdeles  spilles  La  Fontaine  og  Champmélés  Enakts- 
komedie  „Den  forhexede  Skaal",  et  fra  Ariost  hentet  Motiv, 
forenet  med  en  moderne  Intrige,  som  kun  meget  tvungent  lader 
sig  sammenarbeide  med  det  eventyrlige  Sujet  om  Bægeret,  hvis 
Besiddelse  bringer  Ulykke;  et  Hyrdestykke  af  Gartner  „Den 
forsøgte  Troskab"  og  et  andet  i  lignende  Smag  „Den 
pralende  Hyrde";  Marivaux'  „Tvistigheden",  samt  Saint- 
Foix'  berømte  Enaktskomedie  i  Prosa  „Oraklet",  som  havde 
gjort  stormende  Lykke  paa  Théåtre  Francais  ved  sin  Frem- 
komst 1740  og  længe  bevarede  denne  Yndest,  der  ogsaa  blev  den 
til  Del  paa  vor  Scene,  hvor  Stykket  fulgte  med  ved  Indflytningen 
i  det  nye  Theater  og  opførtes  22  Gange.  Handlingen  udføres 
af  kun  tre  Personer:  en  Fe,  Elskeren  Alindor  og  Elskerinden 
Lucinde,  og  dreier  sig  om  det  Indfald  af  Feen,  at  hun  vil  faae 
Elskerinden  til  at  tro,  at  en  Mand  er  en  maskinagtig  sammensat 
Mekanisme,  og  bevirker,  at  hun  fatter  Kjærlighed  til  den  i  en 
saadan  Skikkelse  optrædende  AHndor,  Holberg  var  en  Fjende 
af  de  eventyrlige  Træk,  over  hvilke  Stykker  som  „Den  for- 
hexede Skaal"  og  „Oraklet"  vare  byggede;  han  saae  deri  en 
grov  Appel  til  Hobens  Sands  for  det  TaskenspiUeragtige,  kaldte 
de  nævnte  to  Komedier  „ilde  sammenhængende  Markskriger- 
Stykker"  og  mente,  at  enhver  „iHfac/zme-Mester"  maatte  kunne 
lave  Magen  til  dem,  fordi  deres  største  Virkning  beroede  paa 
ydre  Udstyr  og  Rekvisiter, 

Midt  i  Mai  1748  havde  von  Quoten  maattet  opgive 
Ævret  og  lukke  sit  Theater.  Denne  Begivenhed  kom  de  danske 
Akteurer  meget  beleilig,  ikke  blot  fordi  de  slap  for  en  Konkur- 
rent, men  ogsaa  fordi  de  kunde  supplere  deres  Trup  med  nogle 
af  hans  brugeligste  Kræfter,  og  endelig  ikke  mindst  af  den 
Grund,  at  de  nu  kunde  flytte  ind  i  det  Hus,  han  havde  maattet 
rømme.  Efter  at  der  ved  en  —  dog  ikke  ret  stor  —  Gave  fra 
Kongen  og  ved  Laan  hos  Private  var  skaffet  Penge  tilveie  til 
Opførelsen  af  det  nye  Theater,  blev  der  nemhg  taget  fat  paa 
den  med  Kraft.  Jordarbeidet  var  i  fuld  Gang  ved  Foraarstide, 
og  nu  skulde  Tjærehuset  vige  Pladsen.     For  ikke  at  afbryde 

Forestillingerne  leiede  man  da  Theatret  i  Store  Kongensgade 
af  General  Arnoldt,  og  den  7.  Juni  spilledes  der  for  sidste  Gang 
i  Tjærehuset,  samme  Dag  som  Kongen  approberede  Tegningen 
til  det  nye  Theater. 

Fjortendedagen  efter  gjenoptoges  Forestillingerne  i  det 
sidste  af  de  foreløbige  Lokaler  og  fortsattes  her  indtil  den  11. 
December,  da  den  nye  grundmurede  Tlieaterbygning  paa  Kongens- 
nytorv  allerede  stod  færdig  til  at  modtage  de  danske  Skue- 
spillere, efterat  den  kun  havde  været  under  Opførelse  i  et  halvt 
Aar.  Paa  Repertoiret  i  Store  Kongensgade  optoges  Moliéres 
„Tartuffe",  Regnards  „Uformodentlige  Hjemkomst"  og  „Dobleren", 
Desmarres'  „Merlin  Dragon",  samt  som  Nyheder  „De  tre 
Rivaler"  af  Lafond,  „Den  uformodentlige  Forhindring" 
af  Destouches  og  „Vulcani  Kjæp"  af  Regnard. 

„De  tre  Rivaler",  et  ubetydeligt  Enaktsstykke,  er  kun  opført 
nogle  faa  Gange  paa  vort  Theater,  og  dets  Forfatter  forekommer  ikke 
oftere  paa  Repertoiret.  Men  med  Holbergs  Samtidige  Philippe 
Néricault  Destouches  (1680 — 1754)  holder  et  Navn  sit  Indtog 
paa  vor  Scene,  som  har  havt  den  ikke  ringe  Betydning  for  den,  at 
det  i  Løbet  af  forrige  Aarhundredes  sidste  Halvdel  har  staaet  paa  det 
Nærmeste  230  Gange  paa  Plakaten,  knyttet  til  fjorten  forskjellige 
Skuespil,  overveiende  Helaftenstykker.  I  Dramaets  Historie  nævnes 
Destouches  jevnlig  sammen  med  Mo liere  og  Regnard,  men  ganske  vist 
som  den  Ringeste  af  de  Tre;  han  besidder  hverken  Moliéres  Geni  eller 
Regnards  Livlighed ,  han  er  forstandig  og  beregnende ,  som  Følge 
deraf  noget  monoton  ved  Handlingens  regelrette  Tilsnit  og  uden  sand 
komisk  eller  pathetisk  Varme.  Men  hans  Skuespil  faldt  stærkt  og 
længe  i  hans  Samtids  Smag  og  hørte  til  det  franske  Theaters  stadige 
Repertoire,  hvad  enten  han  behandlede  et  rent  Lystspilemne  eller  han 
vendte  sig  mod  det  borgerlige  Dramas  nyere  Genre,  hvor  han  især 
fik  Leilighed  til  at  vise  sig  som  en  fin  Karaktertegner.  Hans  to  bedste 
Skuespil  ere  „Ze  Philosophe  marlé'"''  og  „Le  Glorieux^\  begge  opførte 
paa  vor  Scene;  to  „bevingede  Ord"  stamme  fra  sidstnævnte  Stykke: 
y^La  critique  est  aisée  et  Vart  est  difficile''''  og  ,^Chasseø  le  naturel,  il  revient 
an  galop'"'' ^  en  Efterligning  af  det  bekjendte  horatsiske  Vers,  som 
Baggesen  har  gjengivet  ved  sin  humoristiske  Omskrivning:  Naturam 
furca  pellas  ex,  hun  kommer  dog  igjen,  den  Hex." 

L'Obstacle  imprévu  ou  l'obstacle  sans  obstacle''\  paa  Dansk 
„Den  uformodentlige  Forhindring",  er  et  af  Destouches'  svagere 
Arbeider,  rigt  nok  paa  Intrige,  men  uden  kraftigt  tegnede  Karakterer 
og  uden  virkelig  komiske  Situationer.  Valére  og  Angélique  ere 
bestemte  til  at  ægte  hinanden,  men  Valére  er  en  ung  Libertiner,  som 
skifter  Tilbøielighed  fra  den  ene  Dag  til  den  anden  og  hurtigt  opgiver 

Angélique  for  at  gjøre  Cour  til  Julie,  en  ung  Pige,  der  af  sin  fra- 
værende Onkel  er  betroet  Valéres  Fader  i  Varetægt.  Denne  har  til 
Hensigt  selv  at  gifte  sig  med  sin  Myndling,  men  da  hun  ikke  er  til- 
sinds at  ægte  en  gammel  Mand,  saameget  mere  som  hun  elsker  en  vis 
Léandre,  fra  hvem  hun  længe  ikke  har  hørt,  lader  hun,  for  at  trække 
Tiden  ud,  som  om  hun  ikke  er  utilgjængelig  for  Valéres  Tilnærmelser. 
Omsider  kommer  Léandre  tilbage;  han  var  reist  bort  for  at  erhverve 
en  Formue ,  der  kunde  tillade  ham  at  ægte  sin  Elskede ,  og  han  har 
virkelig  ogsaa  erhvervet  en,  men  kun  ved  at  gifte  sig  med  en  gammel 
Dame,  som  dog  heldigvis  er  død  kort  efter  Brylluppet.  Julie  tilgiver 
ham  denne  Utroskab  i  Betragtning  af  Motivet,  og  da  Julies  Onkel 
just  nu  vender  tilbage  fra  sin  Reise,  skjænker  han  saameget  hellere 
hendes  Haand  til  Léandre,  som  denne  er  en  Søn  af  en  af  hans  gamle 
Venner.  Men  nu  viser  der  sig  pludselig  en  Hindring :  den  gamle  Dame, 
som  Léandre  har  været  gift  med ,  var  Moder  til  Julie ,  der  paa  den 
Maade  vilde  blive  sin  egen  Stivfaders  Kone.  Dette  gaaer  naturligvis 
ikke  an ,  og  det  viser  sig  da  ogsaa  snart,  at  den  tilsyneladende  Hin- 
dring ikke  er  nogen  virkelig  Hindring :  Julie  er  ikke  Datter  af  den  gamle 
Dame,  men  af  sin  foregivne  Onkel,  som  har  været  hemmeligt  gift  med 
en  Grevinde  og  har  overdraget  deres  Barns  Opdragelse  til  sin  Søster, 
der  har  udgivet  hende  for  sin  Datter.  Alt  ender  saaledes  godt,  und- 
tagen for  den  letsindige  Valére,  der  vises  tilbage  af  Angélique,  da  han 
forsøger  at  nærme  sig  hende  paany. 

I  „Vulcani  Kjæp"  —  Regnards  Enaktskomedie  y, La  Baguette 
de  Vulcain''''  —  fik  Repertoiret  en  Forøgelse,  som  bevarede  sin  Til- 
trækningskraft i  et  Tidsrum  af  mere  end  tyve  Aar,  ligesom  Stykket 
allerede  ved  sin  Fremkomst  i  Paris  1693  havde  gjort  fænomenal  Lykke. 
Motivet  havde  en  dengang  meget  omtalt  Personlighed  afgivet,  Jacques 
Aymar,  der  ved  Hjælp  af  en  Ønskekvist  kunde  paavise  Stedet, 
hvor  skjulte  eller  tabte  Skatte  laa  gjemte,  paa  samme  Maade  som  man 
endnu  paa  Landet  angiver  de  usynlige  Kilder  ved  Hjælp  af  en  Rønne- 
kvist, „viser  Vand",  som  det  hedder.  Udrustet  med  en  saadan  Vaand 
eller  Kjæp  begiver  Harlekin  sig  til  den  fortryllede  0,  hvor  en  frygtelig 
Kjæmpe  i  tohundrede  Aar  har  holdt  den  skjønne  Bradamante  og  hendes 
Ledsagere  indesluttede  i  en  mørk  Hule,  nedsænkede  i  en  dyb  Søvn. 
Harlekin  dræber  Kjæmpen  og  forvandler  med  et  rask  Slag  af  sin  Kjæp 
Hulen  til  en  yndig  Have,  i  hvilken  Bradamante  hviler  paa  et  Blomster- 
leie.  Han  vækker  hende,  og  der  udspinder  sig  en  Samtale  mellem 
dem  om  Forholdet  mellem  gamle  Dage  for  tohundrede  Aar  siden  og 
Nutiden,  et  Slags  Sidestykke  til  Dialogen  mellem  Chilian  og  den 
trojanske  Bonde  i  „Ulysses".  Ved  et  Slag  af  Tryllestaven  vækkes 
ogsaa  Bradamantes  Ledsagere  tillive.  Maskefigurer  fra  den  italienske 
Komedie,  og  udspørge  Harlekin  om  forskjellige  dem  vedrørende  For- 
hold, mest  af  ægteskabelig  Art;  Harlekin  kan  ved  sin  Kjæps  Hjælp 
skajffe  Oplysning  om  dem,  men,  da  den  er  ham  skjænket  af  den  uhel- 
dige Ægtemand  Vulkan,  kun  under  Forudsætning  af  at  de  omtalte 
ægteskabelige  Forhold  paa  en  eller  anden  Maade  ere  mer  eller  mindre 
„vulkaniserede".    Paa  dette  Grundlag  blive  Samtalerne  meget  drastiske 

i  deres  Humor,  ægte  gallisk  Vid,  men  iklædt  det  franske  Sprogs  mest 
formfuldendte  Vendinger;  fra  en  af  dem  stammer  det  bevingede  Ord 
om  Hanreiskabet : 

Quand  on  le  sait,  c'est  peu  de  chose, 
Quand  on  l'ignore,  ce  n'est  rien. 

I  den  danske  Oversættelse  har  det  dog  sikkert  mindre  været  Dialogens 
pikante  Aandrighed  end  de  sceniske  Effekter  i  Udstyr,  Forvandlinger, 
kSang  samt  de  „tre  Balletter  og  en  Harlekins-Dans",  som  har  skabt 
Stykkets  Tiltrækningskraft.  Af  den  Grund  kunde  Holberg  ikke  lide 
det;  han  kaldte  det  et  urimeligt  Stykke  og  ærgrer  sig  gjentagne  Gange 
i  Epistlerne  over,  at  sligt  Jux  skal  tage  Luven  fra  gode  og  grundige 
Komedier. 

Akteurerne  maatte  under  deres  Saison  i  Store  Kongens- 
gade mere  end  tidligere  beile  til  Publikums  mindre  gode  Inter- 
esser, thi  de  havde  en  dobbelt  Konkurrence  at  kjæmpe  imod. 
Paa  den  ene  Side  den  italienske  Opera  under  den  tidligere 
Direkteur  og  med  ingen  mindre  end  Christopli  Wilibald  Gluck 
som  Kapelmester;  hans  „Artaserse''^,  der  syv  Aar  forinden  havde 
gjort  Lykke  ved  sin  første  Opførelse  i  Milano,  kom  ogsaa  frem 
i  Kjøbenhavn,  og  baade  denne  og  Selskabets  øvrige  Præstationer 
bleve  modtagne  med  stort,  om  ikke  varigt  Bifald.  Paa  den 
anden  Side  et  fransk  Skuespillerselskab,  der  spillede  ikke  alene 
Voltaires  og  Racines  Tragedier,  Moliéres,  Regnards  og  Des- 
touches' Komedier,  men  ogsaa  ^Théåtre  italien^s'^  Buffo-Heper- 
toire  og  ved  sin  flinke  og  fixe  Udførelse  saavelsom  ved  Udstyr, 
Sang  og  Dans  vandt  stor  Magt  over  Publikum,  især  dets  for- 
nemmere Kredse.  Begge  disse  fremmede  Selskaber  beæredes 
ikke  saa  sjeldent  med  Kongens  Besøg,  medens  han  ikke  fandt 
Leilighed  til  at  gjæste  de  danske  Akteurer  i  det  halve  Aar,  de 
boede  tilhuse  i  det  tidligere  von  Quotenske  Theater. 


Theatret   paa  Kongensnytorv. 


Den  18.  December  1748  aabnedes  Theatret  paa  Kongens- 
nytorv  med  en  Festforestilling  i  Anledning  af  Dronning 
Louises  femogtyveaars  Fødselsdag  —  det  Theater,  der  indtil 
Oktober  1874  husede  den  i  Lille  Grønnegade  udsprungne,  senere 
i  Læderstræde,  paa  Kongensnytorv  og  i  Store  Kongensgade  kul- 
tiverede danske  Komedie. 

I  et  efter  vor  Tids  Forhold  paafaldende  kort  Tidsforløb 
blev  dette  Theaterhus  reist  af  Bygmesteren  Nicolai  Eigtved, 
en  Bondesøn  fra  Landsbyen  Egtved  ved  Skjoldnæsholm  paa 
Sjælland  (f.  1701,  d.  1764),  hvis  bevægede  Livsløb  førte  fra  Gartner- 
kunstens Arkitektur  gjennem  Ingenieurvidenskaben  til  Stillingen 
som  Hofbygmester  hos  Christian  den  Sjette  og  Direkteur  for  det 
ældre  Kunstakademi.  Hans  Hovedværk  er  de  fire  Palæer  paa 
Amalienborg,  opførte  i  sildig  Renaissancestil  efter  hans  Teg- 
ninger; men  inden  han  lagde  Haand  paa  dette  store  Arbeide, 
havde  han  alt  reist  den  sceniske  Kunst  dens  Bolig,  en  efter 
Tidens  Krav  heldig  løst  Opgave  baade  med  Hensyn  til  Scene- 
rummets og  Tilskuerpladsens  hensigtsmæssige  Indretning  — 
mindre  med  Hensyn  til  den  samlede  Bygnings  Soliditet,  der  paa 
mere  end  eet  Punkt  bar  Spor  af  den  Skyndsomhed,  hvormed 
Arbeidet  var  blevet  tilendebragt.  Bygningen  dannede  en  lang- 
agtig Firkant,  57  Alen  i  Længden,  28  Alen  i  Bredden,  med  en 
femfags  Facade  ud  imod  Kongensnytorvs  Hovedparti:  Kjælder, 
Hovedetage  og  Mezzanin.    Fa9adens  midterste  Fag  var  Indgangs- 

dør  for  Publikum,  gjeiiDem  hvilken  man  kom  ind  i  en  tarvelig 
lille  Forsal  med  Billetudsalg  tilliøire  og  en  til  Loger  og  Galleri 
førende  Trappe  paa  hver  Side.  Ovenover  Indgangsdøren  var 
i  Hovedetagens  Murværk  anbragt  det  kongelige  Vaaben  under 
en  Tavle,  hvis  latinske  Indskrift  fortalte,  at  den  glorværdige 
Monark  Kong  Frederik  den  Fjerde  alt  for  fyrretyve  Aar  siden 
havde    udseet    denne  Grund    til  Plads   for   et  Theater,    hvilken 


Parti  af  Kongensnytorv  med  Theatret.     1748. 


Tanke  nu  var  bleven  realiseret  af  hans  Sønnesøn  „den  ophøiede, 
fromme,  lykkelige  og  vise  Kong  Frederik  den  Femte."  Midt 
paa  Siden  ud  imod  nuværende  Hotel  du  Nord  fandtes  det  konge- 
lige Navnetræk  under  en  Tavle  med  følgende  Indskrift  paa  Dansk : 
„Landsmand,  og  hvo  du  er,  naar  du  i  vores  Skue-Spill,  som  i 
et  Speil,  betragter  Verdens  Vandel,  den  onde  og  den  gode; 
beleer  Menneskets  Skrøbelighed,  Daarlighed  og  Udyd;  da  lær 
derved   at  kjende  din  egen,   at  rette  den,   forandre  og  forbedre 

dig,  fra  det  Uanstændige  til  det  Anstændige,  fra  det  Onde  til 
det  Gode,  fra  Udyd  til  Dj'-d.  Tak  den  Stormægtigste,  Aller- 
naadigste  og  Viiseste  Enevolds-Herre  og  Konge  Friedrich 
den  Femte,  K.  t.  D.  o.  N.  d.  V.  o.  G.  H.  t.  SI.  H.  St.  o.  D. 
G.  t,  O.  o.  D.  Som  skienkede  Pladsen,  lod  Huuset  bygge,  til 
Sine  Undersaatters  Nytte  og  hver  Mands  Forlystelse,  lagde  dertil 
mange  naadige  Friheder.  Lod  Skuepladsen  aabne  den  18. 
December  Anno  1748." 

Tilskuerpladsens  Gulv  indtoges  helt  af  Parterret,  som 
blev  regnet  at  kunne  rumme  350  Personer,  dels  paa  ni  med 
rødt  Klæde  betrukne  Bænke,  dels  paa  Staapladser;  paa  hver 
Side  af  det  meget  lille  Orkester  med  dets  ti  Nodepulte  var  der 
anbragt  en  Loge  til  fire  Personer.  Rundt  om  Salen  løb  tre 
Logerækker:  første  Etage  med  Kongeloge  midt  for  Scenen 
og  syv  Loger  til  hver  af  Siderne,  anden  Etage  med  det  samme 
Antal  Loger  og  en  større,  noget  dj^^rere  Midtloge,  der  dog 
snart  blev  slaaet  sammen  med  de  øvrige  af  Mangel  paa  Søg- 
ning, og  Galleriet  med  200  Pladser,  fordelte  paa  tre  Rader 
Bænke.  Udfor  første  og  anden  Etage  var  der  i  Prosceniet 
anbragt  smaa  Loger  til  tre  Personer.  Med  Fradrag  af  den 
kongelige  Loge  kunde  Tilskuerpladsen  rumme  782  Personer  og 
give  en  aftenlig  Indtægt  af  300  Rdl.,  naar  Alt  var  solgt  under 
de  heldigste  Forhold,  d.  v.  s.  naar  Logepladserne  afsattes  enkelt- 
vis.    De  aftenlige  Udgifter  beløb  sig  til  omtrent  20  Rdl. 

Ovenover  Prosceniet  var  der  en  Indskrift,  som  menes  at 
have  været  følgende  latinske  Vers:  NU  dictii  fædum  visuque  liæc 
limina  tangat,  o:  hvad  der  er  hæsligt  at  høre  eller  se,  holde  sig 
fjernt  herfra.  —  Scenerummet  var  léVa  Alen  i  Bredden,  IS'/^ 
Alen  i  Dybden  med  tre  Koulisser.  Maskineriet  havde  sin  Plads 
dels  i  Kjælderen  under  Scenen,  dels  paa  Loftet  over  den. 
Bygningens  sidste  tre  Fag  ud  imod  Kanalen  indtoges  af  Skue- 
spillerfoyer, Paaklædningsværelser  og  Garderober. 

Vi  skulle  nu  præsentere  det  Personale,  hvormed  den 
gjenfødte  danske  Scene  virkede.  Meddelelserne  om  det  ere 
sparsomme  og  maa  samles  paa  spredte  Steder,  men  lægger  man 
Træk  til  Træk,  vil  der  dog  tilsidst  danne  sig  et  Indtrj^k  af 
Individualiteten  og  dens  kunstneriske  Evner. 

Truppens  Veteran  var  Christoffer  Pauli  Rose,  for- 
saavidt  som  han  sjnies  at  have  været  den  tidligst  Engagerede  ved 
Thielos  Theater  i  Læderstræde.  Han  var  en  Søn  af  ret  vel- 
staasnde  kjøhenhavnske  Borgerfolk,  født  den  10.  Oktober  1723, 
og  blev   Student   en  Alder    af  tyve  Aar,   men    giftede    sig    saa 

ogsaa  med  det  Samme 
med  en  tarvelio;  og;, 
hvad  værre  var,  let- 
færdig ung  Pige  Gjer- 
trud  Lemvig.  Dette 
Træk  viser  os  en 
Fyrighed  i  hans  Ka- 
rakter, der  ikke  gav 
sig  lang  Tid  til  Be- 
tænkning og  ikke  taalte 
megen  Modsigelse ;  det 
staaer  rimeligvis  tillige 
i  Forbindelse  med  den 
ungdommelige  Skjøn- 
hed  og  de  for  Kvin- 
derne bedaarende 
Egenskaber,  han  var 
i  Besiddelse  af;  om 
disse  kanderikke  døm- 
mes fyldestgjørende 
efter  hosstaaende  Por- 
trait,   der  viser  os  den 

tresindstyveaarige 
Mand,  hvem  Kritiken 
lod  høre,  at  hans  An- 
sigt vel  var  „temmeligt 
smukt  og  fornemt, 
men  altfor  fedt  og 
Hagen  for  dobbelt,"  ligesom  hans  Embonpoint  dengang  gjorde 
hans  i  og  for  sig  ikke  statelige  Figur  end  uanseeligere.  Og  dog 
vil  Ingen,  som  er  fortrolig  med  de  heldigst  formede  Theater- 
fysiognomiers  karakteristiske  Egenskaber  kunne  undgaa  at 
erkjende,    at  vi  her   have  et  Ansigt  for  os,   hvis  hele  Meisling 


Christoffer  Paulli  Rose. 

g] ør  det  udmærket  skikket  for  Scenen.  Endnu  har  Blikket  et 
Liv,  der  bestyrker,  hvad  Traditionen  fortæller  om  hans  talende 
Øine;  den  tilføier,  at  han  besad  en  indtagende  Stemme,  der 
tillige  var  kraftig,  naar  den  skulde  tolke  en  stærkere  Bevægelse, 
at  hans  Skikkelse  var  velskabt,  hans  Gang  naturlig,  hans  Hold- 
ning elegant  og  hans  Bevægelser  harmoniske. 

Rose  debuterede  i  „Den  politiske  Kandestøber"  ved  den 
danske  Komedies  Aabningsforestilling  i  Bergs  Hus;  han  udførte 
Sivert  Posekigger  og  den  ene  af  Raadsherreme ,  Roller,  der 
begge  have  et  finere  Anstrøg  end  Stykkets  andre  borgerlige 
Figurer.  Han  gik  herfra  over  til  Leanderrollerne  og  de  øvrige 
Elskere,  som  optoges  paa  Repertoiret,  og  der  knytter  sig  til 
Overtagelsen  af  dette  Rollefag  en  Fortælling,  som,  skjøndt  den 
er  refereret  mere  end  eengang  i  Beretninger  om  den  ældre 
danske  Skuespilkunst,  dog  ikke  kan  forbigaaes  her,  først  fordi 
den  er  fortalt  af  Rose  selv  til  vor  Hjemmelsmand  Rahbek,  og 
dernæst  fordi  den  giver  os  en  Prøve  paa  Pilloys  Instruktion  og 
derved  knytter  Theatrets  tidligste  Fortid  til  den  Periode,  her 
er  under  Omtale. 

„Paa  en  af  de  første  Prøver  efter  Skuepladsens  For- 
nyelse," hedder  det  hos  Rahbek,  „saae  Pilloy  Rose  og  erkjendte, 
hans  Mangel  paa  Anførsel  o^  Orden  uagtet,  i  ham  Naturens 
Søn  i  Ungdoms  skjønne  Vaar  (som  vor  Thaarup  saa  skjønt  har 
karakteriseret  ham).  Da  Prøven  var  forbi,  gik  Pilloy  hen  til 
ham  og  bad  ham  næste  Eftermiddag  drikke  The  hos  sig  og 
medbringe  Leander  i  „Maskeraden"  —  en  Rolle,  Pilloy  først 
havde  bragt  paa  Skuepladsen  og  der  lettelig  turde  give  en  god 
Skuespiller  mere  at  gjøre,  end  Mangen,  der  er  vant  haanlig  at 
kaste  paa  Nakken  ad  de  holbergske  ElskerroUer ,  er  istand  til 
at  indse.  Rose,  som  det  smigrede,  kom  med  Glæde.  Da  Theen 
var  drukken,  sagde  Pilloy:  „Og  nu  var  det  Leander  i  Maske- 
raden." Rose  reciterede  da  Rollen.  „Han  kan  den  —  sagde 
Pilloy  —  men  Han  siger  den  ikke,  som  Han  skal."  „Hvorledes 
skal  jeg  da  sige  den?"  spurgte  den  ydmygede  Rose.  „Det  kan 
jeg  ikke  sige  Ham,"  svarede  Pilloy.  „Men  det  er  sandt,  hvad 
var  det,  der  var  paafærde  idag  paa  Prøven?"  Rose  fortalte  ham 
nu  en  Disput,  som  han  havde  havt  med  en  anden  meget  be- 
tydende Skuespiller,  der  trods  Theatrets  dengang  nye  og  usvæk- 

kede  Privilegier,  som  strengelig  nægtede  Vanrygte  og  Liderlighed 
Adgang  til  Skuepladsen,  og  imod  Skuespillernes  da  gjældende 
Vedtægter  vilde  indtvinge  sin  Broder,  en  forsviret  Underofficier, 
til  Skuespiller,  og  endte  nu  Rose  sin  Fortælling  med  adskillige 
lidenskabelige  Spørgsmaal:  om  han  ikke  havde  Ret?  om  Sligt 
vel  burde  taales?  om  en  saadan  Karl  var  en  af  de  skikkelige 
og  uberygtede  Personer,  Privilegiet  udtrykkeligt  fordrede  ?  o,  s.  v. 
Endelig  taug  han.  „Han  venter  paa  Svar,"  sagde  Pilloy  smilende. 
„Ja!"  „Jeg  hørte  slet  ikke  efter,  hvad  Han  sagde;  jeg  gav  kun 
Agt  paa  Maaden,  hvorledes  Han  sagde  det.  Naar  Han  siger 
sine  Roller  saaledes  efter  deres  forskjellige  Indhold  og  Liden- 
skaber, som  Han  nu  sagde  dette,  saa  siger  Han  dem,  som  Han 
skal."  Og  jeg  har  siden,  tilføiede  Rose,  da  han  fortalte  mig 
Ovenstaaende,  alt  mere  og  mere  erfaret,  at  Manden  havde  Ret." 
Nogle  Enkeltheder  om  Roses  Spillemaade  har  hin  Tids 
saare  sparsomme  Theaterkritik  opbevaret.  Saaledes  fremhæves 
som  Vidnesbyrd  om  hans  fortræffelige  Opfattelse  og  Gjengivelse 
af  Apicius  i  „Den  Vægelsindede"  hans  Udførelse  af  3.  Akts 
3.  Scene:  „Vi  kan  ikke  give  vore  Læsere  stærk  Afridsning  nok 
paa  hans  Ansigt,  som  udtrykte  alt  det,  Situationen  fordrede  — 
overalt  spilte  han  den  hele  Akt  uforligneligt,  man  saae  Brutali- 
sten  blegne  af  Frygt,  da  han  virkelig  seer  sin  Fjende  komme. 
Denne  Frygt  og  hastige  Overgang  fra  Forvovenhed  til  Angst 
saae  man  allerede,  da  han  fik  Erastes  Cartel,  hans  Ord  famlede 
meget  naturligt,  men  Angsten  steg  til  det  Høieste,  da  han 
skulde  glaas."  Om  hans  Leander  i  „Henrik  og  Pernille"  hedder 
det  med  et  yndet  kritisk  Udtryk  fra  hin  Tid,  at  den  var 
„uforbederlig",  hvormed  menes  det  Modsatte  af,  hvad  vi  nu 
almindeligvis  lægge  i  Ordet,  nemlig  at  den  ikke  kunde  spilles 
bedre;  „hans  Ansigt  arbeidede  under  Mødet  mellem  ham  og 
Leonora  (2.  Akt  7.  Scene)  saa  naturligt,  saa  udtrykkende,  at  man 
deraf  alene  kunde  se  de  Bevægelser,  der  gik  for  sig  i  hans  Sjæl ; 
og  i  Sammenkomsten  med  Jeronimus  (3.  Akt  7  Se.)  brugte  han 
den  rette  Tone,  som  var  blandet  med  Forbittrelse ,  Foragt  og 
Overbevisning  om  sin  Uskyldighed,  saaledes  at  hans  Aktion 
geraadede  ham  til  største  Ære;  et  lille  Træk  var  ogsaa  efter 
vor  Skjønsomhed  vel  anbragt,  det  var  i  3.  Akts  3.  Scene;  da 
han  kom  ind,    stødte   han  fuld   af  Vrede   til  Stokken,    der  var 

bleven  liggende  fra  2.  Akts  7.  Scene,  hvor  han  og  Leonora 
kastede  hinandens  Gaver  bort."  Det  er  unægtelig  kun  et  lille 
Træk,  men  det  viser  os  derfor  ikke  mindre  klart  den  paa  slige 
Smaating  opmærksomme  Kunstner,  hvem  det  er  magtpaaliggende 
at  bevare  Sammenhængen  i  den  Sindstilstand,  han  skal  frem- 
stille. Udenfor  det  holbergske  Repertoire  havde  E-ose  Glans- 
roller i  Stykker  som  „Den  forlorne  Søn"  (Voltaires  ^L' enfant 
prodigue"')^  som  Sigismund  i  Calderons  „Livet  er  en  Drøm", 
som  Orosmin  i  Saint-Foix'  Enaktstragedie  „Zeloide"  som  Oris- 
man  i  Voltaires  berømte  Tragedie  „Zaire".  Hvad  forøvrigt  hans 
tragiske  Fremstillingsstil  angaaer,  da  var  den  præget  af  sin 
Tids  for  os  saa  unaturlige  Methode;  Rose  ikke  mindre  end  de 
fleste  Andre  sønderhuggede  Verset  i  dets  enkelte  Dele  ved  en 
overdreven  skarp  Skansion  og  fordunklede  Meningen  ved  en 
monoton  Melodi,  i  hvilken  Stemmen  regelmæssigt  hævedes  hen 
imod  Versets.  Slutning;  han  ikke  mindre  end  de  Andre  lagde  en 
ceremoniel  Sirlighed  over  sin  Fremtræden  og  brugte  en  tradi- 
tionelt uddannet  Gestikulation,  der  begge  Dele  vare  lige  langt 
fra  Sandheden,  men  hos  Rose  kunde  til  Gjengjæld  den  naturlige 
Varme  bryde  stærkt  og  gribende  igjennem  Skolens  Formalisme, 
hvor  der  virkeligt  gaves  ham  Leilighed  til  at  give  de  store  og 
usammensatte  Følelser  Udtryk,  til  at  hengive  sig  i  Kjærlighedens 
eller  Hadets,  Vredens  eller  Fortvivlelsens  Pathos;  hvor  saadant 
hændtes,  hvor  Sindsbevægelsen  steg  til  en  saadan  Høide,  at  den 
saa  at  sige  fik  Magten  over  ham,  fik  ham  til  at  glemme  Rollens 
Ord  og  Stemmens  beherskede  Brug  for  et  Øieblik,  saa  han 
behøvede  en  lille  Pause  for  at  samle  sig  —  der  viste  det  sig  ved 
Tilskuernes  umiddelbare  Betagethed,  hvilken  mægtig  Kunstner- 
natur der  aabenbarede  sig  for  deres  undrende  Øie.  Dette  kunde 
hænde  ham  i  Tragedien,  men  endnu  hyppigere  i  det  rørende 
Skuespil,  hvor  han  vel  endog  feirede  sine  største  Triumfer  ved 
den  Forening  af  Værdighed  og  Lidenskabelighed,  han  forstod 
at  lægge  i  sit  Spil  som  i  sin  hele  Fremtræden,  medens  denne 
dramatiske  Genre  langt  mere  end  den  franske  Tragedies  strengt 
skematiske  Bygning  appellerede  til  hans  Opfindsomhed  i  Retning 
af  at  uddybe  Karakteren  ved  de  smaa  forklarende  Træk  og 
motiverende  Overgange.  Føies  saa  hertil,  at  Rose  længe  ved- 
blev   at    være    Lystspillets    selvskrevne    Elsker    og    beherskede 

Konversationstonen  med  en  Lethed  som  ingen  af  sine  Samtidige, 
vil  man  forstaa,  af  hvilken  overveiende  Betydning  denne  ene 
Mand  maatte  blive  for  den  unge  Skueplads.  Bevidstheden  om 
denne  hans  Betydning  forøgede  i  ikke  ringe  Grad  Roses  i  og 
for  sig  stærke  Selvfølelse  og  bragte  ham  ikke  sjeldent  i  Kon- 
flikter, som  der  senere  vil  blive  Ledighed  til  at  berøre;  han 
var  en  myndig  Mand ,  der  helst  vilde  følge  sin  egen  Lov ,  et 
heftigt  Temperament,  der  lidenskabeligt  hengav  sig  til  Nuets 
Seirvindinger  i  Kunsten  som  i  Livet,  hvor  den  beundrede  Skue- 
spiller flettede  mangen  en  let  vunden  Elskovsrose  ind  i  sin 
Laurbærkrans,  saa  at  den  fremfor  Alt  strengt  regelmæssige 
Holberg  engang  i  en  barsk  Sparlagensprædiken  foreholdt  ham 
„et  Levnet,  der  var  en  Kjede  af  Uordentligheder." 

Af  et  fra  Hose  vidt  forskjelligt  Stof  og  Mønster  var 
Gert  Londemann,  Theatrets  store  Komiker,  hvis  usædvanlige 
Geni  alle  Meddelelser  ere  enige  om  at  anerkjende,  medens  de 
heldigvis  ogsaa  have  opbevaret  et  og  andet  Træk  der  tillader 
os  at  dømme  om  dets  Beskaffenhed  og  Virkemaade.  Han  var 
en  Præstesøn  fra  Smidstrup  i  Ribe  Amt  og  blev  født  den  21. 
April  1718.  I  en  Alder  af  enogtyve  Aar  blev  han  Student  og 
gav  sig  til  at  studere  Theologi  for  engang  at  kunne  overtage 
Faderens  Kald,  som  der  var  givet  ham  Løfte  paa,  men  da  Thielo 
dannede  sin  Trup  1747,  meldte  han  sig  til  Optagelse,  tilskyndet 
af  sine  Studenterkammerater,  blandt  hvilke  han  var  bekjendt 
for  sit  Yid  og  for  sin  Evne  til  at  kunne  opfatte  og  efterabe  de 
paafaldende  Egenheder  hos  sine  Omgivelser.  Skjøndt  denne 
Gave  ingenlunde  altid  falder  sammen  med  det  selvskabende 
Talent,  men  tvertimod  som  oftest  kun  er  en  Fristelse  til  at 
søge  Theatret  og  fører  til  en  Skuffelse,  naar  dens  Utilstrække- 
lighed bliver  indlysende ,  varslede  den  dog  hos  Londemann  om 
noget  dybere  Bagvedliggende,  der  ved  Optagelsesprøven  ikke 
blev  skjult  for  Holberg  og  Pilloy.  Da  han  ved  Aabningsfore- 
stillingen  i  Læderstræde  spillede  Kandestøberdrengen  Henrik, 
skal  han  allerede  have  været  saa  scenevant  og  sikker  paa  sine 
Virkninger,  som  om  han  havde  været  en  længe  øvet  Skuespiller ; 
blandt  uovertræffelige  Enkeltheder  i  denne  Rolle  fremhæves, 
rigtignok  i  en  noget  senere  Periode,  den  ligesaa  morsomme  som 

for  en  Kandestøberdreng  naturlige  Maade,  hvorpaa  han  oplæste 
Klagerne,  samt  hans  kostelige  stumme  Spil,  hvor  han  skulde 
bringe  Orden  i  Mester  Hermans  Papirer.  Henriksrollerne  blev 
han  fra  nu  af  den  selvskrevne  Indehaver  af,  og  hvorledes 
hans  eget  Lune  end  kan  have  udvidet  deres  Indhold,  er  det 
ikke  til  at  tvivle  om,  at  Pilloy  har  indviet  ham  i  Traditionen 
fra  Wegners  Tid,  saa  at  vi  have  denne  Figur  forplantet  i  de 
typiske  Træk  ligefra  det  ældste  Theaters  Dage  —  gjennem 
Bech,  Gj eistrup ,  Phister  og  Poulsen  —  til  vore  egne. 
Efter  Henrik  i  ,^Kandestøbe- 
ren"  spillede  Londemann 
Skolemesteren  i  „Julestuen" 
og  Titelrollen  i  „Den  pantsatte 
Bondedreng",  begge  med  en 
saadan  komisk  Kraft,  at  han 
fra  nu  af  var  det  hele  Pubh- 
kums  Kjælebarn  og  øvede  al 
den  Magt  over  det,  som  det 
kun  indrømmer  sin  Yndlings- 
skuespiller og  end.  ikke  tager 
ham  ilde  op,  hvor  han  i  sit 
Overmod  misbruger  den.  „Han 
havde  saadant  et  Herskab 
over  alle  Tilskuerne,"  siger 
Suhm,  „at  han  behøvede  kun 
at  røre  en  Finger  for  at  faae 
dem  til  at  le." 

„Hvilket  Geni!"  udbryder 
Frederik  Schwarz,  der  engang, 
men  forgjæves,  prøvede  paa  at  løfte  Arven  efter  Londemann. 
„At  træde  saa  hæderligt  frem,  uden  at  have  noget  Mønster  at 
danne  sig  efter,  uden  at  have  faaet  ringeste  Undervisning.  Saa- 
ledes  som  han  ved  sin  første  Begyndelse  udmærkede  sig,  saa- 
ledes  tiltog  han  ogsaa  mer  og  mer  i  Fuldkommenhed.  Hver- 
gang  han  kom  frem,  beundrede  man  ham.  Han  var  altid  ny 
og  for  Kunstdommeren  altid  ubegribelig,  da  det  var  bekjendt, 
han  aldrig  læste  over  sin  Kunst  eUer  studerte  den.  Naturen 
var  hans  Læremester,  og  det  syntes  ogsaa  virkeKg,  som  om  den 

goddædige  Natur  havde  skjænket  den  danske  Skueplads  en 
Gave  i  Londemann,  som  skulde  blive  den  til  Glæde.  Kunsten 
vidste  han  intet  af;  at  bruge  Penslen,  at  besmøre  Ansigtet  med 
Farver  var  langt  fra  ham.  Han  vidste  at  bruge  sit  Eget  saa- 
ledes,  at  denne  Kunstens  Hjælp  var  langt  under  ham.'' 

Hvad  Londemann  udøvede  sin  store  Virkning  med,  var 
altsaa  først  og  fremmest,  for  ikke  at  sige  udelukkende,  den 
naturlige  Pudsighed,  der  hvilede  over  hans  Fremtræden  og  gav 
sig  Luft  i  Blik  og  Betoning,  i  Mimik  og  Gestikulation.  Dette 
maa  neppe  forstaaes  saaledes,  som  om  han  i  en  overveiende 
Grad  „spillede  paa  sin  Person."  Dette  vilde  nemt,  hvor  mor- 
som den  end  kunde  være,  have  frembragt  en  Monotoni  i  Gjen- 
givelsen,  som  efter  alle  Vidnesbyrd  laa  Londemanns  Spil  saa 
fjernt  som  vel  muligt.  Han  varierede  sine  Roller  i  en  Uende- 
lighed af  Afskygninger,  men  indvendig  fra,  ved  sin  skarpe  Op- 
fattelse og  sit  uudtømmelige  Lunes  Hjælp,  ikke  ved  udvortes 
paasatte  Effekter.  Naar  han  traadte  frem  paa  Scenen,  var  han 
den  Londemann,  som  Huset  elskede  og  tiljublede,  men  ikke 
mindre  den  Skikkelse,  som  han  skulde  fremstille,  og  i  hvis 
Naturel  han  helt  gik  op,  gjengivende  det  paa  sinMaade  og  med 
sine  faa  understøttende  Hjælpemidler  —  en  Kunst,  som  maa 
have  været  nær  i  Slægt  med  C.  N.  Rosenkildes,  trods  al  Forskjel 
mellem  de  to  Kunstneres  Rollefag.  Endnu  medens  Londemanns 
Spil  var  i  friskest  Minde,  karakteriserer  „Den  dramatiske  Jour- 
nals" strenge  Kritiker  det  just  som  værende  af  den  ovenfor 
betegnede  Art.  „Den  Skuespiller",  siger  Rosenstand-Goiske, 
„som  ikke  kan  henrives  af  sin  Rolle,  som  ikke  kan  føle  den 
som  virkelig  i  det  Øieblik,  han  agerer;  den,  som  ikke  kan  tro 
at  være  den  Person,  han  i  Øieblikket  forestiller,  med  eet  Ord: 
den,  som  ikke  selv  illuderes  af  sin  Rolle,  kan  ikke  vække 
Illusion  hos  Tilskuerne.  Det  var  denne  Gave,  der  blandt  andre 
gjorde  vor  store  Londemann  til  den  store  Skuespiller,  han  var. 
Ikke  saasnart  gik  han  ind  paa  Scenen,  før  han  glemte,  at  han 
var  Londemann,  at  han  var  syg,  tungsindig  og  fattig.  Alle 
Livets  Plager  forlode  ham,  saasnart  han  satte  sin  Fod  paa 
Theatret;  thi  han  besjæledes  af  den  sande  theatralske  Enthou- 
siasme,  hvorved  Skuespilleren  opoffrer  sig  selv  og  sin  Person  for 
sin  Rolle." 


LONDEMANN.  185 


Sygdom  og  Næringssorger  kunde  ikke  kue  Londe- 
manns  Lune;  det  var  saa  frodigt  i  Forhold  til  hans  aandelige 
Kulturs  Udviklingstrin,  at  det  stundom  tog  Luven  fra  den  gode 
Smag  og,  som  vi  allerede  ovenfor  have  antydet,  slog  ud  i  Lazzi 
og  Kaadheder,  som  hans  Publikum  enten  morede  sig  over  eller 
dog  tilgav  ham.  Vil  man  kjende  hans  Kunst  i  dens  Omfang 
fra  en  saa  fuldendt  gjennemarbeidet  Præstation  som  Tartuffe  til 
dens  Improvisationer  i  Crispin-  og  Scapin-Rollerne ,  maa  man 
ogsaa  kaste  et  Blik  paa  disse  Overskridelser,  som  desuden  lære 
os  Et  og  Andet  om  Smagens  Standpunkt  i  hine  Dage.  Det  var 
saaledes  et  af  Londemanns  Indfald,  at  han  som  Henrik  i 
„Maskeraden"  engang  brugte  sit  store  Imitationstalent  til  i 
Tamperretsscenen  at  efterligne  en  meget  anseet  Høiesterets- 
sagfører,  som  han  havde  faaet  Øie  paa  i  en  Loge  i  første 
Etage ,  Originalen  til  den  veludførte  Kopi  var  den  Første  til 
at  klappe,  og  det  øvrige  Publikum  stemmede  i  med.  Han 
kunde  dog  træde  i  endnu  mere  personligt  og  direkte  Forhold 
til  Tilskuerpladsen,  som  naar  han  stundom  under  Opførelsen  af 
en  Tragedie  —  en  Kunstart,  han  ikke  yndede  —  pludsehg  stak 
Hovedet  frem  fra  en  Koulisse  og  nikkede  Godaften  til  Publikum 
med  et  af  sine  pudsigste  Ansigtsudtryk.  Der  var  ligeledes  en 
personlig  Forstaaelse  mellem  ham  og  Huset,  naar  han  i  en 
GammelmandsroUe  stødte  Stokken  mod  Gulvet  og  klagede: 
„Ak,  hvem  der  dog  snart  var  kommen  til  Ro  dernede!"  thi  man 
forstod  flux,  at  det  ikke  var  Gravens  Ro,  men  den  kontempla- 
tive Hvile  i  Pilloys  Vinkjælder  nedenunder  Theatret,  Londe- 
mann  vilde  have  underforstaaet.  Videst  drev  han  dog  sine 
Løier  som  Sganarel  i  Moliéres  „Den  Ugudelige",  naar  han  slik- 
kede af  Maden  ved  Don  Juans  Gjæstebud  og  fik  et  Stykke 
skarp  Asie  i  Munden,  eUer  han  reddede  et  Gaaselaar,  som  han 
gnavede  paa,  medens  han  under  Marmorgjæstens  Indtræden  laa 
helt  fremme  paa  Scenen  for  at  undgaa  det  rædsomme  Syn. 
Under  Duellen  i  Skoven  løb  Sganarel  i  sin  Skræk  helt  ud  af 
Scenen  og  op  i  Logerne,  hvorfra  han  svarede  paa  sin  Herres 
Kalden,  engang  til  stor  Forfærdelse  for  et  Par  Tjenestepiger, 
som  han  havde  seet  sit  Snit  til  at  faae  sig  placeret  bagved. 
Tode,  som  bekræfter  disse  Historiers  Sandhed,  biUiger  ikke 
Skuespillerens  Overdrivelser,    men  vil  dog  bære  over  med  dem 

i  Betragtning  af,  at  de  have  fundet  Sted  i  Moliéres  „Don  Juan" 
—  „et  Stykke,  som  Rimelighed,  end  sige  Sandhed,  ikke  mere 
have  Del  i  end  i  Ulysses  von  Ithaca  eller  i  en  Opera" ! 

Det  naturlige  Geni  var  neppe  mindre  hos  Niels  Hjer- 
sing  Clementin  end  hos  Londemann,  men  det  yttrede  sig 
paa  anden  Maade  og  arbeidede  sig  frem  ad  andre  Veie:  Clementin 
var  den  ihærdige  Analyses,  det  omhyggelige  Studiums  Mand, 
den  stilfærdige ,  men  opmærksomme  Betragter  af  Menneskelivet 
som  Kilde  til  al  Karakterfremstilling.  Han  blev  født  den  1.  Decbr, 
1721  i  Hvorslev  i  Jylland,  var  ligesom  Londemann  en  Præstesøn, 
blev  ligesom  han  Student  og  begyndte  paa  Theologien,  men 
opgav  den  ligesom  han  paa  Halvveien  og  meldte  sig  til  Op- 
tagelse i  von  Quotens  Trup  i  St.  Kongensgade,  hvor  han  maaske 
allerede  har  spillet  „Den  Stundesløse"  og  andre  holbergske 
Roller,  i  hvilke  hans  Skolekammerat  fra  Viborg  Skole  Hortulan, 
nu  en  af  de  bedst  ansete  Skuespillere  hos  von  Quoten,  har 
sporet  saamegen  Begavelse,  at  han  fik  ham  med  sig  til  de  danske 
Akteurer,  da  han  og  Jfr.  van  Mander  engageredes  hos  dem  efter 
Lukningen  af  v.  Quotens  dansk-tydske  Scene.  Clementin  har  vel  i 
Begyndelsen  maattet  tage  tiltakke  med  mindre  Opgaver  og  med 
Roller,  der  ikke  bestemt  laa  for  ham,  men  allerede  tidligt  paa 
Aaret  1750  spiller  han  Vielgeschrey  i  „Den  Stundesløse"  og  faaer 
ialfald  nu  det  rette  Greb  paa  Rollen ,  takket  være  Holbergs 
Anvisning,  om  hvilken  Overskou  efter  sin  Hjemmelsmand  Fr. 
Schwarz,  der  atter  havde  Historien  fra  Clementins  Kaldsfæller 
Hortulan  og  Musted,  fortæller  Følgende:  „Da  Clementin  første 
Gang  prøvede  den  Stundesløse,  blev  Holberg  meget  vrippen  og 
gik  tilsidst  op  paa  Theatret,  hvor  han  kaldte  ham  tilside  og 
sagde:  „Nei,  Mons.  Clementin,  nei,  det  gaaer  ikke  an!  Han 
tænker  form  eget  paa,  at  Han  er  stundesløs.  Hør  engang,  Han 
skulde  dog  engang  gaa  op  i  Kammeret  og  se  til  at  faae  Rente- 
skriver **  i  Tale."  Clementin  fulgte  dette  Raad,  og  da  han  paa 
næste  Prøve,  uden  at  kopiere  Mandens  Personlighed  —  hvad 
der  ikke  var  Clementins  Skik,  og  hvilken  vel  ogsaa  neppe 
Holberg  havde  havt  for  Øie,  da  han  femogtyve  Aar  tidligere 
skrev  Stykket  —  begyndte  under  sin  første  Scene,  i  Forvirring 
over  alle  sine  indbildte  Forretninger,  tankeløs  og  ivrig  at  kaste 

Slobrokken  fra  den  ene  Side  til  den  anden  og  dermed  at  aabne 
Rækken  af  de  mangfoldige  Smaatræk  af  Distraktion  og  Travlhed, 
som  Synet  af  E-enteskriveren  pludseligt  havde  ført  ham  til  at 
opdage,  og  ved  hvilke  han  udbredte  Liv  og  Munterhed  over 
hele  Rollen,  sagde  Holberg  rolig:  „Det  er  godt.  Mons.  Clementin! 
nu  er  Han  god;"  hvilket  Vidnesbyrd  Schwarz,  som  ogsaa  havde 
seet  ham  i  denne  EoUe,  tiltræder  med  de  Ord:  „Han  var  mage- 
løs! Clementins  Vielgeschrey  var  noget  af  det  Allerypperligste, 
jeg  i  Hamborg,  Paris  og  London  har  seet  af  Spil  i  komiske 
gamle  Mænd."  Og  just  med  Henblik  paa  dette  Rollefag  stad- 
fæster Rosenstand-Goiske  fuldelig  denne  Dom,  hvorhos  han  om 
Clementins  Kunstnerpersonlighed  i  Almindelighed  tilføier:  „Denne 
store  Mand  var  en  sand  født  Skuespiller  til  sin  Rolle  og  begavet 
med  alle  Talenter  til  den.  Han  havde  Bygning,  Ansigt,  Øine, 
Stemme  og  Geni;  disse  Talenter  anvendte  han  ved  sit  gode 
Studium  i  Deklamation.  Gestikulation,  Theaterspil,  med  eet  Ord 
i  sin  hele  Aktion.  For  at  udtrykke  mig  kort  om  denne  store 
Mand,  kan  jeg  sige,  at  man  ikke  vidste,  om  det  var  Naturen 
eller  Kunsten,  der  havde  dannet  denne  uerstattelige  Skuespiller." 
Ved  Siden  af  Vielgeschrey  nævnes  Harpagon  i  Moliéres 
„Den  Gjerrige"  som  Clementins  Mesterstykke  i  Fremstillingen 
af  komiske  Karakterroller.  Det  gamle  Repertoire  var  jo  rigt 
paa  Opgaver  af  saadan  Art,  og  alt  som  Clementin  med  raske 
Skridt  skred  fremad  i  kunstnerisk  Udvikling,  maatte  de  alle 
tilfalde  ham  som  hans  souveraine  Eiendom:  Argan  i  „Den  ind- 
bildt Syge",  Argante  i  „Scapins  Skalkestykker",  Sganarelle  i 
„Den  forklædte  Doktor"  {^L'Amour  médecin""),  Rollen  af  samme 
Navn  i  „Mændenes  Skole",  for  at  nævne  nogle  af  det  moliéreske 
Repertoires  Roller,  medens  i  det  holbergske  alle  Jeronimus'erne, 
Corfitz  i  „Barselstuen",  Titelrollen  i  „Ulysses",  Værten  i  „Den 
pantsatte  Bondedreng",  Herman  i  „Kandestøberen",  PoHdor  i 
„Det  arabiske  Pulver"  o.  il.  betroedes  til  hans  omhyggeligt 
formende  Udarbeidelse.  I  det  rørende  Skuespil  maatte  han 
stundom  overtage,  hvad  han  kaldte  ,.en  høitidelig  Person";  han 
gjorde  det  nødigt,  men  i  sin  store  Ærbødighed  for  Kunsten 
anvendte  han  den  største  Omhu  ogsaa  paa  en  saadan  Rolle,  naar 
han  først  havde  overtaget  den. 

Desværre  er  der  kun  overleveret  os  meget  faa  og  endda 
kun  isolerede  Træk  til  et  Billede  af  Clementins  Spillemaade. 
Et  Par  af  dem  vedrøre  hans  Udførelse  af  den  politiske  Kande- 
støber, som  var  en  af  hans  Kepertoires  Glansroller.  Kritiken 
har  saaledes  opbevaret  det  Træk  af  ham,  at  han  efter  sin  Op- 
høielse  i  Borgemesterskabet  lod  sin  Forsikkring  til  Geske  om,' 
at  han  forstaaer  sig  paa  den  fornemme  Verden  bedre  end  hun, 
ligesom  rent  tilfældigt  ledsages  af  den  Operation  at  tørre  Næsen 
med  Kjolen;  ligeledes  skal  han  have  opnaaet  megen  komisk 
Virkning  ved  at  lade  Stemmen  fra  den  høitidelige  og  stolte 
Tone,  hvormed  han  sagde:  „Borgemesters  Kone  maa  ikke  tænke 
paa  at  hævne  den  Uret,  som  er  vederfaret  hende,"  falde  ned 
og  skynde  sig  henover  Ordene:  „som  Kandestøbers  Kone". 
I  „Den  Stundesløse"  opfandt  han  en  lille  scenisk  Effekt,  som 
endnu  er  Traditon,  idet  han  pludselig  reiste  sig  fra  Bordet,  løb  midt 
ind  imellem  de  Samtalende  og  paabød  dem  Taushed  med  et  saa 
høitideligt  Tys,  efterfulgt  af  en  saa  forventningsfuld  Pause,  at 
man  var  spændt  paa  den  Forklaring,  som  maatte  følge,  og  for- 
nam Repliken  dobbelt  komisk,  da  den  lød;  „Jeg  tør  give  min 
Hals  paa,  at  Maden  kogte  over  ude  i  Kjøkkenet."  Rosenstand- 
Goiske  har  opbevaret  et  lille  Indfald  fra  „Maskeraden"  —  „et 
Mestertræk,"  kalder  han  det,  skjøndt  han  ikke  anfører  det  af 
denne  Grund,  „thi  af  Mestertræk  er  Clementins  Aktion  fuld", 
men  „fordi  det  er  saa  lærerigt  og  bør  for  unge  Skuespilleres 
Skyld  nøie  anmærkes;  det  bestod  deri:  da  Jeronimus  kommer 
ind  og  seer  Henrik  som  Jødepræst  og  har  talt  med  ham,  maa 
han  hele  to  Scener  staa  ganske  ledig ,  medens  Arv  først  og 
siden  Pernille  taler  med  Henrik.  Ingen  uden  en  stor  Skue- 
spiller, som  havde  studeret  sin  Rolle  og  Naturen,  havde  paa- 
taget sig  en  Hoste,  med  hvilken  han  havde  nok  at  bestille, 
medens  Henrik  og  Arv  og  Pernille  talte  sammen;  ja  han  hostede 
ikke  alene,  men  han  forberedte  denne  Hoste  saa  naturligt,  at  man 
neppe  skulde  tænke  Andet,  end  at  Hosten  var  naturlig;  men  vi 
har  seet  den  før." 

Disse  Enkeltheder  vise  os  Kunstneren  mest  fra  den 
tænksomme  Overveielses  Side.  Tænksomhed  er  i  vore  Dages 
kritiske  Sprog  blevet  et  Prædikat,  der,  anvendt  paa  Skue- 
spiQeren,  i  Almindelighed  maa  betragtes  som  et>skaansomt  Ud- 

tryk  for  Mangel  paa  Talent.  I  denne  Betydning  maa  Ordet 
ikke  tages,  naar  det  bringes  i  Forbindelse  med  Clementin.  Her 
betyder  det  den  kløgtige  Indtrængen  i  Rollen  for  at  faae  alle 
dens  Muligheder  udtømte,  dens  hele  Indhold  lagt  for  Dagen. 
Naar  dette  er  skeet,  følger  saa  Tilegnelsen,  Assimilationen  med 
Kunstnerens  Personlighed,  der  med  sin  geniale  Kraft  forvandler 
Ordet  til  Kjød  og  Blod,  skaber  et  levende  Væsen.  I  begge 
Henseender  maa  Clementin  have  været  en  stor  Kunstner;  med 
hans  Studium,  hans  bestandig  fremhævede  Korrekthed,  hans 
Omhu  for  at  aflevere  en  fuldfærdig  Skikkelse  maa  der  ikke  for- 
bindes nogen  Tanke  om  Tørhed  eller  Mangel  paa  Bevægelighed ; 
Vidnesbyrdene  om  hans  Genis  Frodighed  ere  talende  nok,  og 
ved  at  rette  en  saadan  Bebreidelse  mod  Clementin  vilde  man 
begaa  den  samme  Feiltagelse,  som  om  Eftertiden  vilde  tilegne 
sig  en  Forestilling  om  det  Gjennemarbeidede  og  Faststøbte  i 
Phisters  Kunst,  der  nærmest  gik  ud  paa  at  betegne  den  som 
„tænksom"  i  den  moderne  Betydning  af  Ordet. 

Der  existerer  ikke  noget  Portrait  af  Clementin.  Efter 
Meddelelser  af  Fr.  Schwarz  skildrer  Overskou  ham  som  udstyret 
med  en  heldig  Figar,  der  bevægede  sig  naturligt  under  den 
komiske  Travestering,  og  med  et  Ansigt,  „hvori  den  høieste 
komiske  Hidsighed,  den  latterligste  Frygt  og  Befippelse,  en 
næsten  overstyrlig  Stupiditet  og  Tankeløshed,  kort  sagt  alle 
Lidenskaber  og  Affekter,  som  høre  til  den  komiske  gamle 
Mands  Roller,  malede  sig  med  hge  Klarhed,  stedse  nøie  over- 
ensstemmende med  den  fremstillede  Persons  Karakter,  Alder  og 
Stand."  Rosenstand- Goiske  tillægger  ham  „et  Ansigt,  istand  til 
at  udtrykke  Alt,  og  fyrige  Øine,  der  ofte  sagde  mere  end 
hans  Repliker."  Organet  havde  han  fuldstændig  i  sin  Magt,  og 
hans  Pronunciation  var  tydelig  og  distinkt,  ligesom  et  Udtryk 
for  den  Korrekthed  og  Præcision,  der  udmærkede  hele  hans 
Færd.  .Det  staaer  i  Forbindelse  hermed,  at  han  besad  en  ud- 
præget Ordenssands,  og  det  fuldstændiggjør  Billedet  af  ham,  afc 
han  skrev  en  meget  smuk  Haandskrift  og  —  at  han  aldrig 
gjæstede  nogen  Vinkjælder. 

Clementins  Landsmand,  Jevnaldrende  og  Skolekammerat 
Marcus    Ulsøe    Hortulan    antages    at    være    født  1716   eller 

noget  senere  og  lod  sig  efter  nogle  Aars  Studenterliv  engagere 
til  von  Quotens  Theater,  hvor  han  strax  kom  til  at  indtage  en 
fremtrædende  Plads  og  rimeligvis  endog  har  spillet  den  store 
og  vanskelige   Hovedrolle  i  „Jeppe   paa  Bjerget."     Efterat  Sel- 

Marcus  Ulsøe  Hortulan. 


skabet  havde  opløst  sig,  blev  han  optagen  i  de  danske  Akteurers 
Trop  ;  her  laa  Dialektrollernes  vigtige  Rollefag  rede  til  ham.  Endnu 
inden  Udgangen  af  1748  spillede  han  Arv  baade  i  ,,Maskeraden" 
og  „Julestuen",  og  Aaret  efter  kom  han  frem  som  Jeppe,  en 
Rolle,  han  efter  Samtidens  Udsagn  skal  have   udført   med  stort 

Mesterskab.  Arv-Typen,  saaledes  som  den  er  bleven  overleveret 
fra  Slægt  til  Slægt,  maa  Hortulan  siges  at  have  skabt;  „det  er 
efter  vor  Indsigt  ikke  formeget  sagt,"  hedder  det  i  „Journalen", 
„naar  vi  sige,  at  den  ikke  kunde  blive  ypperligere  spillet,  da 
han  forestillede  den  sande  danske  Arv,"  hvad  der  i  høi  Grad 
lettedes  Hortulan  ved  hans  fra  Barndommen  af  erhvervede 
Fortrolighed  med  Bondens  Væsen,  ved  hans  jydske  Dialekt  og 
ved  hans  hele  Personlighed,  den  lille  lavstammede,  tætte  Figur 
med  de  grovtskaarne  Ansigtstræk.  Desmere  maa  det  forbause, 
at  han  ved  Siden  af  Arvskikkelsen  og  andre  holbergske  Bur- 
lesker, saasom  Marcolfus  i  „Ulysses",  Arianke  Grovsmeds  i 
„Kandestøberen"  og  Studenstrup  i  „Ellevte  Juni",  kunde  hævde 
sig  en  Plads  ikke  alene  i  det  alvorlige  Skuespil,  hvor  han  gav 
de  værdige  Fædre  med  god  Anstand,  men  endog  i  Tragedien, 
naar  han  maatte  udfylde  en  Plads  i  dens  Rækker,  og  det  bør 
fremhæves  som  et  Tegn  paa  Hortulans  kunstneriske  og  litteraire 
Dannelse,  at  han  almindeligt  roses  som  den  bedste  Versfremsiger 
ved  Theatret,  „saavel  i  Henseende  til,  at  man  tydeligt  ved 
Deklamationen  kan  mærke  og  overbevise  sig  om,  at  han  forstaaer 
og  er  igjennemtrængt  af  sin  Rolle,  som  ogsaa  i  den  Henseende, 
at  han  virkelig  deklamerer  Rollen  og  ikke  blot  skanderer  den," 
hedder  det  hos  Rosenstand-Goiske ;  naar  hertil  kommer,  at  Hortu- 
lans Talestemme  af  Naturen  var  meget  vellydende,  og  at  han  med 
stor  Energi  havde  drevet  det  til  at  kunne  aflægge  sin  jydske 
Dialekt,  hvor  han  ikke  havde  Anvendelse  for  den,  saa  er  det 
forstaaeligt ,  at  han  som  oftest  var  en  velgjørende  Fremtoning 
paa  Scenen,  hvor  han  blev  saa  meget  hj^ppigere  anvendt,  som 
han  besad  en  egen  Evne  til  at  opfatte  enhver  Rolle  fra  dens 
eiendommeligste  Side.  Hans  Repertoire  strakte  sig  derfor  saa 
at  sige  over  alle  Omraader  med  Undtagelse  af  Elskerfagets ; 
foruden  Arv-Rollerne  havde  han  de  gamle  Mænd  til  sin  Specia- 
litet, og.  hvor  han  kunde  komme  til  at  spille  en  af  disse  sammen 
med  Clementin  —  som  f.  Ex.  i  „Scapins  Skalkestykker"  — 
skal  det  have  frembudt  en  fuldkommen  Nydelse.  Hortulan 
undgik  forøvrigt  ikke  Bebreidelser  for  nu  og  da  at  have  for- 
beredt sig  utilstrækkeligt  eller  at  behandle  sin  Rolle  med  nogen 
Skjødesløshed. 

Et  ypperligt  Theateransigt  viser  hosstaaende  Portrait  af 
Christopher  Ørsted,  brede  Træk,  der  give  Plads  for  Maske- 
ringens mangfoldige  Forvandlinger,  men  tillige  en  fint  bøiet 
Ne3se  og  en  ædelformet  Mund;  af  Skikkelse  var  han  undersætsig 
og  tætsluttet  og  stod  ogsaa  af  denne  Grund  det  komiske  Reper- 
toire nærmest,  til  hvilket  forøvrigt  hans  hele  Naturel  bestemte 
ham.  Som  sexogtyveaarig  Student  kom  han  til  Theatret  i 
Læderstræde  og  spillede  paa  Aabningsaftenen  Værtens   og  første 

Advokats  Rolle  i  „Den  po- 
litiske Kandestøber" ;  ved 
den  første  Forestilling  i  det 
nye  Theater  paa  Kongens- 
nytorv  udførte  han  den  be- 
tydelige Tjenerrolle  Hector  i 
„Dobleren".  Hans  holberg- 
ske Repertoire  blev  i  Tidens 
Løb  retbetydeligt,  mennaaede 
aldrig  op  til  Hovedrollerne; 
det  var  sammensat  af  Bag- 
grunds- og  Mellemgrundsfigu- 
rer  som  Rasmus,  Bonden  og 
Helena  i  „Ulysses",  Naboen 
i  „Julestuen",  Anne  Kande- 
støbers og  Doktoren  i  „Barsel- 
stuen", Christoph  i  „Jacob  von 
Tyboe",  Jeppe  Berg  i  „Eras- 
mus Montanus"  o.  1.  Over- 
hovedet vareBønder,Skj  ænke- 
værter  og  Spidsborgere  hans 
bedste  Rollefag;  han  spillede  det  overveiende  paa  sin  naturlige 
Disposition,  uden  at  lægge  nogen  synderlig  Grad  af  kunstne- 
risk skabende  Fantasi  for  Dagen,  medens  man  af  de  kritiske 
Domme  over  hans  Spil  veed,  at  han  stræbte  at  bøde  herpaa 
ved  udvortes  Effekter:  stærk  Grimacering  og  et  paataget, 
men  slet  vedligeholdt  Mæle;  ved  Overdrivelsen  af  slige  Midler 
søgte  han  at  opuaa  Galleriets  Bifald  og  vandt  det  ogsaa  som 
oftest,  naar  ikke  Sammenspillet  med  de  virkelig  store  Kunstnere 

tvang  ham  til  at  holde  Maade.  Ørsteds  Betydning  for  Skue- 
pladsen kan  altsaa  ikke  sammenlignes  med  nogen  af  dens 
ovenfor  omtalte  Heroers;  men  han  overlevede  dem  alle,  og 
Rahbek,  der  saae  ham  paa  hans  gamle  Dage,  giver  ham  det  Lov, 
at  han  i  de  støiende  Gamles  Rollefag  „sent  vil  opnaaes,  endsige 
overgaaes,"  ligesom  han  ogsaa  roser  hans  Jeppe  i  „Erasmus  Mon- 
tanus", navnlig  for  Udtrykket  af  den  Sjæleglæde,  man  kunde 
læse  paa  hans  Ansigt,  da  han  ventede  sin  lærde  Søn  hjem." 

Endnu  nævne  vi  blot  Printzlau,  Biostrup  og  Souf- 
fleuren  Hack  s  en  som  rent  underordnede  Kræfter  og  gaa  derpaa 
over  til  Spindesiden  af  Personalet,  hvor  vi  først  møde  det  kort, 
men  glansfuldt  straalende  Navn  Caroline  Amalie  Thielo. 
Det  var  tildels  paa  hendes  unge,  men  umiskj endelige  Talent,  at 
Faderen,  Theatrets  oprindelige  Privilegieeier,  havde  grundet  sin 
Plan  om  Gjenoptagelsen  af  danske  Skuespil.  Hun  naaede  dog 
først  frem  til  Scenen,  efterat  dens  Ledelse  var  sluppen  ham 
afhænde,  idet  hun  debuterede  ved  det  nye  Theaters  Førstefore- 
stilling som  Agnete  i  „De  tre  Rivaler",  muligt  ogsaa  som  Nérine 
i  „Dobleren".  Hun  var  dengang  endnu  ikke  fyldt  fjorten  Aar, 
men  hendes  Skjønhed  varslede  allerede  om  den  Yppighedens 
Fylde,  den  kort  efter  skulde  udfolde  sig  til,  hendes  fyrige  Øine 
bebudede  det  Fond  af  Liv,  Skjelmeri  og  lidenskabelig  Varme, 
der  slumrede  i  den  bristefærdige  Knop.  Hurtigt  som  hun  ud- 
viklede sig  legemligt  og  aandeligt,  vandt  hun  ogsaa  Publikums 
Hjerter,  hendes  Fremtræden  alene  var  nok  til  at  øve  sin 
bedaarende  Virkning  og  forvandle  de  mandlige  Tilskuere  til 
sukkende  Tilbedere.  Selv  gav  hun  sig  villigt  hen  i  Triumfernes 
Rus,  lod  staa  til  i  ungdommelig  Vilterhed  og  fyldte  snart  Byen 
med  Rygterne  om  sine  Kjærlighedseventyr,  som  man  dog,  hildet 
i  den  Fortryllelse,  der  udgik  fra  hende,  ikke  for  Alvor  tog 
hende  ilde  op,  hvor  strengt  man  end  ellers  dømte  moralske 
Forsyndelser.  Det  var  derfor  næsten  en  lamslaaende  Følelse, 
der  betog  Publikum  Tirsdagaften  den  6.  Februar  1754,  da  det 
rygtedes  i  Theatret,  at  Caroline  Thielo  var  død  samme  Dag; 
for  ikke  en  Uge  siden  havde  man  seet  hende  i  en  af  hendes 
Hovedroller,  Sophronia  i  „Livet  er  en  Drøm",  og  paa  Gaden 
havde    hun    viist    sig,    sund   og  skjøn,    endnu    den  foregaaende 

Søndag.  Og  nu  død,  bortreven  i  sin  feireste  Ungdom,  knap 
19  Aar  gammel,  lige  ved  Begyndelsen  af  en,  efter  alle  For- 
jættelser at   dømme,  glimrende  Kunstnerbane!    Man  vilde   i  det 


første  Øieblik  ikke  tro  sine  egne  Øren,  men  B-ygtet  stadfæstedes 
snart  og  fortalte  endydermere  om  de  sælsomme  Omstændigheder, 
der  skulde  staa  i  Forbindelse  med  den  forgudede  Carolines  Død. 

Det  hed  sig,  at  hun  i  kvindeligt  Overmod  havde  pralet 
for  en  af  sine  Veninder  af  den  Magt,  hun  øvede  over  sin  Elsker, 
den  russiske  Minister  Baron  Korff,  idet  hun  paastod,  at  der 
ikke  gaves  den  diplomatiske  Hemmelighed,  som  hun  ikke  kunde 
faae  ham  til  at  røbe,  naar  hun  for  Alvor  vilde  lægge  an  derpaa. 
Veninden  vilde  gjeme  tiltro  hende  denne  Magt,  men  mente,  at 
nogen  af  de  Løndomme,  der  angik  Korffs  Stilling  som  Frimurer, 
vilde  hun  ialfald  aldrig  kunne  fravriste  ham.  Denne  Tvivl 
æggede  Carolines  Stolthed,  hun  indgik  et  Væddemaal  med 
Veninden,  og  under  Souperen  næste  Aften  formaaede  hun  virkelig 
at  bedaare  sin  Tilbeder  saaledes,  at  han  under  den  dobbelte 
Paavirkning  af  Vin  og  kvindelig  Forførelse  indviede  hende  i 
nogle  af  de  ceremonielle  Tegn.  Da  hun  den  følgende  Aften 
atter  var  sammen  med  Korff,  fortalte  hun  ham  i  sin  Overgiven- 
hed, hvad  han  havde  betroet  hende,  og  tillige,  at  hun  havde 
ladet  det  gaa  videre  til  Veninden  for  at  overt3'de  denne  om,  at 
hun  havde  vundet  Væddemaalet.  Ministeren  betvang  sin  Harme, 
forsikkrede  hende,  at  hun  talte  i  Vildelse,  hun  maatte  have 
Feber,  og  det  var  raadeligst,  at  hun  blev  aareladt  strax.  Efter 
endel  Modsigelse  samtykkede  Caroline  omsider  heri,  for  ikke 
at  hidføre  et  Brud  med  sin  gavmilde  Elsker,  og  Baronens 
Kammertjener  aarelod  hende  derpaa  saa  grundigt,  at  Livet  flød 
bort  med  det  Samme.  Saaledes  fortalte  Rygtet,  og  vist  er  det, 
at  den  russiske  Minister  nogen  Tid  efter  ansøgte  sin  Regering 
om  at  blive  forflyttet  fra  Kjøbenhavn.  Caroline  Thielo  blev 
imidlertid  begravet  under  stor  Deltagelse  fra  Befolkningens 
Side;  Studenterne  udbad  sig  at  maatte  bære  Kisten,  og  et  uover- 
skueligt Følge  ledsagede  den;  i  Bladene  blev  der  skrevet 
Mindevers  over  hende,  og  et  af  dem  alluderede  ved  Linien 
„Vort  Liv  blev  som  en  Drøm,  og  Verden  blev  forandret"  til  de 
to  sidste  Skuespil,  hun  var  optraadt  i,  nemlig  den  ovenfor 
nævnte  Bearbeidelse  efter  Calderon  og  „Den  forkerte  Verden" 
af  Les  age. 

Hvad  vi  saaledes  vide  om  Jfr.  Thielos  Personlighed, 
maa  tjene  som  væsentligst  Veiledning  til  Opfattelsen  af  hendes 
Spil,  thi  Efterretningerne  om  dette  ere  ligesaa  sparsomme,  som 
hendes  kunstneriske  Løbebane  var  kort.  Lødigheden  af  hendes 
Talent  maa  betragtes  som  uomtvistelig,  og  om  dets  Udstrækning 

vide  vi,  at  det  naaede  fra  det  borgerlige  Lystspils  Elskerinder 
til  Tragediens  Heroiner;  ville  vi  markere  Grænserne  med  kjendte 
Navne,  kunne  vi  anføre  den  holbergske  Leonora,  som  hun  for- 
lenede med  en  sjelden  Ynde,  og  Lucilia  i  „Melampe",  hvor  hun 
frembragte  et  pathetisk  Højhedsindtryk  ikke  mindre  ved  den 
Varme,  hun  lagde  i  de  smidigt  fremsagte  Vers,  end  ved  sin 
ydre  Fremtræden.  Som  en  af  hendes  ypperste  Roller  nævnes 
Portia  i  Tragedien  „Cato"  (Deschamps'  ^Caton  d''Ufique"'). 
Det  er  selvfølgelig  Titelfigurens  republikanske  Dyd  og  politiske 
Ubestikkelighed,  der  fortrinsvis  forherliges  i  dette  Skuespil; 
men  ved  Siden  af  Cato  indtager  hans  Datter  Portia  en  frem- 
ragende Plads  i  Handlingen.  Hun  er  bleven  fangen  af  Parther- 
kongen  Arsaces,  der  benytter  hendes  Lighed  med  sin  afdøde 
Datter  til  at  udgive  hende  for  denne,  for  saaledes  trods  sin 
Barnløshed  at  kunne  blive  medbestemmende  med  Hensyn  til 
Tronfølgen.  Ved  et  Tilfælde  erfarer  Cato,  at  hans  tabte  Datter 
lever  i  kongelig  Glans  og  Herlighed,  hvilket  høilig  krænker 
den  gamle  Republikaners  Følelse.  Da  Cæsar  erklærer  den  til- 
kommende Partherdronniug  sin  Kjærlighed  og  denne  i  Troen 
paa  sin  fyrstelige  Rang  skjænker  den  store  Mand  Haand  og 
Hjerte,  aabénbarer  Cato  for  Portia  Hemmeligheden  med  hendes 
Oprindelse,  og  hun  viser  sig  nu  som  sin  Faders  ægtebaarne 
Datter,  idet  hun  med  heroisk  Selvovervindelse  bekjæmper  sin 
Lidenskab  og  giver  Afkald  paa  sin  Høihed.  Udenfor  Uticas 
Mure  kommer  det  saa  til  en  Kamp  mellem  Cæsar  og  Cato,  hvis 
Udfald  fører  til,  at  denne  sidste  dræber  sig  selv,  givende  sine 
Dyder  i  Arv  til  sin  høihjertede  Datter.  —  Vidt  forskjellige  fra 
denne  Rolles  Pathos  maa  de  Yndens  og  Skjelmeriets  Egen- 
skaber have  været,  som  Caroline  Thielo  lagde  for  Dagen  som 
den  ene  af  Huldgudinderne  i  Saint -Foix'  Enaktskomedie  „De 
tre  Gratier",  et  Stykke,  der  gjorde  betj^delig  Lykke,  og  i 
hvilket  hun  1749  havde  en  af  sine  første  Roller.  Det  er  bv2:2"et 
over  et  Par  af  Anakreons  Sange  og  saa  anakreontisk  i  Stilen, 
som  Overførelsen  til  det  attende  Aarhundredes  Scene  kunde 
tillade;  særligt  fremhæves  det  Optrin,  hvor  Kjærlighedsguden 
overgives  i  Gratiernes  Varetægt,  og  den  Gruppe,  han  danner 
med  dem ;  Virkningen  var  her  nøie  knyttet  til  den  Art  og  Grad 
af  kvindelig  Skjønhed,  de  Udførende  vare  i  Besiddelse  af,  men 


JFR.    MATEENA. 


197 


just  derfor  maatte  Caroline  Thielo  være  sikker  paa  Seiren  selv 
over  sine  smukke  Medspillende  Jfr.  Materna  og  Danserinden 
Jfr.  Hjeronimi.  Det  fremgaaer  af  Alt,  at  hendes  unge,  men 
udviklede  Skjønhed  har  været  uimodstaaelig,  hendes  Tempera- 
ment rigt,  hendes  Talent  vidtomfattende ;  hendes  tidlige  Død 
var  derfor  et  saa 
meget  smerteligereTab 
for  Skuepladsen. 

Endnu  kortere  var 
Jfr.  Anna  Catharina 
Maternas  Theater- 
bane,  Hun  var  født 
den  26.  Januar  1730 
og  tilhørte  den  for- 
nemme Familie  von 
der  Ltthe,  men  maatte 
formodentlig  af  Trang, 
som  Datter  af  en  fattig 
Enkefrue ,  lade  sig 
engagere  til  Thielos 
Selskab ,  hvor  hun 
blev  redebont  mod- 
tagen, ikke  blot  fordi 
hun  tilførte  Truppen 
et  Element  fra  Sam- 
fundets øvre  Lag  og 
derved  hævede  dens 
Anseelse,  men  ogsaa 
fordi  hendes  intelli- 
gente Træk,  elegante 
Figur     og     fornemme 

Holdning  gjorde  hende  til  en  meget  distingveret  scenisk  Per- 
sonlighed, for  hvem  de  saakaldte  y, Anstandsdamer"  vare  en 
selvskreven  Domaine.  I  de  holbergske  Leonorer  indlagde  hun 
det  Vid  og  Skjelmeri,  som  hendes  udviklede  Intelligens  var  i 
Besiddelse  af,  og  som  hendes  taktfaste  Kunst  beherskede  med 
mærkelig    Sikkerhed;    ogsaa   nogle  Pernilleroller  menes  hun  til 

en  Tid  at  have  spillet,  men  ved  Siden  af  disse  Rollefag  om- 
fattede hmi  med  fuldendt  Virkning  ogsaa  det  sparsomme  tragiske 
Repertoire,  hun  anvendtes  i,  og  skal  navnlig  have  havt  et 
gribende  Udtryk  for  Philocynes  Sorg  og  Harm  i  „Melampe", 
der  paa  denne  Tid  spilledes  nærmest  som  et  virkeligt  Sørgespil. 
Sammen  med  Jfr.  Thielo  som  Portia  udførte  hun  Phenice  i 
„Cato"  og  tog  i  denne  Rolle  Afsked  med  Scenen  den  19.  Marts 
1753,  idet  hun  indgik  Ægteskab  med  Lieutenant  Chr.  Alb.  von 
Passow.  Hun  døde  faa  Aar  efter,  den  3.  Septbr.  1757.  Maaneden 
efter  opførtes  hendes  originale  Skuespil  „Mariane  eller  Det  frie 
Val",  der  kun  er  mærkeligt  ved  at  være  den  først  opførte  danske 
Komedie  efter  Holberg,  sluttende  sig  til  Forbilledet  ved  Be- 
nyttelsen af  de  traditionelle  Personnavne ,  men  forøvrigt  saa 
mislykket,  at  al  videre  Sammenligning   forbyder  sig  af  sig  selv. 

Fra  Theatrets  første  Begyndelse  af  var  Jfr.  Holst,  senere 
Madam  Lund,  knyttet  til  Scenen  som  den  mest  legitime  Inde- 
haver af  Pernillerne  og  de  øvrige  Kammerpigeroller;  hun  skal 
i  dette  Fag  have  udfoldet  et  saa  overlegent  Talent  og  en  saa 
udviklet  Virtuositet,  at  hun  endnu  mange  Aar  efter  sin  Død  — 
der  indtraf  i  Marts  1760  —  mindedes  af  gamle  Theatergjængere 
som  den  ypperligste  Soubrette,  de  nogensinde  havde  seet;  i  sin 
Samtale  mellem  Londemann  og  Holberg  lader  W.  H.  F.  Abraham- 
son  den  Førstnævnte  anføre  hende  blandt  Skuepladsens  uerstatte- 
lige Tab,  medens  Holberg  betegner  hende  som  en  af  dem,  „der 
ved  at  vandre  Naturens  Spor  havde  fortjent  Plads  paa  Guldøen". 
Der  ligger  i  denne  Abrahamsons  Dom  en  Karakteristik  af  hendes 
Spillemaade,  som  gjør  det  muligt  for  os  at  danne  os  en  Fore- 
stilling om  dens  Fortrin  i  det  Hele  taget,  om  vi  end  ganske 
savne  Efterretninger  om  dens  Enkeltheder.  Vi  vide  kun,  at 
Holberg  satte  megen  Pris  paa  hendes  Kunst,  medens  han  stundom 
gik  strengt  i  Rette  med  hende  for  hendes  stridbare  Sind  og 
Lyst  til  Intriger,  At  Mdm.  Lund  var  en  af  de  hyppigst  anvendte 
Skuespillerinder,  have  vi  Direktionens  Ord  for,  idet  den  1766 
nævner  hende  sammen  med  Rose  og  Londemann  blandt  dem, 
„som  fast  i  ethvert  Stykke  ikke  alene  have  Rolle,  men  endog 
oftest  meget  vidtløftige  og  besværlige  Roller,  hvorudi  de  dog 
pleie  at  acquittere  sig  med  Ære  og  Tilskuerne  til  Fomøielse." 

Til  de  ældre  kvindelige  Roller  saavel  i  Anstandsfaget  som 
i  den  komiske  Genre  havde  Theatret  en  udmærket  Skuespiller- 
inde i  Madam  Utilia  Lenkiewitz,  Hun  var  en  Sønnedatter 
af  Christian  den  Fjerdes  tidligere  (S.  59)  omtalte  Hofmaler 
Karel  van  Mander  den  Yngre  og  l^lev  født  i  Kjøbenhavn  i 
Aaret  1710,      Da  Jomfru  Utilia  van  Mander  bestemte   sig  til  at 


Utilia  Lenkiewitz. 


indtræde  i  von  Quotens  Trup  1747,  var  hun  altsaa  saaledes  til- 
aars,  at  det  ældre  Repertoire  laa  naturligst  for  hende,  og  det 
viste  sig  snart,  at  hun  beherskede  det  med  afgjort  Talent;  hun 
maa  paa  Theatret  i  Store  Kongensgade  have  spillet  Magdelonerne 
i  „Den  Stundesløse",  „Kildereisen"  og  den  tydske  „Jean  de 
France",  Nille  i  „Jeppe  paa  Bjerget",  Frosine  i  „Den  Gjerrige" 

Og  Madame  Pernelle  i  „TartufFe",  Da  von  Quotens  Theater 
havde  endt  sin  korte  Tilværelse,  skyndte  den  danske  Trup  sig 
at  drage  denne  nyttige  Kraft  over  i  sine  Eækker,  og  det  siges, 
at  hun  gjorde  sit  Engagement  afhængigt  af,  at  ogsaa  Hortulan 
indlemmedes  i  Selskabet,  eller  at  hun  ialfald  anbefalede  ham 
paa  det  Varmeste ,  hvorefter  denne  atter  drog  Clementin  med 
sig.  Endnu  en  anden  Ansættelse  fik  hun  knyttet  til  sin  egen. 
Under  sit  Ophold  hos  von  Quoten  var  hun  bleven  forlovet  med 
den  smukke  Polak  Adam  Lenkiewitz,  der  rimeligvis  tidligere 
havde  været  omreisende  Skuespiller  i  Tydskland  og  nu  var 
bleven  ansat  ved  Theatret  i  Store  Kongensgade  som  underordnet 
Akteur  og  Forfatter  af  en  Hauptaktion  „Phistophile  oder  die 
tråumende  Liebe" ;  ham  fik  hun  anbragt  ved  det  nye  Theater 
som  Overkontrolleur  og  Kasserer,  hvorefter  Parret  holdt  Bryllup, 
saa  at  hun  ved  Aabningsforestillingen  fremtraadte  som  Madam 
Lenkiewitz ,  et  Navn ,  der  kom  til  at  spille  en  betydelig  Rolle 
i  noget  over  tyve  Aar  af  Scenens  første  Tilværelse. 

Thi  just  for  Evner  som  hendes  var  der  megen  Anven- 
delse i  et  Personale,  hvis  øvrige  kvindelige  Kræfter  endnu  stod 
i  deres  feireste  Ungdom  og  ikke  kunde  frembringe  nogen  Illu- 
sion i  det  vigtige  ældre  Rollefag.  Det  var  derfor  et  meget  stort 
Repertoire,  der  strax  tilfaldt  Madam  Lenkiewitz  og  vedvarende 
stillede  Krav  til  hende:  hos  Moliére  f.  Ex.  Madame  Jourdain  i 
„Den  adelsgale  Borger",  Martine  i  „Doktoren  mod  sin  Villie", 
Madame  de  Sotenville  i  „Georges  Dandin",  Georgette  i  „Fruen- 
timmerskolen"; hos  Holberg  alle  Magdelonerne ,  hvis  endnu 
gjældende  Type  hun  maa  siges  at  have  fastslaaet,  foruden 
Roller  som  Nille  i  „Erasmus  Montanus",  Geske  i  „Den  politiske 
Kandestøber",  Donna  Olympia  i  „Don  Ranudo",  Fruen  i  „Didrik 
Menschenskræk"  o.  fl.  Hendes  Portrait  med  de  skarpe,  men 
intelligente  Ansigtstræk  og  den  anstandsfulde,  maaske  lidt 
stramme  Holdning  viser  os  en  Personlighed,  som  af  Naturen  maa 
have  været  fortrinligt  udrustet  for  det  Fag,  hun  kaldtes  til  at 
overtage.  Hvad  der  ad  Overleveringens  Vei  er  naaet  op  til 
vore  Dage  om  hendes  Kunst,  fortæller,  at  hun  forenede  Smag 
og  Dannelse,  Anstand  og  Værdighed  med  et  betydeligt  Lune, 
der  altid  havde  det  slaaende  Udtryk  til  sin  Raadighed  og  for- 
stærkede dets  Virkning  ved  den  urokkelige  Alvor,  hvormed  den 


MAD,    LENKIEWITZ.  201 


komiske  Replik  blev  fremsagt,  ikke  som  en  selvstændig  Mor- 
somhed, men  som  en  naturnødvendig  Yttring  af  den  fremstillede 
Figur,  Fr,  Schwarz,  der  var  ved  Theatret  i  hendes  sidste 
Leveaar  —  hun  døde  23,  Septbr.  1770  —  er  det  nærmeste 
Vidne  herom,  og  han  har,  efter  hvad  Overskou  meddeler,  for- 
si kkret,  at  de  æJdre  Skuespillere  talte  med  Beundring  om  „den 
Virkelighed,  hvormed  hun  holdt  sig  i  sin  Rolle  fra  det  Øjeblik, 
hun  betraadte  Scenen,  og  indtil  hun  var  kommen  langt  ind  i 
Koulissen,  og  om  hvorledes  hun  bestandig  havde  sine  udtryks- 
fulde øine  fæstede  paa  de  Medspillende  under  deres  Repliker, 
saa  at  hun,  som  Hortulan  sagde,  aldrig  havde  seet  Publikum, 
men  derfor  desto  tiere  hørt  det,"  Med  denne  Evne  ogVillie  til 
at  fastholde  Karakteren  skal  Mdm,  Lenkiewitz  have  forenet  en 
stor  Opfindsomhed  i  Henseende  til  at  holde  sit  Repertoires 
beslægtede  Skikkelser  ud  fra  hinanden. 


Med  dette  Personale,  hvortil  endnu  kom  to  Dansere  og 
en  Danserinde,  aabnedes  Theatret  paa  Kongensnytorv  i  Decem- 
ber 1748.  Den  16.  gaves  der  en  Prøveforestilling  i  fuldt  Kostume 
og  med  Belysning,  til  hvilken  Publikum  havde  Adgang  uden 
Betaling.  Man  vilde  overtyde  sig  om  de  akustiske  Forholds 
Beskaffenhed,  naar  Tilskuerpladsen  var  fuldt  besat,  man  vilde 
inden  den  høitidelige  Indvielsesaften  give  Organisationens  mange 
samarbeidende  Led  Leilighed  til  at  passe  sig  ind  i  hinanden, 
og  man  vilde  præsentere  den  smukt  dekorerede  Salon  og  navnlig 
det  efter  Tidens  Kaar  sindrigt  konstruerede  Maskineri  for  en 
stor  Skare  Tilskuere,  hvorfor  man  til  denne  Prøveforestilling 
havde  valgt  Moliéres  „  Amphitryon"  med  Prologen,  hvor  Merkur 
fra  Skyen  taler  til  Natten,  der  kommer  dragende  gjennem 
Luften  paa  sit  Tospand. 

To  Dage  efter,  Onsdagen  den  18.  December,  fandt  den 
høitidelige  Aabningsforestilling  Sted,  og  fra  denne  Dag  af 
daterer  sig  vort  Theaters  fast  grundede  og  uden  Afbrydelse 
fortsatte  Tilværelse;  vi  ere  fra  nu  af  saa  nogenlunde  paa  histo- 
risk Grund  og  kjende,  takket  være  Overskous  Samlerflid  og 
Samlerheld,  dets  Repertoire  i  uafbrudt  Rækkefølge  fra  Saison 
til  Saison  ned  til  vore  Dage. 

Til  Indvielsesforestillingen  havde  man  valgt  Regnards 
„Dobleren"  og  Lafonds  „De  tre  Rivaler".  Efter  Gallataflet 
i  Anledning  af  Dronningens  Fødselsdag  begav  Hoffet  sig  i  stort 
Optog  til  Theatret,  hvor  der  var  fri  Adgang  for  alle  Stands- 
personer; „de  regerende  Majestæter,  Prinsesse  Louise,  høie 
Herskaber  og  alle  fornemme  Spectatores"  overværede  Forestil- 
lingen „med  stor  Contentement." 

At  Theatret  i  Grønnegade  i  sin  Tid  aabnedes  med  en 
Komedie  af  Moliére,  kunde  der,  som  tidligere  paavist  (S,  116), 
efter  Omstændighederne  være  god  Føie  til;  men  at  man  nu  ved 
den  faste  Scenes  Installation,  og  efterat  man  var  fuldt  indøvet 
i  et  stort  nationalt  Repertoire  af  en  saa  almindelig  anerkjendt 
Forfatter  som  Holberg,  ikke  hædrede  ham  for  hans  Andel  i 
Skuepladsens  Tilblivelse  ved  at  aabne  den  med  et  af  hans 
Stykker  og  saaledes  betone  dens  Karakter  af  Nationalscene, 
tager  sig  unægteligt  ud  som  en  besynderlig  Tilsidesættelse  eller 
Tankeløshed.  En  nærmere  Granskning  af  de  to  første  Saisoner 
vil  forøvrigt  vise,  at  Aabningsaffcenens  franske  Program  var  som 
en  Bebudelse  af  det  hele  Repertoires  overveiende  Karakter. 
Fra  18.  Decbr.  1748  til  28.  Februar  1749  og  derefter  i  den 
anden  Saison  fra  9.  April  1749  til  20.  Februar  1750  blev  der 
ialt  givet  120  Forestillinger,  ved  hvilke  43  Skuespil  kom  til 
Opførelse  tilsammen  220  Gange.  Den  nationale  Del  af  dette 
Repertoire  bares  naturligvis  udelukkende  af  Holberg.  Fjorten 
af  hans  Komedier  førtes  frem,  dels  i  den  tidligere  Indstudering 
fra  de  interimistiske  Theatre,  dels  satte  i  Scene  fra  Nyt  af, 
saaledes  som  „Jeppe  paa  Bjerget"  „Den  ellevte  Juni", 
„Kildereisen",  Barselstuen",  „Jacob  von  Tyboe"  og 
„Den  Stundesløse".  Men  disse  fjorten  holbergske  Stykker 
opførtes  tilsammen  ikkun  47  Gange,  medens  ni  Komedier  af 
Moliére  gik  ialt  58  Gange  og  sex  af  Regnards  Stykker  tilsammen 
35  Gange.  At  der  var  et  ulige  stærkere  Tilløb  til  de  franske 
Forfattere,  kan  fremdeles  sees  deraf,  at  medens  det  hyppigst 
spillede  holbergske  Stykke,  „Julestuen",  kun  drev  det  til  syv 
Opførelser,  gikMoliéres  „Amphitryon"  tretten,  hans  „Ugudelige" 
elleve  og  Regnards  „Gavmilde  Testamente"  ti  Gange,  for  ikke 
at  tale  om  „Merlin  Dragons"  tolv  Opførelser.  Der  er  neppe 
Grund  til  med  Overskou  at  bebreide  Theaterledelsen  Ringeagt 
for  det  holbergske  Repertoire,  aldenstund  det  dog  er  en  ganske 

respektabel  Præstation  at  bringe  fjorten  af  dets  Komedier  paa 
Scenen  i  knap  ligesaa  mange  Maaneder;  Bebreidelsen  maa 
rettes  mod  Publikums  Smag,  der  omfattede  det  franske  Reper- 
toire med  en  saa  afgjort  Forkjærliglied ,  at  det  kun  vilde  have 
trættet  og  tirret  den,  om  man  havde  ladet  endnu  flere  holbergske 
Stykker  møde  frem  for  atter  at  tages  tilbage  efter  et  Par  Op- 
førelser.    Til  Forklaring  af  eller  Undskyldning  for  denne  Publi- 


Dekorationsudkast  til  Slutningsscenen  af  „Amphitryon" 
fra  sidste  Halvdel  af  forrige  Aarhundrede. 

Efter  en  Tegning  i  det  kgl.  Theaters  Arkiv. 


kums  Holdning  kan  det  paa  den  anden  Side  anføres,  at  det 
franske  Eepertoire  havde  den  Afvexlingens  Tiltrækning  at  stamme 
fra  flere  forskjellige  Forfattere,  medens  de  nationale  Skuespil 
alle  tilhobe  skrev  sig  fra  en  og  samme  Pen. 

Af  Moliére  optoges,  foruden  de  fleste  af  hans  tidligere 
spillede  Stykker,  endvidere  „Gnieren",  „Amphitryon",  der 
samlede  Publikum   om  sig  Gang   efter   Gang  paa    Grund   af  det 

forholdsvis  rige  Udstyr  og  det  overraskende  Maskineri,  „Den 
Ugudelige"  (o:  „Don  Juan"),  hvis  Succes  blev  i  den  Grad 
stærk  og  varig,  at  dette  Stykke  blev  det  første  paa  den  danske 
Scene,  der  (28.  Marts  1764)  oplevede  sin  halvtredsindstyvende 
Ojjførelse  —  en  Succes,  som  Komedien  dog  langt  mindre  skyldte 
sit  eget  Yærd  end  de  indlagte  Danse-Intermedier  og  navnlig  det- 
effektfulde  Slutningsoptrin ,  hvor  hele  Scenen  optoges  af  et 
ildsprudende  Helvedessvælg,  i  hvilket  Don  Juan  nedstyrtedes 
for  at  pines  af  Djævlene  med  allehaande  Marterinstrumenter; 
heller  ikke  var  det  den  drastiske  Komik  i  „Den  indbildt 
Syge",  der  gjorde  denne  Komedies  Lykke,  men  dens  Efterspil 
„Doktorgraden"  med  dets  Promotionsoptog  og  kaade  Løier,  i 
hvilke  Publikum  fandt  et  saadant  Behag,  at  Theatret  endog 
gav  dette  Efterspil  som  selvstændigt  Stykke,  løsrevet  fra  For- 
bindelsen med  den  forudgaaende  Handling. 

„Det  gavmilde  Testamente"  (S.  144)  af  Regnard 
indstuderedes  fra  Nyt  ved  Siden  af  de  andre  af  hans  Stykker, 
som  Truppen  tidligere  havde  spillet,  og  blandt  hvilke  „Vulcani 
Kjæp"  (S.  171)  navnlig  stod  høit  i  Yndest.  Af  andre  franske 
Stykker  gjenoptoges  bl.  A.  „Den  uformodentlige  Forhindring" 
(S.  170),  „Oraklet"  (S.  169j  og  „Merlin  Dragon"  (S.  147),  der 
holdt  sig  paa  Scenen  i  en  Snes  Aar  og  drev  det  til  et  halv- 
hundrede Opførelser. 

Repertoirets  Nyheder,  alle  tilhobe  franske,  bestod  mest 
af  Smaastykker,  som  imidlertid  næsten  alle  viste  sig  i  Besiddelse 
af  en  stor  Levedygtighed.  Uheldigt  var  kun  Valget  af  Boisfran's 
„Anders  Kromands  Ligbegjængelse",  der  som  en  Parodi 
paa  Corneilles  Tragedie  „Le  C/d"'  ikke  kunde  forstaaes  af  et 
Publikum,  som  var  ukjendt  med  Satirens  Gjenstand.  Saint- 
Foix'  „De  tre  Gratier"  (S.  196)  oplevede  17  Forestillinger,  og 
Destouches'  Enaktskomedie  „Det  tredobbelte  Giftermaal", 
der  hører  til  hans  mindre  betydelige  Arbeider,  gik  22  Gange 
over  Scenen.  Endnu  heldigere  Theaterstykker  fandt  man  i 
Fagan's  „Myndlingen",  der  i  Tidens  Løb  drev  det  til  44 
Opførelser,  Merville's  „Det  aftvungne  Samtykke",  der 
havde  48,  og  Lafontaine's  „Florentineren",  der  havde  71 
Forestillinger  at  opvise  i  Aarenes  Løb. 

Christoph  Barthélemy  Fagan  (1702—1755)  hemmedes  i 
sin  digteriske  Produktion  af  de  trange  Kaar,  han  hele  sit  Liv  igjennem 
maatte  kjæmpe  med,  og  som  nedsænkede  ham  i  en  dyb  Melankoli,  der 
stækkede  hans  naturlige  Begavelses  Vinger.  Ikke  desraindre  blev  han 
Forfatter  til  et  ikke  ubetydeligt  Antal  Komedier,  af  hvilke  navnlig 
„Le  Rende^-vous'^  og  „LaPupille"  have  levet  langt  ud  over  deres  Tid 
og  endnu  stundom  optages  paa  det  franske  Theaters  historiske  Reper- 
toire; de  udmærke  sig  ved  diskret  Komik,  naturlig  Stil  og  sindrigt 
varierede,  opmærksomt  iagttagne  Karakterer.  Grundtanken  i  „Mynd- 
lingen" er  præget  af  en  Finhed  som  i  Moliéres  sublimeste  Arbeider: 
den  femogfyrretyveaarige  Ariste  elsker  den  unge  Julie ,  som  han  er 
Formynder  for ,  og  gjenelskes  af  hende  med  en  stadigt  voxende 
Følelse  af  Ømhed  og  Tillid  —  en  ny  og  gratiens  Behandling  af  det 
gamle  Komediethem  a  om  Formynder  og  Myndling.  En  fad  Marquis 
og  en  latterlig  Gamling  stille  Aristes  beskedne  Tilbageholdenhed  i  et 
dobbelt  tiltalende  Lys  og  forøge  Julies  jomfruelige  Forvirring  under 
Samværet  med  ham.  Af  særlig  Ynde  er  en  Scene,  hvor  Formynderen 
skriver  et  Brev  til  sig  selv  efter  den  unge  Piges  Diktat,  en  ligesaa 
sindrigt  opfunden  som  ved  sin  naive  Skjønhed  tiltalende  Kjærligheds- 
tilstaaelse. 

Guyot  de  Merville's  Enaktskomedie  „Det  aftvungne 
Samtykke"  („ie  Consentement  forcé^^)  siges  at  være  en  Dramatisering  af 
Forfatterens  egen  Giftermaalshistorie.  Efter  forgjæves  at  have  anmodet 
sin  Fader  Orgon  om  hans  Samtykke,  har  Cléante  uden  dette  ægtet 
den  elskværdige  Clarice;  men  for  at  faae  Tilgivelse  for  dette  den 
faderlige  Myndighed  trodsende  Skridt,  henvender  han  sig  til  Orgons 
Ven  Lisimon,  tilstaaer  ham  Alt  og  beder  ham  være  hans  Talsmand 
hos  Faderen.  Da  Orgon  kommer  i  Besøg  hos  Vennen,  præsenterer 
denne  ham  Clarice  som  sin  Niece;  hun  er  yderlig  forvirret  ved  saa- 
ledes  at  stilles  Ansigt  til  Ansigt  med  sin  strenge  Svigerfader  og 
bliver  det  endnu  mere  ved  at  høre  ham  udtale  den  haardeste  For- 
dømmelsesdom  over  Sønnen;  den  Gamle  misforstaaer  hendes  Sinds- 
bevægelse og  hilder  sig  mere  og  mere  i  den  Tro,  at  hun  er  forelsket 
i  ham;  smigret  og  oplivet  ved  denne  Tanke  føler  han  nu  ogsaa  selv 
Kjærlighedens  søde  Betagethed  og  tilstaaer  sine  Følelser  for  Clarice, 
idet  han  beder  om  hendes  Haand  og  Hjerte.  Hun  betroer  ham  da, 
at  hun  allerede  er  hemmeligt  gift,  sætter  ham  ind  i  sin  fortvivlede 
Situation  og  anraaber  ham  om  at  tale  hendes  Sag  hos  Lisimon.  Rørt 
over  hendes  Tillid  begiver  den  Gamle  sig  til  den  foregivne  Onkel  for 
at  afnøde  ham  hans  Samtykke ,  men  her  støder  han  paa  en  bestemt 
Modstand,  idet  Lisimon  erklærer,  ikke  at  ville  tilgive  sin  Niece  paa 
anden  Betingelse,  end  at  Orgon  ogsaa  vil  tilgive  sin  Søn,  der  befinder 
sig  i  en  lignende  Kasus.  Af  Hensyn  til  den  yndige  Clarice  gaaer 
Orgon  ind  paa  dette  Vilkaar  og  faaer  saa  til  Gjengjæld  at  vide,  at 
det  just  er  denne  hans  egen  Søn,  som  er  Clarices  hemmelige  Ægtefælle. 

„Florentineren"  af  Lafontaine  er  et  svagt  Arbeide ,  hvis 
Intrige  neppe  vilde  formaa  at  fastholde  Interessen,  dersom  den  ikke 
i  sin  kvindelige  Hovedperson,  Hortense,  havde  en  Rolle,    som  i  mange 

Tider    var    attraaet    af    de    første    Skuespillerinder   som   en   vanskelig, 
men  lønnende  Opgave. 

Kun  et  enkelt  større  Arbeide  af  det  franske  Repertoire 
udenfor  Moliére,  Regnard  og  Destouches  gav  man  sig  ilag  med: 
Brueys'  og  Palaprats  Treaktsstj^kke  „Le  Grondeur'^.  der  allerede 
var  blevet  opført  paa  Theatret  i  Grønnegade  under  Titlen' 
„Knurreren"  eller  „Skjænderen"  (S.  147)  og  nu  paa  Kongens- 
nytorv  fik  det  nye  Navn  „Den  knurvorne  Doctor",  hvilket 
endda  senere  —  thi  Stykket  gjentindes  paa  Repertoiret  endnu 
i  1818  —  forandredes  til  den  fjerde  Titelomskrivning  „Skiende- 
gæsten".  Holberg,  der  kjendte  Stykket  fra  Grønnegade  og 
sagtens  har  sat  Pris  paa  det  i  dets  Egenskab  af  Karakter- 
komedie, bevægede  den  tyveaarige  P.  F.  Suhm  til  at  oversætte 
det,  hvilket  Arbeide  gik  saa  flinkt  fra  Haanden,  at  det  var 
fuldført  i  Løbet  af  en  Uge. 

Det  er  Hovedfigurens  Karakter,  der  har  givet  Stykket  dets 
Navn.  Lægen  Grichard  er  et  Menneske,  som  det  er  umuligt  at  leve 
sammen  med  paa  Grund  af  hans  galdesyge  Sind;  han  er  en  Plage  for 
sin  Familie,  og  intet  Tyende  kan  holde  ud  hos  ham  længere  end  tre 
Dage.  „Skynd  Jer  afsted!"  hedder  det,  naar  han  viser  sig,  „der  kommer 
Uveiret ,  Orkanen ,  Hagelbygen ,  Tordenski'aldet  —  flygte ,  hvo  flygte 
kan!"  Ved  Stykkets  Begyndelse  staaer  et  Dobbeltbryllup  i  nær  Ud- 
sigt: Grichards  Søn  Térignans  Forening  med  Clarice,  hans  Datter 
Hortenses  med  den  unge  Mondor.  Ægteskabskontrakterne  hgge  færdige 
til  Underskrift,  og  de  forelskede  Par  tro  sig  allerede  i  Lykkens  Havn, 
da  Situationen  med  Et  forandres  —  den  gamle  Grichard  vil  selv  have 
Clarice  til  Hustru  og  gifte  sin  Datter  med  den  ligesaa  dumme  som 
grimme  Fadel,  hvis  eneste  Fordel  er,  at  han  er  Onkel  til  den  vordende 
Mad.  Grichard.  Den  Gamle  er  kommen  paa  disse  Tanker  formedelst 
en  Snare ,  som  de  unge  Mennesker  have  lagt  for  ham ,  og  som  de  nu 
selv  hildes  i.  Man  havde  nemlig  raadet  Clarice  til,  for  at  vinde  sin 
Svigerfader,  at  optræde  med  et  lignende  knarvurnt  Væsen  som  hans, 
og  da  hun  gjennemfører  denne  Plan  med  stor  Dygtighed,  skj ælder  og 
smelder  endnu  mere  end  han  og  jager  en  af  Husets  Piger  bort  for  en 
ren  Bagatel ,  imponeres  den  Gamle  i  den  Grad  af  denne  hendes  Bru- 
talitet, at  han  charmerer  sig  i  hende  og  paa  Grund  af  den  betryggende 
Overensstemmelse  mellem  deres  Karakterer  kaarer  hende  til  sin  Livs- 
ledsagerinde.  Selvfølgelig  maa  der  nu  fra  de  Unges  Side  sættes  en 
Intrige  i  Gang  for  at  modarbeide  Grichards  Hensigter,  og  dens 
Ledelse  betroes  til  Tjeneren  Olive  og  Tjenestepigen  Catau.  Den  tager 
sit  Udgangspunkt  fra  en  imidlertid  indtraadt  Begivenhed:  Grichards 
yngste  Søn  Brillen    har   læst   en  Stil    for  ham,    som  begynder  med  de 

Ord:  „Mennesker,  som  aldrig  le,  men  altid  skjænde,  kunne  lignes  ved 
vilde  Dyr,  der  ..."  her  har  den  Gamle ,  der  føler  disse  Ord  møntede 
paa  sig,  afbrudt  Oplæsningen  ved  at  give  Sønnen  et  kraftigt  Ørefigen, 
hvorefter  han  sætter  hans  Lærer  paa  Porten.  Tyendeparret  faaer 
baade  Lærer  og  Elev  i  sin  Magt,  holder  dem  indespærrede  og  for- 
tæller den  Gamle,  at  hans  Søn  i  sin  Fortvivlelse  har  ladet  sig  hverve 
som  Soldat  til  Madagaskar.  Adskillige  andre  Fortrædeligheder  støde 
yderligere  til,  og  Grichard  bliver  omsider  gjort  saa  mør,  at  han  sam- 
tykker i   de  Unges  Forening  imod  at  faae  sin  Søn  tilbage. 

Gascogneren  Abbed  Brueys,  der  var  Stykkets  Hovedforfatter, 
havde  selv  Noget  af  en  „Grondeur"s  Karakter.  Han  blev  rasende 
over,  at  Skuespillerne,  til  hvem  han  havde  overladt  sin  Komedie  med 
udtrykkelig  Ret  til  at  foretage  Forandringer ,  forkortede  den  fra  fem 
til  tre  Akter,  hvorved  den  utvivlsomt  vandt  i  scenisk  Virkning.  Da 
man  engang  roste  Stykket  i  hans  Nærværelse,  bemærkede  han:  „Ja, 
første  Akt  er  udmærket,  den  har  jeg  selv  skrevet  fra  først  til  sidst; 
anden  Akt  kan  gaa  an  ,  den  har  Palaprat  været  med  om ;  tredie  Akt 
duer  ikke  for  en  sur  Sild,  den  lod  jeg  desværre  den  Smører  skrive 
alene."  At  Komedien  kunde  øve  den  i  sin  Tid  saameget  paaskjønnede 
afskrækkende  og  opdragende  Virkning,  bevidner  Voltaire,  der  engang 
tog  sin  yderst  hidsige  Fader  med  til  en  Opførelse,  fra  hvilken  den 
Gamle  gik  hjem,  omskabt  til  en  sagtmodig  Lammenatur, 


Publikums  Forkjærlighed  for  det  franske  Repertoire  var 
en  Smagsyttring,  som  Holberg  ikke  kunde  finde  Behag  i.  Nu 
og  da  beskjæftiger  han  sig  i  sine  Epistler  med  dette  Fænomen 
og  gjør  saaledes  i  Ep.  447  den  almindelige  Bemærkning,  at 
Kritiken  over  hans  Bøger  og  Skuespil  overhovedet  synes  at 
være  bleven  strengere  fra  det  Tidspunkt  af,  da  han  lod  sig 
baronisere,  sand sjailig vis  fordi  „der  forlanges  mer  Capacité  og 
Skrive-Kunst  af  en  Baron  end  af  en  Professor.''^  Smagsforan- 
dringen  herhjemme  betragter  han  som  en  Paavirkning  af  den, 
der  havde  fundet  Sted  i  Frankrig,  hvor  man  kastede  Vrag  paa 
Moliére  og  satte  „en  Destouches  og  andre  Autor  es  af  samme 
Surdeig  paa  Tronen."  Disse  nye  Komedier,  som  „bestaa  fast 
ikke  uden  af  tørre  Samtaler,  forfattede  udi  nette  Vers",  have 
de  unge  reisende  Herrer,  som  altid  ere  saa  villige  til  at  følge 
Parisermoden,  strax  forelsket  sig  i  og  ved  deres  Hjemkomst 
„søgt  at  recommandere  den  nye  akademiske  Smag  og  at  sværte 
de  gamle  Comoedier,"'  om  hvilke  de,  naar  Nogen  klarlig  viste 
dem  deres  Fynd  og  Herlighed,  alene  havde  den  Bemærkning 
tilovers,  at  „det  var  godt  nok  udi  de  Tider,  men  nu  ikke  mere." 

At  det  ikke  blot  var  paa  den  æsthetiske  Smags,  men  ogsaa  paa 
det  selskabelige  Dekorums  Omraade,  der  var  foregaaet  en  Foran- 
dring i  det  Fjerdedels  Aarlmndrede,  som  laa  imellem  det  første 
og  det  andet  danske  Theater,  sees  bl.  A.  af  den  spydige 
Epistel  238,  rettet  til  en  Mand,  hvis  Frue  var  bleven  syg  efter 
en  Forestilling  paa  Grund  af  de  platte  Udtryk,  der  forekom  i 
Komedien.  Holberg  bevidner  den  fintfølende  Frue  sin  Del- 
tagelse, ønsker  hende  en  god  Bedring  og  „raader,  at  saasom 
hun  er  af  den  Delicafesse^  at  hun  ikke  kommer  der  oftere:  thi 
Sundheden  er  et  Menneskes  største  Klenodie;"  andet  Raad  kan 
han  ikke  give,  thi  Komedierne  kunne  ikke  indrettes  efter 
hendes  Smag,  og  hvorvel  han  ikke  er  en  Ynder  af  „frie  Expres- 
sioncr^''  i  og  for  sig,  hvor  de  ikke  staa  i  Karaktertegningens 
Tjeneste,  vil  han  netop  for  den  danske  Komedies  Vedkommende 
hævde  denne  deres  kunstneriske  Berettigelse.  Ikkedestomindre 
har  man,  for  saavidt  muligt  at  rette  sig  efter  Tidens  forandrede 
Smag,  gjennemgaaet  Stykkerne  og  renset  dem  for  Alt,  hvad  der 
i  denne  Henseende  paa  nogen  Maade  kunde  betragtes  som 
overflødigt,  skjøndt  „adskillige  derved  have  mistet  meget  af 
deres  Naivetef'  (Ep.  249). 

En  anden  Grund  til  at  det  holbergske  Repertoire  maatte 
staa  tilbage  for  det  franske  finder  dets  Forfatter  i  den  tarvelige 
Udstyrelse,  der  blev  hans  Stykker  til  Del.  Han  er  ingen  Ven 
af  „Præsentationer"  og  Optog,  hvor  saadanne  Midler  kun  skulle 
dække  over  Indholdets  Tomhed,  men  idet  det  staaer  klart  for 
ham,  at  Skuespillet  ligesaavel  skal  „forlyste"  som  „undervise", 
lægger  han  ikke  Dølgsmaal  paa,  at  han  kunde  ønske  sine 
Stykker  udrustede  med  ligesaa  virksomme  Tiltrækningsmidler 
af  denne  Art  som  de  franske,  hvilket  imidlertid  „ikke  skeer, 
thi  der  gjøres  ofte  mer  Bekostning  paa  at  forestille  et  eneste 
fransk  Stykke  end  paa  alle  mine  Comoeclicr'-^  (Ep.  249).  Han 
mener,  at  disse  nok  kunde  fortjene,  at  der  anvendtes  Noget 
paa  dem,  og  han  fremhæver  f.  Ex.  jevnligt,  at  Intermediet  i 
„Maskeraden"  i  en  langt  høiere  Grad  udgjør  en  integrerende 
Del  af  Handlingen,  end  Tilfældet  er  med  den  tyrkiske  Proces- 
sion i  ,.Den  adelsgale  Borger"  eller  Doktorpromotionen  i  „Den 
indbildt  Syge". 


Slutningssang  af  „De  tre  Gratier". 

Efter  C.  A.  Thielos  »Oder,  som  paa  den  danske  Skueplads  udi  Kjøbenhavn  ere 
blevne  opførte«.     1751. 
Cupido. 

Som  Dans  og  Plastik  spillede  en  Rolle  i  denne  Art  af 
Udstyrelse ,  saaledes  forsøgte  man  ogsaa  Sangens  Magt  over 
Sindene  ved  at  lægge  Kjærligheds-  og  Drikkeviser  ind  i  Styk- 
kerne og  slutte  dem  med  den  saakaldte  „Vaudeville",  en  Sang 
med  en  Strofe  for  hver  af  de  Spillende,  der  medvirkede  i  den 
sidste  Scene,  samt  en  Henvendelse  til  Publikum,  som  Koret 
gjentog,  udbedende  sig  Overbærelse  med  Udførelsen  og  et  snarlig 
gjentaget  Besøg.  Dette  musikalske  Element  vandt  Publikums 
Bifald,  skjøndt  Texten  i  Almindelighed  var  ligesaa  intetsigende, 
som  Musiken  var  spinkel  og  spæd;  paa  begge  Dele  giver  om- 
staaende  Sangnummer  en  Prøve. 

Trods  Bestræbelserne  for  at  fastholde  Deltagelsen  for 
Theatrets  Arbeide,  faldt  dette  dog  til  Tider  vanskeligt  nok  paa 
Grund  af  den  Konkurrence,  der  var  at  kjæmpe  imod.  Til  de 
franske  Forestillinger  og  den  italienske  Opera,  som  ved  høi- 
tidelige  Leiligheder  endog  fik  selve  det  nye  Theater  anvist  til 
Skueplads,  sluttede  sig,  egentlig  stik  imod  de  givne  Privilegier, 
theatralske  Præstationer  af  en  lavere  Art,  men  som  Følge  deraf 
meget  tiltalende  for  talrige  Tilskuere:  Linedans,  Kraftøvelser 
og  Taskenspillerkunster.  Theatrets  finansielle  Status  var  derfor 
alt  Andet  end  tilfredsstillende.  Kongen,  der  havde  støttet  det 
med  en  Pengegave  og  stod  i  en  Slags  Forbindelse  med  det 
gjennem  sin  Overhofmarechals  Tilsyn,  frygtede  for,  at  han  sent 
eller  tidligt  skulde  komme  til  at  bære  de  pekuniaire  Byrder  ved 
Opretholdelsen  af  en  Institution,  hvis  Tilblivelse  for  en  stor  Del 
skyldtes  hans  Medvirkning,  og  var  derfor  itide  betænkt  paa  at 
lægge  dem  over  paa  andre  Skuldre.  Han  mente  at  slippe 
nemmest  fra  det  ved  eengang  for  alle  at  betale  en  Del  af 
Theatrets  GJæld,  og  derpaa  overdrage  det,  skjøndt  det  formelt 
var  Akteurernes  Eiendom,  til  Staden  Kjøbenhavn  —  en  Danaer- 
gave,  som  Byens  styrende  Mænd  høist  ugjerne  tog  imod,  da  de 
forudsaa  baade  de  Udgifter,  den  vilde  betynge  Budgettet  med, 
og  den  Tilvæxt  i  Arbeide,  den  vilde  medføre.  Ved  kgl.  Resolu- 
tion af  28.  Marts  1750  blev  denne  Plan  iværksat,  idet  Kongen 
skjænkede  14000  Rdl.  til  Betaling  af  Komediehusets  Gjæld  og 
samtidig  overlod  Bygningen  og  dens  Privilegium  til  Staden,  om 
hvilken  Beslutning  Overpræsidenten  blev  sat  i  Kundskab  af 
Overhofmarechallen     Grev     Moltke.      Et     formeligt     Skjøde     af 

23.  Mai  fastslog  yderligere  det  nye  Eiendomsforhold,  hvilket 
atter  medførte  en  Omredaktion  af  Privilegiet  med  Bestemmelse 
om,  at  Theatrets  Styrelse  for  Fremtiden  skulde  lægges  i  Hænderne 
paa  en  af  Kongen  udnævnt  Overdirekteur  samt  tre  Direkteurer, 
„som  godvilligen  og  uden  Belønning  af  Ober-Directeuren  dertil 
kan  formaaes;"  den  ene  af  disse  skal  forestaa  Indtægts-  og  Ud- 
giftvæsnet, aflægge  Regnskab  for  de  toogtredive  Mænd  og 
deponere  Kassebeholdningen  i  Stadens  Kasse  med  Undtagelse 
af  det  Fornødne  til  de  løbende  Udgifter.  Theatrets  Drift  fore- 
gaaer  efter  Samraad  mellem  de  tre  Direkteurer,  som  kunne 
paakaldte  Overdirekteurens  Afgjørelse  i  Tilfælde  af  Menings- 
forskjel;  Beslutninger  om  „nye  Forandringer"  eller  med  Hen- 
syn til  „Noget  af  Vigtighed  i  Henseende  til  Økonomien  eller 
Troupen"  kunne  Direkteurerne  overhovedet  ikke  fatte  uden 
Overdirekteurens  Samtykke,  selv  om  de  ere  enige  om  dem. 

Sin  Ret  til  at  udnævne  Overdirekteuren  gjorde  Kongen 
ikke  Brug  af;  der  blev  strax  fra  Begyndelsen  af  skabt  en  Tra- 
dition for,  at  dette  Embede  forenedes  med  Overpræsidentens, 
Den  Første,  der  beklædte  det,  var  Jacob  Benzon,  og  da  han 
kort  efter  udnævntes  til  Vicestatholder  i  Norge,  traadte  den  nye 
Overpræsident,  Generalmajor  Fr.  Otto  von  Rappe,  ind  i 
hans  Sted. 

Theatret  under  Magistraten. 

1750-1770. 


Da  Theatret  paa  Kongensnytorv  begyndte  sin  tredie  Saison 
den  1.  April  1750,  var  dets  Overdragelse  til  Kjøbenhavns 
Magistrat  altsaa  en  formelt  fastslaaet  Kjendsgjerning,  om  der 
end  forløb  endnu  nogle  Uger,  inden  den  nye  Direktion  kunde 
blive  organiseret  og  tage  Ledelsen  i  sin  Haand,  Denne  saae  til 
en  Begyndelse  ikke  saa  helt  illitterair  eller  ukunstnerisk  ud, 
idet  Fr.  Pilloy  var  fulgt  med  over  i  dén  nye  Styrelse,  som 
desuden  i  Høiesteretsadvokat  Frederik  Horn  fik  et  Medlem, 
der  havde  lagt  adskillig  Evne  for  komisk  Digtning  for  Dagen, 
og  hvis  Beundring  for  Holberg  desuden  maatte  synes  at  varsle 
godt  for  den  Aand,  der  skulde  gjøre  sig  gjældende  i  Valget  af 
Repertoiret.  Den  tredie  Direkteur  var  E-aadmand  Jørgensen. 
Det  viste  sig  dog  snart,  hvilken  mislig  Tilværelse  Kongen 
havde  beredt  Theatret  ved  at  stille  det  under  Magistratens 
Værgemaal.  De  idelige  Personalskifter  i  Styrelsen,  som  vare  en 
Følge  af  Direkteurernes  Erfaringer  om  Vanskelighederne  og 
Bryderierne  ved  at  lede  et  scenisk  Foretagende  og  deres  deraf 
følgende  Ulyst  til  at  blive  paa  deres  Plads,  gjorde  den  hele 
Forretningsgang  usikker  til  Skade  baade  for  det  materielle  og 
det  kunstneriske  Udbytte.  I  de  tyve  Aar,  denne  Ordning  varede, 
styredes  Theatret    under    tre   Overpræsidenter  af   ti  forskjelligt 

sammensatte  Direktioner,  altsaa  en  Gjennemsnitslevetid  af  .to 
Aar  for  hver.  At  der  ikke  kunde  forudsættes  nogen  særdeles 
Indsigt  i  Skuepladsens  Formaal  og  Virkemidler  hos  i  og  for 
sig  hæderlige  Folk  som  en  Brygger,  en  Grosserer  eller  endog 
en  Politimester,  behøver  ingen  videre  Forklaring:  men  selv 
hos  de  høiere  Embedsmænd,  der  indtraadte  i  Bestyrelsen,  var 
der  et  altfor  ringe  Kjendskab  til  Theaterforholdene ,  en  altfor 
svag  Samfølelse  med  Kunstnerne,  til  at  de  kunde  blive  nogen 
virkelig  Støtte  for  Skuepladsen,  hvortil  kom,  at  deres  øvrige 
Embedsforretninger  gjorde  det  til  en  Umulighed  for  dem  at 
afse  tilstrækkelig  Tid  til  Theaterledelsen ,  som  derfor  var  og 
blev  en  Biting  for  dem.  Den  ovenfor  nævnte  Theaterchef, 
Overpræsident  Rappe  (April  1761— Oktbr.  1754),  administrerede 
med  megen  Fasthed  og  øvede  sin  Myndighed  endog  paa  Detail- 
lerne af  den  kunstneriske  Organisation,  men  formaaede  ikke  at 
standse  Theatrets  økonomiske  Dekadence.  Hans  Eftermand  som 
Overpræsident,  Geheimeraad  Volrath  August  von  der  Ltihe 
(Oktbr.  1764 — April  1770,  en  Tidlang  med  Overhofmarechal 
Moltke  som  Sideordnet),  var  en  hjælpsom  Mand  og  derfor 
afholdt  af  Personalet,  men  tillige  en  smidig  Hofmand,  der  satte 
Opfyldelsen  af  den  fornemme  Verdens  kunstneriske  Ønsker  over 
Hensynet  til  den  ædlere  Smags  Tarv  og  desuden  var  saa  over- 
læsset med  andre  „nyttigere"  Forretninger,  at  han  overlod  det 
Meste  af  Theaterledelsen  til  sine  jevnligt  skiftende  Meddirek- 
teurer;  en  af  disse,  den  berygtede  Viceborgmester  Justitsraad 
Fædder,  en  Parvenu  af  den  simpleste  Art,  fik  en  saare  uheldig 
Indflydelse  paa  Tonen  ved  Theatret  og  gjorde,  som  det  senere 
vil  blive  omtalt,  en  Periode  af  v.  d.  Lilhes  Chefstid  til  et  lige- 
frem skandaleust  Afsnit  af  Skuepladsens  Historie. 

Havde  Frederik  den  Femte  ved  Theatrets  Henlæggelse 
under  Magistraten  villet  frigjøre  sig  for,  at  det  fremdeles  rettede 
pekuniaire  Krav  til  ham,  saa  havde  han  gjort  feil  Regning. 
Underbalancen  var  i  stadig  Tiltagen,  saa  at  man  allerede  efter 
Saisonen  1766—67  stod  paa  Randen  af  en  Fallit.  I  denne 
Situation  kom  Chefens  gode  Hofforbindelser  Theatret  til  Nytte, 
idet  det  lykkedes  ham  og  hans  Venner  at  formaa  Kongen  til  at 
yde  det  betrængte  Kunstinstitut  et  aarligt  Tilskud  paa  3000  Rdl. 
At  denne  Understøttelse  senere  forhøiedes   til  8000  Rdl.  aarligt, 

14* 


214  THEATRET   UNDER   MAGISTRATEN. 

var  kun  tilsyneladende  en  Forbedring  af  Skuepladsens  Kaar;  i 
Virkeligheden  blev  den  slettere  stillet  end  før,  eftersom  For- 
høielsen  var  knyttet  til  den  Betingelse,  at  Theatret  skulde  over- 
tage den  kostbare  italienske  Opera,  til  hvis  Drift  de  6000  Udi, 
vare  et  høist  utilstrækkeligt  Fond,  ikke  at  tale  om,  at  Skue- 
pladsen i  samme  Anledning  gjordes  direkte  afhængig  af  Hoffet, 
hvilket  fandt  sit  ydre  Udtryk  deri,  at  Overhofmarechallen  Grev 
C.  F.  Moltke  sideordnedes  v.  d.  Liihe  som  Overdirekteur.  Kongen 
fik  med  andre  Ord  ved  en  snild  Manoeuvre,  som  ikke  mødte 
Modstand  hos  Skuepladsens  og  Magistratens  naturlige  Værge, 
den  servile  Theaterchef  og  Overpræsident,  de  overveiende  Ud- 
gifter til  sit  Yndlingsskuespil  Operaen  lagte  over  paa  Stadens 
Budget,  samtidig  med  at  den  danske  Komedie  hemmedes  i  sin 
frie  Bevægelse. 

Holberg  —  en  Faktor,  som  vi  hidtil  have  været  vante 
til  at  regne  med ,  hvor  der  var  Tale  om  Skuepladsens  Anlig- 
gender —  indtog  endnu  i  de  første  Aar  af  Magistratsperioden 
en  paa  hans  litteraire  og  dramaturgiske  Autoritet  bygget  ledende 
Stilling,  skjøndt  han  ikke  var  beklædt  med  noget  officielt 
Mandat  undtagen  for  en  Tid  i  Efteraaret  1752,  da  B-appe  var 
fraværende  paa  en  Reise  i  Norge  og  havde  faaet  Holberg  over- 
talt til  at  føre  et  Slags  Overopsyn  med  Skuepladsen.  Mest 
virkede  han  som  Theatrets  litteraire  Konsulent,  gjennemlæste 
Oversættelser  og  fremmede  Skuespil  og  foreslog  Stykker  til 
Antagelse.  Ogsaa  ved  Bedømmelsen  af  de  kunstneriske  Kræfter 
som  meldte  sig  til  Prøve,  søgte  man  hans  Veiledning,  og  det 
er  just  et  saadant  Tilfælde,  vi  skylde  et  Vidnesbyrd  om,  at  han 
for  Alvor  kunde  tage  Bladet  fra  Munden,  naar  det  gjaldt  om  at 
komme  Intriger  og  Kabaler  tillivs.  Efter  Jfr.  Maternas  Bortgang 
fra  Theatret  maatte  man  være  betænkt  paa  at  skaffe  denne  dygtige 
Skuespillerinde  erstattet  saa  fyldestgjørende  som  muligt,  hvis  ikke 
en  stor  Del  af  Repertoiret  skulde  hvile.  For  Chefen  og  Holberg 
prøvede  Mad.  Rosenkilde,  der  tidligere  havde  været  ved 
Theatret  og  udført  Elskerinderoller  til  almindelig  Tilfredshed, 
men  var  bleven  afskediget  paa  Grund  af  en  Subordinations- 
forseelse.  Hun  vandt  Bifald  og  blev  fra  April  1753  ansat  med 
tre  Rdl.  ugentlig.  Dette  Engagement  fremkaldte  stærk  Mis- 
fornøielse  hos   det  øvrige  Personale,    og   skjøndt   det  selv  talte 

adskillige  moralsk  anløbne  Existenser  i  sin  Midte,  gav  det  sin 
Protest  den  sædelige  Indignations  Form,  idet  det  paaberaabte  sig 
Privilegiets  Fordring  om  „skikkelige  Personers"  Ansættelse  og 
frabad  sig  Kammeratskab  med  et  Kvindfolk,  hvis  Ægteskab 
Tamperretten  havde  erklæret  forbrudt  paa  Grund  af  Leiermaal, 
begaaet  af  hende.  Holberg  gjennemskuede  det  Futile  i  denne 
Indsigelse  just  fra  en  saadan  Kant  og  gav  Personalet  sin 
Mening  utvetydigt  tilkjende  i  en  Skrivelse,  som  han  fordrede 
oplæst  for  det.  Uden  at  han  i  Begyndelsen  udtrykkelig  nævner 
Rose  og  Mad.  Lund  som  Kabalens  Ledere,  er  det  dog  nærmest 
dem,  han  sigter  til,  naar  han  udpeger  „nogle  faa  Personer 
af  Troupen"  som  dem,  der  „efter  Sædvane  pleie  at  gjøro  Be- 
vægelser, naar  en  ny  Akteur  eller  Aktrice  skal  antages";  de 
ere  ingenlunde  i  Tvivl  om  den  Nyantagnes  Anvendelighed  og 
maa  derfor  „betjene  sig  af  anden  Prætext  og  søge  at  sværte 
hende  med  den  hæsligste  Farve,  da  de  dog  ikke  kan  sige  hende 
Andet  paa,  end  at  hun  har  været  dømt  til  at  have  forbrudt 
Ægteskab  med  hendes  Mand,  hvilket  er  skeet  med  mange 
anseelige  Personer,  som  siden  lever  udi  Agt  og  Ære."  Mad. 
Rosenkilde  har  efter  sin  Skilsmisse  ført  et  ærbart  Liv:  hun  har 
„fortæret  de  200  Rdl.,  som  hun  arvede,  hvilket  viser,  at  hun 
ikke  efter  mange  Andres  Exempel  har  søgt  at  ernære  sig  ved 
ublu  Midler,"  (hvilken  Snert  Jfr.  Thielo  kunde  tage  sig  af); 
naar  Rose  endog  har  paastaaet,  at  hun  er  befængt  med  Sygdom, 
saa  vise  to  Lægeerklæringer  det  Grundløse  i  denne  grove  Bag- 
vaskelse, for  hvilken  Rose,  „som  og  for  anden  Opførsel,"  for- 
tjente at  „removeres".  Overhovedet  lader  Holberg  Rose  vide, 
at  det  klæder  netop  ham  meget  ilde  at  opkaste  sig  til  Tals- 
mand for  den  krænkede  Dyd  (S.  182),  og  Mad.  Lund  minder 
han  om,  at  han  tog  hende  i  Forsvar,  da  Andre  fremsatte  ganske 
de  samme  Beskyldninger  mod  hende,  som  hun  nu  retter  imod 
Mad.  Rosenkilde.  Holberg  søger  det  sande  Motiv  til  Perso- 
nalets Optræden  i  en  Opsætsighedens  Aand,  som  maa  kues,  thi 
„Komedien  kan  aldrig  komme  istand,  hvis  man  skal  dependere 
af  to  eller  tre  Personers  Kapricer,  som  hverken  vil  have  be- 
kvemme Personer  eller  kan  dømme  om  deres  Bekvemhed;"  for 
Holberg  er  det  af  Vigtighed  at  have  alle  Rollefag  besatte  saa 
godt  som  muligt,  eftersom  han  har  forfærdiget  de  fleste  Stykker, 

som  spilles,"  og  endnu  har  i  Beredskab  henved  otte,  som  han 
enten  selv  har  skrevet  eller  ladet  Andre  oversætte.  Alt  uden 
Udgift  for  Theatret.  Forresten  —  siger  han  til  Slutning  —  kan 
det  være  ham  det  Samme,  om  der  bliver  Komedie  eller  ei,  thi 
han  kommer  der  kun  meget  sjeldent;  dog  vilde  han  nødigt  se 
den  standset,  da  han  er  „første  Stifter  deraf.'' 

Oppositionen  lod  sig  imidlertid  ikke  forbløffe  af  denne 
kraftige  Tiltale;  den  betragtede  den  som  et  Udbrud  af  en 
gammel  Særlings  Gnavenhed  og  rustede  sig  til  ved  sine  Venners 
Hjælp  at  exekvere  sin  Protest  i  Form  af  en  grundig  Udpibning, 
der  skulde  afskjære  Mad.  Rosenkilde  allerede  det  første  Ord, 
hun  havde  at  sige  paa  Scenen.  Da  hun  den  6.  Juni  1753  traadte 
frem  som  Jfr.  Maternas  Afløserinde  i  Destouches'  „Forøderen", 
modtoges  hun  fra  Gulvpladserne  af  en  øredøvende  Piben,  som 
fornyedes,  hver  Gang  hun  prøvede  paa  at  komme  tilorde;  fra 
Logerne  raabtes  der,  at  Piberne  skulde  kastes  ud,  og  der  op- 
stod en  saa  almindelig  Tumult,  at  Debutantinden  tilsidst 
grædende  forlod  Scenen.  Tæppet  gik  ned,  men  hævede  sig 
kort  efter  atter  for  „Jean  de  France",  hvis  Besætning  man 
havde  været  saa  forsynlig  at  have  i  Baghaanden.  Mad.  Rosen- 
kilde betraadte  aldrig  mere  Brædderne;  hun  fik  en  lille  Bestilling 
ved  Garderoben. 

Personalet  havde  saaledes  ført  sin  Krig  igjennem, 
men  det  fik  kun  stakket  Glæde  af  sin  Seir,  thi  efterat  Direk- 
tionen havde  undersøgt  Sagen  nærmere  og  faaet  dets  Del- 
agtighed i  Skandalen  konstateret,  lukkede  den  til  Straf 
Theatret  i  tre  Maaneder  med  den  Motivering,  at  da  Jfr.  Maternas 
Rollefag  var  ubesat,  kunde  man  ikke  gjennemføre  et  tilstrække- 
ligt afvexlende  Repertoire;  den  meget  følelige  Følge  heraf  var, 
at  Gageudbetalingen  til  Skuespillerne  standsedes,  og  kun  som 
en  Naade  og  i  Haab  om  bedre  Disciplin  for  Fremtiden  blev 
der,  da  Sulteperioden  var  udløben,  tilstaaet  dem  halv  Gage  for 
de  sidste  tretten  Uger.  —  Et  halvt  Aar  efter  døde  Holberg, 
28.  Januar  1754.  Nogen  dybere  Sorg  har  dette  Dødsfald  neppe 
vakt  paa  den  Skueplads,  han  havde  kaldt  tillive  og  skjænket 
sine  bedste  Arbeider;  Blikket  for  hans  store  Betydning  for  Kunst 
og  Kultur  har  utvivlsomt  været  fordunklet  af  de  langt  nærmere 
liggende  personlige  Erindringer,  og  Theatret  gav  da  eiheller  paa 

nogen  synlig  Maade  tilkjende,  at  der  havde  bestaaet  nogensom- 
helsfc  Forbindelse  mellem  det  og  den  Afdøde. 

En  af  de  første  Direktionshandlinger  under  v.  d.  Lllhes 
Styrelse  var  Udarbeidelsen  af  en  „Instruction  for  Troupen  ved 
den  danske  Skueplads  i  Kjøbenhavn",  udstedt  den  28.  Decbr. 
1754.  Den  indeholder  Adskilligt,  Theatertjenesten  vedkommende, 
der  for  vore  Øine  tager  sig  ud  som  aldeles  selvfølgelige  Be- 
stemmelser, men  som  det  vel  kunde  være  nødvendigt  udtrykke- 
ligt at  fastslaa  i  hine  Kunstens  Læreaar;  ogsaa  Et  og  Andet, 
som  bærer  Tidens  Præg  og  viser,  at  der  paa  enkelte  Punkter 
stilledes  strengere  Fordringer  og  øvedes  et  stærkere  personligt 
Tilsyn  end  nutildags.  I  det  Hele  taget  røber  Instruktionen  et 
forstandigt  Blik  for  Theatrets  Styrelse,  hvorvel  dennes  faktiske 
Udøvelse  langt  hyppigere  end  ønskeligt  kom  til  at  vidne  om 
den  sørgeligt  bekjendte  Afstand  mellem  Theori  og  Praxis. 

Efter  i  Almindelighed  at  have  anbefalet  Iagttagelsen  af 
Velanstændighed  i  Skuespillernes  Optræden  paa  Scenen,  paa- 
lægger Instruktionen  dem  et  nøiagtigt  Studium  af  de  Karak- 
terer, de  skulle  fremstille,  samt  et  Udtryk  for  deres  Affekter 
og  Passioner,  stemmende  med  Stykkets  „Hensigt  og  Øiemed" 
saavelsom  med  Personens  Stand  og  Kondition,  uden  at  Spillet 
drives  ud  over  det  Naturlige,  Rimelige  og  Sømmelige,  og  uden 
at  det  „ved  nedrige  og  ubekvemme  Fagter  og  Lader"  gjøres 
anstødeligt  for  Tilskuerne.  Harmonien  mellem  Opgaven  og 
dens  Udførelse  skal  yderligere  støttes  ved  en  Paaklædning,  som 
bør  „udvælges  med  Skjønsomhed  efter  ethvert  Stykkes  Medfør 
og  (saavidt  ske  kan)  efter  det  Lands  Skik  og  Brug,  hvor  Scenen 
er,  saa  og  efter  Personernes  Alder,  Stand  og  Værdighed;  især 
bør  ogsaa  iagttages,  om  Personens  Rolle  er  alvorlig  og  raison- 
nable  eller  latterlig  og  urimelig,  da  endog  Klædedragten  bør 
kunne  tjene  til  at  annoncere  den  Karakter,  som  Personerne  i 
Skuespillet  skal  forestille."  Skulde  det  ved  Prøven  paa  et 
Stykke  vise  sig,  at  det  indeholder  uhøviske  Udtryk,  er  det  de 
Spillendes  Pligt  at  melde  det  for  vedkommende  Direkteur,  „paa 
det  at  det  itide  kan  korrigeres  og  rettes,  om  muligt  er,  eller 
Stykket  helt  kasseres;  thi  de  danske  Spil  bør  ikke  alene  op- 
føres   Tilskuerne     til    uskyldig    Forlystelse,    men    derhos    (om 

muligt  er)  heller  tjene  til  at  rette  Feil  end  at  fordærve  gode 
Sæder."  Med  Hensyn  til  Indstuderingen  i  snevrere  Forstand 
bestemmes,  at  Skuespillerne  skulle  have  sex  Uger  til  at  bringe 
et  Femaktsstj'^kke  i  Vers  eller  Prosa  paa  Scenen,  fire  å  fem  Uger 
til  et  Treaktsstykke ,  alt  som  det  er  stort  til,  og  tre  Uger  til 
en  Enakter,  fra  den  Dag  at  regne,  da  de  have  modtaget  Rollerne, 
hvorhos  der  tilføies  den  ret  mærkelige  Bestemmelse,  at  Alle 
skulle  møde  til  Prøverne,  hvad  enten  de  have  Rolle  i  Stykket 
eller  ikke;  „skulde  Nogen,  formedelst  Efterladenhed,  ikke  findes 
istand  til,  efter  saa  rum  en  Tid,  at  udføre  sin  Rolle,  og  Stykket 
desaarsag  ikke  kan  spilles  til  bestemte  Tid,  bør  den  Skyldige 
derfor  have  forbrudt  Fjerdeparten  af  enMaaneds  Gage."  Enhver 
er  forpligtet  til  at  spille  den  Rolle,  som  tildeles  ham,  og  skulde 
„imod  Formodning"  nogen  Akteur  eller  Aktrice  vægre  sig  der- 
ved, saa  at  en  Anden  maa  overtage  Rollen,  straffes  denne 
Vægring  med  Tabet  af  en  Aftens  Gage  for  hver  Gang  Stykket 
opføres,  hvilken  Bøde  tilfalder  Suppleanten  og  Theaterkassen 
til  lige  Deling;  ja  selv  i  saadanne  Tilfælde,  hvor  Sygdom  eller 
andet  lovligt  Forfald  hindrer  en  Skuespiller  i  at  optræde,  saa 
at  hans  Rolle  maa  doubleres,  „holdes  det  billigt,  at  Doublanten 
for  sin  Redebonhed  at  fornøie  Publikum  og  vedligeholde  Skue- 
spillenes Kredit  bør  nyde  af  den  Udeblevnes  Gage  en  billig 
Recompense,  efter  Direktionens  Sigelse,  for  den  eller  de  Gange 
den  Udeblevnes  Rolle  saaledes  ved  En  eller  Anden  bliver 
spillet."  I  Anledning  af  Publikums  Klager  over  de  lange 
Mellemakter  fastsættes  der  Bøder  for  dem,  der  „ved  Paaklæd- 
ning  eller  Omklædning  eller  i  andre  Maader  uforsvarlig  og 
unødvendig  forhale  Tiden,"  ligesom  det  paabydes,  at  Komedien 
skal  begynde  præcis  KL  6.  Til  at  vaage  over  disse  og  andre 
Bestemmelser  vælges  der  for  en  Maaned  ad  Gangen  to  Akteurer, 
en  af  de  ældre  og  en  af  de  yngre,  og  disse  Regisseurer  ifalde 
selv  Straf,  saafremt  de  i  deres  ugentlige  Indberetning  til  Direk- 
tionen have  seet  igjennem  Fingre  med  nogen  Overtrædelse. 

I  Personalets  Rækker  opstod  der  ved  Jfr.  Maternas 
Bortga,ng  og  Caroline  Thielos  Død  Lakuner,  som  foreløbigt  ikke 
lod  sig  udfylde;  midt  i Magistratsperioden  døde  den  udmærkede 
Soubrette    Mad.  Lund,    og    den    lovende    unge    Skuespillerinde 


ALS.  219 

Jfr.  Roses  sceniske  Udvikling  blev  ved  en  uberegnelig  Kata- 
strofe afbrudt  lige  i  sin  Begyndelse,  som  der  skal  blive  gjort 
Kede  for,  naar  vi  naa  til  hendes  Navn  i  nedenstaaende  Oversigt 
over  de  Kræfter,  med  hvilke  Skuepladsen  supplerede  sig  i 
dette  Afsnit  af  sin  Virksomhed. 

Først  debuterede  Iver  Als,  som  dog  allerede  da  havde 
en  lille  Fortid  ved  Theatret  at  se  tilbage  paa.  Hans  Fader 
Caspar  Johan  Als  havde  været  Bogbinder  i  Horsens,  men  ned- 
satte sig  siden  i  Kjøbenhavn  som  „Lakerer",  og  da  hans 
Arbeider  i  dette  Fag  nød  stor  Anseelse,  feiler  man  neppe  ved 
at  tillægge  ham  kunstnerisk  Smag  og  Interesse  og  at  betegne 
Sønnernes  Begavelse  i  samme  Retning  som  en  Arv  fra  ham; 
den  ældste  af  dem,  Peder  Als,  vandt  et  Navn  i  Kunsthistorien 
som  Portraitmaler  og  Professor  ved  Akademiet,  den  yngste. 
Iver,  født  omtrent  1722,  blev  en  fremragende  Skuespiller,  og 
fælles  for  dem  begge  synes  en  for  den  Tids  Borgerfamilier  ikke 
ganske  sædvanlig  intellektuel  Dannelse  og  Finhed  i  Optræden 
at  have  været.  I  en  Alder  af  femogtyve  Aar  meldte  Iver  Als 
sig  til  Optagelse  i  Thielos  Trup  og  optraadte  allerede  ved 
Aabningsforestillingen  i  en  saa  betydelig  Rolle  som  Mester 
Herman  i  „Kandestøberen" ;  han  vandt  Holbergs  fulde  Bifald  og 
anvendtes  meget  i  Repertoiret,  navnlig  i  dets  Gammelmandsfag 
og  Karakterroller.  Stort  mere  end  en  Saison  blev  han  dog  ikke 
ved  Theatret;  af  „personlige  Grunde"  trak  han  sig  tilbage,  og 
det  ligger  vel  her  nærmest  at  tænke  paa  hans  Families  Mis- 
fomøielse  med  den  Vei,  han  var  slaaet  ind  paa,  thi  hvorvel  en 
samtidig  Iagttager,  den  franske  Forfatter  La  Beaumelle,  ud- 
trykkelig udtaler,  at  „Skuespillernes  Næringsvei  ikke  i  Danmark 
er  brændemærket  hverken  af  Lovene,  Religionen  eller  Sæderne," 
kunde  der  dog  nok  i  et  dannet  Hjem  være  en  Følelse  af,  at  det 
ikke  steg  i  den  almindelige  Agtelse  ved  at  have  et  af  sine  Med- 
lemmer ved  Theatret.  Imidlertid  viste  den  kunstneriske  Drift 
sig  stærkere  hos  Als  end  de  Hensyn,  han  for  en  Tid  havde 
bøiet  den  under,  hvortil  maaske  ogsaa  er  at  føie,  at  det  ved 
Kongens  Hjælp  opførte,  i  hans  Nærværelse  indviede  og  nu  af 
Kjøbenhavns  Magistrat  styrede  nye  Theater  gav  det  der  vir- 
kende Personale  en  større  borgerlig  Anseelse ,  end  den  private 
Scene  havde   kunnet  gjøre  Krav  paa      I  Begyndelsen   af  1751 

meldte  Als  sig  til  Tjeneste  igjen  og  blev  modtagen  med  aabne 
Arme  ikke  mindst  af  Holberg,  hvis  Yndest  for  liam  bl.  A. 
lægger  sig  for  Dagen  i  Theatrets  Bekjendtgj øreise  om,  at  Als 
„efter  Autors  Villie"  skal  spille  Herman  von  Bremen.  Hans 
Gjenoptræden  fandt  Sted  den  12.  Februar  1761  i  den  store  og 
vanskelige  Rolle  som  Arnolphe  (dengang  lokaliseret  til  Per 
Andersen)  i  „Fruentimmerskolen".  Efterhaanden  som  Clementin 
aabenb årede  sit  Mesterskab  i  Gammelmandsfaget,  gled  dette  ud 
af  Ais's  Hænder,  men  han  fik  til  Gjengjæld  fuldt  op  at  gjøre  i 
en  Mangfoldighed  af  andre  Brancher  og  løste  ved  sin  Intelligens 
og  Interesse  for  Sagen  ikke  mindre  end  ved  sine  gode  naturlige 
Midler:  sit  smukke  Ansigt,  sin  elegante  Figur  og  sit  velklin- 
gende Organ,  en  Række  Opgaver  af  den  mest  forskjellige  Art, 
fra  Elskerens  til  Pedantens  Fag,  fra  den  tragiske  Helt  til  den 
dumme  Tjener;  i  det  holbergske  Repertoire  alene  over  femog- 
tj'^ve  mindre  og  større  Skikkelser,  hos  Moliére  bl.  A  Jourdain 
i  „Den  adelige  Borger",  Titelrollen  i  Deschamps'  Tragedie  „Cato" 
og  flere  saadanne  Hovedpartier  af  indbyrdes  afvigende  Karakter. 
Med  en  Dannelse,  der  hævede  ham  over  hans  Stands 
Gjennemsnitsniveau,  og  med  Sands  for  den  sceniske  Kunst 
ogsaa  udenfor  dens  rent  fremstillende  Gjerning  forenede  Als 
megen  Flid  og  en  hoi  Grad  af  Paalidelighed,  hvilke  Egenskaber 
bevægede  Theaterbestyrelsen  til  lidt  efter  lidt  at  drage  ham 
over  i  Administrationen,  hvor  der  tilsidst  oprettedes  en  Slags 
Inspekteurpost  for  ham.  Han  gjorde  udmærket  Fyldest  i  denne 
Stilling,  var  en  indsigtsfuld  Veileder  ved  Prøverne,  snarraadig 
i  sine  Bestemmelser  og  energisk  i  deres  Gjennemførelse ,  aar- 
vaagen  for  Skuepladsens  Værdighed  og  en  redebon  Talsmand 
for  sine  Kammerater;  men  Embedet  bebyrdede  ham  med  saa- 
meget  Arbeide,  at  det  maatte  gaa  ud  over  hans  Virksomhed 
som  Skuespiller.  Hans  Optræden  blev  sjeldnere  og  sjeldnere, 
skjøndt  Publikum  stadigt  gav  ham  Beviser  paa,  hvor  gjerne 
det  saae  ham.  Sidste  Gang  betraadte  han  Scenen  den  9.  Oktbr. 
1769  som  Buurmann  i  „Crispin  Lakai  og  Doctor" ;  faa  Dage 
efter  faldt  han  i  en  alvorlig  og  langvarig  Sygdom,  som  gjorde 
Ende  paa  hans  Liv  ud  paa  Sommeren  det  følgende  Aar. 

Paa  den  femte  Saisons  første  Spilleaften,  den  28.  Juni 
1752,  debuterede  den  fjortenaarige  Jomfru  Charlotte  Elisa- 
beth Amalie  Bøttger,  senere  Mad.  Rose,  som  Leonora  i 
„Kildereisen".  Hun  var  Datter  af  en  Guldsmed,  i  hvis  Bod 
Holberg  en  Dag  gjorde  Bekjendtskab  med  den  livlige,  ranke, 
men  egentlig  ikke  smukke  unge  Pige  og  med  Lethed  fik  hende 
overtalt  til  at  forsøge  sin  Lykke  paa  Scenen.  Til  denne  vedblev 
hun  at  være  knyttet  i  det  lange  Tidsrum  af  fyrretyve  Aar  og 
erhvervede  sig  et  meget  ud- 
strakt Repertoire.  Hun  havde 
kun  været  ved  Teatret  i 
halvandet  Aar,  da  Jfr.  Thielo 
døde  og  efterlod  hende  til 
Arv  ikke  alene  de  holberg- 
ske Leonorer,  men  over- 
hovedet alle  Primadonna- 
Rollerne;  til  disse  hørte 
allerede  dengang  enkelte 
tragiske  Partier,  og  efter- 
haanden  som  Smagen  for  det 
alvorlige  Skuespil  tiltog  hos 
Publikum,  fik  Jfr.  Bøttger 
et  stort  Virkefelt  i  Heltinde- 
faget. Hendes  Ydelser  paa 
dette  Omraade  faldt  ganske 
særligt  i  Tilskuernes  Smag, 
men  den  kyndige  Kritik  har 
havt  adskilligt  at  udsætte 
paa  dem,  som  den  over- 
hovedet   jevnligt     freinførte 

meget  betydehge  Anker  imod  hendes  Spil,  baade  hvad  Følelsens 
Sandhed  og  hvad  Udtryksmidlerne  angaaer.  Et  Udtog  af  „den 
dramatiske  Journal"s  Domme  over  hende  vil  give  en  Forestil- 
ling om  Arten  af  hendes  Kunst  baade  i  dens  heldige  og  dens 
uheldige  Øieblikke. 

Skjøndt  Jfr.  Bøttger  allerede  havde  overskredet  de 
Tredive  paa  det  Tidspunkt,  da  „Journalen" s  Udtalelser  falde, 
er    det    dog   først    og    fremmest    hendes   Udførelse    af  Ingenue- 

Rollerne,  den  fremhæver  som  udmærket  Kunst,  og  den  stadfæster 
ved  denne  Dom  den  Anerkj endelse,  Thaarup  i  sit  tarvelige 
Vers  under  hendes  Portrait  har  ydet  hendes  Agnes  i  „Fruen- 
timmerskolen'', Ingenuen  for  alle  Ingenuer.  Man  indrømmer, 
at  hendes  Figur  er  for  stor  og  bred  til  at  kunne  illudere  i 
Gjengivelsen  af  de  pur  unge  Piger,  men  desto  mere  beundrer 
man  det  Udtryk  af  Naivetet,  hun  raader  over,  hendes  Stemmes 
barnligt  spæde  og  dog  naturlige  Klang,  hendes  frie  og  utvungne 
Bevægelser;  for  den  uudviklede  Jomfrus  kjælne  Væsen,  for  den 
friske  Ungmøs  glade  Latter  havde  hun  (f.  Ex.  som  Angelique  i 
Marivaux'  „Den  nye  Prøve")  et  overbevisende  Udtryk,  og 
„hun  anbragte  alle  Theater-Finhederne  paa  den  fuldkomneste 
Maade,"  det  vil  sige:  hun  var  rig  paa  Opfindelsen  af  saadanne 
diskrete  Smaatræk,  der  kunde  sætte  Karakteren  i  det  rette  Lys. 
I  stærk  Modstrid  med  denne  Paaskjønnelse  staaer  Dommen  over 
hendes  Udførelse  af  en  Elskerinderolle  som  Leonora  i  „Henrik 
og  Pernille",  hvor  Eose  var  en  saa  fortræffelig  Leander;  hun 
beskyldes  for  en  utaalelig  Monotoni  og  Langsomhed,  der  gjorde 
„E,eplikerne  engang  saa  lange  i  hendes  Mund,  som  de  ellers 
vilde  blive,  naar  hun  havde  talt  dem  ud  i  den  rette  Tone."  En 
Karakterrolle  som  den  Vægelsindede  udførte  hun  derimod  saa 
godt,  som  den  efter  Kritikerens  Mening  kunde  gives,  og  naar 
hendes  Spil  var  chargeret,  laa  det  i,  at  Rollen  selv  er  det. 
Som  Elmire  i  „Tartuffe"  gav  hun  Karakteren  et  Skjær  af 
Koketteri,  som  ikke  hører  Rollen  til,  ja,  hun  drev  Misforstaael- 
sen  saa  vidt,  at  hun  lo  paa  sin  Mands  Bekostning  i. Scenen, 
hvor  han  under  Bordet  er  Vidne  til  Tartuffes  bedrageriske 
Færd;  denne  utidige  Lattermildhed  bebreides  hende  ogsaa  som 
Minna  von  Barnhelm,  og  det  foreholdes  hende,  at  „en  Aktrice, 
som  havde  den.  tilbørlige  Agt  for  sig  selv  og  Publikum ,  burde 
blive  rød  ved  Sligt" ;  forøvrigt  siges  det  til  Roes  for  hendes 
Spil  i  denne  Rolle,  at  hun  i  de  lidenskabeligt  bevægede  Partier 
bryder  igjennem  og  overvinder  „den  ubehagelige  Monotoni,  den 
unødvendige  og  kunstlede  Bevægelse  med  Armene,  den  unatur- 
lige og  ubekvemme  Stilling  ved  altid  at  skyde  Hovedet  tilbage, 
kort  alt  det  Frosne,  som  hersker  hos  hende  i  de  ligegyldige 
Roller."  Ogsaa  som  Stedmoderen  i  Vandals  Komedie  af  samme 
Navn  roses  hun   for   den  Varme,    hvormed  hun  fremstillede   de 

bevægede  Optrin;  hvormeget  der  end  var  mislykket  eller  almin- 
deligt i  hendes  Fremstilling  af  denne  Eolle,  vare  de  liden- 
skabelige Scener  fulde  af  Kraft  og  Sandhed,  thi,  siges  der  til 
hendes  Pris,  „naar  hun  skal  udtrykke  en  stærk  Affekt,  seer  man 
altid  en  Bøttger."  Dog  dadles  nogle  af  de  Midler,  hvormed 
hun  virkede  i  saadanne  Situationer,  saaledes  hendes  „skurrende  R" 
og  det  uædle  skrigende  Organ,  hvormed  hun  udtrykte  den 
høieste  tragiske  Pathos,  saavel  som  den  flæbende  Stemmeføring, 
som  hun  yndede  at  appellere  til  Publikums  Følelse  med  i  det 
rørende  borgerlige  Skuespil,  medens  den  paa  mere  fintmærkende 
Tilskuere  gjorde  et  Indtryk  af  utaalelig  Affektation. 

Det  Monotone  og  Langtrukne,  „det  Frosne"  i  Jfr, 
Bøttgers  Replikfremsigelse  giver  gjentagne  Gange  „Journalen" 
Anledning  til  skarpe  Anker.  I  en  Anmeldelse  af  Goldonis 
„Cavaleren  og  Damen"  stilles  hun  endog  af  denne  Grund  øverst 
blandt  Personlistens  „Rollefordærv er e" :  „samme  Tone,  samme  Spil 
hun  begyndte  Stykket  med,  endte  hun  det  i;  hun  begyndte  i  sin 
sædvanlige  forskrækkelige  Monotoni,  og  saaledes  holdt  hun  det 
Replik  for  Replik ;  nu  i  en  lang  Rolle,  som  blev  halvanden  Gang 
saa  lang  som  den  ellers  havde  blevet,  hvordan  mener  man  vel,  at 
den  var  at  holde  ud?"  I  Fremsigelsen  af  metrisk  Tale  forøgedes 
Monotonien  end  yderligere  ved  den  stærkt  skanderede  Vers- 
fremsigelse  og  den  utilbørlige  Dvælen  paa  Rimstavelserne. 

Dommene  over  Jfr.  Bøttgers  Spil  ere,  som  man  vil  se, 
indbjrdes  stærkt  afvigende,  alt  eftersom  de  omtale  hende  i  det 
ene  eller  det  andet  Rollefag.  Man  tør  sikkert  heraf  slutte,  at 
hendes  kunstneriske  Personlighed  har  savnet  Egalitet,  at  det 
Spontane,  Mangelen  paa  indre  Harmoni  har  havt  Overvægten 
hos  hende,  og  at  dette  atter  har  staaet  i  Forbindelse  med 
Mangel  paa  ægte  aandelig  Dannelse.  Hun  kom  saa  ung  til 
Theatret,  at  hun  neppe  har  medbragt  endog  et  tarveligt  Fond 
af  Kundskaber  (hendes  Ortografi  er  som  et  syvaars  Skolebarns, 
hvilken  Feil  hun  dog  deler  med  adskillige  af  sine  Samtidige), 
og  hun  saae  sig  i  en  saa  tidlig  Alder  stillet  paa  en  af 
Hovedpladserne  i  et  stort  Repertoire  og  omgiven  af  det  brede 
Publikums  Yndest,  at  hun  hurtigere  og  villigere  lærte  at  virke 
med  Theaterroutinens  aldrig  svigtende  Midler  end  med  et 
gjennemarbeidet  Indres   selvstændige  Forstaaelse   af  Opgaverne. 

Medens  hun  har  havt  Temperament  og  naturlig  Begavelse  for 
Fremstillingen  af  det  Naive,  det  Skjelmske,  det  Fiffige  og  det 
Kokette,  har  hun  paa  det  rørende  Skuespils  og  Tragediens 
Omraade  hjulpet  sig  med  ydre  Surrogater  for  det  Sande,  Hjælpe- 
midler, hvis  Magt  over  Publikum  hun  kj endte  af  lang  Erfaring, 
og  kun  paa  enkelte  stærkt  bevægede  Steder  er  en  dybere 
Følelse  og  et  ægtere  Udtryk  brudt  igjennem.  Klager  over 
utilstrækkelig  Forberedelse  og  Øienforstaaelse  med  Logernes 
Publikum  vidne  om,  hvor  overfladisk  hun  undertiden  tog  sin 
Kunst,  Til  Skuepladsens  store  Navne  kan  Jfr.  Bøttger  saaledes 
ikke  henregnes,  og  de  Kyndiges  Stemmer  deltog  ikke  i  den 
almindelige  Hyldest,  der  bragtes  hende.  En  tj'^dsk  Udtalelse 
(i  „Bibi.  d.  schonen  Wissenschaften"  XII.)  siger  om  hende,  at 
hun  „uden  al  Grund  holdes  for  et  sjeldent  Mønster  paa  Skue- 
spilkunst, skjøndt  hun  i  hele  sin  Aktion  er  utaalelig  kunstlet 
og  skruet",  og  „Journalen"  faaer  leilighedsvis ,  i  Anledning  af 
en  Beskyldning  for  Ubillighed  i  Dommen  over  Jfr.  Bøttger,  Eam 
til  at  karakterisere  hende  ganske  i  Almindelighed:  „Hvem  som 
har  kjendt  og  med  Smag  besøgt  Skuepladsen  og  ikke  har  været 
indtagen  af  Fordomme ,  har  heller  aldrigt  holdt  Jfr.  B.  for  en 
stor  Aktrice.  Sine  Fortjenester  har  hun  endnu  (og  de  har  før 
været  større,  end  de  nu  ere)  især  i  Koketteerroller.  Men  stor 
Aktrice  har  hun  aldrig  været,  og  man  skal  neppe  kunne  opvise 
os  en  eneste  Mand  af  Smag,  som  har  fundet  hende  værdig  til 
denne  Titel,  som  den  forsigtige  Kunstdommer  maa  være  meget 
sparsom  paa.  Forfatterne  (o :  „Journalens"  kritiske  Modstandere) 
give  sig  ikke  den  Umage  at  sige  os,  hvori  hendes  store  Fuld- 
kommenheder bestaaer;  formodentlig  have  de  endnu  den  Ide 
med  sig,  som  hendes  Partisaner  endnu  have  og  den  største 
Del  af  Publikum  før  har  havt,  at  Unatur,  affekteret  og 
kunstlet  Anstand,  en  ganske  unaturlig  Deklamation  og  slet 
anbragt  Kunstlethed  ere  Egenskaber  hos  en  god  Skuespiller. 
Denne  Ide,  sige  vi,  var  almindelig,  da  Jfr.  B.  var  saa  at  sige 
prima  Donna  og  en  af  de  Umisteligste  for  Skuepladsen;  men 
aldrig  saasnart  eiede  Theatret  en  Jfr.  Rose,  før  det  fik  Forsmag 
paa  Naturen  i  Aktionen;  men  da  benævnte  haabefulde  Aktrice 
kun  blev  kort  ved  Skuepladsen,  blev  Jfr.  B.   ene,  og  Publikum 

glemte  snart  Naturen,   da   det  sjeldent  saae   den  uforfalsket  hos 
hende;  det  havde  ingen  Anden  at  sammenligne  hende  med." 

Udtalelser  som  de  her  citerede  kom  imidlertid  kun 
sjeldent  frem.  For  de  yngre  blandt  sine  Kunstfæller  var  Jfr. 
Bøttger  et  Mønster,  som  de  stræbte  at  efterligne  trods  Kritikens 
Advarsel  om,  at  „det  virkelig  Gode  og  Fuldkomne  hos  hende 
ville  de  neppe  naa,  men  det  Onde  faae  de  let"  —  de  kunstlede 
Bevægelser  med  Armene,  den  trættende  Monotoni  i  Replikfrem- 


.~a 


Jfr.  Bøttger  som  Caliste. 

Efter  en  Tegning  af  Theatcrmaler  P.  Cramer. 


sigelsen  og  den  Uvane,  at  have  Øinene  fæstede  paa  Andre  end 
dem,  man  taler  med.  For  Publikum  i  Almindelighed  var  hun 
en  stor  og  beundringsværdig  Kunstnerinde,  størst  maaske,  hvor 
hendes  Virkemidler  vare  de  groveste;  i  „Cavaleren  og  Damen" 
henrev  hendes  klynkende  Prædikestil  i  den  Grad,  at  der  blev 
kastet  et  Par  Punge  med  Dukater  op  til  hende  paa  Scenen. 
Af  andre  Stykker,  i  hvilke  hun  pristes  af  beundrende  Tilskuere, 
kan  nævnes  St.  Foix'  Enaktstragedie  „Zeloide",  Voltaires  „Zaire" 
og  Colardeaus   „Caliste",   en  Femaktstragedie ,    i    hvilken   Helt- 

inden  er  stedt  i  en  Kollision  mellem  datterlig  Pietet  og  Kiær- 
ligheden  til  sin  Elsker  og  Forfører,  som  er  hendes  Faders 
bittreste  Fjende,  en  Kollision,  der  kun  kan  udjevnes  ved  hendes 
tragiske  Død,  idet  hun  tømmer  det  Giftbæger,  som  Faderen 
har  stillet  hen  for  hende.  Af  dette  Stykke  pretenderede  Jfr. 
Bøttger  desuden  at  have  en  vis  litterair  Fortjeneste,  idet  hun  i 
Fortalen  til  Jfr.  Biehls  Oversættelse  melder  sig  som  den,  der 
^havde  formaaet  sin  Veninde  til  at  gjøre  den,  da  hun,  ved  at 
høre  hende  læse  den  paa  Fransk,  blev  ganske  indtagen  af 
Caliste  og  fandt  saadant  et  Arbeide  i  den  for  en  Aktrice,  som 
hidindtil  ei  endnu  var  forefaldet  i  noget  af  vore  Originaler  eller 
oversatte  Stykker."  Tidligere  var  hun  selv  optraadt  som  Over- 
sætterinde,  nemlig  af  Lessings  Komedie  „Misogyne"  („Fruen- 
timmerhaderen," opf.  1759),  vistnok  —  ialfald  hvad  det  Danske 
angaaer  —  med  virksom  Hjælp  af  den  litteraire  Veninde.  Men 
1772  fristede  endog  den  originale  Digtnings  Laurbær  Jfr.  Bøttger 
til  et  dramatisk  Forsøg,  som  dog  faldt  saare  uheldigt  ud,  idet 
„Claris se  eller  Den  forreiste  Frøken"  kun  naaede  tre  Op- 
førelser og  blev  haardelig  medtagen  i  „den  dramatiske  Journal" 
som  laborerende  af  saa  væsentlige  Mangler  som  en  usandsynlig 
Fabel,  en  urigtig  og  skjævt  anlagt  Plan,  en  elendig,  unaturlig 
og  regelløs  Udarbeidelse ,  uædle  Sentimenter  og  et  hæsligt 
Sprog  —  „ikke  en  eneste  vel  anlagt  og  udført  Karakter,  ikke 
en  theatralsk  Situation,  ei  et  eneste  godt  Indfald." 

I  en  Alder  af  godt  og  vel  fyrretyve  Aar  blev  Charlotte 
Amalie  Bøttger  gift  med  sin  mangeaarige  Elsker  Chr.  Pauli  Rose. 

Tre  Maaneder  efter  Jfr.  Bøttger  —  27.  Septbr.  1762  — 
debuterede  Lars  Christopher  Reerslev,  en  kjøn  og  beleven 
Student,  i  hvem  Theatret  fik  en  god  Afløser  for  Als,  efterhaanden 
som  dennes  Regisseurforretninger  tvang  ham  til  at  trække  sig  ud 
af  Repertoiret;  desuden  et  Stykke  af  en  Poet,  som  man  altid  havde 
ved  Haanden,  naar  en  festlig  Leilighed  krævede  festlige  Vers.  Hans 
Antagelse  fandt  ikke  Sted  uden  Modstand  fra  Roses  Side,  der 
frygtede  en  Medbeiler  i  ham;  men  hvormange  Elskere,  Gal- 
ninger og  létkomiske  Roller  Reerslev  end  i  Tidens  Løb  spillede 
til  Publikums  Tilfredshed,  kom  han  dog  aldrig  saaledes  frem  i 
første  Række,  at  han  for  Alvor  kunde  blive   farlig  for  saa  stor 

en  Kmistner  som  Rose;  vandt  han  end  Bifald  som  Tragediens 
unge  Helt,  kunde  han  dog  ikke  lægge  den  Kraft  og  Varme  i 
sit  Spil,  som  dens  egentlige  Bærer  raadede  over,  —  Reerslev 
døde  allerede  den  3,  December  1770,  efterat  han  faa  Dage 
forinden  havde  spillet  Nerestan  i  „Zaire".  Han  har  oversat  et 
stort  Antal  Skuespil  for  Theatret,  deriblandt  nogle  af  de  hyp- 
pigst spillede,  saasom  Saurins  „Beverley",  Lesages  „Crispin  sin 
Herres  Rival"  og  „Turcaret",  Regnards  „Democrit"  og  „Den 
Sandsesløse",  Cérous  „Den  forliebte  Autor  og  Tjener",  Dufresny's 
„Det  gjenstridige  Sindelag",  Legrands  „Hver  Mands  Ven", 
Marivaux'  „Mødrenes  Skole"  og  Destouches'  „Den  Stolte".  Hans 
originale  Idyl  „Den  nøisomme  Hyrde  eller  Naturen  fornøiet 
med  Lidet",  skreven  i  den  traditionelle  Schaferstil,  gjorde  kun 
tynd  Lykke. 

Naar  man  lægger  Mærke  til,  i  hvilken  ung,  næsten 
barnlig  Alder  Theatrets  Damepersonale  i  hin  Tid  debuterede,  vil 
det  ikke  være  paafaldende,  at  vi  i  Jfr.  Marie  Bertraline 
Lever,  der  optraadte  første  Gang  5.  Marts  1755  som  Anne  i 
„Merlin  Dragon",  have  en  endnu  ukonfirmeret  Debutantinde  for 
os,  som  endda  var  ukyndig  i  den  for  Skuespillere  ikke  over- 
flødige Kunst  at  læse.  Man  havde  sporet  Talent  for  Soubrette- 
faget hos  hende  og  vilde  have  hende  i  Reserve,  naar  den  ud- 
mærkede Indehaver  af  denne  Genre,  Mad.  Lund,  engang  gik 
bort.  Men  just  i  samme  Stund  som  denne  Eventualitet  indtraf, 
gik  Theatret  glip  af  sin  Forsynligheds  Frugter,  idet  den  unge 
Pige  1760  giftede  sig  med  den  engelske  Linedanser  og  „Luft- 
springer" Michael  Stuart  og  forlod  Landet  med  ham,  da  hans 
Engagement  med  Theatret  var  udløbet. 

Som  Valére  i  „Tartuffe"  debuterede  Souffleuren  Jens 
Musted  den  10.  Februar  1756.  Rollen  angiver  Arten  af  det 
Talent,  man  tiltroede  ham,  og  som  han  ogsaa  tilfulde  viste  sig 
i  Besiddelse  af:  Second-Elskeren,  Kavaleren,  den  unge  Elegant. 
Den  femogtyveaarige  Mand  havde  et  smukt,  fornemt  Ydre,  be- 
bevægede sig  med  utvungen  Anstand,  raadede  over  en  let 
Replikbehandling  og  var  saaledes  i  Besiddelse  just  af  de  Egen- 
skaber, som  skulle  stemple  Scenens  Bonvivant,  ligesom  han  blev 

en  nobel,  men  noget  erotisk  reserveret  Leander.  Da  han  dertil 
havde  en  meget  god  Tenorstemme,  blev  han  ogsaa  som  Sanger 
Theatret  til  megen  Nytte  baade  i  de  italienske  Operaer,  hvor- 
med Scenen  en  Tidlang  belemredes,  og  senere  ved  det  danske 
Syngespils  Frembrud;  kun  havde  hans  Optræden  sammen  med 
Italienerne  den  Ulempe,  at  han  efter  Rahbeks  Sigende,  „tilvante 
sig  en  Operakulde  og  overhovedet  et  Operaspil,  der  først  paa 
hans  seneste  Aar  forlod  ham  i  ædlere  Roller".  Musted  nævnes 
meget  hyppigt  i  „den  dramatiske  Journal",  næsten  altid  med 
Anerkjendelse,  men  ligeledes  altid  kun  med  ganske  faa  Ord, 
som  om  denne  dygtige  Skuespiller  ikke  kunde  give  Anledning 
til  nogen  bedømmende  eller  beskrivende  Omtale,  eftersom  hans 
fastslaaede  Spillemaade  eengang  for  alle  var  kjendt  og  aldrig 
overraskede  ved  noget  Nyt. 

Skuespiller  Roses  Datter  af  første  Ægteskab,  Mette 
Marie  Rose,  der  debuterede  den  7.  Oktober  1761  som  Melite 
i  Destouches'  Femaktskomedie  „Den  gifte  Philosoph",  var  en 
overordentlig  smuk  ung  Pige  og  et  ualmindeligt  lovende  Talent, 
som  Faderen  havde  givet  en  ikke  mindre  vækkende  end  om- 
hyggeligt eftergaaende  Uddannelse.  Man  ventede  med  Rette, 
at  hun  skulde  blive  en  af  Skuepladsens  bærende  Kræfter,  og  da 
hun  allerede  halvandet  Aar  efter  sin  Debut  udførte  Titelrollen 
i  Mdm.  Graffigny's  larmoyante  Femaktskomedie  „Cenie"  med  en 
Sandhed  i  Følelsen  og  en  Skjønhed  i  Udtrykket,  som  henrev 
Alle,  var  det  klart,  at  man  her  havde  en  Kunst  for  sig,  som 
ved  sine  Midlers  Ægthed  snart  vilde  stille  Jfr.  Bøttgers  manie- 
rerte  Spil  i  Skyggen. 

Men  den  saa  løfterigt  begyndte  Kunstnerbane  fik  en 
brat  Afslutning.  Da  Jfr.  Rose  Mandagaften  den  11.  Marts  1765 
kjørte  fra  Theatret,  efterat  have  spillet  Melisse  i  „Vulcani  Kjæp", 
rettede  den  underkjøbte  Kusk  ikke  Farten  mod  hendes  Hjem  i 
Vingaardsstræde,  men  satte  Kursen  mod  den  berygtede  Vellyst- 
ning  Grev  Christian  Conrad  Danneskjold-Laurvigens  Palads  i 
Bredgade  (nu  det  Moltkeste),  hvis  Port  stod  paa  vid  Gab, 
ventende  paa  Vognen,  og  strax  smækkedes  i  efter  den.  Den 
af  Skræk  næsten  afmægtige  unge  Pige  blev  baaren  op  i  et  at 
Grevens    Kabinetter    og    var    nu    omsider    ved    List    og   Magt 

kommen  i  den  bundfordærvede  Mands  Vold,   efterat  han  længe 
forgjæves  havde  lagfc  sine  Snarer  for  hende  paa  anden  Maade. 

Jfr.  Rose,  der  ogsaa  i  den  Henseende  var  et  Særsjm 
blandt  hin  Tids  Aktricer,  at  hun  var  ligesaa  ærbar,  som  hun 
var  smuk,  havde  gjentagne  Gange  været  Gjenstand  for  Grevens 
Efterstræbelser,  men  altid  afvist  dem  paa  en  Maade,  der  ikke 
tillod  ham  at  være  i  Tvivl  om  den  Angst  og  Modbydelighed, 
hans  Tilnærmelser  vakte  hos  hende.  Yderligere  opægget  ved 
denne  for  ham  saa  usædvanlige  Modstand  skiftede  han  nu 
Taktik  og  gjennemførte  en  omhyggelig  lagt  Plan,  der  tilsidst 
førte  ham  til  Maalet.  Han  stiftede  en  Slags  hemmelig  Alliance 
med  Moderen,  et  demoraliseret  Fruentimmer,  som  levede  i  et 
meget  ulykkeligt  Ægteskab  med  Rose  og  ikke  havde  Noget 
imod,  at  hendes  Datter  gjorde  sin  Lykke  paa  den  for  Datidens 
unge  Aktricer  sædvanlige  Vis.  Samtidig  pleiede  han  med  en 
for  en  Adelsmand  paafaldende  Imødekommenhed  Omgang  med 
Rose,  sendte  ham  kostbare  Foræringer  og  overøste  ham  med 
Lovtaler  over  hans  Spils  Fortræffelighed.  Grevens  Nedladenhed 
kunde  forsaavidt  være  forklarlig  nok,  som  han  bar  en  stor 
Interesse  for  alt  Theatervæsen  tilskue  og  i  Efteraaret  1760 
havde  oprettet  det  første  Privattheater  i  Kjøbenhavn,  paa 
hvilket  Beaumondens  Herrer  og  Damer  under  Ledelse  af  den 
fornemgale  Skribentinde  Jfr.  Biehl  gav  Dilettantforestillinger 
for  en  indbudt  Kreds;  men  i  sin  uslukkelige  Forfængelighed 
forlangte  Rose  forøvrigt  ingen  anden  Motivering  af  den  Naade, 
der  vistes  ham,  end  sine  egne  kunstneriske  Fortjenester  og  tog 
smigret  imod  al  den  Forekommenhed,  Greven  ødslede  paa  ham, 
saaledes  ogsaa  mod  en  Indbydelse  til  Souper  hin  skjæbnes vangre 
Aften  paa  en  af  Byens  Restauranter,  idet  Greven  høilig  beklagede, 
at  Etiketten  forbød  ham  at  se  Skuespilleren  hos  sig  i  sit  eget 
Hjem.  Under  Maaltidet  fingerede  Laurvigen,  at  han  uventet 
blev  kaldt  til. Hoffet,  men  lovede  at  komme  tilbage  snarest 
muligt,  og  Rose  blev  nu  alene  med  de  andre  Medvidere  i  Kom- 
plottet, to  Kommandeurer  af  Søetaten  (hvor  Laurvigen  var 
Viceadmiral)  og  en  Kapitain  af  Garden.  Der  blev  drukket 
tappert,  men  da  Værten  stadigt  udeblev,  foer  trods  Rusen  den 
Tanke  pludseligt  Rose  gjennem  Hovedet,  at  der  var  noget  Galt 
paafærde  med  hans  Datter,  og  han  forlangte  at  komme  hjem.    Man 

spærrede  Døren  for  ham  og  forklarede  ham,  at  hans  Datter  var 
i  gode  Hænder,  at  hun  vilde  blive  holdt  skadesløs  for  al  Molest, 
og  at  det  beroede  paa  ham  selv,  hvor  indbringende  han  vilde 
gjøre  sig  Situationen.  Rasende  afviste  Rose  dette  infame  For- 
slag, fordrede  at  slippe  bort  og  vilde  raabe  om  Hjælp  ud  af 
Vinduet,  men  blev  med  Magt  slæbt  ind  i  et  Værelse- til  Gaarden. 
Først  ud  paa  Natten,  da  ethvert  truende  eller  lokkende  Forslag 
var  strandet  paa  hans  faste  Modstand,  fik  han  Lov  til  at  gaa 
og  fandt  sit  Hjem  i  fuldt  Oprør  over  Datterens  og  hans  egen 
Udeblivelse.  Tidligt  næste  Morgen  ilede  han  til  Politimester 
Horn,  der  tillige  var  en  af  Theatrets  Direkteurer  og  saaledes 
havde  dobbelt  Anledning  til  at  tage  sig  kraftigt  af  Sagen. 
Men  Horn  havde  ikke  Lyst  til  at  lægge  sig  ud  med  den  mægtige 
Stormand  og  søgte  ved  allehaande  Udflugter  at  trække  Sagen 
i  Langdrag,  saa  der  hengik  en  Uge,  uden  at  der  skete  Andet 
til  Afgi øreise  af  den  overalt  omtalte  Skandale  end  fornyede 
Tilbud  om  en  Bilæggelse  ved  Hjælp  af  Penge,  saamange  Rose 
selv  vilde  forlange.  I  sin  Fortvivlelse  henvendte  han  sig  saa 
direkte  til  Overhofmarechal  Moltke,  der  lovede  at  forebringe 
Sagen  for  Kongen,  og  ad  denne  Vei  fik  den  krænkede  Fader 
tilsidst  Hævn  over  Voldsmanden,  ikke  just  fordi  Frederik  den 
Femte,  der  selv  var  nedsunken  i  Udsvævelser  af  lignende  Art, 
følte  nogen  stærk  Indignation  over  Laurvigens  Opførsel,  men 
fordi  Greven  krænkede  Majestætens  Værdighed  ved  frækt  at  sige 
Kongen  lige  op  i  Øinene,  at  han  ikke  kj  endte  Andet  til  den 
hele  Sag,  end  hvad  han  havde  hørt  fortælle  i  Byen.  En  saadan 
Frons  vilde  Frederik  den  Femte  ikke  finde  sig  i.  Han  gav 
Politimesteren  Ordre  til  at  forlange  Jfr.  Rose  udleveret  i 
Kongens  Navn  og,  hvis  Greven  nægtede  at  have  hende  i  sin 
Vold,  at  besætte  alle  Udgange  af  Palais'et  og  indestaa  for,  at 
hun  ikke  slap  useet  bort.  Der  maatte  dog  endnu  et  skarpt 
Brev  fra  Kongen  til  for  at  overbevise  Laurvigen  om,  at  det 
virkeligt  var  Alvor  med  denne  uhørte  Indblanding  i  en ,  Adels- 
mands Forhold  til  en  lille  Aktrice,  saa  først  faldt  han  tilføie, 
udleverede  sit  Bytte  og  anraabte  Kongen  om  Naade.  Men 
Majestæten  var  nu  bleven  saaledes  opirret,  at  han  erklærede, 
selv  at  ville  paadømme  Sagen  med  Tiltrædelse  af  sit  Statsraad, 
og  i  Henhold  til   denne   Afgj øreise  blev  Laurvigen    forviist  til 

sit  Grevskab  i  Norge  og  maatte  udrede  en  større  Pengebøde 
„i  E^eparation",  medens  af  hans  Medhjælpere  Garderkapitainen 
blev  degraderet  og  de  to  Søofficierer  modtog  en  offentlig  Irette- 
sættelse —  en  Dom,  der  vakte  almindelig  Tilfredshed,  blandet 
med  Forbauselse  over,  at  en  Akteur  altsaa  dog  kunde  komme 
til  sin  Ret,  naar  den  var  krænket  af  en  fornem  Mand,  Fra 
Norge,  hvor  han  gjorde  sig  ligesaa  berygtet  som  i  Kjøbenhavn 
ved  sine  Kvindeorgier  og  sine  mislige  Pengeforhold,  vendte 
Laurvigen  dog  allerede  tilbage  Aaret  efter,  da  Christian  den 
Syvende  var  kommen  paa  Tronen,  og  blev  under  denne  Konge 
Admiral  og  Elefantridder.  Marie  Rose  betraadte  aldrig  mere 
Scenen;  hun  blev  nogen  Tid  efter  gift  med  en  hæderlig  og 
anseet  Mand,  kgl    Kammermusikus  Schiørring. 

Hun  søgtes  erstattet  ved  Engagementet  af  den  treog- 
tyveaarige  smukke  Jomfru  Johanne  Sophie  Bergman n,  der 
den  2.  Oktbr.  1765  havde  sin  Debut  som  Leonora  i  „Den 
Stundesløse".  Hvad  hun  mest  havde  at  overvinde  for  at  blive 
scenisk  anvendelig,  var  en  meget  mangelfuld  ydre  Holdning, 
men  da  hun  med  stor  Ihærdighed  tilegnede  sig  den  Under- 
visning, Theatret  offrede  paa  hende  for  at  bibringe  hende  Herre- 
dømme over  hendes  Legeme,  og  tillige  paa  andre  Omraader  af 
sin  Kunst  lagde  baade  Flid  og  Lærenemhed  for  Dagen,  blev 
hun  med  Tiden  en  udmærket  Støtte  for  Scenen  baade  i  Kome- 
dien og  i  Tragedien,  ja  endog  i  Syngespillet.  Hendes  egentlige 
Udfoldelse  falder  dog  først  i  et  senere  Tidsrum  af  Theatrets 
Historie,  hvor  vi  møde  hende  som  Mad.  Knudsen,  gift  med 
den  forulykkede  Skuespiller,  men  dygtige  Souffleur  og  smag- 
fulde Kunstkj ender  Lars  Knudsen,  der  som  Oversætter  har 
forøget  Repertoiret  med  en  hel  Række  Synge-  og  Skuespil,  fra 
den  her  omtalte  Periode  saaledes  bl.  a.  Goldonis  „Cavalleren  og 
Damen"  (efter  en  tydsk  Bearbeidelse),  Diderots  „Faderen"  og 
CoUé's  „Henrik  den  Fjerdes  Jagt." 

Ogsaa  den  enogtyveaarige  Student  Bernhard  Henrik 
Bech,  der  den  27,  Novbr.  1769  debuterede  som  Henrik  i  „Den 
honnette  Ambition",  fik  først  i  den  følgende  Tid  Leilighed  til 
at  lægge  sine  enkelte  gode  og  mange  uheldige  Egenskaber  for 
Dagen    i    et    altfor    udstrakt    Repertoire.      Den    lille    Danseelev 

Caroline  Frederikke  Halle  optraadte  syv  Aar  gammel  for 
første  Gang  den  17.  Februar  1762  som  Laidronnette  i  Skue- 
spillet „Æsop  ved  Hoffet"  og  fik  den  1.  Decbr.  1769  sin  egent- 
lige epokegjørende  Debut  som  Pernille  i  „Den  Stundesløse",  fra 
hvilket  Datum  hendes  glimrende,  men  ved  vort  Theater  altfor 
korte  Theaterbane  tager  sin  Udgang.  Den  førte  hende  dog  først 
i  det  følgende  Tidsafsnit  fra  Seir  til  Seir  og  gjorde  Navnet 
Caroline  Walter  til  et  af  Scenens  mest  beundrede  og  ufor- 
glemmelige. Vi  opsætte  derfor  at  omtale  hendes  personlige  og 
kunstneriske  Fata,  til  de  paa  et  mere  passende  Punkt  af  Frem- 
stillingen kunne  overskues  i  Sammenhæng. 


Sin  aldeles  overveiende  franske  Karakter  vedligeholdt 
E-epertoiret  ogsaa  i  det  her  omtalte  Tidsrum,  hvad  der  jo  var 
en  ligefrem  Følge  af  Frankrigs  afgjorte  Overvægt  paa  den 
dramatiske  Digtnings  Omraade.  Vi  møde  de  allerede  kjendte 
Navne  med  de  kjendte  eller  med  nye  Stykker,  og  en  hel  Falanx 
af  modernere  Forfattere  søger  at  vinde  Borgerret  paa  den 
danske  Scene,  nogle  med  den  grundfæstede  Berømmelses  Appel 
til  Publikum,  saasom  Voltaire,  Diderot,  Lesage,  andre  med  det 
mere  flygtige  Navnery,  som  en  enkelt  virkningsfuld  dramatisk 
Frembringelse  kan  skabe. 

Mol  i  er  e  stod  stadig  i  første  Række  af  Opførelser  med 
„Den  Ugudelige",  „Den  indbildt  Syge",  som  længe  havde  været 
den  heldigst  Konkurrerende  til  Publikums  Gunst,  saae  sig  i 
Periodens  Løb  distanceret  af  „Det  tvungne  Giftermaal"  og  var 
endog  nær  ved  at  blive  indhentet  af  „Tartuffe,  som  kun  havde 
een  Forestilling  mindre  at  opvise,  nemlig  ialt  syvogtyve.  Af  de 
nyoptagne  Stykker  naaede  intet  saa  højt  op,  om  end  et  Par  af 
dem  drev  det  til  et  respektabelt  Antal  Opførelser.  Mest  Yndest 
vandt  Femaktskomedien  „Den  kjærlige  Forbittrelse"  („ie 
Dépit  amoiireux'^)  og  Enaktsfarcen  „De  pene  Piger"  (^Les  Pré- 
cieuses  ridicules'^) ^  som  opførtes  hver  en  Snes  Gange;  efter  dem 
kommer  „D  en  forklædte  Doctor"  („VAmour  médecin'^)  med 
sexten,  „Jørgen  Dingel"  {^^Georges  Dandin")  med  femten  og 
„Fruentimmerskolen"  med  fjorten  Forestillinger,   og  derpaa 

med  et  aftagende  Antal  Opførelser  „Fusentasten"  {^V Étourdi'^) , 
„Mændenes  Skole",  „Sicilianeren",  „Den  indbildte 
Hanrei"  og  „Menneskehaderen",  indtil  vi  møde  den  kun  to 
Gange  spillede  Treaktskomedie  „De  Fortrædelige"  inLes 
Fåcheiix^)  samt  „Grevinden  af  Scarbognac",  der  faldt  efter 
een  Opførelse.  Man  kan  undres  over,  at  man  overhovedet  gjorde 
Forsøget  med  Overførelsen  af  saa  lokalsatiriske  Skildringer  som 
de  sidstnævnte  Stykkers,  men  man  maa  have  Respekt  for  den 
Tanke,  der  ledede  til  saadanne  Udvidelser  af  Repertoiret: 
Tanken  om  at  give  hele  Moliere  et  Hjem  paa  den  danske 
Scene.  Denne  Tanke  var  realiseret  allerede  i  den  niende  Saison 
ved  Optagelsen  af  de  nævnte  to  Skuespil,  og  Theatret  kunde 
nu  ikke  uden  en  vis  Stolthed  pege  tilbage  paa  den  Bedrift,  at 
det  havde  opført  Moliéres  samlede  dramatiske  Digtning, 
ene  med  Undtagelse  af  „De  lærde  Damer",  (som  først  kom  frem 
1865)  og  de  til  Hoffestligheder  skrevne  Balleter  samt  det  rent 
litterairt-polemiske  Leilighedsstykke  „Kritik  over  Fruentimmer- 
skolen". En  saadan  Bedrift  har  neppe  nogen  anden  Scene 
udenfor  Digterens  Fødeland  at  opvise. 

„Det  gavmilde  Testamente"  af  E, egn  ard  vedblev  at 
bevare  sin  Yndest  og  hørte  til  de  jevnligst  givne  Helaften- 
stykker.  En  lignende  scenisk  Levedygtighed  viste  de  øvrige  af 
denne  Forfatters  Komedier,  som  optoges  paa  Repertoiret.  I 
Aaret  1751  kom  „Mene chmi"  (S.  144)  frem  og  slog  sig  især  op, 
efterat  Reerslev  havde  overtaget  Hovedrollen,  den  Hvsglade, 
letsindige  Tvillingbroder.  Aaret  efter  oversatte  den  nævnte 
Skuespiller  „Den  Sandsesløse"  {^Lc  Distrait"),  Komedie  i  fem 
Akter,  og  allerede  1755  fulgte,  ligeledes  oversat  af  Reerslev, 
det  tredie  Helaftenstykke  „Democrit".  De  holdt  sig  alle 
længe  paa  Repertoiret. 

„Den  Sandsesløse"  hører  ikke  til  Regnards  mest  frem- 
trædende Arbeider,  skjøndt  hans  frodige  Lune  gjennem trænger  ogsaa 
dette  Skuespils  Situationer  og  Dialog.  Det  virker  dog  ved  noget 
grovere  Midler,  end  han  bruger  i  sine  bedre  Stykker,  fordi  han  har 
været  nødt  til  at  dække  over  Ensformigheden  i  Hovedpersonens,  den 
ædle,  men  indtil  det  Utrolige  aandsfraværende  Leanders  Optræden  ved 
at  omgive  ham  med  en  Gruppe  stærkt  chargerede  Bifigurer:  en  Liber- 
tiner af  en  Chevalier,  til  hvis  Karakter  det  fordærvede  Hoflivs  yderste 
Træk  ere  benyttede,  en  i  sin  Lettroenhed  næsten  imbecil  Olding  og  en 

opfarende,  galdesyg  Rappenskralde  af  en  Kvinde.  Disse  Roller  ydede 
Skuespillerne  taknemlige  og  derfor  meget  attraaede  Opgaver ,  og  hvor 
Spillet  havde  den  rette  Fart  og  Lystighed,  viste  Stykket  sig  at  være 
scenisk  virksomt,  idet  de  skarpt  tegnede  Skikkelser  og  de  idelige  For- 
viklinger, som  Hovedfigurens  Distraktion  afføder,  sikkrede  det  en 
Theatersucces,  som  man  ikke  skulde  spaa  det  ved  Læsningen. 

I  „Democrit"  møde  vi  det  ægte  regnardske  Humeur  i  dets 
frodigste  Form.  Man  maa  ikke  af  den  romantisk  tilrettelagte  Intrige 
lade  sig  forlede  til  at  tro,  at  det  er  ved  Handlingens  spændende  Kraft, 
dette  Skuespil  fortrinsvis  skal  virke;  hvad  det  skylder  sin  lange  Leve- 
tid —  thi  det  hører  endnu  til  det  franske  Theaters  klassiske  Repertoire 
—  er  meget  mere  den  friske  Munterhed,  der  strømmer  igjennem  det. 

Dronningen  af  Argos  har  som  Enke  ægtet  Kongen  af  Athen, 
men  kun  paa  dot  Vilkaar,  at  Ismene,  hendes  Datter  af  første  Ægte- 
skab, skal  giftes  med  Tronarvingen,  saafremt  Forbindelsen  mellem 
hende  og  Kongen  bliver  barnløs.  Imod  sin  Forhaabniug  bliver  hun 
imidlertid  Moder  til  en  Datter,  Chryseis;  for  at  denne  ikke  skal  staa 
hendes  Førstefødtes  Lykke  iveien,  overgiver  hun  den  Nyfødte  til  en 
Bonde  ved  Navn  Thaier  og  faaer  et  svagt  Barn  istedet,  som  snart 
døer,  saa  at  Ismene  nu  staaer  Tronen  nærmest. 

Dette  er  Handlingens  Forhistorie.  Ved  dens  Begyndelse  ere 
vi  tyve  Aar  længere  fremme  i  Tiden.  Bonden,  til  hvem  Chryseis  er 
bleven  betroet,  gaaer  Filosofen  Democrit  tilhaande  i  hans  yderst  tar- 
velige Husholdning,  der  kun  bestaaer  af  ham  selv  og  hans  Tjener, 
Discipel  og  Ven  Strabo,  som  er  lumsk  kjed  af  den  filosofiske  Nøis  om- 
hed  med  Vanddrikkeri  og  udelukkende  vegetabilsk  Føde.  At  Democrit 
selv,  tiltrods  for  al  sin  Livsvisdom,  ikke  er  utilgjængelig  for  Ind- 
flydelser af  en  høist  ufilosofisk  Art,  troer  Thaier  at  have  bemærket, 
idet  han  meddeler  Strabo  sin  Mistanke  om,  at  hans  Herre  gjør  Hane- 
ben til  den  smukke  Chryseis.  Paa  en  Jagtudflugt  er  Athenerkongen 
Agelas  kommen  der  til  Egnen  og  træder  ind  til  de  to  Filosofer,  just 
som  de  ere  ifærd  med  at  give  Chryseis  en  systematisk  Forklaring  af 
Kjærlighedens  Væsen,  hvilket  imidlertid  gaaer  langt  tydeligere  op  for 
hende  ved  Synet  af  den  unge  Konge,  der  paa  sin  Side  føler  sig  stærkt 
betagen  af  hendes  Skjønhed  og  Uskyld.  Med  nogen  Vanskelighed 
faaer  han  Democrit  overtalt  til  at  flytte  sin  Husstand  til  Athen, 
medens  Strabo  og  Thaier  med  Glæde  efterkomme  hans  Opfordring  og 
i  de  nye  Omgivelsers  Rigdom  og  Velvære  snart  overtyde  sig  om,  at 
smukke  Klæder  og  velsmagende  Føde  nok  kunne  opveie  de  Nydelser, 
den  tørre  Filosofi  har  at  byde  paa.  Imidlertid  søger  Ismene,  den  for 
Kongen  bestemte  Brud,  at  modarbeide  hans  nye  Passion  og  sender  sin 
Terne  Chrysante  til  Democrit  for  at  formaa  ham  til  at  bryde  op  med 
sit  Følge  og  forlade  Athen.  Chiysante  udfører  nødig  dette  Ærinde, 
da  hun  har  fattet  Godhed  for  Strabo  og  ikke  gjerne  seer  ham  reise; 
men  ikke  saasnart  opdages  det  i  Løbet  af  deres  Samtale,  at  Chrysante 
er  Strabos  Ægteviv,  hvem  han  har  forladt  for  mange  Aar  tilbage,  før 
den  gj ensidige  Tilbøielighed  slaaer  over  i  sin  Modsætning  og  bliver 
til  en  ikke  mindre  gjensidig  Aversion.     Desuagtet  betænker  Strabo  sig 

paa  at  forlade  et  Sted,  hvor  han  har  det  saa  godt  i  alle  Maader,  og 
heller  ikke  Thaier  kan  bestemme  sig  til  at  reise,  skjøndt  han  har  havt 
den  Modgang  at  miste  et  med  Perler  besat  Armbaand ,  som  Chryseis 
havde  baaret,  da  hun  i  sin  spæde  Alder  blev  ham  betroet.  Man  gj ætter 
let,  at  dette  Smykke  bliver  Anledningen  til  Chryseis'  Gjenkjendelse 
som  Datter  af  den  afdøde  Dronning,  og  at  saaledes  al  Hindring  for 
hendes  Formæling  med  Kongen  paa  det  Beleiligste  falder  bort,  hvor- 
efter Ismene  ægter  hans  Yndling  Agenor  og  Democrit  trækker  sig  til- 
bage til  sin  kontemplative  Ensomhed  for  at  belee  Livets  forunderlige 
Tilskikkelser. 

Ved  Fremstillingen  af  Stykkets  Titelperson  har  Regnard  ikke 
tilsigtet  at  give  et  sandfærdigt  Billede  af  den  gamle  Filosof  eller  at 
vække  Sympathi  for  hans  Lære.  Democrit  er  en  travesteret  Figur, 
den  italienske  Komedies  Doktor  i  antikt  Klædebon;  af  Tænkeren 
besidder  han  kun  de  ydre  Fagter,  han  dølger  sin  Uvidenhed  bag  dunkle 
Fraser,  hvis  Mening  han  ikke  selv  forstaaer,  og  hans  filosofiske  Troes- 
bekj endelse  har  saa  lidet  sin  Rod  i  hans  virkelige  Væsen,  at  han  selv 
lettelig  bliver  et  Offer  for  de  samme  Lidenskaber,  som  han  udleer  hos 
Andre.  Hans  lavkomiske  Følgesvend  Strabo  forøger  Satirens  Virkning, 
og  navnlig  er  Mødet  mellem  ham  og  hans  tidligere  Hustru  gjennem- 
syret  af  den  gamle  Komedies  hele  Lystighed. 

Af  Destouches  bragtes  ikke  mindre  end  ti  nye  Stykker 
paa  Scenen;  medens  et  Par  af  dem  faldt  temmelig  lydløst  til 
Jorden  efter  to  eller  tre  Opførelser,  kom  andre  til  at  høre  til 
Repertoirets  varigste  Bestanddele  og  fortsatte  deres  Liv  langt 
ind  ide  følgende  Tidsafsnit.  Størst  Lykke  gjorde  „Forøderen" 
med  23  Opførelser,  „Den  gifte  Philosoph"  med  18,  „Lands- 
bypoeten" med  16  og  „Spøgelset  med  Trommen",  der 
gik  13  Gange  over  Scenen  i  dette  Tidsafsnit,  medens  deres  sam- 
lede Opførelsestal  ere  henholdsvis  27,  31,  35  og  31. 

Bortseet  fra,  at  den  Karakterfeil,  Ødselheden,  der  er  Skildrin- 
gens Gjenstand  i  „Forøderen  eller  Den  ærlige  Optrækkerske" 
{r,Le  Disslpatcur  ou  XHonnete  Friponne'^)^  bedre  lader  sig  fremstille  i 
episk  Bredde  end  indenfor  en  enkelt  Handlings  trange  Ramme,  er 
Stykkets  Scenegang  livlig  og  fængslende  nok  for  en  Femaktskomedie. 
Den  unge  Cléon  er  falden  i  Hænderne  paa  falske  Venner,  der  af  al 
Magt  hjælpe  ham  til  at  sætte  hans  Formue  overstyr.  Julie,  som 
elsker  ham,  er  med  Bekymring  Vidne  til  det  ødelæggende  Liv,  han 
fører,  men  skjøndt  hun  er  gjenelsket,  har  hun  ingen  Magt  over  ham, 
fordi  en  af  Vennerne,  der  selv  lægger  an  paa  den  unge  Pige,  leder 
ham  paa  Vildspor  med  Hensyn  til  hendes  Følelser.  Hun  beslutter  da 
at  gribe  afgj  ørende  ind  i  hans  Skjæbne  ved  selv  at  bidrage  til  at 
ruinere  ham ;    hun    faaer   ham   til  at  bortskjænke  Halvdelen  af  den  til- 

oversblevne  Formue,  og  Resten  vinder  hun  fra  ham  i  Spil.  Nu  da 
han  staaer  paa  Fallittens  Rand,  henvender  han  sig  til  Vennerne  med 
Anmodning  om  Laan ,  men  forgjæves:  de  trække  sig  beklagende  til- 
bage, og  forsilde  indseer  han,  hvor  slet  grundet  hans  Tillid  til  dem 
har  været.  I  dette  Fortvivlelsens  Øieblik  træder  Julie  til  som  den 
frelsende  Engel,  giver  ham  de  vundne  Penge  tilbage,  aabenbarer  ham, 
at  hendes  Kjærlighed  til  ham  har  drevet  hende  til  at  bibringe  ham 
den  gavnlige  Lære,  han  havde  nødig,  og  rækker  ham  sin  Haand,  saa 
at  Alting  ender  i  Fryd  og  Gammen. 

I  sit  Helaftenstykke  „Den  gifte  Philosoph  eller  Ægte- 
manden, som  blues  ved  at  være  det"  („Xe  Philosophe  marié  ou 
le  Mari  honteux  de  l'éfre''^)  siges  Destouches  at  have  skildret  sin  egen 
Familie :  sin  blide,  beskedne  Hustru,  sin  livlige,  mellem  extreme  Sinds- 
bevægelser omtumlede  Svigerinde,  hendes  rolige,  ironisk  overlegne 
Beiler,  den  brave,  rettænkende  Fader  og  endelig  sig  selv  som  Ariste, 
den  lærde  Filosof,  som  med  den  ængsteligste  Forsigtighed  holder  sit 
Ægteskab  hemmeligt  for  Verden,  for  en  Del  af  den  ydre,  men  for  en 
Filosof  lidet  værdige  Grund,  at  dets  Offentliggjørelse  vilde  skade  hans 
Udsigt  til  engang  at  arve  en  rig  Onkel,  men  endnu  mere  fordi  han 
ikke  har  Mod  til  at  udsætte  sig  for  sine  Venners  Spot  over  at  han, 
der  saa  tidt  har  haanet  Ægteskabets  Lænker,  selv  har  ladet  sig 
smede  i  dem;  endelig  ogsaa  af  den  Grund,  at  han  maa  vedgaa  for  sig 
selv  at  være  bleven  skuffet  i  sine  ideale  Forventninger: 

Pourquoi  contre  Vhymen  est-ce  que  je  déclame? 

Ma  femme  est  tout  aimable  .  . .   Oui,  mais  elle  est  ma  femme. 

En  elle  fapergois  des  défauts  cJiaque  jour, 

Qu'elle  avait  avec  art  cachés  å  mon  amour  .... 

Man  vil  forstaa,  at  denne  Stykkets  Hovedperson  er  Gjenstand  for 
Digterens  Satire  og  stilles  i  en  let  ironisk  Belysning,  dels  gjennem 
Tjenestepige  Finettes  djærve  Raisonnement,  naar  hun  med  Fore- 
gribelse af  Schopenhauers  Blik  paa  Forholdet  mellem  de  to  Kjøn  til- 
raaber  ham:  „ FoMS  avez  la  raison,  et  nous  avons  les  charmes''^,  dels 
ved  de  Situationer,  han  hensættes  i,  som  naar  han  maa  se  en  Adels- 
mand gjøre  Cour  til  sin  Kone,  uden  at  kunne  skride  ind  med  Ægte- 
mandens Ret.  Efter  en  tilstrækkelig  grundig  Lektion  seirer  hans  ædle 
Natur,  og  han  faaer  Øiet  op  for  den  Lykke,  der  er  bleven  ham  be- 
skaaren  ved  hans  Ægteskab.  Der  aabenbarer  sig  i  dette  Stykke  et 
psykologisk  Skarpsyn  og  en  Finhed  i  Behandlingen,  som  stiller  det  i 
første  Række  blandt  Destouches'  Komedier. 

Af  langt  ringere  Kvalitet  er  „Landsbypoeten  eller  Den 
forstilte  Taabelige"  („ia  fausse  Agnes  ou  le  Poéte  catnpagnard"), 
der  nærmest  synes  skreven  for  at  afgive  et  Virtuosnummer  for  Inde- 
haverinden  af  Hovedrollen,  hvorfor  denne  ogsaa  var  stærkt  attraaet  af 
Primadonnaerne,  ligesom  dens  kvikke  Udførelse  allevegne  var  tilstræk- 
kelig til  at  sikkre  Stykket  en  Succes ,  som  det  ingenlunde  fortjente 
ved  sit  eget  Værd.     Angélique,    et   adeligt  Ægtepars   smukke   og   vel- 

begavede  Datter ,  elsker  den  unge  Oberst  Léandre ,  men  er  af  sin 
litterairt  forskmxede  Moder  bestemt  til  at  ægte  den  ikke  mindre  for- 
skruede Hr.  Des  Mazures,  en  dum  og  fad  Gjæk,  som  indbilder  sig  at 
være  et  af  sin  Tidsalders  største  Genier.  Intrigen,  som  sættes  i  Gang 
af  Elskeren  og  hans  forslagne  Tjener,  gaaer  nu  hovedsagelig  ud  paa 
at  give  den  af  Moderen  begunstigede  Beiler  et  falskt  Begreb  om  den 
unge  Piges  Aandsudvikling  og  Dannelsestrin ,  hvorved  Stykkets  to 
Hovedscener  tilveiebringes.  I  den  ene  viser  Angélique  sig  som  en 
„Agnes"  af  det  reneste  Vand,  d.  v.  s.  som  en  aldeles  uvidende  og  i 
sin  Naivetet  næsten  idiotisk  Ingenue,  der  besvarer  Des  Mazures'  aand- 
fulde  Bemærkninger  om  alskens  Videnskabelighed  ligefra  Filosofien  til 
Orthografien  med  den  Erklæring,  at  hun  til  Nød  kan  læse  indonad  og 
først  for  et  Par  Maaneder  siden  har  begyndt  at  faae  Undervisning  i 
Skrivning.  Høilig  skuffet  over  sin  Tilkommendes  lave  Aandskultur 
beklager  Beileren  sig  hos  hendes  Forældre  oyer,  at  de  have  ført  ham 
bag  Lyset;  de  forstaa  ikke  hans  Besvæ.ringer,  de  paastaa,  at  deres 
Datter  baade  besidder  naturlig  Begavelse  og  har  faaet  en  udmærket 
Opdragelse,  og  for  at  faae  Tvisten  afgjort,  improviseres  af  de  tilfældigt 
tilstedeværende  Gjæster  en  Domstol,  for  hvilken  Angélique  møder  i 
Stykkets  anden  Hovedscene  og  lægger  alle  sine  Talenter  for  Dagen, 
udfoldende  et  Vid,  en  Veltalenhed  og  en  Ynde,  som  gjør  Des  Mazures' 
Udtalelser  tilskamme  og  paadrager  ham  Mistanken  for  at  have  villet 
bagtale  den  unge  Pige;  da  han  som  en  Følge  heraf  har  en  Duel 
med  Oberst  Léandre  i  Udsigt,  trækker  han  sig  ilsomt  tilbage  og  over- 
lader Elskerparret  den  letvundne  Seir. 

Fraregnet  et  Par  ret  taknemlige  komiske  Roller  er  „Spøgel- 
set med  Trommen  eller  Ægtemanden,  som  spaaer"  {„Le  Tam- 
bour  nocturne  ou  le  Mari  Devin''^)  et  saare  tarveligt  Skuespil,  hvis 
sceniske  Virkning  rimeligvis  udelukkende  skyldtes  de  farceagtige,,  al 
Sandsynlighed  spottende  og  dog  ikke  i  ægte  Forstand  komiske  Situa- 
tioner, hvorover  Handlingen  er  bygget.  Næstefter  dette  Stykke  kom, 
hvad  Opførelsernes  Tal  angaaer,  det  Arbeide  af  Destouches,  som  med 
Hensyn  til  digterisk  Værd  stilles  lige  med  „Den  gifte  Philosoph", 
nemlig  Femaktskomedien  „Den  Stolte"  {„Le  Glorleux'^).  Den  meget 
romanagtige  Handling  er  i  og  for  sig  tilstrækkelig  spændende  til  at 
fængsle  det  store  Publikum  og  besidder  for  dettes  kunstnerisk  inter- 
esserede Minoritet  den  Egenskab,  at  stille  Hovedpersonens  ikke  ganske 
sædvanlige  Karakter  i  et  kraftigt  Lys:  en  fattig,  og  landflygtig  Adels- 
mands ahnestolte,  forfængelige  og  overmodige  Søn,  en  kjæk  Yngling,  der 
dristigt  kræver  sin  rigelige  Del  af  Livets  Goder,  og  hvem  de  ogsaa 
tilfalde  i  KJraft  af  den  gamle  Erfaring  om,  at  Lykken  skjænker  de 
Forvovne  sin  Gunst;  men  tillige  en  Mand,  der  i  sit  Livs  afgjørende 
Prøvestund  viser,  at  han  har  Hjertet  paa  rette  Sted,  da  han  kuer  sin 
Stolthed  og  med  sønlig  Pietet  bøier  Knæ  for  den  forkomne,  tigge- 
færdige  Olding,  der  uventet  giver  sig  tilkjende  som  hans  Fader. 
„Xe  Glorieux'^  var  med  Rette  et  af  sin  Tids  mest  beundrede  Skuespil, 
hvis  behændigt  sammenkjedede  Scener,  snart  af  alvorlig,  snart  af 
komisk  Art,    aldrig   forfejlede   deres   Virkning  paa   Tilskuerne.      Hvad 

der  ikke  mindst  fremhævedes  som  et  af  Stykkets  ypperste  Fortrin, 
var  den  prægnant  sluttede  Versbygning,  der  fremførte  sine  Pointer  med 
sententieus  Skarphed.  Et  Citat  vil  vise  dette.  Den  stolte  Greve  skal 
giftes  med  den  nylig  adlede  Borgermand  Lisimons  Datter;  Ægteskabs- 
kontrakten  skal  aifattes,  og  Greven  har  dikteret  Advokaten  hele  Rækken 
af  sine  gammeldags  Prædikater  og  Titler,  da  Touren  kommer  til  den 
rige  Svigerfader,    som   ganske  jevnthen   nævner   sig   Antoine  Lisimon: 

Le  Comte  (d'un  air  dédaigneux). 
Passons,  Monsieur,  passons!  Vos  titres!  c'est  le  point 
Dont  il  sagit  id. 

Lisimon. 
Qui?  moi?  Je  n'en  ai  point. 
Le  Comte. 
Comment  done?  Vous  riavez  aucune  seigneurie? 

Lisimon. 
All!  je  m^en  souviens  (Tune.     Ecrivez,  je  vous  prie: 
Antoine  Lisimon,  Ecuyer. 

Le  Comte  (avec  dédaiii). 
Rien  de  plus! 
Lisimon. 
Et  Seigneur  Suzerain  . .  .  d'wi  million  d'écus. 

Foruden  de  her  nævnte  Stykker  af  Destouches  opførtes  end- 
videre Femaktskomedierne  „Den  altfor  nysgjerrige  Beiler" 
(„/>c  Cnrieux  impertinent"),  „Det  unge  Menneske  paa  Prøve" 
(„Le  Jeune Homme  å  Vépreuve")  og  „Det  besynderlige  Menneske" 
{„L'Homme  singulier'"'');  de  drev  det  alle  kun  til  et  mindre  Antal 
Forestillinger. 

Have  Moliére,  Regnard  og  Destouches  saaledes  givet  Reper- 
toiret dets  Præg,  saa  forøges  dets  overveiende  franske  Karakter  end 
yderligere,  naar  vi  kaste  Blikket  paa  de  Stykker,  der  ved  Siden  af  de 
nævnte  Forfatteres  have  bragt  det  til  et  større  Antal  Opførelser, 
varierende  fra  ti  til  op  over  halvtreds. 

Vi  møde  her  Marivaux  med  de  hyppigt  spillede  Enakts- 
komedier  „Den  nye  Prøve"  {^L'Épreuve")  og  „Mødrenes  Skole" 
)^IJÉcole  des  Meres").  Den  første  handler  om  en  rig  ung  Mand, 
Lucidor,  der  i  en  Sygdom  er  bleven  pleiet  saa  omhyggeligt  af  den 
indtagende  Landsbypige  Marianne,  at  han  trods  den  sociale  Afstand 
mellem  Godseieren  og  Forpagterdatteren  vil  ægte  hende,  hvis  hun 
bestaaer  den  Prøve,  han  stiller  hende  paa  ved  at  udgive  sin  Tjener 
Frontin  for  en  rig  Beiler  til  hendes  Haand  og  opfordre  hende  til  at 
bønhøre  ham;  den  Fortvivlelse,  hvori  denne  Anmodning  hensætter  den 
unge  Pige,  bliver  for  Lucidor  en  Bekræftelse  paa,  at  han  eier  hendes 
Hjerte,    og   han   skjænker  hende   da   sit    til    Gjengjæld.    —    Som   det 

andet  Stykke  allerede  ved  sin  Titel  antyder  en  Parallel  med  „Frnen- 
timmerskolen",  saaledes  er  ogsaa  dets  kvindelige  Hovedperson,  Angélique, 
en  temmelig  tro  Kopi  af  Moliéres  Agnes;  hun  er  af  sin  strenge  og 
paapasselige  Moder  bestemt  for  Orgon ,  men  har  strax  ved  sit  første 
Møde  med  hans  Søn  Ergaste  skjænket  denne  sit  Hjerte;  efter  en  Del 
Misforstaaelser ,  hidførte  ved  Hjælp  af  paatagne  Navne  og  alskens 
Forklædninger,  ender  Stykket,  hvor  det  for  den  Sags  Skyld  godt 
kunde  være  begyndt:  med  den  ældre  Beilers  frivillige  Resignation  til 
Fordel  for  sin  Søn,  —  Megen  Lighed  med  denne  Handling  har  den  i 
trættende  Bredde  udførte  Intrige  i  Treaktskomedien  „Den  fortrolige 
Moder"  („^a  Mere  confidente^^),  hvor  atter  en  uskyldig  Angélique  er 
elsket  af  to  Mænd,  Onkel  og  Neveu,  og  naturligvis  sluttelig  forenes 
med  den  Sidste,  ovenikjøbet  med  Udsigt  til  engang  i  Tiden  at 
komme  til  at  arve  den  Førstes  Formue,  Kun  i  Tegningen  af  Titel- 
personen er  der  lagt  an  paa  en  Modsætning  til  det  foregaaende  Stykkes 
myndige  moderlige  Førelse,  idet  Moderen  her  søger  at  vinde  sin  Datters 
Fortrolighed,  for  saaledes  mildt  og  skaansomt  at  kunne  veilede  hende 
gjennem  Kjærlighedens  Labyrinth. 

Meget  yndede  vare  Saint-Foix'  Smaastykker.  Man  spillede 
bl,  A,  „Den  lykkelige  Prøve"  {„Julie  ou  Vheureuse  épreuve  )j  hvis 
kvindelige  Hovedrolle  byder  Skuespillerinden  et  taknemligt  Virtuos- 
niimmer  i  Grjennemf øreisen  af  en  Dobbeltperson.  For  at  prøve  Ægt- 
heden af  sine  to  Tilbederes  Følelser  opspinder  nemlig  Julie  den  Fabel, 
at  hendes  ældre  Søster  har  opgivet  Klosterlivet  og  paany  vil  indtræde 
i  sine  Rettigheder  som  Besidderinde  af  Familiegodset,  hvorfor  him  nu 
selv  maa  vandre  i  Kloster,  Idet  en  vis  Lighed  mellem  de  to  Søstre 
naturligt  kan  forudsættes ,  lykkes  det  Julie  ved  en  let  Forandring  af 
Udseende  og  Holdning  at  iføre  sig  en  noget  ældre  og  værdigere  Skik- 
kelse, og  hun  faaer  under  denne  Forklædning  Leilighed  til  at  erfare, 
at  Damis,  hvem  hun  troede  at  turde  stole  mest  paa,  strax  gjør  Cour 
til  den  rige  Førstefødte,  medens  Valére  neppe  skjænker  hende  et  Blik, 
helt  optagen,  som  han  er,  af  Erindringen  om  Julie,  Efter  denne  Vei- 
ledning  træffer  hun  saa  sit  Valg  og  gjør  Valére  lykkelig. 

Allerede  Stamfaderen  til  den  berømte  Skuespillerfamilie 
Poisson  ved  Théåtre  fran9ais,  Crispin-Typens  Skaber  Raymond  Poisson, 
vandt  Ry  ogsaa  som  dramatisk  Forfatter.  Dette  hans  Talent  ned- 
arvedes til  hans  Sønnesøn  Philippe  Poisson  (1682  —  1743),  der  har 
skrevet  en  halv  Snes  Skuespil ,  af  hvilke  Halvdelen  er  bleven  opført 
paa  vor  Scene,  tre  i  den  her  behandlede  Periode  af  dens  Til- 
værelse, nemlig  „Det  kortfattede  Landsbyindfald"  {„L' Imprompfu 
de  campagne''^),  Komedie  i  een  Akt,  „Kjærligheds  listige  Paa- 
fund"  („Les  Buses  d'Amour'^),  Komedie  i  tre  Akter,  og  „Det  ved 
Vexelbrev  sluttede  Ægteskab"  {„Le  Mariage  par  Lettre-de-change''^), 
Komedie  i  een  Akt,  Det  sidste  af  disse  Stykker  er  ret  originalt  i 
Opfindelsen:  Cléon,  en  rig  Handelsmand  i  Canada,  føler  Lyst  til  at 
gifte  sig  og  skriver  desangaaende  til  en  Forretningsven  i  Paris,  at  han 
skal  sende  ham  en  med  nærmere  angivne  Egenskaber  udrustet  Kvinde, 
der   som    Legitimation   skal   medbringe    en    til    Giftermaal    forpligtende 

Vexel,  som  Brevskriveren  forbinder  sig  til  at  honorere  ved  Ægte- 
skabs Indgaaelse  sex  Maaneder  fra  Udstedelsens  Datum.  Der  træffes 
virkeligt  et  saadant  Arrangement  med  en  Kvinde ,  men  da  hun  ikke 
ankommer  til  Canada,  antager  den  utaalmodigt  ventende  Ægteskabs- 
kandidat,  at  hun  har  lidt  Skibbrud  iinderveis ,  og  afsender  en  ny 
Rekvisition ,  efter  hvilken  den  unge  Hortense  begiver  sig  paa  Vei, 
udrustet  med  et  nyt  Vexeldokument.  Hun  tilendebringer  lykkeligt 
Reisen,  men  da  hun  nok  vil  stifte  lidt  nærmere  Bekjendtskab  med  sin 
Tilkommende,  inden  hun  binder  sig  til  ham,  giver  hun  sig  ikke 
strax  tilkjende  som  Fordringshaver,  men  optræder  foreløbigt  som  en 
Slægtning  af  hans  Ven  Philinte,  Først  da  hun  har  overbevist  sig 
om,  at  Cléon  virkelig  elsker  hende,  præsenterer  hun  ham  Vexlen,  men 
i  samme  Øieblik  kommer  den  først  afsendte  Dame  uventet  tilsyne  og 
sætter  Parret  i  den  yderste  Forlegenhed ,  som  der  dog  snart  gjøres 
Ende  paa,  da  Philinte  i  hende  gjenkjender  en  Ungdomskj ærlighed  og 
ægter  hende. 

Alain  René  Lesage  (1668 — 1747)  har  vel  vundet  sin 
litteraire  Udødelighed  ved  Hjælp  af  sine  navnkundige  Romaner:  „Diable 
Boiteux''\  ^Gil  Blas'^,  etc,  men  var  dog  tillige  en  af  sin  Samtid  høit 
skattet  Dramatiker,  der  endog  kan  siges  at  være  Grundlægger  af  en 
saa  frugtbar  Genre  som  Opera  comique  og  desuden  har  skrevet  ad- 
skillige større  og  mindre  Skuespil.  Hos  os  opførtes  „Den  forkerte 
Verden"  („Xc  Monde  renversé''^) ,  en  komisk  Opera  i  een  Akt,  ud- 
arbeidet  i  Forening  med  d'Orneval  og  Lafont  og  bestaaende  af  en  Række 
Episoder,  som  fremstille  det  Omvendte  af  den  daglige  Tingenes  Orden: 
lapsede  Filosofer  og  filosofiske  Lapse,  ærlige  Advokater  og  velopdragne 
unge  Piger,  der  sige,  hvad  de  tænke  o.  s.  v.  —  Enaktskomedien 
„Crispin  sin  Herres  Riva;!"  (y^Crispin  Rival  de  son  Maitre''^),  gjen- 
optagen  1850  i  ny  Oversættelse  under  Titlen  „Tjeneren  sin  Herres 
Medbeiler",  er  en  lystig  Farce,  hvis  indviklede  Intrige  drives  af  to 
udspekulerede  Tjenere  og  gaaer  ud  paa  ikke  Mindre  end  at  faae  den 
ene  af  dem,  Crispin,  gift  med  en  rig  ung  Pige  af  god  Familie,  en 
Plan ,  der  dog  tilsidst  strander  paa  Tilfældets  Indgriben  i  de  vel 
arrangerede  Machinationer.  —  ^Turcaret",  Komedie  i  fem  Akter,  er 
Lesages  betydeligste  sceniske  Arbeide,  en  Sædernes  Skildring  i  stor 
Stil,  om  end  ikke  saa  bevidst  revolutionair  som  Beaumarchais'  „Figaro", 
saa  dog  nærmende  sig  denne  berømte  Tidssatire  ved  sin  polemiske 
Kraft  og  Uforbeholdenhed.  Vi  føres  ind  i  et  næsten  helt  igjennem 
korrumperet  Selskab,  der  samler  sig  om  Titelfiguren,  en  typisk  Per- 
sonifikation af  det  raa  Parvenu-Regimente ,  der  var  naaet  til  Ind- 
flydelse i  Aktieselskabernes  og  de  store  Finansoperationers  Dage,  en 
forhenværende  Lakai,  der  ved  hensynsløs  Benyttelse  af  Omstændig- 
hederne har  tjent  sig  en  stor  Formue.  Medens  han  øser  Penge  ud  til 
det  første  det  bedste  Fruentimmer ,  som  vinder  hans  Behag ,  er  han 
haardhjertet  og  paaholdende  overfor  sin  Søster,  som  ernærer  sig  ved 
at  handle  med  brugte  Klæder.  Sin  Kone  har  han  sendt  ud  af  Huset 
for  mere  ugenert  at  kunne  gjøre  Cour  til  en  Enkebaronesse,  som  har 
faaet  ham  i  sine  Garn  og  udbytter  ham  paa  det  Grundigste  til  Fordel 

for  sin  Elsker,  en  forgjældet  Chevalier,  der  atter  udpl3aidres  af  sin 
fiffige  Tjener,  medens  Mad.  Turcaret  under  alt  dette  forsøder  sig  sit 
Exil  ved  efter  Evne  at  knytte  galante  Forbindelser.  Ikke  faa  drastiske 
og  i  scenisk  Henseende  meget  virkningsfulde  Optrin  illustrere  denne 
Menage,  som  til  Slutning  medfører  Hovedpersonens  totale  Ruin,  den 
lavt  begj  ærlige  Naturs  Nederlag  overfor  en  Koalition  af  ligesaa  for- 
agtelige, men  med  større  Snedighed  virkende  Kræfter. 

Inden  vi  komme  til  de  to  store  Navne,  der  fortrinsvis  betegne 
en  ny  Kunstarts  Indførelse  i  Repertoiret,  er  der  endnu  nogle  enkelte 
Forfattere  og  Skuespil  at  nævne  som  indtagende  en  høi  Plads  i  Publi- 
kums Gunst.  Saaledes  Dufresny  med  Enaktskomedien  „Det  g j en- 
stridige  Sindelag"  („L'Esprif  de  confradicUon^'),  en  let  Karakter- 
tegning af  kvindelig  Haardnakkethed ,  der  dog  ubevidst  maa  bøie  sig 
for  en  mere  overlegen  Aands  umærkeligt  snilde  Ledelse,  en  behændigt 
bygget  Handling,  der  giver  Leilighed  til  at  bringe  et  lille  Antal  skarpt 
tegnede  Figurer  i  Berøring  med  hverandre.  —  Hauteroches  „Crispin 
Lakai  og  Doctor"  {„Crispin  mcdecin!^)  kalder  sig  Komedie  i  tre 
Akter,  men  maa  nærmest  betegnes  som  Farce,  endda  med  temmelig 
vilde  Løier:  Crispin  liggende  udstrakt  paa  Dissektionsbordet  for  at 
blive  sprættet  op  og  senere  selv  fremtrædende  som  togaklædt,  latin- 
talende og  pilleordinerende  Læge;  der  er  i  Stykkets  Repliker  og 
Situationer  en  komisk  Kraft,  som  aldrig  forfejlede  sin  Virkning.  — 
„Den  forliebte  Autor  og  Tjener"  {„L'Amant  Auteur  et  Valet''^) 
af  Cérou  fremstiller  den  undseelige  Videnskabsmand  Erastes  For- 
elskelse i  den  imge  Enke  Lucinde ,  hvem  han  ikke  har  Mod  til  at 
nærme  sig  paa  anden  Maade  end  ved  at  lade  sig  fæste  som  Tjener, 
i  hvilken  ydmyge  Stilling  han  maa  se  sin  rige  Onkel  Mondor  fra 
Canada  blive  introduceret  i  Huset  for  at  optræde  som  Beiler.  Denne 
faaer  trods  sin  Protest  Æren  af  Forfatterskabet  til  et  Kjærligheds- 
digt,  som  Eraste  har  skrevet  til  sin  Elskede  og  henlagt  paa  hendes 
Toiletbord,  men  da  den  formentlige  Digter  ved  sin  slette  Oplæsning 
af  det  indignerer  den  rette  Forfatter  saaledes,  at  han  glemmer  sin 
Tjenerrolle  og  giver  sig  til  at  deklamere  Digtet  med  Varme  og  poetisk 
Udtryk,  gaaer  der  et  Lys  op  for  Lucinde ,  og  en  fornyet  Prøve  over- 
beviser hende  om,  at  det  er  bag  Tjenerfrakken  det  rette  Hjerte 
banker  for  hende.  Adskillige  lystige  Scener  krydre  denne  velopfundne 
Handling.  —  „De  tre  Friere"  („Xes  trois  Gascons''^)  af  La  Motte 
eller  Boindon  (man  mener,  at  den  Første  har  skrevet  Stykket  og 
den  Anden  tilegnet  sig  Æren  for  det)  er  ligeledes  et  Forklædnings- 
stykke. Gascogneren  Spadagnac  har  af  Luciles  Fader  faaet  Løfte  om 
hendes  Haand,  skjøndt  hun  elsker  og  er  gjenelsket  af  Eraste.  Denne 
paatager  sig  sin  Rivals  Navn  og  Klædedragt  for  at  faae  Indpas  hos 
Faderen,  men  just  som  denne  Intrige  er  bedst  i  Gang,  arriverer  den 
virkelige  Spadagnac.  Forlegenheden  og  Forvirringen  er  stor  og  for- 
øges yderligere  ved  Ankomsten  af  en  tredie  Spadagnac,  nemlig  den 
smukke  og  livfulde  Gascognerinde  Julie,  der  møder  forklædt  for  at 
minde  den  rigtige  Spadagnac  om  hans  Ægteskabsløfte  til  hende; 
dermed  er  Knuden  løst  og  de  rette  Par  dannede.   —   „Franskmanden 

i  London"  („Xe  Frangais  å  Londres^^)  af  Boissy  gav  Leilighed 
til  karakteristisk  Spil  og  Maskering  i  Fremstillingen  af  de  nationale 
Typer,  som  Handlingen  stiller  i  Modsætning  til  hinanden.  — 
Barons  Pemaktskomedie  „Coqxietten  eller  Den  forstilte  Kydsk- 
hed"  („!/«  Coqiiette  et  la  fausse  Prude'^)  har  en  anden  Modsætning 
til  Emne:  den  mellem  den  ubændige  Behagesyge,  fremstillet  i  den 
nnge  Cidalises  Person,  og  det  forlorne  Snerperi,  repræsenteret  af  hendes 
aldrende  Tante  Céphise.     Handlingen  er  meget  ubetydelig. 

Et  og  andet  af  de  her  nævnte  Stykker  kan  have  et 
Element  i  sig,  der  streifer  det  rørende  eller  dog  det  alvorlige 
Skuespils  Omraade,  men  for  Størstedelen  ere  de  dog  støbte  i 
det  gamle  Lystspils  Form.  Smagen  for  det  Rørende  var  imid- 
lertid ret  kraftigt  i  Frembrud ,  og  den  støttedes  beredvilligt  af 
Theatret  selv,  hvor  Skuespillerne  dels  led  af  en  Slags  honnet 
Ambition,  der  lod  dem  betragte  Tragedien  og  det  alvorlige 
Skuespil  som  en  fornemmere  Genre  end  den  rent  komiske  Digt- 
ning, dels  efterhaanden  fik  Erfaring  for,  at  de  indenfor  Tragedie- 
spillets traditionelle  Ramme  nok  saa  sikkert  naaede  den  ønske- 
lige Eifekt  ved  stærke  Fagter  og  buldrende  Deklamation,  som 
hvor  de  i  Lystspillet  og  Komedien  skulde  aflokke  selve  Naturen 
dens  Virkninger  ved  at  bruge  deres  Iagttagelsesevne  og  per- 
sonligt nuancerede  Fremstillingskunst.  At  Sandsen  for  Skue- 
spillets gribende,  rystende  og  taarefremkaldende  Optrin  var  i 
Fremvæxt  hos  Publikum ,  kan  maaske  tildels  forklares  som  en 
Eftervirkning  af  Pietismens  Indflydelse  paa  Sindene;  ikke  Alle 
havde  følt  den  som  en  Tyngsel,  og  hos  Mange  var  der  ialfald 
blevet  en  Disposition  tilbage,  som  gjorde  dem  modtagelige  for 
den  pathetiske  Poesi  og  lod  denne  bygge  den  Bro,  over  hvilken 
de  atter  fandt  Yei  til  Theatret.  Eiheller  bør  det  jo  miskjendes, 
at  den  vaagnende  Tilbøielighed  for  det  alvorlige  Drama  beteg- 
nede et  Fremskridt  i  Kunstinteresse,  en  Udvidelse  af  Smags- 
omraadet  hos  de  enkelte  fintdannede  Naturer,  hos  hvem  denne 
nye  Kjærlighed  kunde  trives  Side  om  Side  med  Kjærligheden  til 
den  komiske  Digtning ;  men  Forholdet  var  jo  unegtelig  det  mindre 
heldige,  at  en  saadan  kunstnerisk  Forstand  kun  fandtes  hos  en 
lille  Minoritet,  og  at  den  Del  af  Publikum,  dets  finere  Portion, 
der  fortrinsvis  søgte  Rørelse  og  Opbyggelse  i  Theatret,  saae  ned 
paa  den  gamle  Komedie  som  paa  et  Fænomen  af  lavere  Art  og 
efterhaanden    tabte    Evnen    til    at    lade   sig  underholde   af  den, 

henvisende  en  saa  grov  Nydelse  til  de  grovere  Naturer.  Den 
hædrende  Beskyttelse,  der  blev  Klopstock  tildel  fra  Hoffets 
Side,  den  Forgudelse,  han  var  Gjenstand  for  i  det  fornemme 
Selskabs  Kredse,  kunde  ikke  Andet  end  styrke  Forestillingen 
om,  at  Pathos  var  et  langt  noblere  Kjendemærke  for  en  Digt- 
ning end  Humor. 

Betingelsen  for  at  Frankrig,  hvorfra  Impulsen  til  Kome-  • 
dien  var  kommen  til  vort  Theater,  nu  kunde  forplante  Dramaets 
Kunstform  til  os,  laa  i  en  gjennembrydende  og  ret  pludselig 
Forandring  af  de  religieuse  og  humane  Ideer,  som  fandt  Sted 
ved  det  attende  Aarhundredes  Begyndelse.  Den  foregaaende 
Tidsalders  Theologer  og  Moralfilosofer  havde  været  enige,  om  at 
forkynde  den  Lære,  at  Mennesket  af  Naturen  er  et  s^mdigt  og 
fordærvet  Væsen,  hvis  ledende  Bevæggrunde  ere  Begjærlighed 
og  Egennytte,  hvis  instinktmæssige  Tilbøieligheder  gaa  i  Eetning 
af  det  Onde,  og  hvis  Frelse  ene  kan  opnaaes  ved  den  guddom- 
melige Naades  Indgriben.  De  Moralister,  som  valgte  Scenen 
til  Prædikestol,  havde  derfor  til  Opgave  at  „tugte"  Sæderne  ved 
at  stille  dem  i  et  latterligt  Lys  {^castigat  ridendo  mores''^),  deres 
Satire  blev  af  den  hvasse  Art,  som  ikke  kjender  til  Medlidenhed, 
fordi  de  menneskelige  Laster  og  Lyder  ingen  Skaansel  fortjene. 
Men  ved  Overgangen  til  det  nye  Aarhundrede  begyndte  en 
anden  Betragtningsmaade  at  gjøre  sig  gjældende,  dæmrende  hos 
Fénelon,  trods  hans  Orthodoxi,  i  enkelte  Partier  af  hans  berømte 
Roman  ^Télémaque''^ ,  udtalt  første  Gang  aabent  af  Vauvenargues 
i  en  Yttring  som  denne:  „Mennesket  er  nu  for  Tiden  i  Unaade 
hos  alle  Filosofer,  og  de  kappes  formeligt  om  at  overdænge 
det  med  Lastefuldhed.  Muligvis  turde  det  dog  være  ifærd  med 
at  reise  sig  igjen  og  tage  sine  Dyder  i  Besiddelse  paany." 
Efterhaanden  som  denne  Anskuelse  om  Menneskenaturens  Gjen- 
opreisning  vandt  Raaderum  i  den  almindelige  Bevidsthed  for  til- 
sidst  at  seire  fuldstændigt  i  Oply sningsperio den,  maatte  den 
paavirke  ogsaa  Theatrets  Moralskribenter  og  give  dem  en  Fore- 
stilling om,  at  de  pietetløse  Elskerpars,  de  ubændige  Gamles, 
de  halvfjoUede  Onklers,  de  byttesøgende  Kavalerers,  de  slyngel- 
agtige Tjeneres  og  de  fordærvede  Kammerpigers  Enevælde  var 
forbi,  og  at  Publikum  længtes  efter  at  se  denne  Depravationens 
glade  Verden  afløst   af  eller  dog  blandet  med  Fremstillingen  af 

ædle  Følelser  og  gode  Handlinger.  Saaledes  fremstod  det  rørende 
Skuespil,  det  larmoyante  Drama.  Der  kunde  gaaes  forskjellige 
Veie  for  at  skabe  det.  Enten  kunde  de  to  Elementer,  det 
gamle  og  det  nye,  det  komiske  og  det  alvorlige,  sammensmeltes 
i  omtrent  lige  Dele  til  Fremstillingen  af  en  taarevædet  Komedie, 
som  skiftevis  lagde  an  paa  morsomme  eller  gribende  Effekter. 
Eller  Tragediens  pathetiske  Handling  kunde  udfyldes  af  Kome- 
diens dagligdags  Personligheder  til  et  Slags  borgerligt  Drama, 
i  hvilket  Skikkelser  af  det  almindelige  Liv  havde  afløst  Trage- 
diens idealiserede  Helte  og  hensattes  i  Konflikter,  underkastedes 
Lidelser,  kjæmpede  med  Vanskeligheder,  som  maatte  fremkalde 
det  Kjendtes  Gjenklang  i  Tilskuerens  Sjæl 

Den  første,  men  ikke  den  betydeligste  Repræsentant  for 
denne  nye  Retning  var  Nivelle  de  La  Chaussée  (1692 — 1754), 
af  hvem  der  haves  Skuespil  i  begge  de  her  antydede  Genrer. 
Hans  eiendommeligste  Arbeide  er  „Mélanide*',  som  imidlertid 
ikke  blev  opført  paa  vor  Skueplads;  den  nøledes  med  hans 
mindre  karakteristiske  Treaktskomedie  „Den  indbildte  Mod- 
bydelighed" {^La  Fausse  Antipathie"')^  der  1754  kun  drev  det 
til  to  Opførelser.  Dengang  havde  man  allerede  stiftet  Bekjendt- 
skab  med  mere  lødige  Exemplarer  af  Arten,  dels  saaledes  som 
Marivaux  havde  omformet  den  efter  sine  Evner,  dels  saaledes 
som  Voltaire  præsenterede  den  i  en  Skikkelse,  der  tog  Sam- 
tiden med  Storm  og  dannede  Skole. 

Diderot  har  sagt  den  Ondskabsfuldhed  om  Voltaire,  at 
han  i  enhver  Genre,  han  gav  sig  af  med,  kun  var  Nummer  to. 
Hvad  angaaer  Voltaires  Komediedigtning  (altsaa  bortseet  fra 
Tragedierne),  er  denne  Værdsættelse  endda  for  høi,  thi  den 
store  Skribent  synker  ned  til  det  Middelmaadige  og  Kjedelige, 
hvor  han  vil  sætte  de  med  hans  Temperament  saa  lidet  stem- 
mende borgerligt-rørende  Strenge  i  Svingning;  sand  Følelse  og 
ægte  Natur  vil  vor  Tid  ialfald  forgjæves  efterspore  i  disse  Skue- 
spil, hvormeget  de  end  faldt  i  deres  Samtids  Smag. 

I  Aaret  1736  skrev  Voltaire  sit  Drama  ^V Enfant 
prodigue'^^  i  hvis  ..Fortale  han  udvikler  det  nye  Skuespils 
Æsthetik:  „en  Blanding  af  Alvor  og  Spøg,  af  det  Komiske  og 
det  Rørende,  thi  saaledes  er  ogsaa  det  menneskelige  Liv  broget 
af  Farve,  og  undertiden  formaaer  en  enkelt  Begivenhed  at  frem- 

16* 


246  THEATEET   UNDER   MAGISTEATEN. 

kalde  alle  disse  Modsætninger  ....  Dermed  ville  vi  dog  ikke 
paastaa,  at  enhver  Komedie  skal  indeholde  baade  komiske  Op- 
trin og  følelsesfulde  Scener.  Der  gives  mange  særdeles  gode 
Stykker,  i  hvilke  der  blot  hersker  Munterhed,  medens  andre  ere 
helt  igjennem  alvorlige,  atter  andre  blandede  og  andre  taare- 
fremkaldende.  Man  skal  ikke  forkaste  nogen  enkelt  af  disse 
Genrer  .  .  .  alle  Genrer  ere  gode,  med  Undtagelse  af  den- 
kjedelige." 

Dette  Stykke  blev  under  Navnet  „Den  forlorne  Søn 
eller  Den  Eyggesløse",  Komedie  i  fem  Akter,  opført  første 
Gang  paa  vor  Scene  den  9.  Septbr.  1750  og  opnaaede  i  Løbet 
af  den  følgende  Menneskealder  godt  og  vel  et  halvhundrede 
Forestillinger. 


Handlingen  er  følgende:  Euphemon,  ældste  Søn  af  en  rig 
Fader,  har  i  daarlip;e  Venners  Selskab  levet  et  vildt  Ungdomsliv,  bort- 
ødslet en  Formue,  ladet  haant  om  sin  Faders  Myndighed  og  gjort  sin 
Familie  Skam;  nu  er  han  nedsunken  i  Fattigdom  og  Elendighed, 
angrende,  men  forsilde,  sin  Daarlighed.  Hans  Fader  har  omsider  helt 
slaaet  Haanden  af  ham  og  stræber  at  overføre  sin  Kjærlighed  paa  sin 
yngste  Søn,  Hr.  de  Fierenfat,  en  egenkj ærlig,  haardhjertet,  vindesyg 
og  indskrænket  Person,  der  har  lovet  den  rige  Enkebaronesse  de  Crou- 
pillac  fra  Angouléme  Ægteskab,  men  bryder  sit  Løfte  for  at  lægge  sig 
efter  en  endnu  rigere  Arving,  Lise  Rondon,  som  har  skjænket  Euphe- 
mon sit  Hjerte  og  elsker  ham  endnu  trods  hans  Forvildelser.  Hendes 
Fader,  en  grov  Brumbasse,  begunstiger  det  nye  Parti  og  sætter  Himmel 
og  Jord  i  Bevægelse  for  at  faae  det  istand.  Imidlertid  er  Rygtet  om 
Fierenfats  forestaaende  Bryhup  naaet  til  Baronessen,  som  skyndsomst 
begiver  sig  paa  Vei  for  at  hindre  det.  Hun  ankommer  just  til  Hand- 
lingens Sted,  Byen  Cognac,  hvor  Hr.  de  Fierenfat  er  Præsident,  paa 
den  til  Brylluppet  bestemte  Dag,  og  samtidigt  med  hende  indtræffer 
Euphemon,  ledsaget  af  sin  forhenværende  Tjener  Jasmin,  nu  hans 
Kammerat,  thi  deres  Armod  har  gjort  dem  til  Ligemænd.  For  at 
tjene  til  Livets  Ophold  beslutte  de  at  lade  sig  fæste  som  Tyende 
og  opnaa  ogsaa  Engagement  i  Fierenfats  Hus.  Her  gjenkjendes 
Euphemon  af  Baronessen,  som  har  seet  ham  under  hans  lystige  Liv  i 
Angouléme;  hun  anmoder  om  hans  Bistand,  som  han  ikke  tøver  med 
at  love,  da  han  erfarer ,  at  det  er  hans  egen  Elskedes  Bryllup  med 
Fierenfat,  det  gjælder  at  forhindre.  Et  Tilfælde  fører  ham  sammen 
med  Lise;  han  skildrer  hende  sin  Anger,  hun  tilgiver  ham,  lover  at 
ville  dele  Godt  og  Ondt  med  ham  og  paatager  sig  foreløbigt  at  vinde 
Euphemons  Fader  for  deres  Sag.  Den  Gamle  kan  stadigt  ikke  for- 
vinde Tabet  af  sin  vildfarne  Søn  og  føler  sig  mere  tilskyndet  til  at 
beklage    end   til   at   fordømme   ham.      Han   har  just   nylig   havt   Efter- 

retninger  om  Sønnen,  sørgelige  Efterretninger :  han  har  været  i  Gjælds- 
fængslet,  er  derpaa  forsvunden,  og  der  er  al  Grund  til  at  tro,  at  han 
er  død ;  paa  en  Dag ,  der  har  bragt  ham  saa  grusom  en  Sorg,  vil  den 
Gamle  ikke  deltage  i  nogen  Familiehøitid  og  fordrer  Brylluppet  udsat. 
Lise  opsøger  ham  for  at  benytte  denne  hans  Stemning  til  Fremme  for 
sit  Øiemed.  Lidt  efter  lidt  forbereder  hun  den  Gamle  paa  den  Med- 
delelse, hun  har  at  gjøre  ham,  minder  ham  om,  at  hendes  Haand  har 
været  lovet  Euphemon,  at  hun  har  skjænket  ham  sin  Kjærlighed 
efter  sin  egen  og  hans  Faders  Ønske,  udmaler  den  for  tabt  ansete 
Søns  Ulykke,  hans  Anger  og  Fortrydelse,  og  beder  om  Tilgivelse  for 
ham.  Den  Gamle  kan  ikke  modstaa  denne  Veltalenhed,  der  er  i  Pagt 
med  hans  eget  Hjertes  Følelse,  han  tilgiver  den  Vildfarne,  gjenind- 
sætter  ham  i  hans  tidligere  Rettigheder  og  opnaaer  Rondons  Samtykke 
til  at  skjænke  ham  Lises  Haand,  efterat  Hr.  de  Fierenfat  af  Frygt 
for  en  truende  Proces  har  ladet  sig  bevæge  til  at  iudfrie  det  Ægte- 
skabsløfte, han  har  givet  Baronessen. 

Med  Rose  i  Titelrollen  blev  „Den  forlorne  Søn"  en  af  Thea- 
trets  Glansforestillinger  og  gav  Anledning  til  Optagelsen  af  en  ny 
voltairesk  Komedie  allerede  det  følgende  Aar,  nemlig  „Nan in e  eller 
Manden  uden  Fordomme"  („iVcmme  ou  le  Préjugé  vaincu'''),  hvis 
Handling  er  et  Sammendrag  af  Richardsons  navnkundige  Familie- 
roman „Pamela",  paa  Fransk  i  fem  Akter,  paa  Dansk  reduceret  til 
tre,  rimeligvis  i  rigtig  Forstaaelse  af,  at  det  Monotone  i  denne  Op- 
hobning af  ædle  Følelser,  det  Forstandskolde  i  Dialogens  idelige  Til- 
spidsning til  sententieuse  Maximer  lettelig  kunde  frembringe  et  mere 
kjedsommeligt  end  ublandet  rørende  Slutningsindtryk.  „Pamela"  var 
forøvrigt  faa  Aar  forinden  bleven  oversat  paa  Dansk  og  var  her  som 
andensteds  i  Alles  Hænder,  saa  at  Dramatiseringen  ydede  Tilskuerne 
den  usædvanlige  Nydelse  at  stille  dem  Ansigt  til  Ansigt  med  Figurer, 
der  hidtil  have  levet  i  deres  Fantasi,  kun  forøget  med  en  enkelt 
Person  af  Voltaires  egen  Opfindelse,  en  komisk  Damerolle,  som  han 
med  Rette  ansaa  fornøden  for  at  bryde  den  larmoyante  Handlings 
Ensformighed. 

Enaktsstykket  „Den  Aabenmundede"  („L'lndiscret^^)  nævnes 
her  kun  for  Fuldstændigheds  Skyld;  det  hører  til  Karakterkomediens 
ældre  Genre  og  gjorde  kun  liden  Lykke.  Et  desto  større  Antal  Fore- 
stillinger opnaaede  det  tredie  af  Voltaires  større  Skuespil  „Skot- 
lænderinden  eller  Caffehuset"  {„L'Écossaise'').  Sit  litteraire  Ry 
—  eller  Vanry  —  skylder  denne  Femaktskomedie  den  Hgefrem  aristo- 
faniske  Hensynsløshed,  hvormed  Voltaire  her  stiller  sin  Modstander 
Journalisten  Fréron  i  Gabestokken  ved  under  Navnet  Frélon  at  til- 
dele ham  Skurkens  Rolle  i  Handlingen  og  fremstille  ham  som  en  gemen 
Slyngel,  hvis  Samvittighed  og  Pen  ere  tilfals  for  den  Høistbydende 
og  laane  sig  til  Forfølgelsen  af  den  yndige  unge,  af  Skjæbnen  mis- 
handlede Titelperson,  saa  hun  bliver  kastet  i  Fængsel  paa  hans  falske 
Anklage.  For  Theatret  blev  „Skotlænderinden"  en  virkningsfuld 
Erhvervelse  paa  Grund  af  sin  kraftigt  bevægede  Handling,  som  mod 
en  Baggrund  af  politisk  Kamp  tegner  en  Række  af  de  ædleste  Følelser 

Og  de  sorteste  Planer ,  af  uegennyttig  Opoffrelse ,  hævnsyg  Triumf  og 
til  Slutning  det  Godes  Seir  over  Ondskaben,  Sin  danske  Undertitel 
har  Stykket  faaet  af  det  Lokale,  hvor  det  foregaaer:  et  KaiFehus  i 
London,  Samlingspladsen  for  en  Del  Skjønaander  og  Tilholdssted  for 
Falskmøntneren  og  Spionen  Frélon. 

Større  Værd  end  Voltaires  Routinearbeider  har  Dide- 
rots  ikke  meget  omfangsrige,  men  i  visse  Henseender  bane- 
brydende Komediedigtning,  der  gav  Nivelle  de  La  Chaussées  An- 
tydninger deres  fulde  Udfoldning  og  kan  siges  at  have  grundet 
den  Kunstform,  hvori  ikke  blot  det  i  Theaterhistorien  saa  ind- 
gribende Ifflandske  og  Kotzebueske  Repertoire  blev  støbt,  men 
af  hvilken  endnu  den  Dag  idag  de  moderne  franske  og  norske 
Dramatikeres  Arbeider  ere  fjerne  Affødninger.  Da  Diderot 
traadte  frem  som  Theaterdigter  (1757),  var  han  midt  inde  i 
Encyklopædien  og  skulde  synes  at  have  Beskjæftigelse  nok  med 
et  Værk  af  saa  enormt  omfattende  Natur.  Imidlertid  lader  det 
sig  vist  uden  Frygt  for  Modsigelse  paastaa,  at  det  just  var  dette 
store  Arbeide,  der  førte  til  det  mindre.  Encyklopædien  skulde 
jo  saa  at  sige  være  den  nye  Verdensanskuelses  Haandbog;  den 
rørte  ved  Alt  og  „gjorde  alle  Ting  nye",  ogsaa  Kunstens  Kate- 
gorier, dens  Aand  og  dens  Teknik.  Med  sin  ubegrænsede  Selv- 
tillid kunde  Diderot  derfor  ikke  være  længe  om  at  fatte  den 
Tanke,  at  han  passende  kunde  lade  sin  Theori  træde  ud  i 
Gjerning  og  praktisk  vise,  hvorledes  Tidens  Aand  skulde  skabe 
sin  egen  dramatiske  Kunstform.  Han  skrev  saa  sine  to  Skue- 
spil „Le  Fils  naturel  ou  les  Épreuves  de  la  vertu'"''  og  „Le  Pere.de 
famille''^.  I  Diderots  æsthetiske  System,  der  anbringer  det  Alvor- 
lige midt  imellem  det  Tragiske  og  det  Komiske  og  grupperer 
andre  Arter  og  Underarter  imellem  det  Tragiske  og  det  Alvor- 
lige paa  den  ene,  mellem  det  Alvorlige  og  det  Komiske  paa 
den  anden  Side,  skulde  „Ze  Fils  naturel''^  være  Paradigma  paa  et 
mellem  Komedien  og  Tragedien  liggende  Drama,  medens  „Le 
Fere  de  Famille''''  skulde  høre  hjemme  noget  nærmere  oppe  imod 
Komedien.  Dette  sidste  Skuespil,  det  bedste  af  de  to,  skjøndt 
i  sig  selv  langtfra  noget  Mesterværk,  blev  allerede  1764,  fire 
Aar  efter  at  det  var  blevet  spillet  første  Gang  paa  det  franske 
Theater,  opført  hos  os  —  „Faderen",  Komedie  i  fem  Akter 
—  men  vandt  saa  liden  Anklang,  at  det  kun  opnaaede  tre  Fore- 

stillinger.  Først  i  Saisonen  1779—80  blev  det  gjenoptaget  og 
gjorde  paa  Grund  af  den  bedre  Udførelse  noget  større  Lykke, 
saa  at  det  i  Løbet  af  de  følgende  17  Aar  opnaaede  endnu  fjorten 
Opførelser.  Af  nogen  synderlig  direkte  Betydning  for  den  danske 
Skueplads  blev  Diderots  dramatiske  Digtning  saaledes  ikke. 
Hans  Paa  virkning  er  imidlertid  kj  endelig  i  den  nærmest  følgende 
Tids  originale  Produktion.  Den  Opfindsomhed,  som  giver  hans 
Handling  Interesse,  kunde  den  ikke  tilegne  sig,  men  hans  vold- 
somme, overlæssede,  høitidelige  Stil  efterlignede  den.  Diderot 
siger  ikke  simpelthen  f.  Ex.:  „Jeg  tænker  paa  at  gifte  mig";  i 
hans  omskrivende  Sprog  hedder  det:  „Jeg  er  ikke  fremmed  for 
den  saa  almindelige  og  saa  søde  Tilbøielighed,  som  øver  sin 
Magt  over  andre  Væsner  og  driver  dem  til  at  forevige  deres 
Art."  Denne  Fraserigdom  vil  man  gjenfinde  hos  Periodens 
danske  Skuespildigtere. 

Et  Stykke,  der  i  en  lang  Aarrække  bevarede  sin  Til- 
trækningskraft paa  Grund  af  en  klogt  beregnet  Sammenstilling 
af  rørende  og  komiske  Elementer,  var  Collé's  Treaktskomedie 
„Henrik  den  Fjerdes  Jagt"  {„La  Partie de  Chasse d'HenrilV). 
I  Frankrig  var  Kongens  populaire  Skikkelse  tilstrækkelig  til  at 
erhverve  dette  Stykke  en  lignende  Popularitet,  som  „Elverhøi" 
har  opnaaet  hos  os,  og  i  den  mest  jublende  Hyldest  gav  Publi- 
kum ufravigelig  sin  Deltagelse  Luft,  naar  Forestillingen  var 
naaet  til  det  berømte  Kouplet: 

Vive  Henri  quatre, 
Vive  ce  roi  vaillant! 
Ce  diable  å  quatre 
A  le  triple  talent 
De  boire  et  de  battre 
Et  d'étre  un  vert  galant. 

Dette  Vers  synges  for  Kongen  af  en  brav  Møller,  i  hvis  Hus 
han  ukjendt  er  traadt  ind,  efterat  han  er  bleven  skilt  fra  sit 
Følge  paa  en  Jagt,  hvor  han  blandt  andre  Eventyr  ogsaa  har 
været  udsat  for  at  blive  skudt  af  et  Par  Krybskytter  og  selv 
er  bleven,  anholdt  som  Vildttyv,  Den  galante  Konge  gjør  Cour 
til  Husets  smukke  Datter  Catau,  hjælper  hende  med  at  dække 
Bord,    omgaaes    paa    den    vennesæleste    Maade    med    de    andre 

•Beboere  og  paadrager  sig  kun  et  enkelt  Øieblik  deres  Mishag, 
nemlig  da  han  ikke  med  tilstrækkelig  Begeistring  tømmer  sit 
Glas  for  den  elskede  Kong  Henrik  den  Fjerde.  Omsider  op- 
spores han  af  sine  Jagtledsagere,  blandt  hvilke  Hertugen  af 
SuUy  befinder  sig,  og  det  kommer  nu  for  Dagen,  hvad  det  er 
for  en  høifornem  Gjæst,  Møllergaarden  har  huset.  Kongen  faaer 
naturligvis  Leilighed  til  at  sprede  Glæde  om  sig  ved  at  yde 
rigelig  Erstatning  for  den  modtagne  Gjæstfrihed  og  ordne  nogle 
forviklede  Kjærlighedsforhold,  og  selv  har  han  nydt  den  skjøn- 
neste  Løn,  hans  Kongehjerte  kan  begjære,  ved  at  have  faaet 
Leilighed  til  at  iagttage,  hvor  elsket  han  er  af  sit  Folk.  Den 
utvungne  Maade,  hvorpaa  det  loyale  Sindelag  faaer  Leilighed 
til  at  udtale  sig,  en  vis  historisk  Kolorit,  der  hviler  navnlig  over 
første  Akt,  Modsætningen  mellem  Hofmændenes  og  de  jevne 
Landboeres  Færd  og  den  snilde  Afvexling  af  rørende  og  komiske 
Optrin,  gjorde  overalt  „Henrik  den  Fjerdes  Jagt"  til  et  af 
Publikums  Yndlingsstykker,  Hos  os  skal  især  Rose  have  været 
udmærket  i  Kongens,  Ørsted  i  Møllerens  Eolle  og  Mad.  Knudsen 
som  Bondepigen  Catau. 

Medens  det  alvorlige  Drama  saaledes  erobrede  sig  stadigt 
større  og  større  Raaderum  ogsaa  paa  Holbergs  danske  Scene, 
var  ligeledes  den  egentlige  Tragedie  i  sin  stilrette  franske 
Kunstform  i  Fremrykning,  om  end  med  ringere  Fart  og  mindre 
sikkre  Skridt.  Til  et  saa  stort  Antal  Opførelser  som  Dramaet 
drev  endnu  ingen  af  Tragedierne  det.  „Cato"  af  Deschamps 
(S.  196)  spilledes  kun  syv,  „Caliste"  af  Colardeau  (S.  225) 
endog  kun  sex  Gange.  Saint-Foix'  „Zeloide"  vandt  mere 
Behag,  vistnok  fordi  denne  „Tragedie",  der  baade  var  af  over- 
kommeligt Omfang,  kun  een  Akt,  og  skreven  i  den  tilgjænge- 
ligere  Prosaform,  tillige  havde  det  Fortrin  at  slutte  mindre 
tragisk,  end  Loven  ellers  foreskrev.  Dens  Handling  foregaaer 
i  Lidien  og  dreier  sig  om  de  to  Høvdinge  Arimants  og  Oros- 
mins  Kjærlighed  til  den  skjønne  Zeloide,  der  er  den  Først- 
nævntes Hustru.  For  at  ramme  sin  Rival  paa  et  føleligt  Punkt, 
vil  Arimant  lade  Orosmins  Fader  Metrobate,  som  han  har  i  sin 
Magt,  lide  Døden  for  Bødlens  Haand,  Denne  grufulde  Hævn 
vil  Orosmin  komme  i  Forkjøbet  ved  at  udfordre   sin  Fjende  til 

Tvekamp.  Arimaiit  modtager  Udfordringen,  „men",  tilføier  han, 
„husk  paa,  at  hvis  Du  falder  for  mit  Sværd,  vil  Bødlen  udgyde 
din  Faders  Blod  paa  det  samme  Sted,  hvor  dit  er  flydt;  og 
dræber  Du  mig,  saa  tænk  paa  dette  Lands  Love,  som  tvinge 
Hustruen  til  at  bestige  Baalet  efter  hendes  Mands  Død."  I  den 
saaledes  tilspidsede  Konflikt  seirer  efter  den  traditionelle  Vaklen 
frem  og  tilbage  sluttelig  Ærens  Stemrae  hos  Orosmin,  han  møder 
til  Kampen,  beseirer  og  afvæbner  sin  Modstander,  som  selv  maa 
melde  den  gamle  Metrobate  sit  Nederlag.  For  Oldingens 
Fødder  finder  han  sin  Hustru  knælende:  hun  er  bleven  gjen- 
kjendt  som  hans  Datter  og  er  altsaa  Søster  til  Orosmin. 

Den  franske  Tragedies  store  Navne  have  aldrig  havt 
blivende  Sted  paa  vor  Scene.  Paa  Kongensnytorv  er  der  kun 
blevet  opført  et  enkelt  af  Racines  klassiske  Værker,  „Athalia", 
men  det  kom  først  frem  henimod  Aarhundredets  Slutning  og 
spilledes  kun  nogle  faa  Gange.  Pierre  Corneilles  „Polyeuct" 
kom  til  Opførelse  1764,  men  henlagdes  efter  to  Forestillinger. 
Hvad  der  ellers  gives  af  Tragedie,  tilhører  den  efterklassiske 
Tid,  Decadencens  Periode,  da  man  kun  havde  beholdt  den 
stivnede  Form  tilbage  uden  at  have  Evne  til  at  puste  Poesiens 
Liv  i  den.  Voltaire,  den  eneste  af  disse  Effcerdigtere ,  som 
kjendte  Shakspeare,  paavirkedes  af  den  engelske  Digters  Emne- 
valg og  søgte  at  for3aige  Tragediens  Virkekraft  ved  at  tilføre 
den  nyt  Stof,  samtidig  med  at  han  hyppigt  lagde  det  saaledes 
tilrette,  at  det  blev  ham  en  Allieret  i  hans  politiske  og  kirkelige 
Polemik.  Af  hans  syvogtyve  Tragedier  har  vort  Theater  opført 
de  to,  der  almindeligvis  betragtes  som  de  bedste:  1757  „Zaire" 
og  1764  „Mérope". 

I  Modsætning  til  hvad  der  sædvanligt  var  gjældende  Lov  for 
Tragedien,  er  det  Frankrigs  Historie,  der  har  ydet  Emnet  til  „Zaire", 
medens  der  i  Udførelsen  spores  nogen  Paavirkning  af  Shakspeares 
„Othello".  Handlingen  er  knyttet  til  de  store  nationale  Minder  fra 
Korstogenes  Tid,  til  Ludvig  den  Helliges  og  den  ikke  mindre  berømte 
Slægt  Lusignans  Navne.  Den  foregaaer  i  Jerusalem,  hvor  den  unge 
kjække  Sultan  Orosman  beklæder  den  fra  dé  Kristne  erobrede  Trone. 
Han  er  en  varmtfølende  Reformator,  der  ikke  paa  gammel  Vis  vil  leve 
fjernt  fra  sit  Folk,  skjult  i  Seraillet,  han  er  en  høimodig  Karakter,  der 
hersker  med  Mildhed  over  den  Mængde  kristne  Slaver,  som  findes  i 
hans  Hovedstad  og  andensteds  i  hans   Rige.     Blandt   disse  Slaver   har 

der  for  en  Tid  tilbage  været  en  ung  Knøs,  som  i  en  Alder  af  ni  Aar 
blev  løskjøbt  af  de  Kristne  og  hjemsendt  til  Frankrig,  hvor  Ludvig 
den  Hellige  har  taget  sig  af  hans  Opdragelse  og  gjort  ham  til  Ridder. 
Han  antog  Navnet  Nérestan  og  drog,  da  hans  Uddannelse  var  fuldendt, 
paany  til  Syrien  for  at  kjæmpe  mod  de  Vantro;  atter  blev  han  tagen 
tilfange  og  indlemmet  blandt  Orosmans  Slaver;  her  gjen fandt  han  en 
ung  Pige,  som  han  havde  kjendt  allerede  i  sin  Barndom;  Zaire  havde 
Muselmændene  kaldt  hende,  og  hverken  sit  rette  Navn  eller  sin  Her- 
komst kjendte  hun,  ligesaalidt  som  Nérestan  eller  de  mange  andre 
Fanger,  der  i  Barnealderen  vare  blevne  bortrevne  fra  deres  Forældre 
og  opdragne  i  Seraillet.  Kun  vidste  hunj  at  hun  var  Kristen;  et  lille 
Guldkors,  som  hun  havde  bevaret,  overtydede  hende  derom,  Nérestan 
saavelsom  den  kristne  Slavinde  Fatime  bestyrkede  hende  deri  og 
underviste  hende  efter  Evne  i  deres  Tros  Lærdomme.  Mere  og  mere 
følte  Nérestan  sig  hendragen  til  Zaire  og  besluttede  at  gjøre  Alt  for 
at  skaffe  hende  Frihed  og  Fædreland  tilbage.  Han  anmodede  dristigt 
Orosman  om  Tilladelse  til  paa  Æresord  at  reise  til  Frankrig  for  at 
samle  Løsepenge  til  Frikjøbelsen  af  Zaire,  Fatime  og  ti  kristne  Riddere, 
og  den  ædelmodige  Sultan  tilstod  ham  hans  Bøn.  I  de  to  Aar,  Nére- 
stan var  borte  fra  Jerusalem,  udfoldede  Zaires  Skjønhed  sig  i  sin 
fulde  Blomst,  og  hendes  Karakters  yndefuldt  rørende  Naivetet  gjorde 
den  end  mere  bedaarende.  Orosman  fik  hende  at  se,  han  talte  med 
hende,  og  en  glødende  Lidenskab  betog  ham.  Han  besluttede  helt  at 
bryde  med  muhamedansk  Skik,  at  afskaffe  Seraillet  og  kaare  Zaire  til 
sin  eneste  Hustru,  delende  sit  Hjerte,  sin  Trone  og  sin  Krigerhæder 
med  hende.  De  svage  Spor,  som  Kristendommen  havde  afsat  i  den 
unge  Piges  Hjerte,  svandt  alt  mere  og  mere  under  Samværet  med 
Sultanen,  hvis  ridderlige  Personlighed  hun  havde  elsket  fra  det  første 
Øieblik,  hun  saae  ham,  men  uden  at  nogen  ærgjerrig  Tanke  havde 
blandet  sig  i  hendes  rene  Følelse. 

Til  dette  Punkt  er  Stykkets  Forhistorie  naaet  i  det  Øieblik, 
Handlingen  begynder.  Personerne  ere  grupperede  paa  den  traditionelle 
Maade :  Orosman  og  'hans  Fortrolige  Corasmin ,  Zaire  og  hendes  For- 
trolige Fatime,  hvortil  kort  efter  slutter  sig  Nérestan  og  hans  For- 
trolige, dens  franske  Ridder  Chatilion.  Forfærdet  modtager  Fatime 
Zaires  Meddelelse  om  hendes  Kjærlighed  til  Orosman ,  hendes  Beslut- 
ning om  at  blive  hans  Hustru;  hun  beder  hende  betænke,  at  hun  ved 
dette  Skridt  vil  komme  til  at  staa  i  Række  med  Korsets  Fjender, 
men  Zaire  svarer,  at  hendes  Elskedes  Gixd  ogsaa  maa  være  hendes 
Grud,  og  at  hun  fra  sin  tidligste  Barndom  af  har  modtaget  flere  og 
stærkere  Indtryk  af  den  muhamedanske  Religion   end  af  nogen  anden: 

Je  le  vois  trop:   les  soins  qu'on  prend  de  notre  enfance 
Forment  nos  sentiments,  nos  moeurs,  notre  croyance. 
J'eusse  été  pres  du  Gange  esclave  des  faux  dieux. 
Chrétienne  dans  Paris,  musulmane  en  ces  lieux. 
L' instruction  fait  tout;  et  la  main  de  nos  peres 
Grave  en  nos  faibles  cæurs  ces  premiers  caractéres 

Que  Vexemple  et  le  temps  notis  viennent  retracer, 
Et  que  peut-étre  en  nous  Dleii  seul  peut  ejfacer. 

I  dette  kritiske  Øieblik,  da  Brylluppet  er  bestemt  og  Orosman  har 
tilkjendegivet  det  som  sin  Hensigt  at  hæve  Zaire  op  til  sig  som  Ene- 
hustru, vender  Nérestan  tilbage  fra  Frankrig.  Han  medbringer  Løse- 
penge for  Zaire,  Fatime  og  ti  Riddere,  men  ikke  for  sig  selv,  og  melder 
sig  derfor  frivilligt  til  Fortsættelse  af  Fangenskabet.  Orosman  vil 
ikke  lade  sig  overbyde  i  Ædelmodighed  og  tilkj endegiver  det  som  sin 
Villie,  at  ikke  ti,  men  hundrede  Kristne  skulle  sættes  i  Frihed,  dog 
paa  det  Vilkaar,  at  den  gamle  Lusignan,  som  stammer  fra  de  tidligere 
Konger  i  Jerusalem,  vedbliver  at  være  hans  Fange,  og  hvad  Zaire 
angaaer,  da  ville  end  ikke  samtlige  Aftenlandets  Konger  kunne  opveie 
hende,  hun  skal  blive,  hvor  hun  er. 

Den  Maade,  hvorpaa  Nérestan  har  modtaget  denne  Efterretning, 
det  Blik ,  hvormed  han  har  betragtet  Zaire ,  har  i  et  Nu  opvakt  en 
skinsyg  Mistanke  hos  den  lidenskabelige  Orosman,  men  han  bekjæmper 
den  høimodigt  og  giver  end  yderligere  Zaire  det  Bevis  paa  sin  Kjær- 
lighed, at  han  paa  hendes  Bøn  tilbagetager  sit  Forbud  imod  Lusignans 
Frigivelse.  Hun  forkynder  selv  Nérestan  det  glade  Budskab,  at  den 
Gamle,  der  i  tyve  Aar  har  smægtet  i  et  mørkt  Fængsel,  atter  skal  se 
Dagens  Lys,  og  at  han  allerede  er  sat  i  Frihed.  Lusignan  kommer, 
seer  sig  undrende  om,  erfarer,  hvem  det  er,  han  skylder  sin  Frelse, 
og  hvem  han  taler  med,  fremdrager  sine  gamle  Erindringer  om  hin 
fjerne  Kampens  Dag,  da  hans  Børn  faldt  for  de  Vantros  Sværd  med 
Undtagelse  af  hans  lille  Søn  og  hans  spæde  Datter  —  og  gjenkjender, 
som  man  let  kan  tænke  sig,  ved  Hjælp  af  Zaires  Kors  og  et  Ar  paa 
Nérestans  Bryst  sine  Børn  i  de  to  unge  Mennesker.  Men  med  Rædsel 
maa  han  tillige  i  samme  Øieblik  erfare,  at  hans  Datter  er  falden  fra 
den  sande  Tro,  og  han  besværger  hende  i  et  lidenskabeligt  veltalende 
Udbrud  om  at  vende  tilbage  til  hendes  Forfædres,  til  de  Kristnes  eneste 
sande  Gud:  '' 

Ma  fille,  tendre  dbjet  de  mes  dernieres  peines, 

Songe  au  moins,  songe  au  sang  qui  coule  dans  tes  veines! 

C'est  le  sang  de  vingt  rois,  tout  chrétiens  comme  moi; 

C^est  le  sang  des  heros,  dcfenseurs  de  ma  loi; 

Cest  le  sang  des  martyrs  . . .   O  fille  encor  trop  chere! 

Connais-tu  ton  destin?  sais-tu  quelle  est  ta  mere? 

Sais-tu  bien  qu'å  Vinstant  que  son  flane  mit  au  jour 

Ce  triste  et  dernier  fruit  dun  malheureux  amour, 

Je  la  vis  massacrer  par  la  main  forcerne, 

Par  la  main  des  brigands  å  qui  tu  fes  donnce! 

Tes  fréres,  ces  martyrs  égorgés  å  mxs  yeux, 

T^ouvrent  leurs  bras  sanglants,  tendus  du  Mut  des  eieux: 

Ton  Dieu  que  tu  trahis,  ton  Dieu  que  tu  blasphémes, 

Pour  toi,  pour  tunivers,  est  mort  en  ces  lieux  mémes; 

En  ces  lieux  ou  mon  bras  le  servit  tant  de  fois, 
En  ces  lieux  ou  son  sang  te  parle  par  ma  voix. 

Zsiire  inaa  love  at  holde  fast  ved  sin  Kristentro,  og  dermed 
er  hendes  Skjæbne  beseglet,  itden  at  Faderen  aner  Omfanget  af  det 
Offer,  hun  maa  bringe,  og  uden  at  han  nogensinde  faaer  det  at  vide, 
thi  hans  Sindsbevægelse  i  Forbindelse  med  de  udstandne  Lidelser  har 
alt  nu  kastet  ham  paa  Dødsleiet.  Nérestan  bringer  Zaire  hans  sidste 
Bøn:  at  hun  ufortøvet  vil  lade  sig  døbe.  Hun  indvilger  heri,  men" 
spørger  tillige,  hvilken  Straf  den  hende  ukj endte  kristne  Lov  bestemmer 
for  en  Døbt,  der  elsker  en  Vantro.  Døden!  udbryder  Nérestan,  for- 
færdet over  denne  Tanke.  Saa  dræb  da  mig!  svarer  Zaire  og  betroer 
ham  sin  Kjærlighed  til  Orosman.  I  sin  fanatiske  Iver  for  hendes 
Sjæls  Frelse  trøster  Broderen  hende  med ,  at  Daabens  Vand  nok  vil 
rense  hendes  Hjerte  for  denne  syndige  Lidenskab,  saa  hun  kan  leve  i 
den  sande  Tro  eller  dø  som  Martyr. 

Resten  er  snart  fortalt,  skjøndt  den  giver  Leilighed  til  en 
lang  Række  stærkt  bevægede  Scener.  Da  Zaire  beder  den  utaal- 
modigt  paaskyndende  Orosman  om  Opsættelse  af  Brylluppet,  men 
ikke  kan  forklare  ham  Grunden  til  dette  besynderlige  Forlangende, 
vaagner  hans  flygtige  Mistanke  til  Nérestan  paany,  og  hans  For- 
trolige puster  efter  Evne  til  den.  Sultanens  rettænkende  Sind  kan 
dog  vanskeligt  for  Alvor  fæste  sig  ved  nogen  Tvivl  om  Zaires 
Troskab:  naar  han  seer  hende  og  taler  med  hende,  lægger  hendes 
Følelse  sig  saa  utvetydigt  for  Dagen  midt  i  hendes  Forvirring,  at 
han  maa  holde  sig  for  overbevist  om  hendes  Uskyldighed,  hvor- 
meget  end  andre  Tegn  synes  at  modsige  den.  Som  Zaire  omtumles 
mellem  sin  Kjærlighed  og  sin  Pietet,  et  værgeløst  Bytte  for  de  vold- 
somste Sindsbevægelser,  saaledes  kjæmper  i  Orosmans  Hjerte  hans 
Stolthed  med  hans  Lidenskab ,  hans  Had  til  den  formentlig  Troløse 
med  hans  inderste  Overbevisning  om  hendes  Skyldfrihed.  Da  hid- 
fører et  Tilfælde  Katastrofen.  Der  opsnappes  et  til  Zaire  skrevet 
Brev,  der  sætter  hende  Stævne  ved  Midnatstid  i  Nærheden  af  Seraillet. 
Orosman  gjætter  strax  paa  Nérestan  som  Brevskriveren,  og  han  gjætter 
eiheller  feil:  det  er  denne,  som  venter  Zaire  for  efter  hendes  Løfte  at 
lade  hende  døbe  i  Hemmelighed  af  en  kristen  Præst.  Rasende  og 
blind  af  Skinsyge  stiller  Orosman  sig  paa  Lur,  og  i  samme  Nu  som 
Zaire  fremhvisker  Ordene :  „Est-ce  vous,  Nérestan,  que  fal  tant  attendti?"- 
støder  han  hende  sin  Dolk  i  Hjertet.  Da  Nérestan  strax  efter  føres 
lænket  ind,  oplyser  hans  forfærdede  Udbrud  ved  Synet  af  Liget:  „Ah, 
ma  socur!''''  om  den  virkelige  Sammenhæng,  og  Fatimes  Forklaring 
af  Zaires  sjælelige  Kamp  giver  yderligere  Orosman  den  sørgelige  Stad- 
fæstelse paa  hendes  usvigelige  Kjærlighed  og  hans  egen  ulykkelige 
Vildfarelse.  Som  ægte  tragisk  Helt  har  han  "  nu  ikke  Andet  at  gjøre 
end  at  dræbe  sig  selv  med  den  samme  Dolk,  han  har  boret  i  sin 
Elskedes  Hjerte  og  han  udfører  denne  sin  sidste  Pligt  efter  at  have 
henvendt  sine  Afskedsord  til  Nérestan  og  overdraget  ham  Omsorgen 
for  Zaires  Lig: 

Quitte  ces  lieux  sanglants]  remporte  en  ta  patrie 

Cet  ohjet  qiie  ma  rage  a  privé  de  la  vie. 

Ton  roi,  tous  les  chrétiens,  apprenant  tes  malheurs, 

N'en  parleront  jamais  sans  répandre  des  pieurs. 

Mais  si  la  vérité  par  toi  se  fait  connattre, 

En  défestant  mon  crime,  on  me  plaindra  peut-étre. 

Porte  aux  tiens  ce  poignard,  que  mon  bras  égaré 

A  plongé  dans  un  sein  qui  dut  m'étre  sacré; 

Dis  leur  que  jai  donné  la  mort  la  plus  affreuse 

A  la  plus  digne  femme.,  å  la  plus  vertueuse 

Dont  le  ciel  ait  forme  les  innocents  appas; 

Dis-leur  qu'å  ses  genoux  j'avais  mis  mes  Etats;  , 

Dis-leur  que  dans  son  sang  cette  main  s'est  plongée! 

Dis  que  je  Vadorais,  et  que  je  Vai  vengée*). 

Det  svage  Punkt  i  denne  Handling  er  det  ikke  vanskeligt  at 
faae  Øie  paa,  nemlig  at  hele  Indholdet  af  de  tre  sidste  Akter  hænger 
i  den  tynde  Traad ,  at  Hemmeligheden  ved  Zaires  Herkomst  ikke 
røbes  i  Utide:  et  eneste  Ord,  udtalt  paa  et  tidligere  Trin  af  den 
stadigt  stigende  Scenevirkning,  vil  tilintetgjøre  Begivenhedernes  videre 
Forløb.  Men  som  man  overhovedet  var  yant  og  villig  til  at  lukke  et 
Øie  til  for  en  enkelt  Mangel  i  Maskineriet,  naar  den  tragiske  Kon- 
vention ellers  overholdtes  i  de  traditionelle  Former,  saaledes  kunde 
man  saameget  lettere  glide  hen  over  et  svagt  Punkt  i  „Zaire",  fordi 
denne  Tragedie  ellers  saa  mægtigt  fængslede  Opmærksomheden  ved 
de  virkningsfulde  Modsætninger,  den  fremførte:  mellem  Religionens  og 
den  personlige  Lykkes  Krav,  mellem  Orientens  og  Vesterlandets  Tanke- 
gang, mellem  Østerlænderens  naturlige  Voldsomhed  og  hans  høimodige 


*)  Den  danske  Oversættelse  af  B.  J.  Lodde  er  for  sin  Tid  og  i  Betragt- 
ning af  de  meget  store  Vanskeligheder  ingenlunde  daarHg;  men  hvor  stivt 
dens  Vers  maatte  lyde  fra  vor  Scene  i  Modsætning  til  Originalens  flydende 
Fart,  vU  allerede  en  lille  Prøve  kunne  vise,  f.  Ex.  Gjengivelsen  af  disse 
Orosmans  Afskedsord: 

Fra  dette  Blod-Sted  gaa,  bring  til  dit  Land  tilbage 
den,  som  mit  Raseri  og  Grumbed  tog  afdage; 

din  Konge  og  med  ham  hver  Kristen  græde  maa, 
naar  de  om  al  din  Ve  skal  Underretning  faae; 
dog  skal  de  uden  Tvivl,  om  Du  vil  Sandbed  sige, 
fordømmende  min  Skyld,  beklage  mig  tillige. 

Bring  dine  denne  Dolk,  som  min  forvildte  Arm 
har  stødt  i  en  for  mig  saa  uskatteerlig  Barm. 
Siig  dem  den  Grusombed,  hvormed  jeg  bar  aflivet 
den  dydigste  Person,  som  Himlen  haver  givet 
uskyldig  Deiligbed;  siig  dem,  at  jeg  bar  lagt 
for  bendes  Fødder  ned  mit  Rige  og  mm  Magt; 
siig  dem,  at  denne  Haand  bar  dette  Mord  bedrevet, 
siig,  jeg  tilbad  Zayr',  siig  hun  er  hævnet  blevet. 

(Han  stikker  sig^). 

Brug  af  den  uindskrænkede  Magt,  der  er  lagt  i  hans  Haand.  Her 
var  store  Opgaver  for  Skuespillerne,  her  var  Anledning  til  at  udfolde 
Pragt  og  Afvexling  i  Kostumet,  her  var  Leilighed  til  glimrende  Dekla- 
mation. Hvad  Samtiden  ikke  kunde  have  Øre  for,  var  den  stærke 
Forskjel  mellem  den  kun  overfladisk  givne  Fremstilling  af  Skinsygen 
hos  Voltaire  og  dens  dybe  Begrundelse  hos  hans  shakspeareske  For- 
billede, var  fremdeles  det  trods  al  Sprogpragt  kølige  Udtryk  for  Kjær- 
ligheden, som  gjør  Zaires  og  Orosmans  Tale  konventionel  istedenfor  op- 
rindelig —  „Kjærlighedens Kancellistil",  somLessing  træffende  kalder  det.' 

Ogsaa  paa  den  danske  Scene  gjorde  „Zaire"  betydelig  Lykke 
med  Rose  og  Jfr.  Bøttger  i  Hovedrollerne;  femogtyve  Opførelser  ialt 
har  Tragedien  oplevet;  at  man  ved  et  Par  af  disse  lod  den  efterfølges 
af  Dominique  o.  Fl.s  Parodi  „De  fundne  Børn"  („Les  Enfans 
trouvés  OU  le  Sultan  poli  par  VAmour''^),  tyder  ikke  paa  nogen  grund- 
fæstet Smag  hos   Direktionen. 

Efter  at  vi  saaledes  i  et  enkelt  Exempel  have  belyst  den 
franske  Tragedie  noget  udførligere,  vil  det  være  overflødigt  at  gaa 
nærmere  ind  paa  Voltaires  andet  Arbeide  i  denne  Genre  „Merope" 
(der  kun  gaves  ni  Gange),  end  ved  at  bemærke,  at  Handlingen  her  er 
tagen  fra  de  klassiske  Heltesagn  og  dreier  sig  om  Dronning  Merope, 
der,  antagende  den  unge  Ægisthos  for  sin  Søns  Drabsmand,  er  paa 
Nippet  til  at  jage  Dolken  i  ham  og  kun  ved  et  rent  Tilfælde  i  yderste 
Øieblik  oplyses  om,  at  den  foregivne  Morder  just  er  den  for  død  ansete 
Søn,  hvorpaa  de  forene  sig  om  at  styrte  Usurpatoren  Poliphontes ,  der 
ved  Vold  og  Mord  har  røvet  Merope  Tronen  og  vil  tvinge  hende  til 
at  sætte  Lovlighedens  Stempel  paa  dette  Ran  ved  at  ægte  ham. 


Fra  det  spanske  og  det  italienske  Theater  omplante- 
des Calderon  og  Goldoni  paa  Dansk,  den  første  Forfatter 
med  sit  berømte  Skuespil  „Livet  er  en  Drøm"  („ia  vida  es 
sueno^)^  dog  ikke  i  direkte  Gjengivelse,  men  i  en  daarlig  Over- 
sættelse af  Boissys  franske  Bearbeidelse  „ia  vie  est  une  songe^] 
trods  den  Forvanskning,  Stykkets  oprindelige  Skjønhed  maatte 
blive  Gjenstand  for  ved  en  saadan  Overførelse,  var  dets  roman- 
tiske Trylleri  dog  stærkt  nok  til  at  tage  Sindene  fangen, 
især  da  den  sceniske  Udførelse  ydede  noget  Ualmindeligt  i 
Roses  Spil  som  Sigismund  og  Jfr.  Thielos  som  Estrella,  her 
kaldet  Sophronia.  Af  Goldoni  bragtes  sex  Komedier  til  Op- 
førelse, af  hvilke  de  fleste  erhvervede  sig  en  nogenlunde  fast 
Plads  paa  Repertoiret,  saaledes  Treaktsstykkerne  „Den  listige 
Enke"  („ia  Vcdova  scalfra''^),  „Den  kjærlige  Kone"  („iaftwowa 
Madre'^)j  „Cavaleren  og  Damen"  („//  cavaliere  e  la  dama''^) 
samt    Toaktskomedien     „Henrik,    som    tjener    to    Herrer" 


TTDSKE    KOMEDIER.  257 


(7?„  servitore  di  due  Padroni^)^  der  gjenoptoges  omtrent  hundrede 
Aar  efter,  1857,  i  en  ny  Oversættelse.  Goldonis  friske  Vid  og 
kjække  Karaktertegning  frembragte  paa  Scenen  en  Lystighed 
af  lignende  Art  som  den,  man  kjendte  fra  det  holbergske  Reper- 
toire, og  tiltalte  derfor  Ynderne  af  den  gamle  Komedie  som 
noget  med  deres  Smag  nær  Beslægtet,  paa  samme  Tid  som 
Italienerens  rørende  Skuespil  med  deres  stundom  lovlig  trivielle 
Pathos  faldt  i  det  Publikums  Smag,  der  hyldede  det  borgerlige 
Skuespil  som  Kunstens  høieste  Aabenbarelse.  —  Kun  for  Fuld- 
stændigheds Skyld  fortjener  det  at  anføres,  at  ogsaa  to  af  Meta- 
stasios  Operadigtninger,  nemlig  „Artaxerxes"  og  „Therni- 
stokles",  bleve  oversatte  paa  dansk  Prosa  —  den  første  af 
Holberg  —  derpaa  versificerede  i  tragisk  Metrum  og  indlemmede 
i  Tragedierepertoiret. 

Fra  Tydsk  var  det  endnu  fortrinsvis  G  ellert,  som 
overførtes  paa  vor  Scene,  skjøndt  hans  dramatiske  Digtning 
med  sin  utaalelig  trættende  Didaktik  næsten  ikke  fortjener  at 
nævnes  ved  Siden  af  den  Digtart,  der  har  gjort  hans  Navn 
udødeligt:  hans  Fabler.  Den  Popularitet,  disse  nød  i  alle  Sam- 
fundslag, saavelsom  den  ledende  Stilling,  den  leipzigske  Pro- 
fessor indtog  i  den  tydske  Litteratur,  har  vel  givet  Impulsen  til 
Oversættelsen  af  hans  fromme  Hyrdestykker  og  sletbyggede 
borgerlige  Komedier;  de  havde  ogsaa  deres  Publikum,  skjøndt 
de  ikke  opnaaede  noget  stort  Antal  Forestillinger,  det  hyppigst 
spillede,  Femaktsstykket  „Loddet  i  Lotteriet"  („Das  Loos  in 
der  Lotterie")  ialt  tolv,  det  mindst  heldige,  „Den  skinhellige 
Kone"  („Die  Betschwester"),  kun  tre  Gange.  De  vare  begge 
oversatte  af  B-ose,  som  ligeledes  bar  Skylden  for  Uhlichs 
ganske  værdiløse  Enaktskomedie  „Mohrens"  Indlemmelse  i 
Repertoiret,  hvor  det  dog  bragte  det  til  tolv  Opførelser.  I 
„Crispin  som  Fader",  Komedie  i  tre  Akter  af  Romanus, 
erhvervedes  imidlertid  den  Sjeldenhed,  som  et  godt  Theater- 
stykke  af  en  tydsk  Forfatter  endnu  dengang  var,  og  da  det  tilmed 
fik  en  aldeles  udmærket  Udførelse  i  den  gamle  lystige  Komedies 
Aand  af  Londemann,  Clementin  og  Hortulan,  vandt  det  stærkt 
Bifald.  Lessings  store  Navn  møder  os  første  Gang  1759, 
knyttet    til   Enaktskomedien    „Fruentimmerhaderen"    („Der 

Misogyn"),    en    Frugt  af  hans   Studier  i  den  græske  Komedie- 
skrivers Menanders  Efterladenskaber. 

Den  engelske  Litteratur  repræsenteredes  af  Richard 
S  te  el  e  (1672—1729),  hvis  solide  Femaktskomedie  „De  op- 
rigtige Elskere"  („T/<e  conscious  Lovers''^)  kom  frem  1761,  men 
faldt  saa  lidt  i  Smagen,  at  den  maatte  henlægges  efter  kun  tre 
Opførelser. 


Hvad  nu  det  nationale  Repertoire  angaaer,  da  løste 
Theatret  overfor  Holberg  en  lignende  Kraftopgave,  som  det 
havde  stillet  sig  overfor  Moliére:  det  føiede  til  de  fjorten  tid- 
ligere givne  Stykker  Indstuderingen  og  Opførelsen  af  hans 
øvrige  Repertoire,  ene  med  Undtagelse  af  „Den  forvandlede 
Brudgom",  som  først  i  vore  Dage  er  bleven  bragt  paa  Scenen; 
og  det  gjennemførte  dette  Arbeide  saa  flinkt,  at  det  med  Op- 
tagelsen af  „Den  Vægelsindede"  1758,  altsaa  ti  Aar  efter  Thea- 
trets  Aabning,  havde  indlemmet  de  enogtredive  holberg- 
ske Komedier  i  sit  Repertoire.  Derimod  gik  det  ikke  saa 
glat  med  at  skaffe  dem  alle  et  varigt  Hjem  paa  Scenen.  Nogle 
enkelte  vare  decideret  Publikums  Yndlingsstykker,  og  paa  dem 
sled  man  stærkt,  saasom  „Maskeraden"  og  „Julestuen",  „Jeppe 
paa  Bjerget",  „Den  Stundesløse"  og  „Plutus" ;  sidstnævnte 
Komedie  vandt,  efter  hvad  Holberg  selv  indrømmer,  væsentlig 
Behag  paa  Grund  af  dens  Udstyrelse  med  „adskillige  prægtige 
Præsentationer,  hvilke  fornøie  saavel  Sindet  som  Øinene". 
Andre  havde  man  ondt  ved  at  spille  op,  deriblandt  „Erasmus 
Montanus"  og  andre  af  de  bedre  Stykker.  Overhovedet  var 
Antallet  af  Holbergforestillinger  i  jevn  Tilbagegang  paa  Grund 
af  den  forandrede  Smagsretning.  I  de  første  fem  Aar  af  Perio- 
den kunde  der  mere  end  fyrretyve  Gange  hver  Saison  opføres 
holbergsk  Komedie;  derpaa  sank  Tallet  pludseligt  ned  til  ni  og 
holdt  sig  paa  et  Gjennemsnit  af  femten  i  Resten  af  Tidsrummet. 

Og  dog  vare  Holbergs  Komedier  endnu  det  eneste 
nævneværdige  originale  Repertoire,  Theatret  havde  at  byde  paa'; 
hvad  der  kom  frem  som  Forsøg  paa  dansk  Skuespildigtning, 
var  af  den  aller tarveligste  Art,  en  evneløs  Famlen,  der  aaben- 
barede  Mangel  paa  teknisk  Indsigt  i  samme  Grad  som  Fattigdom 

paa  Tanker.  Hvor  nøisom  i  sine  Fordringer  eller  hvor  ukulti- 
veret i  sin  Smag  man  var,  sees  bedst  af,  at  man  nedlod  sig  til 
at  optage  Paullis  i  Grønnegade  spillede  Makværk  „Den  seendes 
Blinde"  (S.  140).  Fru  von  Passows  dødfødte  Komedie  og 
Reerslevs  blodløse  Hyrdestykke  have  vi  allerede  tidligere  nævnet 
(S.  198  og  227).  I  den  sidste  Trediedel  af  Perioden  dukker  et 
Uhyre  af  en  Originalforfatter  frem  og  breder  sig  med  ikke 
mindre  end  sex  Femaktsskuespil :  Digterinden  Jfr.  Charlotte 
Dorothea  Biehl  (1731—88),  Gjenstand  for  megen  Beundring 
paa  Grund  af  sine  poetiske  Gaver  og  virksomt  fremhjulpen  af 
formaaende  Protektion,  saa  at  hendes  Lys  ingensinde  blev  sat 
under  en  Skjæppe,  men  skinnede  vidt  for  den  ganske  Menighed, 
„Søster  Dorthes"  Interesser  bevægede  sig  imellem  de  to  Poler: 
Theatret  og  den  fornemme  Verden,  og  de  støttede  hinanden 
paa  en  meget  form aalstj  enlig  Maade,  thi  hendes  litteraire 
Ry  og  dramatiske  Kundskaber  skaffede  hende  indflydelsesrige 
Forbindelser,  medens  disse  atter  styrkede  hendes  Anseelse  paa 
Skuepladsen  og  hos  Publikum.  Hun  havde  oversat  adskillige 
Stykker  for  Theatret  („Cenie",  „Landsbypoeten"  o.  fl.),  da  hendes 
beundrende  Veljmdere  formaaede  hende  til  at  gjøre  et  Forsøg 
med  original  dramatisk  Digtning.  Hun  mønstrede  den  vidtløftige 
fremmede  Litteratur,  hendes  udstrakte  Sprogkundskaber  havde 
gjort  hende  fortrolig  med,  for  at  finde  en  Karakter,  som  det 
kunde  lønne  sig  at  behandle;  da  hun  kom  til  Goldonis  „kjærlige 
Kone",  faldt  det  hende  ind  at  skabe  et  maskulint  Sidestykke  hertil, 
og  i  Løbet  af  fjorten  Dage  sammenskrev  hun  Femaktskomedien 
„Den  kjærlige  Mand",  der  blev  opført  1764  og  gjorde  megen 
Lykke.  Opmuntret  ved  dette  Held  oversvømmede  hun  nu  Skue- 
pladsen med  sine  Femaktsstykker:  17-65  „Haarkløveren",  „Den 
listige  Optrækkerske"  og  „Den  forelskede  Ven",  1768 
„Den  kjærlige  Datter"  og  „Den  Ædelmodige".  Noget 
stort  Antal  Forestillinger  opnaaede  disse  Komedier  vel  ikke, 
men  de  omgav  alligevel  Forfatterindens  Navn  med  megen  Glans, 
endog  i  Udlandet,  de  skjønne  Videnskabers  Selskab  gjorde  sig 
en  Ære  af  at  indlemme  dem  i  sine  Skrifter,  og  Regeringen 
hædrede    hende    med    en    aarlig   Pension    paa    200    Rdl.    „til   at 

fortsætte  hendes  Arbeider." 

Man  gjør  sig  ikke  let  nogen  Forestilling  om  disse  Skue- 
spils Tomhed  og  Tarvelighed.  Ikke  en  eneste  af  de  Egenskaber, 
der  fordres  til  en  god  Komedie,  findes  her:  hverken  Vid  eller 
Ynde,  hverken  Evne  til  at  give  Figurer  eller  Replik  er  blot  et 
svagt  Skjær  af  Livets  Farve,  ja  ikke  engang  den  simple  tekniske 
Færdighed,  som  fordres  til  at  bygge  en  naturlig  Scenegang. 
Karaktererne  vende  hele  Tiden  kun  den  ene  Side  mod  Til- 
skuerne, indtil  de  i  Omvendelsens  Øieblik  bogstaveligt  gjøre 
omkring  og  vise  en  hidtil  uanet  Revers  frem.  Deres  Tale  er 
den  mest  trættende  Trivialitet,  uden  et  Indfald,  der  kan  huskes, 
kun  Udtryk  for  et  skruet  Føleri  eller  en  afmægtig  Stræben  efter 
at  være  kjæk  og  aandrig.  Man  bør  kjende  dette  Replikskifte 
for  at  overbevise  sig  om,  hvilket  Svælg  der  skilte  Holberg  fra 
dem,  der  vilde  indtage  hans  Plads  og  afløse  hans  gammeldags 
Komik  med  et  nyt  Følelsens  Skuespil. 

„Den  kjærlige  Mand"  skildrer  et  Ægteskab,  hvor  den 
over  al  Maade  ædle  og  rettænkende  Ægtemand,  Leander,  med  Grlæde 
seer  sin  unge  Kone ,  Leonore ,  søge  Adspredelse  i  Selskabslivet ,  indtil 
det  pludseligt  gaaer  op  for  ham ,  at  der  kan  være  Fare  ved  denne 
Levevis,  hvorefter  han  bliver  ligesaa  fortvivlet,  som  han  før  var  tryg. 
For  at  føre  hende  tilbage  til  det  hjemlige  Liv,  sæbter  han  i  femte  Akt 
uventet  deres  lille  Barn  paa  hendes  Skjød,  hvilket  afstedkommer 
følgende  bevægelige  Ordskifte: 

Leander.  Værdiges  at  beskytte  og  ledsage  denne  lille 
Uskyldige,  som  Verdens  forfængelige  og  daarlige  Forlystelser  har  be- 
røvet sin  Moder.  Hun  overgiver  den  til  Betjenterne,  hvis  slette  Op- 
førsel og  onde  Exempel  udrydder  Dydens  Sæd  af  denne  uskyldige 
Sjæl.  Ja,  den  elskværdige  Moder  staaer  selv  paa  den  yderste  Kant 
af  Fordærvelsens  Klippe  ved  at  søge  sin  Lyksalighed  i  Verdens  farlige 
Omgang.  De  kan  redde  dem  begge,  thi  ved  at  antage  Dem  denne 
Ulyksalige,  fører  De  Moderen  tilbage  til  sine  Pligter.  Dersom  De 
altsaa  ikke  vil  gjøre  det  for  Deres  egen  Skyld ,  o !  saa  gjør  det  for 
den  rene  og  oprigtige  Kjærligheds  Skyld,  paa  hvilken  denne  lille  For- 
ladte er  et  Pant.  Grjør  det  for  en  Mands  Skyld,  som  elsker  Dem 
høiere  end  sig  selv,  og  som  ved  Deres  Afslag  vilde  blive  styrtet  i  den 
yderste  Fortvivlelse,  fordi  De  hersker  med  en  saa  uindskrænket  Magt 
over  hans  Sjæl ,  at  han  aldrig  kan  finde  Glæde  i  Nogen  uden  i  Dem . 
og  i  at  befordre  Deres  Lyksalighed. 

Leonore    (betragter  ham  og  Barnet  stiltiende). 

Leander.     Vil  min  Leonore  ikke  svare  mig? 

Leonore.  O!  hvad  kan  en  Ulykkelig  svare?  Jeg  indseer 
min  Vildfarelse  og  det  bundløse  Svælg  af  Elendigheder,  som  jeg  stod 
færdig  til    at   styrte   mig   udi.      Og   hvorledes   skulde  jeg   kunne   føre 

denne  lille  Uskyldige  paa  Dydens  rette  Vei,  jeg,  som  uden  at  tænke 
derpaa,  ja  uden  selv  at  vide  det,  var  kommen  paa  saa  farlig  en  Afvei. 
Jeg  behøver  selv  Bistand  og  en  fornuftig  Ledsager.  O  min  Leander! 
før  Du  os  begge,  vi  trænge  lige  høit  dertil;  thi  jeg  maa  med  Skam 
og  Smerte  bekjende,  at  jeg  uden  din  Hjælp  havde  været  forloren. 

Leander.  O  min  Leonore!  o  du  min  evig  elskede  Kone! 
hvor  sød  er  ikke  denne  Bevægelse  for  mit  Hjerte!  O  kom  i  din  lyk- 
salige Mands  Arme. 

Leonore.  Nei!  lad  mig  for  dine  Tødder  erholde  Forladelse  for 
min  Forseelse.  Min  Letsindighed  var  nær  bleven  en  Ulykke  for  os 
alle;  og  jeg  veed  intet  at  sige  til  mit  Forsvar  ^^ndtagen  dette,  at  jeg 
lod  mig  føre  bort  af  Daarlighedens  Strøm,  uden  at  mit  Hjerte,  var  last- 
værdigt; thi  det  har  aldrig  ladet  af  med  at  elske  dig,  og  midt  i  alle 
mine  falske  Fornøielser  sukkede  det  efter  min  Leander. 

Leander.  Det  har  jeg  aldrig  tvivlet  om  og  derfor  heller 
aldrig  søgt  at  sætte  Grænser  for  min  Leonore;  men  da  jeg  saae,  at 
hendes  Hjertes  Uskyldighed  tillukte  hendes  Øine  for  Faren  saavel  i 
Henseende  til  hendes  gode  Navn  og  Rygte  som  i  at  forsømme  de 
Pligter,  der  er  en  dydig  Kones  sande  Fornøielse,  saa  tog  jeg  min 
Tilflugt  til  dette  Middel  for  at  aabne  Øinene  paa  min  Allerkjæreste. 

Leon  or  e.  Med  hvilken  Foragt  anseer  jeg  ikke  nu  alle  de 
barnagtige  Forlystelser,  jeg  med  saadan  en  Begjærlighed  higede  efter! 
Men  trøst  dette  beængstede  Hjerte,  som  er  skamfuld  og  vaandefuld 
over  sin  Forblindelse.  Siig,  om  Du  endnu  kan  elske  Leonore,  siig, 
om  hendes  Daarligheder  ikke  har  berøvet  hende  din  Agt ;  siig,  om  det 
var  Andet  end  en  blot  Medynk  over  hende,  der  bevægede  dig  til  at 
drage  hende  fra  Fordærvelsens  Afgrund. 

Leander.  Det  er  den  ømmeste  og  heftigste  Kjærlighed,  som 
har  dreven  mig  til  det,  jeg  har  gjort;  og  ifald  min  Dyrebare  havde 
fremturet  i  sin  Forblindelse,  saa  havde  baade  min  og  hendes  Ære 
maattet  lide  derunder.  Men  med  al  den  Magt,  som  Æren  har  over 
mig,  saa  havde  den  ikke  beredt  mig  en  grueligere  Marter  end  den 
Kjærlighed,  som  jeg  ved  dette  Favnetag  forsikkrer  min  Leonore  at 
der  skal  brænde  i  mit  Hjerte,  saalænge  der  er  Liv  og  Aand  i  mig. 

(De  omfavne  hinanden). 

„Den  kjærlige  Datter",  som  næstefter  det  ovennævnte 
Stykke  gjorde  mest  Lykke  af  de  biehlske  Komedier,  er  skreven  ganske 
i  den  samme  Bedeman dsstil.  Den  dydige  Leonore,  som  paa  Grrund  af 
sin  Faders  ødelagte  Pengeforhold  maa  mødes  med  ham  i  al  Hemmelig- 
hed, lader  sig  af  denne  Grrund  Stykkets  fem  Akter  igjennem  med  ligefrem 
brægenbe  Lammefromhed  mishandle  og  udskjælde  af  sin  gjerrige  Mand, 
som  beskylder  hende  for  Ægteskabsbrud  og  Tyveri,  medens  hendes 
Broders  uforskammede  Haan  og  frække  Sigtelser  yderligere  forbittre 
hende  Livet,  indtil  sluttelig  Alt  opklares  og  den  sidstnævnte  Slyngel 
dybtangrende  forvandles  til  et  ædelt  Menneske,  medens  Lønnen  for  al 
Leonores  Opoffrelse  bliver  det  fortsatte  Samliv  med  hendes  brutale 
Mand.     Har    det    foregaaende    Citat    viist   os    Prøver    paa  Jfr.   Biehls 

rørende  Stil,  kan  et  Uddrag  af  en  Samtale  mellem  Broder  og  Søster  i 
dette  Stykke  illustrere  hendes  fine  Vid  og  diskrete  Karaktertegning. 

Leander.  Men  hvor  i  al  Verden  kunde  Du  ogsaa  komme 
paa  det  Indfald  at  have  en  Galan  uden  din  Piges  Vidende?  Det  er 
jo  tvertimod  alle  Reglerne,  og  det  kunde  Du  jo  let  slutte,  at  det 
maatte  gaa  galt.  Dog,  det  vil  jeg  ikke  tale  mere  om;  men  at  Du, 
som  er  saa  smuk  og  behagelig,  betaler  dine  Elskere,  da  Andre,  som 
ikke  nær  kan  lignes  ved  dig,  berige  deres  Mænd,  Børn,  Brødre  og 
Fættere  indtil  tiende  Led,  det  kan  jeg  aldrig  tilgive  dig.  For  en 
Ufærd!  Er  et  Ansigt  som  dette  skabt  til  at  betale  Elskere? 

Leonore.  Og  hvor  kan  Du  være  saa  følesløs  ved  alt  det, 
jeg  lider?  Jeg  har  ingen  Fader,  som  kan  tage  sig  min  Sag  an,  og 
Du,  som  efter  ham  skulde  være  mit  Forsvar,  Du  kan  ikke  alene  se 
paa,  at  jeg  bliver  ilde  begegnet,  men  endog  forøge  mine  Lidelser  ved 
dine  Spottegloser. 

Leander.  Nei,  mit  Barn!  deri  gjør  Du  mig  saamænd  Uret; 
det  er  langt  fra  mig  at  spotte  dig.  Jeg  finder,  at  Du  har  gjort  ganske 
Ret  i  Hovedsagen;  thi  det  var  naragtigt  at  holde  slig  en  Karl  som 
din  Mand  med  Love.  Men  hvad  Maaden  angaaer,  da  er  Du  skeiet  ud 
fra  den  almindelige  Brug,  hvilket  jeg  maa  tilskrive  din  Uvidenhed  om 
Levemaaden. 

Leonore.  Bliv  kun  ved,  Leander!  lad  mig  udstaa  den  For- 
virring, som  Du  selv  ved  din  Letsindighed  fortjener;  og  siden  jeg  ikke 
har  Aarsag  at  skamme  mig  ved  min  egen  Opførsel,  saa  bring  mig  der- 
til ved  din. 

Leander.  Ja,  der  er  lidet  forseet  paa  min  Side,  det  maa 
jeg  selv  tilstaa;  men  det  kan  endnu  oprettes.  Jeg  burde  have  bragt 
dig  i  bedre  Bekjendtskab,  og  det  baade  for  din  og  min  Skyld;  thi  at 
skaffe  Folk  Adgang  til  en  smuk  Kone  er  et  sikkert  Middel  til  at 
erhverve  sig  Venner. 

Leonore.  Vanartige  Broder!  Er  dit  Hjerte  nedrigt  nok  til 
at  kjøbe  dig  Venner  med  din  Søsters  Vanære,  saa  forskaan  mine  Øren 
med  saa  skammelige  Ting! 

Leander.  Ei,  din  lille  Tosse!  lad  nu  dette  alvorlige  Væsen 
fare.  Det  har  længe  nok  paalagt  mig  en  vis  Ærbødighed,  som,  sandt 
at  sige,  faldt  mig  meget  kjedsommelig.  Nu  kjender  vi  jo  hinanden, 
og  siden  din  paatagne  strenge  Dyd  ikke  mere  kan  være  til  Hinder  i 
vores  Fortrolighed,  saa  lad  os  indgaa  et  Forbund  med  hverandre.  Jeg 
skal  ved  alle  Leiligheder  være  dig  behjælpelig  i  dine  Kjærlighedssager, 
naar  Du  vil  gjøre  det  Samme  imod  mig.  Hvad  tykkes  dig  om  dette 
Forslag?  Kan  der  være  noget  Behageligere  end  saaledes  at  betro  hin- 
anden sine  smaa  Skrøbeligheder? 

Leonore.  Min  Sjæl  foragter  dig  og  dine  Forslag  saa  høit, 
at  jeg  herefter  vil  blues  ved  at  kaldes  din  Søster.  Mit  Hjerte  er  ube- 
smittet, ihvor  mistænkelig  end  min  Opførsel  kan  synes,  og  det  er  mig 
Trøst  nok,  at  jeg  ikke  har  foretaget  mig  Andet  end  det,  som  Pligt  og 
Dyd  befalede  mig.  ^"""  ^""  "'*'• 

Længe  fik  Jfr.  Biehl  ikke  Lov  til  at  være.  i  nantastet  Besid- 
delse af  sine  dramatiske  Laurbær.  Allerede  1772  betegnede  Rosen- 
stand-Goiskes  „Journal"  hendes  Mesterstykke  „Den  kjærlige  Mand" 
som  en  „kjedsommelig,  trættende  og  søvnagtig"  Komedie  og  belærte 
hende  om,  at  Skuepladsen  „skal  udrette  Forbedring  i  Sæderne  ved 
Handlinger  og  ei  ved  Prædikener." 

Sammen  med  Jfr.  Biehls  „Kjærlige  Datter'*  konkurrerede 
Peder  Topp  Wandails  Femaktskomedie  „Stedmoderen" 
til  den  Pris,  Selskabet  for  de  skjønne  Videnskaber  havde  udsat 
for  det  bedste  Skuespil.  Jfr.  Biehl  blev  den  Vindende  hos 
Selskabet,  men  Publikum  foretrak  Wandalis  Stykke,  der  blev 
opført  dobbelt  saamange  Gange  som  Medbeilerindens  og  ogsaa 
baade  er  livligere  og  friskere  end  hendes,  skjøndt  det  er  et 
Grædestykke  af  det  reneste  Vand,  fuldt  af  de  ædleste  Følelser, 
de  overmenneskeligste  Opoffrelser  og  de  engleligste  Karakterer, 
samlede  om  en  Stedmoder,  der  udsætter  sig  for  Savn  og  Mis- 
kjendelse  for  at  værne  sin  Stedsøn  imod  hans  Faders  Vrede  i 
Anledning  af  Sønnens  egenraadigt  indgaaede  Ægteskab.  „Den 
dramatiske  Journal"  roser  Stykket,  men  mener  dog,  at  „det  er 
for  meget  opfyldt  med  Komplimenter",  en  Bemærkning,  der 
unegtelig  ikke  savner  Grund.  Man  læse  f.  Ex,  følgende  Replik- 
skifte og  dømme  saa  om  Vanskeligheden  for  Skuespillerne  ved 
at  yde  en  naturlig  og  frit  bevæget  Aktion  paa  Grundlag  af  saa- 
danne  Tirader: 

Leander,  Tillad  mig,  allerkjæreste  Moder,  at  jeg  fremstiller 
Dem  en  af  de  kjæreste  Personer,  jeg  har  paa  Jorden  .  .  .  De  seer  her 
min  Climene,  min  kjære  Kone.  Hun  veed,  hvad  hun  er  Dem  skyldig, 
og  hendes  Hjerte  er  bered  at  forene  sig  med  mit  for  at  udøse  vores 
Taksigelse. 

Leonore.  Det  fornøier  mig  meget,  Madame,  at  jeg  endelig 
er  saa  lykkelig  at  lære  at  kjende  min  Sønnekone.  De  kan  være  vis 
paa,  at  jeg  tilforn  har  agtet  Dem  høit  alene  af  det,  Andre  saavelsom 
Leander  har  sagt  mig  om  Dem  ...  og  jeg  tvivler  ikke  paa,  at  jeg  jo 
nu  maa  agte  og  elske  Dem  høiere,  da  jeg  selv  kommer  i  Stand  at 
dømme  om  Deres  personlige  Fortjenester. 

Climene.  Naadige  Frue!  Den  Ære,  De  beviser  mig,  er  saa 
stor,  at  jeg  ikke  veed,  hvorledes  jeg  skal  gjengjælde  den,  uden  De 
vil  være  fornøiet  med  et  taknemligt  Hjerte,  som  ikke  før  Døden  skal 
aflade  at  erindre  sig,  hvad  det  er  Dem  skyldig  .  .  . 

Leonore.  Jeg  tvivler  aldeles  ikke  paa,  at  jeg  jo  hver  Dag 
vil  faae  ny  Anledning  til  at  glæde  mig  over  min  Svigerdatter. 

C  limene.  Ak,  naadige  Frue,  hvor  lyksalig  vilde  jeg  ikke 
agte  mig,  dersom  jeg  i  mindste  Maade  kunde  gjøre  mig  Deres  Godhed 
værdig!  denne  Godhed,  som  opfylder  mit  Hjerte  med  saameget  større 
Glæde,  saasom  jeg  i  det  ØiebUk,  De  kom,  ikke  ventede  den;  thi  da 
fik  jeg  først  at  vide,  at  jeg,  skjøndt  uskyldig  og  uvidende,  har  været 
Aarsag  til  en  ulykkelig  Uenighed  imellem  en  Fader  og  en  Søn,  hvilke 
De  elsker  .  .  .  Hvilken  Tidende !  .  .  .  uagtet  de  Forsikkringer,  min  Mand 
gav  mig  om  Deres  ædle  Hjerte,  saa  skjælvede  jeg  dog  ved  at  se  Dem; 
ja  naadige  Frue,  jeg  frygtede  for  Bebreidelser ,  og,  med  Deres  Til- 
ladelse, jeg  ventede  .  .  .  neppe  en  høflig  . .  .  men  aldeles  ingen  kjærlig 
Velkomst,  saa  min  Frygt  visselig  havde  drevet  mig  herfra  uden  at 
lade  mig  nyde  den  Ære,  at  opvarte  Dem,  dersom  De  ikke  i  det  Samme 
var  kommen. 

Leonore.  I  Sandhed,  Madame!  Deres  Oprigtighed  indtager 
mig.  Men  jeg  beder  Dem,  tro  ikke,  at  jeg  kunde  være  saa  uretfærdig 
at  forekaste  Dem  Noget,  hvori  jeg  vidste  De  ikke  var  skyldig  o.  s.  v. 

Repertoirets  Forsyning  med  Nyheder  var  meget  skiftende 
Kaar  underkastet;  medens  der  i  Periodens  Begyndelse  var  Sai- 
soner,  da  der  bragtes  tolv  til  femten  nye  Stykker  paa  Scenen, 
sakkede  man  i  Slutningen  afTreserne  saaledes  af,  at  man  nøledes 
med  to  å  tre  Nyheder  i  Spilleaaret,  ja  den  nittende  Saison  fra 
Oktbr.  66  til  ind  i  Juli  67  forløb  endogsaa,  uden  at  et  eneste 
nyt  Stykke  bragtes  frem. 

Det  var  for  en  Del  Konkurrencen  i  Periodens  Begyndelse, 
der  ansporede  det  danske  Theater  til  forøget  Virksomhed,  thi 
Side  om  Side  med  det  beilede  en  anden  Kunst  til  Publikums 
Yndest:  den  franske  Trup,  der  havde  faaet  Theatret  paa  Char- 
lottenborg overladt  efter  den  italienske  Operas  Bortreise.  Den 
benyttede  dette  Lokale,  indtil  dets  Omdannelse  til  Maler- 
akademi 1763. 

En  mere  generende  Eival  blev  dog  Italienerne.  Alle- 
rede 1752  var  der  paany  blevet  indkaldt  et  Operaselskab,  som 
til  stor  Skade  for  de  danske  Komediers  regelmæssige  Gang  fik 
Lov  at  benytte  selve  Theatret  paa  Kongensnytorv  som  Skue- 
plads, først  uden  Vederlag,  senere  mod  en  ganske  ubetydelig 
Leie,  som  dog  ikke  blev  betalt  for  den  sidste  Saison  1755 — 56, 
de  Direkteuren  gik  fallit  og  Selskabet  opløstes.  Det  store  Publi- 
kum kunde  denne  i  Form  og  Indhold  lige  fremmede  Kunst  ikke 
vinde  for  sig,  men  den  skadede  ikke  desmindre  den  danske 
Skueplads  ved  at  unddrage  den  Hoffets  og  den  fornemme  Verdens 

Støtte,  og  den  efterlod  den  i  Arv  et  Par  Personligheder,  som 
kom  til  at  gribe  ind  i  dens  Tilværelse  ikke  just  paa  den  heldig- 
ste Maade,  Tilbage  blev  nemlig  Truppens  Kapelmester,  den 
unge  Komponist  Guiseppe  Sar  ti,  en  meget  dygtig  Musiker 
med  et  dannet,  indtagende  Væsen;  han  blev  udnævnt  til  kongelig 
Kapelmester  istedetfor  Scalabrini,  som  pensioneredes,  medens 
det  italienske  Selskabs  første  Danser  Antonio  Como  blev 
ansat  som  Balletmester  og  hans  Kone  Anna  Como  som  første 
Danserinde  —  Længe  kunde  Frederik  den  Femte  dog  ikke  und- 
være sin  theatralske  Yndlingsfornøielse,  og  allerede  1768  begyndte 
et  nyt  Operaselskab  sin  Saison  i  den  danske  Komedies  Hus. 
Det  var  en  ret  tarvelig  Trup  under  Ledelse  af  Jfr.  Marianna 
Galeotti,  men  den  forstod  ikke  desmindre  at  sætte  sig  fast  i 
Hoffets  Gunst  og  endogsaa  at  sammenknytte  sig  med  det  danske 
Theater  paa  en  for  dettes  Drift  skjæbnes vanger  Maade.  Da  dets 
finansielle  Status  nemlig  mod  Slutningen  af  Saisonen  1760 — 61 
var  saa  mislig,  at  Selskabets  Opløsning  lod  sig  forudse,  inter- 
venerede Direktricens  Landsmænd  Sarti  og  Mad.  Como  til  Fordel  for 
hende,  den  Første  ved  Hoffet,  hvor  hans  fine  Omgangsvæsen  og 
mange  Talenter  havde  gjort  ham  meget  afholdt,  den  Sidste  hos 
den  ene  af  Theatrets  Direkteurer,  den  tidligere  (S.  213)  nævnte 
Viceborgmester  Fædder,  hvis  Elskerinde  hun  var,  og  det  lykkedes 
deres  samlede  Bestræbelser  med  Støtte  af  det  diplomatiske  Korps 
og  den  øvrige  fine  Verden  at  faae  den  S.  214  omtalte  beklagelige 
Ordning  istand,  ifølge  hvilken  den  italienske  Opera  blev  forenet 
med  det  danske  Skuespil  under  en  fælles  Direktion,  altsaa  hen- 
lagt under  Magistratsstyreisen  med  Tiltrædelse  af  en  fornem 
Hofembedsmand.  Kongens  i  denne  Anledning  forhøiede  Til- 
skud blev  for  Størstedelen  et  Rov  for  Italienerne:  Sarti  og 
Ægteparret  Como  fik  deres  Gager  forhøiede,  Sangerne  fik  fast 
Engagement,  og  Resten  medgik  til  det  forøgede  Orkester,  ikke 
at  tale  om  at  Operaens  prægtige  Udstyr  stadigt  maatte  sluge 
Broderparten  af  det  fælles  Budget,  samtidigt  med  at  dens  Evne 
til  at  fylde  Huset  vedblev  at  være  betydeligt  ringere  end  den 
danske  Komedies.  Allerede  tre  Aar  efter  den  nye  Ordnings 
Indførelse  havde  Operaen  bragt  Theatrets  Status  i  en  saa  mislig 
Forfatning,  at  Direktionen  saae  dets  Undergang  for  Øie,  hvis 
Samarbeidet    skulde    fortsættes    paa    vante    Vis;    hvor    alvorhg 

Situationen  var,  sees  bedst  af  den  talende  Omstændighed,  at 
selv  von  der  Ltihe,  der  nødigst  af  x'^lt  vilde  gjøre  Hoffet  imod, 
var  med  til  at  underskrive  en  Besværing  over  „Operaens  store 
Bekostelighed,  som  aarsagede,  at  Komediehuskassen  altid  var  saa- 
dan  i  Betryk,  at  der  maatte  gjøres  Laan,  som  ingen  Udvei  saaes 
til  at  betale,  men  med  hver  Dag  gav  at  befrygte,  at  Komedierne 
hvorvel  Penge  kom  ind  og  Publikum  viste  sin  gout  og  Lyst  at 
være  for  dem,  skulde  gaa  tilgrunde,  hvorved  da  og  Operaen 
maatte  cessere,  saasom  den  aldrig  skulde  kunne  bestaa  af  sig 
selv.  Hvis  Aarsag  Direktionen  maatte  driste  sig  til  at  mene,  at 
det  var  tjenligt  for  Komediernes  Fremtarv,  om  bemeldte  Opera 
blev  nedlagt."  Denne  Tanke  kom  Overhofmarechallatet  meget 
overraskende,  men  det  maatte  falde  tilføie  for  de  tvingende 
Argumenter,  da  Direktionen  tilbød  ved  Hjælp  af  de  daglige 
Regnskaber  at  bevise,  at  siden  Kongen  paa  Grund  af  sin  Svage- 
lighed ikke  mere  som  hidtil  favoriserede  Operaforestillingerne 
med  sit  Besøg,  stod  næsten  alle  første  Etages  Loger  ledige, 
medens  „Folk  ved  mange  Leiligheder  stormer  til  de  bedste  danske 
Coiaeåie- Pr cesentati oner ,  hvilket  er  meget  rart  (o:  sjeldent)  ved 
Operaerne,  hvortil  aldrig  sees  alle  Bænke  besatte,  fordi  Borger- 
folk og  Menigmand  ikke  besynderligt  agter  musiqven^  naar  der 
synges  og  ageres  paa  et  Maal,  som  de  ei  forstaaer,  da  de  au 
contraire  mere  og  mere  finder  Fomøielse  i  gode  Actioner  af  det, 
som  de  danske  Acteurer  kunne  executere  saavel  af  versioner  fra 
fremmede  Tungemaal  som  af  vores  egne  gamle  Comedier."  For 
disse  Forestillinger  gav  Kongen  efter,  saameget  mere  som  han 
derved  kunde  inddrage  det  yderligere  Tilskud,  Theatret  havde 
oppebaaret  for  tillige  at  være  Operascene ,  og  med  Udgangen 
af  Saisonen  1763—64  slap  Skuespillet  saaledes  den  Klods  om 
Benet,  der  hidtil  havde  hemmet  dets  Gang;  men  i  Forrent- 
ningen af  den  forøgede  Gjæld,  i  Lønningen  af  et  større  Orkester, 
som  Publikum  nu  var  blevet  fortroligt  med,  i  Anskaffelsen  af 
det  rigere  Udstyr,  som  Operaens  Dekorationer,  Dragter  og 
Maskineri  havde  vænnet  Folk  til  at  kræve,  beholdt  Theatret 
længe  Mindelser  fra  den  Tid,  da  det  imod  sin  Villie  maatte 
huse  den  fordringsfulde  fremmede  Gjæst. 

Under  Paavirkning  af  Italienerne  fremspirede   der  i  det 
danske  Repertoire   en   spæd   og  farveløs  lille  Blomst,   som  ikke 

kom  til  at  leve  noget  langt  Liv  og  følgelig  heller  ikke  fik  nogen 
Betydning  for  Theatret:  Intermezzo -Digtningen.  Datidens 
Operaer  vare  gjennemgaaende  i  den  pathetiske  Stil,  omhandlende 
Guders  og  høie  Heltes  Fata,  men  som  komisk  Krydderi  gaves 
ofte  efter  Sangtragediens  anden  Akt  et  burlesk  musikalsk 
Mellemspil,  i  hvilket  to  Personer  mødtes  i  en  enkelt  Situation, 
som  de  udtømte  under  Opbydelsen  af  alle  de  mulige  Løier,  de 
kunde  finde  paa.  Denne  Genre  blev  tidligt  indfort  paa  vor 
Scene,  idet  Direktionen  mente,  at  den  vilde  vise  sig  som  et 
udmærket  Trækmiddel,  den  lod  derfor  Scalabrini  dirigere  og 
hans  Kone  sammen  med  en  italiensk  Buffo  udføre  en  Række 
saadanne  Litermezzi,  som  ogsaa  til  en  Tid  faldt  i  Publikums 
Smag,  hvorvel  dette  ikke  forstod  et  Ord  af  Replikskiftet,  men 
maatte  holde  sig  til  de  haandgribelige  Pudsigheder,  medens  de 
finere  Tilskuere  i  disse  Sangdialoger  fandt  en  Slags  Erstatning 
for  den  italienske  Opera,  naar  en  saadan  ikke  havdes.  Det 
varede  imidlertid  kun  ganske  faa  Saisoner,  inden  man  fandt 
Intermezzo- Genren  triviel,  dels  fordi  hvert  enkelt  af  disse  Smaa- 
stykker  gjentoges  for  hyppigt,  dels  fordi  Repertoirets  Løier 
ikke  vare  saa  afvexlende  som  de  skiftende  Titler,  bag  hvilke 
deres  Ensformighed  søgte  at  skjule  sig.  Da  fandt  Normanden 
Niels  Krog  Bredal  (1733—78)  paa  at  variere  Genren  ved  at 
tilbyde  Theatret  danske  Intermezzer  af  eget  Fabrikat.  1768 
opførtes  under  meget  Bifald  den  første  af  disse  Digtninger: 
„Den  tvivlraadige  Hyrde  eller  Den  vovelige  Prøve,  et 
Original-Syngespil  i  tvende  Afhandlinger,  indrettet  som  en 
Intermezzo."  Der  gjøres  i  Fortalen  opmærksom  paa,  at  det 
ikke  er  Italienernes  komiske,  men  derimod  deres  pastorale  Stil, 
Forfatteren  har  søgt  at  efterligne,  tildels  fordi  der  til  hin  „ud- 
kræves en  større  Færdighed  for  de  spillende  Personer."  Den 
samme  Stil  er  vedligeholdt  i  Bredals  følgende  Intermezzer 
„Den  lykkelige  Hververe"  og  „Det  kræsne  Val",  hvor- 
imod han  i  „Beileren  efter  Moden  eller  Den  romanske 
Jomfru"  indlagde  nogle  burleske  pantomimiske  Scener  med  en 
gammel  Mand,  der  skal  lære  at  danse  og  fægte.  Dialogen  er 
recitativisk  med  indstrøede  Arier;  Musiken  til  disse  var  for 
Størstedelen  tagen  af  Sartis  Operaer,  medens  Recitativerne  kom- 
poneredes af  Joh.  Chr.  Kleen. 

For  at  faae  en  Forestilling  om  deiiue  dramatiske  Genre  er  det 
tilstrækkeligt  at  kaste  et  Blik  paa  et  enkelt  Intermezzo,  f.  Ex.  det 
hyppigst  spillede:  „Den  lykkelige  Hververe".  Krigen  er  endt, 
og  Proculus  skal  efter  tolv  Aars  Fraværelse  vende  tilbage  til  sit 
Hjem.  Han  er  spændt  paa  at  erfare,  om  lians  Livia  elsker  ham  endnu. 
En  Taterdreng,  som  tigger  hos  ham,  giver  han  en  Skjærv  og  lader 
sig  til  Gjengjæ.ld  spaa,  men  da  han  af  Drengens  Yttring  om  „hans 
Kones"  Troskab  mærker,  at  han  udgiver  sig  for  Spaamand  uden  at 
være  det,  tager  han  ham  til  Soldat.  Livias  Broder  Arcas  og  Proculus' 
Søster  Ful  via  optræ.de  nu  og  lede  efter  den  fra  Hjemmet  forsvundne 
Livia.  Da  Proculus  hører  om  hendes  Flugt,  fortvivler  han,  men  kommer 
strax  efter  i  den  syvende  Himmel  ved  at  opdage,  at  den  nyerhvervede 
Soldat,  den  forrige  Taterdreng,  ikke  er  nogen  Anden  end  hans  Livia. 
Det  er  hele  Handlingen.  Ved  Arierne  maa  vi  dvæle  et  Øieblik ,  fordi 
de  give  os  Nøglen  til  Wessels  senere  Satire.     Arcas  synger: 


Lygtemandens  Lys  bedrager; 
vil  man  paa  dens  Gjensti  blive, 
den  os  uformærkt  ledsager 
til  Morads  og  vildsom  Krat. 


Haabet  synes  tidt  at  give 
mangen  Gjenvei  til  vor  Lykke, 
som  vort  Haab  just  skal  forrykke 
og  gjør  Haabets  Dag  til  Nat. 


Fulvia  giver  sine  Følelser  Luft  i  følgende  Betragtning: 


En  Sømand  ei  forsager, 
naar  Stormen  heftigst  truer; 
ban  vel  for  Skibbrud  gruer; 
men  Synet  af  de  Strande, 
hvortil  han  snart  skal  lande, 


hans  Angest  lette  kan. 
Dog  Haabet  tidt  bedrager, 
han  maa  skibbruden  strande 
og  med  Livsfare  lande 
paa  den  forønskte  Strand. 


Et  ganske  vellykket  Exemplar  af  Arten    er  ogsaa  denne  Arie  af 
kræsne  Val" : 


,Det 


Vi  maa  med  Rette  grue 
for  Tordenstraalens  Lue, 
naar  den  nedriver  Hytter 
og  Træerne  bortflytter, 
vi  veed  ei,  hvad  den  nytter, 
da  den  dog  Nytte  har. 


Halvmodne  Ax  oprykkes, 
og  Bondens  Haab  mislykkes. 
Den  stolte  Eg  selv  vakler 
for  disse  Himmelfakler; 
men  de  den  Trøst  os  giver, 
at  Luften  renset  bliver, 


som  ellers  giftig  var. 


Det  danske  Syngespil,  som  Bredal  blev  Skaberen  af, 
er  i  formel  Henseende  næsten  ganske  af  samme  Støbning  som 
hans  Intermezzer:  Forskjellen  er  mest  af  kvantitativ  Art,  thi 
ogsaa  Emnevalget  kunde  passe  ligesaa  godt  for  den  ene  som 
for   den   anden   Genre.     I  Løbet   af  1756   skrev  han  det  treakts 

Syngespil  „Gram  og  Signe"  til  Melodier  af  Sartiske  Komposi- 
tioner og  lod  det  i  Februar  det  følgende  Aar  udføre  af  Studenter, 
med  Assistance  af  den  tidligere  Skuespillerinde  Fru  von  Passow, 
i  sin  og  Caspar  Peter  Rothes  fælles  Bolig  paa  Hjørnet  af  Bro- 
lægger- og  Knabrostræde ,  hvor  der  i  den  Anledning  havde 
samlet  sig  et  meget  elegant  indbudt  Publikum  med  Kongens 
Svoger  Hertugen  af  Sachsen-Hildburghausen  i  Spidsen.  Op- 
førelsen gjorde  megen  Lykke ,  den  blev  gjentagen  og  affødte 
nogle  Uger  efter  et  nyt  Syngespil  i  to  Akter  „Eremiten",  som 
paa  Kongens  Fødselsdag  den  31.  Marts  og  et  Par  Gange  senere 
blev  spillet  ligeledes  af  Dilettanter  og  vandt  saameget  Bifald, 
at  Theatret  i  Betragtning  af  den  Fortjeneste,  Bredal  imidlertid 
havde  indlagt  sig  ved  Intermezzet  „Den  tvivlraadige  Hyrde", 
sikkrede  sig  det  indtil  Vammelhed  loyale  Syngespil  til  Fest- 
forestillingen paa  den  næste  kongelige  Fødselsdag  1758.  Ogsaa 
„Eremitten"  er  skreven  til  laant  Musik,  og  Forfatteren  peger 
i  Fortalen  paa  de  ubestrideligt  store  Vanskeligheder,  der  ere 
forbundne  med  en  saadan  Textdigtning.  „I  en  og  den  samme 
Arie  siger  han  —  kan  tidt  og  ofte  en  Mening,  et  Par  Ord,  en 
halv  Linie  igjentages  hele  Snese  Gange,  men  den  tiende  Gang 
kommer  den  rent  forkert,  saa  at  man  er  nødt  til  igjen  at  be- 
gynde paany  og  gjøre  den  hele  Strofe  om."  Endnu  et  andet 
generende  Hensyn  var  der  at  tage,  nemlig  at  „lave  det  saa,  at 
alle  de  Steder,  hvor  en  Stavelse  længe  skal  udholdes,  eller  hvor 
de  saakaldte  Roulader,  Cadencer  o.  s.  v.  indfalder,  samme  altid 
komme  til  at  staa  paa  et  A  som  den  bekvemmeste  selvlydende 
Bogstav,  efter  de  for  Syngestemmen  fastsatte  Regler."  Det 
maatte  unegteUgt  være  et  Slid  at  forfatte  en  Libretto  paa  saa- 
danne  Vilkaar;  men  Bredal  fik  da  ogsaa  sin  Møie  betalt,  da 
Regeringen  udnævnte  ham  til  —  Viceborgemester  i  Trondhjem. 
—  Ogsaa  C.  A.  Thi  el  o.  Skuepladsens  Stifter  og  nu  dens  Pen- 
sionist, forøgede  dens  musikalske  Repertoire  med  sit  Enakts- 
Syngespil  „Det  ubekj endte  Land,  en  ny  heroisk  musikalsk 
Comedie  i  Vers",  opført  1768.  Men  saavel  de  nævnte  Sangspil 
som  Jubilæumsstykket  „Geniernes  Fest"  af  Niels  Prahl, 
Musik  af  Scalabrini,  opført  i  Anledning  af  Souverainetetens 
Hundredaarsfest  i  Oktbr.  1760  og  udstyret  med  stor  Pragt,  godt- 

gjorde  foreløbigt  ikke  Andet,  end  at  Theatret  endnu  manglede 
Kræfter  til  Udførelsen  af  denne  Genre  og  Publikum  Smag  for 
dens  .Eiendommelighed. 


Solodanserinde  i  græsk  Kostume  c.  1750. 

Efter  Adolphe  JuUiens  »Histoire  du 


Stillede  man  saaledes  for  stort  et  Krav  til  de  danske 
Akteurer  ved  at  fordre  musikalske  Ydelser  af  dem,  saa  gik  rrian 
vel  endnu  mere  udenfor  deres  oprindelige  Bestemmelse  og 
Anlæg  ved   at  forlange   deres  Medvirkning  i  Balletten,    hvor 

Personalet  ligefra  E-ose  og  Jfr.  Bøttger  ned  til  Souffleuren 
maatte  gjøre  Figuranttj eneste  som  Folie  for  udenlandske  Solo- 
dansere,   der   engageredes  for  at  skaffe  Afvexling  i  Repertoiret 


Costume  au  Théatre«. 


Solodanser  i  græsk  Kostume  c.  1750. 

Paris.  1880. 


Og  en  større  Indtægt  i  Kassen,  i  hvilken  sidste  Henseende 
Direktionen  dog  forregnede  sig,  eftersom  de  høie  Lønninger  og 
det  kostbare  Udstyr,  Balletten  krævede,  frembragte  et  Minus, 
hvor  man  havde  ventet  et  Plus. 

Fra  den  italienske  Opera  arvede  Theatret,  som  tidligere 
omtalt,  sin  første  Balletmester  Como,  hvis  Tiltrædelse  gav 
Signalet  til  en  Sj^-vaarskrig  med  mange  forargelige  Episoder. 
Hans  Hverv  var  at  komponere,  indstudere  og  selv  deltage  i 
Udførelsen  af  Balletter,  men  ved  dette  Ord  maa  vi  ikke  tænke 
paa  en  saadan  mimisk  fremstillet,  Dansen  motiverende  Handling, 
som  en  langt  senere  Tids  Kunst  har  lært  os  at  kjende.  Datidens. 
Balletter  vare  langt  beskednere  af  Dimension  og  mindre  sammen- 
satte af  Indhold ,  snarest  svarende  til ,  hvad  det  koreografiske 
Sprog  nu  betegner  som  „Entrée"  eller  „Divertissement".  Alle- 
rede Navnene  paa  nogle  af  Comos  Kompositioner  antj'-de  dette: 
„Amagerne",  „Spanierne",  „Skomagerne"  „Skolemesteren",  „De 
artige  Bønder  og  Bønderpiger",  „Daarekisten ,  dekoreret  med 
Alt,  hvad  i  et  saadant  Hospital  findes,  med  sin  Koncert  og  Final, 
hvori  Enhver  paa  en  besynderlig  Maade  viser  sin  Galensknb." 

Balletmesterens  Kone  var  Solodanserinde  og  Primadonna 
med  alle  en  saadans  Fordringer  og  Luner  i  Forening  med  den 
italienske  Forretningsdygtighed  til  at  g] øre  sig  en  gunrtig  Situa- 
tion saa  indbringende  som  muligt.  Mad.  Como  besad  stor  Fær- 
dighed i  sin  Kunst  og  desforuden  en  ret  god  Stemme,  saa  at 
der  for  hendes  Skyld  ofte  indlagdes  Sangnumre  i  Balletterne. 
Hendes  smukke  Ansigt  og  yppige  Figur  fik  en  yderligere  pikant- 
dæmonisk Tiltrækning  for  det  unge  mandlige  Publikum  ved 
hendes  røde  Haar  og  de  æggende  Øiekast,  de  udfordrende 
Attituder,  hvormed  hun  lagde  an  paa  at  vinde  dets  Bifald  og 
sikkre  sig  en  Tilbedelse,  der  kunde  befæste  hendes  Indflydelse 
ved  Theatret.  Denne  blev  saa  at  sige  almægtig,  da  hun  fik  en 
af  dets  Direkteurer  i  sit  Garn,  en  plebeisk  Natur,  hvis  Graadig- 
hed  ikke  behøvede  nogen  særlig  Pirring  for  at  bide  paa  Krogen. 

Aaret  efter  Ægteparret  Comos  Ansættelse  blev  Justits- 
raad,  Viceborgemester  Chr.  Pædder  Direkteur.  Han  var  en  af 
de  i  hin  Tid  ikke  saa  usædvanlige  Existenser,  der  ved  Snuhed, 
Kryberi  og  fuldstændig  Opgivelse  af  al  Æresfølelse  brød  sig  Vei 
fra  de  underordnede  Samfundslag  til  Embedsstillinger,  i  hvilke 
deres  Mangel  paa  Dannelse  stak  iøinefaldende  af  imod  den  Rang 
og  Værdighed,  de  skulde  repræsentere.  Han  var  begyndt  som 
Tjener  hos  et  Par  unge  Herrer,  der  gav  ham  Leilighed  til  at 
erhverve  sig  nogen  boglig  Kundskab  og  skaffede  ham  Plads  som 

kongelig  Lakai;  med  denne  Bestilling  forenede  han  snart  nogle 
skrivende  Biforretninger,  blev  efter  nogle  Aars  Forløb  udnævnt 
til  Hofskriver  og  forstod  ved  IJnderdaniglied  mod  sine  Over- 
ordnede, Brutalitet  mod  sine  Undergivne  at  gjøre  sig  saaledes 
gjældende,  at  han  avancerede  op  til  sin  ovenfor  nævnte  Embeds- 
stilling  og  Titel.  Hans  medfødte  Selvtillid  udvikledes  end 
stærkere  ved  denne  glimrende  Karriere,  hans  Myndighed  viste 
sig  i  end  mere  bydende  Former,  og  han  respekterede  ingen 
Skranker  for  Tilfredsstillelsen  af  sin  Magtsyge,  sin  Forfængelig- 
hed og  sine  Lyster.  Han  hørte  til  de  ivrigste  Beundrere  af  Mad. 
Comos  Yndigheder  og  modtog  Direkteurposten  som  det  virk- 
somste Middel  til  at  komme  i  Forhold  til  hende.  Det  varede 
heller  ikke  længe,  inden  det  blev  vitterligt  for  Personalet,  hvor- 
ledes Situationen  var,  ikke  alene  derved,  at  Danserindens  Villie 
mere  og  mere  blev  gjældende  Lov,  men  ogsaa  fordi  Ægteparret 
selv  ikke  lagde  Skjul  paa  Arrangementet.  Dets  Lønninger  for- 
høiedes,  alle  Slags  Emolumenter  tilflød  det,  Como  blev  udnævnt 
til  Hofdansemester,  og  der  blev  for  hans  Skyld  oprettet  en 
Danseskole,  hyor  Undervisningen  lededes  af  ham  mod  en  rigelig 
Betaling,  fordelt  paa  adskillige  sindrigt  opfundne  Conti.  Han 
var  en  dygtig  Lærer,  men  en  raa  Person,  der  følte,  at  han 
havde  Magten  ihænde,  og  Als  bevidner  i  en  senere  Indberetning, 
at  denne  „Enevolds-Balletmester"  endog  i  den  fornemme  Over- 
direkteurs  Nærværelse  „sparkede,  spændte  og  pryglede  de 
stakkels  fattige  Unger,  som  gik  i  hans  Danseskole,  uden  at 
Hans  Excellence  vovede  at  mukke."  Ved  denne  Dressur  ud- 
dannede han  et  Balletkorps  paa  tolv  flinke  unge  Mennesker  af 
begge  Kjøn. 

Blandt  disse  vandt  Marie  Knudsen  og  Carl  Barch, 
begge  omtrent  sytten  Aar  gamle ,  snart  Yndest  hos  Publikum, 
og  da  Logernes  Interesse  for  Mad.  Como  tabte  sig,  alt  som 
hendes  Forhold  til  Fædder  blev  mere  almenbekjendt,  lagde  Til- 
skuerne deres  Uvillie  mod  det  italienske  Ægtepar  for  Dagen 
ved  at  yde  de  to  danske  Dansere  et  demonstrativt  Bifald,  der 
udartede  til  tumultuariske  Optrin  og  ærgrede  Mad.  Como  paa 
det  Føleligste.  Det  var  hende  en  let  Sag  at  volde  den  unge 
Danserinde  en  Række  Ydmygelser  og  Tilsidesættelser  indenfor 
Theatrets  fire  Vægge,   men  da  Publikum  forlangte  at  se  hende. 

kunde  hun  ikke  helt  sættes  ud  af  Repertoiret,  og  desuden  var 
hun  efter  sin  Forlovelse  med  Barch  ikke  uden  mandlig  Beskyt- 
telse. Ægteparret  lurede  derfor  paa  det  Øieblik,  da  dets  stadige 
Drillerier  kunde  bringe  en  af  de  Unge  til  at  forløbe  sig  og  der- 
ved give  Anledning  til  Klage  hos  Direktionen,  og  dette  Øieblik 
mente  de  kommet  en  Dag  i  1761,  da  Barch  paa  Prøven  undlod 
at  hilse  paa  Mad.  Como  med  et  ærbødigt  Haandkys,  strax  foer 
hun  løs  paa  Jfr.  Knudsen  med  en  Strøm  af  Skjældsord  og  gav 
hende  tilsidst  et  Ørefigen.  Barch  klagede  til  Balletmesteren  og 
kaldte  i  sin  Heftighed  den  Behandling,  der  vistes  ham  og  hans 
Kjæreste,  for  nederdrægtig.  Como  henvendte  sig  øieblikkeligt 
til  Fædder  med  Besværing  over,  at  han  var  bleven  insulteret 
under  Udøvelsen  af  sin  Embedsgjeming,  og  forlangte  som  Op- 
reisning,  at  Barch  og  Jfr.  Knudsen  ufortøvet  skulde  afskediges, 
en  Anmodning,  som  Fædder  ogsaa  strax  lydigst  efterkom.  Men 
Personalet  var  ikke  sent  til  at  sprede  Fortællingen  om  den 
hele  AfFaire  ud  blandt  Publikum,  og  der  skabtes  lettelig  en  saa- 
dan  Stemning  hos  dette,  at  dets  ludblanding  i  Sagen  kunde  for- 
udsees.  Den  (5,  November,  da  „Henrik  og  Pernille"  skulde  op- 
føres sammen  med  et  Par  Balletter,  var  Huset  usædvanligt  fuldt, 
og  der  var  Forventning  om  Skandale  i  Luften.  „Dog  herskede 
megen  Stilhed  og  Onmærksomhed  under  Stykkets  første  to 
Akter  —  hedder  det  hos  Overskou  —  men  da  imellem  anden 
og  tredie  Akt  Dækket  gik  op  for  „De  artige  Bønder  og  Bønder- 
piger" og  Como  lod  sig  se  med  sin  Kone,  begyndte  en  frygtelig 
Trampen,  Huien  og  Hyssen,  hvorunder  Navnene  Como,  Fædder, 
Barch  og  Knudsen  lød  imellem  hverandre,  de  to  første  led- 
sagede af  de  plumpeste  Skjældsord.  Fædder  havde  været  be- 
lavet paa  dette  Optrin  og  ladet  Vagten  forstærke.  Efterat  han 
fra  Scenen  havde  gjort  nogle  forgjæves  Forsøg  paa  at  tilveie- 
bringe  Rolighed,  lod  han  Dækket  gaa  ned  og  ilede  til  Forstuen 
ved  Tilskuerpladsen  for  i  Spidsen  af  Soldaterne  at  rykke  ind  i 
Parterret,  hvorfra  han  med  heftige  Trusler  og  under  ivrige 
Protestationer,  Skjældsord  og  Støien  fra  alle  Kanter  lod  Vagten 
trænge,  støde  og  kaste  alle  Tilskuerne  ud.  Da  han  saaledes 
havde  gjort  sig  til  Herre  over  Valpladsen  og  besat  alle  Til- 
gangene, erklærede  han  Logernes  Publikum,  at  der  ikke  vilde 
blive    givet    mere    af  Komedien    iaften."     Næste  Dag  var  dette 

Optrin  Samtaleemnet  i  hele  Byen,  Forbittrelsen  mod  Fædder  og 
Como'eme  var  almindelig,  og  en  Gjentagelse  af  Spektaklerne 
kunde  ventes;  den  blev  kun  undgaaet  ved  de  meget  alvorlige 
Forholdsregler,  der  bleve  trufne  fra  Theatrets  Side,  idet  Vagten 
forstærkedes  betydeligt  og  tydske  Officerer  desuden  havde  for- 
delt sig  i  Parterret  for  at  hævde  Autoriteternes  Ret  ved  at 
gjennemfugtle  den  civile  Opposition.  Publikum  tog  da  det 
Parti,  at  holde  sig  borte  fra  Theatret  en  Række  Aftener  i  Rad, 
og  gav  forøvrigt  sin  Stemning  Luft  ved  haanende  Opslag  paa 
Gadehjørner  og  Pamfletter,  der  cirkulerede  i  Afskrift  fra  Haand 
til  Haand.  Den  offentlige  Mening  yttrede  sig  saa  tj'^deligt,  at 
Direktionen  ikke  kunde  overhøre  den  og  maatte  bekvemme  sig 
til  paany  at  ansætte  Barch  og  hans  Forlovede.  Deres  Gjen- 
optræden  den  4.  December  formede  sig  til  en  officiel  Forsonings- 
fest, under  hvilken  baade  de  og  Como'eme  bleve  applauderede 
af  det  fulde  Hus  og  selve  Hofdirekteuren  Grev  Moltke  gik  ned 
i  Parterret  og  takkede  det  for  dets  smukke  Holdning.  Uvillien 
mod  Fædder  og  Ægteparret  Como  kom  dog  snart  tilorde  igjen, 
og  de  sidstnævnte  maatte  ved  de  følgende  Forestillinger  døie 
en  Hyssen  og  Latter,  der  varslede  om,  at  deres  Tid  snart  var 
forbi.  Først  maatte  dog  Fædder  fortrække.  Han  havde  villet 
sætte  Haardt  imod  Haardt  og  formaa  sine  Kolleger  til  at  ud- 
virke en  kongelig  Resolution,  der  forbød  alle  Mishagsyttringer 
i  Theatret;  men  man  lod  ham  forstaa,  at  kun  hans  Afgang 
vilde  kunde  skaffe  Skuepladsen  dens  Ro  tilbage,  og  han  for- 
svandt saa  ved  Udgangen  af  Saisonen.  Med  ham  havde  Comos 
mistet  deres  faste  Støtte.  Demonstrationerne  mod  dem  vedblev, 
og  endnu  inden  Slutningen  af  den  følgende  Saison  begjærede 
og  fik  de  deres  Afsked. 

Comos  Efterfølger  som  Balletmester  blev  Italieneren 
Sacco,  der  hidkaldtes  fra  St.  Petersborg  og  engageredes  fore- 
løbigt for  et  Aar  mod  et  høit  Honorar.  Han  havde  et  betyde- 
ligt, i  en  dygtig  Skole  uddannet  Kompositionstalent,  var  meget 
ivrig  i  sin  Undervisning  og  Lidstudering,  meget  smagfuld,  men 
ogsaa  noget  kostbar,  hvad  Udstyrelsen  angaaer,  og  kort  for 
Hovedet,  naar  han  kaldtes  til  Regnskab  for  Overskridelserne, 
en  selskabelig  dannet  Mand  med  musikalske  Kundskaber  og  et 
henrivende  Sangforedrag,  meget  søgt  i  de  fornemme  Kredse.  Som 

Danser  ydede  han  ikke  noget  betydeligt,  men  forstod  ved  Gratie 
at  bøde  paa,  hvad  der  fattedes  ham  i  Kunstfærdighed.  Han 
viste,  at  han  paa  dette  Omraade  satte  Ballettens  Tarv  høiere 
end  Hensynet  til  egen  Forfængelighed,  idet  han  udvirkede 
Understøttelse  for  Barch  til  en  Kunstreise,  paa  hvilken  den 
lovende  unge  Danser  under  sit  Ophold  i  Wien  erhvervede  sig 
en  betydelig  Færdighed.  —  Mad.  Como  afløstes  af  den  gratieusé 
Danserinde  Dlle.  Minarelli,  som  vandt  stærkt  Bifald. 

Kunstpræstationer,  der  efter  vor  Tids  Begreber  vilde 
profanere  en  Skuespilscene,  tog  man  i  hine  Dage  ikke  saa 
sjeldent  sin  Tilflugt  til  for  at  ægge  Publikums  Deltagelse.  Det 
begyndte  med,  at  en  „engelsk  Springer  og  Positurmager"  i  For- 
aaret  1767  leiede  Theatret  for  visse  Aftener  til  sine  Forestil- 
linger i  Linedans  og  Æqvilibristik ,  imod  at  give  Halvdelen  af 
sin  Nettoindtægt  i  Leie.  Skuespillerne  indsaa  vel  Faren  ved 
at  vænne  det  kunstnerisk  lidet  udviklede  Publikum  til  at  se 
Kraftkunster  paa  de  Brædder,  der  skulde  betyde  Verden,  men 
Direktionen  mente  ikke ,  den  havde  Het  til  at  afvise  en  sikker 
Indtægt,  og  puttede  fornøiet  de  279  Rdl.  i  Kassen,  uden  at 
generes  af  Skrupler  over,  hvorledes  de  vare  tjente.  Allerede 
halvandet  Aar  efter  viste  Konsekvenserne  af  dette  Skridt  sig  i 
en  tilstrækkelig  kompromitterende  Skikkelse,  da  en  af  Fædder 
leiet  fremmed  Kunstner  i  Novbr.  1758  krydrede  Opførelsen  af 
Moliéres  ^Georges  Dandin"'  med  „en  kunstig  Dans  i  en  Sæk"; 
Maaneden  efter  præsenterede  „to  venetianske  Fruentimmer 
deres  æqvilibristiske  og  andre  forunderlige  Kunster  og  Posi- 
turer" imellem  Akterne  af  det  klassiske  Repertoire,  og  i  den 
følgende  Saison  optraadte  endog,  stadigt  paa  Fædders  Foran- 
staltning, to  forskjeUige  Kraftkunstnere,  nemlig  den  for  sine 
Kjærlighedseventyr,  sine  Slagsmaal  og  sin  Linedans  vidtberømte 
Englænder  Michael  Stuart,  der  forskjønnede  Forestillingerne  ved 
at  danse  „den  vidtberømte  Æggedans"  og  „bære  to  Ildhjul  paa 
sine  Hæle,  naar  han  var  i  fuldt  Sving  paa  Traaden",  og  Tyd- 
skeren  German,  der  kaldtes  hid  fra  Odense  for  at  slaa  Kol- 
bøtter og  „gjøre  mærkværdige  Balancer  i  Luften",  udføre  en 
„hel  comique  Halmstraadans"  samt  arrangere  „baade  smaa 
og  store  mekaniske  Ildkunster".    Den  sidstnævnte  Tusindkunster 

knyttedes  til  Theatret  i  tre  Saisoner  for  at  opføre  Pantomimer 
og  arrangere  FjTværkerier,  samtidigt  med  at  Ledelsen  af  Ballet- 
tens Maskinvæsen  lagdes  i  hans  Hænder. 

Disse  Engagementer  vare  imidlertid  saa  kostbare  og 
deres  Tiltræknings  Varighed  saa  uventet  kort,  at  Kassen  havde 
Tab  istedenfor  Indtægt  af  dem.  Dens  Tilstand  vedblev  at  være 
mislig,  og  Underballancen  voxede  Aar  for  Aar.  Af  den  S.  282- ~ 
283  meddelte  aftenlige  Opgjørelse  eller  Fortegnelse  over  de  til  en 
bestemt  Forestilling  solgte  Billetter  sees  saavel  Priserne  paa  de 
enkelte  Pladser  som  ogsaa  den  Totalindtægt,  udsolgt  Hus  kunde 
give:  naar  Logerne  solgtes  hele  271  Rdl.  2  Mk.,  naar  de  ud- 
stykkedes i  enkelte  „Reserva-Sedler"  301  Rdl.  Men  det  sees  tillige, 
at  Lidtægten  ved  den  nævnte  Forestilling  den  5.  Mai  1756  (man 
gav  Moliéres  „Mændenes  Skole"  for  femte  Gang,  Mervilles 
„Kjærligheds  Maskerade"  for  første  Gang  samt  et  Intermezzo)  kun 
beløb  sig  til  86  Rdl.  4  Mk.  Den  Aften  har  Theatret  unegtelig 
været  daarligt  besøgt,  maaske  paa  Grund  a,f  smukt  Foraarsveir; 
men  Gjennemsnittet  for  den  aftenlige  Indtægt  i  de  her  behand- 
lede tyve  Aar  var  forøvrigt  kun  en  halv  Gang  mere,  nemlig 
c.  127  Rdl.  Udsolgt  Hus  var  noget  saagodtsom  Ukjendt.  Den 
sidste  Halvdel  af  Perioden  viser  en  ret  betydelig  Stigen  af 
Gjennemsnitsindtægten,  begrundet  paa  den  af  Fædder  gjennem- 
førte  praktiske  Foranstaltning,  at  forøge  Antallet  af  Billetter  til 
Parterre  og  Galleri,  hvor  Pladsen  oprindelig  var  beregnet  for 
rigeligt,  fra  henholdvis  280  og  200  til  400  og  220,  hvilket  gav 
en  Merindtægt  af  45  Rdl.  pr.  Aften,  naar  disse  Pladser  vare 
udsolgte,  hvad  der  dog  endnu  hørte  til  Sjeldenhederne. 

Theatrets  daarlige  økonomiske  Forfatning  gik  ud  over 
Skuespillerne.  Deres  Gager  vare  ikke  store ,  men  der  kunde 
leves  for  dem  efter  borgerlige  Krav  og  Vilkaar:  de  bedste,  saa- 
som  Rose ,  Londemann ,  Clementin ,  Hortulan ,  Als ,  Reerslev, 
Jfr.  Bøttger,  Mad.  Lenkiewitz,  fik  sex  Rigsdaler  om  Ugen, 
Andenrangs  Kræfter  fra  tre  til  fire.  Men  Ulykken  var,  at  naar 
det  "kneb  med  Indtægterne,  satte  man  Personalet  paa  halv 
RanQon,  saaledes  f.  Ex.  da  Theatret  maatte  lukkes  et  halvt  Aar 
i  Anledning  af  Dronning  Louises  Død.  Da  det  fra  1756  af  blev 
opgivet  at  spille,    som  hidtil,    hele  Aaret  rundt,  inddrog  Direk- 

18* 


278  THBATRET  UNDER  MAGISTRATEN. 

tionen  ved  et  Magtbud  Halvdelen  af  Sommergagen  og  satte 
derved  Personalet  i  en  ligesaa  uventet  som  pinlig  Forlegenhed; 
der  stilledes  det  vel  i  Udsigt,  at  det  skulde  indtræde  i  sin  op- 
rindelige Ret,  saasnart  Kassens  Tilstand  tillod  det,  men  det  var 
kun  en  enkelt  Sommer,  Skuespillerne  atter  kunde  glæde  sig  ved 
fuld  Gageudbetaling;  den  Erstatning,  der  indrømmedes  dem :  Ind- 
tægten af  to  Forestillinger  i  og  sex  efter  Saisonen,  var  af 
en  meget  problematisk  Natur  og  naaede  aldrig  saa  høit,  at  den 
dækkede  Tabet. 

En  længere  Sulteperiode  indtraf  ved  Kongesorgen.  I 
Januar  1766  døde  Frederik  den  Femte,  men  allerede  fra  Slut- 
ningen af  December  var  Theatret  blevet  lukket  paa  Grund  af 
hans  Sygdom,  og  først  i  Oktober  aabnedes  det  igjen.  Det 
regnes  Frederik  den  Femte  til  Fortjeneste  og  hans  Regeringstid 
til  Hæder,  at  den  danske  Skueplads  blev  til,  medens  han  be- 
klædte Tronen.  I  denne  Anerkjendelse  skal  der  eiheller  gjøres 
Skaar,  men  hertil  maa  den  ogsaa  indskrænkes.  Kongen  tog 
sig  ikke  med  nogen  nævneværdig  Omhu  og  Kjærlighed  af  det 
Barn,  han  havde  staaet  Fadder  til.  Hans  Interesse  for  den 
nationale  Kunst  indskrænkede  sig  til,  at  han  tillod  den  at  trives, 
som  den  bedst  kunde,  medens  hans  egen  Smag  gik  i  Retning 
af  fransk  Komedie  og  italiensk  Opera,  forsaavidt  som  den  ikke 
søgte  ned  til  lavere  Egne,  til  Kraftkunstneres  og  Taskenspilleres 
Præstationer.  Han  støttede  vel  Theatret  pekuniairt,  men  ikke 
med  kongelig  Gavmildhed  og  i  en  aldeles  utilstrækkelig  Grad, 
ja  hans  Gaver  bleve  endog  faretruende,  naar  de  knyttedes  til 
saadanne  A^ilkaar  som  Indlemmelsen  af  den  italiensko  Opera. 
Det  var  eiheller  noget  ganske  beskedent  Vederlag,  Kongen 
havde  forbeholdt  sig  i  Skikkelse  af  fri  Adgang  for  sig  og  sit 
Følge,  efterat  han  havde  faaet  B^^en  til  at  overtage  Theatret, 
thi  de  Aftener,  da  han  hædrede  Skuespillet  med  sin  Nærværelse, 
maatte  nødvendigvis  give  den  sletteste  Indtægt,  eftersom  Hof- 
selskabet optog  indtil .  Halvdelen  af  Pladserne  og  selvfølgelig 
alle  de  dyreste. 

Ved  Frederik  den  Femtes  Død  var  Gjælden  c.  30,000 
Rdl.,  hvilket  var  mere,  end  Salget  af  Theatret  og  alle  dets  Eien- 
dele  kunde  udbringes  til.  Tilstanden  var  saa  fortvivlet,  at 
Direktionen  maatte  bede  Personalet   om   Henstand    med    Udbe- 

talingen  af  den  dog  til  Halvdelen  reducerede  Gage,  og  den  blev 
det  endmere,  da  Kreditorerne  anmeldte  deres  Krav  af  Frygt  for 
en  Fallit  paa  Grund  af  Skuespillenes  lange  Standsning  og  ikke 
mindre  af  Frygt  for,  at  der  skulde  være  noget  Sandt  i  det 
skumle  Rygte,  der  gik  om,  at  Stadens  toogtredive  Mænd  paa 
dens  Kasses  Vegne  skulde  ville  fralægge  sig  al  Forpligtelse  for 
Byen  til  at  hæfte  for  Theatrets  Gjæld,  eftersom  de  ikke  i  sin 
Tid,  da  det  blev  overdraget  til  Kommunen,  vare  blevne  raad- 
spurgte  om  eller  havde  givet  deres  Samtykke  til  denne  Over- 
tagelse, som  Magistraten  havde  afgjort  paa  egen  Haand.  Det 
viste  sig  snart,  at  Rygtet  havde  Ret,  Den  nye  Konge  be- 
vilgede Direktionens  allerunderdanigste  Andragende  om  at  maatte 
optage  et  Laan  paa  c.  14,000  Rdl.  imod  Stadens  Kaution,  men 
da  man  nu  imod  Sædvane,  for  at  berolige  Laangiverjae,  indsendte 
den  kongelige  Tilladelse  til  Borgerrepræsentationen  for  at  faae 
dens  Underskrift  som  Kautionist  sammen  med  Magistraten, 
nægtede  de  toogtredive  Mænd  at  binde  Staden  til  en  saa  mislig 
Forpligtelse,  henviste  til,  at  man  jo  som  hidtil  maatte  kunne 
faae  Pengene  uden  deres  Hjælp,  og  greb  Leiligheden  til  paa  det 
Bestemteste  at  fralægge  Staden  alt  Ansvar  for  den  tidligere 
Theatergjæld,  som  var  bleven  stiftet  ved  ensidige  Foranstalt- 
ninger af  Overpræsident  og  Magistrat,  uden  at  der  var  blevet 
indhentet  noget  Samtykke  fra  den  anden  Del  af  Byens  Bestyrelse, 
Borgerrepræsentationen,  som  dog  efter  Magistratens  egen  Ind- 
rømmelse „skulde  overlægge  med  den  Alt,  hvad  der  vedkom 
Stadens  Pengevæsen."  Der  udspandt  sig  nu  en  langvarig  Kamp 
mellem  Myndighederne,  under  hvilken  de  toogtredive  Mænd 
mandelig  og  med  stort  Talent  værnede  Kæmnerkassens  Tarv  og 
bød  ikke  alene  Overpræsident  og  Magistrat,  men  endog  den 
kongelige  Villie  Spidsen,  indtil  det  kort  og  godt  i  Udtryk,  der 
ikke  tillod  nogen  Indsigelse,  blev  dem  befalet  at  underskrive 
Kautionen,  dog  først  efter  at  der  var  givet  dem  Del  i  Theatrets 
Styrelse,  idet  Direktionens  Sammensætning  ved  kgl.  Resolution 
blev  forandret  derhen,  at  den  kom  til  at  bestaa  af  Overpræsi- 
denten som  første  Direkteur,  to  af  Magistratens  og  to  af 
Borgerrepræsentationens  Medlemmer.  Herved  var  der  sat  en 
Stopper  for  Stiftelsen  af  ny  Gjæld  uden  Samtykke  af  alle  rette 
Vedkommende. 

PROLOGUS 

til  Un  I2tc  November  1766/ 

roiiniiio  Satoline  Safpilk/ 

føi'lTc  &(i\\s  tog  &C11 

kendelige  1)nn|!e  ©fue-^lats 


prittO^grigffe  SJRonarf!  bw  inba%  en  Ølæbc 
Siibtfl^ec  oé  i  ^ag/  \)i  for  Sif  3(nfi)n  tvccbc! 

£^!  Dnnfi  ©1)11!  -  m  in  m\  ©ifilelliu'  ©einal; 
^iH/  ®iiie  gtjgew  Sc96/  ©in  aSiiSDcms  |)i?pe  S3fll! 

^rifaimien  in  mm  chd  Denne  ©a^e  ffoiDcr; 
|>nn  Spre&ove  6taf  o\)ci;  eicei  cnbnu  mm^/ 

JJooife  alDrtø  fanb  tif  ©(ini?CS  !)3?inDc  fiaac 
3  Sar  Oline  bi  nu  115c  ^elb  opwm. 
^cni'offcbe  t?i  fée  forub  £9ffal(9l)cbcr, 

eom  wtt  §)m  ^anD  for  gierbens  ^m\  imm 

£>5  o\)fra(t  iibltrøcr  Dcb  bet  UDl^Otøfe  ^at/ 
^\)ié  2m  jiclbrn  før  et  £anb  ftem^iifet  t)ar. 

S^elfommen  SOriffianS/  Wfommcn  Snnbefg  ©læbc! 
^aag,  ^intmel!  05  befcejl  DOt  f  onge^  3(n)e'^6(eDe! 
6iøc  Um  ^m  ^^arg  £i)ffaltøl)eb'  faa  jloiv 
3(t  albria  nøgent  :g)clb  ux  (løvre  før  paa  3i)ib. 

Prolog  af  Reerslev  til  Festforestillingen  den  12.  November  1766. 

Af  Christian  den  Syvende  ventede  man  sig  endel  med 
Hensyn  til  en  betrygget  Fremtid  for  Theatret,  og  man  begyndte 
allerede  kort  efter  hans  Tronbestigelse  at  ymte  om,  at  den  Tid 
maaske  stundede  til,  da  der  under  direkte  kongelig  Styrelse 
vilde  oprinde  en  Guldalder  for  Skuepladsen.  Den  unge  Konges 
Interesse  for  theatralske  Underholdninger  var  bekjendt,  han 
deltog  selv  i  Udførelsen  af  Skuespil  ved  Hoffet,  og  han  var  i 
Begyndelsen  af  sin  Regering  en  meget  hyppig  Gjæst  i  Theatret 
paa  Kongensnytorv.  Denne  Omstændighed  benyttede  Direk- 
tionen efter  Evne  til  at  vinde  ham  for  sig,  især  under  Konflikten 
med  de  Toogtredive.  Saaledes  blev  Festforestillingen  i  Anled- 
ning af  Caroline  Mathildes  Indtog  og  hendes  første  Besøg  i 
Theatret  indrettet  med  al  den  Pragt  og  Smiger,  der  kunde  an- 
tages at  gjøre  Indtryk  paa  Majestæterne.  Reerslev,  der  alter- 
nerede med  Jfr.  Biehl  som  officiel  Theaterdigter ,  forfattede  en 
Prolog,  som  fremsagdes  af  Rose  i  Spidsen  for  det  samlede 
Personale,  hvorefter  Saccos  i  Dagens  Anledning  komponerede 
Ballet  „Paridis  Dom"  blev  opført;  den  alluderede  med  al  ønskelig 
Tydelighed  til  den  unge  Dronnings  Skjønhed,  idet  det  gjordes 
meget  anskueligt,  at  det  var  hende,  der  mentes  med  Venus, 
hvem  det  gyldne  Æble  med  Indskriften  ,,Pour  la  plus  helle''^ 
overraktes.  Kongen  udtalte  da  ogsaa  sin  store  Tilfredshed  med 
denne  Hyldest  og  forsikkrede  Direktionen  om  sin  Bevaagenhed 
for  Skuepladsen.  I  Gjerning  viste  han  den  ved  at  yde  Theatret 
et  aarligt  Tilskud  paa  3000  Rdl.,  som  en  og  anden  Gang,  naar 
Finansnøden  truede  med  en  Krise,  forhøiedes  med  nogle  Tusinde, 
1769  endog  med  13,000  Rdl.  som  Bod  for  det  Tab,  den  italienske 
Opera  havde  forvoldt  Kassen  i  den  foregaaende  Saison.  Thi 
uheldigvis  var  Christian  den  Syvende  traadt  i  sin  Faders  Fod- 
spor ved  i  Januar  1768  at  knytte  Forøgelsen  af  den  aarlige 
Hjælp  til  den  Betingelse,  at  Theatret  skulde  anskaffe  „en  god 
comiqm  Opera",  det  vil  sige  en  italiensk.  De  tidhgere  gjorte 
sørgelige  Erfaringer  gjentog  sig  nu:  Skuespillet  havde  hidtil 
været  støttet  med  3000  Rdl  ;  idet  der  nu  hertil  føiedes  5000 
paa  Vilkaar  af,  at  der  for  den  samlede  Sum  skulde  drives  baade 
dansk  Komedie  og  italiensk  Opera,  blev  det  i  Virkeligheden 
den  første,  som  kom  til  at  betale  Gildet;  alene  Reiseomkost- 
ninger   og    Lønninger  til  Operisterne  oversteg    Totalbeløbet    af 

Kongens  Bidrag,  skjondt  deres  Antal  ikke  var  stort :  tre  Herrer 
og  tre. Damer,  til  hvilke  Musted  sluttede  sig  som  anden  Tenor 
mod  et  beskedent  Salair.  Den  indskrænkede  Besætning  af 
Stemmerne  gjorde  imidlertid  ogsaa  Repertoirevalget  begrænset, 
og  heri  laa  en  af  Grundene  til,  at  Publikum  snart  tabte  Inter- 
essen for  Operapræstationerne.  Kun  fire  Operaer  lykkedes  det 
at  faae  frem  i  hele  Saisonen  1768 — 69,  og  til  dem  kom  der  andre 
fire  i  den  følgende,  efterat  Italienerne  vare  blevne  opmuntrede 
ved  Hjælp  af  anseelige  Gagetilskud. 

Som  under  den  forrige  Regering  skabte  ogsaa  nu  Hoffet 
selv  en  Konkurrence  med  det  danske  Theater  ved  Indkaldelsen  af 
franske  Skuespillere.  Tilskyndet  af  sine  Omgivelser  gav  Kongen 
kort  efter  sin  Tronbestigelse  Befaling  til,  at  der  paa  Christians- 
borg skulde  indrettes  et  Hoftheater  ovenover  den  ene  Stald- 
bygning. Et  fransk  Selskab  blev  engageret,  og  da  Ombygningen 
endnu  ikke  var  tilendebragt  ved  dets  Ankomst  til  Kjøbenhavn, 
blev  Theatret  paa  Kongensnytorv  foreløbig  stillet  til  Raadighed 
for  disse  „Kongens  ordinaire  Comedianter",  som  deres  Titel 
efter  fransk  Mønster  kom  til  at  lyde.  Deres  Forestillinger  paa 
Hoftheatret  begyndte  den  30.  Januar  1767  i  Anledning  af 
Kongens  Fødselsdag,  og  da  de  gaves  frit  „for  Rangspersoner 
og  de  honnette  Borgerfolk,  der  til  Kassen  henvendte  sig  om 
Billetter",  idet  Tilskuerne  betragtedes  som  Hoffets  Gjæster,  er 
det  let  at  forstaa,  at  de  maatte  faae  Tilløb  og  skade  det  danske 
Theaters  Indtægter,  skjøndt  en  kyndig  Sammenligning  ubetinget 
maatte  give  dettes  kunstneriske  Udførelse  Forrangen.  Da  der 
under  Kongens  Udenlandsreise  skulde  betales  Entrée  for  Hof- 
theaterforestillingerne ,  spilledes  de  jevnligt  for  næsten  tomt 
Hus.  Truppen,  der  kostede  Kongen  en  Sum  af  36,000  Rdl. 
aarligt,  blev  efter  et  Par  Aars  Forløb  fast  organiseret  som  Led 
af  Hofholdningen  og  stillet  under  en  Chef,  hvilken  Post  først 
beklædtes  af  Kongens  erklærede  Yndling  Grev  Holck,  senere, 
da  Struensee  havde  faaet  sikkert  Greb  om  Tøilerne ,  af  hans 
Ven  Grev  Enevold  Brandt,  der  sikkrede  sig  en  klækkelig  Be- 
taling for  sit  Arbeide. 

For  Ballettens  Vedkommende  medførte  det  franske 
Selskabs  Installation  nogle  Personalforandringer,  idet  Ballet- 
mester Sacco  tog  Engagement  hos  Franskmændene,  der  ligeledes 

drog  nogle  af  de  ypperste  Dansere  over  til  sig,  saaledes  Carl 
Barch  og  den  fortrinlige  Solodanserinde  Mad.  Dutillet  —  „den 
Uforlignelige"  kaldet  —  hvis  Skjønhed,  Ynde  og  Kunstfærdighed 
havde  begeistret  de  danske  Komediers  Publikum  i  det  Aar,  hun 
havde  været  ansat  paa  Kongensnytorv. 

Under  disse  Omstændigheder  blev  det  mere  og  mere 
vanskeligt  at  holde  den  danske  Komedie  paa  ret  Kjøl.  Under- 
ballancen  voxede  fra  Aar  til  Aar,  og  de  toogtredive  Mænds 
Repræsentanter  i  Direktionen  reiste  Modstand  mod  yderligere 
stadsgaranterede  Laan.  Ogsaa  Magistratens  Medlemmer  følte 
sig  trættede  af  den  frugtesløse  Kamp,  ikke  mindst  Overpræsi- 
denten, saa  at  der  hos  alle  dem,  der  paa  Staden  Kjøbenhavns 
Vegne  styrede  dens  modvilligt  overtagne  kunstneriske  Domaine, 
var  at  levende  Ønske  om  at  kunne  faae  denne  Byrde  væltet  fra 
Byens  Skuldre.  Von  der  Liihe  begyndte  gjennem  sine  Hof- 
forbindelser paa  at  bane  Vei  for  en  Betragtning  af  Sagen,  der 
kunde  medføre  den  ønskede  Forandring.  Man  lod  Kongen  for- 
staa,  at  Theatret  var  sin  Undergang  nær,  og  at  dette  ikke  mindst 
var  en  Følge  af  dets  Styrelsesforhold ,  idet  der  ikke  hos  de 
kommunale  Myndigheder  kunde  forudsættes  den  Indsigt,  som 
fordredes  til  at  lede  en  Scene.  Kunde  der  derimod  findes  en 
enkelt  Mand  med  Kjendskab  til  Theaterforhold ,  med  Lyst  til 
saadan  Virksomhed  og  med  sin  Fordel  knyttet  til  dens  Trivsel, 
saa  vilde  der  atter  kunne  oprinde  gode  Dage  for  Komedien. 

Samtidig  med  at  man  lod  saadanne  Forestillinger  faae 
Indpas  hos  Kongen,  var  man  saa  heldig  at  kunne  hentyde  til 
eller  paapege  just  en  Mand  som  den  ønskede.  Det  var  Kapel- 
mester Sarti,  som  havde  yttret  megen  Lyst  til  at  komme  ilag 
med  en  Theaterentreprise  og  var  overbevist  om,  at  han  kunde 
bringe  Orden  i  Sagerne  og  drive  Foretagendet  paa  en  Maade, 
der  skulde  skaffe  ham  en  god  Løn  for  hans  Arbeide.  Det  Hele 
tog  sig  saaledes  ret  plausibelt  ud,  og  det  lykkedes  ogsaa  at  faae 
en  for  alle  Parter  tilfredsstillende  Ordning  istand.  Kongen 
overtog  ved  Reskript  af  27.  April  1770  den  danske  Skueplads 
imod  at  udrede  30,000  Rdl.  i  ti  aarlige  Afdrag  til  Gj  ældens 
Betaling.  Theatret  blev  afgivet  til  Partikulair-Kammeret  og  af 
dette   overdraget  Kapelmester  Sarti  som  Entreprise   paa  ti  Aar, 

imod  at  der  aarligt  betaltes  ham  10,000  Rdl.  til  Afholdelse  af 
dansk  Komedie  og  Opera,  4000  Rdl.  til  Udførelse  af  italienske 
Intermezzer  under  Hoffets  Sommerophold  paa  Landet  og  2000 
Rdl.  som  Vederlag  for  Officerernes  frie  Adgang  til  Operafore- 
stillingerne. Naar  Entreprisen  efter  ti  Aars  Forløb  ophørte,  til- 
kom der  ham  fremdeles  5000  Rdl.  „som  Recompense",  hvorimod 
han  havde  at  afholde  alle  Udgifter  med  Undtagelse  af  dem,  der 
vedkom  Bygningens  Vedligeholdelse  og  Reparation.  Theatrets 
officielle  Navn  blev  fra  nu  af:   Den  kongelig  danske  Skueplads. 


Den  kongelig  danske  Skueplads 

under  Sartis  Entreprise. 
1770-  72. 


Først  naar  man  er  død  og  borte,  kommer  Paaskjønnelsen. 
Hyppigt  og  lydeligt  havde  Skuespillernes  Klager  over 
Magistratens  Theaterstyrelse  ladet  sig  høre;  nu,  da  andre  Hænder 
greb  om  Roret,  saae  de  med  Bekymring  Fremtiden  imøde  og 
ønskede  sig  de  gamle  Forhold  tilbage.  I  Magistratsperioden 
havde  man  dog  ialfald  havt  Landsmænd  til  Ledere  og  tilmed 
Mænd,  som  kun  modstræbende  havde  ladet  sig  det  fremmede 
Element,  Operaen,  paatvinge.  Nu  var  man  bleven  stillet  under 
en  Udlændings  Kommando,  og  det  kunde  med  Sikkerhed  forud- 
siges, at  Skuespillet  for  ham  kun  vilde  have  en  underordnet 
Interesse  i  Sammenligning  med  den  Kunst,  han  selv  havde  viet 
sig  til  og  udøvede  med  saamegen  Dygtighed. 

Allerede  den  første  Spilleaften  under  den  nye  Direkteur 
gav  et  tydeligt  Fingerpeg  i  saa  Henseende ,  idet  Saisonen 
aabnedes  den  8.  Oktbr.  1770  med  Syngestykket  „Soliman  den 
Anden".  Ni  Aar  forinden  havde  Favarts  Treakts-Syngespil 
^Soliman  II  ou  Jes  Sidtanes'^  med  Musik  af  Gilbert  gjort  megen 
Lykke  paa  det  italienske  Theater  i  Paris.  Efter  en  Fortælling 
afMarmontel  var  Handlingen  lagt  saaledes  tilrette,  at  den  frem- 
bød tre  ved  deres  indbyrdes  Modsætningsforhold  virkningsfulde 
kvindelige  EoUer:    den    ærgjerrige    Elmire,    som    anvender    alle 

Kunstgreb  for  at  sikkre  sig  den  mægtige  Sultans  Gunst;  den 
blide,  hengivenhedsfulde  Delia,  der  betragter  ubetinget  Lydighed 
imod  sin  Herre  som  sin  første  Pligt;  og  den  kjække,  rigtbegavede, 
fritfølende  Roxelane,  der  fra  først  af  skyer,  senere  høiagter  og 
tilsidst  elsker  Sultan  Soliman,  hvis  opfarende  Væsen  hun  tæmmer, 
idet  hun  forvandler  den  selvraadige  Tyran  til  en  ridderlig,  ædel- 
tænkende Helt.  Stykket  hører  til  den  ikke  lille  Gruppe  af 
„tyrkisk  Rococo",  som  imødekom  den  mod  Orienten  vendte 
Smagsretning  omkring  Midten  af  det  attende  Aarhundrede,  da 
Montesquieu  havde  skrevet  sine  persiske  Breve,  da  Crébillon 
den  Yngre  iførte  Dagens  Skandalkrønike  orientalsk  Klædedragt, 
og  da  ogsaa  paa  Scenen  Turbanen,  Kaftanen  og  Krumsablen 
skabte  en  konventionel  østerlandsk  Verden,  i  hvilken  de  til 
Muselmænd  forvandlede  Parisere  have  fantastiske  Eventyr  med 
galante  Seraildamer.  „Soliman  den  Anden"  var  just  det  første 
Stykke,  i  hvilket  der  var  lagt  an  paa  en  paalidelig  Kostumering, 
idet  Dragterne  til  det  bleve  syede  i  Konstantinopel  af  ægte 
Stoffer.  Ogsaa  af  denne  Grund  gik  dets  Ry  vide  om  Land ,  og 
den  driftige  Jfr.  Biehl  havde  forlængst  oversat  det,  da  Sarti 
nu  —  med  uendeligt -Besvær,  hvad  Forstaaelsen  af  den  danske 
Text  angaaer  —  komponerede  Arier  og  Kor  til  det,  for  at  kunne 
inaugurere  sin  Theater] ed else  med  et  musikalsk  Værk.  Forsøget 
lykkedes  over  al  Forventning,  fornemlig  ved  Caroline  Halles 
fortryllende  Udførelse  af  E-oxelanes  Rolle,  i  hvilken  hun  vandt 
en  afgjort  Triumf  baade  for  sin  sjælfulde  Gjengivelse  af  Sang- 
numrene og  for  sit  ungdommeligt  gratieuse  Spil  i  det  Hele  taget 
„Soliman  den  Anden"  opførtes  tolv  Gange  i  den  første  Saison 
og  holdt  sig  længe  paa  Repertoiret;  Mad,  Preisler  gav  det  for- 
ynget Glans  ved  senere  at  spille  Roxelane,  og  endnu  1812  kom 
det  frem  igjen  med  ny  Musik  af  L.  Zinck. 

En  saadan  Succes  opmuntrede  til  at  gaa  videre,  tilmed 
da  Omstændighederne  stillede  sig  saa  gunstigt,  at  Sarti  kunde 
lægge  en  original  Text  til  Grund  for  sin  næste  Komposition  og 
saaledes  kunde  synes  at  stræbe  efter  den  Ære,  at  gjøre  et  dansk 
Sangspil  hjemligt  paa  den  danske  Scene.  Som  Viceborgmester 
i  Trondhjem  havde  N.  K.  Bredal  følt  sig  lovlig  langt  fjernet 
fra  den  Interessesfære,  han  helst  færdedes  i,  og  ikke  saasnart 
havde  han  faaet  Nys   om,    at  Theatret  var   kommet    under   en 

musikalsk  Direkteurs  Ledelse,  før  han  skyndte  sig  til  Kjøben- 
havn  og  stillede  sin  Pen  til  hans  Eaadighed,  forsaavidt  han 
maatte  ønske  en  Syngespiltext.  Saaledes  blev  „Tronfølgen  i 
Si  don"  til,  en  „original  lyrisk  Tragi-Comedie",  der  ved  Skjæb- 
nens  Ugunst  blev  af  uheldsvanger  Betj'^dniug  for  Scenen  ikke 
mindre  end  for  Forfatteren.  Foreløbig  gjorde  den,  udstyret  med 
Musik  af  Sarti,  med  Balletoptog  og  Processioner,  og  med  Jfr. 
Halle  i  Elskerinderollen,  ikke  ringe  Lykke;  især  vakte  det 
stormende  Bifald,  naar  i  den  Morgensang,  som  aabner  Stykket, 
Orkestret  med  tydelig  Efterligning  af  de  forskjellige  Dyrestemmer 
illustrerede  Textens: 

Bien  brummer,  Frøen  kvækker, 
Hanen  galer,  Kukuk  gjekker, 
Duen  kurrer.  Lærkens  Slag 
vidner  om  den  klare  Dag. 

Trods  Titelbladets  Forsikkring  er  Handlingens  Originalitet  ikke 
ganske  uanfægtelig;  den  benytter  samme  Sujet  som  Metastasios  „Il Re 
pastore^'j  der  ogsaa  kjendtes  i  en  fransk  Bearbejdelse  „Le  jardinier  de 
Sidon''^ ;  men  da  den  danske  Omdigtning  er  fuldstændig  værdiløs  i  hele 
sin  ferske  Flouhed,  vilde  det  neppe  falde  noget  af  Forbillederne  ind 
at  reklamere  Paterniteten.  Urtegaardsmanden  Abdolonimus  lever  i 
tilfreds  Nøisomhed  sammen  med  sin  Datter  Euphemia  og  hendes  tro- 
lovede Brudgom  Agathokles  (udført  af  en  Dame,  Mad.  Knudsen)  og 
vil  helst  glemme,  at  han  er  af  gammelt  sidonisk  Kongeblod,  skjøndt 
der  stundom  paakommer  ham  en  varslende  Anelse  om,  at  denne  hans 
Ret  til  Tronen  engang  vil  volde  ham  svar  Gjenvordighed.  Og  saaledes 
skeer  det  ogsaa.  Just  samme  Dag  som  de  Elskendes  Bryllup  skal 
staa,  ankommer  Alexander  den  Stores  Hærfører  Hephæstion  med  Bud- 
skab fra  Kongen  om,  at  Abdolonimus  skal  bestige  sine  Fædres  Trone, 
og  samtidig  fremstiller  han  den  unge  Cleobulus  som  den,  hvis  Rang 
og  Kjærlighed  giver  ham  værdigst  Krav  paa  Kongedatteren  Euphemias 
Haand.  Herover  stor  Bestyrtelse ,  men  til  ingen  Nytte :  Herskerens 
Bud  lader  sig  ikke  bøie.  Da  fatter  Euphemia  i  al  Stilhed  den  Be- 
slutning at  dræbe  sig  foran  Alteret,  hellere  end  at  række  den  for- 
nemme Beiler  Haanden ;  men  inden  denne  Beslutning  er  bleven  udført, 
„kommer  Agathokles  løbende  ind  i  Templet  med  stor  Forvirrelse,  er 
klæd  i  hvide  Klæder,  med  udslagne  Haar,  og  en  grøn  Krans  om 
Hovedet  og  haver  en  Dolk  i  Haanden,  som  han  skjuler."  Han  hen- 
vender nogle  Afskedsord  successivt  til  Abdolonimus,  til  Hephæstion, 
til  Cleobulus  og  til  Euphemia,  hvorpaa  han  „stikker  sig  og  falder  om." 
Cleobulus,  der  er  en  ædel  Natur  ligesom  alle  de  Andre,  seer  med 
Gru,  hvilken  Elendighed  han  er  Skyld  i,  og  tilstaaer  medlidende  den 
døende  Agathokles  hans  sidste  Bøn :  at  han  maa  blive  viet  til  Euphemia 


290  DEN   KGL.    DANSKE    SKUEPLADS   UNDER   SARTI. 

—  da  vil  hans  Dødsstund  blive  ham  „den  behageligste  af  alle  de,  han 
har  oplevet."  Agathokles  og  Euphemia  række  hinanden  Haanden; 
medens  Førstnævnte  synger  en  Arie,  svinge  Præsterne  Hymens  Fakler, 
og  Lnerne  brænde  paa  Alteret.  Efter  Vielsen  indtræder  en  Herold 
fra  Borgerne  i  Sidon  med  Bøn  til  Hephæstion  om,  at  Agathokles  maa 
vorde  Euphemias  Gemal  og  arve  Tronen,  men  Alexanders  Hærfører 
kan  kian  med  stille  Smerte  pege  hen  paa  den  Afsjæledes  Lig.  Da 
indtræder  noget  uventet  følgende  mærkelige  Slutningsscene : 

Agathokles  (reisende  sig  meget  hastigt).  Nei,  jeg  lever.  Jeg  for- 
beholdt mig  at  give  mig  Hjertestødet  til  det  sidste  Øieblik,  naar  jeg 
saae  mig  for  evig  skilt  fra  Euphemia.  Alt  hvad  som  i  denne  Time 
er  talet,  er  anført  af  de  almægtige  Guder;  men  for  at  vise,  at  min 
Ædelmodighed  er  utvungen,  saa  behold  Du  kun  Tronen  i  Sidon  efter 
Abdolouimus,  min  Lykke  er  stor  nok,  da  jeg  er  forenet  med  den, 
jeg  elsker. 

Cleobulus.  Nei ,,  ædelmodige  Ven!  tillad  mig  herefter  at 
kalde  dig  med  det  Navn;  din  trofaste  Kjærlighed  og  prøvede  Dyd 
fortjener  eu  uindskrænket  Belønning;  lev  fornøiet  med  Euphemia,  som 
fortjener  at  være  lykkelig  med  dig,  og  jeg  afstaaer  fra  al  Fordring 
paa  at  arve  Tronen  i  Sidon,  naar  Hephæstion  vil  tillade ,  at  den 
Værdighed,  som  var  mig  tiltænkt,  og  som  jeg  erkj ender  dig  mere 
fortjent  til,  maa  falde  i  din  Lod. 

Hephæstion  (for  sig  ?eiv).  Ere  allo  Borgere  i  Sidon  saa 
dydige  som  disse,  jeg  her  haver  forefundet,  da  kunde  de  endogsaa 
beskjæmme  Grækerne. 

Denne  Scene,  om  hvilken  Kritiken  med  Rette  bemærkede,  at 
ingen  Parodi  kunde  latterliggjøre  en  tragisk  Handling  med  større  Fynd 
blev  senere  forandret  derhen,  at  Euphemia  river  Agathokles  Dolken  af 
Ilaanden,  inden  han  har  stukket  sig,  og  erklærer,  at  saa  vil  hun  dø 
først,  hvorover  Cleobulus  og  Hephæstion  blive  saa  rørte,  at  de  opgive 
deres  Planer  og  tillade  de  Elskendes  Forening. 

I  Prosadigtningen  er  indstrøet  Arier,  spm  have  klinget  i 
Wessels  Øre,  da  han  skrev  „Kjærlighed  uden  Strømper."  Den  vise 
Abdolonimus  slutter  Stykkets  første  Akt  med  følgende  Betragtning: 

Ret  som  en  Baad  paa  Havets  gi-umme  Bølger 
den  Uge  Vei  til  Havnen  aldrig  følger, 

men  tumles  op  og  ned; 
saa  veed  min  Sjæl  i  et  saa  grumt  Tilfælde, 
ei  til  hvad  Pligt  den  drister  sig  at  helde 

i  dens  Tvivlraadighed. 

Senere  reflekterer  han  over  Pligt  og  Dyd   i  en  kortfattet,   men    tanke- 
dyb Arie  som  denne: 

Naar  Pligter  Krig  mod  Pligter  føre      I   hvo  kan  paa  Pligt  da  Regning  gjøre? 
og  Dyden  er  mod  Dyd  i  Strid,  |       hvo  kan  til  Dyden  sætte  Lid? 


BEVERLET.  291 

For  Skuespillet  viste  Sarti  større  Omhu,  end  man 
fra  Begyndelsen  af  havde  troet  at  kunne  vente  af  ham.  Han 
gjorde  et  —  rigtignok  frugtesløst  —  Forsøg  paa  at  faae  Perso- 
nalet forøget  med  brugbare  Kræfter  og  udvirkede  som  Lokke- 
middel et  kongeligt  Tilsagn  om,  at  „Akteureme  efter  tyve  Aars 
Tjeneste  skulde  erlange  de  Betjeninger,  som  i  Henseende  til 
deres  Kapacitet  og  Duelighed  ere  dem  konvenable,  og  som 
enhver  god  Borger  kan  ønske  og  attraa."  Hvad  Repertoiret 
angaaer,  viste  han,  at  han  var  fortrolig  med  det  Nyeste  og  mest 
Opsigtvækkende  i  Udlandets  dramatiske  Litteratur,  idet  han  i 
sin  første  Saison  opførte  Saurins  borgerlige  Tragedie  „Bever- 
ley",  der  1768  var  kommen  frem  paaThéåtre  francais  og  spilledes 
under  stærk  Tilstrømning. 

Forskjellen  mellem  den  gamle  Komedie  og  det  nyere  Drama 
lader  sig  vanskeligt  angive  tydeligere  end  ved  Sammenligningen  mellem 
den  Maade,  hvorpaa  en  og  samme  moralske  Forvildelse:  Spilleliden- 
skaben, er  behandlet  af  Regnard  i  hans  muntre  Skuespil  „ie  JoMew" 
(S.  143)  og  af  Saurin  (1706—81)  i  hans  gribende  Billede  af  Hver- 
dagshvet,  Femaktsdramaet  „Beverley",  som  fremstiller  den  Øde- 
læggelse og  Vanære,  Lasten  har  i  Følge  med  sig.  Spilleren  Beverley 
sætter  Alt  tilside  for  at  kunne  hengive  sig  til  sin  Tilbøielighed. 
Hverken  hans  Kjærlighed  til  hans  blide,  elskelige  Kone,  hverken  Hen- 
synet til  hans  Søns  Fremtid  eller  hans  Svigerindes  Forestillinger  for- 
maa  at  gjøre  noget  varigt  Indtryk  paa  ham ,  saameget  mindre  som 
hans  Anfald  af  Fortrydelse  hurtigt  beroliges  af  hans  saakaldte  Ven 
Stukeli,  der  efter  en  forud  lagt  Plan  arbeider  paa  hans  Ødelæggelse 
for  des  hurtigere  at  kunne  naa  sit  Maal :  at  forføre  hans  Kone.  Baade 
sin  egen  og  sin  Søsters  Formue  har  Beverley  sat  overstyr,  og  han 
har  nu  ingen  anden  Udvei  end  at  lægge  Haand  paa  sin  Kones  Juveler. 
For  ogsaa  at  komme  i  Besiddelse  af  disse  Familiens  sidste  Eiendele 
forestiller  Stukeli  den  forarmede  Mand,  at  han  i  sin  Tid  er  gaaet  i 
Borgen  for  ham ,  at  Kreditorerne  trænge  paa ,  og  at  han  vil  se  sig 
nødsaget  til  at  forlade  Landet  for  at  unddrage  sig  deres  Efterstræbelser, 
saafremt  Beverley  ikke  skaffer  Subsidier.  Denne  betroer  da  sin  Kone 
den  fortvivlede  Situation,  som  en  Ven  er  kommen  i  for  hans  Skyld,  og 
skjøndt  hun  ikke  skjænker  hans  Fortælling  fuld  Tillid,  udleverer  hun 
dog  alle  sine  Smykker,  for  at  denne  mislige  Sag  kan  blive  bragt  i 
Orden.  Snart  er  ogsaa  denne  sidste  Rest  af  en  stor  Formue  for- 
svunden i  Spilledjævelens  Grab,  og  Stukeli  benytter  sig  heraf  til  at 
indgive  den  opoffrende  Kone  Mistanken  om,  at  Juvelerne  befinde  sig 
i  en  foretrukken  Medbeilerindes  Hænder,  saa  at  den  Ulykkelige  nu 
faaer  Skinsygens  Kvaler  som  Tilgift  til  sine  øvrige  Lidelser.  Beverleys 
sande  Ven  Luson ,    den  eneste ,    han   har    tilbage ,    søger   imidlertid   at 

trænge  tilbunds  i  den  Svig,  han  mener  maa  være  tilstede  her,  og  han 
er  allerede  paa  Sporet,  da  Situationen  pludseligt  forandrer  sig,  idet 
Beverley  faaer  en  uventet  Indtægt  af  trehundredetusinde  Francs  som 
Udbytte  af  en  heldig  Forretning  og  nu  beslutter  at  raade  Bod  paa  alt 
det  Onde,  hans  usalige  Lidenskab  har  voldt.  Han  sværger  helligt,  at 
han  aldrig  vil  røie  et  Kort  mere  —  men  atter  faaer  Stukeli  ham  i 
sin  Magt,  han  taber  Alt  og  sættes  i  Fængsel  af  sine  Kreditorer;  hans 
Hustru ,  hans  Søn  og  hans  gamle  tro  Tjener  gjøre  ham  Følgeskab. 
Nu  griber  Fortvivlelsen  Beverley.  Han  benytter  et  Øieblik,  da  hans 
Kone  er  fraværende,  til  ogsaa  at  fjerne  Tjeneren  og  tager  Gift. 
Sønnen ,  som  roligt  slumrer  ved  hans  Fødder ,  vil  han  skaane  for  et 
Liv  fuldt  af  Ulykke  og  staaer  i  Begreb  med  at  støde  sin  Dolk  i  hans 
Hjerte,  da  Moderon  træder  ind  i  rette  Øieblik  for  at  forhindre  det. 
Hun  meddeler  ham,  at  Stukeli  er  død,  at  han  har  gjenvundet  sin 
Formue  og  sin  Frihed,  at  der  endnu  kan  ligge  et  lykkeligt  Liv  for 
ham.  Men  det  er  for  sent:  Giften  begynder  at  virke,  og  den 
Ulykkelige  døer  i  Armene  paa  sin  Ægtefælle,  sin  Ven  og  sin  Tjener. 
Paa  den  danske  Scene  som  overalt,  hvor  „Beverley"  blev  op- 
ført, gjorde  denne  borgerlige  Tragedie  megen  Lykke  og  holdt  sig 
længe  paa  Repertoiret.  Mod  Udførelsen  havde  Kritiken  dog  adskilligt 
at  indvende ,  særligt  maatte  Jfr.  Bøttger  som  sædvanligt  høre  ilde  for 
sin  flæbende  Diktion;  den  gamle  Tjener  og  Stukeli,  der  oprindeligt 
spilledes  af  Ørsted  og  Hortulan,  kom  bedre  til  deres  Ret,  da  de  to 
Skuespillere  skiftede  Roller  og  navnlig  Hortulan  fik  Leilighed  til  at 
yde  noget  Fortrinligt  i  sin  stilfærdigt  rørende  Fremstilling  af  det  tro- 
faste Tyende.  Roses  Udførelse  af  Titelrollen  var  ypperlig,  siger 
Kritikeren  i  „den  dramatiske  Journal",  baade  i  Henseende  til  „Dekla- 
mation, Ansigt  og  Gestikulation."  „Man  saae  den  skamfulde  Opirrede 
i  anden  Akt,  den  muntre  og  ømme  Mand  i  tredie  og  den  rent  for- 
tvivlede i  fjerde."  Derimod  bebreides  det  ham,  at  han  tog  Giften  for 
langsomt:  „han  viste  Væmmelse  nok,  da  han  drak  den,  men  det  er 
ikke  nok,  vi  ville  ikke  engang  tale  om,  at  de  Lyd,  han  udstønnede, 
neppe  kunde  ske,  naar  han  skulde  beholde  det;  men  han  skulde  drikke 
den  med  Hurtighed  og  Graadighed."  Tidligere  havde  Rose  forøvrigt 
taget  denne  Scene  paa  en  anden  Maade,  idet  han  ikke  forgav  sig  med 
Draaber,  men  med  Piller,  som  han  havde  hos  sig  i  en  Æske,  og  han 
havde  her  opfundet  et  Træk,  som  „Journalen"  fandt  meget  sindrigt: 
„da  nogle  af  dem,  vi  vide  ei  om  af  en  Hændelse  eller  med  Forsæt, 
faldt  paa  Gulvet,  opsamlede  han  dem  med  den  hidsigste  BegjærUghed 
af  Gulvet  og  slugte  dem  med  den  samme  Heftighed."  De  af  Giften 
bevirkede  Konvulsioner  fandt  man  derimod  „med  altfor  stor  Umage  og 
Kunst  frembragte,  og  vi  tro,  at  Hr.  R.  havde  gjort  bedre  i  ved 
Musklernes  Sammentrykning  i  Underlivet  at  vise  Giftens  Virkning  end 
ved  den  for  ofte  igjentagne  Vred  med  Kroppens  Ophævelse  og  den 
venstre  Arms  Udstrækning." 

Sarti  fik  snart  en  Fornemmelse  af,  at  det  reciterende 
Skuespil  var  ham  et  fremmed  Omraade,  og  allerede  efter  Ud- 
gangen af  sin  første  Saison  var  han  betænkt  paa  at  skaffe  sig 
kyndig  Medhjælp.  Hans  Tanker  faldt  paa  „Tronfølgen"s  For- 
fatter, der  efter  hans  Mening  havde  viist  sig  som  en  habil 
Dramatiker,  og  N.  K.  Bredal  var  altfor  interesseret  for  Theatret 
og  dets  Forhold  til  at  kunne  modstaa  et  saa  velkomment  Tilbud. 
Fra  den  følgende  Saisons  Begyndelse  blev  han  ansat  under 
Sarti  som  Direkteur  for  Skuespillet  med  en  ret  omfattende 
Magtfuldkommenhed.  Han  udstedte  strax  en  Bekjendtgj øreise, 
sigtende  til  at  opmuntre  den  originale  Digtning  ved  at  fastsætte 
en  Aftens  Indtægt  som  Forfatterhonorar  for  et  „Hovedstykke", 
og  af  den  udenlandske  Litteratur  fremdrog  han  et  Arbeide,  hvis 
Værd  og  Anseelse  maatte  adle  den  Skueplads,  der  bragte  det 
til  Opførelse,  og  hvis  Personliste  indeholdt  en  Række  inter- 
essante Opgaver  for  de  Udførende:  Lessings  Femaktskomedie 
„Minna  af  Barnhelm  eller  Soldaterlykken",  oversat  af 
Wandall. 

I  den  tydske  Litteratur  har  „Minna  von  Barnhelm  oder 
das  Soldatengliick"  udført  en  banebrydende  Gjerning  ved  at  være 
det  første  virkeligt  nationale  Skuespil  med  et  fra  Samtidslivet  hentet 
Stof.  Dette  var  grebet  med  stort  Held  ud  af  den  Forestillingskreds, 
som  den  lykkeligt  tilendebragte  Syvaarskrig  havde  afsat,  det  talte  til 
den  patriotisk  vakte  Folkebevidsthed  ved  at  bringe  den  preussiske 
Soldat  paa  Scenen,  det  smigrede  det  brede  Publikums  Følelse  af  Selv- 
godhed ved  at  stille  en  latterlig  fransk  Lykkejæger  i  Modsætning  til 
de  tydske  Hædersmænd,  det  indeholdt  Træk,  der  antydede  en  kom- 
mende Forsoning  mellem  de  stridende  tydske  Stammer,  og  det  hyldede 
den  store  Preusserkonge  ved  at  lade  Handlingen  udvikle  sig  mod 
en  Baggrund,  hvorfra  hans  retfærdige  Afgjørelse  træder  frem  i  rette 
Øieblik  og  fører  Alt  til  en  lykkelig  Slutning.  Men  medens  disse 
Egenskaber  vare  egnede  til  at  sikkre  Stykket  den  almindelige  Del- 
tagelse ved  dets  Fremkomst,  skylder  det  ligesaa  meget  sine  varigere 
gode  Sider,  at  det  har  bevaret  denne  Yndest  i  Tidernes  Løb  og  ind- 
tager en  fast  Plads  i  Tydsklands  klassiske  Litteratur:  Karakterernes 
sikkert  begrænsede  individuelle  Liv,  deres  indbyrdes  Forskjellighed, 
deres  velmotiverede  Samvirken  og'  det  hele  Præg  af  levende  Virkelig- 
hed, som  hviler  over  dem  og  den  Handling,  de  ere  optagne  i.  Ved 
disse  Egenskaber  maatte  „Minna  von  Barnhelm"  ogsaa  vinde  Adkomst 
til  saadanne  Scener  udenfor  Tydskland,  hvor  der  kunde  forudsættes 
Sympathi  med  Stykkets  Tankegang,  og  hvor  Skuespillernes  Naturel 
var  istand  til  at  opfatte  Gemytslivet  hos  Hovedpersonerne :  den  fattige, 

h(2(imodige,  ærekjære  og  indtil  Overmaal  fintfølende  Major  Tellheim, 
hans  Krigskammerater  Werner  og  Just,  hvem  han  ligesom  har  meddelt 
noget  af  sin  egen  Karakters  „Biederkeit",  hans  Fæstemø  Minna,  som 
maa  erobre  ham  paany  ved  at  beseire  hans  Ømtaalighed  paa  Æres- 
punktet,  og  hendes  livlige  Kammerpige  Francisca. 

Handlingen  er  følgende.  Den  preussiske  Major  von  Tellheim 
har  i  Syvaarskrigen  lært  den  sachsiske  Frøken  Minna  von  Barnhelm 
at  kjende  og  forlovet  sig  med  hende.  Efter  Fredslutningen  bliver 
han  imidlertid  anklaget  for  at  have  taget  imod  Bestikkelse  af  dé 
sachsiske  Stænder,  medens  han  tvertimod  af  sin  egen  Lomme  har 
udredet  en  Kontribution ,  som  de  ikke  have  kunnet  gjøre  Udveie  for. 
Krænket  paa  det  Dybeste  i  sin  Æresfølelse,  afskediget  af  Tjenesten, 
saaret  og  tilmed  fattig  vil  han  ikke  knytte  sin  Fæstemø  til  en  saa 
kummerlig  Tilværelse,  afbryder  Forbindelsen  med  hende  og  lever  et  trist 
Liv  i  en  Gjæstgivergaard  i  Berlin  sammen  med  sin  Oppasser  Just,  en 
brav,  trofast,  lidt  grovkornet  Fyr.  Her  opsøger  hans  tidligere  Vagt- 
mester Paul  Werner  ham;  efter  Krigsaarene  har  han  ikke  rigtigt 
kunnet  finde  sig  tilrette  i  de  fredelige  Forhold  paa  sin  lille  Land- 
eiendom,  han  har  tilsidst  bestemt  sig  til  at  sælge  den  og  gaa  til  Krigs- 
skuepladsen i  Peisien,  og  nu  stiller  han  Salgsbeløbet  til  Majorens 
E-aadighed;  denne  vil  dog  ikke  modtage  det,  og  da  Enken  efter  en 
Officer,  hvem  han  engang  har  laant  en  Sum  Penge,  vil  betale  ham 
dem  tilbage,  nægter  han  Gj ældens  Tilværelse,  fordi  han  mærker,  at 
hun  selv  er  i  trængende  Omstændigheder.  Herved  tiltager  hans  egen 
Forlegenhed,  og  da  den  slyngelagtige  Vært  ikke  vil  give  ham  Kredit 
længer,  maa  han  sætte  den  af  Minna  modtagne  meget  kostbare  For- 
lovelsesring i  Pant  hos  ham.  Kort  forinden  er  hans  Fæstemø,  som 
er  reist  til  Berlin  for  at  opsøge  ham,  tagen  ind  i  den  samme  Gjæst- 
givergaard ,  hun  faaer  tilfældigvis  Ringen  at  se ,  kommer  derved  til 
Kundskab  om  Tellheims  mislige  Stilling  og  bestræber  sig  ved  sin  snilde 
Kammerpiges  Hjælp  for  at  omstemme  hans  stolte  Sind,  idet  hun  lader 
ham  vide,  at  hendes  Onkel  har  gjort  hende  arveløs  paa  Grund  af 
hendes  Forlovelse  med  Tellheim.  Efter  denne  Meddelelse  er  Majoren 
strax  villig  til  at  ægte  sin  Elskede,  og  de  Vanskeligheder,  der  endnu 
synes  at  stille  sig  iveien  for  en  tilfredsstillende  Løsning ,  og  som 
nærmere  udvikles  i  nogle  lovlig  bredt  udførte  Scener  med  Forlovelses- 
ringene som  Hovedthema,  vise  sig  kun  at  have  været  Fantomer,  saa 
at  Alt  ender  i  Glæde  og  Gammen,  da  det  tilmed  godtgjøres,  at  det  er 
en  ugrundet  Mistanke,  som  har  været  reist  mod  Tellheim;  han  mod- 
tager en  Haandskrivelse  fra  Frederik  den  Anden  med  en  fuldstændig 
Æresopreisning  ,  Minnas  Onkel  kommer  i  det  beleilige  Øieblik  for  at 
give  Parret  sin  Velsignelse,  og  den  brave  Werner  har  i  Franciska 
fundet  „ein  Frauenzimmerchen",  som  han  gladelig  agter  at  gjøre  til 
Vagtmesterinde. 

Rose  i  Tellheims  Rolle,  Jfr.  Bøttger  som  Minna,  Caroline 
Halle  som  Francisca,  Londemann  som  Just  og  Clementin  som  Værten 
gav   det   lessingske  Skuespil   en  Udførelse,    der   fremhævede    alle    dets 

Fortrin,  hvorimod  Ørsted  ikke  havde  det  rette  Greb  paa  Paul  Werner ; 
Kritiken  beklagede,  at  Hortulan  ikke  havde  faaet  denne  Rolle. 

Mærkeligt  nok  drev  denne  ægte  folkelige  Komedie  det  kun 
til  fire  Opførelser  i  Saisonen,  medens  den  Alt  i  Alt  er  bleven  givet 
tyve  Gange.  Næsten  ganske  det  samme  Antal  Forestillinger  (fire  i 
Saisonen,  nitten  ialt)  oplevede  Aarets  anden  tydske  Nyhed ,  Femakts- 
komedien  „Tro  Ingen  for  vel'^,  oversat  efter  den  for  sin  eventyrlige 
Livsvandel  bekjendte  Skuespiller  og  Komedieforfatter  Joh.  Chr. 
Brandes'  „Der  Gasthof  oder  Trau,  schau,  wem." 

Det  originale  Repertoire  forøgedes  med  fire  Nyheder. 
Jfr.  Biehl  lagde  sin  Mangel  paa  Perfektibilitet  for  Dagen  ved 
en  ny  Femaktskomedie  „Den  altfor  lønlige  Beiler  eller 
Den,  som  gjør  Hemmelighed  af  Alting",  et  Forsøg  i  den 
komiske  Genre,  opfyldt  af  blege  holbergske,  goldoniske  og  andre 
Reminiscenser,  men  saa  vidløst  og  blodfattigt  som  nogen  af  den 
biehlske  Muses  tidligere  Vantrevninger.  „Den  dramatiske  Jour- 
nal" raadede  Digterinden  til  at  vende  tilbage  til  det  rørende 
Fag,  „thi  det  lader  sandelig,  som  det  Komiske  falder  hende 
ligesaa  unaturligt  og  vanskeligt  som  det  Rørende  hos  Holberg." 
Et  talende  Vidnesbyrd  om  den  Anseelse,  Jfr.  Biehl  trods  Alt 
stod  i  som  Forfatterinde,  er  den  Ærbødighed,  hvormed  Jour- 
nalen omtaler  hende,  idet  den  haaber,  at  hun  vil  „værdige  dens 
Blade  et  Øiekast  —  men  skulde  hun  værdige  os  et  Svar,  vilde 
vi  blive  stolte,  thi  hvo  maa  ei  blive  stolt,  naar  en  Kjender, 
som  med  Indsigter  forbinder  Beskedenhed,  vil  svare?"  Langt 
mindre  Hensynsfuldhed  iagttog  den  i  sin  Bedømmelse  af  Skue- 
spillerinden Jfr.  Bøttgers  talentløse  Forsøg  paa  at  skildre  et 
kvindeligt  Sidestykke  til  den  holbergske  Jean  de  France  i 
Femaktskomedien  „Clarisse  eller  Den  forreiste  Frøken", 
idet  den  ligefrem  bad  hende  „for  sin  Smags  Æres  Skyld  og  den 
almindelige  Fornøielse  i  Skuespilhuset  ikke  at  befatte  sig  med 
slige  Arbeider,  som  lader  til  at  være  hende  ganske  fremmede." 
Stykket  gik  kun  tre  Gange,  sidste  Gang  til  Fordel  for  For- 
fatterinden, der  i  den  Anledning  forandrede  Slutningsreplikens 
Appel  til  Publikum:  „Min  Lykke  beroer  paa  min  Reise  til 
Frankrig  og  Deres  Bifald"  til  følgende  Taksigelse:  „Min  Lykke 
er  iaften  fuldkommen,  hvorfor  jeg  takker  allerunderdanigst  og 
skyldigst"  —  „en  Kompliment,  som  var  Stykket  værdig!"  siger 
Journalen. 

Viste  Bredals  Smag  sig  saaledes  ikke  i  det  bedste  Lys 
ved  disse  to  Skuespilnyheders  Antagelse,  som  dog  havde  et 
agtværdigt  Motiv:  Bestræbelsen  for  at  give  Repertoiret  en 
national  Karakter,  saa  var  dette  Misgreb  for  Intet  at  regne  i 
Sammenligning  med  det  Overgreb,  han  gjorde  sig  skyldig  i  ved 
at  benytte  sin  Myndighed  paa  Scenen  til  at  forvandle  den  til 
det  Forum,  paa  hvilket  han  holdt  Afregning  med  sine  litteraire 
Modstandere.  Saisonen  var  bleven  aabnet  den  7.  Oktbr.  1771 
med  den  ottende  Opførelse  af  „Tronfølgen  i  Sidon".  Et  Par 
Dage  efter  bragte  det  første  Nummer  af  „Den  dramatiske 
Journal"  en  meget  skarp  Anmeldelse  af  Stykket  og  inaugure- 
rede  hermed  en  ganske  vist  ikke  langvarig,  men  for  Theatret 
og  Theaterhistorien  ikke  lidet  betydningsfuld  kritisk  Under- 
søgefse  af  Skuespillene  og  deres  Udførelse.  Skriftet  udkom 
med  to  Numre  om  Ugen  under  en  anonym  Redaktion,  men 
det  blev  snart  bekjendt,  at  samtlige  Anmeldelser  skrev  sig  fra 
en  og  den  samme  Kritiker,  den  attenaarige  Student  Peder 
Rosenstand-Goiske,  en  Søn  af  den  faa  Aar  forinden  afdøde 
theologiske  Professor  af  samme  Navn.  Allerede  i  Skoletiden 
havde  Dramaturgien  øvet  sin  store  Tiltrækning  paa  ham,  og 
han  studerede  den  ved  at  sammenholde  sin  Læsning  af  de 
gamle  og  nye  Dramatikere  med  de  theoretiske  Regler  hos  For- 
fattere, som  det  dengang  ansaaes  for  nødvendigt  at  kjende  for 
at  skaffe  sig  et  solidt  Grundlag  for  en  sikker  Dom  i  Smags- 
sager: Aristoteles,  Quintilian  og  Horats,  Boileau  og  Batteux, 
Pope,  Dryden  og  Lessing.  Det  var  med  dennes  „Ham- 
burgische  Dramaturgie''  som  Mønster,  at  Rosenstand-Goiske 
stiftede  sin  „dramatiske  Journal",  der  ogsaa  kom  til  at  ligne 
Forbilledet  i  det  Ydre,  forsaavidt  som  de  begge  standsede 
efter  Udgivelsen  af  to  Bind.  Journalen  anmeldte  alle  Forestil- 
linger uden  Undtagelse,  følgende  Theatrets  Virksomhed  Aften 
efter  Aften,  og  kom  derved  jevnlig  til  at  omtale  et  Stykke 
gjentagne  Gange,  hvilket  gav  den  Anledning  til  at  sammenligne 
den  ene  Udførelse  med  den  anden  og  bemærke,  om  Skuespil- 
lerne havde  gjort  Fremgang  i  deres  Roller  eller  negligerede 
dem,  om  de  havde  rettet  de  af  Kritiken  paapegede  Feil  eller 
endnu  stadigt  fastholdt  dem  enten  af  Vankundighed  eller  af 
Trods.  Det  var  især  i  Detailiagttagelserne,  at  Rosenstand-Goiske 


DEN   DEAMATISKE   JOUENAL.  297 

havde  sin  Styrke,  og  han  maa  i  Sandhed  have  været  besjælet 
af  en  brændende  Interesse  for  Kunsten  og  sit  kritiske  Kald  for 
saaledes  hver  Spilleaften  Saisonen  igjennem  at  kunne  have  en 
aarvaagen  Opmærksomhed  henvendt  paa  Udførelsens  mang- 
foldige Enkeltheder,  ligesom  de  Bemærkninger,  hans  Iagttagelser 
gav  ham  Leilighed  til  at  anføre,  vidne  om  et  sjeldent  sikkert 
Blik  for  den  sceniske  Kunsts  Virkemidler,  saa  meget  mærke- 
ligere som  det  ene  og  alene  var  uddannet  ad  theoretisk  Vei  og 
ved  Besøg  i  vort  hjemlige  Theater.  Hans  Smag  i  det  Hele  og 
Store  var  god,  sund  og  sikker,  om  den  end  led  af  sin  Tids- 
alders Brøst.  Tragedien  og  Sørgespillet  omfattede  han  med 
ringere  Interesse,  han  holdt  her  paa  Grækerne  fremfor  paa 
Seneca,  satte  Corneille  og  Voltaire  over  Racine  og  fattedes 
Evne  til  at  forstaa  Shakspeare.  Det  komiske  Skuespil  gav  han 
Fortrinet  for  alle  andre  og  indenfor  dette  atter  Karakter- 
komedien og  det  egentlige  Lystspil  med  de  brede  Linier  i 
Situation  og  Replik.  Paa  dette  Omraade  bedømmer  han  sin 
Tids  Repertoire  med  stor  Sikkerhed.  Han  har  Øie  for,  hvor 
langt  Tydskland  staaer  tilbage  i  den  komiske  dramatiske  Digt- 
ning; „ingen  af  dets  Forfattere  har  skrevet  noget  eneste  Stykke, 
som  har  undgaaet  den  Feil,  for  det  meste  at  kjede  Tilskuerne. 
Det  Regelmæssige  eller,  om  man  hellere  vil,  det  Mekaniske  i 
Komposionen  have  de  Alle,  men  det  Morsomme,  det  Interessante 
i  Karakterer,  Situationer  og  Dialoger  har  alletider  flyet  dem. 
Jeg  veed  ikke,"  siger  Rosenstand-Goiske  i  sine  „Kritiske  Efter- 
retninger", „om  Aarsagen  dertil  er  den,  som  jeg  et  Sted  har 
læst,  at  de.  tydske  Forfattere  bilde  sig  ind,  at  det  gaaer  til  i 
Verden,  som  det  gaaer  til  i  deres  Studerestue ;  saameget  er  idet- 
mindste  vist,  og  Erfarenheden  lærer,  at  det  er  sandt,  at  alle 
deres  Stykker  i  dette  Slags  røbe  kun  ringe  Bekjendtskab  med 
den  daghge  Natur."  Frankrig  derimod  bærer  Prisen  „i  Alt 
hvad  som  er  theatralsk",  og  MoHére,  der  betegnes  som  „en 
Plautus  i  Handling  og  Situation,  men  som  oftest  en  Terents  i 
sin  Dialog,"  kommer  de  Gamle  nærmest,  om  han  ikke  overgaaer 
dem;  mod  hans  solide  Egenskaber  kan  Regnards  bonne plaisanterie 
ikke  veie  op,  og  Destouches  staaer  i  alle  Henseender  under  dem 
begge.  Eiheller  kunne  Goldoni  eller  de  engelske  Komikere 
gjøre  Frankrig  og  Moliére  Forrangen  stridig.     Den  Eneste,   der 

fortjener  at  nævnes  umiddelbart  efter  ham,  er  Holberg;  han 
har  ikke  den  franske  Mesters  elegante  Dialog,  men  han  over- 
gaaer  ham  i  Katastrofen,  idet  han  oftere  opløser  end  overhugger 
Handlingens  Knude,  og  desuden  er  han  mere  moralsk  end 
Moliére,  hos  hvem  ikke  sjeldent  Dyden  eller  Uskyldigheden 
bliver  bedragen  og  udleet,  medens  Lasten  belønnes.  Men  næsten 
alle  Holbergs  Stykker  ere  „skrevne  for  Nationen",  og  de  have 
derfor  vanskeligt  ved  at  vinde  samme  Bifald  paa  fremmede 
Scener  som  det,  de  have  faaet  og  fortjent  paa  vor  egen. 

Det  Nye  ved  et  Foretagende  som  „den  dramatiske 
Journal"  kunde  ikke  Andet  end  frappere  Publikum  og  endnu 
mere  Skuespillerne,  som  følte  sig  saare  lidet  tiltalte  af  denne 
stadige  Kontrol  og  yderligere  opirredes  ved  den  ungdommeligt 
overlegne  Tone,  hvori  de  kategoriske  Domme  hyppigt  frem- 
sattes; at  de  i  deres  stille  Sind  mangen  Gang  maatte  indrømme 
deres  Berettigelse,  formindskede  ikke  Irritationen,  der  ikke 
kunde  finde  andre  Punkter  at  rette  sine  Angreb  imod  end 
Recensentens  store  Ungdom  og  det  ganske  vist  utroligt  slette 
Sprog,  hvori  hans  Blad  var  skrevet,  en  ubehjælpsom,  klodset 
og  uklar,  ovenikjøbet  med  vildledende  Interpunktion  og  menings- 
forstyrrende TrykfeH  belemret  Stil,  som  passede  saare  ilde  til 
et  Organ  for  den  gode  Smag.  Ingenlunde  som  en  af  de  mest 
prægnante  Prøver  paa  Journalens  Sætningsbygning,  snarest  som 
et  Vidnesbyrd  blandt  mange  om  dens  sjuskede  Afiattelse  med- 
deles ordret  et  Par  Linier,  der  omtale  Udførelsen  af  Duc  de 
Bellegarde  i  „Henrik  den  Fjerdes  Jagt":  „Et  Par  Exempler  til 
Beviis  at  Deklamationen  overhovet  var  god,  tillade  man  os  at 
anføre;  og  af  dem  maa  det  første  tages,  af  hans  anden  Replike 
hvor  han  rigtig  traf  den  mogvante  Tone  naar  han  spodsk 
igjentager  Marqvis  Conchinis  Ord  „min  kjære  D.  d.  B.  han 
siiger  ved  sig  selv  „den  Nar"  den  bydende  Tone  han  paalagde 
Jagtbetjenterne  Taushed  med,  var  og  i  Almindelighed  rigtig 
som  og,  traf  han  den  spydige  og  skjulte  Hofmands  Tone,  i  den 
hele  første  Scene;  et  Tegn  til,  at  han  havde  det  rette  Begreb 
om  sin  Role." 

Ikke  mindre  end  Theatrets  Kunstnere  følte  dets  Skue- 
spildirekteur  sig  forarget  over  den  skarpe  Bedømmelse  af  „Tron- 
følgen i   Sidon",   hvormed  Journalen    aabnede   Rækken  af  sine 

Kritiker.  Efter  Moliéres  Exempel,  men  uden  Moliéres  Vid  og 
Indsigt  tog  Bredal  sig  over  at  skrive  en  dramatiseret  Imøde- 
gaaelse  af  Journalens  Dom,  et  ret  intetsigende  Produkt,  som 
kun  faaer  en  Smule  Interesse  ved  et  Par  karakteriserende  Glimt, 
der  falde  over  de  optrædende  Personer,  Akteurerne  fra  „Tron- 
følgen", af  hvilke  den  ene.  Musted,  beklager  sig  selv,  fordi  han 
„maa  lade  sig  bruge  til  enhver  Rolle,  som  ingen  Anden  har  Lyst 
til,"  medens  „anden  Aktrice",  Jfr.  Halle,  siger  Hr,  Journal  de 
djærveste  Sandheder  lige  i  Ansigtet  med  en  Frimodighed,  der 
vel  tildels  er  laant  fra  hendes  sædvanlige  Rollefag,  Pernillerne, 
men  sagtens  tillige  skal  betegne  et  Træk  i  den  friske  unge  Piges 
personlige  Temperament. 

Havde  Bredal  ladet  sig  nøie  med  i  Trykken  at  udgive 
„Den  dramatiske  Journal  eller  Critik  over  Tronfølgen 
i  Si  don,  et  Efterstykke  i  een  Handling",  vilde  hans  Skrift  af 
Alle  være  blevet  betragtet  som  en  fuldkommen  berettiget 
Retorsion.  Men  uheldigvis  kunde  han  som  Direkteur  for  Skue- 
spillet give  sin  Argumentation  forøget  Vægt  og  lade  den  tale 
til  en  større  Kreds  ved  at  bringe  Efterstykket  paa  Scenen,  og 
Pristeisen  til  en  saa  eklatant  Hævn  over  sin  Modstander  kunde 
han  ikke  modstaa.  Han  ansatte  følgelig  til  Opførelse  Mandag 
den  25.  November  „Tronfølgen  i  Sidon"  med  „Den  dramatiske 
Journal"  som  Efterstykke. 

Bebudelsen  af  denne  Forestilling  vakte  det  største  Røre 
i  Kjøbenhavn,  der  strax  delte  sig  i  to  Partier,  for  og  imod 
Bredal.  Grupperingen  faldt  efter  den  sædvanlige,  man  kunde 
næsten  sige  naturbestemte  Delingslinie :  paa  den  ene  Side 
Studenterne  og  de  litterairt  interesserede  Elementer  i  Publikum, 
der  vilde  hævde  den  kritiske  Diskussions  Frihed  og  derfor  mis- 
billigede, at  den  droges  op  paa  selve  Scenen,  hvor  Ordet  var 
afskaaret  den  ene  Part;  paa  den  anden  Side  Landofficererne, 
der  fandt  Kongens  Autoritet  krænket  i  den  af  ham  udnævnte 
Direkteurs  Person  og  desuden  rent  instinktsmæssigt  følte  sig  til- 
skyndede til  at  give  „Blæksmøreren"  og  hans  Tilhængere  en 
Lektion.  Til  disse  sine  Partisaner  uddelte  Bredal  Fribilletter,  thi 
at  det  vilde  komme  til  Spektakler  paa  Forestillingsaftenen,  var 
klart  nok  allerede  af  den  Diskussion,  der  af  Indsendere  i 
Adresseavisen  var  bleven  ført  om   en  Udpibnings  Berettigelse  i 

et  Tilfælde  som  dette.  Forventningen  skuffedes  eiheller.  „Tron- 
følgen" fremkaldte  udæskende  Bifald  og  demonstrerende  Hyssen 
og  Trampen,  men  spilledes  dog  til  Ende  uden  større  Afbrydelser, 
Anderledes  da  Tæppet  var  gaaet  op  for  „Den  dramatiske 
Journal".  Fra  Parterrets  første  Bænke,  som  Officererne  havde 
okkuperet  under  Ledelse  af  den  pommerske  Oberst  Køller,  hilste 
larmende  Bravoraab  og  Klappen  alle  saadanne  Udfald  imod  Jour- 
nalens Udgiver,  som  at  man  maaske  kunde  stoppe  Munden  paa 
ham  ved  at  tilbyde  ham  fri  Adgang  til  Komediehuset  eller  for  et 
Syns  Skyld  give  ham  Titel  af  Theatrets  Hovmester,  uden  for- 
resten at  bryde  sig  om  hans  Eaad.  Bifaldet,  som  hilste  disse 
Invektiver,  fremkaldte  energisk  Hyssen  fra  den  anden  Part,  og 
tilsidst  lod  nogle  Vægterpiber  deres  skingrende  Lyd  høre. 
Hermed  var  Signalet  til  et  stormfuldt  Optrin  givet.  Man  reiste 
sig  op,  gjorde  Front  mod  hinanden,  peb  og  klappede  af  al  sin 
Evne,  løftede  Stokke  og  trak  Kaarder,  og  under  forfærdede 
Hvin  af  Logernes  Damepublikum  udviklede  der  sig  paa  Gulvet 
et  over  al  Beskrivelse  larmende  Slagsmaal,  der  ikke  gik  af  uden 
Blodsudgydelse  og  Lemlæstelser.  Omsider  fik  Officererne  deres 
Modstandere  drevne  ud  af  Huset,  og  som  Herrer  over  Val- 
pladsen kommanderede  de  Stykket  spillet  til  Ende,  applauderede 
seirsdrukne  enhver  Replik,  som  snertede  Journalisten,  for- 
langte Slutningssangen  gjentagen  og  sang  deiis  Omkvæd  med, 
befæstede  i.  deres  Anseelse  som  Smagsdommere  ved  dens  For- 
sikkring  om,  at  „et  Vink  af  Eder  mere  gjælder  end  alle  Domme, 
som  man  fælder  i  den  dramatiske  Journal."  Ved  deres  Bort- 
gang fornyedes  Bataillen  ude  paa  Torvet,  og  paa  flere  Steder  i 
Byen  kom  det  i  Aftenens  Løb  til  Slagsmaal,  naar  de  stridende 
Parter  tilfældigvis  traf  sammen. 

Det  var  Meningen,  at  Slaget  skulde  gjentages  den  paa- 
følgende Theateraften,  om  Torsdagen,  men.  i  Betragtning  af  den 
almindelige  Lidignation  over  den  militaire  Brutalitet,  saavelsom 
paa  Grund  af  Rygterne  om,  at  Studenterne  vilde  kunne  gjøre 
Regning  paa  et  talrigt  Hjælpekorps  af  Borgere,  Matroser  og 
Dagleiere,  formaaede  den  forsigtige  Politimester  Direkteuren 
til  at  tage  „Den  dramatiske  Journal"  af  Plakaten  under  Paaskud 
af  en  Sygemelding,  saa  at  Forestillingen  kom  til  at  bestaa  af 
„Tronfølgen"  og  „De  tre  Friere".     Huset  var  udsolgt  til  sidste 

Plads,  og  udenfor  det  myldrede  en  Menneskemasse,  som  fyldte 
det  halve  Torv.  Politimesteren  havde  selv  indfundet  sig  i  Par- 
terret og  beroligede  Publikum  med  den  Forsikkring,  at  Officererne 
vilde  forholde  sig  rolige  (hvad  de  havde  faaet  høiere  Tilhold 
om),  og  at  han  haabede  at  turde  gjøre  E,egning  ogsaa  paa  de 
øvrige  Tilskueres  Selvbeherskelse.  Ikke  destomindre  var  der 
stor  Tumult  under  Opførelsen  af  Bredals  Syngestykke,  og  kun 
Truslen  om  Arrestation  formaaede  sluttelig  at  bringe  det  op- 
hidsede Publikum  til  Ro.  To  Dage  efter  indskjærpede  en  Politi- 
plakat Bestemmelserne  om  Ordens  Opretholdelse  i  Komediehuset. 

Udførelsen  af  „Den  dramatiske  Journal"  anmeldte  Rosen- 
stand-Goiske  nogenlunde  objektivt  i  sit  Blad:  „Hr.  Musteds  Aktion 
var  meget  ypperlig,"  „Jfr-  Halle  gav  sin  Rolle  med  meget  Liv 
og  Fyrighed,"  „Alle  fortjene  den  Berømmelse,  at  de  ei  lode  sig 
forvirre  ved  Aliarmen,  men  underholdt  Rollerne  med  et  for- 
underligt Mod."  Om  Bech,  som  spillede  „Hr.  Journal,  en  Skole- 
mester", hedder  det,  at  „Rollen  udfordrer  en  god  Hukommelse 
og  tillige  en  Akteur,  som  enten  med  Kunsten  eller  Naturen  maa 
bidrage  til  at  gjøre  den  latterlig  og  væmmelig,  og  sandelig,  det 
ufordragelige  Mæle  var  ham  her  meget  tjenlig."  Om  Journalen 
dog    ikke  har    bevaret    nogen  Rancune    imod    sit  alter  ego  paa 


302         DEN  KGL.  DANSKE  SKUEPLADS  UNDER  S  ÅRTI. 

Scenen,  faaer  staa  hen;  vist  er  det,  at  dens  Omtale  af  Bech  fra 
nu  af  var  en  fra  Stykke  til  Stykke  fortsat  Fordømmelse  af  denne 
ganske  vist  maadelige  Skuespillers  kunstneriske  Præstationer; 
det  vidner  paa  den  anden  Side  om  en  vis  Overlegenhed  hos 
den  saaledes  Forfulgte,  at  han,  som  det  sees  af  Subskribent- 
listen, var  en  af  „Journalens"  omtrent  130  Prænumeranter. 

For  Hovedpersonerne  i  denne  berømmelige  Feide  vexlede 
Situationen  snart  paa  en  ret  mærkelig  Maade:  Bredal  forlod  for 
bestandig  sin  dramatiske  Førerplads,  Militairp årtiets  forsorne 
Anfører  og  Strateg,  Oberst  Køller,  sad  et  halvt  Aar  efter 
Bataillen  som  Generallieutenant  Køller-Banner  i  en  Theater- 
kommission,  og  B,osenstand-Goiske  havde  ikke  længe  at  vente, 
inden  han  fik  Del  i  Styrelsen  af  de  kunstneriske  Forhold,  der 
interesserede  ham  saa  stærkt.  Det  varigste  Mindesmærke  har 
Spektakeloptrinet  sat  sig  i  Ewalds  fortræffelige  Satire  „De 
brutale  Klappere,  et  tragicomisk  Forspil,"  til  hvis  ægte  Humor 
den  syge  Digter  inspireredes,  da  Efterretningen  om  Dagens  alle- 
vegne drøftede  Begivenhed  naaede  ham  i  hans  fattige  Logis 
i  Vingaardsstræde. 

Paa  Theaterbesøget  fik  Skandalerne  en  meget  uheldig 
Indflydelse.  Logernes  Publikum  holdt  sig  borte  fra  et  Sted, 
hvor  det  kunde  risikere  at  komme  til  at  overvære  ligefremme 
Slagsmaal,  og  mellem  Studenterne  blev  der  truffet  Aftale  om, 
at  de  ikke  vilde  gjæste  Komedien,  saalænge  Bredal  var  Direk- 
teur,  en  Overenskomst,  der  blev  tiltraadt  af  adskillige  andre 
unge  Mennesker,  effcerat  Politimesteren  ved  den  ovenfor  med- 
delte Plakat  havde  stillet  dem  Anholdelse  og  Retsforfølgelse  i 
Udsigt,  saafremt  de  gjorde  sig  skyldig  i  nogen  Overtrædelse  af 
god  Orden.  Huset  var  i  lang  Tid  maadeligt  besøgt,  og  først  i 
Februar  bragte  Saisonens  fjerde  originale  Nyhed  atter  nogen 
Interesse  for  det  danske  Skuespil  til  at  blusse  op. 

Denne  Nyhed  var  „Zarine,  et  Sørgespil  i  fem  Optog" 
af  den  unge  Normand  Johan  Nordal  Brun.  Han  havde 
taget  den  theologiske  Embedsexamen  og  opholdt  sig  endnu  i 
Kjøbenhavn  for  at  vente  paa  Befordring  til  Embede,  da  Bredals 
Bekjendtgjørelse  om  nye  Skuespils  BetaHng  med  en  Aftens 
Indtægt  vakte  den  slumrende  digteriske  Drift  i  hans  Indre. 
„Men  et  Sørgespil!"  hedder  det  i  Stykkets  Tilegnelse  til  Biskop 

Gunnerus.  „Hvilken  Formastelse!  Jeg  tænkte  alene  derpaa,  og 
Pennen  faldt  mig  af  Haanden,  men  strax  følte  jeg,  at  jeg  var 
en  Normand.  Og  manglede  jeg  end  andre  Gaver,  saa  havde  jeg 
dog  Dristighed  nok  og  Lyst  til  at  forsøge  det  Vanskeligste. 
Vi,  som  ere  fødte  blandt  Klipperne,  finde  en  forunderlig  Vellyst 
i  at  klavre  os  op  paa  de  stejleste,  endskjøndt  vi  kunde  i  al 
Magelighed  vandre  paa  Slettgn,  i  Dalene."  Saaledes  lod  Brun 
da  de  lettere  Opgaver  ligge  og  gav  sig  ilag  med  den  sværeste. 
Møien  maatte  dog  formindskes  endel  derved,  at  Forfatteren  ikke 
gav  sig  af  med  at  bryde  nye  Stier,  som  Ewald  havde  gjort  med 
„Rolf  Krage",  men  vandrede  ad  den  franske  Tragedies  slagne 
Landevei.  Hans  Sørgespil  savner  derfor  selvstændig  litterair 
Betj'^dning,  men  er  derimod  meget  imod  sin  Hensigt  kommet  til 
at  indtage  en  mærkelig  Plads  i  Repertoiret  og  Litteraturen  ved 
at  have  afgivet  det  nærmeste  Forbillede  for  Wesssels  Parodi 
„Kjærlighed  uden  Strømper",  om  hvis  komiske  Overdrivelser, 
som  det  strax  vil  sees,  Adskilligt  i  Nordal  Bruns  tragiske  Stil 
paa  det  mest  Levende  minder. 

Zarine  er  Sacerfolkets  unge  skjønne  og  heltemodige  Dronning. 
Hun  fører  Krig  med  Medernes  Konge  Cyaxares,  hvis  ypperste  Felt- 
herre og  Svigersøn  Stryange,  gift  med  Prinsesse  Rhetea,  overvinder 
Sacerne  og  gjør  Zarine  til  Fange,  men  betages  saaledes  af  hendes 
Skjønhed  og  Dyd ,  at  han ,  glemmende  sin  Hustru  og  sin  Pligt ,  søger 
at  vinde  hendes  Kjærlighed  og  faae  hende  tilægte.  Han  skildrer  det 
Indtryk,  hun  har  gjort  paa  ham,  med  en  oratorisk  Fynd,  der  ind- 
bragte Brun  megen  Beundring  og  kan  tjene  til  Prøve  paa  hans  ofte 
velformede  Vers : 

Hun  taler!  hvilket  Sprog  og  Tænkekraft  og  Orden! 
Hun  strider,  hvilket  Mod!  hun  truer,  hvilken  Torden! 
Hun  byder,  Tigren  selv  med  Lyst  adlyde  vil! 
Hun  hader,  hvilken  Skræk!  hun  elsker,  hvilken  Ild! 

Dog  maa  man  ikke  tro,  at  denne  Kollision  mellem  Elskov  og  Pligt 
kan  huses  i  Stryanges  Bryst,  uden  at  den  maa  give  sig  Luft  i  mangen 
en  smertelig  Overveielse  i  Smag  f.  Ex.  med  følgende: 

Hvad  Strid  udi  mit  Bryst,  een  Ud  den  anden  møder: 
af  Ømhed  nu  for  Dig,  Rhetea,  Hjertet  bløder, 
nu  Sacers  Dronning  vandt,  og  hendes  Yndigbed 
udjager  af  mit  Bryst  min  første  Kj ærligbed. 

Nu  Pligt  og  Ed  igjen  mit  Hjerte  sønderriver, 
min  Elskov  hader  jeg  og  selv  min  Bøddel  bliver. 
Ja,  Dyd,  Uskyldighed!  Du  har,  jeg  føler  det. 

Du  har  i  Himlen  den,  som  vaager  for  din  Ret 

Men  Sacers  Dronning Nei,  jeg  Dyden  overvinder, 

jeg  glemmer  Ed  og  Pligt,  og  ingen  Lov  forbinder ^ 

Dog  —  hvorfor  glemme  Pligt?  Jeg  Dronningen  har  kjær: 

det  er:  jeg  agter  høit  Dyd  og  Fortjenester 

Men  kan  Menederi  paa  denne  Grund  undskyldes? 
Nei,  Laster  dog  omsonst  med  Dydens  Glans  forgyldes. 
Hvad  har  Rhetea  gjort?  Mon  hun  lastværdig  er, 
fordi  jeg  ønsker  det  og  har  en  Anden  kjær? 

Dog  har  Lorano  sagt Men  se,  der  er  Zarine. 

O  Himmel,  hvilke  Træk  og  majestætisk  Mine! 

Lorano,  Stryanges  „Fortrolige",  men  tillige  en  sort  Skurk,  som  ved 
at  vinde  Rhetea  vil  bane  sig  Vei  til  en  høi  Værdighed  i  Medien,  be- 
styrker sin  Herre  i  hans  Kjærlighed  til  Zarine  og  forestiller  ham 
sofistisk,  at  netop  Æren,  „som  udi  Heltes  Bryst  bør  Herskerinde  være", 
kræver,  at  han  for  høiere  Tormaals  Skyld  skal  bryde  den  tidligere 
Forpligtelse,  og  Stryange  indrømmer,  at  „Fornuften  kan  ei  mer  mod 
Dig  og  Hjertet  stride."  Zarine  tilstaaer  ham,  at  hun  gjengjælder  hans 
Følelse,  men  fremhæver  tillige,  at  „smaa  Sjæle  drives  kun  ved  heftig 
Attraas  Hede",  hvorfor  hendes  høie  Stilling  kræver  en  Opsættelse  af 
Brylluppet,  indtil  Mederkongen  selv  har  givet  sit  Samtykke.  Da 
Stryange  har  sine  gode  Grunde  til  at  undgaa  en  saadan  Henvendelse 
og  vil  faae  hende  til  at  frafalde  den,  afbryder  hun  ham  med  de  Ord: 
„Nei,  nei,  Stryange,  viid,  jeg  Ærens  Love  kjender,"  og  spørger,  da 
hendes  Elsker  vægrer  sig  ved  at  forklare  sine  Grunde: 

Men  hvo  er  Borgen  for,  at  ei  min  Ære  lider? 
Din  Taushed 

Stryange. 

Dronning,  viid,  det  mod  min  Løfte  strider 
og  mod  min  Pligt  —  —  — 

Zarine. 

Nuvel,  men  tænk,  at  Æren  er 
en  Skat,  vi  mere  bør  end  Livet  have  kjær. 

Stryange  mener,  at  „Undskyldning  kunde  her  en  Elskerinde  sømme" 
snarere  end  en  saa  ubøielig  Fastholden  af  Ærens  Krav,  og  søger  at 
tale  hende  tilrette  med  allehaande  halve  Forklaringer,  men  uden  anden 
Virkning,  end  at  Zarine  svarer: 

Velan,  jeg  uden  Dig  skal  underrettet  blive 
og  ei  mit  Hjerte  før  og  ei  min  Haand  bortgive, 
før  jeg  ret  kjender  Dig  og  Grund  til  Alting  veed; 
det  fordrer  Æren,  ja  det  fordrer  Kjærlighed. 

Tvivlen  har  begyndt  at  fæste  Rod  i  hendes  Hjerte,  en  iibestemt  Mis- 
tro kjæmper  mod  hendes  mere  og  mere  frembrydende  Kjærlighed ,  og 
hendes  forpinte  Stemning  faaer  Luft  i  en  lang  Monolog  med  bl.  A. 
følgende  Vendinger: 

Du  grumme  Følelse!  om  Dyden  Du  vanærer! 
Ja,  dersom  Nogen  mig  Stryanges  Brøde  lærer, 
o,  hvilket  Hjertestød!  det  blev  mig  Dødens  Bud; 
jeg  seer,  til  hvilken  Strid  jeg  da  blev  fordret  ud. 
O  Elskov!  skulde  Du  mod  Dyd  i  Hjertet  stride, 
hvor  vilde  det  Dig  gaa?  Hvad  maatte  jeg  ei  lide? 
Skjøndt  yndet  af  min  Sjæl,  Du  rene,  spæde  Lyst, 
dog  maatte  give  tabt  for  Dyden  i  mit  Bryst. 
Ja,  himmelsendte  Dyd!  mit  Hjertes  Herskermde, 
Du  bør.  Du  maa.  Du  skal  mod  Elskov  Seier  vinde. 
Du  fra  min  Ungdom  var  min  Fryd,  min  Ro  og  Løn; 
viig  derfor,  Elskov,  viig.  Du  Hjertets  yngre  Søn. 

Altfor  snart  seer  Zarine  sine  dunkle  Anelser  bekræftede,  da  hun 
træffer  sammen  med  Rhetea,  der  i  Selskab  med  sin  Fortrolige,  Søsteren 
Nitocre,  er  reist  til  Sacernes  Land  for  at  opsøge  sin  Gemal.  De  to 
Medb eilerinder  overbyde  hinanden  i  de  ædleste  Følelser,  men  for 
Stryange,  hvem  en  falsk  Efterretning  tilmed  melder,  at  hans  Hustru 
er  dræbt  af  Zarines  Krigere,  er  der  nu  ingen  anden  standsmæssig 
Udgang  af  Sagen  end  Døden  paa  Heltenes  Vis.  Han  tager  en  Dolk 
ud  af  sit  Belte  og  holder  sin  Afskedstale: 

Farvel,  forhadte  Liv,  jeg  Dagen  mer  ei  skuer, 
jeg  trodser  Evighed  og  al  den  Skræk,  mig  truer. 
Rheteæ  Død  og  Dyd  og  Troskab  lønnes  bør: 
Natur  skjælv 

(han  støder  til) 

Det  er  gjort,    O  Smerte!  Ak,  jeg  døer. 

„Zarine"  var  besat  med  Jfr.  Bøttger  i  Titelrollen,  Mad. 
Knudsen  som  Rhetea,  Jfr.  Halle  som  Nitocre,  Rose  som  Stryange  og 
Hortulan  som  Lorano.  „Journalen",  der  varmt  roser  Sørgespillet,  om 
den  end  med  Rette  finder  Stryanges  Færd  lidet  værdig  til  den  tragiske 
Medlidenhed,  fremhæver  Roses  og  Mad.  Knudsens  Spil  som  tilfreds- 
stillende, men  misbilliger  strengt  Jfr.  Bøttgers  Udførelse  af  Zarines 
Rolle,  der  „blev  skanderet  istedenfor  deklameret,  skregen  ud  isteden- 
for  foredraget,  stivt  og  opblæst  udført  istedenfor  med  Natur  udspillet." 

Medens  Bredal  saaledes  efter  bedste  Indsigt  varetog 
Skuespillets  Tarv,  satte  Sarti  al  sin  Kraft  ind  paa  at  gjøre 
Fyldest  for  de  store  Forventninger,  man  nærede  til  ham  som 
Operaleder;    men   hans    Skuffelse    blev    ikke    mindre    end   hans 

Meddirekteurs.  Han  samlede  et  for  enkelte  Stemmers  Ved- 
kommende udmærket,  gjennemgaaende  meget  respektabelt 
italiensk  Selskab,  han  anvendte  store  Bekostninger  paa 
Dekorationer  og  Dragter  og  gjorde  Repertoiret  saa  afvexlende, 
som  det  stod  i  hans  Magt;  men  det  viste  sig  snart,  at  den  lille 
Hovedstads  musikkyndige  eller  italienerbegeistrede  Publikum 
var  for  faatalligt  til  at  kunne  holde  en  saa  kostbar  og  for  den 
store  Almenhed  utilgjængelig  Kunstgenre  som  en  fremmed 
Opera  paa  Benene,  især  da  det  veludrustede  og  paa  alle  Maader 
understøttede  franske  Selskab  paa  Hoftheatret  ved  sine  Gratis- 
forestillinger  for  den  finere  Del  af  Publikum  yderligere  unddrog 
Operaen  en  Part  af  den  Tilskuerkreds,  den  skulde  bygge  paa. 
Sarti,  der  havde  lovet  sig  Guld  og  grønne  Skove  af  det  Fore- 
tagende, han  saa  villigt  havde  indladt  sig  paa,  var  trods  jevn- 
lige  Forskud  og  Understøttelser  allerede  ved  Udgangen  af  den 
første  Saison  kommen  saaledes  i  Baghaanden,  at  han  skyldte 
baade  sine  italienske  og  sine  danske  Kunstnere  anseelige  Gage- 
beløb. Den  følgende  Saison  begyndte  under  endnu  sørgeligere 
Auspicier,  Abonnementet  til  Operaen  var  lavere  end  det  fore- 
gaaende  Aar,  adskillige  Gagefordringer  henstod  endnu  ubetalte 
fra  forrige  Saison,  og  Besøget  var  saa  slet,  at  Sarti  allerede 
sidst  i  November  saae  Bunden  paa  sin  Kasse  og  maatte  erklære 
sig  renonce  overfor  sine  Operister,  hvilket  paa  deres  Side  affødte 
en  Selvraadighed  og  en  Demoralisation,  der  meget  skadede 
Theatrets  Værdighed.  I  Januar  1772  stod  han  paa  Fallittens 
Rand,  og  hans  sidste  Haab  om  Hjælp  fra  høiere  Steder  brast 
ved  Hofrevolutionen  den  17.  Da  Hofmarechal  Christoffer  Fr. 
Bielke  fjorten  Dage  senere  overtog  den  faldne  Grev  Brandts 
Funktion  som  Directeur  des  spectacles^  gav  han  dog  den  ulykkelige 
Sarti  en  Haandsrækning,  forsaavidt  som  han  ved  kgl.  Resolution 
skaffede  ham  Moratorium  for  hans  Gjæld  indtil  sidst  i  Mai  og 
et  Forskud  af  2000  Rdl.  til  Betaling  af  Personalets  Gage,  dog 
kun  paa  det  Vilkaar,  at  Skuepladsens  Indtægter  afleveredes  til 
Bielke.  Sarti  blev  saaledes  sat  under  Administration  og  indgav 
nogle  Maaneder  efter,  tilskyndet  dertil  af  den  imidlertid  efter 
kongelig  Ordre  nedsatte  Theaterkommission ,  sin  Ansøgning  om 
at  faae  sin  Kontrakt  ophævet  for  Resten  af  den  Tid,  han  havde 
bundet  sig   til   Theatrets  Ledelse.      Han  traadte  tilbage  til  sin 

Plads  som  Overkapelmester,  men  maatte  faa  Aar  efter  —  i  Mai 
1775  —  rømme  Landet  som  Følge  af  en  Dom ,  der  ramte  ham 
og  adskillige  Andre,  som  af  de  nye  Magthavere  bleve  anklagede 
for  under  Struensees  Regimente  at  have  taget,  givet  eller  budet 
Skjænk  og  Gave  for  Embeders  Opnaaelse.  I  sit  Fædreland 
begyndte  han  en  ny  Karriere  som  Organist  ved  Domkirken  i 
Milano  og  kaldtes  derfra  til  St.  Petersborg  som  Kapelmester  og 
Direkteur  for  et  Konservatorium;  han  blev  optagen  i  den 
russiske  Adelstand  og  døde  1802  i  Berlin  paa  en  B-eise  til 
Italien. 


20 


Det  kongelige  Tlieater 

1772-1801. 


Tlieaterkommissioiien  havde  faaet  til  Opgave  at  træffe  For- 
anstaltninger, ved  hvilke  saavel  den  danske  og  den  franske 
Komedie  som  den  italienske  Opera  kunde  blive  „satte  paa  en 
saadan  Fod,  at  de  hverken  maatte  være  den  kongelige  Kasse 
eller  Staten  til  for  stor  Byrde,  men  afpassede  efter  begges 
Tilstand."  Dens  Medlemmer  vare  Generallieutenant  Køller- 
Banner,  Hofmarechal  Bielke,  Konferensraademe  Carstens 
og  Nielsen  samt  Hof-Intendant  Wegener.  Den  betydeligste 
Personlighed  i  denne  Sammensætning  var  Ad.  Gotth.  Carstens 
(1713—95),  og  hans  Tilstedeværelse  indeholdt  tillige  en  Borgen 
for,  at  det  danske  Skuespil  vilde  have  en  varm  Talsmand  i 
Kommissionen ;  han  var  i  Smagssager  en  af  sin  Tids  Autoriteter, 
en  oprigtig  og  hjælpsom  Ven  af  dansk  Litteratur,  og  havde  han 
end  fra  først  af  savnet  Blik  for  Ewalds  frembrydende  Betyd- 
ning, saa  varede  det  dog  ikke  længe,  inden  han  blev  ham  en 
god  Veileder  og  kraftig  Støtte,  hvem  Digteren  taknemmeligt 
betegnede  som  „de  danske  Musers  ivrigste  og  virksomste  Be- 
skytter". Hvor  Valget  forelaa  mellem  dansk,  fransk  og  italiensk 
Kunst,  var  det  givet,  at  Carstens  med  hele  sin  Interesse  og  med 
al  sin  Indflydelse  vilde  støtte  den  førstnævnte,  og  det  lykkedes 
ham  ved  den   Sindighed   og  Fasthed,    som  udmærkede  al  hans 

Embedsgjerning,  at  faae  Kommissionens  Flertal  over  paa  sin 
Side,  saa  at  Køller-Banner  isoleredes  med  sine  noget  gevorbne 
Anskuelser  om,  hvad  der  var  et  Theaters  rette  Maal  og  Virke- 
midler. 

Man  tog  sit  Udgangspunkt  fra  det  kongelige  Paalæg  om, 
at  Udgifterne  skulde  bringes  ned  til  en  passende  Maximalhøide ; 
de  havde  i  Virkeligheden  ogsaa  overskredet  alle  rimelige 
Grænser,  idet  de  f.  Ex.  i  det  sidst  forløbne  Theateraar  havde 
andraget  en  Sum  af  paa  det  Nærmeste  hundredetusinde  Rigs- 
daler, hvoraf  mere  end  de  tre  Fjerdedele  vare  komne  den 
franske  Scene  tilgode.  En  fornuftig  Ballance,  mente  man,  vilde 
kun  kunne  naaes  ved  Opoffrelsen  af  den  ene  af  de  fremmede 
Kunstarter ,  saaledes  at  enten  den  italienske  Opera  eller  den 
franske  Komedie,  hvilken  af  dem  det  nu  maatte  behage  Kongen 
at  bestemme  sig  for,  forenedes  med  det  danske  Skuespil.  En 
hermed  stemmende  Indstilling  blev  indgiven  i  Begyndelsen  af 
Juni,  og  sex  Uger  efter  faldt  den  kongelige  Resolution,  der 
bestemte,  at  det  franske  Selskab  skulde  indlemmes  i  det 
danske  Theater,  hvormed  altsaa  de  gratis  Hoftheaterforestillinger 
forsvandt;  for  ikke  altfor  brat  at  udskille  den  italienske  Sang- 
kunst fra  Skuepladsens  Ydelser  resolveredes  det  endvidere, 
efter  en  i  Kommissionsindstillingen  indsat  Antydning  af  et 
Kompromis,  at  der  skulde  engageres  en  Kammersanger  og  en 
Kammersangerinde,  som  i  Forening  med  en  Bassist  og  den 
sangkyndige  Skuespiller  Musted  skulde  udfylde  enkelte  Fore- 
stillinger ved  Udførelsen  af  mindre  Kompositioner  og  Sammen- 
drag af  Operascener. 

Den  ved  Resolutionen  trufne  Ordning  traadte  imidlertid 
aldrig  i  Kraft,  thi  et  stille  Haab,  som  havde  dannet  Baggrunden 
for  Kommissionens  Overveielser,  viste  sig  at  gaa  i  Opfyldelse  i 
Løbet  af  kortere  Tid,  end  man  havde  troet  at  turde  vente. 
Det  franske  Selskab  var  alt  Andet  end  tilfreds  med  at  blive 
reduceret  fra  en  særligt  begunstiget  Hoftrup  til  Ligestillethed 
med  det  danske  Theaters  Kunstnere,  hvis  Dygtighed  de  Franske 
desuagtet  anerkj endte  for  de  bedste  Kræfters  Vedkommende  — 
„en  Clementin  og  en  Londemann  vare  i  deres  Fag  saa  følge- 
værdige Modeller,  at  man  skulde  søge  og  vanskeligt  finde  deres 
Lige,"   tilstod  de   offentligt.      Da   en  ny   Kommissionsindstilling 

nu  end  ydermere  fik  gjennemført  saadanne  Reduktioner  af  det 
talrige  franske  Personale,  at  dets  Repertoire  maatte  indskrænkes 
til  „smaa  Operetter  og  smaa  Komedier  af  en  eller  tre  Akter", 
og  tilmed  stillede  de  Tilbageblivende  ringere  Engagements- 
vilkaar,  følte  Skuespillerne  dette  som  en  Krænkelse  af  deres 
Kunst  og  mødte  disse  Tilbud  „med  saamegen  Stolthed  og  med 
saamange  Forbelioldenheder,  i  hvilke  Roller  de  vilde  spille  og 
i  hvilke  ikke,  medens  Nogle  for  deres  egne  særdeles  Aarsagers 
Skyld  endda  ikke  vilde  blive,  med  mindre  man  tillige  beholdt 
visse  andre  Theatret  utjenlige  Personer,  saa  at  Kommissionen 
maatte  henstille,  om  denne  Trup  maatte  opsiges  til  at  afgaa  med 
den  paafulgte  Paaske."  Følgen  blev  en  Resolution  om  Truppens 
Afskedigelse  efter  Saisonens  Udgang,  indtil  hvilket  Tidspunkt 
den  fik  Lov  til  som  hidtil  at  spille  paa  Hoftheatret  paa  de  van- 
lige Vilkaar.  I  Marts  1773  forsvandt  den  franske  Komedie  for 
bestandigt  fra  vor  Theaterhorizont. 

Saaledes  havde  man  skaffet  den  danske  Komedie  den 
ene  Arm  fri.  I  den  anden  havde  den  italienske  Opera 
endnu  Tag ,  men  ikke  noget  stærkt ,  paa  Grund  af  dens  egen 
svækkede  Kraft.  Allerede  ved  Udgangen  af  den  første  Saison 
under  den  nye  Æra  viste  det  sig,  at  Operaen  kun  var  til 
Udgift  for  Theatret  og  endda  ikke,  i  sin  reducerede  Skikkelse, 
formaaede  at  tilfredsstille  noget  kunstnerisk  Krav.  Gjentagne 
Gange  blev  der  af  disse  Grunde  gjort  Indstillinger  om  dens 
Afskaffelse,  men  Primadonnaen  Demoiselle  Torres  intime  For- 
bindelser i  de  høiere  Kredse  vare  endnu  i  nogle  Aar  mægtige 
nok  til  at  underminere  disse  Angreb,  indtil  hun  selv  begyndte 
at  føle  sig  utilfreds  med  de  for  hendes  Personlighed  og 
Temperament  lidet  passende  Opgaver,  der  stilledes  hende  i 
den  komiske  Opera,  som  man  i  Haab  om  bedre  Held,  men  uden 
bedre  Resultat,  havde  ladet  afløse  den  serieuse  og  støttet  ved 
nye  Engagementer,  Da  hun  endelig  gjorde  Alvor  af  det  og  tog 
sin  Afsked,  var  den  sidste  Hindring  for  den  italienske  Operas 
endelige  Afskaffelse  fjernet.  Den  kongelige  Befaling  til  Under- 
søgelse af,  hvorvidt  det  ikke  var  tjenligt,  at  „Vores  Eget 
National-Theater"  for  Fremtiden  blev  det  eneste,  siger  endog 
med  rene  Ord,  at  „bemeldte  Opera  behager  ikke  Os  og  eiheller 
vort  Folk,  det  danske  Theater  tvertimod,  som  ved  Direktionens 

priselige  Omhu  har  bragt  det  høiere,  end  Vi  skulde  have  troet, 
fornøier  saavel  Hoffet  som  Byen."  Fra  Udgangen  af  Saisonen 
1777 — 78  blev  da  den  italienske  Opera  stedet  til  den.  evige 
Hvile,  den  danske  Skuespilkunst  fik  Luft  til  begge  Sider  og 
var  fra  nu  af  Herre  i  sit  eget  Hus. 

Ogsaa  paa  anden  Maade  havde  Theaterkommissionen 
søgt  at  drage  Omsorg  for  Scenens  Værdighed  og  Anseelse,  først 
og  fremmest  ved  at  faae  Kunstnernes  Lønning  forhøiet.  Idet 
man  inddrog  „Nipspenge"  og  Fribilletter  til  et  Beløb  af  383  Rdl. 
aarligt  og  forhøiede  Lønningskontoen  med  1752  Rdl.,  opnaaedes 
der  en  gjennemgaaende  Gageforøgelse  for  Personalet  i  et  saa- 
dant  Forhold,  at  f.  Ex.  Rose  steg  fra  661  til  700  Rdl.,  Londe- 
mann  fra  410  til  600,  Jfr.  Bøttger  fra  600  til  600  o.  s.  fr.,  sam- 
tidigt med  at  den  tidligere  Ugeløn  forandredes  til  en  mere 
værdig  Aarsgage,  der  udbetaltes  med  en  Fjerdedel  hvert  Kvartal ; 
fremdeles  anvistes  der  nye  Lønninger  for  „en  Skuespiller  til 
Kjærligheds-  og  en  til  lystige  Roller,  og  for  en  Aktrice  til 
Kjærligheds-  og  en  til  Moder-Roller,  hver  med  200  Rdl,",  hvilke 
Lønninger  dog  hvilede,  „indtil  duelige  Personer  kunde  findes." 
Ogsaa  Kapellets  Gager  bleve  regulerede  og  det  saakaldte  „Vin- 
Deputat"  —  der  havde  hidtil  været  ydet  Kapelmusikerne  for 
1200  Rdl.  Vin  in  natura  —  blev  omsat  til  en  Pengegodtgjørelse. 

Til  Ledelsen  af  den  overordnede  Administration  fandt 
man  en  meget  duelig  Personlighed  i  Chr.  Hee  Hvass,  en  viden- 
skabeligt dannet  og  økonomisk  uafhængig  Mand,  der  paa  Reiser 
havde  erhvervet  sig  Kjendskab  til  fremmede  Scener.  Med 
Titel  af  Inspekteur  fik  han  et  ret  betydeligt  Magtomraade  at 
virke  paa :  Fordeling  af  Rollerne,  Tilsyn  med  Prøverne,  Kasserer- 
forretningerne, ja  endog  Opsigt  med  „Aktricemes  og  Akteurernes 
Forhold  og  Levemaade  udenfor  Theatret".  Sit  Embedes  kunst- 
neriske Forretninger  blev  han  dog  snart  fritagen  for,  da  en  Post 
som  Directeur  de  théåtre  oprettedes  for  den  unge  elegante,  meget 
musikalske,  men  flygtige  og  lidet  vederheftige  Kommerce- 
Sekretair  Thomas  Chr.  Walter,  der  var  forlovet  med  Jfr. 
Halle  og  sagdes  at  have  megen  Indflydelse  paa  hendes  kunst- 
neriske Udvikling,  og  hvem  man  derfor  gjerne  vilde  knytte  til 
Theatret.  Til  ham  overdroges  den  egentlige  artistiske  Forret- 
ningsgang,  ligesom   han   paatog  sig  at  veilede  de  unge  Sang- 

Elever  i  musikalsk  dramatisk  Fremstilling.  Men  allerede  i  den 
første  Saison  blev  Walter  saa  kjed  af  sin  Stilling,  at  han  tog 
sin  Afsked,  og  da  han  synes  at  være  bleven  ligesaa  hurtigt  kjed 
af  sin  Kone,  hvem  han  havde  ægtet  i  August  1773,  pønsede  han 
paa  for  en  ny  Forandrings  Skyld  at  komme  lidt  ud  i  Verden 
og  var  ogsaa  saa  heldig  at  faae  Direktionen  bedaaret  til  at  lade 
Theaterkassen  udrede  en  treaarig  Reiseunderstøttelse,  for  at  han 
i  Udlandet  kunne  uddanne  sig  til  dansk  Theaterkomponist.  — 
Som  Sekretair  for  Bestj'relsen  ansattes  Niels  Lassen,  en  vel- 
begavet, livlig  og  virkedygtig  Mand,  hvis  mangehaande  Ind- 
sigter bleve  Theatret  til  megen  Nytte,  indtil  hans  egen  Ube- 
sindighed gjorde  en  brat  og  uhæderlig  Ende  paa  hans  lange 
Embedstjeneste. 

Medens  disse  forskjellige  Foranstaltninger  til  Skue- 
pladsens kunstneriske  og  finansielle  Gjenopreisning  bleve  dels 
forberedte,  dels  gjennemførte  af  den  utrætteligt  og  med  rask 
Fart  arbeidende  Kommission,  befandt  denne  sig  selv  i  en  Over- 
gangstilstand, idet  den  fra  et  i  et  bestemt  Øiemed  sammentraadt 
Udvalg  ved  Forholdenes  Magt  forvandledes  til  Theatrets  per- 
manente Bestyrelse  og  kom  til  at  virke  som  saadan  Aar  efter 
Aar,  ialfald  i  et  længere  Tidsrum  end  den  fra  først  af  havde 
tænkt  sig.  Ganske  vist  foregik  der  jevnlige  Personalforandringer, 
saa  at  Direktionen  ved  Enden  af  sin  Bane,  da  denne  Styrelses- 
form afløstes  af  en  ny  Kombination,  ikke  havde  mere  tilbage  af 
sin  første  Sammensætning,  end  Dogens  navnkundige  Skib  efter 
nogle  Aarhundreders  Brug  havde  af  sin.  Men  som  dette  dog 
ligefuldt  i  den  almindelige  Bevidsthed  vedblev  at  være  den 
oprindelige  Bucentoro,  saaledes  staaer  ogsaa  Direktionsstyrelsen 
trods  Afgang  og  Tilgang  som  det  sammenfattende  Udtryk  for 
den  Administration,  der  ledede  Skuepladsen  i  de  første  Aar  af 
dens  Tilværelse  som  et  umiddelbart  under  Souverain en  staaende 
kongeligt  Theater.  Vi  maa  derfor  tage  Direktionens 
Regeringstid  i  Øiesyn  som  det  første  Felt  paa  det  brogede 
Prøvekort  af  skiftende  Systemer  for  et  Theaters  Styrelse,  dette 
korte  Tidsrum  af  knap  tredive  Aar  frembyder  til  Afskrækkelse 
og  Belæring. 

Da  Saisonen  aabnedes  i  Efteraaret  1772,  var  det  ufor- 
dragelige militaire  Element  Køller-Banner  udsondret   af  Direk- 

tionen,  og  istédenfor  Hofmarechal  Bielke  var  Overhofmarechal 
Grev  Christian  von  Holstein  indtraadt.  Af  de  oprindelige 
Kommissionsmedlemmer  var  gamle  Carstens  den,  som  holdt 
længst  ud;  først  ved  Udgangen  af  Saisonen  1776—77  søgte  og 
fik  han  sin  Afsked  med  et  smigrende  Vidnesbyrd  om  sin  gode 
og  tro  Tjeneste  „for  Theatrets  besynderlige  Forbedring"  og  med 
Udtalelsen  af  Kongens  Forventning  om,  at  „han  med  sine  B,aad, 
som  hans  Leilighed  det  tillader,  bliver  ved  heri  at  befordre 
Vort  Øiemed".  Dygtige  Kræfter  tilførtes  Direktionen  i  Justits- 
raad,  Generalpostdirekteur  Paulli  og  Høiesteretsassessor  Jacobi; 
navnlig  denne  sidste  intelligente,  kunstforstandige  og  virksomme 
unge  Mand  vedblev  i  en  lang  Aarrække  at  være  knyttet  til 
Theatret  og  var  altid  ivrig  for  dets  Anseelse  og  Fremgang. 
Han  nævnes  som  Ophavsmand  til  det  megetsigende  Motto  „Ei 
blot  til  Lyst",  der  anbragtes  over  Prosceniet  efter  Ombyg- 
ningen 1773—74. 

Denne  Ombygning  var  en  af  Hovedbegivenhederne 
under  Direktionsstyrelsen.  Hastværket  ved  Theatrets  Opførelse 
hævnede  sig  allerede  nu,  efter  knap  femogtyve  Aars  Forløb. 
Den  bygningskyndige  Undersøgelse  fandt  Huset  i  en  saa  brøst- 
fældig Forfatning,  at  en  Hovedreparation  var  nødvendig  og 
saameget  hellere  burde  foretages,  som  den  efter  Professor 
Harsdorffs  Plan  vilde  kunne  sættes  i  Forbindelse  med  en  ret 
betydelig  Udvidelse  af  Tilskuerpladsen.  Da  man  først  fik  taget 
fat  paa  Arbeidet,  afslørede  Vederstyggeligheden  sig  i  hele  sit 
Omfang:  Træværket  i  Loger,  Gulv  og  Loft  var  halvraadent,  paa 
Scenen  maatte  Gulvet  brydes  op  og  et  nyt  Maskineri  indrettes, 
under  omtrent  en  Trediedel  af  Hovedbygningen  var  Pæleværket 
raadent,  saa  at  Muren  maatte  rives  ned  og  ny  Pilotering  fore- 
tages —  „man  havde  aldrig  formodet  at  finde  en  Bygning, 
som  var  indrettet  til  et  offentligt  Forlystelsessted,  hvor  Enhver 
med  Tryghed  maatte  kunne  indfinde  sig  uden  at  vove  Liv  og 
Lemmer,  saa  svag  og  uforsigtigt  anlagt."  Efter  et  halvt  Aars 
Ombygningsarbeide  fremstod  Theatret  i  en  forbedret  og  udvidet 
Skikkelse:  ud  mod  Torvet  var  der  kommet  en  Tilbygning  med 
Vestibule  til  Hovedindgang  og  en  Forfriskningssal  bag  første 
Etages  Loger  —  den  gamle  „Punschesal",  som  i  et  Aarhundrede 
samlede  saamange  kritisk  og  ukritisk  Diskuterende   om  Smørre- 

brødsfadene  og  den  rygende  Eompunsch,  Den  latinske  Indskrift 
over  Indgangen  var  ombyttet  med  en  dansk:  gylden  Skrift  i  en 
Marmorsten,  der  nu  findes  indmuret  i  Gangen  ved  Billet- 
kontoret: „Opbygt  1748  af  Friederich  den  Femte,  udvidet  1774 


Theatret  efter  Ombygningen  1774. 

af  Christian  den  Syvende,  begge  Danmarks  og  Norges  Konger 
og  Velgj ørere."  I  den  modsatte  Ende  af  Huset,  ud  imod 
Kanalen,  var  opført  to  Bygninger  til  Paaklædningskamre  og 
Bolig  for  „Sveitseren",  hvilken  Embedsmand  en  allerhøieste 
Eesolution    skjænkede  ^Tilladelse    til    at    bære   kongeligt  Livrée 

„for  at  sætte  ham  i  den  Agt,  „hans  Tjeneste  udkrævede". 
Ogsaa  ud  imod  Gjethuset  var  der  foretaget  en  Udvidelse  for  at 
skaffe  bekvem  Adgang  til  Logerne.  Paa  Scenen  var  der  bleven 
bedre  Plads  at  røre  sig  paa,  og  det  smukt  dekorerede  Tilskuer- 
rum kunde  modtage  400  Personer  mere  end  tidligere,  af  hvilke 
Pladser  de  250  bleve  lagte  til  Parterret.  Foran  Prosceniet  var 
der  opstillet  to  Statuer,  Komediens  og  Tragediens  Muse,  udførte 
af  Professorerne  Wiedewelt  og  Weidenhaupt  i  et  Tidsrum  af 
fjorten  Dage  af  et  meget  sammensat  Materiale:  Tømmer,  Pap, 
Gibs  og  Seildug,  det  Hele  „overdraget  med  Limvand  og  melert 
med  Kride" 

Omtrent  samtidigt  med  at  den  nye  Bygning  blev  tagen 
i  Brug,  var  ogsaa  et  nyt  Tjenestereglement  traadt  i  Kraft, 
paa  hvilket  Direktionen  tog  kongelig  Approbation  for  at  give 
det  des  mere  Fynd.  Af  dets  Bestemmelser,  der  ere  meget  hen- 
sigtsmæssige, men  lidet  mærkelige,  skal  her  kun  anføres,  at  det 
til  Prøverne  paalægges  „Enhver  iforveien  at  gjennemgaa  sin 
Rolle  med  Flid,  saa  at  han  ikke  har  nødig  at  læse  den  op  af 
Papiret;"  at  de  Spillende  skulle  være  tilstede  i  Foyeren  fuldt 
paaklædte  en  Time  inden  den  fastsatte  Forestillingstid ,  og  at 
de  forskjellige  Straffe  for.  Overtrædelse  af  Reglementet  vare 
Mulkter,  Afskedigelse  eller  —  Blaataarn.  At  dets  Bestemmelser 
kun  havde  fuld  Gyldighed  for  de  Smaa,  men  kunde  oversees  og 
overtrædes  af  de  Store  uden  Paatale,  var  en  Erfaring,  man 
snart  gjorde,  og  som  de  færreste  Theaterstyrere  spares  for. 

Repertoirets  Forøgelse  med  originale  Arbeider  stræbte 
Direktionen  at  fremme  ved  at  udstede  et  Betalings-Regulativ, 
hvis  Taxter  skulde  opflamme  Forfatternes  Iver :  for  et  Helaftens- 
stykke,  som  tidligere  bestemt,  Indtægten  af  den  tredie  Fore- 
stilling, men  uden  Fradrag  af  de  aftenlige  Udgifter,  for  et 
versificeret  Treaktsstykke  efter  den  tredie  Opførelse  200  Rdl., 
for  et  Treaktsstykke  i  Prosa  saavelsom  for  et  En-  eller  Toakts- 
stykke  paa  Vers  150  Rdl.  efter  tredie  Forestillmg  og  for  et 
Stykke  i  Prosa  af  lignende  Omfang  100  Rdl.,  hvorhos  Direk- 
tionen var  bemyndiget  til  at  erklære,  at  Kongen  „til  gode 
Hoveders  des  større  Opmuntring  ogsaa  vilde  af  sin  Kasse  be- 
tænke de  mest  bifaldte  Stykker  ved  en  Gave." 

Af  Repertoirets  Bestanddele  omfattede  Direktionen 
Syngestykket  med  særlig  Interesse  og  gjorde  sig  megen  Umage 
for  at  skaffe  det  fast  Fod  paa  Scenen.  Dens  musikalske  Medlem, 
Konferensraad  Nielsen,  udkastede  i  den  Anledning  Planen  til 
en  Syngeskole,  som  i  Tidens  Løb  fik  en  ikke  liden  Be- 
tydning for  Theatret.  Der  bekjendtgjordes  i  Bladene,  at  unge 
Mennesker  af  begge  Kjøn  med  god  Sangstemme  kunde  finde 
Optagelse,  og  til  deres  Undervisning,  engageredes  den  dygtige 
italienske  Sanger  Potenza,  medens  Kammermusikus  Schiør- 
ring  skulde  lede  den  musikalske  Undervisning  paa  Dansk. 
Ogsaa  de  dertil  Skikkede  af  Theaterpersonalet  tog  Del  i  denne 
Undervisning,  men  da  deres  Tjeneste  lagde  stærkt  Beslag  paa 
deres  Tid,  kunde  Uddannelsen  kun  blive  ufuldkommen,  og  det 
var  til  Skade  for  deres  Stemmer  uden  at  være  til  Gavn  eller 
Ære  for  Theatret,  at  Direktionen  i  sin  Iver  for  at  fremvise 
Syngeskolens  Resultater  paaskyndede  Opførelsen  af  musikalske 
Arbeider,  som  kun  kunde  bringes  frem  i  en  meget  mangelfuld 
Skikkelse.  Da  Skolen  var  naaet  videre  og  havde  virkelig  gode 
Resultater  at  pege  paa,  affødte  den  ved  Siden  af  disse  Fordele 
en  Ulempe,  som  kom  til  at  volde  Theatrets  uforstjo-rede  Drift 
mange  Fortrædeligheder,  idet  Potenza  saavelsom  de  senere 
Syngemestre  fordrede  aldeles  exceptionelle  Hensyn  tagne  til 
deres  Elever  og  vilde  have  en  afgj ørende  Indflydelse  paa  Reper- 
toirets Rollebesætning  og  Forestillingsansættelse ,  forat  de  kost- 
bare Organer  altid  kunde  blive  stillede  i  det  rette  Lys  og 
værnes  paa  det  Ømmeste  mod  Overanstrengelse.  Der  skabtes 
herved  af  Sangerne  en  forkjælet  Kaste,  hvis  begunstigede  Sær- 
stilling var  det  øvrige  Personale  en  Torn  i  Øiet,  saameget  mere 
som  den  ofte  var  ledsaget  af  en  irriterende  Selvfølelse  og  Over- 
bevisning om  egen  ualmindelige  Betydning. 

Hvorledes  nu  end  disse  forskjellige  Innovationer  faldt 
ud,  eller  hvad  de  end  i  Tiden  udviklede  sig  til,  saa  vidnede  de 
dog  tilsammen  om  Direktionens  levende  Interesse  for  det 
Institut,  hvis  Tarv  den  var  sat  til  at  vaage  over.  Dens  Svaghed 
bestod  i  selve  dens  Sammensætning:  der  var  for  Mange  til  at 
styre,  og  det  var  ikke  let  at  blive  enig  om  nogen  Modus,  hvor- 
efter Regimentet  skulde  ledes.  Man  havde  forsøgt  alle  tænke- 
lige Ordninger,  men  alle  med  lige  slet  Udfald.      Brugte  man  til 

en  Tid  den  helt  ud  kollegiale  Fremgangsmaade  og  fordrede 
Alles  Samraad  for  at  tage  en  Beslutning,  blev  Forretnings- 
gangen mere  slæbende,  end  et  Theaters  Førelse  kan  taale;  lod 
man  Styrelsen  gaa  paa  Omgang  mellem  Direkteurerne,  saa  at 
hver  fik  sin  Uge,  affødte  dette  en  Uensartethed  i  hele  Driften 
saavelsom  i  Afgjørelsen  af  enhver  lille  Enkelthed,  der  bragte 
den  betænkeligste  Slingren  tilveie;  overdrog  man  Ledelsen  til 
den  Fornemste  i  sin  Midte,  Overhofmarechallen,  var  denne  saa 
afhængig  af  Hoftjenestens  Uberegneligheder,  at  han  ofte  ikke 
kunde  være  tilstede  i  det  paagjældende  Øieblik,  som  jo  over- 
hovedet alle  Direkteurerne  vare  optagne  af  Embedsforretninger, 
der  kun  levnede  dem  liden  Tid  til  anden  Virksomhed;  og 
bestemtes  det,  at  den  tilfældigvis  tilstedeværende  Direkteur 
skulde  afgjøre  den  tilfældigvis  foreliggende  Sag,  kunde  man 
opleve,  at  to  næsten  samtidige  Bestemmelser  kom  til  at  gaa  stik 
imod  hinanden,  alt  som  de  Paagjældende,  hvem  Sagen  angik, 
havde  været  rappe  nok  til  at  fremstille  den  i  ensidig  Belysning 
for  den  ene  eller  den  anden  Direkteur.  De  mislige  Følger  af 
dette  vaklende  Flertalsstyre  viste  sig  ved  en  daglig  tiltagende 
Slappelse  af  de  disciplinaire  Forhold;  Egenraadighed  og  Op- 
sætsighed gik  hos  Personalet  Haand  i  Haand  med  en  stadigt 
voxende  Sløihed  i  Pligternes  Opfyldelse;  thi  hvormegen  medfødt 
Oppositionsaand  der  end  rører  sig  hos  Theaterfolket,  altid  rede 
til  at  slaa  ud  i  Modstand  og  Kritik,  saa  forlanger  det  dog  inderst 
inde  at  ledes  af  en  stærk  Haand  og  sætter  ingenlunde  Pris  paa 
en  Seen  gjennem  Fingre,  som  stammer  fra  Svaghed.  Direk- 
tionen var  sig  meget  godt  dette  Forhold  bevidst  og  saae  med 
Bekymring  Demoralisationen  brede  sig;  men  et  Middel  imod 
den  spejdede  den  forgjæves  ud  efter,  thi  Kilden  laa  i  dens  egen 
Organisation.  Midt  i  sin  Vaande  befriedes  den  imidlertid  for 
alle  Sorger,  da  en  kongelig  Forordning  af  9.  Marts  1778  uventet 
ophævede  Direktionen  og  satte  en  tvedelt  Autoritet  i  Spidsen 
for  Theatret:  en  Overtilijynskommission  og  en  saakaldet 
„bestandig  Direktion," 

Denne  pludselige  Revolte  havde  dog  været  forberedt  i 
nogen  Tid  og  strakte  sine  hemmelige  Traade  helt  ind  i  Thea- 
trets  lønlige  Forhold.  Skuespilleren  Fr.  Schwarz,  der,  som 
udgaaet    fra    Danseskolen,    ikke    var    vel    seet    af  Personalets 

akademiske  Elementei'  og  desuden  ved  sin  litteraire  Dannelse 
og  sin  hele  værdige  Optræden  mistænktes  for  at  ville  hæve 
sig  socialt  over  sine  Kammerater,  havde  ved  at  bringe  Ewalds 
„Balders  Død"  til  Opførelse  paa  en  privat  Scene  ligeledes  paa- 
draget  sig  den  ene  Direkteur  Grev  Holsteins  Uvillie,  fordi 
denne  i  sin  Egenskab  af  Overhofmarechal  jevnHg  ved  Hoffet 
maatte  høre  denne  Forestilling  rosende  fremhævet  i  Modsætning 
til  Theatrets  Ydelser.  Da  Schwarz  en  Dag  vægrede  sig  ved  at 
overtage  en  ubetydelig  Birolle,  som  en  ringere  Skuespiller  havde 
negtet  at  spille,  pustede  Personalet  denne  temmelig  dagligdags 
Episode  op  til  en  Begivenhed  af  indgribende  Vigtighed  for 
Tjenesten  og  æggede  Grev  Holstein  op  til  at  stille  Schwarz 
Valget  mellem  at  udføre  Rollen  eller  at  vandre  i  Blaataarn. 
Skuespilleren  mente,  at  der  forelaa  endnu  en  tredie  Afgjørelse, 
som  han  for  sin  Del  hellere  vilde  beslutte  sig  til,  nemlig  at 
han  tog  sin  Afsked.  Inden  Sagen  imidlertid  var  bleven  endt 
paa  nogen  af  de  antydede  Maader,  opnaaede  Schwarz  ved  Over- 
rækkelsen af  sin  lige  udkomne  Fordanskning  af  „Barberen  i 
Sevilla"  en  Samtale  med  den  mægtige  Statsminister  General 
Hans  Heinrich  von  Eickstedt,  og  Sagen  kom  herved  ind  i  et 
ganske  nyt  Spor. 

Som  Deltager  i  Hofrevolutionen  1772  havde  Eickstedt 
spillet  en  fremtrædende  og  med  hans  brutale  Natur  godt  stem- 
mende politisk  Rolle;  han  var  blandt  dem,  der  under  Enke- 
dronningens Ledelse  overrumplede  den  sovende  Konge  og  aftvang 
ham  Underskrifterne  til  Dronningens,  Struensees  og  Brandts 
Arrestation.  Sammen  med  sin  ligesindede  Værkfælle  Rantzau 
var  han  til  Belønning  bleven  udnævnt  til  Medlem  af  Statsraadet 
og  stod  ved  det  her  omtalte  Tidspunkt  paa  Tinden  af  sin  Ind- 
flydelse, der  ogsaa  strakte  sig  til  Theatrets  Anliggender.  Her 
havde  han  som  Hofmand  de  Vanden  regime  vigtige  Interesser  at 
varetage;  han  skyldte  sin  Stilling  som  Adelsmand  og  Kavaleer 
at  protegere  de  Damer,  som  viste  sig  modtagelige  for  hans 
standsmæssige  Kourmageri,  og  blandt  disse  var  der  i  Øieblikket 
just  en,  til  hvem  Forholdet  var  nyt  og  som  Følge  deraf  meget 
varmt,  medens  hun  paa  sin  Side  forstod  at  gjøre  sig  hans 
Beskyttelse  overmaade  frugtbringende  og  ved  dens  Hjælp  at 
opnaa  Fordele,    som    ellers  vanskeligt  vilde  være    faldne    i    en 

Beg^mderindes  Lod.  Det  var  Jfr.  Catharine  Møller,  en  lille 
Sangerinde,  der  havde  debuteret  i  Begyndelsen  af  Saisonen, 
men  allerede  var  saa  optagen  af  Bevidstheden  om  sin  egen 
Fortræffelighed,  at  hun  vilde  se  den  anerkjendt  af  Alle  og  ikke 
taalte  Nogen  ved  Siden  af  sig.  Da  Caroline  Walter  var  Publi- 
kums erklærede  Yndling  og  syntes  stadigt  at  voxe  i  dets  Gunst, 
maatte  fremfor  Alt  hun  om  muligt  chikaneres  bort  fra  Theatret, 
for  at  Rivalinden  kunde  komme  til  at  indtage  hendes  Plads, 
og  hertil  laante  Eickstedt  beredvilligt  sin  Protegée  den  virk- 
somste Hjælp.  Men  hvor  mægtig  en  Mand  han  end  var  i 
Staten,  kunde  han  dog  kun  vanskeligt  lede  Sagernes  Gang  ved 
Theatret  i  alle  de  Enkeltheder,  han  ønskede  at  beherske,  saa- 
længe  han  ikke  paa  en  eller  anden  Maade  direkte  var  et  Led 
af  dets  Organisme.  Her  var  det  Punkt  i  Generalens  Tanke- 
gang, til  hvilket  Schwarz  knyttede  sine  Planer,  som  han  gjennem- 
førte  med  megen  Snarraadighed  og  Snildhed,  men  tillige  ledet 
af  et  Hensyn  til  personUg  Opreisning  og  egen  Indflydelse,  der 
ikke  stiller  hans  Loyalitet  i  det  reneste  Lys,  ligesom  Fremtiden 
ogsaa  viste,  at  de  Fordele,  den  nye  Styrelsesform  i  visse  Hen- 
seender bragte  Theatret,  dyrt  maatte  betales  med  et  kunstnerisk 
Tab,  der  længe  syntes  uerstatteligt. 

Samtalen  mellem  Statsmanden  og  Skuespilleren  faldt 
naturligvis,  saasnart  de  indledende  Komplimenter  vare  afleverede, 
paa  Theatret  og  bevægede  sig  meget  hurtigt  fra  dets  Yderside 
—  Repertoiret  og  dets  Udførelse  —  indefter  mod  de  mere 
intime  Forhold:  Administrationen,  dens  uhensigtsmæssige  Form 
og  de  deraf  flydende  Mangler,  hvilke  Schwarz  ikke  undlod  at 
fremhæve  saa  iøinefaldende  som  muligt,  idet  han  tillige  antydede, 
at  han  paa  sin  Kunstreise  havde  helliget  ogsaa  denne  Side  af 
Theatervæsnet  sin  Opmærksomhed  og  vilde  kunne  give  Vink  om 
en  bedre  Ordning.  Han  forlod  Audiensen  med  en  Opfordring 
fra  Eickstedt  til  at  udarbeide  et  skriftligt  Forslag  til  en  Reform, 
og  allerede  otte  Dage  efter  kunde  Schwarz  personligt  overrække 
dette  og  udtale  sig  nærmere  om  dets  enkelte  Punkter.  To  af 
disse  maa  betegnes  som  de  Poler,  om  hvilke  det  Hele  dreiede 
sig:  det  ene  var  beregnet  paa  at  sikkre  Eickstedt  en  saadan 
Indflydelse,  at  han  til  enhver  Tid  kunde  fremme  sine  private 
Interesser  ved  Theatret,    uden   at  han  iøvrigt  behøvede  at  tage 

sig  mere  af  dets  Anliggender,  end  han  selv  fandt  sig  opfordret 
til,  det  andet  skulde  som  Modvægt  til  eller  som  Godtgjørelse 
for  denne  uansvarlige  Indflydelse  værne  den  kunstneriske  Drift 
ved  at  lægge  den  i  en  fast  og  ansvarlig  Haand,  der  ikke  hindre- 
des i  Varetagelsen  af  sin  Gjerning  ved  anden  Virksomhed.  Det 
ene  af  disse  Punkter  skulde  liste  Reformen  igjennem  ved  at 
knytte  den  til  den  altformaaende  Stormands  hemmelige  Ønsker, 
det  andet  skulde  gjøre  den  saa  heldbringende  for  Kunsten  som 
muligt.  Formen,  under  hvilken  disse  to  Hensyn  skulde  forenes, 
var  efter  Schwarz'  Forslag  følgende:  en  Kommission  af  fire 
høitstaaende  Mænd  skulde  føre  Overtilsynet  med  Theatrets  Drift, 
medens  en  Direktion  skulde  lede  hele  det  daglige  Arbeide, 
baade  kunstnerisk,  administrativt  og  finansielt.  Til  Medlemmer 
af  Tilsynskommissionen  udpegede  Schwarz  først  og  fremmest 
Statsminister  Eickstedt,  dernæst  —  i  hans  Egenskab  afOver- 
hofmarechal  —  Geheimeraad  Grev  Holstein,  samt  Kabinets- 
sekretair  Guldberg  og  den  hidtilværende  Direkteur  Jacobi, 
der  imidlertid  var  avanceret  til  Etatsraad  og  Lektor  hos  Kron- 
prinsen. I  Direktionen  skulde  efter  Forslaget  Overhofmare- 
challen  ligeledes  have  Plads,  for  at  det  kongelige  Theater  altid 
kunde  staa  i  en  bekvem  og  hurtig  Kommunikation  med  Hoffet; 
men  udover  Iværksættelsen  af  Kongens  Befalinger  med  Hensyn 
til  Forestillingens  Program  skulde  Hof  embedsmandens  Indflydelse 
paa  Styrelsen  ikke  gaa,  hvorimod  denne  i  det  Hele  og  Store 
saavelsom  i  alle  sine  Enkeltheder  skulde  varetages  af  en  fast 
ansat  Direkteur.  Til  denne  vigtige  Post  foreslog  Schwarz 
Kammerjunker,  Kapitain  H.  W.  von  Warnstedt  og  havde 
derved  unegtelig  Theatrets  Tarv,  men  paa  samme  Tid  ogsaa  sin 
egen  Indflydelse  for  Øie,  thi  Warnstedt,  der  havde  været  hans 
Ungdoms  Veileder  og  Beskytter,  var  endnu  hans  Ven  og  Vel- 
ynder og  kunde  ventes  baade  at  ville  vise  sig  taknemlig  mod 
Schwarz  for  hans  Forslag  og  i  Mangt  og  Meget  at  ville  støtte 
sig  til  hans  Indsigt. 

Den  nye  Plan  tiltalte  i  høi  Grad  Eickstedt,  han  tog 
ivrigt  fat  paa  dens  Gjennemf øreise,  kaldte  Warnstedt  fra  hans 
Garnison  i  Helsingør  til  Kjøbenhavn  for  at  underhandle  med 
ham,  fik  ham  udnævnt  til  Kammerherre,  og  fra  Begyndelsen  af 

Marts  traadte,  som  ovenfor  anført,  den  nye  Ordning  af  Theatrets 
Styrelsesforhold  i  Kraft. 

For  Eickstedts  Deltagelse  i  Hofrevolutiouen  var  Lønnen 
en  Plads  i  Statsraadet,  for  hans  Ledelse  af  Theaterrevolutionen 
blev  den  ikke  mindre  sød:  han  kunde  nu  i  ubegrænset  Maal 
protegere  sin  Kjæledægge  paa  hendes  Kunstfællers  Bekostning 
og  daglig  forøge  de  Krav,  han  havde  paa  hendes  Hengivenhed. 
Theatret  blev  underlagt  et  Primadonna-Hegimente  af  den  lune- 
fuldeste og  hensynsløseste  Art  og  af  den  uheldigste  Indflydelse 
paa  Løsningen  af  de  kunstneriske  Opgaver;  thi  da  det  var  som 
Sangerinde,  Jfr.  Møller  skulde  vinde  sine  Laurbær,  blev  der  i 
Tide  og  i  Utide  arbeidet  paa  at  erobre  Syngestykket  en  frem- 
trædende Plads  i  Repertoiret  uden  Hensyn  til  den  Udførelse, 
der  forøvrigt  kunde  gives  det,  eller  de  andre  Krav  til  Reper- 
toiret, der  krænkedes;  og  da  hun  vedvarende  hverken  kunde 
naa  den  kunstneriske  Overlegenhed  eller  deu  Folkeyndest,  som 
hendes  Rivalinde  Fru  Walter  var  i  Besiddelse  af,  havde  hun 
intet  andet  Middel  til  at  beseire  hende  end  ved  sin  fornemme 
Protektors  Hjælp  at  fortsætte  de  smaaligste  og  gemeneste  Kabaler 
imod  hende  saalænge,  til  hun  omsider  forlod  den  Scene,  hvis 
Pryd  hun  var  og  under  normale  Forhold  endnu  længe  kunde 
vedbleven  at  være.  Imod  sin  bedre  Overbevisning  maatte  Warn- 
stedt  finde  sig  i  disse  uværdige  Machinationer ,  thi  dels  skyldte 
han  Eickstedt  sin  Chefspost  og  sin  høie  Titel,  dels  havde  han 
for  sig  og  sin  Familie  modtaget  saadanne  personlige  Tjenester 
af  Generalen,  at  han  følte  sig  bunden  til  ham  ved  Erkjendtlig- 
hedens  Baand  og  lukkede  Øinene  i  for  de  Nederdrægtigheder, 
der  drev  deres  Spil  paa  hans  Enemærker. 

Havde  han  ikke  havt  Ansvaret  og  Ærgrelserne  at  bære, 
havde  han  kunnet  iagttage  Forholdet  med  Tilskuerens  Ro,  saa 
vilde  mere  end  eet  Kapitel  i  den  aldrende  Generals  Kjærligheds- 
novelle  kunne  have  skaffet  Warnstedt  komisk  Nydelse,  Ingen 
af  de  skurrile  Situationer,  som  en  gammel  Herre  med  Theater- 
indflydelse  hensættes  i  som  en  Primadonnas  Tilbeder,  blev  den 
forelskede  Hofmand  fritagen  for.  Han  maatte  melde  Forfald 
for  Jfr.  Møller,  naar  det  ikke  behagede  hende  at  optræde,  han 
maatte  sørge  for,  at  Prøverne  bleve  ansatte  eller  forandrede^  efter 
hendes  Godtbefindende,  han  maatte  befale  nye  Dragter  anskaffede 

efter  hendes  Smag,  han  maatte  tilveiebringe  gode  Roller  til  dem 
af  Personalet,  som  hun  var  bevaagen,  kort  sagt,  han  maatte  ved 
enhver  Leilighed  træde  i  Skranken  for  „den  stakkels  lille 
Møller",  som  han  kaldte  hende  i  sine  Breve  til  Warnstedt; 
kunde  han  end  en  enkelt  Gang  vaande  sig  en  Smule  under  „den 
ilde  Theater  Jiuweur  hon  har,"  saa  forstod  hun  dog  som  oftest 
at  fremstille  sig  som  den  forfulgte  Uskyldighed,  hvem  Alle  vare 
paa  Nakken,  og  som  kun  havde  den  eneste  Ven  at  henfly  til  i 
alle  sine  Gjenvordigheder;  „hendes  gode  Hjerte  var  saa  blødt," 
klagede  den  ømme  Elsker  i  Anledning  af  en  saadan  Modgang, 
„at  hun  græd  og  sukkede  over  al  den  Ærgernis,  hun  havde,  saa 
at  han  frygtede  for,  at  hun  i  sin  Kleinmodighed  skulde  miste 
Forstanden."  For  at  hun  kunde  faae  en  extrafin  musikalsk 
Uddannelse,  var  hun  ved  Eickstedts  Hjælp  bleven  fritagen  for 
Undervisning  i  Syngeskolen  under  Potenzas  Veiledning  og  havde 
faaet  en  ny  og,  som  man  feilagtigt  troede,  ganske  anderledes 
dygtig  Lærer  i  Violinisten  Darbés.  Men  ogsaa  denne  Ud- 
mærkelse blev  den  forelskede  General  en  Kilde  til  mangehaande 
Bekymringen,  idet  han  saa  jevnlig  maatte  stifte  Fred  mellem 
sin  Yndling  og  hendes  strenge  Lærer,  hvis  hidsige  italienske 
Blod  løb  af  med  ham,  saa  at  han  „skjændte,  rev  Penne^'ere  fra 
hinanden  og  slog  i  Bordet,"  Naar  Jfr.  Møller  efter  et  saadant 
Optrin  beklagede  sig  for  sin  Excellence,  forstod  hun  at  lade  sin 
„Ærgernis"  fremtræde  med  en  saa  dramatisk  Fynd,  at  den  for- 
elskede Gamling  var  nær  ved  at  gaa  fra  Koncepterne  af  Rørelse 
og  ganske  fornegtede  sin  brutale  Natur,  „Jeg  brugte  mere  end 
end  time,"  fortæller  han  i  sin  løierlige  Brevstil,  „forinden  hon 
kunde  sige  en  samlet  mening,  mens  blandede  alt  i  en  anden 
som  en  der  fattedes  sin  samling  som  hon  vel  og  nær  var  ved 
at  tabe,  naar  hon  hafde  blandet  adskilligt  gaelt  iblant  en  anden 
fait  hon  reent  i  tanker  uden  at  høre  eller  give  agt  hvad  man 
talede,  og  ey  vidste  hvad  hon  hafde  sagd  saa  man  maatte  hielpe 
hende  til  rette  paa  det  man  spurdte  om,  efter  en  tiimes  forløb 
og  efter  at  jeg  paa  best  hafde  trøstet  hende  kom  hon  lit  efter  lit 
til  mere  samling  og  endelig  kom  reent  til  Sig  selv,  lovede  i  dag 
at  gaa  til  Darbis,  jeg  haaber  det  er  løbet  got  af."  Naturligvis 
er  Generalen  ganske  paa  Elevens  Parti  og  formulerer  den  for- 
modede Aarsag  til  Syngelærerens  slette  Opførsel  i  følgende  syv 

Punkter:  „1)  hans  foragt  imod  theater  folk,  2  hans  store  tanker 
om  Sig  selv  og  deraf  flydende  Stolthed,  3  hans  hadefulde  hierte, 
4  hans  hypechondry  5  hans  haarde  hierte  6  jeg  frygter  hd  har 
en  skrue  løs  7  at  hd  aldrig  har  informeret  før."  Alligevel  frem- 
bød Arrangementet  med  den  nye  Lærer  saamange  Fordele,  at 
Eickstedt  maatte  betænke  sig  meget  paa  at  afbryde  det,  thi 
som  kgl.  Kammermusikus  havde  Darbés  Bolig  paa  Fredensborg 
under  Hoffets  Ophold  der,  og  under  Paaskud  af  at  „lille  Møllers" 
Undervisning  ikke  taalte  nogen  Afbrydelse,  kunde  Excellencen 
saaledes  have  sin  Elskede  i  sin  umiddelbare  Nærhed,  naar  han 
maatte  flytte  paa  Landet  med  Hoffet.  „For  den  nødvendige 
hienséances  Skyld"  maatte  der  skaffes  hende  „et  convenahle  logis 
med  en  anden  actrice  af  god  conduite"^  og  til  at  paatage  sig 
dette  Forklædehverv  lod  Ægteparret  Rosing  sig  bevæge,  hvor- 
ved det  steg  mægtigt  i  Generalens  Bevaagenhed.  De  beklage- 
lige Følger  for  Theatret  af  denne  Ordning  blev,  at  det  under 
Hoffets  ofte  lange  Landophold  maatte  lægge  sit  Repertoire 
for  flere  Maaneder  af  den  begyndende  Saison  uden  at  kunne 
gjøre  Regning  paa  Syngestykkets  Primadonna  og  Skuespillets 
Elskerpar. 

Da  Eickstedt  ved  Begyndelsen  af  Saisonen  1783—84 
besluttede  sig  til  at  udtræde  af  Overtilsynskommissionen,  havde 
han  paa  Bekostning  af  alle  Theatrets  øvrige  Interesser  tilvendt 
sin  Protegée  enhver  Fordel,  som  det  stod  i  Bestyrelsens  Magt 
at  skaffe  hende ,  og  hans  sidste  Embedshandling  var  en  Gave 
paa  100  Rdl.  til  Jfr.  Møller  i  Form  af  en  Anvisning  paa  Theater- 
kassen.  Hans  Plads  som  Kommissionens  første  Medlem  tilfaldt 
Geheimeraad  Schack,  der  havde  afløst  Holstein  som  Overhof- 
marechal  og  som  Følge  deraf  paa  Embedsvegne  var  bleven  en 
af  Theatrets  Tilsynsmænd  samt  Medlem  af  Direktionen.  Han 
var  en  rettænkende,  men  stolt  og  pirrelig  Mand,  meget  øm 
over  sin  Magt  og  Myndighed  og  derfor  mere  tilbøielig  til 
ubetimelig  Indblanding  i  Styrelsens  Detailler  end  til  at  holde 
sig  klogt  tilbage  i  Erkjendelsen  af,  at  han  manglede  baade  for- 
nøden Indsigt  i  og  virkelig  Interesse  for  Theatrets  Anliggender. 
Begge  disse  Betingelser  for  Deltagelse  i  Scenens  Ledelse  maatte 
man  derimod  indrømme  en  Mand,  der  paa  denne  Tid  tilkjæmpede, 
for  ikke  at  sige  tiltruede  sig  en  vis  Andel  i   den:    „den   drama- 

tiske  Journal  "s  tidligere  Udgiver  Rosenstan  d-Goiske  Han 
havde  taget  juridisk  Examen  og  var  bleven  udnævnt  til  Auditeur, 
men  endnu  var  Interessen  for  scenisk  Kunst  den  overveiende 
hos  ham,  og  af  al  Magt  søgte  han  at  skaffe  sig  en  eller  anden 
officielt  anerkjendt  Indflydelse  paa  Théatrets  Ledelse.  Han 
ansøgte  Direktionen  om,  at  der  maatte  blive  oprettet  en  Slags 
dramaturgisk  Docentplads  for  ham,  saa  at  han  „i  en  trangløs 
og  næringssorgfri  Stilling"  kunde  opdrage  Publikum  og  veilede 
Skuespillerne  i  den  sceniske  Kunsts  Theori  og  Praxis,  og  sam- 
tidig hermed  stræbte  han  at  støtte  sit  Andragende  ved  overalt 
at  omtale  et  Skrift,  han  havde  under  Arbeide,  og  i  hvilket  han 
agtede  skarpt  at  paavise  Skuepladsens  Forfald  og  fremhæve 
Syngespillets  dominerende  Stilling  som  en  af  Hoved aar sagerne 
til  Dekadencen.  Hermed  ramte  han  Eickstedt  paa  det  ømme 
Sted,  og  skjøndt  Generalen  fra  først  af  havde  været  af  den 
Mening,  at  et  saadant  Skrift  vel  neppe  kunde  „miskreditere 
saadanne  Theaterspil,  som  Hs.  Majestæt  og  Publikum  mest  fandt 
Behag  i  at  bivaane,"  blev  han  dog  efter  nærmere  Overveielse 
saa  betænkelig  ved,  hvad  denne  „brusque  og  insolente  Karakter" 
kunde  falde  paa  at  skrive,  at  han  lod  ham  kalde  til  sig  for  at 
forhandle  med  ham.  Rosenstand,  der  meget  klart  gjennemskuede 
Eickstedts  Frygt  for,  at  der  skulde  vederfares  hans  kjære  Synge- 
spil og  hans  endnu  kjærere  Primadonna  nogen  kritisk  Meen, 
bekræftede  Rygtet  om  det  Skrift,  han  arbeidede  paa,  og  gjort 
dristig  ved  Excellencens  aabenbare  Lyst  til  at  faae  denne  Sag 
ordnet  i  Mindelighed,  gik  han  et  Skridt  videre  og  udtalte,  at 
han  i  sine  Foredrag,  selv  om  saadanne  kom  istand  ved  Théatrets 
Hjælp,  ikke  vilde  kunne  fornægte  sin  æsthetiske  Overbevisning  og 
undlade  at  stemple  Syngespillet  som  en  forkastelig  Genre,  hvor- 
imod han,  hvis  han  blev  Embedsmand  ved  Theatret,  naturligvis 
maatte  betragte  det  som  sin  Pligt  at  suspendere  de  Meninger, 
hvis  Udtalelse  kunde  forulempe  dets  Virksomhed.  Udfaldet  af 
Forhandlingen  blev,  at  Rosenstand  afstod  sit  Manuskript  til 
Eickstedt,  imod  at  der  oprettedes  et  med  400  Rdl.  aarlig  lønnet 
Embede  for  ham  som  „Korrekteur"  eller  Censor,  et  Hverv,  der 
ved  Instruxen  for  den  faste  Direkteur  i  sin  Tid  var  tildelt  denne, 
men  som  nu  udenvidere  udsondredes  fra  Warnstedts  Forretninger, 
for    meget    imod    hans    Villie    at    lægges    i    fremmede    Hænder. 

Udnævnelsen  bestemmer  nærmere  den  nye  Embedsmands  Magt- 
omraade  ved  navnlig  at  paalægge  ham  den  kritiske  Revision 
og  Forbedring  af  saadanne  Komedier,  som  Overtilsynskommis- 
sionen  mener  antagelige  for  Theatret  i  en  noget  omarbeidet 
Skikkelse,  efterat  den  først  selv  —  „hvilket  bedst  svarer  til  dens 
Myndighed"  —  har  udsondret  og  tilbagesendt  de  rent  ubrugelige 
Stykker. 

Med  Rosenstand  -  Goiske  var  et  ærgjerrigt  stræbende 
Element  kommet  Stj^relsen  saa  nær,  |it  det  kunde  gjøre  nogen 
Indflydelse  gjældende,  og  det  var  at  forudse,  at  han  vilde  søge 
at  udvide  den  ved  enhver  Anledning,  der  kunde  gribes.  Mange 
Aar  varede  det  eiheller,  inden  Censoren  var  avanceret  op  til 
Direkteurværdigheden.  Som  en  Følge  af  Regeringsforandringen 
1784  skiftede  Overhofmarechal-Embedet  atter  Indehaver;  det 
blev  overdraget  til  Geheimeraad  Numsen,  der  altsaa  indtraadte 
i  Overtilsynskommissionen.  Men  faa  Dage  efter  ophævedes 
selve  denne  Institution;  kun  Styrelsens  andet  Led,  Direktionen, 
blev  tilbage,  og  til  dennes  Chef  udnævntes  Numsen,  medens 
Warnstedt  —  der  imidlertid  var  udtraadt  af  Militairtj enesten  og 
havde  faaet  Rang  med  Marechaller  —  som  hidtil  skulde  være 
den  egentlige  Direkteur,  en  Opgave,  som  dog  vanskeliggjordes 
ham  ved  Chefens  myndige  Væsen  og  Lyst  til  selv  at  sætte  sin 
Villies  Præ.g  paa  alle  Foranstaltninger,  store  som  smaa,  der 
maatte  træifes  for  at  holde  den  daglige  Gang  vedlige.  Den 
nærmeste  Følge  heraf  blev  et  spændt  Forhold  mellem  den 
ledende  Direkteur  og  hans  Chef,  og  da  Numsen  ikke  havde 
Warnstedts  Erfaring  og  Indsigt  i  Theatervæsnet,  men  paa  den 
anden  Side  fandt  det  under  sin  Værdighed  at  indrømme  denne 
sin  Mangel  eller  modtage  nogensomhelst  Belæring,  blev  det 
hans  Opgave  at  skjule  og  lamme  Warnstedts  Betydning  ved  at 
fordele  hans  Autoritet  paa  flere  Hænder.  Efter  Forslag  af 
Numsen  blev  der  da  fra  September  1786  atter  givet  Theatret 
en  ny  Bestyrelsesform,  og  dennegang  tilbagelagde  man  i  eet 
Skridt  Afstanden  mellem  den  noget  nær  fuldkomne  Styrelse- 
maade,  der  kunde  have  været  opnaaet,  hvis  der  havde  bestaaet 
det  rette  Forhold  mellem  den  i  de  store  Grundtræk  ledende 
Chef  og  den  under  hans  Kontrol  i  alle  Enkeltheder  styrende 
Direkteur,    til    den    sletteste    af   de    ved    et    Theater    tænkelige 

Regeringsformer:  den  kollegiale,  hvis  Misligheder  man  havde 
prøvet  tidligere,  uden  at  have  ladet  sig  belære  mere  af  dem, 
end  at  man  nu  gjentog  Forsøget  i  forværret  Skikkelse.  Den 
nye  Ordning  satte  nemlig  et  Kollegium  paa  ikke  mindre  end 
sj'v  Medlemmer  til  at  lede  Skuepladsens  Anliggender  og  over- 
drog Arbeidet  i  denne  tungt  virkende  Institution  til  dens  Op- 
havsmand, Overhofmarechallen ,  som  Præses  med  Bistand  af 
Warnstedt  som  administrerende  Direkteur,  Rosenstan d- 
Goiske  som  Censor,  den  eventuelle  Kapelmester  som  raad- 
givende  med  Hensyn  til  den  musikalske  Side  af  Theatervirk- 
somheden,  Justitsraad  Lassen  som  Hovedkasserer  og  Sekretair, 
samt  som  Kontrol  overfor  Skuepladsens  økonomiske  Ledelse 
den  Kommitterede  i  General-Toldkammeret  Etatsraad  Hag  er  up 
og  den  Kommitterede  i  Rentekammeret  Justitsraad  Worm  skjold. 
Medens  hvert  af  Bestyrelsesmedlemmerne  saaledes  fik  et  nogen- 
lunde begrænset  Omraade  anvist  som  Plads  for  sin  mere  specielle 
Virksomhed,  kunde  denne  Myndighed  dog  ikke  strække  sig 
stort  videre  end  til  en  loyal  Udførelse  af  Fællesvillien,  thi  saa 
at  sige  enhver  Afgjørelse,  selv  hvor  den  gjaldt  den  daglige 
Drifts  Bagateller,  skulde  drøftes  og  vedtages  af  den  samlede 
Bestyrelse,  hvis  Instrux  bl.  A.  paalagde  den  at  træffe  kollegiale 
Bestemmelser  om  „Skuespilleres  og  Betjentes  Antagelse  og  Af- 
skedigelse, saavelsom  Lønningers  Fastsættelse,  om  Pengelaans 
Bevilgelse,  Decourter  til  den  allerede  gjorte  Gjælds  Afbetaling, 
Straf  for  Forsømmelser,  Klagers  Undersøgelse  og  Paakjendelse, 
Valg  af  Stykker,  Rollernes  Uddeling,  Klædedragters  Indretning 
til  Komedier  og  Balletter,  Dekorationers  Forfærdigelse  med 
Videre." 

Naar  Rosenstand-Goiske  saaledes  omsider  havde  faaet 
sit  saa  længe  og  inderligt  nærede  Ønske  opfyldt  og  opnaaet 
ialfald  en  Kvotient  af  officiel  Indflydelse  paa  Theatrets  Styrelse, 
havde  det  været  Overhofmarechallens  Mening  med  hans  An- 
bringelse i  Direktionen,  at  hans  noksom  bekjendte  skarpe  Op- 
træden og  arrogante  Væsen  skulde  lægge  Warnstedts  Herredømme 
de  flest  mulige  Hindringer  iveien  eller  ialfald  efter  bedste  Evne 
fortrædige  den  administrerende  Direkteur  i  hans  Virksomhed. 
I  mange  Henseender  blev  Rosenstands  Medbestemmelsesret 
ogsaa    en   haard  Nød    at    knække    for  Warnstedt,    hvorvel  det 

nyvalgte  Bestyrelsesmedlem  ingenlunde  indlod  sig  paa  at  gaa 
Numsens  Ærinder,  saaledes  som  denne  havde  forudsat.  Dertil  var 
hans  Selvtillid,  for  ikke  at  sige  hans  Selvraadighed  for  udviklet. 
Han  indtog  i  hver  enkelt  Sag  sit  eget  Standpunkt  og  forfægtede 
det  som  oftest  med  den  ham  egne  sarkastiske  Skarphed  uden 
Hensyn  til,  om  den  muligt  gik  ud  over  Syvmandsraadets  høie 
Præses.  Idet  han  tiltroede  sig  bedre  Indsigt  ogsaa  i  et  Theaters 
praktiske  Styrelse,  end  han  mente  den  administrerende  Direkteur 
besad,  nærede  han  en  temmelig  ufordulgt  personlig  Uvillie  mod 
Warnstedt,  der  indtog  den  Plads,  han  som  den  Kyndigere  burde 
have  beklædt.  Men  dette  hindrede  ikke,  at  han  ved  mangen  en 
Leilighed  stod  ved  Warnstedts  Side  under  Raadets  Forhand- 
linger og  lagde  sin  Stemme  i  den  samme  Vægtskaal  som  han. 
De  to  Antagonister  vare  i  Virkeligheden  Bestyrelsens  eneste 
fuldt  theaterkyndige  Medlemmer.  De  havde  begge  levende 
Interesse  for  den  Kunst,  hvis  Tarv  var  dem  betroet,  en  sund 
Dom  over  de  Digterværker,  som  skulde  bære  den,  et  sikkert 
og  vaagent  Blik  baade  for  de  løfterige  Anlæg  hos  de  yngre 
Skuespillere  og  for  Slapheds-  eller  Overdrivelsesfeil  hos  de 
anerkjendte  Kunstnere,  en  veludviklet  Sands  for  en  Skuespil- 
præstations Helhedsvirkning  og  indgaaende  Kjendskab  til  den 
Mangfoldighed  af  Smaatræk,  som  betinger  den.  Havde  Rosen- 
stand flere  theoretiske  Kundskaber  og  muligt  et  videre  rækkende 
litterairt  Overblik,  saa  havde  Warnstedt  til  Gjengjæld  den  længere 
Virketids  praktiske  Erfaring;  men  medens  hans  urbane,  klogt 
beherskede  Fremtræden  gjorde  ham  særligt  skikket  til  den 
daglige  Ledelses  vanskelige  Dont,  vilde  Rosenstands  ufordrage- 
lige Væsen  og  kolde  Persiflage  sikkert  have  beredet  ham  de 
største  Vanskeligheder,  hvis  han  efter  Ønske  var  kommen  til  at 
staa  i  Spidsen  for  den  kunstneriske  Ledelse. 

Syvmands-Regeringen  —  „de  syv  vise  Mestere",  som 
Kouhssevittigheden  havde  døbt  den  —  blev  fra  Marts  1791  for- 
andret til  en  Sexmandsvælde ,  da  Numsen  fratraadte  Overhof- 
marechallatet  og  det  imod  Sædvane  ikke  overdroges  hans  Efter- 
mand at  indtræde  i  Theaterbestyrelsen,  hvorimod  "Warnstedt 
blev  udnævnt  til  første  Direkteur.  Som  saadan  fungerede  han 
kun  godt  og  vel  et  Aar,  da  der  atter  foretoges  en  radikal 
Omordning  af  Styrelsesmaaden.      Men   inden    der   gjøres    Rede 

for  denne  Forandring,  vil  det  være  paa  sin  Plads  at  stifte  nær- 
mere Bekjendtskab  med  den  Mand,  som  under  skiftende  Om- 
givelser var  vedbleven  at  være  den  rette  og  egentlige  Leder  af 
Theatret  i  et  Tidsrum  af  fjorten  Aar  og  havde  forstaaet  —  trods 
mange  Vanskeligheder  og  enkelte  Misgreb  —  at  frede  og  fremme 
den  opblomstrende  Kunst  og  Litteratur  med  saamegen  omsigts- 
fuld  Kjærlighed,  at  en  af  Theatrets  Blomstringsperioder  bærer 
hans  Navn  som  sit  Stempel. 

Bergenseren  Hans  Wilhelm  von  Warnstedt  var  som 
Søn  af  en  ubemidlet  Kapitain  kommen  til  Kjøbenhavn  i  en 
Alder  af  femten  Aar  og  blev  udnævnt  til  Lieutenant  i  Infanteriet, 
Med  en  tarvelig  Gage  slog  han  sig  beskedent  igjennem,  og  da 
han  ikke  vilde  stifte  Gjæld  for  at  kunne  deltage  i  sine  Stands- 
fællers  kostbare  Adspredelser,  fik  han  en  Del  Tid  tilovers,  som 
han  anvendte  dels  til  egen  Læsning  og  Uddannelse,  dels  til  at 
undervise  sin  elleveaarige  Søster,  den  senere  Grevinde  Schulin, 
i  Sprog  og  andre  Videnskaber,  Hans  yngre  Broder  havde  som 
Kammerpage  hos  Christian  den  Syvende  vundet  Kongens  Yndest 
og  havde  Indflydelse  nok  hos  ham  til  at  kunne  udvirke  Broderens 
Udnævnelse  til  Kapitain  og  Generaladj utant,  i  hvilken  Egenskab 
han  fulgte  Kongen  til  Hertugdømmerne  og  senere  sendtes  af 
Struensee  til  Petersborg  med  en  egenhændig  Skrivelse  fra 
Christian  den  Syvende  om  Bernstorffs  Afgang  og  udtrykkelig 
Befaling  til  personligt  at  overrække  den  til  Keiserinde  Catharina 
den  Anden;  af  denne  Ordre  kan  med  Sikkerhed  sluttes,  at 
Warnstedt  maa  have  været  en  smuk  og  indtagende  ung  Mand, 
thi  Catharinas  udviklede  Sands  for  mandlig  Skjønhed  var  bekjendt 
nok  og  spillede  forsaavidt  en  politisk  Rolle,  som  de  Stater,  der 
vilde  vinde  hendes  Gunst,  tog  Hensyn  til  denne  hendes  Smag 
ved  Valget  af  deres  Afsendinge.  Warnstedt  var  imidlertid, 
trods  sin  diplomatiske  Mission ,  ikke  tilstrækkelig  høit  oppe  i 
Hangen,  til  at  Hofetiketten  kunde  tilstede  ham  en  personlig 
Audiens  hos  Keiserinden,  og  Struensee,  der  paa  dette  Punkt 
saae  sine  Planer  strande,  modtog  ham  med  vrede  Ord  ved 
Hjemkomsten.  Kort  efter  faldt  Broderen  i  Unaade  ved  det  af 
Intriger  gjennemkrydsede  Hof,  men  selv  slap  han  helskindet 
over  Katastrofen  1772  og  førte  i  nogle  Aar  en  fredelig  Til- 
værelse ved  Garnisonen  i  Helsingør, 

Her  opholdt  han  sig,  da  Eickstedt  i  Foraaret  1778 
kaldte  ham  til  Kjøbenhavn  og  gjorde  ham  til  Theaterdirekteur. 
Han  var  dengang  syvogtredive  Aar  gammel,  altsaa  i  den  virke- 
dygtigste  Alder,  og  besad  desuden  mange  andre  Egenskaber, 
som  gjorde  ham  vel  skikket  til  det  vanskelige  Embede.  Han 
havde  betydeligt  flere  og  mere  omfattende  Kundskaber,  end 
man  sædvanligt  kunde  vente  at  finde  i  Hærens  Rækker,  og  hvad 
der  var  et  endnu  mærkeligere  Særsyn  hos  en  Datidens  Officier: 
han  havde  Sands  for  den  nationale  Litteratur  og  en  udpræget 
Porkjærlighed  for  Holberg.  Fra  sin  militaire  Uddannelse  med- 
bragte han  en  strengt  skolet  Pligtfølelse,  der  fordrede  Orden  og 
Nøiagtighed  i  Tjenestens  Udførelse,  men  fremfor  Alt  stillede 
de  samme  Krav  til  sig  selv.  Denne  Pligttroskab  havde  dog 
ingenlunde  nogen  mørk  eller  barsk  Karakter;  den  var  forbunden 
med  et  gjennemgaaende  urbant  Væsen,  der  havde  Trang  til  at 
paaskjønne  og  opmuntre,  holdt  af  at  mildne  Differencerne  og 
undgik  unødvendige  Brud.  Det  fik  sit  ydre  Udtryk  og  en 
væsentHg  Støtte  i  hans  fuldendt  elegante  og  overlegne  Frem- 
træden. Kavaleren  var  ham  ikke  alene  i  Klæderne  skaaren, 
men  i  Kjødet  baaren.  Hans  Høflighed  afvæbnede  mangen  Gang 
Trods  og  Eaahed,  han  behøvede  ikke  at  vende  nogen  brutal 
Side  ud  for  at  hævde  sin  Autoritet,  og  istedenfor  at  lægge  den 
surmulende  Fornærmetheds  Tryk  paa  den,  han  vilde  lade  føle 
sit  Mishag,  forstod  han  at  afgjøre  Sagen  ved  en  bidende  Sar- 
kasme og  derpaa  at  skrive  den  i  Glemmebogen,  eller  han  viste 
sin  Karakters  virkelige  Overlegenhed  ved  at  gjengjælde  fjendt- 
lige Tanker  og  Handlinger  med  Velgjerninger  og  derved 
beskæmme  eller  endog  vinde  Modstanderne,  paa  samme  Tid  som 
han  lagde  for  Dagen,  hvor  let  det  var  ham  at  hæve  sig  over 
alskens  Smaalighed.  Svaviter  in  modo,  fortiter  in  re  var  den  for 
al  Theater  styrelse  saare  hensigtsmæssige  Devise,  som  Warnstedt 
gjorde  til  Skjoldmærke  for  sin  Direkteurgjeming.  Hans  Karakter- 
fasthed var  forenet  med  Smidighed,  hans  Værdighed  med  Imøde- 
kommen og  venlig  Deltagelse ;  han  havde  Interesse  for  Detaillen 
uden  derfor  at  tabe  Overblikket,  og  han  forbandt  paa  en  sjelden 
Maade.  den  praktiske  Mands  ledende  Evne  med  god  kunstnerisk 
Dannelse  og  sund  Smag,  hvortil  endnu  maa  føies,  at  han  vel 
maatte  gjøre  Forskjel  paa  de  samvirkende  Kræfter  i  Forhold  til 

deros  større  eller  mindre  Betydning  for  Theatret,  men  at  han 
stod  udenfor  deres  Kiv  og  Kamp  og  ikke  allierede  sig  med  en 
enkelt  Fraktion  for  at  holde  en  anden  i  Ave.  Den  mørke  Plet 
i  hans  Styrelse  er  den  Eftergivenhed,  hans  meget  vanskelige 
Afhængighed  af  Eickstedt  til  Tider  nødte  ham  til  at  vise  over- 
for dennes  uretfærdige  og  skadelige  Forlangender.  "Warnstedt 
krympede  sig  under  dette  Aag,  han  lempede  og  lirkede  saameget 
som  muligt,  men  maatte  omsider  tage  Bladet  fra  Munden  og' 
tilraabe  sin  Foresatte  et  Holdt.  Af  det  meget  karakteristiske 
Brev  til  Eickstedt  bør  et  Afsnit  meddeles,  fordi  det  viser  os 
Warnstedts  Portrait,  tegnet  af  hans  egen  Haand.  At  Trækkene 
skulde  være  flatterede,  er  der  ingen  Grund  til  at  tro;  just  fordi 
de  fremhæve  Brevskriverens  Fortjenester,  havde  denne  al  Til- 
skyndelse til  nøie  at  veie  hvert  Ord,  at  Modtageren  ikke  skulde 
kunne  modsige  dem  og  derved  svække  den  Overtalelsens  Kraft, 
hvormed  de  vare  bestemte  til  afc  virke  paa  ham. 

Ofte,  siger  Warnstedt,  havde  han  havt  isinde  at  skrive 
frit  og  aabent  til  Generalen,  men,  hedder  det  saa  videre,  naar 
Leiligheden  kom,  „saa  saae  jeg  stedse  Ministeren,  Generalen, 
det  blaa  Baand,  den  mægtige  Mand  i  Staten  paa  den  ene  Side 
og  paa  den  anden  mine  utallige  Forbindtligheder  imod  Deres 
Excellence ,  min  Fader ,  min  Kone ,  og  da  var  det ,  at  Frygten 
bandt  min  Mund.  Jeg  blues  over  denne  Svaghed,  og  da  jeg 
derfor  idag  tog  Pennen  i  Haanden,  for  at  skrive  D.  Ex.  til, 
gjorde  jeg  mig  den  Ed  at  ville  skrive,  som  mit  Hjerte  tænker 
med  min  Samvittigheds  gode  Overbevisning;  ikke  til  min  Fore- 
satte, Velgjører,  Fader  eller  Ven,  men  som  en  ærlig  Soldat  bør 
skrive  og  tale  med  sin  Kammerat,  naar  han  vil  ham  vel.  Jeg 
tør  underdanigst  spørge  D,  Ex.,  om  De  i  de  halvfjerde  Aar,  De 
har  kjendt  mig,  nogensinde  har  i  mig  sporet  Tegn  til  Had,  For- 
følgelse, Misundelse,  Herskesyge  eller  egensindig  Paastaaenhed  ? 
om  det  ikke  er  et  karakteristisk  Mærke  paa  mit  Gemyt,  at  jeg 
aldrig  direkte  eller  indirekte  har  søgt  at  hævne  mig  over  de 
ondskabsfuldeste  Forgaaelser  imod  min  Person  og  mit  Embede 
og  tvertimod  med  ligesaa  stor,  ja  større  Iver  antaget  mig  dem, 
som  fornærmede  mig,  som  dem,  jeg  ingen  grundet  Klagemaal 
kunde  føre  over  i  nogen  Betragtning?  Har  jeg  ikke  med  den 
største  Resignation  frasagt  mig  de  billigste  Fordringer,  naar  det 

kom  an  paa  Tjenestens  gode  Gang?  Har  jeg  nogensinde  søgt  at 
gjøre  mig  betydelig  eller  plaget  D.  Ex.,  Kommissionen  eller 
Nogen  ved  Hoffet  med  Klagemaal  over  de  daglige  og  utallige 
Fortrædeligheder,  mit  Embede  har  udsat  mig  for?  Har  jeg  ikke 
i  Almindelighed  med  Vens  og  Faders  Omhu  antaget  mig  enhver 
af  mine  Undergivnes  private  og  publike  Skjæbne  og  opofeet 
min  Tid,  mine  tilladelige  Fornøielser,  min  Helbred,  ja  mine  egne 
fordærvede  økonomiske  Omstændigheder,  alene  for  at  lyksalig- 
gjøre,  saameget  det  stod  til  mig,  dem,  der  tjente  under  og  med 
mig?  Har  jeg  ikke  med  utrættelig  Flid,  saameget  det  er  et 
Menneske  muligt,  der  har  saa  utallige  Konsiderationer  at  gjøre, 
som  mit  Embede  kræver,  søgt  at  sætte  Theatrene  paa  den  bedste 
Fod  og  tilforladelig  bedre  heri  reusseret,  end  mange  Andre  i 
mit  Sted  kunde  have  gjort,  om  de  endog  havde  havt  Kongens 
M3nidighed  dertil?" 

Naar  Historien  knytter  et  Lands  materielle  og  aandelige 
Fremgang  til  Navnet  paa  den  Regent,  der  har  beklædt  Tronen 
i  det  paagjældende  Tidsrum,  kan  man  i  Theatrets  mindre  Sam- 
fund med  nok  saamegen  Ret  give  Lederen  en  rigelig  Del  af 
Æren  for  den  kunstneriske  Trivsel,  en  ikke  mindre  Del  af 
Ansvaret  for  Kunstens  Forfald.  Det  er  ikke  "Warnstedts  For- 
tjeneste, at  i  hans  Direktionstid  en  Gruppe  af  udmærkede 
Kunstnere  dels  allerede  var  tilstede,  dels  kom  til  at  betræde 
Scenen;  eiheller  kan  det  regnes  ham  til  Indtægt,  at  der  mod 
Aarhundredets  Slutning  fandt  et  litterairt  Gjennembrud  Sted  i 
Tydsk] and  og  formede  sig  nationale  Nydannelser  herhjemme,  som 
tilførte  Skuespilkunsten  nye  Opgaver.  Men  at  han  forstod  at 
lægge  disse  Opgaver  i  Hænderne  paa  de  rette  Kunstnere,  at 
han  var  opmærksomt  iagttagende  overfor  den  fremmede,  vel- 
villigt støttende  overfor  den  nationale  dramatiske  Litteratur  og 
holdt  Koursen  fast  og  sikkert  mod  det  rette  Maal,  uden  at  lade 
sig  forstyrre  eller  forknytte  af  Advarsler,  Tilskyndelser,  Hiu- 
dringer  og  Modstand  —  det  er  og  bliver  Warnstedts  Hæder, 
og  det  giver  ham  Plads  blandt  de  faa  virkelig  dygtige  Styrere, 
Skuepladsen  har  havt  i  sin  lange  Tilværelse. 

At  allerede  Samtiden  skulde  have  seet  Wamstedt  i 
dette  Lys,  vilde  være  saa  omtrent  utænkeligt.  Adskillige  rolige 
og  dygtige  Naturer,    ogsaa  blandt  Personalet,  ydede    ham   dog 

en  gjennemgaaende  Anerkjendelse,  men  forøvrigt  gik  selvfølgelig 
Stemningens  Bølgegang  høit  ved  Theatret,  hvor  der  gives  saa- 
mange  Anledninger  til  at  sætte  den  i  Bevægelse,  og  dens  Skum 
sprøitede  ved  mere  end  een  Leilighed  op  mod  Chefen.  De 
litteraire  Konstellationer  vare  ikke  mindre  skiftende  end  i  vore 
Dage  og  Motiverne  til  deres  Holdning  for  eller  imod  Theatret 
ikke  mindre  gjennemsigtige ;  ogsaa  med  dem  ville  vi  i  det 
Følgende  se  Warnstedt  i  Kamp.  Hvad  der  dog  anfægtede  ham 
mere  end  disse  forbigaaende  Angreb,  var  den  træge  Modstand 
eller  ligefremme  Uvillie,  han  ofte  mødte  hos  sine  Overordnede, 
og  som  kulminerede  under  Overhofmarechal  Numsens  Regimente, 
da  denne  fik  nedsat  en  Kommission,  der  officielt  skulde  under- 
søge Theatrets  hele  Forfatning  og  gjøre  Forslag  til  en  spar- 
sommeligere Drift,  men  hvis  egentlige  Hverv  var  at  underkaste 
Warnstedts  Ledelse  en  nøie  ransagende  Kritik.  Udfaldet  blev 
en  Triumf  for  Warnstedt,  thi  Kommissionen  maatte  begrænse 
sine  Reformer  til  Forlangendet  om  Afskaffelsen  af  en  Pjoitekone, 
hvilket  Forlangende  den  dog  atter  maatte  frafalde,  bøiende  sig 
for  Warnstedts  Sagkundskab,  saa  at  den  endte  sit  Arbeide  med 
en  Erklæring  om,  at  den  havde  fundet  Theatrets  Ledelse  saa 
hensigtsmæssig  og  sparsommelig,  at  den  ikke  havde  nogen  For- 
andring at  foreslaa. 

Et  Par  Sager  voldte  Warnstedt  megen  Fortrædelighed, 
om  han  end  for  sin  egen  Anseelses  Vedkommende  gik  fuld- 
kommen uantastet  ud  af  dem.  Da  Theaterkassen  ikke  var  rig 
nok  til  at  kunne  yde  Personalet  Laan,  som  det  stundom  høilig 
trængte  til,  var  han  i  sin  Tid  af  Overtilsynskommissionen  bleven 
bemyndiget  til  paa  Theatrets  Vegne  at  gaa  i  Kaution  for  Per- 
sonalet overfor  Private.  En  Kommissionair  ved  Navn  Bråutigam, 
der  havde  Ord  for  at  laane  ud  mod  rimelige  Renter,  blev  i 
Tidens  Løb  saa  at  sige  Skuespillernes  autoriserede  Bankier  og 
sad  inde  med  Warnstedts  Kaution  for  et  Beløb  paa  omkring  en 
Snes  Tusind  Rigsdaler.  Denne  Trafik  havde  fundet  Sted  godt 
og  vel  en  halv  Snes  Aar  til  alle  Parters  Tilfredshed,  da 
P.  A.  Heiberg  blev  vidende  om  den  og  fremstillede  Sagen  paa 
sin  Maade  i  et  Nummer  af  „Rigsdalersedlens  Hændelser",  hvor 
han  fingerede  en  Samtale  mellem  en  Skuespiller  og  en  Søkaptain 
og  fremstillede  Bråutigam  som  en  Blodsuger,  der  burde  dømmes 

for  Aager  og  tvinges  til  at  frafalde  sine  Krav.  Fremstillingen 
var  ligesaa  ensidig  som  opæggende  og  forfeilede  derfor  ikke  sin 
Virkning  paa  Publikum,  der  efter  Sædvane  snart  vidste  at  for- 
øge den  med  alskens  Udsmykninger,  ja  endog  med  Antydninger 
om,  at  Warnstedt  havde  sin  Fordel  af  at  sætte  sit  Navn  paa 
Kautionerne  og  følgelig  ogsaa  af  at  opmuntre  Personalet  til  at 
stifte  Gjæld  paa  denne  Maade.  Saasnart  disse  taabelige  Rygter 
kom  Warnstedt  for  Øre,  fordrede  han,  skjøndt  syg  og  senge- 
liggende, Sagen  undersøgt  af  Politiet;  han  fremlagde  Tilsyns- 
kommissionens  Skrivelse  med  den  kongelige  Resolution,  hvor- 
paa  den  støttede  sig,  og  det  fremgik  af  Forhørene,  at  alle 
Transaktionerne  vare  foregaaede  i  nøie  Overensstemmelse  med 
denne  Bemyndigelse,  atLaanene  havde  været  ydede  paa  antage- 
lige Vilkaar,  at  Chefen  desuagtet  ofte  havde  advaret  sine  Under- 
givne imod  at  søge  denne  Hjælp  og  stundom  endog  hjulpet  dem 
af  sin  egen  Lomme.  Hvad  der  især  forargede  Warnstedt  i 
denne  Aifaire,  var  den  Lunkenhed,  hans  Kolleger  i  Bestyrelsen 
lagde  for  Dagen  med  Hensyn  til  hans  Retfærdiggj øreise,  og  at 
navnlig  Rosenstand -Goiske  saalidet  fornegtede  sin  uvenlige 
Stemning,  at  han  endog  erklærede  sig  ganske  uvidende  om  det 
hele  Laaueforhold,  skjøndt  det  blev  bevist,  at  han  havde  været 
med  til  at  drøfte  det  i  flere  Bestyrelsesmøder.  Lige  ved  Slut- 
ningen af  hans  Regeringstid  ramte  der  Warnstedt  en  virkelig 
Hjertesorg,  da  det  kom  for  Dagen,  at  hans  Factotum  og  Ven, 
den  livlige,  virksomme  og  intelligente  Theaterinspekteur  Justits- 
raad  Lassen  (S.  312)  havde  gjort  sig  skyldig  i  Kassesvig  og 
ikke  stod  til  at  redde.  Undersøgelsen  bragte  mangt  et  Træk 
for  Dagen,  som  vidnede  om  Wamstedts  gode  Hjerte  og  op- 
offrende  Hjælpsomhed  overfor  den  ulykkelige  Embedsmand,  men 
at  han  ikke  havde  gjennemskuet  hans  mislige  pekuniaire  StiUing 
og  derfor  været  dobbelt  agtpaagivende  overfor  den  ham  betroede 
Kasse,  maatte  naturligvis  lægges  Warnstedt  til  Last,  hvormeget  . 
end  hans  tiltagende  Sygelighed  og  den  af  den  anstrengende 
Chefsvirksomhed  foraarsagede  Træthed  maatte  tale  til  hans 
Undskyldning.  Denne  hans  Svagelighed  gjorde  Kronprinsen, 
som  altid  havde  været  ham  meget  bevaagen,  paa  en  skaanende 
Maade  til  Motiv  for  Wamstedts  Forflyttelse  til  et  andet  Embede 
og   tilbød    ham    den   hædrende  Plads  som  Minister  i  Lissabon. 

I  Mai   1792  blev   som  Følge    heraf   den  hele  Direktionsstyrelse 
ophævet  og  Theatret  lagdes  i  en  enkelt  Selvherskers  Hænder. 

Kammerherre  Grev  Ferdinand  Anton  Christian  Ahlefeldt 
blev  denUdkaarne,  hvem  Magtens  Fylde  blev  overdragen  i  hans 
Egenskab  af  Hofmarechal.  Han  havde  faaet  en  militair  Ud- 
dannelse og  var  Oberstlieutenant  ved  Prins  Frederiks  Regiment, 
da  han  omtrent  ved  Aaret  1777  forlod  Danmark  og  i  en  længere 
Aarrække  tog  Ophold  i  Udlandet,  især  ved  det  markgrevelige 
Hof  i  Ansbach,  hvor  han  blev  gift  med  Prinsesse  Maria  Theresia 
af  Thurn  og  Taxis.  Efter  Hjemkomsten  overtog  den  femogfyrre- 
tyveaarige  Mand  det  nævnte  Hofembede  og  Theatrets  Styrelse. 
Han  var  en  fuldblods  Aristokrat,  end  yderligere  stolt  af  sin  For- 
bindelse med  en  gammel  tydsk  Fyrsteslægt  og  meget  fordrings- 
fuld i  Henseende  til  Overholdelsen  af  de  strenge  ceremonielle 
Former,  som  han  havde  tilegnet  sig  ved  Markgrevens  Hof.  Selv 
iagttog  han  den  fuldkomneste  Høfligheds  Forskrifter,  saalænge  han 
ikke  stødte  paa  Modsigelse,  thi  da  trak  han  sig  tilbage  i  sin  kolde 
Værdighed  og  fulgte  sit  eget  Hoved.  Der  var  ikke  liden  Virke- 
lyst og  Energi  hos  ham,  men  den  yttrede  sig  som  oftest  paa  en 
stundesløs  Maade  og  slap  hurtigt  en  Plan  af  Sigte  for  at  tage 
fat  paa  en  anden.  Værst  var  det,  at  han  kun  besad  et  meget 
overfladisk  Kjendskab  til  dramatisk  Kunst  og  Litteratur,  navnlig 
vor  egen.  Det  originale  Eepertoire,  Holberg  ikke  undtagen, 
var  ham  saagodtsom  en  lukket  Bog  eller,  forsaavidt  han  havde 
overfaret  enkelte  af  dens  Blade,  kun  et  Vidnesbyrd  om  Raahed 
i  Smagen  og  Mangel  paa  kunstnerisk  Indsigt;  det  tydske  Theater, 
som  han  kjendte  lidt  til  i  dets  mindst  værdifulde  Ydelser,  skulde 
efter  hans  Opfattelse  ved  sin  Paavirkning  lidt  efter  lidt  hæve  Smagen 
herhjemme  op  til  et  saadant  Standpunkt,  at  den  Tid  kunde  komme, 
„da  Theatret  ioær  af  indfødte  Forfattere  kunde  fourneres  med 
smukke  Arbeider,"  og  han  lovede  at  „gjøre  sit  Bedste  med  Raad 
ogDaad  til  at  det  saasnart  muligt  nogenlunde  kunde  ske."  Ved 
dette  Løfte  vandt  han  Forfatterne  for  sig  og  med  dem  Kritiken. 
Samtidig  hermed  var  han  Skuespillerne  en  velkommen  Afløser 
af  Warnstedt;  man  er  ikke  Theaterchef  i  fjorten  Aar,  uden  at 
der  i  denne  Tid  opsamles  et  saadant  Fond  af  latent  Misfornøielse 
hos  Personalet,  at  enhver  Forandring  forekommer  dette  som  en 
Forløsning,  og  da  Ahlefeldt,  der  personligt  mere   end  de  Fleste 

kjendte  Trykket  af  derangerede  Formuesforhold ,  som  Morgen- 
gave til  sine  Kunstnere  medbragte  Eftergivelsen  af  deres  Gjæld 
til  Theaterkassen ,  var  der  ingen  Ende  paa  Henrykkelsen  over 
den  nye  Chef.  Publikums  Hjerte  tog  han  ved  forskjellige  For- 
anstaltninger, som  vare  vel  egnede  til  at  skaffe  ham  almindelig 
Paaskjønnelse  og  Dag  for  Dag  holde  den  vedlige.  Han  lod 
saaledes    tilbygge    to    Afstigningspavilloner   for    Kjørende,  med 


Theatret  med  de  1792  tilbyggede  Pavilloner. 

Stenpiller,  Jernlænker  og  Lygter,  der  betegnede  Enemærkerne 
for  Kjørende  og  Gaaende,  og  skaffede  derved  de  Første  Tag 
over  Hovedet,  naar  de  steg  af  Vognen,  medens  de  Sidstnævnte 
beskjærmedes  mod  farlige  Kollisioner  og  ubehagelig  Overstænk- 
ning. Ja,  der  vistes  endog  Fodgjængerne  det  Galanteri,  at  der 
ansattes  Lygtebærere  til  at  lyse  dem  over  Torvet.  Endnu  større 
Paaskjønnelse  vandt  dog  Ophævelsen  af  Logeabonnementet. 
Dette    var    allerede    for    mange    Aar   tilbage    begyndt    paa    den 

naturlige  Maade,  at  enkelte  fornemme  Familier  af  egen  Drift 
havde  sikkret  sig  bestemte  Logepladser  for  hele  Saisonen;  først 
fra  1776  af  blev  der  fra  Theatrets  Side  indbudt  til  Abonnement, 
uden  at  der  dog  dermed  var  forbundet  noget  Afslag  i  den 
almindelige  Billetpris.  Skjøndt  det  saaledes  snarere  var  Abon- 
nenterne, der  begunstigede  Theatret  ved  et  samlet  Indkjøb, 
end  dette,  der  ydede  dem  nogen  Fordel,  var  Abonnementet  dog 
en  Kilde  til  Misfornøielse  hos  Publikums  mindre  bemidlede 
Lag,  fordi  det  optog  en  Del  af  Pladserne  ved  Forestillinger, 
der  havde  Tilløb,  og  den  aristokratiske  Greve  gjorde  sig  derfor 
meget  populair  ved  at  afskaffe  det  og  paa  samme  Tid  udrense 
Parterret  for  dets  mindre  præsentable  Elementer  ved  at  skaffe 
dem  Afløb  til  det  billigere  Galleri.  Da  Ahlefeldt  nu  tilmed 
fjernede  de  tre  smaa  Lustre  foran  Prosceniet  og  erstattede  dem 
med  et  Pragtexemplar  af  en  kolossal  og  elegant  Lysekrone 
under  Loftet  midt  i  Salen,  hvorfra  den  sendte  et  klart  Lys  ud 
over  Tilskuerpladsen,  medens  den  under  Forestillingen  blev 
heiset  op  i  en  Halvskjærm,  der  kastede  Lyset  ind  paa  Scenen 
—  da  var  det,  som  om  hans  egne  Fortjenester  straalede  i  den 
skjønneste  Glans  for  Alle  og  vakte  Forventninger  om  en  Blom- 
stringstid for  Theatret. 

Men  længe  varede  det  ikke,  før  det  Alt  gik  om  i  en 
anden  Gade.  Selve  Velgjerningen  mod  Skuespillerne  blev  snart 
lagt  Ahlefeldt  til  Last,  idet  de  gjældfrie  blandt  dem  betragtede 
det  som  en  skammelig  Forurettelse,  at  de  ikke  iik  nogen  Del  i 
den.  Hertil  kom,  at  der  meget  hurtigt  dannede  sig  Partiforhold, 
som  fremkaldte  Misfornøielse  og  kraftigt  nærede  den.  Ahlefeldt 
kastede  sin  Yndest  paa  Rosing,  spurgte  ham  tilraads  om  kunst- 
neriske Anliggender  og  indrømmede  ham  derved  en  saadan  Ind- 
flydelse, at  Rahbek  i  et  privat  Brev  endog  betegnede  sin  gode 
Ven  som  Grevens  „Storvezir".  Derimod  fik  adskillige  andre 
udmærkede  Kunstnere  deres  Chefs  Mishag  føleligt  at  mærke, 
fordi  de  vovede  at  minde  ham  om  flotte  Løfter,  som  han  ikke 
havde  holdt,  og  sin  Fornærmelse  over  det  Brud  paa  Etiketten, 
Frydendahl  havde  begaaetved  at  sende  ham  en  Ansøgning,  som 
ikke  var  skreven  paa  brækket  Papir,  drev  han  saa  vidt,  at  den 
dygtige  Skuespiller  tog  sin  Afsked.  Dertil  kom  fra  velunder- 
rettede Steder  Rygterne  om,  at  Ahlefeldt  arbeidede  paa  at  faae 

et  tydsk  Skuespillerselskab  indkaldt  for  at  holde  det  danske 
Personale  i  Ave  og  vise  det  og  Publikum,  hvorledes  man  skulde 
spille  Komedie.  Forbittrelsen  herover  bredte  sig  hurtigt  i  denne 
særligt  tydskfjendtlige  Tid.  Publikum  applauderede  paa  Trods 
de  Skuespillere,  som  ikke  havde  Grevens  Naade,  og  Forfatterne, 
som  han  havde  søgt  at  vinde  enkeltvis  ved  at  søge  deres  Eaad, 
antage  deres  Stykker  og  betale  dem  med  høie  Honorarer,  gav 
Misfomøielsen  med  hans  Stj^relse  et  skarpt  og  samlet  Udtryk, 
alt  som  de  erfarede,  hvor  hule  hans  Løfter  vare.  Rahbek  og 
Pram  talte  i  deres  Klubber  høit  om,  at  det  var  paatide  at  gjøre 
en  stor  Demonstration  i  Theatret,  for  at  vise  Chefen,  hvorledes 
Stemningen  imod  ham  var,  og  P.  A.  Heiberg  hudflettede  hans 
Færd  i  Subskriptionsindbydelsen  til  tredie  Bind  af  sine  Skuespil. 
Under  Ledelse  af  Skribenterne  blev  den  almindelige  Uvillie 
mod  Ahlefeldt  lidt  efter  lidt  opflammet  til  ligefrem  Fanatisme; 
man  tog  Forargelse  af  de  ubetydeligste  Tilfældigheder,  i  hvilke 
der  ikke  laa  Spor  af  ond  Hensigt,  og  man  lukkede  forsætligt 
Øinene  for  de  gode  Sider  af  Grevens  Styrelse,  blandt  hvilke  et 
livligt  vexlende  Repertoire  med  usædvanlig  mange  Nyheder  især 
maa  fremhæves.  Paa  det  Omraade,  hvor  Ahlefeldt  havde  direkte 
Myndighed,  strammede  han  til  Gjengjæld  Tøileme,  saåledes  ved 
et  skjærpet  Tjenestereglement,  der  fastsatte  en  bestemt  Tid  for 
Indstuderingen  af  nye  og  gjenoptagne  Stykker,  paabød,  at 
Upasselighed  eller  Sygdom  skulde  anmeldes  inden  Klokken  otte 
om  Morgenen,  hvis  den  hindrede  Dagens  Forestilling,  og  til 
denne  Bestemmelse  føiede  følgende  yderligere  Forholdsregel: 
„Overbevises  Nogen  om  at  have  gaaet  ud  af  sit  Hus  til  noget 
Samkvem,  efterat  han  har  meldt  sig  syg  for  sin  Tjeneste,  da 
vil  hans  Heftelse  uopholdelig  paafølge,  ligesom  jeg  forbeholder 
mig  at  gjøre  allerunderdanigst  Forestilling  til  Hs.  Maj.  Kongen 
angaaende  hans  videre  Straf".  Ikke  mindst  ved  sin  Form  af  et 
personligt  Dekret  indignerede  dette  Reglement  Skuespillerne, 
der  opfattede  det  som  et  nyt  Skridt  henimod  det  Maal  „at 
gjøre  de  kongelige  Akteurer  til  den  høigrevehge  Naades  Livegne." 
Saisonen  1793 — 94  endte  med  ligesaa  voldsomme  som  i 
deres  Form  meningsløse  Theaterspektakler ,  idet  man  for  at 
demonstrere  mod  Ahlefeldt  udpeb  DittersdorfFs  Syngestykke 
„Den  røde  Hue",  hvor  en  jødisk  Skolesang  blev  regnet  Chefen 

til  en  Forbrydelse  mod  den  Tolerance,  der  burde  omfatte  alle 
af  Staten  anerkjendte  Religioner.  Da  Pressens  Angreb  paa  ham 
samtidigt  naaede  det  Høidepunkt  af  Gemenhed,  at  de  uden  paa- 
viselig  Grund,  men  under  Skin  af  fortroligt  Kjendskab  til 
Theatrets  indre  Forhold  beskyldte  den  forgjældede  Adelsmand 
for  mislig  Omgang  med  Kassens  Midler,  og  da  det  ikke  kunde 
ventes,  at  den  offentlige  Debat  vilde  bekvemme  sig  til  Taushed, 
medens  Retssagen  angaaende  denne  Bagvaskelse  gik  sin  Gang,' 
synes  Ahlefeldt  omsider  at  have  faaet  Nok  af  Theaterstyrelsen 
og  dens  Behageligheder.  I  Tiden  mellem  Saisonerne  ansøgte 
han  om  sin  Afsked  som  Hofmarechal  og  Theaterdirekteur ,  og 
skjøndt  Kronprinsen  i  et  egenhændigt  Brev  bevidnede  ham  sin 
Tilfredshed  med  hans  Styrelse  og  viste  sig  „lidet  genegen  til 
at  lade  en  Clique  contentere  sig  med  at  fortrænge  Embedsmænd, 
som  havde  deres  Herres  og  Konges  Naade,"  gjentog  Ahlefeldt 
dog  sit  Andragende,  som  da  ogsaa  blev  ham  bevilget,  idet  han 
saa  langt  oppe  mod  den  nye  Saison  som  den  22.  August 
afskediges  som  Chef  og  udnævntes  til  Minister  i  Berlin. 

Efter  dette  Forsøg  med  Enevældet  som  Styrelsesform 
for  Theatret  vendte  man  tilbage  til  Direktions-Tanken,  legem- 
liggjort i  en  lidt  mere  begrænset  Skikkelse  end  tidligere,  men 
derfor  ikke  rigere  paa  Evne  til  at  holde  det  vidtløftige  Maskineri 
i  jevn  og  sikker  Gang  —  en  langtsomt  virkende,  slap  og  sløv 
Mekanisme,  der  imidlertid  med  enkelte  mindre  Modifikationer, 
vedblev  at  anvendes  i  godt  og  vel  et  halvhundrede  Aar,  indtil 
den  nye  Statsform  ogsaa  reformerede  Theatrets  Stilling  og 
Styrelse.  Formand  for  Direktionen  blev  Kammerherre,  Over- 
staldmester Adam  Wilhelm  von  Hauch,  bekjendt  som  dygtig 
praktisk  Militair  og  fremragende  Fysiker,  men  uden  Interesse 
for  Skjønlitteratur  og  Theatervæsen;  det  var  ei  heller  til  hans 
litteraire  Smag  eller  sceniske  Indsigt,  man  knyttede  noget  Haab 
om  Theatrets  Fremgang  under  hans  Ledelse,  men  udelukkende 
til  hans  store  administrative  Energi,  og  da  denne  aldrig  lod  sig 
standse  i  sin  Fart  af  nogen  kunstnerisk  Overveielse  eller  Be- 
tænkelighed, blev  man  forsaavidt  heller  ikke  skuffet  i  sine  For- 
ventninger. Til  at  supplere  denne  rent  praktiske  Styrelse  med 
nogen  Interesse  for  den  aandelige  Side  af  Theatrets  Virksomhed 
valgtes   de  to  Digtere  Thaarup   og  Storm.      Thomas  Thaarup 

stod  dengang  paa  Høidepuiiktet  af  den  Folkeyndest,  hans 
patriotisk-loyale  Syngestykker  havde  indbragt  ham,  men  hans 
anmassende,  snart  glubsk  opfarende,  snart  sarkastisk  spottende 
Væsen,  der  dannede  en  skarp  Modsætning  til  hans  Digtnings 
idylliske  Karakter,  gjorde  ham  lidet  skikket  til  at  omgaaes  Per- 
sonalet. Edvard  Storm  modtog  sin  Udnævnelse  paa  Sottesengen 
og  døde  Maaneden  efter;  i  hans  Sted  blev  saa  den  lærde  og 
omgangsvenlige,  men  karaktersvage  Professor  Jørgen  Kierulf 
indsat  som  Trediemand  i  Direktionen. 

Som  et  Tronskifte  gjerne  ledsages  af  en  mere  eller 
mindre  omfattende  Amnesti,  saaledes  debuterede  ogsaa  denne 
Direktion  med  at  udvirke  Eftergivelse  af  Personalets  Gjæld  til 
Theaterkassen,  ja  den  stræbte  endog  at  vinde  dets  Paaskjønnelse 
ved  saa  virksomme  Midler  som  Bebudelsen  af  to  til  tre  aarlige 
Flidsbeneficer  til  Indtægt  for  dem,  der  af  Direktionen  udpegedes 
som  de  Værdigste,  ved  Bestemmelsen  om  et  Alderstillæg  i  Form 
af  en  Benefice  hvert  femte  Aar  efter  femogtyve  Aars  Theater- 
tjeneste  og  ved  Fastsættelsen  af  Opmuntringspræmier  i  Skikkelse 
af  Saisonsdouceurer  til  de  mest  benyttede  og  tjenstivrigste  Skue- 
spillere og  Figuranter.  Et  Par  af  Forgjængerens  Feil  bleve  rettede, 
idet  Frydendahl  engageredes  paany  og  de  Spillendes  Navne 
atter  indførtes  i  Plakaternes  Personliste,  hvorfra  Ahlefeldt  havde 
fjernet  dem  for  i  Sygdomsforfald  at  kunne  doublere  en  Rolle 
uden  derved  at  afskrække  Publikum  fra  at  besøge  Forestillingen, 
At  Punschesalen ,  som  Greven  havde  ladet  omdanne  til  Garde- 
robe, atter  blev  tagen  i  Brug  efter  sin  oprindelige  Bestemmelse, 
vakte  megen  Tilfredshed  navnlig  hos  Parterrets  toneangivende 
Publikum.  Men  alle  disse  Forholdsregler  vare  dog  kun  Surro- 
gater, der  ikke  i  Længden  kunde  vedligeholde  nogen  venlig 
Stemning  overfor  Hauch,  hvis  Forretningsprincip :  absolut  Punkt- 
lighed i  Tjenestens  Udførelse,  forenet  med  den  størst  mulige 
Sparsommelighed  i  Driften,  lagde  ham  for  Had  baade  hos  Per- 
sonalet og  hos  Publikum.  Det  Første  stødte  han  fra  sig  ved 
sin  fornemme  Kulde,  saa  at  det  derover  glemte  den  fremragende 
gode  Egenskab,  der  fandtes  hos  ham  som  Theaterstyrer :  hans 
ubrydelige  Ordholdenhed.  Det  Sidste  forargedes  over  den  indtil 
Karrighed  drevne  Økonomi,  der  aabenbarede  sig  i  Stj^kkernes 
lurvede  Udstyrelse  saavelsom  i   den  tydelige  Ulyst  til  at  bringe 

originale  Arbeider  paa  Repertoiret,  fordi  Oversættelser  kunde 
haves  for  en  billigere  Penge.  Hauch  havde  selv  en  tydelig 
Følelse  af  det  Utilfredsstillende  ved  Forholdet  og  fratraadte  med 
Glæde  dette  det  byrdefuldeste  af  sine  Embeder,  da  Kronprinsen 
ved  Begyndelsen  af  Saisonen  1798—99  gav  ham  en  Efterfølger  i 
Generalmajor,  Kammerherre  Ernst  Frederik  Waltersdorff. 

Han  var,  i  Modsætning  til  sin  Forgjænger,  en  Mand  med 
kunstnerisk  Smag  og  litterair  Sands,  velbevandret  i  Udlandets 
Skuespilkunst,  men  uden  Kjendskab  til  Maskineriet  bag  Tæppet. 
Det  var  derfor  et  Misgreb ,  at  man  ikke  gav  ham  en  praktisk 
erfaren  Personlighed  til  Medarbeider,  men  tvertimod  udvidede 
Direktionen  med  endnu  et  æsthetisk  Medlem,  nemlig  Jens 
Baggesen,  der  saaledes  blev  „Bagfjerding  af  Skueplads-Omni- 
potensen", som  han  kalder  sig  i  den  vittige  og  med  overlegen 
Kunst  versificerede  „Theateradministratoriade",  i  hvilken  han 
har  beskrevet  sine  Gjenvordigheder  som  Direkteur.  Den  Instrux, 
hvorefter  denne  firleddede  Direktion  skulde  arbeide,  var  vel  den 
mest  ravgale ,  der  kunde  udtænkes ,  og  synes  næsten  beregnet 
paa  at  gjøre  Ulemperne  ved  den  i  og  for  sig  slette  kollegiale 
Administration  saa  fremtrædende  som  muligt.  Under  Walters- 
dorffs  Forsæde  skulde  den  samlede  Direktion  i  et  ugentligt 
Møde  ved  Afstemning  fastsætte  Repertoiret  for  mindst  en 
Maaned  ad  Gangen  og  tage  Beslutning  om  alle  hermed  for- 
bundne Enkeltheder:  Stykkers  Antagelse,  Rollebesætning  og 
Rolleforandringer,  Kostumers  og  Dekorationers  Anskaffelse,  samt, 
iøvrigt  paa  samme  Maade  afgjøre  alle  løbende  Sager.  Første- 
direkteuren  havde  Overopsynet  med  disse  Majoritetsbeslutningers 
Gjennemf øreise  og  med  den  hele  daglige  Drift,  men  i  sine 
Enkeltheder  skulde  denne  ledes  af  de  tre  andre  Direkteurer  paa 
Omgang,  saa  at  hver  af  dem  i  en  Maaned  havde  Enestyrelsen, 
medens  de  to  andre  saae  til ,  indtil  Timen  slog,  da  den  ene  af 
dem  skulde  træde  til  og  fortsætte,  hvor  Formanden  havde 
sluppet  med  Indstuderinger  og  Opførelser,  Indkjøb  og  Regn- 
skabsvæsen og  de  utallige  tilfældige  Bestemmelser,  som  maatte 
tages  Dag  for  Dag.  Al  Kontinuitet  i  Theatrets  kunstneriske 
Ledelse  vilde  være  gaaet  tabt,  hvis  dette  Regime  ikke  i  al 
Stilhed,  men  faktisk  var  gledet  over  til  at  blive  en  Regisseur- 
vælde,   idet   de   tre  raad vilde  Æsthetikere  kastede  deres  Sorger 

over  paa  Schwarz  og  Ros'iig,  som  derved  bleve  de  egentlige 
Ledende.  Thaarup  tog  sin  Afsked  i  Foraaret  1800,  Baggesen 
kunde  omtrent  fra  samme  Tidspunkt  betragtes  som  fratraadt,  da 
det  var  hans  Agt  at  reise  til  Paris,  og  Kierulf,  der  stod  ene 
tilbage,  egnede  sig  mindst  af  Alt  til  at  gjøre  nogen  Indflydelse 
gjældende.  At  Oberstlieutenant,  Kammerjunker  von  Sames 
blev  ham  sidestillet  som  Meddirekteur,  gjorde  ingen  Forandring; 
han  nøledes  med  at  votere  i  Direkteurmøderne  og  holdt  sig  saa- 
vidt  muligt  tilbage  fra  Indgreb  i  Sagernes  daglige  Gang. 


At  det  forholdsvis  unge  danske  Theater  ikke  satte  Livet 
til  under  saamange  Lægers  højst  forskjellige  Behandling,  at 
denne  idelige  Experimenteren  med  den  øverste  Ledelses  Form 
ikke  skadede  Kunsten  mere  end  den  gjorde,  maa  først  og 
fremmest  tilskrives  den  sjeldne  Forening  af  dygtige  Kræfter, 
der  samvirkede  paa  Scenen  i  dette  Afsnit  af  dens  Historie. 
Theatrets  ældste  Kunstnerstab  tyndedes  ud  i  dette  Tidsrum  og 
den  længstlevende  af  Skuespillerne  fra  Holbergs  egen  Tid  lukkede 
sine  Øine  inden  dets  Udløb.  Først  gik  Londemann  (S.  182) 
bort,  1773.  Da  han  den  10.  Februar  betraadte  Scenen  for  sidste 
Gang  som  den  forslagne  og  vittige  Crispin  i  „Det  gavmilde 
Testamente",  havde  han  længe  skrantet  og  følte  sig  saa  syg,  at 
han  ved  Udgangen  af  Theatret  sagde  til  en  af  sine  Venner  med 
en  Hentydning  til  Hovedscenen  i  Stj^kket:  „Her  kommer  jeg 
aldrig  mere;  jeg  har  iaften  gjort  mit  eget  Testamente."  Hvor- 
ledes han  trods  Sygdom  og  Svækkelse  alligevel  kunde  hengive 
sig  i  sin  Kunst,  have  vi  Rosenstand-Goiskes  Ord  for:  „Jeg  husker 
ham  endnu  altfor  vel,  hvorledes  han  sidste  Gang  spillede  Crispins 
Rolle  i  Regnards  ^Légataire  Universel.  Døden  spillede  paa  hans 
Læber,  og  Sygdommen  havde  udbredt  sine  Plager  og  Rædsler 
over  alle  hans  Ledemod;  men  jeg  saae  dog  gjennem  alle  hans 
Lidelser  Intet  uden  den  overgivne  Orispin."  Sorgen  over  Londe- 
manns  Død  var  dyb  og  almindelig ;  Wessel  gav  den  det  korteste 
og  fyndigste  Udtryk  i  de  bekjendte  Linier  under  hans  Portrait 
(S.  183).  Til  Indtægt  for  hans  Enke  blev  „Kjærlighed  uden 
Strømper"  opført,   og   hun  nød   en  aarlig  Understøttelse   til  Op- 

dragelse  af  sine  fem  Børn.  —  1775  saae  man  en  anden  af  de  store 
Gamle  for  sidste  Grang,  da  Clementin  (S.  186)  den  4.  December 
spillede  Geronte  i  det  samme  Stykke,  som  Londemann  havde  sagt 
sit  sidste  Ord  i;  Maanedsdagen  efter  døde  han,  ligesom  sin  forud- 
gangne  Kaldsfælle  kun  i  en  Alder  af  midt  i  Halvtredserne.  Han 
havde  længe  følt  sig  afkræftet  og  maatte  i  den  foregaaende 
Saison  bede  sig  fritagen  for  Regisseurforretningerne,  som  han 
havde  udført  med  den  Punktlighed  og  Samvittighedsfuldhed,  der 
var  et  Kj endetegn  for  ham  og  gjorde  ogsaa  hans  private  Liv 
saa  mønsterværdigt.  „Med  ham  døde  Moliéres  Harpagon  og 
Holbergs  Vielgeschrey,"  skrev  Schwarz  om  ham  endnu  otte  Aar 
efter  hans  Død;  i  disse  sit  Repertoires  finest  udarbeidede  Præ- 
stationer blev  han  længe  uerstattelig,  men  det  var  ikke  alene 
som  den  geniale  og  dog  saa  ihærdigt  arbeidende  Kunstner,  han 
blev  begrædt  —  ogsaa  som  Personalets  alvorligste  og  mest  pligt- 
opfyldende Medlem  blev  han  længe  savnet,  thi  hans  Exempel 
havde  lagt  Kapsun  paa  mange  viltre  og  udskeiende  Tendenser 
hos  de  yngre  Kunstnere,  Hans  Enke  fik  60  Rdl,  i  Pension. 
—  Den  brave  Hortulan  (S.  189),  en  af  Theatrets  hyppigst 
anvendte  Kunstnere,  følte  sig  efter  Overskridelsen  af  de  Tre- 
sindstyve saa  overvældet  af  Alderens  Tryk,  at  han  bad  om  sin 
Afsked,  som  blev  ham  tilstaaet  i  Saisonen  1777 — 78.  Som  Tegn 
paa  den  Agtelse,  hans  Kunstfæller  nærede  for  hans  Kunstner- 
gjerning  og  hans  jevue,  godlidende  Personlighed,  havde  de  op- 
taget ham  som  Æresmedlem  i  „det  dramatiske  Selskab"  og 
udvirkede  efter  hans  Afgang  Tilladelse  til  at  give  en  Porestilling 
til  Indtægt  for  ham.  Ved  denne  Leilighed  var  Kongehuset  til- 
stede, og  „paaklæd  en  pére  nohle"'  tog  Hortulan  „efter  31  Aars 
Tjeneste  Afsked  med  de  høie  kgl.  Herskaber,  Theatret  og 
Publikum",  som  det  staaer  optegnet  i  Regieprotokollen.  En  lille 
Pension  sikkrede  den  beskedne  Mands  sidste  Dage;  den  11. 
eller  12.  Juli  1783  døde  han,  og  hans  Enke  beholdt  af  Pensionen 
det  samme  Beløb  som  Clementins  Enke. 

.  Rose  (S.  178)  havde  vel  i  den  her  omtalte  Periode  sin 
bedste  Tid  bag  sig,  men  var  dog  endnu  stadig  en  meget  betyde- 
lig Skuespiller,  en  af  Repertoirets  Bærere,  og  ved  sin  myndige 
Personlighed  en  Kraft,  hvis  Indflydelse  mærkedes  paa  mange 
Punkter   af  Theatrets  Virksomhed.     Da  Walter  tog  sin  Afsked 

som  artistisk  Veileder  (S.  312),  arvede  Rose  hans  Plads  med 
Titel  af  Instrukteur  og  fik  herved  sit  Magtomraade  udvidet,  om 
han  end  ikke  tog  sig  meget  af  Embedets  egentlige  Gjerning, 
Ledelsen  af  Prøverne  og  de  yngre  Skuespilleres  kunstneriske 
Opdragelse.  I  sine  „Kritiske  Efterretninger"  fra  1780  har  Rosen- 
stand-Goiske,  med  hvem  Rose  nogle  Aar  forinden  havde  ført  en 
hvas  Polemik  i  Anledning  af  hans  Recensioner,  tegnet  et  Om- 
rids af  den  syvoghalvtredsindsty  veaarige  Kunstners  Personlighed, 
om  hvem  han  siger,  at  hans  „mere  fremrykkede  Alder  har  gjort 
ham  endnu  mere  ubekvem  for  Kothurnen,  end  han  tilforn  var." 
Hans  Stemme  og  Udtale  betegnes  som  „tydehg,  stærk,  bøielig 
og  ædel  eller,  om  man  heller  vil,  fornem."  Denne  fortræffelige 
Stemme  bruger  han  „efter  sin  Rolles  Medfør"  og  kan  derved, 
„naar  han  først  er  kommen  i  Passion,  mere  end  nogen  anden 
Skuespiller  i  Danmark  sætte  sin  Tilskuer  i  Illusion;  men  man  kan 
heller  ikke  nægte,  at  det  varer  længe,  inden  han  bliver  varm  og 
altsaa  inden  han  gjør  sin  Virkning."  Som  en  Feil  hos  ham 
anføres,  at  „hans  Anstand  er  eller  formedelst  hans  Positur  lader 
at  være  for  opblæst;  en  Helts  Anstand  skal  være  ædel,  høi  og 
værdig,  men  ingenlunde  stiv  eller  opblæst;  det  er  ligeledes  en 
Hovedfeil  hos  ham,  at  han  saa  sjeldent,  naar  han  ikke  er  i  den 
største  Passion,  kan  træffe  den  sande  og  naturlige  Tone,  sær- 
deles den  rigtige  Konversationstone.  Den  førstnævnte  Feil  gjør, 
foruden  at  den  er  uskjøn  i  sig  selv,  den  Skade,  at  han,  naar 
Rollen  kræver  en  Forhøielse  i  Stillingen  eller  i  Anstanden, 
umuligen  kan  give  sig  den,  da  han  allerede  ligger  saameget 
bag  over.  Den  anden  Feil  medfører  den  Skade,  at  han  ofte  ved 
denne  sin  falske  Deklamation  spilder  Illusionen  for  Tilskuerne, 
og  at  disse  tabe  betydeligt  i  den  Kjærlighed  og  Interesse,  de 
have  eller  skulle  have  for  den  Person,  som  forestilles  —  Men 
med  alle  disse  Feil,"  konkluderer  saa  Kritikeren  en  lille  Smule 
overraskende,  „er  Hr.  Rose  dog  en  Mand,  som  man  gjerne  seer 
i  Kothurnen,  og  som  har  de  anførte  Talenter  i  saa  høi  en  Grad, 
at  man  altid  vil  savne  ham,  saalænge  vi  endnu  hos  os  spille 
Tragedier." 

Efterhaanden  som  Rose  blev  mere  tilaars,  afgav  han  sine 
yngre  Roller  og  beholdt  tilbage  som  sit  egentlige  Repertoire 
det  borgerlige  Skuespils   ædle   ældre  Personer,  hvis   Følelsesliv 

Og  Anstand  han  gav  et  stærkt  betagende  Udtryk.  I  Begyndelsen 
af  Saisonen  1783  udførte  han  med  gribende  Virkning  en  ny 
Rolle  af  denne  Art,  Grev  Vodmar  i  Femaktskomedien  „Den 
værdige  Fader".  Ud  paa  Vinteren  iik  han  et  heftigt  Anfald  af 
Brystinflammation  og  Ansigtsrosen,  og  Theatrets  faste  Stab  af 
Sl^uespilenthousiaster  mente  allerede,  at  de  havde  hørt  hans 
malmfulde  Røst  for  sidste  Gang.  Hans  kraftige  Natur  seirede 
dog  over  Sygdommen,  og  han  aabnede  den  15.  Septbr.  1784 
Saisonen  med  en  ny  Rolle :    Melac   i  Beaumarchais'  Drama   „De 


Roses  Mindefest  den  6.  December  1784. 


to  Venner  eller  Kjøb manden  i  Lyon",  en  høisindet  og  opoffrende 
Embedsmand,  der  for  at  redde  en  Ven  ud  af  en  øieblikkelig 
Forlegenhed  paadrager  sig  Mistanke  for  at  have  forgrebet  sig 
paa  de  ham  betroede  Statsmidler  og  endog  for  en  Tid  maa  se 
sig  ringeagtet  af  selve  den  Ven,  han  har  hjulpet.  Endnu  to 
Aftener  spillede  Rose  denne  Rolle,  da  han  paany  blev  kastet 
paa  Sygeleiet,  dennegang  for  ikke  at  reise  sig  mere.  Han  døde 
om  Eftermiddagen  den  30.  Oktober  og  blev  fem  Dage  efter 
under  inegen  Høitidelighed  —  en  Sørgekantate  af  Rahbek  til 
Musik  af  Naumann  —  stedet  til  Jorden  paa  Nicolai  Kirkegaard. 

Hvormange  Uvenner  Roses  myndige  Optræden  end  kunde 
have  skaffet  ham  ved  Theatret,  var  dog  nu  ved  hans  Bortgang 
den  Anskuelse  eneherskende  blandt  Personalet,  at  det  med  ham 
havde  mistet  sin  anseeligste  Personlighed,  hvis  Værdighed  og 
Plads  i  Publikums  Omdømme  hævede  hele  Standen,  og  at  det 
vilde  høine  sig  i  den  offentlige  Mening  ved  at  holde  hans  Minde 
i  Ære.  Det  indgik  derfor  med  en  allerunderdanigst  Ansøgning 
om  „at  maatte  hædre  den  afdøde  AkteurRose  paa  en  passende, 
af  Direktionen  approberet  Maade,"  og  da  Tilladelsen  langt  om 
længe  blev  given,  ordnedes  Forestillingen  den  6.  Decbr.  1784 
som  en  Sørgefest  for  Rose,  idet  der  foran  „Zarine"  (hvori  han 
havde  skabt  Stryanges  Rolle)  blev  udført  en  af  Thaarup  skreven 
„Prolog  til  Roses  Minde". 

Skuepladsen  forestillede  en  halvmørk  Lund,  i  hvilken 
der  var  opstillet  Mindesmærker  for  Digterne  Holberg  og  Ewald, 
for  Skuespillerinden  Mad.  Lenkiewitz  samt  for  Skuespillerne 
Londemann,  Clementin,  Hortulan  og  Rose.  Op  imod  Sidstnævntes 
Urne  heldede  Melpomene  (Mad.  Rosing)  sig,  medens  Thalia  (Mad. 
Preisler)  saaes  vanke   om  mellem  Mindesmærkerne  med  en  Krans 

i  Haanden. 

Thalia. 
Her  hvile  de!  den  Slægt,  som  fordum  vakte 
den  blide  Glæde  i  en  skyldfri  Sjæl, 
som  lærte  Daarskabs  Adfærd  at  foragte 
og  Masken  drog  fra  Lasters  skjulte  Træl.  — 
O,  mine  Yndlinge!  hvad  Nat  omgiver  . 

den  skumle  Lund,  hvor  Eders  Minder  staa! 
Hvor  tungt,  hvor  vaklende  hvert  Skridt  mig  bliver! 
Thalia  føler  sig  blandt  Grave  gaa.  — 
Hvor  svunde  de,  min  Glædes  første  Dage! 
Som  Vaaren  skjønt,  men  snart  de  svunde  hen. 
Her  hvile  de!  o  —  hvad  har  jeg  tilbage? 
En  Haandfuld  Støv,  som  Graven  har  igjen. 
Og  nu  mit  sidste  Tab! 

Ved  at  sige  de  sidste  Ord  er  hun  kommen  Urnen  nærmere,  studser,  og  Melpomene  vaagner  af  sin 

Bedøvelse. 


Melpomene. 
Hvis  Sukke  lyde 
i  Dødens  Mulm,  hvor  Venners  Støv  er  lagt? 
Og  hvo  tør  Sorgens  dybe  Stille  bryde, 
den  Sorg,  som  Klageraab  fortolke  svagt? 
Thalia! 

Thalia. 
Ja,  Veninde!  begge  savne 
vi  Rose!  begge  føle  vi,  han  var 
stor  i  den  Kunst  at  skildre,  røre,  gavne! 

Melpomene. 
Og  Kunsten  Vidne  om  hans  Hjerte  bar.  — 
Jeg  veed  mit  Tab;  —  hvo  vidste  saa  at  bøie 
den  faste  Mand  at  føle,  naar  han  led? 
Hvo  lokkede  som  han  fra  Skjønheds  Øie 
den  stille,  varme  Vemodstaare  ned? 

Thalia. 
Hvor  herligt  skildred  han  en  Elskers  Smerte! 
Naturens  Søn  i  Ungdoms  glade  Vaar! 

Melpomene. 
Hvor  ædelt  viste  han  en  Faders  Hjerte! 
Hvor  hædersværd  med  sine  sølvgraa  Haar! 

Thalia. 
Og  Alle  smilede  med  Bifalds  Glæde, 
da  Pigen  gav  ham  ung  sit  Hjerte  hen! 

-  Melpomene. 
Og  ved  dets  Tab  saae  jeg  den  Ædle  græde 
og  hvad  det  var  at  miste  det  igjen. 

Prologen  ender  med,  at  de  to  Muser  hænge  deres  Kranse 
om  Urnen,  idet  Thalia  siger: 

Ham  vies  den,  ved  min,  ved  Venskabs  Stemme! 

Melpomene. 

Og  denne  vidne  om  min  Roses  Savn! 

Hans  Sjæl  har  Fred!  hans  Støv  har  Gravens  Gjemme! 

Men  den,  som  naaer  hans  Kunst,  er  værd  hans  Navn! 

Af  dem,  som  havde  „grundlagt  Værket"  og  ført  den 
danske  Komedie  fra  dens  leiede  Bolig  i  Stadsmusikantens  Hus 
til  dens  eget  Hjem  paa  Kongensnytorv ,  var  nu  kun  gamle 
Ørsted  (S.  192)  tilbage.  Han  havde  aldrig  hørt  til  Førsterangs- 
kræfterne,  men  jevnligt  gjort  god  Fyldest  ved  Udførelsen  af  de 

lavkomiske  Smaaroller,  han  fortrinsvis  var  henvist  til,  og  endnu 
i  en  Alder  af  tresindstyve  Aar  skabte  han  en  udmærket  Figur 
af  Værten  i  Stephanie  den  Yngres  Komedie  „Den  Nysgierrige". 
Godt  og  vel  sex  Aar  senere  betraadte  han  den  14.  Mai  1787 
Scenen  for  sidste  Gang  som  Bonden  i  „Melampe"  og  døde  den 
paafølgende  29.  Oktober. 

Det  næstældste  Hold  af  Skuespillere,  de,  der  vare  blevne 
knyttede  til  Theatret  i  de  første  to  Decennier  af  dets  Til- 
værelse, repræsenteredes  endnu  af  Jfr.  Bøttger  (fra  1779  Mad. 
Rose),  Musted,  Mad.  Knudsen,  Bech  og  Jfr.  Halle.  Mad.  Rose 
(S.  221)  blev  snart  af  Alderen  tvungen  til  at  fratræde  Ingenue- 
faget,  som  hendes  Ydre  aldrig  ret  havde  passet  for,  men  hvor 
hun  dog  havde  ydet  adskillige  stærkt  paaskjønnede  Fremstillinger ; 
som  Elskerinde  havde  hun  altid  været  for  kold  og  stiv,  og 
Tragedien,  i  hvilken  hun  havde  feiret  saa  store  Triumfer,  ikke 
mindst  ved  sine  mest  iøinefaldende  Feil:  den  monotone  Dekla- 
mation, den  klynkende  Stemme,  de  kunstlede  Armbevægelser  og 
Stillinger  —  Tragedien  begyndte  den  forandrede  Smag  nu  at 
fordre  udført  i  en  anden  Stil,  efterat  det  borgerlige  Skuespil 
havde  lært  Publikum  at  sætte  Pris  paa  et  mere  naturligt  Udtryk 
for  Glæde  og  Sorg.  Da  der  ved  Siden  af  Mad.  Rose  optraadte 
Skuespillerinder,  som  forstod  at  tilfredsstille  dette  Krav,  blev 
hun  lidt  efter  lidt  trængt  ud  af  Repertoiret,  hvor  hun  i  sine 
senere  Aar  kun  havde  Standsdamerne  tilbage,  og  hun  efterlod 
ikke  noget  Savn  ved  sin  Død  den  23.  Februar  1793,  skjøndt 
hun  endnu  kun  var  femoghalvtredsindstyve  Aar  gammel.  — 
Som  et  større  Tab  betragtedes  det,  da  Musted  (S.  227)  døde 
den  26.  Juni  1798  i  en  Alder  af  syvogtresindstyve  Aar,  Fra 
sin  Ungdoms  KavallerroUer,  fra  de  lettere  Elskerpartier  var  han 
efterhaanden  gleden  over  i  de  ældre  Fag  og  hævdede  sig  her 
en  anerkj endt  Plads  som  den  værdige  eller  joviale  Gammelmand, 
stadig  elegant  i  sin  Fremtræden  tiltrods  for  hans  tiltagende 
Korpulence.  Man  mindedes  ved  hans  Bortgang  med  Tak  ogsaa 
den  uvurderlige  Nytte,  han  havde  gjort  Theatret  som  Sanger 
paa  en  Tid,  da  Syngestykket  var  ved  at  arbeide  sig  møisOmme- 
ligt  frem  ved  Hjælp  af  de  endnu  mangelfulde  Kræfter,  der 
kunde  opdrages  til  det.  —  Stadigt  perfektibel,  som  Mad. 
Knudsen  (S.  232)   havde  viist  sig,   var  hun  fra  Elskerinderne 

(hvis  Leonore-Type  hun  forstod  at  individualisere  paa  forskjellig 
Vis)  med  Held  gaaet  over  baade  i  det  alvorlige  og  det  komiske 
ældre  Fag  og  blev  en  stærkt  benyttet,  af  Publikum  gjerne  seet 
Skuespillerinde.  Til  de  holbergske  Magdeloner  var  „Holbergs 
tro  Veninde",  som  Guldberg  har  kaldt  hende,  selvskreven,  og 
det  hedder  i  et  af  Datidens  kritiske  Tidsskrifter  om  hendes 
Udførelse  af  disse  Roller,  at  „den  udmærkede  sig  ved  den 
sandeste  og  korrekteste  Diktion,  der  ligesaalidt  spildte  nogen  af 
Holbergs  ægte  Vittigheder  som  tilløi  ham  uægte,  dem  han  vilde 
have  skammet  sig  ved  at  vedkj endes;"  hendes  „sande  og  simple 
Spil  havde  formegen  og  for  sand  Karakter  til  at  behøve  eller 
modtage  Karrikatur".  Blandt  hendes  øvrige  Roller  fremhæves 
Fru  Heardcastle  i  Goldsmiths  „Feiltagelserne",  Mad.  Warberger 
i  Ifflands  „Jægerne"  og  den  gamle  Kvækerkone  Mad.  Prim  i 
Schroders  „De  fire  Formyndere"  som  nogle  af  de  ypperste  i 
hendes  Repertoire,  gjennemtrængte  af  et  hyggeligt  Lune  og 
sikkeri;  beregnede  i  deres  komiske  Virkning.  At  hun  ogsaa 
kunde  gribe  sit  Publikums  dybere  Strenge,  derom  vidner  „Jour- 
nalens" uforbeholdne  Anerkjendelse  af  hendes  Spil  som  Penia  i 
Holbergs  „Plutus".  Den  Is,  som  er  tilstede  i  de  alvorlige 
Repliker,  „optøede  Mad.  Knudsen;  hun  spilte  sin  Rolle  med  den 
stærkeste  Passion  og  viste  overalt,  da  hun  har  faaet  Dommen, 
den  yderste  Grad  af  den  sande  naturlige  Ømhed,  Bedrøvelse  og 
Kjærlighed;  dette  gjorde  hun  ei  alene,  da  hun  sang,  men  de 
Øif'kast,  de  Miner,  hun  opfyldte  det  Tomme  i  Scenen  med, 
medens  Ritornellen  varede,  og  som  hun  gjorde  til  sine  Børn, 
alt  dette,  sige  vi,  udtrykte  ei  alene  uendelig  mere  end  Repliken, 
men  endog,  saavidt  vi  kunne  skjønne,  Alt,  med  den  Passion, 
som  den  mest  tragiske  Situation  udfordrede."  Den  ovennævnte 
Rolle  i  „De  fire  Formyndere"  blev  Mad.  Knudsens  sidste;  hun 
spillede  den  kun  tre  Gange,  skjøndt  Stykket  holdt  sig  længe 
paa  Scenen  og  opførtes  hyppigt.  Hun  var  forholdsvis  tidlig 
bleven  affældig,  og  da  der  stødte  Sygdom  til,  maatte  hun  mod 
Slutningen  af  Saisonen  1794 — 95  trække  sig  tilbage;  hun  døde 
den  31.  Marts  1796,  fireoghalvtredsindstyve  Aar  gammel.  — 
Bech  (S.  232)  var  og  blev  en  maadelig  Skuespiller,  han  var 
„Grimaceur  og  ikke  Akteur,"  som  Rosenstand  karakteriserede 
ham,  beilede  til  Galleriets  Bifald  ved  lavkomiske  Overdrivelser 

Og  mishandlede  navnlig  de  holbergske  Henrikker,  som  han  alt- 
for længe  var  i  Enebesiddelse  af.  Hvor  K,ollen  selv  var  stærkt 
chargeret,  slog  han  bedst  til,  saaledes  som  Chilian  i  „Ulysses" 
eller  Peder  Eriksen  i  „Den  Stundesløse".  Som  Skuespilforfatter 
var  han  noget  heldigere,  idet  af  hans  sex  opførte  Komedier  de 
to  oplevede  et  respektabelt  Antal  Forestillinger:  Enaktsstykkerne 
„Det  unge  Menneske  efter  Moden  eller  De  mange  Venner"  og 
„Ja  eller  Nei  eller  Det  skulde  saa  være",  en  Dramatisering  af 
Baggesens  bekjendte  Fortælling.  Bech  døde  den  7.  Novbr.  1797. 
Mod  Slutningen  af  den  foregaaende  Periode  havde  der 
over  den  sceniske  Horizont  viist  sig  en  Stjerne,  hvis  Lys  under 
dens  senere  Vandring  overstraalede  alle  andres,  indtil  den  alt- 
altfor tidligt  forsvandt  fra  vort  Firmament.  Caroline  Halle 
(S.  233)  blev  født  den  5.  Februar  1755  i  Kjøbenhavn  som  Datter 
af  en  fattig  Haandværker.  Han  døde  faa  Aar  efter,  og  Moderen 
giftede  sig  paany  med  en  Holmensmand,  Thomas  Jespersen,  der 
havde  Arbeide  som  Maskinkarl  paa  Theatret.  Saaledes  gik  det 
til,  at  den  lille  Caroline  i  sin  tidlige  Barndom  fik  sin  Gang  bag 
Koulisserne  og  vandt  sig  Velyndere  blandt  deres  Befolkning 
ved  sit  kvikke  Væsen  ikke  mindre  end  ved  sit  vindende  Ud- 
vortes. Især  lagde  Als  Mærke  til  hende  og  fik  Forældrene  til 
at  anbringe  hende  i  Comos  Danseskole,  hvor  ,,den  arme  Unge", 
som  han  bemærker  i  sine  Optegnelser,  skjøndt  hun  „mange 
Gange,  i  Vinterens  Sne  og  Slud,  gik  med  Sko  uden  Saaler  og 
en  tynd  Kattuns  Saloppe  til  exercitierne  og  der  fik  dagligen 
Spark  og  Spænd,  dog  altid  var  af  en  lystig  naturel  og  lærte  det, 
hvilket  de  Andre  vel  skulde  lade  være  at  gjøre  hende  efter." 
Hun  kom  snart  saa  vidt,  at  hun  blev  anvendt  til  Solodans,  kun 
syv  Aar  gammel  udførte  hun  en  BameroUe  i  Skuespillet,  og 
Als,  der  med  stigende  Interesse  saae  hendes  umiskj endelige  Talent 
aabenbare  sig,  var  overbevist  om,  at  dette  lystige  og  gratieuse 
Kjøbenhavnerbarn  maatte  kunne  uddannes  til  en  fortræffelig 
Fremstillerinde  af  den  holbergske  Pernille.  Hun  fik  da  Under- 
visning i  Deklamation  af  Jfr.  Biehl ,  i  scenisk  Udførelse  af  Jfr. 
Bøttger,  var  som  Figurantinde  med  i  Balletterne,  udførte  som 
endnu  ikke  udvoxen  fjortenaarig  Pige  enkelte  mindre  Roller 
som  Louison  i  „Den  indbildt  Syge",  Eugenia  i  „Don  Ranudo" 
o.  fl.   og  var  ikke  fyldt  de  femten  Aar,   da  hun   (Decbr.  1769) 

spillede  den  vanskelige  Pernillerolle  i  „Den  Stundesløse"  Side 
om  Side  med  Clementins  Mesterstykke  og  med  et  saadant  Ud- 
fald, at  den  ældre  Skuespiller  erklærede  „aldrig  at  have  ageret 
med  større  Fornøielse  og  Humeur"  end  i  Sammenspillet  med 
denne  livlige  og  opvakte  Novice  „Den  dramatiske  Journal", 
der  forøvrigt  stadigt  stillede  sig  noget  reserveret  ^overfor  Jfr. 


Caroline    Walter. 


Halle  og  jevnligt  lod  hende  høre,  at  hun  ikke  var  saa  sikker 
som  ønskeligt  i  sin  Memorering,  omtaler  i  nogle  senere  Anmel- 
delser af  Stykket  hendes  Spil  som  „i  mange  Henseender  helt 
naturligt",  anker  over  altfor  stor  Hurtighed  i  Fremsigelsen  af  den 
første  Monolog,  fremhæver  som  et  udmærket  Træk  „den  Om- 
hyggelighed,  hun  viste  i  at  skjule   den  rette  Bogholder  ved  at 

stille  sig  for  Vielgeschrey,"  og  bevidner,  at  lum  fortjente  „den 
Ros,  som  en  ung  Aktrice,  der  har  Talenter  og  søger  at  for- 
bedre sig,  har  Ret  til." 

Var  denne  Paaskjønnelse  fra  Kritikens  Side  noget  kjølig, 
saa  var  til  Gjengjæld  Tilskuerpladsens  Stemning  overfor  Caroline 
Halle  uden  nogetsomhelst  Forbehold.  Hun  vandt  alle  Hjerter 
ved  sin  Ungdom,  sin  Ynde,  sin  glade  Overgivenhed,  sit  frodige 
Humeur,  og  med  den  Sikkerhed,  som  kun  er  det  sande  Genis 
Ledsager,  vandrede  hun  fra  Seir  til  Seir  i  det  Repertoire, 
Theaterstyrelsen  gladelig  stillede  til  Raadighed  for  den  nyvundne 
Kraft.  Hun  spillede  Pernillerne  i  „Jacob  von  Thybo",  „Philosofus 
udi  egen  Indbildning",  „Den  Vægelsindede",  „Gert  Westphaler", 
„Den  pantsatte  Bondedreng",  „Julestuen"  og  „Pernilles  korte 
Frøkenstand".  Til  disse  Roller  sluttede  sig  Soubretterne  i  de 
franske  Komedier,  og  gjennem  dem  gik  Veien  til  Lystspillets 
Elskerinder,  Men  snart  blev  dette  udstrakte  Repertoire  forladt 
til  Fordel  for  et  andet,  i  hvilket  hendes  Magt  over  Publikum 
viste  sig  end  mere  altbeseirende ,  idet  hun  syntes  at  aabenbare 
sig  som  en  af  de  faa  Udvalgte,  hvem  Muser  og  Gratier  have 
skjænket  alle  Kunstens  gode  Gaver  paa  Vuggen. 

Det  var  hendes  Optræden  som  Roxelane  i  Sartis  „Soliman 
den  Anden"  (S.  287),  der  viste  de  forbausede  og  beundrende 
Kjøbenhavnere ,  at  deres  Yndling  med  sine  øvrige  fængslende 
Evner  ogsaa  forbandt  den  Indsigt  i  Sangens  Kunst,  den  Følelse 
for  det  musikalske  Udtryk  og  den  Udstrækning  af  Stemme- 
midler,  som  i  hin  Tids  dramatiske  Musikværker  forslog  til  at 
skabe  en  Syngestykkets  Primadonna.  Efterat  denne  Opdagelse 
var  gjort,  blev  Caroline  Halle  mere  og  mere  henvist  til  det 
musikalske  Omraade  og  vandt  her  ret  egentlig  den  Glorie,  der 
omgiver  hendes  Navn,  idet  det  Sjælfulde  og  Indtagende  i  hendes 
Sangforedrag  paa  den  lykkeligste  Maade  forenede  sig  med  den 
Lethed  og  Naturlighed  i  Spillet,  som  hun  mere  og  mere  til- 
egnede sig,  med  den  Gratie  og  Skjønhed,  som  Naturen  havde 
forlenet  hende  med. 

For  Caroline  Halles  musikalske  Uddannelse  blev  aaben- 
bart  hendes  Bekjendtskab  med  den  unge  Sekretair  Walter 
(S.  311)  af  megen  Betydning.  I  en  Alder  af  mellem  atten  og 
nitten  Aar  blev    hun  gift   med   denne  sin  kunstneriske  Veileder, 

men  Ægteskabet  blev  hverken  Ij'kkeligt  eller  varigt.  Noget 
Flygtigt  laa  der  i  Begges  Natur,  men  mest  i  hans ;  han  higede 
efter  Omskiftelse  og  opgav  paafaldende  hurtigt  den  saa  ivrigt 
attraaede  Stilling  som  Theatrets  artistiske  Forretningsfører. 
Med  sin  fornemme  Familie  havde  han  lagt  sig  ud  ved  sit  Gifter- 
maal  med  Aktricen,  og  selv  fandt  han  ogsaa  til  Tider  sin  Kones 
Extraktion  lovlig  simpel  og  vilde  have  hende  til  at  afbryde 
Omgangen  med  hendes  brave  Pleiefader,  hvilket  hun,  til  Ære 
for  sit  gode  Hjerte,  bestemt  nægtede.  Ved  disse  og  lignende 
Kontroverser  kølnedes  Forholdet  meget  hurtigt,  Walter  søgte 
og  fik  ved  Hjælp  af  sine  Paarørendes  ivrige  Anbefaling  Reise- 
understøttelse af  Theaterkassen ,  og  da  han  efter  tre  Aars  Fra- 
værelse kom  tilbage,  fuldbyrdedes  Skilsmissen  lovformeligt,  og 
Walter  drog  et  Par  Aar  senere  til  Trankebar  som  Gouverne- 
mentssekretair. 

Men  som  Fru  Walter  er  Caroline  Halle  indskreven  i 
det  danske  Theaters  Annaler  som  et  af  deres  mest  glimrende 
Navne.  Det  var  i  Tiden  fra  1774,  altsaa  kort  efter  Brylluppet, 
og  til  sin  Bortgang  fra  Scenen,  at  hun  ved  en  Række  udmærkede 
Ydelser  i  Syngespillets  Repertoire  skabte  sig  en  saadan  Stilling 
til  Publikum,  at  hverken  Forfølgelse  fra  oven  eller  Misundelse 
fra  hendes  Omgivelsers  Side  kunde  frembringe  andet  Resultat 
end  at  befæste  hende  yderligere  i  dets  Gunst.  1774  vandt  hun 
en  altbeseirende  Triumf  ved  sin  Udførelse  af  Titelrollen  i  de 
Sivrys  Enaktskomedie  „Aglae  eller  Støtten",  som  Sarti  havde 
komponeret  Sangnumre  til.  Længe  nævnedes  hun  fortrinsvis 
efter  denne  Rolle,  indtil  Ewald  gav  hende  et  nyt,  af  Alle  adop- 
teret Navn:  „Thalias  Caroline",  i  det  Vers,  han  satte  under 
hendes  af  C.  Høyer  tegnede  og  af  T.  Kleve  stukne  Portrait: 

Se  her,  hvad  Aand,  hvad  Ild  i  hvei*  en  Mine, 
naar  vor  Aglaé  taus  kun  viser  sig! 
Se  Præget  af  Thalias  CAROLINE! 
hvis  Sang  saa  otte  har  fortryllet  Dig  — 

medens  den  franske  Underskrift  paa  et  samtidigt  udkommet 
andet  Aftryk  —  det  her  gjengivne  —  forsikkrer,  at  hun  ikke 
har  Kunsten  behov,  hun  er  i  sikker  Besiddelse  af  Illusionens 
Evne:  „hun  er  den,  som  hun  spiller,  hun  græder,  hun  leer,  og 

hendes    Skjønhed    giver   Naturen    en  Tiltrækning    mere 
Bifald,  der  ydes  hende,  er  Hjertets." 


det 


arw-iFw"^^«"^'^ 


AT   CAROUME    WALISER 

sia  b  uiit   ^vlL  ^      -       <         '    -'   .   a  'a  idtu-i 
et   c  Cfi.    li^CKiiT    ii'f       aimiaiiOtt      ^ 


Efter  „Aglaé"  fulgte  en  Række  Syngespilroller,  i  hvilke 
Fru  "Walter  foredrog  Grétrys  og  Monsignys  henrivende  Melo- 
dier med  uimodstaaelig  Sjælfuldhed  og  Ynde:  Corali  i  „Venskab 
paa  Prøve",  Louise  i  „Deserteuren",  Ninette  i  „Bondepigen  ved 

Hoifet"  (afDuny),  Zemire  i  „Zemire  ogAzor",  Jenny  i  „Kongen 
og  Forpagteren^,  Charlotte  i  „Det  foregivne  Hexeri",  Cécile  i 
„Rosenbruden  i  Salancy",  Colombine  i  „Det  talende  Skilderi" 
o.  fl.  Denne  gratieuse  franske  Musikgenre,  i  hvilken  der  stilles 
lige  Krav  til  Sangudførelse,  Replikfremsigelse  og  dramatisk 
Aktion,  bød  Caroline  Walters  Talent  Opgaver  af  indbyrdes 
jneget  afvigende  Art.  For  at  antyde,  hvilket  Omfang  hendes 
Fremstillingskanst  havde,  skal  Indholdet  af  et  Par  af  disse 
Syngestykker  kortelig  omtales.  I  Favarts  „Bondepigen  ved 
Hoffet"  havde  hun  i  Titelrollen  at  give  Billedet  af  en  naiv 
Lands byskjønhed,  der  efterstræbes  af  den  som  Hofmand  for- 
klædte Kong  Astolph,  men  holder  fast  ved  sin  egen  elskede 
Knøs  Colas,  indtil  hun  mener,  at  denne  har  fortjent  en  lille 
Tugtelse  for  sin  Skinsyge  og  Mangel  paa  Tillid,  hvorfor  hun  paa 
Skrømt  giver  efter  for  sin  fornemme  Tilbeders  glimrende  Løfter 
og  lader  sig  føre  til  Hoifet.  Spillet  skal  nu  vise,  hvorledes  hun 
har  ondt  ved  at  finde  sig  tilrette  i  de  kostbare  Klæder,  hvor- 
ledes Hofmændenes  Smigrerier  prelle  af  mod  hendes  landlige 
Uskyldighed  og  kun  kjede  hende,  hvorledes  hun  gjennemskuer 
den  Falskhed  og  Hulhed,  der  hersker  i  den  fine  Verden,  indtil 
hun  atter  glad  forenes  med  sin  Colas,  da  Kongen  har  indseet 
Umuligheden  af  at  faae  Bugt  med  hendes  Dyd.  „Zemire  og 
Azor",  Text  af  Marmontel  efter  det  bekj endte  Eventyr  om 
Skjønheden  og  Dyret,  Musik  af  Grétry,  appellerer  til  helt  andre 
Evner  hos  Fremstillerinden  af  den  kvindelige  Hovedrolle.  En 
persisk  Kjøbmand,  Fader  til  tre  elskværdige  Døttre,  har  i  et 
Skibbrud  mistet  hele  sin  Eiendom.  For  at  søge  Ly  mod  Uveiret, 
betræder  han  et  af  Feer  beboet  Slot,  af  hvis  Blomsterflor  han 
vil  tage  en  Bose  hjem  med  til  den  smukkeste  af  sine  Døttre, 
Zemire.  Herved  fortørner  han  Prins  Azor,  der  truer  ham  med 
Døden,  dersom  Zemire  ikke  selv  indfinder  sig  for  at  bede  om 
Naade.  Faderen  vil  hellere  dø  end  opfylde  dette  Vilkaar,  men 
Zemires  datterlige  Kjærlighed  byder  hende  at  frelse  sin  Faders 
Liv,  og  hun  begiver  sig  til  den  forfærdelige  Prins,  hvem  onde 
Magter  have  omskabt  til  et  skrækindjagende  Uhyre,  som  kun 
kan  gjenerh verve  sin  tidligere  skjønne  Skikkelse,  hvis  det  kan 
lykkes  ham  at  vinde  et  ungt  Hjertes  Kjærlighed,  Zemire  for- 
maaer    neppe   at  bekjæmpe    sin  Afsky  for  Vanskabningen,  hun 


CAROLINE    WALTER. 


355 


undviger  angst  hans  Tilnærmelser,  men  den  Ærbødighed,  hvor- 
med han  behandler  hende,  den  ømme  Hyldest,  han  lægger  for 
Dagen,  faaer  mere  og  mere  hendes  Skræk  til  at  vige,  og  da 
han  endog  tillader  hende  at  besøge  hendes  Fader  og  Søstre, 
vinder  han  helt  hendes  Tillid,  saa  at  hun  snart  vender  tilbage 
til  ham  for  at  frelse  hans  Liv,  der  vilde  være  fortabt,  hvis  hun 
ikke  kom  igjen.  Hendes  Ordholdenhed  er  voxet  frem  af  en 
gryende  dybere  Følelse,  der  lidt  efter  lidt  faaer  fuld  Magt  over 
hende  —  Fortryllelsen  viger,  Prins  Azor  forvandles  til  en  herlig 
Yngling  i  pragtfuldt  Kongeskrud,  bestiger  sin  Trone  og  deler 
den  med  sin  Frelserind e. 

Man  vil  af  disse  Indholdsangivelser  se,  hvilken  Skala  af 
Følelser  det  var  givet  Caroline  Walter  at  udfolde ,  og  af  den 
Beundring,  der  omgav  disse  og  andre  af  hendes  Fremstillinger, 
kan  man  slutte,  hvilken  Natursandhed,  hvilken  snart  skjelrask, 
snart  rørende  Ynde  hun  har  formaaet  at  lægge  i  sit  Spil.  Herom 
vidner  ogsaa  hendes  Samtid  for  os  endnu,  som  naar  Rahbek 
omtaler  hendes  „uforlignelige  Colombine"  i  Grétrys  „Talende 
Skilderi"  med  disse  Ord:  „Aldrig  skal  jeg  glemme  hendes  elsk- 
værdige Overgivenhed  ved  det  Sted:  Og  sukker  for  Enhver! 
aldrig  den  Munterhed,  hvormed  hun  parodierede  ahsurda  tragica^ 
under  Duetten,  aldrig  den  Aand,  den  Lethed,  som  svævede  over 
hele  Rollen,  og  som  jeg  ikke  har  gjenfundet  hos  nogen  Aktrice 
førend  hos  Susan  Contat."  „Hendes  Øie  var  kjærligt,  hendes 
Tale  var  sød  som  Harpens  Klang,"  siger  han,  med  en  Allusion 
til  Liden  Gunvers  bedaarende  Havmand,  et  andet  Sted  om 
„Caroline".  Denne  Talens  Sødhed  havde  endnu  mere  Leilighed 
til  at  gjøre  sig  gjældende  i  Skuespillet  end  i  Sangstykket  og 
blev  anvendt  i  saa  betydelige  Opgavers  Tjeneste  som  Rosina 
i  Beaumarc-hais'  „Barberen  i  Sevilla",  en  Ydelse,  der  skal  have 
havt  Fuldendthedens  Karakter  ved  sin  Forening  af  Skjelmeri  og 
hengivende  Kjærlighed.  Ogsaa  i  Tragedien  blev  hun  anvendt, 
f.  Ex.  som  Grevinde  Orsina  i  „Emilia  Galotti",  men  at  hun  her 
ikke  kunde  slaa  fuldt  til,  ikke  gjøre  den  tragiske  Høihed  og 
Alvor  helt  troværdig,  stemmer  godt  med  det  Billede  af  hendes 
kunstneriske  Personligheds  lettere  Liniér  og  lysere  Farver,  som 
hendes  øvrige  Rollefag  give  os  en  Forestilling  om.  „Nu  og  da 
vilde  et  Smil  stjæle  sig  frem,"  hedder  det  hos  Rahbek,  „men  for 

23 


356  DET    KONGELIGE   THEATEK    1772—1801. 

at  være  billig,  maa  jeg  lægge  til,  at  hun  smQte  saa  herligt,  at 
man  var  fristet  til  at  tilgive  hende  det,  at  det  overalt  var  tungt 
at  være  blind  som  Retfærdigheden  for  hendes  Ynde  og  skarp- 
synet som  Kritiken  for  hendes  Spil;  at  døve  sig  med  Ulysses 
Kunst  mod  hendes  Sirenestemme  og  dog  være  lydhørende  for 
hendes  Feil." 

Naar  vi  høre,  hvad  en  saa  nøgtern  Dommer  som  Rosen- 
stand-Goiske  har  at  sige  om  Caroline  Walter,  ville  vi  neppé 
blive  udsatte  for  at  overvurdere  hendes  Kunst,  Han  havde 
taget  strengt  paa  hende  fra  hendes  første  Optræden  af,  og  i 
sine  senere  „Kritiske  Efterretninger"  —  det  S.  324  omtalte, 
senere  af  C.  Molbech  udgivne  Manuskript  —  skjelner  han  helt 
igjennem  skarpt  imellem  Fortrin  og  Feil  hos  de  Kunstnere,  han 
omtaler.  Han  betegner  Caroline  Walter  som  „denne  for  Thalia 
fødte  Aktrice,  der  uden  al  Modsigelse  er  i  enhver  Henseende 
den  bedste,  vort  Skuespil  eier.'^  Han  mener,  at  det  tragiske- 
Rollefag  er  hende  noget  fremmed,  at  hendes  Stemme  ikke  er 
stærk  nok  til  at  gjengive  de  lange  Deklamationer,  og  at  hendes 
Ansigt  savner  Udtryk  for  den  tragiske  Værdighed;  men  des- 
uagtet er  hun  „den  eneste  af  hele  Theatrets  kvindelige  Perso- 
nale, som  med  Sandhed  og  afgjort  Held  kan  spille  i  Tragedien", 
thi  „al  Svulst  og  Affektation  er  fremmed  for  hende,  ligesom 
Natur  og  Geni  for  Theatret  ere  hende  medfødte".  Dog  er 
det  først  i  Komedien,  at  Caroline  Walter  viser  sig  som  „den  i 
Sandhed  store  Skuespillerinde,"  og  idet  Rosenstand  nærmere 
motiverer  denne  Værdsættelse,  anfører  han  saamange  Træk  af 
hendes  ydre  og  indre  Personlighed,  at  et  ret  anskueligt  Billede 
af  Kunstnerinden  stiger  frem  for  os:  „Hun  har  af  Naturen  et 
Ansigt,  som  ikke  alene  er  smukt  i  sig  selv,  men  endog  seer 
klogt  og  vittigt  ud,  og  især  har  Naturen  begavet  hende  med 
øine,  som  kunne  udtrykke  Alt,  hvad  der  boer  eller  antages  at 
være  i  Sjælen.  Hertil  kommer,  at  hun  ligeledes  ved  sit  Ansigt 
kan  udtrykke  Alt,  hvad  Rollen  medfører,  og  at  hun  desforuden 
er  begavet  med  en  smuk  Skabning  og  Grace  i  hendes  Bevægel- 
ser. Men  ikke  mindre  ødsel  har  Naturen  været  imod  hende 
ved  indvortes  Talenter.  Den  Ild  og  den  Følelse,  hun  forstaaer 
at  give  sin  Aktion,  røber  det  medfødte  store  Geni  til  Skue- 
pladsen,   og  det    især  i  de   Roller,  jeg  her  taler  om,    og  hvori 

hun  særdeles  udmærker  sig  ved  den  Natur  og  Grace,  med  hvilke 
hun  besjæler  enhver  Rolle.   Ja,  man  kan  vel  have  Ret  i  at  sige, 


*;.•/,../«%,.„.;  .)J;l,TS 


AL7VAJ.4: 


Caroline  Walter. 

Efter  en  Originaltegning  af  Miniaturmaler  W.  A.  Miiller.     (Underskrift:  Aglae). 


at  hvad  enten  man  seer  hende  i  den  alvorlige  eller  muntre 
Karakter,  i  den  grædende  eller  smilende,  i  den  naive  eller  uskjd- 
dige   eller  i  den  Overgivnes   eller  Kokettens  Rolle,    saa  er  hun 

allevegne  idel  Natur,  og  altid  fremvirker  hendes  Aktion  en 
sand  Theater-Illusion.  Imidlertid  vil  man,  naar  Forskjel  i  Grad 
skal  iagttages,  ikke  kunne  drage  i  Tvivl,  at  det  dog  er  den 
muntre  Rolle,  hvilken  hun  spiller  til  største  Fuldkommenhed. 
Endnu  har  jeg  ikke  talt  om  hendes  klare,  rene  og  stærke 
Stemme,  hvilken,  skjøndt  den  just  ikke,  som  før  er  bemærket, 
er  saa  fuldkommen  skikket  til  Tragedien,  hun  bruger  ligesaa 
naturligt,  som  hun  anvender  alle  hendes  øvrige  sjeldne  Naturgaver  i 
Komedien;  heller  ikke  har  jeg  omtalt  hendes  Gebærder,  Gesti- 
kulation og  Theaterspil,  om  hvilket  i  Almindelighed  maa  siges, 
at  hun  anvender  det  med  ligesaa  megen  Eftertanke  i  det,  som 
henhører  til  Kunsten,  som  paa  en  saadan  Maade,  at  det  bærer 
Naturens  ægte  Stempel." 

Caroline  Walter  har  efter  Alt,  hvad  der  foreligger,  været 
en  af  Kunstens  Ægtefødte,  et  Gratiernes  og  Musernes  Yndlings- 
barn  og  dertil  en  ægte  Kunstnematur ,  frimodig  og  glad,  uden 
Frygt  for  den  Dag  imorgen  og  i  en  mærkehg  Grad  overlegen 
og  ubekymret  overfor  Kabalens  og  Bagvaskelsens  Angreb.  Et 
intimt  Forhold  til  en  smuk  ung  Skuespillerinde  var  paa  den 
Tid  et  efterstræbt  og  i  de  sjeldneste  Tilfælde  uopnaaeligt  Maal 
for  de  rige  eller  adelige  Tilskueres  Ærgjerrighed,  og  Caroline 
Walter,  der  havde  et  uheldigt  Ægteskab  bag  sig,  maatte  være 
dobbelt  udsat  for  at  se  sin  utvungne  Omgang  med  det  andet 
Kjøn  mistydet.  Har  hun  havt  sine  Kjærlighedseventyr ,  hvad 
der  ligesaa  lidt  skal  modsiges  som  det  kan  bevises,  saa  har  det 
efter  hendes  hele  Temperament  sikkert  været  Hjertets  og  ikke 
Fordelens  Tilskyndelse,  hun  har  fulgt,  thi  Pengene  spillede  ingen 
Rolle  for  hende,  og  hvad  hun  havde,  delte  hun  redebont  med 
sin  fattige  Familie.  Af  en  humoristisk  Ballade  i  Folkevise- 
stil af  B.  Prahl  sees  det,  at  hun  engang  vragede  en  meget  rig 
Tilbeder,  som  i  sin  Forbittrelse  over  Tilbagevisningen  hvervede 
et  Par  Livvagtskarle  til  at  pibe  hende  ud;  Digtet  beretter,  hvor- 
lunde de  to  Drabanter  bleve  saa  henrevne  af  hendes  Ynde,  at 
de  gav  sig  til  at  klappe  istedenfor  at  pibe,  og  slutter  med  en 
Hyldest  til  „liden  Lina",  der  „lyser  i  Nord  som  Sol  foruden  Sky." 

I  Sommeren  1779  gav  den  unge  tydske  Violinist  Muller 
Koncerter  i  Kjøbenhavn.  Paa  en  Prøve  kom  han  i  Samtale  med 
Fru  Walter    og    forelskede    sig    øjeblikkeligt    i    hende.     For  at 

kunne  gifte  sig  og  sætte  Bo  i  den  samme  By,  hvor  hans  Tilbedte 
havde  sin  Virksomhed,  søgte  Muller  om  en  Plads  i  Kapellet  og 
anbefaledes  paa  det  Varmeste  af  Kapelmester  Hartmann.  Her 
var  der  endelig  et  Punkt,  paa  hvilket  Kabalen  imod  Fru  Walter 
mente  at  kunne  ramme  hende  føleligt.  Eickstedt  var  jo  ud- 
trykkeligt kommen  til  Magten  paa  det  hemmelige  Program,  at 
trænge  Fru  Walter  ud  af  Eepertoiret  til  Fordel  for  Jfr.  Møller, 
og  han  havde  arbeidet  utrætteligt  paa  dets  Udførelse.  Ved  Hove 
havde  han  systematisk  fremstillet  hende  som  en  fræk  Person, 
der  var  en  Skam  for  Theatret,  og  da  hendes  Navn  paa  Plakaten 
altid  fyldte  Huset,  havde  han  faaet  gjennemført  den  Forandring, 
at  for  Fremtiden  Personlisten  skulde  udelades  og  kun  Stykkets 
Titel  anføres,  for  at  Jfr.  Møller  saaledes  uden  Opsigt  kunde 
smugles  ind  i  Fru  Walters  Roller.  Hans  ihærdige  Forfølgelse 
kunde  dog  hverken  berøve  hende  Hoffets,  særlig  Enkedronnin- 
gens, Yndest  eller  Publikums  stadigt  tiltagende  Beundring,  og 
det  demonstrative  Bifald,  der  modtog  hende,  hvergang  en  af 
Generalens  Intriger  var  bleven  afsløret,  maatte  overbevise  ham 
om,  at  han  neppe  vilde  faae  hende  dreven  bort  fra  Scenen  uden 
ved  at  tage.  sin  Tilflugt  til  ligefremme  Voldshandlinger.  Dette 
betænkte  han  sig  da  heller  ikke  paa.  Trods  al  den  Forsigtighed, 
som  Muller  og  hans  Forlovede  iagttog,  fordi  hun  vidste  ethvert 
af  sine  Skridt  bevogtet,  kunde  deres  Forhold  dog  ikke  længe 
blive  nogen  Hemmelighed,  især  ikke  efter  at  Mullers  Ansøgning 
var  indgaaet.  Eickstedt  bevirkede  da  Udstedelsen  af  en  Kabi- 
netsordre,  der  forbød  hans  Ansættelse  og  paalagde  Politimesteren 
at  sørge  for,  at  „bemeldte  Muller,  som  har  indladt  sig  i  Kjær- 
lighedshandel  med  Aktricen  Walter,"  forlod  Byen  inden  tre 
Dage  og  begav  sig  til  Tydskland.  Trods  den  preussiske  Mini- 
sters Protest  blev  Ordren  fastholdt,  kun  med  den  Lempelse,  at 
Muller  fik  Lov  til  at  tage  til  Stockholm  istedenfor  til  Tydskland, 
hvilket  forsaavidt  var  Eickstedt  en  Streg  i  Regningen,  som  han 
kunde  forudse,  at  Fru  Walter  lettelig  vilde  kunne  faae  Engage- 
ment i  den  svenske  Hovedstad,  hvortil  Gustav  den  Tredie  alle- 
rede for  Aar  tilbage  havde  indbudt  hende,  efterat  han  havde 
seet  hende  spille  under  et  Besøg  i  Kjøbenhavn. 

Fru  Walter  ansøgte  strax  om  sin  Afsked,  men  den  blev 
hende  negtet.    Man  vilde  drive  hende  til  egenmægtigt  at  bryde 

Kontrakten,  for  derved  at  stille  hende  i  et  misligt  Lys.  Dette 
forstod  hun  meget  godt  og  lagde  heller  ikke  Skjul  paa,  at  hun 
en  skjøn  Dag  agtede  at  forsvinde.  Da  Rygtet  herom  kom  ud 
i  Byen,  blev  Tilstrømningen  for  at  se  og  hylde  hende  stærkere 
end  nogensinde,  ja  Beundringen  fik  endog  Udtryk  paa  den 
solide  Maade,  at  der  anonymt  tilsendtes  hende  300  Rdl.  fra  en 
Kreds  af  henrevne  Tilskuere,  hvilket  var  Eickstedt  til  megen 
Ærgrelse,  skjøndt  han  i  et  Brev  til  Wamstedt  trøstede  sig  med, 
at  hendes  Tilhængere  ved  denne  Gave  „selv  bygger  en  Bro  til 
at  befordre  ved  hendes  Bortreise  en  Afgang  i  deres  søde  Følelser 
for  hendes  angeneme  Person  og  uskaterlige  Talenter." 

Fredagen  den  28.  April  1780  optraadte  Caroline  Walter 
for  sidste  Gang  paa  den  danske  Soene,  som  hun  maatte  skilles 
fra  i  sit  Talents  feireste  Blomstring,  kun  25  Aar  gammel.  Hun 
spillede  Louise  i  „Deserteuren"  og  havde  det  muntre  Indfald 
at  knytte  sin  Flugt  til  denne  omineuse  Titel.  I  Goteborg  blev 
hun  viet  til  Muller,  og  i  Stockholm  blev  de  begge  ansatte  ved 
Operaen.  Caroline  Muller  debuterede  her  som  Alceste  i  Glucks 
Opera  og  vandt  snart  Publikum  for  sig  ved  de  samme  Egen- 
skaber, der  havde  fængslet  det  i  Kjøbenhavn  —  „ved  det  Ind- 
tagende i  hendes  Spil,  ved  den  Følelse  af  Sandhed,  det  Udtryk 
og  den  Energi,  hun  forstod  at  lægge  i  Alt,  hvad  hun  sagde  og 
gjorde,"  som  en  svensk  Kritiker  udtrykker  sig.  Det  flotte 
Stockholmsliv  derangerede  imidlertid  Ægteparrets  Finanser,  og 
i  Begyndelsen  af  1782  forlod  det  hemmeligt  Sverig  og  gik  paa 
Koncertreise  til  England.  Gustav  den  Tredie  paalagde  sin 
Gesandt  i  London  at  skaffe  de  to  Kunstnere  tilbage  igjen,  idet 
han  tilbød  dem  høiere  Gage  og  lovede  dem  fuld  Tilgivelse. 
Paa  Tilbagereisen  til  Stockholm  passerede  Caroline  Muller 
Kjøbenhavn.  Eickstedt  forbød  hende  „paa  Grund  af  hendes 
Undvigelse"  at  komme  indenfor  Byens  Volde,  men  de  sex  Timers 
Ophold  paa  Skydebanen,  som  Politimesteren  indrømmede  hende, 
benyttedes  af  talrige  Venner  til  at  hilse  paa  hende.  Da  hun 
paany  gjæstede  Kjøbenhavn  i  Forsommeren  1791,  var  hendes 
bittre  Fjende  forlængst  styrtet  fra  Magtens  Høihed,  og  hun 
kunde  trygt  færdes  i  sit  kjære  Kjøbenhavn.  Den  3.  Juni  var  hun 
i  Theatret  til  Mad.  Roses  Benefice,  og  aldrig  saasnart  havde 
Publikum  faaet  Øie  paa  hende  i  Logen,  før  hele  Huset  reiste 

sig  og  tilraabte  hende  et  „Velkommen,  Caroline!"  ligesom 
hendes  Bortgang  ledsagedes  af  Hyldingsraab.  Nogle  Dage  efter 
samledes  Bj^ens  kunstneriske  og  litteraire  Notabiliteter  til  Fest 
for  hende  paa  Skydebanen.  Hun  takkede  i  en  lille  fransk  Sang, 
der  passede  til  Leiligheden  og  gjorde  det  vante  bedaarende  Ind- 
tryk paa  Tilhørerne,  og  „da  hun  brast  i  Graad  ved  den  sidste 
Linie",  som  en  af  de  Tilstedeværende  har  fortalt,  „var  der  ikke 
et  tørt  Øie  i  Salen,  og  det  var  blevet  en  Sørgefest,  dersom 
P.  A.  Heiberg  ikke  med  Et  havde  grebet  sit  Glas  og  som  ude 
af  sig  selv  raabt:  „For  hende,  som,  hvadenten  hun  har  Svensk, 
Fransk  eller  Dansk  paa  sine  Læber,  altid  taler  fra  Hjertet  og 
til  Hjertet  —  for  vor  tabte,  men  evigt  uforglemmelige  Ufor- 
lignelige!" hvorved  der  udbrød  en  Begeistring,  som  kaldte 
Glædens  hele  Liv  tilbage." 

Caroline  Muller  optraadte  sidste  Gang  paa  den  svenske 
Opera  som  Christine  Gyllenstiema  i  „Gustav  Wasa",  da  denne 
nationale  Digtning  i  Novbr.  1810  opførtes  som  Feststykke  i 
Anledning  af  Kronprins  Carl  Johans  Hylding.  I  nogle  Aar 
efter  sin  Bortgang  fra  Scenen  var  hun  Elevinstruktrice  ved 
Theatret.  Sine  sidste  Dage  tilbragte  hun  i  landlig  Tilbagetrukken- 
hed i  sin  Bolig  paa  Djurgården,  hvor  hun  døde  den  17.  Novbr. 
1826,  enoghalvfjerdsindstyve  Aar  gammel.  Aaret  efter  fulgtes 
hun  i  Graven  af  sin  Ægtefælle,  der  i  et  Tidsrum  af  et  halvt 
Aarhundrede  havde  varetaget  sin  Gjerning  som  Kapelmester  og 
første  Violinist. 

Det  Navn,  der  tidHgst  møder  os,  naar  vi  overskue 
Rækken  af  de  Kunstnere,  hvis  første  Optræden  falder  indenfor 
det  her  behandlede  Tidsrum,  hører  til  Skuepladsens  betydeligste 
og  er  paa  det  Nøieste  knyttet  til  den  Forandring  i  Fremstillings- 
maaden,  der  foregik  i  det  forrige  Aarhundredes  sidste  Decennier. 
Frederik  Schwarz  blev  født  den  15.  Juni  1753  i  et  tarveligt 
kjøbenhavnsk  Hjem,  der  hørte  til  Petri  tydske  Menighed.  Kun 
sex  Aar  gammel  blev  han  faderløs,  men  Præsten  Hauber  tog 
sig  af  ham  baade  med  Underhold  og  Oplæreise.  Han  følte  sig 
tidlig  forpligtet  til  at  staa  Moderen  bi  i  hendes  trange  Kaar  og 
søgte  derfor  Ansættelse  ved  Danseskolen,  for  saaledes  baade  ved 
sin  Theatertj eneste  og  ved  Laformationer  at  bøde  paa  Hjemmets 

Fattigdom.  Han  blev  uden  Vanskelighed  antagen  paa  sit 
smukke  Ansigt  og  sin  gode  Figur,  mod  Anvisning  paa  sit  første 
Aars  Figur antgage  fik  han  yderligere  private  Timer  hos  Hof- 
dansemester  Laurent  og  begyndte  snart  selv  at  informere,  natur- 
ligvis mod  et  meget  ringe  Vederlag,  da  man  ikke  ventede  sig 
nogen  fyldestgørende  Undervisning  af  den  halvvoxne  Dreng. 
Ad  denne  Vei  kom  han  i  den  senere  saa  betydningsfulde  For- 
bindelse med  Lieutenant  v.  Warnstedt,  der  af  sin  tarvelige  Gage" 
skulde  bestride  sin  Søsters  Undervisning  og  derfor  var  nødt  til 
at  søge  billige  Lærere.  Warnstedt  maatte  snart  lægge  Mærke 
til  det  unge  Menneskes  Mangel  paa  tilstrækkelig  egen  Uddan- 
nelse i  den  Kunst,  han  vilde  lære  Andre,  men  da  Søsteren  kort 
efter  kom  i  Huset  hos  en  Slægtning,  blev  der  ingen  Anledning 
til  at  foretage  nogen  Forandring,  Tvertimod  blev  Bekjendt- 
skabet  fortsat,  idet  Warnstedt  havde  følt  sig  tiltalt  af  Danse- 
lærerens nette  Væsen  og  sømmelige  Færd  og  ved  at  søge 
nærmere  Underretning  om  ham  var  bleven  bekjendt  med  hans 
hæderlige  Vandel  og  den  ualmindelige  Energi,  hvormed  han 
søgte  at  tilegne  sig  de  Kundskaber  og  Færdigheder,  som  han 
savnede,  Warnstedt  tilbød  da  at  læse  Fransk  med  ham,  og 
Schwarz  ^dste  ved  den  store  Flid,  han  lagde  for  Dagen,  at 
Tilbudet  ikke  var  blevet  gjort  nogen  Uværdig,  Undervisningen 
udvidedes  lidt  efter  lidt  til  at  omfatte  Kunsttheori  og  fremmed 
Skjønlitteratur,  medens  Schwarz  for  sine  Spareskillinger  tog 
Timer  i  Violin  og  Fløitespil,  Dertil  kom  senere  Mythologi  og 
Tegning,  da  Warnstedt  havde  givet  ham  den  Ide,  at  han  skulde 
stræbe  at  uddanne  sig  til  Balletmester  og  saaledes  aabne  sig 
Adgang  til  en  vellønnet  Stilling;  ved  den  franske  Trup  paa 
Hoftheatret  uddannedes  han  i  serieux  Dans  og  Balletkomposition 
og  tog  Engagement  ved  dens  Ballet,  hvor  han  mente,  der  var 
mere  at  lære  og  bedre  Leilighed  til  at  vise  sig  for  Publikum  end 
som  Elev  af  Danseskolen.  Han  stod  saaledes  i  en  mangesidig 
Udvikling,  da  hans  og  Warnstedts  Veie  foreløbig  skiltes  ad  ved 
dennes  Udnævnelse  til  Generaladjutant  (S.  328). 

Tonen  ved  det  franske  Skuespillerselskab  virkede  ikke 
heldigt  paa  det  syttenaarige  unge  Menneske.  Da  Warnstedt 
saae  ham  igjen,  mærkede  han,  at  han  havde  været  i  daarligt 
Selskab,  havde  tilegnet  sig  en  frivol  Livsbetragtning  og  aabent 


SCHWABZ.  363 


vedkj endte  sig  den  Anskuelse,  at  da  Skuespillerstanden  dog 
betragtedes  som  et  Udskud  af  Samfundet,  gjorde  dens  Medlem- 
mer bedst  i  at  nyde  Livet  efter  egen  Lyst  og  ikke  lade  sig 
binde  af  inoralske  Love,  hvis  Overholdelse  alligevel  ingen 
Anseelse  skaffede  dem.  Warnstedt  afbrød  Omgangen  med  sin 
Protege,  men  skulde  dog  snart  komme  til  den  Erkjendelse,  at 
Schwarz  endnu  havde  bevaret  en  brav  Karakter,  om  end  hans 
Tale  syntes  at  modsige  det;  thi  da  Warnstedts  Broder  var  falden  i 
Unaade  og  hans  egne  Venner  som  Følge  deraf  holdt  sig  forsigtigt 
borte  fra  ham,  modtog  han  Besøg  af  Schwarz,  der  kom  for  at 
bede  ham  om  Forladelse  for  sin  Opførsel  og  tilbagebetale  et  lille 
Beløb,  han  havde  laant.  Han  kunde  tillige  fortælle  ham,  at  han 
havde  givet  sine  letsindige  Venner  Løbepas,  at  han  kom  i  flere 
ansete  Familier,  havde  adskillige  velbetalte  Informationer  og 
var  bleven  forlovet  med  en  ung  engelsk  Pige  Ane  Sophie  Mayes, 
Datter  af  en  velmeriteret  Baandfabrikant.  Venskabsforholdet 
mellem  Kapitainen  og  Danseren  etableredes  da  paany,  og  Warn- 
stedt bemærkede  med  stor  Tilfredshed,  at  Schwarz  var  fuldt 
exemplarisk  i  hele  sin  Vandel.  Som  for  at  give  ham  et  eklatant 
Bevis  paa,  hvilken  Vildfarelse  han  havde  svævet  i  ved  sin 
tidligere  Paastand,  at  en  Skuespiller  allerede  ved  sin  Stand  var 
udelukket  fra  det  gode  Selskab,  fik  Warnstedt  ham  optagen  i 
Frimurerlogen,  hvilket  aldrig  forhen  var  timedes  nogen  Skue- 
spiller og  eiheller  gjentog  sig  før  henved  en  Menneskealder  senere. 
Allerede  i  Drengeaarene  havde  Schwarz  vakt  Opmærk- 
somhed ved  sin  smidige  Dans,  f.  Ex.'  i  Intermediet  til  „Kilde- 
roisen",  og  paa  Hoftheatret  havde  hans  mimiske  Talent  og 
livlige  Gestikulation  lagt  sig  for  Dagen  i  adskillige  komiske 
Balletpartier.  Dette  var  Grunden  til,  at  man  efter  Londemanns 
Død  besluttede  sig  til  at  prøve,  om  den  unge  Danser  ikke  kunde 
løfte  Arven  efter  den  store  Komiker.  Direktionen  formaaede 
Warnstedt  til  at  tale  med  Schwarz  om  Sagen,  hvad  han  fra 
først  af  ikke  var  ganske  villig  til,  da  han  mente,  der  laa  en 
sikkrere  •  Fremtid  for  hans  Protege,  hvis  han  vedblivende 
arbeidede  paa  at  uddanne  sig  til  Balletmester.  Schwarz  havde 
dog  nok  Lyst  til  at  vove  Forsøget,  og  den  19.  Marts  1773,  kun 
et  Par  Uger  efter  Londemanns  Død,    debuterede   han  paa  det 

kongelige  Theater  i  en  af  hans  Glansroller,  som  Henrik  i  „Den 
uf ormo denlige  Hjemkomst". 

Det  var  et  voveligt  Foretagende,  og  mærkeligt  var  det, 
at  det  lykkedes,  som  det  gjorde:  en  pur  ung  Debutant  isteden- 
for  den  øvede  gamle  Kunstner,  et  glat,  kjønt  Ansigt  istedenfor 


de  markerede  Træk,  som  satte  Publikum  i  lystig  Stemning,  blot 
de  viste  sig.  Det  her  meddelte  Portrait  af  Schwarz,  til  hvilket 
Originalen  hænger  i  Theatrets  Skuespillerfoyer  og  som  er  malet 
omtrent  fem  Aar  efter  Debuten,  viser  os  et  fint,  regelmæssigt 
Ansigt,    som    faaer   sin    Karakter    af  de  smukt   buede,   kraftigt 

tegnede  Øienbryn  og  det  let  vemodige  Udtryk  om  Munden. 
Det  er  ikke  saadanne  Linier,  man  venter  at  finde  i  en  Henriks 
forslagne  Fysiognomi,  og  de  vare  ialfald  grundforskjellige  fra 
Londemanns  bizarre  Ansigtstræk.  Af  denne  Grund  og  for  over- 
hovedet at  give  saa  liden  Anledning  til  Sammenligning  med 
Forgjængeren  havde  Schwarz  taget  den  franske  Udførelse  paa 
Hoftheatret  til  Mønster  for  sin  Fremstilling.  Han  vandt  ikke 
Bifald  hos  Kritiken,  men  desmere  hos  Publikum,  der  fandt  saa- 
meget  Behag  i  den  unge  Skuespiller,  at  hans  anden  Debut  i  en 
lignende  Rolle,  Crispin  i  „Crispin  Lakai  og  Doktor",  fremkaldte 
en  Begeistring,  som  næsten  lignede  en  Ovation.  Theatret  saae, 
at  det  havde  gjort  et  godt  Fund,  om  det  end  snart  viste  sig,  at 
det  egentlig  ikke  var  nogen  Erstatning  for  Londemami,  det 
havde  erhvervet  sig.  Schwarz  blev  ansat  med  en  forholdsvis  høi 
Begyndelsesgage  og  fik  et  stort  Repertoire.  Hans  tredie  Debut 
var  Oldfux  i  „Den  Stundesløse",  og  han  spillede  fremdeles  bl.  A. 
Titelrollen  i  „Gert  Westphaler",  Henrik  i  „Det  lykkelige  Skib- 
brud" og  i  „Henrik  og  Pernille",  samt  Jøden  i  „Ulysses". 

De  Mangler,  Kritiken  fortrinsvis  havde  bebreidet  hans 
Spil:  en  overdreven  Grimacering  og  for  spæd  en  Stemme, 
arbeidede  Schwarz  energisk  paa  at  afhjælpe;  især  stræbte  han 
med  Held  at  udvide  Røstens  Volumen  og  at  blive  sikker  Herre 
over  alle  Betoninger.  De  Dannelses-Fundamenter,  som  Warn- 
stedt  havde  bibragt  ham,  byggede  han  ufortrødent  videre  paa, 
forøgede  sine  Sprogkundskaber  og  studerede  ivrigt  den  Litteratur, 
som  stod  i  Forbindelse  med  hans  Kunst:  St.  Albins  „Le  Conicdien''^^ 
Lessings  „Hamburgische  Dramaturgie",  Riccobonis  og  andre 
kunsttheoriske  Forfatteres  Skrifter.  Han  følte  dog,  at  skulde 
han  drive  det  til  noget  Rigtigt,  maatte  han  studere  Kunsten 
ogsaa  paa  fremmed  Grund,  og  det  blev  snart  hans  mest  bræn- 
dende Ønske  at  gjøre  en  Reise  i  Udlandet,  navulig  til  Frankrig. 
Allerede  i  Foraaret  1775  kunde  han  se  det  opfyldt,  da  han  far 
sine  Sparepenge  med  Tilskud  af  et  lille  Laan  besøgte  Paris  og 
her  ikke  alene  saae  Datidens  bedste  Skuespillere  optræde,  men 
ogsaa  kom  i  personlig  Forbindelse  med  dem  og  fik  Leilighed 
til  at  sætte  sig  ind  i  alle  Dele  af  det  franske  Theaters  Organisa- 
tion. Efter  Hjemkomsten  gjenoptog  han  de  Læseøvelser  med 
de  Yngre  blandt  Personalet,   som  han  tidligere  havde  begyndt 

med  det  Formaal  at  væl^ke  sine  Kammerater  til  bedre  Indsigt  i 
Kunstens  Væsen.  Hvad  han  nu  kunde  meddele  af  sin  egen 
Erfaring,  hørtes  ogsaa  med  virkelig  Interesse,  ved  Oplæsninger 
og  Drøftelse  af  dramaturgiske  Emner  veiledede  de  unge  Skue- 
spillere hverandre,  og  Schwarz  troede  nu  Øieblikket  kommet  til 
at  realisere  en  af  sin  opfindsomme  Aands  Yndlingsideer :  Op- 
rettelsen af  en  Mønsterscene,  eller  bestemtere  udtrykt:  Stiftelsen 
af  et  Skuespillerselskab,  som  paa  Grundlag  at  et  dybere  Studium 
end  den  sædvanlige  Forberedelse,  ved  indbyrdes  Bedømmelse 
og  en  kunstforstandig  Ledelse  skulde  kunne  præstere  Opførelser, 
der  kunde  tilfredsstille  et  Publikum  af  Kjendere, 

Saaledes  blev  „det  dramatiske  Selskab"  til,  stiftet 
den  3.  Mai  1777  af  Schwarz,  Regisseuren  Hansen,  Skuespiller 
Arends  og  Eleven  Michael  Rosing.  Dets  Virkemaade  bestemtes 
i  Lovene  saaledes,  at  der  i  et  Par  af  Sommermaanederne  skulde 
holdes  Møde  engang  om  Ugen  med  Foredrag^  og  Diskussion, 
med  Opførelse  af  indøvede  Scener  og  dertil  hørende  Motivering 
af  alle  Enkeltheder  ved  Arrangementet;  ogsaa  nogle  Vinter- 
møder kunde  holdes,  naar  der  viste  sig  Stemning  for  det,  og 
det  var  tilladt  Medlemmerne  at  indføre  kunstkyndige  eller  kunst- 
elskende  Bekjendte  som  Gjæster;  et  Bidrag  af  2  Rdl.  Kvartalet 
skulde  hovedsagelig  anvendes  til  Anskaffelse  af  et  dramaturgisk 
Bibliothek.  Forøvrigt  skulde  „Sædelighed  og  Sagtmodighed" 
præge  alle  Selskabets  Forehavender.  Denne  sidste  Dyd  kunde 
det  falde  vanskeligt  nok  for  en  Samling  af  unge  iltre  Skue- 
spillere at  udøve,  og  der  forefaldt  ogsaa  Episoder,  hvor  navnlig 
den  brusende  Normand  Rosing  viste,  at  han  ikke  havde  for- 
maaet  at  tilegne  sig  den,  som  naar  han  atter  og  atter  med 
Heftighed  krævede  sin  Ven,  den  theaterbegeistrede  syttenaarige 
Student  Rahbek  optagen  som  Æresmedlem  og  Gang  efter  Gang 
fik  Afslag.  Med  en  heldig  Blanding  af  Enthousiasme  for  Sagen 
og  Besindighed  i  Ledelsen  formaaede  Schwarz  dog  at  klare 
saadanne  Skjær,  Selskabet  fik  Tilgang  af  flere  yngre  Skuespillere 
og  Skuespillerinder,  og  Myndigheder  som  den  kongelige  Scenes 
Direkteurer  Warnstedt  og  Etatsraad  Jacobi,  Theatervenner 
som  Statssekretair  Høegh-Guldberg  kastede  Glans  over  dets 
Sammenkomster  ved  nu  og  da  at  deltage  i  dem.  Det  fik  endog 
en  Slags  officiel  Anerkjendelse ,    idet  Theatrets  Syngeskole  blev 

overladt  det  til  Mødested  og  Direktionen  ydermere  tillagde  det 
en  raadgivende  Stemme  med  Hensyn  til  det  kunstneriske  Værd 
af  saadanne  ældre  Stykker,  som  det  paatænktes  at  gjenoptage 
paa  Repertoiret  I  Længden  kunde  dog  hverken  Sagtmodig- 
heden eller  Samdrægtigheden  bevares  i  en  af  saa  bevægelige 
Elementer  sammensat  Kreds.  De  personlige  Interesser  gjorde 
sig  gjældende  paa  det  høiere  Formaals  Bekostning  ved  Med- 
lemmernes Krav  paa  at  faae  deres  beundrende  Venner  optagne, 
og  den  skumlende  Kritik  Mand  og  Mand  imellem  opholdt  sig 
jevnligt  over  det  Upassende  i,  at  Schwarz,  der  ikke  havde 
nogen  akademisk  Fortid,  skulde  indtage  Formandspladsen  i  et 
Selskab  af  studerte  Personer.  Han  forlod  den  derfor  paa  To- 
aarsdagen  efter  Selskabets  Stiftelse,  og  Stjrret  overdroges  først 
til  Arends,  senere  til  Regisseur  Hansen.  Under  disses  Regi- 
mente tabtes  de  oprindelige  Opgaver  mere  og  mere  af  Syne,  og 
Selskabet  forvandledes  til  en  Klike,  der  stræbte  efter  at  etablere 
sig  som  en  Myndighed  ved  Siden  af  Theaterstyrelsen,  især  efter 
at  Rahbeks  Optagelse  omsider  var  bleven  trumfet  igjennem  med 
Tab  af  de  ældste  og  mest  ansete  Medlemmer,  deriblandt  først 
og  fremmest  selve  Stifteren,  Schwarz.  Under  disse  Forhold 
fandt  Warnstedt,  der  paa  mange  Maader  havde  protegeret 
Selskabet  og  billiget  dets  Stræben,  at  dets  fortsatte  Bestaaen 
vilde  blive  en  stadig  Kilde  til  Rivninger  og  Ufred,  og  henstillede 
til  Overtilsynskommissionen ,  hvorledes  han  skulde  forholde  sig 
overfor  det.  Kommissionen  indgav  en  Forestilling  til  Kongen 
og  anbefalede  „det  dramatiske  Selskabs"  Opløsning,  „da  Sel- 
skabets første  Indretning  og  Hensigt  er  forstyrret  og  det  nu- 
værende, som  rimehgvis  vil  udgjøre  et  Parti  for  sig  selv,  kun 
bestaaer  af  tre  Akteurer,  to  Aktricer,  Regisseuren  og  tre  frem- 
mede Studenter;"  det  kan  ansees  for  „troligt  og  fast  uimodsige- 
ligt," hedder  det  videre,  „at  deraf  ikke  «,lene  vil  fødes  mere 
Uenighed  imellem  Skuespillerne  indbyrdes,  men  at  endog  hvert 
Parti  for  sig  vil  søge  sine  Tilhængere  in  publico,  hvortil  de  tre 
unge  Studenter  kunne  blive  bekvemme  Redskaber,  og  hvoraf 
meget  let  kunde  opstaa  ubehagelige  Uordener,"  Indstillingen 
approberedes  strax  af  Kongen,  og  i  Decbr.  1779  afgik  „det 
dramatiske  Selskab"  ved  Døden  efter  en  Levetid  af  toogtredive 
Maaneder. 

Det  har  kn3^ttet  sit  Navn  til  et  kunstnerisk  Foretagende 
af  mere  end  sædvanlig  Betydning,  nemlig  Opførelsen  af  Ewalds 
heroiske  Syngespil  „Balders  Død"  —  rigtignok  uden  Sang  og 
Musik,  men  forøvrigt  i  en  Fremstilling,  der  rykkede  Selskabet 
et  anseeligt  Stykke  frem  mod  dets  fjerne  Maal:  Mønsterkomedien. 
Ideen  var  Jacobis,  og  den  blev  greben  med  Begeistring  af 
Schwarz.  Man  fik  Hoftlieatret  overladt.  Prøverne  dreves  med 
Iver  og  Alvor,  det  ydre  Apparat  skaffedes  saa  godt  som  muligt 
tilveie  ved  indbyrdes  Hjælp,  og  den  7.  Februar  1778  rullede 
Tæ])pet  op  for  det  af  en  glødende  Digtersjæl  undfangne  Optrin 
af  Nordens  Gudeliv.  Eisberg  imponerede  som  Balder  ved  sin 
mandige  Skjønhed,  Rosing  og  hans  unge  Hustru  som  Hother  og 
Nanna  henrev  ved  deres  Udførelses  Varme  og  Fynd,  og  Schwarz 
gav  Loke  med  en  dæmonisk  Virkning,  som  længe  bevarede  sin 
Magt  over  Tilskuernes  Sind.  Forestillingen  vidnede  om,  at 
den  ægte  kunstneriske  Opgaaen  i  et  Digterværk,  de  Spillendes 
Given  sig  hen  med  Liv  og  Sjæl,  kan  bringe  selv  væsentlige 
Mangler  ved  Udstyr  og  scenisk  Indretning  i  Forglemmelse, 
thi  ingensinde  ved  Stykkets  senere  Optagelse  paa  Repertoiret 
gjorde  det  saa  stærkt  og  saa  udelt  kunstnerisk  et  Indtryk 
som  ved  denne  private  Førsteforestilling.  Den  blev  gjentagen 
Ugedagen  efter,  og  i  den  følgende  Maaned  blev  efter  Enke- 
dronning JuUane  Maries  Befaling  „Balders  Død"  bragt  til  Op- 
førelse paa  det  kgl.  Theater  med  den  samme  Rollebesætning  og 
til  Indtægt  for  Forfatteren,  hos  hvem  Billetter  vare  tilsalg  „i 
Skindergade  21,  tæt  ved  Bogtrykker  Høpfners,  i  underste 
Etage".  Efter  den  første  Forestilling  paa  Hoftheatret  havde 
Ewald  været  til  Gilde  sammen  med  Skuespillerne,  ført  Mad. 
Rosing  tilbords  og  sværmet  for  den  skjønne  Jfr.  Astrup,  som 
havde  spillet  den  ene  af  Valkyrierne.  Den  anden  Forestilling 
sluttede  med  et  paa  Tilskuerpladsen  udbragt  „Ewald  leve!" 
og  under  Opførelsen  paa  det  kgl.  Theater  blev  Digteren  Gjen- 
stand  for  almindelig  Hyldest,  saa  at  Adresseavisen  Dagen  efter 
kunde  udtale  sin  Glæde  over  at  have  seet  „saamange  store 
Danske  ile  til  ham  med  fyldte  Hjerter  og  fyrige  Skrig:  altid 
leve  vor  fortjente  Ewald  ubekymret!" 

Allerede  inden  Schwarz  havde  forbauset  Publikum  ved 
som  Loke  at  lægge  hidtil  uanede  Sider  af  sit  Talent  for  Dagen, 
havde   han  glimret   i   en  Førsterangs   Præstation  af  helt   anden 

Art,  nemlig  som  Figaro  i  Beaumarchais'  Lystspil  „Barberen  i 
Sevilla".  Han  havde  seet  det  i  Paris,  da  det  som  Nyhed  paa 
Théåtre  frangais  henrev  Publikum  ved  sin  Lystighed  og  sit  Vid, 
han  havde  taget  det  med  hjem,  oversat  det  og  fremstillede  for 
første  Gang  denne  nye  Udfoldning  af  den  opfindsomme  Tjeners 
Type  den  28.  Februar  1777.  Her  brød  han  fuldstændig  igjennem 
og  stod  fra  nu  af  uimodsagt  i  Bække  med  Theatrets  første 
Kunstnere,  yderligere  interessant  for  Pablikura  som  en  Karakter- 
skuespiller, af  hvem  man  havde  Grund  til  at  vente  sig  de  ind- 
byrdes mest  afvigende  og  altid  overraskende  Ydelser.  Hans 
Figaro  gav  et  fuldkomment  Billede  af  den  lystige  Galning,  i 
hvilket  Skuespillerens  ydre  og  indre  Midler  paa  ethvert  Punkt 
vare  i  Harmoni  med  hverandre;  de  let  pointerede  Repliker 
afleveredes  med  flydende  Tungefærdighed  og  elegant  Stemme- 
føring, understøttede  af  det  fiffige  Ansigtsudtryk,  det  livfulde 
Blik,  de  udmalende  Haandbevægelser  og  den  hele  Skikkelses 
smidige  Bevægelighed  —  hver  lille  Enkelthed  kom  til  sin  Ret, 
end  ikke  den  mindste  Antydning  faldt  til  Jorden,  og  Total- 
billedet stod  for  bestandigt  lyst,  varmt  og  vidfuldt  for  Tilskuernes 
Bevidsthed.  Fra  nu  af  synes  Schwarz  ogsaa  at  have  faaet 
Grebet  paa  at  lægge  den  holbergske  Henrik  saaledes  tilrette  for 
sin  Personlighed,  at  den  skilte  sig  ud  fra  den  londemannske 
Tradition;  ialfald  tilfaldt  mange  af  disse  Roller  ham  nu  saavel- 
som  adskillige  af  Karakterfigurerne  hos  Holberg:  Jean  de  France, 
Jacob  von  Thybo  og  Kandestøberen. 

Publikums  Forventninger  om  den  Alsidighed,  hvortil 
Schwarz's  Kunst  vilde  udvikle  sig,  bleve  i  Tidens  Løb  langt 
overtrufne.  Ligen  Skuespiller  før  ham  havde  et  saa  rigt  Galleri 
af  meget  forskjellige  Karakterbilleder  at  opvise,  og  med  Und- 
tagelse af  Clementin  havde  heller  Ingen  udarbejdet  sine  Skikkelser 
i  saa  faste  Former  og  med  saamegen  Omhu  for  Enkelthederne 
som  Schwarz,  „Den  største  dramatiske  Proteus"  kaldte  den 
klartdømmende  Tode  ham  og  sigtede  herved  til  Mangfoldigheden 
af  de  Skikkelser,  hun  kunde  paatage  sig,  men  hver  enkelt  af 
disse  var  fuldt,  færdig  og  undergik  ingen  Forvandling  i  Løbet 
af  Opførelserne,  med  mindre  han  selv  erkjendte,  at  hans  Opfat- 
telse havde  været  urigtig  eller  mangelfuld,  thi  i  saa  Tilfælde, 
vidner  Rosenstand,  „lod  han  sig  det  ikke  fortryde  at  forandre 
den."    Nogle  enkelte  af  disse  Figurer  maa  nævnes  for  at  antyde 

Udstrækningen  af  det  Omraade,  hans  Kunst  beherskede:  den 
koleriske,  heftige,  i  sine  egne  Tanker  fordybede,  men  for  Andres 
Nød  følende  Baron  von  Harwitz  i  Schroders  „Fændriken",  den 
kraftige,  varmsindede  og  joviale  Overførster  Warberger  i  Ifflands 
„Jægerne",  den  opfarende  gamle  Squire  Russell  i  „Den  skinsyge 
Kone"  af  Colman  den  Ældre,  den  tilsyneladende  barske,  men  i 
Virkeligheden  faderligt  Overbærende  Dornton  i  Holcrofts  „Veien 
til  Ødelæggelse",  den  muntre,  elskværdige,  af  en  let  Perial  op- 
livede Stjernholm  i  Prams  „Ægteskabsskolen",  den  snedige, 
djævelsk  ondskabsfulde  Pater  Johan  i  Samsøes  „Dyveke",  den 
følelsesfulde,  jevne,  men  i  sin  Jevnhed  værdige  gamle  Herreds- 
foged Grøndal  i  Ifflands  „Gamle  og  nye  Sæder",  den  energiske, 
livskraftige  Traut  i  samme  Forfatters  „Reisen  til  Byen",  den 
fine  letkomiske  Verdensmand  Sir  Peter  i  Sheridans  „Bagtalel- 
sens Skole",  den  lurvede,  opblæste  omreisende  Theaterdirekteur 
Master  Mist  i  Reynolds  „ Landsby theatret"  og  den  mandige, 
marvfulde,  høisindede  Ridder  Niels  Ebbesen  i  Sanders  Sørgespil.. 
Efter  Sædvane  ville  vi  lytte  til  Tidens  egen  Dom  over 
sine  Skuespillere.  I  den  „Dramatiske  Journal"  anmeldte  Rosen- 
stand Schwarz's  Debutoptræden  som  ingenlunde  tilfredsstillede 
ham.  Faa  Dage  efter  ophørte  Journalen  at  udkomme,  og  ville 
vi  høre  den  nævnte  skarpsindige,  men  ogsaa  skarptdømmende 
Kritikers  Udtalelse  om  Schwarz,  maa  vi  opsøge  den  i  de 
„Kritiske  Efterretninger",  der  omhandle  Tidsrummet  henimod  1780, 
altsaa  de  Aar,  der  ligge  lige  op  imod  hans  Udførelse  af  Figaro 
og  følgelig  kun  indeholde  Begyndelsen  af  den  frodige  Udvikling, 
hvori  Schwarz  befandt  sig  i  Aarhundredets  næstsidste  Decennium. 
Dette  maa  man  fastholde,  for  at  forstaa  den  noget  reserverede 
Tone  i  Rosenstands  Bedømmelse.  Han  bestemmer  vistnok  fuld- 
kommen rigtigt,  især  for  det  daværende  Tidspunkts  Vedkommende, 
hans  Hovedfag,  som  „den  saakaldte  demi-caractére;  thi  han  har 
ingen  Stemme  for  det  høie  Tragiske  og  Pathetiske,  og  han  har 
for  fornemt  og  for  melankolsk  et  Ansigt  til  fuldkomment  og 
naturligt  nok  at  spille  saadanne  Roller,  som  ere  af  det  Slags 
ægte  komiske,  der  hos  Tilskuerne  skal  vække  Latter  af  Skue- 
spilleren, uden  at  denne  endnu  har  sagt  et  eneste  Ord  eller 
forresten  gjør  den  mindste  Forandring  ved  sit  Ansigt.  Ligeledes 
er  det  med  hans  Figur,  som  er  meget  smuk  og  regelmæssig  og 

slet  ikke  har  noget  Burleskt  ved  sig."  Forøvrigt  bemærker  han 
om  Schwarz,  at  „han  er  den  Eneste  ved  Theatret,  som  har  lagt 
sig  efter  og  erhvervet  sig  et  ægte  Studium  i  sin  Kunst,  og 
han  er  derved  tillige  et  stort  Bevis  paa,  hvad  man  ved  et  saa- 
dant  Studium  kan  bøde  paa  mangen  Mangel  i  de  naturlige 
Gaver,  thi  ved  dette  hans  Studium  har  han  bl.  A.  forbedret  sin 
Stemme,  hvilken  i  Begyndelsen  da  han  kom  til  Skuepladsen 
var  ikke  nær  saa  tydelig  og  klar,  som  den  siden  er  bleven,  lige- 
som han  ogsaa  ved  Frugterne  af  dette  Studium  overhovedet  har 
erhvervet  sig  Kredit  hos  det  tænkende  Publikum."  Denne  „Kredit" 
var  just  fra  dette  Tidspunkt  i  stadig  Tiltagen,  og  høre  vi  de 
kritiske  Stemmer  en  halv  Snes  Aar  senere,  er  der  en  ganske 
anden  Varme,  en  næsten  ubetinget  Anerkjendelse  i  dem.  I 
„Minerva"  har  Pram  nedlagt  sit  Votum,  udtrykkeligt  for  at 
dette  Tidsskrift  „langt  hen  i  kommende  Tider"  skulde  bevidne, 
hvorledes  Samtiden  dømte  om  Theatrets  Kunstnere.  Efterslægten 
skal  da  vide,  „at  den  danske  Skueplads  eier  i  Hr.  Schwarz  den 
sande  Kunstner,  der  med  ægte  Kunstnerflid  opdyrkede  sit  Talent 
til  virkelig  eminent  Storhed,"  saa  at  han  nu  raader  over  „dyb 
Indsigt  i  sin  Kunst,  fuldeste  Smag,  Skarpsindighed,  Sandhed, 
Simpelhed  og  Fynd,  alt  i  hæderligste  Grad."  Et  Par  Aar  senere 
kaldte  P.  H.  Haste  uimodsagt  Schwarz  Scenens  „første  drama- 
tiske Kunstner".  Henimod  Aarhundredets  Slutning,  da  han  var 
bleven  korpulent,  holdt  han  sig  fortrinsvis  til  de  ældre  Mænds 
Fag,  men  forstod  ogsaa  indenfor  denne  snevrere  Ramme  at 
skaffe  sin  Forvandlingskunst  Seir  paa  Seir  ved  den  fuldkomne 
Sammensmeltning  af  hans  ydre  Person,  Holdning,  Stemme,  Gang 
og  Lader  med  det  Karaktertræk,  den  Temperamentsside ,  hvor- 
paa  Hovedvægten  i  Rollen  skulde  lægges.  Og  som  denne  For- 
vandling af  Skuespillerens  Person  til  Rollens  foregik  indvendig 
fra,  gjennem  Fordybelsens  Proces,  saaledes  brugte  Schwarz 
ogsaa  forholdsvis  kun  faa  Midler  for  at  karakterisere  en  Skikkelse. 
„Et  fremmed  Haar,  en  let  paalagt  Teint  og  en  lille  naturlig 
Dækning  af  Hals  og  Hage,"  siger  Overskou,  som  har  mange  af 
sine  Meddelelser  fra  Schwarz  selv,  „vare  ham  nok  til  at  under- 
støtte den  store  Forskjellighed,  som  han  ved  sit  Herredømme 
over  Ansigtsmuskler  og  Lineamenter  gav  Hovedet,  og  de  nøie 
overtænkte   Bevægelser    i    den    altid  velvalgte   Dragt    fuldendte 

det  levende  Billede,  saa  at  det  i  ethvert  Moment  stod  for  Be- 
tragteren med  Præg  af  den  liøieste  Natursandhed,  som  den  smag- 
fulde Kunstner  vil  opnaa." 

Ved  den  Omvæltning  i  Theatrets  Bestyrelsesforhold,  som 
Schwarz  havde  været  med  til  at  afstedkomme  (S.  318),  havde 
han,  som  bemærket,  ogsaa  havt  sin  egen  Fordel  for  Øie,  og  han 
fik  meget  hurtigt  Beviser  paa,  at  man  ikke  agtede  at  glemme 
hans  Tjenester.  I  en  Alder  af  femogtyve  Aar  blev  han  nemlig 
udnævnt  til  Instrukteur  med  200  Rdl.  i  Gage  og  skulde  i  denne 
Egenskab  nærmest  veilede  de  unge  Skuespillere,  særligt  i  de 
komiske  Fag.  Dette  var  en  Stilling  ret  efter  Schwarz's  Ønske, 
en  Fortsættelse  af  Undervisningen  i  „det  dramatiske  Selskab", 
men  med  Embedsmyndighed.  Eiheller  var  der  ved  Theatret 
nogen  Anden,  der  vilde  gaa  til  denne  Gjerning  med  større  Iver 
eller  var  bedre  forberedt  til  den  end  Schwarz.  Han  veiledede 
sine  Elever  med  den  største  Omhu,  ikke  ved  selv  at  spille 
Rollen  for  dem,  thi  han  kunde  ikke  døie,  hvad  han  kaldte 
„Komediespil  paa  anden  Haand,''  men  ved  at  lære  dem  at  lokke 
en  Rolles  Hemmeligheder  ud  af  Rollen  selv,  ved  at  hjælpe  dem 
til  at  finde  de  afgj ørende  Punkter,  efter  hvilke  Anlæggets  Linier 
maatte  trækkes,  ved  at  aabne  deres  Blik  og  skjærpe  deres  Aar- 
vaagenhed  for  Naturens  egen  Udtryksmaade ,  Livets  daglige 
Væsen.  Intet  ældre  Stykke  blev  gjenoptaget  paa  Repertoiret, 
uden  at  Fremstillingen  gjennemgik  en  Luttring  ved  at  under- 
kastes Drøftelse  og  Kritik  fra  Scene  til  Scene,  intet  nyt  Stykke 
kom  frem,  uden  at  de  Rollehavende  en  for  en  havde  forklaret 
deres  Opfattelse  for  Schwarz  og  modtaget  Vink  af  ham.  Herved 
udryddedes  lidt  efter  lidt  de  Spillendes  Tilbøielighed  til  at 
aflokke  Publikum  Bifald  ved  Effekter,  der  vare  Rollen  uved- 
kommende eller  endog  stred  imod  dens  Karakter,  og  da  de 
Ældre  efterhaanden  stiltiende  bøiede  sig  for  det  nye  Princip, 
kom  der  i  Tidens  Løb  en  hidtil  ukjendt  Harmoni  over  Fore- 
stillingerne. Hvor  man  tidligere  havde  ageret  paa  egen  Haand 
og  søgt  at  gjøre  sin  Personlighed  gjældende  hver  for  sig,  ind- 
ordnede man  sig  nu  under  en  veloverveiet  Helhed,  det  vilkaar- 
lige  Indfalds  løsrevne  Komik  forsvandt  eller  traadte  i  Skygge, 
og  det  blev  Bestræbelsen  at  komme  det  naturlige  Udtryk  saa 
nær    som    muligt.     Meget    lettedes    denne    Overgang    til    en    ny 

Fremstillingsstil  ved  Arten  af  det  Repertoire,  det  borgerlige 
Skuespil,  der  i  denne  Periode  brød  frem  og  for  en  Del  afløste 
den  lavkomiske  klassiske  Digtning,  men  at  denne  Forandring  i 
Smagen  fandt  villige  og  dygtige  Organer  ved  den  danske  Skue- 
plads, skyldes  for  en  væsentlig  Del  Schwarz's  Intelligens  og 
Energi.  Hvor  kyndig  hans  Dom  og  hvor  overskuende  hans 
Blik  var,  sees  bedst  af  den  Omstændighed,  at  da  den  nye  Smag 
begyndte  at  lakke  mod  sin  Nedgang,  da  det  paa  Skuepladsen 
mere  blev  dens  Mangler  end  dens  Fortrin,  der  vare  synlige  i 
et  routinemæssigt  Spil,  var  Schwarz  den  Første  til  at  anbefale 
en  sparsommere  Brug  af  Ifflands  og  Kotzebues  Stykker  og  en 
jevnligere  Tilbagevenden  til  den  Art  af  dramatiske  Opgaver, 
som  Holbergs,  Moliéres  og  Destouches'  Komedier  stillede. 

Ogsaa  for  sine  Kunstfæller  som  Stand,  for  Høinelsen  af 
deres  sociale  Niveau,  for  Sikkringen  af  deres  materielle  Position 
var  Schwarz  utrættelig  virksom.  Hans  Arbeide^  denne  Retning 
var  jo  en  Udførelse  af  et  af  ,.det  dramatiske  Selskab"s  Program- 
punkter og  faldt  desuden  sammen  med  den  filanthropiske  Ten- 
dens, han  havde  viet  sig  til  som  Frimurer.  Han  udarbeidede 
Planer  til  en  Pensionskasse  for  Personalet  og  til  en  Enkefor- 
sørgelse, hvortil  Fondene  skulde  tilveiebringes  dels  ved  Ind- 
tægten af  Extraf or e stillinger,  dels  ved  et  fast  Kontingent.  Men 
Skuespillerstanden  var  dengang  endnu  ikke  moden  til  at  fatte 
det  Værdige  i  en  saadan  Selvhjælp  og  foretrak  vedblivende  at 
stole  paa  den  usikkre  Understøttelse,  som  den  ene  vilde  have  den 
kongelige  Naade  at  takke  for. 

Det  kan  ikke  overraske,  at  Schwarz,  der  i  Dannelse  og 
Kundskaber  stod  langt  over  sine  Kammerater  og  med  Hen.syn 
til  Indsigt  i  alt  Theatervæsen  var  bedre  funderet  end  adskillige 
af  de  Styrende,  har  havt  sine  ærgjerrige  Øieblikke,  i  hvilke  det 
har  forekommet  ham,  at  en  Direkteurplads  ikke  var  for  høit  et 
Maal  for  hans  rastløse  Stræben.  Da  Edvard  Storm  døde  uden 
faktisk  at  have  beklædt  det  Direkteurembede,  han  var  udnævnt 
til  (S.  339),  underrettede  Schwarz  og  Rosing,  stærkt  tilskyndede 
dertil  af  Rahbek,  Chefen  Kammerherre  Hauch  om,  at  de  agtede 
i  Forening  at  ansøge  om  den  ledige  Post,  saaledes  at  „den 
indre  Administration"  blev  overdragen  dem:  Repertoirets  Fast- 
sættelse, Rollebesætningen,  Prøver,  Regie væsnet  m.  m.,  medens 

Censuren  skulde  lægges  i  Thaarups  Hænder  og  den  finansielle 
Overledelse  som  hidtil  være  hos  Chefen.  Hauch  forbausedes, 
og  vel  ikke  ganske  med  Urette,  over  det  Dristige  i  dette 
Forslag,  som  vilde  berøve  ham  en  Del  af  hans  Myndighed, 
og  erklærede,  at  han  paa  det  Bestemteste  vilde  modsætte  sig 
det,  idet  han  tillige  med  Føie  gjorde  Andragerne  opmærksomme 
paa  det  saare  Uheldige  i  at  lade  Skuespillere  lede  et  Theaters 
kunstneriske  Drift,  samtidigt  med  at  de  virkede  paa  dets  Scene. 
Den    skarpe    Tilbagevisning  '^^ 

var  en  følelig  Ydmygelse  for 
den  ærekjære  Schwarz,  fordi 
den  ligesom  markerede  den 
Afstand,  der  trods  hans 
ivrige  Fremadstræben  endnu 
var  mellem  ham  og  de  Lag, 
han  saa  gjerne  vilde  naa 
op  til. 

Aaret  1773  var  frugt- 
bart paa  Debuter.  Efter 
Schwarz  fulgte  den  2.  Juni 
Jfr.  Mette  Marie  Astrup, 
enDatterafTheatrets  Portner 
og  saaledes  fra  Barnsben 
fortrolig  med  Livet  bag  Kou- 
lisserne,  paa  Grund  af  sit 
skjønne  Ydre  vel  sagtens 
ogsaa  forkjælet  af  Personalet. 
Jfr.  Bøttger  tog  sig  af  hende 
og  gav  hende  Undervisning 

i  Deklamation,  en  Skole,  der  var  alt  Andet  end  egnet  til  at 
at  lære  hende  Stemningens  og  Følelsens  naturlige  Udtryk.  Da 
hun  som  trettenaarig  Pige  —  hun  var  født  den  26.  April  1760  - 
debuterede  som  Leonora  i  „Den  Stundesløse",  viste  der  sig  ogsaa 
i  hendes  Holdning  og  Eeplikfremsigelse  en  Stivhed,  som,  om  den 
havde  været  givet  hende  af  Naturen,  ialfald  ikke  er  bleven 
modarbeidet  af  hendes  Instruktrice.  End  ikke  Schwarz,  der  gav 
sig  meget  af  med  hendes  Uddannelse,  formaaede  at  udrydde  det 

Affekterte  og  Tillavede  i  hendes  Spil.  Men  hun  behøvede  ei- 
heller  at  gjøre  sig  altfor  mange  Skrupler  i  den  Henseende,  thi 
Publikum  oversaa  lettelig  hendes  Mangler  for  at  glæde  sig  ved 
Beskuelsen  af  hendes  Ansigts  Skjønhed  og  hendes  herlige  høie, 
ranke  Legemsbygning,  ligesom  hun  ogsaa  kunde  takke  disse 
Egenskaber  for    det  meget   store  Repertoire,  især  af  høibaame 

Ridderfruer  og  for- 
nemme Verdens- 
damer, der  blev 
hende  til  Del.  Som 
en  af  hendes  bedste 
Ydelser  i  dette 
Fag  nævnes  hendes 
Fremstilling  af  den 
intrigante  FruMøn- 
stirup  i  „Dyveke", 
en  imponerende 
Fremtoning ,  hvis 
Skjønhed  end  mere 
forhøjedes  af  den 
prægtige  Dragt. 
Ved  sin  Fremtræ- 
den i  denne  og 
lignende  Roller  af- 
tvang hun  Publi- 
kum en  saadan 
Hyldest ,  at  den  al- 
mindelige Mening 
.^•^ikke  var  langt  fra 
at  give  hendes 
Chef,  Hauch,  Ret 
i  hans  Beundring 
for  hende  som  en 
uovertræffelig  Skuespillerinde.  Ogsaa  Rahbek  var  saa  blændet 
af  hendes  Deilighed,  at  han  ved  Siden  af  hendes  „legemlige 
Veltalenhed"  fremhæver  „Sandhedens  uimodstaaelige  Styrke"  i 
hendes  Replikfremsigelse  som  Sophie  i  Diderots  „Faderen"  og 
i  sin  Omtale  af  „Den  Stundesløse"   betegner  hendes  „Tone,  Øie 

og  Mine"  som  samvirkende  til  den  fuldkomneste  Illusion.  Rosen- 
stand seer  mere  kjøligt  paa  hende;  han  siger  om  hendes  Stemme, 
at  den  er  „uforstaaelig  og  uskikket  for  Theatret",  og  om  hendes 
smukke  Ansigt,  at  det  „ikke  altid  er  istand  til  at  udtrykke, 
hvad  det  skal,  og  udtrykker  som  oftest  ikke  Andet  end  Foragt, 
hvilket  maaske  kommer  deraf,  at  hun  har  en  urigtig  Forestilling 
om  Udtrykket  af  det  sande  Ædle" ;  han  kan  derfor  ikke  hen- 
regne hende  til  dem,  „der  lægge  noget  udmærket  eller  ualminde- 
ligt Talent  for  Skuepladsen  for  Dagen." 

De  to  her  meddelte  Kostumebilleder  af  Jfr.  Astrup 
stamme  begge  fra  Begyndelsen  af  indeværende  Aarhundrede, 
da  hun  altsaa  havde  overskredet  Grænselinien  til  Fyrrerne;  de 
forestille  hende  i  to  af  hendes  mest  beundrede  Roller  i  Kotzebues 
„Johanne  Montfaucon"  og  den  yngre  Falsens  efter  Lafontaiues 
FortælHng  „Idda  von  Tockenburg"  dramatiserede  „Idda". 

Jo  mere  det  viste  sig,  at  den  rette  Tumleplads  for 
Schwarz's  Talent  ikke  var  det  londemannske  Repertoire,  i  hvilket 
man  havde  ment  at  han  skulde  erstatte  den  bortgangne  Kunstner, 
des  opmærksommere  fulgte  man  Gottfred  Kemps  Udvikling 
der  S3aites  at  stile  hen  imod  Londemanns  Repertoire.  Den 
unge  Debutant  viste  sig  første  Gang  den  2.  November  1773  og 
udførte  TjenerroUen  Frontin  i  Enaktsstykket  „De  tre  Friere", 
Han  kom  godt  fra  Forsøget,  og  hans  senere  Gi'engivelser  af 
lignende  Boller  baade  i  det  hjemlige  og  det  fremmede  Repertoire 
viste,  at  han  havde  et  afgjort  Talent  for  Genren.  Han  spiUede 
saaledes  med  stort  Bifald  Henrik  i  Goldonis  „Huset  i  Oprør", 
Jens  i  Falsens  „De  snorrige  Fættere",  Henrikkerne  i  „Maske- 
raden", „Gert  Westphaler",  og  „Didrik  Menschenskræk",  Arv- 
erne i  „Den  honnette  Ambition"  og  „Julestuen",  Jacob  Skomager 
i  „Jeppe  paa  Bjerget"  og  flere  holbergske  Figurer.  Hans  natur- 
lige Pudsighed  hjalp  ham  til  stor  Virkning  i  disse  Roller,  og 
Kritiken  var  ham  meget  bevaagen,  om  den  end  ikke  var  blind  for 
hans  Feil.  Rosenstand  har  givet  et  Omrids  af  hans  kunstneriske 
Personlighed,  som  stiller  den  i  et  tilstrækkeligt  klart  Lys  til, 
at  vi  nu  saamange  Aar  efter  kunne  se  den  i  dens  væsentligste 
Træk.  „Hr.  Kemp,"  siger  han,  „har  disse  sjeldne  medfødte 
Egenskaber,  at  han  af  Naturen  har  et  meget  komisk  Ansigt  og 


378  DET  KONGELIGE   THEATER  1772—1801. 

en  til  Henrikkerne  og  alle  med  den  beslægtede  Roller  passende 
Figur,  hvori  jeg  mener,  at  han  kommer  Londemann  nærmest  af 
alle  de  Akteurer,  som  nu  ere  ved  Skuepladsen.  Han  behøver 
blot,  ligesom  Londemann  i  sin  Tid,  at  komme  ind  paa  Scenen 
med  sit  naturlige  eller,  om  jeg  saa  maa  sige,  med  sit  Hverdags- 
Ansigt,  og  uden  at  have  nødig  at  give  det  den  mindste  Fold 
opnaaer  han  dette  Hovedøiemed,  at  Tilskuerne  strax  veed  og 
ere  enige  om,  at  dette  er  en  Person,  man  skal  le  af.  Saaledes 
er  det  ogsaa  med  hans  Figur;  den  har  intet  Skjønt  i  sig  selv, 
men  den  hjælper  ham  overordentlig  meget  i  saadanne  Roller, 
som  snarere  udfordre  et  latterligt  Udvortes  end  en  smuk 
Skabning.  Hertil  kommer  hans  stærke  og  til  denne  Rolle  især 
passende  Stemme,  og  især  den  Natur  og  Sandhed,  som  overalt 
hersker  i  hans  hele  Aktion,  hvilken,  uden  at  det  koster  ham 
nogen  synlig  Møie,  let  og  fuldkomment  opnaaer  sin  Hensigt;  og 
hvad  er  denne  vel  i  hans  Rolle  uden  Latter?  Jeg  vilde  derimod 
ønske,  at  denne  Skuespiller  af  saa  fortræffelige  og  sjeldne 
Talenter  vilde  lægge  sig  mere  efter  det  Fine  i  sin  Kunst,  hvor- 
ved jeg  forstaaer  disse  mange  smaa  Nuancer,  baade  i  Deklama- 
tionen, i  Hovedaktionen  selv  som  og  i  Theater-Tourer  og  det 
stumme  Spil,  hvilket  endnu  mangler  ham,  og  som  dog  tjener 
saa  særdeles  til  at  befordre  Illusionen.  En  Feil,  som  han  ikke 
saa  sjeldent  begaaer,  vil  jeg  især  tilraade  ham  at  vænne  sig  fra, 
den  nemlig:  at  han  saa  ofte  skriger,  hvor  han  ikke  burde 
skrige,  hvortil  Aarsagen  udentvivl  ligger  deri,  at  han  enten 
begynder  for  høit  og  altsaa,  hvor  han  skal  hæve  Stemmen,  maa 
skrige  der,  hvor  han  kun  burde  tale  høit,  eller  og  at  han  af 
Naturen  er  for  stakaandet,  hvilket  kan  nøde  ham  til  at  forcere 
Stemmen,  Begge  disse  Mangler,  endog  den  sidste,  kan  han 
meget  vel  ved  Øvelse  formindske  og  aflægge.  Overalt  troer  jeg, 
at  det  kun  feiler  Hr.  Kemp  paa  Studium  og  nøiere  Selvkund- 
skab om  sine  Talenter  til  at  blive  en  langt  fortræffeligere  Skue- 
spiller, end  han  er.  De  anførte  Naturgaver,  som  Hr.  Kemp 
besidder  i  saa  udmærket  en  Grad,  kommer  ham  dog  kun  især 
tilpas  i  den  anførte  Tjenerrolle,  hvormed  jeg  mener  den  natio- 
nale og  som  den  i  Almindelighed  forekommer  hos  Holberg. 
Af  samme  Aarsag  spiller  han  ogsaa  Bondedrengs-Rollen  mester- 
ligt, som  man  kan  overbevise  sig   om  i  „Den  pantsatte  Bonde- 

dreng"  og  i  ^Deserteuren".  Derimod  ere  altid  de  Eoller,  som 
nærme  sig  det  fine  Komiske,  ham  ikke  egne,  da  han  vel  har 
en  vis  skjelmsk  Vittighed  eller  rettere  Løierlighed  alene  i  sit 
Fysiognomi,  men  blot  af  det  grovere  Slags,  hvorimod  han 
mangler  det  fine  skjelmske  Vittige,  som  altid  forudsætter  et 
Fysiognomi,  der  tilkj endegiver  Forstand  og  Finhed  i  Aanden." 
Der  er  en  indre  Overensstemmelse  i  denne  Dom,  som 
vilde  bestyrke  dens  Rigtighed,  selv  om  Rosenstands  gode  Blik 
for  Komedie  ikke  borgede  noksom  for  Paalideligheden  af  hans 
Opfattelse.  „Naturens  Skjødebam"  var  det  Navn,  der  tillagdes 
Kemp,  og  det  fortæller  paa  eengang,  at  han  havde  udmærkede 
Gaver,  baade  hvad  den  ydre  og  den  indre  Personlighed  angaaer, 
men  tillige,  at  han  lod  det  være  nok  med  at  anvende  dem,  som 
han  havde  modtaget  dem,  uden  at  uleilige  sig  med  at  fuld- 
kommengjøre  dem  ved  Arbeide  og  Studium.  Han  havde  ikke 
Londemanns  mere  omfattende  Geni,  men  paa  et  Omraade  af 
hans  Kunst  eiede  han  næsten  Tilstrækkeligt  til  at  erstatte  ham, 
og  det  havde  efter  Kyndiges  Mening  staaet  til  ham  selv  at 
udvide  dette  Omraade,  saa  at  han  var  bleven  en  stor  og  sjelden 
Skuespiller  og  ikke  havde  behøvet  altid  at  lade  sig  nøie  med, 
hvad  Rosenstand  kalder  „subordinerede  Roller."  Om  enkelte  af 
disse  kunne  vi  hos  Rahbek  finde  Yttringer,  der  give  Vink  om, 
at  Kemp  havde  Evne  nok  til  at  binde  an  med  større  komiske 
Opgaver,  hvis  han  havde  havt  Drift  dertil.  Rahbek  roser  saa- 
ledes  høilig  hans  Jacob  Skomager  og  fremhæver  især  det  Sted, 
hvor  Jeppe,  storagtig  af  sit  Baronskab  eller  de  fire  Rigsdaler, 
han  har  faaet  for  det,  slog  Huen  af  Jacob  og  denne,  som  var 
paaveie  til  at  tage  det  ilde  op,  blev  god  med  Et,  da  han  hørte 
Mønten  klinge.  I  Anledning  af  Peer  i  „Jacob  von  Thybo"  siger 
Rahbek,  at  Kemp  havde  „en  forunderlig  Gave  til  at  sige  slige 
Repliker  som:  de  maa  drikke  de  Hunde!  om  Poeterne,  paa  en 
særdeles  komisk  og  dog  derhos  naturlig  Maade."  Som  et  Mester- 
træk af  hans  Spil  som  Jacob  i  „Erasmus  Montanus"  fremhæves 
„den  Maade,  hvorpaa  han  entrerede  i  Montani  Demonstrationer, 
at  den,  der  drak,  var  lyksalig,  og  at  Nille  var  en  Sten,  som 
begge  Steder  var  et  sandt  Bevis  paa,  hvad  han  selv  siger,  at 
dersom  han  havde  studeret,  var  han  bleven  en  Fandens  Skjelm, 
idet   han   ret    inderligt  gottede    sig  over,    at  hans  Broder    ved 

Hjælp  af  sine  Studeringer  kunde  bevise,  hvad  der  dog  saa  øien- 
synlig  var  Løgn."  Høiest  drev  han  det  i  sin  Kunst,  hvor  han 
som  Henrik  havde  Mdm.  Gj  eistrup  til  Medspillende  som  Per- 
nille; det  var  en  Lunets  Fest  at  høre  disse  To  spille  Fjerbold 
med  de  holbergske  Eepliker. 

Men  Kemp  hørte  til  Theatrets  Zigeunere,  der  lod  hver 
Dag  have  nok  i  sin  egen  Plage,  og  for  hvem  Tanken  om  regel- 
mæssigt Arbeide  var  en  Vederstyggelighed.  Sin  Fritid  tilbragte 
han  i  Vinkjælderen  sammen  med  glade  Kammerater  under  Ud- 
vexling  af  Vittigheder  og  Drøftelsen  af  alskens  Skjelmsstykker. 
Et  af  disse  bragte  Kemp  i  Ulykke.  Om  Aftenen  den  16.  Januar 
1792,  da  han  spillede  Lars  i  „De  Vonner  og  Vanner",  fandt  han 
i  Skuespillernes  Foyer  en  Pung  med  en  halv  Snes  Dukater. 
Han  viste  den  til  nogle  af  sine  Omgangsfæller,  mente  spøgende 
at  det  var  bedst  at  bringe  den  eventuelle  Findeløn  i  Sikkerhed 
strax,  og  indbød  dem  til  at  være  med  til  at  drikke  den  op. 
Medens  Vennerne  glade  sad  ved  deres  Flasker  i  Kjælderen  lige- 
overfor Theatret,  kom  Pungens  Eierinde,  Mad.  Berthelsen,  til- 
bage for  at  lede  efter  den;  da  hun  hørte,  hvad  der  var  foregaaet, 
tog  hun  saaledes  paaveie,  at  Regisseuren  maatte  sende  Bud  efter 
Warnstedt,  som  strax  lod  Kemp  hente.  Han  tilstod,  hvad  han 
havde  gjort,  indrømmede,  at  det  var  en  mislig,  men  i  Øieblikkets 
Kaadhed  uoverlagt  Handling,  og  forsvarede  sig  iøvrigt  med,  at 
han  ved  kun  at  bruge  een  Dukat  havde  holdt  sig  indenfor 
Grænsen  af,  hvad  han  troede  der  lovligt  tilkom  ham  i  Findeløn. 
Han  bad  indstændigt  Warnstedt  dække  over  Historien,  hvortil 
den  humane  Chef  ogsaa  var  villig  paa  det  Vilkaar,  at  Kemp 
modtog  en  Irettesættelse  i  Direktionen  og  erstattede  det  brugte 
Beløb.  Men  Rygtet  om  det  Forefaldne  var  allerede  naaet  ud  i 
Byen,  og  et  Par  af  Personalets  mest  ansete  Medlemmer  holdt 
paa,  at  denne  Sag  for  Theatrets  Æres  Skyld  ikke  kunde  afsluttes 
paa  anden  Maade  end  med  Kemps  Afskedigelse.  Skjøndt  denne 
var  meget  afholdt  af  Publikum,  maatte  Warnstedt  bøie  sig  for 
Opinionen  ved  Theatret,  og  saaledes  mistede  dette  „paa  en 
skammelig  Maade,"  for  at  bruge  Rahbeks  Udtryk,  en  af  sine 
brugeligste  og  mest  anvendte  Kræfter. 

Den  3.  November  1773,  Aftenen  efter  Kemps  Debut,  op- 
førtes Voltaires  „Nanine'^  og  Mervilles  „Det  aftvungne  Sam- 
tykke" med  en  ung  Debutantinde  i  hvert  af  Stykkerne.  De 
Navne,  de  dengang  bar,  ombyttedes  snart  ved  Giftermaal  med 
andre,  der  have  faaet  den  fyldigste  Klang  i  vor  sceniske  Kunst: 
Mad.  Rosing  og  Mad.  Gjelstrup. 

Johanne  Catharine  Olsen,  en  Vægterdatter,  blev 
født  i  Kjøbenhavn  d.  2.  Juni  1756  og  havde  som  Barn  gjennem- 
gaaet  Theatrets  Danseskole.  Som  syttenaarig  ung  Pige  var  hun 
en  fin  og  spinkel  Skikkelse,  blondhaaret  og  med  uregelmæssige 
Ansigtstræ.k,  noget  svag  af  Stemme,  men  med  et  Par  dybe,  sjæl- 
fulde blaa  Øine  og  en  egen  alfeagtig  Ynde  hvilende  over  sin 
hele  Person.  Hvad  der  fik  Udtryk  gjennem  hendes  Blik  og  i 
hendes  gratieuse  Fremtræden,  var  et  rigt  bevæget  indre  Liv, 
behersket  af  en  hurtigt  formende  Fantasi  og  en  fuldtstrømmende 
Følelse,  Egenskaber,  der  paa  Scenen  aabenbarede  sig  i  den 
fuldkomne  Hengivelse  i  Rollen  og  den  begeistrede  Varme,  hvor- 
med den  udførtes,  alt  medens  det  var  Naturens  uforvanskede 
Røst,  der  talte  gjennem  hendes  Mund.  Med  disse  sjeldne  Evner 
fik  den  unge  Pige  snart  en  saadan  Magt  over  Publikum ,  at  de 
legemlige  Mangler  helt  traadte  i  Skygge  for  den  indre  Skjønhed, 
der  udstraalede  gjennem  hendes  Spil,  saameget  mere  som  hun 
ved  ideligt  Arbeide  med  sin  Stemme  efterhaanden  fik  dens 
Klang  gjort  fyldigere. 

Især  paa  to  unge  Mennesker  gjorde  Jfr.  Olsen  et  dybt 
og  varigt  Indtryk:  Studenterne  Rosing  og  Rahbek.  Den 
Førstes  fyrige  Tilbedelse  førte  ham  selv  op  paa  Scenen  til 
Virksomhed  i  de  samme  Omgivelser  og  den  samme  Kunst,  hvor 
den  Elskede  havde  hjemme,  og  den  11.  Februar  1778  hjemførte 
han  hende  som  sin  Hustru.  Rahbeks  Sværmeri  var  af  en  mere 
platonisk  Natur,  og  om  hans  Lyst  til  at  blive  Skuespiller  end 
ikke  var  mindre  brændende  end  Vennens,  havde  den  dog  ladet 
ham  beholde  saamegen  Selvkritik  tilbage,  at  han  indsaa  Umu- 
ligheden af  at  gjøre  sit  alt  Andet  end  imponerende  Ydre  og  sin 
pibende  Stemme  brugelige  for  Theatret,  ligesom  han  eiheller 
kunde  have  fjerneste  Haab  om  at  gjøre  sig  gjældende  somMed- 
beiler  til  den  unge  Piges  Gunst  ved  Siden  af  den  mandigt 
skjønne    Rosing.     Han  indtog    derfor    den    fortrolige    Husvens 

Plads  i  det  nye  Hjem,  smægtede  i  al  Ærbarhed  for  Husets  Frue, 
fordi  det  overhovedét  var  ham  en  Nødvendighed  altid  at  have 
en  ulykkelig  Kjærlighed  at  hæge  om,  og  stod  i  et  meget  om- 
skifteligt Forhold  til  Ægtemanden,  idet  de  snart  vare  Venner 
til  Døden,  snart  stod  skarpt  adskilte  med  en  gabende  Kløft 
mellem  deres  kunstneriske  og  andre  Anskuelser,  indtil  paany  en 
Forsoningsfest   bragte    deres  vidtforskjellige  Temperamenter   til 

for  en  Tid  at  lempe  sig 
efter  hinanden.  Dette 
deres  Samliv  vilde  kun 
have  været  af  Betydning 
for  dem  selv,  hvis  det 
ikke  havde  havt  den 
Konsekvens,  at  Rahbek 
fandt  det  passende  — 
og  bekvemmest  —  kun 
meget  sparsomt  at  nævne 
Ægteparret  Rosing  i 
sine  dramaturgiske  An- 
meldelser ;  hvad  enten 
han  var  paa  Kant  med 
Rosing  eller  de  stod 
sig  godt  indbyrdes, 
var  deres  Stilling  til 
hinanden  i  begge  Til- 
fælde saa  kjendt  i 
Hovedstadens  litteraire 
og  kunstneriske  Kredse, 
at  Rahbek  fandt  det 
for  vanskeligt  at  be- 
vare den  overlegne  Dommers  Holdning  overfor  de  Indviede; 
han  omtalte  derfor  meget  sjeldent  sin  Ven  og  endnu  sjeldnere 
sin  Veninde,  hvis  Magt  over  han  Hjerte  var  kjendt  nok,  saa- 
meget  mere  som  han  selv  ikke  gjorde  nogen  Hemmelighed 
deraf,  men  tvertimod  fandt  en  vemodig  Nydelse  i  at  gaa  for  at 
være  hendes  Korydon.  Men  heraf  er  Følgen  bleven  den  meget 
beklagelige,  at  der  hos  en  af  Samtidens  mest  skrivende  Drama- 
turger saagodtsom  intet  Bidrag  findes  til   Opfattelsen  af  en   af 

de  betydeligste  Skuespillerinders  Kunst,  men  i  det  høieste  nogle 
intetsigende  Beundringsudbrud. 

Kun  et  Par  Gange  fraveg  Rahbek  sit  Taushedsprincip, 
hvor  det  gjaldt  om  at  føre  Venindens  Sag  overfor  Modstanderes 
efter  hans  Mening  aldeles  uretfærdige  Angreb.  Saaledes  da  hun 
1788  havde  udført  Titelrollen  i  Gotters  Melodrama  „Medea". 
Rahbek  omtalte  Forestillingen  i  „Minervas"  Oktoberhefte  og 
erklærede,  at  Publikum  enstemmigt  haade  erkjendt  denne  Præ- 
station for  at  være  en  Triumf  for  Mad.  Rosing,  ja  at  endog 
Mange  satte  den  over  alle  hendes  øvrige  Roller.  „Mig  tilkommer 
det  ikke  at  dømme  i  denne  Trætte/'  tilføier  han,  „da  jeg  over- 
alt har  frasagt  mig  at  bedømme 
og  berømme  hende.  Kun  henviser 
Anmelderen  eengang  for  alle  dem 
til  hendes  Medea,  som  finde  det 
overdrevent  og  urimeligt,  at  han 
har  paastaaet,  at  Lidenskabernes 
høieste  og  stærkeste  Udtryk  kan 
og  bør  være  forenet  med  Adel 
og  Ynde,  at  man  ikke  maa  blive 
vore  Sandser  ufordragelig  for  at 
røre,  eller  sønderrive  vort  Hjerte, 
og  at  der  gives  en  græsk  simpel 
Adel  og  Skjønhed,  som  er  noget 
Andet  end  fransk  Svulst  og  Theater- 
væsen,    ligesom    græsk    Energi    er 

noget  ganske  Andet  end  barbarisk  Tuden  og  Hylen."  I  denne 
Udtalelse  gives  der  et  tydeligt  Vink  om  Arten  af  Mad.  Rosings 
Spil  i  saa  stærkt  bevægede  Roller  som  Medeas.  Hun  har  været 
ængstelig  for  at  overtræde  Skjønhedslinien,  maaske  ogsaa 
manglet  legemlig  Kraft  til  at  give  Lidenskaben  et  tilstrækkehgt 
voldsomt  Udtryk,  og  har  derfor  ladet  en  vis  plastisk  Ro  i 
Holdning  og  Bevægelser  træde  istedenfor  den  dybere  Karakteri- 
seren, ligesom  hun  mere  har  betonet  Medeas  Kjærlighed  til 
hendes  Børn  end  den  Hævnfølelse,  der  driver  hende  til  at  offre 
dem  —  hendes  Medea  har  snarere  været  en  græsk  Moder  end 
en  kolchisk  Troldkvinde,  en  Opfattelse,  hvis  Rigtighed  Tode 
bestred  med  et  helt  Arsenal  af  klassiske  Citater  saavelsom  med 

E-epliker  af  selve  Stykket,  medens  Rahbek  halsstarrigt  for- 
svarede Mad.  Rosings  Udførelse  som  den  ene  rigtige,  idet  han 
glatvæk  slog  en  Streg  over  Klassikernes  Vidnesbyrd  og  satte 
sit  eget  istedet  som  fuldt  saa  gyldigt. 

Nogle  Aar  efter  denne  „Medeafeide",  som  længe  satte 
Sindene  i  Bevægelse,  gav  Rahbek  ved  sin  Iver  for  Mad.  Rosings 
kunstneriske  Fremgang  Anledning  til  en  ny  Stridighed,  den 
saakaldte  „Dyvekefeide,"  der  rørte  endnu  stærkere  op  i  de 
litteraire  Forhold  end  den  foregaaende.  Samsøe  havde  bestemt 
Sigbrits  Rolle  i  sit  Sørgespil  for  Mad.  Preisler,  hvis  anseelige, 
myndige  Personlighed  efter  hans  og  de  Flestes  Mening  egnede 
sig  fortræffeligt  for  den.  Men  Rahbek,  som  ikke  kunde  taale 
den  Tanke,  at  en  saa  interessant  Karakterrolle  skulde  tilfalde 
nogen  Anden  end  hans  Yndlingskunstnerinde,  overtalte  sammen 
med  Rosing  Digteren  til  at  forandre  sin  Bestemmelse  og  give 
Rollen  til  sin  „mangeaarige,  inderligt  ærede  og  afholdte  Ven- 
inde", der  jo  desuden  i  Samsøe  havde  en  af  sine  „allerærligste 
og  kompetenteste  Beundrere".  Da  Stykket  skulde  opføres,  var 
Mad.  Rosing  imidlertid  sin  Nedkomst  saa  nær,  at  det  var  meget 
tvivlsomt,  om  hun  vilde  kunne  gjøre  Tjeneste,  og  efter  Samsøes 
Anmodning  forberedte  Mad.  Preisler  sig  til  at  træde  i  Mad. 
Rosings  Sted  i  en  Rolle,  som  hun  oprindeligt  havde  været  udseet 
til  at  skabe.  Dette  opbragte  Mange  som  en  Ydmygelse  for  den 
dygtige  Kunstnerinde,  hvem  man  ved  adskillige  Leiligheder  havde 
seet  tilsidesat  for  Mad.  Rosing,  og  den  ærlige  Tode  betegnede 
i  et  Brev  til  Schwarz  det  Skete  som  en  tydelig  Tilkjendegivelse 
af,  at  „en  Mad.  Preisler  nu  ikke  mere  skal  holdes  for  god  til 
Andet  end  at  bære  Slæbet  for  Mad.  Rosing;"  i  Udtryk,  som 
vise,  at  han  meget  godt  veed,  hvorfra  denne  paafaldende  Frem- 
dragen af  sidstnævnte  Skuespillerinde  har  sit  Udspring,  fort- 
sætter han  harmfuld:  „Saaledes  behandle  de  Høilærde  i  Kunstens 
Rige  Geniet  hertillands!  Det  er  de  gamle  Kabaler,  Protektions- 
lumskeriet  —  aa  hvor  disse  dramaturgiske  Mikrologer  skulde 
have  Strips-  men  jeg  gider  ikke  mere  have  med  det  lumpne 
Maskepi  at  bestille."  Efterat  Mad.  Rosing  havde  spillet  Sigbrit 
tre  Gange  i  den  dødeligste  Frygt  for,  at  Udførelsen  skulde 
blive  afbrudt  paa  en  brat,  om  end  ikke  uventet  Maade,  og  med 
Mad.  Preisler  i  Koulissen  for  i  indtrædende  Tilfælde  at  overtage 

hendes  Partes,  blev  „Dyveke"  foreløbigt  taget  af  Repertoiret, 
forat  man  kunde  afvente  Mad.  Rosings  Restitution.  Det  blev 
herved  klart,  hvor  langt  Rahbeks  Protektion  strakte  sig,  og 
det  forbittrede  i  høi  Grad  Sindene,  at  man  hellere  vilde  hen- 
lægge et  Skuespil ,  som  havde  stærkt  Tilløb ,  end  tilstaa  Mad. 
Preisler  hendes  Ret  til  som  Doublant  at  udføre  en  Rolle,  som 
hun  havde  maattet  lære  for  at  kunne  være  tilrede  i  kritiske 
Øieblik.  Forbittrelsen  kom  nu  offentligt  tilorde  ved  anonyme 
Inserater  i  Adresseavisen,  og  disse  gik  kort  efter  over  til  en 
heftig  Pennefeide  mellem  P.  A.  Heiberg,  som  angreb  Theater- 
bestyrelsen,  og  Malte  Brun,  der  hørte  til  Rakbeks  Parti,  en 
Feide  med  saa  grove  Insulter,  at  den  var  paa  Nippet  til  at 
bUve  indanket  for  Domstolene,  men  forøvrigt  er  af  en  større  litte- 
rair  og  politisk  end  theaterhistorisk  Betydning,  hvorfor  vi  her 
kun  skulle  fremhæve  som  dens  Resultat  i  sidstnævnte  Henseende, 
at  Mad.  Preisler  omsider  fik  Lov  til  at  optræde  som  Sigbrit  og 
skilte  sig  særdeles  godt  ved  Opgaven,  om  hun  end  paa  Grund 
af  alt  det  Forudgaaede  let  under  en  let  forklarlig  Ængstelse, 
og  om  hun  end  i  det  Hele  taget  ikke  naaede  Mad.  Rosing  i 
Gjennemf øreisen  af  den  energiske  og  handlekraftige  Kvindes 
Karakteristik. 

Til  Fremstillingen  af  en  Personlighed  som  Sigbrit  hører 
der  andre  legemlige  og  aandeUge  Gaver  end  dem,  der  fandtes 
hos  Debutantinden  Jfr.  Olsen  eller  hos  den  unge  Mad.  Rosing. 
Men  vi  skrive  ogsaa  nu  1796,  og  den  fyrretyveaarige  Kunstner- 
inde var  begyndt  at  træde  over  i  det  ældre  Fag.  Fra  Elsker- 
inderne og  de  følelsesfulde  Kvinderoller,  blandt  hvilke  navnlig 
hendes  Eulalia  i  „Menneskehad  og  Anger"  som  et  Mesterværk 
i  Gjengivelsen  af  Karakte  ens  Resignation,  Vemod  og  Værdighed 
stod  værdigt  ved  Siden  af  hendes  fuldendte  Spil  som  Grevinden 
i  „Figaros  Bryllup",  havde  Mad.  Rosing  gjort  Overgangen  til 
de  stærkere,  myndigere  Skikkelser,  fomemlig  dog  dem,  i  hvilke 
Hjerteligheden  ikke  fornægtede  sig,  og  som  Kulminationen  af 
hendes  Kunst  paa  dette  Omraade  kan  nævnes  Ebbesens  Hustru  i 
Sanders  Sørgespil  „Niels  Ebbesen  af  Nørreriis",  hvor  hun  havde 
det  skjønneste  og  reneste  Udtryk  for  sin  fulde  Tillid  til  Manden, 
sin  ømme  Omsorg  for  ham,  den  energiske  Dygtighed  i  Forbin- 
delse med  den  kvindelige  Hengivelse,  Blikket  for  det  Store,  som 

angaaer  Land  og  Rige,  forenet  med  Tanken  paa  Hjemmets 
Trivsel.  1  saadanne  Roller  viste  det  sig,  hvilken  Væxt  Livet 
havde  givet  hende,  siden  hun  som  ung  betraadte  Scenen,  men 
tilHge,  at  hun  havde  bevaret,  hvad  der  allerede  dengang  gjorde 
hende  saa  indtagende:  den  naturhge  Fremtræden,  den  ædle,  dybe 
Kvindelighed,  den  i  sig  selv  hvilende  skjønne  Sjæls  Harmoni. 
Hermed  forbandt  sig  nu  en  ikke  almindelig  Aandsdannelse,  som 
hendes  Hjemliv  og  Omgang  gav  hende  rigelig  Leilighed  til  at 
erhverve  sig. 

Ogsaa  Catharine  Amalie  Morell,  født  den  3.  Marts 
1765,  var  udgaaat  fra  Danseskolen,  da  hun  debuterede  som  Per- 
nille i  „Det  aftvunge  Samtykke."  Med  hende  blev  et  Rollefag 
paany  fyldestgjørende  besat,  som  efter  Fru  Walters  Overgang 
til  Syngestykket  kun  havde  været  i  maadelige  Hænder:  Sou- 
brettens, den  fiffige  franske  Kammerpiges,  den  holbergske  Per- 
nilles. Ligesaa  forskjelligt  som  dette  Fag  er  fra  det.  Mad. 
Rosing  blev  Mester  i,  ligesaa  forskjellige  af  Ydre  og  Indre  vare 
de  to  unge  Piger,  der  paa  en  og  samme  Aften  tilførte  Theatret 
saa  betydelige  Evner.  Kun  Alderen  havde  de  nogenlunde  til- 
fælles, men  var  Jfr.  Olsen  en  blond  og  sart  Tilsyneladelse  med 
himmelblaa  Øine,  saa  var  Jfr.  Morell  en  fyldig  Brunette  med 
store,  livlige  mørke  Øine,  et  Jordens  Barn,  hvor  den  Anden 
ætherisk  syntes  at  hæve  sig  imod  Himlen,  rig  paa  Lune  og 
skalkagtig  Kløgt  som  hendes  Med-Debutantinde  paa  Følelse  og 
Sværmeri.  Hun  havde  alle  Betingelser  for  at  yde  noget  Ud- 
mærket i  Soubrettens  kvikke  Genre,  og  det  viste  sig  strax, 
at  man  ikke  havde  taget  feil  i  sine  Forventninger.  I  sin 
anden  Debutrolle  som  Pernille  i  „Den  honnette  Ambition" 
beherskede  hun  indtil  Fuldkommenhed  den  holbergske  Tjeneste- 
piges Jargon  og  Aliure,  var  vever  og  vims,  pointerede  let  og 
sikkert,  uden  at  understrege,  men  var  maaske  mindre  raptunget, 
end  Soubretten  traditionelt  skal  være;  ialfald  bemærker  Rosen- 
stand om  hende,  at  hun  er  „noget  tykmælet,  hvilket  gjør,  at 
hun  ikke  har  eller  altid  kan  have  den  Grad  af  Volubilitet  i 
Deklamationen,  som  saa  ofte  er  nødvendig  i  disse  Roller."  Til 
Gjengjæld  fremhæver  han  hendes  „vittige  og  smukt  markerede 
Ansigt,  hvilket,    ligesaavel  som   hendes   store   og  meget  talende 

Øine,  er  istand  til  at  udtrykke  Alt,  hvad  som  ligger  i  hendes 
Rolle,"  og  han  bevidner,  at  hun  er  „fuldkommen  værdig  den 
almindelige  Yndest  og  det  Bifald  hos  Publikum,  hun  er  i  Be- 
siddelse af/' 

Om  Mad.  Gj  els  trup  — •  som  Jf.  Morell  var  bleven  1778 
eller  1779  ved  sit  Giftermaal  med  den  udmærkede  Skuespiller 
af  dette  Navn  —  har  Rahbek  en  og  anden  Erindring  at  optegne 
i  sit  Værk  om  Holberg. 
Hendes  Spil  som  Anneke  i 
„Den  politiske  Kande- 
støber" „svæver  ham  endnu 
levende  ihu  som  et  unegte- 
ligt  Bevis,  atlntet  er  s  m  a  a  t 
for  den  Store."  En  lig- 
nende Betragtning  maa  han 
gjøre,naarhan  mindes  Mad. 
Gjelstrups  Pernille  i  „Jule- 
stuen", det  særlige  Lune, 
hvormed  hun  tog  sin  Jom- 
fru Ordet  af  Munden  med 
den  Replik :  Jeg*  skal  fuld- 
føre Resten,  eller  den  for 
hende  egne  Betoning,  hun 
kunde  lægge  i  et  Udbrud 
som:  Jo  min  Tro  er  der 
en  Skjæbne  i  saadant! 
„Saaledes  seer  jeg  hende 
endnu  med  de  talende 
Øine  og  de  sammenslaaede 

Hænder,  hvor  hun  udbrød:  Jeg  vidste  min  Tro  ikke  Andet,  end 
at  Du  var  en  Jødepræst  —  seer  hende  endnu  betragte  Henrik, 
da  han  indbragtes  bagbunden."  I  „Det  lykkelige  Skibbrud"  er 
det  atter  „de  talende  Øine",  der  blive  til  den  tydeligste  og 
virksomste  Kommentar  for  Repliker  som  Pernilles  til  Rqsiilen- 
gius:  „Vær  forsikret,  at  jeg  skal  gjøre  det  for  hans  Skyld,  som 
han  ikke  skal  kunne  tro  mig  til."  En  af  Mad.  Gjelstrups  ypper- 
ligste Perniller  var  den  i  „Den  honnette  Ambition",  hvor  især 
hendes  fornærmede   Maade    at   skjænke   paa  for  Skrædderen   og 

Lakaien  skal  have  været  kostelig.  Men  hendes  Pernille  i  „Jacob 
von  Thybo",  især  Kollens  Monologer,  betegner  Rahbek  dog 
fremfor  alle  andre  som  Mad.  Gjelstrups  Mesterværk  i  den  holbergske 
Komedie  og  indenfor  dette  igjen  Monologen  i  fjerde  Akt  som 
Kulminationen  af  hendes  komiske  Kunst;  han  fremdrager,  hvor- 
ledes hun  først  fuld  af  Glæde  veiede  Pungen  i  Haanden,  derpaa 
satte  Haanden  i  Siden  og  med  ufordulgt  Forfæ.ngelighed  kroede 
sig  over  alt  det  Fruentimmerstads,  hun  agtede  at  kjøbe,  derpaa 
faldt  ind  i  de  pjattede  kydske  Fruentimmers  Tone  og  nu  hurtigt 
igjen  gik  over  til  sin  egen  og  her  med  al  Inderlighed  ønskede: 
„O,  gid  det  var  Otteskillinger!"  og  da  hun  nu  saae  Regne- 
pengene, brød  ud  i  Forbittrelsens  Graad.  Rahbek  beklager  med 
en  galant  Antithese  baade  Holberg  og  Mad.  Gjelstrup  —  „ham, 
at  han  ikke  har  seet  sig  selv  saaledes  spillet,  hende,  at  hun  saa- 
ledes  spillende  ikke  er  bleven  seet  af  ham."  Men  mere  end 
denne  Kompliment  veier  en  Bemærkning,  som  leilighedsvis 
fremkommer  i  en  Anmeldelse  af  Goldonis  „Huset  i  Oprør", 
hvis  Pernille  hørte  til  hendes  bedste  Roller;  Rahbek  nævner  her 
„hendes  Stilfærdighed  paa  Scenen"  som  en  visselig  anerkjendel- 
sesværdig  Egenskab:  „aldrig  seer  man  vildt  Spil  af  hende,  hun 
trætter  ei  vore  Øine  med  en  evindelig  og  ofte  intetsigende  Panto- 
mime; hver  Gebærde,  hver  Mine  af  hende  har  sin  Betydning  og 
er  paa  sit  Sted;  med  eet  Ord,  man  kunde  næsten  fristes  til  at 
sige,  at  dersom  Publikum  synes  stundom  endog  indtil  Uskjøn- 
somhed  karrigt  paa  Klap,  turde  det  vel  undertiden  komme 
deraf,  at  hun  bringer  os  ganske  til  at  glemme,  at  det  er  et 
Skuespil  og  ei  en  virkelig  Handling,  vi  se." 

Naar  Soubretten  i  ovennævnte  Stykke  af  Goldoni  be- 
nævnes Pernille,  er  det  efter  Datidens  Skik,  der  gjerne  over- 
satte den  franske  og  italienske  Komedies  typiske  Navne  ved  de 
tilsvarende  holbergske.  Men  om  Mad.  Gjelstrup  bemærkes  det 
udtrykkeligt,  at  ligesom  hun  forstod  at  variere  de  forskjellige 
Perniller,  saaledes  var  hun  ogsaa  intelligent  nok  til  at  holde 
denne  Type  ude  fra  den  franske  Terne  og  give  denne  paa  en 
anden  vims  og  fiffig  Maade  end  den  djærvere  kjøbenhavnske 
Tjenestepige;  især  nævnes  hendes  Toinette  i  „Den indbildt  Syge" 
som  en  Præstation  af  høieste  Rang  og  i  den  ægte  moliéreske 
Aand.     Det  er  formodentlig  i  en  saadan  Kammerpige-Rolle  eller 

dog  med  en  Antydning  afKosfcnmet  at  Mad.  Gj eistrup  er  afbildet 
i  det  her  gjengivne  Portrait,  der  viser  os  et  smallere  og  finere 
Ansigt  end  det  tidligere  Billedes,  men  med  Træk.  der  passe 
ikke  mindre  godt  til  hendes  Rollefag,  Man  har  gjort  opmærk- 
som paa,  at  Forandringen  nok  kan  tænkes  motiveret  ved  de 
huslige   Sorger,    Mad.    Gjelstrup   havde   at  lide   under,    idet    en 


Mad.  Gjelstrup. 


Datters   Sindssyge   kastede    sin  Skygge    over   det  ellers  lykke- 
lige Hjem. 

Hendes   kunstneriske  Energi  kunde   denne   Hjemsøgelse 

vel  til  Tider  kue,    men  ikke   knække;    hun  forsøgte    sig   endog 

udenfor  sit  egentlige  Fag  og  spillede  saaledes  med  afgjort  Held 

Ladj'^  Sneerwell  i   „Bagtalelsens   Skole",    ligesom    hun    overtog 

,  Mette  i  „Kjærlighed  uden  Strømper"   og  gjennemførte  Parodien 

med  ligesaa  megen  Sikkerhed  som  Lune.  Der  maatte  legemlig 
Svaghed  til  for  at  beselre  hendes  spændstige  Natur,  og  en  saadan 
begj'ndte  at  melde  sig  i  de  første  Aar  af  Halvfemserne. 
Endnu  stræbte  hun  dog  at  bekjæmpe  den  og  overtog  endog 
nye  Roller,  som  hun  udførte  med  sit  vante  Lune.  Men  da  hun 
Mandag  den  12.  Marts  1792  skulde  spille  Lisette  i  „Det  gav- 
milde Testamente",  slog  det  hende  som  en  Anelse,  at  hun  vilde 
komme  til  at  dele  Skjæbne  med  Londemann  og  Clementin,  der 
begge  havde  betraadt  Scenen  sidste  Gang  i  dette  Stykke.  Og 
hendes  Anelse  blev  opfyldt.  Den  havde  tilskyndet  hende  til 
endnu  engang  at  opbyde  al  sin  Kvikhed  og  Verve,  som  til  et 
sidste  Møde  med  Publikum,  men  da  hun  forlod  Theatret  den 
Aften,  var  det  for  aldrig  at  gjense  det  mere.  Hun  maatte  gaa 
tilsengs,  et  mangeaarigt  Sygeleie  fulgte ,  og  først  efter  ni  Aars 
Lidelser  døde  hun  1799. 

I  Jfr.  Biehls  Treakts  Syngespil  „Den  prøvede  Troskab", 
der  opførtes  første  Gang  den  31.  Januar  1774  og  ialt  kun  op- 
levede tre  Forestillinger,  debuterede  Jfr.  Birgitte  Winther, 
der  var  i  Besiddelse  af  en  udmærket  Altstemme,  paa  hvis  fort- 
satte Uddannelse  hun  stadigt  arbeidede  med  stor  Flid  og  Ved- 
holdenhed. Hendes  Sang  gjorde  ogsaa  strax  megen  Lykke,  og 
hun  blev  snart  en  af  de  bærende  Kræfter  i  Syngestykket ,  hvor 
hun  bl.  A.  hævdede  sig  som  Fatime  i  „Zemire  og  Azor"  ved 
Siden  af  Fru  "Walter,  idet  hun  ved  overlegen  Sangkunst  og 
større  Stemmemidler  bødede  paa,  hvad  der  manglede  hende  i 
Gratie  og  scenisk  Færdighed  i  Sammenligning  med  hendes  Med- 
spillende. Thi  for  dramatisk  Aktion  var  den  ikke  ganske  unge 
Pige  kun  maadeligt  udrustet;  hun  var  monoton  i  Keplikfrem- 
sigelse  og  Mimik ,  savnede  det  levende  Udtryk  i  Øiet  og  havde 
en  nogenlunde  ensartet  Maade  at  gjengive  Sorg  og  Glæde,  Vrede 
og  Blidhed  paa.  Men  ogsaa  indenfor  Skuespillet  viste  Jfr. 
"Winther  dog,  hvad  en  uafbrudt  agtpaagivende  Flid  kan  drive 
det  til,  idet  det  lykkedes  hende  trods  alle  kritiske  Forudsigelser 
at  blive  en  endog  særdeles  god  og  meget  anvendt  Fremstillerinde 
af  ældre  komiske  Roller,  af  vrantne,  trættekjære  Fruentimmer,  i 
hvis  Naturel  hun  fandt  noget  Beslægtet  med  sit  eget,  thi  „Mamsel 
Biderhvas"  var  det  Navn,  hun  gik  under  blandt  Kammeraterne, 

som  vel  vidste,  at  man  ikke  skulde  komme  hende  for  nær,  hvis 
man  ikke  vilde  risikere  at  blive  et  Offer  for  hendes  rappe 
Tunge  og  spidse  Spydigheder.  I  saadanne  Eoller  kunde  hun 
med  ikke  ringe  Lune  fremhæve  Karakterens  komiske  Sider,  og 
hun  skabte  fortræffelige  Skikkelser  f.  Ex.  af  Husholdersken  i 
„Gulddaasen"  og  flere  lignende  Opgaver.  At  en  Del  af  de  hol- 
bergske Magdeloner  maatte  ligge  indenfor  hendes  Rækkeevne, 
er  en  Selvfølge.  Rahbek  giver  saaledes  hendes  Magdelone  i 
„Erasmus  Montanus"  Attest  for  „Natur  og  Sandhed"  og  tilføier, 
at  disse  Egenskaber  vare  hende  egne  i  saadanne  holbergske 
Roller.  En  Anmelder  i  Theaterbladet  „Thalia"  betegner  hendes 
Udførelse  af  Geske  i  „Kandestøberen"  som  saa  fortræffelig,  „at 
man  ikke  vidste,  hvad  man  skulde  sætte  øverst,  hendes  vanske- 
lige Skjændescener  eller  hendes  Fruenoder,  da  det  var  i  Sand- 
hed mesterligt  altsammen."  En  anden  Kritiker  fremhæver 
Scenen,  hvor  Geske  giver  Raadsherrerne  Audiens,  som  den  fuld- 
komneste og  anker  kun  over  den  „Karikatur-Ide",  at  hun  var 
udstyret  med  „saa  uhyre  et  Bæst  til  Skjødehund,  at  hun  knap 
kunde  slæbe  den,"  hvilket  som  bekjendt  efter  hende  er  blevet 
Tradition  og  allerede  dengang  vakte  en  umaadelig  Latter,  i 
hvilken  en  stor  Del  af  Replikskiftet  druknede. 

Faa  Dage  efter  Jfr.  Winther,  den  9.  Februar  1774, 
debuterede  Nicolai  Eisberg  som  Lisidor  i  Enaktskomedien 
„Den  nye  Prøve"  af  Marivaux  (S.  239),  altsaa  i  en  ElskerroUe 
af  lettere  Karakter.  For  dette  Fag  syntes  Debutanten  som 
skabt,  hvis  det  kunde  lykkes  ham  at  forædle  sin  i  og  for  sig 
stærke  og  tydelige  Stemmes  vulgaire  Klang.  Ellers  var  han  i 
legemlig  Henseende  ypperligt  udrustet,  havde  et  meget  smukt 
Ansigt,  prægtige  Øine  med  et  muntert  Udtryk,  en  smidig  Figur, 
utvungne,  gratieuse  Bevægelser  og  en  naturlig  Lethed  og  Klæde- 
lighed i  sin  Fremtræden  —  kort  sagt,  alt  det,  der  gjør  den 
livlige  Elsker  og  flotte  Kavaleer  indtagende  for  Publikum. 
Han  vandt  ogsaa  strax  Bifald  og  bevarede  sin  Yndest  hos 
Tilskuerne  i  en  lang  Aarrække,  skjøndt  han  ikke  lod  sig  det 
være  magtpaaliggende  at  modarbeide  den  ovennævnte  Stemme- 
feil  og  i  det  Hele,  stolende  paa  sin  lykkelige  Natur,  tog  sig 
Sagen  let  og  stundom   endog  forsømte   at  memorere   sin  Rolle 

tilstrækkeligt.  Et  stort  Repertoire  laa  tilrede  for  en  Skuespiller 
med  Eisbergs  Udrustning,  og  om  han  end  sjeldnere  tog  sig  Tid 
og  Studium  til  at  gjennemføre  en  fuldt  udarbeidet  Helhed,  saa 
var  der  dog  som  oftest  Punkter  i  hans  Spil,  hvori  han  ikke  kunde 
overgaaes  af  nogen  Medbeiler.  Blandt  hans  største  og  bedste 
Præstationer  kan  nævnes  Almaviva  i  Beaumarchais'  „Barberen  i 
Sevilla"  og  Charles  i  „Bagtalelsens  Skole",  thi  det  Letsindige, 
forenet  med  det  Godhjertige,  det  lyse  Temperaments  Jagen 
efter  Livets  Nydelser  og  Kjærlighedens  flygtige  Eventyr  var 
hans  egentlige  Kunstdomaine.  Om  hans  Spil  i  saadanne  Roller 
siger  Tode,  at  det  ganske  svarer  til  de  Følelser,  hans  Med- 
spillendes Ord  skulle  vække:  „han  er  ingen  af  dem,  hvis  Kjær- 
lighedslue  i  Stykket  behøver  at  oppustes  med  hver  Replik  — 
disse  smilende,  tindrende ,  skj elmske  Øine  ere  udenfor  Autors 
hele  Skabningskreds,  og  Skuespilleren  vilde  det  derved  frem- 
kaldte Bifald  tilkomme,  hvis  man  hos  os  applauderede  Andet 
end  Repliker." 

Til  ind  i  det  næste  Tidsrum  virkede  Eisberg  ved  Thea- 
tret,  hvorvel  hans  Repertoire  i  hans  senere  Aar  var  stærkt  i 
Aftagende.  Han  optraadte  sidste  Gang  den  17.  Mai  1802  som 
Silkeborg  i  „Ægteskabsskolen"   og  døde  14.  Decbr.  samme  Aar. 

En  udstrakt  Anvendelse  gjorde  Theatret  ligeledes  af 
Jacob  Arends,  der  debuterede  den  2.  Oktober  1775  som 
Orgons  Svoger  Cléante  i  „Tartuffe""  Det  var  dog  ikke  særligt 
fremragende  Gaver,  han  skyldte  sin  grundmurede  Plads  i  Reper- 
toiret, men  fra  først  af  Direktionens  Omsorg  for  at  sikkre  sig 
en  Stedfortræder  for  Clementin,  hvis  Sygelighed  bebudede  hans 
nære  Bortgang,  og  senere  Suppleantens  jevne  Dygtighed,  der 
var  anvendelig  paa  mange  Steder  og  sjeldent  helt  forfeilede 
en  Opgave.  Just  i  Clementins  Hovedfag,  de  hidsige  Oldinge, 
de  vrantne  Gammelmænd,  gjorde  Arends  mindst  Fyldest,  thi 
han  manglede  en  Personlighed ,  der  kunde  give  disse  Karakter- 
egenskaber et  troværdigt  Udtryk.  Rosenstand  har  underkastet 
hans  Fysiognomi  en  meget  grundig  Analyse  og  betvivler,  at  han 
nogensinde  „kan  faae  Supratentorium^  dette  saa  nødvendige  Parti 
mellem  Øienbrynene,  langs  med  Næsen,  til  at  udtrykke  Vrede", 
ligesom  han  beklager,  at  „de  saakaldte  Mystaces  eller  Sidefolder 

under  Næsen  over  Munden  altid  paaskraa  mod  Kindbenene 
trække  sig  op  imod  Øinene,"  saa  at  denne  mimiske  Bevægelse 
kommer  til  at  tyde  paa  Latter  istedenfor  paa  Vrede.  Uden  at 
der  gaaes  dybere  ind  paa  denne  fysiognomiske  Undersøgelse, 
kan  det  blot  i  Korthed  anføres,  at  Arends  havde  et  overveiende 
flegmatisk  Ansigtsudtryk  med  en  fedt  glinsende  Hud,  Smile- 
huller i  Kinder  og  Hage  samt  en  skjævtsiddende  Opstopper- 
næse, saa  at  det  nok  kunde  falde  ham  vanskeligt  med  disse 
noget  dvaske  Træk,  der  eiheller  fik  Liv  fra  Øinene,  at  frem- 
stille just  det  koleriske  Temperament  hos  de  komiske  Gamle 
med  nogen  sær  Grad  af  Illusion.  Ikke  desmindre  blev  han 
hilst  med  opmuntrende  Bifald  som  Olementins  Efterfølger,  selv 
hvor  han  maatte  binde  an  med  Mesterens  Glansroller,  somViel- 
geschrei  og  Harpagon;  thi  var  det  end  let  at  se,  hvor  langt 
han  stod  tilbage  for  sin  Forgjænger,  saa  skjønnede  man  dog  paa, 
at  dennes  Tradition  bevaredes,  saavidt  Theatret  evnede.  Langt 
bedre  passede  Arends  dog  til  Roller  som  Bartholo  i  „Barberen" 
og  Sir  Peter  i  „Bagtalelsens  Skole",  og  hans  Peer  Degn  i 
„Erasmus  Montanus",  hvis  Ydre  faldt  særligt  sammen  med  hans 
eget,  henriver  Rahbek  til  en  ubetinget  Anerkj endelse.  „Hr. 
Arends",  hedder  det  i  denne  Kritikers  Optegnelser,  „spiller  Peer 
Degn  med  en  sjelden  Sandhed;  man  erindre  ham  blot  i  Disputere- 
scenerne  med  Montanus,  især  i  den  fjerde  Akt,  hvor  især  hans 
inderlige  Forknytteise,  naar  han  med  grædende  Taarer  svoer  paa, 
det  var  lutter  Løgn,  at  han  var  en  Hane,  var  overmaade 
brav;  blandt  hans  Mesterreplik  er  hørte  og  —  især  ved  den 
første  Forestilling,  jeg  bivaanede  —  den  Sjæleglæde  og  den 
Hurtighed,  hvormed  han  faldt  ind  med  den  Replik:  Jeg  kan 
støbe  Lys,  det  kan  ingen  Hane  gjøre!  som  om  han  nu  havde 
fundet  og  fremført  det  uomstødelige  Bevis  for  sin  Menneskehed. 
Ustridig  tilkjendegive  ogsaa  disse  faa  Træk,  der  ere  udtegnede 
til  Prøver  af  det  Hele,  at  han  har  spillet  det  i  Olementins  Aand, 
om  end  maaske  ikke  ganske  med  den;  at  han  har  erkjendt  og 
hyldet  den  ufravigelige  Hovedregel  for  denne  som  for  de  aller- 
fleste holbergske  RoUer:  for  Alting  ikke  at  lade  os  ved  Over- 
drivelse skimte  Skuespilleren,  der  gjør  sig  til  Nar  for  at  more 
os,  men  lade  Personen  selv  i  sin  troskyldige  Naragtighed  frem- 

staa  for  vore  Øine,  saameget  mere  naar  just  Naragtigheden  som 
her  bestaaer  i,  at  han  er  en  vigtig  Mand  i  sine  egne  Tanker." 
Arends  døde  den  6.  Oktober  1801,  og  Theatret  viste  ved 
at  give  en  Forestilling  til  Indtægt  for  hans  Enke,  at  han  havde 
hørt  til  de  brugelige  Kræfter,  hvis  Villie  og  Arbeide  fortjene  at 
paaskjønnes. 

At  Jfr.  Jacobsen  debuterede  sammen  med  Arends  som 
Dorine  i  „Tartuffe",  skal  kun  nævnes  her,  fordi  det  paa  eengang 
illustrerer  det  livlige  Tilbud  af  Kræfter  og  de  høist  uventede 
Hindringer,  der  kunde  stille  sig  iveien  for  deres  videre  Frem- 
gang. Hun  var  noget  mandhaftig  af  Ydre,  havde  en  paafaldende 
stor  Næse,  skarpe  Øine  og  en  stærk,  ru  Stemme.  At  lade  en 
saaledes  udstyret  Personlighed  debutere  som  den  vevre,  om  end 
uforfærdede  moliéreske  Soubrette,  maa  betragres  som  et  mærke- 
ligt Misgreb,  men  senere  gjorde  hun  i  et  Par  komiske  Gammel- 
koneroller megen  Lykke,  og  efterat  have  seet  hende  som  Gert 
Westphalers  Moder,  erklærede  Rosenstand-Goiske ,  at  hun  var 
den  Eneste  af  hele  Personalet,  der  lovede  at  kunne  erstatte 
Mad.  Lienkiewitz.  Denne  Forudsigelse  blev  der  dog  ikke 
Leilighed  til  at  se  stadfæstet,  thi  da  Christian  den  Syvende  en 
Aften,  han  var  i  Theatret,  saae  hende  for  første  Gang,  gav  han 
sig  til  at  raabe,  at  hendes  store  Næse  var  ham  iveien,  saa  han 
ikke  kunde  se  de  Andre,  og  da  ingen  Forestilling  hjalp  mod 
den  souveraine  Konges  Indfald  eller  fixe  Ide,  turde  Direktionen 
ikke  mere  lade  hende  betræde  Scenen.  Hun  blev  gift  med  en 
Figurant  Colding  og  fik  en  Plads  som  Garderobeforvalterske, 
men  ikke  engang  i  denne  beskedne  Stilling  undgik  hun  at  op- 
hidse den  gale  Konges  Nerver,  thi  en  Aften,  da  han  kunde 
skimte  hende  inde  i  en  Koulisse,  raabte  han  høit:  „Madam  der, 
kommer  Hun  nu  igjen  med  sin  store  Næse!  Tag  den  væk,  jeg 
kan  ikke  se  for  den!"  Hun  erstattedes  i  Soubrettefaget  af  Jfr. 
Catharine  Margrethe  Salathé,  hvis  vevre  Personlighed  med 
de  livlige  Øine,  det  opvakte  Ansigtsudtryk,  den  smidige,  gra- 
tieuse  Figur  gjorde  hende  udmærket  skikket  til  Genren,  hvorvel 
den  lidt  snøvlende  Stemme  gjorde  Skaar  i  det  samlede  Indtryk. 
Længe  fik  Theatret  dog  ikke  Gavn  af  hende,  idet  hun  efter  sit 
Giftermaal  med  Komponisten  Claus  Schall  lidt  efter  lidt  afgav 

sine  Eoller  og  ved  hans  Udnævnelse  til  Koncertmester  1792 
tog  sin  Afsked,  fiosenstand,  hvis  detaillerede  Analyser  af  de 
Spillendes  Evner  ofte  ere  meget  snurrige  i  deres  Affattelse, 
bemærker  om  Jfr.  Salathé,  at  saafremt  Aarsagen  til  hendes 
mindre  behagelige  Udtale  skulde  ligge  i  „en  Forstoppelse  i  de 
Rør,  som  gaa  fra  Pande  til  Næsen,  da  kunde  vel  en  maadelig 
Brug  af  Snustobak,  kort  førend  hun  indtræder  paa  Scenen,  noget 
afhjælpe  hendes  Stemmes  Feil." 

Atter  komme  vi  til  et  af  Scenens  store  Navne.  Michael 
Rosing  blev  født  den  19.  Februar  1756  iRøraas,  hvor  Faderen 
var  Præst.  Efter  hans  tidlige  Død  indgik  Moderen  nyt  Ægte- 
skab med  en  Kjøbmand  i  Trondhjem,  og  Sønnen  blev  sat  i 
Byens  Latinskole,  hvorfra  han  nitten  Aar  gammel  sendtes  til 
Kjøbenhavn  for  at  tage  Artium.  I  Rusaaret  indlededes  Bekjeudt- 
skabet  med  Rahbek,  ikke  just  paa  den  venskabeligste  Maade, 
thi  deres  første  personlige  Sammentræf  skete  ved,  at  den  bred- 
skuldrede, kjæmpestærke  Rosing  med  norsk  Uforbeholdenhed 
væltede  den  spinkle  Rahbek  baglængs  ned  ad  en  Bænk  i  Rus- 
auditoriet, for  at  skaffe  sig  selv  Plads.  Senere  mødtes  de  under 
mere  urbane  Former  hos  en  fælles  Bekjendt,  og  da  de  havde 
de  samme  litteraire  og  theatralske  Interesser,  opstod  der  snart 
et  ungdommeligt  varmt  Venskab  imellem  dem.  Begge  sværmede 
de  paa  Afstand  for  Jfr.  Catharine  Olsen,  men  det  blev  den 
raske  Normand,  der  tog  Initiativet  til  at  komme  hende  nærmere. 
Naar  hun  skulde  kjøre  fra  Theatret,  stod  han  opstillet  udenfor 
Udkjørslen  for  at  lukke  Vogndøren  op  for  hende,  og  snart 
satte  han  Foden  indenfor  selve  Helligdommen  for  at  se 
hende  hyppigere.  Han  havde  en  meget  smuk  Stemme  og  blev 
med  Lethed  antagen  i  Theatrets  Syngeskole,  efter  at  have  gjort 
det  blandt  Studenterkammeraterne  opsigtvækkende  og  af  dem 
ikke  ganske  billigede  Skridt  at  melde  sig  til  Optagelse.  Heller 
ikke  faldt  det  den  overordentlig  smukke  unge  Student  med  det 
mørke,  krøllede  Haar,  det  sjælfulde  Blik  i  de  blaa  Øine,  den 
tætbyggede  Figur,  den  mandige  Holdning  og  det  kjække  Kast 
med  Hovedet  bagover  som  til  en  trodsig  Udfordring  —  heller 
ikke  faldt  det  denne  herlige  Yngling  svært  at  vinde  den  blu- 
færdige unge  Skuespillerindes  Hjerte,  og  snart  vare  de  To  forlovede. 

[Jtaalmodig  som  Rosing  var  af  Temperament,  higede  han 
nu  kun   efter   at  holde  Bryllup,    men  hermed  havde   det  lange 

Udsigter.     Endnu  var  han  kun  Elev,  Direktionen  havde  ingen 
Anelse    om    de    Kræfter,    der   rørte  sig  i  ham,    og  kun  i   „det 

dramatiske  Selskab",  hvis  Medstifter  han  var  og  hvis  Arbeide 
han  levende  tog  Del  i,  kjendte  man  hans  luende  Begeistring  for 
Kunsten,  ved  hvilken  han  vandt  sig  en  Ven  og  Velynder  i 
Schwarz.  Omsider  blev  det  ham  da  tilladt  at  debutere.  Det 
var  den  6.  Oktober  1777,  han  første  Gang  traadte  frem  for 
Publikum  som  Orosman  i  „Zaire".  For  de  K3'ndige  kunde  det 
Ufærdige  i  Præstationen  ikke  skjules:  Savnet  af  tilstrækkeligt 
Herredømme  over  Bevægelser  og  Mimik,  Organets  endnu  noget 
svage  Klang  og  den  altfor  kjendelige  thrønderske  Udtale;  der 
var,  af  Mangel  paa  Beherskelse  af  Midlerne,  i  denne  som  over- 
hovedet i  hans  første  HoUer  paa  mange  Steder  Svulst  istedenfor 
Lidenskab,  konvulsiviske  Gestus  istedenfor  Harmoni  i  Legemets 
Linier.  Men  samtidig  maatte  dog  baade  Kj enderne  og  det 
store  Publikum  overraskes  af  det  Oprindelige,  Uforfalskede,  der 
hvilede  over  Spillet  som  over  Personen,  en  indre  Hd,  en  Fart 
og  Hengivelse,  der  uvilkaarligt  greb  Tilskuerne  og  ailokkede 
dem  lydeligt  Bifald,  saameget  mere  som  den  smukke  Skikkelse 
rimeligvis  har  taget  sig  glimrende  ud  i  det  østerlandske  Fyrste- 
skrud. I  „det  dramatiske  Selskab"  hilstes  han  den  følgende 
Mødeaften  velkommen  af  Schwarz  med  enLykønskning  itheatralsk- 
pathetisk  Stil:  „Held  være  Dig,  unge  Broder!  og  en  stedse 
brændende  Iver  for  din  Kunst  bo  i  Dig !  Bliv  aldrig  lunken,  men 
bliv  stedse  lig  din  første  Aften,  saa  vil  Du  leve,  endog  naar 
Du  har  fuldendt  din  Rolle  paa  Verdens  Skueplads!" 

Det  var  i  Tragedien,  Rosing  havde  debuteret,  og  det 
var  til  denne  Kunstart,  hans  Naturel  nærmest  henviste  ham. 
Men  det  faldt  ham  ikke  let  at  danne  sig  et  tragisk  Repertoire 
paa  en  Tid,  da  Smagen  havde  vendt  sig  bort  fra  dets  klassiske 
Repræsentanter,  og  da  den  nationale  Digtning  endnu  ikke  havde 
forsøgt  sig  paa  Sørgespillets  tilgrænsende  Omraade.  Han  saae 
sig  derfor  henvist  til  Elskerfaget  og  eiede  jo  ogsaa  udmærkede 
Betingelser  for  at  kunne  gjøre  Fyldest  her.  Men  i  Skuespillets 
Replikfremsigelse  var  det  endnu  vigtigere  end  i  Tragediens 
Versdeklamation  at  fjerne  Udtalens  fremmede  Klang,  og  ved  i 
et  Par  Aar  ganske  at  holde  sig  borte  fra  Omgangen  med  Lands- 
mænd, fik  han  det  Norske  saaledes  afdæmpet,  at  det,  der  blev 
tilbage,  kun  gav  hans  Sprog  en  eiendommelig  Fynd,  der  har- 
monerede   godt    med    den  malmfulde,   omfangsrige   Talestemme, 


398  DET  KONGELIGE   THEATEE    1772—1801. 

til  hvilken  han  efter  en  ihærdig  og  forstandig  Dressur  effcer- 
haanden  fik  sit  oprindeligt  noget  spinkle  Organ  omformet.  Som 
Sangstemme  havde  det  altid  gjort  god  Tjeneste  ved  sin  behage- 
lige Tenorklang,  og  Rosing  blev  af  denne  Grund  meget  anvendt 
i  Syngestykkerne,  ja  betragtede  dem  endog  en  Tidlang,  da  han 
saae  sig  udelukket  fra  Tragedierne,  som  sit  egentlige  og  kjæreste 
Fag,  i  hvilket  der  ogsaa  blev  ham  megen  Paaskjønnelse  tildel 
baade  fra  Publikums  Side  og  fra  høiere  Steder;  for  sin  Ud- 
førelse af  den  ene  Titelrolle  i  Naumanns  Opera  „Orpheus  og 
Eurydice"  fik  han  saaledes  efter  de  kongelige  Herskabers  Be- 
faling, men  paa  Theaterkassens  Regning,  tilsendt  et  Gulduhr 
med  Kjede. 

Naar  man  betragter  Rosings  kjække  Fysiognomi  og  veed, 
at  det  var  Udtryk  for  et  fyrigt  Temperament,  bliver  man  let 
tilbøielig  til  at  tro,  at  han  sprang  fuldfærdig  ind  paa  Scenen 
som  Athene  fra  Tordengudens  Pande.  Allerede  det  Foregaaende 
antyder,  at  dette  ikke  var  saa,  og  Rosing  havde  overhovedet  i 
flere  Aar  adskillige  Vanskeligheder  at  kjæmpe  imod,  adskillige 
Mangler  at  udfylde,  raden  han  helt  blev  den  store  Kunstner, 
som  hvilken  han  indtager  en  af  de  mest  fremragende  Pladser  i 
vor  Theaterhistorie.  Endnu  i  1780,  tre  Aar  efter  hans  Debut, 
kunde  Rosenstand,  dog  vistnok  med  overdreven  Strenghed,  laste 
ham  for  Ufuldkommenheder  eller  Overdrivelser,  der  skæmmede 
hans  Spil.  Han  bebreider  ham,  at  han  i  Holdning  og  Tale 
altid  er  ens,  at  han  giver  sin  egen  Person  istedenfor  den,  Rollen 
kræver:  „altid  seer  man  den  Stolte,  den  Opblæste,  altid  seer 
man  den  Alle  foragtende  Mine,  ogsaa  der,  hvor  den  slet  ikke 
gjøres  nødig  eller  udfordres  til  Rollen.  Ja  endog  inden  han 
begynder  at  tale  og  saasnart  han  er  traadt  ind  paa  Scenen, 
skulde  man  kunne  tænke,  at  han  foragtede  alle  de  øvrige  Per- 
soner i  Stykket.  Ligeledes  er  det  med  hans  Gang,  hans  stolte 
Skridt  med  høit  løftet  Fod,  hans  Vendinger  —  med  eet  Ord, 
for  at  udtrykke  mig  kort :  man  seer  altid  i  ham  den,  som  agerer. 
Hvad  Karakterroller  angaaer,  da  vil  Enhver  af  det  Anførte  let 
kunne  slutte  sig  til,  hvad  i  den  Henseende  min  Mening  er  om 
denne  Skuespiller.  Hans  Aktion  i  „Den  Stolte"  af  Destouches 
vilde  unegteligen  have  været  bedre,  dersom  han  havde  spillet 
denne   Rolle  i   den  Karakter   og  Anstand,    hvormed  han   ellers 

pleier  at  spille  alle  Roller;  men  nu  troede  han,  der  formodentlig 
ikke  selv  kj  endte  sine  Mangler,  at  han  burde  endnu  opløfte 
Spillet  i  denne  Rolle  over  det  Sædvanlige,  hvoraf  Følgen  var, 
at  han  overdrev  denne  Rolle  til  en  saadan  Grad,  at  jeg  ikke 
engang  vil  udtrykke  mig  om  hans  Aktion  i  samme  Rolle,  saa- 
ledes  som  den  fortjente  det." 

Kritikerens  Mistvivl  om,  at  Rosing  nogensinde  skulde 
naa  til  at  blive  en  brugelig  Karakterskuespiller,  stadfæstede 
Fremtiden  dog  ikke.  Det  blev  tvertimod  i  Karakterfaget  at 
de  fleste  og  største  Triumfer  vare  ham  forbeholdte,  og  en  lang 
Række  af  Samtiden  høit  beundrede  Skikkelser  skabte  hans 
Geni,  alt  som  den  kunstneriske  Overveielse  lagde  sin  Dæmper 
paa  det  ildfulde  Gemyt,  Blandt  disse  Skikkelser  nævnes  som 
de  fuldkomneste  den  snu,  ondsindede  Marinelli  i  „Emilia  Galotti", 
den  bundfordærvede  Hykler  Joseph  Surface  i  „Bagtalelsens 
Skole",  den  routinerede  Verdensmand  Grev  Almaviva  i  „Figaros 
Giftermaal",  den  i  sin  bittre  Krænkelse  menneskeforagtende 
Ægtemand  i  „Menneskehad  og  Anger",  den  friske,  freidige 
Søofficer  i  „De  Vonner  og  Vanner",  den  unge  Galning  Vandbye 
i  „Gulddaasen",  Knud  Gyldenstjerne  i  „Dyveke",  Grev  Gert  i 
„Niels  Ebbesen",  den  letsindige,  varmtfølende  og  hjertensgode 
Ødeland  Harry  i  „Veien  til  Ødelæggelse",  den  mørke,  liden- 
skabelige Baron  Skumring  i  „Den  forladte  Datter"  o.  fl.  End 
ikke  holbergske  Roller  fattes  i  den  mangesidige  Kunstners 
Repertoire.  Om  hans  Ovidius  i  „Uden  Hoved  og  Hale"  har 
Rahbek  optegnet,  at  han  var  en  Mester  i  at  fremsige  de  let 
raillerende  Repliker;  han  fremhæver  hans  ypperlige  Konversa- 
tionstone  i  Leanderrollen  i  „Hexeri  eller  blind  Aliarm"  og  op- 
stiller som  et  Mønster  til  Efterfølgelse  hans  Udseende  og  Hold- 
ning, hans  Tale  og  Lader  som  den  forgjældede  Kavaleer  i  „Den 
pantsatte  Bondedreng".  Af  disse  Karakterers  indbyrdes  For- 
skjellighed  og  af  den  Kjendsgjerning,  at  Dommen  over  dem  er 
udelt  beundrende,  kan  man  faae  et  Begreb  om  Udstrækningen 
af  det  kunstneriske  Omraade,  Rosings  Geni  i  Tidens  Løb  kom 
til  at  række  over;  men  noget  fyldigere  Billede  af  hans  Frem- 
stillingskunst  end  det,  man  med  Kjendskab  til  Rollerne  kan  danne 
sig  om  deres  fuldkomne  Udførelse,  giver  Datidens  Kritik  ikke 
noget  Bidrag  til,    idet  den    efter  Sædvane  udelukkende  holder 

sig  til  korte  Bemærkninger  om  en  Mængde  Enkeltheder,  men  — 
med  Undtagelse  af  Rosenstand-Goiske  —  ikke  indlader  sig  paa 
at  give  nogen  Totalskildring. 

Kun  ti  Aar  efter  sin  Debut  og  paa  et  Tidspunkt,  da  han 
endnu  havde  nok  at  gjøre  med  sin  egen  Udvikling,  blev  Rosing 
til  ikke  liden  Forbauselse  for  de  Indsigtsfulde  udnævnt  til 
Instrukteur.  Det  var  Numsen,  der  trumfede  denne  Udnævnelse 
igjennem;  han  havde  kastet  sin  Yndest  paa  Rosing,  fordi  denne 
var  en  væsentlig  Støtte  for  Syngestykket ,  Chefens  Yndlings- 
genre, og  da  han  tillige  ønskede  at  chikanere  den  hidtilværende 
Ene-Instrukteur  Schwarz  ved  at  give  ham  en  ligestillet  Embeds- 
broder,  bragte  han  Forslaget  frem  i  Direktionen.  Forgjæves 
gjorde  Warnstedt  og  Rosenstand  med  en  hos  dem  sjelden  Enig- 
hed gjældende,  at  Rosing  endnu  ikke  var  nogen  flersidig  udviklet 
Kunstner,  at  hans  skarpt  udprægede  Individualitet  let  vilde 
paatrykke  hans  Elever  et  ensartet  Præg,  at  han  aldrig  havde 
seet  'anden  Komedie  end  den  i  Kjøbenhavn  og  overhovedet 
manglede  den  mere  universelle  Dannelse,  som  maatte  ønskes 
hos  en  Veileder  i  Kunsten.  De  talte  for  døve  Øren,  og  Chefen 
satte  sin  Villie  igjennem;  for  tildels  at  afkræfte  de  fremkomne 
Indvendinger,  opfordrede  han  endog  Rosing  til  at  søge  Reise- 
stipendium for  at  studere  fremmed  Skuespilkunst  og  anbefalede 
hans  Andragende  paa  det  Varmeste.  Det  mødte  eiheUer  Mod- 
stand i  Direktionen,  som  kun  ønskede,  at  ogsaa  Preisler  og 
Saabye  maatte  faae  Reiseunderstottelser,  for  at  Kunstnerne  under 
fælles  Studier  og  indbyrdes  Drøftelse  af  det  Sete  kunde  udvikle 
hinandens  Dømmekraft  og  hjembringe  et  fyldigere  Udbytte. 
Nytten  af  dette  Forslag  blev  dobbelt  indlysende,  da  det  frem- 
hævedes, at  Preisler  som  kyndig  i  Fransk  og  Tydsk  vilde  være 
de  Andre  en  uundværlig  Ledsager,  og  det  vedtoges  beredvilligt, 
idet  der  tilstodes  de  tre  Skuespillere  400  Rdl.  hver. 

Reisen  gik  over  Hamborg  til  Paris,  Wien,  Prag,  Dresden 
og  Berlin  og  er  beskreven  af  Preisler  i  en  Reisejournal  paa  to 
Bind,  medens  de  offentliggjorte  Uddrag  af  Rosings  Dagbøger 
kun  omfatte  hans  Pariserophold.  I  Strasborg  saae  han  den  første 
franske  Komedie  og  bemærker  herom,  at  „skal  det  tage  til  fra 
Strasborg  til  Paris,  saa  søger  man  nok  forgjæves  efter  Natur 
paa  den  franske  Skueplads."     Hans  Anelse   slog  for  en  Del  til, 

hvad  der  vel  ogsaa  maa  skrives  paa  de  overdrevne  Forvent- 
ningers Regning.  Han  imponeredes  af  Operaens  sceniske  Pragt, 
af  Théåtre  francais'  maleriske  Dekorationer  og  kostbare  Kostumer, 
men  Skuespilkunsten  syntes  ham  ikke  at  fortjene  det  Ry,  den 
stod  i.  I  „Zaire"  beundrede  han  kun  Vanhove  som  Lusignan, 
og  denne  Beundring  udtaler  sig,  karakteristisk  nok,  som  en 
Anerkjendelse  af,  at  „han  havde  vor  afdøde  Roses  hele  Facon," 
og  at  kun  den  kan  danne  sig  en  Forestilling  om  Sandheden  og 
Storheden  af  Vanhoves  Kunst,  „der  har  seet  ham,  eller  der 
mindes  og  paaskjønner  Rose."  Flere  Gange  vender  han  tilbage 
til  denne  Sammenligning  imellem  de  to  Kunstnere,  udførligst  i 
Omtalen  af  „Henrik  den  Fjerdes  Jagt",  hvor  hans  Bemærkninger 
faae  forøget  Interesse  ved  at  fremdrage  Momenter  af  Roses 
Udførelse.  „Vi  erindre  os  uden  Tvivl  begge  med  Beundring 
Roses  „Henrik  den  Fjerde",  skriver  Rosing  til  Rahbek,  „og  nu 
saae  jeg  Vanhove  og  glædede  mig  —  maaske  ligesaa  meget;  og 
dog  var  deres  Henrik  saa  forskjellig,  som  deres  ædle  Fædre  ere 
overensstemmende.  Rose  lagde  mere  Majestæt,  Høihed  og 
Alvorlighed  i  sin.  Vanhove  var  derimod  lutter  Munterhed  og 
Ild,  den  uforsagte  Kriger,  den  spøgende  Jæger.  Rose  viste  os 
mere  den  Mand,  der  sagde:  Mine  Herrer!  taber  I  Eders  Bannere 
af  Sigte,  da  holder  Øie  med  Fjerbusken  paa  min  Hjelm,  I  skal 
stedse  finde  den  paa  Ærens  og  Seirens  Vei!  Vanhove  viste  os 
mere  ham,  der  kunde  forklæde  sig  som  Bonde,  tage  et  Bundt 
Straa  paa  Nakken  og  snige  sig  gjennem  Fjendens  Forposter, 
for  at  se  sin  Gabrielle.  Vi  ere  vante  til  at  tænke  os  Majestæten 
høi,  alvorlig  og  nedladende  sig  til  Spøg  med  Varsomhed ;  Fransk- 
manden er  derimod  af  Naturen  mere  levende  og  flygtig,  og  hos 
dem  maa  Majestæt  altsaa  have  en  anden  Karakter."  Ved  Siden 
af  Vanhove  er  det  især  den  berømte  Dugazon,  Rosing  finder 
Behag  i,  og  blandt  Damerne  Contat  og  Raucourt,  som  han  over- 
hovedet har  det  Indtryk  af  det  franske  Theater,  at  „deres 
Fruentimmer  ere  mere  naturlige  end  deres  Mandfolk."  De 
nævnte  Kunstneres  Spil  stempler  han  gjentagne  Gange  som 
det  fuldkomneste,  man  kan  tænke  sig,  men  overfor  flere  andre 
anerkj endte  Navne  stiller  han  sig  kritisk  og  kan  særligt  slet 
ikke  faae  Øie  for  det  Udmærkede  hos  Parisernes  forgudede  Yndling 
Mole,  hvem  han  forøvrigt  besøgte  sammen  med  sine  ReisefæUer, 

ved  hvilken  Leilighed  den  franske  Skuespiller  „slog  Hænderne 
sammen  over  Hovedet  af  Skræk  og  Forundring",  da  hans  danske 
Kunstbrødre  fortalte ,  hvormeget  de  havde  i  Løn,  Overalt  maa 
Rosing  beundre  den  ypperlige  Indstudering ,  det  fuldendte 
Sammenspil,  men  forarges  over  Grimacering  og  smagløse  Over- 
drivelser baade  i  det  tragiske  og  det  komiske  Spil  og  savner 
som  oftest  det  sande  og  simple  Udtryk  for  det  Naturlige.  Heller 
ikke  ved  sit  Besøg  i  Deklamationsskolen  fandt  han  Naturlig- 
heden: „Det  var  ikke  den,  de  Unge  fik  Lov  at  efterabe,  det 
var  blot  visse  store  Akteurers  Maade  og  Grimacer ;  disse  Akteurer 
staa  her  og  gjøre  dem  hver  Gebærde  for,  sige  dem  hver  Periode, 
saaledes  som  de  ville  have  den  sagt,  enten  den  saa  klæder  det 
Sujet,  de  have  for  sig,  eller  ei." 

I  Hamborg  havde  Rosing  gjort  personligt  Bekjendtskab 
med  den  berømte  Skuespiller  og  Forfatter  Schroder,  i  Mannheim 
var  han  sammen  med  Iffland  og  Bech,  i  "Wien  med  Skuespildigteren 
Junger  samt  Skuespillerne  Brockmann  og  Lange,  i  Berlin  med 
Czeschtizky  og  Kunstnerparret  Unzelmann,  for  blot  at  nævne 
enkelte  af  de  litteraire  og  sceniske  Notabiliteter,  han  kom  i  Be- 
røring med  paa  denne  Kunstreise.  Mange  Kunstindtryk  bragte 
han  med  tilbage  —  til  Belæring  eller  til  Advarsel,  og  en  Samling 
af  Komedier,  som  særligt  havde  behaget  ham,  førte  han  med,  for 
om  muligt  at  faae  dem  optagne  paa  Repertoiret  og  selv  komme 
til  at  spille  en  eller  anden  af  de  Roller,  der  mest  havde  inter- 
esseret ham.  Under  hans  Fraværelse  havde  hans  Familie  havt 
ængstelige  Dage  ved  Rygtet  om,  at  han  i  Wien  havde  ladet  sig 
hverve  til  Soldat,  et  aldeles  uhjemlet  Opspind,  som  forbittrede 
Rosing  meget,  og  som  hvis  skadefro  Kolporteur  han  udpegede 
Gj  eistrup. 

Hvad  Rosing  havde  seet  og  erfaret  paa  sin  Reise,  laa 
ikke  hen  som  golde  Frøkorn  i  hans  Sjæl;  det  spirede  og  skjød 
frem  og  formede  sig  efterhaanden  til  en  stærk  Overbevisning 
om  den  store  Kunsts  Betydning  for  Folkelivet  og  om  det 
nationale  Skuespil  som  den  ønskeligste  Bærer  af  en  saadan 
Kunst.  Et  dansk  Drama  stod  for  ham  som  et  Maal,  der  af  al 
Kraft  burde  stræbes  henimod,  og  han  opfordrede  jevnligt  Pram 
til  at  skrive  et  saadant  med  Ulf  Jarl  som  Hovedfigur,  spillet  af 
Schwarz,  og  med  ham  selv  og  Hustru   som  Knud   den  Store  og 

Dronning  Emma.  Det  lykkedes  ved  hans  veltalende  Udredning 
af  Stoffet  at  begeistre  Pram  for  Arbeidet,  og  en  Plan  var  alle- 
rede lagt,  da  dens  videre  Udførelse  strandede  paa  Uenigheden 
om  Formen,  idet  Pram  og  Rosing  ansaa  urimede  Vers  for  den 
eneste  rette,  medens  Schwarz  bestemt  fordrede  en  Prosadialog. 
Med  den  tydske  Litteratur  holdt  Rosing  vagtsomt  Udkig,  han 
ivrede  stærkt  for  Opførelsen  af  „Die  Rauber",  men  uden  Held, 
og  da  „Wallenstein"  mod  Slutningen  af  Aarhundredet  kom  frem 
i  Tydskland,  bestormede  han  Direktionen  med  Anmodninger  om 
at  lade  denne  mægtige  Digtning  omplante  paa  vor  Scene,  men 
mødte  en  kjølig  Afvisning,  motiveret  ved  at  det  var  høist 
usikkert,  om  slige  høitravende  Stykker  kunde  faae  en  tilfreds- 
stillende Udførelse  og  vilde  blive  vel  modtagne  hos  os.  Med 
Shakspeare  gik  det  ham  ikke  bedre;  han  brændte  efter  at  spille 
Macbeth,  og  Sander  havde  lovet  ham  at  oversætte  Tragedien,  men 
Theaterbestyrelsen  tog  bestemt  Afstand  fra  saadanne  Vidtløftig- 
heder. De  Dybeste,  der  laa  i  ham,  fik  Rosing  saaledes  ved 
Tidernes  Ugunst  ikke  Leilighed  til  at  udfolde,  hans  bedste 
Kunst  blev  en  lukket  Bog  for  hans  Samtid,  og  kun  han  selv 
kunde  lade  dens  Billeder  vandre  forbi  sit  Øie,  smertelig  bevæget 
ved  Tanken  om,  at  ingen  Anden  skulde  faae  dem  at  se.  „Først 
naar  man  har  seet  flere  Theatre,  lærer  man  at  skjønne  paa 
Rosings  uerstattelige  Værd,"  skriver  Oehlenschlåger  i  et  Brev 
til  Kamma  Rahbek.  „Thi  det  vil  intet  sige,  at  han  undertiden 
med  fingeret,  undertiden  med  virkelig  Begeistring  tager  Munden 
fuld  af  Kotzebuesk  Gadeskarn.  En  Skuespiller  er  ingen  Digter ; 
han  stiller  det  frem,  som  man  giver  ham,  saa  godt  han  formaaer 
det;  hvorfor  gives  ham  intet  Bedre?  I  Shakspeares,  Goethes  og 
Schillers  Stykker  vilde  man  først  faae  at  se,  hvad  man  besad  i 
ham.  Det  er  en  Mand,  som  ikke  lader  sig  imponere,  men  som 
ved  sin  blotte  indvortes  Kraft  i  Øieblikket  og  sit  anstændige, 
forstandige,  altid  valgte  Udvortes  imponerer  Publikum.  Hans 
indre  Kunstner-Instinkt  er  altid  sandt  og  rigtigt.  Materialet 
kan  han  ikke  sammenbringe,  men  er  det  der,  saa  bygger  han 
Aladdins  Palads  i  et  Øieblik  som  den  forunderligste  Frimurer- 
mester." 

Da  det  rette  „Materiale"  kom,  den  store  nationale  Digt- 
ning,   som   Rosing    havde    længtes    efter,    var    hans    Arbeidstid 

udløben,  hans  Kraft  brudt;  han  maatte   se  Andre  løse   de   Op- 
gaver, han  havde  higet  efter  at  faae  ihænde. 

Ingen  af  dem,  der  fire  Dage  efter  Michael  E-osings  første 
Optræden  vare  i  Theatret  for  atter  at  overvære  en  Debut, 
kunde  tænke  sig,  at  Debutanten  havde  nogen  scenisk  Fremtid 
for  sig,  thi  Udfaldet  var  omtrent  den  fuldkomneste  Fiasko,  der 
tænkes  kunde.  Og  dog  blev  Adam  Gottlob  Gjelstrup  en  af 
vor  Scenes  ypperste  Kræfter,  en  af  dens  allerfortrinligste 
Komikere. 

Han  er  født  iKjøbenhavn  den  11.  Oktober  1753  og  blev 
af  sin  Fader  sat  i  Malerlære,  da  han  som  Barn  havde  røbet 
Talent  for  Tegning.  Efter  Læretidens  Udløb  vilde  han  ud  at 
reise  paa  Professionen,  men  i  Augustenborg  saae  han  en  Be- 
kjendtgj øreise  fra  Theatret  om,  at  det  søgte  en  Skuespiller  og 
Tenorist.  Lyst  til  Scenen  havde  han  altid  havt,  resolut  gjorde 
han  omkring,  meldte  sig  hos  Direktionen  og  blev  ansat  som 
Elev.  Den  10.  Oktober  1777  debuterede  han  som  Henrik  i 
„Henrik  og  Pernille",  en  Rolle,  som  aldeles  ikke  laa  for  ham 
og  som  velmenende  Venner  indstændigt  havde  fraraadet  ham 
at  binde  an  med,  men  som  han  i  sin  Stivsindethed  saa  netop 
fastholdt  saameget  des  ivrigere.  Hans  meget  ungdommelige 
Ansigt  med  de  bløde,  ligesom  ikke  fuldt  færdige  Træk  og  det 
lidetsigende  Blik  egnede  sig  kun  slet  til  at  udtrykke  Henriks 
Tjenerfiffighed  og  Kavalerfomemhed  i  denne  Rolle,  som  Schwarz 
desuden  i  de  Tider  udførte  med  spillende  Liv  og  Verve.  Ud- 
faldet blev,  som  man  havde  forudseet:  Debutanten  faldt  totalt 
igjennem  og  har  sandsynligvis  Dagen  efter  ikke  været  synderlig 
oplagt  til  at  feire  sin  Fødselsdag,  thi  der  var  endog  Tale  om  at 
afskedige  ham  med  det  Samme.  Det  blev  ham  imidlertid  dog 
tilladt  at  faae  endnu  en  Debut,  og  da  han  ti  Dage  efter  spillede 
Arv  i  „Den  honnette  Ambition",  tog  han  en  glimrende  Opreis- 
ning  og  vandt  et  Bifald,  som  aldrig  nogen  Debutant  før.  Her 
havde  han  fundet  sit  Felt:  det  var  ikke  Henrik,  men  Arv,  ikke 
Tjenerfiffigheden,  men  Bondedumheden,  han  havde  Midler  til  at 
give  et  komisk  Udtryk;  det  var  hans  naturlige  Pudsighed, 
støttet  af  en  udmærket  sjællandsk  Dialekt,  der  lagde  Publikum 
for  hans  Fødder  strax  i   den  første  Scene ,    hvor  Arv  kommer 

ind  med  Livreekjolen   og  er  stedt  i  stor  Forlegenhed  med    at 
iføre  sig  den  paa  den  rigtige  Maade. 

Rosenstand,  der  karakteriserer  Gjelstrnp  just  i  de  første 
Aar  af  hans  Theaterliv,  bevidner,  at  han  allerede  da  kunde  frem- 


Gj  eistrup. 


stille  gamle  Mænd  paa  en  troværdig  Maade,  skjøndt  hans  egent- 
lige Fag  var  Gaardskarlens  og  Bondens.  „Han  besidder  meget 
Geni  til  Theatret,  hvilket  let  sluttes  deraf,  ^t  han  spiller  saa- 
mange  Slags  Roller  meget  vel,  især  naar  man  betragter,  at  han 

er  en  Begynder  i  sin  Kunst;  i  hvilke  Roller  man  seer  ham, 
variere  baade  Stilling,  Deklamation  og  Glestikulation  efter  Roller- 
nes forskjellige  Natur.  Ved  sit  Ansigt  har  han  en  besynderlig 
Egenskab,  som  jeg  ikke  veed,  enten  jeg  skal  rose  eller  laste. 
I  den  Forstand,  som  Kunstdommerne  tage  det,  har  han  ikke 
Ansigt;  det  er  at  sige,  hans  Ansigt  har  ikke  saadanne  Partier 
som  han  kan  bruge  til  kjendelig  at  udtrykke,  hvad  Dialogen  og 
Situationen  paa  saa  forskjellige  Maader  udfordrer.  Men  derimod 
bliver  hans  Ansigt,  som  i  sig  selv  er  blonde  og  intetsigende, 
endog  ved  den  mindste  MaHng  ukjendeligt,  især  naar  hans 
Øienbryn  og  Hovedhaar,  som  næsten  ere  kridhvide,  blive  sværtede. 
Hans  Stemme  er  stærk  og  gjennemtrængende,  men  lidt  ubøielig 
og  inurban  eller  bondeagtig,  for  ikke  at  sige  buursk.  Den 
sidste  Omstændighed  kommer  ham  især  meget  tilpas  i  at  spille 
de  anførte  Favoritroller.  Hans  Gebærder  ere  meget  naturlige 
og,  ligesaavel  som  Stillingerne,  passende.  løvrigt  er  Hr.  Gjel- 
strup  en  Mand,  som  hver  Dag  kjendelig  forbedrer  sig,  og  som 
udentvivl  vil  blive  en  fortræffelig  Akteur  i  sine  Favoritroller, 
naar  han  vil  vedligeholde  den  Flittighed,  hvormed  han  har 
begyndt,  og  dermed  vil  komme  sit  Geni  og  sine  Talenter  til 
Hjælp." 

Gjelstrups  Forkundskaber  i  Tegning  og  Kjendskab  til 
Farvernes  Værdi  og  Virkning  kom  ham,  som  man  seer,  til  stor 
Nytte  som  Skuespiller,  og  det  var  i  denne  Henseende  netop 
et  Held  for  ham,  at  hans  Ansigt  ikke  var  markeret  i  Træk- 
kene, men  som  et  tahula  rasa  kunde  modtage  enhver  Karakter, 
han  vilde  give  det.  Gj  eistrup  var  altsaa  en  Mester  i  Maskerings- 
kunsten,  den  Første,  der  øvede  den  hos  os  med  virkelig 
Indsigt  i  Farvernes  Anvendelse,  og  han  blev  heri  Lærer  for 
senere  Slægter.  En  tynd  Paalægning  af  tørre  Farver  gav 
Ansigtet  alle  de  Nuancer  i  Karakteren,  han  ønskede  —  „fra  en 
udlevet  gammel  Hektikus  til  en  frodig  engelsk  Dreng,"  siger 
Pram  —  men  uden  at  blive  saaledes  til  Maske,  at  Minespillet 
hemmedes.  Desuden  fremhæver  jo  allerede  Rosenstand,  hvor- 
ledes han  ogsaa  i  Tale  og  Gestus  er  i  Overensstemmelse  med 
sin  Rolle  og  forstaaer  at  variere  sine  Skikkelsers  Holdning  og 
Gang  med  samme  Kunst  som  sit  Ansigt.  Disse  Fortrin  hos 
Gj  eistrup    skyldtes    mindre    en    særHgt    opfindsom    Fantasi    end 


GJELSTBUP.  407 


hans  opmærksomme  Iagttagelse  af  Naturen.  Han  blev  i  en 
senere  Periode  af  sit  Liv  en  flittigt  producerende  Landskabs- 
maler og  var  fra  Ungdommen  af  vant  til  paa  sine  lange  Fod- 
vandringer ikke  blot  at  mærke  sig  Skovbrynets  Linier  og 
Træernes  Former,  men  ogsaa  at  blande  sig  mellem  fremmede 
Mennesker  og  opfatte  dem  i  deres  Eiendommelighed  og  optage 
deres  Træk  i  en  for  saadanne  Observationer  særligt  stærk  Hu- 
kommelse, Som  en  Følge  heraf  stod  der  ham  en  Uendelighed  af 
Modeller  til  Raadighed,  og  han  tilegnede  sig  med  det  Samme 
en  anden  uvurderlig  Fordel:  han  uddannede  sit  Øre  forDialekt- 
forskjellighederne  og  blev  i  Henseende  til  Gjengivelsen  af  alle 
Samfundets  Mundarter,  fra  den  jydske  Bondes  til  den  halvtydske 
Schakkerjødes ,  ubetinget  den  første,  senere  vel  kun  af  Phister 
naaede  Kunstner  ved  vort  Theater. 

Med  saadanne  Evner  og  i  Besiddelse  af  et  Lune,  som 
er  tilstede  allerede  i  det  yngste  Portrait  af  ham  (S.  405),  maatte 
Gjelstrup  snart  komme  i  Besiddelse  af  et  omfattende  Repertoire. 
I  den  holbergske  Komedie  var  hans  Plads  given.  Han  spillede 
1779  den  store  Arvrolle  i  „Maskeraden"  og  var  dermed  fastslaaet 
for  denne  Genre.  Rahbek  anfører  som  et  af  Glanspunkterne 
„hans  fortræffelige  Monolog,  da  han  skal  gaa  Skildvagt,  og  nu 
de  ypperlige  Overgange  i  følgende  Scener,  først  hans  Angst  og 
nu,  da  Henrik  gav  sig  tilkjende  og  han  altsaa  troede,  der  ingen 
Fare  var  paafærde,  hvorledes  han  i  Glæde  over  den  overstandne 
Nød  slog  sin  Hue  efter  ham,  og  derpaa  igjen  hans  Befippelse, 
da.  Henrik  truede  med  at  røbe  ham."  Som  Jens  i  „Jacob  von 
Thybo"  havde  han  „udtænkt  sig  en  høist  taabelig  Karakter,  og 
især  var  hans  ita  høist  latterligt."  Som  Dialektskuespiller  var 
han  selvskreven  til  Roller  som  Studenstrup  i  „Ellevte  Juni"  og 
til  den  største  af  Bonderolleme ,  Jeppe  paa  Bjerget;  Gjelstrups 
Exemplar  af  sidstnævnte  Rolle  har  Rahbek  havt  Leilighed  til 
at  se  og  fandt  det  helt  igjennem  forsynet  med  scenariske  Noter 
og  Angivelser  af  Spillets  Enkeltheder,  hvoraf  han  fik  fuld  For- 
visning om,  at  Gjelstrup  „hørte  mellem  de  sjeldne  Kunstnere, 
hvem  det  Gode  ikke  blot  tilfældigen  lykkes,  men  der  gjøre  det 
med  velberaad  Hu."  Blandt  hans  mesterligste  Fremstillinger 
af  det  øvrige  Repertoire  nævnes  hans  Tony  i  „Feiltagelserne", 
den   politiserende    Forvalter    Bittermann    i     „Menneskehad     og 

Anger",  Sportsmanden  Goldiincli  i  „Veien  til  Ødslæggelse",  den 
høitidelige  Brid'oison  i  „Figaros  Giftermaal",  Værten  i  P.  A. 
Heibergs  „Forvandlingerne",  Aagerkarlen  Ascher  i  samme  For- 
fatters „Cliinaf årerne".  Forvalter  Æbeltoft  i  Olufsens  „Guld- 
daasen",  Anders  Fisker  i  Prams  „Ægteskabsskolen"  o.  fl. 

Ligesaa  stor  en  Vinding  Gjelstrup  var  for  Theatret, 
ligesaa  uregerligt  et  Medlem  af  Personalet  var  han  for  de 
Styrende.  Hans  kraftige  Villie  slog  meget  ofte  om  i  blind  Hals- 
starrighed,  og  han  var  da  ikke  til  at  faae  ud  af  Stedet,  ligesom 
han  var  meget  tilbøielig  til  alskens  Kabaler  og  Chikaner,  i  det 
Hele  taget  en  vanskelig  Mand  for  de  Overordnede  og  ikke  godt 
lidt  af  sine  Kammerater.  Han  havde  kun  været  et  Par  Aar  ved 
Theatret,  da  han  allerede,  krænket  over  en  formentlig  Tilside- 
sættelse, tog  sin  Afsked;  imidlertid  var  han  bleven  gift  med 
Jfr.  Morel  (S.  387),  og  hun  har  formodentlig  faaet  ham  til  at 
forandre  sin  Beslutning,  thi  efter  en  Tids  Forløb  søgte  han 
Ansættelse  paany.  Under  Warnstedts  Direktorat  drillede  han 
sin  Chef  og  sine  Kammerater  ved  det  uventede  Indfald,  at  han 
som  Florian  i  „Den  sværmende  Philosoph",  hvilken  Rolle  han 
havde  udført  fjorten  Gange  med  stort  Bifald,  den  femtende 
Gang  fremsagde  sine  Eepliker  og  sang  Koupletteme  i  en  aldeles 
ubevægelig  Stilling  og  uden  at  forandre  en  Mine;  hverken  de 
Medspillendes  Vrede,  Publikums  Mishagsyttringer  eller  Konge- 
husets Nærværelse  kunde  formaa  ham  til  at  forandre  sin  engang 
fattede  Beslutning,  som  han  gjennemførte  lige  til  Tæppets  Fald. 
Kronprinsen  befalede  ham  hensat  i  Blaataarn,  indtil  han  bad 
om  Forladelse,  men  da  Kongens  Foged  kom  for  at  hente  ham, 
laa  han  i  Sengen  og  havde  skaffet  sig  Lægeattest  for,  at  han 
ikke  kunde  taale  at  forlade  sit  Hjem.  Da  man  forestillede  ham, 
at  han  derved  kun  forlængede  sin  Indespærring,  og  da  det 
begyndte 'at  gaa  op  for  ham,  at  det  var  Alvor  med  den  Afbigt, 
man  forlangte  af  ham,  bekvemmede  han  sig  til  at  kr^^be  til 
Korset  og  slap  saa  for  videre  Straf.  Under  Hauch  som  Chef  ind- 
traadte  der  en  permanent  Krigstilstand  mellem  ham  og  den 
selvraadige  Skuespiller.  Hauch  protegerede  Skuespillerinden 
Jfr.  Astrup,  hvis  Tilhæng  stod  skarpt  overfor  Gjelstrup  og  Kone. 
Trakasserierne  endte  med,  at  Gjelstrup  meldte  sig  syg  og  under 
dette  Paaskud  forstod    at  hale  Tiden  for  sin  Optræden  ud  i  to 

Aar,  indtil  Hauch  var  gaaet  af;  ved  at  skaffe  sig  Læge- 
erklæring for,  at  hans  Sygdoms  Natur  netop  fordrede  Be- 
vægelse i  fri  Luft,  chikanerede  han  ydermere  sin  Foresatte,  idet 
han  færdedes,  hvor  han  havde  Lyst,  undtagen  paa  det  eneste 
Sted,    hans  Pligt  paalagde  ham   at  besøge:  Theatret.     Saasnart 


Gjelstrup. 


Hauch  havde  nedlagt  Styret,  blev  Gjelstrup  rask  igjen  og  op- 
traadte  den  22,  Oktober  1798  under  megen  Jubel  som  Bærhid  i 
„De  to  Gjerrige".  Denne  med  saa  seig  Udholdenhed  gjennem- 
førte  Kampagne  endte  med  et  snurrigt  Efterspil,  som  Overskou 
fortæller  saaledes:  „Knudsen,  der  spillede  Knapskær,  den  anden 
Grjerrige,  havde,  ligesom  de  fleste   af  Skuespillerne,   et  ondt  Øie 

til  den  afgaaede  Hauch  og  vilde  gjerne  bringe  sin  Kunstbroder, 
med  hvem  han  ellers  ikke  stod  i  nogen  inderlig  Forening  ved 
Venskab  og  Kjærlighed,  en  offentlig  Hylding,  der  kunde  hos 
Publikum  finde  en  saa  kraftig  Anklang,  at  den  nok  skulde  lyde 
for  Ørene  af  „Staldmesteren",  som  (rjelstrup  altid  titulerede 
Hauch,  endog  —  som  fordi  han  ikke  huskede,  at  han  var  bleven 
Hofmarechal  —  til  ham  selv.  Under  Slutningssangen  tog 
Knudsen  derfor  en  Krans  op  af  Lommen  i  sine  Tyrkebenklæder, 
satte  den  paa  Gjelstrups  Hoved,  bøiede  sig  dybt  for  ham,  rakte 
ham  Haanden,  faldt  ham  om  Halsen  og  blev  liggende  i  hans 
Favn,  medens  Koret  endte  Stykket,  Flere  Tilstedeværende  have 
beskrevet  den  gamle  gjerrige  Tyrks  Søgen  efter  Lommen  i  de 
vide  Buxer,  Famlen  ned  i  dens  Dyb,  den  endelige  Fremtrækken 
af  Kransen,  dennes  Anbringelse  paa  den  anden  gamle  stygge 
Tyrks  Hoved,  de  rørende  Komplimentationer  i  de  komiske 
Dragter  og  den  pathetiske  Omfavnelse  som  et  høist  naragtigt 
Optrin;  men  Publikum  fandt  sig  glædeligt  overrasket  ved  at  se, 
at  Theatrets  Kunstnere  nu,  som  det  hed  i  et  Blad,  „samvandrede 
deres  tornefulde  Bane  saa  frie  for  Nærings-  og  Haandværksnid", 
at  deres  gj ensidige  inderlige  Kjærlighed  endog  trængte  til  offentlig 
at  komme  til  et  saa  eklatant  Udbrud.  Fra  Parterret  udbragtes 
et  tordnende  Leve  for  den  Kronende  saavelsom  for  den  Kronede, 
og  Publikum  faldt  ind  med  et  vældigt  Bravo,  der  holdt  ved, 
lige  til  Dækket  var  gaaet  ned,"  Men  Knudsen  maatte  betale 
sin  Improvisation  med  fire  Dages  Arrest  i  Blaataam. 

Gjelstrups  Virksomhed  strakte  sig  ikke  længer  ud  over 
Grænsen  for  det  her  behandlede  Tidsrum,  end  at  det  vil  være 
rigtigst  at  afslutte  Omtalen  af  ham  paa  dette  Sted.  Ved  sin 
Lunefuldhed  og  Umedgjørlighed  havde  han  effcerhaanden  ind- 
skrænket sit  Repertoire,  thi  hvor  gjerne  Publikum  end  saae  den 
fortræffelige  Komiker,  kunde  man  dog  ikke  fortænke  Direktionen 
i,  at  den  var  tilbøielig  til  saalidet  som  muligt  at  knytte  et  nyt 
Stykkes  Skjæbne  til  en  saa  uberegnelig  Kunstners  Medhjælp, 
især  da  den  i  Lindgreen  og  Knudsen  havde  faaet  to  yngre  Skue- 
spillere^ som  med  afgjort  Held  havde  optraadt  i  Gjelstrups  Fag 
og  lovede  at  blive  værdige  Afløsere  af  ham.  Gj  eistrup  saae  med 
ufordulgt  Misfornøielse  denne  Efterslægt  skyde  op  ved  Siden 
af  sig,  og  hans  Optræden  blev  fra  nu  af  end  mere   afhængig  af 

hans  øieblikkelige  Humeur  end  tidligere.  Gik  man  i  Theatret 
for  at  se  ham,  var  det  umuligt  forud  at  vide,  med  hvilket  Ind- 
tryk man  vilde  gaa  hjem,  om  man  vilde  faae  en  livlig,  vittig, 
af  komisk  Kraft  straalende  Udførelse  at  se,  eller  Gj  eistrup  i  et 
af  sine  gnavne  Øieblikke  vilde  indskrænke  sig  til  kun  at  mumle 
Rollen  frem,  uden  at  gjøre  sig  den  Uleilighed  at  spille  den.  Da 
Hauch  atter  blev  Chef  mod  Slutningen  af  1801 ,  var  det  at  for- 
udse, at  Gj  eistrup  ikke  ret  længe  vilde  finde  sig  i  at  tjene  under 
denne  sin  gamle  Antagonist.  Hans  Sundhedstilstand  begyndte 
selvfølgelig  atter  at  blive  vaklende,  han  meldte  hyppigt  Syg- 
domsforfald og  afgav  flere  af  sine  Roller.  Hauch  søgte  at  finde 
sig  tilrette  med  ham,  men  stødte  paa  en  absolut  Umedgjørlighed, 
der  endog  yttrede  sig  overfor  Publikum.  Da  Gj  eistrup  saaledes 
fik  tilstaaet  en  Flidsbenefice,  valgte  han  til  Opførelse  ved  denne 
Leilighed  ikke  et  af  de  Stykker,  man  helst  vilde  se  ham  i,  men 
„Herman  von  Unna",  hvori  han  kun  havde  een  Replik.  „Folk 
render  mere  for  at  se  saadant  et  Spektakelstykke  end  for  at  se 
mig,"  svarede  han  de  Venner,  der  gjorde  ham  Forestillinger  i 
Anledning  af  hans  Valg.  Omsider  blev  Styrelsen  dog  saa  træt  af 
hans  Særhed  og  han  selv  saa  kjed  af  Theatertj enesten,  at  man 
g] ensidig  enedes  om  hans  Afgang  umiddelbart  efter  hans  Benefice 
for  femogtyve  Aars  Tjeneste.  Den  fandt  Sted  den  17.  December 
1803;  selv  spillede  Gjelstrup  ikke  med,  men  indskrænkede  sig 
til  i  en  Epilog  koldt  og  tørt  at  sige  Publikum  Tak  for  den 
Tid,  de  havde  kjendt  hinanden. 

Efter  sin  Bortgang  fra  Theatret  beskjæftigede  Gjelstrup, 
der  var  bleven  Enkemand  1799,  sig  udelukkende  med  Maler- 
kunsten; hans  Billeder  havde  god  Afsætning  og  hævdede  paa 
de  aarlige  Udstillinger  deres  Plads  blandt  Tidens  øvrige  Land- 
skabsmaleri. Han  gjorde  Studier  i  Marken  og  var  i  Byen  som 
paa  Landet  en  velkjendt  Skikkelse  med  den  store  Merskumspibe 
og  den  afblegede  Bombasins  Kasket  sat  skraa  paa  Hovedet, 
saaledes  som  han  er  malet  af  Lorentzen  paa  det  S.  409  gj  en- 
givne  Billede.  Hjemme  var  hans  Tid  desuden  optagen  af  Om- 
sorgen for  den  sindssyge  Datter,  en  Gjerning,  som  han  røgtede 
med  opoffrende  Kjærlighed,  men  hvis  sindstyngende  Beskaffen- 
hed vel  nok  kan  forklare  nogle  af  Særhederne  i  hans  Væsen. 
Med  Alderen  glattedes  dog  nogle  af  de  skarpe  Kanter,  og  naar 

man  blot  vilde  lade  ham  i  Fred  for  Theatret  med  Alt,  hvad 
dertil  hører,  kunde  han  være  en  meget  fornøielig  Omgangsven 
og  en  underholdende  Fortæller.  Endnu  i  en  Alder  af  sex- 
oghalvfjerdsindstyve  Aar  var  han  en  forholdsvis  rask  og  rørig 
Mand,  da  i  Sommeren  1829  et  Myggestik,  som  han  havde  revet 
op  ved  at  klø  det,  bragte  hans  Ben  til  at  svulme  op,  saa  at 
han  i  en  meget  betænkelig  Tilstand  maatte  bringes  paa  Hospi- 
talet. Over  et  halvt  Aar  maatte  han  tilbringe  her  og  blev  først 
i  Begyndelsen  af  1830  saa  rask,  at  han  kunde  udskrives,  naar 
han    først    havde    faaet    sig    vænnet  lidt  til    Luften,     Men    ved 

at    begive    sig  fra   sit 


'  ••>' 

'Æ^^^ké^ 

opvarmedeVærelse  ned 

H^^^l^r^v 

i  den  vinterkolde  Ho- 

wK^^^m: 

spitalsgaard     paadrog 

I^^^v~~w 

han    sig    en    Dag    en 

wå^^i^^F 

Forkjølelse,  som  med- 

H^^P^^ 

førte     et    Slagtilfælde, 

MhI  A^  ^ 

og  om  Eftermiddagen 

*  'tUL 

R. 

den    10.    Februar    sov 

han  stille  hen.  Ad- 
skillige Venner  fulgte 

-xv^.;  ^ 

^;  '.;.  ham  til  Jorden,  men 
blandt       dem      ingen 

Skuespiller    og   ingen 

Gj  eistrup. 

Maler. 

Syngespillets  Primadonna  Holstenerinden  Jfr.  Catharine 
Møller  var  sjatten  Aar  gammel,  meget  smuk,  med  store,  mørke, 
livfulde  Øine,  og  havde  faaet  en  god  musikalsk  Undervisning, 
da  hun  den  1.  December  1777  debuterede  som  Marine  i  Grétrys 
Enakts-Syngestykke  „Skovbyggeren".  Rollen  er  mere  skreven 
for  en  Skuespillerinde,  der  kan  synge,  end  for  en  Sangerinde, 
der  skal  spille  Komedie,  og  dens  Fordringer  bleve  for  den  drama- 
tiske Udførelses  Vedkommende  naturligvis  ikke  fyldestgjorte 
af  den  unge  Debutantinde,  hvis  fyldige  og  velklingendeSopran 
dog  vakte  stærkt  Bifald.  Debuten  gav  imidlertid  ikke  Leilig- 
hed  til  at  udfolde  den  i  dens  hele  sjeldne  Omfang  og  Styrke,  og 
det  var  først  Jfr.  Møllers  næste  Optræden  som  Amor  i  Scalabrinis 

Syngestykke  „Oraklet",  der  overbeviste  Publikum  om,  hvilken 
Fugl  Fønix  der  her  var  vunden  for  den  musikalske  Scene,  thi 
uden  at  Stemmen  i  mindste  Maade  lød  overanstrengt  kunde  den 
overtone  baade  Kor  og  Orkester,  Som  vi  vide,  maatte  denne 
Vinding  for  Theatret  desværre  betales  med  et  nok  saa  stort 
Tab,  idet  en  anden  Kunstnerinde  med  mindre  pragtfulde  Stemme- 
midler,  men  rigere  Intelligens,  varmere  Kunstbegeistring  og 
større  Ynde  snart  maatte  vige  Pladsen  for  den  opgaaende 
Stjerne.  Man  begyndte  meget  tidligt  at  skimte  Varslerne  om 
denne  Katastrofe.  Jfr.  Møller  havde  strax  ved  sin  Fremtræden 
gjort  Indtryk  paa  General  Eickstedt,  hurtigt  fik  hun  ham  fuld- 
stæudigt  i  sin  Magt,  og  ikke  halvfjerde  Maaned  efter  hendes 
første  Optræden  sad  han  i  Theaterstyrelsen  som  Udfører  af 
hendes  Villie,  der  gik  ud  paa,  at  alle  Syngespillets  Hovedpartier 
som  snarest  skulde  fratages  Fru  "Walter  og  overdrages  hende. 
Vi  have  tidligere  omtalt  de  uværdige  Intriger,  der  sattes  i  Gang 
mod  Publikums  erklærede  Yndling  for  at  tilfredsstille  den  nye 
Primadonnas  Ærgjerrigh ed  og  skulle  her  kun  opholde  os  ved  et 
enkelt  Træk.  Da  Ewalds  „Fiskerne"  med  Musik  af  Hartmann 
skulde  opføres  i  Saisonen  1779 — 80,  var  dette  jo  en  musikalsk 
Begivenhed  af  første  Hang,  der  selvfølgelig  maatte  exploiteres 
af  de  Sammensvorne.  Komponisten  havde  tiltænkt  Fru  Walter 
Lises  Parti,  men  da  Jfr.  MøUer  havde  hørt  dette  omtalt  som 
mere  taknemligt  end  Birthes,  blev  Eickstedt  sat  i  Bevægelse 
for  at  faae  en  Ombytning  af  Rollerne  bragt  istand.  Generalen 
benyttede  den  Afhængighed,  hvori  Warnstedt  stod  til  ham, 
denne  gjorde  atter  sin  Indflydelse  paa  Ewald  gjældende  og  for- 
maaede  ham  til  at  skrive  et  Brev  til  Direktionen,  i  hvilket  han 
udpegede  Birthe  som  Stykkets  vigtigste  Rolle  og  derfor  udbad 
sig  den  besat  med  Fru  Walter  som  Theatrets  bedste  Aktrice, 
Intrigen  forfeilede  imidlertid  ganske  sin  Hensigt.  Da  den  rygte- 
des i  Publikum,  fremkaldte  den  som  sædvanligt  den  største  Por- 
bittrelse  mod  Eickstedt  og  hans  Protege,  og  ved  Fru  Walters 
næste  Optræden  som  Colombine  modtoges  hun  af  et  stormende 
Bifald,  hvis  Betydning  ikke  var  til  at  misforstaa.  Men  ikke 
nok  hermed.  Ved  Opførelsen  af  „Fiskerne"  feirede  hendes 
Birthe  den  mest  afgjorte  Triumf  over  Jfr.  Møllers  Lise  og  var 
ikke  alene  den  ypperste  af  de  to  Elskerinder,   men  overhovedet 

den  mest  fremragende  blandt  samtlige  Stykkets  Personer.  Det 
var  endnn  engang  blevet  konstateret,  hvem  af  de  to  Kunstner- 
inder der  var  den  overlegne ,  og  fra  nu  af  begyndte  Eickstedt 
at  pønse  paa  at  drive  sin  Elskedes  forhadte  Rivalinde  bort  med 
Magt,  hvilket,  som  vi  vide,  ogsaa  kort  efter  lykkedes  ham. 
Medens  Luften  var  fuld  af  Rygter  om,  hvad  der  forestod,  og 
Gjæringen  i  Publikum  tiltog  Dag  for  Dag,  mente  Jfr.  Møller 
dog  at  turde  trodse  den  almindelige  Stemning.  Den  femte 
Gang  „Fiskerne"  opførtes,  lød  der  nogen  Hyssen  efter  hendes 
Arie  i  anden  Akt;  hun  kastede  et  haanligt  Blik  til  Parterret, 
slog  knibsk  med  Nakken  og  gik  ind  i  Koulissen,  hvorefter  hun 
sang  den  øvrige  Del  af  sit  Parti  ligesom  modstræbende  og  med 
halv  Stemme.  Næste  Dag  taltes  der  i  Byen  om,  at  en  slig 
Fornærmelse  mod  Publikum  burde  hævnes,  og  at  Jfr.  Møller 
skulde  hysses  ud,  naar  hun  optraadte  næste  Gang.  Generalen 
skrev  til  Warnstedt,  at  et  saadant  Optrin  for  enhver  Pris  maatte 
undgaaes,  og  at  man  maatte  finde  paa  en  Maade,  paa  hvilken 
hun  kunde  gjøre  Af bigt  uden  at  ydmyge  sig:  „det  kommer  kuns 
an  at  hon  ey  forgiver  Sig  for  meged,  at  hon  derhos  varer  Sig 
for  det  mindste  ord  der  kan  være  anstødelig,  derved  dog  viiser 
sin  sædvanlige  modestie  i  hensigt  af  sig  selv,  og  den  høflighed 
hnn  skylder  enhver  i  almindelighed."  Warnstedt  mente,  at  hun 
bedst  kunde  lægge  sin  gode  Villie  for  Dagen  ved  paany  at  træde 
tilbage  i  sin  underordnede  Rolle  i  det  til  Opførelse  ansatte 
Syngestykke  „Zemire  og  Azor",  hvis  Hovedparti  hun  havde 
udført  under  Fru  Walters  Sygdom.  Men  herom  vilde  Prima- 
donnaen Intet  høre  —  hun  vilde  overhovedet  ikke  optræde 
sammen  med  Fru  Walter  mere,  erklærede  hun,  og  hendes  Vel- 
yndere havde  det  største  Besvær  med  at  bringe  hende  til  at 
indse,  hvilke  Fortrædeligheder  hun  udsatte  sig  for  ved  at  sætte 
Haardt  imod  Haardt  under  den  saare  mislige  Situation,  man 
befandt  sig  i.  Omsider  faldt  hun  dog  tilføie,  og  Publikum  optog 
denne  Indrømmelse  som  fyldestgj ørende  Afbigt. 

Det  er  ikke  noget  elskværdigt  Indtryk,  man  faaer  af 
Jfr.  Møllers  Personlighed,  og  vilde  vi  udrede  det  hele  Væv  af 
Intriger,  overdrevne  Pretentioner,  Forsømmelighed  og  Opsætsig- 
hed i  Tjenesten,  saa  vilde  det  blive  endnu  mere  frastødende. 
Saalænge  hun  havde  Eickstedt  at  støtte  sig  til,  kunde  hun  tillade 

sig  omtrent,  hvad  det  skulde  være,  og  Direktionen  blev  efter- 
haanden  vant  til  at  betragte  det  som  en  Naade  af  hende,  naar 
hun  opfyldte  sin  Pligt;  da  hendes  Protektor  fratraadte Bestyrel- 
sen, var  hendes  Stilling  som  Primadonna  saa  rodfæstet,  at  hun 
ud  fra  den  kunde  volde  Theatret  Bryderier  i  ikke  ringere 
Mængde,  uden  at  udsætte  sig  for  nogen  Tilrettevisning  eller 
hindrende  Forholdsregel.  Hvor  usikker  Hensynet  til  hende  og 
hendes  Luner  gjorde  Theatrets  Drift,  sees  bedst  af  det  Antal 
Forestillingsforandringer,  hun  foranledigede  i  de  første  tolvAar 
af  sin  Virksomhed:  de  beløbe  sig  i  Gjennemsnit  aarligt  til  ni- 
ogtyve Tilbagekaldelser  af  ansatte  Syngespil.  Og  i  det  samme 
Tidsrum  gjorde  hun  sig  saa  kostbar  med  sin  Optræden,  at  hun 
for  hver  Spilleaften  kom  til  at  oppebære  gjennemsnitlig  over 
50  Rdl.,  det  vil  sige  otte  Gange  saameget  som  det  høieste 
Gjennemsnitstal  for  Skuespillet! 

Men  en  udmærket  Sangerinde  var  hun,  især  hvor  den 
mægtige  Stemme  ret  kunde  faae  Leilighed  til  at  udfolde  sig  i 
hele  sin  Skjønhed  og  Styrke.  I  saadanne  større  Musikværkers 
Hovedpartier,  hvor  Opmærksomheden  fortrinsvis  samledes  om 
Røsten  selv  og  den  Kunst,  hvormed  denne  benyttedes,  gjorde 
hendes  holstenske  Accent  ikke  noget  Skaar  i  Nydelsen,  ligesom 
det  ogsaa  var  i  saadanne  Roller,  hendes  smukke  Ydre  —  et 
interessant  Theateransigt  med  sydlandsk  Præg  —  mest  gjorde 
sig  giældende.  Ogsaa  hendes  Spil  udfoldede  sig  bedst  indenfor 
de  store  Rammer,  hvor  det  kunde  brede  sig  i  lidenskabelige 
Udbrud;  dog  tilegnede  hun  sig  i  Tidens  Løb  ogsaa  dramatisk 
Færdighed  for  Partier  af  ganske  anden  Art,  som  det  vil  sees  af 
flere  af  de  Roller,  der  her  skulle  fremhæves  som  hendes  bedste, 
og  det  var  kun  i  Begyndelsen  af  hendes  Optræden,  at  Rosen- 
stand havde  Leilighed  til  at  anvende  en  af  sine  snurrige  detail- 
kritiske  Anmærkninger  paa  hende,  idet  han  beder  hende  huske 
paa,  at  „den  naturlige  Direktion,  Øinene  bør  være  i,  er  den 
parallele,"  naar  da  ikke  enten  Himlen  skal  kræves  til  Vidne 
eller  Undseelse  og  Skamfuldhed  udtrykkes;  „naar  ingen  af  de 
anførte  Aarsager  nøde  Skuespilleren  til  at  kaste  dem  op  eller 
neti,  da  er  det  en  unegtelig  Sag,  at  al  Direktion  af  Øinene, 
modsat  den  parallele,  er  unaturlig."  Kritikeren  tilføier  den  ikke 
ufornødne  Forklaring,  at  „ved  den  parallele  Direktion  forstaaes 

her  den,    som  skeer  i  lige  Linie  med  den  Persons  Øine,  Talen 
adresseres  til." 

Endnu  i  Salieris  storslaaede  Opera  „Armida",  der  1781 
blev  opført  som  det  mægtigste  Musikværk,  der  indtil  da  var 
kommet  frem  paa  vor  Scene,  manglede  Jfr.  Møllers  i  teknisk 
Henseende  næsten  fuldkomne  Sang  det  dramatiske  Foredrags 
Liv  og  Varme,  hvortil  den  utroligt  slette,  paa  sine  Steder  helt 
uforstaaelige  Oversættelse  af  G.  Thoroup  maaske  bidrog  sin  Del. 
I  en  Række  af  mindre  Syngespilroller  havde  hun  i  de  følgende 
Aar  Mindet  om  den  uforglemmelige  Caroline  Walter  at  kjæmpe 
imod,  og  med  dette  Minde  var  der  hos  Publikum  forbundet  en 
Bitterhed  mod  hendes  hensynsløse  Rivalinde,  som  kun  langsomt 
fortog  sig.  Da  vandt  hun  1788  en  afgjørende  Seir  i  den  store 
Musik,  nemlig  i  Naumanns  Opera  „Cora",  hvor  den  sjælfulde 
Varme  i  hendes  dramatiske  Udførelse  gav  det  fuldendte  Fore- 
drag af  Sangpartiet  en  dobbelt  betagende  Virkning;  paa  Kapel- 
mester Schulz  gjorde  den  Inderlighed  og  Jubel,  hvormed  Cora 
efter  sin  Frelse  udbrød:  „Jeg  lever  og  seer  Jer  igj  en,"  hvergang 
et  saadant  Indtr3'k,  at  han  fik  Taarer  i  Øinene,  og  ved  en  af 
Opførelserne  raabte  han  uvilkaarligt  til  den  ham  nærmest  sid- 
dende Kapelmusiker:  „Gottlich,  Gott  straf  mich!"  Aaret  efter 
komponerede  han  for  hende  Operaen  „Aline,  Dronning  af  Gol- 
conda",  hvis  Titelrolle  Jfr.  Møller  udførte  med  en  hidtil  uover- 
truffen Stemmeglans,  men  tillige  med  en  Følelse  og  Ynde,  der 
henrev  Alle  og  i  Forbindelse  med  de  deilige  Melodier,  de  male- 
risk virkningsfulde  Danse  og  det  usædvanlig  prægtige  Udstyr 
—  Dronningen  af  Golconda  bar  saaledes  et  fra  Rosenborg  laant 
Juveldiadem  —  skaffede  det  skjønne  Musikværk  en  stærk  og 
langvarig  Succes  Kun  to  Maaneder  efter  feirede  Jfr.  Møller  en 
ny  Triumf  som  Rezia  i  Kunzens  Opera  „Holger  Danske",  Text 
af  Baggesen,  hvor  hun  ved  Siden  af  Rosing,  „den  skjønneste  og 
mandigste  Paladin,  man  kunde  tænke  sig,"  hævdede  sig  i  Spillets 
Kraft  som  hans  Lige  —  „lutter  Ild  og  Følelse",  sagde  man  om 
hendes  Udførelse  —  medens  hun  i  Stemmens  brillante  Kunst 
langt  overgik  ham  og  alle  de  andre  Medspillende.  I  det  samme 
Firmas  Opera  „Erik  Eiegod"  vandt  de  to  udmærkede  Kunstnere 
atter  Prisen  ni  Aar  senere  som  Erik  og  Fylla.  Men  ogsaa 
Roller,    der    ikke  præsenterede    sig  med  et  saa  pragtfuldt  ydre 

Apparat  som  de  nævnte,  lærte  Sangerinden  med  Tiden  at  udføre 
til  Fuldkommenhed,  saaledes  Anna  i  „Høstgildet",  hvor  hun 
fandt  et  ægte  Udtryk  for  den  stilfærdige  Inderlighed,  og  Sko- 
magerkonen i  „Dragedukken",  hvis  jevne  Væsen  og  moderlige 
Ømhed  kom  fuldt  til  sin  Ret  i  hendes  Udførelse.  I  Partier  som 
disse  tvang  Rollernes  Karakter  hende  til  at  fornegte  hendes 
ellers  fremtrædende  Tilbøielighed  til  at  forvandle  Solonumrene 
til  Parade-  og  Bravoureffekter  ved  at  sætte  i  med  den  mægtige 
Stemmes  fulde  Klang  og  træde  ud  i  Prosceniet  for  at  slynge 
Slutningstonerne  ud  i  Rummet  som  en  Appel  til  Publikums 
Applaus. 

Jfr.  Møller  blev  1789  gift  med  Kapelmusikus  Berthelsen 
og  indgik  1797  nyt  Ægteskab  med  den  navnkundige  Skuespiller 
Frydendahl.  Langt  ind  i  det  følgende  Tidsrum  virkede  hun  ved 
Theatret  som  en  af  dets  bærende  Kræfter. 

Den  samme  Saison,  som  forøgede  Theatrets  Personale 
med  Rosing,  Gj eistrup  og  Jfr.  Møller,  tilførte  det  i  Jfr.  Devegge 
en  Skuespillerinde  af  megen  Betydning  og  i  Jfr.  Inger  Bir- 
gitte Aaslew  en  flink  Brugbarhed,  der  senere  erobrede  sig  et 
særligt  Fag  som  specielt  Omraade.  Hun  var  ved  sin  Debut  den 
3.  Marts  1778  som  Lisette  i  Sartis  Syngestykke  „Kjærligheds- 
brevene"  en  kjøn  sextenaarig  Pige  med  et  Par  store,  udtryks- 
fulde Øine,  men  et  noget  spædt  Taleorgan  og  en  lille  Sang- 
stemme. Hun  blev  seet  og  hørt  med  Behag  i  Komediens 
IngenueroUer  som  i  Syngestykkets  mindre  Partier  af  lignende 
Art  og  vandt  især  Publikum  for  sig  ved  den  Naturlighed,  som 
hvilede  over  hendes  Spil.  Rahbek  fremhævede  som  en  af  hendes 
bedste  Roller  Lisbeth  i  „Erasmus  Montanus",  især  Repliken 
„Men  er  det  muligt,  at  Rasmus  Berg  kommer  hjem  imorgen?" 
og  mere  end  en  Menneskealder  senere,  da  hans  „alle  Alderes 
Veninde"  forlængst  som  Mad.  Clausen,  gift  med  den  nedenfor 
omtalte  Skuespiller,  havde  skabt  sig  et  stort  Repertoire  i  det 
ældre  Fag,  stadfæstede  han  sin  Dom  over  hendes  Ungdoms 
Kunstydelse,  idet  han  udvidede  den  med  den  noget  overflødige 
Forsikkring,  som  dog  imidlertid  synes  at  sigte  til  et  Misgreb  af 
andre  Fremstillerinder,  at  Rollens  Karakter  var  „Naturens  barn- 
lig uskyldige  ufordærvede   Datters   og  ikke  en  væmmelig  halv- 

gammel  mandgal,  giftesyg  Kvindes."  Fremstillingen  af  det 
Naive  hos  en  Figur  som  Lisbeth  forudsætter  hos  Skuespiller- 
inden en  vis  Grad  af  Lune,  og  denne  Evne  brød,  alt  som  Aarene 
gik,  mere  og  mere  frem  hos  Mad.  Clausen,  formende  sig  til  en 
virkningsfuld  tør  Komik,  saa  at  hun  henimod  Periodens  Slut- 
ning var  Indehaverinde  af  et  stort  komisk  Repertoire  af  hof- 
færdige, indbildske  Damer,  fornemme  Sladdersøstre  og  dermed 
beslægtede  Fag,  et  Repertoire,  der  udvidedes  betydeligt  i  det 
følgende  Tidsrum. 

Jfr.  Caroline  Marie  De  vegges  Debut  den  27.  Febr. 
1778  som  Pyrrha  i  Sartis  Syngespil  „Deucalion  og  Pyrrha"  ind- 
viede en  indholdsrig,  men  stormfuldt  bevæget  Kunstnerbane,  der 
indskrev  et  Par  Navne  i  Theaterhistorien,  om  hvilke  baade 
Talentets  og  Zigeunertilværelsens  Nimbus  straaler  i  sælsomt 
brudt  Farveskjær.  Den  overordentlig  smukke  unge  Pige  var 
sytten  Aar  gammel,  da  hun  debuterede,  og  havde  allerede  en 
fuldt  udviklet  herlig  Figur,  som  i  Forbindelse  med  de  prægtige 
Øine  og  de  opvakte  Ansigtstræk  vilde  have  været  nok  til  at 
vinde  Publikum  for  sig,  selv  om  ikke  hendes  klare,  sonore  Tale- 
organ og  gode  Sangstemme  yderligere  havde  forøget  hendes 
sjeldne  Udstyrelse  for  Scenen  og  givet  rige  Løfter  om  en  kunst- 
nerisk Fremtid.  Tilskuerpladsen  honorerede  paa  Forhaand  disse 
Løfter  ved  at  modtage  hende  med  stormende  Bifald,  men  i  den 
nærmeste  Tid  derefter  syntes  de  ganske  at  skulle  skuffe.  Sagen 
var,  at  de  store  udvortes  Gaver  hos  den  unge  Debutantinde 
endnu  ikke  støttedes  af  nogen  Slags  aandelig  Kultur,  og  at  de 
som  Følge  deraf  eiheller  kunde  stilles  i  nogen  virkelig  Kunst- 
følelses Tjeneste.  Jfr.  Devegge  synes  paa  denne  Tid  med  al  sin 
Skjønhed  at  have  været  en  lad,  uordentlig  Natur,  en  temmelig 
simpel  Personlighed,  der  søgte  at  sætte  sig  fast  i  Publikums 
Gunst  ved  en  vidtdreven  Hardiesse  i  Fremtræden,  som  skulde 
bøde  paa  det  Platte  i  hendes  Opfattelse  af  den  kunstneriske 
Gjerning.  lalfald  bruger  Rosenstand-Goiske  haarde  Ord  om 
hende,  idet  han  foruden  Flid,  Studium  og  finere  Anstand  endog 
frakj ender  hende  „Anstændighed  til  at  spille  et  Fruentimmers 
Rolle  af  Stand"  og  skarpt  raader  hende  til  at  aflægge  „det 
frække  Væsen,    som  hun  formodentlig  har  tænkt  sig  at  være 

som  Roxelane  i  Synges+ykket  „Soliman  den  Anden" 

Efter  et  Hr.  Boghandler  Lynge  tilho'-ende  Maleri  af  JoUel. 


ÆGTEPARRET   PREISLER.  419 


det  Samme  som  et  frit  Væsen,  da  man  end  ikke  engang  i 
Soubrette-Roller  taaler  Andet  end  en  vis  Næsvished  eller  noget 
vidt  dreven  Frihed  i  Anstand  eller  Gebærder,  men  ingenlunde 
hvad  der  i  mindste  Maade  nærmer  sig  til  Frækhed."  Publi- 
kums Gunst  sveg  hende  som  Følge  heraf  næsten  ligesaa  hurtigt, 
som  hun  havde  vundet  den,  og  hun  maatte,  for  at  bruge  Rahbeks 
Ord  i  hans  Erindringer,  „gaa  for  Lud  og  koldt  Vand  eller  blev 
synligen  tilsidesat,  hvori  maaske  hendes  den  Tid  skjødesløse 
Udvortes  og  ikke  meget  store  Flid  ligesom  og  den  Opsigt, 
hendes  Elskovshandel  gjorde,  havde  nogen  Del." 

At  den  nævnte  „Elskovshandel"'  vakte  saamegen  For- 
argelse, havde  sin  Grund  i,  at  den  havde  grebet  ind  i  en  anseet 
Families  velordnede  Forhold  paa  en  ganske  anden  brutal  Maade, 
end  det  sædvanligt  var  Tilfældet  med  de  erotiske  Tilknytninger 
til  Theatret.  Kobberstikkeren  Joh.  Martin  Preisler,  der  var 
udgaaet  fra  en  bekjendt  tydsk  Kunstnerslægt ,  var  efter  Til- 
skyndelse af  den  danske  Minister  i  Paris,  J.  H.  E.  Bernstorff, 
bleven  indkaldt  til  Danmark  og  udnævnt  til  Hofkobberstikker. 
Paa  det  Tidspunkt,  vi  her  ere  naaede  til,  havde  Preisler  været 
bosat  i  Kjøbenhavn  i  godt  og  vel  en  Menneskealder  og  frem- 
bragt en  Række  Kunstværker,  som  havde  forøget  hans  Navns 
Glans  baade  hjemme  og  ude;  han  var  Professor  ved  Akademiet 
med  Titel  af  Justitsraad,  en  dengang  meget  anseelig  Rang, 
boede  paa  Charlottenborg  og  havde  Sommerleilighed  i  Lyngby, 
hvor  han  samlede  de  bedste  Elementer  til  et  fint  og  aandfuldt 
Selskabsliv,  ligesom  han  selv  var  en  høitdannet  Mand,  Omgangs- 
ven afKlopstock  og  andre  tydske  Celebriteter,  saasom  Claudius, 
Cramer,  Gerstenberg  o.  fl.  Hans  Datter  var  gift  ind  i  den 
agtede  Zinn'ske  Familie,  hans  yngste  Søn  Johan  Georg  havde 
vundet  Akademiets  to  Sølvmedailler  og  arbeidede  just  nu  paa 
et  Kobberstik  for  den  store  Guldmedaille ,  som  tilkjendtes  ham 
1780.  Ogsaa  for  den  ældste  Søn  Joachim  Daniel  Preisler, 
født  den  16.  November  1755,  syntes  Veien  til  en  glimrende 
Livsstilling  at  ligge  aaben.  Allerede  som  Barn  havde  han  viist 
en  usædvanlig  Begavelse,  lærte  i  en  tidlig  Alder  at  tale  Fransk, 
medens  Tydsk  som  Hjemmets  Sprog  faldt  ham  ligesaa  let  som 
Dansk,  var  desuden  meget  musikalsk  og  uddannedes  tidligt  baade 
i  Sang,    Klaveer-    og  Violinspil.     Sytten    Aar    gammel    var    han 

bleven  Student,  læste  i  nogen  Tid  til  theologisk  Examen  og 
prædikede  engang  i  Slotskirken  saaledes  til  Enkedronningens 
Tilfredshed,  at  hun  tilsagde  ham  hvilketsomhelst  Kald,  han 
maatte  ønske.  Præst  kunde  Preisler  dog  neppe  for  Alvor  ønske 
at  blive,  især  da  ikke  i  saa  tidlig  en  Alder,  thi  der  var  en 
stærk  Drift  i  ham  til  at  nyde  sin  Ungdom.  Som  han  var  et 
af  Byens  talentfuldeste  unge  Mennesker,  saaledes  var  han  ogsaa 
en  af  dens  eleganteste  Kavallerer,  med  til  alle  fashionable  Ad- 
spredelser, især  Spil  og  Kjærlighedseventyr ,  og  da  han  engang 
havde  bortført  en  Teltnymfe  fra  Djrrehavsbakken ,  blev  Theo- 
logien  definitivt  opgiven.  Den  unge  Preisler  blev  anbragt  paa 
sin  Svogers  Handelskontor ,  men  forlod  det  atter  i  Harme  over 
et  feHslagent  Frieri,  ved  hvilket  han  mente  at  Svogeren  ikke 
havde  støttet  ham  efter  Evne.  Han  tog  saa  fat  paa  det  juridiske 
Studium,  fik  Ansættelse  i  det  tydske  Kancelli  og  blev  endog 
Privatsekretair  hos  Udenrigsministeren  A.  P.  Bemstorif,  saa  at 
man  for  Alvor  begyndte  at  ymte  om,  at  der  var  den  smukke, 
smidige  og  talentfulde  jeime  elegant,  den  belevne  Søn  af  et  agtet 
Hus,  en  glimrende  diplomatisk  Karriere  forbeholdt. 

Men,  som  allerede  denne  kortfattede  Udsigt  over  Preislers 
tidligste  Ungdomsliv  giver  en  Anelse  om:  han  var  den  personi- 
ficerede Ustadighed,  en  Bold  for  sine  øieblikkelige  Stemninger, 
der  til  hans  Fordærv  altfor  ofte  afbrød  den  kortvarige  Energi, 
hvormed  han  til  en  Tid  kunde  kaste  sig  over  en  Sag.  Selve 
Indledningen  til  den  Kjærlighedshistorie,  som  med  eet  Slag  for- 
vandlede hans  Tilværelse  paa  det  Grundigste,  viser  dette,  og 
endnu  mere  dens  Forløb,  Han  havde  i  „Laugshuskoncerterne". 
som  han  tog  Del  i ,  gjort  Bekjendtskab  med  en  smuk  ung 
Sangerinde,  Elev  af  Theatrets  Syngeskole.  Efter  Undervisnings- 
timerne havde  han  Stævnemøder  med  hende,  men  da  han  engang 
ventede  hendes  Komme,  var  den  skjønne  Jfr.  Devegge  den 
Første,  der  kom  ud,  og  strax  var  Preisler  Fyr  og  Flamme  for 
hendes  Deilighed.  Bekjendtskabet  var  snart  indledet,  Jfr. 
Devegge  boede  meget  bekvemt  hos  en  enlig  Enke,  daglig  gjorde 
han  hende  Besøg,  som  det  hed  for  at  yde  hende  musikalsk  Vei- 
ledning,  og  kjøbte  endog  et  Klaveer  til  hende.  Under  saadanne 
Omstændigheder  kunde  Forholdet  ikke  længe  holdes  skjult, 
Warnstedt  bebreidede  Jfr.  Devegge  hendes  Opførsel,  Bernstorff 

udbad  sig  Oplysninger  om  Sagen  af  Eickstedt,  men  Preisler 
forsikkrede  i  et  Brev  til  Theaterchefen ,  at  Sammenkomsterne 
fandt  Sted  i  al  Ærbarhed  og  udelukkende  til  Kunstens  Fremme ; 
han  kunde  aldrig  „tænke  saa  nedrigt  at  ville  anmode  hende  om 
uanstændige  Ting,"  og  han  vilde  paa  den  anden  Side  ingen- 
sinde „forvolde  sine  Forældre  den  Hjertesorg  at  indlade  sig  i 
en  Forbindelse  med  hende."  Tre  Maaneder  efter  denne  Erklæ- 
ring var  Preisler  forlovet  med  Jfr.  Devegge  og  anmeldte  sit 
nær  forestaaende  Giftermaal  for  Chefen,  Han  tilføiede,  at  en 
Yttring  af  Warnstedt  om  hans  for  Scenen  heldige  Ydre  var 
kommen  ham  for  Øre,  men  at  han  med  al  Agtelse  for  den 
Stand,  hans  Forlovede  tilhørte,  dog  aldrig  kunde  bekvemme  sig 
til  at  lade  sig  optage  i  den,  „da  hans  Moder  havde  ladet  ham 
sige,  at  hun  kunde  ikke  et  Øieblik  trøstes,  naar  han  greb  til 
dette  Middel,  og  Jfr.  Devegge  ogsaa  var  ligesaa  lidt  derfor." 
Tre  Dage  efter  laa  hans  Ansøgning  om  Adgang  til  Debut  paa 
Warnstedts  Bord,  to  Maaneder  senere,  i  December  1778,  holdt  han 
Bryllup,  og  den  26.  Januar  1779  debuterede  han  som  Leander 
i  Destouches'  „Det  unge  Menneske  paa  Prøve," 

Forargelsen  over  denne  dobbelte  Skandale  var  almindelig 
i  hele  Byen;  at  et  Medlem  af  en  af  dens  bedste  Familier  drev 
sit  Forhold  til  en  Theaterdame  saa  ufornødent  vidt  som  til  at 
ægte  hende,  og  at  han  saa  endydermere  havde  den  Skamløshed 
at  give  et  hæderligt  Navn  til  Pris  for  den  offentlige  Omtale,  en 
Skuespiller  maatte  finde  sig  i  —  det  var  en  saa  revolutionair 
Samfundsbegivenhed,  at  den  gav  Bysladderen  Næring  i  lange 
Tider,  Paa  Charlottenborg  havde  man  tilbragt  det  sidste  halve 
Aar  i  en  uudholdelig  Tilstand  af  Spænding  og  Fortvivlelse  og 
paa  ethvert  Stadium  af  Sagen  forgjæves  brugt  de  stærkeste 
Midler,  paakaldt  de  virksomste  Autoriteter,  for  at  forpurre  den, 
saa  at  der  endog  en  Tidlang  havde  gaaet  Rygter  om,  at  den 
unge  Preisler  skulde  arresteres.  Nu  da  Ulykken  var  skeet,  tog 
Familien  efter  megen  Overveielse  og  ikke  uden  heftige  Optrin 
det  Parti  at  sanktionere  den  fuldbragte  Kjendsgjeming  ved  at 
lade  Ægteparret  bo  hos  sig.  Denne  Ordning  blev  dog  ikke  al 
lang  Varighed,  og  det  var  sandsynligvis  fornemlig  den  unge 
Kone,  der  bevirkede  en  Forandring,  fordi  hun  ikke  kunde  finde 
sig  tilrette  i  Svigerforældrenes  fornemt   ordnede  Husvæsen.     Sifc 

eget  Hl] em  forstod  hun  imidlertid  heller  ikke  at  hygge  om  og 
manglede  ganske  Evne  til  at  gjøre  det  til  et  behageligt  Opholds- 
sted for  sin  flygtige  Ægtefælle.  Han  begyndte  snart  at  søge 
sin  Adspredelse  udenfor  Huset  og  tilbragte  det  Meste  af  Døgnet 
med  Svir  og  Drik  i  Selskab  med  gode  Venner. 

Imidlertid  havde  den  Krise,  Mad,  Preisler  havde  gjennem- 
gaaet,  saavelsom  Paavirkningen  fra  hendes  høitdannede  Mand.s 
Side  ligesom  adlet  hendes  kunstneriske  "Væsen,  saa  at  Talentet 
kom  til  et  virkeligt  Gjennembrud.  Hendes  Skjønhed  fik  et  mere 

beaandet  Præg,  hendes  Intelli- 
gens skjærpedes,  og  da  der  til- 
med efter  Fru  "Walters  Bortgang 
tilfaldt  hende  et  stort  Repertoire 
af  Roller,  der  laa  godt  for  hendes 
Naturel,  vandt  hun  snart  frem  i 
Publikums  Gunst  og  hørte  i  en 
halv  Snes  Aar  til  dets  erklærede 
Yndlinge.  I  Fremstillingen  af 
kokette  Verdensdamer,  af  muntre 
eller  heftige  Elskerinder,  over- 
gik Ingen  hende,  og  ligesom 
hun  behandlede  baade  den  lange 
og  den  kort  henkastede  Replik 
med  fuldendt  Konversations- 
færdighed,  saaledes  var  ogsaa 
hendes  Øie  og  hendes  Minespil 
hurtige  og  paalidelige  Kommen- 
tarer til  hendes  Tale.  Blandt 
hendes  bedste  Roller  nævnes 
Lady  Teazle  i  „Bagtalelsens  Skole",  Frøken  Trine  i  „Feiltagel- 
§erne",  Susanne  i  „Figaros  Giftermaal",  hvilke  Roller  alle  fandt 
deres  første  Fremstillerinde  paa  vor  Skueplads  i  Mad.  Preisler; 
fremdeles  Charlotte  i  Cumberlands  Komedie  „Vestindianeren", 
Jenny  i  „Den  bogstavelige  Udtydning",  Baronesse  Schonhelm  i 
„Riiigeii"?  Grevinde  Orsina  i  „Emilia  Galotti",  Miss  Dalton  i 
P.  A.  Heibergs  „Heckingborn",  Frøken  Sommer  i  „De  Vonner 
og  Vanner",    Opvartningspigen    Birgitte  i   „Chinafarerne",   hvor 

hun   ret  slog   Gjækken   løs   og  henrev  Alle  ved    sit   sprudlende 
Lune  og  sin  indtagende  Ynde. 

Preislers  Debut  havde  ikke  varslet  godt  for  hans  Fremtid 
ved  Theatret;  hans  smukke  Ydre  maatte  naturligvis  tiltale,  men 
forøvrigt  fandt  man,  at  han  manglede  omtrent  alle  andre 
Betingelser  for  Scenen,  og  Kritik  en  tog  haardt  paa  ham ;  Rosen- 
stand  mente  endog  hans  Ansigt  intetsigende  og  stereotypt,  hans 
Stemme  hæs,  uren,  barnagtig,  ganske  ubøielig  og  svag,  hans  hele 
Person  stiv  og  affekteret  —  „og  forresten  er  der  ingen  Natur, 
ingen  Sandhed  i  Alt,  hvad  han  foretager  sig,"  tilføier  den  strenge 
Dommer.  Men  det  varede  ikke  længe,  inden  Preisler  gjorde 
denne  Kritik  tilskamme  i  alle  dens  Enkeltheder.  Hans  med- 
fødte Anstand,  hans  musikalske  Dannelse  og  hans  gode  Sprog- 
kundskaber hjalp  ham  til  en  eklatant  Seir  som  den  vimse  franske 
Friseur  Partout  i  Gasmans  Syngestykke  „De  forliebte  Haand- 
værksfolk",  hvor  hans  Kone  spillede  Mad.  Constance;  det  var 
ikke  mindst  Ægteparrets  fortræffelige  Sammenspil,  der  gjorde 
denne  melodieuse  BufPa  til  et  af  Publikums  Yndlingsstykker,  og 
fra  nu  af  stod  ogsaa  Preisler  fast  i  dets  Gunst.  Hans  Tempera- 
ment som  hans  Ydre  gjorde  ham  mest  skikket  til  Fremstillingen 
af  unge  Verdensmænd,  overfladiske  Gjække,  lystige  Intriganter 
og  lignende  Roller,  hvor  et  glat  og  vindende  Udvortes  er  parret 
med  elegante  Manerer,  medens  en  let  Komik  hviler  over  hele 
deres  Færd.  Saaledes  spillede  han  til  Fuldkommenhed  den 
kjække  Major  O'Flaherthy  i  „Vestindianeren",  den  spørgesyge 
Kapitain  Alsing  i  „Fændriken",  den  evigt  komplimenterende 
Baron  Dromer  i  „Den  værdige  Fader",  den  ligesaa  uvidende 
som  opblæste  Kapitain  von  Aberwitz  i  „De  Vonner  og  Vanner", 
Lord  Brazen  i  „Hververne"  samt,  som  et  KarakterbiQede  af 
dybere  Art,  men  hvilende  paa  Træk,  der  gjenfandtes  i  hans 
egen  blødagtige,  kvindekjære  og  upaalidelige  Natur,  Prins  Hettore 
Gonzaga  i  „Emilia  Galotti".  Fra  denne  Rolle  gjordes  Over- 
gangen til  de  fuldt  bevidste  Skurke  som  Tartuffe  og  den  falske 
Stukeli  i  „Beverley"  (S.  291),  indtil  han  som  Loke  i  „Balders 
Død"  naaede  til  Fremstillingen  af  selve  det  legemliggjorte  onde 
Princip;  men  alle  disse  djævelske  Naturer  forlenede  han  med 
det  Smidige,  Slebne  og  Glatte,  der  var  hans  egentlige  Omraade, 
og  han  frembragte  ofte  derved  en  overordentlig  Virkning. 

Hvilken  Anseelse  Preisler  nød  som  Kunstner,  da  han  en 
otte,  ni  Aar  efter  sin  Debut  stod  paa  Høidepunktet  af  sit  Talents 
Udvikling,  kan  skjønnes  af  den  Omstændighed,  at  han  blev  den 
ene  af  de  tre  Skuespillere,  som  Theaterdirektionen  1788  sendte 
paa  Udenlandsreise  til  Frankrig  og  Tydskland  (S.  400),  og  at 
det  blev  paalagt  ham  at  føre  Journal  over  Reisens  Begiven- 
heder. Dette  Paalæg  efterkom  Preisler  meget  nøiagtigt,  hvad 
alle  Enkeltheder  angaaer,  men  med  en  beklagelig  Mangel  paa 
Udførlighed  i  de  kunstneriske  Betragtninger  og  Domme.  Han 
havde  tidligere  besøgt  Hamborg,  1786  i  Selskab  med  Schwarz, 
Aaret  efter  sammen  med  sin  Kone,  og  havt  Leilighed  til  at 
beundre  navnlig  Schroders  Kunst  og  hans  velstyrede  Selskabs 
Udførelse  af  et  temmeligt  stort  Repertoire.  Skjøndt  han  saa- 
ledes  ikke  var  ukjendt  med  ReiseHvet,  er  hans  Journal,  som 
blev  udgiven  i  to  Bind,  dog  saa  fuldpakket  af  ligegyldige 
Notitser,  som  om  den  hidrørte  fra  en  Novice,  der  første  Gang 
stak  Næsen  udenfor  Kjøbenhavns  Volde  og  betragtede  ethvert 
mødende  Fænomen  som  en  mindeværdig  Begivenhed.  Diligence- 
kjørslen  beskrives  nøiagtigt  fra  Station  til  Station,  der  aflægges 
Regnskab  for,  hvorledes  enhver  Kop  Kaffe  smager  og  hvad  den 
koster,  der  gjøres  nøie  Rede  for  de  forskjellige  Gjæstgivergaardes 
Beskaffenhed.  Forsaavidt  har  Bogen  nogen  kulturhistorisk 
Interesse,  idet  den  sætter  os  ret  levende  ind  i  hine  Tiders 
Reiseliv,  rigtignok  i  en  meget  nøgtern  og  reflexionsfri  Frem- 
stilling, der  ikke  er  saa  lidet  trættende.  Som  Hovedudbytte  af 
Læsningen  faaer  man  det  Indtryk,  at  de  tre  Reisefæller  have 
tilbragt  en^!  behagelig  Tid  sammen,  gjort  mange  interessante 
Bekjendtskaber,  fornemhg  med  tydske  Fagfæller,  ladet  de  for- 
skjellige Landes  gode  Vine  smage  sig  godt  og  eiheller  forsmaaet 
at  indlede  eller,  hvor  Tiden  tillod  det,  videre  udføre  et  Kile 
erotisk  Eventyr,  naar  det  skiftende  Reisefølge  gav  Leilighed 
dertil.  Det  fremmede  Repertoire,  de  fik  at  se,  opregnes  meget 
samvittighedsfuldt,  og  Indholdet  af  de  |^i  Hjemmet  ukj endte 
Stykker  refereres,  stundom  dog  paa  en  underlig  forvirret  Maade, 
som  Reisejournalens  Stil  overhovedet  er  langt  fra  at  være  klar 
og  anskuelig.  Dommen  over  Udførelsen  indskrænker  sig  som 
oftest  til  en  overfladisk  Karaktergivning ,"  nu  og  da  afbrudt  af 
Beretningen   om   en   enkelt  scenisk   Finesse    eller    en   Sammen- 

ligning  med  det  Hjemlige,  under  hvilken  Preisler  en  og  anden 
Gang  faaer  Leilighed  til  at  fremhæve  sin  Kone  som  en  dygtig 
Skuespillerinde. 

Deres  Ægteskab  havde  lidt  efter  lidt  taget  den  Vending, 
som  dets  letsindige  Indgaaelse  fra  først  af  havde  ladet  formode. 
Til  Tider  kunde  de  ikke  undvære  hinanden,  til  andre  Tider  gik 
de  hver  sine  Veie  og  indrømmede  hinanden  den  Overbærenhed, 
de  gjensidigt  havde  fornøden.  Skjøndt  de  tilsammen  havde  meget 
gode  Indtægter,  kunde  de  ikke  slaa  til  under  denne  forvirrede 
Husførelse;  navnlig  kostede  Preislers  Udsvævelser  mange  Penge, 
Konen  maatte  gjøre  nye  Laan  for  at  dække  de  gamle  og  kom 
efterhaanden  saaledes  i  Gjæld,  at  hun  erklærede  for  Direktionen, 
at  hnn  ikke  mere  kunde  spille  Komedie,  da  hun  ikke  havde  Noget 
at  opholde  Livet  med.  Der  blev  saa  tilstaaet  hende  en  Benefice, 
som  for  en  Stund  afhjalp  den  værste  Nød,  men  det  vaklende 
Ægteskab  ludede  mod  sit  Fald.  En  Aften  i  April  1792  maatte 
Careless'  Rolle  i  „Bagtalelsens  Skole"  en  halv  Time  før  Stykkets 
Begyndelse  ombesættes,  da  Preisler,  der  havde  meldt  Forfald  ved 
Prøven  om  Formiddagen,  eiheller  havde  givet  Møde  til  Fore- 
stillingen om  Aftenen.  Inden  den  endnu  var  forbi,  opklaredes 
Grunden:  Preisler  havde  hemmeligt  forladt  Byen  i  Selskab  med  den 
smukke  Jomfru  Fredelund,  der  havde  været  Elev  ved  Danse- 
skolen og  derfra  varjgaaet  over  til  Skuespillet,  hvor  hun  havde 
debuteret  i  et  Par  Roller  under  Bifald  fra  Publikums,  men 
Protester  fra  Kritikens,  navnlig  Rahbeks  Side,  fordi  han  frygtede, 
hun  med  Tiden  skulde  kunne  fordunkle  hans  Yndling,  Jfr. 
Astrup.  Flygtningene  kom  nogen  Tid  efter  tilbage  til  Hoved- 
staden, men  deres  Fremtid  ved  Theatret  var  for  bestandig  for- 
spildt. Medens  Jfr.  Fredelund  fik  sin  Ære  repareret  ved  et 
uventet  heldigt  Ægteskab ,  var  der  ingen  Redning  for  Preisler, 
Han  forfaldt  mere  og  mere,  fristede  Livet  kummerligt  ved 
Undervisning  i  Sprog  og  Musik ,  optraadte  stundom  i  Provin- 
serne, ja  var  en  Tidlang  ansat  ved  forskjellige  nordtydske  Sel- 
skaber; muligvis  har  han  stræbt  at  naa  til  Wien,  hvor  der  under 
hans  Reise  var  gjort  ham  Tilbud  om  Gjæstespil  paa  Burgtheatret, 
men  han  har  vel  ikke  kunnet  naa  saa  langt,  yderligere  hemmet 
i  sine  Bevægelser  ved  et  nyt  og  lidet  heldigt  Ægteskab  med  en 
tj'^dsk  Skuespillerinde.    Den  fordums  elegante  Dandy,  den  kund- 

skabsrige,  iintdannede  Mand,  den  udmærkede  Kunstner,  som 
havde  været  Publikums  Fryd  paa  Scenen  i  et  stort  og  lønnende 
Repertoire,  maatte  prise  sin  Lykke,  da  han  1801  fik  Ansættelse 
som  Souffleur  ved  det  Theater,  hvis  bedste  Kunst  han  havde 
havt  saa  rigelig  Del  i.  Hans  Ansøgning  om  at  maatte  debutere 
paany  blev  ikke  tagen  tilfølge,  blandt  Andet  vel  fordi  det  var 
let  at  se,  at  han  nu  kun  var  en  Ruin  af  sig  selv.  Han  døde 
glemt  og  forladt  1808,  femoghalvtredsindstyve  Aar  gammel.  En 
Slags  Selvbiografi  i  den  sentimentale  Stil,  „zum  Beispil  und  zur 
Warnung  fur  beide  Geschlechter",  fik  han  paabegyndt,  men  kun 
fuldført  for  det  første  af  de  paatænkte  fire  Binds  Vedkommende; 
den  har  til  Titel  „Ferdinand  Braun,  der  Gothe," 

At  Mad.  Preisler  har  taget  sig  sin  Mands  eklatante 
Utroskab  stærkt  til  Hjerte,  er  der  neppe  Grund  til  at  antage, 
hvorvel  hun  naturligvis  i  Øieblikket  har  følt  Kvindens  natur- 
lige Krænkelse  over  at  se  sig  saa  aabenlyst  vraget;  hun  op- 
fattede nærmest  Begivenheden,  som  om  den  gav  hende  Frihed 
til  nu  ogsaa  paa  sin  Side  at  lade  de  sidste  Hensyn  vige,  og 
førte  et  Liv,  der  var  baseret  paa  denne  Grundsætning,  udefra 
seet  lystigt  og  frit,  men  nærmere  betragtet  fuldt  af  en  Lede  og 
Tomhed,  som  kun  Næringssorgerne  afbrød  paa  deres  barske 
Maade.  Hertil  kom  Græmmelsen  over,  at  hun  lidt  efter  lidt 
gled  ud  af  Repertoiret.  Skjøndt  hun  endnu  kun  var  i  Begyn- 
delsen af  Trediverne,  afgav  hun  allerede  nu  en  Del  af  sine  unge 
Roller,  men  fik  kun  tarvelig  Erstatning  for  dem,  fordi  Mad. 
Rosing  næsten  systematisk  blev  foretrukken  for  hende.  Især 
krænkede  det  hende  at  se  Sigbrit  i  „Dyveke"  tildelt  Medbeiler- 
inden  ved  en  Chikane,  i  hvilken  hun  svigtedes  af  fordums  gode 
Venner  (S.  384),  og  skjøndt  Heiberg  hvast  traadte  i  Skranken 
for  hendes  Ret,  gav  denne  Tilsidesættelse  ligesom  hendes  Inter- 
esse for  den  kunstneriske  Gjerning  et  Knæk,  som  hun  aldrig 
forvandt,  og  som  gav  sig  tilkjende  selv  i  Udførelsen  af  Roller, 
der  tidligere  havde  været  hende  kjære.  For  Andre  lod  hun  sig 
dog  kun  sjeldent  mærke  med  sin  Bitterhed  og  havde  endnu 
Humeur  til  at  gaa  ind  paa  en  Spøg,  naar  en  saadan  tilbød  sig, 
saaledes  som  Tilfældet  var  paa  den  sidste  Fødselsdag,  hun  op- 
levede. Om  denne  for  Theaterfolkets  lystige  Lune  betegnende 
Episode    fortæller    Overskou,    at    „Saabye    under   Forestillingen 

blev  enig  med  fem  sex  andre  Skuespillere  om ,  at  de ,  da  de 
vare  tidligt  færdige,  skulde  gaa  over  til  Mad.  Preisler,  som 
boede  paa  Kongensnytorv ,  og  gratulere  hende,  for  at  more  sig 
ved  at  sætte  hende  i  Forlegenhed,  da  de  vidste  baade,  at  hun 
vilde  føle  sig  fristet  til  at  bede  dem  til  Aften  og  at  hun  ikke^ 
i  Huset  havde  det  Mindste  at  byde  dem  paa.  De  bleve  mod- 
tagne med  stor  Venlighed  og  tilsyneladende  Glæde,  men  da  hun 
ikke  bad  dem  aftage  Overtøiet  eller  syntes  at  ville  invitere  dem, 
maatte  Saabye,  for  at  Spasen  kunde  begynde,  rykke  ud  med, 
at  de  egentlig  vare  komne  for  at  bede  sig  selv  til  Gjæst  paa, 
hvad  hun  havde  at  byde  dem.  „Det  glæder  mig  inderligt," 
svarede  hun  øieblikkeligt  med  aab en  Munterhed;  „De  ere  hjerte- 
ligt velkomne;  men  saa  maa  jeg  bede  Dem  lægge  Overtøj  og 
Hatte  fra  Dem,  og  at  undskylde,  at  jeg  forlader  Dem  lidt  for 
at  sørge  for  Bordet."  De  hængte  nu  fra  sig  i  et  lille  Kammer 
og  gottede  sig  ret  inderligt,  medens  hun  var  ude  af  Stuen,  med 
Formodninger  om,  hvad  hun  nu  kunde  finde  paa  at  rette  an 
med  og  hvor  hun  vilde  faae  det  fra.  Efterat  hun  flere  Gange 
med  den  mest  utvungne  Livlighed  havde  deltaget  i  Samtalen, 
imellem  at  hun  af  og  til  gik  bort  for,  som  hun  sagde,  at  se, 
hvorledes  det  gik  med  Taffelet,  og  de  imidlertid  morede  sig 
med  at  gjætte  paa,  hvordan  det  vel  vilde  komme  til  at  se  ud, 
traadte  hun  ind  for  at  bede  dem  nu  at  følge  med  til  det  andet 
Værelse  og  tage  tiltakke.  Til  deres  Forbauselse  saae  de  et 
meget  smukt  dækket,  godt  belyst  og  med  varme  Retter  og  Vin 
rigeligt  besat  Bord,  omgivet  af  smukke  Stole,  Uden  at  kunne 
begribe,  hvorledes  hun  havde  formaaet  at  fremtrylle  denne 
Herlighed,  satte  de  sig  tilbords  i  den  muntreste  Stemning. 
Eisberg,  som  den  Ældste,  udbragte  hendes  Skaal,  men  midt  i 
sin  Tale  brast  han  ud  i  en  ustandselig  Latter,  og  da  hun  med 
den  uskyldigste  Mine  bad  ham  dog  endelig  at  forklare  hende 
Aarsagen  dertil,  kom  Saabye  frem  med,  at  de  egentlig  ved 
deres  Besøg  havde  villet  more  sig  med  at  sætte  hende  i  For- 
legenhed, men  nu  ikke  kunde  bare  sig  for  at  le  ved  at  se  en 
saa  prægtig  Beværtning,  som  de  aldrig  kunde  have  drømt  om 
Hun  syntes  aldeles  ikke  at  tage  denne  Tilstaaelse  fortrydeligt 
op,  men  bemærkede  kun  skalkagtigt,  hvorledes  hendes  gamle 
Kammerater  kunde  falde  paa,   at  hun  saa  let  var  til  at  sætte  i 

Forlegenhed.  Tiden  gik  hen  med  Spøg  og  Sang;  det  var  langt 
ud  paa  Natten,  da  Selskabet  med  mange  Taksigelser  for  den 
behagelige  Aften  brød  op.  Men  da  de  kom  ud  i  Kammeret,  for 
at  tage  Overtøiet  paa,  var  der  ikke  et  Stykke  at  se.  Forundret 
spurgte  En:  „Hvor  er  min  Chenille?"  en  Anden:  „Hvor  er  min 
Hat?"  „Hos  Jøden!  svarede  Mad.  Preisler  leende.  „De  har  jo 
dog  ment,  mine  Herrer,  at  vil  man  spise  hos  Mad,  Preisler, 
kommer^^man  til   at  tage  Maaltidet  med|_sig.     Alt  hvad  jeg  kan 


^Æ-: 


Mad.  Preislers  Gravmæle. 


trøste  Dem  med  er,  at  det  kan  indløses."  De  maatte  nu  skillinge 
sammen;  Tøiet,  som  ikke  var  bragt  ud  af  Huset,  men  under, 
som  hun  kaldte  ham,  hendes  „Hofjødes"  Bevogtning  laa  paa 
hendes  tomme  Brændeloft,  blev  indløst  og  hentet  ned,  og  Spasen 
endte  med,  at  Herrerne  under  Latter  takkede  hende  for  hendes 
havte  Ulejlighed  med  at  besørge  deres  Gilde  og  hun  dem  for 
at  de  saa  smukt  havde  celebreret  hendes  Geburtsdag." 

Faa  Maanedet   efter  denne  muntre  Fødselsdagsfest  be- 
traadte  Mad.  Preisler  Scenen  for  sidste  Gang  i  en  af  sine  bedste 

Roller,  Constance  i  „De  forliebte  Haandværksfolk",  hvor  Mindet 
om  de  svundne  Tider  med  hendes  Mand  som  Partout  vistnok 
altid  har  maattet  træde  særlig  stærkt  frem.  Hendes  Modstands- 
kraft var  nu  brudt,  og  efter  en  Maaneds  Sygdom  døde  den 
trods  Alt  saa  almindelig  afholdte  Skuespillerinde  den  28.  April 
1797,  kun  sexogtredive  Aar  gammel.  Theatrets  faste  Publikum  og 
hendes  Kunstfæller  satte  hende  et  smukt  Gravmæle  paa  Assistens- 
kirkegaard.  Indskriften  er  noget  rokokoagtig  stiv  og  siger  trods 
sine  store  Ord  kun  lidet: 

Til  sin  og  Musers  Yndlings-Datter 
Naturen  havde  Preisler  skabt. 
Naturens,  Musers  Dyrker  skatter, 
hvad  Smagen  har  i  hende  tabt. 

Bedre  karakteriserede  Rahbek  hende,  da  han  under  hendes 
Portrait  skrev,  at  han  ved  Synet  af  hende  „mindes  Thalias 
Caroline,  men  savner  hende  ikke  mer," 

Den  nittenaarige  Peter  Rasmus  Saabye,  født  den 
1.  Marts  1762,  vandt  Publikum  for  sig  strax  ved  sin  Debut 
den  14.  Juni  1781  som  Kronborg  i  „Greven  af  Valtron",  og 
hævdede  i  henved  en  Menneskealder  sin  Stilling  som  en  af  dets 
erklærede  Yndlinge,  beundret  af  Damerne  som  en  uimodstaaelig 
indtagende  Personlighed,  efterhgnet  af  de  unge  Herrer  som  et 
Mønster  paa  elegant  Fremtræden  og  smagfuld  Paaklædning.  Han 
havde  et  fint  og  livfuldt  Ansigt,  en  velbygget  Figur,  fri  og  let 
i  alle  Bevægelser,  samt  en  af  Naturen  velklingende,  klar  og 
bøielig  Talestemme,  der  stilledes  i  en  gjennemdannet  Pronuncia- 
tions  og  en  veludviklet  Tungefærdigheds  Tjeneste  og  endogsaa 
ved  sit  sikkre  Tenorleie  blev  et  udmærket  Sangorgan  for  ikke 
altfor  fordringsfulde  Partier  i  Sjoigestykket.  Det  blev  saaledes 
et  meget  udstrakt  Repertoire,  der  tilfaldt  Saabye  og  i  en  Række 
af  Aar  fandt  sin  egentlige  Bærer  i  ham:  de  muntre,  overgivne 
Kavalerer,  de  flagrende  Elskere,  kort  Bonvi vanttypen  i  dens 
elskværdigste  Figurer.  Blandt  Roller,  som  han  gjorde  Furore  i, 
kunne  nævnes  Skærvæk  i  „Apothekeren  [og  Doctoren",  Jost  i 
„Chinaf årerne".  Belfort  i  „Nonnerne",  Carl  Rose  i  „Den  for- 
ladte  Datter",    Victor  la  Tulipe   i    „De   to    Grenaderer",  lutter 

letsindige,  evigglade  og  hjertevindende  unge  Mennesker,  gratieuse 
i  deres  hele  ubekymrede  Færd,  saaledes  som  Fremstilleren  selv 
var  det.  Om  Saaby  es  letfængelige  Gemyt  og  det  Indtryk, 
smukke  Kvinder  gjorde  paa  ham  som  han  paa  dem,  indeholder 
Preislers  Reisejoumal  en  og  anden  godmodigt  raillerende  Be- 
mærkning fra  den  Tid ,  de  besøgte  Udlandet  med  den  mere 
alvorlige  Rosing  som  Trediemand.  At  Saabyes  fuldendte  Anstand 
og  Takt  aabnede  de  bedste  kjøbenhavnske  Klubber  og  Selskabs- 
kredse  for  ham,  fortjener  at  anføres  som  en  i  hine  Tider  sjeldent 

forekommende  Und- 
tagelse fra  den  Lov, 
der  satte  Skuespil- 
lerne udenfor  d  en  dan- 
nede Omgang.  Thea- 
trets  egne  styrende 
Myndigheder  kunde 
endog  stundom  i  deres 
Bestræbelser  for  at 
hæve  Standen  i  den 
offentlige  Mening 
gribe  til  Midler,  som 
snarere  fremdrog  end 
dulgte  de  mislige 
moralske  Tilstande 
blandt  Personalet, 
som  da  Bestyrelsen 
tilkj endte  en  Skue- 
spillerinde et  ret  be- 
tydeligt Gratiale  ud- 
trykkelig som  en 
Belønning  „for  Dyd  og  ulasteligt  Levnet,"  hvorved  altsaa 
Theatrets  øvrige  Damer  stilledes  i  en  betænkelig  moralsk  Mod- 
sætning til  den  præmierede  Rosenbrud.  Hendes  Navn  var 
Johanne  Elisabeth  Morthorst,  hun  var  født  1767  og  debu- 
terede den  21.  Septbr.  1784  som  Charlotte  i  „Det  foregivne 
Hexeri."  Ved  sin  udmærkede  Stemme,  en  usædvanlig  blød  og 
bøielig,  for  Koloratursang  særlig  uddannet  Sopran,  blev  hun  af 
megen    Betydning  for    Syngespillet,    skjøndt    hun    næsten    ude- 


Saabye. 

Efter  en  Tegning  af  A.  Flint  med  Underskrift  af 

Frankenau : 

Thalia,  gid  dit  Tempels  Ære 
som  nu,  han  længe,  længe  være  ! 


MAD.   DAHLEN.      IBSEN. 

lukkende  var  henvist  til  Rollerne  i  Ensemblets  anden  Række, 
fordi  hendes  lidenskabsløse  Natur  ikke  raadede  over  den  Varme, 
den  Hengivelse  i  Stemningen,  der  fordres  af  første  Elskerinder 
og  Heroiner;  i  en  Rolle  som  Frøken  Tosbergs  i  Kunzens  „Vin- 
høsten", en  stille  Pige,  der  uden  videre  Indgriben  i  Handlingen 
gaaer  omkring  og  gjør  vel,  fejrede  hendes  deilige  Sang  en 
glimrende  Triumf  i  sin  Forbindelse  med  hendes  rolige,  fordrings- 
løse Væsen.  Ogsaa  Skuespillets  naive  og  godmodige  unge  Piger 
havde  en  flink  Fremstillerinde  i  Jfr.  Morthorst,  som  saaledes  i 
det  Hele  taget  fandt  en  udstrakt  Anvendelse  og  i  en  mere  frem- 
rykket Alder  med  Held  gik  over  i  det  ældre  Rollefag,  1792 
var  hun  bleven  gift  med  den  ved  Theatret  ansatte  svenske 
Danser  Dahlén,  og  som  Bærerinde  af  dette  Navn  har  hun 
spillet  en  lang  og  ingenlunde  upaa- 
skjønnet  Rolle  i  Theatrets  Historie. 

Ibsen  fik  en  temmelig  hoved- 
kulds Debut.  Han  var  bekjendt  som  en 
routineret  og  for  visse  komiske  Fag 
særlig  anlagt  Privatskuespiller,  og  da 
han  desuden  havde  en  ganske  taalelig 
Syngestemme,  faldt  det  ham  ikke  vanske- 
ligt at  blive  antagen  ved  Theatret,  hvor 
hans  Debut  som  Henrik  i  „Det  lykkelige 
Skibbrud"  blev  bestemt  til  Fredagen  den 
16.  December  1785.  Men  Mandagen  for- 
inden, da  Gozzis  Femaktskomedie  „Juliane 
von    Lindorak"    var    ansat    til   Opførelse, 

kom  der  om  Eftermiddagen  Kl.  tre  Efterretning  om,  at  Kemp 
var  væltet  med  en  Vogn  ude  i  Lyngby  og  maatte  holde  Sengen. 
Ibsen,  som  engang  havde  spillet  hans  Rolle  ved  en  Privat- 
komedie, tilbød  strax  at  træde  i  hans  Sted,  og  det  vovelige 
Experiment  lykkedes  til  Alles  Tilfredshed.  Fire  Aftener  efter 
optraadte  han  i  sin  egentlige  Debutrolle,  og  Kritiken  var  ham 
ogsaa  her  gunstig;  den  roste  hans  Udførelse  af  Holbergs  Henrik 
for  dens  Lune  og  Liv,  fremhævede  som  et  anerkjendelsesværdigt 
Træk,  at  han  holdt  alt  Narrefjas  borte  fra  sin  Fremstilling,  og 
advarede  ham  kun  mod  altfor  slavisk  at  kopiere  Forgjængerne 
i  Rollen;    „hans  Stemme    er    god    og    tydelig",  hed   det,    ,.hans 

Deklamation  indsigtsfuld  og  rigtig,  hans  Figur,  Anstand  og 
Væsen  passende  til  hans  Fag."  De  Forventninger,  der  saaledes 
hilste  Ibsens  første  Optræden,  bleve  dog  kun  for  en  ringe  Del 
opfyldte,  der  fattedes  ham  Opvakthed  og  den  rette  Drift,  saa 
at  det  Dvaske  i  hans  Natur  mere  og  mere  fik  Overhaand.  Bedst 
var  han  hjemme  i  det  komiske  Rollefag,  som  Tydskerne  kalde 
„Naturburscher,"  navnlig  hans  Peter  i  „Menneskehad  og  Anger" 
vandt  almindeligt  Bifald  for  den  Pudsighed,  der  gjennemtrængte 
Figuren,  og  som  Troels  i  „Barselstuen"  var  han  „den  sande 
gode,  ærlige  Dreng,  der  med  alle  sine  Dumheder  mener  det  saa 
inderlig  vel,"  om  han  end  paa  sine  Steder  ikke  var  fri  for  at 
overdrive. 

December  Maaned  1786  bragte  to  Navne  frem,  som 
straale  med  uforgjængelig  Glans  i  dansk  Theaterhistorie :  Fryden- 
dahl og  Knudsen.  Deres  Debuter  fandt  Sted  med  kun  otte 
Dages  Mellemrum,  og  det  Publikum,  som  overværede  dem  begge 
skulde  have  ondt  ved  at  ane,  at  de  to  unge  Mennesker  begge 
skulde  blive  Bærere  af  den  bedste  sceniske  Kunst,  thi  fra  først 
af  saae  det  ud,  som  om  den  Ene  ganske  skulde  stille  den  Anden 
i  Skygge. 

Den  besværlige  Kamp  frem  mod  Publikums  Anerkjen- 
delse,  men  omsider  ogsaa  den  mest  ubetingede  Seir  faldt  i 
Peter  Jørgen  Frydendahls  Lod.  Han  blev  født  i  Kjøben- 
havn  den  18.  Oktober  1766  og  anbragtes  efter  sin  Konfirmation 
paa  Herredskontoret  i  Roeskilde  for  at  tilegne  sig  den  praktiske 
Fordannelse  til  dansk  juridisk  Examen.  Snart  faldt  denne 
Syssel  dog  det  unge  Menneske  for  triviel,  atten  Aar  gammel 
meldte  han  sig  ved  Theatret  og  blev  antagen  som  Elev,  skjøndt 
hans  langt  opløbne  stive,  keitede  Skikkelse  og  hans  tørre  Organ 
egentlig  ikke  anbefalede  ham.  Ikkedesmindre  maa  man  dog 
have  fundet  ham  perfektibel,  thi  efterat  han  havde  nydt  et  Par 
Aars  Uddannelse,  betroede  man  ham  som  Debut  hverken  mere 
eller  mindre  end  Hovedrollen  i  et  nyt  Stykke,  Cumberlands 
„Vestindianeren",  der  opførtes  første  Gang  den  7.  December 
1786.  Han  spillede  her  bl.  A.  sammen  med  Ægteparret  Preisler 
og  gjorde  som  Elsker  en  ynkelig  Figur  ved  Siden  af  disse  ud- 
mærkede Karakterskuespillere.     Enkelte    Kj endere,    blandt    dem 

Rosenstand  og  Schwarz,  fandt  vel  glimtvis  Spor  af  Talent  i 
hans  Fremstilling  og  endnu  mere  i  Udførelsen  af  hans  næste 
Debutrolle,  Charles  Surface  i  „Bagtalelsens  Skole",  men  Publi- 
kum vedblev  at  indtage  en  kjølig  Holdning,  og  Theaterstyrelsen 
vovede  ikke  længer  at  betro  ham  nogen  større  Opgave,  men 
anvendte  ham  saameget  des  hyppigere  i  E-oller  af  underordnet 
Betydning,  saaledes  i  det  holbergske  Repertoire  f.  Ex.  Apotheker- 
drengen  i  „Gert  Westphaler",  Sekretairen  i  „Jeppe  paa  Bjerget", 
Gothard  i  „Barselstuen",  Lars  Dintfas  i  „Den  Stundesløse", 
Korporalen  i  „Erasmus  Montanus"  og  lignende  Bagateller. 
Nogle  Leanderroller,  som  ligeledes  tildeltes  ham,  saaledes  i 
„Kildereisen",  „Den  honnette  Ambition"  og  „Henrik  og  Pernille", 
vidnede  om,  at  Theatret  endnu  mente  at  kunne  opklække  ham 
til  Elskerfaget,  men  Publikum  delte  ikke  dets  Forventning  og 
satte  sin  inappellable  Doms  Segl  paa  den  unge  Skuespiller  ved 
at  omskrive  hans  Navn  til  „Jammerdal". 

Men  Frydendahl  lod  sig  ikke  skræmme.  Han  havde 
Tro  paa  sit  Talent,  og  i  hans  Karakter  var  et  af  Hovedtrækkene 
en  Stolthed,  der  forbød  ham  at  vige,  en  Fornemhed,  der  hævede 
ham  over  Dagens  Dom,  medens  den  vel  paa  samme  Tid,  stærkt 
fremtrædende  som  den  var  i  hans  Væsen,  opirrede  hans  Mod- 
standere ved  sin  tilsyneladende  Mangel  paa  al  Hjemmel  til  at 
lade  sig  se.  Han  var  overbevist  om,  at  han  nok  skulde  vinde 
frem,  naar  man  blot  vilde  tillade  ham  at  holde  Pladsen  inden- 
for Theatret;  men  selve  denne  Tilladelse  var  stundom  knyttet 
til  ildevarslende  Yilkaar.  Ved  hans  Gage  for  Saisonen  1786 — 87 
findes  i  Reglementet  en  Vedtegning  om,  at  hvis  han  ikke  inden 
Udgangen  af  Oktober  1787  skulde  findes  tjenlig  til  Skuespiller, 
afgaaer  han  uden  videre  Godtgj øreise,  og  det  skyldtes  uden 
Tvivl  kun  Warnstedts  Interesse  for  ham,  at  denne  Trusel  ikke 
blev  realiseret,  idet  han  efter  Fristens  Udløb  indstillede  til 
Kongen,  at  „da  Nogle  behøve  længere  Tid  til  at  udvikle  sig, 
og  Direktionen  endnu  ikke  bestemt  drister  sig  til  at  sige,  om 
han  kan  blive  Scenen  gavnlig  eller  ikke,"  saa  vilde  man  aller- 
underdanigst foreslaa,  „at  han  endnu  et  Aar  eller  to  maatte 
blive  paa  Prøve  med  den  ham  tillagte  Elevløn,"  som  beløb  sig 
til  10  Rigsdaler  om  Maaneden. 

Med  Afskedigelsens  Sværd  hængende  over  Hovedet  for- 
doblede Frydendahl  sin  Energi,  og  mod  sinVillie  maatte  Publi- 
kum en  og  anden  Gang  lægge  Mærke  til  det  Karakterstudium, 
hvorom  adskillige  selv  af  hans  mindste  Smaaroller  bar  Vidne. 
Saaledes  skabte  han  en  ny  og  prægtig  Figur  af  Officieren  i 
fjerde  Akt  af  „Barselstuen",  og  som  Marlows  Søn  i  „Feiltagel- 
serne"  ydede  han  et  Spil,  der  maatte  overtyde  enhver  Kyndig 
om  et  virkeligt  Talents  Tilstedeværelse.  For  det  store  Publikum 
aabenbarede  dette  Talent  sig  1792  ved  hans  Udførelse  af  den 
pedantisk  sirlige  Sir  Samuel  Smith  i  Kotzebues  „Indianerne  i 
England"  og  endnu  fyldigere  Aaret  efter,  da  han  som  den  op- 
blæste Landsbydegn  Bræger  i  Heibergs  „Indtoget"  paa  eengang 
viste  sig  i  Besiddelse  af  et  rigt  sprudlende  Lune  og  en  for- 
træffelig Sangstemme,  en  malmfuld  Bas,  der  ved  mangfoldige 
senere  Leiligheder  blev  en  Støtte  for  Syngestykket.  Ligesaa 
vanskeligt  det  havde  været  for  Frydendahl  at  trænge  frem 
gjennem  den  Miskjendelse,  hans  uheldige  Debut  havde  samlet 
om  ham,  ligesaa  villigt  strømmede  Publikums  Anerkjendelse 
ham  imøde  nu,  da  han  var  naaet  over  det  døde  Punkt,  saa  at 
han  snart  stod  i  det  almindelige  Omdømme  som  en  af  de  aller- 
dygtigste blandt  Theatrets  yngre  Kræfter.  Denne  Opfattelse 
lagde  sig  utvetydigt  for  Dagen  under  den  Konflikt,  han  just 
paa  denne  Tid  havde  med  Theaterchefen ,  Grev  Ahlefeldt. 
Denne  havde  lovet  de  tre  unge  Skuespillere  Frydendahl,  Knudsen 
og  Lindgreen  et  høist  fornødent  Tillæg  til  deres  knappe  Gage, 
og  da  Løftets  Opfyldelse  trak  i  Langdrag,  havde  Frydendahl 
skriftligt  mindet  Greven  derom,  men  derved  begaaet  en  Feil 
mod  et  saadant  Andragendes  rent  ydre  Form  (S.  336),  hvilken 
Forsyndelse  i  Forening  med  Ahlefeldts  Ærgrelse  over  at  staa 
som  en  uordholdende  Mand  og  Fryden dahls  let  pirrelige  Stolt- 
hed hidførte  en  saadan  Spænding,  at  der  for  Alvor  blev  Tale 
om  hans  Afskedigelse.  Rygtet  herom  førte  til  stormende  Demon- 
strationer for  Frydendahl,  hv ergang  han  betraadte  Scenen,  og 
til  disse  blev  der  snart  saameget  større  Grund,  som  han  i  en 
ny  Rolle,  Gouverneuren  i  d'Alayracs  Syngestykke  „Renaud 
d'Ast",  glimrede  ved  en  Finhed  og  Noblesse  i  sin  hele  Frem- 
træden, som  han  hidtil  ikke  havde  havt  saa  rig  Lejlighed  til  at 
udfolde.     Stykket  gik  første  Gang  den  16.  April  1793;  ved  dets 

tredie  Opførelse  den  30,  samme  Maaned  betraadte  Frydendahl 
foreløbigt  Scenen  for  sidste  Gang.  Hans  Afsked  var  efter  hans 
Ønske  bleven  ham  bevilget  fra  samme  Dag  at  regne,  og  hvor- 
meget  end  Ahlefeldt  trøstede  sig  med,  at  han  nok  gav  Kjøb  og 
kom  tilbage,  viste  Frydendahl,  at  han  var  Mand  for  at  holde 
sit  Ord,  naar  han  havde  erklæret,  at  han  ikke  under  nogen 
Omstændighed  vilde  tjene  ved  det  danske  Theater,  saalænge 
Greven  var  dets  Styrer.  Han  tog  til  Holsten  til  sin  gamle  Chef 
Warnstedt,  som  altid  havde  ydet  ham  venlig  Opmuntring,  og 
som  Sekretair  hos  ham  saae  han  Tingene  an,  medens  man  i 
Kjøbenhavn  følte  Savnet  af  ham  dybere,  end  man  for  faa  Aar 
tilbage  vilde  have  troet  det  muligt. 

I  Sommeren  1793  nedlagde  Ahlefeldt  sin  Chefspost,  og 
mod  Slutningen  af  Aaret  sendte  Frydendahl  hans  Efterfølger 
Hauch  sin  Ansøgning  om  nyt  Engagement.  Den  11  Februar 
1796  betraadte  den  yndede  Skuespiller  paany  Scenen  som  Sir 
Samuel  og  blev  hilst  velkommen  i  det  yndede  Stykke,  som 
havde  hvilet  under  hans  Fraværelse.  Der  tilfaldt  ham  fore- 
løbigt ingen  større  Opgaver,  men  de  mindre  Roller  af  det  ældre 
Repertoire,  han  optraadte  i,  røbede  tydeligt  nok,  at  hans  komiske 
Kraft  var  bleven  intensivere,  hans  kunstneriske  Personlighed 
modnere,  siden  man  sidst  havde  seet  ham.  Rigtigheden  af  denne 
Iagttagelse  fik  Frydendahl  allerede  i  den  følgende  Saison  rigelig 
Leilighed  til  at  stadfæste,  da  han  efter  Musted  overtog  Stødvels 
Rolle  i  „Apothekeren  og  Doctoren"  og  forvandlede  den  fra  en 
taabelig  og  interesseløs  Figur  til  en  sammenhængende  Menneske- 
fremstilling,  fyldt  med  det  j^ppigste  Lune.  Fra  denne  Synge- 
stykkets  komiske  Skikkelse  omskabte  han  sig  endnu  i  samme 
Saison  til  den  elegante  Anstandsmand  Grev  Klingsberg  i 
Schrøders  ,,Ringen  Nr.  2"  og  gav  Rollen  den  Livets  Sandhed, 
som  dens  egne  Linier  kun  ufuldkomment  indesluttede.  Fra  nu 
af  blev  Frydendahls  Gang  over  Brædderne  en  Vandring  fra 
Triumf  til  Triumf.  I  de  tilbagestaaende  Aar  af  Perioden  kan 
anføres  saadanne  Mesterydelser  som  den  majestætisk  impo- 
nerende Christian  den  Anden  i  „Dyveke",  den  martialske  tydske 
Major  von  Schreckenfeldt  i  N.  T.  Bruuns  Lokalisering  af  Sheridans 
„Medbeilerne",  den  flotte  og  elegante  unge  Lavish  i  „Landsby- 
theatret",   den  forfløine,  joviale   Dragon   Sans   Regret  i   „De  to 

Grenaderer",  den  brave,  lunt  spøgende  Oberst  Tosberg  i  „Vin- 
høsten". Men  det  maa  erindres,  at  Frydendahl  endnu  stod  ved 
Begyndelsen  af  sin  glimrende  Bane.  Han  var  ved  Udgangen 
af  Aarliundredet  kun  fireogtredive  Aar  gammel  og  vedblev  i  en 
fuld  Menneskealder  efter  den  Tid  at  virke  som  en  af  Scenens 
Ypperste  og  at  skabe  det  store  Galleri  af  komiske  eller  værdige 
Skikkelser,  som  er  knyttet  til  hans  Navn. 

En  stolt  og  statelig  Per- 
sonlighed var  Frydendahl 
at  se  paa  —  „høi,  rank  og 
af  en  udmærket  smuk  Le- 
gemsbygning", hedder  det 
hos  Overskou,  „mørkebrunt 
krøllet  Haar  og  et  meget 
ædelt  Ansigt  med  store, 
livfulde  Øine,  en  letbøiet 
Næse,  en  Mund,  der  smilte 
behageligt  og  udtrykte 
Strenghed  med  megen  Vær- 
dighed, regelmæssige,  stærke 
Træk  og  Præget  af  naturlig 
Fornemhed;  hans  Gang  let, 
hans  hele  Ydre  mandigt 
skjønt,  interessant  og  impo- 
nerende; dertil  besad  han 
en  særdeles  tydelig,  stærk 
og  malmfuld  Talestemme." 
Det  her  gjengivne  Portrait  er  vel  det  yngste,  der  haves  af 
Frydendahl,  men  dog  fra  en  langt  senere  Tid  end  den  her 
omtalte,  stukket  1826  af  Erling  Eckersberg  efter  et  Maleri  af 
Ktichler. 

Der  var  over  Frydendahls  hele  Fremtræden  i  det  daglige 
Liv  en  Adel  og  en  Værdighed  som  hos  en  født  Gentilhomme 
eller  en  Retspræsident  af  den  gamle  Skole;  Atmosfæren  om 
ham  blev  ligesom  fyldt  med  Fornemhed,  hvor  han  skred  frem, 
og  selve  hans  Sarkasmer  pointeredes  med  en  Finhed,  som  gav 
dem  forøget  Aplomb.  Hans  jevne  Kollega  Lindgreen  tiltalte 
ham  almindeligvis  med  Titlen  „Hr.  Greven",  dels  for  spydigt  at 

betone  hans  aristokratiske  Væsen,  dels  maaske  med  en  Allusion 
til  Sagnet  om,  at  Frydendahl  stundom  diskret  antydede  at  være 
uægte  Søn  af  en  Adelsmand  og  saaledes  end  ikke  betænkte  sig 
paa  at  ofFre  sin  Moders  Rygte  paa  sin  Fornemheds  Alter;  hans 
Fader  efter  Kirkebogen  var  Lærredshandler  i  Kjøbenhavn.  At 
det  bedste  Selskab  i  B^^en  stod  aabent  for  en  Personlighed  som 
Frydendahls,  der  var  saa  ganske  fri  for  sin  Stands  almindelige 
Lyder,  siger  sig  selv,  og  han  søgte  det  ogsaa  med  Forkjærlighed, 
medens  han  bevarede  en  reserveret  Holdning  overfor  det  kam- 
meratlige Samliv  med  dets  mange  vilde  Glæder.  Kun  naar  han 
kunde  udvide  sit  Studium  og  lære  Noget  af  et  Forbillede,  aner- 
kjendte  han  ingen  Rangforordning  for  Kunstgenrerne  eller  deres 
Udøvere,  og  som  en  saadan  Gjenstand  for  Iagttagelse  drog  den 
geniale  Komiker  Casortis  Pjerrot  ofte  Frydendahl  ud  til  Morskabs- 
theatret  paa  Vesterbro. 


Ugedagen  efter  Frydendahl,  den  14.  December  1786, 
debuterede  Hans  Christian  Knudsen  i  „Den  Stundesløses" 
store  og  vanskelige  Oldfux-Rolle.  Det  var  for  en  Begynder  en 
ligefrem  forbausende  Præstation,  som  maatte  vække  de  aller- 
største Forventninger,  om  end  Kritiken  tog  visse  Forbehold  og  ' 
navnlig  bebreidede  Udførelsen,  at  den  ikke  samvittighedsfuldt 
nok  iagttog  Grænselinien  „mellem  det  Latterlige  og  det  Overdrevne, 
mellem  komisk  Natur  og  Karikatur."  Ved  at  fremhæve  dette 
lagde  Kritiken  strax  Fingeren  paa  det  saarlige  Punkt  i  Knud- 
sens Kunst,  hans  Mangel  paa  Maadehold  i  Tilstræbeisen  af  de 
komiske  Effekter,  en  Mangel,  der  altsaa  fra  Begyndelsen  af  var 
synlig  og  blev  det  mere  og  mere,  alt  som  den  afholdte  Skue- 
spiller følte  sig  sikkrere  og  sikkrere  paa  Publikums  Gunst.  Men 
paa  den  anden  Side  maa  det  visselig  betragtes  som  noget  Usæd- 
vanligt, at  en  saaledes  veiende  Kritik  allerede  ved  den  unge 
Kunstners  Debut  kunde  betegne  nogle  af  Rollens  Hovedscener 
som  absolut  vellykkede  og  uden  Modsigelse  nævne  ham  som  jevn- 
byrdig  med  Londemann  i  Gjennemførelsen  af  Forskjellen  mellem 
de  tre  Forklædningsroller,  blandt  hvilke  især  den  forløbne 
Tydsker  var  uimodstaaelig  ved  sin  komiske  Blanding  af  Vigtig- 
hed og  Kryberi. 

Knudsen,  der  var  født  den  4.  Marts  1763,  havde  lært 
Murerhaand værket  og  var  endnu  Lærling,  da  han  fremstillede 
sig  for  Kammerherre  Warnstedt  med  Anmodning  om  at  blive 
antagen  til  Prøve.  Hans  aabne,  freidige  Ansigt,  hans  kraftige, 
velformede  Skikkelse  og  hans  bløde  bøielige  Organ  maatte 
tjene  ham  til  Anbefaling,  men  uagtet  Warnstedt  ved  at  prote- 
gere Schwarz  havde  viist  sig  fordomsfri  overfor  det  Studenter- 
hovmod, der  besjælede  Størstedelen  af  Personalet,  fandt  han  det 
dog  lovlig  stærkt  at  rekrutere  Skuespillerstanden  med  Haand- 
værkslærlinge,  som  navnlig  i  hin  Tid  stod  omtrent  paa  det  laveste 
sociale  Niveau.  Knudsen  blev  altsaa  afvist,  men  besluttede  strax  at 
stræbe  frem  mod  Maalet  ad  en  Omvei.  Han  manglede  ikke  naturlig 
Pli,  var  et  kjønt  ungt  Menneske  og  livlig  af  Sind,  og  med  disse 
Egenskaber  faldt  det  ham  ikke  vanskeligt  at  opnaa  en  under- 
ordnet Tjenerplads  ved  Arveprinsens  Hof.  Her  gjorde  han  sig 
snart  gjældende  ved  sit  muntre  Lune,  sin  klædelige  Overgivenhed 
6g  sin  glade  Sang.  Endog  Prins  Frederik  og  hans  Moder 
Enkedronningen  lagde  Mærke  til  ham,  og  Sidstnævnte  lod  ham 
spille  med  ved  et  Par  Forestillinger  paa  det  lille  Theater  paa 
Fredensborg.  Omveien  var  lykkeligt  tilbagelagt,  og  med  Hendes 
Majestæts  Anbefaling  fremstillede  Knudsen  sig  paany  for  Warn- 
stedt, dennegang  med  bedre  Held.  Men  vare  Chefens  Betænke- 
ligheder end  beseirede ,  saa  havde  den  unge  Skuespiller  dog 
endnu  en  om  ikke  langvarig,  saa  dog  i  Begyndelsen  meget  be- 
sværlig Skjærsild  at  gjennemgaa,  inden  hans  sejrende  Kunst  og 
vindende  Personlighed  kunde  faae  Bugt  med  hans  nye  Kalds- 
fællers  Standsfordomme,  der  snarere  vare  blevne  befæstede  end 
svækkede  ved  „Kalkslagerens"  foreløbige  Overgang  til  „Tallerken- 
slikkernes"  Kaste.  Galt  var  det,  at  man  ved  Frydendahls  An- 
tagelse havde  budt  de  akademiske  Akteurer  en  „Skriverdreng" 
til  Kammerat,  men  at  med  Knudsen  det  rene  Proletariat  fik 
Indpas  paa  Scenen,  var  dog  tifold  værre.  Warnstedt  besvarede 
disse  lydelige  Klager  med  en  lakonisk  Henviisning  til,  at  det 
var  Arveprins  Frederik,  som  havde  interesseret  sig  for  det 
flinke,  nette  og  ærekjære  unge  Menneskes  Ansættelse,  og  at  man 
burde  henvende  sig  til  Hs.  kgl.  Høihed  med  sin  Besværing, 
hvilket  Direktionen  aldeles  ikke  skulde  modsætte  sig.  Et  saa- 
dant   Skridt    vilde    Skuespillerne   selvfølgelig  ikke   vove   sig  til; 


KNUDSEN. 


439 


de  foretrak  at  underminere  Debutantens  Forhold  til  Publikum 
ved  at  udsprede  Rygter  om  hans  absolute  Talentløshed,  men 
denne  Bestræbelse  fik  et  alvorligt  Knæk  allerede  den  første 
Aften,  han  viste  sig  paa  Scenen.  Var  hans  anden  Debut  otte 
Dage  efter  som  Henrik  i  „Henrik  og  Pernille"  end  ikke  fuldt 
saa  heldig,  fordi  Knudsen  ikke  ret  raadede  over  Udtrykket  for 
den  holbergske  Tjeners   naturlige  Kløgt   og  hans  forlorne  For- 


//U(^  u 


^  F/vtt-  rui/ 


Knudsen  som  Snydenstrup  og  Heinsvig  som  Jonas  i  „De  Vonner  og  Vanner". 

1.  Akt  8  Se. 

Sn.     Naa,  kys  mig  nu,  min  Dreng,  og  vær  ikke  bedrøvet. 


nemhed  i  den  paatagne  Kavalerrolle,  saa  bestyrkedes  dog  ogsaa 
ved  denne  hans  Optræden  den  almindelige  Mening  om,  at  Theatret 
i  ham  havde  erhvervet  sig  en  Kraft  af  fremragende  Betydning, 
og  Direktionen,  der  havde  den  samme  Opfattelse,  skaifede  ham 
strax  kongelig  Ansættelse  med  den  høieste  Begyndelsesgage  og 
lagde  et  stort  og  vigtigt  B,epertoire  i  hans  Hænder. 

En  Rolle,  i  hvilken  Knudsen  vakte  stor  Beundring  paa 
Grund  af  sit  gjennemførte  Spil,  men  nok   saa  meget  formedelst 

en  dristig  Kopieren  af  Virkeligheden,  var  Snydenstrup  i  „De 
Vonner  og  Vanner" ;  han  havde  her  anlagt  en  i  Byen  meget 
bekjendt  Aagerkarls  Maske  og  forøget  Overensstemmelsen  ved 
at  leie  hans  Muffe  og  Hat,  saa  at  han  ved  sin  Indtræden  paa 
Scenen  skal  have  lignet  sit  Forbillede  som  den  ene  Draabe 
Vand  den  anden.  Paa  omstaaende  Kostumebillede,  der  er  Titel- 
tegning til  et  Bind  af  P.  A.  Heibergs  Skuespil,  sees  Hatten  og 
den  store  Muffe,  af  hvilken  Snydenstrup  fremhenter  forskjellige 
Panter,  liggende  paa  Bordet  i  Baggrunden.  I  samme  Forfatters 
Syngestykke  „Chinafarerne"  skabte  Knudsen  en  meget  tiltalende 
Skikkelse  af  den  stilfærdige,  retskafne  Jøde  Moses,  som  hans 
Kunst  overhovedet  havde  et  helt  Galleri  af  træffende  karak- 
teriserede Jødefigurer  at  opvise,  først  og  fremmest  det  gribende 
Karakterbillede  af  Hovedpersonen  Scheva  i  Cumberlands  navn- 
kundige Skuespil  „Jøden",  den  snurrige  Baruch  i  Ifflands 
„Embedsiver",  Pinkus  i  Stephanie  den  Yngres  Komedie  „De 
aftakkede  Officerer",  Salomon  Joseph  i  „Indtoget"  og,  fra  en 
noget  senere  Tid,  den  ædle  Jøde  i  Kotzebues  „Reisen  til  Ostin- 
dien", foruden  en  Del  lavkomiske  Jødecharger  i  forskjellige, 
ogsaa  holbergske,  Stykker.  Den  fine  Opfattelse  og  den  takt- 
fulde Gjengivelse,  som  de  noble  Figurer  i  dette  Galleri  fordre 
for  at  forene  det  dybere  Karakterindhold  med  den  letkomiske 
Overflade,  stiller  store  Krav  til  en  Skuespillers  Intelligens  og 
Følelse,  og  det  er  et  ubedrageligt  Tegn  paa  Ægtheden  af 
Knudsens  Kunst,  at  hans  Samtid  just  nævner  disse  Roller  blandt 
hans  bedste. 

Men  han  gav  den  meget  Andet  at  glædes  ved:  den 
snilde  Gavtyv  Silky  i  „Veien  til  Ødelæggelse",  den  med  uimod- 
staaelig  Komik  udstyrede  Kjæltring  Snap  i  „Den  forladte  Datter", 
den  trofaste  gamle  Matros  i  Kotzebuiaden  „De  to  Brødre",  den 
forelskede  Birkedommer  i  „Hemmeligheden",  den  af  en  glad 
Perial  paavirkede  Skolemester  i  „Vinhøsten"  og  den  i  sine  trange 
Kaar  trykkede,  men  i  sit  egentlige  Væsen  joviale  Mester  Olsen  i 
„Dragedukken"  —  de  tre  sidste  Stykker  Kompositioner  af  Kunzen 
og  ved  Knudsens  frodige  Lune  baarne  ligesaa  høit  op  i  Publi- 
kums Yndest  soija  ved  de  skjønne  Melodier.  Thi  mod  Slutningen 
af  Aarhundredet  begyndte  man  alt  mere  og  mere  at  gjøre  Brug 
af  Knudsens  herlige  Sangstemme,   saa  at  hans  musikalske  Evne 


KNUDSEN. 


441 


i  Forbindelse  med  hans  geniale  Spil  gjorde  ham  til  en  af  Hoved- 
støtterne for  Sangspillets  yndefulde  Kunst,  der  just  den  Gang 
stod  saa  høit  som  ingensinde  før  eller  senere  paa  vor  Scene. 
Ogsaa  i  den  ædlere  musikalske  Genre  slog  hans  Kræfter  til,  og 
hans  hundredaarige  Ullin  i  Kunzens  „Erik  Eiegod"  nævnes  i 
første  Række  blandt  hans  alvorlige  Roller.  1  det  holbergske 
Repertoire  udførte  han  bl.  A.  Henrikkerne  i  „Den  ellevte  Juni", 
„Hexeri  eller  blind  Aliarm"  og  „Den  honnette  Ambition",  Arv 
i  „Maskeraden"  og 
Christoffer  Mauer- 
brækker  i  „Didrik 
Menschenskræk. " 

Hvor  Opga- 
verne hørte  til  de 
store,  løste  Knudsen 
dem  'med  kunstnerisk 
Alvor  og  fin  Bereg- 
ning af  Virkningen, 
men  den  Mængde 
Roller,  der  tildeltes 
ham  i  et  tarveligt, 
for  ikke  at  sige  slet 
Repertoire,  behand- 
lede han  mere  med 
Hensyn  til  den  øie- 
blikkelige  Latter- 
effekt end  til  deres 
rette  Stilling  i  Ensem- 
blet. Han  gjorde  altid  noget  Morsomt  ud  af  saadanne  Roller,  men 
han  indlod  sig  ikke  paa  at  afdæmpe  sin  Komik  efter  Helhedens 
Farvetone,  ligesaa  lidt  som  han  forsmaaede  en  stærk  Under- 
stregning for  at  indkassere  det  Bifald,  han  gjorde  Regning  paa, 
og  som  Publikum  ogsaa  villigt  ydede  sin  Yndlingsskuespiller. 
„Et  sjeldent  Talent,  af  et  endnu  sjeldnere  Omfang,  med  et 
sikkert  af  Naturen  ligesaa  stort  som  tidligen  forkjælet  og  i 
Kunsten  ofte  misbrugt.  Sandheden,  Skjønheden  og  dermed  sig 
selv  Tilskuerpøblen  opoffrende  Geni,"  var  Baggesens  Dom  om 
Knudsen,  hvis  ualmindelige  Evner  han  beundrede  samtidigt  med 

at  han  harmedes  over  de  kunstneriske  Udskeielser.  Disse  vare 
imidlertid  som  oftest  af  en  saa  uimodstaaelig  komisk  Kraft,  at 
selv  den  kritiske  Tilskuer  imod  sin  Villie  maatte  le  af  dem,  de 
prægedes  af  en  medfødt  Gratie,  de  viste  sig  som  Udstrømningen 
af  et  uudtømmeligt  komisk  Væld  og  vare  i  og  for  sig  ligesaa 
genialt  opfundne  som  overraskende  i  deres  pludselige  Frembrud, 
kun  at  de  altfor  hyppigt  gjorde  sig  selvstændigt  gjældende, 
løsrevne  fra  den  Skildring,  i  hvis  Tjeneste  de  skulde  staa,  og 
derfor  mere  bidrog  til  at  forvanske  end  til  at  tydeliggjøre 
Billedet.  Da  Schwarz  og  B-osing  i  Foraaret  1800  i  deres  Egen- 
skab af  Instrukteurer  fandt  sig  beføiede  til  at  anmode  Direk- 
tionen om  at  skride  ind  mod  den  Buffokunst,  som  havde  vundet 
en  betænkelig  Udbredelse,  var  det  nærmest  Knudsen,  de  tænkte 
paa,  og  de  frabad  sig  derfor  selv  det  Hverv  at  bringe  For- 
maningerne til  deres  rette  Adresse,  for  ikke  at  „støde  jevn- 
aldrende  geniale  Kunstnere  og  vække  Splid." 

Med  sit  vennesæle,  glad-meddelsomme  Væsen  var  Knudsen 
en  meget  søgt  Selskabsmand,  som  bragte  Munterhed  i  ethvert 
Lag,  han  deltog  i.  Ved  de  mange  Forbindelser,  han  saaledes 
skaffede  sig,  blev  han  sat  istand  til  at  følge  sit  gode  Hjertes 
stærkt  filanthropiske  Trang  og  blev  Mellemmand  mellem  mangen 
en  Trængende  og  hans  ukj  endte  Velgj ører.  Efter  Krigsulykkerne 
i  Aarhundredets  Begyndelse  antog,  som  det  senere  skal  for- 
tælles, hans  Velgjørenhedsarbeide  et  storartet  Omfang  og  virkede 
i  høi  Grad  vækkende  paa  Folkestemningen,  men  allerede  da  i 
Foraaret  1801  „en  Anelse  henover  Danmark  gik",  var  det  for 
en  stor  Del  Knudsens  fyrige  Varme,  der  fik  den  patriotiske 
Begeistring  til  at  blusse  op.  Den  truende  Situation  gav  adskil- 
lige Ord  fra  Scenen  en  ny  Betydning,  saaledes  f.  Ex.  mange  af 
Replikerne  i  „Niels  Ebbesen",  men  for  Knudsen  vare  saadanne 
tilfældige  Demonstrationer  ikke  nok;  han  vilde  gjøre  Theatret 
til  Udgangspunkt  for  en  direkte  Paavirkning  af  Forsvarsbegei- 
^tringen  og  foredrog  især  de  sidste  Aftener  i  Marts  Sangene 
„Kong  Christian  stod  ved  høien  Mast,"  „Vi  alle  Dig  elske,  liv- 
salige Fred"  og  „Til  Vaaben!  se,  Fjenderne  komme"  med  en 
saadan  Ildfuldhed  og  Kraft,  at  han  bragte  hele  Publikum  i 
patriotisk  Extase;  det  faldt  ind  med  Kor,  raabte  Leve  paa  Leve 
for  Fædrelandet  og  Kongen,  Hæren  og  Flaaden,   og  forplantede 

paa  Hjemveien  Begeistringen  over  hele  Byen  ved  at  drage 
flokkevis  gjennem  Gaderne  og  synge  „Knudsens  Viser".  Ved 
Siden  af  Søofficererne  var  han  Dagens  Helt  og  blev  det  endnu 
mere,  da  han  kort  efter  Slaget  paa  Rheden  begyndte  den  store 
Indsamling  til  Fordel  for  de  Faldnes  Efterladte,  som  han  gjennem- 
førte  i  en  Række  af  Aar  med  saa  usædvanligt  et  Resultat.  Som 
Tak  for  „patriotisk  Daad"  blev  Skuespilleren  benaadet  med 
Medaillen  pro  meritis,  men  da  han  ved  sin  Benefice  agtede  at 
træde  frem  med  den  paa  Kjolen  under  Fremsigelsen  af  Epilogen, 
forbød  Direktionen  ham  det,  og  kun  efter  speciel  Ansøgning 
blev  det  ham  „af  sær  kongelig  Naade"  tilladt  at  bære  Hæders- 
tegnet til  civil  Dragt  paa  Scenen,  forudsat  at  den  omtalte  Epilog 
„alene  var  en  Taksigelse"  og  altsaa  ikke  indeholdt  nogen  Art 
af  dramatisk  Aktion. 


I  Grétrys  Syngestykke  „Den  falske  Formodning"  op- 
traadte  ved  dets  første  Opførelse  den  23.  November  1787  to 
Debutantinder:  Jfr.  Steenberg  som  Isabella  og  Jfr.  Christiane 
Schmidt  som  Ja^inta.  Den  Førstnævnte  blev  ikke  af  nogen 
Betydning  for  Theatret,  men  den  tyveaarige  Jfr.  Schmidt,  der 
kom  fra  Balletten,  havde  i  en  god  Synge-  og  Talestemme,  et 
tiltalende  Ydre  og  et  livligt  Væsen  Betingelser  for  at  udfylde 
en  Plads  i  Soubrettefaget,  hvor  der  efter  Mad.  Gjelstrups  Bort- 
gang blev  yderligere  Trang  til  en  Afløserinde.  Skjøndt  Jfr. 
Schmidt  endnu  langtfra  kunde  erstatte  Forgjængerindens  paa 
dette  Omraade  særligt  beundrede  Kunst,  beklager  Rahbek  dog, 
at  Direktionen  ikke  var  skjønsom  nok  overfor  de  virkelige  For- 
haabninger,  hun  vakte,  og  nævner  som  meget  lovende  Præsta- 
tioner hendes  Pernille  i  „Jacob  von  Thybo",  hendes  Betty  i 
„Poppegøien"  (af  Kotzebue),  Elisa  i  Moliéres  „De  latterlige 
Følsomme"  og  fremfor  Alt  den  jødiske  Husholderske  i  „Jøden", 
„den  mageløse  Dorcas",  som  hun  i  mange  Aar  vedblev  at  kaldes 
til  Minde  om  denne  i  alle  Henseender  fortrinlige  Udførelse. 
Skjøndt  hun  saaledes  havde  godtgjort  sin  Anvendelighed  ogsaa 
i  Karakterfaget,  fik  hun  sin  Afsked  efter  Udløbet  af  Saisonen 
1803-4. 

En  længere  Theaterbane  fik  Due,  skjøndt  ogsaa  han  kun 
var  en  Brugelighed,  endda  maaske  i  ringere  Grad.  Han  debuterede 
den  16.  Oktober  1788  som  Carl  i  „Forvandlingerne"  og  gjorde 
strax  et  vindende  Indtryk  ved  sin  smukke  Personlighed,  der 
havde  en  paafaldende  Lighed  med  Rosings,  sin  behagelige  Tale- 
stemme og  sit  nette  Væsen.  At  de  Styrende  paa  (^rundlag  af 
disse  Egenskaber  bestemte  Kavalerfaget  som  hans  rette  Domaine^ 
var  imidlertid  et  stort  Misgreb;  det  Elegante  og  Kourtiserende 
laa  helt  udenfor  hans  Talents  Grænser,  og  det  viste  sig  snart, 
at  hans  egentlige  Felt  fandtes  paa  et  helt  andet  Omraade: 
Gammelmandsfagets,  Spidsborgertypens,  hvor  han  spillede  baade 
naturligt  og  med  god  Karakteristik. 

Ferdinand  Ludvig  Vilhelm  Lindgreen,  født  den 
10.  April  1770,  var  lige  bleven  Student  fra  Roskilde  Skole,  da 
han  knap  atten  Aar  gammel  meldte  sig  ved  det  kgl.  Theater 
for  at  faae  Lov  til  at  debutere  i  en  holbergsk  Rolle,  særlig  en 
saadan,  i  hvilken  hans  ved  flittig  Omgang  med  Bønderfolk 
erhvervede  korrekte  sjællandske  Dialekt  kunde  komme  ham  til 
Nytte.  Han  blev  antagen  som  Elev  og  fik  Schwarz  til  Instruk- 
teur.  Den  kyndige  Skuespiller  saae  strax,  at  der  her  var  gode 
ydre  Vilkaar  at  bygge  videre  paa:  en  ganske  vist  noget  lille, 
men  smækker  og  smidig  Figur,  et  Ansigt,  hvis  brede  Træk  havde 
Plads  for  de  mest  forskjellige  Udtryk,  samt  et  fast  og  tydeligt 
Organ.  Schwarz  vilde  dog  ikke  efterkomme  sin  Elevs  Ønske, 
inden  han  var  bleven  fortrolig  med  Scenen  og  havde  udført 
nogle  Roller  af  mindre  Omfang  og  Vanskelighed  end  de  hol- 
bergske Karakterbilleder.  Som  Korist  i  Operaen  „Cora"  betraadte 
Lindgreen  for  første  Gang  Scenen  den  30.  Januar  1788,  men 
fik  først  henved  tre  Aar  efter  sin  Lærers  Sanktion  til  at  debu- 
tere som  Tjeneren  Frontin  i  „Den  forliebte  Autor  og  Tjener", 
den  19.  November  1790.  Han  var  da  ogsaa  saa  vel  skolet,  at 
hans  naturlige  Fortrin  viste  sig  i  det  bedste  Lys:  hans  livfulde 
Lune,  hans  kvikke  Opfattelsesevne  og  Talestemmens  store 
Bøielighed  i  den  sikkre  Griben  af  Nuancerne;  kun  maatte  det 
noget  undre  Publikum,  inden  det  blev  vant  til  denne  Eien- 
dommelighed ,  som  han  ingensinde  helt  aflagde ,  at  hans  Replik 
ogsaa   i  en  fransk    Tjenerrolle  var  farvet  af  en   om   end   svag, 

saa  dog  umiskj endelig  sjællandsk  Bondedialekt.  Tre  Uger  efter 
viste  Lindgreen  sig  paany  i  en  mindre  Rolle  i  „De  aftakkede 
Officerer"  og  stod  saa  endelig  den  20.  December  ved  sine 
Ønskers  Maal:  Titelrollen  i  „Den  pantsatte  Bondedreng". 

Ingen  kyndig  Theatergjænger  kunde  være  i  Tvivl  om, 
at  der  fra  denne  Aften  vilde  kunne  dateres  en  ny  Æra  for  den 
holbergske  Komedie,  hvis  man  vilde  gjøre  den  rette  Brug  af 
det  ualmindelige  Fremstillingstalent,  der  her  aabenbarede  sig. 
Her  var  Frodighed  og  Fylde  forenet  med  en  sikker  Smag  og 
den  fuldkomneste  Magt  over  Midlerne,  og  hvormeget  end  Lind- 
green i  den  følgende  Tid  gjennemarbeidede  sin  Bondedreng,  var 
hans  Præstation  dog  allerede  den  første  Aften  en  sjelden 
Sammensmeltning  af  Personlighedens  Evner  og  Rollens  Krav: 
den  fuldendt  gjennemførte  Dialekt,  den  ungdommelige  Skikkelse 
og  det  stupide  Ansigtsudtryk  forenede  sig  med  de  spontant 
frembrydende  Bondelader  til  et  yderst  natursandt  Billede  af 
grotesk-komisk  Virkning.  Af  en  helt  anden  Støbning,  men  ikke 
mindre  fast  i  Sammenføiningerne ,  var  den  Henrik,  Lindgreen 
Ugedagen  efter  udførte  i  „Maskeraden",  en  vims  og  vever,  for- 
soren og  forslagen  Domestik,  der  især  i  sit  Forsvar  for  Karne- 
valslystigheden  og  i  Scenerne  for  den  fingerede  Tamperret  ud- 
foldede en  Tungeraphed,  sem  Bondedrengens  drævende  Tale 
ikke  havde  givet  nogen  Anelse  om;  kun  Jødescenen  lykkedes 
ham  endnu  ikke  ganske  paa  hans  Debutaften. 

Ansættelsen  af  Repertoiret  foregik  dengang  efter  helt 
andre  Principer  end  nuomstunder,  og  vi  se  derfor,  hvad  der  i 
vore  Tider  vilde  være  paafaldende,  at  der  ikke  i  Saisonens  til- 
bageværende fem  Maaneder  gaves  Lindgreen  Leilighed  til  atter 
at  vise  sig  i  de  to  med  saamegen  Bravour  udførte  holbergske 
Roller.  Dette  er  imidlertid  ikke  ensbetydende  med,  at  han  kom 
til  at  savne  Arbeide  i  det  Fag,  han  foreløbigt  betragtede  som 
sin  Specialitet.  Tvertimod,  man  havde  god  Brug  for  ham, 
dels  fordi  Kemp  omtrent  paa  dette  Tidspunkt  mod  sin  Villie 
maatte  forlade  Theatret  (S.  380),  dels  fordi  Gjelstrups  Umed- 
gjørlighed  gjorde  det  til  en  kjær  Sport  for  Direktionen  at  byde 
ham  Skak  med  en  ung  Skuespiller,  der  var  godt  paa  Veie  til 
at  erobre  sig  Publikums  sikkre  Gunst.  Et  stort  Antal  holberg- 
ske   Roller    tilfaldt    efterhaanden    Lindgreen,    først    de    mindre 

betydelige,  senere  mere  fremtrædende  Figurer,  og  han  viste  sig 
bestandig,  efter  Rahbeks  Dom,  „som  en  sand  Mester  i  den 
Kunst  at  fremstille  Holberg,  som  han  er,  i  sin  kraftfulde  komiske 
Natur,  uden  nogensinde  at  tro  eller  have  det  behov  at  søge  sin 
eller  hans  Morsomhed  i  Fjælebodvæsen  og  deslige  unyttige 
Kunster  og  modtvilligt  Klap  tiggeri,  end  sige  i  at  udhæve  eller 
skabe  plumpe  Tvetydigheder  for  at  vække  Pøbelgrin."  I  Lind- 
green havde  den  holbergske  Komedie  faaet  sin  i  Sandhed  klas- 
siske Fremstiller,  om  hvem  den  paa  dette  Omraade  kyndigste 
Dommer  udtalte,  at  „enhver  holbergsk  Rolle  for  ham  var  en 
sand  Helligdom,  som  han  aldrig  nærmede  sig  uden  den  om- 
hyggeligste Forberedelse  og  den  yderste  Varsomhed  for  at  tage 
den  i  mindste  Maade  forfængelig,  og  der  ligesaa  samvittigheds- 
fuldt vaagede  over  at  lægge  Karakter  og  Sammenhæng  og  Natur 
i  den  overgivneste  af  hans  lystige  Personer  som  i  den  alvorligste 
af  hans  Karakterroller."  Han  spillede  Gert  "Westphaler,  Troels 
i  „Barselstuen",  Henrik  i  „Den  politiske  Kandestøber",  Arv  i 
„Hexeri  eller  blind  Allarm",  Jeronimus  i  „Den  honnette  Ambi- 
tion" og  „Kildereisen",  Arleqvin  i  „De  Usynlige",  Chilian  i 
„Ulysses",  Sganarel  i  „Melampe"  og  mange  andre  Roller.  Den 
grandioseste  af  dem  alle,  Frugten  af  det  dybest  indtrængende 
Karakterstudium  og  den  største  Agtpaagivenhed  overfor  alle  til- 
stedeværende Momenter:  Jeppes  Gjenopstandelse  ved  Hjælp  af 
Lindgreens  Kunst,  falder  i  Begyndelsen  af  den  følgende  Periode. 
Det  siger  sig  selv,  at  Lindgreens  komiske  Repertoire 
ikke  var  indskrænket  til  det  holbergske,  ja  endog  alvorlige 
Roller  laa  indenfor  hans  Talents  Raaderum,  forsaavidt  de  kunde 
forenes  med  hans  Personlighed.  Værdighed,  Finhed,  social 
Anstand  vare  Karaktersider,  som  hverken  hans  Skikkelse  eller 
Diktion  tillod  ham  at  fremstille,  men  for  j evnere  Figurers  tro- 
skyldige Ærlighed,  rørende  Naivetet  og  stilfærdige  Følelse  havde 
han  et  smukt  og  ægte  Udtryk.  Mest  naturligvis,  naar  disse 
Sjælsyttringer  kom  tilorde  hos  Personer,  over  hvis  Væsen  der 
hvilede  et  halvkomisk  Skjær.  Indenfor  det  ublandet  Komiske 
raadede  hans  Lune  over  en  stor  Skala  af  Fremstillingsformer,  fra 
det  Joviale  til  det  Gnavne,  fra  den  tankeløse  Tosse  til  den  dyb- 
sindigt filosoferende  Drukkenboldt,  fra  Storskryderens  Aplomb 
til  det  stille  Pusleri.    Overalt  ramte  han  Sandhedsudtrykket  lige 

i  Prikken  og  illuderede  sig  selv  fuldkomment  ind  i  Karakteren; 
hans  Maskeringsmidler  vare  kun  faa,  hans  stumme  Spil,  især  i 
Begyndelsen,  noget  for  sparsomt,  hvilket  hang  sammen  med  en 


Lindgreen. 

Ilfærdighed   i  Replikfremsigelsen,  som  det  kostede   ham  Møie  at 
overvinde. 

Som  Hovedroller  i  Lindgreens  Repertoire  kunne  nævnes 
den  pudserligt  godmodige  Mulat  David  i  „DeVonner  ogVanner", 
Forvalteren  i  „Ægteskabsskolen",   Tøraf  i  „Virtuosen",   Trækom 

i  „Gulddaasen",  den  trofaste  Claus  Breide  i  „Niels  Ebbesen", 
Grip  i  „Den  forladte  Datter"  og  Bondeknøsen  Jacquinot  i  „De 
to  Grenaderer". 

Som  Erstatning  for  Preisler,  der  var  definitivt  tabt  for 
Scenen,  og  for  Frydendahl,  som  foreløbigt  fronderede,  knyttedes 
1793  Hof-  og  Stadsretsprokurator  Hans  Andreas  Clausen 
til  Theatret,  idet  han  strax  fik  Ansættelse  som  kongelig  Skue- 
spiller, saa  at  hans  første  Optræden  den  24.  Septbr.  som  Lord 
Trinket  i  „Den  skinsyge  Kone"  ikke  var  at  betragte  som 
en  Debut  i  Ordets  almindelige  Porstand,  en  Prøveforestilling, 
hvorefter  Publikum  skulde  fælde  Dommen.  Han  var  en  dannet 
og  meget  flittig  Mand  med  et  frit  og  utvungent  Væsen,  bevægede 
sig  med  stor  Freidighed  paa  Scenen,  havde  et  let  Poredrag  og 
forstod  altid  at  give  Ydersiden  af  sine  Pigurer  en  bestikkende 
Glathed  og  Pormskjønhed.  Men  i  Dybden  naaede  dette  Talent 
ikke,  original  Opfattelse  kjendte  det  ikke  til,  selvstændig  Opfind- 
somhed var  en  Evne,  som  var  det  nægtet.  Clausen  drev  det 
derfor  eiheller  videre  end  til  at  blive  en  Brugbarhed,  om  end  en 
meget  anvendt  Brugbarhed,  der  gjorde  sin  Nytte,  især  i  Intri- 
ganternes  og  de  muntre  Elskeres  Rollefag.  1799  blev  han  ud- 
nævnt til  Eegisseur  og  tilegnede  sig  i  dette  Embede  en  betydelig 
Indflydelse  paaTheatrets  kunstneriske  Ledelse,  idet  de  skiftende 
Direktioner  gjerne  overlod  denne  permanente  Raadgiver  Bestem- 
melsen baade  af  Repertoire  og  Rollebesætning,  hvilket,  da  hans 
Smag  var  overfladisk  og  Hensynet  til  ham  selv  et  af  hans 
ledende  Principer,  ikke  blev  til  Baade  for  Theatrets  Anseelse 
som  Kunstanstalt. 

Allerede  i  sine  Debutroller  gav  Eline  Marie  Smidth 
usædvanlige  Løfter  om  en  rig  kunstnerisk  Virksomhed,  men  det 
var  dog  først  efter  Aarhundredskiftet,  da  en  ny  Digtning  bød 
hende  de  rette  Opgaver,  at  disse  Løfter  indfriedes  i  et  uanet 
Omfang.  Hun  var  født  i  Kjøbenhavn  den  13.  December  1774; 
Paderen  var  Kobbersmed,  en  uregerlig  Natur,  der  forfaldt  til 
Drik  og  Lediggang,  Moderen  et  meget  dygtigt  Menneske,  der 
arbeidede  haardt  for  at  holde  sammen  paa  Hjemmet.  Datteren 
maatte  hjælpe  hende  med  Vask  for  Premmede  og  anden  trælsom 

Gjerning,  men  blev  som  halvvoxen  anbragt  i  Theatrets  Danse- 
skole, formodentlig  for  derved  nemmere  at  tjene  sit  Bidrag  til 
Husholdningen.  Hun  voxede  op  til  en  ung  Pige  af  ædel  og 
usædvanlig  Skjønhed:  rank,  gyldenhaaret ,  blaaøiet  og  med  et 
eget  Udtryk  af  sværmerisk  Vemod  i  de  rene  Træk,  en  kydsk 
og  stille  nordisk  Jomfru,  der  ikke  kunde  Andet  end  vække 
Opmærksomhed  blandt  sine  Omgivelser.  Mad.  Rosing  følte  sig 
hendragen  til  hende  som  til  en  beslægtet  Natur,  aabnede  hende 
sit  Hus  og  forberedte  hende  til  Skuespillet,  da  hun  gjennem 
Ungmøens  Blufærdighed  var  trængt  ned  i  hendes  Aands  Dybde 
og  havde  seet  de  Tanker  og  Drømme,  den  husede.  Nitten  Aar 
gammel,  den  26.  November  1793,  debuterede  Marie  Smidth  som 
Lucette  ved  Førsteopførelsen  af  Florians  Enaktsskuespil  „Den 
gode  Moder",  en  noget  monoton  Rolle,  der  nærmest  var  valgt 
for  at  vænne  hende  til  at  træde  frem  for  Publikum,  thi  det  var 
allerede  da  bestemt,  at  hendes  anden  Debut  skulde  byde  hende 
en  saa  betydelig  Opgave  som  Emilia  Galotti,  I  Lessings  berømte 
Sørgespil  traadte  hun  frem  allerede  den  20.  December  og  feirede 
en  stor  Triumf  ved  sin  skjønne,  følelsesfulde  Udførelse,  om  hvis 
Virkning  vi  kunne  lade  en  høitdannet  Mand  som  Henrik  Steffens 
udtale  sig  som  Øienvidne :  „Jeg  erfarede,  at  en  ung  Pige,  hidtil 
fuldkommen  ubekjendt,  vilde  optræde  som  Emilie,"  fortæller  han. 
„Neppe  kan  en  ung,  smuk  Skuespillerinde  første  Gang  vise  sig 
mere  gunstigt,  end  naar  hun  træder  ind  som  Emilie,  ængstelig 
og  forskrækket.  Den  naturlige  Angst  forener  sig  med  den. 
Stykket  fordrer.  Da  vi  stod  fulde  af  Forventning,  da  Stykkets 
Heltinde  styrtede  forskrækket  ind  paa  Scenen,  da  den  sittrende 
Stemme  lod  sig  høre,  da  hun  frygtsomt  saae  sig  tilbage,  fordi 
hun  endnu  troede,  at  Prinsen  forfulgte  hende,  troede  jeg  for 
første  Gang  at  se  en  Fremstilling  med  al  Sandhedens  og  Virke- 
lighedens Magt.  Jeg  formaaede  hele  Stykket  igjennem  ikke  at 
skille  Personen  fra  Skuespillerinden;  hun  gjorde  et  saa  dybt 
Indtryk  paa  mig,  at  jeg  syntes,  hun  oplevede  alt  det  Frygtelige, 
og  da  Faderen  stødte  hende  Dolken  i  Brystet,  var  jeg  i  Fare 
for  at  vække  mine  Naboers  Opmærksomhed." 

Marie  Smidth  blev  fra  denne  Aften  af  Gjenstand  næ.sten 
for  Publikums  Tilbedelse,  og  man  lukkede  helst  Øinene  for  de 
Feil,    der   kunde    hefte    ved    hende.      Den   væsentligste   var    en 

noget  inegal  Stemme,  der  savnede  Fylde  og  Omfang  og  var 
aldeles  uanvendelig  til  Sang,  men  hvor  den  skulde  tolke  elegiske 
Stemninger,  Klage  og  Bøn,  Forladthed  og  Forsagelse,  var  der 
en  rørende  Klang  i  den,  som  greb  Alle  og  smeltede  sammen 
med  det  fuldkomne  Præg  af  jomfruelig  Uskyld,  som  hvilede  over 
den  hele  Skikkelse.  At  hun  til  sin  tredie  Debut  fik  den  heroiske, 
kløgtige,  ja  endog  lærde  Kathinka  i  „Pigen  fra  Marienborg"  at 
udføre,  var  et  underligt  Misgreb  eller  maaske  en  dristig  Prøve 
paa,  hvor  langt  hendes  Begavelse  kunde  strække  sig.   Vel  gjorde 

hun  Lykke  ogsaa  i  denne  Rolle, 
men  det  viste  sig  her  som  senere, 
at  det  Pathetiske  og  Lidenskabe- 
lige til  den  ene,  det  Livlige  og  Pi- 
kante til  den  anden  Side  betegnede 
Grænserne  for  hendes  Talent.  For 
det  Ømme  i  Følelsen,  det  Længsels- 
fulde i  Stemningen,  det  Hengivende 
og  Lidende  havde  hun  derimod  det 
reneste  og  sandeste  Udtryk,  og  det 
ikke  saaledes ,  at  hun  vandrede 
Rollen  igjennem  paa  Søvngjænger- 
vis,  spillende  paa  en  enkelt  dirrende 
Streng,  men  saaledes,  at  Skikkelser 
af  denne  Art  vakte  hendes  Fantasi 
til  Selvvirksomhed  i  Opfindelsen  af 
de  fineste,  mest  træffende  Træk, 
i  Udtalelsen  af  den  dybeste  Følelse, 
der  i  sin  fulde  Naturlighed  var  saa 
fri  for  Sentimentalitet,  som  Tiden 
kunde  tænke  sig  det.  Efter  den  forfulgte  Uskyldighed  i 
„Emilia  Galotti"  blev  den  elskende  Kvinde  i  „Dyveke"  hendes 
næste  Seir,  en  Rolle,  der  var  som  skreven  for  hende  og  i  Virke- 
ligheden vel  ogsaa  var  det,  thi  Samsøe  kjendte  hende  person- 
ligt fra  det  selskabelige  Samkvem,  som  den  feirede  unge  Skue- 
spillerinde hurtigt  var  bleven  optagen  i,  og  i  hvilket  hendes 
Aand  modtog  mangen  en  frugtbar  Paavirkning  af  Samtidens 
kunstbegeistrede  Mænd. 

Adskillige  af  disse  nærede,  mere  eller  mindre   aabenlyst, 
end  varmere   Følelser    for    hende    end  Beundringen  for   hendes 


E.M. HEGER 


MAD.    HEGEE.  451 


Talent.  Et  stille  Sværmeri  for  hende  nærede  den  treogtyve- 
aarige  Henrik  Steffens,  men  han  fandt  ikke  Leilighed  til  at 
nærme  sig  sine  Drømmes  Gjenstand.  „Hvorledes  turde  jeg 
haabe  at  træde  en  Pige  nær,"  siger  han  i  sine  Livserindringer, 
„som  jeg  maatte  tro  omringet  af  den  rigeste,,  fornemste,  ved 
Stand  saavelsom  ved  Skjønhed  udmærkede  Ungdom?  Jeg  var 
rigtignok  saa  overtydet  om  hendes  Sinds  Eenhed,  at  denne 
Kreds  af  Tilbedere  paa  ingen  Maade  foruroligede  mig.  Saalænge 
jeg  blev  i  Kjøbenhavn,  ikke  meget  mindre  end  et  Aar  efter 
hendes  Optræden,  vedligeholdt  denne  stille  Tilbøielighed  sig  i 
samme  Styrke.  Jeg  er  i  al  denne  Tid  aldrig  traadt  hende  per- 
sonligt nær.  Min  Bolig  var  ikke  langt  fra  hendes ;  jeg  var 
lykkelig,  naar  jeg  saae  hende;  jeg  gik,  som  det  forstaaer  sig  af 
sig  selv,  ofte  forbi  hendes  Vinduer,  og  jeg  tør  vel  paastaa,  at 
denne  Lidenskab  i  den  ideale  Renhed,  hvori  den  beherskede 
mig,  har  været  mig  meget  gavnlig." 

Et  endnu  yngre  Hjerte  bankede  ikke  mindre  stærkt  for 
den  tilbedte  Skuespillerinde  og  hyldede  hende  i  den  samme 
platoniske  Afstand.  Den  sextenaarige  Adam  Oehlenschlagers 
hele  Higen  gik  ud  paa  at  opdrive  de  fornødne  Markstykker  til 
en  Billet,  naar  hun  spillede,  og  medens  han  med  funklende  Øine 
indsugede  hendes  Billede,  optog  han  med  det  Samme  i  sig  det 
Ideal,  som  senere  foresvævede  ham,  naar  han  drog  Linierne  til 
sine  nordiske  Tragediers  Elskerinder;  thi  Thora  og  Valborg  og 
Helga  ere  skabte  i  Marie  Smidths  Lignelse. 

Som  ældre  og  mere  verdensvant  havde  Rabbek  lettere 
ved  at  træde  i  Forhold  til  hende;  han  traf  hende  hos  Rosings 
og  i  andre  Kunstnerkredse,  han  gav  hende  af  og  til  ved  Vink 
og  Raad  dramaturgisk  Veiledning  og  læste  Tydsk  med  hende. 
Under  alt  dette  sved  han  mere  og  mere  sine  femogtrediveaarige 
Vinger,  og  skjøndt  han  havde  en  Fornemmelse  af,  at  en  For- 
bindelse mellem  hende  og  ham  vilde  blive  en  ny  Udgave  af 
Fablen  om  Skjønheden  og  Dyret,  hørte  han  dog  ikke  uden 
Velbehag  Rygterne  om  deres  Forlovelse  brede  sig  videre  og 
videre  og  skildrede  i  sit  Skuespil  „Sommeren"  Personer  og 
Situationer,  der  tydeligt  nok  sigtede  til  ham  og  hans  Tilbedte. 
Da  han  omsider  vilde  betro  hende  sine  Følelser  paa  mere 
direkte  Maade,    slog    det    imidlertid  Klik  for  ham;    han  kunde 

29 


452  DET  KONGELIGE   THEATEE    1772—1801. 


ikke  mæle  et  Ord,  men  maatte  hjælpe  sig  med  en  Udvej, 
der  ikke  var  en  litterair  Mand  uværdig:  han  spillede  hende 
Ifilands  „Myndlingerne"  ihænde,  opslaaet  paa  anden  Akts  sidste 
Scene,  hvor  en  Kjærlighedserklæring  finder  Sted.  Den  unge 
Pige  forstod  Vinket  —  og  gav  i  de  skaansomste  Udtryk  sin 
agtværdige  Beiler  en  Kurv. 

Den  Lykkelige,  som  førte  Bruden  hjem,  var  Jens. 
Steffen  Heger,  Søn  af  den  ligesaa  originale  som  kundskabs- 
rige Hofretsassessor,  Brygger  og  Tusindkunstner  Konferensraad 
Heger  og  Broder  til  de  to  hver  paa  sin  Vis  eiendommelige 
Kvinder,  de  senere  Fruer  Kamma  Rahbek  og  Christiane  Oehlen- 
schlager.  Han  var,  ligesom  sin  Fader,  en  mangesidig  Begavelse, 
havde  taget  Studenterexamen  med  Glans,  men  vilde  være  Maler 
og  besøgte  en  Tidlang  Kunstakademiets  Skoler,  hvor  han  var 
Dusbroder  med  Thorvaldsen.  Faderen  modsatte  sig  hans  videre 
Uddannelse  som  Kunstner,  i  nogen  Tid  var  han  saa  Huslærer 
paa  Landet,  og  da  han  sexogtyve  Aar  gammel  kom  tilbage  til 
Kjøbenhavn,  forelskede  han  sig  i  Marie  Smidth  og  gik  til  Theatret, 
for  at  være  hende  nærmere;  han  havde  tidligere  i  private 
dramatiske  Selskaber  lagt  gode  Fremstillingsevner  for  Dagen. 
Som  Figaro  i  Beaumarchais'  „Figaros  Giftermaal"  havde  han 
den  14.  April  1796  en  heldig  Debut,  skjøndt  Schwarz  var  hans 
Forgjænger  i  Rollen,  og  vakte  store  Forventninger.  Den  vittigt 
persiflerende  Tjener  laa  godt  for  Steffen  Hegers  aandelige 
Naturel,  for  hvilket  Sarkasmen  ikke  var  noget  fremmed  Element, 
hvad  allerede  hans  skarpttegnede  Profil  og  hans  kloge  Øie  gav  en 
Anelse  om.  Han  var,  som  alle  Hegere,  en  original  Personlighed 
med  en  fintdannet  Aand,  en  livfuld  Fantasi,  Kundskaber  og 
Færdigheder  paa  mange  Omraader  og  en  rap  Opfattelse,  men 
det  Originale  hos  ham  kunde  ofte  give  sig  Udslag  i  Bizarrerier, 
som  han  fastholdt  med  stædig  Haardnakkethed  og  imod  alle 
velmente  Raad.  Det  var  saaledes  hans  Mening,  at  en  Skue- 
spillers sande  Kunst  viste  sig  i  Udførelsen  af  Roller,  som  vare 
hans  Personlighed  imod ,  ikke  i  saadanne ,  som  stemte  overens 
med  den,  og  det  var  derfor  hine,  han  mest  eftertragtede,  medens 
han  paa  samme  Tid  urokkeligt  fastholdt  den  Anskuelse,  at  den 
ægte  Kunstner  burde  forsmaa  al  den  ydre  Hjælp,  som  Maskering, 
Forandring    af  Talestemme    og   Udbedring    af  legemlige   Ufuld- 

kommenheder  kan  yde  ham  til  Frembringelse  af  Illusion,  en 
Theori,  der  hang  sammen  med  hans  ubrydelige  Sandhedskj ærlig- 
hed, men  hvis  ensidige  Gjennemførelse  i  en  Kunst,  der  har  til 
Opgave  at  frembringe  et  Skin  af  Virkelighed,  ofte  ødelagde 
Virkningen  af  hans  Spil  ved  at  berøve  hans  Fremstillings  indre 
Sandhed  den  ydre  Overensstemmelses  Støtte. 

I  Februar  1797  blev  Steffen  Heger  gift  med  Marie 
Smidth,  der  som  Mad.  Heger  vandt  sine  uvisneligste  Laurbær 
i  Begyndelsen  af  det  følgende  Aarhundrede. 

Den  23.  September  1784,  samme  Aften  som  Rose  sidste 
Gang  betraadte  Scenen,  debuterede  i  Galeottis  nye  Ballet  „Den 
straffede  Vankundighed  eller  Kunsternes  Seir"  den  sextenaarige 
Jfr.  Mariane  Jensen  med  afgjort  Held.  Den  meget  smukke 
unge  Pige  med  de  interessante  Ansigtstræk,  de  gratieuse  Be- 
vægelser og  det  usædvanlige  mimiske  Talent  var  en  saameget 
større  Vinding  for  Balletten,  som  denne  just  da  havde  mistet 
sin  feirede  Primadonna  Jfr.  Frølich.  Da  den  udmærkede  franske 
Danser  Antoine  Bournonville  kom  hertil  fra  Stockholm  og  i 
Foraaret  1792  optraadte  som  Gjæst,  blev  han  indtagen  i  den 
unge  Danserindes  Skjønhed  og  Ynde,  forlovede  sig  med  hende 
og  knyttedes  herved  til  vor  Scene,  en  Begivenhed,  hvis  ind- 
gribende Betydning  for  det  danske  Theaters  Ballet  Fremtiden 
noksom  skulde  vise.  Men  Mad.  Bournonville  forlod  fire  Aar 
senere  Dansen  for  at  gaa  over  til  Skuespillet,  hvor  hun  leilig- 
hedsvis  havde  gjort  god  Tjeneste  i  nogle  SmaaroUer  og  viist, 
at  hun  med  sine  øvrige  Fortrin  forenede  en  velklingende,  bøielig 
Talestemme  og  en  i  høi  Grad  naturlig  Diktion.  Ved  den  første 
Opførelse  af  Kotzebues  Komedie  „Armod  og  Høimodighed",  den 
18.  Februar  1796,  debuterede  hun  i  den  skjelmske,  overgivne 
Josephas  Rolle,  og  to  Maaneder  efter  spillede  hun  ved  Hegers 
Debut  Susanne  i  „Figaros  Giftermaal",  begge  Roller  med  et 
Vid  og  en  Finhed,  en  Ynde  og  Tækkelighed,  som  røbede  et 
afgjort  dramatisk  Talent,  Men  just  som  der  ved  Mad.  Preislers 
Død  blev  vid  Plads  og  stor  Trang  til  dette  Talent,  bleve  disse 
Forhaabninger  bittert  skuffede.  Paa  den  sidste  Spilleafben  i 
Saisonen  1796—97  havde  Mad.  Bournonville  under  stort  Bifald 
udført  Paulines  Rolle    i    det    nye   Femaktsstykke    „Den   snedige 

Brevvexling".  Ni  Dage  efter  døde  Mad.  Preisler,  men  inden 
den  nye  Saison  begyndte,  var  ogsaa  den  Afløserinde,  man  havde 
gjort  Regning  paa,  lagt  i  Graven.  Mad.  Bournonville  døde  den 
29.  August  1797,  ikke  tredive  Aar  gammel. 

I  en  forholdsvis  sen  Alder  begyndte  Ole  Rongsted  sin 
hæderlige  og  i  mange  Henseender  fortjenstfulde  Theaterbane. 
Han  var  sexogtredive  Aar  gammel,  da  han  den  23.  Septbr.  1796 


Rongsted. 

Efter  en  Tegning  af  kgl.  Skuespiller  Carl  Winslev. 

debuterede  som  Oberst  Altdorf  i  Grossmanns  Komedie  „Kun 
sex  Retter",  en  stram  Militairrolle,  som  sagtens  hans  høie,  svære 
Skikkelse  havde  destineret  ham  til,  men  som  var  hans  Tempera- 
ment afgjort  imod.  Thi  han  var  i  sit  hele  Væsen  Borgerligheden 
selv,  jevn  og  hyggelig,  noget  gammelmandsagtig  og  langsom  i 
Vendingen.  Først  da  han  tre  Maaneder  senere  kom  til  at  op- 
træde som  Doktor  Bartholo  i  „Barberen  i  Sevilla",  aabenbarede 
han  sit  Talent  fra   en  Side,    hvor  man  maatte   anerkjende   dets 

Lødighed,  om  Bartholo  end  ikke  blev  den  af  hans  komiske 
Gamle,  der  gav  ham  Leilighed  til  bedst  at  virke  med  de  Midler, 
han  havde  til  Raadighed:  et  Lune  af  en  egen  knastør  Art,  en 
vægtig  Paalidelighed,  som  hans  dybe  Mæle  gav  forøget  Aplomb, 
naar  det  betonede  de  komiske  Repliker  paa  en  saadan  Maade, 
at  de  fik  en  naiv  Tiltrækning  mere. 
I  en  Rolle  som  Amtmand  Riemens  i 
Ifflands  Komedie  „Udstyret"  gjorde 
disse  Egenskaber  sig  gjældende  med 
stor  Virkning,  men  ogsaa  i  det  hol- 
bergske Repertoire  var  Rongsted 
mangengang  fuldstændig  paa  sin 
Plads,  om  han  end  aldrig  kom  til 
at  regnes  blandt  Theatrets  bedste 
Kræfter  og  meget  hindredes  i  at 
naa  frem  til  fortjent  Anerkj endelse, 
fordi  den  flittige  og  pligtopfyldende 
Skuespiller  maatte  overtage  et  stort 
Antal  Roller,  som  ingenlunde  laa 
for  ham  og  derfor  forvirrede  Publi- 
kum i  Dommen  om  hans  Evner.  De 
betydeligste  Holbergroller,  han  kom 
til  at  fremstille,  vare  Leonard  i 
„Maskeraden"  og  „Abracadabra", 
Herman  von  Bremen  i  „Den  politi- 
ske Kandestøber",  Jeronimus  i  „Per- 
nilles korte  Frøkenstand",  Erik 
Madsen  Bogholder  i  „Den  Stundes- 
løse", Jens  i  „Jacob  von  Thybo"  og 
fremfor  Alt  Corfits  i  „Barselstuen", 
hans  holbergske  Glansrolle,  som 
han  overtog  allerede  1799,  og  i 
hvilken  han  gav  et  ud  af  hans  egen 
Personlighed fremhentet  og  med  den 
nøie  overensstemmende,  paa  eengang 

originalt  og    naturligt  Billede   af   den    stakkels    forskræmte    og 
inderligt  bekymrede    gamle   Ægtemand,    hvis   Naragtighed  man 


Rongsted  som  Jens  i  „Jacob 
von  Thybo". 

maatte  le   af,  paa   samme  Tid   som  hans   elskværdigt   skikkelige 
Naivetet  stemte  til  Medlidenhed, 

Samme  Aften,  den  25de  April  1797,  som  Mad.  Preisler 
sidste  Gang  viste  sig  paa  Brædderne  i  ^De  forliebte  Haand- 
værksfolk",  begyndte  den  enogtyveaarige  Jens  William  Kruse 
som  Bastian  i  samme  Stykke  sin  for  Theatret  betydningsfulde 
Kunstnervirksomhed,  der  først  og  fremmest  er  mærkelig  som  et 
Exempel  paa,  at  det  medfødte  Geni  kan  gjøre  sig  gjældende 
med  Adel  og  Vælde,  selv  hvor  det  har  hjemme  i  en  ukultiveret, 
næsten  raa  Personlighed.  Han  havde  en  godt  bygget  Figur  og 
en  mandig  Talestemme  af  en  smuk  og  fuldttonende  Klang,  men 
hans  brede,  flade  Ansigt,  der  dog  ikke  var  uædelt  i  Linierne, 
syntes  uskikket  til  at  antage  noget  Udtryk  af  Følelse  eller 
Lidenskab,  som  en  Bolles  psykologiske  Indhold  kunde  kræve. 
Han  var  uden  al  Dannelse,  uden  al  Forbindelse  med  det  intel- 
lektuelle Liv,  plump  i  sin  daglige  Færd,  en  Svirebroder  og 
Libertiner  af  lav  Rang.  Men  naar  han  stod  paa  Scenen,  var 
der  som  foregaaet  en  Forvandling  med  ham:  instinktmæssig  for- 
stod han  Rollen  i  dens  lønligste  Enkeltheder  og  drog  dem  frem 
med  en  forbausende  Sikkerhed.  I  de  komiske  Roller  var  Lunet 
altid  rede  og  Karakteristiken  saa  træffende,  at  den  tog  sig  ud 
som  Produktet  af  den  skarpeste  Intelligens,  hvad  enten  det  var 
unge  eller  gamle  Taaber,  glade  Bønder  eller  latterlige  Oldinge, 
der  gkulde  fremstilles;  hans  Arv  i  „Maskeraden"  sætter  Rahbek 
jevnsides  med  Gj eistrups  og  Knudsens,  og  om  hans  Studenstrup 
i  „Den  ellevte  Juni"  har  han  som  Træk,  der  røbe  ægte  Talent 
for  det  Stupid-Komiske,  fremhævet  den  dumme  Poliskhed,  hvor- 
med han  i  anden  Scene  udspørger  Henrik,  den  fornøiede  Selv- 
tillid, hvormed  han  betroer  denne,  at  han  gjerne  gad  spøgt  et 
bitte  Korn  med  Fruentimmer,  og  den  pudserlige  Jamren,  hvor- 
med han  udraaber  sit:  „Ak  ve!  ak  ve!"  Men  endnu  forunder- 
ligere var  det,  at  Kruses  Fremtræden  i  alvorlige  KostumeroUer 
—  i  Samtidens  Dragt  saae  han  simpel  ud  —  var  baaren  af  en 
Anstand  og  Værdighed,  ja  af  en  imponerende  Høihed,  der  lige- 
frem vakte  Ærefrygt  for  de  Skikkelser,  han  fremstillede;  hans 
prægtige  Organ,  der  ogsaa  som  Sangstemme  besad  en  malmfuld 
Basklang,  gav  Replikerne  en  Fylde  og  Paalidelighed,  der  maatte 
vække  saameget  større  Forbauselse,   som  det  var  bekjendt  nok, 

at  hans  egen  Følelse  for  deres  Indhold  kun  var  i  ringe  Grad 
bevæget  og  hans  Forstandsopfattelse  af  dem  lidet  indtrængende. 
Det  var  sin  mærkeligt  udrustede  Kunstnernatur,  han  skyldte 
Alt,  men  den  slog  ogsaa  saa  fuldkommen  til,  at  denne  i  Bund 
og  Grund  udannede  Skuespiller  ved  Foredragets  Varme  og 
Fremtrædelsens  Adel  hævdede  sig  som  jevnbyrdig  med  Rosing 
og  Schwarz  i  det  alvorlige  og  tragiske  Repertoire. 

Det  var  dog  først  noget  ind  i  det  følgende  Aarhundrede, 
at  man  ret  begyndte  at  anvende  Kruses  Evner  i  det  pathetiske 
Skuespils  Tjeneste,  og  vi  ere  overhovedet  i  Omtalen  af  Tilgangen 
til  Personalet  nu  naaede  saa  høit  op  mod  Aarhundredskiffcet, 
at  de  fleste  af  de  Nytiltrædende  efter  Sagens  Natur  maa  faae 
deres  Hovedvirksomhed  i  den  følgende  Periode.  Dette  er  saa- 
ledes  Tilfældet  med  Peter  ThunFoersom,  en  jydsk  Præstesøn, 
der  som  toogtyveaarig  Student  debuterede  den  18.  Oktober  1798 
i  Ifflands  Femaktskomedie  „Gamle  og  nye  Sæder"  og  ved  ud- 
holdende Flid,  parret  med  fin  Smag  og  usædvanlig  Intelligens, 
naaede  frem  i  første  Række  blandt  Publikums  Yndlinge.  — 
Endnu  ikke  femten  Aar  gammel  gjorde  Johanne  Marie  Nick, 
født  den  27.  September  1784,  Overgangen  fra  Danseskolen  .til 
Talescenen,  da  hun  den  15.  April  1799  debuterede  som  Emma 
i  Kotzebues  Komedie  „Falsk  Undseelse".  Den  smukke  unge 
Pige  med  det  udtrj'^ksfulde  Ansigt,  de  skjelmske  Øine,  den  nyde- 
lige Figur  og  den  friske,  klare  Stemme  gjorde  strax  megen 
Lykke,  uden  at  dog  Nogen  endnu  dengang  kunde  ane,  til  hvilket 
Høidepunkt  i  Kunsten  hendes  ikke  mindre  glimrende  indre 
Gaver,  hendes  Lune,  Varme  og  levende  Fantasi,  skulde  hæve 
hende  op  i  den  Række  af  Aar,  hun  først  som  Mad.  Lange, 
senere  som  Mad.  Spindler  var  en  af  Scenens  Prydelser.  — 
Olsen,  den  første  Skuespiller  ved  Theatret  i  Odense,  optraadte 
i  Mai  1799  to  Gange  som  Gjæst  paa  den  kjøbenhavnske  Scene 
og  viste  sig  i  Besiddelse  af  saadanne  Evner,  at  man  gjerne  vilde 
knytte  ham  til  den  ved  et  Engagement.  Dette  lykkedes  det 
følgende  Aar,  og  den  7.  Mai  1800  fik  han  sin  Debut  som 
O'Flaherty  i  „Vestindianeren",  hvorpaa  han  nogle  Dage  senere 
som  Vielgeschrei  i  „Den  Stundesløse"  lagde  en  usædvanlig  Be- 
gavelse ogsaa  for  det  komiske  Karakterbillede  for  Dagen. 

For  et  kortere  Tidsrum  vare  Debutanterne  Jfr.  Bech, 
Pio  og  Eegholm  knyttede  til  Theatret.  Eline  (egl.  Ellen 
Kirstine)  Bech,  Datter  af  Skuespilleren  (S.  348),  var,  som 
Oehlenschlager  siger  om  denne  sin  Legekammerat,  „en  nydelig 
Blondine,  fuld  af  elskværdig  Skalkagtighed  og  Ynde",  i  hvem 
den  livfulde  Ungersvend  fik  sig  „en  munter  Forgabelse",  effcerat 
hans  Sværmeri  for  Marie  Smidth  var  blevet  afsvalet  ved  hendes 
Giftermaal  med  Steffen  Heger,  hvem  Oehlenschlager  dengang 
endnu  ikke  kj endte,  men  som  nogle  Aar  efter  blev  hans  Svoger. 
Eline  Bechs  friske  Femtenaars-Ungdom  vandt  hende  mange 
Venner  ved  hendes  Debut  som  Gurli  i  „Indianerne  i  England" 
den  13.  Mai  1797.  To  Dage  efter  sin  Konfirmation  udførte  hun 
sin  anden  Rolle,  Bondepigen  Trine  i  „Hververne",  og  samme 
Aften  som  hendes  Fader  betraadte  Scenen  for  sidste  Gang  som 
David  i  „Den  døve  Elsker",  spillede  hun  som  tredie  Debut 
Miche  i  det  nævnte  Stykke  og  feirede  atter  her  en  Triumf  ved 
sin  betagende  Ynde  og  Naturlighed.  Ikke  mindre  fortryllende 
var  hun  ved  Skjelmeri  og  Følelse  som  Rosina  i  „Barberen  i 
Sevilla"  og  som  Lise  i  Syngestykket  „De  tre  Forpagtere",  thi 
ogsaa  en  behagelig  Sangstemme  var  hun  i  Besiddelse  af.  I  det 
beundrede  Femaktsstykke  „Herman  von  Unna",  der  den  30. 
Januar  1800  begyndte  sin  Seirsgang  over  vor  Scene,  var  Ida 
Mtinsters  Rolle  lagt  i  Jfr.  Bechs  Hænder  og  beaandedes  af 
hende  med  et  poetisk  Liv,  som  den  i  sig  selv  ikke  eiede.  At 
hun  saaledes  ogsaa  i  det  alvorlige  Rollefag  ydede  noget  Ud- 
mærket, forøgede  de  Forventninger,  Theatret  nærede  om  hendes 
fremtidige  Virksomhed,  og  Skuffelsen  var  stor,  da  hun  allerede 
1802  trak  sig  tilbage  fra  Scenen  (sidste  Optræden  24.  Mai  som 
Kildegård  i  „Johanne  Montfaucon")  for  at  ægte  Chr.  Andr. 
Falbe,  senere  Justitsraad  og  Herredsfoged  i  Odense.  Som  Enke 
efter  ham  døde  hun  i  Kjøbenhavn  1857.  —  Fra  Danseskolen  fik 
Personalet  en  meget  lovende  Forøgelse  i  Jean  Pio,  en  ualminde- 
lig smuk  ung  Mand  med  et  ypperligt  Ansigt,  talende  Øine,  ud- 
mærket Figur  og  klangfuld  Stemme,  tillige,  som  hans  Debut- 
repertoire syntes  at  vise,  med  en  stor  Rækkevidde  for  sit 
dramatiske  Talent  og  deraf  følgende  udstrakt  Anvendelighed. 
Han  kom  den  19.  Januar  1798  frem  som  Spazier  i  „Virtuosen", 
spillede  otte  Dage  senere  den  vanskelige  Jeronimus-Rolle  i  „Den 

honnette  Ambition"  og  Maaneden  derpaa  Meerskum  i  ,.De  snor- 
rige Fættere".  I  disse  som  i  andre  forskjelligartede  store  Roller 
viste  „Hr.  Jean",  som  hans  Theaternavn  var,  at  han  ikke  be- 
høvede at  frygte  Forgjængere  som  Knudsen,  Schwarz  og  Gjel- 
strup,  og  da  han  med  sine  udmærkede  naturlige  Anlæg  forbandt 
en  utrættelig  Flid,  havde  han  kunnet  blive  Theatret  til  stor 
Nytte,  hvis  man  havde  behandlet  ham  med  den  Hensynsfuld- 
hed, han  kunde  gjøre  Krav  paa,  men  han  blev  manoeuvreret 
ud  af  Repertoiret  af  avindsyge  Kammerater,  der  sluttede  For- 
bund med  den  monopoliserede  Theateroversætter  N.  T.  Bruun 
om,  at  han  skulde  holde  den  fremadstræbende  unge  Skuespiller 
ude  af  sine  Forslag  til  Rollebesætninger.  Da  Pio,  foruden  at 
være  Danselærer  ved  Kadetakademiet,  havde  mange  velbetalte 
private  Informationer,  som  gjordes  usikkre  ved  hans  Theater- 
tjeneste  i  Ny  og  Næ,  frasagde  han  sig  med  en  rask  Beslutning 
denne  og  optraadte  sidste  Gang  den  16,  Mai  1811  i  en  af  sine 
bedste  Roller,  Gribskov  i  „Apothekeren  og  Doctoren."  — 
Tredive  Aar  gammel  debuterede  Carl  Wilhelm  Anton 
Eegholm  12.  September  1799  som  Baronen  i  „Fændriken" 
og  høstede  et  Bifald,  som  ogsaa  ledsagede  hans  to  ganske 
kort  derefter  følgende  Debuter  ved  Førsteopførelserne  af  Kotze- 
bues  „De  to  Brødre"  og  Duvals  „Skibbruddet".  Som  Privat- 
skuespiller, navnlig  i  „Borups  Selskab",  nød  Eegholm  megen 
Anseelse  og  medbragte  derfra  den  fornødne  Routine,  som 
hans  Intelligens  og  Dannelse  nu  fik  Leilighed  til  at  stille  i 
den  virkelige  Kunsts  Tjeneste.  Theaterbestyrelsen  havde  god 
Villie  til  at  gjøre  hans  Evner  saa  frugtbringende  som  muligt  i 
et  stort  Repertoire,  men  hans  svagelige  Helbred  kunde  ikke 
bære  meget  Arbeide,  og  allerede  den  29.  April  1802  saae  Publi- 
kum den  yndede  Skuespiller  for  sidste  Gang  i  en  lille  Rolle  i 
„Johanne  Montfaucon".     Han  døde  i  Juli  Aaret  derj^aa. 

I  denne  Redegjørelse  for  Tilgangen  til  det  kgl.  Theaters 
Personale  i  Tidsrummet  fra  1772  til  1801  er  der  ikke  taget 
Hensyn  til  de  efemere  Forøgelser,  Debutanter,  der  kom  og  gik 
eller,  forsaavidt  de  knyttedes  til  Scenen,  fik  kun  en  ganske 
imderordnet  eller  ialfald  en  lidet  iøinefaldende  Betydning  for 
den.     Et   og  andet  Navn,    tilhørende   den   sidste  Kategori,   kan 

dog  fortjene  at  mindes  i  al  Korthed.  Saaledes  den  i  1773 
debuterende  Normand  Iver  Hesselberg  Ur berg,  en  videnskabelig 
dannet  Mand,  der  havde  været  kgl.  preussisk  Overbranddirekteur 
i  Konigsberg,  men  efter  sin  Tilbagekomst  maatte  gaa  til  Theatret 
for  at  holde  sig  sine  Kreditorer  fra  Livet.  Han  var  i  dets 
Tjeneste  i  sexten  Aar  og  havde  i  sin  naturlige  Anstand  paa  Scenen 
en  Betingelse  for  at  kunne  bruges,  men  rigtignok  i  sit  Ansigts 
altid  ensartet  skumle  Udtryk  og  sin  Stemmes  hule,  stødende 
Lyd  store  Hindringer  for  at  kunne  illudere  eller  behage.  Tilmed 
var  han  en  høist  uomgjængelig  Person,  kivagtig  og  misundelig, 
uefterrettelig  i  Tjenesten  og  uden  Gnist  af  Disciplin,  saa  han 
jevnligt  maatte  aves  ved  Mulkter  og  Arrest.  Ikkedesmindre 
følte  han  sig  egnet  til  selv  at  styre  et  Theater  og  forlangte 
Privilegium  for  sig  og  sine  Efterkommere  til  at  opføre  Komedie 
i  Provinserne,  en  fast  aarlig  Løn  som  Direkteur,  fri  Disposition 
over  de  kongelige  Lysttheatres  Dekorationer  og  Dragter  samt 
Raadighed  over  det  Personale,  som  det  kgl.  Theater  mente  at 
kunne  undvære.  Da  man  ikke  vilde  være  ham  behjælpelig  med 
dette  Arrangement,  reiste  han  til  Norge  for  at  forevise  en  Luft- 
ballon, blev  borte  trods  Direktionens  Hjemkaldelsesordrer  og 
fik  saa  sin  Afsked,  dog  med  Pension,  som  det  endog  lykkedes 
ham  at  faae  kapitaliseret.  For  Pengene  kjøbte  han  i  Sverig 
to  Bjørne,  som  han  dresserede  til  Dans  og  anden  Kunstfærdig- 
hed og  reiste  omkring  med  i  Nordtydskland ,  indtil  de  en  Nat 
aad  deres  Læremester  i  en  Stald,  hvor  han  og  de  havde  taget 
Kvarteer.  —  Ikke  mindre  forsømmelig  i  sin  Theatergjerning  var 
Carl  Frederik  The  s  s  en,  der  debuterede  1774,  en  langt  opløben 
Bønnestage,  hvorfor  ogsaa  Baggesen  i  en  af  sine  komiske  For- 
tællinger udstyrede  Døden  med  „tynde  Ben,  vor  store  Thessen 
lig,"  hvad  der  gav  Anledning  til  et  forbittret  Feideskriffc  fra 
den  krænkede  Skuespiller.  Hvor  Kritiken  omtaler  hans  Optræden, 
er  det  altid  med  den  Tilføielse,  at  han  som  sædvanligt  Intet 
kunde  af  Rollen,  og  det  er  forunderligere,  at  Theatret  holdt  ud 
med  ham  i  over  tyve  Aar,  end  at  han  omsider  i  1796  fik  sin 
Afsked.  Han  reiste  til  Odense,  hvor  han  blev  Instrukteur  for 
de  danske  Skuespil,  som  paa  vort  første  Provinstheater  just  tog 
deres  Begyndelse  ved  dette  Tidspunkt,  efterat  den  talrige  fynske 
Adel  og  Odense  Borgere  i  en  Del  Aar  havde  maattet  lade  deres 

ivrige  Theaterinteresse,  der  endog  havde  ført  til  Opførelsen  af 
et  selvstændigt  Skuespilhus,  tilfredsstille  af  indkaldte  tydske 
Selskaber.  I  denne  sin  nye  Stilling  døde  Thessen  1798,  og 
P.  A.  Heiberg  skrev  i  den  Anledning  til  sin  Broder,  der  var 
Rektor  ved  Kathedralskolen :  „Man  har  fortalt  mig,  at  Thessen 
er  død;  det  vil  jeg  vel  tro,  men  at  han  er  begravet,  har  jeg 
ondt  ved  at  tro,  da  jeg  ikke  formoder,  at  der  i  Fyen  findes 
Bræder  lange  nok  til  hans  Ligkiste;  maaske  har  man  hugget 
ham  over."  —  Quist,  der  debuterede  1792,  havde  et  udmærket 
Theaterydre  og  en  smuk  Tenor,  men  blev  ved  sin  Keitethed  og 
Kulde  nærmest  en  Umulighed  i  det  Rollefag,  hans  Stemme  for- 
trinsvis henviste  ham  til;  af  Hensyn  til  hans  Sang  bar  man  dog 
over  med  hans  Spil  og  vænnede  sig  saa  nogenlunde  til  ham. 
Den  samme  Tenoristskjæbne  havde  Sangeren  O'Donnel,  hvis 
Stemmes  Skjønhed  sjeldent  har  havt  Mage  paa  vor  Scene,  men 
hvis  personlige  Fremtræden  var  endnu  utilladeligere  end  Quists. 
Hans  Hustru,  Mad.  O'Donnel,  havde  Mad.  Hegers  sværmeriske 
Blondhed  og  lignede  hende  meget  af  Ydre,  men  manglede  alle 
hendes  indre  Egenskaber.  Mad.  Martens  blændede  ved  sin 
Debut  1796  Publikum  med  sin  Skjønhed  og  et  tilsyneladende 
Talent,  som  dog  snart  viste  sig  at  være  den  pure  Dressur,  uden 
Spor  af  medfødte  Evner;  hendes  smukke  Personlighed  bar 
hende  imidlertid  —  ligesom  Tilfældet  var  med  den  Aaret  efter 
debuterende  Jfr.  Guldberg  —  frem  over  mange  Vanskeligheder, 
som  vilde  have  været  uoverkommelige  for  mangen  Anden.  — 
Som  Jonas  i  „De  Vonner  og  Vanner"  (S.  439)  havde  Danse- 
eleven Hel  ns  vig  gjort  megen  Lykke,  og  da  han  fem  Aar 
senere  fik  sin  Debut  som  Jabal  i  „Jøden",  vandt  hans  godt 
vedligeholdte  Dialekt  stort  Bifald;  han  blev  dog  aldrig  noget 
betydeligt  Medlem  af  Personalet,  om  han  end  blev  meget 
anvendt  og  ogsaa  til  sine  Tider  slog  igjennem,  især  hvor  Mane- 
rerne fra  Danseskolen  kunde  passes  ind  i  Rollen.  —  Endelig 
er  der  endnu  en  Debutant  at  nævne,  som  fik  en  eminent  Betyd- 
ning for  Theatret,  men  rigtignok  ikke  som  Skuespiller:  Adam 
Oehlenschlager,  der,  instrueret  af  Rosing,  atten  Aar  gammel 
debuterede  den  16.  December  1797  som  Fændriken  i  Stykket  af 
samme  Navn.  Hans  første  Optræden  var  alt  Andet  end  lovende 
og  de  følgende  ikke  stort  bedre,  om  end  en  af  Rollerne   bragte 

liam  nogen  Paaskjønnelse.  Han  siger  selv  herom  i  Erindringerne : 
„Vi  havde  valgt  Kings  EoUe  i  Todes  „Søofficerer"  til  en  af 
mine  Debuter.  King  er  en  brav  Karl,  som  taler  godt  for  sig, 
og  det,  mente  Rosing,  kunde  jeg  nok  komme  ud  af;  men  King 
er  noget  kjedsommelig  og  præker  formeget,  og  det  Mandige, 
han  skulde  have,  kunde  min  Drengeagtighed  ikke  erstatte  med 
en  Kunst,  som  jeg  ligesaa  lidt  endnu  var  i  Besiddelse  af.  Imid-, 
lertid  hørte  man  dog  ved  denne  Optræden,  at  jeg  havde  et  godt 
Organ  og  en  god  Diktion.  Det  Ridderlige  i  Torben  Oxe,  som 
jeg  ogsaa  spillede,  kunde  jeg  naturligvis  heller  ikke  frem- 
stille, og  Undseeligheden  og  Frygten  tillod  mig  ikke  at  yttre 
Følelse,  hvilket  desuden  er  vanskeligt  i  denne  ulykkelige  Elskers 
korte  Scener  med  den  Dyveke,  der  ikke  elsker  ham.  Først  i 
Cederstrøm  i  Kotzebues  „Armod  og  Høimodighed"  slog  jeg  mig 
løs  i  de  kjærlige  Scener  med  den  elskende  Luise  og  indhøstede 
stærkt  Bifald."  I  et  af  de  Theaterinterieurer,  som  Baggesen 
har  fremstillet  i  sin  versificerede  Direktionsprotokol,  spiller 
Oehlenschlager  en  Rolle.  Ved  en  Prøve  har  Souffleuren  meldt 
Forfald,  og  Baggesen  maa  hjælpe  sig  som  han  bedst  kan: 


I  Prøven  paa  Barnlige  Kj  ærligheden 
forsøgte  jeg  Oehlensclilåger,  men 
af  Hullet  han  snart  sprang  op  igjen, 
og  Rosing  kjærlig  sprang  ned  isteden. 


Den  lille  Episode  tegner  godt  Billedet  af  den  utaalmodige,  varm- 
blodige Yngling,  som  Oehlenschlager  var  paa  denne  Tid,  da 
hans  ubestemte  Kunstnertrang  foreløbigt  havde  drevet  ham  til 
Theatret  som  hans  muligvis  rette  Virkefelt.  Hans  Skilsmisse 
fra  det  er  ikke  mindre  betegnende  for  hans  Naturel.  Han  var 
engang  bleven  mulkteret  for  en  lille  Fortalelse  og  sendte  saa 
strax  sine  Foresatte  følgende  lakoniske  Skrivelse :  „Grunde  have 
bevæget  mig  til  at  forlade  Theatret.  Den  første  og  sidste  God- 
hed, Direktionen  viser  mig,  er,  jo  før  jo  heller  at  skaffe  mig 
min  Afsked."  Det  varede  noget,  inden  man  kunde  fatte  sig 
efter  denne  Tiltale,  og  først  efter  et  nyt,  endnu  skarpere  Ultima- 
tum udfærdigede  man  Oehlenschlågers  Afsked  midt  i  Saisonen, 
den  3.  Januar  1800. 


PEESONAIiET.  463 


Det  var  en  usædvanlig  Samling  af  ypperlige  Kræfter, 
der  bar  det  kgl.  Theaters  Kunst  i  de  sidste  Decennier  af  det 
forrige  Aarhundrede.  Vel  var  det  Personale,  hvis  enkelte  Med- 
lemmer vi  her  have  gjort  Rede  for,  ikke  paa  noget  Tidspunkt 
tilstede  i  sin  Helhed,  men  et  vilkaarligt  valgt  Aar  vil  altid  vise 
en  ualmindelig  Repræsentation  af  fremragende  kunstneriske 
Kræfter.  Tage  vi  f.  Ex.  Aaret  1790,  da  var  endnu  af  den  gamle 
Stok  Mad.  Rose  til  Raadighed  for  de  ældre  Anstandsdamers  Fag, 
Musted  som  den  værdige  Gammelmand  og  Mad.  Knudsen  som  den 
uovertræffelige  holbergske  Magdelone  og  andre  baade  komiske  og 
alvorlige  Roller  af  adstadigt  Væsen  og  hyggeligt  Lune.  I  den 
yngre  Generation  var  Schwarz  den  Ældste,  men  endnu  kun 
syvogtredive  Aar  gammel,  paa  Høidepunktet  af  sin  Kunst  og 
som  mangesidig  Karakterskuespiller  Bærer  af  et  rigt  Repertoire. 
Ved  hans  Side  stod  Rosing  som  den  fyrige  Elsker,  den  mandigt 
kraftige  Helt,  medens  Eisberg  som  den  noble  Kavaleer  og 
Saabye  som  den  elegante  Bonvivant,  Publikums  erklærede  Ynd- 
ling, tolkede  de  lettere  erotiske  Stemninger.  Endnu  var  Kemps 
solide  Spil  som  Henrik  og  Arv  og  kraftigt  tegnede  Almue- 
mennesker til  Theatrets  Raadighed,  og  i  Arends  havde  det  en 
støt  Kraft  til  Udførelsen  af  lavkomiske  Roller  og  kunde  endog 
betro  adskillige  mere  sammensatte  Karakterfigurer  til  hans  paa- 
lidelige  Hænder.  Men  op  over  disse  ragede  ved  Intelligens  og 
ægte  Kunstnertemperament  Gjelstrup  og  Preisler,  begge  midt  i 
Trediverne,  den  Første  uudtømmelig  rig  paa  skabende  Fantasi 
og  uovergaaet  i  sin  Udførelse  af  Dialektroller,  den  Anden  et 
smidigt  Talent,  der  med  lige  Lethed  formede  den  overgivne 
Galning  og  den  grublende  Skurk  efter  sin  Personlighed.  Og 
rede  til  at  løfte  Arven  efter  disse  Kunstnere,  tildels  allerede  i 
Besiddelse  af  den,  stod  Knudsen  og  Frydendahl,  medens  Lind- 
green just  debuterede  i  1790.  Paa  Spindesiden  hævede  Mad. 
Rosings  ædle  Kunst  det  alvorlige  Skuespil  op  til  en  Høide,  det 
endnu  ikke  havde  indtaget,  især  ved  at  lade  den  kunstneriske 
Sandhed  afløse  den  hidtil  raadende  theatralske  Maneer.  Paa 
Komediens  Omraade  havde  Theatrets  Traditioner  altid  været 
følgeværdige,  og  i  deres  Aand  fortsatte  Mad.  Gjelstrups  sprud- 
lende Soubretter  og  Mad.  Preislers  kokette  Verdensdamer  den 
gode    Kunst,    medens    Jfr.    Astrups    imponerende    Skjønhed    og 

Anstand,  Mad.  Schalls  vevre  Gratie,  Jfr.  Aaslews  troværdige 
Uskyld  og  Jfr.  Morthorsts  stille  Kvindelighed  gjorde  Besættelsen 
af  Komediens  øvrige  Rollefag  forholdsvis  let.  De  sidstnævnte 
Damer  havde  tillige  ypperlige  Sangstemmer  og  dannede  i  For- 
bindelse med  Jfr.  Winther,  der  jo  tillige  havde  godt  Greb  paa 
Lystspillets  komiske  Gamle,  samt  det  musikalske  Dramas  Stjerne 
Mad.  Berthelsen  det  faste  Grundlag  for  Sangspillet,  en  af  Tidens 
dramatiske  Yndlingsformer,  heri  støttede  paa  bedste  Maade  af 
Herrepersonalet,  hvis  Medlemmer  paa  faa  Undtagelser  nær  havde 
Stemme  og  Skole  nok  til  at  bære  deres  Del  af  det  musikalske 
Ensemble. 


Naar  vi  nu  gaa  over  til  Betragtningen  af  det  Reper- 
toire, i  hvilket  Personalet  anvendtes,  vil  det  vise  sig,  at  der  i 
Løbet  af  Perioden  indtraadte  en  betydelig  Forandring  i  Publi- 
kums Smag.  Den  vendte  sig  mere  og  mere  bort  fra  Holbergs 
og  Moliéres  rentkomiske  Skuespil,  for  hvilket  den  fandt  Erstat- 
ning i  den  kotze bueske  Farces  theatermæssigt  konstruerede 
Situationer  og  Figurer,  der  vel  vare  af  øieblikkelig  scenisk 
Virkning,  men  uden  Livsnerne,  uden  almengyldig  Komik;  den 
foretrak  for  Karakterkomediens  brede  Penselføring  et  mere 
moderne  Lystspil,  i  hvilket  Samtidens  egne  Figurer  tegnedes 
med  finere  Linier,  om  end  med  svagere  Farver,  og  som  desuden 
ved  iblandede  Stænk  af  det  Sentimentale  eller  det  Rørende  førtes 
hen  mod  Grænsen  af  det  borgerlige  Skuespil,  som  i  denne 
Periode  ret  kom  til  Ære  og  Værdighed.  Paa  disse  Omraader 
var  det  i  dette  Tidsrum  af  Theatrets  Historie  det  tydske  Reper- 
toire, der  var  stærkt  ifærd  med  at  faae  Overvægten,  og  Skue- 
spilkunsten kunde  ikke  undgaa  at  paavirkes  heraf.  Den  gamle 
Karakterkomedie  havde  givet  den  Opgaver  at  løse  ved  at  over- 
lade til  Skuespillerens  egen  Opfindsomhed  at  udfylde  de  store 
Rum  mellem  Omridsene,  medens  den  iffiandske  Komedie,  der 
havde  en  Skuespiller  til  Ophav,  foreskrev  enhver  Enkelthed  i 
Udførelsen  saa  nøiagtigt,  at  den  Spillende  blot  havde  at  følge 
Anvisningerne  og  bringe  dem  i  Harmoni  med  sin  Person,  hvor- 
hos han  i  Kotzebues  Farcer  saavelsom  i  hans  alvorlige  Stykkers 

komiske  Partier  maatte  give  Afkald  paa  at  faae  noget  menneske- 
ligt Sammenhæng  frem  i  de  af  vilkaarlige  Vittighedstræk  og 
isolerede  Indfald  sønderlemmede  Figurer  og  var  henvist  til  at 
opnaa  en,  ganske  vist  som  oftest  taknemlig,  Virkning  ved  de 
løsrevne  Morsomheders  Mængde.  En  Modvægt  herimod  dannede 
Syngespilrepertoiret,  der  for  den  langt  overveiende  Del  hentedes 
fra  Frankrig,  og  hvis  Librettoer  gav  Skuespilleren  Rum  nok  til 
at  røre  sig,  saEi  at  just  disse  Stykker  frembragte  nogle  af 
Periodens  bedste  sceniske  Ydelser.  Endelig  maa  det  fremhæves 
som  et  af  dens  betydningsfuldeste  Kjendemærker,  at  en  national 
Digtning  begyndte  at  prøve  sine  Kræfter  paa  de  forskjellige 
dramatiske  Felter. 


Med  Undtagelse  af  de  magre  Efterslets-Komedier  fra 
Holbergs  senere  Aar  —  „Philosophus  udi  egen  Indbildning", 
„Republiken"  og  „Sganarels  Reise"  —  kom  hele  hans  Reper- 
toire til  Opførelse  i  Tidsrummet  1772 — 1801.  Det  laveste  Antal 
af  Holbergopførelser  i  en  Saison  var  fra  7  til  10,  det  høieste  fra 
24  til  27.  Statistiken  giver  en  klar  Forestilling  om  den  høist 
forskjellige  Grad  af  Tilslutning,  Komedierne  mødtes  med  fra 
Publikums  Side.  Medens  „Den  Vægelsindede"  i  hele  Tidsrummet 
kim  har  3,  „Melampe"  og  „Uden  Hoved  og  Hale"  hver  4  og 
„Det  arabiske  Pulver"  6  Forestillinger  at  opvise,  møde  vi  paa 
Skalaens  modsatte  Pol  „Den  honnette  Ambition"  og  „Barsel- 
stuen" hver  med  29,  „Gert  Westphaler"  med  31  og  „Den  poli- 
tiske Kandestøber"  med  36  Opførelser.  Tyve  Gange  og  derover 
spilledes  endvidere  kun  „Barselstuen",  „Jacob  von  Thybo", 
„Henrik  og  Pernille",  „Jeppe  paa  Bjerget"  —  samt  den  Komedie, 
der  allerede  dengang  havde  et  høiere  Antal  Forestillinger  at 
opvise  end  nogen  anden  af  det  holbergske  Repertoire:  „Den 
Stundesløse",  som  i  det  her  behandlede  Tidsrum  gik  44  Gange 
over  Scenen,  et  Yndlingsstykke  for  Skuespillerne  paa  Grund 
af  Vielgeschreis,  Oldfuxes  og  Pernilles  store,  men  lønnende  Op- 
gaver, for  Publikum  paa  Grund  af  den  kraftigt  byggede  Scene- 
gangs lystige  Intrige  og  komiske  Fylde ;  endnu  til  den  Dag  idag 
har  „Den  Stundesløse"  hævdet  Primatet  blandt  Holbergs  Komedier 
med  over  200  Forestillinger. 

Scener  af  „Den  Stundesløse". 

Tegnede  af  F.  L.  Bradt  i  Slutningen  af  forrige  Aarhundrede. 


Adskillige  af  de  fremragende  Skuespillere,  der  ere  blevne 
omtalte  i  det  Foregaaende,  havde  nogle  af  deres  bedste  Koller 
i  Holbergs  Stykker,  men  dette  vil  ikke  sige  det  Samme,  som 
at  de  gjennemgaaende  bleve  vel  udførte.  Kunde  en  enkelt  Rolle 
eller  to  glæde  sig  ved  udmærkede  Fremstillere,  saa  var  det 
Øvrige  gjerne  Middelgods,  og  selv  om  man  havde  de  rette  Mænd 
til  de  rette  Pladser  og  saaledes  kunde  have  tilveiebragt  et 
fyldestgj ørende  Ensemble,  betænkte  Direktionen  sig  som  oftest 
paa  at  tage  en  Rolle  fra  Stymperen,  som  havde  Hævd  paa  den, 
og  give  den  til  en  bedre  udrustet  yngre  Kraft,  Især  i  Tiden 
nærmest  efter  Londemanns  og  Clementins  Død  var  Rollebesæt- 
ningen maadelig  og  værdsattes  af  Rahbek  med  følgende  Karakter- 
givning: „En  mat  og  kraftløs  Jeronimus,  en  overdreven  og 
unaturlig  Henrik,  en  monoton  og  søvnig  Pernille,  en  udlevet  og 
ubehagelig    Magdelone ,    en    uvidende    og    iskold    Leonard,    en 

ViAweschraf  „ 

rUcskaijeg  straæ  vært  fios jer  o(jornu/i& 
3exj  har  kurv  noalcfaoA  limer  tiUxujt 

den.  Stundcjlosc  2  Oct.'S'^' Sc&l: 


Scener  af  „Den  Stundesløse". 

Tegnede  af  F.  L.  Bradt  i  Slutningen  af  forrige  Aarhundrede. 


Elsker,  for  hvem  Leanderrollerne  vare  et  Slags  Deportation, 
fordi  man  ikke  andensteds  skjøttede  om  ham,  medens  Leonorerne 
bestandig  gaves  Debutantinder  og  Begynderinder  til  Prøveklud". 
Efter  Rosenstands  Indtrædelse  i  Bestyrelsen  mærkedes  der  ikke 
liden  Forbedring;  han  var  en  Kjender  og  Elsker  af  Holberg 
og  eftersporede  hos  de  Yngre  særligt  deres  Anlæg  for  hans 
Komedier.  Men  hvad  hans  Smag  og  Myndighed  vanskelig  kunde 
faae  Bugt  med,  var  den  hos  Mange  af  Personalet  indgroede 
Forestilling  om,  at  Buffo-Genren  var  den  rette  Form  for  Ud- 
førelsen af  Holberg,  og  at  det  fremfor  Alt  gjaldt  at  holde  Til- 
skuerne i  Latter,  om  ikke  ved  E-oUens  eget  Indhold,  saa  ved 
alskens  selvopfundne  Løier.  Da  der  just  ikke  vaagedes  strengt 
over  nogen  gjennemført  Tidskarakter  i  Kostumerne,  var  det  let 
nok  at  tage  Applaus  allerede  paa  en  iøinefaldende  naragtig 
Klædning  og  Maskering  og   saa  at   spille  videre  i  samme  over- 

30 


468  DET   KONGELIGE    THEATER    1772—1801. 

drevne  Aand,  for  at  holde  Publikums  Munterhed  vedlige,  som 
f.  Ex.  ved  at  lade  Tjenerens  store  sorte  Knebelsbart  sværte 
Jeronimus  i  Ansigtet  under  Omfavnelsesscenen  i  „Den  honnette 
Ambition."  Hvad  der  yderligere  maatte  slappe  det  sceniske 
Dekorum,  var  den  Omstændighed,  at  Traditionen  endnu  fordrede 
en  Del  af  de  holbergske  Kvinderoller  udførte  af  Mandfolk,  saa- 
ledes  Arianke  Grovsmeds  i  „Den  politiske  Kandestøber",  den 
skjønne  Helene  i  „Ulysses"  o.  il.  I  „Barselstuen"  var  det  ikke 
alene,  som  tidligere  bemærket  (S.  123),  Barselkonen,  der  tilfaldt 
en  af  Theatrets  yngre  Mænd,  men  ogsaa  Sangklokkerne,  Anne 
Kandestøbers,  Ingeborg  Blytækkers  og  Geske  Klokkers  spilledes 
af  kvindeklædte  Mandfolk,  til  liden  Baade  for  en  med  Sandsyn- 
ligheden stemmende  passende  Tone,  thi  baade  med  Hensyn  til 
Skjændsmaal  og  Haandgribeligheder  gik  Overdrivelserne  langt 
over  Grænsen  for  den  holbergske  Komedies  Lystighed.  Endnu 
i  1814  ivrede  Baggesen  imod  denne  Overlevering  som  en  Uskik, 
der  skæmmede  Skuepladsens  Værdighed  ved  at  „fornedre  Lyst- 
spillet til  grov  Farce,  gjøre  selv  det  Skjønne  hæsligt  og  det 
Hæslige  til  Ækkel  modbydeligt."  Rahbek  sluttede  sig  til  hans 
Protest,  men  maatte  dog,  eiendommeligt  nok  for  Tidens  Begreb 
om  det  Passende,  tage  det  Forbehold,  at  Barselkonen  dog  ikke 
burde  overdrages  til  en  Skuespillerinde,  „dels  fordi  det  for  et 
Publikum,  der  er  saa  stærkt  i  den  tagne  Forargelse  som  vort 
nuværende,  neppe  vilde  være  til  den  sceniske  Sømmeligheds 
Fordel,  dels  ogsaa  fordi  muligen  selv  den  Skuespillerinde,  der 
uden  Betænkning  spilte  Anne  Kandestøbers,  ja  Anne  Signe- 
kjællings  Rolle,  udentvivl  ikke  uden  Føie  vilde  ømme  sig  ved 
at  paatage  sig  Barselskonens." 

Ved  een  og  samme  Skuespillers  Anvendelse  til  flere 
Roller  i  de  holbergske  Stykker  med  en  større  Personliste  maatte 
Illusionen  skades  ikke  saa  lidt.  Vel  havde  man  nu  et  større 
Personale  at  raade  over  end  i  Theatrets  første  fattige  Dage, 
saa  man  ikke  behøvede  saa  hyppigt  som  før  at  gribe  til  denne 
tordenskjold  ske  Udvei,  men  til  Gjengjæld  anvendtes  den  stun- 
dom ligesaa  tankeløst  som  plumpt,  som  naar  i  „Det  lykkelige 
Skibbrud"  Londemann  spillede  baade  Henrik  og  den  i  sidste 
Akt  optrædende  Skolemester,  hvorved  der  lettelig  og  ikke  uden 
Grund  kunde   vækkes   den  Porestilling  hos   de   i   deres  Holberg 

mindre  bevandrede  Tilskuere,  at  Scenen  for  Dommeren  var  en 
ny  Komedie  af  den  ogsaa  i  Stykkets  tidligere  Handling  for- 
klædte Henrik.  —  Som  en  snurrig  Anakronisme,  der  røber  liden 
Omhu  for  Enheden  i  en  holbergsk  Forestilling,  kan  anføres,  at 
Knudsen  den  11.  September  1795  i  Intermediet  til  „Kildereisen" 
sang  —  P.  A.  Heibergs  Lanternamagica-Vise  med  dens  mer  og 
mindre  tilslørede  Allusioner  til  samtidige  Begivenheder. 

Den  første  originale  Nyhed  skyldtes  ingen  Ringere  end 
Johannes  Ewald:  Femaktslystspillet  „Pebersvendene",  der 
gik  første  Gang  den  17.  Marts  1773,  tredie  og  sidste  Gang  Uge- 
dagen efter.  Stykket  var  fremkaldt  ved  en  BekjendtgJ øreise 
fra  „et  Selskab  her  i  Byen",  der  udsatte  to  Præmier  for  drama- 
tiske Arbeider:  en  Tragedie  om  Kjøbenhavns  Beleiring  og  en 
Komedie  om  Pebersvende.  At  Ewald  foretrak  det  sidste  Emne 
fremfor  det  første,  der  neppe  vilde  have  ligget  daarligt  for  ham, 
havde  vel  nærmest  sin  Grund  i,  at  han  allerede  var  trængt  ind 
i  dets  Behandling,  om  end  i  en  helt  anden  Form,  nemlig  i  sit 
Skrift  „Philets  Forslag  om  Pebersvendene",  som  just  dengang 
var  under  Trykning.  Den  udsatte  Pris  vides  ikke  at  være  bleven 
ham  tilkj  endt,  men  Theatret  antog  hans  Stykke  til  Opførelse,  dog, 
som  Forestillingernes  Tal  viser,  med  et  tarveligt  Udfald,  hvad 
der  er  saameget  mere  paafaldende,  som  Ewalds  Lystspil,  skjøndt 
langtfra  noget  Mesterværk,  dog  staaer  ikke  lidet  højere,  end 
hvad  der  hidtil  var  fremkommet  af  originale  Komedier,  og 
hverken  fattes  Lune  i  Figurtegningen  eller  i  Replikerne,  lige- 
som dets  Dialog  falder  uden  Tvang  og  er  formet  i  et  Sprog,  hvis 
Renhed  og  Naturlighed  stiller  alle  Samtidens  andre  dramatiske 
Originaldigtninger  i  den  dybeste  Skygge. 

Trods  den  middelmaadige  Succes  bragte  „Pebersvendene" 
dog  Penge  i  Forfatterens  slunkne  Pung.  Ewald  var  dengang 
tinget  i  Kost  hos  Fuldmægtig  Wiborg  i  Vingaardsstræde,  Brænde- 
vinsbrænder Mads  Spendrups  Eiendom,  nuværende  Nr.  10.  Til 
tredie  Forestilling,  hvis  Indtægt  efter  Honorarreglementet  til- 
faldt Forfatteren,  solgtes  Billetterne  de  foregaaende  Dage  i  hans 
Bolig,  og  Salget  beløb  sig  til  260  Rdl.,  en  kjøn  Skilling  i  de 
Dage.  „Digteren  skulde  selvfølgelig  selv  i  Theatret,"  hedder 
det  i  A.  D.  Jørgensens  Biografi,  „og  der  er  bevaret  en  omstændelig 

Fortælling  om,  hvorledes  Tjenestepigen  Ane  maatte  hjælpe  ham 
i  Klæderne  og  trække  de  hvide  Silkestrømper  paa  ham.  Men 
Pengene  foruroligede  ham.  Han  kjørte  den  næste  Morgen  ud  i 
Kareth  i  fuld  Pynt  og  kom  ikke  hjem  hele  Dagen.  Ud  paa 
Aftenen  maatte  Wiborg  af  sted  efter  ham  med  Peder  Spendrup, 
„der  vidste,  hvor  Ewald  pleiede  at  komme,"  „De  fandt  ham  da 
ogsaa  hos  en  Vært  i  en  berygtet  Gade   og  i   en  meget  fortrolig 

Samtale  med  to  Damer.  Ved 
at  se  den  adstadige  Wiborg 
paa  dette  Sted  —  Spendrup 
havde  han  vel  nok  seet  der 
før  —  blev  Ewald  overstadig 
glad,  forlangte  Punsch  og  gav 
sig  til  at  drikke  med  dem. 
Wiborg  havde  imidlertid  lagt 
Mærke  til,  at  Gulvet  var  strøet 
med  Sølvpenge,  hvorfor  han 
holdt  Ewald  varm,  medens 
Spendrup  samlede  sammen, 
hvad  der  endnu  kunde  reddes. 
Omsider  fik  de  ham  hjem 
med  og  bragt  tilsengs.  Næste 
Dag  var  han  meget  forknyt 
over  de  forbrugte  Penge  og 
meget  modtagelig  for  den 
Trøst,  at  50  Rdl.  var  bleven 
frelste  ud  af  Skibbruddet". 

Kort  efter  blev  Ewald 
flyttet  til  Rungsted  og  derfra 
til  Tipperup  Møllegaard  lidt  Nord  for  Humlebæk;  først  i  Efter- 
sommeren 1777  kom  han  til  Kjøbenhavn  igjen,  og  hvad  der  var 
tilbage  af  hans  kummerlige  Liv,  forskjønnedes  her  af  to  Triumfer, 
som  Theatret  hjalp  ham  til.  Det  er  tidligere  omtalt,  at  „det 
dramatisk®  Selskab"  bragte  hans  „Balders  Død"  til  Opførelse 
paa  Hoftheatret  (S.*  368)  og  efter  allerhøieste  Befaling  maatte 
gjentage  Forestillingen  paa  det  kgl.  Theater  til  Indtægt  for 
Forfatteren,  hvorhos  det  blev  paalagt  Direktionen  at  faae  den 
fornødne  Musik  komponeret,  saa  at  det  heroiske  Sørgespil  kunde 

blive  fremstillet  i  den  oprindeligt  tilsigtede  Form  og  med  en 
Udstyrelse,  der  var  Emnet  værdig.  Allerede  nogle  Aar  tidligere 
havde  man  været  betænkt  herpaa  og  overdraget  Kompositionen 
til  Scalabrini;  men  han  indsaa  snart,  at  han,  som  rimeligt  var, 
med  sit  fremmede  Naturel  ikke  raadede  over  den  Aand,  som 
skulde  til  for  at  skabe  en  nordisk  Toneklang,  og  opgav  For- 
søget. Ikke  heldigere  var  man  med  Arbeidets  Overdragelse 
til  Walter,  og  først  Theatrets  tydskfødte  Koncertmester  Johan 
Hartmann  løste  Opgaven  paa  en  uventet  tilfredsstillende  Maade, 
efterat  han  længe  havde  betænkt  sig  paa  at  give  sig  ilag  med 
dens  Vanskeligheder.  Syngepartierne  voldte  dog  de  endnu  kun 
lidet  musikalsk  øvede  Skuespillere  en  Del  Besvær  og  hemmede 
dem  i  den  fulde  Hengivelse  i  deres  Roller,  saa  at  Udførelsen 
ikke  havde  den  Varme  og  Energi  som  „det  dramatiske  Selskabs", 
ligesom  de  store  Planer  om  et  rigt  Udstyr  med  Dekorationer  og 
Dragter  faldt  overmaade  tarveligt  ud,  fordi  en  samtidigt  indstuderet 
Ballet  slugte  Penge  og  Tid,  som  burde  være  komne  Ewalds 
Digterværk  tilgode.  Det  gjorde  alligevel  ret  rundelig  Lykke 
ved  Festforestillingen  den  30.  Januar  1779  som  ved  senere  Op- 
førelser. 

Paa  det  Tidspunkt  havde  Ewald  allerede  fuldført  Synge- 
stykket  „Fiskerne".  En  af  Warnstedts  første  Gjerninger  som 
Direkteur  havde  været  at  træde  i  Forbindelse  med  ham  for  at 
fremkalde  et  Arbeide  for  Skuepladsen,  og  efterat  de  vare  blevne 
enige  om  Emnet  og  foreløbigt  havde  aftalt  Planen,  fulgte 
Theaterchefen  dens  Udarbejdelse  med  vaagent  Øie  og  gav 
stadigt  Digteren  de  fornødne  Impulser  til  at  føre  Værket  til 
Ende.  Da  dette  var  naaet,  hjalp  Warnstedt  det  videre  frem  paa 
dets  Bane  med  fuld  Honneur:  han  overdrog  dets  Komposition 
til  Hartmann  (den  mest  bekjendte  Melodi,  „Kong  Christian  stod 
ved  højen  Mast",  er  dog  af  Ewalds  Ven  Ditl.  Ludv.  Rogert),  han 
lod  male  to  nye  Dekorationer  og  fik  en  meget  livagtig  oprørt  Sø 
konstrueret,  han  bragte  den  31.  Januar  1780  Stykket  til  Opførelse 
ved  den  aarlige  Festforestilling  i  Anledning  af  Kongens  Fødsels- 
dag, og  han  skaifede  Digteren  i  Honorar  mere  end  det  Dobbelte 
af  den  aftalte  Sum,  saa  at  Ewald  efter  et  Liv  i  Armod  døde 
næsten  som  en  Slags  Velhaver,  der  raadede  over  Eiendele  at  træffe 
testamentarisk   Bestemmelse  om.     Selv  var  han  naturligvis   til- 

stede  ved  Førsteopførelsen,  der  ogsaa  overværedes  af  den  besungne 
Katastrofes  virkelige  Helte,  de  hcrnbækske  Fiskere,  hvis  op- 
offrende  Daad  havde  givet  Ewald  Emnet  til  Stykket.  Dets  friske 
Salthavs  -  Stemning ,  dets  nationale  Tone ,  Handlingens  faste 
Bygning  ved  Hjælp  af  Figurernes  lidet  sammensatte  Modsæt- 
ningsforhold, „Ariaernes",  ^Ariosernes"  og  Romancernes  skjønne. 


Det  kgl.  Theaters  Mindefest  for  Ewald  den  23.  Marts  1781. 


rene  Lyrik  og  den  fuldendte  metriske  Kunst  i  de  kombinerede 
Sanges  Sammenslyngning  i  Forbindelse  med  den  musikalske 
Kompositions  let  iørefaldende  Fortrin  vakte  megen  Opmærksom- 
hed for  dette  Digterens  modneste  dramatiske  Arbeide,  om  man 
end  var  langtfra  at  skjønne  saa  godt  paa  disse  poetiske  Egen- 
skaber, som  en  mere  forstaaende  Eftertid  har  kunnet.  Fyldigst 
kom  Anerkj endelsen  tilorde  i  den  litteraire  Kritik ;  at  „Fiskerne" 

opførtes  sex  Gange  i  Løbet  af  en  god  Maaned,  var  ganske  vist 
paa  den  Tid  en  noget  usædvanlig  Theater-Begivenhed ,  men 
Stykket  har  i  det  Hele  et  paafaldende  lille  Antal  Forestillinger 
at  opvise  i  de  sceniske  Annaler. 

For  Ewald  var  hans  Stykkes  Opførelse  en  ubeskrivelig 
Glæde,  en  stor  social  Opreisning  og  en  stærk  Spore  til  fortsat 
Arbeide  med  Theatret  som  Virkeplads.  "Wamstedt  lod  det  ikke 
mangle  paa  Opmuntring,  han  opfordrede  Digteren  til  at  skrive 
et  Sørgespil,  som  stod  i  Høide  med  hans  Syngestykke,  og  Ewald 
begeistredes  for  Tanken,  fandt  et  Sujet  i  Hamletsagnet,  troede 
i  Impulsens  første  stærke  Bevægelse  at  kunne  udføre  det,  men 
maatte  snart  erkjende,  at  hans  Ild  kun  var  en  øieblikkelig  Op- 
blusning,  ingen  varigt  brændende  Flamme.  Hans  store  legem- 
lige Lidelser  maatte  nødvendigvis  kue  ethvert  mere  omfattende 
aandeligt  Arbeide,  og  snart  fik  de  Bugt  med  Livet  selv.  Kun 
syvogtredive  Aar  gammel  døde  Ewald  den  17.  Marts  1781.  Paa 
Begravelsesdagen  opførtes  „Fiskerne",  indledet  med  et  Forspil 
af  Abrahamson  med  Bekransning  af  Digterens  Urne.  Tredive 
Aar  senere  holdt  Theatret  Mindet  om  Ewald  i  Ære  ved  at  til- 
staa  hans  endnu  dengang  levende  alderstegne  Værtinde  Mad. 
Skou  et  Gratiale  paa  100  E,dl. 

Den  anden  af  Datidens  to  geniale  Digtere,  Johan 
Herman  Wessel,  vandt  sine  første  og  fyldigste  Laurbær  ved 
en  dramatisk  Digtning,  som  fra  første  Færd  af  hævdede  sig  en 
klassisk  Rang  i  vor  komiske  Litteratur.  Han  var  bleven  Student 
1761,  nitten  Aar  gammel,  og  havde  siden  da  stadig  opholdt  sig 
i  Kjøbenhavn  uden  at  læse  til  nogen  Examen,  sysselsat  med 
sproglige  Studier  og  æsthetisk  Læsning,  ernærende  sig  ved 
Undervisning  i  Fransk  og  Engelsk  og  forresten  som  primus  inter 
pares  optagen  af  et  frit  og  lystigt  Samliv  med  gode  Hoveder  og 
vittige  Svende,  mest  hørende  til  Hovedstadens  norske  Studenter- 
koloni, som  han  selv  var  Medlem  af  —  en  Kaffehus-  og  Vin- 
stue-Klike, i  hvilken  der  herskede  en  utvungen  Tone,  hvor 
Cynismen  havde  et  vist  Raaderum,  men  hvor  der  tillige  fælde- 
des mangen  en  aandfuld  og  træffende  Dom  over  Tidens  litteraire 
Fænomener  og  efterhaanden  dannede  sig  en  bestemt  æsthetisk 
Opinion,  som  har  spillet  sin  Rolle  og  gjort  sin  Gjerning  inden- 

for  Smagsbr^'dningerne  i  Litteraturen.  Her  drøftedes  naturligvis 
ogsaa  Theatrets  Affairer,  og  saadanne  fænomenale  Opførelser 
som  Bredals  „Tronfølgen  i  Sidon''  (S.  289)  med  de  dertil 
knyttede  Begivenheder  (S.  299)  samt  Nordal  Bruns  „Zarine" 
(S.  303)  bleve  selvfølgelig  Gjenstand  for  en  meget  levende  Debat, 
saameget  mere  som  begge  de  nævnte  Forfattere  vare  Normænd. 
Landsmandskabet  gjorde  dog  ikke  Wessel  blind  for  disse  Skue-- 
spils  Skavanker,  og  hvor  høit  end  Lovsangen  lød  til  „Zarines" 
Pris,  var  det  dog  denne  beundrede  Tragedie,  der  umiddelbart 
fremkaldte  Wessels  udødelige  Parodi,  Sørgespillet  „Kjærlighed 
uden  Strømper",  Under  hans  flittige  Theatergang  havde  den 
franske   Tragedie  som   den  italienske  Opera,    ham  selv    næsten 

ubevidst,  aileiret  Lag  paa  Lag  af 
komiske  Grundstoffer  i  hans  Indre; 
„Zarine"  virkede  som  den  elektriske 
Gnist,  og  som  i  et  Nu  fandt  Om- 
skabelsen,  Nydannelsen  Sted:  sex 
Uger  efterat  Bruns  Tragedie  var 
bleven  opført  første  Gang,  satte 
Wessel  det  sidste  Punktum  i  Manu- 
skriptet til  „Kjærlighed  uden 
Strømper".  Han  tænkte  slet  ikke 
paa    at  udgive   det,    endnu  mindre 

Johan  Herman  Wessel.  P^^    ^t    faae    det    opført,     og     der 

maatte  mange  Overtalelser  af  hans 
Venner  til  for  at  faae  ham  til  at  bryde  med  sin  naturlige  Ulyst 
til  offentlig  Fremtræden;  eiendommeligt  er  det  ogsaa,  at  det 
trykte  Stykke,  der  udkom  i  Efteraaret  1772,  ikke  bar  noget 
Forfatternavn,  hvorvel  Wessel  paa  den  anden  Side  heller  ikke 
fralagde  sig  Paterniteten,  som  almindelig  tilkj  endtes  ham. 

Som  parodisk  Digtning  er  „Kjærlighed  uden  Strømper" 
saa  temmelig  enestaaende  i  det  Mesterskab,  hvormed  den  rammer 
sit  Maal  lige  i  Prikken.  Hvad  det  Formelle  angaaer,  opfylder 
den  med  den  mest  gravitetiske  Alvor  den  franske  Tragedies 
strenge  Fordringer  om  Iagttagelse  af  de  tre  Enheder:  Hand- 
lingens, idet  den  hele  tragiske  Begivenhedsrække  udspringer 
af  og  bevæger  sig  om  det  skjæbnesvangre  Savn  af  et  Par  hvide 
Strømper;    Tidens,    der    med    bydende    Nødvendighed    kræver 

Konfliktens  Tilendebringelse  „idag,  i  denne  Dag",  og  ikke  under 
nogen  Betingelse  kan  indrømme  saameget  som  „en  Dags  Op- 
sættelse;" Stedets,  idet  den  ene  Dagligstue-Dekoration  ligesaa 
umotiveret  som  den  franske  Tragedies  Søilehal  eller  B''orgaard 
samler  alle  de  Optrædende  til  de  mest  forskjellige  Handlinger, 
uden  at  der  gjøres  Rede  for  Grunden  til  deres  Tilstedeværelse. 
Fremdeles  er  Forbilledet  nøie  fulgt  med  Hensyn  til  Arten  af 
den  her  fremstillede  Konflikt;  den  er  her  som  saa  ofte  hist  en 
Kollision  mellem  Kjærlighed  og  Ære,  giver  Anledning  til  en 
Overflod  af  Deklamationer  om  disse  Begreber  og  deres  Sammen- 
stød samt  til  en  rigelig  Mængde  af  Anelser,  Varsler,  Drømme 
og  Skjæbnebestemmelser,  hvorefter  den  paa  et  nogenlunde  vil- 
kaarligt  Punkt  udmunder  i  den  tragiske  Aflivelse.  Idet  Grund- 
laget for  Anvendelsen  af  hele  dette  Apparat  er  den  ynkelige 
Mangel  af  et  Par  Strømper,  og  idet  det  tages  i  Brug  af  saa 
lave  Filistersjæle  som  den  altid  spisende  Grethe,  den  elendige 
Skrædderpjalt  Johan,  den  nærige  Mads  o.  s.  v.  springer  den 
komiske  Virkning  seirende  frem,  yderligere  forstærket  ved  det 
parodiske  Element,  Wessel  har  tilføiet  i  Efterdigtningen  af  den 
italienske  Operas  og  dens  danske  Imitationers  Solosange  med 
deres  banale  Symbolik.  Ved  Hjælp  af  de  ovenfor  givne  Citater 
af  „Zarine"  og  „Tronfølgen"  vil  man  kunne  faae  en  Porestilling 
om,  med  hvilken  Sikkerhed  Wessel  har  taget  sin  Gjenstand  paa 
Kornet  og  med  hvUken  gratiens  Behændighed  han  har  bundet 
den  sit  Lunes  lystige  Maske  for  det  adstadige  Bedemandsansigt. 
„Kjærlighed  uden  Strømper"  gjorde  almindelig  Lykke 
ved  sin  Fremkomst,  og  en  stor  Del  af  dets  Repliker  gik  strax 
som  bevingede  Ord  over  i  Folkemunde,  hvor  de  leve  endnu  den 
Dag  idag.  Stykkets  litteraire  Mission  havde  man  ikke  saameget 
Øie  for  som  for  dets  almindelige  Lystighed;  det  betragtedes  nær- 
mest som  en  overgiven  Spøg,  hvis  Kaadhed  man  kunde  more  sig 
over  uden  at  krænke  Ærbødigheden  for  de  Kunstarter,  der  for 
en  Gangs  Skyld  maatte  finde  sig  i  at  blive  Offre  for  en  forbi- 
gaaende  Karnevalsmorskab.  I  „den  kritiske  Journals"  Anmel- 
delse af  den  trykte  Komedie  hedder  det:  „At  Forfatteren  skulde 
enten  have  havt  til  Hensigt  eller,  om  han  havde  havt  det,  opnaa 
den  Hensigt  at  gjøre  den  virkelige  Tragedie  latterlig,  er  hverken 
troligt  eller  befrygteligt",  og  en  anden  Recensent  siger,    at  det 

skulde  gjøre  ham  ondt,  om  han  „turde  tiltænke  Forfatteren  den 
uædle  Hensigt,  paa  nogen  Maade  at  ville  gjøre  latterlig  den  Del 
af  vore  Skuespil,  som  vi  kalde  Tragedier!  vi  ville  tro,  at  en  saadan 
Mistanke  fornærmer  Forfatteren;  men  saameget  er  dog  vist,  at 
hans  udgivne  Stykke  lettelig  kan  foranledige  den,  og  denne 
Tanke  gjør,  at  vi  nødigt  vilde  se  det  opført  paa  Skuepladsen. 
Her  i  det  Ringeste  bør  man  omgaaes  altfor  samvittighedsfuldt 
med  Tragediens  Ærværdighed  til  at  ville  vanhelde  endog  dens 
mindste  Træk  med  en  latterlig  Harlekins  Maske."  Naar  Theater- 
bestyrelsen  et  halvt  Aar  efter  det  meget  læste  og  meget  omtalte 
Stykkes  Fremkomst  bragte  det  paa  Scenen  med  en  af  Scala- 
brini  i  Parodiens  Aand  komponeret  Musik  —  det  opførtes  første 
Gang  den  26.  Marts  1773  og  gik  otte  Gange  i  den  resterende 
Del  af  Saisonen  —  saa  var  det  sikkert  heller  ikke  i  den  Hen- 
sigt at  persiflere  sit  eget  Repertoire,  men  fordi  den  betragtede 
„Kjærlighed  uden  Strømper"  som  en  i  sig  selv  morsom  Skjemt, 
en  lystig  Travestering  uden  Giftbraad.  Og  naar  vi  ovenfor  have 
talt  om  Stykkets  „litteraire  Mission,"  kan  det  ogsaa  nok  siges, 
at  det  mindre  udførte  denne  i  Kraft  af  en  bestemt  tilsigtet  Ten- 
dens end  formedelst  den  Sandhedens  rensende  Magt,  der  laa  i 
dets  Komik.  Derfor  kunde  endnu  i  nogen  Tid  de  travesterede 
Kunstarter  trives  paa  Scenen  og  i  Litteraturen  Side  om  Side 
med  deres  Parodi,  og  selve  dens  nærmeste  Forbilleder,  „Tron- 
følgen" og  „Zarine",  stod  endnu  i  adskillige  Aar  paa  det  samme 
Repertoire,  i  hvilket  „Kjærlighed  uden  Strømper"  var  indlemmet. 
Først  da  Smagen  ganske  havde  vendt  sig  bort  fra  den  franske 
og  italienske  Maneer,  fik  man  Blik  for  hele  Rækkevidden  af 
Wessels  Satire,  og  saa  fuldstændig  blev  dennes  Seir,  at  den, 
medens  en  Parodi  ellers  sædvanligvis  staaer  og  falder  med  sin 
Gjenstand,  har  hævdet  sig  gjennem  Tiderne  som  en  klassisk 
Digtning,  der  morer  ved  sit  eget  Vid,  samtidigt  med  at  den 
bevarer  Mindet  om  en  Kunstretning,  der  i  andre  Henseender  er 
gaaet  helt  ud  af  Sagaen. 

At  træffe  den  rette  Grundtone  for  Fremstillingen  af 
„Kjærlighed  uden  Strømper",  har  altid  været  en  vanskelig  Sag. 
Allerede  „den  dramatiske  Journal"  maatte  indrømme,  at  den 
„aldrig  havde  været  saa  forlegen  med  sig  selv  som  i  dette 
Stykke",  og  medens  den  gjennemgaaende  roser  Udførelsen  —  med 

Becli  som  Johan,  Musted  som  Mads,  Hortulan  som  Jesper,  Mad. 
Knudsen  som  Grete  og  Jfr.  Halle  som  Mette  —  anker  den  dog 
over  adskillige  Overdrivelser,  som  vise,  at  Spillet  har  været  mere 
støiende  burleskt,  end  dets  rette  Virkning  kræver.  Denne  op- 
naaes  sikkert  bedst,  naar  de  Spillende  gjennemføre  deres  Helte- 
væsen med  en  vis  storstilet  Gravitet  i  Deklamation  og  Lader, 
saa  at  man  faaer  Indtrykket  af,  at  de  selv  tro  paa  dets  Sandhed, 
medens  de  jevnligt  indskudte  vulgaire  Repliker  gjøre  Rift  i  den 
paatagne    Høihed    og    robe    de    forklædte    Heltes    lave    Natur. 


„Kjærlighed  uden  Strømper"  5.  Optogs  3.  Optrin. 

Tegnet  at"  W.  A.  Miillcr,  stukket  af  C.  Schiile  som  Titelvignet  til  N.  Schiørrings  »Arier  og  Sange«   178 


Rahbek  fortæller,  at  „ved  en  Privatforestilling  af  Stykket,  hvor 
"Wessel  selv  spilte  med,  Alting  blev  givet  i  fuld  Overensstem- 
melse med  Digtets  Tone,  de  høie  Steder  høitragisk,  de  kjælne 
smeltende,  de  lave  lavt,  men  Alt  med  fuldkomneste  Alvorlighed." 
„Syngenumrene  —  siger  Overskou  —  gaves  i  stor  Stil  med  de 
italienske  Sangeres  mange  Udpyntninger  og  lange  Kadencer, 
udførte  med  bemærkelig  stor,  men  af  og  til  pudsig  uheldig 
Omhu  for  at  den  utilstrækkelige  Stemme  ikke  skulde  knække." 
Af  gamle  Theateroptegnelser  sees  det,  at  Johan  i  femte  Optogs 
fjerde  Optrin  var  iført,  foruden  hvide  Bomuldsstrømper  og  Tin- 


478  DET   KONGELIGE    THEATEK    1772—1801. 

spænder,  „en  grøn  romansk  Silkekappe"  (romersk  Toga)  med 
Guldgaloner  og  Hjelm  med  Fjer;  Mads  bar  i  de  første  Optog 
Skomager-Skjødskind,  i  Slutningsscenerne  rød  romersk  Kappe  og 
fjerbesat  Hjelm,  Jesper  trekantet  Hat  med  opstaaende  Fjer  og 
Kokarde. 

Wessels  følgende  dramatiske  Arbeider  taale  ingen  Sammen- 
ligning med  hans  glimrende  Debut.  Det  langtrukne  og  lune-- 
forladte  Femakts-Lystspil  „Lykken  bedre  end  Forstanden", 
opført  første  Gang  den  23.  Februar  1776,  naaede  kun  fire 
Forestillinger  og  Skuespillet  „Anno  7603",  hvis  Honorar  for  en 
Del  var  blevet  Wessel  udbetalt  forskudsvis,  fandt  Theatret  med 
Rette  umuligt  til  Opførelse.  Ved  sin  Landsmand  Warnsteds 
Imødekommen  blev  Digteren  1779  ansat  som  Theateroversætter 
med  en  fast  aarlig  Løn  af  100  Rdl.  og  et  efter  Tidens  Forhold 
ganske  rundeligt  Honorar  for  hvert  Stykke.  Han  oversatte  ialt 
sex  franske  Sangspil,  og  naar  han  ikke  anvendtes  hyppigere, 
synes  Skylden  snarest  at  maatte  søges  i  hans  bekjendte,  af  ham 
selv  aabent  vedgaaede  Indolens  og  Ulyst  til  Arbeide.  Strax 
efter  hans  Død  havde  det  været  paatænkt  at  afholde  en  Sørge- 
fest  til  hans  Minde,  men  denne  Plan  blev  opgivet  igjen  til  For- 
del for  et  senere  og  mere  praktisk  Arrangement,  Opførelsen  af 
„Kjærlighed  uden  Strømper"  for  femogtyvende  Gang  til  Indtægt 
for  Wessels  lille  Søn,  som  ved  denne  Leilighed  blev  ført  frem 
for  Publikum  af  Faderens  gode  Ven  Preisler,  der  sagde  et  Par 
takkende  Ord  paa  hans  Vegne. 

I  den  Falsen'ske  Slægt  nedarvedes  Interessen  for 
Theatret  i  flere  Generationer.  Borgmester  Enevold  de  Falsen  i 
Kjøbenhavn  forbandt  med  sine  mange  andre  Bestillinger  ogsaa 
i  et  Par  Aar  (1754 — 66)  Embedet  som  Medlem  af  Theaterdirek- 
tionen.  Hans  Søn,  Assessor  i  Høiesteret  Chr.  Magnus  de  Falsen, 
har  oversat  adskillige,  især  moliéreske  Skuespil  for  det  danske 
Theater  og  oplevede  at  se  sin  eneste  Søn  Enevold  de  Falsen 
(1756 — 1808)  optræde  som  original  Forfatter  for  den  samme 
Scene.  Denne  høitbegavede  Mand  havde  en  ganske  usædvanlig 
Embedskarriere:  kun  ti  Aar  gammel  blev  han  Student  „med 
megen  Berømmelse",  i  sit  sextende  Aar  Kopist  i  det  danske 
Kancelli    og    i    sit    toogtyvende    Overretsassessor    i    Christiania. 

Her  gjorde  han  sig  snart  gjældende  som  en  af  Byens  tone- 
angivende Skjønaander,  oprettede  sammen  med  andre  gode 
Hoveder,  saasom  Bernt  Anker,  James  Collet  o.  FL,  et  fast  drama- 
tisk Selskab  og  ledede  det  som  Medlem  af  Direktionen,  sam- 
tidigt med  at  han  tog  fremragende  Del  baade  i  Repertoirets 
Forsyning  med  Stykker  og  i  deres  Udførelse.  Man  spillede 
Tragedier  som  „Zaire"  og  „Mahomed",  borgerlige  Skuespil  som 
„Beverley"  og  „Eugenie",  holbergske  Komedier  og  franske 
Syngestykker ,  man  morede  sig,  og  man  —  forlovede  sig,  thi 
ikke  mindre  end  tre  af  de  i  Aabningsstykket,  Voltaires  „Kaffe 
huset",  spillende  Damer  bleve  kort  Tid  efter  gifte  med  tre  af 
de  medspillende  Herrer,  af  hvilke  den  ene  var  Udføreren  af 
Frélons  vigtige  Rolle:  Falsen,  Det  er  rimeligt,  at  ogsaa  hans 
originale  Toaktskomedie  „De  snorrige  Fættere  eller  Testa- 
mentet" er  opført  paa  dette  norske  Privattheater;  og  det  er 
ikke  udelukket,  at  det  kan  være  skrevet  i  Christiania,  skjøndt 
det  er  sandsynligere  at  henlægge  dets  Tilblivelse  til  Kjøbenhavn, 
hvor  det  gik  første  Gang  over  Scenen  allerede  den  17.  December 
1778  og  ialt  har  oplevet  sytten  Forestillinger. 


„De  snorrige  Fættere"  gjorde  saaledes  en  Lykke,  som 
man  nu  ikke  har  let  ved  at  forstaa,  naar  man  ikke  kan  hensætte  sig  i 
den  dramatiske  Kunsts  Barndomsstemning,  da  man  „er  end  det  Brogede 
for  huld,"  og  da  det  Overdrevne  er  sikkrest  paa  at  gjøre  Virkning. 
Thi  Karaktererne  ere  saa  grelt  tegnede,  at  de  falde  udenfor  det 
menneskeligt  Mulige.  Hr  von  Spradenfeldt  røber  sig  allerede  ved  sit 
Navn  som  en  adelig  Gjæk  i  den  traditionelle  Stil ;  han  kan  ikke  aabne 
Munden,  uden  i  en  Blanding  af  Fransk  og  Dansk  at  prale  med  sine 
erotiske  Erobringer,  endogsaa  overfor  den  Kvinde,  han  agter  at  beile 
til:  „Altsaa,  min  lille  Kousine!  har  jeg  da  ingen  Aarsag  at  frygte  den 
Rival  —  ventre  saint  gris!  det  skulde  og  være  første  Grang,  von 
Spradenfeldt  var  bleven  stukket  ud,  skjøndt  jeg  tilstaaer,  det  burde 
ske  par  Droit  de  Repressailles,  siden  jeg  ofte  har  gjort  Andre  det  Puds 
—  i  Paris  der  taler  man  endnu  om  mig  —  man  husker  endnu  le 
Marquis  de  Spradenfeldt  —  on  conte  mes  prouesses  —  jeg  var  alminde- 
lig kaldet  der  Vhomme  å  bonnes  fortunes  —  man  nævnede  mig  som  en 
Cavdlier  accompli  —  De  kan  og  tro,  jeg  gjorde  min  Nation  Ære.  De 
havde  aldrig  seet  saadan  en  Dansk,"  Modsætningen  til  denne  Sprade 
er  den  djærve  Kaperkaptain  Meerskum,  der  karakteriseres  ved  en  ikke 
mindre  pastos  Farvepaalægning,  idet  han  omskriver  sine  Tanker  i  et 
overlæsset  Sømandssprog  og  f.  Ex.  frier  med  følgende  Tale:  „Kort  og 
godt,  Kousine!  Sagen  er  denne;  jeg  har   styret  Kurs   herhid   idag   for 

at  høre  Deres  endelige  Beslutning,  om  De  vil  have  mig  eller  ei,  og  da 
jeg  ankrer  her,  finder  jeg  Leander  og  denne  Finkeridder,  som  begge 
fortælle  mig,  at  de  og  ere  fortøiede  her  og  fri  til  Dem  —  nu  ligge 
vi  her  paa  Rad  alle  Tre,  vælg  nu,  hvem  De  vil  der  skal  blive  seil- 
klar,  for  min  Provision  er  nu  snart  sluppen;  jeg  kan  ikke  meget  med 
det  Frieras  og  hvad  det  hedder,  men  vil  De  vove  Dem  ud  med  mig 
paa  Ægteskabs  Sø,  troer  jeg,  De  ikke  skal  blive  misfornøiet  med 
Skipperen,  jeg  skal  holde  meget  af  Dem,  naar  De  er  iland;  ja,  næst 
Skib  og  Sø  skal  jeg  holde  mest  af  Dem."  Den  mest  umulige  af  disse" 
tre  „snurrige  Fættere"  er  dog  Leander,  der  skal  have  Tilskuernes 
saavelsom  den  attraaede  Dames  Sympathi;  hos  ham  ligger  det  Outre- 
rede ikke  paa  Overfladen,  men  i  selve  det  Sind,    som  der  forlanges  at 


Dekorationsudkast  til  en  borgerlig  Stue. 

Fra  Slutningen  af  det  i8de  Aarhundrede. 


vi  skulle  tro  paa.  Han  har  nemlig  den  sælsomme  Egenhed,  at  han 
brister  i  Latter  eller  Graad  ved  de  mest  umotiverede  Leiligheder,  og, 
underligt  nok,  han  leer  hyppigst  over  de  bedrøvelige  Tilskikkelser  og 
græder  over  de  glædelige.  Stykkets  Handling  er  høist  ubetydelig,  thi 
Kousinen,  Fru  Dormin,  foretrækker  fra  Begyndelsen  af  Leander  og 
bliver  ogsaa  forenet  med  ham,  efterat  hans  utidige  Latter  og  Graad  et 
Par  Gange  har  foranlediget  forbigaaende  Kurrer  paa  Traaden.  En  af 
Tjener  og  Kammerjomfru  opfunden  Side  -  Intrige  med  et  falskt  Brev, 
der  melder  om  en  gammel  Onkels  Død  og  en  de  fire  Slægtninge  paa 
visse  Vilkaar  tilfaldende  Arv,  bidrager  kun  sparsomt  til  Handlingens 
yderligere  Forvikling,  men  medfører  et  burlesk  Optrin,  da  Onkelen, 
„Hr.  Orgon,  Herremand  fra  Jylland,"  uventet  indfinder  sig  lyslevende. 

Overhovedet  ere  flere  Scener  ret  livligt  byggede,  og  Stykket  har  fuldtop 
af  taknemlige  Theaterfigiirer,  forsaavidt  som  et  Publikum  af  en  lavere 
Dannelsesgrad  sætter  mere  Pris  paa  en  kraftig  Maske  end  paa  den 
finere  Karakteriseren.  Især  skal  Schwarz  have  været  god  som  Meer- 
skum  og  Kemp  som  Tjeneren. 

1788  var  Falsen  bleven  udnævnt  til  Justitiarius  i  Over- 
retten og  beklædte  saaledes  i  en  Alder  af  kun  treogtredive  Aar 
et  af  de  høieste  Embeder  i  Norge,  da  han  pludselig  meget  imod 
sit  Ønske  blev  revet  ud  af  alle  sine  kunstneriske  og  litteraire 
Forbindelser  og  sendt  til  Nordland  som  Lagmand,  en  Slags 
Forviisning,  som  skyldtes  Uvillien  over  hans  Forhold  til  en 
høitstaaende  Embedsmands  Hustru.  Græmmelsen  over  denne 
Katastrofe  og  det  ensomme  Liv  saa  høit  mod  Nord  lagde  Grunden 
til  en  Melankoli  hos  Falsen,  som  aldrig  senere  forlod  ham.  Efter 
Lægens  Raad  reiste  han  til  Kjøbenhavn,  og  Regeringens  Mis- 
gunst havde  nu  saa  vidt  fortaget  sig,  at  han  blev  udnævnt  til 
Assessor  i  Høiesteret.  Elleve  Aar  tilbragte  han  i  Hovedstaden 
i  Samkvem  med  dens  intelligenteste  og  livligste  Aander,  og  i 
dette  Tidsrum  falder  hans  betydeligste  Virksomhed  for  Theatret 
som  Originalforfatter  og  som  Oversætter,  .1792  opførtes  Enakts- 
dramaet  „Arven  i  Marseille",  1801  Femaktskomedien  „Hvad 
vil  Folk  sige",  begge  dog  uden  at  vinde  nogen  fast  Fod  i 
Repertoiret.  Men  i  Mellemtiden  havde  Falsen  beriget  dette  med 
et  ægte  nationalt  Værk,  der  i  mere  end  tyve  Aar  hævdede  sin 
Plads  i  Publikums  Yndest  og  fuldelig  fortjente  den:  Synge- 
stykket  „Dragedukken"  med  Musik  af  Kunzen.  Det  spille- 
des første  Gang  den  14.  Marts  1797  og  er  ialt  blevet  opført 
treogfyrretyve  Gange. 

Hvad  der  ikke  bidrog  mindst  til  „Dragedukkens"  Succes, 
var  det  usædvanlige  Interieur,  som  Forfatteren  havde  manet  frem  ved 
at  henlægge  sin  Handling  til  Almixe-  og  Gadelivets  Sfære.  Første 
Akt  foregaaer  i  den  hæderlige  Skomager  Jacob  Olsens  Værksted,  som 
tillige  er  Familiens  Dagligstue,  opfyldt  af  alle  til  Faget  hørende  Rekvi- 
siter, af  et  lille  Bord  med  Dukker  og  Legetøi  samt  en  opredt  Løibænk, 
som  har  været  Mester  Jacobs  Hvilested  i  de  sidste  fjorten  Dage,  efter 
at  hans  Kone  har  bragt  et  Par  Tvillinger  til  Verden.  Det  er  et 
Stykke  ud  paa  Natten,  men  Mester  sidder  endnu  flittigt  ved  sit  Arbeide, 
alt  imedens  han  grubliserer  over  de  trange  Tider  og  tumler  med  det 
vanskelige  Problem,  hvorledes  hans  to  Hænder  skulle  skaflfe  Brødet  til 


482  DET   KONGELIGE   THEATEE    1772—1801. 

de  otte  Munde,  som  Familien  nu  bestaaer  af.  Hans  ældste  Datter 
Trine  træder  ind  med  den  triste  Meddelelse,  at  der  ikke  længer  er 
Brød  i  Huset,  og  at  de  to  Rigsdaler,  som  hendes  Forlovede,  Snedker- 
svend Peter,  har  forstrakt  hende  med,  ere  brugte  til  sidste  Skilling. 
Denne  Meddelelse  bringer  en  Plan  til  Modenhed,  som  Jacob  i  de  sidste 
Dage  har  ruget  over,  nemlig  at  sætte  det  ene  af  de  nyfødte  Drenge- 
børn ud  hos  fremmede  Folk  og  derved  fordele  Byrden  lidt  ligeligere; 
Urtekræmmeren  ovre  paa  Hjørnet  er  rig  og  er  Pebersvend,  hvad  er 
da  rimeligere ,  end  at  en  Del  af  Fattigfolks  Tynge  lægges  over  paa 
ham?  Sin  Kone  Lene,  som  nu  kommer  ind,  tør  Jacob  ikke  betro  denne 
Plan,  men  hun  mærker  af  hans  Uro,  at  der  er  Noget  igjære,  og  faaer 
ham  til  at  rykke  ud  med  Sproget.  Lene  forfærdes  naturligvis  over 
det  Forslag,  hendes  Mand  gjør  hende,  men  da  han  paa  det  Kraftigste 
forestiller  hende,  at  der  ingen  anden  Udvei  er  og  at  den  maa  forsøges 
endnu  i  denne  Nat,  tvinges  hun  til  at  give  efter  —  dog  kun  paa 
Skrømt,  idet  hun  beregner,  at  naar  Jacobs  Fortvivlelse  har  faaet  lidt 
Tid  til  at  sætte  sig,  vil  han  selv  være  glad  over,  at  hans  Forsæt  er 
strandet  paa  hendes  List.  Hun  bringer  ham  efter  hans  Anviisning 
den  ene  af  Tvillingerne  vel  indpakket  og  lagt  i  en  Kurv  med  Hul  i 
Laaget,  men  det  Øieblik,  da  Jacob  er  inde  for  at  tage  Hat  og  Støvler 
paa,  benytter  hun  til  at  gjemme  Barnet  i  Løibænken  og  anbringe  en 
Trædukke,  som  Peter  har  lavet  til  den  lille  Sophie,  i  Kurven,  med 
hvilken  Jacob  saa  hastigt  fjerner  sig  for  at  fuldbyrde  sin  Daad,  inden 
det  bliver  Dag. 

Anden  Akt  viser  os  en  Gadedekoration  med  Urtekræmmerens 
Hus  og  et  Kjælderskur  ved  Siden  af  det.  Hist  og  her  brænder  en 
mat  Lygte.  Jacob  træder  ind  med  Kurven  under  Armen,  ængstelig 
og  beklemt  tilmode.  Idet  han  vil  sætte  den  fra  sig  udenfor  Urte- 
kræmmeren, slaaer  Klokken  fire,  og  Vægteren  vil  snart  indfinde  sig. 
I  Mørket  famler  Jacob  efter  et  Skjulested,  støder  sig  mod  Kjælder- 
skuret  og  gjemmer  sig  i  det,  medens  Vægteren  skrider  over  Scenen, 
syngende  sit  Vers.  Da  han  er  borte,  titter  Jacob  frem,  men  maa  paanj"^ 
ty  til  sit  Skjul,  thi  noget  borte  høres  Rundens:  Hvem  der?  Rund 
forbi !  hvorefter  den  selv  passerer  tvers  over  Gaden.  Omsider  synes 
der  at  være  Fred  og  ingen  Fare,  Jacob  kommer  frem,  seer  sig  for- 
sigtigt omkring,  sætter  Kurven  foran  Urtekræmmerens  Dør,  ringer  paa 
hans  Klokke  og  fjerner  sig  hastigt  et  Stykke,  dog  ikke  længere,  end 
at  han  kan  iagttage,  hvad  der  vil  ske.  „Der  kommer  Ingen  .  .  .  jeg 
kan  dog  ikke  gaa  fra  Barnet,  førend  jeg  seer  ham  i  kristne  Folks 
Hænder  .  . .  jeg  maa  ringe  eengang  endnu,  og  kommer  der  da  Ingen 
.  .  .  nu,  saa  vil  Vorherre  ikke  have  det,  og  saa  bærer  jeg  ham  hjem 
igjen."  Han  ringer  stærkt,  i  det  Samme  springer  Døren  op,  og  Urte- 
kræmmeren kommer  ud  i  Kaseking  og  Nathue,  kjender  ved  Hjælp  af 
en  Haandlygte  Jacob  og  holder  ham  fast,  da  han  vil  løbe.  Den  hen- 
satte Kurv  opdager  han  strax,  Jacob  maa  gaa  til  Bekjendelse  om  sin 
Hensigt,  og  det  er  Urtekræmmeren  klart,  at  han  nu  har  fat  paa 
Gjerningsmanden  til  en  lignende  Streg,  der  er  spillet  ham  for  en  Time 
siden,    da   der   ogsaa   blev    sat   en  Kurv   med    et   spædt  Barn  for  hans 

Dør,  Det  nytter  ikke,  at  Jacob  forsikkrer  om  sin  Uskyldighed  i  denne 
Bedrift,  Omstændighederne  tale  for  tydeligt  imod  ham,  og  det  er  Urte- 
kræmmeren velbekjendt,  at  Skomagerens  Husstand  nylig  er  bleven  for- 
øget med  Tvillinger.  Ved  Trusler  om  Angivelse  til  Politiet  tvinges 
Jacob  til  at  tage  begge  Kurvene  med  sig  hjem  og  har  endda  den 
største  Møie  med  at  undgaa  at  falde  i  Øvrighedens  Vold,  thi  et  Selskab 
af  halvdrukne  Personer,  der  blive  lukkede  ud  af  et  Værtshus,  teer  sig 
saa  støiende,  at  Vægterne  komme  til,  Naboer  og  Gjenboer  kigge  ud  af 
Vinduerne  og  et  livligt  Gadespektakel  udvikler  sig,  under  hvilket  Jacob 
i  dødelig  Trygt  for  at  blive  opdaget  med  sine  to  mistænkelige  Kurve 
holder  sig  skjult  i  Kjælderskuret. 

Tredie  Akt  fører  os  atter  til  Skomagerens  Hjem.  Det  er 
tidligt  paa  Morgenen,  mørkt  endnu.  Trine  træder  ind  med  et  tændt 
Lys  og  giver  sig  til  at  rydde  op,  alt  imedens  hun  taler  og  synger  om 
sin  kjære  Peter.  Useet  af  hende  er  denne  traadt  ind  og  har  lagt  et 
Silketørklæde  paa  Bordet  —  det  er  hans  Gave  til  Kjæresten ,  hvis 
Navnedag  det  er.  Trine  opdager  Gaven  og  Giveren  omtrent  i  samme 
Øieblik,  de  Elskende  tale  om  deres  Kjærlighed,  drøfte  Udsigterne  for 
Fremtiden  og  Tilstanden  i  Hjemmet.  Det  vækker  nogen  Undren,  at 
Husfaderen  ikke  er  hjemme  paa  denne  Tid  af  Døgnet,  men  Forundrin- 
gen skifter  om  til  Ængstelse,  da  Lene  træder  ind,  svag  indtil  Afmagt 
og  fjddt  af  en  Uro,  som  hun  ikke  formaaer  at  dølge.  Hun  sender 
Trine  bort  og  betroer  Peter  sine  Bekymringer,  idet  hun  fortæller  ham 
Nattens  Begivenheder  og  delagtiggjør  ham  i  sin  Prygt  for,  at  der  kan 
være  tilstødt  Jacob  en  Ulykke.  Peter  skynder  sig  afsted  for  om 
muligt  at  skaffe  Lys  i  Sagen,  men  Lene  føler  sig  efter  hans  Bortgang 
dobbelt  nedtrykt,  fordi  hun  ikke-  engang  tør  dele  sin  Sorg  med  sine 
Børn.  Som  episodisk  Figur  optræder  her  en  Skattekommissair ,  som 
skal  inddrive  Restancer  til  et  Beløb  af  ni  Mark  og  i  Mangel  af  Penge 
vil  tage  en  Sengedyne  i  Betaling,  men  medens  Lene  gaaer  for  at  hente 
den  fyldestgjøres  af  Trine  med  det  nye  Silketørklæde,  hun  lige  har 
faaet  af  Peter.  Denne  kommer  derpaa  tilbage,  uden  dog  at  have  til- 
veiebragt  nogen  Oplysning  om  Jacob,  og  forlader  paany  den  bekym- 
rede Familie  for  at  søge  videre. 

Fjerde  Akt.  Samme  Dekoration.  Lene  sidder  ved  Bordet 
med  Hovedet  støttet  paa  sin  Haand,  hensunken  i  sine  sørgmodige  Be- 
tragtninger. Trine  med  de  større  Børn  søge  at  trøste  hende,  men  den 
bedste  Trøst  bringer  Peter,  som  har  skyndt  sig  tilbage  med  Efter- 
retningen om,  at  Jacob  er  funden  og  snart  vil  indfinde  sig.  Dreven 
af  mørke  Anelser  har  Peter  taget  Veien  langs  Kanalen,  „i  hvis  Svælg 
Fortvivlelsen  saa  ofte  udstøder  sit  sidste  Suk,"  og  ved  at  kaste  Blikket 
ned  ad  Marmorbroen  har  han  troet  at  skimte  Noget  inde  i  den  ene 
af  Porthvælvingerne  til  Løngangene.  En  nærmere  Undersøgelse  har 
viist  ham,  at  det  var  Mester  Jacob,  der  havde  søgt  Læ  her  og  var 
falden  i  Søvn,  overvældet  af  Træthed  efter  den  sjælelige  Spænding  og 
den  lange  Omvanken,  under  hvilken  han  af  Frygt  for  Politi  og  Vægtere 
var  naaet  fra  Gaderne  omkring  Aabenraa  til  de  ensomme  Egne  ved 
Slottet.     Alt  dette  fortæller  Jacob  selv  omstændeligere,    efterat  han  er 

vendt  tilbage  til  sin  Families  Skjød  og  gjør  Rede  for  den  hele  „snur- 
rige Tildragelse,  der  ligesaa  godt  kunde  finde  Sted  i  Tusinde  og  een 
Nat  som  Eventyret  om  de  tre  Pukkelyggede  fra  Damaskus  eller  noget 
af  de  andre."  Endnu  en  lille  Overraskelse  er  ham  dog  forbeholdt  i 
Hjemmet,  da  han  vil  pakke  sit  eget  Barn  ud  af  Kurven  og  opdager, 
at  det  er  en  Trædukke,  han  har  gaaet  og  slæbt  paa.  Den  anden  KurvS 
levende  Indhold  vil  Lene  at  de,  trods  deres  Fattigdom,  skulle  beholde 
„som  en  Gave,  Forsynet  har  sendt  dem,"  og  det  viser  sig  ogsaa  nu, 
at  der  er  Lykke  ved  denne  Gave,  thi  da  Barnet  pakkes  ud,  opdages 
det,  at  der  i  en  Silkesnor  om  dets  Hals  hænger  et  Brev  med  to 
Hundreddalersedler  samt  Tilsagn  om,  at  „naar  Modtageren  i  Adresse- 
avisen vil  melde  at  have  bekommet  den  tilsendte  Kurv,  mærket  ind- 
vendig paa  Bunden  A.  B.,  og  angiver  sit  Navn,  skal  der  hvert  Aar 
paa  denne  Dag  blive  ham  tilsendt  100  Rdl.  indtil  Drengens  tiende 
Aar,  til  hvilken  Tid  Faderen  haaber  at  give  sig  tilkjende  og  da  ikke 
skal  vise  sig  uskjønsom  mod  den,  som  har  behandlet  hans  Barn 
menneskekjærligen,"  Lykken  er  pludselig  kommen  tilhuse  i  Skomage- 
rens fattige  Hjem,  dragen  did  af  den  i  den  ene  Kurv  forvarede  Dukke. 

Trods  megen  Bredde,  især  i  sidste  Akt,  er  der  dog  til- 
strækkelig Spænding  i  denne  Handling  og  trods  endel  for  os 
usmagelig  Følsomlied  nok  af  Lune  og  Friskhed  til  at  forklare 
den  store  Lykke,  „Dragedukken"  ved  sin  Fremkomst  og  længe 
efter  gjorde.  En  ypperlig  Støtte  for  den  sceniske  Virkning  var 
Kunzens  udmærkede  Musik,  hvis  yndefulde  Melodieusitet  havde 
en  Rigdom  af  Udtryk  baade  for  de  følelsesfulde  og  de  humori- 
stiske Stemninger.  Sange  som  „I  Haven  gik  Signe,  en  Rose  at 
faae",  og  „Hold  Lampen  tændt,  sy  Støvler,  Sko",  vare  længe 
som  Yndlingsmelodier  almindeligt  Folkeeie,  ikke  at  tale  om  den 
berømte  Drikkevise  „Druen  voxer  paa  vor  Klode",  hvis  Slut- 
ningsstrofe : 

Fader  Evan  Frihedshuen  I    og  dens  Saft  er  dobbelt  klar. 

paa  sin  Isse  fæstet  har,  I    Klinker  Brødre,  synger  Kor: 

frie  Hænder  perse  Druen,  Frihed  paa  den  hele  Jord! 

foredragen  med  fængende  Ild  af  Frydendahl  som  den  ene  af 
Svirebrødrene,  henrev  Revolutionstidens  frihedsbegeistrede 
Publikum  saa  mægtigt,  at  det  sang  Omkvædet  med.  Knudsens 
naturlige  Hjertelighed  og  Jevnhed  som  Jacob  Olsen  gjorde 
denne  Rolle  til  en  af  hans  allerypperste,  og  hvor  hans  Lune  og 
Livfuldhed  kulminerede  i  hans  sidste  Arie  om  de  glade  Fremtids- 
udsigter, han  seer  imøde:  „Først  jeg  Mesterstykke  gjør,   saa  en 

Bod  opretter,"  vilde  det  stormende  Bifald  næsten  ingen  Ende 
tage.  Som  Skomagerkonen  feirede  Mad.  Bertelsen  en  af  sine 
mest  fortjente  Triumfer  og  magtede  selvfølgelig  Sangpartiet  med 
Overlegenhed. 

Falsen  vedblev  at  skrive  for  Theatret  ogsaa  ind  i  dets 
følgende  Periode,  efterat  han  1802  var  vendt  tilbage  til  Christiania 
som  Justitiarius  i  Overretten.  Paany  blev  han,  trods  sit  vaklende 
Helbred,  Sjælen  i  Byens  selskabelige  og  navnlig  dens  drama- 
tiske Foretagender,  han  oversatte  eller  bearbeidede  adskillige 
Stykker  af  det  udenlandske  Repertoire  og  bragte  ogsaa  sine 
originale  Arbeider  paa  Scenen.  Især  erhvervede  „Dragedukken" 
sig  en  høi  Plads  i  det  norske  Publikums  Yndest  og  kom  gjen- 
tagne  Gange  til  Opførelse  paa  Christianias  Privattheater ,  hvor, 
efter  hvad  nogle  samtidige  Optegnelser  forsikkre,  „alle  Rollerne, 
indtil  de  ubetydeligste  i  Gadeopløbet,  bleve  udførte  med  den 
største  Nøiagtighed  og  Livlighed."  Da  Knudsen  engang  besøgte 
Christiania  for  at  spille  Jacob  Olsen  som  Gjæst,  vilde  Lokal- 
patriotismen, karakteristisk  nok,  ikke  indrømme  ham  nogetsom- 
helst  Fortrin  fremfor  den  Dilettant,  der  hidtil  havde  udført  Rollen. 

Falsens  vidunderlig  tidlige  Modenhed  hævnede  sig,  thi 
da  han  var  halvtredsindstyve  Aar  gammel,  saae  han  ud  som  en 
Olding,  svag  paa  Legeme  og  Sjæl,  tungsindig  og  mismodig. 
Men  da  Landet  paakaldte  hans  Hjælp  under  kritiske  Forhold, 
tog  han  endnu  engang  al  sin  sjeldne  Begavelse  sammen  og 
udfoldede  som  Medlem  af  den  1807  nedsatte  interimistiske  norske 
Regeringskommission  et  Arbeide,  der  samlede  hele  Norges 
uskrømtede  Taknemlighed  og  Beundring  om  ham,  samtidigt  med 
at  det  fortærede  hans  sidste  Kraft.  Eiendommeligt  er  det,  at  hans 
Navn  lige  til  det  Sidste  maa  nævnes  i  Forbindelse  med  Theatret, 
thi  det  var  fra  en  Forestilling  i  det  dramatiske  Selskab  han 
vilde  begive  sig  hjem  hin  mørke  Efteraarsaften  den  16.  Novem- 
ber 1808,  da  han  foer  vild  paa  sin  Vei  og  endte  sit  Liv  i 
Christianiafjordens  Bølger,  som  næste  Morgen  skyllede  hans 
Lig  iland.     Hans  Død  var  en  Landesorg  for  hele  Norge. 

„Det  norske  Selskabs"  Sekretair  og  Minister  Guldbergs 
Privatsekretair  Johan  Wibe  (1748—83),  en  vittig  og  elskværdig 
ung  Mand,  mest  bekjendt  som  ypperlig  Visedigter,  skrev  efter 
Sigende  paa  Opfordring  af  Enkedronningen,    der  paa  sit  Kjøns 

Vegne  var  forarget  over  Opførelsen  af  Goldonis  „De  nysgjerrige 
Fruentimmer",  Treaktskomedien  „De  nysgjerrige  Mandfolk", 
som  blev  opført  den  14.  Januar  1779  og  gjorde  ikke  liden  Lykke. 


Endel  Damer  have  dannet  et  „Fruentimmer-Selskab",  om  hvis 
Formaal  Stifterinden,  Fru  Altamont,  udtaler  sig  saaledes:  „Jeg  gjorde 
Begyndelsen  med  nogle  faa  af  mine  Veninder.  Siden  er  det  voxet  til 
Tolv.  Der  er  saavel  Ugifte  som  Grifte.  Vi  samles  jevnligen  snart  her, 
snart  hos  Fru  Orontes.  Naar  vi  ere  sammen,  har  enhver  sin  fuld- 
komne Frihed.  Har  man  Lyst  tH  at  tale,  taler  man,  hvis  ikke,  tager 
man  sig  Noget  for  at  forrette.  En  broderer,  En  filerer  og  saa  videre; 
En  læser  i  en  Bog,  en  Anden  spiller  et  Stykke  paa  et  Klaveer. 
Træffe  vi  paa  en  Bog,  som  vi  synes  om,  læser  En  et  Stykke  høit  af 
den,  og  undertiden  fornøie  vi  os  ved  at  fortælle  hinanden,  hvad  vi 
have  læst  hjemme.  Andet  bestilles  der  ikke."  Trods  disse  Sammen- 
komsters Uskyldighed  have  Medlemmerne  dog  forpligtet  sig  til  at 
hemmeligholde,  hvad  der  foregaaer  i  dem,  „fordi  der  behøves  en  Del 
Illusion  til  alt  det,  som  skal  behage  os  i  Verden,"  og  denne  Hemme- 
ligholdelse har  vakt  Mistænksomheden  hos  et  Par  Ægtemænd,  Orontes 
og  Lisidor,  hvis  Fruer  tage  Del  i  Møderne,  saavelsom  hos  Baron 
Voltamor,  der  gjør  Kur  til  Fru  Altamonts  Datter  Julie,  som  ligeledes 
er  Medlem,  men  hvis  Hjerte  giver  den  elskværdige  Hr.  Eraste  For- 
trinet for  den  naragtige  Adelsmand.  Herrerne  lægge  allehaande  Planer 
for  at  komme  efter,  hvad  der  foregaaer  i  Fruentimmer-Selskabet,  og 
navnlig  forberedes  med  megen  Udførlighed  en  af  dem,  som  gaaer  ud 
paa,  at  Baronen  skal  skjule  sig  i  et  Stueuhr,  som  staaer  i  Forsamlings- 
værelset, hvilken  Plan  dog  ikke  bliver  realiseret ,  fordi  der  uventet 
tages  forandret  Bestemmelse  om  Mødestedet.  Baronens  ikke  meget 
kløgtige  Tjener  Henrik  skal  udfritte  den  snilde  Kammerpige  Lisette, 
men  overh'stes  lettelig  af  hende,  og  da  han  senere  møder  forklædt  som 
Tjenestepige  for  at  skaffe  sig  Adgang  til  Selskabet  under  Paaskud  af 
et  Ærinde  til  sit  Herskab,  bliver  han  ligeledes  øieblikkelig  gjenkjendt, 
saa  at  denne  List  ikke  fører  nærmere  til  Maalet  end  Baronens  Paa- 
fund,  da  han  lader  sig  smugle  ind  i  den  hemmelige  Forsamling,  gjemt 
i  en  Dragkiste,  som  har  været  til  Reparation  hos  Smeden,  men  strax 
falder  ud  af  den,  idet  Bunden  brister.  De  nysgjerrige  Mandfolks 
Beskæmmelse,  som  den  hele  Scenegang  har  tilstræbt,  opnaaes  saaledes 
tilsidst  efter  en  Handling,  som  har  flere  Trivialiteter  end  Morsomheder, 
og  i  hvis  Fladhed  kun  enkelte  Episoder  i  den  ældre  Komedies  tradi- 
tionelle Stil  bringe  nogen  Afvexling;  den  tarvelige  Moral,  som  Fru 
Altamont  ender  Stykket  med,  synes  at  bekræfte  Sagnet  om  dets  pole- 
miske Mission:  „En  Ting  vil  jeg  bede  dem  om,  at  naar  De  herefter 
seer  de  nysgjerrige  Fruentimmer,  De  da  vil  erindre,  at  der  er  ogsaa 
nysgjerrige  Mandfolk."  Dialogen  er  klar  og  naturlig,  men  har  kun 
lidet  af  den  Saltholdighed,  der  ellers  udmærkede  Wibes  „sekretariske 
Pen".     Hans  Stykke  gjorde  dog  megen  Lykke  hos  hans  Samtid. 

Den  senere  for  sin  Frivolitet  noksom  bekjendte  Thomas 
Christopher  Brunn  (1750 — 1834)  begyndte  sin  litteraire  Pro- 
duktion som  Dramatiker  i  den  rørende  Genre,  nemlig  med  det 
1779  opførte  Femakts-Skuespil  „Den  uheldige  Lighed  eller 
Kjærligheds  og  Mistankes  Magt",  et  Makværk,  der  kun 
har  den  Fortjeneste,  at  det  ved  at  have  oplevet  elleve  Forestil- 
linger aflægger  et  Vidnesbyrd  om,  hvor  modtagelig  Smagen  for 
det  Følelsesfulde  var,  selv  hvor  det  henfaldt  til  det  platteste 
Føleri.  Som  Stykkets  Handling  er  henlagt  til  London,  røber 
det  overhovedet  Paavirkning  af  gode  engelske  Mønstre,  men 
uden  at  det  har  staaet  i  Forfatterens  Magt  at  efterligne  Andet 
end  det  Forfeilede  hos  sine  Forbilleder  og  saa  endda  overdrive 
det  i  en  hgefrem  utaalelig  Grad. 

Berkley  og  Fanny  have  ægtet  hinanden  imod  deres  Fædres 
Villie,  thi  de  Gamle  hade  og  forfølge  hinanden  af  politiske  Grunde 
med  ikke  ringere  Lidenskab  end  de  to  berømte  Adelsslægter  i  Verona. 
De  Elskende  maa  derfor,  trods  deres  rige  Herkomst,  slaa  sig  igennem 
i  trange  Kaar  og  hjælpes  ad  at  kjæmpe  mod  Fattigdommen,  Berkley 
ved  Afskrivning  og  Oversætterarbeide,  Fanny  ved  fin  Syning  for  en 
fransk  Modehandlerinde,  Mad.  Barriere.  Men  til  Gjengjæld  er  der 
ingen  Ende  paa  deres  indbyrdes  Kjærlighed  og  gjensidige  Tillid,  som 
yderligere  betrygges  af  et  yndigt  lille  Barn,  der  trods  sine  umyndige 
Aar  optræder  som  handlende  Person  i  Stykket.  Da  dette  begynder, 
er  Berkley  ifærd  med  at  skrive  til  sin  fortørnede  Fader,  for  endnu 
engang  at  anraabe  om  hans  Tilgivelse,  men  Budet,  som  besørger  Brevet, 
fortæller,  at  den  Gamle  har  revet  det  i  Stykker  og  ladet  Overbringeren 
kaste  ned  af  Trapperne.  Denne  Uforsonlighed  bringer  dog  kun  Ægte- 
folkene hinanden  nærmere  og  styrker  deres  Beslutning  om  at  staa 
Side  om  Side  i  al  Modgang,  af  hvad  Art  den  end  monne  være.  Saa- 
ledes  er  Alt  idel  Kjærlighed  og  Opoifrelse  for  hinanden,  indtil  ind  i 
tredie  Akt,  hvor  Berkley  tilfældigvis  faaer  et  Brev  ihænde,  adresseret 
til  „Miss  Fanny,  at  afleveres  hos  Madame  Barriere  i  Pall-Mall  No.  34." 
Øieblikkelig  fatter  han  Mistanke  om  sin  Hustrus  Troskab,  bryder 
Brevet  og  finder  sin  Mistro  bekræftet  ved  at  læse  dets  Indhold,  hvori 
der  bestemmes  et  Stævnemøde  og  xidtales  et  Haab  om,  „at  naar  De 
engang  er  befriet  fra  Aaget  af  Deres  uværdige  Gemal  og  i  Besiddelse 
af  de  Fornøielser,  som  Deres  Ungdom  og  Deilighed  med  saamegen 
Eet  udfordre,  De  da  ikke  heller  skal  tvivle  paa  de  oprigtige  Følelser 
af  Deres  uafladelige  Tilbeder  Kingston."  —  „Retfærdige  Himmel! 
hvad  for  et  Helvede  aabner  sig  for  mine  Øine!"  udbryder  Berkley. 
„Den  sorteste,  den  græsseligste  Troløshed  har  vidst  at  forblinde  dem. 
Menederske  Fanny,  Du  har  vidst  at  drive  din  Forstillelse,  din  Falsk- 
hed saavidt,  og  jeg  arme  Lettroende,  jeg  tog  det  Alt   for  Ømhed,  for 

Godhed."  En  fornyet  Gjennemlæsning  af  Brevet  fjerner  de  sidste 
Tvivl,  han  kunde  have  om  sin  Skjændsel,  og  han  udsender  sin  tro 
Tjener  William  —  atter  en  af  de  Sømænd,  som  ikke  kunne  sige  den 
simpleste  Sætning  uden  at  omskrive  den  i  maritime  Billeder  —  for  at 
opspore,  hvem  Brevskriveren  er.  William  vender  tilbage  med  den 
Besked,  at  „Fregatten  er  der  for  Anker  endnu,  og  dersom  vi  sætte 
Seil  til  strax,  kan  vi  entre,  inden  den  faaer  lettet,"  hvilket  med  andre 
Ord  vil  sige,  at  Afsenderen  —  Kingston  —  er  funden;  Berkley 
sender  ham  strax  en  Udfordring,  som  modtages.  Tidligt  næste 
Morgen  ifører  han  sig  sin  bedste  Klædning,  spænder  Kaarden  om 
Livet,  og  paa  Fannys  forundrede  Spørgsmaal  om,  hvad  dette  skal 
betyde,  svarer  han  kun:  „Det  betyder.  Madame,  at  jeg  idag  er  igjen 
Berkleys  Søn,  og  at  jeg  forbander  det  Øieblik,  da  jeg  nogensinde  lod 
af  at  være  det  "  Kort  efter  vender  han  tilbage  og  træffer  sin  Kone 
alene  med  den  lille  Betty.  Han  seer  meget  forvildet  ud,  helder  nogle 
Draaber  i  et  Glas,  tvinger  Fanny  til  at  drikke  Indholdet,  og  idet  han 
sætter  hende  Kaardespidsen  for  Brystet,  fortæller  han  hende,  at  hun 
har  faaet  Gift,  samt  Grunden  hvorfor:  „Viid,  Menederske,  at  jeg  i 
dette  Øieblik  har  afsendt  din  Æreskjænder,  Kingston,  hen  at  glæde  sig 
over  med  Aanderne,  at  han  saa  let  har  betvunget  min  uværdige  Kones 
Dyd.  Snart  skal  Du  følge  ham,  og  jeg,  der  uagtet  al  mig  vederfaret 
Skjændsel  endnu  er  nedrig  nok  til  at  bekjende,  jeg  ikke  kan  leve  Dig 
foruden,  kuns  et  Øieblik  skal  Du  bie  paa  mig."  tinder  Forsikkringen 
om  sin  Uskyldighed  synker  Fanny  livløs  tilbage  i  en  Stol,  Berkley 
sætter  Kaarden  for  Brystet  for  at  stikke  sig,  men  den  yderst  beleiligt 
ankommende  William  hindrer  Selvmordets  Udførelse,  hvorefter  Vagten 
træder  ind  og  arresterer  dem  begge.  Den  lille  Betty  er  alene  med 
sin  døde  Moder,  da  Tæppet  falder  for  denne  effektfulde  Aktslutning. 

Femte  Akt  forestiller  en  Retsscene.  Kingstons  Ven  Denbigh, 
paa  hvis  Foranstaltning  Berkley  er  bleven  paagreben,  anklager  ham 
for  Drab  og  fører  ham  for  Dommeren,  som  ikke  er  nogen  Anden  end 
Berkleys  Fader.  „Græsselige  Tilfælde!"  udbryder  denne  i  en  afsides 
Replik.  „Den  første  Gang  jeg  efter  saa  lang  Tid  seer  min  eneste  Søn 
igjen,  seer  jeg  ham  som  en  Morder.  Men  jeg  maa  dølge  mig." 
Anklagen  lyder  paa,  at  Berkley  har  dræbt  Kingston,  og  den  Anklagede 
tilstaaer  strax  sin  Brøde  med  den  Tilføielse,  at  „han  glæder  sig  over 
den  Tjeneste,  han  har  gjort  Verden,  at  skille  den  ved  et  Uhyre." 
Men  just  som  han  skal  føres  til  Newgate  for  at  oppebie  sin  Dom, 
indtræder  den  for  død  ansete  Kingston  „ganske  bleg"  og  bevidner,  at 
„hans  Aarsager  undskylde  ham  i  alle  deres  Øine,  hvis  Ære  er  dem 
kjær.  Jeg  troer  at  vide  dem;  et  ulykkeligt  Brev,  jeg  igaar  under 
Fannys  Opskrift  sendte  et  vist  Fruentimmer,  er  geraadet  i  hans  Hænder, 
og  den  Maade,  det  var  forfattet  paa,  kan  let  have  bibragt  ham  den 
Tanke,  at  jeg  havde  skrevet  til  hans  Kone."  Denne  Forklaring  er 
selvfølgelig  strax  fyldestgj ørende  nok  for  Berkley,  der  nu  erklærer  sig 
for  „det  ulykkeligste,  det  afskyeligste  af  alle  Mennesker"  og  udraaber: 
„Ha!  myrder  mig,  dræber  mig;  jeg  trodser  alle  Martre;  mine  er  værre 
end  Helvedes."      Just   som   han    skal   til   at   forklare   Grunden    til   sin 

Fortvivlelse,  indtræder  i  Retssalen  —  Fanny  „med  forvildede  Øine  og 
forvirret  Haar"  og  styrter  sig  i  Berkleys  Arme.  Det  kommer  til  en 
almindelig  Forklaring,  der  for  Fannys  Vedkommende  lyder  saaledes: 
„Lykkeligvis  har  Apothekeren  bedraget  Dig,  kan  læste  din  Urolighed 
i  dit  Ansigt,  og  sluttende  derfore,  det  ikke  var  saa  rigtigt,  gav  han 
Dig  kuns  en  Slags  Dvale-Drik,  og  ved  den  Opsigt,  din  Fastsættelse 
gjorde,  og  paa  Beskrivelsen  af  din  Person  kjendte  han  dig  igjen  og 
løb  det  snareste  han  kunde  til  vores  Vaaning,  hvor  han  ved  en  anden 
Drik  snart  bragte  mig  til  mig  selv  igjen,  og  jeg  fløi  i  Øieblikket  efter 
Dig,  glad  over  at  jeg  endnu  lever,  at  jeg  finder  Dig  igjen  og  finder 
Dig  uden  Fare,  men  allermest,  at  Du  endnu  holder  af  mig."  Hun 
har  let  ved  at  tilgive  sin  Mand,  siger  hun,  fordi  „Konerne  saa  gjerne 
se,  at  Mændene  er  lidt  jaloux" !  At  den  gjenvundne  Familielykke  yder- 
ligere befæstes  ved  de  fortørnede  Fædres  Omstemning  til  et  mildt  og 
tilgivende  Sindelag  overfor  Børnene,  er  ikke  mere,  end  hvad  der  kunde 
ventes,  naar  Handlingens  Gyseligheder  skulde  føres  til  en  fuldt  for- 
sonende Afslutning. 

En  anden  Femaktskomedie  af  T.  C.  Bruun,  „Kjærlighed 
paa  Prøve",  opførtes  i  Novbr.  1781,  men  opnaaede  kun  tre  Fore- 
stillinger. 

Allerede  i  Rahbeks  tidligste  Studenterdage  var  Theatret 
hans  Kjærlighed,  hans  Lidenskab,  ja  hans  Mani;  han  omgikkes 
helst  Skuespillere,  han  læste  fortrinsvis  dramatiske  Arbeider  og 
Kunstbetragtninger,  han  optraadte  i  Privatselskaber  som  Skue- 
spiller, Instrukteur,  Forfatter  og  Oversætter,  og  han  spillede  Kort 
i  Neergaards  Kaffehus  om  Formiddagen  for  at  vinde  til  en 
Theaterbillet  om  Aftenen.  Kun  tyve  Aar  gammel  skrev  han  i 
„Alm.  dansk  Bibliothek"  anonymt  de  meget  læste  „Breve  fra 
en  gammel  Skuespiller  til  hans  Søn",  i  hvilke  den  for  Borger- 
samfundet nyttige  Moralforkyndelse  opstilles  som  Skuespil- 
kunstens, Dyden  som  dens  Udøveres  vigtigste  Maal  og  Vilkaaret 
for  deres  Virksomhed.  Brændende  af  Lyst  til  at  godtgjøre  sine 
*  Theoriers Eigtighed  i  Praxis  skrev  Eahbek  „Den  unge  Darby, 
et  alvorligt  Skuespil  i  tre  Handlinger",  og  indleverede  det  ano- 
nymt til  Theatret.  Jacobi  og  Rosenstand  modsatte  sig  dets 
Antagelse  paa  Grund  af  dets  wertherske  Føleri  og  voldsomme 
Lidenskabelighed,  idet  de  mente,  at  en  Digtning  af  denne  Art 
ikke  burde  føres  frem  for  Publikum.  Warnstedt  var  derimod 
stemt  for  at  lægge  Dommen  over  Genren  i  Tilskuernes  Haand, 
og  det  skyldtes  væsentligst  hans  Indflydelse,  at  Stykket  den 
6.  April  1780  kom  paa   Scenen,  hvorfra  dets  Kjedsommelighed 

dog  fjernede  det  igjen  efter  kun  fire  Opførelser.  Det  trykte 
Stykke  tilegnede  Rahbek  til  Rose,  som  havde  udført  en  af  Hoved- 
rollerne, Lord  Sarbridge,  og  i  Fortalen  til  Læserne  bemærkede 
han,  at  man  gjerne  maatte  kalde  hans  Stykke  slet,  naar  man 
blot  ikke  kaldte  det  ondt,  „thi  hvo  der  siger,  mit  Stykke  er 
slet,  kalder  mig  en  slet  Autor,  og  dette  har  Tusinde  været  og 
dog  været  gode  Mennesker;  men  hvo  der  siger,  det  er  ondt, 
han  kalder  mig  en  Giftblander  og  \ål  kaste  et  forhadt' Lys  paa 
min  Karakter,  han  stræber  at  give  mig  et  ulægeligt  Saar." 


I  udvortes  Henseende  er  Handlingen  i  „Den  unge  Darby" 
saa  temmelig  stillestaaende  eller  bevæger  sig  ialfald  kun  i  en  lille 
Periferi  udenom  et  ofte  anvendt  Motiv  som  Midtpunkt:  to  Fædre,  som 
hade,  og  deres  Børn,  som  elske  hinanden;  ved  Hjælp  af  en  ædel  Ven 
afsløres  en  Bedrager,  som  har  havt  sin  Fordel  af  at  vedligeholde 
Tvisten,  og  Alt  ender  i  Forsoning.  Indvortes  er  der  derimod  Be- 
vægelse nok,  takket  være  Hovedpersonens  extreme  Karakter,  der 
slynger  ham  fra  den  ene  Affekt  over  i  den  anden.  Paavirket  af  sin 
Yndlingslæsning  „Werthers  Leiden",  har  Rahbek  skabt  sin  unge 
Darby  i  denne  Sværmers  Lignelse.  Han  læser  Ossian,  han  vil  skyde 
sig  allerede  i  første  Akt  og  har  samme  Forsæt  i  de  to  følgende, 
medens  hans  øvrige  Adfærd  males  i  scenariske  Parentheser,  der  angive, 
at  han  udtrykker  „et  vildt  Sværmeri",  at  „han  er  i  Enthousiasme", 
udbryder  i  „en  vild  Latter"  eller  taler  „vildt  og  for  sig  selv",  hvis 
han  da  ikke  „en  hel  Scene  igjennem  staaer  tabt  i  dorsk  Fortvivlelse". 
Om  Hovedpersonernes  Sentimentalitet  og  dens  Udtryk  i  et  tilsvarende 
Sprog  give  de  fleste  Samtaler  et  fjddigt  Begreb.  Vi  vælge  Brud- 
stykket af  en  mellem  Darb}-  og  hans  Elskede: 

Betty    (gaaer  hen  til  Darby,  siger  ømt  og  sværmende):    De    vil    dø !    — 

Darby.     Kan  jeg  leve  uden  Dem? 

Betty.       Og   jeg?    —    (Bettys  Sværmeri  stiger  bestandig). 

Darby.  Ha!  Deres  Ømhed  vilde  gjøre  mig  Døden  bitter,  den 
vilde  bringe  mig  til  at  vakle,  hvis  jeg  ikke  alligevel  skulde  berøves 
Dem.  For  Dem  kan  jeg  ikke  leve;  jeg  har  intet  Haab;  mit  Liv  er 
mig  til  Kval,  Dem  til  ingen  Glæde. 

Betty.  Ingen?  —  Og  regner  Darby  da  ikke  det  søde  Haab, 
at  jeg  kunde  smigre  mig  med,  hver  Dag  blev  den,  der  skulde  forsone 
vore  Fædre,  give  mig  min  Darby?  Og  naar  dette  Haab  opfyldtes  — 

Darby.     Det  opfyldes  aldrig.     Derfor  maa  jeg  dø. 

Betty.  Grusomme!  Du  vil  dø  for  ikke  at  udstaa  den  Kval 
at  leve  uden  Haab,  og  mig  —  mig  vil  Du  berøve  det  sidste  Glimt  af 
Haab?  Hvad  skulde  jeg  haabe,  naar  Du  var  død? 

Darby.     At  finde  en  værdig  Mage. 

Betty.  En,  som  jeg  kunde  elske  efter  Darby?  hvis  han 
lignede  ham,  da  vilde  Darbys  Erindring  følge  ham  —  Mindet  af  Darby, 

som  jeg  elskede,  som  elskte  mig,  som  hans  Elskov  dræbte.  Og  lignede 
han  ikke  Dig,  kunde  jeg  da  elske  ham? 

Darby.  Du  rører  mig  —  men  Du  overtaler  mig  ikke. 
Himmel !  Det  fattedes  til  min  Kval  at  gjøre  Den  fuldkommen  ulykkelig, 
som  jeg   tilbad,    som   fortjente    at   være   lyksalig,    som  var   blevet  det, 

hvis  hun  ikke  havde  kjendt  mig.  (Han  synker  ned  paa  sin  Arm).  Ha!  — 
(Han  springer  vild  op   og  griber  Bettys  Haand).       Bedste     Betty!      LæS     i     mine     Øine 

min  Marter.  Og  dog  seer  jeg  Dem,  nyder  dette  himmelske,  kvægende 
Syn.  Tænk  nu  mit  Helvede,  naar  De  ikke  lindrer  det.  Tænk  det 
tusinde  Gange  fælere.  Tænk  Dem  Darby  hver  Dag  ulykkeligere!  Vil 
Betty,  jeg  skal  martres  saaledes? 

Betty    (med  den  haieste  Grad  af  Sværmeri).       Gud !    Nei    Darby!    De    skal 

ikke  martres  saa. 

Darby.  Det  eneste  Middel  til  at  forekomme  det  er  Døden. 
Jeg  har  seet  denne  Ulykke  forud.  Pistolen  er  ladt.  Snart  skal  min 
Kval  være   endt.     Farvel!    Engel!    dit   Farvel,   at  jeg   kan   føre   Fryd 

med    mig    til    Himlen.      (Han  griber  hendes  Haand   i  saadan  Stilling,   som  vil  han  gaa  bort). 

Endnu  kjedsommeligere  end  „Den  unge  Darbys"  evige  Affekter 
fandt  man  den  træge  Alvorlighed  i  Rahbeks  næste  Stykke,  Enakts- 
Skuespillet  „Den  Fortrolige",  der  i  Mai  1785  gik  to  Gange  over 
Scenen. 

En  friskere  Aand  raader  i  Lægen  Johan  Clemens 
To  des  (1736 — 1806)  dramatiske  Produktion  saavelsom  i  hans 
øvrige  Forfatterskab.  I  Debatten  om  Theatrets  Forhold  tog 
han  næsten  ligesaa  ivrigt  Del  som  Rahbek  og  korrigerede  jevn- 
ligt  dennes  ensidige  Kritik  ved  de  sunde  og  i  ethvert  Tilfælde 
ærlige  Domme,  han  fældede  over  Skuepladsens  Ydelser  i  de  for- 
skjellige  æsthetiske  Journaler,  han  fra  Tid  til  anden  udgav. 
Hans  livlige  Begavelse  og  den  Yndest,  han  stod  i  hos  Publikum, 
maatte  naturligt  føre  ham  til  et  Forsøg  paa  at  optræde  ogsaa 
som  dramatisk  Digter.  Det  lykkedes  over  Forventning  godt: 
Femakts-Komedien  „Søofficererne  eller  Dyd  og  Ære  paa 
Prøve",  der  blev  opført  første  Gang  den  31.  Januar  1783,  holdt 
sig  paa  Repertoiret  indtil  1815  og  oplevede  i  dette  Tidsrum 
niogtyve  Forestillinger. 

Atter  med  dette  Skuespil  befinde  vi  os  paa  engelsk  Grund,  et 
Vidnesbyrd  dels  om,  at  det  engelske  Lystspils  solide  Teknik  og  med 
vort  eget  humoristiske  Naturel  beslægtede  Komik  stod  for  Datidens 
Skuespildigtere  som  et  ønskeligt  Forbillede,  men  dels  ogsaa  om,  at 
man  mente  lettest  at  finde  Undskyldning  for  visse  Urimeligheder  i 
Handling  og  Karaktertegning  ved  at  henlægge  dem  til  britisk  Terri- 
torium,   Excentriciteternes  Hjemstavn,    hvis   Beboere,    efter  Baggesens 

Udsagn,  „gjør,  som  vi,  desværre  meget  galt,  men  gjør  det  galt  til- 
gavns, originalt."  lalfald  maa  man  tage  sin  Fornuft  fangen  under 
denne  Forudsætning,  for  at  kunne  gaa  ind  paa  Hovedmotivet  i  „Sø- 
officererne", der  lader  tre  saa  fornemme  Adelsmænd  som  selve  Admi- 
ralitetschefen  Lord  Walsingham,  Greven  af  Worthington  og  Lord 
Bellamy  sætte  en  overmaade  vidtløftig  og  fra  mange  Punkter  samtidigt 
virkende  Intrige  igang  for  at  overtyde  sig  om,  at  to  unge  Lieutenanter, 
George  King  og  Richard  Truemann,  ere  Hædersfolk,  som  have  lidt  en 
uretfærdig  Behandling  af  deres  Foresatte.  Trods  Fattigdom,  Ringeagt 
og  KjærlighedsskuiFelser  bestaa  de  to  Officerer  med  Glans  enhver 
Prøve,  som  deres  Retsindighed  og  Pligtopfyldelse  underkastes  ved 
Hjælp  af  falske  Breve,  fristende  Tilbud  og  forklædte  Mellemhandlere, 
og  hvorvel  baade  deres  „Dyd"  og  deres  „Ære"  bestandig  aabenbare 
sig  i  en  noget  for  abstrakt  Renhed,  der  paa  Forhaand  udelukker 
enhver  Tanke  om  Kollision  eller  Fald,  er  der  dog  i  de  to  Hoved- 
figurers Sømandsfærd  og  Tale  en  vis  Djærvhed,  der  virkede  forfriskende 
paa  den  Tids  Publikum,  ligesom  de  komiske  Personer  og  de  episodiske 
Skikkelser  —  Stykket  har  ikke  mindre  end  treogtyve  Roller  —  ere 
tegnede  klart  og  skarpt  og  med  ikke  ringe  Lune,  hvorhos  der  fra  de 
Dele  af  Handlingen,  der  foregaa  under  aaben  Himmel,  i  St.  James 
Park  med  dens  mange  Spaserende,  trænger  en  vis  Friluftstemning  ind 
i  den.  At  forøvrigt  naturligvis  Dydens  rigelige  Belønning  og  Lastens 
exemplariske  Afstraffelse  mod  Slutningen  af  Stykket  bidrog  sit  til  det 
tilfredsstillende  Indtryk,  man  modtog  af  det,  siger  sig  selv,  og  Ind- 
trykket kunde  kun  forhøies  ved  den  Appel  til  den  nationale  Forkjær- 
lighed  for  Sømandsstanden,  der  er  anbragt  som  sidste  Effekt  i  Skik- 
kelse af  Todes  bekjendte  Vise  „Vi  Sømænd  gjør  ei  mange  Ord",  hvis 
Text  og  Melodi  længe  har  overlevet  det  øvrige  Stykke. 

Langt  under  Todes  dramatiske  Debut  baade  i  Værdi  og  i  Virk- 
ning stod  hans  næste  Arbeide  for  Scenen,  Femaktskomedien  „Ægte- 
skabsdj æ velen  eller  Bankerotten",  spillet  første  Gang  den  25. 
Marts  1784.  Her  foregaaer  Handlingen  i  Kjøbenhavn,  men  savner 
desuagtet  al  lokal  Kolorit,  al  typisk  Betydning  i  national  Henseende. 
Den  fremstiller  et  Ægteskab,  hvis  Parter  i  Aarenes  Løb  ere  blevne 
fremmede  for  hinanden,  men  trætte  af  deres  Enelivs  Mangel  paa  virke- 
ligt Indhold  længes  imod  hinanden  for  at  optage  Samlivet  paany. 
Tanken  var  egnet  til  at  afføde  en  Karakterkomedie  af  finere  Art,  men 
har  kun  frembragt  et  Intrigestykke  af  den  løseste  og  urimeligste 
Sammensætning,  med  en  Komplotmagerske,  Kammerpigen  Bolette,  hvis 
ligefrem  djævelske  Ondskab  er  uden  al  Forbindelse  med  virkelige 
Træk  af  den  menneskelige  Natur,  og  Offre  for  hendes  Ondskab,  hvis 
Lettroenhed  og  Forblindelse  overstiger  ethvert  tænkeligt  Maal;  natur- 
ligvis bliver  hendes  Træskhed  omsider  afsløret,  og  den  poetiske  Ret- 
færdighed rammer  hende  i  den  noget  brutale  Form,  at  hun  bliver  sat 
i  Tugthuset.  Medens  dette  dramatiske  Misfoster  dog  drev  det  til  sex 
Opførelser,  faldt  Treaktskomedien  „Bussemanden  eller  Oldfuxes 
Forvandlinger"  allerede  ved  den  første,  11.  December  1788.  Til 
Grund  for  Stykket   laa    en  Komedie,    „Den  polie  Kammerpige",  af  en 

Dame,  som  havde  bedt  Tode  om  at  tage  sig  af  den.  Han  omarbeidede 
den  ikke  mindre  end  fire  Gange,  inden  den  blev  antaget  til  Opførelse, 
men  ogsaa  i  sin  endelige  Skikkelse  var  den  saa  plump  i  sin  Tanke- 
gang og  saa  triviel  i  sin  Handling,  at  Publikum  stillede  sig  bestemt 
afvisende  til  den  og  end  ikke  lod  sig  vinde  af  den  priselige  Polemik, 
den  lægekyndige  Forfatter  havde  benyttet  Leiligheden  til  at  føre  imod 
„det  Charlatanen,  som  for  nærværende  Tid  drives  under  Navn  af 
Magnetismus."  Tilføies  bør  det  dog,  at  selv  i  Todes  mislykkede 
Arbeider  har  Dialogen  større  Naturlighed  og  Fart,  end  man  finder  hos 
adskillige  af  de  samtidige  Forfattere. 

Overtilsynskommissionens  Medlem  Etatsraad  C.  F.  Jacob  i 
var,  som  tidligere  bemærket,  en  intelligent  og  smagfuld  Mand, 
der  havde  god  Indsigt  i  den  dramatiske  Digtnings  Theori  og 
derfor  vel  kunde  føle  sig  tilskyndet  til  at  forsøge  sin  Lykke  som 
Forfatter  for  den  Skueplads ,  hvis  Tarv  paa  anden  Maade  var 
ham  underlagt;  hans  Toaktskomedie  „Kuren",  der  opførtes 
anonymt  den  3.  April  1783,  var  dog  af  saa  ringe  digterisk 
Lødighed,  at  den  forsvandt  fra  Repertoiret  efter  faa  Forestil- 
linger, hvilket  Uheld  skræmmede  dens  Forfatter  fra  al  videre 
Beilen  til  de  sceniske  Laurbær.  Bedre  Lykke  havde  Justits- 
raad  Fred.  Vilh.  Wiwets  (1728—90)  Skuespil  i  fem  Akter 
„Datum  in  blanco  eller  Den  af  sin  egen  Last  straffede 
A  ag  er  karl",  en  Komedie,  der  saavel  i  sit  sceniske  Anlæg  som 
i  sit  Lunes  Art  og  Udtryk  staaer  Holberg  nærmere  end  det 
Meste  af  Tidens  dramatiske  Produktion,  hvor  fjern  den  end  er 
Mesteren  i  virkelig  komisk  Fylde  og  Kraft.  Stykket  udkom  i 
Trykken  allerede  1777,  men  blev  først  bragt  paa  Scenen  den 
3.  Januar  1785  og  drev  det  i  sex  Aar  til  ti  Opførelser. 

Handlingen  er  hverken  ny  eller  spændende.  Jomfru  Leonore 
har  tre  Beilere:  Barthold,  en  brav,  men  i  sin  Agtværdighed  unegtelig 
nogen  kjedelig  og  i  sin  unaturlige  Høimodighed  temmelig  ubegribelig 
Officer,  som  elsker  Pigen  for  hendes  egen  Skyld  og  elskes  af  hende 
igjen;  den  rige  Aagerkarl  Rupert  og  den  forgjældede  Modejunker 
Damon,  der  begge  have  hendes  Formue  for  Øie  og  protegeres  hen- 
holdsvis af  Faderen  Jeronimus  og  Moderen  Lucilie.  Officeren  har  en 
stor  Fordring  paa  Jøden  Lazarus,  som  nylig  er  kommen  til  Byen  og 
staaer  i  Forhold  til  Rupert  som  Mellemmand  ved  hans  mislige  Penge- 
forretninger, men  til  Gjengjæld  bedrager  og  bestjæler  ham  paa  det 
mest  Hensynsløse.  En  stor  Sum  Penge,  som  det  saaledes  er  lykkedes 
ham  ved  falske  Papirer  at  fravende  Aagerkarlen,  maa  Jøden  atter, 
tvungen  ved  retslig  Mellemkomst,    udbetale  til  Barthold,    der  dog  ikke 


494  DET   KONGELIGE   THEATER    1772—1801. 


selv  vil  beholde  dette  ved  Aager  vundne  Mammon,  men  skjænker  det 
til  den  Bestjaalnes  Broder,  en  fattig  Litterat.  Da  Rupert  saaledes 
har  mistet  en  Del  af  sin  Formue  og  da  Damon  samtidigt  er  bleven 
afsløret  som  en  ruineret  Lykkejæger,  tilfalder  Leonore  med  Forældrenes 
Samtykke  Barthold,  der  udtaler  Stykkets  Moral  i  de  Ord,  at  „Sølv 
og  Guld  har  sin  bedste  Glans,  naar  det  er  i  de  Hænder,  hvor  det 
bruges  til  Maade." 

„Datum  in  blanco"  har  sin  største  Svaghed  i  den  yderst 
mangelfulde  sceniske  Bygning.  Der  fattes  en  forbindende  Traad 
mellem  de  forskjellige  Optrin,  der  oftest  afløse  hinanden  efter  vilkaar- 
ligt  Indfald  og  stundom  brede  sig  som  selvstændige  Episoder  i  en 
saadan  Udstrækning,  at  Overblikket  over  Helheden  gaaer  tabt;  saa- 
ledes indeholder  første  Akt  en  isoleret  Skildring  af  Damons  Forhold, 
tredie  Akt  en  lignende  af  Ruperts,  under  hvilke  den  egentlige  Hand- 
ling staaer  helt  stille,  hvorfor  dens  Indhold  maa  fortælles  Tilskuerne 
i  vidtløftige  Monologer,  der  f.  Ex.  aabne  ikke  mindre  end  fire  af  de 
fem  Akter.  Stykkets  Fortrin  ligge  i  den  friske  Dialog  og  i  adskillige 
uden  synligt  Besvær  fremkaldte  Situationer,  der  have  noget  af  den 
gamle  Komedies  Kjækhed  og  Kraft  i  sig,  saaledes  en  Scene,  hvor 
Damon,  skjult  bag  et  Skjærmbrædt,  uden  at  turde  skride  ind  maa  se 
sin  gode  Middagsmad  og  sin  herlige  Vin  forsvinde  i  Tjeneren  Henriks 
Mund,  fordi  denne  skal  give  en  Kreditor  et  betryggende  Indtryk  af  at 
være  alene  hjemme ;  og  en  anden,  hvor  Herre  og  Tjener  af  en  Sæk 
udkramme  de  mange  mærkelige  Sager,  som  Førstnævnte  har  maattet 
modtage  som  Dele  af  et  Laan  istedenfor  Valuta.  Hvad  Henriks 
og  Pernilles  efter  den  holbergske  Læst  tilskaarne  Optræden  i  dette 
Stykke  angaaer,  kan  det  forøvrigt  bemærkes,  at  Samtidens  Kritik 
ankede  over  denne  uforandrede  Overflyttelse  af  et  svundet  Slægtleds 
Tyendeforhold  til  en  Tid,  da  det  ikke  længer  frembød  nogen  Overens- 
stemmelse med  Virkeligheden. 

Wiwets  næste  Komedie,  Treaktsstykket  „Enke-  og  Lig- 
kassen eller  Den  forstyrrede  Generalforsamling",  viste  omtrent 
de  samme  Fortrin  og  Feil  som  hans  første :  Handlingen  var  meget 
keitet  bygget,  og  episodiske  Scener  afbrød  hyppigt  dens  Gang,  men 
selv  i  disse  saavelsom  i  Dialogen  overhovedet  var  der  baade  ægte  Lune 
og  god  Vittighed,  om  Forfatteren  end  nu  og  da  steg  for  langt  ned  i 
det  Burleske  eller,  som  det  bebreidende  blev  anført  imod  ham  i 
Theaterdirektionen,  „traadte  for  dybt  i  en  morende  Plauti,  Holbergs 
og  Moliéres  Fodspor",  hvortil  Rosenstand  skarpt  bemærkede,  at  det 
ikke  forekom  ham,  at  man  kunde  træde  dybt  nok  i  slige  Spor.  Denne 
sidste  Anskuelse  delte  Publikum  dog  ikke;  den  første  Opførelse  den 
15.  Novbr.  1787  forløb  vel  paa  Grund  af  Kongehusets  Nærværelse 
uden  Mishagsy ttringer ,  men  ogsaa  uden  Bifaldstilkjendegivelser,  den 
anden  og  sidste  Forestilling  fire  Dage  efter  begyndte  derimod  efter  et 
forud  trujBPet  Arrangement  med  saa  støjende  Demonstrationer  fra  Til- 
skuerpladsen, at  Kemp,  der  stod  paa  Scenen  som  Ligkassebudet,  fik 
et  Krampetilfælde  af  Sindsbevægelse  og  maatte  bæres  ud ,  hvorpaa 
Preisler   traadte   frem    og    oplæste    en    Erklæring   fra  Direktionen,   der 

henstillede  til  de  Misfomøiede  at  forlange  deres  Penge  tilbage  ved 
Kassen,  „da  Stedet,  ifølge  de  kgl.  Anordninger,  ikke  taaler  nogen 
Urolighed  og  Theaterindretningen  ingen  Forandring,  men  Stykket  for 
denne  Gang  maa  vedblive."  Med  Udeladelse  af  en  enkelt  særlig 
stj^^dende  Scene  spilledes  det  saa  videre  under  Rolighed  i  Huset,  ja 
fremkaldte  endog  Applaus  ved  Tæppets  Fald,  men  Direktionen  havde 
faaet  Skræk  i  Blodet,  og  da  det  begyndte  at  trække  op  til  en  litterair 
Feide  i  Anledning  af  Skuepladsens  Vanhelligelse  ved  raa  Buffoløier, 
henlagde  den  Stykket  efter  den  anden  Forestilling,  idet  Warnstedt  og 
Rosenstand  i  det  derom  sammenkaldte  Møde  overstemtes  af  deres 
mere  ængstelige  Kolleger. 

Paa  det  fædrelandske  Dramas  Omraade  debuterede  den 
af  sin  Samtid  høit  beundrede  Psalmedigterinde  Birgitte 
Cathrine  Boye  (1742—1824)  med  „Gorm  den  Gamle,  et 
heroisk  Skuespil  i  tre  Handlinger",  med  Musik  af  Hartmann, 
opført  første  Gang  ved  Fødselsdagsforestillingen  den  31.  Januar 
1786.  Stykkets  Hovedhandling  er  den  bekjendte  Fortælling  om 
Thyra  Dannebods  Snille,  da  Efterretningen  om  Knud  Danaasts 
Død  skulde  meddeles  Gorm,  og  den  er  sammenknyttet  med  en 
sentimental  Kjærlighedshistorie,  i  hvilken  Styrbiørn,  „Tronfølger 
i  Sverig",  og  Erik  Haraldsen,  Konge  i  Norge,  optræde  som 
Beilere  til  det  danske  Kongepars  Datter  Gunild.  Naar  man 
hører,  at  Skuespillets  første  Scene  viser  „Dannebod  og  Gunild 
siddende  i  Gorms  Løvsal,  hver  med  et  Broderi  i  Hænderne,  som 
de  arbeide  paa,"  under  hvilken  Beskjæftigelse  Gunild  betroer 
sin  Moder  et  Hjerteanliggende,  fordi,  som  hun  siger,  „jeg  er 
vant  til  at  høre  Dydens  Lov  fra  dine  Læber"  —  saa  har  man 
Midler  nok  til  at  dømme  om  den  historiske  Troværdighed  i  dette 
kvalme  Feststykkes  Persontegning  og  Dialog;  kun  Hartmanns 
Musik  reddede  det  et  Par  Aars  sygnende  Tilværelse,  og  det  er 
ogsaa  kun  den,  som  har  bragt  Gjenklangen  af  Sangen  „Kolfs 
Skattekonge  feig  og  ræd"  til  Efterverdenen. 

At  en  saa  fintdannet  Aand,  en  saa  dygtig  Stilist  og  skarp 
Epigrammatiker  som  de  bergenske  „Provincialblades"  vittige 
Udgiver  Claus  Fasting  (1746—91)  kunde  sammenskrive  et  saa 
vidløst  Produkt  som  den  moderne  Samfundssatire  „Ae tierne 
eller  De  Rige",  Komedie  i  fem  Akter,  viste  sig  at  være,  er 
næsten  ufatteligt,  men  denKjendsgjeming  staaer  fast,  at  Stykket 
paa  det  mest  Eklatante   stadfæstede   den  Erfaring,   at  man  kan 

være  en  fin  Kritiker  og  dog  ganske  mangle  Evne  til  Produktion 
i  den  Genre,  hvis  theoretiske  Bestemmelser  man  har  fuldt  Rede 
paa.  Planen  er  usammenhængende  og  forvirret,  Dialogen  bom- 
bastisk, hvor  den  ikke  er  plat,  Karaktererne  slet  tegnede;  især 
to  af  Personerne  gjøre  et  modbydeligt  Indtryk:  en  gammel 
bomeret  Pengesæk,  der  bedrager  sin  Familie  paa  den  lumpneste 
Maade  og  meddeler  sin  Datter,  at  han  agter  at  bortsælge  hende 
til  den  Højstbydende;  og  en  Skipper  af  en  saa  brutal  Natur,  at 
han  endog  afsk3'^es  af  sin  egen  Fader.     „Actierne"  blev  ved  sin 

eneste  Opførelse  den  9.  Oktober 
1788  udhyssset  af  det  indigne- 
rede Publikum. 

Kort  forinden  havde  Peter 
Andreas  Heiberg  (1768 — 
1841)  begyndt  sit  ret  betyde- 
lige dramatiske  Forfatterskab, 
som  skjænkede  Scenen  en  Del 
Arbeider,  der  enten  ved  deres 
eget  Værd  eller  ved  de  Om- 
stændigheder, som  stod  i  For- 
bindelse med  Opførelsen,  satte 
stærke  Spor  i  dens  Liv  og  i 
ethvert  Tilfælde  høre  til  de 
talentfuldeste  blandt  Forsøgene 
paa  at  skabe  Theatret  et  natio- 
nalt Lystspilrepertoire.  Han 
debuterede  den  4.  Marts  1788  med  Femaktskomedien  „For- 
vandlingerne". Stykket  er  et  Ungdomsarbeide,  skrevet  i 
Forfatterens  fireogtyvende  Aar,  „paa  en  Tid,  da  han  troede  at 
kjende  meget,  men  kjendte  kun  lidet  til  Theatret  og  havde 
næsten  Intet  læst  uden  nogle  franske  Stykker,  dels  i  Over- 
sættelse, dels  i  Originalen."  Som  Følge  heraf  har  Stykket  faaet 
en  noget  „romansk"  Karakter,  der  kun  har  kunnet  forstærkes 
ved  Emnets  exotiske  Beskaffenhed,  idet  det  er  taget  af  en 
Fortælling  af  Cervantes  og  kun  har  undergaaet  en  overfladisk 
Lokalisering.  Fra  Bergen,  hvor  Heiberg  dengang  opholdt  sig, 
nedsendte  han  Stykket  anonymt  til  Theaterdirektionen  i  Kjøben- 
havn,  men  hørte  i  tre  Aar  intet  til  det,    og   da  han  kom  tilbage 

til  Danmark  mente  han,  det  vilde  være  frugtesløst  at  forhøre 
sig  om  dets  Skjæbne,  indtil  han  halvandet  Aar  efter  uformodentlig 
fik  at  vide,  at  det  var  antaget  til  Opførelse.  Han  forlangte  det 
da  tilbage  for  at  foretage  nogle  enkelte  Forandringer  i  det, 
skjøudt  han  nu,  da  han  saae  paa  det  med  en  modnere  Kritik, 
havde  havt  mest  Lyst  til  helt  at  omskrive  det,  hvilket  han  dog 
mente  dets  Antagelse  forbød  ham.  Ogsaa  uden  en  saadan 
radikal  Omformning  gjorde  Stykket  megen  Lykke  og  gav  sin 
Forfatter  en  stærk  Impuls  til  at  stræbe  videre  som  dramatisk 
Digter. 

„Forvandlingerne"  er,  som  Titlen  næsten  bebuder,  et  For- 
klædningsstykke. Den  unge  Greve  Carl  Rheinfeld  har  i  Kjøbenhavn 
seet  et  flygtigt  Glimt  af  en  saare  deilig  Bondepige  og  strax  forelsket 
sig  i  hende.  Det  lykkes  ham  at  udfinde  hendes  Opholdssted:  hun  er 
Pleiedatter  af  en  Gjæstgiver  i  en  sjællandsk  Kjøbstad.  Carl  forklæder 
sig  som  Bondekarl  og  tager  Tjeneste  i  Gjæstgivergaarden,  ledsaget  af 
sin  Ven  Grev  Anton  Stiernschiold,  der  ligeledes  lader  sig  fæste  som 
Karl  for  at  væ,re  Vidne  til  Udviklingen  af  Vennens  Kjærligheds- 
historie.  Denne  tager  foreløbigt  en  ulykkelig  Vending,  da  den  skjønne 
Christiane,  efterat  Grev  Carl  har  røbet  sit  Inkognito  for  hende,  erklærer 
sig  uvillig  til  at  indgaa  en  i  Standsvilkaar  saa  ulige  Forbindelse.  Det 
samme  Svar  giver  hun  Borgemester  Reichborns  smukke  Datter  Marie, 
der  forklædt  som  Bondepige  har  indfundet  sig  i  Gjæstgivergaarden  for 
at  lære  hende  personligt  at  kjende  og  stemme  hende  gunstigt  for  et 
Ægteskab  med  hendes  Broder,  en  ung  Officer,  der  er  dødeligt  forelsket 
i  hende.  Den  foregivne  Bondepiges  Skjønhed  vækker  de  slumrende 
erotiske  Følelser  hos  Grev  Anton,  der  hidtil  har  spottet  sin  Vens 
Betagethed,  men  nu  selv  overvældes  af  den  samme  Stemning.  Efter 
endel  Misforstaaelser,  der  hovedsagelig  foranlediges  af  den  skadefro, 
lovlig  plat  tegnede  Kjælderpige  Grethe ,  som  lægger  an  paa  begge 
de  unge  Grever,  løses  alle  Knuder  ved  deres  Fædres  uventede 
Ankomst.  Ved  Hjælp  af  et  Smykke  og  de  to  sammenbragte  Stykker 
af  en  Pergamentstrimmel  opklares  det,  at  Christiane  er  en  Datter 
af  Grev  Stiernschiold  i  hans  andet  Ægteskab,  som  af  forskjellige 
Grunde  maatte  holdes  hemmeligt  og  som  under  Grevens  pludselige 
Sendelse  til  Udlandet  blev  opløst  ved  Grevindens  Død,  efterat  hun 
havde  bragt  den  lille  Pige  til  Verden,  som  Faderen  aldrig  havde  seet. 
Med  Alles  villige  Samtykke  kommer  nu  Forlovelsen  mellem  Frøken 
Christiane  og  hendes  Broders  Ven  Grev  Carl  istand,  Grev  Anton  op- 
naaer  med  Lethed  den  muntre  Borgemesterdatters  Ja,  og  de  brave 
Gjæstgiverfolk,  der  saa  pligtopfyldende  have  været  Grevebarnet  i  For- 
ældres Sted,  belønnes  rigeligt.  Disse  to  Skikkelser  af  den  j evnere 
Verden,  Jacob  Plump  og  hans  Kone  (Gj eistrup  og  Mad.  Knudsen),  ere 
Stykkets  kraftigst  tegnede  Karakterer,  om  end  deres  Eiendommehg- 
heder  mest  ere  angivne  ved  udvortes  paasatte  Midler  i  den  noget  barn- 

lige  Form  af  fastslaaede  Talemaader,  som  de  idelig  føre  i  Munden. 
„Kort  at  fortælle"  siger  Gjæstgiveren  ved  hvert  andet  Ord,  og  det 
følger  heraf,  at  han  netop  er  fremstillet  som  meget  vidtløftig  i  sin 
Tale.  Madammens  Mundheld  er  „Summa  Summarum",  og  med  dette 
ender  hun  Stykket,  idet  hun  til  Maries  Eeplik:  at  de  fire  Forklædte 
have  spillet  deres  Roller  saa  godt,  som  om  det  havde  været  en  virkelig 
Komedie,  svarer:   „Summa  Summarum,  det  synes  jeg  ogsaa." 

Endnu  samme  Aar  som  „Forvandlingerne"  kom  Heibergs  ■ 
næste  store  Arbeide,  Femaktskomedien  „Heckingborn"  paa  Scenen, 
den  30.  Oktbr.  1788,  og  gjorde  betydelig  Lykke  hos  Publikum,  skjøndt 
den  ikke  lodes  uanfægtet  af  Kritiken.  Stykket  støtter  sig  til  en 
maadelig  Komedie  af  Stephanie  den  Yngre  „Der  Spleen",  som  under 
Titlen  „Raptussen  eller  Den  Ene  har  for  Meget,  den  Anden  for  Lidet" 
var  bleven  spillet  i  Kjøbenhavn  en  halv  Snes  Aar  tidligere  i  en  Over- 
sættelse af  Jfr.  Biehl.  Hovedpersonens  Navn  og  Karakter  samt  nogle 
af  hans  Omgivelser  har  Heiberg  overflyttet  fra  det  tydske  Stykke  til  det 
danske,  tilføiet  nogle  Figurer  af  egen  Opfindelse  og  ladet  dem  gjennem- 
føre  en  Handling,  hvis  tarvelige  Opgave  er  at  godtgjøre  Rigtigheden 
af  Dialogens  Slutningsmaxime :  at  af  to  Ulykker  er  det  dog  altid  bedre 
at  være  for  rig  end  for  fattig.  Den  yderst  bizarre  Admiral 
Heckingborn  (Schwarz)  har  nemlig  den  Anskuelfje ,  at  Rigdom  er  en 
Byrde,  og  modtager  derfor  med  en  excentrisk  Englænders  knusende 
Sindsro,  ja  Tilfredshed,  Efterretningerne  om,  at  et  Jordskjælv  har  øde- 
lagt hans  Plantager,  Ilden  fortæret  hans  Gaard,  hans  rørlige  Eiendele 
og  Værdipapirer,  Havet  opslugt  hans  Skibe  med  deres  kostbare  Lad- 
ning. „Jeg  bliver  ikke  ret  lykkelig,  før  jeg  er  tiggefærdig,"  siger 
han.  Af  en  Grille ,  der  ikke  er  bedre  motiveret  end  Heckingborns 
abnorme  Livsfilosofi,  har  Herremanden  Dalton  (Preisler)  sat  sig  for  at 
bringe  ham  paa  andre  Tanker,  og  skjøndt  denne  Dalton  er  en  Hæders- 
mand lige  ud  til  Fingerspidserne,  kun  ufornødent  latterlig  ved  sine 
franske  Fraser  og  sit  uudtømmelige  Forraad  af  Sprikvorter,  paatager 
han  sig  den  mest  raffinerede  Skurks  Maske  og  hjemsøger  ved  sin 
Prokurators  Hjælp  den  ulykkelige  Heckingborn  med  en  Række  For- 
følgelser, der  skulle  vise  ham,  hvorledes  hans  Fattigdom  styrter  mange 
Andre  foruden  ham  selv  i  Elendighed.  Alt  dette  gaaer  ikke  af  uden 
en  Mængde  rørende  Optrin,  i  hvilke  Heckingborns  Stolthed  og  hans 
Medfølelse  med  de  Ulykkelige,  som  han  har  draget  med  sig  i  sit  Fald, 
kjæmpe  mangen  en  haard  Strid,  indtil  han  omsider  naaer  Toppunktet 
af  sine  Ydmygelser,  da  Dalton  samme  Dag  som  han  ved  et  falsk  Brev 
har  underrettet  hans  Datter  (Mad.  Rosing)  om,  at  hun  er  bleven  Enke, 
tilbyder  hende  sin  Protektion,  hvis  hun  vil  blive  hans  Maitresse. 
Heckingborn  forbander  den  falske  Ven  og  den  falske  Verden,  men  just 
som  han  i  Fortvivlelse  vil  gjøre  Ende  paa  sit  Liv,  er  ogsaa  det  Øie- 
blik  kommet,  da  det  aabenbares,  at  det  Hele  har  været  paa  Skrømt, 
at  Svigersønnen  lever,  at  han  har  Penge  nok  for  hele  Familien  og  at 
Dalton  er  en  af  de  ædleste  Mænd  under  Solen.  Trods  den  fæle  Rolle, 
han  spiller  Stykket  igjennem,  er  hans  Naragtighed  saavelsom  hans 
elskværdige   Søsters   (Mad.    Preisler)   Munterhed    bestemt    til    at   kaste 

Lysglimt  ind  mellem  Handlingens  mange  mørke  Optrin.  Publikum  nød 
den  megen  Rørelse  med  god  Appetit,  men  var  ikke  mindre  modtagelig 
for  de  enkelte  komiske  Situationer,  saaledes  navnlig  en  Scene,  hvor 
Dalton  vil  afsende  et  Ilbud  med  en  mundtlig  Besked  og  sammenkalder 
sit  Tjenerskab,  der  viser  sig  at  bestaa  af  en  døv,  en  stammende  og 
en  halt  Person. 

En  lille  Bemærkning  paa  Theaterteknikens  Omraade  kan  Op- 
førelsen af  „Heckingborn"  give  Anledning  til.  Ved  en  Sceneforandring 
for  aabent  Tæppe  blev  en  Seng  trukken  ind  i  den  ene  Koulisse,  hvilket 
dristige  Coup  i  høi  Grad  forbausede  og  forargede  den  besindige  Kritik. 
„En  Komedie  med  en  Seng  i  gjør  Lykke,"  skrev  en  Recensent,  „og 
denne  Lykke  bliver  des  større,  naar  Sengen  tillige  kan  gaa  af  sig  selv 
og  rende  ind  i  Koulissen  som  en  Kakelak,  feie  afsted,  som  Fanden 
var  efter  den.  Derom  taler  da  hele  Byen."  Man  opstillede  endnu  den 
Eordring,  at  de  Meubler,  som  skulde  forsvinde  ved  et  Dekorations- 
skifte,  skulde  anbringes  saa  langt  oppe  mod  Eonden  af  Scenen,  at  det 
nye  Bagtæppe  kunde  skjule  dem;  det  kunde  til  Nød  tillades,  at  der 
kom  Maskinfolk  ind  og  flyttede  dem  for  aabent  Tæppe,  men  at  lade 
dem  forsvinde  ved  Hjælp  af  Snore  og  Tridser,  maatte  betragtes  som 
meget  upassende.  Der  var  overhovedet  nogen  Uvillie  tilstede  overfor 
hyppige  Dekorationsforandringer,  en  Følge  af  at  man  endnu  ikke  havde 
emanciperet  sig  fuldt  fra  den  akademiske  Fordring  om  Stedets  Enhed 
og  endog  var  tilbøielig  til  at  lade  den  g]  ælde  ogsaa  for  Komediens 
Vedkommende.  En  Anmelder  af  Wiwets  „Datum  in  blanco"  udviklede 
saaledes  med  megen  Lærdom  den  Theori,  at  der  vel  kunde  tilstaaes 
et  Lystspils  Handling  to  Dekorationer,  men  at  tre  vare  en  Uting,  som 
den  gode  Smag  maatte  protestere  imod. 

Med  „Forvandlingerne"  og  „Heckingborn"  befinder  Heiberg 
sig  endnu  indenfor  den  konventionelle  Komedies  Enemærker, 
hvor  Forklædninger  og  skrømtvis  anstillede  Prøver,  hurtigt  op- 
staaede  og  efter  endel  Besvær  atter  opklarede  Misforstaaelser 
have  hjemme.  National  Farve  eller  individuel  Betragtnings- 
maade  er  der  kun  svage  Spor  af.  Men  alt  som  Heiberg  i  sit 
øvrige  Forfatterskab  tager  bestemt  Sigte  paa  det  ham  nærmest 
omgivende  Samfund,  tilegner  ogsaa  hans  Skuespildigtning  sig  en 
lokal  Karakter  og  bliver  paa  sin  Vis  ikke  mindre  polemisk  end 
hans  politiske  Optræden.  Han  udgiver  „Rigsdalersedlens  Hæn- 
delser" for  at  have  et  bekvemt  litterairt  Organ  for  sin  sociale 
Satire,  og  i  andet  Bind  af  denne  Samling  aftrykkes  „Virtuosen", 
der  paadrog  Heiberg  hans  første  Pressesag  og  en  følelig  Mulkt 
som  Straf  for  en  Replik,  hvis  tendentieuse  Indhold  han  vilde  skyde 
ind  under  en  ufrivillig  Trykfeil.  Ved  Kronprinsparrets  Bryllups- 
indtog  1790  skrev  han  sin  berømte  Vise,    hvis  Bemærkning  om 

de  „Ordener,  man  hænger  paa  Idioter,"  havde  en  ny  Pressesag 
og  en  ny  Bøde  tilfølge,  medens  dens  Fremhævelse  af,  at  „ene 
de  van'er  og  von'er  og  de'er  holder  Fortuna  og  Plutus  i  Agt" 
affødte  om  ikke  Ideen,  saa  dog  Titlen  til  Komedien  „De 
Vonner  og  Vanner",  der  blev  opført  første  Gang  den 
6.  Januar  1792,  men  paa  Grund  af  sit  æggende  Indhold  maatte 
tages  af  Repertoiret  allerede  efter  den  tredie  Forestilling. 

„De  Vonner  og  Vanner,"  Komedie  i  fem  Akter,  var  saa- 
ledes  skikket  til  at  vække  Sensation  allerede  ved  sin  Titel,  men  denne 
kan  i  anden  Henseende  ikke  siges  at  være  heldigt  valgt,  thi  medens 
tre  af  Stykkets  „Vonner"  ere  enten  latterlige  eller  nedrige  Personer, 
er  dets  fjerde,  Frøken  von  Sommer,  og  dets  „Van'",  Ostindianeren  van 
der  Haan,  ædle  Mennesker  og  det  i  Visen  fremhævede  Modsætnings- 
forhold mellem  de  Betitlede  og  de  Ubetitlede  saaledes  for  en  Del 
brudt.  Hovedhandlingen  er  af  den  traditionelle  Art:  Stykkets  unge 
Pige,  Sophie,  elsker  en  brav  Søofficer,  Lieutenant  Jespersen,  men  er 
af  sine  Forældre,  den  rangsyge  Fru  von  Plageman  og  hendes  svage 
Ægtefælle,  hvis  oprindelige  Navn  er  Petersen,  bestemt  for  den  tydske 
Kapitain  von  Aberwitz;  det  kommer  for  en  Dag,  at  den  foregivne 
Kapitain  er  en  i  sit  Hjemland  straffet  forløben  Eventyrer,  der  falskelig 
har  udgivet  sig  for  Officer,  og  at  hans  Hensigt  med  Pigen  var  at 
sælge  hende  som  Maitresse  til  en  af  sine  adelige  Venner,  og  da  et 
andet  af  Forældrene  protegeret  Parti  med  den  rige  Ostindianer  strander 
paa  dennes  Ædelmodighed,  faaer  Sophie  sin  Lieutenant,  og  Alt  er 
godt.  Men  hvor  lidet  spændende  denne  Handling  end  i  sig  selv  er, 
formede  den  sige  under  Heibergs  teknisk  dygtige  Behandling  til  en 
saare  underholdende  Række  af  Optrin,  i  hvilke  Alvor  og  Spøg,  uskyldig 
Lystighed  og  hvas  Satire  vare  behændigt  blandede  imellem  hverandre. 
Især  den  sidstnævnte  Ingrediens  gav  Stykket  en  stor  Tiltrækning  for 
Publikum,  der  fandt  sin  kuede  Oppositionslyst  tilfredsstillet  ved  at 
applaudere  Udfaldene  mod  den  borgerlige  Adelsgalskab ,  mod  Tal- 
lotteriet o.  s.  V.  og  ikke  mindst  ved  at  skjænke  Stykkets  Hoved- 
tendens sit  Bifald:  Modsætningen  mellem  de  folkeyndede  Søofficerers 
brave,  jevne  danske  Væsen  og  Landetatens  tydske  Brouten  og  stupide 
Militairfølelse.  Heiberg  vilde  vel  ikke  vedgaa  at  have  havt  nogen 
saadan  Tendens  og  henviste  i  saa  Henseende  til,  at  von  Aberwitz  jo 
ikke  var,  men  kun  udgav  sig  for  at  være  Officer,  saa  han  ikke  kunde 
staa  som  Repræsentant  for  Standen  —  Publikum  kjendte  den  radikale 
Forfatters  Tydskerhad  og  Afsky  for  Soldatesken  for  godt  til  at  lægge 
nogen  større  Vægt  paa  denne  nødtvungne  Forklaring  og  fandt  Satirens 
Adresse  tilstrækkelig  fyldigt  betegnet  i  Frøken  von  Sommers  Replik: 
„De  Blaa  (o :  Søofficererne)  har  ogsaa  en  Portion  Lykke ,  som  ikke 
enhver  Anden  har;  for  hvoraf  kan  det  komme  sig,  at  den  blaa  Kjole 
altid  temmelig  let  faaer  Adgang  til  en  brav  Mands  Hus,  uden  at  den 
just  behøver  Slægtskab  og  Familieforbindelser  for  at  hjælpe  sig  derind." 

Det  var  især  denne  Replik,  som  satte  ondt  Blod  blandt  „de  Røde", 
Landofficererne,  der  yderligere  tilskyndedes  til  Hævn  ogsaa  af  de 
borgerlige  Samfundselementer,  hvis  point  (Vhonneur  fandt  sig  ubehagelig 
berørt  af  Satiren  over  Fru  von  Plagemans  adelige  Fornemmelser.  Det 
gj ærede  saa  betænkeligt  i  Publikum,  at  Kronprinsen  fandt  det  rigtigst 
at  standse  denne  sociale  Ophidselse  ved  at  befale  Stykkets  Henlæggelse 
efter  den  tredie  Opførelse  den  16.  Januar.  Theatret  gik  derved  Glip 
af  en  indbringende  Forestilling,  som  syntes  længe  at  love  stort  Tilløb, 
og  Publikum  af  en  ualmindelig  afrundet  og  stemningsløftet  theatralsk 
Præstation,  i  hvilken  Scenens  bedste  Kræfter  samvirkede  ret  con 
amore:  Preisler  som  Kapitain  von  Aberwitz,  Rosing  som  hans  Modsætning 
Lieutenant  Jespersen ,  Schwarz  som  van  der  Haan ,  Mad.   Preisler  som 


Dekoration  til  1.  Akt  af  „Chinafarerne". 


Frk.  Sommer,    Knudsen   som  Snydenstrup  (S.  439)    og  Lindgreen   som 
den  snurrige  Mulat  David. 

Heibergs  to  følgende  Stykker  vare  af  et  uskyldigt  Indhold, 
der  ikke  kunde  sætte  nogen  Lidenskab  i  Bevægelse.  „Chinafarerne," 
S3mgestykke  i  to  Akter  med  en  Mellemakt,  Musik  af  C.  Schall, 
spilledes  første  Gang  to  Maaneder  efter  „De  Vonner  og  Vanner",  den 
2.  Marts  1792,  og  gjorde  strax  almindelig  Lykke,  ligesom  det  ogsaa 
holdt  sig  paa  Scenen  saa  sent  som  til  1830  og  kan  se  tilbage  paa 
ialt  treogtredive  Opførelser.  Heiberg  var  ingen  Ven  af  Syngespil- 
Genren  og  betegnede  den  som  „et  ufuldkomment  Drama",  men  mente 
tillige,  at  der  kunde  bødes  paa  denne  Ufuldkommenhed  ved  originale 
Texter  af  et  forstandigere  Indhold  end  „de  elendige,  dumme  og  smagløse 
Bouffonerier",  som  oversattes  fra  fremmede  Sprog  til  fremmede  Kom- 
ponisters Musik.  Han  havde  derfor  allerede  1790  skrevet  Syngestykket 
„Selim   og   Mirza"    for   Syngemester  Zinck,    men  just   ikke   havt  Held 

med  dette  sit  Forsøg  paa  at  bevise  Originaltexternes  Fortrin  fremfor 
de  oversatte.  For  dette  Nederlag  tog  han  glimrende  Opreisning  ved 
den  Text,  han  skrev  til  Komponisten  Schall  og  til  hvilken  han  valgte 
et  ualmindelig  folkeligt  og  livfuldt  Emne:  en  Kinafarers  Hjemkomst  til 
Kjøbenhavn  efter  flere  Aars  Fraværelse  og  de  Stemninger,  den  afføder  hos 
de  i  det  merkantile  Udfald  interesserede  Handelsmænd,  hos  Kapitainen  og 
hans  Forlovede ,  hos  den  lystige  „Buttelerer"  o :  Proviantsforvalter  og 
hans  ligesaa  skj  elmske  Kjæreste.  Handlingen  er  et  rent  Intet  og  beroer 
paa  en  hurtigt  opklaret  Fiktion,  men  Scenerne  følge  paa  hinanden 
med  Liv  og  Humeur:  første  Akt  paa  Toldboden,  hvor  de  Ventende 
speide  ud  mod  Skibet,  anden  Akt  i  Haven  ved  Toldbodvinhus  og 
Mellemspillet  pantomimisk  i  Brokkens  Bod  med  „Dans  af  Kinafarere, 
der  forære  deres  Kjærester  Silketørklæder  og  andre  kinesiske  Varer, 
Jøder,  som  kjøbe  og  tuske  adskillige  Snurrepiberier,  Nogle  som  spille 
Kort,  Andre  som  drikke  o.  s.  v.,"  det  Hele  fortrinligt  arrangeret  af 
Balletmester  Galeotti  og  endende  i  almindeligt  Klammeri  mellem  Matro- 
serne og  Forvirring  blandt  deres  Baldamer.  Schalls  livlige  og  melodieuse 
Musik  bar  de  forskjellige  Stemninger  kraftigt  oppe  og  formede  sig  i 
en  enkelt  Situation  efter  Forfatterens  Hensigt  til  en  kaad  Parodi  paa 
den  store  Operastil,  medens  mange  af  de  enkelte  Sange  ved  deres 
kjække  og  yndefulde  Rythmer  fortsatte  deres  Liv  langt  ned  gjennem 
Tiderne,  f.  Ex.  Koret  „Fra  Kinas  Kyst  til  Østersøens  Grænser", 
Aschers  Vise  „Man  kan  i  Slutteriet  leve".  Justs  Sang  „Ustadigt  er 
Pigernes  Hjerte"  o.  fl.  Det  kvikke  Lokalbillede  fik  en  ypperlig  Ud- 
førelse især  af  Knudsen  som  den  redelige  og  menneskevenlige  Jøde  Moses, 
Gjelstrup  som  hans  pengegridske  Troesfælle  Ascher,  Saabye  som  den 
flotte  Buttelerer  Just  og  Mad.  Preisler  som  hans  fixe  Kjæreste,  Opvart- 
ningspigen Birgitte. 

Ikke  saasnart  rygtedes  det,  at  „Indtoget",  Syngestykke  i 
to  Akter  af  P.  A.  Heiberg,  var  ifærd  med  at  forlade  Trykkeriet,  før 
der  Mand  og  Mand  imellem  ymtedes  om,  at  man  atter  her  kunde  vente 
sig  en  sensationel  Lækkerbidsken  med  satiriske  Allusioner  til  det  i 
den  navnkundige  Vise  besungne  fyrstelige  Indtog.  Heiberg  kunde 
heldigvis  ved  Hjælp  af  Theatrets  Antagelsesbrev  godtgjøre,  at  Stykket 
var  indleveret  og  bestemt  til  Opførelse  Aaret  forinden  den  nævnte 
Festlighed  fandt  Sted,  saa  at  enhver  Mulighed  for  Tilknytning  til  den 
var  udelukket.  Da  Stykket  forelaa  trykt  i  temmelig  lang  Tid,  inden 
det  naaede  frem  til  Opførelse,  fordi  Kapelmester  Schulz  først  sent 
indfriede  sit  Løfte  om  at  komponere  Musiken,  var  enhver  misforstaaet 
Opfattelse  bortveiret  i  det  afgj ørende  Øieblik,  og  Værket  kunde  nydes 
ud  fra  sine  egne  Forudsætninger  ved  den  første  Præsentation  den 
26.  Febr.  1793.  Det  vandt  almindeligt  Bifald  og  blev  den  af  P.  A.  Hei- 
bergs Komedier,  som  har  det  største  Antal  Opførelser  at  opvise,  nemlig 
paa  det  Nærmeste  et  halvt  hundrede.  Man  maa  gjerne  kalde  Sujettet 
magert,  siger  Forfatteren,  og  henregne  hans  Stykke  til  Farcens 
Kategori.  Han  har  Ret  i  denne  Bemærkning,  thi  „Indtoget"  er  bygget 
over  en  rent  farcemæssig  Situation:  en  marokkansk  Fyrstes  forventede 
Passage  gjennem  en  lille  sjællandsk  Landsby,  hvis  skikkelige  musikgale 

Degn  Bræger  træffer  de  mest  vidtomfattende  Anstalter  til  at  modtage 
ham  med  Sang  af  Skolebørnene  og  anden  Høitidelighed  i  Forventning 
om,  at  han  derved  skal  bane  sig  Vei  til  et  Kantorembede  i  Hoved- 
staden. Istedenfor  Prinsen  bliver  det  den  fattige  Schakkerjøde  Salomon 
Joseph,  hvem  den  arrangerede  Hyldest  bliver  til  Del,  idet  han,  iført 
gule  Støvler,  rød  Klædes  Kappe,  hvid  Paryk,  galonneret  Hat  og  lang 
Sabel  i  Hjortelæders  Gehæng,  bæres  i  Procession  paa  en  Ligbør  af 
otte  Bønderkarle,  ledsagede  af  Sognefogden  og  Kirkeværgerne  med 
Haandsprøjter  paa  Skuldrene,  Spillemænd  med  Trommer  og  Piber  samt 
Bræger  med  Ris  under  Armen  og  Skoleungdommen  med  Bøger  i 
Remme.  Dette  Udtog  af  Scenariet  viser  noksom  Stykkets  hele  farce- 
mæssige  Tilsnit.  Dog  var  det  ikke  udelukkende  eller  fortrinsvis  ved 
saadanne  grove  Midler,  det  vakte  Munterhed,  dets  Dialog  er  frisk  og 
morsom.  Situationerne  fremgaa  naturligt  snart  af  komiske,  snart  af 
alvorlige  Kombinationer,  og  det  rige  Udstyr  af  Sange  gav  Komponisten 
overflødig  Leib'ghed  til  at  udfolde  sit  Talent  i  en  Række  af  skjønne 
og  morsomme  Melodier,  hvortil  endnu  kom,  at  Frydendahls  Udførelse 
af  Brægers  Rolle  var  en  komisk  Præstation  af  første  Rang. 

Komedien  „Virtuosen"  (almindeligvis  betegnet  som  „Nr.  2" 
til  Adskillelse  fra  et  tidligere  Stykke  af  Heiberg  med  samme  Titel) 
underkastede  Forfatteren  et  lempeligt  Gjennemsyn  for  at  gjøre  den 
anvendelig  for  Scenen.  Den  opførtes  første  Gang  den  19.  December 
1793  og  vandt  stærkt  Bifald  ligesaa  meget  paa  Grund  af  sin  ufordulgte 
Tendens,  der  med  Skarphed  var  rettet  imod  de  overmodige  tydske 
Parvenuer,  som  formedelst  Figurernes  med  kraftige  Farver  fremstillede 
Eiendommeligheder :  den  forløbne  Vildtydsker  Spatzier  med  hans  hele 
sikkre,  dominerende  Væsen,  den  skikkelige  Herremand  von  Borgen, 
hvis  ærgjerrige  Forsøg  paa  at  tale  Tydsk  afføde  en  kostelig  Sprog- 
blanding, og  den  frimodige  Forvalter  Tøraf,  i  hvis  Mund  der  er  lagt 
en  unegtelig  stærkt  overdreven  Misbrug  af  fremmede  Ord. 

Med  sit  smidige  lyriske  Talent  maatte  Baggesen  kunne 
blive  en  udmærket  Textforfatter  for  Operaen,  og  Komponisterne 
havde  ogsaa  tidligt  deres  Opmærksomhed  henvendt  paa  ham. 
For  den  med  ham  omtrent  jevnaldrende  Musiker  Kunzen  skrev 
han  i  Løbet  af  Aaret  1788  Operatexten  „Holger  Danske" 
paa  Grundlag  af  Wieiands  „Oberon",  en  Libretto,  der  i  digterisk 
Værd  og  navnlig  i  Forstaaelse  af  Opgavens  kunstneriske  Krav  stod 
langt  over,  hvad  der  hidtil  var  fremkommet  i  Originaldigtning 
og  Omarbeidelse  i  denne  Genre.  Men  netop  Baggesens  aner- 
kj endte  Digterry  blev  Grunden  til  den  heftige  Storm,  der  reiste 
sig  imod  dette  hans  Værk.  Hans  litteraire  Venner  kunde  ikke 
tilgive  ham  den  Profanation  af  Nationalæren,  der  efter  deres 
Mening  laa  i  at  gjøre  den  danske  Folkehelt  til  Hovedperson  i 
et  tomt  Pragtstykke,   og  endnu  mindre  at  Digteren  vilde   ned- 

værdige  sig  til  at  laane  Operaens  foragtede  dramatiske  Kunstart 
sin  Pen.  Jo  fjernere  man  var  fra  at  have  fattet  den  Sandhed, 
at  hver  Kunst  har  sine  særlige  Midler  at  virke  med  og  at  den 
musikalske  Udtryksmaade  er  og  maa  være  af  anden  Art  end 
det  reciterende  Skuespils,  des  mere  rasede  man  i  bornert  Fana- 
tisme mod  Operaen  som  den  rene  Øienslyst,  en  Ruin  for  Smagen, 
ja  endog  for  Sædeligheden.  I  kritiske  Artikler  paaviste  Abraham- 
son  Kunstartens  topmaalte  Urimelighed,  i  Epigrammer  spottede 
Rahbek  sin  Vens  Værk,  og  Heiberg,  der  til  Nød  kunde  aner- 
kjende  Syngestykkets  Berettigelse,  men  var  en  afsagt  Fjende 
af  Operaens  „Mirakel-Spektakel",  skrev  sin  hvasse  Parodi  „Holger 
Tydske".  Følgen  af  denne  langvarige  og  voldsomme  „Holger- 
feide",  i  hvilken  kun  Tode  ærligt,  men  keitet  stod  Baggesen 
bi,  blev  den,  at  Publikum  mere  og  mere  gik  over  i  Angribernes 
Leir  og  fornegtede  den  Begeistring,  som  Operaen  havde  vakt 
under  sin  første  Opførelse  den  31.  Marts  1789  ikke  mindre  ved 
sin  poetisk  beaandede  Text  end  ved  sin  skjønne,  melodirige 
Musik,  sit  straalende  Udstyr  og  sin  fortræifelige  Udførelse,  hvis 
Hovedpartier,  Holger  og  Rezia,  bares  med  Bravour  af  Rosing 
og  Jfr.  Møller.  Efter  den  sjette  Opførelse  i  April  blev  „Holger 
Danske"  henlagt  for  bestandigt  som  et  OiFer  til  en  hjemlig 
Smag,  hvis  Udvikling  endnu  ikke  var  paa  Høide  med  Kunst- 
dannelsen i  Europas  Hovedlande.  Da  ni  Aar  senere  atter  en 
Opera  af  Baggesen  og  Kunzen  kom  frem,  „Erik  Eiegod", 
opført  første  Gang  ved  Festforestillingen  den  30.  Januar  1798, 
søgtes  der  reist  Modstand  imod  den  ud  fra  de  samme  Anskuelser, 
dog  med  mindre  Voldsomhed,  men  dennegang  lod  Publikum  sig 
ikke  intimidere,  og  den  herlige  Musik,  atter  i  Hovedpartierne 
tolket  med  udmærket  Kunst  af  Rosing  og  Mad.  Frydendahl 
(Jfr.  Møller),  tilkjæmpede  sig  en  grundfæstet  Succes,  der  holdt 
Operaen  paa  Repertoiret  indtil  1827. 

I  Christen  Prams  (1766 — 1821)  meget  forskjelligartede 
litteraire  Produktion  er  ogsaa  den  dramatiske  Digtning  repræsen- 
teret. Hans  sceniske  Debut  var  hverken  mere  eller  mindre  end 
et  heroisk  Skuespil  i  fem  Akter,  „Damon  og  Pythias",  den 
antike  Fortælling  om  de  to  trofaste  Venner  ved  den  sicilianske 
Tyran  Dionysos'  Hof,  behandlet  i  rimfrie  Femfodsj amber;  det 
blev  spillet  første  Gang  den  14.  Januar  1790,    men  levede  knap 

nok  Maaneden  ud,  thi  de  digteriske  Skjønheder,  som  det  inde- 
holdt, vare  saa  ubehjælpsomt  indfattede  i  den  dramatiske 
Ramme,  at  deres  Virkning  forspildtes,  hvortil  kom,  at  de 
Spillende  havde  vanskeligt  ved  at  forene  den  rette  pathetiske 
Tone  med  det  forholdsvis  uvante  Versemaal.  Samme  Aar  skrev 
Pram  til  Festforestillingen  i  Anledning  af  Formælingsindtoget 
det  heroiske  Femakts-Skuespil  „Frode  og  Fingal"  med  Emne 
af  den  nordiske  Historie,  et  Stykke,  der  gjorde  god  Tjeneste 
ved  Leiligheden  og  indeholdt  det  fornødne  Apparat  af  opbygge- 
lige Betragtninger  om  Forholdet  mellem  Regent  og  Folk,  men 
savnede  Kraft  til  at  hævde  sig  en  selvstændig  Tilværelse  paa 
Repertoiret.  „Negeren",  Komedie  i  fem  Akter,  der  bragtes 
paa  Scenen  det  følgende  Aar  den  10.  November,  var  et  sælsomt 
Produkt  af  en  bizar  Tanke  og  en  ilde  anvendt  Halsstarrighed  i 
dens  Gjennemførelse ;  den  tog  sit  Udgangspunkt  fra  Terentses 
gamle  Komedie  „Eunuchus"  og  søgte  at  omskrive  dens  Hand- 
lings Forhold  og  dens  Karakterers  Særegenheder  i  moderne 
Stil  med  Anvendelse  paa  Samfundstilstande,  der  vare  et  Par 
Tusinde  Aar  yngre,  et  Experiment,  der  naturligvis  maatte  mis- 
lykkes, om  Stykket  end  drev  det  til  en  halv  Snes  Opførelser. 
Endelig  kom  i  1795  Prams  bedste  og  et  af  hans  Tids  fineste 
dramatiske  Arbeider  paa  Scenen:  „Ægteskabsskolen",  Lyst- 
spil i  fem  Akter,  opført  første  Gang  den  6.  Marts.  Det  er  ikke 
saameget  ved  Handlingen  at  dette  Stykke  interesserer,  thi  den 
er  ikke  fri  for  de  sædvanlige  Forklædninger  og  Gjenfindelser, 
som  saa  hyppigt  maa  sætte  Hjulene  i  Gang  i  hin  Tids  Skuespil; 
det  er  mest,  hvad  der  ligger  bag  den  ydre  Handling,  der 
fængsler  Opmærksomheden  og  frembringer  et  Indtryk  fra  en 
høiere  Lystspilverden  end  den,  hvor  Tjenerintriger  og  Karrika- 
turer  have  hjemme.  Især  er  den  lette  Skygge  over  det  nygifte 
Par  Albert  og  Amalie  Stjernholms  Ægteskab  henkastet  med  var- 
som Haand  og  fjernes  med  Behændighed,  og  de  øvrige  Figurer, 
med  Undtagelse  af  en  i  sit  Komplimentmageri  lovlig  chargeret 
Forvalter,  ere  sikkert  og  fast  tegnede,  uden  at  der  er 
benyttet  nogen  tyk  Streg  eller  stærk  Lyseffekt  —  de  handle 
som  naturlige  Mennesker,  hver  efter  sit  Dannelsesstade  og  sine 
Forudsætninger,  som  der  overhovedet  over  den  hele  Digtning 
hviler  en  diskret  og  urban  Tone,  der  er  et  paafaldende  Fænomen 

i  denne  den  originale  Skuepilproduktions  Barndomsalder.  Sand- 
synligvis har  „  Ægteskab  sskolen"  forekommet  det  samtidige 
Publikum  noget  bleg  i  Farven,  thi  Stykket  naaede  kun  femten 
Opførelser  i  henved  det  dobbelte  Antal  Aar,  og  det  uagtet  det 
ved  sin  Fremkomst  fandt  en  udmærket  Kraft  til  en  af  Hoved- 
rollerne i  Schwarz  og  til  et  Par  Biroller  i  Gj eistrup  og  Lind- 
green. —  „Serenaden  eller  De  sorte  Næser",  Syngespil  i 
tre  Akter,  1796,  var  uden  theatralsk  Virkning  og  vidnede  kun 
ved  en  livlig  og  naturlig  Dialog  om  sit  Udspring  fra  en  øvet 
Forfatter,     medens     derimod    Femakts-Skuespillet    „Brønden" 

var  et  Sammensurium  af 
Roman-Ingredienser,  som  det 
ikke  i  fjerneste  Maade  var 
lykkedes  at  faae  indordnede 
under  nogen  præsentabel 
dramatisk  Form, 

Indtogsforestillingen  den 
16.  September  1790,  hvis 
Hovedstykke  var  Prams  høi- 
tidsfulde ,  men  kj  edelige 
„Frode  og  Fingal",  kunde 
dog  heldigvis  sluttes  med  en 
fædrelandsk  Idyl  i  hjemlige, 
lyse  Farver  og  gjennem- 
strømmet  af  en  national 
Stemning,  der  bød  Tilskuer- 
nes loyale  Følelser  langt 
mere  aktuelle  Motiver  end 
det  alvorlige  Festskuespils 
fjerntliggende  HandHng.  Digteren  Thomas  Thaarup  (1749 — 
1821)  tilbød  "Warnstedt,  at  han  i  en  Hast  vilde  forfatte  et  En- 
akts-Syngestykke  af  et  passende  Indhold  istedenfor  det  paatænkte 
Balletarrangement,  hvormed  Aftenen  skulde  være  sluttet,  og  da 
Tilbudet  blev  modta,get  med  Glæde,  gav  han  sig  strax  ifærd 
med  Arbeidet  og  gjorde  imod  sin  Sædvane  „Høstgildet" 
færdig  i  saa  god  Tid,  at  Schulz,  efterhaanden  som  Sangene 
leveredes  ham,  kunde  sætte  sig  ind  i  deres  Stemning  og,  rig 
paa  melodisk  Opfindsomhed  som  han  var,  give  dem  et  musikalsk 


Th.  Thaarup. 

Efter  en  Tegning  af  Thorvaldsen  stukket  af  Flint. 

Udtryk  af  ligesaa  megen  Skjønhed  som  Karakter.  Stykket  er 
fra  først  til  sidst  kun  en  af  en  ganske  spinkel  Intrige  gjennem- 
krydset  Situation:  et  Høstgilde,  der  finder  Sted  i  en  sjællandsk 
Landsby,  samme  Dag  som  dens  mest  ansete  Bonde  feirer  sin 
ældste  Datters  Jaord  og  som  Fyrsteparret  holder  sit  Indtog  i 
Hovedstaden.  Her  var  naturlig  Anledning  til  varme  Udtalelser 
af  den  patriotiske  Glæde  over  Danmarks  Skjønhed  og  Frugtbar- 
hed, over  Regeringens  faderlige  Omhu  for  Landets  Vel  og  dens 
Frisind  overfor  Landbefolkningen,  over  den  elskede  Kronprins, 
der  havde  været  de  gavnlige  Reformers  Ophavsmand  og  hvem 


Dekorationsudkast  til  et  dansk  Landskab. 

Fra  Slutningen  af  det  i8.  Aarhundrede. 


man  ønskede  rig  huslig  Lykke  til  Gjengjæld  for  hans  Anstren- 
gelser for  Statens  Lykke.  Ved  et  let  Pennestrøg  var  der  givet 
disse  Udtalelser  en  Slags  repræsentative  Karakter,  idet  de  vare 
lagte  i  Munden  paa  Beboere  af  Rigets  forskjellige  nationale 
Bestanddele:  den  sjællandske  Selveierbonde  Hans  (Musted)  med 
hans  to  Døttre  Anna  og  Grethe  (Mad.  Berthelsen  og  Jfr.  Mor- 
thorst), hans  Broder,  den  holstenske  Bonde  Henrik  (Gjelstrup), 
den  norske  Bonde  Tord  Halvorsen  (Knudsen),  dennes  Søn 
Halvor  (Rosing)  og  Henriks  Søn  Peter  (Saabye);  og  idet  den 
første  af  disse  Ynglinge  havde  tjent  i  Garden  og  den  sidst- 
nævnte   var    gjort    til  Skipper,    kom  saaledes  foruden  Landbo- 

standen  ogsaa  milifcaire  og  maritime  Talsmænd  for  den  alminde- 
lige Tilfredshed  tilord e.  Det  hele  Arrangement  var  i  al  sin 
Fordringsløshed  tilstrækkeligt  fyldestgj ørende  overfor  den  høi- 
tidelige  Anledning  og  naaede  endog  i  en  uventet  Grad  den 
Virkning,  der  var  tilsigtet:  for  de  festligstemte  Tilskuere  klang 
Almuefolkenes  Tale  jevnt  og  naturligt,  om  den  end  i  vore  Øren. 
har  en  ikke  ganske  svag  Biklang  af  Sentimentalitet  og  Bombast; 
den  Hyldest,  der  rigehg  tildeltes  Kronprinsen  og  hans  Regering, 
delte  man  af  et  oprigtigt  Hjerte,  den  nationale  Stemning  for- 
plantede sig  hurtigt  fra  Scene  til  Sal,  og  de  hgesaa  skjønne  og 
kvikke  som  iørefaldende  Melodier  satte  sig  med  Lethed  fast  i 
Erindringen  og  vedblev  at  være  et  Slægtleds  Yndlingssange: 
„Nys  fyldte  skjøn  Sired  det  attende  Aar",  „Førstkommende 
Maidag  vort  Bryllup  skal  staa",  „Fædrene  Bolig,  o  straatækte 
Hytte",  „Endnu  kan  jeg  kun  Ploven  kjøre",  „En  Time  før  Middag 
Madamen  opstaaer",  „Jeg  fremmed  her  til  Stedet  kom"  o.  fl. 
Udførelsen  var  beaandet  af  Stykkets  varme  Stemning,  Mere  end 
tyve  Aar  senere,  da  Rosing  havde  maattet  forlade  Scenen  som 
en  gigtbruden  Mand,  flammede  hans  Hu  ved  Mindet  om  „Halvor, 
hans  egen  Halvor,  som  han  aldrig  nogen  Aften  var,  uden  at 
han  følte  sig  en  saa  kjæk  Soldat  for  Fædrelandet,  at  han  kunde 
gaa  syngende  imod  et  fjendtligt  Batteri."  I  det  samme  Brev  til 
Rahbek,  hvoraf  dette  Citat  er  taget,  udtaler  Rosing  sig  om  sine 
Syngespilrollers  Udførelse  overhovedet  paa  en  Maade,  der  kan 
give  et  Begreb  om,  hvor  høit  denne  Genre  dengang  stod  paa 
vort  Theater.  „En  Elsker  i  et  Syngestykke  —  siger  han  — 
er,  naar  han  skal  spilles  rigtigt,  den  Rolle,  som  man  finder 
Faaest  til.  Musik  en  løfter  ham  vel  iveiret,  det  tilstaaer  jeg; 
men  skal  han  elske  i  Musik,  saa  maa  han  ogsaa  elske  baade 
brændende  og  blødt,  elske  saaledes  som  ikke  jeg,  endsige  Du, 
kan  elske  til  daglig  Brug.  Der  er  lange  Pauser  og  sommetider 
mange  Gjentagelser  i  Musiken,  og  i  dem  maa  han  elske  med 
sine  Øine,  sine  Lineamenter,  sin  hele  Aktion,  om  han  ikke  skal 
se  ud  som  et  sky  Faarehoved,  men  være  en  vakker,  hjerte- 
gribende Ungersvend,  som  synger  sin  Kjærlighed  baade  i 
Toner  og  Øiekast." 

Gjenstandene  for  „Høstgildets"  Hyldest,  Kronprinsen  og 
hans    Gemalinde,     udtalte    deres    store    Tilfredshed     med    den 

saare    vellykkede    Festforestilling.     Endel   fornemme    Folk,    der 
følte  sig  mere  royalistiske  end  Kongesønnen  selv,  tog  Forargelse 

Plakat  fra  Slutningen  af  det  18.  Aarhundrede. 

af  det  frimodige  Sprog,  Almuens  Hyldest  var  iklædt,  idet  de 
gjorde  gjældende,  at  selv  en  Anerkjendelse  af  Regeringens 
Handlinger   indeholdt   en  Dom  over  dem,   som  var  et  Overgreb 

fra  Undersaattemes  Side.  Arveprinsen  fandt,  at  „der  forekom  lige- 
som Oprør"  i  Stykket,  og  gav  ved  denne  Bemærkning  Opinionen 
imod  det  en  saadan  Styrke,  at  Theatrets  Bestyrelse  havde  sine 
store  Betænkeligheder  ved  at  opføre  Thaarups  Fortsættelse  af 
„Høstgildet",  Toakts-Syngespillet  „Peters  Bryllup",  ligeledes 
komponeret  af  Schulz.  Ahlefeldt,  der  imidlertid  var  bleven 
Chef  og  hvis  Gemalinde  var  en  meget  musikalsk  Dame,  yndede 
høilig  Schulz's  Kompositioner  og  ønskede  Intet  hellere  end  at 
bringe  den  nyeste  af  dem  til  Opførelse.  Han  benyttede  da 
Festforestillingen  i  Anledning  af  Kronprinsessens  første  Besøg 
i  Theatret  efter  hendes  Nedkomst  som  en  bekvem  Leilighed, 
modstod  koldblodigt  alle  Henstillinger  og  Paavirkninger  fra 
høiere  Steder  angaaende  disse  Skuespils  demokratiske,  ja  næsten 
demagogiske  Aand,  og  bragte  „Peters  Bryllup"  frem  paa  den 
bestemte  Aften,  den  12.  December  1793.  Stykket  er  syet 
ganske  over  samme  Læst  som  sin  Forgjænger  og  opererer  i  sin 
ubetydelige  Handling  med  Størstedelen  af  „Høstgildets"  Personer, 
hvis  Forhold  ere  rykkede  et  Par  Aars  Tid  frem  og  have  under- 
gaaet  nogle  faa  Forandringer  (Halvor  og  Anna  ere  Ægtefolk  og 
have  en  liden  Søn,  Peter  skal  have  Bryllup  med  Grethe  o.  s.  v.). 
En  Lakune  i„Høstgildets"  repræsentative  Personliste  er  udfyldt 
ved  Indførelsen  af  en  Neger,  som  giver  Anledning  til  Lovpris- 
ning af  Slavehandelens  Afskaffelse,  den  forbedrede  Almueunder- 
visning fremhæves  med  Paaskjønnelse  o.  s.  v.  Den  idylliske 
Tone  og  den  patriotiske  Stemning  var  saa  konsekvent  gjennem- 
ført,  at  Stykket  ikke  indeholdt  noget  Moment,  der  kunde  ængste 
eUer  forarge  aristokratiske  Statsborgere,  undtagen  netop  det 
ene,  at  en  folkelig  Digtning  anvendtes  til  Forherligelse  af  en 
Festdag  i  Kongehuset.  Musiken  var  ikke  mindre  henrivende 
end  i  „Høstgildet"  og  sikkrede  mange  af  Sangene  en  lang  Til- 
værelse, saaledes  „I  Østen  sølvblaa  Dalen  smiler",  „Ung  Adel- 
sten paa  Tinge  stod",  „Hr.  Thorvald,  skjøn  Signe,  de  væneste 
to",  „I  Dalens  Skjød  en  Hytte  laa"  og  „Hvad  har  stakkels 
Neger  gjort." 

De  danske  Dramatikere,  vi  endnu  have  tilbage  at  nævne, 
kom  ikke  til  at  faae  nogen  Betydning  for  Skuepladsen,  med 
Undtagelse  af  Olufsen,  Samsøe  og  tildels  Sander,  der  hver 
for  sig  have   een    scenisk  Begivenhed    at    takke    for,    at    deres 

Navne  endnu  mindes.  Edvard  Storms  (1749—94)  Femakts- 
komedien  „Erast  eller  den  bedragne  Varsomhed"  var  ved 
en  sælsom  Blanding  af  Bizarreri  og  Trivialitet  en  saadan  scenisk 
Umuliglied,  at  den  med  tre  Opførelser  i  elleve  Dage  1791  havde 
fuldbragt  sit  Løb.  Fr.  Høegh-Guldberg  (1771—1862)  skrev 
som  toogtyveaarigt  ungt  Menneske  Syngestykket  „Lise  og 
Peter",  der  blev  sat  i  Musik  af  Søren  Wedel  og  oplevede  syv 
Forestillinger,  medens  hans  senere  Stykke  i  samme  Genre, 
„Aftenen",  led  saa  stærkt  af  dramatisk  Blodløshed,  at  end  ikke 
Schalls  Musik  kunde  sikkre  Andet  af  dets  Indhold  end  den 
ofte  sungne  Drikkevise  „Ud  til  Kampen  os  Flaskerne  byde"  et 
længere  Liv  end  de  tre  Forestillinger,  Stykket  opnaaede  i  For- 
aaret  1796.  En  lignende  kort  Tilværelse  var  Peter  Horrebow 
Hastes  (1766—1831)  Mellemspil  „Veddemaalet"  beskaaret 
1793,  en  lille  Scene  mellem  et  Par  unge  norske  Bønderpiger 
og  den  enes  urimelig  skinsyge  Fæstemand;  til  Viserne  havde 
Grevinde  Ahlefeldt  komponeret  nogle  nette  Melodier.  Et 
lovende  Arbeide  af  en  ung,  men  tidligt  bortreven  Forfatter 
Peter  "Wieck  (1770—98),  der  havde  besvaret  Universitetets 
æsthetiske  Prisspørgsmaal  om  „hvilken  Alder  der  er  bedst  skikket 
til  at  danne  store  Digtere,"  var  den  1796  opførte  Komedie  „Den 
godmodige  Familie."  Handlingen  er  ikke  ny,  forsaavidt  som 
den  delvis  forekommer  i  „Bagtalelsens  Skole"  og  ligeledes  er 
brugt  i  Schroders  „Fætteren  i  Lissabon",  men  den  er  ret  behæn- 
digt sammendraget  indenfor  en  Enakters  snevre  Ramme:  Meyer 
har  vundet  sig  Rigdom  i  Vestindien  og  vender  tilbage  til 
Kjøbenhavn,  hvor  han  vil  gjøre  sine  Paarørende  lykkelige  efter 
først  at  have  prøvet  dem.  De  ere  fordelte  i  to  Familier,  den 
velhavende  Cleark  og  hans  Kone,  af  hvem  Meyer  afvises,  da 
han  fortæller  dem,  at  han  er  en  forarmet  Mand,  og  den  fattige 
Mad.  Thomsen,  der,  da  hun  hører,  hvor  fattig  han  er,  paanøder 
ham  et  Sølvuhr,  den  eneste  Arv  efter  hendes  Mand,  for  at  han 
kan  betale  sin  Gjæld  paa  Gjæstgivergaarden ,  medens  hendes 
Søn  vil  dele  Seng  og  Værelse  med  ham  og  Datteren  arbeide 
endnu  flittigere  for  at  understøtte  ham.  Naturligvis  slaaer  Rig- 
manden sig  til  Ro  hos  disse  brave  Mennesker  og  deler  sin  Vel- 
stand med  dem.  Især  Dialogen  i  dette  Stykke  havde  Fortrin, 
som    man    maatte    lægge    Mærke    til,    men  som   unegtelig   ikke 

gjenfandtes  i  Wiecks  næste  Komedie,  „Det  tyvende  Aars 
Ægteskab",  der  1796  faldt  totalt  igjennem.  Samme  triste  Skjæbne 
havde  den  helsingoranske  Stadsfysikus  Chr.  J.  Th.  de  Mezas 
(1756 — 1844)  Femaktskomedie  „Dormon  og  Wilhelmine  eller 
Den  veludfaldne  Hævn",  som  1796  fremkaldte  Theaterspek- 
takler  i  Tidens  sædvanlige  voldsomme  Stil,  ikke  fordi  der  herskede 
nogen  Uenighed  mellem  Smagsdommerne  om  Stykkets  absolute 
Slethed,  men  fordi  de  radikale  Folkeførere,  forøvrigt  med  Urette, 
troede  at  det  tilsigtede  et  Forsvar  for  Adelens  begunstigede 
Stilling,  hvorfor  de  med  Malte  Bruun  i  Spidsen  afvexlende  ud- 
hyssede, udtrampede,  udpeb  og  eftervrængede  enhver  Replik, 
som  en  saadan  Tendens  kunde  underlægges.  Gik  dette  Stykke 
kun  to  Gange  over  Brædderne,  saa  maatte  Laur.  Kruse  (1778 
— 1839)  se  sin  Treaktskomedie  „Emigranterne"  forsvinde  fra 
Scenen  efter  kun  een  Opførelse  den  4.  Januar  1799. 

Blandt  de  livskraftige  Originaler,  vi  endnu  have  tilbage 
at  omtale,  hævde  „Gulddaasen"  og  „Dyveke"  sig  med  noget 
nær  det  samme  store  Antal  Opførelser,  henholdsvis  sex-  og  syv- 
oghalvfjerds.  „Gulddaasen",  Lystspil  i  fem  Akter,  kom  over 
Publikum  som  en  pludselig  og  overvældende  Forbauselse,  Ved 
Stykkets  første  Opførelse  den  2.  Mai  1793  henrev  det  Tilskuerne 
i  den  Grad,  at  noget  hidtil  Uhørt  tildrog  sig:  under  stormende 
Bifaldssalver  kaldte  man  Forfatteren  frem.  Men  han  havde 
ingen  Lyst  til  at  vise  sig ,  og  eiheller  vidste  Nogen ,  hvem  han 
var;  Gisningerne  faldt  snart  paa  en,  snart  paa  en  anden  af  de 
kjendte  Forfattere,  og  der  gik  lang  Tid,  inden  det  blev  fast- 
siaaet,  at  Komedien  skyldtes  Oluf  Chr.  Olufsen  (1764—1827), 
hvis  daglige  Dont  laa  paa  helt  andre  Omraader  end  de  skjønne 
Kunsters,  nemlig  paa  Landbrugsvidenskabens  og  Statsøkonomiens. 

Handlingen  i  „Gulddaasen"  dreier  sig  om  et  Tyveri  og  de 
dermed  i  Forbindelse  staaende  Omstændigheder.  Den  hæderlige,  men 
svage  Proprietair  Visberg  er  efter  sin  Kones  Død  ganske  kommen  i 
sin  træske  Husbestyrerinde  Jfr.  Æbeltofts  og  hendes  slyngelagtige 
Broders  Vold ;  han  har  givet  hende  Ægteskabsløfte,  og  de  sammen- 
svorne Søskende  spekulere  end  yderHgere  paa  et  Griftermaal  imellem 
Forvalter  Æbeltoft  og  Visbergs  Datter  Vilhelmine,  der  imidlertid  med 
Faderens  Samtykke  er  forlovet  med  den  unge  Landsvig.  Det  gj ælder 
altsaa  at  faae  denne  umuliggjort,  og  i  dette  Øiemed  væltes  Mistanken 
for,    at   en   kostbar   Gulddaase   er   forsvunden,    over   paa  ham,    medens 

Sandheden  er,  at  det  er  Husholdersken  og  hendes  Broder,  der  have 
stjaalet  den  og  givet  den  i  Torvaring  til  en  Værtshusholder  i  Nær- 
heden. For  at  krydse  denne  skjændige  Intrige  bortfører  Stj'kkets 
lystige  Person,  Landsvigs  Ven  Vandbye,  med  Magt  Jfr.  Æbeltoft 
under  Paaskud  af  at  være  forelsket  i  hende,  og  imidlertid  bevæges 
det  noble  Søskendepars  juridiske  Hjælper,  Prokurator  Faldsmaal,  ved 
Penge  til  at  gaa  over  i  Modpartens  Leir,  hvorved  Sagens  sande 
Sammenhæng  kommer  for  Dagen  og  bringer  Stykkets  ædle  Personer 
en  fyldestgjørende  Opreisning,  de  slette  Mennesker  et  forsmædeligt 
Nederlag. 

Som  de  fleste  andre  af  Tidens  Lystspil  bruger  ogsaa  ,.Guld- 
daasen"  en  stærk  og  ensartet  Parvegivning  for  at  karakterisere  sine 
Pigurer;  de  vise  hyppigst  kun  en  enkelt  Side  af  deres  Væsen  frem: 
Visberg  sin  Tossegodhed,  Jfr.  Æbeltoft  sin  nedrige  Tænkemaade. 
Vandbye  sit  altid  ligeglade  Humeur  o.  s.  v.  En  Undtagelse  danner 
dog  Paldsmaal,  hvis  Personlighed  var  den  mangfoldigst  sammensatte  og 
sikkrest  tegnede,  noget  dansk  Skuespil  havde  bragt  siden  Holberg,  et 
levende  Menneske  med  et  saadants  mod  hinanden  løbende  Sindsstrøm- 
ninger,  en  original  Figur  med  overlegen  Begavelse,  havareret  Moral  og 
en  ægte  Humor,  der  hæver  ham  op  til  en  beskuende  Stilling,  hvorfra 
han  kan  forklare  og  fordømme  sin  mislykkede  Livsførelse.  Ogsaa 
Bifigurerne  —  Værtshusholder  Tapper,  Hans  Hjulmand,  Rasmus  Skytte 
og  flere  af  Tjenestefolkene  —  udmærke  sig  ved  skarpt  sete  og  klart 
gjengivne  Karaktertræk,  som  bidrog  deres  Del  til  at  give  det  hele 
Ensemble  Liv  og  Lys  og  gjøre  „Gulddaasen"  med  dens  friske,  vittige 
Dialog  til  et  ualmindelig  underholdende  Theaterstykke. 


At  Sørgespillet  „Dyveke"  af  Ole  Johan  Samsøe  (1769 
—  96)  maatte  vække  endnu  større  Bevægelse  ved  sin  Fremkomst 
end  Olufsens  Lystspil,  havde  mange  selvindlysende  Grunde.  For 
det  Første  var  Kunstarten  en  enestaaende  Undtagelse  i  den  origi- 
nale dramatiske  Digtning,  medens  Komedien  havde  havt  adskil- 
lige heldige  Dyrkere,  og  Beundringen  for  den  Forfatter,  som 
kunde  gjøre  den  ædle  Digtart  hjemlig  i  et  saa  ædelt  Exemplar, 
steg  til  en  Slags  patriotisk  Stolthed  paa  Modersmaalets  og  de 
danske  Musers  Vegne.  Dernæst  var  Emnet  maaske  det  folkeligt 
mest  tiltalende  i  vor  hele  Historie,  en  romantisk  Episode,  som 
var  de  Fleste  kjendt  i  de  store  Omrids,  og  som  maatte  inter- 
essere paa  det  Stærkeste  ved  at  føres  frem  i  scenisk  Anskuelighed. 
Fremdeles  var  dette  Emne  behandlet  saa  aldeles  i  Tidens  Aand, 
at  denne  helt  gjenfandt  sig  selv  deri  og  nød  sine  egne  Yndlings- 
stemninger:  Sværmeriet  for  Dyden  og  den  overvættes  Følsomhed; 
thi  „Dyveke"  er  langt  mindre  et  Sørgespil,   som  det  kalder  sig, 

berørt  af  de  store  Skjæbners  Vingepust,  end  et  borgerligt  Skue- 
spil af  den  rørende  Art,  bag  hvis  historiske  Navne  der  skjuler 
sig  stille  lidende,  ømt  sværmende,  i  ædelmodig  Handlemaade 
hinanden  overbydende  Skikkelser,  hvis  Tale  er  en  blød  Klynken, 
og  som  Modsætning  til  disse  duehvide  Sjæle,  til  hvilke  baade 
Kong  Christiern  og  Dronning  Elisabeth,  Torben  Oxe  og  Knud 
Gyldenstierne,  Dyveke  og  hendes  Kammerfrue  Ellaudia  høre,  er 
der    opstillet    en    fra    Yderst    til    Inderst    kulsort    Skurk,    Pater 

Johan ,  som  Ophavs- 
mand til  alt  det  Onde, 
der  skeer,  medens  der 
egentlig  kun  i  Sigbrits 
og  Faaborgs  Skikkelser 
er  Træk  af  menneskelig 
Individualisering.  Til 
disse  Betingelser  for 
Stykkets  Succes  kom 
der  endelig  som  den 
sidste  og  ikke  mindst 
afgj  ørende  den  Om- 
stændighed, at  Samsøe 
efter  et  kort  Sygeleie 
døde  otte  Dage  inden 
„Dyvekes"  Opførelse, 
saa  at  al  Kritik  maatte 
vige  for  Sorgen  over 
Digterens  Bortgang  i 
hans  kraftigste  Alder 
og  Beundringen  for  det 
sjeldneTalent,han  havde 
aabenbaret  i  sit  efter- 
ladte Værk,  Ved  den  tredie  Opførelse  af  hans  Stykke,  efter 
Sædvane  „Forfatterens  Aften" ,  fik  disse  Følelser  Udtryk  i  en 
paa  Scenen  arrangeret  Apotheose:  efter  Dyvekes  sidste  Ord 
„Min  Ven  var  mig  tro!"  gik  Bagtæppet  op  for  en  Lund  med 
Samsøes  Urne  paa  en  Piedestal,  til  hvilken  Melpomene  vemodig 
lænede  sig  med  de  Ord:  „Han  er  ikke  mer!"  hvorpaa  Tiden 
traadte   ind,    pegede  paa  Digterens  i  Transparent  luende  Navn 


^  Ai!>./ y?*^j. 


Tiden.:    ^(/r//    /i^i^tm  •^lu^/ict-e    /M^fy^  ■' 

Apothl'eose  for  Samsøe. 

den  4.  Februar  1796. 

Og  tilraabte  den  sørgende  Muse  de  Ord:  „Men  hans  Minde 
lever!"  hvorpaa  Fortæppet  langsomt  faldt. 

Samsøe  havde  skrevet  „Dyveke"  efter  Opfordring  af 
Professor  Kierulf,  da  denne  hans  Ven  var  bleven  Medlem  af 
Theaterdirektionen ,  og  Direkteuren  lod  sig  det  derfor  være 
magtpaaliggende  at  bringe  Stykket  frem  i  saa  værdig  en  Skikkelse 
som  muligt,  med  nye  Dekorationer  og  historisk  korrekte  Dragter, 
der  maatte  bøde  paa  dets  øvrige  fuldstændige  Mangel  paa  historisk 
Karakter.  „Dyveke"  spilledes  første  Gang  ved  Fødselsdagsfore- 
stillingen  den  30.  Januar  1796  og  udførtes  for  Hovedrollernes 
Vedkommende  mesterligt  af  Frydendahl  som  Christiern  den 
Anden,  Marie  Smidth  som  Dyveke,  Mad.  Rosing  som  Sigbrit, 
Rosing  som  Knud  Gyldenstierne  og  Schwarz  som  Munken. 

Hvor  tungt  end  Tabet  af  Samsøe  føltes,  syntes  det  dog 
at  skulle  erstattes  uventet  hurtigt,  thi  allerede  den  næste  Fødsels- 
dagsforestilling,  den  31.  Januar  1797,  bragte  et  nyt  nationalt 
Sørgespil,  om  hvilket  Begeistringen  kunde  samle  sig:  „Niels 
Ebbesen  af  Nørreriis"  af  Chr.  L.  Sander  (1756—1819). 
Mærkeligt  var  det,  at  en  født  Holstener  vilde  vælge  just  dette 
Emne  til  dramatisk  Behandling,  mærkeligt  ogsaa  at  en  tydsk 
Litterat,  der  hidtil  mest  var  bekjendt  som  Oversætter  fra  Dansk 
til  sit  Modersmaal,  kunde  skrive  vort  Sprog  saa  rent  og  let  som 
Replikskiftet  i  „Niels  Ebbesen",  og  der  fattedes  derfor  eiheller 
Tilhængere  af  den  Anskuelse,  at  det  nye  Sørgespil  var  af 
Samsøe,  at  Sander  havde  fundet  det  i  hans  Efterladenskaber  og 
udgivet  det  for  sit  eget  Arbeide.  En  meget  urimelig  Antagelse, 
thi  Forskjellighederne  mellem  de  to  Skuespil  ere  iøinefaldende 
nok,  Sanders  har  visse  Fortrin  fremfor  Samsøes,  navnlig  det, 
at  det  holder  sig  nærmere  ved  den  historiske  Tone ;  men  medens 
man  i  Samsøes  følelsesfulde  Diktion  mærker  Digterens  varme, 
sværmende  Naturel,  er  Sanders  brede  Rhetorik  kold  og  forstands- 
mæssig, ligesom  hans  Værk  overhovedet  mere  er  et  vel  beregnet 
Theaterarrangement  end  en  digterisk  Undfangelse.  Men  som  en 
solid  tilrettelagt  Handling  med  kraftig  Begrænsning  af  Karak- 
tererne og  et  Indhold,  der  dengang  ikke  mindre  end  senere 
vakte  Nationens  varigste  Instinkter,  maatte  „Niels  Ebbesen" 
gjøre  og  gjorde  ogsaa  betydelig  Lykke,  betegnet  statistisk  ved 
syvogtredive  Opførelser.    Den  oprindelige  Rollebesætning  havde 

33 


516  DET  KONGELIGE   THEATEE    1772—1801. 


udmærkede  Ydelser  at  opvise  i  Schwarz's  Ridder  Niels,  Mad. 
Rosings  Borgfrue,  Marie  Smidhs  Estrith,  Lindgreens  Claus  Breide 
og  Rosings  Grev  Gert. 


Hvad  det  oversatte  Repertoire  angaaer,  er  det  i  Begyn- 
delsen af  Perioden  endnu  de  franske  Forfattere,  der  have  Over- 
taget paa  det  reciterende  Skuespils  Omraade,  men  omtrent  fra 
Midten  af  Firserne  begynder  det  tydske  Element  at  brede  sig 
og  giver  indtil  Tidsafsnittets  Slutning  og  langt  ud  over  den 
Repertoiret  dets  overveiende  Karakter,  selvfølgelig  dog  uden 
ganske  at  fortrænge  det  franske,  der  tvertimod  vedblivende 
er  repræsenteret  af  et  meget  stort  Antal  Navne  fra  ældre  og 
nyere  Tid:  Destouches,  Gresset,  d'Ancourt,  Boissy,  Monvel, 
Cailhave,  Poisson  og  mange  flere,  hvis  Stykker  dog  hyppigst 
ere  af  ringe  Omfang  og  eiheller  ved  talrige  Opførelser  have 
kunnet  give  Skuepladsens  Syssel  med  dem  noget  fremtrædende 
Præg.  Vi  nævne  exempelvis  et  Skuespil  af  hver  af  de  her  ud- 
hævede Forfattere  og  tilføie  Forestillingernes  Antal:  „Den 
Ærgjerrige",  fem  Akter,  6  Gange;  „Sammensyeren  eller  Det 
slette  Gemyt '',  fem  Akter,  3  Gange;  „Den  bortløbne  Mand", 
een  Akt,  4 Gange,  „Veddeløbet",  een  Akt,  3  Gange;  „Den  butte 
Elsker",  tre  Akter,  3  Gange;  „Det  standsede  Bryllup",  tre 
Akter,  6  Gange;  „Den  lønlige  Kjærlighed",  een  Akt,  5  Gange. 

Ved  denne  Vrimmel  af  efemere  Theaterstykker  lønner 
det  sig  ikke  at  dvæle  i  det  Enkelte;  de  havde  mest  Betydning 
som  let  Underholdning  for  Tilskuerne  og  som  Skole  for  Skue- 
spillerne, de  satte  som  samlet  Masse  deres  Stempel  paa  Reper- 
toiret som  Udtryk  for  den  Smag,  man  stræbte  at  imødekomme, 
men  have  ikke  hvert  for  sig  efterladt  noget  kj endeligt  Mærke. 
Dette  gjælder  derimod  om  de  dramatiske  Arbeider,  som  skulle 
omtales  i  det  Følgende  enten  paa  Grund  af  deres  kunstneriske 
Værdi,  deres  Rang  i  Verdenslitteraturen,  eller  fordi  et  stort 
Antal  Opførelser  gjør  dem  til  sikkre  Veiledere  med  Hensyn  til 
Smagsstrømningerne  hos  Publikum. 

Vi  nævne  da,  at  der  af  det  klassiske  franske  Repertoire 
optoges    to    Arbeider,    høist    forskjellige    i    deres  Genrer,    men 

nogenlunde  ensartede  i  den  Skjæbne,  der  beredtes  dem  paa  vor 
Scene,  nemlig  Racines  „Athalia",  1790,  og  Moliéres  „De 
latterlige  Følsomme  (^Lesprécieusesridicules''),  1792.  Racines 
berømte  Tragedie,  der  i  Kunstværdi  staaer  nærmest  hans  „Phædra", 
hvis  man  ikke  vil  stille  den  over  dette  Digterværk,  fristede  kun 
en  tynd  Lykke  paa  den  danske  Scene,  hvor  den  gamle  tragiske 
Stil  var  gaaet  tabt  og  en  ny  endnu  ikke  erhvervet.  Denne 
Mislighed  var  ikke  skjult  for  Direktionen,  men  dens  Hensigt 
med  Optagelsen  af  „Athalia"  var  ogsaa  mindre  at  præsentere 
en  tragisk  Kunstydelse  end  at  give  Publikum  Leilighed  til  at 
høre  Schulz 's  skjønne  Musik  til  Korene;  end  ikke  disse  herlige 
Toner  kunde  dog  føre  Tragedien  videre  end  til  fem  Forestillinger, 
medens  de  beundredes  i  Paris 
endnu  1822  ved  Odéons  Opførelse 
af  „Athalie".  Moliéres  lystige 
Farce,  hvis  Emne  endog  af  en 
fransk  Tilskuer  kræver  \asse 
litteraturhistoriske  Forkundskaber 
for  at  kunne  nydes  i  sin  fulde 
Komik,  havde  Rahbek  havt  det 
urimelige  Indfald  at  lokalisere  og 
saaledes  forvandlet  den  til  en 
fuldkommen  Uforstaaelighed,  som 
Publikum  da  ogsaa  forholdt  sig 
aldeles  ligegyldigt  overfor. 

Den  store  Eventyrer  og 
Tusindkunstner  Pierre  Augustin  Caron  Beaumarchais  (1732 
— 99),  skiftevis  Uhrmager  og  Musiklærer,  Boghandler  og  Pamflet- 
skriver, Vaabenleverandeur  og  politisk  Agent,  Millionair  og  Stodder, 
Hånd  eisspekulant  og  dramatisk  Forfatter  foruden  en  Mængde 
andre  Bestillinger,  var  berømt  saa  viden  om,  at  end  ikke  det 
fjerne  Danmark  kunde  undgaa  at  høre  Støien  om  hans  Navn. 
De  franske  og  tydske  Blade  bragte  Efterretninger  om  hans 
Proces  med  den  bestikkelige  Dommer  Goezman,  og  Numre  af 
hans  hvasse  ^Mémoires'^ ,  Forbilledet  for  P.  A.  Heibergs  senere 
Polemik,  naaede  sagtens  ogsaa  til  Kjøbenhavn.  lalfald  havde 
man  her  et  vaagent  Øie  med  hans  Skuespildigtning  og  tilegnede 
sig  den  forholdsvis  meget  hurtigt.  Mesterværkerne  saavelsom  de 

33* 


M  o  liere. 


518 


DET   KONGELIGE   THEATEE    1772—1801. 


middelmaadige  Sager.  Begyndelsen  skete  1776  med  Beaumar- 
chais'  første  Arbeide,  det  rørende  Femakts-Skuespil  „Eugenie", 
en  Efterdigtning  af  den  Genre,  som  Diderot  havde  skabt  med 
„Faderen"  (S.  248),  og  i  sin  Taareperse-Stemning  saa  fjernt  som 
vel  muligt  fra  den  lystige  Kløgt  i  „Barberen"  og  „Figaro",  om 
der  end,  som  vi  skulle  se,  ikke  fattes  Antydninger  af  den 
agressive  Aand  i  de  senere  Komedier. 

Handlingen  i  „Eugenie"  er  med  Forandring  af  Navnene,  men 
ellers  i  temmelig  tro  Overførelse,  tagen  af  Fortællingen  om  Grev  Belflor 
i  Lesages  ^Diable  hoiteux''^.  Baron  Hartley,  en  gammel  Militair,  har 
levet  ensomt  som  Enkemand  i  syv  Aar;  hans  Søn,  Sir  Charles,  er  ved 
Hæren  i  Irland,  og  hans  Datter  Eugenie  er  sat  i  Huset  hos  Baronens 

Søster,  en  velhavende  Kone,  som 
i  sin  dybe  Veneration  for  Adel  og 
Høihed  vil  efterlade  sin  Niece  Alt, 
hvad  hun  eier,  naar  hun  blot  maa 
se  hende  gift  med  en  Standsperson. 
Faderen  har  derimod  bestemt  den 
unge  Pige  for  en  af  sine  militaire 
Venner  og  forpligtet  sig  at  betale 
ham  2000  Gruineer,  hvis  Partiet  ikke 
kommer  istand.  Eugenie  har  imidler- 
tid allerede  truffet  sit  Valg:  hun 
elsker  Grev  Clarendon  og  er  gj  en- 
elsket  af  ham,  og  da  en  Forbindelse 
med  denne  ^Adelsmand  netop  er  efter 
Tantens  Hoved,  understøtter  hun  den 
af  al  sin  Evne  og  faaer  endog  et 
hemmeligt  Ægteskab  bragt  istand. 
I  nogen  Tid  nyde  Greven  og  hans 
Gemalinde  Foreningens  Lykke,  der 
yderligere  stiger  ved  Udsigten  til  Familiens  Forøgelse,  men  under  et 
Besøg  ved  Hoffet  bringer  Clarendon  i  Erfaring,  at  man  der  har  lagt 
Planer  til  en  Forbindelse  mellem  ham  og  en  af  Englands  rigeste  Damer. 
Under  disse  Forhold  blive  hans  Breve  til  Eugenie  alt  mere  og  mere 
kølige,  og  hun  beslutter  at  tage  til  London,  for  selv  at  undersøge 
Forholdene.  Her  begynder  Stykket  med  Opklaring  af,  at  den  hemme- 
lige Vielse  har  været  Bedrageri,  udført  af  en  af  Grevens  Folk.  Sir 
Charles  optræder  som  sin  Søsters  Hævner,  hvad  der  medfører  flere 
effektfulde  Scener,  ligesom  ogsaa  Faderens  Forbittrelse  over  hans 
Søsters  Færd,  hendes  blinde  Stolthed,  Eugenies  fortvivlede  Stilling  og 
Clarendons  Vaklen  mellem  Libertinage  og  Pligtfølelse  giver  megen  og 
godt  benyttet  Leilighed  saavel  til  virkningsfulde  Optrin  som  til  en 
Karakterudvikling,  der  dog  for  Grevens  Vedkommende  turde  være 
noget   for   brat   og  upaalidelig,    naar   han    ender   den  stærkt  bevægede, 

af  Rørelse   overstrømmende    Handling    med    at   vende    tilbage    til    sin 
Hustru  og  sin  Pligt. 

„Eugenie"  holdt  sig  som  et  af  det  rørende  Dramas  bedste 
Exemplarer  paa  Scenen  indtil  1816  og  havde  da  syvogtredive  Opførel- 
ser at  se  tilbage  paa.  Hvad  man  ved  dets  Fremkomst  savnede  Midler 
til  at  iagttage,  var  de  Elementer  af  hvas  Polemik  og  skarp  Satire,  der 
midt  i  alt  det  Begrædelige  varslede  om  den  kommende  Forfatter  af 
„Figaro",  hvis  fronderende  Væsen  nu  og  da  bryder  frem  gjennem  den 
høitravende  Svulst,  især  i  Skikkelse  af  Clarendons  Livkammertjener 
Drink,  hans  Medhjælper  i  alle  hans  Slyngelstreger,  en  forvorpen  Karl, 
der  dog  indrømmer  sin  Herre  Forrangen  i  moralsk  Slethed  og  forøvrigt 
lægger  Baand  paa  sin  Tunge  af  Hensyn  til,  at  samme  Herre  „slaaer 
ligesaa  haardt,  som  han  betaler  godt." 

„Barberen  i  Sevilla  eUer  Den  unyttige  Forsigtig- 
hed" spilledes  i  Paris  første  Gang  1776  og  naaede  allerede  to 
Aar  senere  til  vor  Scene,  hvor  den  vittige  Komedie  opførtes 
første  Gang  den  28.  Februar  1777.  Stykkets  æsthetiske  Dristig- 
hed kunde  ikke  være  saa  paafaldende  i  Danmark  som  i  Frankrig, 
hvor  man  først  studsede  over,  dernæst  bifaldt  og  tilsidst  beundrede 
dets  kjække  Brud  paa  Traditionen:  Ophævelsen  af  Stedets  Enhed, 
Prosadialog  istedenfor  Alexandrinere,  samt  den  spanske  For- 
klædning, under  hvilken  en  baade  lokal  og  aktuel  Satire  laa 
skjult.  Men  hvad  der  maatte  henrive  her  som  hist,  var  Hand- 
lingens uimodstaaelige  Fart,  den  fra  Scene  til  Scene  stigende 
Spænding,  det  varme  Liv,  der  pulserer  i  det  altid  slagfærdige 
Replikskiftes  rammende  Vid,  og  da  disse  Egenskaber  kom  fyldest- 
gjørende  frem  i  det  danske  Theaters  Udførelse,  hvor  Schwarz 
var  en  mesterlig  Figaro,  Fru  Walter  en  skjelmsk  og  yndig 
Rosina,  Eisberg  en  munter  og  anstandsfuld  Almaviva  og  Arends 
en  god  Bartholo,  er  det  ikke  at  undres  over,  at  Stykket  fik 
Borgerret  paa  vort  Theater,  hvor  det  er  givet  halvfjerdsindstyve 
Gange,  skjøndt  naturligvis  hemmet  i  sin  Succes  ved  Rossinis 
atter  og  atter  opførte  Opera.  Man  mente  at  burde  sikkre  sig 
Alt,  hvad  Beaumarchais  havde  skrevet,  og  bragte  følgelig  ogsaa 
hans  rørende  Skuespil  „De  to  Venner  eUer  Kjøbmanden  i 
Lyon"  paa  Scenen,  men  uden  at  det  her  gjorde  større  Lykke 
end  i  sin  Hjemstavn.  Derimod  greb  man  ikke  feil,  da  man 
ilede  med  at  tilegne  sig  „Figaros  Gifter maal  eller  Den 
gale  Dag".  Saasnart  „Barberen"s  Succes  var  fastslaaet,  havde 
Beaumarchais   taget  fat  paa   denne  Fortsættelse   af  Handlingen 

Og  fuldendt  sin  udødelige  Komedie  endnu  i  1775.  Men  ligesom 
imponeret  af  sin  egen  Dumdristighed,  der  —  det  havde  han  en 
ikke  utydelig  Fornemmelse  af  —  let  kunde  koste  ham  hans 
Hals  eller  hans  Frihed,  gjemte  han  Manuskriptet  i  fem  Aar,  og 
da  han  efter  dette  Tidsrums  Forløb  begyndte  at  virke  for  at 
faae  Stykket  bragt  paa  Scenen,  opdagede  Ludvig  den  Sextende 
strax,  hvilke  farlige  Sprængstoffer  denne  tilsyneladende  saa 
uskyldige  og  harmløse  Munterhed  dækkede  over,  og  forbød  paa 
det  Bestemteste  Komediens  Opførelse.  I  fire  Aar  opretholdt 
Kongen,  ledet  af  et  rigtigt  Instinkt,  sit  Forbud  og  frafaldt  det 


Udkast  til  en  Gradedekoration. 

Fra  Slutningen  af  det  i8.  Aarhundrede. 


kun  under  Trykket  af  de  idelige  Anmodninger,  som  Marie 
Antoinette,  Greven  af  Artois  og  Hoffets  øvrige  Personer  i  ube- 
gribelig Blindhed  rettede  til  ham  om  at  give  dem  Leilighed  til 
at  faae  den  —  takket  være  Beaumarchais'  ihærdige  Agitation 
—  allevegne  omtalte  Komedie  at  se.  Hoffet  vilde  forbeholde 
sig  selv  den  første  Nydelse  af  denne  Lækkerbidsken,  og  saaledes 
debuterede  „Figaro"  paa  Theatret  i  Trianon,  ivrigt  beklappet  af 
Frankrigs  høieste  Aristokrati  med  Dronningen  i  Spidsen,  uden 
at  de  glade  Tilskuere  havde  nogen  Anelse  om,  at  den  revolu- 
tionaire  Klang  i  den  borgerligt  fødte  Kammertjeners  skjærende 
Sarkasmer    om  Adel   og  Autoritet,  Censur  og  Privilegier   snart 

skulde  vække  en  saadan  Gjenklang  ude  i  den  store  Befolkning, 
at  man  med  Rette  har  kunnet  datere  Revolutionens  indre 
Begyndelse  fra  den  første  offentlige  Opførelse  af  „Figaros 
Giftermaal".  Hos  os  gik  Stykket  første  Gang  den  22.  September 
1786,  ypperligt  udført  af  Schwarz  som  Figaro ,  Rosing  som 
Greven,  Mad.  Rosing  som  Grevinden,  Mad.  Preisler  som  Susanna 
og  den  med  en  kjøn  Sangstemme  udrustede  Denserinde  Mad. 
Bjørn  som  Cherubino,  denne  fortryllende  Blanding  af  lønlig 
Erotik  og  Naivetet,  omgiven  af  Ungdommens,  Skjønhedens  og 
Poesiens  Nimbus,  en  ligesaa  originalt  tænkt  som  mesterlig  gjen- 


Udkast  til  en  Havedekoration. 

Fra  Slutningen  at  det   18.  Aarhundrede. 

given  Skikkelse,  der  lader  os  se  den  hvasse  Polemiker  Beau- 
marchais  fra  en  ny  Side,  som  en  af  sit  Aarhundredes  elsk- 
værdigste Digtere. 

Især  ved  Caroline  Walters  udmærkede  Spil  i  Titelrollen 
vandt  Enaktskomedien  „Aglaé  eller  Støtten"  af  Charles  de 
Sivry"  (1733—1804)  stærkt  Bifald  og  holdt  sig  ogsaa  efter  den 
tilbedte  Kunstnerindes  Bortgang  længe  paa  Scenen,  hvor  den 
i  alt  er  opført  syvogtredive  Gange. 


Handlingen  er  udsprungen  af  det   bekj endte  Sagn   om  Pygma- 
leon;    dog   er   det  her   ikke  Billedhuggeren,    som   henrives   af  sit    eget 

Arbeide,  inen  en  atheniensisk  Borger,  Palæmon,  som  har  ladet  Aglaés 
Billedstøtte  udføre  for  at  tage  den  med  sig  hjem  som  et  svagt  Afbillede 
af  den  elskede  Kvinde,  hvis  Kjærlighed  han  ikke  kan  vinde,  skjøndt 
han  har  offret  sin  Formue  paa  at  løskjøbe  hende  og  hendes  Fader  fra 
den  Slavestilling  som  en  tabt  Rettergangssag  om  en  stor  Sum  Penge 
har  dømt  dem  til.  Tabet  af  denne  Sag  aabner  imidlertid  Aglaés 
Øine  for,  at  den.  hun  har  skjænket  sin  Kjærlighed,  kun  har  havt. 
hendes  formodede  Rigdom  for  Øie.  Rørt  over  Palæmons  Høimodighed 
stiller  hun  sig  selv  i  Støttens  Sted  og  bliver  hans  Brud,  hvorhos 
Staten  erstatter  ham  det  PengeofFer,  han  saa  ædelmodigt  har  bragt. 

La  Grange's  (1676—1767)  Misforstaaelses-  og  For- 
klarings-Komedie i  tre  Akter  „De  fortrædelige  Hændelser" 
faldt  i  Tidens  Smag  og  opførtes  en  halv  Snes  Gange  i  ligesaa 
mange  Aar. 

Constance  og  Damis  have  brudt  med  hinanden  paa  Grund  af 
en  futil  Skinsyge ,  men  længes  begge  efter  at  faae  Forholdet  gjen- 
oprettet.  Mellemkoramende  Omstændigheder  vanskeliggjøre  Forsoningen. 
Damis'  Søster  Angelique,  som  er  i  Huset  hos  en  Tante,  hvor  hun  ikke 
har  saamegen  Leilighed  som  ønskeligt  til  at  se  sin  elskede  Valére, 
sætter  ham  Stævne  hos  Svigerinden  Constance,  hvis  Faders  uventede 
Ankomst  nøder  Elskeren  til  at  skjule  sig  i  et  Kabinet;  at  han  her 
overraskes  af  Damis,  at  denne  antager  ham  for  en  begunstiget  Rival, 
at  Constance  ikke  kan  give  den  fornødne  Forklaring,  fordi  hun  ikke 
tør  røbe  Angeliques  Hemmelighed,  og  at  Alt  efter  utallige  Forviklinger 
ender  paa  bedste  Maade  med  et  dobbelt  Ægteskab  —  det  er  Forhold, 
som  vi  nuomstunder,  da  denne  Art  af  Intrige  forlængst  er  kjendt  og 
forladt,  kunne  udenad  paa  vore  Fingre,  men  som  for  hundrede  Aar 
siden  morede  vore  Fæ.dre  og  holdt  dem  i  velgjørende  Spænding  for 
Udfaldet,  samtidigt  med  at  Rollerne  stillede  gode  Opgaver  for  den 
brede,  indenfor  den  typiske  Ramme  virkende  Skuespilkunst. 

Enaktsstykket  „Den  unge  Indianerinde"  af  Champ- 
fort  (1741 — 94)  gjorde  en  lignende  Lykke;  dets  Tendens  imødekom 
en  Modestrømning,  som  spillede  en  stor  Rolle  i  Aarhundredets 
Slutning:  den  rousseau'istiske  Tilbagevenden  til  Naturen  som 
Modvægt  mod  og  Lægemiddel  for  den  overkultiverede  Civilisation. 

Belton  lider  paa  Reisen  fra  Boston  Skibbrud  paa  en  af  Vilde 
beboet  ubekjendt  0,  hvor  han  finder  kjærlig  Pleie  hos  en  gammel 
Mand  og  hans  Datter  Belti.  Han  boer  hos  dem  i  fire  Aar,  indtil  den 
Gamle  døer,  hvorpaa  de  to  Unge  forlade  Øen  og  drage  til  en  stor  By, 
hvor  Handlingen  foregaaer.  Naturbamet  falder  fra  den  ene  Forbauselse 
i  den  anden    over   alle  de    sælsomme  Skikke   og  Mennesker,    hun  seer, 

Og  Modsætningen  mellem  hendes  naive  Tankegang  og  de  mere  sammen- 
satte Forhold,  him  kommer  i  Berøring  med,  giver  rig  Anledning  til 
Moraliseren  og  Satire.  Da  hun  faaer  at  vide,  at  Belton  skal  ægte  en 
Dame,  med  hvem  hans  Forbindelse  forlængst  er  arrangeret,  bryder 
hendes  af  ingen  konventionelle  Skranker  hemmede  Følelser  frem,  hun 
erklærer,  at  hun  elsker  ham.  Belton  røres  over  hendes  Uskyld,  og 
Stykket  ender  med  et  lykkeligt  Ægteskab. 

„De  forstilte  Utroskaber",  Komedie  i  een  Akt  af 
Barthe  (1734 — 85),  som  fra  1768  gjorde  glimrende  Lykke  paa 
Théåtre  francais,  overførtes  en  halv  Snes  Aar  senere  til  vor 
Scene  i  en  Oversættelse  af  Jfr.  Biehl,  som  havde  gjengivet 
Originalens  letflydende  Vers  i  en  tung  og  knudret  Prosa.  Ideen 
til  Stykket  er  mærkeligt  nok  taget  af  Shakspeares  Lystspil  „De 
muntre  Koner  i  "Windsor":  to  unge  Damer  vise  hinanden  en 
gammel  Gjæks  Kjærlighedsbreve  til  dem  begge  og  benytte  dem 
til  at  give  deres  Elskere  en  Lektion.  Udførelsen  er  imidlertid 
ganske  Forfatterens  Eiendom,  fuld  af  Liv  og  Lune  og  med  flere 
pudsige  Situationer. 

Fabeldigteren  Florian  (1766 — 94)  var  yndet  ogsaa  som 
Forfatter  af  Smaastykker,  af  hvilke  nogle  gjorde  megen  Lykke 
i  fordansket  eller  lokaliseret  Skikkelse.  „De  to  Sedler",  op- 
levede fra  1791  syvogtredive  Opførelse,  cg  det  to  Aar  senere 
optagne  Enakts- Skuespil  „Den  gode  Moder"  spilledes  ialt 
sytten  Gange. 

I  „De  to  Sedler"  er  Barberen  Snaps  forelsket  i  Grethe, 
hvem  ogsaa  den  unge  Anders  tilbeder ;  den  Første  faaer  en  Kurv,  den 
Anden  et  kjærligt  Brev,  hvilken  Skat  han  forvarer  i  sin  Lomme  ved 
Siden  af  en  Lotteriseddel.  Da  Snaps  fortæller  ham,  hvilke  Numre  der 
ere  udkomne ,  viser  det  sig ,  at  Anders  har  vundet  en  Terne  paa  sin 
Seddel.  Barberen  prøver  at  liste  det  kostbare  Værdipapir  fra  ham, 
men  faaer  istedet  fat  paa  Grrethes  Brev,  som  han  saa,  for  at  hævne 
sig,  viser  denne,  idet  han  falskelig  fortæller,  at  Anders  har  givet  det 
til  en  anden  Pige,  som  han  holder  mere  af.  Hans  Bedrageri  lykkes  ham 
forsaavidt,  som  hun  i  sin  Harme  over  sin  Elskers  troløse  Færd  lover 
at  ægte  Barberen,  men  dennes  Triumf  varer  naturligvis  ikke  længer, 
end  til  den  uudeblivelige  Forklaring  mellem  de  Elskende  indtræder. 
Handlingen  er,  som  det  sees,  ubetydelig,  men  Dialogen  livlig  og  præget 
af  en  klædelig  Naivetet.  —  „Den  gode  Moder"  har  endnu  mindre 
dramatisk  Eifekt,  men  adskillig  Finhed  i  Skildringen.  Den  naragtige 
Duval  gjør  Haneben  til  Lucette  og  bringer  derved  Splid  i  Forholdet 
mellem  hende  og  hendes  Elsker  Lubin.      For   at   overbevise  hende  om 

Duvals  Upaalidelighed  lader  Lucettes  Moder  Mathurine  den  kourti- 
serende  Gjæk  forstaa,  at  hun  er  endnu  rigere  end  hendes  Datter,  og 
at  hun  nok  kunde  være  tilsinds  at  gifte  sig  med  ham.  Da  hun  vel 
har  faaet  ham  i  Fælden ,  erklærer  hun ,  at  hun  agter  at  skjænke  alle 
sine  Midler  til  sin  Datter,  og  med  Udsigten  til  hendes  Rigdom  svinder 
strax  hans  foregivne  Kjærlighed,  medens  et  Brev,  i  hvilket  han  har 
underrettet  Lucette  om,  at  han  aldrig  har  elsket  hende,  sikkrer  denne 
mod  Tilbagefald  og  befæster  Lubins  Lykke. 


Et  Yndlingsstykke,  opført  benved  et  Par  Snese  Gange, 
var  Dumaniants  (o:  J.  A.  Bourlains,  1754 — 1828)  Treakts- 
komedie  „Aabenbar  Krig  eller  Høg  over  Høg".  Den  meget 
indviklede,  men  dog  klart  beherskede  Intrige  gaaer  ud  paa 
Afgjørelsen  af  etVæddemaal  om,  at  den  forelskede  Grev  Krogen- 
skjold  inden  Midnat  skal  have  bortført  Baron  Frydenhjelms 
smukke  Broderdatter  Charlotte;  de  stridende  Parter  føre  hver 
for  sig  deres  bedste  Vaaben  og  snildeste  Planer  i  Ilden  for  at 
overrumple  hinanden,  og  hele  dette  vexlende  Spil,  rigt  paa 
Overraskelser  og  Theatercoups ,  afgav  en  meget  yndet  Under- 
holdning og  har  i  Tidens  Løb  fremkaldt  forskjellige  Variationer 
af  det  oprindeligt  hos  den  spanske  Digter  Moreto  fundne  Thema. 

Revolutionsmanden  Fabre  d'Eglantine  (1755 — 94) 
skaffede,  tre  Aar  før  han  paa  Guillotinen  maatte  tage  Konse- 
kvenserne af  sine  politiske  Gjeminger,  Théåtre  Francais  en 
lystig  Komedie  i  den  gode  gamle  Stil,  med  en  velspunden  og 
mangfoldig  sammensat  Intrige,  en  rask  Scenegang,  meget  Vid  i 
Dialogen  og'  stor  Munterhed  over  den  hele  Handling.  Under 
Navnet  „Den  snedige  Brevvexling"  blev  y^L^Intrigue  épisto- 
laire''''  oversat  paa  Dansk  af  Falsen  den  Yngre  og  gjorde  ogsaa 
paa  vort  Theater  megen  Lykke.  Emnet  er  et  af  de  ældste 
Komediemotiver:  en  Formynder,  som  er  forelsket  i  sin  unge 
Myndling  og  spærrer  hende  inde  for  at  afbryde  ethvert  Sam- 
kvem mellem  hende  og  hendes  Elsker.  Idet  Afspærringen  er 
gjort  næsten  hermetisk,  med  tillukkede  Vinduer  og  aflaasede 
Døre,  maa  der  fra  Cleris  og  Paulines  Side  udfoldes  et  Overmaal 
af  Opfindsomhed  for  at  undergrave  den  gamle  Clénards  Planer 
og  vedligeholde  den  Brevvexling,  ved  hvis  Hjælp  de  Unge  gjen- 
sidig  give  hinanden  de  fornødne  Vink.  Det  ligger  i  Sagens 
Natur,    at    det    vilde    blive    for    vidtløftigt    at  udrede   de  dertil 

sigtende  Intriger ;  de  ere  sindrige,  overraskende  og  give  Stykket 
en  usædvanlig  Fart. 

S  a  urin  s  (1706 — 81)  Enaktskomedie  ^Les  moeurs  du  temps"' 
blev  1773  oversat  af  Fasting  under  Navn  af  „Modens  Sæder" 
og  gjenoptoges  1797  i  en  Oversættelse  af  S.  Heger  efter  Jungers 
Bearbeidelse  og  med  Titlen  „Vore  Tiders  Tone."  Den  er 
ialt  opført  fjorten  Gange. 

Stykkets  hele  Intrige  ligger  i  en  eneste  komisk  Situation  og 
er  derfor  ikke  meget  betydelig.  Reichenfeld  er  en  rig  Nar,  som  kun 
tænker  paa  Fornøielser,  Grevinde  Hohenberg,  hans  Søster,  en  opblæst 
Dame,  der  ganske  regerer  ham,  og  Baron  Kolditz  en  Slyngel,  som  vil 
hjælpe  paa  sine  forfaldne  Sager  ved  et  rigt  Parti,  ligegyldigt  med  hvem. 
Reichenfeld  har  lovet  Baron  Sarburg  sin  Datter  Julie,  men  den  unge 
Mand  bærer  Hjertet  paa  Tungen  og  er  derfor  i  Unaade  hos  Grevinden, 
hvorimod  Baronen,  som  taler  Alle  efter  Munden,  nyder  hendes  Yndest 
og  kraftigt  støttes  af  hende  i  sine  Bestræbelser  for  at  faae  Julies 
Haand.  Da  optræder  en  Fru  Elsing  som  de  Elskendes  Forsyn;  hun 
har  engang  været  indtagen  i  Kolditz,  men  har  itide  opdaget  hans  sande 
Karakter  og  gjør  sig  til  Opgave  at  modarbeide  hans  Planer.  En 
Maskerade,  som  Reichenfeld  giver,  skal  yde  hende  Leilighed  dertil. 
Hun  foregiver  en  Reise  til  Byen,  som  hindrer  hende  i  at  være  tilstede 
ved  Lystigheden ,  men  indfinder  sig  alligevel ,  klædt  i  samme  Dragt 
som  Grevinden.  Kolditz  forvexler  hende  med  denne  og  bagtaler  Fru 
Elsing  paa  det  Grundigste  —  for  hende  selv;  han  opdager  vel  sin 
Feiltagelse  og  skifter  Tone,  idet  han  giver  sig  til  at  nedrakke  Grev- 
inden og  hendes  Broder ,  uden  at  ane ,  at  det  nu  er  hende ,  der  har 
indtaget  Fru  Elsings  Plads.  Paa  denne  Maade  kommer  hans  Lumpen- 
hed for  Dagen,  og  enhver  Hindring  for  de  Elskedes  Forening  er 
ryddet  tilside. 

Den  lette  Genre,  som  den  forhenværende  Skuespiller  og 
senere  Direkteur  for  Odéon  Pineux  (1767 — 1842)  under  Forfatter- 
navnet Du  val  repræsenterer  i  sine  Smaastykker,  laa  godt  for 
vort  Theaters  Kræfter  og  fik  derfor  en  Udførelse,  der  sikkrede 
dem  stor  Yndest  hos  Publikum,  saaledes  Enaktskomedierne 
„Skibbruddet  eller  Arvingerne",  der  er  gaaet  enogfyrretyve, 
og  „Ægteskabsforslaget  eller  De  to  Officerer",  der  er 
gaaet  femten  Gange.  Den  største  Succes  havde  dog  det  berømte  Lyst- 
spil i  tre  Akter  af  Skuespilleren  og  Forfatteren  Joseph  Pat  rat 
(1732 — 1801).  „Les  Méprises  par  ressemhlance''\  der  i  sin  danske 
Skikkelse  —  „De  to  Grenaderer  eller  Feiltagelserne"  — 
holdt  sig  paa  Scenen    i   fyrretyve  Aar   og  oplevede    over  halv- 

fjerdsindstyve  Forestillinger,  Det  er  et  Forvexlingsstj^kke,  hvis 
Hovedaxe  er  Ligheden  mellem  to  unge  Grenaderer,  den  ene  Søn 
af  en  Embedsmand,  den  anden  af  en  Vinhandler  i  en  og  samme 
lille  By;  men  denne  alt  Andet  end  nye  Ide  er  benyttet  paa  en 
delvis  ny  Maade,  de  Misforstaaelser,  den  afføder,  ere  paa  eengang 
vel  motiverede  og  overraskende,  og  der  gaaer  en  naturlig  Lystig- 
hed gjennem  Stykket  fra  dets  Begyndelse  til  Knudens  noget 
vilkaarlige  Løsning.  Hos  os  fik  det  en  glimrende  Udførelse, 
gratieus  og  munter  som  dets  Holdning  kræver,  af  Rosing  og 
Saabye  som  de  to  Titelfigurer,  Frydendahl  som  Dragonen  Sans- 
Regret  og  Lindgreen  som  Bondeknøsen  Jacquinot. 


Det  italienske  Repertoire  var  hos  os  saagodtsom  ude- 
lukkende repræsenteret  af  Samtidens  virksomste  Lystspildigter 
Goldoni,  hvis  Stykker  Theatret  ogsaa  i  tidligere  Perioder  med 
Forkjærlighed  havde  tilegnet  sig.  1776  opførtes  i  en  udmærket 
Fremstilling  og  under  stort  Bifald  Treaktskomedien  „De  nys- 
gjerrige  Fruentimmer",  hvis  Emne  som  Modstykke  frem- 
kaldte Wibes  „Nysgjerrige  Mandfolk"  (S.  486),  der  nøie  efter- 
ligner den  italienske  Forfatters  Plan:  det  hemmelige  Selskab, 
hvorfra  det  ene  Kjøn  er  udelukket,  og  den  derved  vakte  ube- 
tvingelige Nysgjerrighed  med  Hensyn  til  de  skjulte  Gjerningers 
formodede  mislige  Karakter.  Tre  Aar  efter  gjorde  „Huset  i 
Oprør",  en  lignende  Lykke  for  sin  egen  Lystigheds  Skyld  og 
paa  Grund  af  Kemps  og  Jfr.  Morells  (Mad.  Gjelstrups)  fortræffe- 
lige Spil  som  Henrik  og  Pernille.  Ogsaa  Enaktskomedien  „Den 
fornuftige  Daare"  oplevede  et  respektabelt  Antal  Opførelser. 
Mindre  Held  havde  1784  „Den  butte  Velgjører",  som  dog 
almindeligt  ansees  for  at  være  Goldonis  bedste  Arbeide  og  ial- 
fald  i  Hovedpersonen,  den  gamle  Geronte,  har  en  baade  ny  og 
udmærket  gjennemført  Karakter,  der  dog  ikke,  som  den  danske 
Oversættelse  angiver,  er  „but^,  men  vranten,  knarvurren,  utaal- 
modig,  med  hvilke  Egenskaber  det  ædleste  Hjertelag  er  forbundet. 
—  Af  Goldonis  Medbeiler  Gozzi  spilledes  1785  Femaktskomedien 
„Juliane  vonLindorak",  men  i  en  Oversættelse  efter  Schrøders 
Bearbeidelse,  der  ligger  Originalen  temmelig  fjernt. 

Fra  det  engelske  Theater  overførtes  nogle  af  dets 
vægtigste  Arbeider  til  vor  Scene  og  vandt  Borgerret  her  for 
lange  Tider.  Skal  den  engelske  Paavirkning  maales  efter  An- 
tallet af  de  Skuespil,  som  de  londonske  Theatre  forsynede  det 
kjøbenhavnske  med,  vil  den  tage  sig  lidet  omfattende  ud,  thi 
neppe  nok  en  Sextendedel  af  Kepertoirets  Nyforsyning  i  det  her 
behandlede  Tidsafsnit  skrev  sig  fra  England.  Men  helt  ander- 
ledes stiller  Sagen  sig,  naar  man  fæster  Øiet  paa  Antallet  af 
de  Forestillinger,  de  bedste  Arbeider  oplevede.  Udstrækningen 
af  den  Tid,  i  hvilken  de  bevarede  deres  Yndest,  deres  egen 
høie  litteraire  Værdi  samt  deres  Betj'dning  for  Skuespilkunsten 
ved  at  stille  den  Opgaver  for  sand  og  sund  Menneskefremstilling 
og  derved  give  baade  Kunstnerne  og  Publikum  en  Maalestok 
for  den  rette  Fylde  og  den  rette  Begrænsning  ihænde.  Betragtet 
fra  dette  Synspunkt  var  den  engelske  Indflydelse  i  denne  Periode 
i  og  for  sig  betydelig,  ligesom  den  var  større  end  i  nogen  for^- 
gaaende  eller  efterfølgende. 

1777  skrev  Sheridan  (1761 — 1816)  sin  udødelige  Komedie 
„Bagtalelsens  Skole"  og  neppe  syvAar  efter,  den  8.  Januar 
1784,  holdt  den  sit  Indtog  paa  den  danske  Scene,  hvor  den  for- 
længst har  havt  de  hundrede  Opførelser  bag  sig.  Med  Rosing 
og  Eisberg  som  Brødrene  Joseph  og  Charles  Surface,  Mad. 
Preisler  som  Lady  Teazle  og  Arends,  senere  Schwarz,  som  Sir 
Peter,  viste  dette  Pragtexemplar  af  et  engelsk  Lystspil  Skolens 
solideste  Egenskaber  i  det  mest  glimrende  Lys.  Først  henimod 
Slutning  kom  Sheridans  ældre  Arbeide  „Medbeilerne"  frem, 
den  19.  November  1799,  lokaliseret  af  N.  T.  Bruun,  saaledes  at 
Originalens  irske  O 'Trigger  var  bleven  til  den  tydsk-martialske 
Major  von  Schreckenfeldt,  udmærket  spiUet  af  Frydendahl, 
den  halsstarrige  Absolute  til  en  dansk  Vilsaa  —  et  voveligt 
Experiment,  der  dog  var  lykkedes  Bearbeideren  over  al  For- 
ventning godt.  Det  gediegne  Skuespil  har  over  et  halvthundrede 
Opførelser  at  se  tilbage  paa. 

„Feiltagelserne"  af  Goldsmith  (1728— 74)  var  længere 
Tid  om  at  naa  hertil.  Denne  Komedies  lystige  Lune  havde  alle- 
rede 1748  afbrudt  det  rørende  Repertoires  lange  Herredømme 
paa  den  engelske  Scene,  inden  den  1785  introduceredes  paa  den 

danske,  hvor  den  gik  første  Gang  den  6.  Oktober  og  gav  navnlig 
Gjelstrup  Leilighed  til  at  glimre  som  Tony  Lumpkin. 

Richard  Cumberlands  (1732 — 181 1)  store  Karakterlyst- 
spil fandt  villigt  Optagelse  hos  os;  de  stillede  Skuespillerne 
interessante  Opgaver  og  vare  i  deres  Handling  fængslende  for 
Publikum.  Begyndelsen  gjordes  1786  med  Femaktskomedien 
„Vestindianeren,  hvor  især  Ægteparret  Preisler  ydede  for- 
trinligt Spil  som  Major  O'Flaherthy  og  Charlotte;  den  er  ialt 
opført  syvogtyve  Gange.  Mindre  Held  havde  „Den  naturlige 
Søn"  og  „Lykkens  Hjul",  men  i  Cumberlands  bekjendteste 
og  vel  ogsaa  dygtigste  Skuespil  „Jøden",  Komedie  i  fem  Akter, 
erhvervede  Theatret  sig  en  Forøgelse,  der  hævdede  sin  Plads  en 
hel  Menneskealder,  og  hvis  Hovedperson  var  et  attraaet  Emne 
for  de  bedste  Karakterskuespilleres  Kunst. 

Denne  Hovedperson  er  den  gamle  Jøde  Scheva.  Han  er 
gjennemkrydset  af  stik  modsatte  sjælelige  Strømninger  og  i  denne  indre 
Modsigelse  vistnok  mere  konstrueret  af  Forfatteren  som  et  interessant 
psykologisk  Fænomen  end  tegnet  efter  levende  Model.  Scheva  har 
Jødens  hele  Erhvervsdygtighed,  under  sig  hverken  Ro  eller  Rist  for 
at  tjene  Penge,  sulter  sig  selv  og  sit  Tyende  for  at  spare,  gaaer  klædt 
som  en  Stodder  og  har  hverken  Varme  eller  Bekvemmelighed  i  sit 
fattige  Hjem.  Som  en  Følge  heraf  har  han  i  sit  lange  Liv  samlet  sig 
en  betydelig  Formue,  han  er  glad  over  hver  Shilling,  han  kan  forøge 
den  med  —  men  giver  den  ud  igjen  i  Hundreder  af  Guineer  til  de 
Fattige  og  Ulykkelige,  han  møder  paa  sin  Vei.  Han  er  i  al  Hemme- 
lighed en  saare  godgjørende  Mand,  og  medens  han  haanes  af  de  Kristne 
som  Jøde  og  foragtes  af  dem  for  sin  Gridskhed,  er  det  fornemlig  disse 
sine  Forfølgere,  han  i  dybeste  Dulgthed  hjælper,  naar  de  ere  i  Nød, 
uden  at  forlange  Tak  derfor.  Denne  Modsætning  i  Schevas  Karakter 
er  yderligere  skjærpet  ved  det  Træk,  at  han,  hvergang  han  øver  en 
saadan  Velgjerning,  maa  bestaa  en  indre  Kamp  mellem  sin  Gjerrighed 
og  sin  Medfølelse ,  i  hvilken  denne  sidste  —  til  hans  Sorg ,  kan  man 
næsten  sige  —  altid  gaaer  af  med  Seiren.  At  der  i  en  Menneskesjæl 
kan  forefindes  Rudimenter  til  saadanne  mod  hinanden  gaaende  Bevægelser, 
kan  ikke  benegtes,  men  saa  fuldt  udviklede  som  hos  Scheva  ville  de 
neppe  forefindes  i  den  virkelige  Verden.  Desmere  fristede  Rollen 
dygtige  Skuespillere  til  at  forsøge  at  forene  de  stridende  Elementer  i 
en  levende  Menneskeskikkelse,  saameget  mere  som  der  er  lagt  mange 
karakteristiske  Udtalelser  i  Jødens  Mund  og  hans  Person  er  vis  paa 
at  have  Tilskuernes  Sympathi ,  hvad  der  oftere ,  end  man  troer ,  er  et 
af  Motiverne  til  en  dramatisk  Kunstners  Forkj ærlighed  for  en  Rolle. 

I  de  Forlegenheder,  som  Stykkets  Handling  dreier  sig  om,  er 
det  Scheva,  der  optræder  som  den  ædelmodige  Redningsmand.    Officers- 

enken  Fru  Ratclif  lever  i  smaa  Omstændigheder  med  sine  to  Børn 
Carl  og  Luise.  Sønnen  har,  trods  sin  fornemme  Herkomst,  maattet 
taget  Tjeneste  som  Kommis  hos  den  rige  Kjøbmand  Sir  Stephan  Ber- 
tram, men  da  denne  troer  at  have  bemærket,  at  hans  Søn  Frederik, 
for  hvem  et  velhavende  Parti  er  bestemt,  har  et  godt  Øie  til  Carl 
Ratclifs  smukke  Søster,  gjør  han  uden  videre  Formaliteter  Broderen 
brødløs  ved  at  afskedige  ham  af  sin  Tjeneste.  Denne  Katastrofe  er 
indtraadt  ved  Stykkets  Begyndelse ,  og  paa  samme  Tidspunkt  har  en 
anden  nok  saa  vigtig  Begivenhed  fundet  Sted :  Frederik  Bertram  er  bleven 
hemmelig  viet  til  Luise  Ratclif.  Da  Sir  Stephan  erfarer  dette,  forjager 
han  Sønnen  af  sit  Hus;  men  ogsaa  dennes  nye  Svoger,  tidligere  hans 
bedste  Ven,  er  i  høieste  Grad  fortørnet  over  det  Skete,  fordi  hans 
pirrelige  Æresfølelse  ikke  kan  taale  en  mulig  Mistanke  om,  at  han  har 
begunstiget  Partiet  for  at  blive  besvogret  med  en  rig  Familie.  Det 
kommer  til  et  heftigt  Optrin  imellem  de  to  unge  Mennesker,  og  en 
Duel  paa  Kaarder  maa  reparere  den  fornærmede  Ære,  heldigvis  dog 
uden  at  den  faaer  alvorlige  Følger.  Imidlertid  har  Scheva  bragt  i 
Erfaring,  at  Luises  Fader  i  sin  Tid  har  frelst  hans  Liv  ved  at  hjælpe 
ham  til  at  flygte  fra  Spanien,  hvor  Inkvisitionen  havde  sine  Kløer  ude 
efter  ham,  ligesom  han  veed,  at  hendes  Broder  for  nogle  Dage  siden 
har  reddet  ham  ud  af  en  Pøbelhobs  Overfald.  Af  Taknemlighed 
overdrager  han  hende  en  Medgift  paa  10,000  Pund  —  dog  uden 
hendes  Vidende  —  og  formilder  derved  den  krænkede  Svigerfader,  som 
kort  efter  yderligere  strækker  Vaaben  for  Luises  personlige  Ynde  og 
Sjælsadel.  Jøden  testamenterer  fremdeles  Carl  Ratclif  hele  sin  øvrige 
Formue  og  ender  Stykket  med  de  Ord:  „Nei,  gode  Sir  Stephan,  jeg 
eier  ikke  nogen  Guldgrube  —  thi  mit  Guld  har  aldrig  været  usynligt 
for  hvem  der  har  søgt  det  og  trængt  til  det.  Den  Fattige  har  ikke 
havt  nødig  at  grave  for  at  finde  det,  og  hos  ham,  som  jeg  efterlader 
det  til,  vil  det  ogsaa  blive  let  at  finde.  Jeg  graver  det  ikke  ned  i  en 
Synagoge,  jeg  ødsler  det  ikke  paa  Monumenter  for  Forfængeligheden. 
Jeg  efterlader  det  til  en  velgj ørende  Arving  og  bygger  mig  mit  Mindes- 
mærke i  Menneskehjerterne." 

Stykket  har  mange  virkningsfulde  Optrin,  og  dets  rørende 
eller  lidenskabeligt  bevægede  Scener  vexle  passeligt  med  humoristisk 
farvede  Optrin,  især  de  i  Jødens  Hjem  mellem  hans  altid  sultne  Tjener 
Jabal  og  hans  rettænkende  Husholderske  Dorkas.  Denne  blev,  som 
tidligere  omtalt  (S.  443),  en  Glansrolle  for  Jfr.  Schmidt,  Rosings  Varme 
og  mandige  Væsen  fandt  udmærket  Anvendelse  i  Frederik  Bertrams 
Rolle,  og  Scheva  var  en  af  Knudsens  genialeste  Fremstillinger. 

Andre  engelske  Forfattere,  af  hvis  Arbeider  enkelte  drev 
det  til  et  stort  Antal  Opførelser,  ere  George  Colman  (den 
Ældre,  1733—94)  med  „Den  skinsyge  Kone",  en  Femakts- 
komedie,  skreven  i  Forening  med  den  berømte  Skuespiller 
Garrick,    der  sandsynligvis   har    havt    den  væsentligste  Del   i 

dens  sceniske  Virkning,  eftersom  denne  naaedes  mindre  ved 
Karakterernes  Originalitet  og  konsekvente  Gjennemførelse  end  ved 
theatralsk  velberegnede  Situationer.  Thomas  Holcroft  (1744 — 
1809)  med  den  store,  bredt  anlagte,  men  livfuldt  og  spændende 
udførte  Sædeskildring  af  det  moderne  Samfundslivs  Forvildelser 
i  „Veien  til  Ødelæggelse",  som  spilledes  udmærket  af  Schwarz, , 
Rosing,  Knudsen  og  Gjelstrup,  samt  med  den  af  Falsen  lokali- 
serede Femaktskomedie  „Den  forladte  Datter",  hvor  atter 
Rosing  og  Knudsen  glimrede  sammen  med  Saabye  og  Lindgreen. 
Susan  Centlivre,  født  Freeman  (1667  —  1723)  med  det  gamle 
Femaktslystspil  „Han  blander  sig  i  Alt"  i  ny,  meget  behæn- 
dig Bearbeidelse  af  Junger,  og  Fr.  Reynolds  med  det  i  thea- 
tralsk Henseende  overmaade  taknemlige  Lystspil  „Landsby- 
theatret  eller  De  forvirrede  Planer." 

Der  var  rørende  Komedier  om  Hverdagslivets  Trængsler, 
Familieulykker  og  sørgelige  Tilskikkelser,  men  det  store  Drama, 
hvor  Herskere  og  Hærmænd  kjæmpe  med  deres  Skjæbne,  blan- 
dede ikke  sin  Malmklang  ind  i  denne  Graadens  Symfoni;  der 
var  lystige  Farcer,  og  der  var  Stj^kker,  i  hvilke  Skjemt  og 
Alvor  forenedes  i  behændig  Blanding,  men  den  guddommelige 
Humor,  den  yndefulde  Forening  af  kvindelig  Graties  rosen- 
kransede Spøg  med  mandig  Alvor,  som  den  engelske  Skuespil- 
digtning besidder  i  rigere  Maal  end  nogen  anden  —  dem  fornam 
man  intet  til.  Med  andre  Ord:  Shakspeare  var  endnu  ikke 
opdaget.  I  henved  tohundrede  Aar  havde  han  hvilet  i  sin  Grav, 
uden  at  det  danske  Theater  havde  forsøgt  at  hæve  den  Arv, 
han  havde  efterladt.  Eller  for  at  tale  mere  korrekt  og  for  ikke 
at  være  uretfærdig:  et  enkelt  Forsøg  var  blevet  gjort,  men  det 
kvaltes  i  Fødslen.  Under  Ahlefeldts  Styrelse  havde  man  tænkt 
paa  at  bringe  hverken  mere  eller  mindre  end  „Kong  Lear"  paa 
Scenen.  En  Oversættelse  var  bleven  tilveiebragt,  og  Prøverne 
begjmdte;  men  den  shakspearske  Diktion  var  som  Hebraisk  for 
Skuespillerne,  hans  Fabelverden  var  dem  et  Vildnis,  hvor  de 
hverken  kunde  finde  Vei  eller  Sti,  og  midt  under  Indstuderingen 
enedes  man  om  at  opgive  det  uoverlagte  Experiment.  Helt  oppe 
imod  Aarhundredets  Slutning  begyndte  A.  W.  Schlegels  Shak- 
speare-Oversættelse  at  udkomme  i  Tydskland  og  blev  ogsaa 
herhjemme  for  Mange   en  Vei  viser  i   denne  Digtnings  ukj  endte 

Land.  De  mest  dannede  og  i  Aanden  mest  brændende  af  Skue- 
spillerne begyndte  at  tale  om  nye  Forsøg  paa  at  indlemme 
Shakspeare  i  det  danske  Repertoire,  først  og  fremmest  Rosing, 
der  higede  efter  at  spille  Macbeth.  Men  de  Styrende  fandt 
saadanne  Opfordringer  høist  ubetimelige  og  havde  vel  ogsaa  Ret 
i,  at  Jordbunden  hos  Tilskuerne  langtfra  var  tilstrækkeligt  for- 
beredt til  at  modtage  en  digterisk  Udsæd  af  en  saa  egenartet 
Natur. 

Omtrent  paa  samme  Maade  gik  det  med  den  tydske 
klassiske  Litteratur.  Schiller  skrev  i  Periodens  Forlob  „Røverne", 
„Fiesco",  „Kabale  og  Kjærlighed",  „Don  Carlos",  Wallenstein- 
Trilogien  og  „Maria  Stuart",  men  intet  af  disse  Værker  over- 
skred det  danske  Theaters  Tærskel,  skjøndt  der  ikke  manglede 
Tilskyndelser,  navnlig  fra  Schwarz,  der  ivrigt  attraaede  at  komme 
til  at  spille  den  gamle  Miller  i  („Kabale  og  Kjærlighed")  og 
Rosing,  der  i  Fiesco,  Posa  og  Carl  Moor  saae  Roller,  der  vare 
som  skabte  for  hans  enthousiastiske  Sjæl,  og  mente  at  ville 
blive  fyldestgj ørende  støttet  af  Clausen  som  Franz  og  Mad. 
Heger  som  Amalia.  Forgjæves  —  Direktionen,  der  paa  den  Tid 
hentede  Trefjerdedelen  af  sit  Skuespilrepertoire  fra  Tydskland, 
stillede  sig  bestemt  afvisende  overfor  disse  dets  ædleste  Værker, 
som  vare  den  ligemeget  imod  ved  deres  æsthetiske  og  ved  deres 
sociale  Revolutionstendens,  —  Goethes  dramatiske  Digtning  i 
det  samme  Tidsrum  omfatter  bl.  A.  „Gotz",  „Clavigo",  „Iphi- 
genia",  „Egmont"  og  „Die  Geschwister",  men  kun  dette  sidste 
Enaktsstykke  naaer  op  paa  vor  Scene  —  „De  to  Søskende", 
10.  Septbr.  1794  —  men  paa  et  Tidspunkt,  da  Iffland  og  Kotzebue 
med  deres  mere  drastiske  Effekter  havde  forgrovet  Smagen  saa- 
ledes,  at  den  jevne  Handlings  stilfærdige  Poesi  kun  kunde 
samle  Hus  tre  Gange. 

Af  Gotthold  Ephraim  Lessing  (1729 — 81)  gaves  dog  et 
navnkundigt  Værk,  der  ogsaa  paa  den  danske  Scene  kom  til  at 
spille  en  berømmelig  Rolle:  „Emilia  Galotti",  Tragedie  i  fem 
Akter,  oversat  af  Jfr.  Biehl,  opført  første  Aften  den  8.  December 
1776  og  indtil  1837  ialt  fireoghalvtredsindstyve  Gange.  Stykkets 
Ry  var  nærmest  naaet  hertil  fra  dets  Udførelse  i  Hamborg,  hvor 
Schroder  havde  skyndt  sig  at  optage  det  paa  sit  Repertoire,  og 

forholdsvis  kort  Tid  —  halvfjerde  Aar  —  brugte  det  om  at  uaa 
hid.  Det  fandt  ikke  et  Personale,  som  magtede  Opgaven,  thi 
med  Undtagelse  af  Jfr.  Olsen  (Mad.  Rosing)  i  Titelrollen  var 
alt  det  Øvrige  under  Lavmaal  og  stod  langt  tilbage  for  den  ud- 
mærkede Udførelse,  der  senere  blev  det  til  Del  (med  Jfr.  Smidth 
som  Emilia,  Rosing  som  Marinelli,  Preisler  som  Prinsen  o.  s.  v); 
Men  selv  middelmaadigt  udført  forfeilede  „Emilia  Galotti"  ikke 
sin  Virkning  paa  Tilskuerne,  der  her  saae  gammelromersk  Dyd 
omsat  i  moderne  Forhold  og  grebes  af  den  elementaire  Kraft, 
hvormed  Stykkets  Personer  staa  i  Modsætning  til  hinanden:  den 
blødagtigt  nydelsessyge  Fyrste,  der  æsthetiserer  om  Kunst  og  i 

sin  utæmmede  Sandselighed  anseer 
dens  Tilfredsstillelse,  koste  hvilke 
OfFre  det  koste  vil,  for  øverste  Lov 
i  den  Stat,  han  regerer;  den  djærve, 
uslebne  Krigsmand,  som  hellere  støder 
sin  Datter  Dolken  i  Hjerte  end  seer 
hende  vanæret;  Datteren  selv,  der 
fordrer  Døden  for  sin  Faders  Haand 
som  det  sidste  og  eneste  Værn  mod 
Vellystningens  Efterstræbelser ;  den 
snedige  Statsmand  Marinelli,  sin  Herres 
tro  Hjælper  i  alt  Ondt,  og  den  af 
Hævn  og  Skam  halvt  vanvittige  for- 
smaaede  Elskerinde  Orsina.  Alle,  lige 
til  de  Banditer,  som  Marinelli  hverver, 
ere  udmærket  anskueliggjorte,  og  idet 
Handlingen  —  hvorvel  dens  Udløb  fra  først  af  har  været  fast- 
slaaet  overensstemmende  med  det  klassiske  Forbillede,  Beret- 
ningen om  Romerinden  Virginia  —  udspringer  af  Karaktererne , 
opfylder  denne  Tragedie  fuldtud  en  af  den  dramatiske  Digte- 
kunsts Hovedlove,  paa  samme  Tid  som  de  tekniske  Vanske- 
ligheder ere  løste  med  let  Haand. 

Omtrent  en  Snes  tydske  Forfattere  af  lavere  Orden  ud- 
fyldte Resten  af  det  oversatte  Repertoire,  forlængst  glemte 
Navne  ved  Siden  af  saadanne,  der  endnu  have  Kours  i  tydsk 
Theaterkunst,  forbifarende  Fænomener  ved  Siden  af  varige  og 
stærke  Paavirkninger.      En  Mønstring  af   den    hele   Trup   vilde 

her  føre  for  vidt,  men  inden  vi  komme  til  de  egentlige  Bærere 
af  Repertoiret  —  Stephanie,  Schroder,  Iffland,  Kotzebue  og 
Junger  —  vil  det  dog  være  nødvendigt  at  give  et  Overblik 
over  saadanne  Stykker,  der  ved  hyppige  Opførelser  satte 
Mærker  i  Theatrets  kunstneriske  Arbeide. 

Af  Joh.  Jac.  Engel  (1741—1802)  opførtes  under  stort 
Bifald  to  Enaktskomedier  „Den  taknemmelige  Søn"  og 
„Pagen",  af  Gustav  Fr.  Wilh.  Grossmann  (1746—96)  den 
næsten  et  halvthundrede  Gange  spillede  Pemaktskomedie  „Kun 
sex  Retter",  hvis  Tendens,  den  jevne  Borgerstands  Lovpris- 
ning paa  Bekostning  af  de  høiere  Klasser  med  deres  Over- 
daadighed  og  Nydelsessyge,  tiltalte  det  brede  Publikum,  især 
da  Stykket,  trods  den  trættende  Udtværing  af  Emnet,  er  vel- 
beregnet med  Hensyn  til  Theatervirkninger  og  frembød  lønnende 
Opgaver  for  Skuespillerne.  Friherre  von  Gemmingens  (1739 
— 1822)  „Die  Familie",  et  borgerligt  Rørelsesstykke  i  Diderots 
Maneer,  blev  oversat  af  Schwarz  under  Titlen  „Den -værdige 
Fader"  og  gav,  skjøndt  i  sig  selv  af  ringe  Værd,  Anledning 
til  en  udmærket  scenisk  Fremstilling,  i  hvilken  navnlig  Rose 
lige  mod  Slutningen  af  sin  Bane  feirede  en  stor  Triumf.  „Den 
bogstavelige  Udtydning  eller  Hvordan  bære  de  dem 
ad  i  Komedien?",  Komedie  i  een  Akt  af  Wilh.  Heinr.  Bromel 
(1754 — 1808),  har  oplevet  paa  det  Nærmeste  hundrede  Opførelser 
og  var  endnu  for  femogtyve  Aar  siden  paa  Repertoiret,  en 
Yndest,  der  berettiges  ved  Stykkets  raske  Handling,  sikkert 
tegnede  Karakterer  og  flydende  Dialog.  Sujettet,  der  vistnok  er 
taget  fra  et  engelsk  Stykke  eller  ialfald  en  engelsk  Anekdote, 
dreier  sig  om  den  bogstavelige  Udtydning  af  Lovene,  ifølge 
hvilken  kun  saadanne  Handlinger,  der  udtrykkeligt  ere  for- 
budne, medføre  Straf.  Denne  Fortolkning  har  en  ivrig  Tals- 
mand i  den  gamle  Advokat  Robinson,  og  da  hans  Fuldmægtig 
betroer  ham,  at  han  elsker  en  ung  Dame  imod  hendes  Faders 
Villie,  raader  Stokjuristen  ham  —  ikke  til  at  bortføre  hende, 
hvilket  er  forbudt  i  Loven,  men  til  at  lade  sig  bortføre  af  hende, 
imod  hvilket  Arrangement  Loven  ikke  kjender  noget  Forbud. 
For  sent  erfarer  Robinson,  at  det  er  hans  egen  Datters  Beiler, 
han  har  givet  dette  kloge  Raad,  og  for  at  tilintetgj øre  Virk- 
ningen af  dets  Efterfølgelse,  beraaber  han  sig  paa  Lovforbudet 

34* 


634  DET  KONGELIGE  THEATER    1772—1801. 

imod  hemmelige  Vielser,  men  gjøres  opmærksom  paa,  at 
denne  Straffebestemmelse  kun  omfatter  Vielser  paa  Landjorden, 
medens  det  unge  Par  har  været  saa  forsynligt  at  lade  Cere- 
monien foregaa  ombord  i  et  Skib.  Efterat  hans  første  opbrusende 
Harme  har  sat  sig,  falder  den  Gamle  dog  tilføie  og  hævder  ved- 
blivende Rigtigheden  af  sin  Theori  om  den  bogstavelige  Ud- 
tydning. Med  Schwarz  som  Robinson,  Rosing  og  Mad.  Preisler 
som  Elskerparret  fik  det  muntre  lille  Stykke  en  fortræffelig 
scenisk  Fremstilling.  Fra  en  Bortførelse  tager  ligeledes  Joh. 
Chr.  Brandes'  Femaktskomedie  „Bryllupshøitiden  eller 
Er  det  Mand  eller  Pige?"  sit  Udgangspunkt,  skjøndt  den 
ikke  indeholder  Elskerroller  i  almindelig  Theaterforstand.  Før 
Stykkets  Begyndelse  har  Grev  Birckenhain  bortført  Julie  Wiesen- 
stein,  fordi  hendes  Moder  vil  tvinge  hende  til  at  tage  en  Anden, 
men  kort  efter  bliver  han  nødt  til  at  flygte  paa  Grund  af  en 
Duel.  Han  finder  et  Tilflugtssted  hos  sin  Ven  Baron  Reichenau, 
der  er  i  Slægt  med  den  bortførte  Pige  og  gjør  sig  al  Umage 
for  at  komme  paa  Spor  efter  den  Skyldige,  uden  at  ane,  at  han 
skjuler  ham  i  sit  eget  Hus,  og  skjuler  ham  saa  godt,  at 
Hemmeligheden  bliver  Kilde  til  en  lang  Række  Misforstaaelser : 
Baronessen  troer,  det  er  en  Elskerinde,  hendes  Mand  holder 
gjemt,  hans  Moder  troer,  at  Svigerdatteren  staaer  i  strafværdig 
Forbindelse  med  Greven,  Baronen  og  Baronessen  begynde  at 
miskjende  hinanden,  en  gammel  Forvalter,  som  er  overbevist 
om,  at  den  hemmelighedsfulde  Person  er  en  Kvinde,  forøger 
Vilderedet  ved  at  anholde  om  hendes  Haand,  Baronen  og: 
Greven  duellere  o.  s.  v.,  indtil  den  endelige  Forklaring  bringer 
Rede  i  Forvirringen,  som  har  afiødt  mange  velmotiverede ,  om 
end  mindre  heldigt  udførte  Situationer.  —  Sujetter  af  den 
russiske  Historie  behandledes  i  de  to  store  Skuespil  „Strelitz- 
erne"  af  I.  M.  Babo  (1766—1822)  og  „Pigen  fra  Marien- 
borg eller  Peter  den  Stores  Kjærlighedshistorie"  af 
Franz  Kratter  (1758 — 181b),  men  skjøndt  navnlig  sidstnævnte 
Femaktskomedie  gjorde  en  Lykke,  hvorom  dets  mange  Op- 
førelser og  dets  sene  Forekomst  paa  Repertoiret  (endnu  1832) 
vidner,  er  det  dog  mindst  af  Alt  nogen  virkelig  historisk  Kolorit, 
de  skylde  denne  Yndest. 

Den  frugtbare  Forfatter  Gottlieb  Stephanie,  kaldet 
den  Yngre  (1741 — 1800),  ydede  et  ret  betydeligt  Kontingent  af 
Lystspil  og  Syngespiltexter  til  vor  Scene  og  stod  høit  i  Publi- 
kums Gunst.  Det  første  af  hans  her  spillede  Stykker,  Femakts- 
komedien  „De  aftakkede  Officerer",  viste  strax  Stephanie 
fra  hans  eiendommelige  Side ,  nemlig  som  særlig  Ynder  af 
Motiver  fra  Soldaterlivet,  men  er  forøvrigt  mere  en  planløs 
Række  af  Scener  med  indstrøede  didaktiske  Betragtninger  end 
et  kunstmæssigt  Skuespil.  To  afgaaede  Officerer,  den  ene  en 
Mand  af  Ære,  den  anden  en  spillesyg  Galning,  kjæmpe  med 
Armod  og  bedrages  af  Spitsbuber,  indtil  Ministeren  ved  Stykkets 
Slutning  lader  dem  vederfares  Retfærdighed.  En  udmærket 
Besætning,  hvori  navnlig  Knudsen  som  den  ærlige  Jøde  Pinkus 
udmærkede  sig,  skaffede  Komedien  en  lang  Række  Opførelser 
hos  os.  „Raptussen",  Komedie  i  tre  Akter,  blev,  som  tid- 
ligere bemærket.  Forbillede  for  P.  A.  Heibergs  „Heckingborn". 
„Hververne",  det  bedste  af  Stephanies  Soldaterstykker,  er  en 
Bearbeidelse  efter  den  engelske  Dramatiker  George  Farquhar 
og  rig  paa  saadanne  theatralske  Knudepunkter,  der  kunne  tage 
Tilskuernes  Opmærksomhed  fangen,  især  naar  Hovedrollerne 
faae  en  saa  god  Udførelse  som  den,  det  danske  Theater  kunde 
give  Stykket  dengang  —  og  senere,  thi  det  holdt  sig  paa 
Repertoiret  til  1829  og  har  over  et  halvthundrede  Forestillinger 
paa  Bagen.  „Deserteuren  af  sønlig  Kj ærlighed",  oversat 
af  Rahbek,  gik  fra  1784  til  1795  atten  Gange. 

At  den  berømte  Skuespiller  Fr.  Ludwig  Schroders 
(1744—1816)  Repertoire  maatte  tildrage  sig  Opmærksomhed  i 
Kjøbenhavn,  var  af  nærliggende  Grunde  naturligt,  thi  i  de  to 
Perioder  fra  1771  til  1780  og  senere  igjen  1786—98  styrede 
han  Theatret  i  Hamborg,  dengang  Grænsebyen  til  det  danske 
Monarki,  og  var  ikke  alene  den  virksomme  Sjæl  i  det  drama- 
tiske Liv  der,  men  tillige  Reformatoren  af  den  tydske  Theater- 
kunst  overhovedet  ved  at  føre  den  ind  paa  Natursandhedens 
Omraade  og  udvide  dens  Territorium  med  det  shakspearske 
Repertoire.  Han  var  selv  en  Skuespiller  med  fænomenale  Evner 
og  navnlig  med  en  Talentets  Bøielighed  og  Udstrækning,  der 
kunde  omfatte  den  hele  Skala  af  theatralske  Ydelser,  fra 
Balletdanserens    og  Sangerens  Kunst    henover    det    fintkomiske 

Spil  til  Karaktertegninger  som  Hamlet  og  Kong  Lear,  Alt  med 
fuld  Sandhed  og  betagende  Virkning.  Derhos  var  han  en  ud- 
mærket Instrukteur,  der  skabte  en  hel  Række  Kunstnere  i  sin 
Lignelse,  og  en  behændig  Tilrettelægger  af  et  Repertoire,  der 
kunde  byde  dem  passende  Opgaver.  Hvad  Under  da,  at  de  af 
vore  hjemlige  Dramaturger  og  Skuespillere,  som  havde  havt 
Leilighed  til  at  følge  hans  Kunst  —  Tode  og  Rahbek,  Schwarz, 
Preisler  og  Rosing  m.  il.  —  vare  opfyldte  af  Beundring  for  ham 
selv  og  hans  Theater,  ivrige  efter  at  omplante  dets  Traditioner 
paa  dansk  Grund. 

Nogen  varig  litterair  Værdi  har  Schroders  Skuespil- 
digtning ikke  viist  sig  i  Besiddelse  af;  den  støtter  sig  ofte  til 
fremmede  Udgangspunkter,  især  i  den  engelske  Litteratur,  og 
som  den  fortrinsvis  havde  Skuespiller-Uddannelsen  til  Formaal, 
saaledes  maa  den  ogsaa  fornemligst  bedømmes  med  den  thea- 
tralske  Virkning  for  Øie,  men  har  dernæst  tildels  Interesse  som 
veiledende  med  Hensyn  til  en  gjennem  hele  Publikum  og  i  lang 
Tid  raadende  Smagsstrømning.  Han  indførtes  paa  vor  Scene 
1785  med  sin  Bearbeidelse  af  Pilons  „T//e  deaf  lover'^,  Toakts- 
komedien  „Den  døve  Elsker",  oversat  af  Rosing,  et  ganske 
morsomt  og  for  Skuespillerne  meget  lønnende  Situationsstykke, 
der  med  nogle  Saisoners  Mellemrum  efterfulgtes  af  det  rørende, 
stærkt  moraliserende  Treaktsskuespil  „Fændriken",  af  den 
mere  livligt  holdte  Komedie  „Fætteren  i  Lissabon",  og  af 
Lystspillet  „De  fire  Formyndere",  for  blot  at  nævne  de 
hyppigst  spillede  af  de  Sohroderske  Originaler  og  Bearbeidelser, 
Stykker,  som  drev  det  til  mellem  tyve  og  tredive  Opførelser, 
ikke  mindst  paa  Grund  af  den  udmærkede  Fremstilling,  vort 
Theater  kunde  give  dem;  i  det  sidstnævnte  Lystspil,  der  er  en 
behændig  Omarbeidelse  af  Susan  Centlivres  ^A  hold  stroJce  for  a 
wife""^  kom  Saabye  aldeles  fortræffeligt  fra  fire  Forklædnings- 
roller,  medens  Schwarz  var  en  latterlig  gammel  Spradebasse, 
Knudsen  og  hans  Kone  et  meget  morsomt  Kvækerpar. 

Hyppigstaf  Schroders  Stykker  er  „Ringen  Nr.  2"  opført, 
nemlig  syvogtredive  Gange,  af  hvilke  de  sidste  kun  ere  en  god 
Snes  Aar  borte  fra  os.  En  Betragtning  af  denne  Komedie  og 
dens  Forgjænger  af  samme  Navn  vil  give  en  Forestilling  om 
disse   saa  meget   og   saalænge  yndede  Theaterstykker.      De  ere 

begge  blevne  til  paa  Grundlag  af  Farquhars  engelske  Skuespil, 
hvis  effektfuldeste  Scener  og  Personer  Schroder  med  praktisk 
Blik  for  Theater  virkning  har  plukket  ud,  forbundet  med  andre 
af  egen  Opfindelse  og  med  let  Haand  omplantet  paa  tydsk 
Grund,  efter  saameget  som  muligt  at  have  beskaaret  de  frivole 
Enkeltheder,  hvilket  dog  ikke  hindrer,  at  Tankegangen  og 
Følelsesmaaden  i  det  Hele  tilstrækkeligt  bærer  Frivolitetens  Præg. 


„Ringen"  eller  „Ringen  Nr.  1",  som  den  almindeligvis  kaldtes, 
efterat  dens  Fortsættelse  var  bleven  til,  Komedie  i  fem  Akter,  har  til 
Forudsætning  for  sin  Handhng  en  mærkelig  Begivenhed,  som  fortælles 
omtrent  saaledes  af  dens  Hovedperson,  Baronesse  Schonhelm:  Jeg  er 
fød  Lindholm  og  blev  opdragen  af  min  Onkel  paa  hans  Eiendom  i 
Nærheden  af  Cleve.  Han  var  en  fortræffelig  Mand,  men  tillige  en 
Mand  med  underlige  originale  Indfald,  Ethvert  aabent  Ansigt  vandt 
hans  Tillid,  han  lod  sig  altid  lede  af  det  første  Indtryk  og  vidste  ikke, 
hvad  Bedrag  var,  thi  endnu  aldrig  var  han  bleven  skuffet.  Netop 
denne  Hjertensgodhed  blev  min  Ulykke.  Paa  den  Tid,  jeg  taler  om, 
reiste  han  usædvanlig  tidt  til  Antwerpen;  omsider  engang  tog  han 
mig  med;  førte  mig  under  Munterhed  og  Spøg  om  paa  en  Promenade 
og  viste  mig  en  ung  Herre,  som  jeg  desværre  kun  syntes  altfor  godt 
om.  Da  jeg  havde  tilstaaet  ham  dette,  gik  han  hen  til  ham  og  talte 
et  Par  Ord  med  ham,  hvorpaa  vi  kjørte  hjem  igjen.  Underveis  for- 
talte han  mig,  at  den  unge  Mand  hed  Baron  Telsing,  var  et  udmærket 
Menneske,  men  fattig,  og  af  denne  Grund  havde  min  Onkel  bestemt 
ham  for  mig,  paa  det  at  foruden  Kjærligheden  ogsaa  Taknemligheden 
skulde  binde  ham  til  mig.  Kort  sagt,  fjorten  Dage  efter  var  Alt 
istand  til  Brylhippet,  uden  at  jeg  i  Mellemtiden  havde  seet  min  til- 
kommende Ægtefælle.  Han  kom  først  samme  Dag  vi  havde  Bryllup, 
og  Dagen  efter  forsvandt  han.  Min  stakkels  Onkel  fik  et  Slagtilfælde 
af  Sindsbevægelse,  og  selv  laa  jeg  hen  uden  Haab.  Da  jeg  kom  mig 
igjen,  var  jeg  en  rig  Arving,  men  min  Ro,  min  Tilfredshed  var  tabt. 
Jeg  solgte  Alt  og  reiste  fra  Land  til  Land  for  at  opsøge  Forræderen, 
men  forgjæves  —  hans  Navn  havde  været  opdigtet,  han  selv  for- 
modentlig en  fornem  Vellystning,  der  ikke  havde  skyet  et  Ægteskab 
for  at  naa  sit  Maal. 

Ved  Stykkets  Begyndelse  lever  den  forladte  Viv  i  Wien  under 
Navn  af  Baronesse  Schonhelm.  Hun  er  ung,  smuk  og  rig,  følgehg 
omgiven  af  ivrige  Kourmagere,  hvis  Hensigter  hun  dog  med  Rette  mis- 
troer, idet  hun  er  tilbøjelig  til  at  mene,  at  de  enten  fristes  af  hendes 
Penge  eller  kun  attraa  et  løsere  Kj ærlighed sforhold  til  hende.  Den 
mest  erfarne  af  disse  Beilere  er  den  elegante  Grev  Klingsberg,  en 
dreven  Roué,  der  allerede  er  ude  over  Ungdomsaarene ,  sikker  paa 
sin  Uimodstaaelighed ,  stolt  af  sine  mange  Seire  over  Kvinden,  for- 
øvrigt, som  en  rig  og  uafhængig  Mand,    Deltager   i  alle  den  fornemme 

Verdens  Adspredelser.  Han  er  ikke  fri  for  at  antyde,  at  han  allerede 
har  nydt  den  skjønne  Baronesses  Gunst,  og  med  en  anden  af  hendes 
Tilbedere,  den  alvorlige  Kapitain  Selting,  vædder  han  om,  at  hun  den 
næste  Dag  skal  bære  en  Ring,  som  han  modtager  af  Selting  og  skal 
forære  hende  i  sit  eget  Navn.  Denne  brave  og  tappre,  men  ufor- 
muende Kapitain  er  den  af  Flokken,  som  Baronessen  sætter  mest  Pris 
paa,  men  da  hun  prøvende  tilbyder  ham  sin  Haand  og  han  forlegen' 
og  forvirret  tøver  med  at  modtage  den,  gaaer  det  op  for  hende,  at 
han  ikke  er  bedre  end  de  Andre  og  kun  vil  nyde  hendes  Kjærlighed 
uden  at  skjænke  hende  sit  Navn.  Nummer  tre  i  Rækken  er  den  rige 
Bankier  Hr.  von  Holm,  Baronessens  Forretningsfører,  en  simpel  og 
latterlig  Parvenu ,  der  idelig  praler  af  sin  Velstand  og  fornærmer 
hende  med  sine  plumpe  Erklæringer.  Han  har  en  Medbeiler  i  sin 
Neveu  Louis,  en  Hykler  i  grov  Stil,  der  altid  fører  Dyden  og  Reli- 
gionen i  Munden,  men  er  et  rent  Uhyre  af  Lastefuldhed.  For  at 
hævne  sig  paa  sin  unge  Kousine  Henriette,  der  har  givet  ham  en 
Kurv,  indbilder  han  Grev  Klingsberg,  som  trænger  til  et  lettere 
Eventyr  under  sin  Beleiring  af  Baronessen,  at  hun  er  en  Kourtisane 
og  hendes  Moder,  Oberstenken  Fru  von  Darring,  en  almindelig  Koblerske, 
hvorved  Greven  hensættes  i  en  meget  pinlig  Situation,  da  han  oplyses 
om,  hvilke  Damer  det  er,  han  har  nærmet  sig  med  cynisk  Flothed  og 
Pengepungen  i  Haanden. 

For  at  give  sine  Beilere,  hvis  Motiver  hun  nu  mener  at  være 
paa  det  Rene  med,  en  fortjent  Lektion,  sætter  Baronessen  dem  hver 
for  sig  Stævne  til  en  og  samme  Tid.  Kapitain  Selting  giver  dog  ikke 
Møde;  han  vil  oppebie  Udfaldet  af  Klingsbergs  Væddemaal,  inden  han 
paany  taler  med  Baronessen.  Greven  derimod  indfinder  sig  meget 
tidligt,  og  Baronessen  maa  anmode  ham  om  for  en  kort  Tid  at  skjule 
sig  i  et  Sidekabinet,  hvad  han  dog  kun  samtykker  i  paa  det  Vilkaar, 
at  hun  vil  modtage  den  førnævnte  Ring.  Medens  han  er  borte,  lukkes 
Vinduesskodderne,  saa  Stuen  bliver  mørk,  hvorefter  Kammerpigen  ind- 
fører efter  hinanden  den  gamle  Hr.  von  Holm.  hans  unge  Neveu  Louis 
og  Grev  Klingsberg.  Hver  af  dem  troer  sig  ene,  men  synes  dog  at 
mærke  Lyde  og  Bevægelser,  som  de  ikke  kunne  forklare  sig,  indtil 
de  ved  at  famle  sig  frem  tørne  sammen  paa  forskjellig  Vis  og  omsider, 
da  Baronessen  træder  ind  med  Lys,  beskjæmmede  opdage,  at  hun  har 
havt  dem  tilbedste.  Dette  er  i  theatralsk  Henseende  Stykkets  Hovedscene. 

Men  der  er  endnu  en  vigtig  Episode  at  omtale.  Klingsbergs 
Ring  er  bleven  tilbage,  efterat  han  selv  har  anbefalet  sig,  og  ved 
nærmere  at  bese  den  opdager  Baronessen  af  dens  Indskrift:  Amoiir  et 
Honneur,  at  det  er  den  samme  Ring,  hun  paa  Bryllupsdagen  har 
skjænket  sin  Mand.  Delt  mellem  Haab  om  nu  at  være  paa  Sporet  af 
den  Hemmelighed,  hun  i  ti  Aar  har  søgt  at  faae  Rede  paa,  og  Frygt 
for  at  det  er  med  Libertineren  Klingsberg,  hun  er  bleven  gift,  sætter 
hun  Alt  i  Bevægelse  for  at  faae  Lys  i  Sagen,  og  efter  nogle  pinlige 
Misforstaaelser  opklares  det  da,  at  det  er  Kapitain  Selting,  som  er 
den  forsvundne  Telsing:  han  havde  i  sin  Tid  dræbt  Sønnen  af  en 
General  i  Duel,    havde  derfor    maattet  flygte   til  Holland    og    var,    faa 

Timer  efter  at  han  paa  sin  Bryllupsdag  havde  betraadt  tydsk  Grund, 
bleven  greben  og  transporteret  til  en  Fæstning,  hvorfra  det  først  efter 
fire  Aars  Fængsel  var  lykkedes  ham  at  flygte,  uden  at  det  dog  blev 
ham  muligt,  paa  Grrund  af  hans  Kones  forandrede  Navn,  at  opdage 
mindste  Spor  af  hendes  Opholdssted  eller  Skjæbne.  Det  paany  for- 
enede Ægtepar  finder  i  Gjensynets  Glæde  Erstatning  for  de  mange 
Aars  Lidelser,  og  Alt  er  foreløbigt  godt. 

Men  ogsaa  kun  foreløbigt  I  „Ringen  Nr.  2"  spindes 
Traaden  videre,  og  dette  Fireakts-Lystspils  Undertitel  „Det  af  Deli- 
katesse ulykkelige  Ægteskab"  sigter  just  til  den  brave  Kapitain 
(eller  Oberst,  som  han  nu  er)  og  hans  elskværdige  Frue.  Tanken  om 
at  han  som  fattig  Officer  har  gjort  et  rigt  Parti,  piner  Dag  og  Nat 
hans  saare  pirrelige  Æresfølelse  og  gjør  hans  Holdning  overfor  Konen 
i  den  yderste  Grad  reserveret,  skjøndt  hun  aldrig  har  ladet  ham  mærke 
sin  Overvægt  i  Henseende  til  Formuesforholdene.  Hans  „Delikatesse" 
er  nærved  at  bringe  hende  til  Fortvivlelse:  „Af  Delikatesse  kalder 
han  sin  Kone  naadige  Frue,"  klager  hun.  „Af  Delikatesse  beboer  han, 
til  Trods  for  alle  mine  Bønner,  de  sletteste  Værelser  i  Huset.  Af 
Delikatesse  kommer  han  aldrig  til  mig  uden  iforveien  at  lade  sig  melde. 
Af  Delikatesse  betjener  han  sig  aldrig  af  min  Ekvipage.  Af  Delika- 
tesse behjælper  han  sig  med  en  eneste  Tjener,  som  han  lønner  af  sin 
Gage.  Af  Delikatesse  lod  han  mig  trygle  og  bede,  inden  han  lod  sin 
Søster  komme  her  i  Huset.  Af  Delikatesse  har  han  igaar  optaget  et 
Pengelaan  for  at  betale  mig  Reiseomkostningerne  for  sin  Søster."  Sin 
Sorg  over  denne  ægteskabelige  Skuffelse  søger  Oberstinden  at  forslaa 
ved  at  hengive  sig  til  Verdenslivets  Adspredelser,  hun  har  forvandlet 
sin  Bolig  til  et  stort  Selskabslokale,  hvor  Rigdom  og  Fornemhed  har 
frit  Rykind,  hvor  Amouretter  og  Koketteri  og  høit  Hazai-dspil  har  sin 
Tumleplads  —  til  yderligere  Græmmelse  for  Obersten,  som  er  skinsyg 
paa  dem,  der  nærme  sig  hans  Kone,  især  paa  Grev  Klingsberg,  hvem 
hun  synes  at  vise  særlig  Opmærksomhed  og  endog  har  tilbudt  Bolig 
i  sit  Hus  for  nogle  Uger. 

Da  Greven,  ført  bag  Lyset  af  den  trædske  Louis,  havde  for- 
nærmet Henriette  Darring  paa  det  Groveste  ved  at  behandle  hende 
som  et  løsagtigt  Fruentimmer,  havde  han  tilbudt  hende  kavalermæssig 
Revanche  ved  at  begjære  hende  tilægte,  men  hun  havde  afvist  hans  Beilen 
eller  ialfald  udbedt  sig  Betænkningstid.  Naar  „Ringen  Nr.  2"  begynder, 
har  Ægteskabet  fundet  Sted,  ja  er  allerede  afsluttet  ved  Henriettes  Død. 
Han  elskede  sin  Kone  høit,  forsikkrer  Klingsberg,  men  da  hun  laa  syg 
ved  et  Badested,  forlod  han  hende  dog  uden  Betænkning  for  at  kunne 
være  tilstede  ved  en  interessant  Boxekamp.  „Lægerne",  fortæller  han, 
„havde  forsikkret  mig  paa  deres  medicinske  Samvittighed,  at  min  Kone 
ikke  kunde  helbredes  og  i  det  Seneste  maatte  dø  inden  sex  eller  otte 
Uger;  jeg  forsynede  hende  da  med  alle  Nødvendigheder,  ønskede  hende 
i  mit  Hjerte  enten  en  hastig  Bedring  eller  en  hastig  Hvile  og  reiste." 
Greven  er  nu  Enkemand  og  nyder  sin  fornyede  Sommerfugletilværelse 
med  vanlig  Elegance,  erklærer  samtidigt  to  Damer  sin  Kjærlighed, 
overveier,  om  han  skal  bringe  Oberstinden   til  Forstaaelse   med  hendes 

Ægtefælle  eller  forføre  hende,  og  vinder  til  stor  Ærgrelse  for  den 
gamle  Hr.  von  Holm  de  Penge ,  som  hans  unge  Kone  vover  ved  det 
grønne  Bord.  Et  Øieblik  generer  det  ham,  at  et  mistænkeligt  Individ 
præsenterer  ham  en  Ring  med  hans  Kones  Portrait,  som  han  foregiver 
at  have  modtaget  af  den  døende  Grevinde  i  Pant  for  et  Laan,  han  har 
ydet  hende  efter  Grevens  Bortreise;  Klingsberg  indløser  naturligvis 
strax  Ringen  og  tænker  saa  ikke  længer  paa  den  Historie,  men  mindes 
atter  om  den  ved  et  Brev  fra  en  Ubekjendt,  der  takker  ham  for,  at 
han  saa  ædelt  holder  sin  Kones  Minde  i  Ære,  og  tillige  oplyser,  at 
Historien  om  Laanet  er  Opspind,  og  at  Ringen  er  stjaalen  af  Grev- 
indens Kammerjomfru.  Lignende  hemmelighedsfulde  Breve,  som  røbe 
et  nøiagtigt  Kjendskab  til  hans  tidligere  og  nuværende  Færd  og  navnlig 
paaskjønne  den,  hvergang  han  ridderligt  har  talt  sin  afdøde  Kones 
Sag,  volde  ham  endel  Hovedbrud,  indtil  det  opklares,  at  de  skrive 
sig  fra  —  Grevinden,  som  ikke  er  død,  som  har  stillet  sin  Mand  paa 
adskillige  Prøver  og  som  hele  Tiden  har  været  skjult  i  Oberstindens 
Kabinet,  ved  hvilken  Oplysning  der  falder  en  tung  Byrde  fra  den 
skinsyge  Obersts  Hjerte.  Han  kommer  til  fuld  Forstaaelse  med  sin 
Kone,  Grev  Klingsberg  ikke  mindre  med  sin,  idet  han  som  Kvint- 
essensen af  sin  Livsfilosofi  giver  hende  følgende  Raad:  „Nyd  Verdens 
Glæder,  saa  vil  ikke  et  eneste  af  mine  Skridt  forekomme  Dig  fremmed, 
og  vi  ere  det  lykkeligste  Par  i  alle  bekjendte  og  ubekjendte  Verdens- 
dele." Sentimentalitet  og  Verdensklogskab  have  i  dette  Stykke  sluttet 
Alliance'  for  at  dække  over  den  bundløse  Frivolitet,  der  er  Tanke- 
gangens egentlige  Kjendemærke. 

Det  borgerlige  Familieskuespil  fortsættes  af  August 
Wilhelm  Ifflaiid  (1759 — 1814),  der  ligesom  Schroder  selv  var 
Skuespiller  og  praktisk  Theatermand,  Leder  først  af  den  mønster- 
værdige Scene  i  Mannheim,  senere  Generaldirekteur  for  de 
kongelige  Skuespil  i  Berlin.  I  Modsætning  til  Schroder,  hvis 
taknemligste  Roller  altid  stillede  store  Krav  til  den  Udførendes 
Selvvirksomhed,  foreskrev  Iffland  omhyggeligt  de  mange  Smaa- 
træk,  ved  hvilke  Effekten  skulde  naaes,  og  medens  lian  saaledes 
sikkrede  sig  en  egal  Gjengivelse  af  sine  Skikkelser  og  deres 
Aktion,  overalt  hvor  de  fremstilledes,  berøvede  han  paa  den 
anden  Side  Skuespillerne  en  Del  af  det  Initiativ,  hvori  deres 
kunstneriske  Originalitet  skulde  yttre  sig.  Ikke  desmindre  vare 
hans  Roller  meget  eftertragtede,  og  hans  Komedier,  særligt  de 
rørende,  havde  et  overmaade  talrigt,  fuldtud  beundrende  Publi- 
kum og  udgjorde  i  en  lang  Række  af  Aar  en  vigtig  Bestanddel 
af  det  tydske  som  af  det  danske  Repertoire.  I  dette  sidste 
indførtes    Iffland   1788    med    sit    Femakts-Skuespil   „Jægerne", 


IFFLAND. 


541 


som  han  selv  kalder  „ein  landliches  Sittengemalde",  en  Beteg- 
nelse, der  passer  paa  mange  andre  af  hans  dramatiserede 
Familieskildringer.  Som  dette  Arbeide  uimodsigeligt  er  Ifflands 
bedste,  er  det  ogsaa  det,  der  overalt  har  holdt  sig  længst  paa 
Scenen,  og  hos  os  tæller  det  henved  et  halvthundrede  Opførelser. 
Ikke  fuldt  saa  ofte,  men  dog  altid  et  betydeligt  Antal  Gange 
opførtes  i  de  til- 
bagestaaende  tret- 
ten Aar  af  Perio- 
den „Myndlin- 
gerne" 1792, 
„Høstdagen" 
1794,  „Gamle  og 
nye  Sæder"  1795, 
„Reisen  til  By- 
en" og  „Advoca- 
terne"1796,„Em- 


bedsiver"     1797, 

„Pebersven- 
dene"     1798     og 
„Udstyret"  1799, 
samt  et  Par  mindre 
vel  optagne  Arbei- 
der,    alle     tilhobe 
Helaftenstykker, 
som  indenforPerio- 
dens   Grænser  ud- 
fylde halvfemsinds- 
tyve   Theaterafte-  I  f  f  1  a  n  d. 
ner,     et    for     sin 

Tid  ret  betydeligt  Tal,  der  dog  skulde  overgaaes  i  det  følgende 
Afsnit  af  Theatrets  Historie,  idet  Statistiken  Alt  i  Alt  opviser 
tyve  paa  Repertoiret  optagne  ifflandske  Stykker  —  paa  een  Und- 
tagelse nær  Helaftensforestillinger  —  med  tilsammen  paa  det 
nærmeste  trehundrede  Opførelser.  For  at  forstaa  Ifflands  Ind- 
flydelse sammenligne  man  —  idet  man  bringer  det  vældigt  stegne 
Befolkningstal    med    i   Beregningen    —    med   dem   de     omtrent 

tohundrede    Opførelser    af    ti    ibsenske    Stykker     i    den     sidste 
Snes  Aar, 


Den  dramatiske  Genre,  som  Iffland  repræsenterer,  vil  man 
lettelig  lære  at  kjende  ved  en  nærmere  Betragtning  af  nogle  af  dens 
mere  fremtrædende  Exemplarer.  „Jægerne"  er  et  virkningsfuldt 
bygget  Skuespil,  der  med  velberegnet  Tilrettelægning  af  Scenerne 
lader  en  ulykkespaaende  Storm  gjennemsuse  en  landlig  Idyl,  for  der- 
paa  atter  at  slutte  med  klar  Himmel,  og  som  tillige  har  det  store 
Fortrin,  at  Konflikten  naturligt  udvikler  sig  af  Karakterernes  Art.  Den 
bundhæderlige,  nøisomme  og  pligtopfyldende  Overførster  Warberger 
har  en  Søn  Anton,  der  har  arvet  alle  sin  Faders  gode  Egenskaber, 
men  tillige  hans  ustyrhge  Heftighed.  Den  Gamle  er,  med  det  kjær- 
ligste  Hjerte,  en  barsk  Bjørn  i  sit  Hus,  hvor  Alt  skal  gaa  som  efter 
en  Snor,  saaledes  som  hans  Villie  forlanger  det.  Sin  gamle,  husligt 
hyggelige,  men  snakkesalige  Hustru  elsker  han  ømt,  skjøndt  han 
idelig  brummer  paa  hende  og  i  et  Hovedspørgsmaal  er  af  en  ganske 
anden  Mening  end  hun.  Dette  Spørgsmaal  gjælder  Antons  Fremtid; 
Faderen  vil  have  ham  gift  med  sin  Yndling  og  Myndling,  det  landligt 
uskyldige,  indtagende  Naturbam  Frederikke,  og  Anton  er  paa  dette 
Punkt  ganske  enig  med  ham,  medens  Moderen  protegerer  et  Parti  med 
den  fornemme  og  indflydelsesrige  Amtmand  von  Zecks  Datter  Cordelia, 
en  Verdensdame,  der  paa  det  mest  Utvetydige  lægger  for  Dagen,  hvor 
stort  Behag  hun  har  i  den  kjønne  Førster.  Denne  Uenighed  afsted- 
kommer mangen  heftig  Scene  mellem  de  gamle  Ægtefolk,  og  efter  en 
af  disse,  som  har  været  af  en  særlig  voldsom  Natur,  støder  den 
heftige  Anton  saaledes  sammen  med  den  hidsige  Gamle,  at  han  i 
Vrede  og  Fortvivlelse  vil  forlade  Hjemmet  og  lade  sig  hverve  som 
Soldat.  Først  høit  op  paa  Dagen  se  Forældrene  ham  igjen  —  i  Rets- 
salen og  med  Lænker  om  Hænderne.  Han  har  under  Opholdet  i  et 
Værtshus,  hvor  han  i  sin  ophidsede  Sindstilstand  har  skyllet  mere  Vin 
i  sig,  end  han  har  kunnet  taale,  havt  en  Strid  med  en  nedrig  Person, 
Amtmandens  Tjener  Matthes,  og  da  denne  senere  bliver  funden  svøm- 
mende i  sit  Blod,  da  Anton  kommer  til  med  forvildet  Udseende  og 
blodige  Klæder,  da  der  har  været  Vidner  nok  til  Sammenstødet  i 
Kroen  og  da  Matthes  udpeger  Anton  som  Gjerningsmanden,  bliver 
denne  ført  for  Øvrigheden  og  fængslet.  Efterretningen  herom  naaer 
Overførsterens  Hus  midt  under  en  festlig  Middag  og  fylder  det  lykke- 
lige Hjem  med  Sorg  og  Skam.  Den  Gamle  seer  med  Rædsel,  hvad 
hans  Heftighed  har  voldet  for  Ondt  ved  at  bryde  løs  mod  Sønnen  og 
ved  at  have  præget  ogsaa  dennes  Karakter,  men  kan  han  end  af 
denne  Grund  tiltro  ham  Misgjerningen,  har  han  dog  en  saa  urokkelig 
Tillid  til  Antons  aldrig  svigtende  Sanddruhed,  at  han,  da  denne  Ansigt 
til  Ansigt  med  Faderen  erklærer  sig  uskyldig,  ikke  et  Øieblik  tvivler 
paa  hans  Udsagn  og  tillidsfuld  lægger  Sagen  i  Guds  Haand.  Strax 
efter  melder  den  virkelige  Gjerningsmand  sig,  og  Anton  vender  fri- 
kjendt  hjem  til  sine  Forældre  og  sin  Brud.      Handlingen  udfolder  helt 

igjennem  effektfulde  Modsætninger  mellem  Glæde  og  Sorg,  Tryghed  og 
Uro,  Naturmenneskenes  Retskaffenhed,  saaledes  som  den  fremtræder  i 
Overførsterens  Kreds,  og  det  fordærvede  Sind  hos  Verdens  kloge  Børn, 
den  hovmodige  Cordelia  og  hendes  egoistiske,  svigefulde  og  hævngjerrige 
Fader  Amtmanden.  Dennes  Rolle  spilledes  oprindeligt  af  Arends,  men 
kom  først  senere  til  sin  fulde  Ret  i  Frydendahls  mesterlige  Gjengivelse, 
medens  Schwarz  og  Mad.  Knudsen  vare  lige  ypperlige  i  deres  sandfærdige 
Udførelse  af  det  gamle  Ægtepar.  —  Ogsaa  i  „Rejsen  til  Byen"  er 
Modsætningen  mellem  det  Landligt-Ufordærvede  og  Kulturlivets  Tomhed 
behandlet  med  megen  Dygtighed  i  Henseende  til  Handlingens  Anlæg 
og  sceniske  Ordning,  uden  at  der  dog  er  sagt  noget  Nyt,  undtagen 
maaske  paa  de  Steder,  hvor  disse  Kontraster  stilles  skarpest  mod  hin- 
anden: Traut,  Mad.  Traut,  Jacob,  Ernst  og  især  den  gamle  vrantne 
Skriver  Carl  ere  særdeles  gode  Theaterfigurer  og  høre  til  de  i  Skue- 
spillersproget saakaldte  taknemlige  Roller.  —  I  „Ad vocaterne"  har 
Iffland  mere  end  hidtil  misbrugt  sin  Tilbøielighed  til  kun  at  male  med 
en  enkelt  stærk  Farve,  hvorved  der  over  de  Dydige  som  over  de 
Lastefulde,  over  de  Elskende  som  over  deres  Forfølgere  kommer  til  at 
hvile  en  Monotoni,  der  ved  sin  Stillestaaen  hemmer  selv  den  kyndigst 
byggede  Handlings  Gang.  Tømmermester  Klarenbach,  nær  i  Slægt 
med  den  retskafne  Bulderbasse  i  „Jægerne",  har  en  Søn,  der  er 
Borgemester  og  i  denne  sin  fremskudte  Stilling  seer  haanlig  ned  paa 
den  gamle  Haandværksmand.  Hele  første  Akt  bruges  til  at  præsen- 
tere dennes  strengt  redelige  Tænkemaade.  Justitsraad  Gleiser,  som 
vil  gifte  sin  Datter  med  hans  Søn,  vil  overtale  den  Gamle  til  at  fra- 
falde en  Proces,  som  truer  Justitsraaden ,  fordi  denne  ved  et  tillistet 
Testament  har  berøvet  nogle  Børn ,  hvis  Værge  Tømmermesteren  er, 
en  Del  af  deres  Arv.  Anmodningen  tilbagevises  med  Foragt,  og  ikke 
bedre  gaaer  det  en  Jernhandler,  der  søger  hans  Protektion  hos  Sønnen 
for  at  opnaa  et  Monopol,  som  en  Anden  ved  Bestikkelse  har  søgt  at 
sikkre  sig:  den  Gamle  viser  ham  Døren  og  mener,  at  Sønnen  bør 
stævne  denne  Æreskjænder.  Men  den  unge  Klarenbach,  der  ved 
Gleisers  Indflydelse  er  bleven  udnævnt  til  Etatsraad,  har  en  ganske 
anden  Tænkemaade.  Anden  Akt  viser  ham  i  nøie  Forbindelse  med 
en  Skurk  og  en  Nar;  med  den  Første  vil  han  dele  Frugten  af  en 
uretfærdig  Dom,  den  Anden  vil  han  protegere,  og  da  Faderen  holder 
en  lang  Formaningstale  til  ham,  svarer  han:  „Hvo,  som  er  kommen 
tilveirs,  maa  holde  sig  fast,  som  han  kan  og  hvor  han  kan."  Gleiser 
har  i  ham  et  sikkert  Redskab  til  at  fastholde  den  Arv,  han  uretfærdigt 
har  tilsneget  sig,  og  Stykkets  videre  Gang  viser  de  Snedigheder,  hvor- 
med de  Allierede  søge  at  benytte  Dommere  og  Advokater  til  deres 
Fordel ,  indtil  Borgemesteren  ret  uventet  begynder  at  røbe  Samvittig- 
hedsnag, paavirket  af  de  Forestillinger,  der  gjøres  ham  af  Gleisers 
Datter,  der  er  ligesaa  engleagtig  af  Natur,  som  Faderen  er  djævelsk. 
Ogsaa  den  gamle  Tømmermester  retter  paany  en  kraftig  Appel  til 
Sønnens  bedre  Jeg,  Etatsraaden  kjæmper  med  sig  selv.  Dyden  seirer, 
og  Gleiser  maa  til  sin  Forbittrelse  se  ham  gaa  bort  Arm  i  Arm  med 
den  brave  Gamle.     I  dennes  Hjem  fortsættes  Omvendelsesværket  med 

Fynd  og  Klem  af  den  elskelige  Justitsraadsdatter,  og  det  lykkes  saa  fuld- 
stændigt, at  Borgemesteren  i  Ruelse  nedlægger  sit  misbrugte  Embede 
og  vil  knytte  sin  Skjæbne  til  sin  Redningsengels ,  uden  Hensyn  til  at 
denne  gaaer  Glip  af  den  rige  Arv.  I  sidste  Akt  er  Gleiser  dreven 
saa  vidt,  at  han  vil  sikkre  sig  den  ved  at  forgive  Modpartens  Advokat, 
men  Forsøget  mislykkes,  og  i  Tømmermesterens  Hjem  maa  han  kjøbe 
sig  Tilgivelse  for  sit  Attentat  ved  at  falde  tilføie  for  de  Andres  Krav. 
—  Atter  i  „Embedsiver"  træife  vi  den  brave  Mands  Apotheose. 
Han  hedder  her  Krigsraad  Dallner,  er  en  udmærket  gammel  Embeds- 
mand, navnlig  bekjendt  for  sin  Ubestikkelighed  og  sin  uforfærdede 
Frimodighed  og  derfor  en  Torn  i  Øinene  paa  det  Komplot  dels  af 
fornemme,  dels  af  borgerlige  Spekulanter,  der  have  beriget  sig  paa 
Statens  Bekostning  ved  bedrageriske  Leverancer  til  Hæren.  Trods 
deres  Intriger,  der  have  omspundet  Fyrsten  med  et  Væv  af  Løgn  og 
endog  formaaet  at  udvirke  Dallners  Afskedigelse  af  Statstjenesten, 
trænger  han  igjennem  deres  snedige  Spind  og  afslører  dem  som  Be- 
dragere ;  men  Veien  til  denne  Opreisning  for  den  mishandlede  Hær  og 
Retfærdiggj øreise  af  ham  selv  er  gaaet  over  hans  Søns  Lig,  en  let- 
sindig ung  Mand,  der  har  kastet  en  Skygge  over  sin  Faders  hidtil 
uplettede  Ære  ved  mislig  Omgang  med  en  betroet  Pengesum  og  i  sin 
Fortvivlelse  herover  skyder  sig  en  Kugle  gjennem  Hovedet.  En  ædel 
Jøde  og  en  fadei'løs  Dreng  give  Anledning  til  Optrin,  der  meget  for- 
øge dette  Skuespils  iforveien  rigelige  Forraad  af  Rørelse.  —  Til  en 
Afvexling  er  Hovedpersonen  i  .,P  eb  er  s  vend  ene"  støbt  i  en  anden 
Form:  den  rige  Hofraad  Reinhold,  der,  skjøndt  han  „har  gjennemreist 
Europa,  kjender  Slotte  og  Templer,  Malerier  og  Gemmer,  Statuer  og 
Antiker,"  er  en  beklagelsesværdig  sygelig  og  uselvstændig  Stakkel,  som 
holdes  i  hjælpeløs  Afhængighed  af  sin  bedrageriske  Søster  og  hendes 
Medhjælper,  Tjeneren  Valentin.  For  at  det  Traditionelle  dog  ikke  skal 
mangle,  træder  det  atter  her  frem  som  den  velkj endte  Lovprisning  af 
Landlivets  Fortrin  fremfor  Bylivet.  Reinhold  gjør  paa  en  af  sine  Gaarde 
Bekjendtskab  med  en  Forpagter  og  hans  lykkelige  Familieliv,  i  hvilket, 
trods  den  yderligste  Fattigdom,  Kjærlighed  og  gjensidig  Hjælpsomhed 
er  tilhuse.  Omgangen  med  disse  brave  Mennesker  kvæger  hans  syge 
Sind,  han  vil  for  Fremtiden  leve  i  deres  Kreds  og  beiler  til  den  elske- 
lige Bondepige  Margrethe,  en  Kraftessens  af  alle  ingenueagtige  Egen- 
skaber. Ved  hendes  Side  vil  han  henleve  Resten  af  sine  Dage  i 
nøisom  Tilfredshed  og  vinde  ny  og  atter  ny  Bekræftelse  paa  den 
Sandhed,  der  nu  er  gaaet  op  for  ham:  at  man  ikke  skal  sende  Folk 
paa  Reiser  —  „ud  paa  Landet  skulde  man  sende  dem,  at  de  kunne 
glemme  den  Kunst,  de  have  lært,  og  lære  den  Natur,  de  have  glemt." 


I  Saisonen  1790 — 91  optog  det  danske  Theater  paa  sit 
Repertoire  et  Skuespil,  der  Aaret  iforveien  med  eet  Slag  havde 
lagt  den  tydske  Scene  for  sin  Fod  og  erobret  sig  jublende 
Hyldest  lios  Skuespillere   som  hos  Publikum  fra  Riga  til  Køln, 

fra  Munchen  til  Hamborg.  Med  dette  Stykke  debuterede  paa 
vor  Skueplads  en  Forfatter,  der  i  den  næste  Menneskealder  kom 
til  at  give  den  det  overveiende  Præg  i  ikke  ringere  Grad  end 
han  beherskede  Tydsklands  og  de  andre  tilgrænsende  Landes 
Theatre;  i  en  uafbrudt  Følgerække  gik  indtil  Aaret  1823,  da 
det  sidste  gik  som  Nyhed,  treoghalvfjerdsindstyve  Skuespil  af 
ham    over   vor    Scene    og    oplevede    i 

dette       Tidsrum      tilsammen     henved  .^^^H^^^ 

tusinde  Opførelser.  .^^^I^^^^l^. 

Forfatteren     var     den     ligesaa        J^^^B^^^^^^Ik 
berømte    som   berygtede  August  von       i^^^^H^f^^^^^^A 
Kotzebue   og   hans    den   19.  Oktober      jj^^^^^'^^^iBW 
opførte,      af    Fr.     Schwarz     oversatte      ^^^^^K    '^^J»e^^n 
Skuespil  det  af  alle  følende  Sjæle  for-       1^^^^^^^-^  ^^K^m 
gudede    Femaktsstykke    „Menneske-        ^^^H^HlÉi^^lr 
had  os;  An^er".  ^^^^^^^^^^B^ 

Kotzebue,  født  1761  i  Weimar,  ^^^8^^^^^ 

var     allerede     i     Studenteraarene     en  Kotzebue. 

lidenskabelig  Theaterelsker,  han  stiftede 

en  Privatscene  og  skrev  lystige  og  sørgelige  Skuespil  for  den. 
Som  juridisk  Kandidat  drog  han  til  Rusland,  fik  Embede  der 
og  avancerede  hurtigt,  saa  han  allerede  i  en  Alder  af  fireogtyve 
Aar  beklædte  Pladsen  som  Præsident  for  Regeringsmyndigheden 
i  Estland  og  blev  adlet.  Den  utrolig  hurtige  og  heldige  For- 
fattervirksomhed, han  begyndte  1789  med  det  ovennævnte  epoke- 
gjørende  Skuespil,  skaffede  ham  1798  Indbydelse  til  Wien,  hvor 
han  i  to  Aar  var  ansat  som  Theaterdigter  ved  Scenen  i  Hof- 
burg. I  sit  Skrift  „Das  merkwiirdigste  Jahr  meines  Lebens" 
har  Kotzebue  skildret  den  sælsomme  Omvæltning  i  hans  Skjæbne, 
som  nu  paafulgte.  Ved  sin  Tilbagevenden  til  Rusland  blev  han 
nemlig  arresteret  paa  Grænsen  og  ført  til  Sibirien,  men  atter 
kaldt  tilbage  af  Keiser  Paul,  der  havde  fundet  Behag  i  hans 
lille  Lystspil,  „Der  Leibkutscher  Peters  des  Grossen"  og  gjorde 
ham  til  Direkteur  for  det  tydske  Theater  i  St.  Petersborg. 
Efter  Keiserens  Død  tog  Kotzebue  sin  Afsked  og  reiste  til 
Tydskland,  hvor  han  i  Weimar  og  Jena  spillede  en  mislig  og 
lidet  sympathetisk  litterair  Rolle,  forsøgende  at  underminere 
Forholdet  mellem  Goethe  og  Schiller  og  allierende   sig  med  de 

avindsyge  Elementer,  som  efter  Evne  søgte  at  gnave  paa 
Heroernes  Ry.  Han  savnede  ikke  personlig  Tilskyndelse  til 
denne  sin  Optræden,  thi  den  weimarske  Kunstdannelse  stod 
koldt  afvisende  overfor  hans  af  det  brede  Publikum  til  Skyerne 
hævede  Skuespildigtning  og  formede  sin  Dom  over  den  i  skarpe 
Epigrammer  som  Schillers : 

Wenn  sich  das  Laster  erbricht,  setzt  sich  die  Tugend  zu  Tisch 

eller : 

Menschenhass!    Nein,  davon  verspiir'  ich  beim  heutigen  Stucke 
keine  Regung;  jedoch  Reue,  die  hab'  ich  gefiihlt. 

Ude  af  Stand  til  at  skaffe  sig  litterair  Anseelse  i  de  ledende 
tydske  Kredse,  vendte  Kotzebue  tilbage  til  Rusland,  kom  ind 
i  forskjellige  halvt  diplomatiske  Stillinger  og  endte  med  en 
Slags  officiel  Spionpost  i  Mannheim,  hvorfra  han  for  russisk 
Regning  skulde  indsende  Rapporter  til  Regeringen  i  St.  Peters- 
borg. Denne  tvetydige  Virksomhed  i  Forbindelse  med  hans 
hele  servile  Tænkemaade  gjorde  ham  forhadt  hos  det  unge 
Tydskland,  og  en  fanatisk  Sværmer,  Student  Sand,  der  mente  i 
ham  at  ramme  Despotismens  Princip,  dræbte  ham  med  et  Dolke- 
stik den  23.  Marts  1819.  I  den  Anledning  har  man  fundet  paa 
den  Vittighed  om  Kotzebue,  at  „han  levede  af  Blæk  og  døde 
af  Sand";  den  første  Del  af  Sætningen  motiveres  ret  fyldigt  af 
den  Omstændighed,  at  ikke  mindre  end  211  Skuespil  have  ham 
til  Forfatter. 


Titlen  „Menneskehad  og  Anger"  peger  hen  paa  Stykkets 
to  Hovedpersoner,  der  hver  for  sig  ere  aldeles  ensidige  Udtryk  for  en 
af  de  nævnte  Sjælstilstande.  Handlingen  foregaaer  paa  et  greveligt 
Gods;  i  et  lille  Hus  i  Parken  har  en  ubekjendt  Mand  leiet  sig  ind 
og  lever  der  alene  med  sin  Tjener.  Strax  ved  sin  Fremtræden  i 
Begyndelsen  af  Stykket  karakteriserer  han  sig  i  en  Række  kortfattede 
Repliker,  der  skulle  betegne  hans  mutte,  indesluttede  Væsen,  som  den 
udprægede  Menneskehader,  der  ikke  har  en  medlidende  Tanke  tilovers 
for  en  fatttg  Olding,  hvis  Søn  er  bleven  udskrevet  til  Soldat,  men 
tvertimod  med  bitter  Skadefryd  udbryder:  „Kanonføde!  ha!  ha!  ha!" 
I  Virkeligheden  er  han  imidlertid  usigelig  ædel  og  øver  i  Stilhed  store 
Velgjerninger  mod  Syge  og  Nødlidende.  „Altid  skjælder  han  paa 
Menneskene,"    siger    hans    Tjener,    „og    dog    gaaer    ingen    Trængende 


MENNESKEHAD    OG   ANGER,  647 

uhjulpen  fra  hans  Dør.  Menneskehadet  er  i  hans  Hoved,  ikke  i  hans 
Hjerte."  Paa  det  samme  Gods  lever  samtidigt  en  Dame,  Madam 
Muller,  som  der  ligeledes  er  noget  Mystisk  ved;  en  skjøn  Dag  er  hun 
kommen  tilreisende  for  at  overtage  Posten  som  Husbestyrerinde,  og 
det  hedder  sig,  at  hun  er  en  kj ær  Veninde  af  Grevinden,  men  forresten 
kan  man  ikke  blive  klog  paa  hendes  tilbagetrukne,  stilfærdige  Væsen, 
ligesaa  lidt  som  man  kan  tilveiebringe  mindste  Oplysning  om  hendes 
Fortid;  kun  saameget  fremgaaer  af  hele  hendes  Pærd,  at  hun  maa 
have  en  eller  anden  Sorg  at  bære  paa,  thi  kun  saare  sjeldent  sees  et 
Smil  paa  hendes  Læber.  Et  Tilfælde  bringer,  meget  imod  hans  Villie, 
den  ubekj endte  Menneskehader  ind  i  den  grevelige  Familie,  og  idet 
han  her  stilles  Ansigt  til  Ansigt  med  den  mystiske  Mad.  Muller, 
afsløres  den  af  Tilskuerne  længe  anede  Hemmelighed:  at  de  To  have 
været  Mand  og  Hustru.  Trods  et  lykkeligt,  med  Børn  velsignet 
Ægteskab  har  Eulalia  svigtet  sin  Pligt  imod  den  ædle  Meinau  og  for- 
ladt sit  Hjem  sammen  med  en  ung  Husven.  Efter  at  hendes  Elskovs- 
rus  har  udraset,  har  hun  levet  et  ensomt  Liv  under  et  paataget  Navn 
og  tilbragt  ligesaa  mange  Aar  i  Anger  som  den  bedragne  Ægtemand 
i  Menneskehad,  raen  begge  mildnende  deres  Følelser  med  Udøvelsen 
af  gode  Gjerninger.  Det  uventede  Møde  medfører  naturligvis  den 
heftigste  Sindsbevægelse  paa  begge  Sider,  men  det  skal  dog  kun  tjene 
til  at  stadfæste  Adskillelsen,  da  denne  ved  et  pludseligt  coup  de  thédtre 
forvandles  til  Gjenforening:  „Deres  Hænder  hvile  i  hinanden,  deres 
Øine  mødes  med  et  Udtryk  af  Vemod,  de  stamme  endnu  et  Levvel! 
og  skilles,  men  idet  de  ville  gaa,  støder  Eulalia  paa  den  lille  Vilhelm, 
Meinau  paa  den  lille  Amalie.  Fader!  Moder!  raabe  Børnene,  og  For- 
ældrene trykke  dem  maalløse  i  deres  Arme.  Kjære  Fader!  Kjære 
Moder!  lyder  det  igjen,  de  ville  rive  sig  løs  fra  de  Smaa,  betragte 
hinanden,  brede  Armene  ud  og  falde  hinanden  i  Favnen.  „Jeg  til- 
giver Dig!"  udbryder  Meinau.  De  Omstaaende  løfte  Børnene  op,  de 
klamre  sig  til  Forældrene  under  Raabet:  Kjære  Fader!  kjære  Moder! 
Tæppet  falder." 

For  at  faae  en  Maalestok  for  den  Sensation,  dette  dramatiske 
Produkt  afstedkom,  maa  man  tilbagekalde  sig  i  Erindringen  den  Be- 
vægelse, som  f.  Ex.  „Et  Dukkehjem"  ved  sin  Fremkomst  vakte,  og 
saa  endda  i  Tankerne  mangfoldiggjøre  den  endel,  thi  „Menneskehad  og 
Anger"  virkede  i  langt  større  Kredse  og  naaede  endog  til  Théåtre 
fran9ais  {^Misanthropie  et  Eepentir''''),  hvor  det  med'  St.  Phal  og  senere 
Talma  i  den  mandlige  Hovedrolle  længe  gaves  som  en  Glansforestilling. 
Mad.  Mullers  Fremstillerinde  bragte  „Eulaliakapper"  i  Mode  hos 
Damerne,  og  en  hel  Litteratur  drøftede  det  i  Stykket  behandlede 
Problem.  I  en  Fortsættelse,  „Eulalia  Meinau  oder  die  Folgen  der 
Wieder vereinigung"  søgte  Ziegler  med  megen  sund  Sands,  men  ringe 
dramatisk  Talent  at  paavise  det  Uholdbare  og  Forlorne  i  den  arran- 
gerede Forsoning,  og  Kotzebue  selv  optog  Themaet  endnu  engang  i 
Skuespillet  „Die  edle  Liige". 

Ogsaa  hos  os  gjorde  „Menneskehad  og  Anger"  fænomenal 
Lykke   med  Rosing   og   Mad.  Rosing   som   udmærkede  Fremstillere   af 

Hovedrollerne.  Sentimentaliteten  dækkede  over  det  Frivole  i  Konflikten 
og  dens  Løsning,  de  komiske  Personer,  skjøndt  i  sig  selv  næsten 
meningsløse  og  uden  al  Forbindelse  med  Hovedhandlingen,  dannede  en 
pikant  Modsætning  til  dennes  rystende  Alvor,  og  den  lette  Dialog 
gjorde  Underholdningen  behagelig  og  tilsyneladende  vidfald.  I  dette 
som  i  sine  øvrige  Stykker,  de  være  Dramaer  eller  Farcer,  forstod 
Kotzebne  tilgavns  den  Kunst  at  blænde  Publikum  og  give  det  blinkende 
falske  Mønter  istedetfor  Guldpenge.  Han  er  et  stort  dramatisk  Talent, 
men  et  misbrugt  Talent,  hans  sikkre  Kjendskab  til  Scenen,  hans  Op- 
findsomhed og  hans  behændige  Arrangement  naaer  aldrig  længer  end  til 
Overfladen,  men  han  forstaaer  at  give  det  Udseende  af,  at  han  gjennem- 
trænger  sit  Emne  med  Dybsindighed  eller  behandler  det  med  virkelig 
komisk  Overlegenhed,  skjøndt  han  i  sidstnævnte  Henseende  aldrig  giver 
Andet  end  mekanisk  bevægelige  Marionetter  uden  spontant  Liv,  men 
derfor  ikke  mindre  efterstræbte  som  lønnende  Opgaver  for  Skue- 
spillerne, især  de  middelmaadige.  Intet  Under ,  at  disse  snilde  Theater- 
fabrikater  i  en  Menneskealder  igjennem  søgtes  begj ærligt  paa  alle 
Scener,  men  heller  intet  Under,  at  deres  Virkning  er  sporløst  forduftet 
og  deres  Forfatters  Ry  nu  nærmest  af  herostratisk  Art. 

En  summarisk  Gjengivelse  af  Handlingen  i  endnu  et  Par 
kotzebueske  Stykker  skal  hjælpe  til  at  vække  en  Forestilling  om 
Genren.  En  af  hans  bedste  rørende  Komedier,  men  desuagtet  lidende 
af  paafaldende  Usandsynligheder  i  Begivenhedernes  Gang  og  Inkonse- 
kvenser i  Karaktererne,  er  Femakts- Skuespillet  „Skumlerne",  der 
hos  os  har  oplevet  atten  Forestillinger.  Skumlerne  ere  to:  Sekretair 
Allbrand,  som  bagtaler  af  Ondskab  og  for  at  fremme  en  lumpen  Plan, 
og  en  ubetydelig  Kammerjunker ,  der  sværter  af  Letsindighed.  Den 
Første  er  en  Universitetskammerat  og  Omgangsven  af  Syndicus  Moor- 
land,  en  djerv  og  dristig  Mand,  som  gjør  kraftige  Forestillinger  imod 
nogle  nye  Paalæg,  hvormed  man  vil  bebyrde  Borgerne.  Moorland 
bliver  derved  ilde  anskreven  hos  Ministeren,  og  herpaa  støtter 
den  nedrige  Allbrand  de  Intriger,  ved  hvilke  han  vil  forføre  den 
dydige  Fru  Moorland.  En  ved  sin  store  Urimelighed  paafaldende 
Uforsigtighed  af  hende  kommer  ham  til  Hjælp :  hun  besøger  en  for 
sine  frie  Yttringer  afskediget  Kapitain  Ellfelds  syge  Kone  hemmeligt 
og  om  Natten,  ja  bliver  undertiden  hos  hende  til  Daggr3^  Allbrand 
begynder  med  at  vække  Moorlands  Mistro  til  hans  Kone,  idet  han 
lader  ham  skimte,  at  Fyrsten  har  Sammenkomster  med  hende  i  Ell- 
felds Bolig,  hvorhos  Skurken  samtidigt  indbilder  Ministeren,  at  Moorland 
staaer  i  en  for  Staten  meget  faretruende  hemmelig  Forbindelse  med 
Ellfeld.  Moorland  gaaer  til  Ellfelds,  for  at  overtyde  sig  om  sin  Kones 
Utroskab,  og  Allbrand  faaer  Fuldmagt  til  at  lade  ham  gribe  paa 
Veien.  Sit  Forræderi  veed  han  imidlertid  at  skjule  saa  godt,  at  han 
ogsaa  i  Moorlands  Fængsel  kan  spille  den  redelige  Ven  og  overtale 
ham  til  at  sende  hans  Kone  et  Brev,  i  hvilket  han  bryder  Forbindelsen 
med  hende.  Dette  Brev  bringer  Allbrand  hende  personligt  i  Ellfelds 
Hus,  og  det  virker  saa  heftigt  paa  hende,  at  hun  falder  i  Afmagt.  Da 
Ellfeld    heraf  seer,    at   hendes  Opoffrelser   for   ham    og   hans   har  paa- 

draget  hende  Miskj  endelse,  betænker  han  sig  ikke  paa  at  vove  Alt  for 
at  godtgjøre  hendes  Uskyldighed.  Eru  EUfeld,  som  ved  den  ulykkelige 
Kones  Bistand  er  kommen  til  sin  Sundhed  igjen,  gaaer  baade  til  Moor- 
land  og  Ministeren  for  at  opklare  Sagen.  Hos  den  Sidste  er  en 
Mægtigere  dog  kommen  hende  i  Forkjøbet:  Edward  Smith,  Skriver 
hos  Moorland  og  hans  muntre  Søster  Jenny 's  hemmelige  Elsker.  Han 
er  strax  ilet  til  Ministeren  for  at  forsvare  Moorland  og  blotte  Alibrand. 
Den  Tone,  han  taler  i,  mishager  dog  Ministeren  saa  højlig,  at  han 
staaer  i  Begreb  med  at  lade  ham  fængsle,  da  Smith  overrækker  ham 
et  Brev,  hvoraf  det  fremgaaer,  at  den  ringe  Skriver  er  identisk  med 
den  mægtige  Lord  Sidney.  Det  forandrer  Sagen !  Ministeren  lader 
Moorland  hente  fra  Fængslet  i  sin  egen  Vogn  og  Allbrand  putte  i 
Kachotten,  han  belønner  Dyden,  lover  at  straffe  Lasten  og  sørger  for, 
at  Stykket  ender  til  alle  de  gode  Menneskers  Tilfredshed.  —  Heller 
ikke  „De  to  Brødre",  Skuespil  i  fem^Akter,  hører  til  Kotzebues 
ringere  Arbeider;  det  gjorde  ved  sin  Fremkomst  en  saa  overordentlig 
Lykke,  at  dets  Ry  endog  bredte  sig  til  Frankrig,  hvor  en  Bearbeidelse 
blev  opført  paa  Théåtre  fran9ais  og  med  Mile.  Mars  i  en  af  Hoved- 
rollerne gjorde  stor  Virkning  og  holdt  sig  længe  paa  Scenen.  I  Kom- 
positionen aabenbarer  Forfatterens  ualmindelige  Sands  for  det  Theatralske 
sig,  og  der  findes  mange  smukke  og  effektfulde  Scener,  men  Sandhed 
og  Natur  er  der  kun  lidet  af.  Handlingen  er  simpel  og  af  ægte 
dramatisk  Tilsnit:  to  Tvillingbrødre,  som  leve  i  Uenighed  og  Processer, 
føres  igjen  i  hinandens  Arme.  Om  disse  fortræffeligt  anlagte,  men 
maadeligt  udførte  Hovedpersoner  gruppere  sig  to  Partier,  af  hvilke  det 
ene  vil  hindre,  det  andet  fremme  Forsoningen,  men  Skildringen  af 
disse  er  fuld  af  Overdrivelser  og  Platheder.  En  hemmeligt  elskende 
og  altid  arbeidende  Skomagersvend,  som  aldeles  ikke  har  noget  med 
Handlingen  at  gjøre  og  derfor  ogsaa  forholder  sig  aldeles  passiv,  er 
en  ægte  kotzebuesk  Figur,  Udtryk  for  den  mest  affekterte  Følsomhed 
og  uden  et  eneste  Træk,  der  gjør  den  troværdig. 

„Indianerne  i  England",  der  atter  behandler  Rousseau- 
Tidens  Yndlingsthema,  Modsætningen  mellem  Natur  og  Kultur,  „Armod 
og  Høimodighed"  med  en  al  sund  Sands  spottende  Handling  og  en 
til  det  Frastødende  maniereret  Dialog,  „Falsk  Undseelse",  „Cor- 
sikanerne",  „De  pudserlige  Arvinger"  —  ere  Navne  paa  større 
og  mindre  Skuespil  af  Kotzebue,  der  gjorde  megen  Lykke  i  Aar- 
hundredets  sidste  Tiaar,  Rækken  fortsættes  med  tiltagende  Hast  i  den 
følgende  Periode. 

Joh.  Fr.  Junger  (1757 — 97)  var  en  meget  yndet  For- 
fatter for  de  wienske  Scener,  fra  hvilke  hans  ofte  meget  elsk- 
værdige, men  hyppigst  rent  routinemæssigt  behandlede  Skue- 
spil vandrede  over  til  andre  Theatre  og  hurtigt  erhvervede  sig 
en  Plads  i  Publikums  Yndlingsrepertoire.  Det  største  Antal 
Opførelser  hos   os  —  tredive  —  har  Femakts-Lystspillet   „Den 

aabne  Brevvexling"  at  opvise,  skjøndt  dets  Handling  tvinger 
til  at  tage  den  ene  Usandsynlighed  efter  den  anden  for  gode 
Vare  og  tilmed  er  beheftet  med  en  lidet  tiltalende  Ufinhed  i 
Karaktererne,  idet  man  skal  sympathisere  med  Stykkets  intri- 
gante Person,  skiøndt  han  i  Bunden  ikke  er  Andet  end  en 
gemen  Lykkejæger,  der  tager  sin  Tilflugt  til  de  plumpeste  Be- 
dragerier for  at  leve,  medens  den  skjelmske  unge  Pige  har 
Soubrettens  Manerer  og  Fripostighed  og  den  listige  Gamle, 
Gnieren  Goldbach,  i  Virkeligheden  er  saa  dum,  at  han  Gang 
efter  Gang  løber  i  de  ikke  meget  sindrige  Fælder,  der  opstilles 
for  ham.  Intrigen  er  den  velbekjendte,  ved  hvilken  en  bereg- 
nende Formynder  efter  mange  Hokuspokus  nødes  til  at  give 
Afkald  paa  sin  Myndlings  Haand  til  Fordel  for  hendes  Elsker; 
den  yder  Leilighed  til  en  Række  overraskende  Situationer  og 
snurrige  Feiltagelser,  som  formaaede  at  holde  Tilskuerne  i  Aande. 
Langt  gratieusere  i  Holdning,  langt  naturligere  i  sin  Munterhed 
og  sit  Vid  er  Treaktsly&tspillet  „Bortførelsen",  som  er  givet 
sexogfcyve  Gange  hos  os;  der  er  ægte  komisk  Kraft  i  Handlin- 
gens Hovedbegivenhed:  at  den  kvikke ,  verdenserfarne  Baron 
Rosenthai  for  at  hjælpe  en  Ven  staaer  ham  bi  med  Bortførelsen 
af  hans  Elskede,  uden  at  ane,  at  den  bortførte  Pige  just  er  den 
for  ham  selv  bestemte  Brud,,  over  hvis  Tab  han  dog  let  trøster 
sig  ved  en  Forbindelse  med  hendes  muntre,  altid  slagfærdige 
Kousine.  Dialogen  er  her,  som  jevnligst  hos  Jiinger,  utvungen 
og  let.  Af  hans  andre  Lystspil  naaede  „Stregen  i  Regningen", 
„Kjolen  fra  Lyon"  og  „Ægtefolkene  fra  Landet"  en 
anseelig  Mænge  Opførelser  hos  os. 

Fra  Sverig  modtog  Repertoiret  en  Forøgelse,  der  kom 
til  at  spille  en  indgribende  Rolle  for  det  og  endnu  den  Dag 
idag  er  almindelig  kjendt  af  Navn,  om  end  ikke  af  Indhold  og 
Art:  Grev  A,  F.  Skolde  brands  Drama  i  fem  Akter  „Herman 
von  Unna",  der  fra  Fødselsdagsf orestillingen  Aa^  1800  har 
oplevet  sexogtresindstyve  Opførelser  paa  det  kgl.  Theater  og 
i  mere  end  en  Menneskealder  hørte  til  Provinsselskabernes 
sikkrest  virkende  Magneter.  Dette  berømte  Stykke  er  en 
Haupt-  und  Staatsaction  i  raodernere  Stil,  opererende  med 
Fyrster  og  Riddere  og  sceniske  Knaldeffekter  og  høitravende 
Tale.     Den  ædle  Herman  von  Unna,   „hvis  Udseende   er  skjønt, 

men  hvis  Sjæl  er  endnu  skjønnere",  er  Gjenstand  for  Tilbedelse 
af  tre  Kvinder  paa  eengang :  den  dydige  Dronning  Sophie ,  gift 
med  "Wenceslaus,  romersk  Keiser  og  Konge  i  Bøhmen;  samme 
Konges  Elskerinde,  den  onde  og  rænkefulde  Hofdame  Prinsesse 
Ratibor,  samt  den  deilige  og  ved  Sindets  Renhed  indtagende 
Borgerpige  Ida  Mtinster,  der  senere  afsløres  som  Fyrsten  af 
Wiirtembergs  Datter.  Opoffrende  Følelser  og  rasende  Liden- 
skaber kjæmpe  _omkring  den  bolde  Ridder,  hvem  de  bringe  paa 
Tilintetgjørelsens  Rand,  inden  den  rette  Sammenhæng  opklares 
til  Seir  for  de  Gode  og  Undergang  for  de  Onde.  Dramaets 
Hovedeffekt  er  henlagt  til  dets  fjerde  Akt,  den  af  vore  Fædre 
med  hellig  Gysen  beskuede  „hemmelige  Ret",  i  hvilken  den 
svenske  Forfatter  med  sit  Kjendskab  til  Frimureri  og  Ordens- 
væsen  opruller  hele  det  symbolske  Apparat  af  blinkende  Dolke 
og  klirrende  Lænker,  brændende  Fakler  og  flammende  Altre, 
formummede  Skikkelser,  Optagelses-Ceremonier,  Edsaflæggelser 
og  Prøver,  som  almindeligvis  tillægges  de  hemmeligs  Ordens- 
selskaber.  Sproget  i  denne  som  i  de  øvrige  Akter  ligner  mest 
af  Alt  den  hultpathetiske  Diktion,  som  halvvoxne  Drenge  til- 
lægge deres  Ridder-Marionetter  i  de  Stykker,  de  digte  for  deres 
Dukketheatre ;  Oversættelsen  har  tilføiet  et  og  andet  ufrivilligt 
komisk  Stænk,  som  naar  Thaarup,  der  ikke  har  været  synderlig 
stiv  i  det  Svenske,  lader  et  Hus  være  „forseet  med  alle  Nød- 
vendigheder" eller  lægger  Ida  Udraabet  „overgiv  (o:  forlad) 
mig  ikke!"  i  Munden  og  som  Følge  heraf  konsekvent  lader 
hende,  svævende  mellem  Liv  og  Død,  betegne  sig  selv  som  den 
„Arme,  Forladte,  Overgivne."  Een  ægte  kunstnerisk  Nydelse 
medførte  dog  dette  Spektakelstykke,  nemlig  Abbed  Voglers 
(1749 — 1814)  storartede  Musik,  en  i  Processionstakter  og  Danse- 
rythmer  som  i  de  mystiske  Kor  lige  fantasirig  og  aandfuld 
Komposition,  der  hører  til  den  berømte  Mesters  bedste. 

Paa  det  reciterende  Skuespils  Omraade  fik  altsaa  i  denne 
Periode  det  tydske  Element  Overtaget  over  det  franske,  men 
desuagtet  vedblev  Repertoiret  i  sin  Helhed  at  have  en  over- 
veiende  fransk  Karakter ,  takket  være  dets  vigtige  Bestanddel 
Syngespillet,  som  havde  sit  Hjem  i  Frankrig  og  blomstrede 
der  i  en  saadan  Fylde,  at  det  faldt  let  at  forsyne  Theatret  med 

interessante  Nyheder  i  denne  yndefulde  og  underholdende 
Kunstart.  Den  blev  da  ogsaa  mere  og  mere  Publikums  Yndlings- 
genre ,  og  medens  dens  behændige  Afvexling  af  Tale  og  Sang 
efterhaanden  banede  Vei  for  en  mere  exklusiv  musikalsk  For- 
staaelse,  fik  den,  som  tidligere  fremhævet,  den  største  Betydning 
for  den  sceniske  Fremstillingskunst  ved  at  lære  Kunstnerne 
Udtrykket  for  lyrisk  Varme,  naiv  Livsglæde  og  andre  lidet 
sammensatte  Sjælstilstande,  som  udtale  sig  umiddelbart  gjennem 
den  melodieuse  Musik,  samtidigt  med  at  de  tilegnede  sig  den 
Smidighed  i  Udtrykket,  som  fordres  for  uden  Dissonans  at 
kunne  gaa  over  fra  Tale  til  Sang  og  omvendt. 

Det  er  kjære  og  kj endte  Navne,  vi  møde  her.  Stærkest 
repræsenteret  er  selve  Skaberen  af  det  franske  Sangspil,  Opera 
comique's  utrættelige  Komponist  André  Erneste  Modeste  Grétry 
(1741 — 1813) ,  hvis  Værker  fuldendte  Monsignys  og  Philidors 
Intentioner  og  bleve  Forløbere  for  Méhuls  og  Cherubinis  fyldigere 
udstyrede  dramatiske  Musik.  Af  hans  halve  Hundrede  Operetter 
ere  fjorten  komne  til  Opførelse  hos  os,  næsten  alle  i  den  her 
behandlede  Periode,  hvorvel  deres  Liv  strakte  sig  langt  ind  i 
den  følgende. 


1774  debuterede  Grétry  paa  vor  Scene  med  Toakts-Synge- 
spillet „De  to  Gjerrige",  Text  afFalbaire,  oversat  af  N.  K.  Bredal. 
En  Række  komiske ,  tildels  burleske  Situationer  gjorde  dette  Stykke 
ikke  mindre  yndet  end  dets  skjønne  og  karakteristiske  Musik,  saa  at 
det  først  forsvandt  fra  Repertoiret  efter  enogtresindstyve  Opførelser. 
Handlingen  tager  sit  Udgangspunkt  fra  Damons  og  Lucindes  Kjærlig- 
hed, der  har  mange  Hindringer  at  overvinde,  da  de  begge  ere  afhæn- 
gige af  deres  gjerrige  Formyndere.  De  blive  enige  om  at  flygte  sammen, 
men  bemægtige  sig  først  Lucindes  Kostbarheder  og  gjemme  dem  i  en 
Kurv,  som  ved  et  ulykkeligt  Tilfælde  styrter  ned  i  en  Brønd.  Da  de 
saaledes  tabte  Værdier  ere  dem  nødvendige  til  Udførelsen  af  deres 
Planer,  maa  Damon  lade  sig  heise  ned  i  Brønden  for  at  skaffe  dem 
for  Lj'set  igjen,  men  just  som  Lucinde  og  hendes  Pige  ville  trække 
ham  op,  maa  de  skyndsomst  forlade  Stedet,  for  ikke  at  blive  over- 
rumplede af  Formynderne,  og  Damon  maa  foreløbig  blive  siddende  i 
sit  Fængsel.  Imidlertid  skride  de  to  gjerrige  Gamle,  Knapskjær  og 
Bærhid,  som  de  kaldes  i  den  danske  Oversættelse  (Schwarz  og  Suhm 
paa  hosstaaende  Billede)  til  Udførelsen  af  en  længe  drøftet  Plan: 
Aabningen  af  en  paa  Pladsen  værende  Begravelse,  i  hvilken  der  skal 
være  store  Rigdomme  forvaret.  Den  Ene  stiger  ned,  men  finder  ikke 
andre   Skatte    end    en    gammel   tyrkisk  Kaftan    og  Turban,    hvilke    den 

Auden  i  sin  Eorbittrelse  over  Skuffelsen  kaster  i  Brønden,  samtidigt 
med  at  han  lader  Gravmælets  Gitter  falde  til  og  afskjære  hans  Kammerat 
Tilbageveien.  Selv  maa  han  dog  skyndsomst  se  at  bringe  sig  i  Sikker- 
hed for  en  Patrouille,  som  nærmer  sig;  han  kryber  op  ad  en  Stige 
og  sætter  sig  paa  en  over  en  Port  fremspringende  Sten,  men  er  saa 
uheldig  at  rive  Stigen  om,  saa  han  ikke  kan  komme  ned  igjen.  De 
halvdrukne  Soldater  ere  imidlertid  rykkede  frem,  de  føle  Trang  til  at 
kjøle   deres   hede  Hoveder   med    en   Drik   koldt  Vand   og   hale    op    ad 


De  -hkre^do    G  tefv  ax    X      Ho  id^  3b 

Scene  af  „De  to  Gjerrige". 


Brønden  —  Damon,  iført  Kaftan  og  Turban;  i  den  Tro,  at  det  er 
den  Døde,  som  lader  sig  tilsyne,  flygter  Militairet  over  Hals  og  Hoved, 
og  de  Unge  ere  nu  alene  med  de  to  Gamle,  som  de  have  fuldstændigt 
i  deres  Magt  og  ikke  lade  slippe  ud  af  Kniben,  før  de  have  sam- 
tykket i  de  Elskendes  Forening. 

Hyppigst  af  alle  Grétrys  Sangspil,  nemlig  sexogtresindstyve 
Gange,  opførtes  „Zemire  og  Azor"  (S.  354),  i  hvis  ene  Titelrolle 
Caroline  Walter  feirede  saa  store  Triumfer;  et  forholdsvis  meget 
betydeligt  Antal  Porestillinger  falder  ogsaa  paa  Syngestykker  som 
„Skovbyggeren"',  „Venskab  paa  Prøve",  „Vennen  af  Huset", 

„Det  foregivne  Hexeri"  og  „Det  talende  Skilderi",  nogle  af 
komisk,  andre  af  halvtalvorligt  Indhold,  men  alle  ædle  i  Stilen,  hen- 
rivende ved  deres  Melodiers  Ynde  og  for  vor  sceniske  Kunst  særligt 
betydningsfulde  ved  at  give  „Thalias  Caroline"  en  Række  Opgaver, 
som  hun  løste  med  Geniets  umiddelbare  Forstaaelse  af  det  Krav,  de 
stillede.  Et  af  Clrétrys  i  Prankrig  mest  paaskjønnede  Arbeider, 
„Lucile  eller  Den  forbyttede  Datter",  har  hos  os  et  lavere  Op-' 
førelsestal  end  de  andre  her  nævnte  Syngestykker ,  skjøndt  nitten 
Forestillinger  i  og  for  sig  er  en  Grænse,  som  de  færreste  Theater- 
stykker  naaede  i  hin  Tid;  rimeligvis  har  Marmontels  spinkle  Text  — 
om  en  trofast  Elsker,  hvis  Kjærlighed  ikke  kjølnes,  fordi  hans  Til- 
bedte viser  sig  at  være  ikke  af  adeligt,  men  af  Bondeblod  —  svækket 
Indtrykket  af  det  fordringsløse  lille  Enaktsstykke.  Mærkeligt  er  det 
dog,  at  Grétrys  Mesterværk,  hans  i  alle  Henseender  modneste  og 
skjønneste  Tonedigtning  „Richard  Løvehjerte",  Syngestykke  i  tre 
Akter ,  her  faldt  til  Jorden  med  fire  Opførelser ,  medens  det  i  sin 
Hjemstavn  henrykkede  hele  Nationen  og  endnu  lever  i  dens  musikalske 
Bevidsthed  (f.  Ex.  Blondels  Sang  „O  Richard!  o  mon  roi!"').  Den 
elendige  danske  Oversættelse  maa  vel  bære  sin  Del  af  Skylden,  men 
ligesaa  meget,  om  ikke  mere,  den  Misforstaaelse  af  de  Spillende,  at 
de  mente  at  burde  behandle  det  alvorlige  Sujet  med  dets  historiske 
Kolorit  i  den  store  Operastil,  som  de  enten  ikke  mægtede  at  udtrykke 
eller  kun  kunde  gjengive  paa  maniereret  Maade,  istedenfor  at  forstaa,  at 
Komponisten  ogsaa  indenfor  den  større  Ramme  var  bleven  sin  Natur 
tro  og  fremfor  Alt  forlangte  et  naturligt  og  usminket  Sangforédrag. 


AfMonsigny  (1729—1817)  opførtes  1776  det  fortræfFe- 
lige  Syngestykke  „Deserteuren",  der  endnu,  med  en  fyldigere 
Instrumentation,  hører  til  det  musikalske  Theaterrepertoire  i 
Paris,  og  hvis  Rigdom  paa  kvikke  eller  følelsesfulde  Sangnumre, 
særligt  i  Fru  "Walters  stemningsrige  Udførelse,  strax  skaffede 
det  Borgerret  hos  os,  hvor  det  er  gaaet  over  Scenen  ialt  sex- 
ogfyrretyve  Gange.  „Den  forstilte  Tvistighed  eller  Lotte 
og  Johan"  samt  „Kongen  og  Forpagteren"  af  samme 
Komponist  gjorde  ligeledes  almindelig  Lykke. 

I  Jean  Michel  Sedaine  (1711) — 97)  havde  Monsigny  en  meget 
habil  Textforfatter,  som  især  raadede  over  en  fix  og  livlig  Dialog,  ved 
hvis  Hjælp  han  kunde  afvinde  selv  den  tarveligste  Handling  Interesse, 
saaledes  som  han  f.  Ex.  viste  det  i  „Den  forstilte  Tvistighed" 
(„ii'ose  S  Colas''^),  hvis  hele  Indhold  kun  dreier  sig  om,  at  to  Fædre 
af  lidet  holdbare  Grunde  ikke  ville  vide  af  deres  Børns  Giftermaal, 
som  de  dog  siden  samtykke  i  af  andre  Grunde,  der  dels  ikke  ere 
bedre  end  de  første,  dels  meget  lette  at  forudse.     „Kongen  og  For- 

pagt  er  en"  har  et  lignende  Motiv  som  Collés  beundrede  „Henrik  den 
Fjerdes  Jagt"  (S.  249).  En  Konge  af  England  forvilder  sig  paa 
Jagten  og  maa  søge  Ly  i  en  Mølle,  hvor  han  ikke  er  kjendt  og  eiheller 
giver  sig  tilkjende.  Richard,  Møllerens  Søn,  har  elsket  en  ung  Pige, 
Jenny,  men  denne  er  bleven  bedaaret  af  en  Adelsmand,  som  har  givet 
hende  Ægteskabsløfte  og  derpaa  forladt  hende,  hvorpaa  hun  har  taget 
sin  Tilflugt  til  Eichards  Venskab.  De  antage  begge  Kongen  for  en 
almindelig  Adelsmand,  fortælle  ham  om  hans  Standsfælles  Troløshed 
og  betro  ham,  at  de  have  til  Hensigt  at  kræve  Retfærdighed  af  Kongen, 
som  ogsaa  færdes  paa  Jagt  der  i  Skoven.  Imidlertid  er  Jagtfølget 
kommen  til  Møllen ,  og  i  det  befinder  sig  Forræderen ,  som  modtager 
en  drøi  Irettesættelse  af  Kongen  samt  Befaling  til  at  ægte  Jenny.  Da 
hun  nu  dog  foretrækker  Richard  for  den  fornemme  Herre,  slipper 
denne  med  at  betale  Ægteparret  en  bestemt  Sum  aarligt. 

Italieneren  Egidio  Romoaldo  Duni  (1709 — 75)  bør  som 
Operettekomponist  rettest  henføres  til  Franskmændenes  Gruppe, 
thi  allerede  til  sine  første  Kompositioner  ved  Hoffet  i  Parma 
benyttede  han  kun  franske  Texter  og  fransk  Stil,  og  paa  Høide- 
punktet af  sin  Virksomhed  for  Scenen  var  han  bosat  i  Paris  og 
knyttet  til  Byens  Theatre.  Hans  Fireakts-Syngestykke  „Feen 
Urs  el",  med  Text  af  Favart  efter  Voltaires  Portælling  „(7e  qui 
plait  aux  dames''^j  havde  en  eminent  Succes  i  Frankrigs  Hovedstad, 
men  en  saare  tynd  Lykke  i  Danmarks,  og  ikke  synderlig  større 
Held  havde  „Friskytterne  og  Malkepigen",  skjøndt  det 
som  en  nem  Enakter  har  en  Del  Opførelser  paa  Bagen.  Der- 
imod vandt  „Bondepigen  ved  Hoffet"  (S.  354),  Favarts  vid- 
løse  Bearbeidelse  af  et  gammelt  Komediestof  i  smagløs  Over- 
sættelse af  N.  K.  Bredal,  Publikums  store  Yndest  —  enogtredive 
Opførelser  —  og  vidnede  om,  at  en  genial  musikalsk  Behandling 
kan  redde  selv  et  litterairt  Stymperarbeide. 

Det  underholdende  Toakts-Stykke  „Grovsmeden"  af 
Quetant  med  Musik  af  Philidor  (o:  Francois  André  Danicant, 
1726 — 95)  gjorde  ved  sine  joviale,  letfattelige  Sange  en  Lykke, 
der  manifesterede  sig  i  et  Antal  af  femogtredive  Opførelser  i 
omtrent  ligesaa  mange  Aar,  og  Dezédes  (1730 — 92)  naaede  høit 
op  imod  det  samme  Tal  med  „De  tre  Forpagtere",  en  ube- 
tydelig Text  med  adskillige  hjertehge  og  vakkre  Scener  (af 
Monvel,  oversat  af  J.  H.  Wessel)  samt  med  „Cecilia",  oversat 
af  Pram,  den  rørende  Historie  om  en  ung  Mand ,  der  er  falden 
for  et  Øiebliks  Fristelse   og    nu   er  bunden  ved   sin  Ære  til  at 

ægte  Chloé,  skjøndt  han  elsker  Cecilia,  men  tillige  har  det  Held, 
at  Chloé  døer  og  at  Cecilia  tilgiver  ham  hans  Forseelse.  Men 
disse  Syngestykkers  Popularitet  er  dog  for  Intet  at  regne  mod 
den  Yndest,  der  i  Tidernes  Løb  er  bleven  Enakts-Syngestykket 
„Bødkeren"  af  Audinot  til  Del,  en  Succes,  der  i  det  her 
omtalte  Tidsrum  kun  overgaaes  af  Dittersdorfs  „Apothekeren" 
og  Doktoren"  og  er  nærmest  ved  at  blive  naaet  af  Gasmans 
„De  forliebte  Haandværksfolk",  Den  velbekj endte  Handling 
kan  regne  sine  Ahner  langt  tilbage  i  Tiden,  for  nogle  Situationers 
Vedkommende  til  Boccaccios  Dekamerone,  for  andres  til  Apuleius' 
„Gyldne  Æsel",  et  Vink  om,  at  Emnet  hører  til  de  universal t- 
komiske,  ogsaa  i  sin  nyere  Forklædning:  en  skjelmsk  ung  Pige, 
som  narrer  „en  gammel  skinsyg  Bødker",  der  er  forelsket  i 
hende.  Det  afføder  komiske  Optrin  i  tilstrækkeligt  Maal,  giver 
Plads  for  en  bredstreget  og  derfor  tydelig  Karakteristik  og  har 
ydet  Leilighed  til  en  glad  Musik,  der  opfattes  med  den  samme 
Livlighed,  hvormed  den  er  given. 

Ved  Siden  af  Grétry  var  Nicolas  d'Alayrac  (1753—1809) 
Tidens  dramatiske  Yndlingskomponist.  Hans  lette,  gratieuse 
og  følelsesfulde  Musik  til  Enaktsstykket  „De  to  smaa  Savoy- 
arder"  sluttede  harmonisk  om  den  nydeligt  behandlede  Text, 
hvis  Handling  hverken  spænder  ved  Intriger  eller  Kjærligheds- 
kamp,  men  i  al  Jevnhed  og  Stilfærdighed  tegner  den  rørende 
Situation,  at  to  fattige  Savoyarddrenge  uretfærdig  beskyldes  for 
Tyveri  og  derved  ledes  til  det  uventede  Gjensyn  med  en  rig 
Onkel,  der  tager  sig  af  dem.  Stykket  er  blevet  opført  ikke 
mindre  end  otteogtresindstyve  Gange.  Det  efterfulgtes  1793 
af  det  muntre  Toakts -Syngestykke  „E-enaud  d'Ast",  hvis 
pikante  Musik  kappedes  med  Frydendahls  anstandsfulde  Ud- 
førelse af  Gouverneurens  Rolle  om  at  sikkre  det  en  Yndest,  der 
er  betegnet  ved  treogtyve  Opførelser,  I  Saisonen  1798—99 
gjorde  Enaktsstykkerne  „Mariane"  og  „Philip  og  Annette" 
megen  Lykke,  sidstnævnte  ikke  mindst  ved  den  flydende  Dialog 
og  den  livlige  Handling,  der  skildrer  en  for  Subordinations- 
forseelse  dømt  ung  Soldats  Gjenvordigheder,  da  han  vil  und- 
drage sig  Straifen  ved  at  søge  Tilflugt  hos  sin  Kjæreste  og 
derved  falder  fra  den  ene  Fatalitet  i  den  anden,  indtil  en 
almindelig  Amnesti  tilbagegiver  ham  Ligevægten  og  Lykken. 

Francois  Devienne's  (1759—1803)  muntre  Operette 
„Nonnerne"  med  de  yndefulde,  melodieuse  Sange  gjorde 
Furore  ved  sin  Fremkomst  hos  os  1797,  ikke  mindst  ved  Saabyes 
udmærkede  Spil  som  den  lystige  Galning  Belfort,  Knudsens  som 
Tjeneren  Frontin  og  Mad.  Berthelsens  som  Euphemia;  Stykket 
har  i  den  lange  Aarrække,  det  hørte  til  Sangspil-Repertoiret, 
staaet  ikke  mindre  end  treogtresindstyve  Gange  paa  Plakaten. 
Af  Pierre  Gaveaux  (1761—1825)  opførtes  samme  Aar  den  ind- 
smigrende skjønne  musikalske  Idyl  „Barnlig  Kjærlighed", 
fuldendt  udført  af  Frydendahl,  Knudsen,  Saabye  og  Mad. 
Frydendahl,  samt  et  Par  Aar  senere  „Den  lille  Matros  eller 
Det  pludselige  Giftermaal",  hvis  i  sig  selv  tilstrækkeligt 
fængslende  Handling  fik  en  mægtig  Tilvæxt  i  Interesse,  da  Jfr. 
Sølver  kom  til  at  debutere  i  Titelrollen  og  udførte  den  med  en 
henrivende  Kjækhed  og  ildfuld  Kraft. 


Fa'er  og  Mo'er  Thomas,  som  bo  ved  Strandkanten,  ere  ifærd 
med  at  gjøre  Tilberedelser  til  deres  ældste  Datters  Bryllup.  Paa  een- 
gang  reiser  der  sig  et  Uveir,  og  man  maa  søge  Ly  inden  Døre,  men 
lader  det  festligt  dækkede  Bord  blive  staaende  i  Lysthuset.  Et 
Kaperskib  strander  paa  Eevet  i  Nærheden  af  Kysten;  det  føres  af 
Kapitain  Sabord,  som  i  den  yderste  Nød  kaster  sin  unge  Søn  Pulbert 
i  Søen  med  den  Formaning,  at  han  skal  se  at  naa  Land.  Dette  lykkes 
ogsaa  for  den  dristige  Svømmer;  drivvaad  og  dygtig  sulten  betræder 
han  Strandbredden,  og  da  han  seer  det  dækkede  Bord,  tager  han 
uden  Betænkning  for  sig  af  Retterne.  Fa'er  Thomas'  yngste  Datter 
Lucile,  der  vil  se,  hvorledes  det  staaer  til  med  Maden,  de  maatte  lade 
i  Stikken,  finder  Fulbert  ifærd  med  Maaltidet,  hans  Fortælling  om  den 
Fare,  han  har  været  i,  hans  raske,  belevne  Væsen  vækker  hendes 
Behag,  og  hendes  Venlighed  tiltaler  ikke  mindre  ham;  de  kunde  nok 
have  Lyst  til  at  gjøre  nærmere  Bekjendtskab.  Imidlertid  er  ogsaa 
Kapitain  Sabord  kommen  paa  det  Tørre ,  og  han  vil  ikke  vide  af  de 
Historier  at  sige,  som  de  Unge  have  for.  Hvormeget  han  end  holder 
af  sin  „Spirrevip",  er  han  dog  døv  for  alle  hans  Bønner,  befaler  ham 
at  følge  med ,  men  maa  til  sin  Forbauselse  opleve ,  at  Knægten  for 
første  Gang  negter  ham  Lydighed.  Den  Uro,  der  saa  uventet  er 
kommen  i  hans  Hus,  søger  Fa'er  Thomas  at  fjerne  ved  at  bede 
Kapitainen  og  hans  Søn  absentere  sig  snarest  muligt,  men  ved  denne 
hans  Optræden  vender  Bladet  sig  fuldstændigt:  Kapitainen  er  ikke 
den  Mand,  der  vil  styre  den  Kurs,  Fa'er  Thomas  foreskriver  ham;  nu 
da  man  vil  have  ham  bort,  vil  han  netop  blive,  og  vil  man  ikke  have 
hans  Spirrevip  til  Svigersøn,  saa  skal  han  være  Mand  for  at  sørge  for, 

at  han  bliver  det  alligevel.     Ved   at   modsige  Sabord,    faaer   man  ham 
til  at  samtykke,  og  „det  pludselige  Griftermaal"   er  bragt  istand. 

Ogsaa  Italienerne  ydede  deres  Kontingent  til  det  musi- 
kalske Repertoire.  Sacchini  (1736 — 86)  indførtes  her  1777  med 
sin  paa  skjønne  og  udtryksfulde  Sange  rige,  ved  et  pikant  og 
malerisk  Akkompagnement  yderligere  fængslende  Musik  til  en 
ligesaa  urimelig  som  langtrukken  Text,  „Colonien  eller  Den 
nybebyggede  0",  slet  oversat  af  Bredal  efter  den  franske 
Bearbeidelse  af  den  italienske  Grundtext  ^Vlsola  d^amore"". 

Søofficeren  Fontalba  strander  paa  en  øde  0,  hvor  han  med 
sin  Besætning  anlægger  en  Koloni,  blandt  hvis  Vedtægter  ogsaa  findes 
den,  at  enhver  ung  Pige,  som  lander  paa  Øen,  inden  otte  Dages  Forløb 
skal  vælge  sig  en  Mand  eller  sættes  i  en  Baad  og  overlades  til 
Bølgerne.  Fontalba  har  endnu  ikke  forvundet  Tabet  af  Belinde,  som 
har  forladt  ham  paa  Reisen  ved  at  tage  fra  hans  Skib  over  paa  et 
andet,  men  da  han  betragter  hende  som  tabt  for  bestandigt,  agter  han 
at  gifte  sig  med  Marina,  en  Bondepige,  der  har  mistet  sin  Kjæreste 
Joost.  Denne  kommer  imidlertid  til  Øen  og  tager  sig  det  meget  nær, 
at  hans  Pige  har  glemt  ham  og  endog  hoverer  over  den  Lykke ,  hun 
har  gjort.  Ogsaa  Belinde  finder  Vei  til  Kolonien,  og  for  at  undgaa 
Opfyldelsen  af  den  omtalte  Vedtægt,  faaer  hun  Joost  til  at  udgive  sig 
for  hendes  Mand.  De  Misforstaaelser  og  Forklaringer,  som  dette 
Arrangement  giver  Anledning  til ,  kan  man  let  tænke  sig ,  ligesom 
ogsaa,  at  Belinde  bliver  forenet  med  Fontalba,  hvem  hun  kan  gjøre 
tilfredsstillende  Bede  for  sin  Bortgang,  samt  at  Marina  med  Glæde 
fornyer  Pagten  med  Joost. 

Af  Paesiellos  (1741 — 1816)  Kompositioner  gjorde  især 
„Landsbypigen"  megen  Lykke,  ikke  mindst  ved  Jfr.  Møllers, 
Schwarz's  og  Kosings  ypperlige  Udførelse;  en  mindre  Succes, 
men  dog  altid  et  respektabelt  Antal  Opførelser  naaede  „Den 
sværmende  Philosoph",  og  for  begge  Stykker  gjælder  det, 
at  det  var  Musiken,  der  bar  Seiren  hjem,  thi  sjeldent  have  saa 
henrivende  Toner  været  ødslede  paa  saa  usle  Texter.  Ligesaa 
blottet  for  Vid  og  Mening  var  Handlingen  i  „Entrepreneuren 
i  Knibe",  en  af  F.  G.  Sporon  oversat  italiensk  Libretto,  hvis 
Absurditeter  ligefrem  opfordrede  Fremstilleren  til  at  opgive 
Ævret,  hvad  da  ogsaa  navnlig  Gjelstrup  og  Knudsen  gjorde 
i  fuldt  Maal,  sidstnævnte  bl.  A.  ved  at  kopiere  Stykkets 
Oversætter  saa  livagtigt,   „at   ethvert  Barn  kunde  kjende  hans 

halte  Person".  Mod  sin  Villie  maatte  Publikum  le  ad  Vaaset 
og  bagefter  trøste  sig  med  den  Bevidsthed,  at  det,  uden  at 
tage  Textens  Plumpheder  med,  ikke  havde  kunnet  glæde  sig 
over  den  uforlignelig  skjønne  og  komisk  livfulde  Musik,  hvor- 
med Maestro  Domenico  Cimarosa  (1749 — 1801)  havde  ud- 
styret den.  „Den  hemmelige  Forlovelse"  (o:  det  hemme- 
lige Ægteskab,  „«7  matrimonio  segreto"")  af  samme  Komponist 
blev  1797  for  slet  udført  til  at  kunne  aabenbare  den  Tonernes 
Skjønhed,  som  først  ved  en  langt  senere  Gjenoptagelse  af 
Stykket  kom  til  sin  fulde  Ret.  Endelig  er  at  nævne  „Arre- 
stanten" med  en  yndefuld  Musik  af  Della  Maria  (1778— 1806) 
til  en  ret  kvik  og  underholdende  Text,  som  selve  Baggesen  har 
forkludret  i  en  maadelig  Oversættelse. 

Den  tydske  Musik  var  bl.  A.  repræsenteret  ved  to  af 
sine  berømteste  Navne,  men  rigtignok  saaledes  repræsenteret,  at 
det  blev  vanskeligt  for  det  lidet  musikkyndige  Publikum  at  faae 
nogen  Anelse  om  disse  Navnes  egentlige  Værdi  og  Betydningen 
af  den Kunstfylde,  de  rummede.  1776  opførtes  „Det  uventede 
Møde",  Syngestykke  i  tre  Akter  af  D  ane  o  urt,  komponeret  af 
Gluck  (1714 — 87),  et  tyrkisk  Sujet  med  Janitscharklang  i  Musiken, 
men  et  af  den  store  Tonekunstners  svagere  Arbeider,  der  imidler- 
tid gjorde  almindelig  Lykke  i  en  femten,  sexten  Aar,  medens 
en  anden  Bagatel,  „Pæretræet",  1792  faldt  virkningsløs  til 
Jorden.  Endnu  dybere  var  dog  det  Fald,  Mozart  (1756 — 91) 
gjorde,  da  han  syv  Aar  efter  sin  Død  indførtes  paa  den  danske 
Scene.  Kunzen  var  en  særlig  Kjender  og  Elsker  af  Mozarts 
Musik  og  havde  siden  sin  Ansættelse  som  Kapelmester  ivret  for, 
at  et  af  Mesterens  overalt  beundrede  Værker  burde  bringes  til 
Opførelse  iKjøbenhavn,  men  var  bleven  modarbeidet  af  Theater- 
personalet,  der  fremstillede  den  nye  musikalske  Stil  som  saa 
vanskelig  at  forstaa  og  udføre,  at  det  kunde  forudsees,  den  ikke 
vilde  slaa  an,  saa  Theatret  vilde  have  spildt  sin  Møie.  Omsider 
lykkedes  det  ham  dog  mod  Slutningen  af  Hauchs  Bestyrelsestid 
at  faae  Tilladelse  til  at  indstudere  en  af  Operaerne,  skjøndt  det 
var  Chefens  Mening,  „at  de  vare  Bizarrerier,  som  kunde  være 
ganske  kurieuse  for  Kjendere,  men  vilde  blive  noget  kjedeligt 
Tøi  for  Publikum,  der  var  vant  til  melodiens  Musik."  Tilladelsen 
var    derfor    knyttet    til    det  Vilkaar,    at    der   valgtes    en    af   de 

Operaer,  der  kunde  gives  med  mindst  Besvær  og  mindst  Be- 
kostning. Kunzen  foreslog  da  „Cosi  fan  tutte''%  et  meget  uheldigt 
Valg,  da  den  daarlige  Text  er  næsten  fuldstændigt  blottet  for 
theatralske  Situationer  og  fremtraadte  endnu  mere  kluntet  og 
keitet  i  Thoroups  Oversættelse:  „Væddemaalet  eller  Elsker- 
nes Skole".  Personalet  gik  med  Ulyst  til  Indstuderingen,  de 
uvante  musikalske  Tanker  og  den  fyldigere  Harmonisering 
krævede  hele  dets  Opmærksomhed  for  Udførelsens  vokale  Del, 
saa  at  Spillet  og  den  sceniske  Ordning  forsømtes ;  trods  Kunzens 
ivrige  Dressur  vedblev  Sangerne  —  med  Undtagelse  af  Mad. 
Frydendahl  —  at  føle  sig  usikkre  i  deres  Partier,  og  paa  Op- 
førelsesaftenen den  19.  Oktober  1798  herskede  der  en  saadan 
Forfjamskelse,  at  Tæppet  maatte  gaa  ned  midt  i  første  Akt  og 
Forestillingen  begynde  forfra,  hvilket  paa  eengang  vakte  Publi- 
kums Latter  og  Forargelse  og  gjorde  det  uvilligt  stemt  mod 
Operaens  hele  Forløb,  under  hvilket  der  baade  blev  hysset  og 
leet,  indtil  Tæppet  faldt  under  stærke  Mishagsyttringer.  Med 
denne  ene  Forestilling  var  Mozart  foreløbig  færdig  paa  vor  Scene. 

Et  Yndlingsstykke  i  en  lang  Række  Aar  —  det  har 
indtil  op  imod  vor  Tid  fireogfirsindstyve  Forestillinger  at  opvise  — 
var  „Deforliebte  Haandværksfolk",  Syngestykkei  tre  Akter 
efter  Goldønis  Lystspil  med  Musik  af  Bøhmeren  Florian  Leopold 
Gas  man  (1723 — 74),  opført  første  Gang  den  4.  Januar  1781. 
Denne  ægte  italienske  Bulfa  har,  i  en  temmelig  usammen- 
hængende Handling,  en  saadan  Rigdom  af  burleske  Situationer, 
understøttede  af  en  letfattelig  og  melodieus,  men  derfor  ikke  mindre 
karakteristisk  Musik,  at  man  kan  forstaa  dens  Tiltrækning  for 
det  store  Publikum,  saameget  mere  som  den  strax  fra  Begyn- 
delsen af  fik  den  Udførelse,  som  Genren  kræver;  et  naturligt 
Foredrag  af  Sangene,  forenet  med  en  livfuld  og  godt  sammen- 
arbeidet  scenisk  Aktion. 

Et  endnu  varigere  Held  fulgte  dog  en  anden  Østerriger 
Ditters  von  Ditters  d  or  fs  (1739 — 99)  populaire  Toakts- 
Syngestykke  „Apothekeren  og  Doktoren",  der  kom  frem 
hos  os  den  17.  November  1789  og  indtil  Aaret  1866  er  opført 
henimod  hundrede  Gange.  Texten,  af  Stephanie  den  Yngre, 
giver  ved  en  Række  komiske  Situationer  Komponisten  det  ene 
burleske  Motiv  efter  det  andet,  men   er   forøvrigt  saa  maadelig 

anlagt  og  saa  usammenliængende  i  Udførelsen,  at  den  ikke  var 
langt  fra  at  berøve  ogsaa  den  ypperlige  Musik  dens  Interesse, 
indtil  Frydendahl  ved  at  overtage  Apothekerens  Rolle  efter 
gamle  Musted  forvandlede  denne  Figur  til  en  lyslevende  komisk 
Personlighed  af  uimodstaaelig  Virkning  og  med  Saabye  som 
Skærvæk,  Knudsen  som  Doktoren,  Jfr.  Winther  og  senere  Mad. 
Liebe  som  Claudia,  paany  seirrigt  beviste,  hvilken  afgjørende 
Del  Spillet  havde  for  Syngestykkets  sceniske  Effekt. 

De  danske  Originaltexter  (af  Falsen,  Baggesen,  Heiberg, 
Thaarup),  som  paakaldte  Komponisternes  Medvirkning  for  at 
træde  ind  i  Syngestykkemes  Kategori,  have  vi  dvælet  ved  oven- 
for (S.  481 — 510)  under  Omtalen  af  de  nævnte  Forfattere.  Vi 
have  endnu  tilbage  at  gjøre  Rede  for  enkelte  til  danske  eller 
fremmede  Texter  knyttede  Musikværker  af  et  Par  Komponister, 
en  dansk  og  en  tydsk,  som  vare  nær  knyttede  til  vor  Skueplads. 
Af  mindre  Betydning  er  i  denne  Forbindelse  Schalls  Virksom- 
hed som  dramatisk  Komponist,  fordi  hans  Arbeider  i  Syngespil- 
Genren  ikke  satte  noget  synderligt  dybt  Spor  i  vor  Kunst. 
Musiken  til  Goethes  „Claudina  af  Villabella"  var  kun  et 
Forsøg  af  den  trediveaarige  Musiker  i  Syngespilkompositionens 
Teknik,  udelukkende  bestemt  til  at  kj  endes  af  Theaterdirektionen 
som  Bilag  til  en  Ansøgning  om  et  Reisestipendium ;  meget  imod 
Komponistens  Ønske  blev  det  i  en  snever  Vending  benyttet  til 
Fødselsdagsforestillingen  1787,  men  atter  henlagt  efter  tre  Op- 
førelser. „Silke  sko  ene",  til  en  af  Thaarup  bearbeidet  fransk 
Text,  naaede  vel  ti  Forestillinger,  men  er  kun  et  lidet  betydeligt 
Arbeide,  og  „Aftenen",  med  Text  af  Guldberg  (S.  511),  fik 
kun  en  stakket  Tilværelse  paa  Skuepladsen. 

Langt  stærkere  Mærker  i  dens  Virksomhed  have  Kun- 
zens  dramatiske  Kompositioner  sat  sig.  I  samme  Saison,  som 
denne  fantasirige,  altid  originale  Tonedigter  skrev  sin  fortræffe- 
Hge  Musik  til  „Dragedukken"  —  1796—97,  Aaret  efter  sin  An- 
sættelse som  Kapelmester  —  bragte  han  to  andre  af  sine 
Arbeider  til  Opførelse.  Den  22.  November  gik  det  morsomme 
Enaktsstykke  „Hemmeligheden"  en  Oversættelse  af  Quetants 
^Les  f emmes  et  le  secret^,  der  med  lystigt  Lune  satiriserer  over 
Kvindernes  Meddelelsestrang,  som  gjør  dem  det  til  en  Umulighed 
at    bevare,    hvad    der    betroes    dem    endog   under    den   dybeste 

Tausheds  Løfte,  Kunzens  Musik  er  ligesaa  melodiens  som 
karakteristisk  og  sikkrede  Stykket  et  halvhundrede  Opførelser 
i  Aarenes  Løb.  Allerede  Maanedsdagen  efter  opførtes  „Viin- 
høsten  eller  Hvem  fører  Bruden  hjem?",  Syngestykke  i 
tre  Akter,  givet  Aaret  iforveien  i  Prag  og  paa  flere  andre  tydske 
Scener  med  overordentligt  Bifald  („Das  Fest  der  Winzer")  og 
særdeles  tilfredsstillende  oversat  paa  Dansk  af  Frankenau. 
Handlingen  er  mere  idyllisk  stillestaaende  og  den  musikalske 
Stil  derfor  ogsaa  bredere  og  fyldigere  end  i  de  fleste  andre  af 
Tidens  Syngespil,  et  yndefuldt  Udtryk  baade  for  de  alvorlige 
Følelser  og  de  muntre  Stemninger,  uudtømmelig  rig  paa  friske 
Melodier:  det  prægtige  Vinhøstkor,  Jørgens  Vise  „Langt  mer 
end  Guld  er  Druen  værd".  Barteis  elegant  instrumenterede,  af 
ægte  Komik  sprudlende  Arie,  Kjærlighedsduetten,  Oberstens 
store  Bas-Arie;  endelig  første  og  anden  Akts  j^pperlige  Finaler, 
den  sidste  med  en  effektfuld  Kanon,  samt  den  hjertelige  Folke- 
munterhed i  Slutningsfinalen.  Udførelsen  paa  vor  Scene  med 
Frydendahl  som  den  værdigtvenlige  Oberst,  Mad,  Dahlén  som  Frk. 
Tosberg,  Mad.  Berthelsen  som  Louise,  Saabye  som  Jørgen  og  frem- 
for Alt  Knudsen  somBartelvar  en  sjelden  harmonisk  Præstation 
og  betegnede  Høidepunktet  af,  hvad  vor  Scene  kunde  naa  i  sin 
ypperste  Genre,  Aaret  efter  fulgte  det  mere  bagatelagtige  En- 
aktsstykke  ,.Jockeyen",  hvis  Handlings  Point  er  en  ung  Piges 
Forklædning  som  Rideknægt,  1799  det  alvorlige  Treaktsstykke 
„Naturens  Røst"  og  1800  den  kaade  Toaktsspøg  „Min 
Bedstemoder",  alle  tre  oversatte  af  Falsen  den  Yngre  efter 
en  tydsk,  en  fransk  og  en  engelsk  Textbog  og  udstyrede  af 
Kunzen  med  ufortjent  rigt  musikalsk  Smykke, 

Medens  Theatret  saaledes  for  det  musikalske  Skuespils 
Vedkommende  holdt  sig  paa  et  Omraade,  som  dets  Sangkræfter 
saa  nogenlunde  kunde  beherske  og  hvor  andre  kunstneriske 
Midler  kunde  bøde  paa  det  Manglende,  blev  St3^relsen  dog  nu 
og  da  greben  af  en  ærgjerrig  Bestræbelse  for  at  skabe  en 
virkelig  Opera  i  dansk  Stil,  saaledes  som  den  trivedes  andensteds; 
en  saadan  Luxus  hørte  saa  at  sige  med  til  Kongedømmets 
Insignier  og  burde  ikke  savnes  ved  det  af  Monarken  under- 
støttede Theater,  Til  denne  Betragtning  sluttede  der  sig  under 
Eickstedts  Regimente  et  mægtigere  personligt  Initiativ,   nemlig 


ARMIDA.  563 

hans  Virken  for  at  stille  Sangerinden  Jfr.  Møller  paa  en  saa 
fremragende  Plads  i  Repertoiret  som  muligt.  Paa  denne  ene 
Stemme  baseredes  Opførelsen  af  „Armida",  Opera  i  tre  Akter 
af  Coltellini,  Musik  af  Salieri  (1750—1825),  der  blev  givet 
til  Fødselsdagsforestillingen  1781,  men  ikke  naaede  ud  over  fire 
Opførelser,  trods  den  Pragt,  hvormed  den  var  udstyret,  og 
uagtet  man  havde  søgt  at  forøge  Korsangenes  Virkning  ved  at 
lægge  Beslag  paa  enhver  blot  nogenlunde  brugelig  Stemme,  der 
lod  sig  opdrive  indenfor  Theatrets  Mure.  Dette  kunde  imidler- 
tid ikke  bøde  paa  Savnet  af  egentlige  Sangere  med  -  Evne  til 
at  foredrage  den  italienske  Musik  og  med  Kyndighed  i  Behand- 
lingen af  de  Recitativer,  der  her  traadte  i  Dialogens  Sted.  Da 
heller  ikke  de  to  Hovedpersoner  —  Jfr.  Møller  som  Armida, 
Jfr.  "Winther  som  Rinaldo  —  formaaede  at  støtte  deres  gode 
Sangudførelse  med  et  Spil,  der  i  nogen  Maade  kunde  fremkalde 
Illusion,  da  Maskineriet  ikke  kunde  tilfredsstille  de  Krav,  som 
Handlingens  Trolddomskunster  stillede  til  det,  og  da  den  danske 
Text  var  under  al  Kritik,  forklares  let  det  uheldige  Udfald  af 
dette  første  Forsøg  paa  at  skafPe  den  store  Opera  et  Hjem  paa 
vor  Scene. 

Heraf  lod  den  næste  Theaterchef,  Overhofmarechal 
Numsen,  sig  dog  ikke  afskrække.  Han  vilde  betegne  sin  Over- 
tagelse af  Styret  med  en  musikalsk  Storbedrift  og  gjorde  over- 
for Warnstedts  Modforestillinger  gjældende,  at  Indførelsen  af 
Operaen  var  det  eneste  Middel,  ved  hvilket  man  i  Længden 
kunde  fængsle  Hoffets  og  det  fornemme  Selskabs  Interesse  for 
Theatret  og  hindre,  at  det  fik  en  Konkurrent  ved  Indkaldelsen 
af  en  fransk  Trup;  ja,  han  omgikkes  endog  en  Tidlang  med 
Planer  om  Opførelsen  af  et  nyt  og  prægtigt  Operahus  i  Stil  med 
Udlandets  bedste,  men  da  han  maatte  bøie  sig  for  det  negative 
Resultat,  som  selv  de  gunstigste  Overslag  gav,  rettede  han 
Blikket  paa  andre  Midler  til  Operaens  Opkomst.  Den  berømte 
Kapelmester  i  Dresden  Johann  Gottlieb  Naumann  (1741 — 1801) 
havde  bragt  Operaen  i  Stockholm  paa  Fode  ved  at  reorganisere 
Kapellet  og  komponere  sine  Mesterværker  „Amphion"  og  „Cora" 
for  den  nye  Scene.  Et  lignende  Arbeide  maatte  han  formaaes 
til  at  udføre  for  det  danske  Theater.  Han  blev  anmodet  om  at 
komponere    en  Opera    til    en   dansk  Text    og   selv   at  lede   Ind- 

studeringen.  I  Mangel  af  en  bedre  Libretto  sendte  man  ham 
Jfr.  Biehls  Oversættelse  af  Calzabigis  ^^Orfeo  ed  Eurydice^,  som 
han  accepterede,  fordi  han,  iiden  at  kjende  Sproget,  dog 
kj endte  Handlingens  Gang  fra  andre  Behandlinger  af  Sagnet. 
Ved  Begyndelsen  af  Saisonen  1785 — 86  havde  han  sit  Partitur 
færdigt,  og  de  omfattende  Forberedelser  til  Opførelsen  bleve 
ivrigt  paabegyndte:  Dekorationer  bleve  malede.  Kostumer 
syede  og  Partierne  forsaavidt  indstuderede,  at  der  kunde  tages 
fat  paa  de  samlede  Prøver  strax  efter  Naumanns  Ankomst.  For 
det  noget  forstærkede  Orkester  faldt  disse  særdeles  hæderligt 
ud;  det  viste  sig,  at  det  besad  dygtige  Kræfter  nok,  og  at  det 
kun  var  en  indsigtsfuld,  energisk  Ledelse  som  den  fremmede 
Kapelmesters,  det  hidtil  havde  savnet;  efter  Generalprøven  ud- 
brød han:  „Kinder,  das  mag  ich  leiden!  So  wahr  ich  lebe,  eine 
glanzende  Execution!"  Korene  vare  ham  derimod  for  svage, 
skjøndt  hele  det  Skuespillerpersonale,  der  ikke  var  beskjæftiget 
i  Stj^kket,  maatte  tage  sin  Del  af  Korstemraerne ,  hvorved  de 
Syngendes  Mængde  blev  dreven  op  til  det  betydelige  Antal  af 
fireogtyve,  der  skiftevis  maatte  optræde  som  Grækere,  Furier, 
gode  Aander  og  atter  Grækere.  Tirsdagen  den  31.  Januar  1786 
opførtes  „Orpheus  og  Eurydice"  for  første  Gang  og  blev 
modtaget  med  enstemmigt  Bifald;  den  melodieuse  Sangmusik 
med  den  store  Kraft  i  de  lidenskabelige  Situationer  behagede 
ikke  mindre  end  det  rigt  afvexlende  Akkompagnement,  og  efter 
kongelig  Befaling  sendtes  der  Takskrivelser  og  Gaver  til  Kom- 
ponisten og  de  Udførende.  Blandt  disse  havde  Jfr.  Møller 
sunget  Eurydice  med  stor  Bravour,  men  skjøndt  Rosing  ikke 
havde  en  Stemme  og  en  musikalsk  Uddannelse,  der  kunde 
lignes  med  hendes,  blev  det  dog  ham,  der  bar  Seiren  hjem  ved 
sin  sjælfulde  Udførelse  af  Orpheus.  Forventningen  om ,  at  man 
her  havde  skaffet  Repertoiret  en  varig  og  indbringende  For- 
øgelse, paa  samme  Tid  som  man  med  Glans  havde  indført  en 
ny,  betydningsfuld  Kunstart,  viste  sig  dog  snart  at  være  en 
Skuffelse.  Textens  Kjedsommelighed  kvalte  Interessen  for 
Musiken,  og  allerede  efter  faa  Forestillinger  tog  Besøget  kjende- 
ligt  af;  Operaen  gik  vel  i  sex  Aar  sexogtj^ve  Gange  over  Scenen, 
men  blev  ved  de  store  Omkostninger,  den  havde  medført,  mere 
til  Tab  end  til  Vinding  for  Kassen. 

Naumanns  for  Stockholm  komponerede  Opera  „Cora*^, 
til  Text  af  Adlerbeth  med  Motiv  fra  Marmontels  Fortælling 
„Inkaerne",  blev  opført  1788.  Schulz,  den  nye  Kapelmester, 
havde  ledet  Indstuderingen  med  en  Smagfuldhed  og  en  Præci- 
sion, hvis  Resultat  overgik  endog  de  dristigste  Forventninger, 
Orkestrets  og  Korets  Ydelser  vare  beundringsværdige  og  Jfr. 
Møllers  Udførelse  af  Titelrollen  i  en  for  hende  sjelden  Grad 
besjælet  af  virkelig  Følelse.  Den  herlige  Musik,  der  har  det 
skjønneste  Udtryk  for  det  Lidenskabelige  som  for  det  Blide  i 
Stemningen  og  navnlig  i  Tempelscenen  naaer  op  til  det  Sublime, 
blev  saaledes  stillet  i  det  rette  Lys  og  vandt  ogsaa  almindeligt 
Bifald;  men  Sandsen  for  den  store  Musik  havde  endnu  kun 
hjemme  hos  et  saadant  Mindretal  af  Tilhørere,  at  Operaen  maatte 
henlægges  efter  tolv  Opførelser  i  Løbet  af  godt  og  vel  fire  Aar, 

Schulz  havde  inden  sin  Ankomst  til  Kjøbenhavn  for  at 
overtage  Kapelmesterposten  komponeret  Treaktsoperaen  „Aline, 
Dronning  af  Golconda",  til  en  fransk  Text,  som  Monsigny 
tidligere  havde  behandlet  i  Skikkelse  af  en  „heroisk  Ballet."  Sujettet 
er  taget  af  en  meget  bekjendt  Fortælling  af  de  Bouffler,  og  den 
franske  Bearbeider,  Sedaine,  giver  følgende  Udtog  af  Handlingen, 
som  Thaarup  har  sat  foran  sin  Oversættelse:  „St.  Phar  møder 
i  sit  Fædreneland  i  sin  første  Ungdom  Aline,  en  yndig  Hj'-rde- 
pige,  i  en  Dal,  just  i  Dagbrækningen ;  de  saae  hinanden  og  elskede 
hinanden.  St.  Phar,  nødt  til  at  forlade  sin  Elskede,  gav  hende  en 
Guldring,  som  han  bad  hende  at  gjemme,  saalænge  hun  levede. 
Nogle  Aar  derefter  førte  Hændelsen  Aline  til  Indien  og  satte 
hende  paa  Golcondas  Trone;  hun,  som  aldrig  kunde  glemme  sin 
første  Kjærlighed,  lod  indrette  sin  Have  en  Egn  lig  den,  hvor 
hun  først  saae  St.  Phar.  En  lige  synderlig  Hændelse  vilde,  atSt. 
Phar  skulde  forlade  Frankrig  for  at  gaa  til  Indien  som  Ambas- 
sadeur  hos  Dronningen  af  Golconda;  hun  kj ender  ham  strax 
(1.  Akt),  hun  viser  sig  for  ham  i  Hyrdedragt  (2.  Akt),  og  de 
elske  hinanden  som  den  første  Dag  (3.  Akt)."  Texten  er  et 
svagt  Arbeide  og  har  ikke  vundet  ved  Oversættelsen,  skjøndt 
den  dog  gjennemgaaende  er  langt  bedre,  end  den  første  Sætnings- 
konstruktion i  ovenstaaende  Resumé  kunde  give  Grund  til  at 
antage.  Trods  Handlingens  slæbende  Gang  blev  „Aline"  ved 
den  henrivende  Musik,  ved  Jfr.  Møllers  beaandede  Udførelse  af 

Hovedrollen  og  ved  det  usædvanligt  glimrende  Udstyr  en  afgjort 
Yndlingsopera,  et  indbringende  Kassestykke,  der  strax  beseirede 
den  vrantne  Opposition ,  som  søgtes  reist  imod  det  fra  Opera- 
fjendernes Side.  Fra  1789  til  1818  er  „Aline"  bleven  opført  paa 
det  Nærmeste  et  halvthundrede  Gange. 

En  særegen  musikalsk  Form,  Melodramaet  eller  Duo- 
dramaet, repræsenteres  af  Georg  Ben  da  (1721 — 95),  der  kom- 
ponerede sin  „Ariadne  paa  Naxos"  for  at  give  Skuespiller- 
inden Mad.  Brandes,  der  ikke  havde  Sangbegavelse,  men  stort 
Talent  for  Mimik  og  Deklamation,  Leilighed  til  at  medvirke  i 
et  musikalsk  Værk.  Handlingen  er  udtømt  i  et  Par  Situationer: 
Ariadne  er  indslumret  paa  en  Klippe;  Theseus,  som  vakler 
mellem  Ærens  og  Kj  ærligheden  s  Bud,  betragter  den  Sovende 
Hans  Krigeres  Utaalmodighed  og  Trusler  tvinge  ham  til  at  tage 
en  Beslutning,  og  i  Fortvivlelse  forlader  han  sin  Elskede.  Hun 
vaagner  og  kalder  paa  ham;  Bjergenes  Nymfe  siger  hende,  at 
han  er  dragen  bort,  og  at  hun  aldrig  mere  vil  faae  ham  at  se. 
Et  Uveir  brj'der  los.  Lynene  glimte,  Tordenen  ruller,  medens 
Ariadne  fortvivlet  iler  fra  Klippe  til  Klippe  og  tilsidst  styrter 
sig  i  Havet.  Den  musikalske  Behandling  bestaaer  egentlig  kun 
af  to  Monologer,  som  deklameres,  men  Deklamationen  afbrydes 
af  Ritorneller  og  Musiksatser,  der  betegne  og  indlede  Over- 
gangen fra  en  Følelse  til  en  anden  hos  de  to  agerende  Per- 
soner. „Ariadne"  blev  opført  her  1778  og  gjorde  megen  Lykke, 
baaren  af  Fru  Walters  sjælfulde  Spil.  Et  andet  Melodrama  af 
samme  Komponist,  „Medea",  Text  af  Gotter,  spilledes  1788 
med  Mad,  Rosing  i  Titelrollen  og  gav  Anledning  til  den  S.  383 
omtalte  „Medeafeide". 

Disse  Forsøg  paa  at  skafPe  den  store  Stil  i  den  drama- 
tiske Musik  Indgang  paa  vor  Scene  medførte  for  Theatret  det 
Gode,  at  der  blev  skjænket  dets  Kapel  en  forøget  Interesse  fra 
de  Styrendes  Side,  navnlig  forsaavidt  som  man  havde  for  Øie 
at  skaffe  dets  flinke  Kræfter  en  kunstforstandig  og  energisk 
Ledelse.  Under  sit  Ophold  i  Kjøbenhavn  havde  Naumann  lovet 
at  udpege  en  af  Tydsklands  Musikere,  der  ved  Siden  af  D^-gtig- 
hed  som  Komponist  og  Øvelse  i  at  dirigere  et  Orkester  var  i 
Besiddelse   af  en  saadan  Aandsdannelse    og  saadanne  personlige 

Egenskaber,  at  han  kunde  gjøre  Fyldest  som  Kapelmester.    Idet 
haus  Valg    faldt    paa   den  fyrretyveaarige   Liineburger  Johann 
Abraham    Peter    Schulz    (1747—1800),    Musikdirekteur    ved 
den  franske  Hofscene  i  Berlin,   opfyldte  han  dette  sit  Løfte  paa 
den  heldigste  Maade.  Schulz 
var    i  Besiddelse    af  grun- 
dige     musikalske       Kund- 
skaber, særligt  en  Kjender 
og     Beundrer     af    Haydn, 
skjøndt    han    aldrig    havde 
studeret    denne  Mester    for 
at  efterligne  ham,  men  kun 
for,  som  han  sagde,  at  „ud- 
grunde    hele     Dybden     af 
dette     vidunderlige     Tone- 
hav."    I  Henseende  til  det 
Gribende  betragtede  Schulz 
sig    selv     som    „eine    Null 
gegen  diesen  Elementskerl", 
men  hvad  Livfuldhed,  Af- 
vexling    og  dramatisk  Ka- 
rakter angaaer,    satte  hans 
kyndige  Samtid  ham  mindst 
sammen  med  Mesteren,  og 
for  ædel  Begeistring,  krigersk  Ild  og  majestætisk  Gudstilbedelse 
havde  han  et  veltalende  Udtryk,   hvad   hans  Kantater,    Hymner 
og  Oratorier  noksom   vidne  om.     Klarest    træder    maaske    hans 
Personlighed,  saaledes  som  den  viste  sig  i  det  daglige  Liv,  frem 
i  hans    mangfoldige  Visekompositioner,    der    alle   slutte   sig   om 
Texten  med  beundringsværdig  Smidighed;    den  joviale  Natur  og 
elskværdige  Humor,    der  træder  frem  i  hans  Musik  til  Claudius' 
Selskabssang    „Bekranzt    mit  Laub  den  lieben,    vollen  Becher," 
viser  den  Side  af  hans  Væsen,  som  var  den  snarest  iøinefaldende, 
og   som  hurtigt   vandt  ham  hans   Musikeres   Hengivenhed,    der 
kun  kunde  forøges,  da  det  mærkedes,  at  hans  jevne,  godmodige 
Omgangstone    var    parret    med  Fasthed    i   de  kunstneriske   An- 
skuelser og  Energi  i  at  gjennemføre  dem,  ikke  at  tale  om  den 
overlegne  Dygtighed,    hvormed    han    beklædte   Dirigentpladsen, 

Og  den  dybe  Forstaaelse  af  de  musikalske  Værker,  hvormed  han 
gjorde  deres  Særegenheder  indlysende  for  sit  Personale  og  lærte 
det  at  betone  dem  indenfor  det  rette  Maal.  Det  varede  ikke 
længe,  inden  „Alines"  Komponist  blev  bekjendt  i  langt  videre 
Kredse  end  dem,  som  Orkesterskranken  begrænsede,  og  med  sin 
Musik  til  „Høstgildet",  „Peters  Bryllup"  og  „Indtoget"  erhver- 
vede han  sig,  trods  sin 
fremmede  Herkomst,  et 
Navn  blandt  dem,  som 
Nationen  kaldte  sine 
kjæreste.  Desværre 

tvang  en  skrøbelig  Hel- 
bredstilstand denne  for- 
træffelige Kunstner  til  at 
afbryde  sin  Virksomhed 
iblandt  os,  just  som  den 
stod  i  sinfeireste  Blomst. 
En  Nervesvækkelse 
hemmede  mere  og  mere 
hans  Arbeide  baade  som 
Komponist  og  som  Diri- 
gent, og  stundom  maatte 
han,  bedst  som  han  ved 
Indstuderingen  praktisk 
fortolkede  Musikværket 
for  sine  Instrumentister, 
lægge  Taktstokken  fra 
sig  og  hæve  Prøven  med 
densædvanligeBemærk- 
ning:  „Pah,  jetzt  bin 
ich  wieder  auf  den 
Hund  gekommen!  Machen  wir  eine  Fermate  und  faulenzen  wir 
fur  heute!"  Efter  knap  otte  Aars  Virksomhed  som  Kapelmester 
i  Kjøbenhavn  maatte  Schulz  tage  sin  Afsked  1795  for  at  prøve 
et  Ophold  i  Syden,  som  dog  ikke  skaffede  ham  hans  Sundhed 
tilbage. 

Hans    Efterfølger    blev    Frederik    Ludvig    Æmilius 
Kunzen  (1761—1817).      Han  var  født  i  Ltibeck   og  tilhørte  en 

Familie  med  musikalske  Aner,  Som  Student  i  Kiel,  hvor  han 
skulde  dyrke  Jura,  droges  han  mere  og  mere  mod  Musiken  og 
tog,  efter  Tilskyndelse  fra  flere  Sider,  til  Kjøbenhavn  for  mulig- 
vis at  aabne  sig  en  kunstnerisk  Løbebane  der.  Han  blev  snart 
bekjendt  som  en  udmærket  Klaverspiller  og  søgte  tillige  ved 
adskillige  Leilighedskompositioner  saavelsom  ved  Musiken  til 
Baggesens  „Holger  Danske"  (S.  503)  at  skaffe  sig  et  Navn  som 
Komponist,  men  maatte  atter  reise  ud,  til  Berlin,  Frankfurt, 
Prag,  indtil  han  paa  Anbefaling  af  Schulz  blev  udnævnt  til  hans 
Eftermand  ved  Dirigentpulten.  Her  var  han  ypperligt  paa  sin 
Plads,  holdt  sin  Forgjængers  Traditioner  i  Ære,  var,  med  sit 
store  Kjendskab  til  Udlandets  musikalske  Litteratur,  stedse  ivrig 
for  at  tilføre  Musiklivet  nye  Impulser  og  vandt  hurtig  alminde- 
lig Yndest  som  dramatisk  Komponist  (S.  561).  Af  Optræden 
var  han  meget  forskjellig  fra  Schulz;  istedenfor  dennes  burschi- 
kose  Kunstnerhumor  havde  Kunzen  et  belevent  og  høfligtVæsen, 
der  dækkede  over  en  høi  Grad  af  Bestemthed,  saa  at  man  ikke 
var  længe  om  at  ojjdage,  at  hans  i  de  urbaneste  Former  frem- 
satte Ønsker  og  Henstillinger  rettest  vare  at  opfatte  som  Be- 
falinger. Hans  mangesidige  Dannelse  og  hans  selskabelige 
Belevenhed  gav  ham  en  stor  Overvægt  overfor  hans  Personale, 
saa  at  han  havde  let  ved  at  faae  sin  Villie  sat  igjennem,  uden 
at  det  kom  til  Konflikter,  ligesom  det  heller  ikke  faldt  Direk- 
tionen ind  at  besvære  ham  med  Paamindelser  og  Tilrettevis- 
ninger, fordi  den  snart  saae,  at  han  havde  sine  Sager  i  Orden 
og  et  klarere  Blik  for  den  hensigtsmæssige  Styrelse  paa  sine 
Enemærker,  end  den  kunde  have. 

Arbeidet  med  Sangerne  og  Koret  blev  efter  Anbefaling 
af  Schulz  overdraget  til  hans  jevnaldrende  Kunstfælle  og  Ven 
Hardenack  Otto  Conrad  Zinck  (1746-1832),  der  1787 
blev  ansat  som  Syngemester  og  Repetiteur.  Han  var  en  Mand 
med  grundig  musikalsk  Lærdom,  Virtuos  paa  sit  Instrument, 
Fløiten,  som  han  havde  lært  at  behandle  af  Tydsklands  berøm- 
teste Autoritet  i  dette  Fag,  den  saakaldte  Berliner-Bach ;  Zinck, 
der  var  født  i  Husum,  havde  nemlig  modtaget  sin  musikalske 
Uddannelse  i  Tydskland,  dels  i  Hamborg,  dels  i  Mecklenburg- 
Schwerin,  og  lærte  aldrig  at  tale  Dansk  med  nogenlunde 
Færdighed.     Men   af  det  danske  Musikliv,    særligt  paa  Sangens 

Omraade,  har  han  indlagt  sig  uvisnelige  Fortjenester.  Han  var 
en  ivrig  Natur,  begeistret  for  sin  Mission  og  altid  aarvaagen  for 
at  finde  Punkter  hvorpaa  og  Midler  hvormed  der  kunde  gjøres 
Propaganda  for  Musiken.  Sit  Embede  ved  Theatret  styrede  han 
med  ubestridelig  Dygtighed,  blev  aldrig  træt  af  at  instruere 
Sangerne  og  fik  Koret  udvidet  samt  underkastet  en  permanent 
Indøvelse.  Hvad  der  noget  hindrede  denne  ]ver  i  at  bære 
rigelig   Frugt,    var    den    overdrevne   Omstændelighed,    hvormed 

Zinck  meddelte  sin 
Undervisning.  Oehlen- 
schlåger,  der  omtaler 
ham  mellem  Erindrin- 
gerne fra  sit  korte  Thea- 
terliv,siger  omham,at„til 
Syngemester  for  unge 
Sangere  og  Sangerinder 
var  han  altfor  theore- 
tisk.  Der  blev  snakket 
for  meget  og  sunget 
for  lidt.  Hans  Stræben, 
at  gjøre  Alting  popu- 
lairt  ved  Definitioner, 
kostede  megen  Tid. 
Og  naar  han  gjorde  de 
unge  Sangerinder  be- 
gribeligt, at  ethvert 
Menneske  har  de  natur- 
lige Nodestreger  ved 
Haanden  (nemlig  Fin- 
grene), og  at  man  blot  behøver  at  sætte  den  høire  Haands 
Pegefinger  over  eller  imellem  eller  under  en  Finger  paa  venstre 
Haand  for  at  tydeliggjøre  sig  hvilken  Node  man  vil,  saa  kunde 
vi  Andre  ikke  bare  os  for  at  le."  I  Modsætning  til  Schulz's 
jovialt-godmodige  og  Kunzens  reserveret-fornemme  Væsen  var 
Zinck  et  Stykke  af  en  Brumbasse,  barsk  og  knurrende,  men 
saa  ærlig  i  denne  sin  Karaktereiendommelighed,  at  han  heller 
ikke  overfor  sine  Overordnede    stak  Piben  ind,    naar  han  fandt 

deres    Meninger    absurde,    hvorfor    ogsaa    Excellencen    Numsen 
kaldte  ham  „ein  unverschamter  Erzgrobian." 


Balletten  tog  i  det  her  skildrede  Tidsrum  et  betydeligt 
Opsving,  da  dens  hidtil  ganske  intetsigende  Indhold  omformedes 
af  en  kyndig  Haand  og 
hævedes  op  i  en  virkelig 
kunstnerisk  Sfære,  hvor 
den  kunde  vise  sig  som 
en  rigere  Genre  end  den 
blotte  tekniske  Færdig- 
heds, 

Mesteren  for  denne 
Forandring ,  der  lagde 
Fundamentet  til  vor  Bal- 
lets i  saa  lange  Tider 
hævdede  høie  kunstner- 
iske Rang,  var  Italieneren 
Vincenzo  Tomaselli,  kal- 
det Gale  otti,  der  1775 
blev  engageret  somDanser 
og  Balletmester.  Han 
var  da  allerede  toogfyrre- 
tyve  Aar  gammel  og  ikke 
utilbøielig  til  at  slaa  sig 
til  Ro  efter  et  omflak- 
kende Liv,  hvis  der  kunde 

frembyde  sig  Betingelser  for  en  ordnet  og  sikker  Existens.  Den 
driftige  Italiener  sporede  snart,  at  en  saadan  Jordbund  for  et 
solid  Udkomme  just  forefandtes  i  Danmark,  og  hans  oprindehgt 
etaarige  Engagement  forvandledes  til  et  fyrretyveaarigt  Ophold, 
under  hvilket  han  naaede  op  til  en  agtet  social  Stilling,  til 
Professortitlen  og  Ridderkorset  samt  til  Besiddelsen  af  en  net 
lille  Formue.  Galeotti  var  en  ægte  Italienertype:  livlig  og 
heftig,  men  ved  Siden  deraf  klogt  beregnende  og  en  dreven 
Intrigant,  erhvervsdygtig  og  egoistisk,  men  hvor  hans  personlige 

Interesser  ikke  kom  med  i  Spillet  høflig  og  beleven,    en  smidig 
Selskabsmand  og  en  søgt  Omgangsfælle. 

Det  Opsving,  Galeotti  gav  vor  Ballet,  skyldtes  ikke 
noget  genialt  Kmistfremskridt  af  hans  egen  Opfindelse,  men  den 
Virtuositet,  hvormed  han  forstod  at  omplante  Udlandets  nyeste 
koreografiske  Former  paa  den  danske  Scene.  Den  svage  mimiske 
Spire,  som  var  tilstede  i  Divertissementer  og  Entreer,  havde  i 
Tidens  Løb  voxet  sig  stærkere  og  stærkere  og  omsider  udviklet 


Udkast  til  Ballet-Dekoration  fra  Slutningen  af  det  18.  Aarhundrede. 


sig  til  en  pantomimisk  Handling,  udtrykt  ved  Hjælp  af  et  teknisk 
fastslaaet  Gebærdesprog,  forklaret  og  ledsaget  af  Musik,  og  med 
Dans,  Optog,  Gruppedannelser  o.  dsl.  som  tjenende  Illustration. 
Texterne  toges  enten  af  et  iforveien  bekjendt  Skuespil  eller  en 
til  Ballettisering  egnet  Fortælling  eller  de  udarbeidedes  af 
Librettister,  som  vare  kj endte  med  de  Krav,  Genren  stillede. 

Af  førstnævnte  Art  bragte  Galeotti  saaledes  „Kongen 
paa  Jagt",  „Den  forladte  Di  do",  „Semiramis"  og  ,^UOrpheHn 
de  la  Chine''^    paa    Scenen,    Kompositioner    af  hans    Læremester 

Aiigeolini  med  Forbilleder  i  den  franske  dramatiske  Digtning; 
Musiken  medbragte  han  i  Violinudtog  og  havde  i  den  Støtte  for 
sin  Erindring  af  Enkelthederne.  Efter  Marmontels  moralske 
Fortællinger  formedes  Balletter  som  „Linna  og  Valvais", 
„Hermann  og  Dolmon",  „Laurette",  „Annette  ogLubin" 
o.  fl.,  medens  letkomiske  eller  burleske  Emner  behandledes  i 
Balletter  som  „Zigeunernes  Leir",  „Amors  og  Ballet- 
mesterens Luner",  „Vaskepigerne  ogKjedelflikkeren", 
„Hververen",  „Fanden  er  løs"  o.  s.  v. 


Udkast  til  Ballet-Dekoration  fra  Slutningen  af  det  18.  Aarhundrede. 


Kaste  vi  Blikket  paa  det  Antal  Opførelser,  disse  (sæd- 
vanligvis Enakts-)Balletter  have  opnaaet,  træder  det  klart  frem, 
hvilken  Yndest  Galeottis  Reform  og  dens  paa  eengang  præcise 
og  livlige  Gjennemførelse  kunde  glæde  sig  ved.  Tallene  mellem 
halvtreds  og  hundrede  forekomme  meget  hyppigt,  for  „Linna  og 
Valvais"  er  Opførelsestallet  101 ,  for  „Vaskepigerne  og  Kjedel- 
flikkeren"  118,  for  „Zigeunernes  Leir"  122,  ja  for  „Amors  og 
Balletmesterens  Luner",  der  jo  er  givet  endnu  i  vor  Tid,  omkring 
halvandethundrede.     At    man     strax    forstod    og    paaskjønnede 

Galeottis  Innovation,  derom  vidner  den  Karakteristik,  Rosen- 
stand gav  af  ham  som  Balletkomponist  et  Par  Aar  efter  hans 
Debut:  „Hans  Stof  eller,  hvad  det  Samme  er,  hans  Fabel  og 
Plan  er  ordentlig  dramatisk,  hans  Udførelse  fuldkommen  regel- 
mæssig og  hans  Situationer  pittoreske  eller  dannede  ved  skjønne 
Grupper.  Men  det,  som  gjør  denne  fortræffelige  Mands  Kunst 
og  hans  Smag  Ære,  er,  at  han,  naar  han  tager  sit  Stof  eller  sin 
Fabel  af  et  andet  Skuespil,  da  ypperlig  forstaaer  at  balletti- 
sere  det,  om  jeg  saa  maa  sige.  Altid  maa  Tilskueren  beundre 
deu  skjønne  Forvirring,  den  Mængde  af  Personer,  som  bringes 
paa  Skuepladsen,  hvorved  dog  den  ene  ikke  gaaer  den  anden  i 
Veien;  de  mange  Situationer  og  tableaux,  den  ypperlige  Aktion 
og  Pantomime,  som  vises  os ;  og  overhovedet  den  Regelmæssighed 
og  Sandsynlighed,  der  altid  hersker  i  hans  Kompositioner.  Med 
eet  Ord,  man  kan  her  sige:  det  er  ikke  alene  Sandserne,  denne 
Mand  veed  at  fornøie,  men  det  er  endogsaa  Sjælen." 

Saa  store  Resultater  naaede  Galeotti  med  forholdsvis 
smaa  Midler.  Italienerens  medfødte  økonomiske  Sands  kom 
ikke  blot  hans  egen  Kasse,  men  ogsaa  Theatrets  tilgode.  Det 
var  kun  undtagelsesvis,  han  stillede  større  Fordringer  til  Deko- 
rationer, Dragter  og  andet  Udstyr;  i  Almindelighed  forstod  han 
at  hjælpe  sig  med  Omsyning  og  Opmaling,  støttet  af  sit  prak- 
tiske Blik  for  Anvendeligheden  af  det  forhaandenværende 
Materiale.  Med  ikke  mindre  praktisk  Omtanke  vidste  han  at 
slaa  sig  igjennem  med  det  tarvelige  Personale,  han  forefandt 
ved  sin  Tiltrædelse,  indtil  han  i  Tidens  Løb  fik  erhvervet  gode 
Solokræfter  og  uddannet  et  flinkt  Figurantkorps ,  overalt  ledet 
af  sit  sikkre  Instinkt,  der  bestandigt  lod  ham  anbringe  den 
rette  Mand  paa  den  rette  Plads.  Til  de  kvindelige  Hoved- 
partier havde  han  fra  først  af  kun  en  enkelt  Kraft  at  bygge 
paa,  den  unge  Danserinde  Anine  Frølich,  der  i  en  Alder  af 
endnu  ikke  tolv  Aar  havde  debuteret  som  Solodanserinde  den 
3.  December  1773  og  strax  vundet  Publikum  for  sig  ved  sin 
sjeldne  Skjønhed,  sit  straalende  Blik  og  sin  allerede  da  usæd- 
vanlige Færdighed.  Overgangen  fra  Barn  til  Ungmø  udfoldede 
disse  Forjættelser  i  en  usædvanlig  harmonisk  Fylde  og  udgød 
over  den  hele  Fremtræden  en  betagende  Ynde,  som  Ingen 
kunde  modstaa.   Med  hende  udførte  Galeotti  selv  Hovedrollerne 

i  Balletterne,  idet  han  stræbte  at  bringe  Aldersforskj ellen  iglemme 
ved  at  lægge  sydlandsk  Liv,  talende  Mimik  og  gratiens  Anstand 
i  sin  Aktion.  Især  som  „Den  forladte  Dido"  havde  Jfr.  Frølich 
givet  et  glimrende  Vidnesbyrd  om,  hvor  lærvilligt  hun  kunde 
tilegne  sig  den  nye  Stil;  men  hvad  Publikum  ikke  kunde  se  eller 
vide  Noget  om,  var  den  Overanstrengelse,  hun  maatte  under- 
kaste sig  for  at  naa  saa  vidt,  og  de  Krænkelser,  hun  daglig 
maatte  døie  af  Balletmesteren,  hvis  Frille  hun  var.  Disse  Forhold 
bidrog  deres  store  Del  til  at  udvikle  og  nære  den  Sygdom,  som 
blev  hendes  Helsot.  En  Dag  maatte  hun  fra  Danseskolen  bæres 
hjem  til  et  Sygeleie,  fra  hvilket  hun  ikke  mere  skulde  reise  sig. 
Efter  haarde  Lidelser  døde  den  forgudede  Danserinde  den 
6.  Novbr.  1784,  kun  toogtyve  Aar  gammel.  Hun  erstattedes  for 
en  Tid  af  Jfr.  Mariane  Jensen  (S.  453). 

Af  andre  kvindelige  Kræfter  forefandt  Galeotti  Mad. 
Marie  Barch  (f.  Knudsen,  S  273),  som  havde  vundet  sig  et 
stort  Publikum  ved  sin  flinke  Dans  og  sin  smukke  Figur,  hvor- 
imod hendes  mimiske  Talent  kun  var  af  underordnet  Art;  hun 
var  ved  Galeottis  Overtagelse  af  Balletmesterposten  et  Stykke 
inde  i  Trediverne,  men  gjorde  ikke  desmindre  Tjeneste  endnu  i 
det  Meste  af  et  Fjerdedels-Aarh undrede  og  fik  først  1799  sin 
Afsked  i  en  Alder  af  syvoghalvtredsindstyve  Aar  End  mindre 
perfektibel,  hvad  det  mimiske  Talent  angaaer,  var  Danserinden 
Jfr.  Dallas,  hvis  Fodfærdighed  gav  hende  en  god  Plads  i 
Ensemblet,  men  som  var  ganske  stupid  overfor  Forstaaelsen  af 
de  nye  Opgaver.  Mad.  Antonia  Galeotti,  født  Guidi,  hvis 
Engagement  Balletmesteren  havde  stillet  som  Betingelse  for  sin 
Forbliven  ved  Theatret,  fik  ikke  den  Betydning  for  Balletten, 
som  hendes  berømte  Navn  syntes  at  skulle  love,  thi  hendes 
bestandige  Sygelighed  gav  hende  kun  liden  Leilighed  til  at  op- 
træde, og  efter  knap  to  Aars  Ophold  i  Kjøbenhavn  døde  hun  i 
Juni  1780. 

Balletmesteren  havde  imidlertid,  som  sagt,  et  vaagent  Øie 
med  de  Muhgheder,  der  kunde  frembyde  sig  for  en  Udvidelse  af 
Personalet,  og  lagde  tidligt  Mærke  til  Jomfru  Marie  Christiane 
Lorentzens  lovende  Evner.  Som  attenaarig  ung  Pige  debu- 
terede hun  den  20.  Februar  1781  og  aabenbarede  strax  en  ual- 
mindelig  Færdighed    som    Solodanserinde.      Men  hvad   Galeotti 

vidste  fra  Balletskolen,  var  at  hendes  udtryksfulde  Ansigtstræk 
kunde  give  en  livfuld  og  tro  Afspeiling  af  Lidenskaber  og 
Stemninger,  saavelsom  at  hendes  smukke  Skikkelse  havde 
Holdning  nok  til  at  bære  Heltindens  Purpur,  og  paa  disse  Egen- 
skaber baserede  han  en  stor  Del  af  sit  Repertoire  i  de 
følgende  Aar.  Mad.  Bjorn,  som  Jfr.  Lorentzen  var  bleven 
1782  ved  Giftermaal  med  Sekretair,  senere  Fuldmægtig  ved 
Hofstuen  Chr.  Bjørn,  blev  saaledes  i  en  Aarrække   den  serieuse 

Ballets  Hovedstøtte  og  feirede 
store  Triumfer  som  Dido, 
Semiramis,  Lagertha  og  andre 
path etiske  Kvinder,  hvis  Fø- 
lelsesliv i  de  forsk] ellige  Af- 
skygninger hun  evnede  at 
give  et  gribende  sandt  mimisk 
Udtryk.  Fra  Omtalen  af 
„Figaros  Giftermaal"  (S.  621) 
vide  vi,  at  hun  ogsaa  leilig- 
hedsvis  kunde  gjøre  Fjddest 
i  Skuespillet.  —  I  Begyndel- 
sen af  Halvfemserne  lagde 
man  Mærke  til  det  usædvan- 
lige Talent,  der  s^mtes  at  være 
tilstede  hos  den  sexten-sj'^tten- 
aarige  Anna  Margarethe 
Schleuter  (f.  1776),  en  livlig 
og  kjæk  ung  Pige,  der  ikke 
kunde  bedaare  ved  personlig 
Skjønhed,  men  ikke  desmindre 
drog  Publikum  til  sig  med  uimodstaaelig  Magt.  Bournonville, 
der  havde  seet  hende  mangfoldige  Gange  som  Ballettens  Prima- 
donna Mad.  Schall  —  hun  blev  tidlig  gift,  men  snart  atter 
skilt  fra  den  drikfældige  Kapelmusikus  Andreas  Schall  —  kan 
ikke  forklare  sig  den  hemmelighedsfulde  Trolddom,  der  udstrøm- 
mede fra  hendes  Fremtræden,  men  konstaterer  dens  Tilstede- 
værelse. „Et  uforholdsmæssigt  stort  Hoved  med  afklippet  Haar 
{å  la  Titus),  korte,  stærke  Ben  med  lange  Fødder  og  dertil 
temmelig  vulgaire  Ansigtstræk   kunde   neppe  gjælde  for  idealsk 

Skjønhed,  allermindst  hos  en  af  Terpsichores  iidkaarne  Døttre,"' 
siger  han,  „men  et  Par  meget  smukke  Arme,  buttede  Former 
efter  den  wiedeweltske  Model  og  en  høi  Grad  af  Veverhed  gav 
Mad.  Schalls  Person  et  Behag,  der  uvilkaarligt  henrev  Tilskuerne 
og  fandt  sin  fortrinlige  Anvendelse  i  muntre  Bønderpiger, 
Hyrdinder,  Zigeunersker  og  andre  Karakterroller  med  National- 
danse .  .  .  Hun 
medbragte,  hver- 
gang  hun  viste  sig 
paa  Scenen,  et 
Liv  og  en  Fantasi, 
der  tildels  erstat- 
tede ,  hvad  der 
fattedes  hende  i 
Lethed  og  Aplomb, 
og  da  hun  fornem- 
lig havde  sinStyrke 
i  en  Vimsen  op 
og  ned  ad  Theater- 
gulvet,  betragtedes 
disseHurtigløb  som 
en  ganske  egen 
Slags  Virtuositet, 
og  hendes  Sam- 
tidige kunde  for- 
tælle om,  „hvor- 
ledes Mad.  Schalls 
Fødder  gik  under 
hende  som  et  Par 

Trommestikker"."  Det  stemmer  godt  med  dette  Billede  af 
et  livfuldt  Kunstnertemperament,  at  Mad.  Schall,  som  var 
udgaaet  fra  et  fattigt  Hjem  og  kun  havde  nydt  en  tarvelig  Op- 
dragelse, var  et  godt  Hoved  og  i  Besiddelse  saavel  af  meget 
Lune  som  af  en  naturlig  Takt,  der  aldrig  svigtede  hende. 
—  I  A  århundredets  sidste  Aar  var  Pariserindeu  Juliette 
Birouste  engageret  som  Solodanserinde.  Hun  var  en  Virtuos 
i  alle  sin  Kunsts  tekniske  Færdigheder  og  vandt  sig  et  stort 
Publikum,  hvis  Sympathi  for  hende  mægtigt  forøgedes,    da  det 

ved  et  mislykket  Selvmordsforsøg  kom  for  Dagen,  at  hun  var 
bleven  dreven  til  dette  Skridt  af  Fortvivlelse  over  de  Mishand- 
linger, hun  var  Gjenstand  for  fra  sine  vindesyge  Pleieforældres 
Side.  Da  de  manglede  al  Ret  til  at  raade  over  hende,  bleve  de 
udviste  af  Landet,  ogMlle.  Birouste  —  eller  Tarbesse,  som  hendes 
rette  Navn  var  —  knyttedes  til  Theatret  endnu  i  nogle  Aar, 
indtil  hun  1808  afgik  ved  Døden,  kort  efter  sit  Giftermaal  med 
en  Overkrigskommissair  de  Montville,  I  sin  „Theateradministra- 
toriade"  skildrer  Baggesen  en  Prøve,  under  hvilken  Juliette 
Birouste  danser,  medens  hendes  aarvaagne  Drage  af  en  Pleie- 
moder,  som  „aldrig  sig  la'er  fra  den  Smukke  skille",  passer  paa 
hende  inde  fra  Koulissen. 

Paa  Herresiden  forefandt  Galeotti  ved  sin  Overtagelse 
af  Balletmesterembedet  kun  to  brugelige  Kræfter:  Carl  Barch 
(S.  273)  og  Pierre  Laurent.  Sidstnævnte,  en  Søn  af  den  gamle 
Hofdansemester,  var  endda,  paa  Grund  af  sit  næsten  groteske 
Ydre,  kun  anvendelig  i  en  meget  begrænset  Del  af  Balletreper- 
toiret, hvor  komiske  Partier  kunde  stille  ham  Opgaver,  der  laa 
for  ham,  og  han  forlod  kort  efter  Galeottis  Ankomst  Danmark 
for  at  tage  Ophold  i  Frankrig  lige  til  Udgangen  af  Aarhundredet. 
Først  i  Saisonen  1791 — 92  modtog  Herrepersonalet  Forøgelser 
af  Betydning,  idet  to  fremmede  Gjæster  vandt  saameget  Behag, 
at  de  for  bestandigt  bleve  knyttede  til  Theatret.  Fra  Stock- 
holm kom  den  unge  Danser  Carl  Dahl  én,  som  blev  en  vigtig 
Kraft  for  Balletten  i  nogle  Aar,  indtil  hans  tiltagende  Førhed 
berøvede  hans  Fremtræden  den  Ynde,  der  oprindehgt  havde 
gjort  den  saa  tiltalende  i  Demi-Karakterdanse  og  idylliske 
Elskerpartier.  Hans  Lærer,  Franskmanden  Antoine  Bournon- 
ville, fristedes  af  den  Lykke,  Eleven  gjorde  i  Kjøbenhavn,  til 
ligeledes  at  begive  sig  did.  Han  optraadte  under  stadigt 
stigende  Bifald  og  var  ogsaa  en  Fremtoning,  som  vel  kunde 
fængsle  Øiet  og  Interessen :  en  ualmindelig  smuk  Mand,  toogtre- 
dive Aar  gammel,  uddannet  i  Noverres  berømte  Skole  til 
Mesterskab  i  alle  Kunstens  tekniske  Færdigheder  og  forenende 
med  et  livligt  Temperament  en  grundfæstet  Smag,  saa  at  han 
paa  det  mimiske  Omraade  kunde  yde  noget  hidtil  Ukjendt  af 
ædle  og  sande  Udtryk  for  Følelsen.   Da  Mordet  paa  Gustav  den 

Tredie  gjorde  Udsigterne  for  den  stockholmske  Operas  fortsatte 
Trivsel  noget  mislige,  og  da  Bournonville  var  bleven  forelsket 
i  og  strax  efter  gift  med  Danserinden  Mariane  Jensen,  ønskede 
han  at  knyttes  til  det  danske  Theater,  og  Engagementet  laa  om- 
trent færdigt  til  Underskrift,  da  et  Tilfælde  truede  med  helt  at 
omstyrte  det.  Den  franske  Republiks  Kommissairer  i  Kjøben- 
havn  gav  i  Anledning  afToulons  Tilbageerobring  et  Festbal  hos 
Ranch  (nuværende  Hotel  d' Angleterre),  og  Bournonville,  der  var 
selvskreven  Gjæst,  improviserede  her  paa  Opfordring  en  Kotiilon, 
hvor  man  for  første  Gang  saae  den  senere  saa  almindelig  kjendte 
Tour  med  Parrenes  Gjennemgang  under  opløftede  Arme.  Næste 
Dag  løb  det  Rygte  Byen  rundt,  ivrigt  kolporteret  af  den  frem- 
mede Dansers  Misundere ,  at  den  omtalte  Tour  skulde  være  en 
symbolsk  Fremstilling  af  Guillotinen.  Theatrets  Myndigheder 
ble  ve  ængstelige  for  at  indlemme  et  saa  revolutionairt  Element 
i  dets  Personale,  HofPet  nærede  lignende  Betænkeligheder,  og 
Underhandlingerne  med  Bournonville  bleve  afbrudte.  Han 
maatte  vende  tilbage  til  Stockholm  og  gjenoptage  sin  Virksom- 
hed der,  men  da  nogen  Tid  var  gaaet,  kom  Sagen  dog  i  Orden, 
og  som  dansk  Borger  og  loyal  Undersaat  henlevede  han  Resten 
af  sit  lange  Liv  blandt  os,  en  Hovedstøtte  og  en  Prydelse  for 
den  Kunstart,  han  tilhørte.  —  Adskillige  Indfødte  uddannedes 
af  Galeotti  til  brugelige  Balletkræfter,  blandt  dem  især  den  unge 
Danser  Jansen,  Elev  af  den  ældre  Laurent,  senere  uddannet 
i  Paris  og  af  Galeotti  traineret  til  en  meget*  dygtig  Mimiker, 
samt  den  ligeledes  mimisk  godt  skolede,  ved  sin  Lethed  og 
Smidighed  fremragende  Weyle  og  den  meget  lovende  Lars 
Poulsen,  der  i  en  lang  Aarrække  gjorde  god  Nytte  i  sit  Pag. 

Et  ganske  særligt  Held  for  Galeotti  som  Balletkompo- 
nist var  det,  at  han  forholdsvis  hurtigt  og  saa  temmelig  uventet 
fandt  en  musikalsk  Begavelse,  der  kunde  virke  Haand  i  Haand 
med  ham.  Allerede  fra  Aaret  1780  at  regne  træffes  Navnet 
Schall  Side  om  Side  med  Galeottis  under  Ballettitlerne,  og  til 
tre  Fjerdedele  af  de  Kompositioner,  Galeotti  bragte  paa  Scenen 
siden  den  Tid,  har  Schall  skrevet  Musiken.  Han  havde  dertil 
Betingelser  som  ingen  Anden  og  blev  ligefrem  en  frelsende 
Engel     for    Galeotti,    der     selv    havde     medbragt   Musiken    til 

de  først  indstuderede  Balletter,  senere  havde  maattet  sammen- 
plukke  fremmede  Musikfragmenter  til  en  Slags  løst  sammen- 
hængende Helhed  og  forgjæves  havde  søgt  at  gjøre  saa  en,  saa 
en  anden  Musiker  begribeligt,  hvorledes  Sagen  skulde  tages 
fat,  Forhandlinger,  som  hans  slette  danske  Udtale  gjorde  van- 
skelige nok,  og  som  hans  italienske  Hidsighed  stundom  førte 
til  en  brat  Ende,  der  ikke  var  ulig  et  veritabelt  Klammeri. 

Claus  Schall 
(1757—1835;  var  Søn 
af  en  fattig  kjøben- 
havnsk  Danselærer  og 
den  Ældste  af  en 
talrig  Flok  Børn,  blandt 
hvilke  flere  lagde  af- 
gjort musikalsk  Bega- 
velse for  Dagen.  Rigest 
aabenb  årede  den  sig 
dog  hos  Claus,  og 
skjøndt  han  fik  nogen 
Undervisning  i  Violin- 
spil, sandsynligvis  af 
Faderen ,  skyldte  han 
dog  mest  sit  eget  Geni 
og  den  dermed  for- 
bundne hellige  Begei- 
striug,  at  han  trods 
mangelfuld  theoretisk 
Kundskab  drev  det  til 
et  usædvanligt  Herredømme  over  sit  Instrument.  I  en  Alder 
af  femten  Aar  blev  han  anbragt  i  Theatrets  Danseskole,  og  i 
Galeottis  første  Balletter  var  han  med  som  Figurant,  havde 
altsaa  Leilighed  til  at  blive  fortrolig  med  Dansens  Teknik  og 
Lærerens  Intentioner.  Galeotti  lagde  strax  Mærke  til  hans 
musikalske  Evner  og  fik  ham  til  at  skrive  nogle  Melodier  til 
Balletten  „Bønderne  og  Herrerne  paa  Lystgaarden",  men  maatte 
lade  Scalabrini  harmonisere  og  instrumentere  dem,  fordi  den 
unge  Schall  endnu  var  uindviet  i  disse  Kunstens  Hemmelig- 
heder.    Imidlertid    fik    man   den   heldige  Tanke   at  lade-  Schalls 

koreografiske  Uddannelse  samvirke  med  hans  musikalske  Talent 
ved  at  gjøre  ham  til  Repetiteur  for  Balletten,  og  naar  han  her 
ved  Prøverne  stundom  halvt  ubevidst  lod  Buen  glide  hen  over 
Strengene  og  aflokke  dem  improviserede  musikalske  Satser, 
kunde  Galeotti  give  sin  Henrykkelse  over  deres  Skjønhed  Luft 
i  livfulde  Dansetrin,  idet  han  udbrød:  ^  Veramente,  veramente,  Tu 
lanke  dovne  Treng  født  for  at  gjøre  musica  di  hallo!"-  Han  lod 
det  heller  ikke  mangle  paa  direkte  Opfordringer  til  Schall,  men 
denne  undslog  sig  længe,  fordi  der  fattedes  ham  Indsigt  i  Kom- 
positionens Love,  indtil  han  omsider  1780  tog  Mod  til  sig  og 
satte  Musik  til  Balletten  „Kjærligheds  og  Mistankens 
Magt."  Udfaldet  overtraf  enhver  Forventning:  paa  samme  Tid 
som  Musiken  var  letflydende  og  gratieus,  som  Emnet  krævede, 
var  den  tilstrækkelig  malende  i  sin  Karakteristik  af  Personerne 
og  understøttede  den  mimiske  Aktion  paa  det  mest  Levende. 
Ogsaa  fra  Galeottis  Side  var  denne  Ballet  en  af  de  fortrinligste, 
man  endnu  havde  seet,  en  klart  anlagt,  vel  ordnet  og  fint  af- 
sluttet Handling,  hvis  Gang  kunde  udtrykkes  aldeles  fyldest- 
gjørende  ved  de  Midler,  Pantomimen  raader  over,  og  hvis 
Situationer  paa  den  naturligste  Maade  affødte  de  fornødne 
Dansepartier.  Balletten  gjorde  storartet  Lykke  og  er  bleven 
opført  henved  firsindstyye  Gange. 

Fra  nu  af  var  Schalls  Navn  saagodtsom  uafbrudt  knyttet 
til  Galeottis,  og  med  forenede  Kræfter  hævede  de  Balletten  op 
i  den  virkelige  Kunsts  Regioner.  „Afguden  paa  Ceylon", 
1788,  betegner  et  afgjørende  Skridt  paa  denne  Vei,  fra  Galeottis 
Side  en  fængslende  og  dog  kun  ved  ædle  Midler  virkende  Kom- 
position ,  fra  Schalls  en  fortrinlig  Musik ,  der  forenede  kraftig 
Karakteristik  med  den  skjønneste  Melodieusitet;  Theatrets  Til- 
fredshed med  dette  Arbeide,  der  blev  det  et  indbringende 
Kassestykke,  lagde  sig  for  Dagen  i  Skikkelse  af  et  Reisestipen- 
dium, der  satte  Schall  istand  til  at  besøge  Frankrig,  Tydskland 
og  Østerrig,  en  Studiereise,  der  var  ham  saare  kjærkommen 
og  høilig  udvidede  hans  musikalske  Intelligens.  Den  større 
Horizont,  hans  Blik  saaledes  kom  til  at  overskue,  befrugtede 
hans  Fantasi  med  nye  Ideer,  gav  ham  Sands  for  Stilarternes 
Forskjellighed  og  styrkede  hans  Følelse  for  det  Dramatiske 
i  Musiken.      Uden    denne    større    Modenhed    havde    han    neppe 

kunnet  yde  saa  rigelig  en  Part  til  det  Mesterværk,  hvormed  de 
to  Medarbeidere  afsluttede  den  her  omtalte  Periode  afTheatrets 
Historie:  Treakts  balletten  „Lagertha",  opført  første  Gang  ved 
Festforestillingen  den  bO.  Januar  1801. 

Texten  var  af  Pram  og  et  Forsøg  paa  at  skabe  en  ny 
Kunstgenre,  i  hvilken  reciterende  Skuespil,  Opera  og  Ballet 
skulde  gaa  op  i  en  høiere  Enhed,  støttende  hinanden  for  at 
frembringe  et  harmonisk  kunstnerisk  Indtryk,  under  hvilket  der 
ikke  skulde  tænkes  paa  de  enkelte  Midler,  men  paa  den  sam- 
lede Virkning.  Det  nordiske  Emne  i  „Lagertha''  tiltalte  dog 
ikke  ret  Galeottis  fremmede  Naturel,  men  han  komponerede 
efter  den  nye  Kunstarts  Recept  Balletten  „Telemak  paa 
Calypsos  0"  (1792)  med  Kor  og  til  Musik  af  Grevinde  Ahle- 
feldt. Den  gjorde  overordentlig  Lykke  som  en  i  sig  selv  saare 
skjøn  Balletdigtning  og  som  noget  i  Formen  hidtil  Ukjendt, 
uden  at  Publikum  eller  Komponisten  havde  nogen  Anelse  om, 
at  dette  tilsyneladende  Nye  kun  var  en  Tilbagevenden  til  den 
forlængst  skrinlagte  Hofballets  Genre  (S.  59  fp.).  Da  Schall  i 
Sommeren  1800  fik  Prams  forsmaaede  Text  fremdraget  og 
begyndte  at  komponere  nogle  Melodier  til  den,  vaagnede 
Galeottis  Begeistring  for  Sagen  og  han  tog  med  Iver  fat  paa  den 
koreografiske  Udarbeidelse  eller  rettere  Omarbeidelse,  thi  hvor- 
vel han  beholdt  de  operamæssige  Indlæg  i  Prams  Text,  omfor- 
mede han  dog  hele  Handlingsgangen  efter  Ballettens  Krav  og 
lagde  derved  en  dramatisk  Fart  i  den,  som  rev  Publikum  med 
fra  Scene  til  Scene,  fra  Akt  til  Akt. 

Titelpersonen  i  dette  „pantomimiske  Sørgespil"  er  „en 
Jomfru  af  ædelste  Byrd",  som  med  sine  Skjoldmøer  er  ilet 
Regner  Lodbrog  til  Hjælp  under  hans  Kamp  mod  en  fjendtlig 
Fyrste,  der  har  dræbt  hans  Farfader  Kong  Sigurd  og  hærget 
en  Del  af  Norge.  Ved  Lagerthas  Bistand  seirer  Regner  og 
ægter  af  Taknemmelighed  sin  skjønne  Allierede.  Men  paa  et 
Tog  til  Østergotland  opflammes  han  af  Kjærlighed  til  sin  Vasal 
Kong  Heroths  deilige  Datter  Thora,  og  med  Festlighederne  i 
Anledning  af  dette  nye  Bryllup  begynder  Balletten.  Den  svige- 
fulde Vasal  vil  imidlertid  benytte  Festen  til  at  overfalde  og 
dræbe  Regner,  men  hans  Plan  strander  paa  Lagerthas  uventede 
Tilstedekomst.     Hun   er  dragen  ud  med  sine  Skjoldmøer  for  at 

opsøge  sin  Husbond  og  kommer  just  i  rette  Tid  til  for  anden 
Gang  at  afgjøre  en  skjæbnesvanger  Kamp  til  Fordel  for  Regner. 
Denne  har  ingen  Anelse  om,  hvem  det  er,  han  skylder  sin 
Eedning,  og  gribes  af  Forfærdelse,  da  Lagertha  skyder  Vesiret 
fra  sit  Ansigt  og  bebreider  ham  hans  Troløshed.  Da  han  ikke 
kan  betvinge  sin  nye  Elskov,  og  da  end  ikke  Synet  af  hans  to 
Børn  kan  kalde  ham  tilbage  til  hans  Pligt  mod  deres  Moder, 
vil  Lagertha  harmfuld  gjennembore  ham  med  sit  Spyd;  men 
Thora  kaster  sig  foran  ham  og  opfanger  det  dræbende  Staal  i 
sit  Hjerte.  Døende  lægger  hun  Regners  og  Lagerthas  Hænder 
i  hinanden,  „trykker  med  Heftighed  deres  tvende  Smaa  til  sit 
gjennemborede  Bryst  og  døer  i  sine  Følgerinders  Arme." 

Aldrig  havde  en  Ballet  eiet  en  saadan  Stofrigdom,  og 
aldrig  havde  dette  Stof  havt  en  saadan  historisk,  tilmed  national 
Karakter  som  i  „Lagertha" ;  ingensinde  havde  Schalls  Toner 
lydt  skjønnere  og  mægtigere,  og  et  Ensemble  som  Bournonvilles 
Regner  Lodbrog,  Mad.  Bjørns  Lagertha,  Mile  Biroustes  Thora 
og  Dahléns  Gotherkonge  kunde  Theatrets  Annaler  ikke  opvise 
Mage  til.  Hvad  Under  da,  at  Begeistringen  svulmede  i  store 
Bølger,  og  at  „Lagertha"  udgjorde  en,  hidtil  maaske  for  lidet 
paaagtet,  men  derfor  ikke  mindre  virksom  Faktor  i  den  nationale 
Stemning,  der  brød  saa  kraftigt  frem  i  Foraaret  1801  og 
prægede  Samfundslivet  i  Aarene  derefter. 


Side 

De  ældste  danske  Skuespil 11. 

Hof-  og  Folke-Skuespil  indtil  Udgangen  af  det  17.  Aarhundrede     ...  58. 

Fremmed  Skuespilkunst  i  Kjøbenhavn  paa  Holbergs  Tid 83. 

Den  danske  Skueplads 100. 

Komediens  Død  og  Opstandelse 155. 

Theatret  paa  Kongensnytorv      175. 

Theatret  under  Magistraten.     1750—1770 212. 

Den  kongelig  danske  Sku.eplads  under  Sartis  Entreprise.     1770 — 72    .    .  287. 

Det  kongelige  Theater  1772—1801 108 


Bilag  til  ferste  Bind. 

Side 
Mad.  Preisler  som  Roxelane  i  Syngestykket  »Soliman  den  Anden«     .    .     418. 


Text-IUustFationer  til  ferste  Bind. 

Side 

Theatret  i  Oberammergau.    Efter  Fotografi 17. 

Djævelen  faaer  Prygl  af  en  Kj ælling.  Efter  et  gammelt  tydsk  Træsnit.  32. 

Bagtalelsen.    Kostumebillede  af  Peder  Hegelunds  „Susanna" 36. 

Clownen  William  Kemp.     Efter  et  Træsnit  fra  Aaret  1600 51. 

Theatret  „The  Swan"  i  London.   Efter  en  Tegning  af  Johannes  de  Witt  52. 

Slutningsscenen  af  „Tragoedia  von  den  Tugenden  und  Lastern"      ...  55. 

Operahusets  Brand  den  19.  April  1689.     Efter  et  Maleri  paa  Gaunø      .  71. 

Operahuset 86. 

Frederik  Kostgaard.     Stukket  af  J.  Haas      102. 

Avertissemen      103. 

Komedieplakat  af  23.  September  1722 109. 

Ludvig  Holberg.     Stukket  af  Fritzsch  1731.     Titelkobber  til  1.  Udg.  af 

Danmarkshistorien      117. 

Komedieplakat  af  3.  Februar  1727 129. 

Komedieplakat  af  11.  November  1726 132. 

Parti  af  Kongensnytorv  med  Theatret.    1748 176. 

Christoffer  PauUi  Rose.    Malet  af  Eriksen,  stukket  af  Meno  Haas     •   .  178. 

Gert  Londemann.    Malet  af  Juel,  strikket  af  Bradt 183. 

Marcus  Ulsøe  Hortulan.    Efter  en  Tegning 190. 

Christopher  Ørsted.     Tegnet  og  stukket  af  Mad.  Clemens 192. 

Caroline  Amalie  Thielo.  Malet  af  Pilo,  stukket  af  J.  M.  Preisler.  .  .  194. 
Anna   Catharina   Passow,    f.  Materna.     Efter  et  Vox-Relief  af  Bauer, 

stukket  af  Baurenfeind 197. 

Utilia  Lenkiewitz.    Efter  et  Maleri 199. 

Dekorationsudkast    til    Slutningsscenen     af    „Amphitryon".     Efter    en 

Tegning      203. 

Charlotte  AmaHe  Rose.    Malet  af  Eriksen,  stvikket  af  Mad.  Clemens     .  221. 

Jfr.  Bøttger  som  Cahste.    Efter  en  Tegning  af  P.  Cramer 225. 


side 

Facsimile  af  Theaterpersonalets  Navnetræk 228. 

Solodanserinde  i  græsk  Kostume      270. 

Solodanser  i  gi-æsk  Kostume 271. 

Prologus  til  den  12.  November  1766 280. 

Fortegnelse  over  udfærdigede  Sedler  den  5.  Mai  1756      282 — 83. 

Politiplakat  af  30.  November  1771 301. 

Theatret  efter  Ombygningen  1774 314." 

Theatret  med  de  1792  tilbyggede  Pavilloner 335. 

Roses  Mindefest  den  6.  December  1784     344. 

Caroline  Walter.    Efter  et  Maleri 350. 

Caroline  Walter.     Tegnet  af  C.  Høyer,  stukket  af  T.  Kleve      352. 

Caroline  Walter.    Efter  en  Tegning  af  W.  A.  Muller 357. 

Frederik  Schwarz.  Efter  et  Maleri  i  det  kgl.  Tbeaters  Foyer,  sandsyn- 
ligvis af  Pilo 364. 

Frederik  Schwarz.     Malet  af  Juel,  stukket  af  Mad.  Clemens 371. 

Mette  Marie  Astrup.    Tegnet  af  Homeman,  stiikket  af  Lips 375. 

Jfr.  Astrup  som  Idda.     Tegnet  af  G.  L.  Lahde 376. 

Johanne  Catharina  Rosing.   Tegnet  af  Thorvaldsen,  stukket  af  A.  Flint  382. 

K.  L.  Rahbek.    Malet  af  Horneman,  stukket  af  Flint      383. 

Catharine  Amalie  Gjelstrup.     Stukket  af  D.  Berger 387. 

Mad.  Gjelstrup.    Efter  et  Maleri 389. 

Michael  Rosing.    Malet  af  Juel,  stvikket  af  Meno  Haas      396. 

Adam  Gottlob  Gjelstrup.    Efter  Lorentzens  Maleri 405. 

Gjelstrup.    Efter  Lorentzens  Maleri 409. 

Gjelstrup 412. 

Caroline  Marie  Preisler.    Stukket  af  D.  Berger      422. 

Mad.  Preislers  Gravmæle 428. 

Saabye.    Efter  en  Tegning  af  A.  Flint 430. 

Ibsen.     Silhouet 431. 

Peter  Jørgen  Frydendahl.  Malet  af  Kiichler,  stukket  af  Erling  Eckers- 
berg.   436. 

liCnudsen  som  Snydenstrup  og  Heinsvig  som  Jonas 439. 

Hans  Christian  Knudsen.    Efter  Maleriet  i  det  kgl.  Theaters  Foyer      .  441. 

Ferd.  Ludv.  Vilh.  Lindgreen.    Efter  Monies'  Maleri  i  det  kgl.  Theaters 

Foyer 447. 

Eline  Marie  Heger.     Stukket  af  Lahde 460. 

Ole  Rongsted.     Efter  en  Tegning  af  Carl  Winsløw 454. 

Rongsted  som  Jens  i  „Jacob  von  Thybo".     Tegnet  af  C.  Bruun      .    .    .  455. 

Scener  af  „Den  Stundesløse".     Tegnede  af  F.  L.  Bradt 466 — 67. 

Johaimes  Ewald.    Tegnet  og  stukket  af  Clemens 470. 

Det  kgl.  Theaters  Mindefest  for  Ewald     472. 

Johan  Herman  Wessel.    Efter  Clemens'  Stik 474. 

„Kjærhghed   uden   Strømper"   5.  Optogs   3.    Optrin.     Tegnet  af  W.  A. 

MuUer 477. 

Dekorationsudkast  til  en  borgerlig  Stue 480. 

Peter  Andreas  Heiberg.    Efter  et  Maleri      496. 

Dekoration  til  1.  Akt  af  „Chinafarerne" 501. 

Thomas  Thaarup.     Tegnet  af  Thorvaldsen,  stukket  af  Flint      506. 


Side 

Dekorationsudkast  til  et  dansk  Landskab 507. 

Theaterplakat  af  27.  April  1792 509. 

Apotheose  for  Samsøe 514 

Moliére 517. 

Beaumarchais 518. 

Udkast  til  en  Gadedekoration 520- 

Udkast  til  en  Havedekoration 521. 

Lessing • 532. 

Iffland 541. 

Kotzebue 545. 

Scene  af  „De  to  Gjerrige" 55B. 

J.  A.  P.  Schulz.     Stukket  af  F.  Jiigel 567. 

F.  L.  Æ.  Kunzen.     Tegnet  af  M.  Henrichsen,  stukket  af  H.  Lips    .    .    .  568. 

H.  O.  C.  Zinck.    Efter  et  Maleri 570. 

Galeotti.    Malet   af  C.  Virtel,   tegnet  paa  Sten  af  J.  E.  C.  Walter.     .  571. 

Udkast  til  BaUet-Dekorationer 572 — 73. 

M.  C.  Bjørn.     Tegnet  af  Erik  Pauelsen 576. 

A.  M.  Schall.     Tegnet  af  Horneman,  stukket  af  A.  Flint. 577. 

C.  Schall.    Tegnet  af  Heuer,  lithogr.  af  Langlume 580. 


Person-Register. 


Aaslew,  Inger  Birgitte.  Skuespiller- 
inde (Mdm.  Clausen).     417.  iGi 

Abrahamsen,  W.  H.  F„  Forfatter 
198.  504. 

Adlerbeth,  svensk  dram  Forfatter. 
565. 

Ahlefeldt,  F.  A.  C,  Greve,  Kammer- 
herre, Direkteur.  334—38.  339.  434 
—35.  530. 

Ahlefeldt,  Grevinde,  Komponist.  511. 
582. 

d'Alayrac,  Nic,  fransk  Komponist 
556. 

Als,  Iver,  Skuespiller.  219—220.  226 
277.    349. 

Als,  Peder,  Portraitmaler,  Professor. 
219. 

d'Ancourt,  fransk  dram.  Forfatter.  516. 

Andreas,  Carl,  Theaterdirekteur.    74 

Arends,  Jacob,  Skuespiller.  366.  367. 
392—94.  463.  516.  527. 

Ariost,  italiensk  Digter.     169. 

Aristofanes,  græsk  dram.  Forfatter. 
148. 

Arnoldt,  H.  J.,  General,  Theatereier. 
95.  128.  138.  155.  166.  170. 

Astrup,  Mette  Marie,  Skuespillerinde. 
368.  375—77.  408.  463.  Portrait375. 
376. 

Audinot,  N.  M.,  fransk  Komponist. 
556. 


Babo,  J.  M.,  tydsk  dram.  Forfatter. 
534. 

Baggesen,  J.,  Digter,  Direkteur.  340. 
441.  460.  462.  503—4.  559.  561. 

Barch,  Carl,  Danser.     273—75.  578. 

Barch,  Marie,  Danserinde.     575. 

Barthe,  fransk  dram.  Forfatter.  523. 

Beaumarchais,  fransk  dram.  Forfatter. 
517—21.    Portrait  518. 

Bech,  Bernh.  Henr.,  Skuespiller  og 
dram.  Forfatter.  232.  301.  302.  347. 
348—49.  477. 

Bech,  Eline,  Skuespillerinde.    458. 

Benda,  G.,  tydsk  Komponist.    566. 

Benzon,  Jacob,  Overpræsident,  Over- 
direkteur.    211. 

Bernstorff,  A.  P.,  Minister.     420. 

Bernstorff,  J.  H.  E.,  Minister.     419. 

Bergmann,  Joh.  Sophie,  Skuespiller- 
inde.    232.   250.   Se  Mad.  Knudsen. 

Bernardi,  Bartholomeo,  Kapelmester, 
Komponist.     86. 

Berthaut,  Balletkomponist.    66. 

Berthelsen,  Mad.  (Jfr.  Cath.  Møller) 
Sangerinde.    380.   507.  557.  562. 

Bidermann,  tydsk  Forfatter.     148. 

Biehl,  Charl.  Dorthea,  dram.  Forfat- 
terinde. 226.  230.  259.  263.  281. 
288.  295.  349.  498.  523.  631.  564. 

Bielke,  C.  F.,  Hofmarechal.    306.  308 


II 


Birouste,  Juliette,  Danserinde.     577 — 

78.     583. 
Bjørn,  Mad.  M.  C,  Danserinde.     521. 

576.  583.     Portrait  676. 
Bjørn,  Andr.,  Kjøbmand,  Skibsrheder, 

Direkteur.     165. 
Biostrup,  Skuespiller.     193. 
Bluhnae,  Hofpræst.     154. 
Bobé,  Louis,  Forfatter.     70. 
Boissy,  fransk  dram.  Forfatter.     516. 
Bournonville,  Antoine,  Danser.      453. 

678—79.    683. 
Bournonville,  Aug.,  Balletmester.  576. 
Boui-nonville,  Mariane,  Danserinde  og 

Skuespillerinde.     453—  54. 
Boye,  Birg.  Cathr.,  Forfatterinde.  495. 
Brandes,  Joh.  Chr.,  tydsk  dram.  For- 
fatter.   295.   534. 
Brandes,  Mad.,  tydsk  Skuespillerinde. 

566. 
Brandt,  Enevold,  Greve.     284.  306. 
Brautigam,  Kommissionair.     332. 
Bredal,  N.  K.,  dram.  Forfatter,  Direk- 
teur.   267.    268.    288—89.    293     296. 

299.  302.  305.  552.  555.  568. 
Brueys,  fransk  dram.  Forfatter.     207. 
Brun,  Malte  Conrad,  Forfatter.      386. 

512. 
Bruun,  Joli.  Nordal,  dram.  Forfatter. 

302—3. 
Bruun,  Th.  Chr.,  Forfatter.    487.  489. 
Bruun,  N.  T.,  Theateroversætter.  459. 

527. 
Bromel,  H.  W.,  tydsk  dram.  Forfatter. 

533. 
Burchard,  P.  A.,  Forfatter.     67. 
Bøttger,  Charl.  Amalie,  Skuespillerinde. 

221—226.  256.  277.292.  294.295.  306. 

375.    Portr.  221.  Kostumebill.    som 

„Caliste"  226.     Se  Mad.  Rose. 
Cailhave,  fransk  dram  Forfatter.  616, 
Calderon,     spansk     dram.    Forfatter. 

256. 
Calzabigi,    italiensk    dram.   Forfatter. 

664. 
Capion,  Etienne,  Theaterentrepreneur. 

93—97,  123.  124. 


Carstens,  Ad.  G.,  Konferensraad.  308 

—9.  313. 
Casorti,  Mimiker.     437. 
Centlivre,  Susan,   engelsk  dram.  For- 
fatterinde.    530.  636. 
Cervantes,  spansk  Forfatter.    148.496. 
Champfort,    fransk    dram.     Forfatter. 

622. 
Champmélé,   fransk    dram.  Forfatter. 

169. 
Christian  den  Sjette.     154—56.  175 
Christian  den  Syvende.    279.  281.  284 

394. 
Cimarosa,  D.,  italiensk  Komponist.  559. 
Claudius,  tydsk  Digter.     567. 
Clausen,  Hans  Andr.,  Skuespiller.  448. 

531. 
Clementin,  N.  H.  Skuespiller.  186—89. 

200.  277.  294.  309.  342.  345.  390.  392. 
Coffre,  Helene,  Mad ,  Skuespillerinde. 

115    116.  117.  134. 
Colman   d.    Æ.,    engelsk    dram.    For- 
fatter.    529. 
Coltellini,    italiensk   dram.    Forfatter. 

563. 
Como,  Anna,  Danserinde.     2()5.  272 — 

76.  276. 
Como,  Antonio,  Danser,  Balletmester. 

266.  272—75. 
Corneille,  P.,    fransk  dram.  Forfatter. 

145.  147.  204.  261.  297. 
Corneille,  Th.,  fransk  dram.  Forfatter. 

146    147. 
Crébillon  den  Yngre,  fransk  Forfatter. 

288. 
Cumberland,  engelsk  dram.  Forfatter. 

628. 
Dahlén,  Carl,  Danser.     431.  578.  583. 
Dallas,  Jfr.,  Danserinde.    576. 
Danneskjold-Laurvigen,     Chr.     Conr. 

Greve.    229—32. 
Darbés,     Violinist.     Syngelærer.     322. 

323 
Della   Maria,     fransk-italiensk    Kom- 
ponist.    669. 
Desmarres,     fransk    dram.    Forfatter. 

147. 


m 


Destouches,  N.,  fransk  dram.  Torf. 
170—71.  172.  206.  207.  236.  239.  297. 
374.  516. 

Devegge,  Caroline  Marie,  Skuespiller- 
inde    418-  421.     Se  Mad.  Preisler. 

Devienne,  Fr.,  fransk  Komponist, 
557. 

Dezédes,  fransk  Komponist.     555. 

Diderot,  fransk  Forfatter.  233.  245. 
248   518. 

Ditters  von  Dittersdorf,  tydsk  Kom- 
ponist.   337.  560. 

Due,  Skuespiller.    444. 

Dvimaniant  (o:  J.  A.  Bourlain)  fransk 
dram.  Forfatter.     524. 

Duni,  E.  E,.,  italiensk-fransk  Kom- 
ponist.    555. 

Dutillet,  Danserinde.    285. 

Duval  (o :  Pineux),  fransk  dram.  For- 
fatter.    525. 

Eegholm,  C.  W.  A.,  Skuespiller.    459. 

Eickstedt,  H.  H.  von,  General,  Direk- 
teur.  318—19.  320.  321—24  329. 
3æ.  359.  360.  413.  421,  562. 

Eigtved,  Nic,  Bygmester.     175. 

Eisberg,  Nicolai,  Skuespiller.  368. 
391—92.  463.  519  527. 

Engel,  J.  J.,  tydsk  dram.  Forfatter. 
533. 

Ewald,  Joh.,  Digter.  302.  318.  345. 
368.  469—73.    Portr.  470. 

Fabre  d'Eglantine,  fransk  dram.  For- 
fatter.    524, 

Fagan,  Chr,  Barthélemy,  fransk  dram. 
Forfatter.    205. 

Falbaire,  fransk  dram.  Forfatter.  552. 

Falsen,  Chr.  M,  de,  Assessor.    478. 

Falsen,  Enevold  de,  Borgmester, 
Direkteur.     478. 

Falsen,  Enevold  de  (den  Yngre), 
Justitiarivis ,  Forfatter.  478 — 85. 
524.  561.  562, 

Farquhar,  Gr,,  engelsk  dram.  Forfatter. 
536. 

Fasting,  Claus,  Forfatter.    495.  525. 

Favart,  fransk  Forfatter.     354.  555. 

Fénelon.  fransk  Forfatter.    244. 

Florian,  fransk  Forfatter.    523, 


Foersom,  Peter  Thun,  Skuespiller.  457. 
Fredelund,  Jfr.,  Skuespillerinde.    425. 
Frederik,  Arveprins.    438. 
Frederik  den  Fjerde.     176. 
Frederik  den  Femte.     156—57.    162— 

63.   168.  169.  172.  176.  177.  210.  213. 

231.  265—66,  278, 
Frydendahl,  Peter  Jørgen,  Skuespiller, 

336.339.  432—37.  463.  503.  515.  526. 

527.  556.  557.  561.  562.  Portr.  436, 
Frydendahl,  Mad,  f.  Møller.   604.  557. 

560. 
Frølich,    Anine,    Danserinde.       453. 

574—75. 
Fædder,    Viceborgmester,     Direkteur, 

213.  265.  272—75   276   277. 
.Førster,  Caspar,  Kapelmester.     65, 
Galeotti,  Marianna.     265, 
Galeotti,  Antonia.     675. 
Galeotti,       Vincenzo,      Balletmester. 

571—583,     Portr,  571, 
Garrick,  engelsk  Skuespiller.     529. 
Gartner,  tydsk  dram.  Forfatter.     169. 
Gasman,  F.  L.  tydsk  Komponist.  423. 

560. 
Gaveaux,  P.,  fransk  Komponist.    557. 
Gellert,  tydsk  Digter,    257, 
Gemmingen,  O,  H,  von,  tydsk  dram. 

Forfatter,     533, 
Genée,  Rudolph,  Forfatter,    89, 
German,  Akrobat  og  Fyrværker.  276. 
Gherardi,  fransk  dram.  Forfatter.  148. 
Gj  eistrup,  Adam  Gottlob,  Skuespiller. 

402.    404—12.    446,    456,   469.    463. 

497,     502.   506,  507,    558.     Portrait 

405.  409.  412, 
Gjelstrvip,    Catharine    Amalie,    Skue- 
spillerinde.   380.  387—90,  463.  Por- 
trait 387,  389. 
Gluck,  Chr.  W.,  Komponist,  172,  569, 
Goethe,  tydsk  Digter,    531. 
Goldoni,  italiensk  dram.  Forfatter,  256. 

257,  486.  526.  560. 
Goldsmith,    engelsk    dram.   Forfatter. 

527. 
Gotter,    tydsk    dram.   Forfatter.     566. 
Gozzi,  italiensk  dram.  Forfatter,   626. 


IV 


Gram,  Jens,  Skuespiller.  IIB.  116. 
117.  118. 

Gresset,  fransk  dram.  Forfatter.   516. 

Grétry,  fransk  Komponist.  353.  552 
—54. 

Grossmann,  F.  W.,  tydsk  dram.  For- 
fatter.    533. 

Guldberg,  Ove  Høegh,  Kabinetssekret., 
Direkteur.    320.  348.  366. 

Guldberg,  Jfr.,  Skuespillerinde.     461. 

Guldberg,  Fr.  Høegb,  dram.  Forfat- 
ter.   511.    561. 

Hacksen,  Skuespiller  og  Souffleur.  193 

Hagerup,  Etatsraad,  Direkteur.     326. 

Hald,  Peder,  Skuespiller.  111.  114. 
116.  117. 

Halle,  Caroline  Frederikke,  Skue- 
spillerinde. 233.  288.  294.  299.  801. 
347.  349—52.  477.    Se  Fru  Walter. 

Hammer,  Rasmus,  Skuespiller  og 
Souffleur.     111.  114   134. 

Hammerich,  A.,  Forfatter.    69. 

Hansen,  Christian,  Rektor,  dram.  For- 
fatter.   21. 

Hansen,  Niels,  Regisseur.    366.  367. 

Harsdorff,  Prof,  Arkitekt.    313. 

Hartmann,  Joh.,  Koncertmester.  359. 
413.  471.  495. 

Haste,  P.  H,  Forfatter.    372.  511. 

Hauch,  Ad.  Vilh.  von.  Kammerherre, 
Overstaldmester,  Direkteur.  338 — 
40.  374.  376.  408.  411.  435.  559. 

Hegelund,  Peder  Jensen,  Rektor, 
dram.  Forfatter.    34 — 35. 

Heger,  Eline  Marie,  Skuespillerinde. 
453.  531.    Portrait  450. 

Heger,  Jens  Steffen,  Skuespiller.  452. 
458.  525. 

Heiberg,  P.  A.,  dram.  Forfatter.  332, 
337.  361.  385.  461.  496—503.  504. 
517.  535.  561.     Portr.  496. 

Heinrich  Julius,  Hertug  af  Brunsvig, 
dram.  Forfatter.     53. 

Heinsvig,  Skuespiller.    461. 

Hjorth,  Sophie.  Jfr.,  Skuespillerinde. 
115.  134.  135. 

Hoffory,  Jul.,  Litteraturhistoriker.  148. 

Holberg,  Ludvig.    78—79.  83—85.  98. 


100.     104     108.    110.    112-13.     116. 

118.    119.  121.  122.  124.  28.  135—36. 

148—53.  155.  157—158. 159.  160.  161. 

165.  168.    169.  182.  186.  198.  202—3. 

207.  214—17.  220.  258.  298.  345.  374. 

464.  465.    Portr.  117. 
Holst,  Jfr.  (Mad.  Lund),    Skuespiller- 
inde. 198.  215.  218.227. 
Holstein,    Chr.   von,   Greve,  Overhof- 

marechal,  Direkteur.    313.  318.  320. 

323. 
Holsteui.  Ulr.  Ad.,  Greve,  Storkansler. 

118. 
Horn,   Fr.,    Høiesteretsadvokat,    For- 
fatter, Direkteur.     212. 
Hortulan,    M.   U.,     Skuespiller.     186. 

189—91.  200  277.  292.  295.  305.  342. 

345.  477.    Portr.  190. 
Hvass,  Chr   H.,  Lispekteur.    311. 
Høberg,  Jens,  Skuespiller.     111.     113 

—14.  117.  118. 
Ibsen,  Skuespiller.      431—32.     Portr. 

431. 
Iffland,    tydsk    dram.  Forfatter.    91. 

374.   402.  531.  533.  540—44.     Portr. 

541. 
Jacobi,  Høiesteretsassessor,  Direkteur, 

Forfatter.    313.  320.  366.  489.  493. 
Jacobsen,  Skuespillerinde.    394. 
Jansen,  Danser.    579. 
Jensen,     Mariane,     Danserinde.     575. 

579.     Se  Mad.  Bournonville. 
Juliane  Marie,  Enkedronning.     438. 
Justesen,  Hieronymus  (Ranch^,  Præst, 

dram.  Forfatter.    38. 
Junger,  J.  F.,    tydsk  dram.  Forfatter. 

402.  525.  530.  533.  549—50. 
Jørgensen,  S.,  Overformynder,  Direk- 
teur.    165. 
Jørgensen,  Raadmand,  Direkteur.  213. 
Jørgensen,  A.  D.  Historiker.     469. 
Kemp,  Gottfred,  Skuespiller.  377 — 80. 

445.  163.  526. 
Kemp,   William,    engelsk  Skuespiller. 

50—51.  54 
Kierulf,  J.,  Professor,  Direkteur.  339. 

341.  515. 
Kingo,  Thomas,  Biskop,  Digter.    66. 


V 


Kjeldsen,  Anders,  dram.  Forfatter.  49. 
Kleen,  J.  C,  Komponist.     2G7. 
Klopstock,  tydsk  Digter.     244.  419. 
Knudsen,  Hans  Chr.,  Skviespiller.  434. 

437—43.    466.   459.   "468.    469.    484. 

501.  502.  507.  529.  535.  557.  558.  561. 

562.     Portr.  441. 
Knudsen,  J.  S.,  Mad.,  Skuespillerinde. 

305.  347—348.  463.  477.  497. 
Knudsen,    Lars,   Souffleur  og   Over- 
sætter.   232. 
Knudsen,  Marie,  Danserinde.  273 — 75. 

Se  Mad.  Barch. 
Korff,  Baron,  russisk  Minister.     195. 
Kotzebue,  tydsk  dram.  Forfatter.  374. 

531.  533.  544—49.    Portr.  545. 
Kratter,  F.,  tydsk  dram.  Forfatter.  534. 
Kruse,    Jens    William,     Skuespiller. 

456—57. 
Kruse,  Laur.,  Forfatter.    512. 
Kunzen,  F.  L.  Æ.,  Komponist,  Kapel- 
mester.   481.    484.     503.     559.   560. 

561—62.  568—69.  570.    Portr.  568. 
Kiikelsom,  Alexander,  dram.  Forf.  59. 
Køller,  Oberst.    300.     302.    308.    309. 

312. 
La  Beaumelle,   fransk  Forfatter.  219. 
La  Cbaussée,  Nivelle  de,  fransk  dram. 

Forfatter.    245. 
Lafond,  fransk  dram.  Forfatter.  170. 
La  Fontaine,   fransk  dram.  Forfatter. 

169. 
La   Grrange,    fransk  dram.    Forfatter. 

522. 
Lassen,  Niels,  Sekretair.  312.  326.  333. 
Lauremberg,    Hans,  Professor,    dram. 

Forfatter.    58.  60.  65. 
Laurent,  Hofdansemester.    362. 
Laurent,  Pierre,  Danser.    578. 
Legrelle,    iransk  Litteraturhistoriker. 

149.  152. 
Lenkiewitz,    Adam,     Skuespiller    og 

Forfatter.    200. 
Lenkiewitz,  Mad.,  f.  Mander.     345. 
Lerke,    Mad.,     Skuespillerinde.      111. 

115.  116.  117.  118. 
Lesage,    fransk   Forfatter.     233.     241. 

518. 


Lessing,  tydsk  Forfatter.  257.  293. 
365.  531.    Portr.  532. 

Lever,  Marie  Bertraline,  Skuespiller- 
inde.    227. 

Lindgreen,  Ferd.  Ludv.  Vilh.,  Skue- 
spiller. 434.  436.  444—48.  463.  501. 
506.  616.  626.     Portr.  447. 

Lindorf,  Hans,  Skuespiller.  114.  137. 
139. 

Lodde,  B.  J.,  Oversætter.     266. 

Londemann,  Gert,  Skuespiller.  182 — 
86.  277.  294.  309.  341.  345.  363.  379. 
390.  437.  468.     Portr.  183. 

Lorentzen,  Marie  Christiane,  Danser- 
inde.    675 — 76.     Se  Mad.  Bjørn. 

Louise,  Dronning.  166.  168.  175.  277. 

Lund,  Mad.,  se  Holst. 

Liihe,  V.  A.  von  der,  Geheimeraad. 
Overpræsident,  Overdirekteur.  213. 

217.  285. 

Mander,  Karel  van.  Maler,  59.  199. 
Mander,     Utilia,  Skuespillerinde.    186. 

199—201.    Portr.  199.  277.     Se  Mad. 

Lenkiewitz. 
Marivaux,     fransk     dram.     Forfatter. 

169.  239. 

Marmontel,  fransk  Forfatter.  354.  665. 

673. 
Mars,  fransk  Skuespillerinde.     549. 
Martens,  Mad.,  Skuespillerinde.  461. 
Materna,  Anna  Cath.,  (Fru  v.  Passow), 

Skuespillerinde.     197—98.  214.  216. 

218.  259.  269.     Portr.  197. 
MerviUe,     Guyot    de,     fransk     dram. 

Forfatter.    205. 

Metastasio,  italiensk  Forfatter.    257. 

Meyer,  Th.,  kgl.  Kapelmusikus, 
Sanger.    86. 

Meza,  C.  J.  T.,  de,  Stadsfysikus,  For- 
fatter.   612. 

Minarelli,  Danserinde.    276. 

Mingotti,  Pietro,  Operadirekteur.  168. 

Molbech,  C,  Forfatter.    366. 

Moliére.     104.    116.   141.  149—52.  169. 

170.  172.  202.  203.  206.  207—8.  233 
—34.  239.  297.  299.  374.  464.  517. 
Portr.  517. 

Moltke,  A.  G.,  Greve,  166. 
38 


VI 


Moltke,  C.  F.,  Greve,  Overhofraare- 
chal.    213.  214. 

Moiisigny,  fransk  Komponist.  353. 
554.  565. 

Montaigu,  René,  Skuespiller.  72.  97. 
115—16.  128.  134.  137.  139.  145. 148. 
154. 

Montaigu,  Mad.,  Skuespillerinde.  103. 
111.  114—15.  116.  117.  134. 

Montaigu,  Frederikke,  Jfr.,  Skue- 
spillerinde.    115. 

Montesquieu,  fransk  Forfatter.     288. 

Monvel,  fransk  dram.  Forfatter.  516. 
555. 

Morell,  Catharine  Amalie,  Skuespiller- 
inde. 386—87.  526.  Se  Mad.  Gjel- 
strup. 

Moreto,  spansk  dram.  Forfatter.    148. 

Morthorst,  Joh.  Elisabeth,  Skuespil- 
lerinde (Mad.  Dahlén).  430—31. 
464.  507.  562. 

Mozart,  W.  A.,  Komponist.     559 — 60. 

Musted,  Jens,  Skuespiller.  227-29. 
284.  301.  347.  463.  477.  507. 

Muller,  tydsk  Violinist.    358—60. 

Møinichen,  Oversekretair.    137. 

Møller,  Catharine,.  Sangerinde.  319. 
321—23.  359.  412-17.  504.  558.  563. 
564.  565.  Se  Mad.  Berthelsen,  Mad. 
Frydendahl. 

Naumann,  J.  G.,  tydsk  Komponist.  344. 
563—65.    566. 

Nick,  Johanne  Marie  (Mad.  Lange, 
Mad.  Spindler),  Skuespillerinde.  457. 

Nielsen,  Konferensraad,  308. 

Numsen ,  Geheimeraad ,  Direkteur. 
326.  327.  332.  400.  563. 

O'Donnel,  Sanger.    461. 

O'Donnel,  Mad.,  Skuespillerinde.  461. 

Oehlenschlager.  403.  451.  468.  461— 
62.  570. 

Olsen,  Johanne  Catharine,  Skuespiller- 
inde. 381 .  396.  632    Se  Mad.  Rosing. 

Olsen.  Skuespiller.    457. 

Olufsen,  O.  Chr.,  dram.  Forfatter. 
510.  512. 

Overskou,  Th.,  Skuespiller,  dram. 
Forfatter  og  Theaterhistoriker.  127. 


186.  189.  201.  202.  274.  372.  426.  436. 

474. 
Paesiello,  G.,  italiensk  Komponist.  558. 
Palaprat,  fransk  dram.  Forfatter.  147. 
Paludan,  Jul.,  Litteraturhistoriker.  85. 
Passow,  Fru  von.  se  Materna. 
Patrat,  fransk  dram.  Forfatter.  625. 
Paulli,   J.    R.,   dram.   Forfatter.     124. 

139—41. 
Paulli,  Justitsraad,  Direkteur.    313. 
Philidor    (o:  Danicant),    fransk  Kom- 
ponist.    565. 
Phister,  J,  L.,  Skuespiller.     189. 
Pignani,  Balletmester.    65. 
Pilloy,  Daniel,  Dansemester.    66. 
Pilloy,    Frederik,    Skuespiller,   Direk- 
teur.   66.    111.    113.    116.    117.    118. 

123.  131    137.  139.  146.  169. 166. 179. 

182.  212. 
Pilon,   F.,     engelsk    dram.    Forfatter. 

536. 
Pio,  Jean,  Skuespiller.    468 — 69. 
Plautus,  romersk  dram.  Forfatter.  148. 

297. 
Poisson,  Philippe,   fransk   Skuespiller 

og  dram.  Forfatter.     240.  516. 
Poisson,  Raymond,  fransk  Skuespiller 

og  dram.  Forfatter.    240. 
Potenza,  Syngemester.    316.  322. 
Poulsen,  Lars,  Danser.    579. 
Pradon,   Nicolas,   fransk    dram.   For- 
fatter.    147. 
Prahl,  B.,  Forfatter.    358. 
Pram,    Chr.   H.,    Forfatter.    337.  372. 

403.  504—6.  555.  582. 
Preisler,  J.  G.,  Kobberstikker.    419. 
Preisler,  J.  M.,  Kobberstikker.    419. 
Preisler,  Joachim  Daniel,  Skuespiller. 

400. 419—26.  463.  478.  498.  501.  628. 

532.  536. 
Preisler,  Mad.  C.  M.,  f,  Devegge,  Skue- 

spillermde.    288.    345.  384.  422—29. 

463.     456.    463.   498.    501.   502.  521. 

527.  528.  534.    Portr.  422. 
Printzlau,  Skuespiller.     193, 
Quetant,  fransk  dram.  Forfatter.  655. 
Quoten,  S.  P.  von,   Theaterentrepre- 

neur.    90—91.  93,  94. 


vn 


Quoten,     Jul.     Heinr.   von,     Theater- 
direkteur.  166-67. 169.  186.  199.200. 
Quist,  Skuespiller.    461. 
Racine,  fransk  dram.  Forfatter.  131. 

147.  172.  251.  297.  517. 
Rahbek.  K.  L.,  Professor,  Dramaturg. 
91.  179.  193.  229.  337.  344.  355.  366. 
367.  374.  376.  379.  381-85.  387.388. 
391.  393.  395.  407.  417.  429.  443.  446. 
451.    456.   466.   477.    489.    504.   508. 
517.  535.  536.    Portr.'383. 
Ramel,  Skuespiller.     114.  139. 
Ranch,  se  Justesen. 
Rantzau,  Chr.,  Greve.     137.  155 
Rantzau,  Otto  Mandrup.  162. 
Rappe,   Fr.    Otto  von,  Generalmajor, 
Overpræsident,   Overdirekteur.  211. 
213. 
Reerslev,  L.  Chr.,  Skuespiller.    226— 

27.  234.  259   277.  280.  281. 
Regnard,  fransk  dram.  Forfatter.  131. 
142—45.  147..  169    170.  171.  172.206. 
234.  239. 
Reventlow,  Christine,    Sophie,   Grev- 
inde Holstein.     118.  119. 
Reventlov,  Greve.     162. 
Reynolds,     engelsk    dram.    Forfatter. 

530. 
Richardson,  engelsk  Forfatter.     247. 
Rogert,  D.  L.,  Landsdommer.    471. 
Rongsted,  Ole,   Skuespiller.    454 — 56. 

Portr.  454. 

Rose,  Chr.  Paulli,  Skuespiller.     178 — 

182.  215.  227.  250.  266.  257.  277.  292. 

294.   305.    342—46.   401.     453.     533. 

Portr.   178. 

Rose,  Mad.,  f  Bøttger.    347.  360.  463. 

Rose,    Mette  Marie,     Skuespillerinde, 

219.  229—32. 
Rosenkilde ,     Mad.,     Skuespillerinde. 

214—16. 
Rosenkilde,  C.  N..  Skuespiller,  184. 
Rosenstand-Goiske ,  P.,  Kritiker  og 
Direkteur.  188.  191.  263.  296-98. 
301.  3a2.  324.  326-27.  333.  341. 343. 
348.  356.  370.  577.  392.  395.  398. 
400.  405.  415.  418.  423.  433.467.489. 
574. 


Rosing,     Michael,     Skuespiller.      341. 

366.  368.    374.   381.    395-404.    430. 

442.     461.    463.    501.    504.   507.  608. 

616.  616.  621.526  527.  629.  531.632. 

634.  536   647.  658.  664.   Portr.  396. 
Rosing,    Joh.     Catharine,      f.    Olsen, 

SkuespUlerinde.    346.   368.  381—86. 

426.  449.  463.  498.  515.  516.  521.  547. 

Portr.  382. 
Rostgaard,    Fr.   100—103.     118.     119. 

Portr.  102. 
Rothe,  C.  P.,  Forfatter.     269. 
Saabye,  Peter,  Skuespiller.    400.   426. 

429—30.  463.  502.  607.  526.  536.  557. 

561.  662.     Portr.  430. 
Sacchini,  italiensk  Komponist.     658. 
Sacco,  Balletmester.    276—76.  284. 
Saint-Foix,     fransk     dram.  Forfatter. 

169. 
St.  Phal,  fransk  Skuespiller.     547. 
Salathé,   Catharine   Margrethe   (Mad 

Schall),    Skuespilleruade.      394—95. 

464. 
Salieri,  A.,  italiensk  Komponist.    563. 
Sames,     Oberstlieutenant,     Kammer- 
junker, Direkteur.    341. 
Samsøe,  O.  J.,   dram.  Forfatter.    384. 

510.  613—15. 
Sand,  Student.     646. 
Sander,  C.  L.,  dram.  Forfatter.     403. 

510.  616. 
Sarti,    Guiseppe,   Komponist.    Kapel- 
mester.   Theaterentrepreneur.     265. 
285-86.  287-89.  291.  293.  306-7. 
Saurin,   fransk  dram.  Forfatter.    291. 

526. 
Scalabrini,  Paolo,  Kapelmester,  Kom- 
ponist.    168.  265.  267.  471.  476.  580. 
Schack,  Geheimeraad,  Direkteur.  323. 
Schall,  Claus,  Komponist.     501.    502. 

611.  561.  579—83.    Portr.  580. 
Schall,  Andr.,  Kapelmusikus.     576. 
Schall,  Mad.  A.  M.,  Danserinde.     676 

—77.    Portr.  677. 
Schiller,  tydsk  Digter.     631. 
Schindler,  P.  C,  kgl.  Kapelmusikvis.  67. 
Schiørring,  Kammermusikus.  2.82.  316. 
Schlegel,  A.  W.,  tydsk  Forfatter.  530. 
38* 

Schleuter,    A.    M.,    Danserinde.    576. 

Se  Mad.  Schall. 
Schmidt,    Christiane,   Skuespillerinde. 

443.  529. 

Schou,  Magnus,  Skuespiller.  111.  114. 
116.  117.  118. 

Schroder,  F.  L.  tydsk  Skuespiller  og 
Forfatter.  402.424.527.533.  535—40. 

Schulz,  J.  A.  P.,  Kapelmester  og  Kom- 
ponist. 416.  502.  506.  510.  517.  565. 
567—68.  569.  570.     Portr.  567. 

Schumacher,  Skuespiller.  114.  J34. 
139. 

Schwarz,  Fr.,  Skuespiller.  183.  186. 
187.  189.  201.  317—20.  341.  342.  361 
—75.  384.  397.  403.  424.  433. 438.  442. 

444.  459.  463.  498.  501.  606.515.516. 
519.521.  527.  531.  534.536.  552.  558. 
Portr.  364.  371. 

Sechmann,    Justitsraad,     Oversætter. 

104. 
Sedaine,    J.   M.,    Iransk    Komponist. 

554.  565. 
Skakspeare.     152.  297.  530. 
Sheridan,     engelsk    dram.    Forfatter. 

527. 
Sivry,  Ch.  de,  fransk  dram.  Forfatter. 

521. 
Skeel,    Mogens,   dram.  Forfatter.    75 

—76. 
Skou,  Mad.    473. 
Skoldebrand,     A.     F.,     svensk    dram. 

Forfatter.     550. 
Smidth,  Eline  Marie,  Skuespillerinde. 

448^52.     458.     515.    516.    532.      Se 

Mad.  Heger. 
Smith,  S.  Birket,  Litteraturhistoriker. 

20.  75. 
Spendrup,  Peder,  theol.  Kand.    470. 
Sporon,  F.  G.,  Forf.,  Oversætter.  558. 
Steenberg,  Jfr.,  Skuespillerinde.     443. 
Steffens,  Henrik.    449.  451. 
Stege ,  Hans  Thomsen  ,  Præst ,  dram. 

Forfatter.     48. 
Stephanie  d.  Y.,  tydsk  dram.  Forfat- 
ter.   498   633.  535.  560. 
Storm,  Edv.  Digter,  Direkteur.      339. 

374.  511. 


Stuart,    Michael,     engelsk    Akrobat. 

227.  276. 
Suhm,  P.  F.,  Historiker.     183. 
Suhm,  Skuespiller.     552. 
Sølver,  A.  D.,    Skuespillerinde   (Mad. 

Liebe).  557.  561. 
Talma,  fransk  Skuespiller.     547. 
Terents,    romersk     dram.    Forfatter. 

148.  297. 
Thaarup,    Th.,   Forfatter,    Direkteur. 

338.  341.  345.  376.  606—10.  561.  561. 

566.     Portr.  506. 
Thessen,  C.  Fr.,  Skuespiller.  460—61. 
Thielo,  C.  A.,  Organist,  Theaterentre- 

preneur.  158—59.  161-63.   164.  219. 

269. 
Thielo,   Caroline  Amalie,  Skuespiller- 
inde.   193-97.    215.  218.  256.  Portr. 

194. 
Thoroup,  G.,  Oversætter.    416.  560. 
Thyboe,   Jørgen   Jensen,    dram.  For- 
fatter.   49. 
Tode,  J.  C,  Forfatter.    369.  383.  384. 

392.  491.  676. 
Torre,  italiensk  Sangerinde.     310. 
Ulsøe,    Joh.    Nic,    Skuespiller.     111. 

113.  116.  117.  118.  124.  137.  138. 
Urberg,  J.  H.,  Skuespiller.    460. 
Vauvenargues,  fransk  Filosof.   244. 
Veltheim,   Johan,   Magister,  Theater- 

direkteur.     87. 
Vogler,  tydsk  Komponist.    561. 
Voltaire,  fransk  Forfatter.      150.  172. 

233.  245.  251.  297. 
Walter,    Caroline,  f.  Halle.    319.   321. 

362—61.  389.  390.  413.  414.  416.519. 

621.  553.  554.  566.     Portr.  360.  353. 

357. 
Walter,     Chr.,     Kommerce-Sekretair, 

Komponist.    311—12.  342.  351. 
Waltersdorff,    E.     F.,    Generalmajor, 

Kammerherre,  Direkteur.     340. 
Wandall,    P.    F.,   Forfatter   og  Over- 
sætter.   293. 
Warnstedt,  H.  H.  von,  Kammerherre, 

Direkteur,   320,    321.    325.   326-27. 

328—333.    360.    362—63.    365.  366. 

367.    381.    400.    414.   420.  421.  433. 

å35.     438.    471    47B.   48<J.    489.  506. 

563. 
Wartberg,     J.    S.,    Generalprokureur, 

Direktevir.     165. 
Wedel,  Søren,  Komponist.    511. 
Wegener,  Hof-Intendant.     308. 
Wegner,    Henrik,    Skuespiller.      111. 

114.  116.  117.  134.  135.  138. 
Werlauff,  E.  C,  Professor,  Historiker, 

87. 
Wessel,  J.  H.,  dram.  Forfatter.      168. 

303.  341.  473-78.   555.     Portr.  474. 
Weyle,  Danser.    579. 
Wibe,  Johan,  Forfatter.     486—86. 
Wiborg,  Fuldmægtig,  469—70. 


Wieck,  P.,  dram.  Forfatter.   511.  512. 
Wieland,  tydsk  Forfatter.     503, 
Winther,     Birgitte,     Skuespillerinde. 

390—91.  561.  563. 
Wiwet,  F.  V.,  dram.  Forfatter.      493. 
Wormskjold,    Justitsraad.    Direkteur. 

326. 
Wulff,     Andreas,     Theaterdirekteur. 

73-74. 
Zinck,  L.,  Komponist.     288. 
Zinck,  H.  O.  C,    Komponist,    Synge- 

mester.     501.  569—71.     Portr.  570. 
Ørsted,     Chr.,     Skuespiller.      192—93. 

250.   292.  295.  346-47.     Portr.  192. 

Aabenbar  Krig,  af  Dumaniant.  524.  j 
Den  Aabenmundede,  af  Voltaire.  247.  ! 
Den   aabne    Brevvexling,    af  Junger. 

550. 
Abracadabra,  af  Holberg.     455. 
Absalon,  af  Anders  Kjeldsen.    49. 
Actierne,  af  Fasting.  495—96. 
Den  adelige    Borger  (Den  borgerlige 

Adelsmand),  af  Moliére     169.    200. 

208.  220. 
Advocaterne,  af  Iffland.     541.  543. 
Afguden   paa    Ceylon,     af  Schall    og 

Galeotti.     581. 
De  aftakkede  Officerer ,  af  Stephanie 

d.  Y,    440.  445.  535. 
Aftenen,  af  Guldberg  og  Schall.    511. 

561. 
Aftenmusiken,  af  Regnard.     142.   144. 
Det  aftvungne  Samtykke,  af  Merville. 

204.  205.  381.  386. 
Aglaé,  af  de  Sivry.    352.  521—22. 
Aline,     Dronning    af    Golconda,    af 

Schulz.    416.  565—66. 
Den    altfor   lønlige   Beiler,    af  O.  D. 

Biehl.    295. 
Den  altfor  nysgjerrige  Beiler,  af  Des- 
touches.   239. 
Amors   og  Balletmesterens  Luner,  af 

Galeotti.     573. 
Amphitryon,    af    Moliére.     130.    142. 

167.  201.  202.  203. 


Andei's  Kromands  Ligbegjængelse,  af 

Boisfran.     204. 
Andromaque,  af  Racine.     131.  148. 
Annette  og  Lvibin,  af  Schall  og  Gale- 
otti.    573. 
Apothekeren  og  Doctoren,  af  Stepha- 
nie d.  Y.  og  Dittersdorf     429.   435. 

459.  556.  560—61. 
Aquilo  und  Orithyia,   af  Lauremberg. 

60-61. 
Det  arabiske  Pulver,  af  Holberg.  123. 

130.  160.  187.  465. 
Ariadne  paa  Naxos,  af  Benda.    566. 
Arme  Jørgen,  af  Moliére.     142. 
Armida,  af  Salieri.     416.  563. 
Armod  og  Høimodighed,  afKotzebue. 

453.  462.  549. 
Arrestanten,  afDuval  og  Della  Maria. 

559. 
Artaserse,  af  Gluck.     172. 
Artaxerxes,  af  Metastasio.    257. 
Athalia,  af  Racine.    251.  517. 
Arven    i  Marseille,    af  Falsen   d.    Y. 

481. 
Bagtalelsens   Skole,   af  Sheridan.  370. 

389.  392.  393.  399.  422.  425.  433.  511. 

527. 
Balders  Død,  af  Ewald.  318.  368.   423. 

470—71. 
Barberen  i  Sevilla,   af  Beaumarchais. 

318. 355. 369.  392.  393.  454.  458.  519, 

Barulig  Kj ærlighed,    af  Desmoiistier 

og  Gaveaux.    557. 
Barselstuen,    af    Holberg.     123.    187. 

192.   202.   432.    433.    434.   446.    455. 

465.  468. 
Beilereu  efter  Modeu,  af  Bredal.  267. 
Det   besynderlige  Menueske,    af  Des- 

touclies.    239. 
Beverley,    af    Saurin.    227.     291—92. 

423.  479. 
Den     bogstavelige     Udtydning,      af 

Bromel.     422.  533. 
Bonden  i  Harnisket,  af  Th.  Corneille. 

146—47. 
Bondepigen  ved  Hoifet,  af  Favart  og 

Duni.    353.  354.  555. 
Den  borgerlige  Adelsmand,  af  Moliére. 

119.  133.  142. 
Bortførelsen,  af  Junger.    550. 
Den   bortløbne    Mand,    af  d'Ancourt, 

516. 
Bryllupshøitiden ,    af  J.    C.    Brandes. 

434. 
Brynliilde  eller  den  ulykkelige  Kjæi'- 

lighed.     167. 
Brønden,  af  Pram.     506. 
Bussemanden,  af  Tode.    492 — 93. 
Den  butte  Elsker,  af  Mon  vel.     516. 
Den  butte  Velgjører,  af  Goldoni.  526. 
Bødkeren,  af  Audinot.     556. 
Bønderne     og    Herrerne     paa     Lyst- 

gaarden,  af  Galeotti.    580. 
Caliste,  af  Colardeau.    225.  250. 
Carl    den   Tolvte   for  Frederikshald. 

89—90 
Cato,  afDeschamps.  196.  198.220.250. 
Cavaleren  og  Damen,  af  Goldoni  223. 

225.  232.  256. 
Cecilia,  af  Mabille  og  Dezédes.     555. 
Cenie,  af  Mad.  Graffigny.  229.  259. 
Chinafarerne,  af  P.  A.  Heiberg.     408. 

422.  429.  440.  501—2. 
Clarisse    eller  Den   forreiste  Frøken, 

af  Jfr.  Bøttger.    226.  295. 
Claudina  af  Villabella ,    af  Goethe  og 

Schall.    561. 
Cleopatra,    af  Hans  Thomsen   Stege. 

48-49. 


Colonien,  af  Sacchini,  558. 
Comoedia  de  Mundo  etPaupere.  47 — 48. 
Coquetten    eller  Den  forstilte  Kydsk- 

hed.  af  Baron.    243. 
Cora,  af  Naumann.  416.  444.  563.  565. 
Corsikanerne,  af  Kotzebue.    549. 
Crispin  Lakai    og  Doctor,    af  Haute- 

roche     220.  242.  365. 
Crispin  sin  Herres  Rival,    af  Lesage. 

227.  241 
Crispin  som  Fader,  af  Romanus.  257 
Damon  og  Pythias,  af  Pram.    504—5. 
Datum   in    blanco,    af  Wiwet.     493 — 

94.  499. 
Den    danske    Komedies    Ligbeg^æn- 

gelse,  af  Holberg.     134—35. 
Democrit,  af  Eegnard.     227.  234.  235 

-36. 
Deserteuren,  af  Sedaine  og  Monsigny, 

353.  360.  379.  554. 
Deserteuren  af  sønlig  Kjærlighed,  af 

Stephanie  d.  Y.    535. 
Devicalion  og  Pyrrha,  af  Sarti.     418. 
Diderich  Menschenskræk,  af  Holberg. 

127.  128.  160.  163.  200.  377.  441. 
Dobleren,   af  Regnard      142.  143—44. 

170.  192.  193.  202 
Doktoren  unod  sin  Villie,  af  Moliére. 

161.  200 
Don   Juan    eller   Den  Ugudelige,    af 

Moliére.     142.  185.  202.  204.  233. 
Don  Quixote,  af  Th.  Meyer.  86. 
Don  Ranudo,  af  Holberg.      127      136. 

200   349 
Dormon  og  Wilhelmine,    af  de  Meza. 

512. 
Dorotheæ     Komedie,     af     Christiern 

Hansen.    21 — 25. 
Dragedukken,    af    Falsen    d.    Y.    og 

Kimzen.    417.  440.  481-85.  561. 
Den  dramatiske   Journal,    af  Bredal. 

299.  300 
Dyveke,  af  Samsøe.      370     376.     384. 

399.  426.  435.  450.  512.  513—515. 
Den  døve  Elsker,  af  PUon  og  Schro- 

der.    458.  536. 
Den  ellevte  Juni,   af  Holberg.    122 — 

23.  130.  167.  191.  202.  407.  441.  466. 

Embedsiver,  at*  Ifflaiid.  4.40.  541.  544. 
Emigranterne,  af  L.  Kruse.    512. 
Emilie  Galotti,  af  Lessiiig.    355.  399. 

422.  423.  449.  531—32. 
Enke-  og  Ligkassen,    af  Wiwet.     494 

—95. 
Entrepreneuren  i  Knibe,  af  Oimarosa. 

558—59. 
Erasmus  Montanus,   af  Holberg.  127. 

136.  160.  192.  193   200.  258. 379.  391. 

393.  417.  433. 
Erast,  af  Edv.  Storm     511. 
Eremiten,  af  Bredal.    269. 
Erik  Eiegod,  af  Baggesen  og  Kunzen. 

416.  441.  504. 
Eugenie,  af  Beaumarchais.     479.    518 

—19. 
Faderen,    af  Diderot.    232.    248—49. 

376.  518. 
Den    falske  Fonnodning,    af  Grétry. 

443. 
Falsk  Undseelse,    af  Kotzebue.     457. 

549. 
Fanden  er  løs,  af  Scliall  og  Galeotti. 

573. 
Feen  Ursel,  af  Favart  og  Duni.    555. 
Feiltagelserne,     af    Goldsmith      348. 

407.  422.  434.  527. 
Figaros  Giftermaal,  af  Beaumarchais. 

385.  399.  408.  422.  453.  519-21. 
De  fire  Elementer.     63 
De  fire  Formyndere,  af  Scliroder.  348. 

536. 
Fiskerne,  af  Ewald     413.  471—73. 
Florentineren,     af    Lafontaine.      204. 

205—6. 
Det  foregivne  Hexeri,    af  Marmontel 

og  Grétry.    354.   554. 
Den   forelskede  Ven,    af  C.  D    Biehl. 

259. 
Den  forhexede  Skaal,  af  La  Fontaine 

og  Champmélé      169. 
Den  forkerte  Verden,  af  Lesage.  195. 

241. 
Den    forklædte  Doktor,    af  Moliére. 

187.  233. 
Den  forladte  Datter,  af  Holcrofb.  399. 
429.  440.  448.  530. 


Den   forladte    Did  o,    af  Galeotti   (og 

Angeolini).    572.  575. 
Den    forliebte  Autor    og   Tjener,    af 

Cérou.    227   242.  444. 
De  forliebte  Haandværksfolk,  af  Gol- 

doni   og   Gasman.    423.     429.    556. 

560. 
De  Forliebtes  Galenskaber,    af  Reg- 
nard.    142.  144.  169. 
Den   forlorne   Søn,    af  Voltaire.     181 

245—47. 
Den    fornuftige    Daare,     af  Goldoni. 

626. 
Den   forstilte  Tvistighed,    af  Sedaine 

og  Monsigny.     554. 
De   forstilte  Utroskaber,     af  Barthe. 

523. 
Den    forsøgte   Troskab,     af  Gartner. 

169. 
Den   fortrolige  Moder,    af  Marivaux. 

240. 
De  Fortrædelige,  af  Moliére.    234. 
De    fortrædelige   Hændelser,    af    La 

Grange.     522. 
Den    forvandlede    Brudgom,    af  Hol- 
berg.    258 
Forvandlingerne,    af  P.    A.    Heiberg. 

408.  444.  497—98. 
Forøderen,  af  Destouches.  236 — 37. 
Franskmanden   i   London,    af  Boissy, 

243. 
Friskytterne    og   Malkepigen,    af  An- 

seaume  og  Duni.     555, 
Frode  og  Fingal,  af  Pram.   505.  506. 
Fruentimmerets    Skole,    af    Moliére. 

142    161.  200.  220.  222.  233. 
Fruentimmerhaderen,  af  Lessing.  226. 

257. 
De  fundne  Børn,  af  Dominique.     256. 
Fusentasten,  af  Moliére.     142.  234. 
Fændriken,    af  Schroder.       370.     423. 

459.  536. 
Fætteren    i   Lissabon,     af    Schroder. 

511.  536. 
Gamle  og  nye  Sæder,  af  Iffland.   370. 

457.  541. 
Det   gavmilde    Testamente,    af   Reg- 

